Peter Singer 
(editor) 


TRATAT DE ETICĂ 


Contribuţia traducătorilor: 


Prof. univ. dr. Vasile Boari şi Raluca Mărincean (coordonatori), Raluca Mărincean 
(introducerea, capitolele 2, 12-15, 30, 31, 34 şi 45), loana Strat (capitolele 1 şi 3), Raluca 
Brendea (capitolele 4, 8-11 şi 25), Alina Gândilă (capitolele 5, 6, 16, 17, 20 şi 21), Claudia 
Ciubăncan (capitolele 7, 44 şi postfata), Veronica Grecu (capitolele 18 si 19), Raluca Leonte 
(capitolul 22), Sergiu Gherghina (capitolele 23, 29 şi 32), Cristina Muntean (capitolul 24), 
Victor Cioară (capitolul 26), Mihaela Chereji (capitolul 27), loana Mureşan (capitolul 28), Alin 
Chindea, Claudiu Floroaie, Raluca Jurje (capitolul 33), Renata Mandrut (capitolele 35-37 şi 
39), Andreea Boca (capitolele 38, 43, 45 şi 46), Daria Bârsan (capitolele 40-42), Andreea 
Micu (capitolul 47) 


Translated from Peter Singer (editor), A Companion to Ethics, First Edition 


© 1991, 1993 by Blackwell Publishing Ltd 

This edition is published by arrangement with Blackwell Publishing Ltd, Oxford. 
Translated by POLIROM from the original English language version. Responsibility of the 
accuracy of the translation rests solely with POLIROM and is not the responsibility of 
Blackwell Publishing Ltd. 


© 2006 by Editura POLIROM, pentru prezenta traducere 
www.polirom.ro 


Editura POLIROM 
laşi, B-dul Carol | nr. 4, P.O. BOX 266, 700506 
Bucuresti, B-dul I.C. Brătianu nr. 6, et. 7, ap. 33, O.P. 37, P.O. BOX 1-728, 030174 


Descrierea CIP a Bibliotecii Naţionale a României: 


Tratat de etică / ed.: Peter Singer; trad. coord. de prof. univ. dr. Vasile Boari şi Raluca 
Mărincean; cuv. înainte de Vasile Boari. — laşi: Polirom, 2006 


ISBN (10) 973-46-0243-8; ISBN (13) 978-973-46-0243-8 


|. Singer Peter (ed.) 
II. Boari, Vasile (trad.; pref.) 
III. Mărincean, Raluca (trad.) 


17 


Printed in ROMANIA 


PETER SINGER 


(editor) 


TRATAT 
ETICA 


Traducere coordonata de prof. univ. dr. Vasile Boari 
si Raluca Marincean 


Cuvânt înainte de Vasile Boari 


POLIROM 
2006 


Cuprins 


Cuvânt înainte — Relevanta eticii in secolul XX (Vasile Boari) .................. esee 13 
Introducere (Peter Singer) sss cacasesaviwedaussross oa ata cides batai ee tes soled aaa aaa iradiat 17 
MUTUALE a soare să aveti d parea ac ali R aa no n i 0 a a cen ian la a e 19 
Despre autori artcolelor 1... e asa einen dai alai ia e în PER a aa ea iata at eases pie dle a ala 21 


Partea întâi: Rădăcinile 


1, "Originile eticii — Mary Midgley ses sade cresa toor EE Ext a a ca d Etnii ara 29 


Unde îşi are originile etica? Este o invenţie umană sau ceva ce datorăm strămoşilor nostri 
preumani ? Trebuie să lăsăm deoparte unele mituri care continuă să fie obstacole în calea 
progresului intelectual legat de aceste probleme: mitul conform căruia societatea este un 
construct artificial şi cel conform căruia natura e numai luptă pentru supravieţuire. Doar după 
toate acestea putem analiza ceea ce ştim despre viaţa socială a altor animale, mai ales a altor 
mamifere, găsind astfel indicii în legătură cu originile eticii umane. 


2. Etica în societăţile de mici dimensiuni - George Silberbauer ...................eceeeeeeeeee eee 40 


Primii oameni au trăit în grupuri nomade mici. Analiza sistemelor etice ale unor societăţi 
contemporane de mici dimensiuni, cum ar fi boşimanii din deşertul Kalahari, ne ajută să 
înţelegem elementele sistemelor etice adecvate societăţilor care trăiesc în acest mod. Studiile 
antropologice ne pot ajuta să înţelegem de ce şi în ce măsură unele valori şi principii etice sunt 
universale sau aproape universale printre fiinţele umane, în timp ce altele variază în mod 
substanţial. 


3. Etica in Antichitate — Gerald A. Larue |. și seen natala aa oa aaa a să 33 tenta cca PEE E dai 55 


Cele mai vechi documente care au un conţinut etic au fost scrise de locuitorii Mespotamiei, în 
urmă cu aproximativ cinci mii de ani. Ele oferă indicii asupra dezvoltării iniţiale a eticii în 
societăţile stabile. Alte scrieri etice timpurii descriu natura eticii în Egiptul antic şi în vechea 
civilizaţie evreiască. 


Partea a doua: Marile tradiţii etice 


Există mai multe tradiţii etice distincte. Eseurile din această parte a volumului le descriu pe unele 
dintre cele mai importante : indiană, budistă, chineză, creştină şi islamică. (Etica filosofică 
occidentală, tratată distinct de cea creştină, este analizată în partea a treia.) 

Eseurile prezintă în cazul fiecărei tradiţii răspunsuri la întrebări precum : Cum a apărut acea 
tradiție? Ce anume o caracterizează? Ce răspunsuri oferă pentru întrebările fundamentale 


So: 09: d QN A e 


10. 
ll. 
12. 


13. 


14. 


15. 


legate de originile eticii, despre cum putem sti ce e bine, despre criteriul ultim al actiunii 
drepte sau de ce ar trebui să facem ceea ce e bine? Aceste eseuri indică şi ceea ce fiecare 
tradiţie are în comun cu celelalte, în special cu etica occidentală contemporană. 

Partea a treia: Etica filosofică occidentală: O scurtă istorie 


Actuala poziţie dominantă a civilizaţiei occidentale înseamnă că tradiţia filosofică etică 
occidentală exercită o influenţă puternică asupra tuturor dezbaterilor contemporane legate de 
etică. Cele trei articole care urmează acoperă istoria eticii filosofice vestice începînd cu Grecia 
antică şi până în prezent. 

Partea a patra: Cum trebuie să trăim ? 


Articolele din această secţiune a volumului analizează teoriile etice care încearcă să ofere un 
răspuns la întrebările practice fundamentale ale eticii: Ce trebuie să fac? Cum trebuie să 
trăiesc ? Aceste teorii reprezintă partea mai abstractă a ceea ce se numeşte etică normativă, 
adică acea ramură a eticii preocupată de normarea acţiunilor. 


Dreptul natural = Stephen Buckle. scie ceia 2 t rrt ee d aa poata iata TEUER RO 191 


Un răspuns vechi la întrebarea : „Cum trebuie să trăiesc ?” este: „În conformitate cu natura 
umană”. Identificând modificările care au intervenit în înţelesul acestui răspuns începând cu 
epoca greacă şi cea romană, acest eseu oferă un cadru ce poate cuprinde numeroase teorii etice 
ulterioare. Articolul indică în acelaşi timp unele dintre problemele pe care le vor întâmpina 
încercările ulterioare de a se baza pe dreptul natural pentru a argumenta că anumite comportamente 
(de exemplu, folosirea contraceptivelor) sunt greşite. 


Etica lui osos MP————————— 205 


Numeroşi teoreticieni contemporani ai eticii evocă idei care îşi au originile în scrierile etice ale 
lui Kant. Preceptul kantian conform căruia toate fiinţele raţionale trebuie să se supună unui 
„imperativ categoric” derivat din legea universală a raţiunii a fost pe cât de aclamat, pe atât de 
criticat. Eseul explică teoria Kantiană şi analizează cele mai frecvente critici aduse acesteia. 


Tradiția contractului social - Will Kymlicka ................. eee 216 
Poate fi morala consideratá un acord implicit pe care il incheiem cu semenii nostri in scopul 
obtinerii benficiilor unei vieti sociale cooperative? Acest punct de vedere, atrágátor la prima 
vedere, este tinta cátorva obiectii: incercarea de a ráspunde acestora a condus la crearea unor 

variatii moderne pe tema contractului social, asa cum ea a fost dezvoltatá in secolele al 
XVII-lea si al XVIII-lea. 


Egoismul = Kure. Baler ;. aa sa e a ol i ap 80 a ia dd iat e Dn ia aa a eReE 227 


Egoismul ne dictează să trăim astfel încât să ne atingem interesele proprii. Adepții egoismului 
psihologic consideră că toţi facem oricum acest lucru, deci ideea nu mai are nevoie de sprijin 
suplimentar. Alţi adepţi ai egoismului cred cu tărie că urmărirea intereselor proprii este modul 
raţional, chiar etic, de a trăi. În ciuda îndoielilor legate de considerarea egoismului drept o 
teorie etică, acesta oferă un răspuns provocator la întrebarea practică fundamentală legată de 
felul în care trebuie să trăim. 


Deontologia contemporană — Nancy (Ann) Davis ............. sss 235 


Teoriile deontologice ale eticii susţin că cele mai importante aspecte ale felului în care trebuie 
să trăim sunt guvernate de reguli morale care nu trebuie încălcate, chiar dacă încălcarea lor ar 
putea avea consecinţe mai bune. Pentru evaluarea unei asemenea opinii, trebuie să înţelegem 
modul în care regulile sunt stabilite şi care acţiuni sunt considerate încălcări ale regulilor. 
Explorarea acestor teme determină apariţia nevoii de a distinge între intenţie şi previziune şi 
pune la îndoială coerenţa noţiunii comune de supunere faţă de o regulă. 


Etica îndatoririlor prima facie - Jonathan Dancy ................ eee 248 


O etică a îndatoririlor prima facie se bazează pe ceea ce înseamnă să ai o îndatorire. Îndatoririle 
prima facie pot ceda, în anumite circumstanţe, în faţa altor îndatoriri. Ele evită astfel unele 
dintre consecinţele mai severe ale unei etici deontologice mai rigide, dar se lovesc de alte 
obiecţii. 


Consecinfialismul = Philip Pettit ccececiesiesacsevesicnnasisesciacesiesecnnteottetenscedavedeccsvsescssess LIS 


Utilitarismul este un exemplu de teorie consecinţialistă, susţinând că trebuie făcut ceea ce 
generează cele mai bune consecinţe. În cazul utilitarismului clasic, noţiunea de „cele mai bune 
consecinţe” poate fi înţeleasă ca maximalizare a plăcerii în detrimentul durerii ; şi alte teorii 
susţin că trebuie să facem ceea ce generează cele mai bune consecinţe, dar resping ideea 
utilitaristă clasică potrivit căreia plăcerea este singurul bun intrinsec, iar durerea, singurul rău 
intrinsec. Acest articol clarifică distincţia între astfel de teorii consecintialiste şi rivalele lor, 
argumentând că abordarea consecintialistá este mai convingătoare. 


Utilitatea şi binele - Robert E. Goodin ........ ———— E 209 


Ce lucruri sunt bune in sine? Este evident cá teoriile consecintialiste au nevoie de un ráspuns 
la aceastá intrebare ; la fel de multá nevoie are insá si orice eticá care promoveazá, in anumite 
conditii, binele. Utilitarismul clasic sugereazá cá doar plácerea este buna in sine; versiunile 
ulterioare ale utilitarismului au oferit insá ráspunsuri diferite si poate mai convingátoare. Spre 
deosebire de eseul precedent, acest articol se concentreazá pe continutul, mai degrabá decát pe 
structura teoriilor consecintialiste si a oricárei indatoriri sau obligatii de a promova binele. 


Teoria virtuții — Greg PENCE ss sas soia coe rete eee e teme perse ono alai ego sa sso Se e sre sean seat a 21] 


Poate că întrebarea: „Cum trebuie să trăiesc ? " este greşită. O întrebare mai potrivită ar fi 
poate: „Ce fel de persoană ar trebui să fiu? ". Teoria virtuţii se concentrează pe această din 
urmă întrebare şi pe virtuțile care alcătuiesc un caracter bun. Este posibil însă ca o teorie a 
virtuţilor să înlocuiască abordări etice alternative ? 

Unii sustin cá morala se poate baza pe drepturi, in timp ce altii cred cá drepturile sunt derivate 
dintr-un principiu sau principii morale mai profunde. Oricare ar fi pozitia adoptatá in aceastá 
dezbatere, este acceptatá pe scará largá ideea cá un ráspuns partial la intrebarea despre cum 
trebuie sá tráim este oferit de regula respectárii drepturilor altora. 


Partea a cincea: Eticá aplicatá 


Aplicarea unei perspective etice in probleme specifice si in situatii practice (eticá aplicata) 
reprezint replica practicá la teoriile abstracte de eticá normativa analizate in partea a patra. in 
ultimele douá decenii, etica aplicatá a cunoscut o dezvoltare de o amploare deosebitá, astfel 
incát o sistematizare a acesteia este imposibilá aici. De aceea, sectiunea de fatá contine articole 
care trateazá teme selectate pe baza importantei practice si a gradului in care aceste teme pot 
fi gándite dintr-o perspectivá eticá. (Perspectiva eticá nu poate ajuta la rezolvarea problemei 
dacá pártile sunt de acord asupra valorilor implicate si au páreri diferite doar asupra faptelor.) 
Titlurile articolelor indicá subiectul abordat de acestea suficient de clar pentru a nu mai fi 
nevoie de explicatii suplimentare. 

Partea a sasea: Natura eticii 


În ciuda numeroaselor teorii etice dezvoltate în vederea normării comportamentului şi a 
numărului considerabil de scrieri care tratează aplicarea acestor teorii în practică, există încă 
nesiguranța legată de ceea ce facem - şi avem dreptul să facem - atunci când formulăm judecăţi 
etice sau ne angajăm în dezbateri pe teme etice. Încercăm oare să stabilim care sunt faptele, aşa 
cum ar face-o un om de ştiinţă? Sau pur şi simplu dăm glas sentimentelor noastre sau ale 
societăţii ca întreg ? În ce sens, dacă există unul, pot fi judecátile morale adevărate sau false ? 
Studierea acestor întrebări a condus la dezvoltarea unor teorii diferite de cele normative 
discutate în partea a patra, deoarece ele nu intenţionează să normeze comportamentul. Ele sunt 
mai degrabă teorii despre etică decât teorii ale eticii. De aceea, această ramură a filosofiei 
morale este cunoscută sub denumirea de metaetică ; termenul sugerează că nu suntem implicaţi 
în etică, ci o analizăm, încercând să stabilim ce este ea, ce reguli de argumentare i se aplică, 
în ce mod pot fi considerate judecatile etice drept false sau adevărate şi pe ce se pot baza ele, 
în cazul în care există o asemenea bază. 

Realismul = Michael Smith... na e ae sania ana at sedans catia e osia daia ala taia a a taia a taia 429 


Realismul moral susţine că există într-un anumit sens o realitate morală obiectivă ; realismul 
afirmă astfel că morala este obiectivă. Totuşi, este imposibil de negat faptul că morala ne 
furnizează motive de acţiune. Dar imaginea standard a psihologiei umane sugerează că, pentru 
a avea un motiv de acţiune, trebuie să existe şi o dorinţă, iar dorinţele par a fi subiective în 
sensul că dorinţele unei persoane pot fi diferite de ale altei persoane. Acestă dificultate a 
perspectivei realiste constituie tema articolului. 


Intuitionismul — Jonathan Dancy sspe ra innser eee ee eee eee nenea 441 


Intuitionismul susţine că afirmaţiile despre morală pot fi adevărate sau false în mod obiectiv şi 
că putem afla care principii morale sunt corecte într-o anumită situaţie prin intermediului unui 
tip de intuiţie sau cunoaştere legate de însuşirile lor morale. 

Ca si intuitionistii, naturalistii considerá cá judecátile morale pot fi adevárate sau false si cá 
pot fi cunoscute. Spre deosebire de intuitionisti insá, ei nu cred cá existá fapte sau insusiri 
morale speciale care sa fie cunoscute prin intuitie. Ei afirmá cá insusirea de a fi bun sau rau 
poate fi identificatá sau redusá la o altá proprietate (fericirea, poate, sau vointa lui Dumnezeu, 
pentru a da două exemple foarte diferite). Sustinandu-si opiniile, naturalistii trebuie să tina 
seama de afirmaţia conform căreia este eronat (eroarea naturalistă) să se derive valori din fapte. 

Există în acest moment un punct de vedere acceptat la scară largă, deşi uneori fără o reflecţie 
prealabilă, conform căruia morala este „subiectivă”. Ceea ce vor oamenii să spună prin aceasta 
este că o opinie de natură morală este la fel de bună ca oricare alta. Din perspectivă filosofică, 
termenul de „subiectivism” este aplicat în mod obişnuit unui set de teorii etice care neagă 
posibilitatea ca investigația morală să producă adevăruri obiective. Acest eseu analizează atât 
subiectivismul popular, cât şi teoriile filosofice cărora le este aplicat adeseori termenul. 


Relativismul - David Wong... eee eee ese ee eee emen 472 


Relativismul metaetic susţine că nu există adevăruri universale în problemele morale ; această 
teorie afirmă că morala este particulară fiecărei societăţi sau culturi în parte. Acest eseu 
argumentează o viziune moderată a acestei poziţii. Articolul analizează, de asemenea, şi ceea 
ce este considerat un derivat, şi anume relativismul normativ care susţine că nu trebuie să 
judecăm sau să încercăm să schimbăm valorile oamenilor din alte culturi. 

Prescriptivismul universal încearcă să evite obiecțiile binecunoscute aduse teoriilor ,,obiective” 
ale naturalismului si intuiţionismului ; totuşi, in contrast cu teoriile „subiective” standard, 
acest curent teoretic acordă un loc extrem de important rationamentelor despre judecatile etice. 
Se afirmă că rezultatul este o cale de a lua decizii morale combinând elemente de kantianism şi 
utilitarism. Spre deosebire de alte teorii metaetice discutate în această secţiune, prescriptivismul 
universal este destul de recent ; curentul este descris aici de către creatorul şi cel mai important 
reprezentant al său. 


Morala şi dezvoltarea psihologică - Laurence Thomas ................... eee 494 


Ne dezvoltăm oare moral, aşa cum ne dezvoltăm psihologic ? Această întrebare poate părea că 
nu are legătură cu natura eticii. Dar răspunsul pe care îl dăm este relevant pentru dezbaterile 

principale asupra naturii eticii. Daca fiintele umane parcurg in general etape de dezvoltare 
morale care corespund dezvoltării lor psihologice şi, dacă s-ar arăta că aceste etape sunt 
aceleaşi pentru toţi, s-ar dovedi astfel în mod convingător că morala nu este pur subiectivă şi 
nici relativă la cultură. 


Metodă şi teorie morală = Dale Jamieson...........cce eee eee eene 506 


Ultimul articol din această secţiune este diferit de celelalte, deoarece nu tratează natura eticii, 
ci natura teoriei morale, adică a acelor teorii ale eticii prezentate în partea a patra a acestui 
volum. Cum putem construi astfel de teorii? Cum putem argumenta că una este mai bună 
decât alta? Sunt propuse şi discutate două modele diferite. Este analizată, de asemenea, şi 
utilizarea frecventă a exemplelor ipotetice şi imaginare pentru a decide între teorii. 


Partea a şaptea: Provocări şi critici 


Subiectivismul şi relativismul, discutate în partea a şasea, neagă obiectivitatea sau validitatea 
universală a eticii. Acestea nu sunt însă singurele provocări cărora susţinătorii eticii trebuie să 
le facă faţă. Au existat şi alte încercări, susţinute de anumite poziţii filosofice, de a arăta că 
morala nu este nimic altceva decât instrumentul grupului dominant din societate, că este doar 
o iluzie sau că nu are nici un sens în absenţa religiei. Articolele din această secţiune dezbat 
unele dintre aceste provocări. 


Ideea unei etici feministe - Jean Grimshaw ..........<ce eee eee eee aaa eee 521 


Există ceva distinctiv masculin în etică sau în felul in care înţelegem in mod curent etica? 
Sugestia că ar putea fi a fost avansată recent de către scriitoarele feministe ; dar ce ar însemna 
o etică feminină ? Poate etica lua forme care variază în funcţie de gen? 


Semnificația evoluției - Michael Ruse ...............ccccsceceeencececceasececenesceceneteenesesees 530 


Teoria evoluționistă a lui Darwin sustine că existenţa noastră se datorează milioanelor de ani 
de evoluţie în care organismele care au lăsat mai mulţi urmaşi au supravieţuit, iar cele care nu 
au facut acest lucru au dispărut. Poate fi reconciliată etica cu un astfel de proces? Implică 
evoluționismul ideea că morala ar trebui să permită celor slabi să dispară? Sau, şi mai drastic 
spus, implică evolutionsmul ideea că ar trebui să respingem morala în întregime ? 


Marx împotriva moralei - Allen Wood ............... csse 541 


Marx a susţinut că morala unei societăţi reflectă bazele economice ale acesteia şi serveşte 
interesele clasei dominante. În acelaşi timp, el a condamnat capitalismul în termeni care 
sugerează existenţa unor valori puternice. Este Marx inconsistent? Dacă nu, prin ce se susţine 
provocarea marxistă la adresa moralei ? 


Cum ar putea etica să depindă de religie ? — Jonathan Berg ......................ssssssssse 554 


Se spune adesea că fără Dumnezeu nu poate exista morală. Acest eseu analizează diferite 
argumente care susţin ideea amintită, că însuşi sensul „binelui” şi al „răului” este derivat din 
voinţa lui Dumnezeu, că numai prin Dumnezeu putem şti ce este bine şi că doar credinţa în 
Dumnezeu ne poate motiva să actionám moral. 


Implicatiile determinismului - Robert Young... eee eee eee 563 


Întregul aparat implicat în procesul de luare a deciziilor morale, lauda şi condamnarea. 
Recompensa şi pedeapsa par a pleca de la ipoteza potrivit căreia în circumstanţe normale 


suntem responsabili pentru tot ceea ce alegem in mod liber să facem. Deterministii susţin că există 
o explicaţie cauzală pentru tot ceea ce se întâmplă în univers, inclusiv pentru comportamentul 
uman. Pare a se sugera astfel că oamenii nu aleg în mod liber să facă orice, iar aceasta implică 
faptul că nu suntem responsabili din punct de vedere moral pentru tot ceea ce facem. Sunt etica 
şi determinismul incompatibile ? 


Cuvant inainte 
Relevanta eticii in secolul XXI 


„Secolul XXI va fi etic sau nu va fi deloc.” 
G. Lipovetsky, Amurgul datoriei 


in primele decenii ale secolului XX, mai precis in anul 1916, John Dewey, unul dintre cei mai 
importanţi exponenti ai filosofiei pragmatice din America, ne atrăgea atenţia, în lucrarea Democracy 
and Education, că, „de fapt, morala este la fel de cuprinzătoare ca şi acţiunile legate de raporturile 
noastre cu ceilalţi”. „Morala - afirma el - se referă la întregul caracter, iar caracterul în ansamblu 
este identic cu omul în toate manifestările şi atitudinile sale concrete”, după care conchidea că 
„aspectul moral şi cel social al conduitei sunt, în ultimă instanţă, identice"!. 

Ín ultimele decenii ale veacului trecut, un alt american, nu mai putin celebru, Dwight Waldo, 
constata cá secolul XX poate fi cu greu remarcat atát din punctul de vedere al respectárii codurilor 
morale acceptate, cát si al concentrárii sale asupra investigatiei etice. Din contra, el a fost remarcat 
tocmai printr-o decádere a respectárii codurilor morale traditionale, un sentiment larg raspandit 
potrivit căruia moralitatea este „relativă”, dacă nu cumva fără rost, si o dispoziţie in a privi 
cercetarea etică drept frivolă, irelevantă. Aceste curente de gândire şi simtire au fost asociate cu 
o „prăbuşire” a credinţei religioase şi o creştere concomitentă a ,,credintei” în ştiinţă şi în aura sa 
filosofică sau antifilosofică?. 

Ca şi J. Dewey, Waldo făcea parte din categoria persoanelor celor mai indreptatite să facă 
asemenea aprecieri. Fusese implicat în viaţa publică şi, timp de peste cinci decenii, principalul 
animator al şcolii americane de administraţie publică, iar preocupările sale politice şi academice 
au vizat, în mod constant, teme şi aspecte de ordin etic. În fine, viaţa i s-a desfăşurat pe toată 
întinderea a ceea ce Eric Hobsbawm avea să numească „secolul extremelor” (Waldo s-a născut în 
1913 şi s-a stins din viaţă cu doar două luni înainte ca secolul să se sfârşească, în octombrie 2000). 

Într-adevăr, în cea mai mare parte a lui, secolul XX a stat sub semnul neîncrederii în morală 
şi în etică, al nihilismului de sorginte nietzscheană, al relativismului etic şi moral, iar, în ultima 
parte, al gândirii postmoderniste, care a pus în cauză existenţa oricăror standarde, principii şi 
valori morale cu pretenţii de universalitate sau, ca să folosim o sintagmă a lui Albert Camus, a 
oricăror „absoluturi morale” şi chiar a moralei în sensul tradiţional al termenului. 


1. J. Dewey, Democraţie şi educaţie, Editura Didactică şi Pedagogică, 1972, p. 302. 
2. D. Waldo, The Enterprise of Public Administration : a Summary View, Chandler and Sharp 
Publication, 1980. 

Cu toate acestea, aprecierile lui Waldo se vor dovedi, în cele din urmă, doar parţial adevărate. 
Deoarece, începând mai ales cu ultimul deceniu al secolului XX, are loc o puternică mişcare în 
sens invers. Etica revine în prim-plan. Apar proiecte grandioase, precum cele vizând eticile 
globale, iar dezbaterile pe probleme etice, cu deosebire cele vizând applied ethics (etica aplicată), 
iau o amploare fără precedent. Aproape concomitent apar fundaţii şi centre de cercetare în 
domeniul eticii, precum Foundation for Global Ethics, condusă de Hans Kung, sau Center for 
Global Ethics, în Statele Unite ale Americii, avându-l în frunte pe profesorul Leonard Swidler, şi 
proliferează codurile etice şi deontologice, comisiile şi comitetele de etică. 

Se poate prin urmare vorbi, începând cu anii ’90, despre o adevărată renaştere a eticii (si a 
interesului pentru problemele morale şi etice). 

Gilles Lipovetsky a sesizat această tendinţă într-un mod cât se poate de nuantat. Să-i dăm 
cuvântul : „Un nume, un ideal uneşte cugetele şi insufleteste iarăşi democratiile occidentale la 
acest sfârşit de mileniu: etica. De vreo zece ani, efectul etic este din ce în ce mai puternic, 
invadând mass-media, stimulând reflectia filosofică, juridică şi deontologică, dând naştere la 
instituţii, aspirații şi practici colective inedite. Caritate mediatică, bioetică, acţiuni umanitare, 
salvarea mediului, impunerea moralei în afaceri, în politică şi în mass-media, dezbateri referitoare 
la avort şi la hărţuirea sexuală, la mesageriile erotice şi la codurile de limbaj «corect», cruciade 
împotriva drogului şi lupta antitabagică, pretutindeni revitalizarea valorilor şi spiritul de responsabilitate 
sunt invocate ca imperativul numărul unu al epocii: sfera etică a devenit oglinda privilegiată în 
care se descifrează noul spirit al timpului. Până nu demult, societăţile noastre erau electrizate de 
ideea eliberării individuale şi colective, morala fiind asimilată cu fariseismul şi cu represiunea 
burgheză. Această epocă a trecut... «secolul XXI va fi etic sau nu va fi deloc»"!. 

Aceste constatări sunt cu atât mai interesante şi mai demne de luat în seamă cu cât ele vin din 
partea unui autor care nu s-a ferit să-şi recunoască afinitatile pentru gândirea postmodernă in 
abordarea problemelor eticii. 

Ce anume a determinat această resurgentá a eticii şi a interesului pentru dezbaterile etice ? Mai 
mulţi factori trebuie luaţi aici în considerare. 

Primul este criza profundă pe care o traversează lumea în care trăim. Cum se afirma în 
Declaraţia pentru o Etică Globală, adoptată de Parlamentul Religiilor Lumii, în anul 1993, la 
Chicago: „Lumea este în agonie. Agonia este într-atât de cuprinzătoare şi de penetrantă, încât 
suntem obligaţi să-i dezvăluim toate manifestările, subliniind astfel profunzimea crizei în care se 
află lumea”?. 

Al doilea factor îl reprezintă resurgenta religiei la scară planetară. Cum inspirat se exprima 
Gilles Keppel: „Dumnezeu îşi ia revanşa”. După ce, la finele secolului al XIX-lea şi începutul 
celui următor, Nietzsche decretase „moartea lui Dumnezeu” (prin celebra afirmaţie : „Dumnezeu 
e mort”), astăzi asistăm la o evidentă tendinţă în sens contrar, o mişcare sesizată, de altfel, de 
numeroşi autori de prim-plan, printre care Samuel Huntington şi alţii. 

Un alt factor ţine de experienţa însăşi, de viaţa reală cu numeroasele ei probleme şi aspecte : 
de la cele vizând guvernanta globală sau ocrotirea mediului înconjurător şi până la cele vizând 
comportamentul faţă de semeni în cele mai diverse circumstanţe : politice, de afaceri etc. Cu alte 
cuvinte, viaţa însăşi presează, prin numeroasele şi dificilele probleme pe care le pune, ca etica să 
fie recunoscută şi luată în considerare. Experienţa actuală ne arată destul de limpede că cele mai 
multe dintre problemele cu care se confruntă lumea noastră nu pot fi rezolvate fără a face recurs 
la etică. Astfel încât, dacă admitem, în sens generic, că lumea în care trăim are o „problemă 


PES xq? PEZ 


economică”, o „problemă politică”, o „problemă ecologică”, o „problemă de securitate globală” 


1. G. Lipovetsky, Amurgul datoriei, Editura Babel, Bucuresti, 1996, p. 17. 
2. Vezi H. Kung (coord.), Yes to a Global Ethic, New York, Londra, 1996. 

ş.a.m.d., soluţionarea tuturor acestor probleme atârnă de modul în care este percepută şi rezolvată 
problema morală care, în acest fel, devine problema preeminentă a lumii noastre, alături — şi 
depinzând, în mare măsură, la rândul ei - de problema spirituală. 

Un fapt pare, în orice caz, din ce în ce mai evident: marile şi micile probleme cu care se 
confruntă lumea în care trăim reclamă, în mod obligatoriu, recursul la etică şi la morală. Este 
interesant de remarcat cá acest lucru a fost perceput chiar si la nivelul simțului comun. Astfel, 
după evenimentele tragice din 11 septembrie 2001 din Statele Unite ale Americii, un membru al 
echipelor de salvare declara: „Ori vom accepta «Zece porunci» internaţionale ca obligatorii, ori 
vom pieri împreună”. 

În aceste condiţii, relativismul etic se vede tot mai evident pus în dificultate (exponentii lui au 
fost, de altfel, vehement contestati imediat după evenimentele din 11 septembrie), la fel cum postmo- 
dernismul începe tot mai mult să fie pus în cauză. 

Daniel Bell, un nume de relief în aria ştiintelor politice, consideră, bunăoară, că postmodernismul, 
identificat ca fiind una dintre caracteristicile determinante ale ultimelor decenii ale secolului XX, 
astăzi aproape a ajuns la capăt şi asta pentru cá pur şi simplu realitatea l-a pus în cauză. Prăbuşirea 
lumii comuniste şi sfârşitul marxismului, avântul unei ideologii apocaliptice, fundamentalismul 
islamic, care traversează frontierele naţionale, intervenţiile militare americane din Afganistan şi 
Irak, înspăimântătoarea creştere a genocidelor, cu masacrarea a 800.000 de tsuti in Rwanda într-o 
singură lună şi expulzarea a peste un milion de africani negri musulmani de către musulmanii arabi 
în regiunea Darfur din Sudan, toate aceste evenimente şi altele încă ridică chestiunile eticii şi ale 
răului pe care noi trebuie să-l înfruntăm : chestiunile moralei, de fapt şi de drept, acelea de a şti 
dacă se poate eventual justifica tortura şi acelea de a şti dacă răul (în sens absolut) este inerent 
naturii umane. În cursul istoriei sale, „umanitatea — remarca Bell — n-a încetat să se interogheze 
asupra acestor chestiuni, dar ele nu au fost niciodată rezolvate complet". 

Se poate spune, prin urmare, că timpurile pe care le trăim ne obligă, într-un fel, să revenim la 
fundamente. Fundamente pe care lumea actuală încearcă să le redescopere în plan spiritual şi 
moral. În aceste condiţii, într-adevăr, etica a devenit marea afacere a vremurilor noastre. Ea a fost 
ilustrată, în ultimul timp, printr-o creştere a interesului mass-media pentru problemele de etică, 
prin crearea a numeroase structuri şi asociaţii având ca obiectiv etica, prin asumarea de către 
comisii specializate ale ONU a problemelor etice globale etc. etc. 

Cum era şi firesc, mediul cultural şi academic nu avea cum să rămână insensibil la această 
efervescenţă fără precedent. Dimpotrivă, era cât se poate de normal să se implice, prin persoanele 
sale calificate, în aceste dezbateri şi acţiuni de anvergură. 

Eseurile de fata, modest intitulate A Companion to Ethics, se înscriu in acest trend general 
ascendent care ar putea fi exprimat lapidar prin sloganul: „Înapoi la etică ! ”. 

Lucrarea are cateva merite care se cuvine a fi subliniate. Este una dintre cele mai cuprinzatoare 
lucrări de etică din câte au fost produse vreodată de mintea omenească. Desi editorul lucrării le 
considera modest eseuri, volumul cuprinde abordări pe cât de diverse, pe atât de consistente 
ideatic, ceea ce justifică întru totul numele de Tratat de etică, adoptat în ediţia românească. În 
fine, în scrierea acestei lucrări, au fost implicaţi 47 de cercetători, specialişti în etică, de pe toate 
continentele, fapt care conferă volumului anvergura unui veritabil tratat şi a unei întreprinderi 
globale. 

Volumul, tradus cu ajutorul studenţilor de la specializările Limbi Moderne Aplicate şi Ştiinţe 
Politice, din ultimii ani de studiu, astăzi licentiati în Litere şi Ştiinţe Politice sau masteranzi, 


1. D. Bell, „La morale et le mal. Les deux cadres de la culture du XXT siècle”, in Commentaire, 
nr. 111, toamna 2005, p. 658. 

reprezintă, într-adevăr, ceea ce şi-a propus să fie „un companion” în studiul problemelor etice 
pentru oricine este interesat de astfel de probleme. 

Un tratat, se ştie, reprezintă modalitatea supremă de consacrare a unei discipline în plan 
ştiinţific şi academic, iar volumul de fata nu face excepţie de la regulă. El reprezintă o lucrare 
indispensabilă pentru toţi cei care sunt interesaţi să cunoască stadiul, frământările, preocupările la 
care a ajuns una dintre disciplinele cele mai vechi şi mai relevante din istoria umanităţii într-un 
timp în care, cum spune Carl F.H. Henry, etica a devenit „o cerinţă incisivă şi universală pentru 
supraviețuirea ca specie” a umanităţii. 


Prof. univ. dr. Vasile Boari 


Introducere 


Titlul A Companion to Ethics poate sugera un volum cu articole scurte, aranjate in ordine 
alfabetică, conţinând informaţii sumare despre curente teoretice, idei şi personalităţi din domeniul 
eticii. După cum o arată şi cuprinsul, volumul de fata este foarte diferit. El cuprinde 47 de eseuri 
originale. Aceste eseuri analizează originile eticii, marile tradiţii etice şi teorii care prescriu 
comportamentul uman, dezbat anumite probleme specifice şi natura eticii înseşi. (În conformitate 
cu utilizarea curentă, in această carte, termenul etică va denumi nu numai studiul moralei — 
sinonim pentru filosofia morală —, ci şi obiectul acestui studiu, adică morala.) 

Am optat pentru această organizare a volumului deoarece este extrem de important ca etica să 
nu fie tratată ca ceva îndepărtat de viaţa reală, ca o disciplină al cărei studiu le este încredinţat unor 
savanţi închişi în turnurile de fildeş ale universităţilor. Etica vorbeşte despre valori, despre bine şi 
rău. Nu putem evita implicarea în etică, întrucât ceea ce facem - şi ceea ce nu facem - poate fi 
oricând subiectul unei evaluări de natură etică. Oricare persoană care se gândeşte la ceea ce trebuie 
sau ceea ce nu trebuie să facă este, în mod conştient sau nu, implicată în etică. Gândindu-ne mai 
serios la aceste probleme, am putea începe să ne explorăm propriile valori călăuzitoare, dar vom 
călători, în acelaşi timp, pe căi străbătute de mulţi alţi gânditori, din diverse culturi, timp de mai 
mult de două mii de ani. Într-o astfel de călătorie avem nevoie de un ghid capabil să ne ofere 
informaţii despre drumul pe care îl vom străbate, despre felul cum a fost construit, despre 
răscrucile unde oamenii au ales alte căi şi despre cei care au mai umblat pe aici înaintea noastră. Şi 
mai valoros este totuşi un companion de drum care să ne stimuleze gândirea în legătură cu drumul pe 
care îl vom parcurge şi să ne avertizeze asupra capcanelor şi fundăturilor care au oprit înaintarea altora. 

Aşadar, cel mai bun mod de folosire al acestei cărţi începe cu studierea cuprinsului, un fel de 
hartă a volumului care oferă note explicative acolo unde harta ar putea părea neclară pentru cei 
încă nefamiliarizati cu teritoriul. Apoi, în funcţie de interesul fiecăruia, puteţi să incepeti cu 
începutul şi să strabateti drumul până la capăt sau puteţi alege să citiţi anumite eseuri cu subiecte 
care vă interesează în mod deosebit. Dacă doriţi să găsiţi un anumit subiect care nu este menţionat 
în cuprins, puteţi consulta indexul. Acesta este organizat în aşa fel încât să puteţi găsi cu uşurinţă 
nu numai concepte şi teorii specifice, ca, de exemplu, dreptatea sau utilitarismul, ci şi aspecte 
particulare ale acestor teme. Astfel, pentru tema „uciderea” v-aţi găsi alături de intrarea principală 
şi subintrări care vă vor conduce la discuţii asupra aspectelor etice ale uciderii în budism, 
hinduism şi jainism, la distincţia între a ucide şi a lăsa să moară, la eutansie şi uciderea în război, 
la analiza uciderii prin prisma teoriilor consecintialiste, deontologice, utilitariste şi a teoriilor 
etice bazate pe conceptul de virtute, precum şi la problema uciderii în societăţile de mici 
dimensiuni. În plus, veţi găsi trimiteri la subiectul pedepsei capitale şi al crimei, care au intrări 
separate în index. Sper că, astfel, volumul va fi, în acelaşi timp, o carte uşor de citit şi o lucrare 
de referinţă. 

Alegerea unui companion de drum este o problemă de opţiune personali; la fel a fost si 
alegerea subiectelor şi a autorilor incluşi în acest volum. Am încercat să îmi lărgesc aria de 
preferinţe, acoperind tradiţii care, în mod sigur, nu îmi aparţin şi incluzând autori cu ale căror 

păreri mă aşteptam să nu fiu de acord (şi aşteptările nu mi-au fost contrazise). Totuşi, nu poate 
exista o selecţie complet obiectivă şi impartialá a temelor şi a autorilor. Un alt editor ar fi realizat, 
poate, un volum total diferit. Am fost crescut într-o societate occidentală, vorbitoare de limbă 
engleză şi am fost educat în tradiţia filosofică occidentală ; nu aş fi competent să coordonez un 
volum care să ofere un spaţiu egal şi altor tradiţii. În cadrul acestei tradiţii filosofice vestice, deşi 
nimeni nu poate pretinde că este imun la curentele intelectuale, am încercat să mă axez mai degrabă 
pe eternele întrebări fundamentale ale gândirii etice decât pe problemele care sunt la modă la ora 
actuală. 


Peter Singer 


Multumiri 


Recunostinta mea se îndreaptă către multe persoane. În primul rând şi in mod evident, trebuie 
aduse mulţumiri autorilor, nu numai pentru că au găsit timpul de a-şi scrie articolele, ci şi pentru 
că au fost de acord să le revizuiască în funcţie de părerile mele despre cum ar trebui să arate acest 
volum. În mod mai putin evident, Stephan Chambers de la Basil Blackwell m-a convins să realizez 
acest volum ; fără iniţiativa lui, volumul nu ar fi existat. Alyn Shipton s-a ocupat apoi de procesul 
de editare şi a fost o sursă nepretuitá de încurajare şi de sfaturi. Richard Beatty s-a ocupat de 
tehnoredactare cu mare talent şi cu o lăudabilă atenţie pentru detalii. În sfârşit, Dale Jamieson şi 
R.M. Hare au fost consultanţi de editare neoficiali pe tot parcursul realizării acestui volum. Fără 
ei, editarea ar fi fost mult mai dificilă, iar produsul final ar fi avut, în mod sigur, o calitate 
inferioară. 


Peter Singer 
decembrie 1990 

Partea întâi 


Rădăcinile 


-— p 
Originile eticii 


Mary Midgley 


i. In cáutarea unei justificari 


Care sunt originile eticii? Aici se combiná douá intrebári foarte diferite, una legatá de 
faptul istoric, alta privind autoritatea. Nerábdarea de a ráspunde celor douá intrebári a 
condus la crearea multor mituri traditionale despre originile universului. Aceste mituri 
descriu nu doar cum a apárut omul, ci si de ce viata sa este atát de grea, de dureroasá, 
de confuzá, de conflictualá. Ciocnirile si dezastrele primordiale despre care se vorbeste 
au menirea - adesea, poate, in mod esenţial - să explice de ce oamenii trebuie sa trăiască 
după reguli care le pot reprima dorinţele. Ambele întrebări încă persistă. De câteva 
secole, teoreticienii au încercat cu insistenţă să le găsească răspuns în termeni mai literali 
şi mai sistematici. 

Această cercetare nu izvorăşte doar din curiozitate sau din dorinţa de a dovedi că 
regulile nu sunt necesare, deşi acestea constituie motive temeinice. Probabil ea e 
determinată în mod esenţial de conflictele din interiorul eticii sau al moralei înseşi. (Nu 
voi face nici o distincţie între aceşti doi termeni în articolul de faţă.) În orice cultură, 
obligaţiile acceptate se ciocnesc uneori, fiind nevoie de principii mai profunde, mai 
generale care să medieze conflictul. Oamenii caută esenţa diferitelor reguli implicate şi 
încearcă să le pună în balanţă. Această căutare îi determină adesea să recurgă, la scară 
largă, la un arbitru suprem - esenţa moralei în ansamblu. 

De aceea întrebarea noastră iniţială este atât de complexă. A întreba care sunt 
originile eticii nu este la fel cu a întreba cum au apărut meteoriţii. Înseamnă să întrebi 
de ce noi trebuie acum să-i respectăm regulile. (Morala nu se rezumă, de fapt, la reguli, 
însă ne putem concentra asupra lor pentru moment, deoarece ele sunt adesea punctul de 
la care pornesc conflictele.) Pentru a răspunde acestei întrebări, trebuie să ne imaginăm 
cum ar fi viaţa fără aceste reguli, iar acest lucru ridică, în mod inevitabil, întrebări 
despre origini. Oamenii au tendinţa de a privi înapoi, întrebându-se dacă nu a existat 
odată o stare neconflictuală înainte ca regulile să fie impuse, o stare în care nu era nevoie 
de reguli pentru că, poate, nimeni nu a vrut niciodată să facă ceva rău. Apoi se întreabă : 
„Cum s-a ajuns la pierderea stării anterioare eticii? Ne putem întoarce la ea? ". 

În cultura noastră, au fost acceptate pe larg două răspunsuri generale la aceste două 
întrebări. Unul - elaborat in principal de greci şi de Hobbes - explică etica pur şi simplu 

ca pe un dispozitiv de vigilentá egocentristá ; mitul originii sale este contractul social. 
Acesta percepe starea anterioară eticii ca pe una de solitudine, dezastrul primordial 
declansándu-se atunci când oamenii au început să se cunoască unul pe altul. În momentul 
în care au făcut-o, conflictul a fost inevitabil, iar starea naturală a devenit atunci, aşa cum 
a descris-o Hobbes, „un război al tuturor împotriva tuturor” (1651, partea întâi, capitolul 
13, p. 64), deşi, aşa cum sublinia Rousseau, ei nu fuseseră ostili unul faţă de celălalt 
înainte de interacţiune (1762, pp. 188, 194; 1754, partea întâi). Însăşi supraviețuirea, 
nemaivorbind de ordinea socială, a devenit posibilă doar datorită regulilor la care s-a 
ajuns printr-o negociere nedorită. (Această variantă a fost, desigur, acceptată de obicei 
la modul simbolic, nu literal.) Cealaltă variantă, de origine creştină, explică morala ca 
pe o încercare umană necesară de a alinia natura noastră imperfectă la voinţa divină. 
Mitul originii este Căderea Omului, care a produs acea imperfecţiune în natura noastră 
aşa cum a fost descrisă — din nou, simbolic - în Facere. 

Simplitatea însăşi este întotdeauna bine-venită într-o lume confuză, aşa că popularitatea 
acestor două variante nu este surprinzătoare. Dar simple relatări nu pot explica cu 
adevărat fapte complexe şi a devenit clar deja că nici unul dintre aceste două clişee generale 
nu poate răspunde întrebărilor noastre. Varianta creştină deplasează problema în loc să-i 
ofere o rezolvare, din moment ce încă nu am aflat de ce trebuie să-l ascultăm pe 
Dumnezeu. Învățătura creştină are, desigur, multe de spus în acest sens, dar ceea ce spune 
este complex şi nu poate să-şi menţină simplitatea atrăgătoare odată ce se ridică problema 
autorităţii. Nu voi discuta aici relaţiile deosebit de importante dintre etică şi religie (vezi 
capitolul 46, „Cum ar putea etica să depindă de religie ? "). Dar este important de ştiut 
că acest răspuns creştin nu implică doar obligaţia noastră de a-L asculta pe Dumnezeu cu 
naivitate din poziţia Sa de Creator Atotputernic - fapt care nu ar conferi autoritate 
morală. Dacă o fiinţă malefică ne-ar fi creat cu scopuri malefice, nu ar trebui să ne 
gândim cá avem datoria să ascultăm de acea fiinţă, oricare ar fi raţiunea care ne-ar 
îndemna să o facem. Ideea de Dumnezeu nu se rezumă doar la o astfel de fiinţă, ci 
cristalizează un întreg ansamblu de idealuri şi standarde foarte complexe care se află în 
spatele regulilor morale şi le conferă semnificaţie. Însă chiar autoritatea acestor idealuri 
şi standarde face obiectul investigaţiei noastre. Aşadar întrebarea nu are încă răspuns. 


ii. Tentaţia egoismului şi contractul social 


Ideea cá etica nu este decât un contract încheiat pe baza vigilentei egoiste e, într-adevăr, 
mult mai simplă, dar tocmai din acest motiv este mult prea nefondată pentru a explica 
adevăratele complexitati ale eticii. Ar putea fi posibil ca o societate perfect uniformă de 
egoişti vigilenti, dacă ar exista vreodată, să inventeze instituţii de asigurare reciprocă 
care ar arăta ca majoritatea celor existente în societăţile umane reale. Şi este cert că 
aceşti egoisti prudenti ar evita multe dintre atrocitățile pe care oamenii le comit în 
realitate, deoarece nechibzuinta şi imprudenta specific umane agravează in mod constant 
efectele negative ale viciilor noastre. 

Însă acest lucru nu poate însemna că morala, aşa cum există pretutindeni, izvorăşte 
doar din acest egoism prevăzător. Există mai multe motive pentru care acest lucru este 
imposibil, dar eu voi menţiona doar două. (Pentru continuarea discuţiei, vezi capitolul 
16, „Egoismul”.) 

1) Primul are la bază un defect uman evident. Oamenii nu sunt, pur şi simplu, atât 
de prudenti sau de constanti cum ar sugera această variantă. Nici cea mai moderată 
formă de comportament decent manifestat în realitate de oameni nu ar fi posibilă dacă 
s-ar baza exclusiv pe aceste trăsături. 

2) Al doilea motiv este reprezentat de o serie de calităţi umane la fel de bine 
cunoscute. Oamenii care fac efortul de a se comporta decent în mod manifest sunt adesea 
mánati de motive cu totul diferite, care reies direct din consideratia faţă de pretenţiile 
altora. Ei acţionează dintr-un simţ al dreptăţii, din prietenie, loialitate, compasiune, 
gratitudine, generozitate, simpatie, afecţiune familială şi alte asemenea - calităţi care 
sunt recunoscute şi pretuite în majoritatea societăţilor umane. Teoreticieni individualisti 
precum Hobbes explică uneori acest fapt susţinând că aceste aşa-zise motive nu sunt 
reale, ci doar concepte lipsite de substanţă. Însă este greu să ne imaginăm cum au putut 
fi inventate concepte care au ajuns să fie folosite în mod curent din motive inexistente. 
Şi cu atât mai derutant este cum ar putea cineva să pretindă că a fost vreodată influenţat 
de acestea. 

Am menţionat această explicaţie egoistă deoarece, în ciuda defectelor sale majore, 
are o influenţă foarte mare în zilele noastre. Întrebând despre originile eticii, oamenii 
moderni ar putea folosi, probabil, în mod inconştient limbajul său. Ei îşi vor formula 
întrebarea în formă hobbesiană : „Cum este posibil ca o societate primară de egoişti să 
fie împovărată de reguli care impun consideraţie fata de semeni ? ”. Dificultăţile apăsătoare 
care decurg din această abordare vor deveni mai clare pe parcurs. 


iii. Argumente morale şi argumente faptice 


Ni s-ar putea cere să acceptăm individualismul extrem pe baze pur ştiinţifice, ca pe o 
descoperire autentică. Ar putea fi privită, astfel, ca o informaţie despre cum au apărut, 
de fapt, oamenii. Astăzi, acest argument are la bază în mod obişnuit ideea de evoluţie a 
tuturor speciilor prin „supraviețuirea celui mai puternic” în competiţia acerbă dintre 
indivizi. Se consideră că acest proces i-a transformat în atomi sociali izolaţi şi complet 
egoisti. De aceea - spre deosebire de toate relatările anterioare despre origini -, acest tablou 
care descrie atât de mult faptele este considerat nu un mit, ci o relatare pur ştiinţifică. 

Ar trebui să fim sceptici în privinţa acestei afirmaţii. În forma neprelucrată de mai 
sus, mitul pseudodarwinist conţine cel puţin tot atât simbolism emotiv regăsit în ideologiile 
actuale şi tot atâta propagandă în favoarea îngustelor idealurilor sociale contemporane ca 
şi predecesoarea sa, varianta contractului social. Mai încorporează şi câteva dovezi şi 
principii pur ştiinţifice, dar ignoră şi alterează mult mai mult decât foloseşte. Se 
îndepărtează mult de ştiinţa contemporană mai ales sub două aspecte: în primul rând, 
sub acela al noţiunii sale de competiție extrem de dramatizată şi de fantezistă, iar în cel 


32 RADACINILE 


de-al doilea, sub aspectul locului ciudat de predominant pe care îl conferă propriei 
noastre specii în procesul evoluţiei. 

1) Este esenţial să distingem între simplul fapt care este ,,competitia” şi complexul de 
motive umane pe care ideologia contemporană le validează drept caracteristice competitorilor. 
Se poate spune despre oricare două organisme că sunt „în competiţie” dacă ele doresc 
sau au nevoie de ceva pe care nu îl pot avea amândouă. Însă nu se poate spune că se află 
în competiţie decât în cazul în care fiecare ştie acest lucru şi reacţionează, încercând în 
mod intenţionat să îl învingă pe celălalt. Întrucât majoritatea copleşitoare a organismelor 
este reprezentată de plante, bacterii etc., care nu au conştiinţă, însăşi posibilitatea unei 
competiţii conştiente şi ostile este foarte rară în natură. Mai mult, atât la nivel conştient, 
cât şi la nivel inconştient, toate procesele vitale depind de o bază imensă de cooperare 
armonioasă necesară pentru a construi sistemul complex în cadrul căruia mult mai 
neverosimilul fenomen al competiţiei să devină posibil. Competiţia este reală, dar în 
mod necesar limitată. De exemplu, plantele dintr-un anumit ecosistem se află în mod 
normal în interdependentá atât unele cu altele, cât si cu animalele a căror hrană o 
constituie, iar acele animale sunt in interdependentá atât unele faţă de altele, cát şi fata 
de prădătorii lor. Dacă în natură ar fi existat cu adevărat un „război al tuturor împotriva 
tuturor”, biosfera nu s-ar fi putut dezvolta niciodată. Aşadar, nu este surprinzător că 
viaţa conştientă, care izvorăşte dintr-un astfel de mediu, acţionează, de fapt, mai mult în 
sens cooperativ decât competitiv. Iar dacă ne vom gândi la motivaţia creaturilor sociale, 
vom vedea clar că motivațiile de cooperare conferă structura de bază a comportamentului lor. 

2) Multe versiuni cunoscute ale mitului pseudodarwinist (deşi nu toate) prezintă 
procesul de evoluţie ca pe o piramidă sau scară care funcţionează cu scopul de a situa 
OMUL în vârful său, iar uneori este programată pentru a situa OMUL într-un „punct 
omega” îndepărtat care urmează să glorifice idealurile umane ale Occidentului contemporan. 
Această noţiune nu are nici o bază în teoria pur biologică a zilelor noastre (Midgley, 
1985). Biologia de astăzi descrie formele de viaţă foarte diferit, după modelul propus de 
Darwin în Originea speciilor, ca ramificatii ale unui arbust care pornesc de la o rădăcină 
comună cu scopul de a umple eventualele nişe, dar fără o anumită direcţie ascendentă. 
Imaginea piramidei a fost propusă de J.-B. Lamarck şi dezvoltată de Teilhard de Chardin ; 
ea nu apartine stiintei moderne, ci metafizicii traditionale. Desigur, acest lucru nu o 
desfiinţează. Dar, pentru că perspectivele asupra naturii umane asociate ei sunt considerate, 
în general, ,stiintifice", este destul de important ca noi să evaluám poziţia acestor vederi 
şi să le punem în relaţie cu întrebările noastre despre originea eticii. 


iv. Fantezii dualiste 


Aceste întrebări au început să devină pregnante din momentul în care s-a considerat 
general valabil că specia noastră a luat naştere din altele, pe care le numim simplu 
„animale”. În cultura noastră, bariera speciilor mai este privită în mod obişnuit ca 
hotarul tărâmului moral, iar doctrinele metafizice au fost create tocmai pentru a proteja 
acest hotar. Creştinii, spre deosebire de budişti, consideră că sufletele, sălaşul tuturor 

facultăţilor pe care le slăvim, aparţin doar fiinţelor umane. Orice legătură între specia 
noastră şi celelalte era considerată degradantă pentru om, sugerând că spiritualitatea 
noastră nu era „într-adevăr” decât o serie de reacţii animalice. Această idee de animalitate 
ca principiu străin, foarte îndepărtat de spirit este una străveche, folosită adesea pentru 
a dramatiza conflicte psihologice intense între virtuţi şi „bestia interioară”. Sufletul 
uman apare atunci ca un intrus izolat în cosmosul fizic, un străin aflat departe de căminul său. 

Acest dualism acut şi simplu a fost important pentru Platon şi pentru primii gânditori 
creştini. Astăzi are, probabil, mai puţină influenţă. Atitudinea sa dezaprobatoare faţă de 
motivele naturale nu a avut succes, iar pe plan teoretic se confruntă cu mari dificultăţi în 
explicarea relaţiei dintre suflet şi trup. Totuşi, se pare că dualismul serveşte ca premisă 
pentru anumite subiecte de discuţie, în special pentru opinia noastră despre alte animale. 
Aristotel l-a înfruntat pe Platon propunându-i o metafizică mult mai puţin discordantă 
care să reconcilieze diversele aspecte atât ale individualitátii umane, cât şi ale lumii 
exterioare. Sfântul Toma a mers pe aceeaşi linie, iar gândirea recentă a urmat în general 
acelaşi traseu. Însă această abordare mai monistă nu a reuşit să conceapă cum este 
posibil ca fiinţele umane să se fi dezvoltat din animale neumane. Problema era că acele 
animale erau considerate simboluri ale forţelor antiumane, uneori doar ca nişte vicii 
întruchipate (lup, porc, corb). Până când această viziune nu a fost pusă la îndoială, doar 
două alternative păreau deschise - fie o viziune reductivistă asupra oamenilor care „nu 
sunt mai buni decât celelalte animale”, fie o viziune pur şi simplu din altă lume a 
oamenilor văzuţi ca spirite întrupate în timpul procesului de evoluţie în corpuri de care 
nu îi leagă nimic. (Vezi Midgley, 1979, capitolul 2.) 

Ca urmare, iată cele două idei simple menţionate mai sus despre originile eticii. 
Conform contractului social, toate fiinţele insufletite sunt la fel de egoiste, iar oamenii 
se deosebesc doar prin inteligenţa lor prudentă. Ei au fost pur şi simplu primii egoişti 
luminati. Dimpotrivă, în viziunea religioasă, întruparea sufletelor a atras după sine nu 
doar inteligenţa, ci şi o gamă largă de noi motivații, multe altruiste. Spre îngrijorarea lui 
Darwin, colaboratorul său, A.R. Wallace, a adoptat cea de-a doua viziune, susţinând că 
Dumnezeu a dat suflet trupurilor primatelor printr-o intervenţie miraculoasă în cursul 
evoluţiei. Şi astăzi, chiar şi în rândurile gânditorilor laici, se manifestă adesea o preamărire 
a capacităţilor umane care îi deosebeşte pe oameni de cele ale celorlalte animale într-o 
asemenea măsură, încât par să provină de la o sursă diferită, nepământeană. Într-adevăr, 
povestirile stiintifico-fantastice despre înrudirea cu o planetă îndepărtată sunt adesea 
invocate cu aparentă seriozitate pentru a susţine această teorie. 


v. Avantajele etologiei 


Astăzi putem totuşi să evităm aceste două alternative nereuşite, abordând, simplu, o 
viziune mai realistă şi mai puţin mitică asupra animalelor neumane. În zilele noastre, 
comportamentul lor a fost, în sfârşit, studiat sistematic, iar natura complexă şi bogată a 
vieţii sociale a multor păsări şi animale este bine cunoscută. Oamenii ştiu de mult timp 
câte ceva despre aceasta, însă nu şi-au folosit cunoştinţele atunci când au considerat 

animalele drept întrupări ale răului. Astfel, acum două secole, Kant a scris: „Cu cat 
venim mai mult în contact cu animalele, cu atât le iubim mai mult pentru că vedem câtă 
grijă au de puii lor. Atunci ne este greu să gândim urât până şi despre un lup”. 

Trăsături sociale precum grija părintească, căutarea hranei în grup şi bunătatea 
manifestată reciproc arată clar că aceste creaturi nu sunt, de fapt, primitive, exclusiv 
egoiste, ci fiinţe care şi-au dezvoltat motivațiile puternice şi speciale necesare pentru a 
crea şi a menţine o formă simplă de societate. Curátarea reciprocă, înlăturarea parazitilor 
şi protecţia mutuală sunt acţiuni obişnuite în rândul mamiferelor şi păsărilor sociale. Ele 
nu au creat aceste obiceiuri folosindu-și acele abilităţi de control chibzuit şi egoist pe 
care versiunea contractului social le consideră a fi mecanismul necesar îndeplinirii 
acestor acţiuni, deoarece ele nu posedă astfel de abilităţi. Lupii, castorii, stancutele şi 
alte creaturi sociale, inclusiv toate rudele noastre primate, nu-şi formează societăţile 
printr-un calcul viclean pornind de la o „stare a naturii” pe care Hobbes o numeşte un 
război primordial al tuturor împotriva tuturor. Ele sunt capabile să trăiască împreună şi 
uneori să coopereze la îndeplinirea unor activităţi ca vânatul, construirea unui adăpost, 
protecţia reciprocă sau altele asemenea, pur şi simplu pentru că posedă înclinația naturală 
spre iubire şi încredere reciprocă. 

Această afecţiune devine evidentă în suferinţa unică a oricărui animal social, de la cal 
sau câine la cimpanzeu, când este ţinut izolat. Deşi se ignoră adesea, iar în anumite 
împrejurări se află în competiţie unul cu celălalt şi se atacă, ei fac acest lucru într-un 
cadru mai larg de acceptare prietenoasă. Îngrijirea cu devotament a puilor, însoţită, 
adesea, de renunţarea la hrana proprie, este frecventă şi, adesea, împărtăşită, pe lângă 
părinţi, şi de alti membrii ai grupului. (Poate fi considerată drept matricea originală a 
moralei.) Unele creaturi, îndeosebi elefanții, adoptă puii orfani. Protejarea celui slab de 
către cel puternic este firească şi există multe exemple dovedite de cazuri în care 
apărătorii au plătit cu viaţa pentru aceasta. Păsările bătrâne şi neajutorate sunt hrănite 
uneori de alte păsări din grup. Se observă adesea dovezi de ajutor reciproc între prieteni. 
Acestea nu mai aparţin de acum basmelor, ci sunt dovezi detaliate, sistematice şi studiate 
temeinic. Şi există cu siguranţă motive să acceptăm că, în această privinţă, oamenii se 
aseamănă foarte mult cu toate rudele lor cele mai apropiate. (Pentru dovezi antropologice, 
vezi Konner, 1982.) 


vi. Două obiecţii 


Înainte de a examina relaţia dintre aceste înclinații naturale şi morala umană, trebuie să 
avem în vedere două posibile obiecţii la această abordare, contrare din punct de vedere 
ideologic. Există, pe de o parte, teza behavioristá conform căreia oamenii nu au nici o 
înclinație naturală, fiind tabula rasa la naştere, şi replica sociobiologică, pe de altă 
parte, care afirmă că înclinațiile sociale există, dar sunt într-un fel „egoiste”. (Cititorii 
care nu sunt interesaţi de aceste ideologii pot alege să nu parcurgă discuţia de faţă.) 

1) Eu cred că teza behavioristă a fost întotdeauna o exagerare evidentă. Ideea unui 
nou-născut pasiv, lipsit de motivații nu a fost niciodată plauzibilă. Exagerarea a avut un 

interes moral puternic — şi anume respingerea anumitor idei periculoase despre ceea ce 
înseamnă înclinații înnăscute, idei folosite pentru a justifica instituţii ca războiul, rasismul 
şi sclavia. Însă acestea erau reprezentări ideologice eronate ale moştenirii umane. S-a 
dovedit a fi mult mai uşor să fie atacate pe terenul lor propriu decât a se susţină cu mari 
dificultăţi o teză atât de neconvingătoare cum este teoria fabula rasa. 

2) În ceea ce priveşte sociobiologia, problema este de natură terminologică. Sociobiologii 
folosesc termenul egoist într-un sens excepţional, însemnând, cu aproximaţie, „care 
perpetuează genele ; capabil să mărească şansele de supravieţuire şi răspândire a genelor 
unui organism”. Ei afirmă că trăsăturile transmise efectiv în procesul evoluţiei sunt 
acelea care au această sarcină, ceea ce este adevărat. Totuşi, folosind limbajul „egoismului”, 
ei leagă inevitabil această idee de mitul pseudodarwinist, încă viu, al egoismului, din 
moment ce cuvântul egoist este integral o descriere de motive - nu doar de consecinţe -, 
iar înţelesul său de bază e unul negativ, şi anume acela că individului nu îi pasă de 
ceilalţi. Totuşi, sociobiologii subliniază că aceasta este o utilizare tehnică a termenului, 
dar aproape toţi se lasă purtaţi de înţelesul său curent şi pot fi auziti predicând despre 
egoism la fel de pătimaş ca şi Hobbes. (Vezi Wilson, 1975 şi Midgley, 1979, 1985, 
capitolul 14.) 


vii. Sociabilitate, conflict şi originile moralei 


După ce am răspuns acestor obiecţii care se opun ideii că oamenii au înclinații sociale 
fireşti, ne punem următoarea întrebare : ce legătură au aceste înclinații cu morala ? Ele nu 
o compun, dar cu siguranţă contribuie in mod esenţial la existenţa ei. Oare nu furnizează 
ele materia primă a vieţii morale - motivațiile generale care conduc spre ea şi care îi 
oferă direcţia de bază - la care este încă nevoie de o prelucrare inteligentă şi mai ales de 
discurs pentru a-i da o formă organizată ? Darwin a schiţat această sugestie într-un pasaj 
remarcabil care preia idei centrale de la Aristotel, Hume şi Kant (Darwin, 1859, volumul 1, 
partea 1, capitolul 3 ; această discuţie a fost puţin abordată până acum, deoarece versiuni 
ale zgomotosului mit pseudodarwinist au fost acceptate pe larg ca singurele abordări 
evoluționiste ale eticii). 

Acestea fiind spuse, relaţia dintre motivele sociale fireşti şi morală ar fi cam aceeaşi 
cu cea dintre curiozitatea firească şi ştiinţă sau admiraţia firească şi artă. Ataşamentele 
naturale nu creează prin ele însele reguli — de fapt, s-ar părea că, într-o stare ideală, ar 
face regulile inutile. Dar, în starea noastră reală, imperfectă, aceste ataşamente intră 
adesea în conflict unele cu altele sau cu alte motive puternice şi importante. La animalele 
neumane, aceste conflicte pot fi reglate simplu prin înclinații fireşti secundare. Însă 
fiinţele care reflectează mult asupra propriei vieţi şi a altora, aşa cum facem noi, trebuie 
să arbitreze aceste conflicte astfel încât vieţile lor să aibă un curs relativ coerent şi 
continuu. În acest Scop, noi fixám priorităţile între diverse țeluri, iar acest lucru înseamnă 
să acceptăm principii sau reguli permanente. (Desigur, nu e clar dacă alte creaturi sunt 
total lipsite de reflecţie, întrucât o mare parte a reflectiei noastre este nonverbală, dar nu 
intră în această discuţie situaţia lor. Pentru mai multe detalii despre situaţia primatelor 
foarte complexe, vezi Desmond, 1979.) 

Darwin a ilustrat diferenţa dintre dilemele de reflecţie şi cele de nonreflectie in cazul 
unei rândunici, care îşi poate părăsi puii pe care i-a hrănit cu devotament şi fără vreo 
ezitare aparentă, în momentul în care stolul migrează (Darwin, 1859, pp. 84, 91). 
Conform lui Darwin, cineva binecuvântat sau blestemat să aibă o memorie de mai lungă 
durată şi o imaginaţie mai activă nu ar putea face acest lucru fără a suferi un conflict 
interior dureros. Şi iată o diferenţă mai interesantă între cele două motive avute în 
vedere. Un impuls care este violent, dar temporar - în acest caz, migrarea — se opune unui 
sentiment obişnuit, cu intensitate mai slabă constantă, dar mai intens în sensul de a fi 
mult mai persistent şi cu rădăcini mai profunde în caracterul fiinţei. Darwin s-a gândit 
că regulile alese ar tinde să arbitreze în favoarea motivelor mai slabe, dar persistente, 
fiindcă violarea lor ar duce, mai târziu, la remuşcări mai profunde şi mai chinuitoare. 

Căutând, apoi, forţa deosebită pe care o posedă „imperiosul cuvânt datorie” (Darwin, 
1859, p. 92), el a recurs la ciocnirea dintre aceste ataşamente sociale şi motivele 
puternice, dar temporare care li se opun adesea. Fiintele inteligente, a concluzionat el, 
ar încerca, în mod natural, să creeze reguli care să protejeze prioritatea primului grup. 
Drept urmare, s-a gândit că este extrem de probabil ca „orice animal, înzestrat cu 
instincte sociale bine conturate, să dobândească, inevitabil, un simţ moral sau conştiinţă, 
imediat ce forţele sale intelectuale se dezvoltă la fel de mult sau aproape la fel de mult 
ca la om” (Darwin, 1859, p. 72). Astfel, „instinctele sociale - principiul primordial al 
constituţiei morale umane - cu ajutorul forţelor intelectuale active şi al efectelor 
obisnuintei, ar duce, in mod natural, la Regula de Aur, «poartă-te cu ceilalţi aşa cum ai 
dori ca ei să se poarte cu tine», care stă la baza moralei” (Darwin, 1859, p. 106). 


viii. Problema partialitatii 


Cât de convingătoare este aceasta? Desigur că nu putem proba generalizarea lui Darwin 
în mod empiric ; nu am comunicat suficient de bine cu nici o specie nonumană pe care 
o recunoaştem ca fiind de inteligentă. (Ne-ar fi de enorm ajutor dacă, de exemplu, am 
putea auzi balenele vrobind...) Trebuie, pur şi simplu, să comparăm cazurile. Cât de 
adecvate par aceste trăsături la alte creaturi sociale pentru a ne furniza un material care 
s-ar putea transforma în ceva asemănător moralei umane ? 

Unii adversari le exclud în totalitate deoarece se manifestă neregulat, iar incidenţa lor 
manifestă o predispozitie accentuată spre rudele apropiate. Însă aceeaşi neregularitate si 
aceeaşi partialitate în favoarea familiei predomină - adesea foarte puternic - în morala 
umană. Acestea se manifestă puternic în rândul micilor societăţi de prădători-culegători 
care par mai apropiate de condiţia umană originală. Oamenii care se dezvoltă în asemenea 
împrejurări sunt, în general, înconjurați - la fel ca puii de lup sau de cimpanzeu - de cei 
care constituie de fapt familia lor, astfel încât atitudinea normală pe care o preiau de la 
cei din jur conduce, într-o măsură sau alta, la o mai mare grijă şi compasiune. 

Este însă important de observat că această predispozitie nu dispare, nici măcar nu se 
diminuează vizibil, pe parcursul dezvoltării civilizaţiei. Este încă foarte activă şi în 
propria noastră cultură. Dacă părinţii moderni nu ar afişa mai multă grijă şi afecţiune 

fatá de propriii copii in raport cu toti ceilalti, ar fi catalogati drept monstri. Ín mod foarte 
natural, noi ne consumám resursele fárá rezerve pentru a satisface chiar si nevoilor 
minore ale familiei sau ale prietenilor, inainte de a ne gándi mácar la nevoile cruciale ale 
stráinilor. Ni se pare normal ca párintii sá cheltuie mai multi bani pe jucáriile copiilor lor 
decát ar cheltui intr-un an pe ajutoare pentru persoane defavorizate. Este adevárat cá 
societatea umană le asigură facilităţi persoanelor din afara ei, dar porneşte de la aceeaşi 
predispozitie spre familie care conturează societăţile animale. 

Aceeaşi considerare se aplică şi unei alte obiecţii, paralelă, manifestată adesea 
împotriva sociabilitatii animale ca sursă posibilă a moralei, şi anume predispoziția spre 
reciprocitate. Este adevărat că, dacă am avea de-a face cu egoisti vigilenti, simpla 
întoarcere a favorurilor celor care le-au făcut iniţial nu ar fi altceva decât un târg 
prudent. Revin însă la ideea că în orice tip de morală umană existentă această tranzacţie 
apare într-o cu totul altă lumină, nu doar ca o asigurare pentru viitor, ci şi ca recunoştinţă 
pentru amabilitatea arătată în trecut, decurgând firesc din afecțiunea care o însoţeşte. Nu 
există nici un motiv ca acest lucru să nu fie la fel de valabil şi pentru alte creaturi sociale. 

Este foarte adevărat că aceste predispozitii limitative trebuie - şi sunt treptat — 
corectate în mod sistematic prin recunoaşterea unor îndatoriri mai largi pe măsură ce se 
dezvoltă morala umană (vezi Singer, 1981). Totuşi, această lărgire a perspectivei se 
datorează, desigur, contribuţiei inteligenţei umane, care dezvoltă treptat orizonturi sociale 
mai largi pe măsură ce creează instituţii. Nu este şi nu poate fi un substitut al afecţiunilor 
naturale originale. Se aşteaptă doar o anumită limitare a acestora, de vreme ce, în cadrul 
evoluţiei, a avut drept funcţie esenţială asigurarea cu devotament a unor facilităţi 
permanente celor mici. Acest lucru nu ar fi fost efectiv posibil dacă toti părinţii s-ar fi 
îngrijit la fel de mult de orice copil ca şi de ai săi. Într-un regim atât de nonsalant si 
impartial, probabil că puţini nou-născuţi cu sânge clad ar supravieţui. Astfel, după cum 
subliniază pe bună dreptate sociobiologii, trăsăturile altruiste care pot fi moştenite nu 
sunt uşor transmise mai departe dacă nu fac posibilă o creştere a speranţei de viaţă a 
familiei persoanei altruiste care împarte gena ce le dă naştere. Însă, când acest lucru se 
întâmplă, asemenea trăsături pot să se dezvolte şi să se răspândească prin „selecţia 
familiei”, într-o manieră de neconceput în cazul modelului mai vechi, neprelucrat care 
nu lua în considerare decât competiţia pentru supravieţuire dintre indivizi. 


ix. Este morala reversibilă ? 


Presupunând deci că acestor trăsături, din cauza limitării lor, nu le este într-adevăr 
refuzată participarea ca material esenţial la dezvoltarea moralei, devine tabloul conturat 
de Darwin unul convingător ? El îşi expune cu vehementá ideea că, fără îndoială, morala 
devine necesară prin conflict — cá acea stare de armonie ideală nu ar face-o necesară. 
Dacă este adevărat, atunci ideea de „imoralitate” ca o alternativă de a scăpa de morală 
(Nietzsche, 1886, 1, secţiunea 32) ar implica un fel de eliberare a tuturor de conflict. 
Până la realizarea acestui lucru, avem nevoie de reguli prioritare, nu doar pentru că ele 
nivelează societatea, nici măcar pentru a face posibil acest lucru, ci şi la un nivel mai 

profund, pentru a evita alunecarea individului în stări de confuzie conflictuală şi neaju- 
torată. Într-un anumit sens, aceasta este „originea eticii”, iar căutarea noastră a luat 
sfârşit. 

Ar putea părea totuşi confuz ce fel de priorităţi trebuie să exprime aceste reguli. Avea 
dreptate Darwin să spere că, în general, ele favorizează afecțiunile sociale şi validează 
Regula de Aur? Sau este aceasta doar o prejudecată culturală? Ar putea fi găsită o 
morală care să fie reflectia în oglindă a propriei noastre moralitati şi care să considere 
virtutiile noastre drept vicii, iar viciile drept virtuţi, cerându-ne, în mare, să nu le facem 
altora decât ceea ce ne dorim cel mai puţin nouă (sugestie pe care şi Nietzsche dorea 
uneori să o scoată în evidenţă) ? 

Este adevărat, desigur, că între culturi există diferenţe majore, iar noi am devenit 
mult mai conştienţi de această variaţie astăzi decât era Darwin la vremea sa. Cu toate 
acestea, antropologii, care au făcut un mare serviciu lumii demonstrând această variabilitate, 
arată acum că ea nu ar trebui exagerată (Konner, 1982 ; Mead, 1956). Diferite societăţi 
umane au comune multe elemente structurale profunde. Dacă nu ar avea, atunci nu ar fi 
posibilă nici o înţelegere reciprocă şi ar fi fost aproape imposibilă practicarea antropologiei. 
Printre aceste elemente, consideratia şi înţelegerea faţă de ceilalţi, generalizate prin 
Regula de Aur, joacă un rol central şi, dacă punem întrebarea : „Ar putea exista o cultură 
lipsită de această atitudine ? ", ne-ar fi foarte dificil să ne imaginăm cum ar putea fi 
cultură. Teroarea reciprocă a coexistentei solitarilor egoişti invocati de Hobbes în 
contractul său social cu siguranţă nu ar putea da naştere unei asemenea societăţi. 
Standardele comune, idealurile comune, gusturile comune, priorităţile comune care fac 
posibilă o morală comună se bazează pe împărtăşirea bucuriilor şi a necazurilor, iar toate 
necesită o compasiune activă. Morala nu are nevoie doar de conflicte, ci şi de o voinţă 
şi de o capacitate de a căuta soluţii comune pentru aceste conflicte. În materie de limbaj, 
se pare că nu ar fi posibil decât în rândul fiinţelor natural sociale. (Pentru o dezbatere 
mai detaliată despre elementele comune ale culturii umane, vezi capitolul 2, „Etica în 
societăţile de mici dimensiuni”. ) 


x. Concluzii 


Această interpretare a originii eticii are menirea de a evita, pe de o parte, abstractiile 
nerealiste, limitative ale teoreticienilor egoismului, iar pe de altă parte, aroganta la fel de 
nefondată, moralizatoare care tinde să transforme întreaga origine a fiinţelor umane ca 
specie terestră de primate într-un fapt de neconceput. Ea nu asociază morala umană cu 
nimic din ceea ce posedă alte creaturi sociale. Este întotdeauna o eroare („eroarea 
genetică”) să comparám un produs cu sursa de la care provine - să spunem că „floarea 
nu este decât pământ organizat”. Morala născută din această matrice este ceea ce este. 

uu 
Etica in societátile de mici dimensiuni 


George Silberbauer 


Societátile de mici dimensiuni sunt acelea in care numárul membrilor variazá de la 
cáteva sute páná la cáteva zeci de mii. Partial sau deloc industrializate, economia acestor 
societăţi se bazează pe producţia agricolă si zootehnicá pentru consum intern sau pe 
vánátoare si cules. Desi nici o societate nu poate fi consideratá complet izolatá, cele de 
mici dimensiuni tind sá fie mai retrase si mai putin deschise spre exterior in comparatie 
cu societatile in care tráim noi si care au legáturi complexe cu celelalte. Relatiile sociale 
din cadrul acestor societáti sunt mai integrate si mai stránse decát cele pe care le avem 
noi; interactiunile sociale presupun o varietate mai mare de roluri care necesita o 
reglementare mai coerentá a comportamentului. Orice relatie socialá are o gamá mai 
largă de funcţii - are o „încărcătură” mai mare -, iar statutul său este, in mod corespunzător, 
mai important decât în societatea noastră, unde multe relaţii sunt impersonale şi au o 
funcţie unică - de exemplu, relaţia şofer de autobuz-pasager. Închipuiţi-vă însă cât de 
diferit ar sta lucrurile dacă şoferul ar fi în acelaşi timp sora mea vitregă, un vecin 
apropiat şi fiica partenerului de golf al tatălui meu - nu aş îndrăzni niciodată să ofer mai 
puţin decât preţul corect al biletului. Într-o societate de mici dimensiuni, între mine şi 
fiecare persoană pe care o întâlnesc este posibil să existe o asemenea reţea de legături sau 
chiar una mai complexă, iar fiecare dintre acestea trebuie păstrate într-un anumit echilibru 
pentru a nu dăuna echilibrului de ansamblu al reţelei. Din cauza greselilor la golf ale 
tatălui meu sau a zgomotului maşinii de tuns iarba folosite la prima oră va trebui să mă 
comport foarte diplomatic în autobuz, dacă nu vreau să am parte de o plimbare pe jos 
până la serviciu şi o cină neplăcută acasă. 

O viaţă socială de o asemenea complexitate nu poate fi reglementată cu ajutorul unui 
simplu set de legi; efectul ar fi similar celui pe care l-ar avea cunoaşterea regulilor 
jocului asupra performanţei unui jucător prost pe terenul de tenis. Relaţiile sociale sunt 
dinamice, şi nu statice, iar coordonarea lor necesită numeroase tehnici şi abilităţi precum 
şi o orientare. Sistemul etic şi moral al unei societăţi asigură o parte din această orientare 
ca mijloc de evaluare a comportamentului în termeni de bun sau rău. 

În concordanţă cu această natură multifuncţională şi complexă a relaţiilor sociale, 
instituţiile societăţilor de mici dimensiuni sunt, de asemenea, adaptabile şi nespecializate, 
îndeplinind mai multe funcţii simultan. Etica lor este mult mai difuză. Nu e formulată 

într-o doctrină unitară şi nici nu este exprimată explicit sub forma unor principii sau 
valori. Antropologul care studiază o astfel de societate trebuie să parcurgă un proces lent 
de descoperire şi învăţare a conţinutului şi a perspectivei indigene asupra creaţiilor 
sociale şi culturale colective înainte de a decela sensurile etice aflate în forme neconvenţionale 
pentru noi, ca, de exemplu, proverbe, ghicitori, poveşti sau mituri, care nu au, în aparenţă, 
semnificaţii etice. Cu talent şi puţin noroc, antropologul poate avea, în cele din urmă, 
şansa de a infera valorile împărtăşite de membrii acelei societăţi, regulile după care ele 
se transformă în principii şi precepte, precum şi parametrii de relevanţă şi ierarhia lor. 
Toate acestea sunt specifice fiecărei societăţi în parte — pot fi identificate paralele şi 
corespondențe, dar fiecare set de transformări este unic. În consecinţă, deşi există valori 
care pot fi considerate drept comune aproape tuturor societăţilor, sunt uneori contraste 
puternice între exprimările acestora prin intermediul preceptelor, al principiilor şi al 
evaluărilor comportamentului. O comparaţie între eticile unor societăţi diferite trebuie 
deci să ţină neapărat seama de contextul cultural şi de înţelesul social particular dacă se 
vrea a fi mai mult decât o colecţie inutilă de curiozitati. 

Antropologia are drept misiune explicarea comportamentului social şi cultural al 
oamenilor. În primele etape ale dezvoltării sale, antropologia s-a ocupat în exclusivitate 
de societăţile de mici dimensiuni, plecând de la premisa că ştim suficient de mult despre 
tipul nostru de societate pentru a nu mai fi nevoie de explicaţii ale comportamentului 
membrilor acesteia. Pe măsură ce a crescut numărul cercetărilor efectuate asupra 
triburilor individuale, a comunităţilor rurale sau a altor formaţiuni sociale de mici 
dimensiuni, comparatiile s-au concretizat în rezultate utile şi au dezvăluit din ce în ce 
mai multe. În acelaşi timp, progresul celorlalte ştiinţe sociale (mai ales al sociologiei, 
ştiinţelor politice şi al economiei) a dovedit că, într-adevăr, o mare parte din tiparele de 
comportament social şi cultural prezente în societăţile de mari dimesiuni necesită 
explicaţii şi că problemele sunt similare acelora care au atras atenţia antropologilor. Nu 
numai că antropologia şi-a extins aria de cercetare la întregul fenomen al comportamentului 
social şi cultural, ci a şi câştigat foarte mult prin aplicarea conceptelor şi a teoriilor 
specifice societăţilor noastre la alte societăţi şi din testarea propriilor constructe în 
contextul comportamentului social şi cultural al societăţilor de mari dimensiuni. 

Studiul eticii şi al moralei societăţilor de mici dimensiuni a beneficiat de pe urma 
acestui schimb de idei destul de târziu. Morala este un construct profund internalizat, iar 
prejudecățile etnocentrice sunt greu de depăşit în situaţiile de confruntare cu tipuri de 
comportament care par la prima vedere să le aducă atingere. Reacţia primilor antropologi 
a fost de a-i eticheta pe „sălbatici” drept imorali sau, în cel mai bun caz, amorali ori 
„Sclavi ai tradiţiei”. Cercetarea pe teren de mai târziu a arătat falsitatea acestei opinii, dar 
tendinţa era de a analiza morala unei comunităţi doar ca parte a religiei acesteia. După 
cum am menţionat deja, etica unei societăţi de mici dimensiuni nu poate fi desprinsă cu 
uşurinţă din mulţimea standardelor şi preceptelor care guvernează comportamentul membrilor 
săi. Acesta este un subiect la care vom reveni. Constientizarea existenţei unor sisteme 
morale şi etice bine dezvoltate în cultura societăţilor de mici dimensiuni a fost determinată, 
în principal, de încercarea de a înţelege epistemologiile şi logicile de acţiune specifice 
unei anumite culturi. 

Constructele filosofiei morale vestice nu pot fi aplicate altor culturi fara anumite 
modificări. Cultura înseamnă comportament învăţat (plus produsele acestuia) şi căruia i 
se imprimă o anumită semnificaţie socială. Semnificaţia este oarecum arbitrară ; acelaşi 
comportament mecanic va avea semnificaţii diferite în culturi diferite. Chiar şi în cadrul 
aceleiaşi societăţi semnificaţia se poate modifica în funcţie de context (pot fi bătut măr 
în ringul de box, dar trebuie să pierd cu graţie ; în afara ringului, un astfel de tratament 
constituie o infracţiune.) 

Antropologia interpretează comportamentul într-un mod relativist din punct de vedere 
cultural, în funcţie de societate şi context. Nu se pot face comparații directe între culturi. 
Odată ce matricele privind semnificaţia comportamentului au fost înţelese, pot fi formulate 
generalizări în mod abstract, asemănător unei ecuaţii algebrice care se aplică unei 
varietăţi de calcule aritmetice. Comparatia, inclusiv comparatia sistemelor morale, poate 
avea loc numai la acest nivel generalizat. 

A încerca o comparaţie directă înseamnă fie a abandona standardele morale proprii, 
fie a condamna practicile observate ca fiind imorale. Căsătoriile regale obligatorii dintre 
frate şi soră în Egiptul dinastic, în Hawaii din Antichitate, la populaţia Venda din nordul 
regiunii Transvaal din Africa de Sud sau incestul ritual al tribului Ronga din sudul 
Mozambicului sunt practici pe care străinii le consideră respingătoare. 

În orice societate, semnificaţia socială a comportamentului are o puternică amprentă 
culturală. Pentru un bărbat Tswana din Botswana, a-ţi alege drept soţie o verişoară este 
o faptă foarte bună şi logică. Un Shona din Zimbabwe ar fi dezgustat de un asemenea 
incest. Simplificată în mare măsură, explicaţia acestui contrast provine din faptul că în 
tribul Shona relaţiile dintre nepoti/nepoate şi unchii/mătuşile lor sunt de o asemenea 
natură, încât verii sunt consideraţi ca fiind aproape fraţi şi surori. Verii Tswana sunt 
legati printr-un altfel de afecţiune : familiile respective se cunosc îndeaproape si pot 
evalua compatibilitatea viitorilor miri cu încredere şi în mod competent. În contexte 
diferite, cele două evaluări morale opuse au sens. 

Cu posibila excepţie a Egiptului antic (vezi capitolul 3, „Etica în Antichitate”), 
căsătoriile regale dintre frate şi soră, menţionate erau declaraţii ale purității si ale 
statutului unic cuplurilor. Relaţia lor era pur economică şi socială, nu sexuală. Copilul 
reginei era recunoscut ca progenitură şi moştenitor al regelui, dar nu era conceput de 
către acesta. În cazul tribului Ronga, printre practicile rituale ale incestului se numără şi 
mimarea actului sexual, fără ca acesta să aibă loc. Fără a fi considerat o încălcare a unei 
prohibitii stricte, ritualul este pentru ei o afirmare indirectă a moralitatii sexuale. A face 
o comparaţie directă şi a judeca ritualul după valorile proprii ar fi o distorsiune naivă şi 
grotescă, ca şi cum am echivala împărtăşirea cu trupul şi sângele lui Hristos cu practicile 
canibale. 

Antropolgii folosesc multe tehnici pentru a studia societăţile. Strategia aplicării 
acestor tehnici este cea a observaţiei participative. Antropologul trăieşte în acea societate, 
priveşte, ascultă, aplică teoria şi tehnicile de cercetare pentru a ghida şi a amplifica 
gradul şi acurateţea observărilor. Adoptând o perspectivă cultural-relativistă şi pentru a 
lărgi domeniul de explorare, antropologul participă la atâtea activităţi câte îi sunt permise 
de circumstanţe, de capacităţile sale şi de acceptul membrilor societăţii studiate. Munca 

de teren înseamnă, de fapt, a învăţa ceea ce toţi ceilalţi membri ştiu deja (fără a fi 
neapărat conştienţi de acest lucru). E o explorare a unui ,spatiu" de dimensiuni 
necunoscute, în care nu se ştie cât este de învăţat. O descoperire făcută astăzi poate 
modifica percepțiile şi interpretările de până atunci. 

O societate dispune de un sistem etic în măsura în care are un construct mental al 
valorilor, exprimate în principii care sunt invocate şi interpretate în orientarea comporta- 
mentului social (adică acela care are semnificaţie pentru ceilalţi) şi în evaluarea acestuia 
în termeni de bun sau rău. Evaluate conform acestui criteriu, toate societăţile cunoscute 
au sisteme etice. Nu e necesar ca principiile să fie întotdeauna invocate cu succes, nici 
ca toti membrii să invoce aceleaşi principii în exprimarea unei judecăţi ; nici măcar nu 
este necesar ca judecatile să coincidă întotdeauna. Este suficient ca persoanele implicate 
să cunoască valorile etc. şi înţelesul acestora. 

În societăţile complexe, de dimensiuni mari precum cea în care trăim, instituţiile 
sociale sunt extrem de elaborate şi specializate şi, deşi integrate drept componente ale 
sistemului sociocultural, sunt relativ separate una de alta şi nu se influenţează reciproc. 
(Deşi mulţi ar dori contrariul, afacerile constituie un demers economic ; etica în afaceri 
este importantă, dar nu esenţială pentru firmă.) În societăţile de mici dimensiuni 
instituţiile sunt adaptabile, îndeplinind simultan mai multe funcţii, şi nu pot fi separate 
cu uşurinţă din cauza nivelului mare de relevanţă reciprocă. (În astfel de societăţi un 
schimb economic poate fi valorizat mai mult pentru câştigul social pe care îl aduce decât 
pentru câştigul material.) Sistemul moral al unei astfel de societăţi nu poate fi găsit 
într-un sistem de gândire unic, uşor identificabil şi coerent. Ca o categorie abstractă, 
conceptul de sistem moral este un artefact al nostru şi al unui număr mic de tradiţii 
similare (ca şi conceptul de filosofie, de altfel). Prezenţa noţiunilor de bine şi rău poate 
fi un indiciu al existenţei unui sistem moral, dar conţinutul acestuia nu este neapărat o 
entitate unitară. Antropologul care impártáseste o viziune relativistă din punct de vedere 
cultural are misiunea de a sorta ceea ce se cunoaşte şi se înţelege din inventarul de valori, 
principii şi reguli care reglementează tiparele de comportament obişnuite, pentru a 
selecta echivalentele funcţionale a ceea ce filosoful moral ar include în domeniul sáu. 

Antropologul poate face cu uşurinţă greşeala de a omite anumite aspecte culturale sau 
de a nu recunoaşte elemente etice ascunse în ceea ce noi considerăm a fi economie, 
teologie, politică, drept, etichetă sau înţelepciune populară. Mai mult decât atât, multe 
valori şi principii sunt distilate şi cristalizate sub forma aforismelor, a proverbelor sau 
chiar a ghicitorilor. În numeroase societăţi analfabete această cristalizare îmbracă forme 
artistice cu formulări concise şi înţelesuri profunde. Proverbul Shona, Murao ndishe, se 
traduce literal prin „Legea conduce”. Un nivel de interpretare ar fi acela că nimeni nu 
poate conduce fără a lua în considerare legea şi tradiţia ; ele nu trebuie numai urmate, 
ci şi promovate. La un nivel mai profund, tradiţia apare ca scut al poporului împotriva 
tiranilor şi a propriei nebunii autodistrugătoare. Tradiţia şi legile sunt făcute de oameni 
şi reprezintă întruchiparea simbolică şi organizaţională a unităţii lor. 

Un echivalent potrivit este proverbul Tswana, Kgosi kekgosi kabatho, „regele e facut 
rege de către oameni”. În această societate, până de curând condusă de o dinastie, 
maxima pare lipsită de sens. Ironia ascunsă tine de umorul poporului Tswana. Au existat 

întotdeauna mai multi prinți gata să preia tronul ; cel care reusea să îl câştige o făcea cu 
ajutorul poporului care il sprijinea impotriva adversarilor egali, care nu se uneau niciodata 
pentru a-l învinge. Cei care ajutau la obţinerea tronului puteau contribui şi la pierderea 
lui ; proverbul le reamintea că regele domnea prin voinţa lor şi că o domnie proastă era 
vina lor la fel de mult ca şi a regelui. Puterea acestuia şi a celor care l-au facut rege este 
distrusă de vulnerabilitatea sa inerentă dacă nu e folosită pentru a face bine. 

Sociabilitatea pare a fi o trăsătură umană universală. Ascetii sunt o posibilă excepţie, 
dar se poate susţine că şi aceştia se înconjoară de imaginile unor persoane cunoscute sau 
inventate pentru a avea confort şi un punct de reper. Nu se poate şti deocamdată dacă 
sociabilitatea este o pornire instinctivă, aşa cum susţin sociobiologii, sau o dependenţă 
învățată, dobândită fata de alţii. Din fericire, această problemă nu este atât de importantă 
în discuţia de faţă. 

O condiţie aparent necesară în susţinerea relaţiilor din cadrul tuturor societăţilor e ca 
serviciul făcut sau ceea ce este dăruit să fie returnat într-un fel sau altul. Variază, în 
schimb, printre şi în cadrul societăţilor, tipul de reciprocitate (directă sau indirectă sau, 
în cazul celei din urmă, prin intermediul cărei categorii de persoane sau grupuri) şi 
metodele de evaluare a bunurilor, a serviciilor sau a altor tipuri de prezentări (de 
exemplu, răspunsuri emoţionale) care constituie obiectul schimburilor. 

Deşi reciprocitatea pare a fi o valoare universală din care derivă o varietate de 
principii, nu toate formele de reciprocitate sunt incluse neapărat în sistemul moral şi etic 
al unei societăţi. Unele forme sau contexte ale schimbului au o semnificaţie pur economică, 
politică sau legală. Această distincţie este mai rar întâlnită în societăţile de mici dimensiuni. 
Schimburi pe care noi le-am considera pur economice sunt în acelaşi timp mijloace de 
creare, exprimare sau modificare a relaţiilor sociale. Din această perspectivă, tranzacţiile 
vor fi evaluate pe o scară a binelui şi a răului, deci schimbul este şi o problemă etică. 
Relaţiile din societăţile de mici dimensiuni sunt mai importante decât cunoştinţele 
obişnuite, mult mai atenuate, pe care ni le facem la serviciu sau în cartier. Tindem să 
percepem sinele şi identitatea personală ca atribute autonome ale indivizilor. Într-o societate 
mai mică ele ar fi privite şi percepute ca înglobând şi rudele, prietenii şi duşmanii 
indivizilor respectivi. Cu alte cuvinte, aşa cum ar spune un Mushona din Zimbabwe ori 
un Motswana sau un G/wi din Botswana, ceea ce sunt include şi relaţiile pe care le am, 
iar bunăstarea mea depinde de trăinicia acestor relaţii. Trăinicia lor nu este aici o simplă 
funcţie a prieteniei ; ea ţine de disciplina acestor relaţii. Într-o relaţie de prietenie, ar 
trebui să ştiu ce aşteaptă prietenul meu de la mine şi de ce şi ar trebui să mă port ca atare. 
În mod similar, am anumite aşteptări legate de comportamentul prietenului meu, inclusiv 
legate de reacţiile sale la acţiunile mele. Aceeaşi logică este valabilă şi în cazul dușmanului. 
Trăinicia unei relaţii este deci reflectată de nivelul meu de încredere în aşteptările pe care 
le am legate de comportamentul celorlalți. Concepţia comună asupra binelui şi răului 
este coordonata principală în orientarea unui acord asupra evaluării comportamentului. 
Această funcţie a moralei nu este, bineînţeles, specifică societăţilor de mici dimensiuni. 
Totuşi, în cadrul acestora, orientarea morală poate fi realizată într-un mod oarecum 
diferit. Reluând studiile lui Schapera privind obiceiurile şi legile Tswana, Comaroff şi 
Roberts susţin că, pentru acest popor, legile şi tradiţia „reprezintă o gramatică simbolică 

pe baza căreia realitatea este neîntrerupt construită şi gestionată în interacţiunile şi 
confruntările cotidiene” (1981, p. 247). Ele nu sunt (aşa cum se prespune adesea) 
precepte ale comportamentului ideal, ci, mai degrabă, un cod de interpretare a semnificatiilor 
acţiunilor. De asemenea, şi foarte important, cunoaşterea comună a legilor şi obiceiurilor 
creează aşteptări legate de consecinţele şi reacţiile legate de acţiuni care iau forma unei 
hărţi conceptuale multidimensionale, dinamice şi relativiste a posibilelor forme de relaţii. 
Alegând drumul corect în funcţie de această hartă, indivizii pot interveni asupra relaţiilor 
şi le pot transforma. Nu vreau să descriu în mod eronat legea şi obiceiurile ca fiind un 
program de acţiune socială ; este vorba, dacă doriţi, despre un instrument de navigaţie. 
Ca şi alte instrumente de acest tip, harta necesită analiză, experienţă şi un obiectiv, iar 
în cazul în care legea şi obiceiurile nu menţin trăinicia unei relaţii, cauza este adesea o 
„eroare de pilotaj”. 

În contextul trăiniciei relaţiei sociale există o dialectică a valorii cardinale şi a 
negocierii care poate fi comparată, grosolan şi într-un mod nu prea satisfăcător, cu 
negocierea valorii monetare a unei tranzacţii în societatea noastră. Dacă, de exemplu, 
negociez cu un dealer schimbul maşinii mele vechi cu una mai nouă, vom începe prin a 
discuta valoarea monedei folosite ca bază pentru stabilirea valorii vehiculelor respective. 
Ajungerea la un acord înseamnă şi modificarea valorii exprimate în dolari (sau altă 
monedă) a celor două maşini raportate una la alta, modificând deci şi valoarea dolarului 
însuşi în cadrul acestei tranzacţii. (Tin să subliniez că negocierea morală nu se desfăşoară 
potrivit aceloraşi reguli ca şi tranzacţiile periculoase cu maşini second-hand.) 

Tribul G/wi (bara oblică reprezintă o consoană) care locuieşte în centrul deşertului 
Kalahari din Botswana oferă premisele unui studiu de caz asupra operării unui sistem 
moral într-o formaţiune socială de foarte mici dimensiuni. Până în deceniul trecut 
această populaţie era compusă din vânători şi culegători, care trăiau în grupuri de 40 
până la 80 de bărbaţi, femei şi copii. Grupurile erau autonome, avându-şi propria ordine 
socială, politică şi economică şi posedau controlul asupra utilizării resurselor de pe 
teritoriul stăpânit. Tribul G/wi nu trebuie văzut ca un exemplu viu de umanitate primitivă. 
Este adevărat că toţi strămoşii noştri au trăit din vânat şi cules până acum vreo zece mii 
de ani şi că aceste mijloace de subzistență au fost înlocuite de cultivarea pământului, 
creşterea animalelor şi de inventarea şi folosirea unor instrumente care au smuls mediului 
mai multe resurse şi mai multă energie ; oamenii au putut astfel să trăiască în comunităţi 
mult mai largi. Dacă tribul G/wi nu a făcut aceste lucruri nu înseamnă că nu a evoluat 
deloc în ultimii zece mii de ani. Stramosii lor au avut acelaşi timp la dispoziţie pentru a 
inventa şi experimenta diferite soluţii culturale ca şi strămoşii noştri şi noi. Nu îi 
analizăm aici în calitate de relicvă a Epocii de Piatră, ci ca pe o populaţie contemporană 
cu un stil de viaţă foarte diferit de al nostru, dar care ilustrează totuşi caracterul comun 
al temelor culturale umane în contextul unor comunităţi de dimensiuni foarte mici care 
trăiesc în condiţiile aspre ale deşertului. Ei au reuşit să facă faţă aceastor condiţii prin 
folosirea unui inventar restrâns de cultură materială şi a unei bogății de cunoştinţe cu 
ingenuitate şi cu o simplitate elegantă şi eficientă. Puterea şi bogatia materială nu sunt 
valorizate la fel de mult ca în cazul culturii noastre. Ei au descoperit o securitate socială 
şi psihologică foarte diferită de ceea ce ne dorim noi. Au făcut acest lucru utilizând 

aproape acelaşi aparat cultural pe care îl avem şi noi, iar felul în care l-au folosit le-a 
conferit securitate şi stabilitate în circumstanţe foarte dificile. 

În schimburile dintre membrii tribului G/wi, serviciul sau bunul oferit este evaluat pe 
baza nevoii celui care îl primeşte, iar valoarea sa se reduce în funcţie de capacitatea de a 
oferi a donatorului. „Nu îi da carne unui om cu farfuria plină” este un proverb care 
rezumă acest standard. În cazul unor oameni care nu posedă mijloacele de a conserva 
carnea, o cantitate mai mare decât cea suficientă nu mai are nici o valoare. A permite 
cuiva să îşi demonstreze generozitatea şi capacitatea de a face o favoare înseamnă a face 
o favoare, de unde şi factorul de reducere. Un bun oferit dintr-un mic stoc sau un serviciu 
făcut cu greutate nu pierde nimic din valoare, iar această regulă a împiedicat exploatarea 
diferenţelor. 

Orice bun sau serviciu de care era nevoie putea fi oferit în schimbul a ceea ce fusese 
primit. Era deci în avantajul donatorului să ofere ceea ce avea cea mai mare valoare 
pentru recipient mai degrabă decât ceva de care se putea dispensa cel mai uşor (cu cea 
mai mare valoare de reducere). Profitul şi oportunitatea se anulau reciproc, iar rezultatul 
era o pantă de la cei care aveau la cei care nu aveau de-a lungul căreia bunurile şi 
serviciile circulau, reducând astfel inegalitatile în distribuirea bogăției şi a capacităţii. 

Din punct de vedere capitalist, această etică şi această logică economică par prea 
virtuoase pentru a fi posibile şi în orice caz ruinătoare. Totuşi, în joc era o altă valoare, 
şi anume stabilirea şi menţinerea unor relaţii armonioase. Din discuţii şi conversații, 
aceasta a reieşit permanent ca un scop în sine, dorit, şi chiar ca rațiune de bază a 
activităţilor. 

Grupurile G/wi erau egalitariste ; adică existau atâtea poziţii sociale importante câte 
persoane căutau aceste poziţii. Nu exista o ierarhie a statutelor (cu excepţia autorităţii 
limitate cultural pe care părinţii o aveau asupra copiilor lor). Egalitarismul economic, 
încurajat de tendinţa egalizatoare a valorizării schimburilor, era promovat şi de teologia 
G/wi care susţinea că lumea şi resursele ei, împreună cu oamenii şi toate celelalte 
creaturi, sunt proprietatea lui N!adima, creatorul. Lucrurile puteau intra în proprietatea 
oamenilor numai după ce erau culese, vânate sau făcute şi era un afront la adresa lui 
N!adima (semnul exclamării reprezintă o consoană) să iei din natură mai mult decât ai 
nevoie. Zeitatea nu putea fi influenţată în mod favorabil, neexistând practici asemenea 
rugăciunilor, sacrificiilor sau oricărui alt gen de venerare. Nu exista nici un grup de 
preoţi care să aibă acces exclusiv la resurse sau la alte dimensiuni ale puterii. 

Nici practicile politice, de gestionare a treburilor publice, nu erau exclusiviste în 
distribuirea puterii şi a avantajelor. Procesul politic era reprezentat de o serie de decizii 
consensuale în care toţi adulţii şi adolescenţii puteau participa. Consensul nu înseamnă 
nici unanimitate, nici voinţa majorităţii ; este vorba despre consimţământul dat deciziilor 
luate. În acest caz, grupul decidea ce trebuie făcut sau ce poziţie are câştig de cauză. În 
unele cazuri, dorinţele unui singur membru prevalau dorinţele tuturor celorlalţi care 
acceptau voinţa unei minorităţi formate dintr-o singură persoană deoarece puteau tolera 
ajustări la poziţia disidentului, dar acesta nu putea adopta poziţia lor. O cerinţă a 
practicilor consensuale este ca toţi să respecte decizia finală şi ca toţi să aibă acces la 

aceleasi informatii, incluzand aici regulile, subiectul, motivul si consecintele prevazute 
ale luării acelei decizii. 

Iată un exemplu care ilustrează aria acoperită de acest sistem în „negocierea” valorilor. 
O femeie îşi părăsise soţul pentru cel mai bun prieten al acestuia. Divorțul nu era un 
eveniment ieşit din comun, iar cei párásiti, găsindu-şi de obicei un partener în decurs de 
un an, convietuiau apoi în armonie. Nu a fost şi cazul acestui bărbat; el a jelit 
destrămarea atât a căsătoriei, cât şi a prieteniei cu atât de mult patos, încât a sfârşit prin 
a-i deranja pe toti membrii grupului. Situaţia lui a devenit o chestiune publică, deci de 
competenţă politică, şi grupul s-a văzut nevoit să rezolve o problemă care nu mai putea 
fi tolerată. Bărbatul nu putea fi condamnat ; nu făcuse nici un rău, însă comportamentul 
său nu mai putea fi suportat. Fosta lui soţie şi prietenul său se mutaseră, deci nu puteau 
fi învinuiți sau influenţaţi direct de membrii grupului. S-a aflat cá ei erau fericiţi, dar cá 
bărbatului îi lipsea fostul său prieten. O diplomaţie subtilă a revelat dorinţa cuplului de 
a se reîntoarce şi de a încerca un aranjament fără precedent de tipul ménage a trois. 
Poliandria era o practică total necunoscută ; părea a fi adulter, dar era, din moment ce 
era acceptată tacit de toate părţile implicate? Soluţia a fost acceptată tacit de toată 
lumea : nu a fost considerată adulter, iar grupul, cuplul şi soţul părăsit au trăit mai 
fericiţi. 

În ciuda entuziasmului lor pentru armonie şi ordine, cei din tribul G/wi sunt 
nestatornici şi pasionali şi apăreau des conflicte. Bărbaţii şi femeile comiteau adulter, 
rudele îşi limitau reciproc porţile sau întorceau cu întârziere favorurile şi darurile. 
Oamenii sunt leneşi şi nechibzuiti. Tuturor le place grozav barfa, însă unora le lipsea 
complet discretia, iar lucrurile luau amploare. Morala şi etica au avut o mulţime de 
utilizări publice şi private, constituind o referinţă în atacarea, apărarea sau judecarea 
unui anumit comportament. 

Relaţiile sănătoase ajută la evitarea multor conflicte ; am motive suficiente să mă 
aştept ca un comportament de un anumit tip să fie bine primit sau ca altul să provoace 
antagonism. Însă, aparent, viaţa nu poate fi structurată în aşa fel încât să fie evitate toate 
conflictele de interese şi este deci nevoie de căi prin care dezacordul, furia şi resentimentul 
pot fi exprimate într-o manieră acceptabilă. În multe societăţi există practica institutionalizata 
a satirizării, prin care anumite categorii de rude au dreptul (printre altele) de a-şi critica 
reciproc comportamentul. Este o sabie cu două tăişuri, iar dreptul la replică este automat 
scos din teacă. Reacţia furioasă în situaţii tensionate este permisă, dar e foarte ruşinos să 
laşi să ti se urce sângele la cap. În cazul în care un schimb direct poate fi prea incendiar 
sau excesiv de conflictual, este de preferat un atac „din flanc”, prin analiză; A îl 
informează pe B asupra plângerii sale în legătură cu C, prin aluzii mai mult sau mai puţin 
indirecte. C răspunde, adresându-i lui D o replică sau o dezaprobare la fel de indirectă 
şi o contraacuzatie. În triburile G/wi satirizarea era folosită frecvent pentru a înăbuşi din 
faşă orice încercare de a provoca neplăceri sau, adesea, drept pedeapsă. În aceste cazuri, 
acul ironiei îndreptate asupra ofensatorului era ascuţit de luarea în derâdere de către 
audienţă. 

În unele conflicte adversarii sunt lăsaţi să se răfuiască între ei. Violenţa era mai ales 
verbală, însoţită uneori de lovituri uşoare cu pumnii sau cu bucăţi de lemn. Violenţa 
fizică ce depăşea acest prag era considerată ruşinoasă şi înspăimântătoare. 

Recidiviştilor le era aplicat tratamentul ,,inducerii în eroare” ; o conspiratie in care 
victima este împiedicată să afle ceva din ceea ce se petrece. Cererile, sugestiile, glumele, 
neînțelegerile şi izbucnirile ulterioare de frustrare erau întâmpinați cu o reacţie de uimire 
confuză. Scopul era de a-i induce răufăcătorului un asmenea dezgust faţă de trib şi de 
obtuzitatea membrilor acestuia, încât să plece să-şi caute companie într-un alt trib. 

Judecatile nu stabilesc niciodată in mod direct condamnarea sau alungarea unui 
răufăcător. Aceasta pare a fi o inhibitie comună societăţilor de mici dimensiuni. (Înainte 
de a-mi încheia studiile academice în domeniul antropologiei, cercetările mele se 
desfăşuraseră în mijlocul unor grupuri puţin numeroase, oarecum izolate şi îndepărtate, 
care făceau parte fie din societăţi de mari dimensiuni, fie de mici dimensiuni.) Crime 
abominabile erau redefinite în termeni mai puţini drastici — uciderea unui fiu de către 
tatăl său devenea în aparenţă un accident de vânătoare. Fapte extrem de grave precum 
incestul, care nu pot fi percepute gradat, dispáreau în spatele unei conspirații care nega 
ceea ce se petrecuse în realitate, chiar dacă dovezile erau incontestabile. Se aplicau 
măsuri preventive şi compensatorii în mod informal şi, în aparenţă, pentru motive care nu 
aveau legătură cu fapta în cauză. O a treia alternativă consta în a-l declara pe autorul 
faptei alienat mintal, dar fără a cere părerea unui psihiatru, nici măcar atunci când acest 
lucru era posibil. Această etichetare schimba complet statutul şi responsabilitatile morale 
şi sociale ale făptaşului, precum şi capacitatea sa de a se implica în alte relaţii. Într-o 
societate mare, poate exista conceptul de eliminare prin alungare sau executarea sentinţei, 
însă comunităţilor izolate le lipsesc structurile sociale şi morale care ar putea suporta 
povara impusă de o eliminare reală. Având în vedere că dăm ochii unii cu alţii în fiecare 
zi, cum l-as putea ierta pe cel care mi-a spânzurat fratele ? În acest fel le-as face dreptate 
copiilor victimei. Dată fiind eficienţa comunicării la care se poate ajunge într-o comunitate 
mică, este posibil ca negocierea valorilor morale să producă destul de multă satisfacţie. 
Logica legii talionului presupune ca făptaşul să sufere aceeaşi durere şi pierdere ca şi 
cele ale victimei sale, dar aceasta să nu mai poate să vadă cu ochiul şi nici să muşte cu 
dintele pe care primul i le înapoiază. În calculele negocierii, principiul restituirii il 
completează pe cel al răzbunării. 

Un sătean Tswana, A, a făcut o înţelegere cu B să îi ducă două vaci la piaţă, la o 
distanţă de o săptămână de mers pe jos. Săteanul a trecut prin mai multe întâmplări 
nefericite de-a lungul călătoriei, iar una dintre vaci a murit cu o noapte înainte de a 
ajunge la destinaţie. Săteanul a tăiat vaca şi a vândut carnea la un preţ mai mare decât cel 
obţinut pe vaca rămasă. Toţi banii au ajuns la B, care însă, îndurerat de moartea vacii 
sale, l-a chemat pe A în faţa tribunalului sătesc. A a primit o amendă echivalentă cu 
jumătate din suma obţinută din vânzarea cărnii. Discutând despre acest caz cu căpetenia 
satului, am încercat să îi arăt că B a obţinut un beneficiu de pe urma iniţiativei lui A de 
a portiona şi a vinde carnea. Căpetenia m-a recuzat: „Dacă ti-as rupe cămaşa într-o 
luptă, ai fi mulţumit dacă ti-as da o cămaşă nouă ? ". Pentru aceşti săteni vitele sunt mai 
mult decât o simplă marfă care poate fi transformată în bani. Vacile erau preferatele lui 
B, crescute de el cu mândrie, iar valoarea uneia dintre ele fusese depreciată la piaţă. În 
acest caz, negocierea cerea ca restituirea să fie suplimentată de o formă de pedepsire, iar 
eu fusesem singurul din sat care nu intelesese de ce şi cum. Iniţiativa lui A fusese totuşi 
recunoscută ; în caz contrar, amenda ar fi fost mai mare. 

O valoare larg împărtăşită este aceea că, ţinând cont de toţi factorii cunoscuţi şi 
relevanti, membrii unui grup social vor încerca să prelungească viata persoanelor 
recunoscute ca aparținând grupului. În exprimarea faptică a acestei valori există o largă 
variaţie a factorilor cunoscuţi şi relevanti, precum şi a limitelor recunoaşterii apartenenţei 
la grup. Teologia G/wi are în centrul său o zeitate capricioasă, pe N!adima, care poate 
hotărî să-i ia viata unei persoane doar pentru că „s-a săturat de figura acesteia”, 
aducându-i în cale un accident mortal. Ceilalţi vor interveni în mică măsură sau deloc 
pentru a salva victima. Odată, un leu a atacat în mod neobişnuit şi repetat aceeaşi 
persoană dintr-un grup de vânători. Insotitorii săi au decis că aceasta este influenţa lui 
N!adima şi nu au sărit în ajutorul lui. Când au văzut că victima a supravieţuit primelor 
atacuri, şi-au schimbat părerea gândindu-se că N!adima ar fi fost mai eficient şi ar fi pus 
leul să ucidă de la primul sau, cel mult, al doilea atac. Au încercat apoi din răsputeri să 
alunge leul. În cele din urmă, victima a supravieţuit. 

Edward Nelson, scriind cu un secol în urmă despre populaţia Malemut de lângă 
Strâmtoarea Bering, a relatat o scenă în care un membru al unui grup care îşi aşezase 
tabăra lângă satul Kuskokwim s-a supărat pentru că un sătean nu i-a arătat respectul 
cuvenit şi a plecat la cortul său după o armă cu care să îl ucidă. Doi dintre tovarăşii săi 
au încercat fără succes să îl facă să se rázgándeascá şi apoi unul dintre ei a scos cuțitul 
şi l-a înjunghiat. Povestind mai apoi întâmplarea, ucigaşul a spus că, dacă scena s-ar fi 
petrecut în comunitatea lor, nu ar fi intervenit, dar a adăugat: „Eram doar câţiva printre 
cei din neamul Kuskokwim, iar dacă unul dintre ei ar fi fost ucis de tovarásul nostru, ei 
ne-ar fi omorât pe toţi ; era mai bine ca numai unul să moară” (Nelson, 1899; 1983, pp. 
302-303). 

Uciderea ca urmare a hotărârii unui tribunal este practicată şi în societăţile mari, şi 
în cele mai mici. Explicaţia este, adesea, un amestec confuz, de exemplu pentru a 
descuraja alte acţiuni de acest fel, sentinţă de condamnare, apărare şi respingere a 
delictului care l-a plasat pe autor în afara societăţii. Nicăieri oamenii nu acţionează 
consecvent pentru apărarea vieţii celorlalţi, ci jonglează oportunist cu „factori cunoscuţi 
şi relevanti” sau cu limitele recunoaşterii pentru a decide prelungirea sau neprelungirea 
unei vieţi amenințate. În anii '30, tribul Nuer din Sudan respecta duşmănia ancestrală, 
prin care rudele pe linie masculină ale decedatului erau obligate să-i răzbune moartea 
prin uciderea asasinului sau a uneia dintre rudele sale. În multe cazuri, bărbaţii care erau 
înrudiţi pe linie masculină atât cu ucigaşul, cât şi cu victima trebuiau să aleagă de partea 
cui sunt, în funcţie de gradul de înrudire. Aliaţii dintr-o tabără puteau fi duşmani de 
moarte într-o alta (Evans-Pritchard, 1940). Principiul rămâne valid, dar percepţia asupra 
cadrului în care operează s-a schimbat. Deşi contextul ţine în mare măsură de morală (e 
bine să răzbuni uciderea fără motiv a altcuiva), logica aplicării principiului moral este 
complet amorală. Nu fac această remarcă pentru a acuza populaţia Nuer de confuzie în 
gândire, ci pentru a ilustra universalitatea enigmelor morale provocate de aplicarea 
aparent inevitabilă a unor combinaţii de principii orientate diferit (în cazul acesta, etica 
şi logica amorală) pentru a rezolva probleme morale. 

Ne-am obişnuit cu stoicism ca în societatea noastră să ne enervăm din cauza limitelor 
severe impuse de domnia regulilor. Absurditatea consecintei logice a supunerii inflexibile 

faţă de o regulă este satirizată de unii autori (vezi V.S. Gilbert şi A.P. Herbert despre legi 
sau C. Northcote Parkinson despre birocratie), criticată de alţii şi folosită la întâmplare 
de sistemul juridic şi administrativ ; este suportată, şi nu vindecată. În societăţile de mici 
dimensiuni, libertatea permisă de negocierea aplicării pricipiilor temperează rigiditatea 
domniei regulilor, fără a le contesta validitatea. Principiul şi obiectivul îşi păstrează 
astfel, coerenţa, iar absurditatile sunt evitate sau, în orice caz, ameliorate în ceea ce 
priveşte gradul lor, frecvenţa sau ambele. 

Multe valori sunt exprimate sub forma virtuţilor care trebuie să ne călăuzească în viaţă 
$1 a viciilor care trebuie evitate. Se ştie că acestea sunt simplificări. Toţi membrii tribului 
Shona sunt învăţaţi că trebuie să spună adevărul şi că nu este bine să minţi. Dar nu toată 
lumea are dreptul să spună adevărul ; dacă o persoană pune o întrebare care se consideră 
că nu o priveşte, i se răspunde in mod legitim: hameno („nu ştiu”). Nu este nici 
minciună, nici eşec în a spune adevărul, ci un răspuns politicos: „Nu îţi voi spune”. În 
unele cazuri, virtuțile pe care le slávim par contradictorii; pentru a găsi proporţia 
corectă de forţă şi compasiune în pedepsirea răufăcătorilor e nevoie de o judecată 
elaborată. A folosi prea multă forţă echivalează cu a fi exagerat de răzbunător, iar a da 
dovadă de prea multă compasiune e o dovadă de slăbiciune. Pentru populaţia Shona, 
aceste opoziții nu sunt contradictorii sau dileme fără ieşire. Virtuţile, ca şi valorile pe 
care acestea le reprezintă, sunt standarde ale binelui, şi nu constructe absolute care 
constituie esenţa binelui. Adevăratul bine este rezultat al bucuriei aduse de adoptarea sau 
de respectarea valorilor. În societăţile de mici dimensiuni, morală nu este în primul rând 
o preocupare pentru idealuri abstracte, ci se referă mai degrabă la starea de lucruri şi la 
trăinicia relaţiilor. Morala nu este o cale hedonistă, de absolută indolentá, ci un efort de 
a ajunge la cele mai rezonabile aranjamente posibile ţinând seama de fericirea, durerea, 
bucuriile şi necazurile tuturor. 

Însă eforturile nu sunt încununate de succes întotdeauna. Orice antropolog întâlneşte 
şi comportamente care provoacă (adesea, intenţionat) consecinţe negative pentru alţii. În 
fiecare societate există indivizi îngrozitori şi nefericire cauzată de comportamente 
şocante. Prezentarea realizată de Evans-Pritchard populaţiei Nuer este departe de a fi un 
omagiu adus camaraderiei care domneşte între ei. Cititorul rămâne cu impresia unui 
entuziasm al acestei populaţii de a şi-o plăti unul altuia ori de câte ori cred că pot scăpa 
nepedepsiti. 

Totusi, toti cunosc regulile si metaregulile si pot calcula in mod competent consecintele 
acţiunii şi ale reactiei, menţinând, în stilul lor semiviolent, trăinicia relaţiilor prieten- 
-prieten şi duşman-duşman. 

În numeroase societăţi, moralei îi este atribuită o autoritate divină, supranaturală. 
Populaţia Huli din regiunea muntoasă sudică din Papua Noua Guinee venerează o zeitate 
numită Datagaliwabe care „se ocupă în special, de pedepsirea trădării legăturilor de 
rudenie şi, pentru aceasta, observă tot timpul comportamentul social (...), pedepseşte 
minciuna, furtul, adulterul, uciderea, incestul, încălcarea exogamiei şi a tabuurilor 
ritualice. El îi pedepseşte şi pe aceia care nu reuşesc să-şi răzbune o rudă ucisă. Însă nu 
se preocupă de comportamentul celor neinruditi” (Glasse, 1965). Populaţia Manus din 
Insulele Amiralității crede că viata morală a gospodăriei este supravegheată de fantoma 

unei rude masculine decedate de curánd. Craniul acesteia este pástrat in casá si fantoma 
pedepseste diferitele ofense trimitánd boalá si nefericire (Mead, 1963). Pentru multe 
populaţii vorbitoare de Bantu din sudul Africii, spiritele semidivine ale strămoşilor îi 
pedepsesc pe răufăcători şi recompensează buna purtare. 

Cei din tribul G/wi evită lăcomia de frica mâniei lui N!adima, dispretuind-o in 
acelaşi timp pentru efectele negative pe plan social. Totuşi, teologia lor susţine că orice 
acţiune care ar putea deranja ordinea lumii îl va infuria pe N!adima pentru că aceasta 
ordine este o parte a creaţiei lui. De vreme ce nimeni nu putea fi sigur că mânia zeului 
se va revărsa numai asupra făptaşului, şi nu asupra întregului trib sau chiar a întregii 
lumi, se considera că o faptă care nu e pe placul lui N!adima este periculoasă pentru toţi, 
fiind deci imorală prin nesábuinta ei. Pentru un G/wi, o faptă similară ar fi ca un bărbat 
să lase nişte săgeți otrăvite la îndemâna unui copil. Nu ar fi deci corect să spunem cá 
morala G/wi are origini religioase. Oamenii îşi aleg singuri calea, la fel ca orice altă 
creatură vie, spun ei. N!adima a creat toate formele de viaţă, inclusiv omenirea, fiecare 
cu caracteristicile ei; depinde de fiecare specie să îşi exploreze posibilităţile şi să îşi 
proiecteze un modus vivendi în funcţie de acestea. Cu alte cuvinte, N!adima nu le-a dictat 
cum ar trebui să trăiască. 

Populaţia Pitjantjatjara din centrul Australiei menţine o relaţie fidelă cu fjukurpa, 
trecutul mistic şi eroii săi supranaturali, prin intermediul unor ritualuri şi al altor 
ceremonii. Punerea în pericol a acestei relaţii va atrage răul asupra oamenilor şi îşi 
poartă în sine propira pedeapsă. Dar, ca şi în cazul expus mai sus, al populaţiei G/wi, 
multi vor suferi de pe urma nesábuintei unuia sau a câtorva. În cazul în care consecinţele 
prevăzute ale nesábuintei sunt destul de grave, pedeapsa poate fi moartea. Spre deosebire 
de comunităţile mici, de care am vorbit mai înainte, Pitjantjatjara dispune de mijloacele 
structurale de a suporta povara pe care o execuţie o impune asupra ordinii sociale. 
Problema călăului care trebuie să dea ochii cu rudele şi prietenii răufăcătorului şi să 
menţină relaţii normale cu ei după ce şi-a îndeplinit această sarcină cumplită este 
rezolvată. Execuţia se face în secret şi în mod anonim de către o persoană sau mai multe 
dintr-un grup de bătrâni care, datorită experienţei şi cunoştinţelor rituale, au dreptul de 
a hotări şi de a acţiona în numele comunităţii, respectându-i valorile şi principiile şi 
analizând cu înţelepciune circumstanţele faptei. Spre deosebire de cerința justiţiei 
britanice de a face publică pedeapsa, pedepsirea relelor în societatea Pitjantjatjara se 
realizează prin mijloace în care toţi au încredere şi care nu necesită validare publică. 
Judecata şi pedeapsa propriu-zise sunt învăluite în mister, dar raţiunea lor fundamentală 
este cunoscută de toţi. 

Faptele de mai mică gravitate, care nu necesită pedeapsa cu moartea, sunt judecate în 
mod public. În multe, dacă nu chiar în toate societăţile de mici dimensiuni, esenţa 
procesului constă în recunoaşterea de către autor a faptei sale, supunându-se judecării şi 
pedepsei. În unele cazuri, vinovatul se va prezenta în faţa acuzatorului, fără spectatori, 
Si va aştepta ca acesta să îi infigá o suliță în coapsă. Vedem in acest caz că tráinicia 
relaţiei dintre duşmani are o importanţă deosebită; dacă victima vinovată nu va sta 
absolut nemişcată, riscă sectionarea unei artere sau distrugerea permanentă a osului, 
rezultatul putând fi fatal. Dacă acuzatorul nu înfige sulița în exact acea porţiune a coapsei 

care poate fi ranita fara consecinte grave, el va fi acuzat de crima. Fiecare participant 
trebuie să răspundă aşteptărilor celuilalt, respectând astfel, in mod simbolic, morala 
publică. 

Am sublinat faptul că sensul social şi deci semnificaţia morală a comportamentului sunt 
determinate de contextul cultural. Integritatea sistemului de înţelesuri depinde de stabi- 
litatea sistemului cultural. Modificarea unei zone sau componente a culturii unui popor 
va atrage modificări ale semnificației care se pot răspândi dincolo de aria modificării 
iniţiale. Dacă frecvenţa şi natura schimbării pot fi adoptate de societate fără pierderea 
coerentei culturale (nu în fiecare societate există un conflict între generaţii ! ), atunci 
modificările concomitente ale valorilor morale nu vor afecta probabil în mod semnificativ 
societatea. În unele cazuri, ele pot fi considerate chiar benefice şi semne ale progresului 
(de exemplu, emanciparea femeilor şi a copiilor care a avut loc în societatea noastră în 
ultimii 150 de ani). Nu avem suficient de multe informaţii despre începuturile istoriei 
sociale a populațiilor studiate de către antropologi pentru a spune dacă ele au suferit 
transformări interne de amploare în trecutul îndepărtat, deci nu le putem evalua stabilitatea 
anterioară. Dispunem totuşi de o mulţime de dovezi ale efectului pe care contactul cu 
Vestul industrializat l-a avut asupra anumitor societăţi de mici dimensiuni. Acest efect a 
fost aproape întotdeauna extrem de devastator, distrugând ordinea socială tradiţională şi 
invalidând sistemele de semnificaţie socială şi morală, lăsându-i pe oameni confuzi şi 
profund nefericiti. 

Hoarda Ik din nordul Ugandei, descrisă de Colin Turnbull in The Mountain People, 
este un exemplu extrem de tulburător al efectelor corozive pe care le poate avea dislocarea 
socială asupra sistemului moral al unei comunităţi. Populaţia a fost mutată din zona 
favorabilă, rodnică a teritoriului propriu atunci când aceasta a fost declarată rezervaţie de 
vânătoare. Abandonati într-un ţinut muntos aproape sterp, ordinea socială şi morală a 
comunităţii, similară cândva celei din tribul G/wi, a fost înlocuită cu o stare de război al 
tuturor împotriva tuturor. Turnbull nu descrie violenţa brutală, ci o indiferenţă rece şi 
tragică. Valorile vieţii în grup par să fi fost înlocuite de izolare şi de interesul propriu. 
Ratiunea de a fi a ordinii sociale a fost negată prin dislocarea din matricea unui sistem 
de semnificaţii dat şi susţinut de activităţile pe care le făcuseră înainte aceşti vânători şi 
culegători, de rolurile interconectate, de schimburile şi interdependetele dezvoltate şi 
menținute cândva. Pierderea văii lor rodnice a lipsit hoarda Ik nu numai de vânat si 
plante de cules, ci a înstrăinat-o în acelaşi timp de propriul lexicon de semnificaţii 
sociale. Relaţiile nu mai erau caracterizate de siguranţa că alţii vor avea comportamentul 
şi reacţiile aşteptate. Dislocarea a fost cu atât mai devastatoare cu cât a afectat întreaga 
societate în acelaşi timp, privând-o de orice mijloc de refacere şi de simţul direcţiei 
pentru a se adapta la noile condiţii. În perioada în care Turnbull a studiat-o, populaţia nu 
reuşise să dezvolte nici măcar relaţii stabile, bazate pe respect şi cât şi cât afectuoase 
între soţ şi soţie sau între părinţi şi copii. 

Hoarda Ik pare să dispună de „cunoaştere etică”, de vreme ce oamenii sunt destul de 
conştienţi de consecinţele dăunătoare pentru alţii ale faptelor rele. Totuşi, ei aleg să 
acţioneze, fără să le pese de consecinţele acţiunii lor asupra altuia. Înseamnă aceasta că 
nu au morală ? Cartea The Mountain People ar putea fi şi o alegorie a comportamentului 

şoferului contemporan ; la volan, mă comport oribil atunci când cred că pot scăpa 
nepedepsit, iar dacă alţii au dificultăţi din cauza mea e problema lor. Ştiu că acest 
comportament e oribil, dar má simt în siguranţă în anonimatul traficului. 

Este hoarda Ik o populaţie fără societate şi deci inaptă de generalizări legate de 
valorile morale şi etice universale ? Acest argument ar conduce la circularitate : nici o 
societate fără morală, deci toate societăţile au morală. Ei au o ordine socială, dar ea este 
fragilă şi instabilă, fiind bazată pe exploatarea celui slab de către cel care este vremelnic 
puternic, care se abtine de la eliminarea completă deoarece şi mâine va avea nevoie de cel 
slab pentru a-l exploata. Poate fi identificat aici şi un minuscul respect pentru viaţă, dar 
pare mai mult o recunoaştere crudă şi cinică a faptului că o viaţă care nu este eliminată 
i-ar putea aduce beneficii exploatatorului. lată o situaţie rară, poate singulară, care 
validează teoria hobbesiană : viaţa lor este, într-adevăr, „meschină, primitivă şi scurtă”, 
dar numai pentru că Turnbull descrie etapa decăderii unei societăţi. 

Printre caracteristicile asociate în mod obişnuit moralei, cu posibile excepţii precum 
cazul hoardei Ik, se numără şi sociabilitatea ca trăsătură umană universală ; reciprocitatea 
pare să fie o necesitate funcţională a relaţiilor trainice. Respectul pentru viaţa umană 
poate fi considerat, de asemenea, o valoare universală, dar gradul de recunoaştere şi 
prioritatea acordată menţinerii vieţii variază foarte mult. În toate societăţile există o frică 
faţă de haos care nu se manifestă însă neapărat ca o căutare insistentă a ordinii. Dacă 
lucrurile stau într-adevăr aşa, este greu de observat schimbările care au loc, de vreme ce, 
în ceva atât de complex cum e chiar şi cea mai simplă formă de societate, orice 
modificare antrenează un oarecare grad de dezordine. În general, ordinea trebuie 
menţinută (sau dezordinea trebuie limitată) la un nivel la care încrederea în aşteptări se 
află la o limită suportabilă. Pragul de toleranţă este determinat cultural şi perceput în mod 
subiectiv. Numeroase societăţi au teologii (adică doctrine ale relaţiei umanităţii cu o cauză 
finală supranaturală), dar multe teologii nu au nici o relevanţă pentru morala oamenilor 
(aşa cum ar fi, de exemplu, un set de explicaţii ştiinţifice pentru relaţia lor cu soarele). 

Dacă există vreo diferenţă între morala societăţilor de mici dimensiuni şi cea a unor 
societăţi de tipul celei în care trăim, cred că ea provine din importanţa mai mare acordată 
relaţiilor interpersonale din prima. În acest tip de societăţi, morala este mai puţin scop 
în sine şi mai mult un set de orientări pentru stabilirea şi menţinerea unor relaţii trainice. 
Morala este deci un mijloc pentru atingerea unui scop dorit şi agreat. În societăţile de 
mari dimensiuni, mai complexe, relaţiile sunt mai puţin intense şi mai puţin importante 
în viaţa indivizilor şi în cadrul structurilor sociale. Bineînţeles, morala furnizează un set 
de orientări, ajutând astfel la crearea şi menţinerea unor aşteptări coerente referitoare la 
comportament, dar operează la nivel impersonal deoarece nu mai există aceeaşi capacitate 
de negociere. Astfel, morala tinde să fie valorizată mai mult ca scop în sine şi mai puţin 
ca mijloc de atingere a unui scop. Concluzia care se desprinde nu este că societăţile de 
mici dimensiuni ar avea sisteme morale mai puţin dezvoltate. S-ar putea susţine chiar 
contrariul, argumentând că un sistem moral considerat şi folosit ca mijloc de atingere a 
unui scop, a cărui complexitate este sporită prin practica negocierii, este supus în mod 
constant testelor practice şi validării publice. 

-— en 
Etica in Antichitate 


Gerald A. Larue 


Ín perioada dintre mileniile al XII-lea si al X-lea î.Hr., stilurile de viaţă ale oamenilor 
din Orientul Apropiat antic au început să se schimbe, trecând de la o existenţă migratoare 
sau traiul în peşteri la convietuirea în comunităţi stabile. În aceste împrejurări noi, 
oamenii şi-au produs propria hrană, şi-au însuşit meşteşugul olăritului şi al construirii 
unor locuinţe permanente, trecând apoi de la cătune şi târguri la oraşe mari şi organizaţii 
de tip oraş-stat. La sfârşitul mileniului al IV-lea î.Hr., cele două mari civilizaţii riverane, 
Mesopotamia şi Egipt, inventaseră şi utilizau deja scrierea. Acest eseu foloseşte unele 
dintre materialele scrise care s-au păstrat din Orientul Apropiat antic, inclusiv poveşti 
despre eroii cei mai virtuoşi, coduri de legi care defineau conduita acceptabilă şi cea 
inacceptabilă, precum şi instrucţiuni, toate informându-ne despre natura eticii în prima 
sa formă, suficient de explicită pentru a deveni subiect de reflecţie şi dezbatere. După 
cum vom vedea, etica ce se va dezvolta mai târziu în Occident îşi are originile în aceste 
abordări antice ale problemelor legate de crearea unor reguli într-o societate stabilă. 
(Pentru discuţii despre scrierile etice timpurii din India şi China, vezi capitolul 4, „Etica 


x? 


indiană”, şi capitolul 6, „Etica clasică chinezá".) 


i. Etica în Mesopotamia antică 


Deşi expunerea principiilor etice ca atare nu a reprezentat o preocupare primordială în 
Orientul Apropiat antic, din documente comerciale, coduri de legi, vorbe de duh, poveşti 
cu eroi şi mituri se pot distinge concepte de valoare. O mare parte a primelor texte 
cunoscute din Mesopotamia se referă la schimburile comerciale şi sunt un fel de „liste” 
privind vânzări de terenuri şi contracte sau explicând cum cutare a oferit un animal spre 
sacrificare cutărui templu, unde a fost primit de către cutare preot. Cele mai multe texte 
recuperate datează de la începutul mileniului al II-lea î.Hr., dar atestări mai timpurii, 
cele mai vechi datând de la sfârşitul mileniului al IV-lea î.Hr., ne indică faptul că 
societăţile situate pe văile Tigrului şi Eufratului erau organizate pe baze birocratice. 
Arhivele regale menţionează fala monarhilor care au cucerit şi adesea au devastat 
teritoriile învecinate. Evident că nici o declaraţie universală a drepturilor omului nu 

protejau popoarele cucerite. Bunurile personale ajungeau prada de razboi, iar barbatii, 
femeile şi copiii deveneau sclavi. Li se cereau jurăminte de credinţă, iar teritoriul 
cucerit, de acum guvernat de vasali, devenea parte a unui imperiu în expansiune. 

Textele şi codurile de legi mesopotamiene reflectă cadrele guvernării monarhice şi 
ale templului-stat, ilustrând unirea Bisericii cu statul pentru a controla pământul şi 
populaţia. Granițele teritoriale atestau identitatea catăţenilor. Oraşele erau pline de 
temple închinate diferitor zeități, dar fiecare oraş-stat avea propria zeitate protectoare 
căreia îi aparţinea pământul. Stăpânul locurilor, în calitate de administrator personal al 
zeului, controla proprietatea divină. Oamenii erau sortiti să fie în serviciul zeilor pentru 
a le uşura existenţa - noţiune menţionată expres în creaţia epică babiloniană Enuma elish 
(Speiser, 1958 ; Pritchard, 1958, capitolul 6, pp. 33-36 si 131). Regele guverna după un 
cod care se presupunea că i-a fost dezvăluit de zeitatea supremă, dar care, în fiecare caz, 
reprezenta în mod clar o proiecţie a eticii şi practicilor sociale de atunci. Reglementările 
erau prezentate ca legi cazuale de forma: „Dacă un om...”. Zeul putea fi, desigur, 
consultat in probleme urgente prin intermediul prevestirilor făcute de templu - sistem 
care învestea preoțimea templelor cu o putere extraordinară. 

Templul funcţiona într-un mod foarte similar cu o primărie modernă, fiind centrul 
care administra dreptatea. Violările codurilor divine erau interpretate ca jigniri aduse 
zeilor. Cazurile erau audiate la poarta templului, însă, când martorilor sau oponenților 
li se cerea să jure în numele zeului, cazul era mutat în incinta templului propriu-zis. 

În ciuda controlului asupra pământului exercitat de templul-stat, au avut loc secularizarea 
şi privatizarea proprietăţii. Diferite clase sociale au fost recunoscute, iar economia locală 
se baza, în mare parte, pe munca sclavilor. Majoritatea sclavilor proveneau din cuceriri, 
alţii erau bástinasi care îşi pierduseră proprietăţile. Astfel de indivizi deveneau bunuri 
care puteau fi cumpărate şi vândute, lăsate prin testament urmaşilor sau cedate. 

Se spune că unul dintre primii monarhi ai Sumerului antic, Ghilgameş, rege al 
Urukului în mileniul al III-lea î.Hr., devenit legendar după moarte, s-a născut din 
uniunea dintre un înalt preot şi zeiţa Ninsun. Epopeea vieţii lui dezvăluie multe dintre 
valorile Sumerului antic. Textele contemporane lui nu oferă nici o indicație că aceasta 
legendă a circulat în timpul vieţii sale. Textul unei incantatii din acea vreme îl caracteriza 
drept un om care „cerceta, examina, judeca, percepea şi conducea just” (Heidel, 1949). 

În legenda care l-a întruchipat ca erou semidivin, a fost prezentat ca un tiran brutal 
care nu respecta drepturile omului şi care, în virtutea rangului şi a puterii sale, căuta 
înţelesul prin puterea sa neînfrântă cu care teroriza bărbaţii şi poseda fecioarele înainte 
de căsătorie (Pritchard, 1958, partea întâi, capitolul 2, pp. 23-27). Când poporul s-a 
plâns zeilor, aceştia i-au creat un tovarăş pe nume Enkidu, iar comportamentul antisocial 
al lui Ghilgameş s-a modificat. În loc să-şi folosească autoritatea şi puterea împotriva 
propriilor supuşi, Ghilgameş şi-a canalizat energiile înfăptuind isprăvi eroice, printre 
care cucerirea unor teritorii dincolo de Uruk. Acest sistem de valori a început să se 
clatine în momentul în care Enkidu şi Ghilgameş au pătruns în locuri sacre aducând 
ofense zeilor. Enkidu a fost condamnat la moarte, iar Ghilgameş a devenit, astfel, 
conştient de statutul său de muritor. Convins de validitatea unei etici bazate pe forţă si 
autoritate, el s-a hotărât să învingă moartea. Pornit în misiunea sa, a făcut popas la o 

cârciumă, unde hangita l-a avertizat cu privire la nebunia căutării sale, sugerándu-i un 
sistem de valori diferit : 


O, Ghilgameş, unde rátácesti la voia întâmplării ? 
Viaţa veşnică, pe care o urmăreşti, n-o vei afla. 
Când zeii au făurit omenirea. 

Viaţa Veşnică au păstrat-o pentru ei. 

Tu, Ghilgameş, deci, cata să-ţi indestulezi pântecele, 
bucură-te şi te veseleşte ; 

fiece zi să fie o sărbătoare, 

pune-ti veşminte frumoase, 

impodobeste-ti părul, spală-te bine cu apă; 

ia aminte la copilul care te ţine de mână, 

iubita să găsească la pieptul tău plăcere: 

iată ce se cuvine muritorilor!. 


Ghilgameş nu a luat-o în seamă. Un sistem etic desprins din conştientizarea propriei 
mortalitati şi care propunea trăirea vieţii în tovărăşie, iubire şi plăceri nu coincidea cu telul său. 

În cele din urmă, s-a întâlnit cu strămoșul sáu, Utnapistim, care salvase vietuitoarele 
de la potop şi care, spre deosebire de corespondentul său biblic, Noe, primise nemurirea 
de la zei. Ghilgameş a fost instruit cu privire la efemeritatea vieţii şi realizărilor oamenilor 
şi a aflat că, în ciuda puterii sale de rege semidivin, el va muri în cele din urmă, ca toţi 
muritorii de rând. Drept revanşă, Utnapistim l-a trimis în căutarea unei plante magice 
care creştea pe fundul mării şi care, odată mâncată, „ar transforma un bătrân într-un om 
tânăr”. Ghilgameş a obţinut planta cu puteri regeneratoare, dar a hotărât să nu o mănânce 
pe loc. În timp ce Ghilgameş se scălda, planta a fost mâncată de un şarpe, fapt care 
explică de ce şerpii îşi schimbă pielea cu una nouă, în timp ce oamenii sunt sortiti să se 
zbârcească şi să îmbătrânească. Ghilgameş s-a întors în Uruk pentru a se încorona rege, 
păstor al poporului său şi fondator al vechii cetăţi. 

Legenda lui Ghilgameş, cunoscută în întregul Orient Apropiat antic, prezintă, printre 
aventurile monarhului, un comentariu cu privire la căutarea sensului vieţii. Dacă o etică 
ce ignora drepturile celorlalţi sau care îşi epuiza forțele prin fapte eroice eşua atunci cand 
era pusă în practică de către un rege semidivin, ea ar duce, evident, la un eşec şi pentru 
oamenii de rând. Nu era acceptată nici măcar simpla bucurie zilnică, hedonistă de a trăi 
şi de a iubi, recomandată de hangité. Dacă nici nemurirea şi nici secretul tinereţii nu 
puteau fi atinse de om şi doar moartea îi aştepta, cum ar trebui să trăim ? 

Principiile etice care au dat sens şi scop vieţii lui Ghilgameş nu au fost menţionate, 
ci sugerate. A construit zidurile Urukului care apărau poporul. A restaurat templele lui 
Anu, zeul propector al oraşului, care aducea binecuvântare divină poporului, precum şi 
pe cele ale lui Iştar, zeiţa iubirii şi a fertilităţii, care încuraja relaţiile amiabile şi 
fecunditatea recoltelor, a păsărilor, vitelor şi familiilor. Cu alte cuvinte, şi-a îndeplinit 
responsabilitatile induse de obligaţia divină de rege al poporului şi al bunurilor divine. 


1. Epopeea lui Ghilgameş, traducere de Virginia Șerbănescu si Al. Dima, Editura pentru 
Literatură Universală, Bucureşti, 1966, p. 132. 

Etica ce reiese din această legendă este etica muncii tradiţionale. Împlinirea destinului 
prin achitarea de responsabilităţi. Fiecare cititor a fost încurajat, implicit, să-şi construiască 
propriile ziduri ale Urukului. 

Codul de legi al regelui semit Lipit-Istar al oraşului Isin, elaborat la începutul 
secolului al XIX-lea î.Hr. este unul dintre primele decrete regale recuperate de arheologi. 
Prologurile acestor coduri sunt asemănătoare prin faptul că fiecare suveran îşi declara 
numirea divină în funcţie, unind astfel regulile pământeşti cu dorinţa divină. Lipit-Istar 
pretindea că a fost ales de zeul cerului, Anu, şi de zeul vântului şi al furtunii, Enlil, 


să asigure dreptatea în acele locuri, să răspundă plângerilor, să elimine ostilitățile şi insurecția 
armată, şi să aducă pacea sumerienilor şi akkadienilor. 


Imnurile regale slăveau pacea. Concentrarea asupra legii familiei reflectă preocuparea 
pentru valorile familiei şi stabilitate prin oferirea de indicaţii cu privire la drepturile 
asupra proprietăţii şi la moştenire, la copiii născuţi de soţia sau soțiile legale, de sclave 
sau de prostituate. Nu era recunoscută egalitatea între bărbaţi sau sexe. Unii bărbaţi şi 
femei erau mosieri prosperi, alţii erau sclavi care puteau fi cumpăraţi sau vânduți, desi 
libertatea putea fi câştigată. Alte legi priveau etica afacerilor. Lipit-Istar ne apare ca un 
rege care a redus datoriile, a fixat controale pentru a preveni nedreptatea socială şi a 
încercat să limiteze averile particulare. Într-un epilog, regele se laudă că a eliminat 
ostilitățile, rebeliunea, plângerile şi că a stabilit dreptatea şi adevărul în regatul său. 

Cel mai faimos cod de legi mesopotamian, Codul lui Hammurabi al Babilonului 
(1728-1646 î.Hr.), reflectă mare parte din conţinutul codurilor precedente. Hammurabi a 
fost ales de zei pentru a asigura bunăstarea supuşilor săi cu dreptate şi prin eliminarea 
răului şi a vicleniei, astfel încât „cel puternic să nu domine pe cel slab”. Dreptatea, care 
însemna „lucrul drept”, se referea în primul rând la dreptatea în sens economic (Saggs, 
1962, pp. 198 şi urm.) şi multe legi priveau proprietatea, acţiunea în justiţie, practica 
comercială şi contractele. Justiţia făcea distincţie între clase sociale şi membrii unei 
familii. Pentru injuriile aduse membrilor aristocrației se aplica lex talionis (legea 
talionului). Pentru injuriile aduse oamenilor de rând şi sclavilor se aplicau doar amenzi, 
iar în cazul sclavilor, amenda era plătită stăpânului ca recompensă pentru daune aduse 
proprietăţii. Legea familiei stabilea întâietatea tatălui. Dacă un membru al aristocrației 
întâmpina dificultăţi financiare, îşi putea vinde soţia sau copiii ca sclavi pe o perioadă de 
patru ani. Luarea în căsătorie a unei soţii fără contract nu avea bază legală. Violarea unei 
fecioare de rang aristocratic promise deja se sfârşea cu moartea violatorului. Sotiile 
acuzate de infidelitate erau aruncate într-un râu în care se presupunea că zeul acestuia le 
va decide nevinovăția sau vinovăția. 

Acuzatiile false erau pedepsite aspru, iar cine făcea pe nedrept acuzaţia de crimă era 
osândit la moarte. Comportamentul neglijent sau ineficient se solda cu plata daunelor, 
însă un chirurg care opera cu un bisturiu de bronz un pacient de rang înalt cauzându-i 
moartea sau care, operându-l la ochi, îi cauza orbirea era pedepsit prin tăierea mâinii. 
Dacă operaţia reuşea, medicul era plătit cu zece bani de argint. Dacă pacientul era sclav, 
medicul trebuia să dea un alt sclav în locul celui mort, iar pentru pierderea unui ochi, 
trebuia să-i plătească stăpânului jumătate din valoarea sclavului. Dacă sclavul se vindeca, 

medicul primea doi bani de argint. Daca un bărbat o lovea pe fiica însărcinată a unui om 
de rând, provocându-i pierderea sarcinii, el trebuia să plătească zece bani de argint 
pentru pierderea sarcinii. Dacă lovitura cauza moartea femeii era ucisă fiica atacatorului. 
Dacă femeia era de rang inferior sau sclavă, criminalul trebuia să plătească o amendă. 
Legea îl favoriza pe bărbat faţă de femeie şi pe aristocrat faţă de omul de rând sau de sclav. 


ii. Etica în Egiptul antic 


În timp ce, în Mesopotamia, modelele etice prindeau contur, un accent etic se contura şi 
în Egipt. La baza eticii egiptene se afla ma’at, cuvânt care semnifica dreptate, echilibru, 
normă, ordine, adevăr, acţiune dreaptă şi corectă, toate stabilite de la începuturi de către 
zei şi garantate acum de faraoni. Începând cu dinastia a V-a (cca 2450-2300 î.Hr.), 
funcţionarii publici numiţi de rege pentru a se ocupa de problemele legale erau numiţi 
„preoţi ai ma’at-ului” (Morenz, 1973, pp. 12 şi urm.). Nu au fost recuperate coduri de 
legi care să definească ma’at, iar conceptul pare să fi funcţionat ca valoare de bază a 
conduitei şi raţiunii morale. Este clar că au existat reglementări uzuale care aveau la bază 
ma'at şi care, din când în când, puteau fi ridicate la rangul de edicte faraonice. Dreptatea 
şi adevărul nu erau concepte vagi, ci trebuiau aplicate în viaţa de zi cu zi. În tribunale, 
magistraţii trebuiau să manifeste ma 'at în ceea ce spuneau si prin modul în care rezolvau 
cazurile (Morenz, 1973, p. 125). Egiptenii trebuie să acţioneze în deplină armonie cu 
ma 'at-ul, nu în sensul unor precepte legale, ci mai curând în linii mari şi in mod arbitrar, 
deşi mai târziu s-a manifestat tendinţa de conformare la reguli (Wilson, 1958). 
Normele etice care susțineau ma 'ar-ul erau predate în şcolile de scribi, de către 
cărturari. S-au descoperit aforisme, maxime şi sfaturi copiate de ucenici, unele datând 
din jurul anului 2000 î.Hr., ceea ce subliniază importanţa respectării preceptelor pentru 
obţinerea succesului în afaceri, guvernare, funcţii administrative şi de stat. Respectarea 
normelor etice se făcea din motive esenţial practice: ignorarea lor atrăgea după sine 
eşecul acestora, iar încălcarea lor — pedeapsa şi dezastrul social (Larue, 1988, pp. 70-73). 
Ucenicii erau încurajați să se căsătorească. Unitatea socială de bază era familia, 
alcătuită din tată, una sau mai multe soţii şi copiii lor. Căsătoriile incestuoase erau 
considerate fireşti. Proprietatea era moştenită de către familie, iar când murea mama, 
tatăl risca să piardă, deoarece fiica sa obținea controlul asupra proprietăţii. Pentru a evita 
înstrăinarea proprietăţii, nu puţine erau cazurile când tatăl se căsătorea cu fiica sa ori 
fratele cu sora lui. Fără îndoială că multe dintre aceste uniuni erau aranjamente formale, 
cu simplul scop de a proteja proprietatea ; este discutabil dacă aceste căsătorii se realizau 
sau nu şi din punct de vedere sexual. Termenul ,sotie-sorá" este menţionat adesea în 
inscripţii şi este posibil ca unele dintre aceste căsătorii incestuoase să manifeste iubire 
adevărată şi afecţiune între fraţi. „Zeii Osiris şi Set s-au căsătorit cu surorile lor Isis, 
respectiv Neftis. Din uniunile lor au rezultat Horus, respectiv Anubis ; ca urmare, zeii 
au sancţionat căsătoriile între frati şi surori — dar fără îndoială, acestea au existat la 
începuturi în Egipt (Budge, 1977, p. 23). Manchep White precizează că „pentru a 
proteja puritatea succesiunii, era indicat ca regele să procreeze cât mai mulţi copii cu 

putinţă, prin ceea ce se numeşte uniune interzisă. De aceea se întâmpla adeseori ca el să 
se căsătorească cu propriile-i fiice” (1970, p. 15). 

În ceea ce priveşte căsătoriile neincestuoase, ucenicii erau sfátuiti să aleagă cu grijă 
o soţie pe care să o hrănească, să îi asigure îmbrăcăminte şi bijuterii care să o 
mulţumească, deoarece ea le oferea copii, mai ales fii care urmau să preia atribuţiile 
tatălui şi să ducă mai departe numele familiei. Soţul era avertizat să evite disputele 
juridice cu soţia sa, precum şi soțiile altor bărbaţi. Datorită legii asupra moştenirii, 
femeile egiptene se bucurau de un statut şi de o libertate care le erau refuzate femeilor 
din alte părţi ale Orientului Apropiat. 

Era descurajată nerespectarea autorităţii parentale. Un fiu trebuia să fie umil, dispus 
să accepte sfaturi, să evite actele necinstite şi frauduloase şi să aibă un comportament 
decent. Conform spuselor inteleptului vizir Ptah-hotep (secolul al XXV-lea î.Hr.), 
neascultarea filială putea fi cauza renegării fiului. Înțeleptul învăţător, Amen-em-opet 
(secolul al XIV-lea î.Hr.) a predicat împotriva dorinţei avide de putere şi a acumulării de 
avere prin jaf, fraudă sau înşelătorie în afaceri, i-a îndemnat pe ucenicii lui să gândească 
înainte de a deschide gura şi i-a avertizat cu privire la asocierea cu persoane aducătoare 
de necazuri. Idealul său era bărbatul temperat care săvârşea fapte bune şi acte caritabile, 
care nu îşi bătea joc de persoanele cu infirmităţi fizice sau de cei în vârstă, care ajuta un 
bătrân beat în loc să-l lovească şi care, apostrofat fiind de către un vârstnic, accepta calm 
insultele. 

Unele dimensiuni ale eticii egiptene sunt legate de credinţa lor în viaţa de apoi. „Nici 
o altă naţiune a lumii antice nu a fost mai hotărâtă să învingă moartea şi să câştige viaţa 
veşnică” (Lichtheim, 1975, I, p. 119). Se proceda la conservarea corpului şi folosirea 
magiei în combinaţie cu un concept de rațiune etică. Capitolul 125 din Cartea Morților 
cuprinde o confesiune negativă în care defunctul recită dinaintea unui juriu alcătuit din 
42 de judecători divini o listă de 42 de păcate necomise. Greşelile includeau comportamentul 
urât faţă de persoane şi animale, blasfemia, jaful, calomnierea de către un servitor a 
stăpânului său, cauzându-i suferinţă, crima, sexul ilegal sau masturbarea, înşelătoria 
ş.a.m.d. Protestul se încheie cu repetarea afirmației: „Sunt pur ! ". Într-o altă declaraţie 
făcută în Holul Ma 'ar-ului, defunctul pretinde că a dat pâine flámándului, apă insetatului, 
haine celui dezbrăcat şi a asigurat transportul pe apă al celui fără barcă (Budge, 1913, p. 
587). Evident, una dintre cele mai puternice motivații pentru respectarea valorilor 
sociale acceptate era teama de judecata de apoi. 

Interzicerea cruzimii asupra animalelor, un principiu etic neobişnuit în lumea antică, 
are la bază credinţa egipteană că atunci când Ptah, zeul creator al Memphisului, a dat 
viata fiinţelor prin cuvântul său, toate creaturile au devenit manifestarea divinului. Toate 
acestea, inclusiv ceilalţi zei, erau proiecţii ale lui Ptah. Astfel, egiptenii îşi imaginau că 
toate creaturile lumii lăudau soarele care răsărea în fiecare zi, la fel cum făcea fiecare 
egiptean în parte. Mai mult, unii zei luau chip de animal. De exemplu, Thoth putea fi 
babuin sau ibis, animalul sacru al zeiţei Bast era pisica, Tauret era zeita-hipopotam, 
Sebek era crocodil ş.a.m.d. Lista animalelor sacre era lungă, incluzând vulturul, 
rândunica, broasca-testoasá, scorpionul, şarpele s.a.m.d. În ciuda respectului şi a 
veneratiei pe care le manifestau faţă de aceste creaturi (unele erau mumificate), egiptenii 

nu ezitau să le folosească drept hrană. Dar pentru că animalele erau preţioase, iar 
egiptenii venerau viaţa, era de aşteptat ca oamenii să trateze şi alte creaturi cu respect, 
iar în cazul animalelor domestice, cu bunătate, deoarece comportamentul faţă de animale 
era inclus printre acţiunile care urmau să fie judecate în viaţa de apoi. 

Desigur, unii erau sceptici în privinţa vieţii de apoi promise. La petrecerile date de 
egipteni, atmosfera era întreţinută, în parte, de un harpist care încuraja oaspeţii să se 
dedea plăcerii, deoarece nu aveau nici o siguranţă că sarguinta pe pământ le va aduce 
fericirea veşnică” (Wilson, 1958, p. 467). Harpistul spunea că mormintele piramidale 
ale divinilor faraoni şi ale nobililor lor fuseseră profanate, şi era ca şi cum nici nu ar fi 
existat vreodată. El preciza că nimeni nu se întorsese vreodată din mormânt pentru a-i 
asigura pe cei vii de existenţa nemuririi. Asemenea hangitei care îl sfătuise pe Ghilgameş, 
harpistul îi sfătuia pe cei care îl ascultau : 


Urmeazá-ti dorinţele în toată viata ta, 

Capul să ţi-l impodobesti cu mirt şi veşminte alese să porti... 
Caută să-ţi împlineşti plăcerea si vrerile, 

Grijeste-ti de nevoile lumesti după cum inima iti porunceste, 
Până în ziua hărăzită morţii. 


El mai adaugă că nimeni nu-şi ia bunurile cu sine, cá doliul şi bocitul nu vor aduce pe 
nimeni din mormânt, de unde nu există cale de întoarcere. 

În lumea din afara graniţelor Egiptului erau cunoscute noţiunile pe care le aveau 
egiptenii cu privire la propria superioritate. Ei se considerau oameni diferiţi de zei şi 
superiori animalelor. Termenul „străin” sugera o categorie inferioară celei pe care 
egiptenii o considerau a fi categoria umană, deoarece, conform gândirii egiptene, 
influenţa străină era responsabilă de dezbinarea socială. În unele scrieri, străinii care 
locuiau departe de bogăţia Nilului şi de normalitatea vieţii din Egipt (na 'at) erau incluşi 
în categoria animalelor. Totuşi, dacă un străin dorea să se stabilească în Egipt, atunci 
acea persoană intra în rândul oamenilor. 


iii. Etica în Scripturile evreieşti 


Când evreii au intrat în Canaan, probabil la sfârşitul secolului al XIII-lea î.Hr., regiunea 
se afla sub controlul monarhiilor locale care plăteau tribut Egiptului. Conform legendei 
biblice, regatul evreiesc, ca şi cel al Mesopotamiei, a fost instaurat în secolul al X-lea 
î.Hr. prin alegere divină de către zeul evreu Iahve. Saul a fost uns rege, apoi respins (1 Regi 
10,17-25 ; 13,13-14). A fost ales David, care a instaurat linia iudaică de conducători, (1 Regi 
16,1-13 ; 2 Regi 7,5-17). Regele era protectorul regatului lui Iahve (1 Regi 8,20), păstor 
al poporului său (2 Regi 5,2 ; 4 Regi 11,17), participant la unele rituri (3 Regi 3,4 ; 8,62 etc.), 
iar uneori era implicat în procesele judiciare (2 Regi 12,1-6), dar nu era întru totul 
deasupra legii (2 Regi 12,7-14; 1 Regi 21). 

Legea biblică reflectă motive regăsite în legislaţia mesopotamiană. Legile lui Iahve 
au fost dezvăluite alesului său, Moise, în timpul unei întâlniri personale pe Muntele Sinai 

(Horeb). Tora - o compilaţie de recomandări (unele împrumutate, altele originale) — a 
fost creată între secolele al X-lea şi al V-lea î.Hr. Asemenea legii mesopotamiene, 
aceasta a oferit credincioşilor săi o identitate ca popor ales, legat de zeitatea sa printr-o 
relaţie caracterizată prin angajament solemn şi legalitate (Deut. 14,2). Chiar şi după 
secolul al VI-lea î.Hr., când Iahve apărea ca un zeu universal, nu doar local, evreii au 
reţinut un particularism în expresia universalistă (Isaia 40-55). Semnul înţelegerii 
solemne, circumcizia, era destinat exclusiv bărbaţilor, iar necircumcizia sau orice 
încercare de a ascunde semnul era echivalentă cu abandonarea angajamentului solemn 
(Mac. 1,15). 

Scopul legii era sedeq, interpretat de obicei prin „dreptate” sau „virtute”, şi însemna 
„calea cea dreaptă” sau ceea ce este normal. În Deuteronom (16,20) stă scris : 


Sedeq, sedeq, vei trái şi vei moşteni pământul pe care Iahve, Domnul Dumnezeul tău, ţi-l dă. 


Sedeq este exprimat in legea biblică atât sub formă cazuistică (jurisprudenta), cât si 
apodictică (obligaţie). Când legea a fost consfintitá ca fiind aplicabilă în toate timpurile 
şi tuturor generaţiilor, a luat forma obligatorie şi inflexibilă a „eticii regulilor”. 

Relaţia dintre zeitate şi popor avea la bază principiul do ut des (iti dau pentru ca tu 
să poti da), prin care Iahve a promis binecuvântarea pe măsura respectării legile sale, de 
la mâncare, haine adecvate şi practici sexuale până la ofrande şi acte rituale. Cu alte 
cuvinte, obedienta atrăgea după sine răsplata, nesupunerea atrăgea pedeapsa, aşa încât 
atunci când un individ sau un grup se afla în suferinţă sau suferea o pierdere, aceasta 
putea fi atribuită unui comportament neetic (Deut. 7, 12-14; 28). 

Coeziunea familiei a produs un concept numit „personalitate comună” (Robinson, 
1936). Răul produs într-o generaţie putea fi pedepsit în cadrul alteia (Deut. 5,9). Astfel, 
un strămoş imoral putea scăpa de pedeapsă, iar un urmaş bun putea avea ghinion. 
Această credinţă, care reflecta un individualism defectuos, a fost contestată in Iezechiel 
unde fiecare persoană era răspunzătoare pentru răul comis (lez. 18). 

Relaţia dintre păcat şi pedeapsă a fost contestată în pilda lui Iov. Eroul, un individ 
onest, care respecta cu fidelitate toate regulile, a avut de suferit nu din cauza unui păcat 
personal sau al altuia, ci din pricina unui pariu făcut in Rai. Pentru că Iov nu putea sti 
motivul nefericirii sale şi pentru că teoriile tradiţionale nu au oferit o explicaţie pentru 
situaţia sa, au apărut întrebări cu privire la modul adecvat de a trăi. Răspunsul oferit de 
povestea lui Iov a fost că individul ar trebui, desigur, să respecte regulile indiferent de 
consecinţe. Un răspuns diferit a fost dat de textele Eccleziastului. 

Acestea reflectă teme familiare din Ghilgameş şi cântecele harpistului din Egipt. 
Autorul, imitându-l pe Solomon, îşi asumă titlul de Qoheleth (învăţător). Viaţa este 
desertáciune — aşa îşi începe el jalea. În virtutea statutului, a bogăției şi puterii sale 
(asemenea lui Solomon), el îşi putea satisface orice capriciu, de la plăceri spirituale la 
plăceri trupesti (vin, femei şi cântec), de la acumularea de bogății şi investirea in 
proiecte de construcţii până la nebunie şi pierderea raţiunii. Toate acestea erau lipsite de 
semnificaţie. Într-adevăr, soarta oamenilor, fie ei înţelepţi sau lipsiţi de judecată, fie buni 

sau răi, era percepută ca nefiind deloc diferită de cea a altor creaturi (Eccl. 2,14-16; 
3,18-21 ; 7,15; 8,8). Sensul vieţii a rămas un mister (Eccl. 8,17). Aşadar cum ar trebui 
să trăiască oamenii? Qoheleth recomandă acceptarea destinului care le este hárázit şi, 
asemenea hangitei din legenda lui Ghilgameş, îşi sfătuieşte discipolii : 


Du-te, dar, de mánáncá-ti pâinea cu bucurie şi bea-ti cu inimă bună vinul, căci de mult a găsit 
Dumnezeu plăcere în ce faci tu acum. Hainele să-ţi fie albe, în orice vreme, şi untdelemnul să 
nu-ţi lipsească de pe cap! Gusta viata cu nevasta, pe care o iubeşti în tot timpul vieţii tale 
desarte, pe care ţi-a dat-o Dumnezeu sub soare, în această vreme trecătoare ; căci aceasta iti 
este partea în viaţă, în mijlocul trudei cu care te osteneşti sub soare. Tot ce găseşte mâna ta să 
facă, fă cu toată puterea ta! Căci în locuinţa morţilor în care mergi nu este nici lucrare, nici 
chibzuială, nici ştiinţă, nici înţelepciune (Eccl. 9,7-10)!. 


Etica lui Qoheleth sugerează o abordare a vieţii de tipul „trăieşte clipa! ”. Spre 
deosebire de egipteni, el nu crede în judecata de apoi. Viaţa aceasta este tot ce ni s-a dat. 
Esenţa învăţăturii sale a rămas etica muncii, însă nu a fost omisă nici semnificaţia unei 
vieţi responsabile care trebuie trăită în veselie. Unele lucruri sunt mai bune decât altele : 
înţelepciunea este preferată prostiei, decenta — indecentei, viata - morţii, însă, când 
survine moartea, tot ceea ce omul a ales este lipsit de semnificaţie. 

Învățăturile evreieşti (Pilde) recunosc două clase de bărbaţi: pe de o parte cei 
înţelepţi care respectă legea divină, sunt buni cetăţeni, discreti, prudenti, demni de 
încredere, cinstiţi, blajini, umili, conventionali, harnici şi impartiali în judecată ; iar pe 
de altă parte, cei răi, lipsiţi de judecată şi care ignoră legea. Femeile sunt împărţite în 
două clase : cele bune, care sunt soţii ideale, preocupate în special de bunăstarea familiei 
şi a soţului, care muncesc din greu să ţină căminul şi sunt negustorese iscusite (Pilde 
31,10-31) ; si cele rele, aventuriere lascive care reprezintă lipsa de rațiune şi dezastrul 
(Pilde 7,6-27 ; 9,13-18). Motivul pentru care învăţătura era demnă de urmat este acela 
că o cale duce la succes, iar cealaltă, la eşec şi necaz. 

Desi în Iesirea (12,49) se spune: „O lege să fie si pentru bástinas si pentru străinul 
ce se va aşeza la voi! ”, diferenţele existau. Cetăţenii erau diferiţi de sclavi, cei pribegi 
de străinii rezidenţi, precum şi bărbaţii de femei. Societatea îşi manifesta grija pentru 
orfani, văduve şi pentru cei aflaţi în pribegie (Deut. 10,18-19). Evreii ajunşi în sclavie 
erau eliberaţi după şase ani şi trataţi cu generozitate (Deut. 15,12-18). Căsătoriile cu 
străinii erau interzise (Deut. 7,3-4; Neem. 13,23-27). Inegalitatile sociale şi politice 
erau acceptate. Etica familiei sublinia importanta liniei masculine. Nu exista credinta in 
viata de dupa moarte, iar „nemurirea” consta in perpetuarea identităţii prin urmaşi de 
sex masculin. 

Desigur că sedeq era ignorat de către unii oameni. Proteste profetice deplang violarea 
drepturilor celor săraci, ale văduvelor şi orfanilor de către cei bogaţi şi puternici. În 
secolul al VIII-lea î.Hr., Miheia a cerut poporului: „Faceţi dreptate, iubiţi bunătatea şi 
fiu umili in fata Dumnezeului vostru” (6,8). Amenințarea profetică a dezastrului, 


1. Biblia de studiu pentru o viață deplină, versiunea Dumitru Cornilescu, Life Publishers 
România, Oradea, 2000. 

îndreptată împotriva poporului în aceeaşi perioadă, i-a înspăimântat pe unii, însă a fost 
ignorată şi luată în batjocură de alţii (Is. 28,14-22). 

Spre sfârşitul secolului al VI-lea î.Hr., s-au abătut dezastrele prezise : Ierusalimul a 
fost distrus, conducătorii evrei şi mestesugarii iscusiti au fost trimişi în exil la Babilon, 
iar Cirus al Persiei a cucerit, în schimb, Babilonul. Politica persană a permis exilatilor 
evrei să se întoarcă şi să reconstruiască din ruine oraşul Ierusalim şi templul. În secolul 
al V-lea î.Hr., o serie de lideri puternici ai evreilor, precum Ezdra şi Neemia, au preluat 
conducerea, căutând să impună identitatea evreilor nu doar prin restaurarea oraşului şi 
a templului, ci şi pe baza unui sistem al credinţei. În această perioadă au fost făcute 
ultimele adăugiri la Tora. Acest cod de legi care cuprinde primele cinci cărți din Biblie, 
a devenit fundamentul unei etici a angajamentului solemn, bazat pe relaţia dintre zeitate 
şi popor - o relaţie care, conform tradiţiei, datează, prin Moise, de la Avraam. Interpretarea 
dată de Ezdra şi Neemia acestei înţelegeri solemne necesita separarea evreilor de toti 
ceilalţi, interzicerea căsătoriilor între evrei şi neevrei (Neem. 10,30), mergând până 
acolo încât se insista ca şi căsătoriile deja consumate să fie desfăcute (1 Ezd. 10,18-19). 
Cei doi conducători erau convinşi că mariajele între evrei şi neevrei nu numai că întinau 
puritatea iudaismului (Neem. 13,23-26), dar încălcau şi legile Scripturii (Neem. 13,1-3), 
provocând furia divină (Ezd. 10,14). 

Nu toată lumea era de acord cu această diviziune. Autorul Cărții lui Rut, compusă 
spre sfârşitul secolului al IV-lea î.Hr., menţionează că regele David a rezultat dintr-o 
căsătorie între un moabit şi un evreu. Jona scoate în evidenţă grija zeitatii evreieşti 
pentru alte popoare, de unde rezultă şi responsabilitatea evreilor faţă de străini — chiar şi 
faţă de asirieni (lona 4,11). 

Pe măsură ce lupta asupra eticii diviziunii căpăta amploare, un alt element a influenţat 
gândirea evreiască. Cu origini în religia persană a profetului Zoroastru, acest element a 
introdus în iudaism noţiunea ariană de „dualism cosmic”. 'Teologia lui Zoroastru afirma 
că Ahura Mazda, atotştiutorul creator şi ocrotitor al lumii binelui, adevărului, purității 
şi luminii, fost contrapus lui Angra Mainyu, întruparea răului, a minciunii şi a întunericului. 
Fiecare om avea dreptul la libera alegere între lumină şi întuneric. În cadrul acestei 
bipolaritati, zoroastrismul susţine că istoria se îndreaptă spre un sfârşit, o epocă finală 
în care adevărul şi binele vor triumfa. În eschaton, fiecare suflet unit acum cu trupul va 
trece un Pod al Separării, care îl va conduce pe cel drept în paradis, iar pe cel viclean îl 
va întoarce din drum. În final, atât cel viclean, cât şi cel drept vor fi supuşi unui test, 
acela de a trece printr-un şuvoi de metal topit: pentru cel drept, va fi ca o baie caldă, 
pe când cel rău îşi va găsi sfârşitul. Etica eshatologică a fost preocupată de problema 
teodiceei, a moralei lui Dumnezeu. Dacă divinitatea este bună şi dreaptă, atunci de ce 
răul este atât de răspândit şi puternic în lume ? Răspunsul a fost că răul este rezultatul 
activităţii lui Angra Mainyu (care prefigura diavolul), şi, în ciuda triumfului aparent al 
răului în această lume, balanţa se va echilibra în lumea de dincolo doar prin răsplătirea 
binelui şi pedepsirea răului. A fost subliniată ideea că cei care vor face bine vor fi 
răsplătiți cu fericirea eternă. 

Aceste concepte au pătruns în etica evreiască formând învăţăturile esenţiale ale cărţii 
lui Daniel, scrisă în jurul anului 168 î.Hr., moment în care persecutarea evreilor de către 

grecii seleucizi a atins apogeul (vezi 1 Mac. 1,2; 2 Mac. 6-7; Josephus, Antichitáfi, 
XII, v, vi). Daniel le-a oferit evreilor un nou răspuns la problema teodiceei: dacă cel 
drept suferă pe pământ în ciuda bunătăţii sale şi a respectului fata de Lege, el va fi 
răsplătit în viaţa de apoi. Dacă oamenii răi se bucură de prosperitate, capătă putere, 
bogății şi autoritate, cei pioşi ştiu că aceştia vor fi pedepsiţi în cealaltă viaţă în raport cu 
faptele săvârşite, căci toată puterea, bogăţia şi autoritatea câştigate în această viaţă nu 
însemnă nimic în lumea care va veni. Cei drepţi ştiu că sfârşitul este iminent - tot ce 
trebuie să facă este să creadă în continuare în ciuda persecuției, a torturii şi a morţii. 
Iahve a fost o zeitate etică, regulile sale au reprezentat o etică pozitivă, iar discipolii săi 
ştiau că trăiesc conform unei etici superioare, a unui cod divin de conduită. 

Cartea lui Daniel simbolizează un eşec al curajului. Viaţa dreaptă, viaţa decentă, 
viaţa etică nu mai contează în crearea unei societăţi etice. Acest lucru este imposibil în 
rândul oamenilor deoarece răul predomină, iar sfârşitul este iminent. Doar în viaţa de 
după moarte, în împărăţia celor drepţi poate lua fiinţă societatea etică în adevăratul sens 
al cuvântului. Pentru a face parte din acea societate idealizată, individul trebuie să 
pretuiascá drumul drept în această viaţă. Dacă iudaismul susţinea o conduită etică in 
această viaţă între respectarea regulilor înţelegerii solemne şi obţinerea binecuvântării 
divine a individului şi a naţiunii, accentul cade acum pe răsplata personală şi pedeapsă. 

Unele secte evreieşti, inclusiv fariseii şi călugării care trăiau pe lângă Marea Moartă 
(despre care se crede că erau esenieni), au acceptat învăţăturile eshatologice ; se poate 
ca prin aceste secte să fi pătruns în creştinism şi în etica creştină această viziune asupra lumii. 

Marile traditii etice 


ony eee 
Etica indiana 


Purusottama Bilimoria 


Preambul 


Deseori ne întrebăm : a existat vreodată „etică” in India? Se poate vorbi concret despre 
„etică indiana”? Ideea de „etică” nu este şi ea o invenţie occidentală - la fel ca 
antropologia ? Sau, altfel spus, acea Indie care este mistică şi „neagă viaţa” nu elimină 
posibilitatea normării prin etică? Nu se poate contesta faptul că tradiţia indiană s-a 
ocupat de căutarea „unei vieţi conforme cu normele morale” şi de respectarea principiilor, 
legilor, regulilor etc. care ar putea favoriza atingerea acestui scop. La fel ca şi oponenții 
lor, gânditorii indieni nu au ezitat să cerceteze natura moralității, a „ceea ce este drept” 
si „ceea ce este nedrept”, „binele” şi „răul”, deşi s-au oprit la descrierea sau codificarea 
preponderentului ethos, a moravurilor, obiceiurilor şi tradiţiilor - adică s-au mulţumit să 
exprime ceea ce înseamnă dharma în sanscrită, şi anume ordinea morală şi socială. 

Întrebările cu care am început se confruntă totuşi cu o dificultate : localizarea în 
tradiţia indiană a teoretizării anistorice, abstracte şi formale din etica cu care ne-am 
obişnuit în Occident. În India, etica era considerată „sufletul” aspirațiilor spirituale si 
morale ale poporului, impreuná cu structurile sociale si politice slefuite de-a lungul 
timpului. Acesta este un laitmotiv repetat în literatura profund inteleapta a acestei 
culturi, in legende, scrieri epice, texte liturgice, in tratate de drept si politicá. 

Ca oricare altá civilizatie importantá ale cárei origini se regásesc in Antichitate, se 
poate presupune, in mod firesc, existenta unei varietáti de sisteme etice in cadrul traditiei 
indiene. Íncercarea de a acoperi si studia toate aceste sisteme este imposibilá. De 
asemenea, o discutie pe tema ,traditiei indiene" presupune referiri relativ superficiale la 
un ansamblu de sisteme sociale, culturale, religioase si filosofice incredibil de diferite, 
care au suferit modificări pe parcursul timpului. Studiul de fata trebuie să fie selectiv, aşa 
încât se va limita la tradiţiile brahmano-hinduse şi jainiste, pentru ca în final să abordeze 
pe scurt etica lui Gandhi. (Etica budistă, care ar trebui inclusă într-un astfel de capitol, 
va fi tratată în capitolul 5.) Folosirea terminologiei sanscrite este inevitabilă, având în 
vedere absenţa termenilor echivalenți în engleză (şi invers), dar va fi explicată pe parcurs. 

Remarci generale despre etica indiană veche 


Pentru a începe cu o constatare generală, poporul indian, in judecátile sale morale 
practice, plasa de partea „binelui” : fericirea, sănătatea, supraviețuirea, reproducerea, 
plăcerea, calmul, prietenia, cunoaşterea şi adevărul ; de partea „răului” erau situate 
antonimele lor aproximative sau nonvalori : nefericirea sau suferinţa, boala şi rănirea, 
moartea, infertilitatea, durerea, furia, duşmănia, ignoranta sau greşeala, minciuna etc. 
Acestea sunt universal acceptate de toate fiinţele conştiente, deoarece se spune că binele 
absolut devine posibil atunci când întreaga lume se poate bucura de lucrurile bune pe 
care cosmosul le oferă. Totuşi, binele absolut se identifică cu armonia completă a ordinii 
cosmice şi naturale, caracterizată ca fiind rita: acesta este scopul creator care circumscrie 
comportamentul uman. Prin urmare, ordinea socială şi morală este concepută ca fiind în 
corelaţie cu ordinea naturală. Acesta este cursul ordonat al lucrurilor, adevărul existenţei 
sau al realităţii (sat) şi, în consecinţă, „Legea” (Rigveda 1,123; 5,8). 

O persoană acţionează aşadar în concordanţă cu sau întreprinde o acţiune care 
promovează ceea ce se consideră că este bine şi încetează o activitate care produce răul 
sau efectele acestuia, astfel încât ordinea supremă să nu fie perturbată. Se poate încerca 
prevenirea sau depăşirea efectelor nedorite ale anumitor acţiuni. O acţiune este bună 
dacă se conformează principiului general, şi este rea atunci când contravine acestuia, şi 
devine anrita (dezordine) (Rigveda 10,87,11). Având în vedere că a face ceea ce este bine 
protejează binele întregului qua rita (ordinea efectivă), se presupune că este mai mult 
sau mai puţin obligatoriu să se întreprindă acţiuni bune („ceea ce trebuie” sau ordinea 
morală). Această convergenţă a ordinii cosmice şi a celei morale este recomandată în 
categoria atotcuprinzătoare de dharma, care devine, mai mult sau mai puţin, corespondentul 
indian pentru etică. 

Ceea ce este „drept” sau, altfel spus, dreptatea se identifică cu „ritul”, adică este 
formalizat ca ritual, cu un conţinut variat. Cu alte cuvinte, obligaţia derivată dintr-o 
valoare, cum ar fi, supraviețuirea rasei, devine valoare în sine (de exemplu, sacrificiul), 
indiferent de ceea ce se oferă în acţiune. Ritul ajunge să posede o valoare morală 
intrinsecă. În acelaşi timp însă, îşi asumă o putere proprie, iar oamenii sunt dispuşi să 
oficieze rituri şi ritualuri în scopuri egoiste. Un anumit grup poate pretinde că este 
îndreptăţit şi, prin urmare, poate considera că deţine un avantaj asupra altora în ceea ce 
priveşte riturile prescrise, conţinutul lor, îndeplinirea corectă a acestora, utilitatea lor 
ş.a.m.d. Acest fapt duce la elaborarea unor îndatoriri diferenţiate şi a unor coduri 
morale pentru grupuri diferite din cadrul unui complex social mai dezvoltat. Diferentierea 
se impune asupra unităţii organice a naturii şi asupra indivizilor. 

Deci ceea ce numim etică, desi în aparenţă naturalistă, este în mare măsură normativă ; 
justificarea rezultă din ordonarea „divină” a lucrurilor, existând o tendinţă de absolutizare 
a legii morale. 

Totuşi, nu se poate spune că nu apar o serie de probleme esenţiale, preocupări şi 
paradoxuri cu relevanţă etică, chiar dacă par să fie ancorate în termeni religioşi, mitici 
sau mitologici. De exemplu : Scriptura cere evitarea cărnii ; dar un preot ar greşi faţă de 
zei dacă ar refuza să ia parte la oficierea unui ritual de jertfire care implică şi un animal. 

Dacă zeii sunt nedreptatiti, ordinea nu mai poate fi menţinută : ce ar trebui să facă? 
(Kane, 1969, 1,1) Iată o situaţie care ne introduce într-o discuţie etică. Ceea ce am 
schiţat mai sus ilustrează pe scurt perioada foarte veche (cca 1500-800 î.Hr.) în care s-a 
dezvoltat şi a înflorit tradiţia brahmană. De asemenea, trasează liniile generale pentru a 
putea observa modul în care conştiinţa morală, diversele concepte etice şi deseori 
schemele morale concurente s-au conturat şi dezvoltat în perioadele următoare, devenind 
ceea ce putem numi tradiţia etică „hindusă”. 


i. Etica brahmano-hindusă 


Vom începe cu trei observaţii concrete în legătură cu societatea brahmană. 

1) Vedele, colecţia textelor canonice, sunt autoritatea supremă. Nu există un „Destăinuitor 
Suprem” care să constituie sursa scripturilor. Conţinutul lor este pur şi simplu „văzut” 
sau „auzit” (shruti) ; iar principiile invocate sunt intrupate în zei, care reprezintă modelul 
conduitei umane. 

2) Se adoptă un principiu special de ordonare socială (probabil introdus în India de 
către arieni în jurul anului 1500 î.Hr.), potrivit căruia societatea este organizată într-o 
diviziune funcţională compusă din patru „clase”, numite varna (textual, „culoare”), 
fiecare deţinând atribuţii specifice, şi anume : 


brahmana (brahman) religios, instructiv 
kshatriya suveran, apărare 
vaishya agricultură, economic 
shudra casnic, munca 


În mod ideal, sursele puterii sunt distribuite echitabil în diferite locuri ; de asemenea, 
diferenţele funcţionale nu trebuie să antreneze diferenţe de interese, drepturi şi privilegii. 
Dar rezultatul practic pare să fie altul. Un sistem de subdiviziuni sau ,caste" (jati) 
complică funcţiile claselor, transformându-le treptat într-o instituţie discriminatorie bazată 
pe privilegiul naşterii. Brahmanii profită cel mai mult de pe urma acestui sistem şi deţin 
sursa puterii. Se dezvoltă o morală care susţine viaţa, dar rigid autoritară. Din această cauză, 
Max Weber acuza Vedele că „nu conţin o etică raţională” (Weber, 1958, pp. 261, 337). 

3) În ciuda existenţei unei opinii generale că Vedele ar fi, per ansamblu, ritualiste, ele 
conţin totuşi imnuri care laudă anumite virtuţi umaniste şi idealuri morale, cum ar fi 
sinceritatea (satya), dăruirea (dana), abtinerea (dama), austeritatile (tapas), afecțiunea 
şi gratitudinea, fidelitatea şi evitarea rănirii (himsa) oricărei fiinţe (Rigveda 10; 
Atharvaveda 2,8,18-24; cf. Kane, 1969, I,1:4). 

Etica hindusă clasică 


Autoritatea vedică devine normativă în următoarele perioade ; în afară de imnuri şi 
ritualuri, Vedele sunt invocate ca surse sau simboluri ale eticii. Apare o instituţie 
importantă, ashrama, şi două concepte semnificative din punct de vedere moral, dharma 
şi karma, ele culminând cu conceptele etice de purusharthas (sfarsituri), care devin 
centrale pentru etica hindusă clasică, după cum vom vedea în continuare. 


Ashrama (ciclul vieţii). Viaţa este percepută ca o trecere prin patru etape interrelationate, 
dispuse în cercuri concentrice, fiecare deţinând propriile coduri de conduită. În speţă, 
ucenicia, care presupune disciplină, stăpânire şi dedicare fata de profesor ; etapa casnică, 
ce cuprinde căsătoria, familia şi obligaţiile corespunzătoare ; semiretragerea, cuprinzând 
retagerea treptată din sfera preocupărilor şi plăcerilor lumești ; şi renunțarea, care duce 
la retragere totală şi contemplare. Ultima fază marchează pregătirea pentru eliberarea 
finală şi lepădarea de toate tendinţele egoiste şi altruiste, de vreme ce renunţarea trebuie 
să antreneze o lipsă totală de interes. Etapa aceasta presupune, de asemenea, ruptura de 
familie şi societate şi transformarea într-un individ autonom. 


Dharma (datorie). După cum am precizat, dharma este un concept atotcuprinzător, 
unic, probabil, în gândirea indiană. Dar, în acelaşi timp, termenul este mai curând difuz, 
având înţelesuri multiple şi diferite, începând cu cel de „principii fixe” din Vede, şi 
variind de la „poruncă, uzanta, datorie, corectitudine, justiţie, moralitate, virtute, religie, 
fapte bune, funcţie sau caracteristici” până la „normă”, „echitate”, „adevăr” şi multe 
altele (Kane, 1969, 1,1: 1-8). Cuvântul derivă din rădăcina sanscrită dhr - a forma, a 
ridica, a sprijini, a susţine sau a ţine laolaltă. În mod evident, sugerează ceva care 
menţine, dă ordine şi oferă coeziune oricărei realităţi date şi, în final, naturii, societăţii 
şi individului. După cum se va observa, dharma preia din Vede ideea unităţii organice (a 
lá rita) şi o directioneazá spre dimensiunea umană. Din acest punct de vedere, termenul 
oferă o paralelă pentru ideea de Sittlichkeit a lui Hegel (ordinea etică efectivă care 
normează conduita individului, a familiei, a vieţii civile şi a statului), mai mult decât 
reuşeşte concepţia ideală despre Legea Morală a lui Kant. Cu toate acestea, pentru un 
hindus, dharma sugerează o „formă de viaţă” a cărei sancţiune depăşeşte preferinţele 
individuale sau colective. 

Legiuitorii au concretizat noţiunea de dharma prin crearea unui sistem comprehensiv 
de reguli sociale şi morale pentru fiecare grup şi diviziune a acestuia (caste, conducători 
etc.) în cadrul sistemului social hindus, precizând şi o serie de datorii universale care 
îngreunează respectarea celor de mai sus. Nişele vocationale, datoriile, normele, chiar şi 
pedepsele sunt dispuse diferit ; de asemenea, rolurile şi cerinţele din diferitele etape ale 
ciclului vieţii variază pentru fiecare grup în parte. De exemplu, soţia unuia „născut a 
doua oară” (primele trei clase sociale superioare) poate participa la anumite rituri 
vedice, dar un shudra (sclav) ar putea risca o pedeapsă fie şi numai dacă ar auzi o 
recitare a Vedelor - nemaivorbind despre cei care nu sunt incluşi în ordinea clasă-castă 
sau despre străini asemenea nouă! (Manu, 2,16, 67; 10,127). 

Dharma este invocată in mod frecvent ca posibilitate obiectivă, cand, de fapt, ea 
oferă o formă generală unui sistem de drept pozitiv, de moravuri şi reguli percepute ca 
imperative culturale şi al căror conţinut este determinat de factori diferiţi, în principal de 
vocea tradiţiei, a convențiilor sau a obiceiurilor si de conştiinţa inteleptilor. Dharma 
oferă, în acest caz, un „cadru” pentru ceea ce este potrivit sau dezirabil din punct de 
vedere etic la un moment dat. Dar ceea ce conferă coerenţă conceptului în sine este, 
probabil, înclinația sa spre necesitatea de a conserva unitatea organică a existenţei, de „a 
face” dreptate unde este nevoie şi de a minimaliza povara karmei, precum şi de a elibera 
individul de greutăţile sale. Dar ce înţelegem prin conceptul de karma? 


Karma (acţiune-efect). Ideea de bază este că fiecare acţiune conştientă si voitá 
întreprinsă de către un individ generează condiţii favorabile pentru mai multe efecte 
decât cele vizibile ; de pildă, efectul net al unei acţiuni X se poate manifesta mai târziu 
sau urmările sale rămân în „inconştient” şi sunt distribuite pe parcursul timpului. X se 
poate combina cu efectul rezidual al lui Y pentru a genera un efect combinat în viitor. Şi 
acesta devine determinant al unei alte acţiuni, Z, sau al unei stări de fapt care aparţine 
unui anumit individ (poate chiar unui colectiv). Efectul acţiunii Z poate fi plăcut (sukha) 
sau poate induce durere şi suferință (dukkha), dar aceasta este răsplata antrenată de 
reţeaua cauzală, ea însăşi o manifestare inexorabilă a dharmei. 
ideea de renaştere, având în vedere că, în conformitate cu Legea Karmei, meritul sau 
virtutea trebuie recompensată, iar lipsa ei — pedepsită. Deci, meritul sau lipsa acestuia, 
cumulat într-o viaţă, ar putea foarte bine continua să determine capacităţile, temperamentul 
şi circumstanţele unui individ într-o altă viaţă. În general, gândirea hindusă adoptă ideea 
unei teorii mai substantiale a renasterii, adică ceva anume, cum ar fi „sufletul”, duce cu 
el potenţialul latent (karma) a tot ceea ce constituie persoana. Totuşi, unii filosofi 
hinduşi, cum ar fi Shankara (secolul al VIII-lea d.Hr.), resping ideea unui eu permanent 
care să susţină identitatea eului individual, atman, prin realitatea ultimă, Brahman ; prin 
urmare, ceea ce migrează, de fapt, este un eu iluzoriu, care şi-a pierdut adevărata 
identitate, adică identificarea cu Brahman. 

Legătura între dharma şi karma (actiune-efect) are următoarele consecinţe : nu există 
„accidente de naştere” care să determine inechitati sociale ; este exclusă mobilitatea in 
timpul unei vieti; fiecare îşi are propria dharma, atât ca înzestrare, cát şi ca rol social 
(Creel, 1984, p. 4). O persoană fie evoluează în ceea ce priveşte karma, aspirând la o 
renaştere mai înaltă, fie încearcă să desfacă legătura şi optează pentru abandonarea 
definitivă a existenţei ciclice (samsara). Uşor de spus, greu de făcut. Într-adevăr, această 
libertate este plasată în poziţia a patra şi este scopul cel mai greu de atins în schema celor 
patru sfârşituri deontologice ale purushartha, adică „lucruri căutate de fiinţele umane”. 


Purushartha (scopuri umane). Potrivit credinţei hinduse, există patru căutări cu 
valoare intrinsecă pe parcursul vieţii, şi anume: arfha, interesele materiale ; kama, 
plăcerea şi împlinirea afectivă ; dharma, din nou, obligaţiile sociale şi individuale ; şi 
moksha, eliberarea. Fiecare poate sau nu să vină în continuarea celorlalte, deşi un scop 

poate avea o valoare instrumentală în împlinirea altuia ; deseori se consideră că dharma 
are o astfel de valoare în legătură cu eliberarea. Deci se poate admite existenţa unei scale 
ascendente, dar stabilirea statutului relativ al fiecăreia poate conduce la dezbateri 
înflăcărate, aşa cum s-a întâmplat şi în filosofia indiană. 

Concepţia de mai sus devine semnificativă deoarece oferă contextul şi criteriile 
pentru a determina regulile, conduita şi principiile generale cu privire la instituţiile de 
clasă şi etapele ciclului vieţii. Astfel, un individ va dori să se zbată pentru a realiza ceea 
ce este mai bun în privinţa acestor scopuri, în limitele temperamentului, circumstanțelor, 
statutului său ş.a.m.d. Uneori este o chestiune de echilibru, alteori este vorba despre ce 
interese sunt prioritare. 

De exemplu, un brahman în etapa de semiretragere ar putea considera că a renunţat 
la toate obligaţiile familiale şi sociale, astfel încât ultimul său interes să fie acela de a se 
directiona înspre eliberare, devenind un individ care a renunţat definitiv la tot. Ceea ce 
ar trebui sau nu să facă el pentru a-şi atinge scopul rămâne la latitudinea sa, problemă pe 
care o rezolvă prin introspectii meditative si cognitive. Propria dharma este legată de 
constituţia sa înnăscută, al cărei stăpân absolut este: prin urmare, o practică focalizată 
spre interior devine sursa principiilor eticii sale. În această situaţie, se poate observa că 
se reduce foarte mult diferenţa dintre intuiţie şi etică. Iată o altă caracteristică frapantă 
a eticii indiene. 


Etica din Upanişade 


Upanişadele (după 500 î.Hr.), probabil textele filosofice cheie ale poporului hindus, 
presupun, în principiu, autoritatea primelor Vede (fiind cinice în privinţa ritualismului 
vedic care promite recompense funcţionale, cum ar fi vaci sau urmaşi), dar dezvoltă 
această schemă alternativă cu mult rafinament şi cu o aplicabilitate mai largă. În aceste 
scrieri, cunoaşterea metafizică este plasată deasupra scopurilor lumesti, însă schema 
permite în acelaşi timp, de fapt încurajează, o căutare detaşată şi asocială a scopurilor 
spirituale extrase din provocările lumeşti. 

Nu poate fi negat faptul că această tendinţă se conturează la yoghini şi asceti şi că 
influenţează gândirea etică indiană. Aparent, dharma aproape că nu mai este necesară. 
Aşa cum spune virtuosul Yajnavalkya, justificându-şi astfel hotărârea pripită de a renunţa 
la avere şi la cele două soţii ale sale: Nu de dragul soţului, soţiei, copiilor, sănătăţii, 
zeilor, Vedelor, al stării de brahman sau de kshatriya etc. sunt acestea preţioase, ci de 
dragul Eului, toate acestea formează Eul, Eul ştie tot... Munca nu poate spori sau sărăci 
măreţia acestei cunoasteri (Upanisada Brihadaranyaka 5,5,6-7 ; 4,4,24). Se consideră 
că virtutea este necesară pentru cunoaştere, iar dictonul socratic „cunoaşterea înseamnă 
virtute” răzbate şi în aceste texte. Persoana ideală imaginată in Upanisade trebuie să-şi 
depăşească emoţiile, sentimentele, înclinațiile în căutarea unei „chemări” superioare, 
dar egocentristă. Însă există câteva reguli. 

Cu toate acestea, din asemenea motive s-au adus acuzaţii, din interiorul sau din afara 
tradiţiei, cum că am avea de-a face cu o morală bazată pe misticism, coruptă din punct 
de vedere etic şi chietistă (Danto, 1972, p. 99). Cel puţin aşa se spune despre sistemele 
Vedanta şi Yoga. 

Pe cât ar putea fi de adevărată această acuzaţie, există o listă a celor trei virtuţi 
comprehensive preamărite in Upanigade (şi familiare cititorilor lui T.S. Eliot), care 
merită menţionată, şi anume: damyata, datta, dayadhvam, semnificând stăpânirea de 
sine, dăruirea sau sacrificiul şi compasiunea. Dar, din nou, după atingerea eliberării, nu 
există alte reguli în afara celor exemplare, şi nici virtuţi care să reprezinte un motiv de 
îngrijorare. "Totuşi, există o latură a viziunii asupra lumii din Upanisade care sustine cá 
viaţa, adică întreaga lume, trebuie văzută ca un tot, în care sinele îşi ignoră propriile 
interese mărunte sau chiar se dizolvă. 


Etica Smarta 


La susţinătorii tot mai indoctrinati şi legalişti ai normei dharma, au loc dezvoltări 
paralele şi continue pe care le vom grupa în ceea ce numim efica smarta (derivată). 
Şcoala de la Mimamsa este cea mai categorică în ceea ce priveşte citirea rigidă a 
imperativelor scripturale. Consecința este că toate îndatoririle — atât religioase, cât şi 
laice - ar putea fi împărţite între cele care sunt opţionale sau prudente şi cele obligatorii, 
si că toate acţiunile înfăptuite sunt instrumente pentru obţinerea unui anumit rezultat sau 
scop (chiar dacă nu este indicat). Dar dacă este vorba despre un mandat, atunci persoana 
este obligată să-l înfăptuiască. Şcoala de la Mimamsa a dezvoltat riguroasa hermeneutică 
a dharmei, care i-a adus recunoaşterea şi s-a dovedit a fi instructivă pentru discursurile 
etice şi legale de mai târziu. 

Cele mai cunoscute texte (Dharmashastras), dintre care cele mai relevante sunt 
Cartea legilor lui Manu şi tratatul de politică al lui Kautilya, scot în evidenţă perspectiva 
legalistă (Manu, 1975; Kane, 1969). În acest fel, Kautilya (cca 200 d. Hr.) justifică 
domnia „biciului” (danda) mânuit de rege, fondată pe ideea că dacă nu este controlată 
cu stricteţe, legea (naturală) care susţine că peştii mici sunt inghititi de peştii mai mari 
ar fi răspândită. Jurisprudenta, ordonantele care normează viata civilă, guvernarea şi 
securitatea statului sunt obiectivele sale principale. În acelaşi timp, el evidenţiază 
utilizarea raţiunii (anvikshiki) în studierea şi deliberările pe această temă (Kane, 1969, 
I,1, p. 225). Atât el, cât şi Manu susţin obligaţia regelui de a pune pe primul loc 
bunăstarea cetăţenilor şi apără drepturile şi interesele individului din cadrul unui grup, 
deşi nu în maniera cea mai egalitară. Manu chiar admite că ar exista diferite dharme în 
diferite epoci, fapt sugestiv pentru relativitatea eticii (Manu, 1975, I, pp. 81-86). Manu 
stabileşte zece virtuţi, şi anume multumirea, iertarea, stăpânirea de sine, lipsa furiei, 
neînsuşirea, puritatea, controlul senzualitatii, înţelepciunea, autocunoasterea şi adevărul. 
Din nou, acestea sunt elemente obişnuite în etica indiană. 


Scrierile epice şi Gita 


Popularele scrieri epice Ramayana şi Mahabharata explorează prin intermediul anecdotelor 
şi povestirilor emotionante luptele, paradoxurile şi dificultăţile care survin în respectarea 
dharmei, idee aflată în permanentă evoluţie. Ramayana, care îi prezintă pe viteazul 
Rama şi pe soţia sa castă, Sita, drept modele perfecte ale virtuţii, este mai dogmatică in 
poziţia sa de partea „dreptăţii”, in timp ce Mahabharata este mai putin optimistă in 


76 MARILE TRADIŢII ETICE 


legătură cu precizia în chestiuni de datorie, având în vedere că răstoarnă toate atitudinile 
etice care puteau fi concepute de această cultură până în acel moment. De exemplu, 
înțeleptul Kaushika, care atrage asupra lui cenzura din cauza insistentei sale de a spune 
adevărul unui bandit (deoarece duce la uciderea unui om nevinovat), ar putea foarte bine 
fi lăudat in Ramayana datorită fidelității sale incoruptibile faţă de un principiu - ca si in 
cazul lui Rama, care acordă prioritate promisiunii făcute tatălui său în defavoarea 
obligaţiilor sale regale şi familiale. 

Totuşi, Bhagavad Gita, care face parte din Mahabharata, pare a fi mai decisivă în 
afirmaţiile ei etice — şi, probabil, din acest motiv, a avut un impact atât de extraordinar 
asupra gândirii hinduso-indiene. Gita se plasează la jumătatea distanţei dintre două 
tradiţii opuse: Nivritti (abstinenta), cárarea austeră a antiactiunii (purtând ecourile 
ascetismului nevedic) şi Pavritti (activă), îndeplinirea îndatoririlor sociale şi morale. 
Fiecare a avut la vremea sa ramificații etice, iar codurile şi regulile lor se aflau în 
competiţie şi conflict. 

În timp ce Gita este recunoscută pentru ingeniozitatea cu care ridică o serie de 
probleme etice (de exemplu: „Ar trebui să-mi ucid propria rudă pentru a-mi recăpăta 
suveranitatea de drept? ”), judecatile sale nu au fost satisfăcătoare pentru toată lumea. 
Conflictul adânc între tradiţii este rezolvat printr-o sinteză de ascetism şi datorie, sub 
forma conceptului nishkama karma - altfel spus, acţiune dezinteresată. Acest lucru 
implică faptul că o persoană îşi îndeplineşte partea sa de îndatoriri, dar ignorând 
consecinţele sau roadele lor. Acţiunea reprezintă o necesitate universală, iar individul are 
„dreptul” (adhikara) doar de a înfăptui o acţiune şi nu de a se bucura de rezultatele 
acesteia (2,47). Argumentarea reiese din faptul că nu acţiunea în sine subjugă, ci ideea 
că o persoană este cauza, agentul şi cel care savurează actul ; ignorând modul de gândire 
al cauzalitatii liniare, nici o acţiune nu poate fi ataşată eului, care este liber din principiu. 

Această etică a acțiunii dezinteresate poate fi asemănată oarecum cu etica lui Kant, 
„datorie de dragul datoriei”, sau cu acţiunea prin respectarea Legii (deci Imperativul 
Categoric), dar formularea explicit raţională şi generalizată a lui Kant este absentă în 
acest caz. Motivația regăsită în Gita nu vrea să facă din „Bunăvoinţă” determinantul 
acţiunilor morale, ci să conserve baza culturală brahmană (idealul care poate fi înfăptuit), 
integrând amenintátoarea etică asocială a renunţării ascetice şi combinând, in plus, 
influenţa unei cucernicii native cu orientarea sa teistă. Etica din Gita este atât morală, cât 
şi materială : fiecare trebuie să îşi îdeplinească datoria în funcţie de „natura” fiecăruia ; 
însă această datorie este determinată prin virtutea poziţiei individului în cadrul social, 
adică datorită clasei căreia îi aparţine persoana. De unde şi maxima: mai bine datoria ta 
(cu toate că) imperfectă, decât datoria altuia îndeplinită foarte bine (3,35). În ceea ce 
priveşte conţinutul specific al datoriei şi criteriul după care i se judecă validitatea, textul 
rămâne neclar. Cu toate acestea, promisiunea eliberării rezidă în acţiunea urmărită în 
mod dezinteresat, fiind sugerată o „etică crudă a muncii” (karmayoga) şi lepádarea de 
egoism, ceea ce ar putea justifica realizarea ritualului prescris (sacrificiu, austeritate şi 
dăruire) (18,5), precum şi uciderea (18,8). 

Dar Gita nu omite rolul semnificativ deţinut de facultatea cvasirationalá de a discerne. 
De aceea, textul dezvoltă yoga-urile (cărări) buddhi-ului sau ale voinţei inteligente şi 

jnana sau cunoaşterea (gnoză). O idee interesantă conturată aici este aceea că „voinţa” 
ar putea fi în acelaşi timp inteligentă şi practică (adică adaptată din punct de vedere 
social), meritându-şi autoritatea morală. În afara acestor învățături, adevărul, stăpânirea 
şi nonviolenta (ahimsa), (16,2; 17,14), precum şi „bunăstarea tuturor” şi „dorinţa 
binelui pentru fiecare creatură în viaţă” sunt subliniate în Giza (3,20; 5,25). Modelul 
unei persoane etice descrise în Giza este redat prin cuvintele lui Krishna (12,13-17): 


lipsit de ură împotriva vreunei creaturi, prietenos şi plin de compasiune, lipsit de setea de 
stăpânire şi mândrie, egal în fericire şi amărăciune... cel care nu depinde de nimic, este 
dezinteresat, fără griji... şi cel care nici nu urăşte, nici nu se bucură, nu jeleşte şi nici nu 
tânjeşte, care renunţă atât la bine, cât şi la rău. 


Dar Gita nu oferă prea multe informaţii în ceea ce priveşte motivul pentru care o 
persoană ar trebui să urmeze aceste principii şi ce ar trebui să facă în cazul în care 
consecinţele unei acţiuni sau datorii ale sale sunt în detrimentul altei persoane (cf. Rama 
Rao Pappu, 1988). În acelaşi sens, dacă binele şi răul transcend şi distincţia dintre ele 
ajunge să dispară, se mai poate vorbi de etică? (Am putea deveni fiecare supraomul lui 
Nietzsche ?) Reformatorii moderni ai eticii indiene, ca şi Gandhi, au încercat să acopere 
unele dintre lacunele existente în învăţăturile eticii tradiţionale, simbolizate in Gita. Dar 
înainte de a discuta despre acestea, vom studia un alt sistem etic indian contrastant. 


ii. Etica Jaina 


Etica Jaina face parte din tradiţiile etice indiene mai puţin cunoscute. Jainismul, care este 
atât un sistem filosofic, cât şi un mod de viaţă, a fost creat în jurul anului 500 î.Hr. de 
către Mahavira, un invatator-ascent nonconformist, considerat contemporan cu Buddha, 
fiind adeseori comparat cu acesta. Jainismul este, în mod categoric, ateist, respingând, 
ca şi budismul, credinţa într-un „suprem Dumnezeu personal”. Curând după aceea, a 
apărut o dispută şi o scindare, pornind de la acuzaţia potrivit căreia adepţii eticii Jaina 
s-au preocupat prea mult de morala individuală şi de viaţa monastică. Această situaţie a 
generat crearea a două secte Jaina, cei numiţi Digambaras (neinvesmantati) si cei 
cunoscuţi sub numele de Shvetambaras (invesmántati în alb) ; cei din urmă s-au orientat 
mai mult înspre o abordare mai pragmatică a vieţii laice, spre deosebire de prima sectă 
care a continuat viaţa austeră. 

Sursa învățăturilor Jaina porneşte de la un grup şi mai bătrân de „mari învăţători” 
(tirthankaras), numiţi Nirgranths. Învățăturile lor erau codificate şi sistematizate în texte 
canonice cunoscute sub numele de Nigantha pavayana, dintre care majoritatea nu mai 
există (Jaini, 1979, p. 42). Principiul filosofic de bază de la care porneşte etica Jaina este 
că orice entitate din această lume are jiva sau un principiu conştient, a cărui trăsătură 
specifică este conştiinţa, împreună cu energia vitală şi buna dispoziţie. Ideea este 
următoarea : conştiinţa este continuă şi nu există nimic în univers care să nu deţină un 
grad de conştiinţă, la diferite nivele ale existenţei conştiente şi, în aparenţă, ale celei 

inconştiente, variind de la forma sa cea mai dezvoltată, regăsită la om, până la modele 
embrionare, regăsite la un nivel „inferior” - la animale sau plante. (În acest caz, 
conştiinţa nu poate fi determinată prin reacţiile la durere-placere.) 

Totuşi, fiecare principiu conştient subzistă într-o relaţie de contingentá cu o cantitate 
de karma, descrisă ca o materie „în mod inconştient imaterialá", având o formă dintre 
cele mai subtile care determină natura relativă a fiinţei. Activitatea, atât dorită, cât şi 
nedorită, induce karma şi, prin asociere, condiţionează dezvoltarea fiinţei conştiente, 
având ca rezultat eventuala moarte sau reîncarnarea „sufletului” respectiv. În cazul în 
care karma poate fi prevenită şi epuizată, legătura ar putea fi destrămată, procesul ciclic 
oprit, iar principiul conştient ar putea atinge amploarea maximă posibilă — o credinţă a 
eticii Jaina împărtăşeşte o mare parte din gândirea hindusă şi budistă (Jaini, 1979, pp. 
111-114). 

Substratul etic al acestei perspective „spirituale” asupra lumii este de a instaura o 
disciplină rigidă în favoarea renunţării, presupunând un mod de viaţă individual şi 
colectiv, dharma, care să conducă la acest principiu. O comunitate monastică (samgha) 
este modelul preferat, deşi poate fi acceptată şi o viaţă socială care şi-ar propune să se 
ghideze după acest principiu într-un mediu laic. Viaţa unui călugăr, în special a unui 
arhant, un filosof-ascet, care prin practicile sale stoice a atins o stare „aproape omniscientă”, 
devine standardul normativ pentru mirean, care ar trebui să se nască călugăr în următoarea 
viaţă pentru a atinge acea glorioasă eliberare finală (moksha), reprezentând sfârşitul 
existenţei Jaina. În consecinţă, datoriile unei persoane laice în viaţa civilă sunt derivate, 
cu modificările şi concesiile corespunzătoare, dintre cele observate de călugărul dintr-o 
samgha monastică. Dar acest lucru elimină posibilitatea unei etici sociale, deoarece, aşa 
cum se întâmplă şi cu yoga hindusă, cultura eului şi „salvarea” personală devin prioritare. 
În mod paradoxal, acest sfârşit nu poate fi atins fără anihilarea tuturor intereselor 
personale, a tuturor dorințelor şi înclinațiilor egocentriste. Principiul conştiinţei, in 
această situaţie, este, în acelaşi timp, dezinteresat şi inactiv. E de la sine înţeles că 
întreaga etică Jaina este percepută în raport cu etica monastică. 

Din perspectiva jainismului, viata etică devine aproape sinonimă cu respectarea unei 
liste de juráminte şi austeritáti, precum si abtinerea de la toate activităţile inutile, precum 
şi de la acelea care ar conduce la indisciplină. Dar populaţia Jaina nu oferă nici un 
argument concret pentru care o anumită practică X, de exemplu, smulgerea din rădăcină 
a tuturor firelor de păr de pe trup, este considerată esenţială într-o viaţă ascetă, ţinând 
cont de faptul că părul reprezintă plăcere. În consecinţă, plăcerea se confundă cu răul, 
iar durerea trebuie suportată : fapt care răstoarnă utilitarismul clasic ! Manualul practic 
al eticii Jaina defineşte conduita corectă în termeni de juráminte de abţinere direcționate, 
în mod progresiv, în scopul renuntári complete a ascetului. Aceasta este schema lor 
axiologică. Există cinci astfel de jurăminte, şi anume : ahimsa, satya, asteya, brahmacharya, 
apigraha, pe care le vom prezenta succint. 

Ahimsa se referă la nevătămarea fiinţelor conştiente şi reprezintă, probabil, conceptul 
fundamental al eticii Jaina. Pornind de la înţelesul larg al conştiinţei, această etică 
reflectă o „reverență în fata întregii vieţi” care nu cunoaşte compromis. Abtinerile 
presupun obiceiuri nutritioniste rigide, cum ar fi refuzul consumului de carne, alcool, 

mâncăruri specifice, proclamându-se împotriva abuzului, tratamentelor nepotrivite, 
exploatării etc. a tuturor „creaturilor conştiente care respiră, există şi trăiesc”. Sunt 
interdicții legate de rănirea animalelor, adică baterea, mutilarea, însemnarea cu fierul 
roşu, supraîncărcarea, îngrădirea libertăţii şi înfometarea. Consumul de carne este strict 
interzis deoarece presupune uciderea animalelor. 

Aceste preocupări situează populaţia Jaina printre primii protagonişti ai „eliberării 
animalelor”, depăşindu-i pe budişti şi hinduşi pe această treaptă morală şi în ceea ce 
priveşte explicarea vegetarianismului (Jaini, 1979, p. 169). Mai mult, aceasta era atât de 
sensibilizată de uciderea materiei vii, fie ea intenţionată sau accidentală, încât strecurau 
apa pentru a evita inghitirea oricăror creaturi care ar fi putut exista in aceasta, măturau 
furnicile şi insectele de pe cărări şi purtau măşti peste gură pentru a evita ca minusculele 
nigodas (entităţi microscopice) să fie inhalate. Extrema logică a acestei etici ar fi evitarea 
oricărei mişcări şi înfometarea (până la deces), aşa cum au făcut unii călugări jainişti — 
un antidot sigur împotriva eudemonismului. Adepții eticii Jaina pot opta pentru aceasta 
practică şi în cazul unor boli rare sau în fază terminală. 

Totuşi, o precizare importantă trebuie adăugată celor de mai sus. În timp ce ahimsa 
sau nevătămarea poate părea a fi practicată din motive altruiste, interdicțiile formulate 
implică şi evitarea autovătămării, care ar putea rezulta din orice tip de acţiune, nu doar 
din cele care ar conduce la suferinţa altora. Prin urmare, dacă o persoană minte, această 
acţiune i-ar putea fi dăunătoare deoarece împiedică dezvoltarea „sufletului” său. De 
exemplu, un călugăr jainist va păstra tăcerea chiar dacă o minciună ar salva prada 
inocentă din mâinile unui bandit. O persoană laică ar putea fi tentată să plaseze interesul 
victimei deasupra propriului său interes, uşor ameninţat. Această virtute, evidenţiată 
într-un mod destul de negativ, a avut o influenţă asupra mult mai vastei tradiţii etice 
indiene. 

Celelalte juráminte se referă la a fi sincer (satya), la a nu-ţi apropria ceea ce nu iti 
aparţine (asteya), la abstinenta sexuală (brahmacharya) - care legitimizează instituţia 
căsătoriei pentru laici şi nonposesiunea (apigraha), care încurajează aranjamentele 
dezinteresate în viaţa curentă. Postul, pomana, iertarea, compasiunea, bunătatea exprimă 
câteva virtuţi pozitive care sunt încurajate. S-ar putea spune că problema „drepturilor” 
si intereselor celorlalţi nu este ridicată, cu excepţia parțială a virtuţii ahimsa (nevatamarea), 
având în vedere faptul că justificarea ultimă a tuturor practicilor etice este de a înălța 
statutul moral al practicantului, dar nu neapărat şi cel al celorlalţi. O persoană chiar 
poate ierta o alta din acest motiv. În absenţa totală a altor fiinţe, un practicant jainist 
singur nu poate acumula atât de meritoria karma ! Uneori, călugării fac apel la consecinţe 
sociale adverse pentru a explica gravitatea nerespectării jurămintelor, dar asemenea 
consideraţii prudente şi utilitare sunt mai degrabă rationalizári expeditive decât justi- 
ficările lor. 

S-a pretins, oarecum în contradictoriu, de către unii scriitori moderni că virtuțile de 
genul ahimsa au valoare intrinsecă şi că justificarea lor rezidă în aceea că derivă, nu din 
fapte obiective (precum : „viaţa este prețioasă”), ci dintr-o experienţă evidentă prin sine 
însăşi. Ceea ce este „drept” este în armonie cu această experienţă. Ahimsa, în exemplul 
lor, este o experienţă legată de frecvenţa durerii şi a suferinţei între oameni şi devine 

universal valabilă pentru toti ceilalţi pornind de la experienţa unui singur individ. 
Ahimsa reprezintă „binele” către care tind celelalte valori (Sogani, 1984, p. 243). 

În concluzie, o persoană poate percepe Jaina ca pe o practică autonomă; nu este 
naturalistă, ci normativă, admițând posibilitatea existenţei valorilor obiective, dintre care 
ahimsa pare să fie cea mai distinctă şi semnificativă contribuţie. 


iii. Etica gandhiană 


M.K. Gandhi sau Mahatma Gandhi, după cum e cunoscut, nu este nici pe departe uitat 
în India; mai mult decât majoritatea altor persoane ale perioadei mai recente, el s-a 
străduit să ridice etica indiană dincolo de relevanta sa redusă într-o lume modernă şi 
civilizată. Poate că Gandhi nu a avut multe de oferit ca teoretician etic. Se spune că 
geniul său consta în înţelepciunea sa practică, în special în a extrage o idee din practica 
sau contextul tradiţional (de exemplu, postul) şi de a o aplica la probleme sau situaţii 
contemporane atât în chestiuni nutritioniste, cât şi în cazul unui act de nesupunere civilă. 
Pentru acest lucru, el îşi va atrage critici atât din rândul traditionalistilor, cât şi din cel 
al modernistilor. 

Gandhi a purtat o luptă naționalistă împotriva suveranităţii britanice în India, ceea ce 
a determinat o serie de mişcări anticolonialiste în toată lumea. Atât calea prin care a 
reuşit această faptă eroică, cât şi modul în care este legată de etica pe care a sustinut-o 
sunt deosebit de semnificative. Este la fel de însemnat şi faptul că în acest timp a pus la 
îndoială atât valori tradiţionale (hinduse) şi practici obişnuite, cât şi valori moderne 
(occidentale), fără a le anula însă. De exemplu, a crescut după normele vegetariene 
hinduse ; dar după o scurtă perioadă de timp şi-a schimbat justificarea morală pentru 
vegetarianism în favoarea consideratiei etice pentru animale. 

Gandhi este un amestec curios de radicalism si conservatorism. De exemplu, el apara 
cauza drepturilor civile in Africa de Sud, dar lupta sa nu este la fel de înverşunată in ceea 
ce priveşte drepturile comunităţii indiene. Totusi, el este un model de „rezistenţă civilă”, 
urmat de unii conducători negri şi de simpatizantii lor contemporani. Întors în India, 
Gandhi este îngrijorat din cauza nedreptatilor castei, clasei şi diviziunilor religioase care 
se înrădăcinaseră în societatea indiană. Devine un lider al cauzei „celor de neatins”, pe 
care îi numeşte Harijan (Oamenii Domnului) şi blameazá prejudecățile şi „relele sistemului 
de castă”. Se putea crede că Gandhi ar fi fost decis să dărâme întreaga lor structură. 

Pe termen lung însă, Gandhi este un apărător al structurii sociale varna, pornind de 
la premisa că: 1) aceasta este diferită de sistemul separatist al castei, 2) că reprezintă o 
schemă inteligentă de delimitare a muncii, 3) că este o lege a naturii şi deci o parte din 
dharma. El condamnă privilegiile exagerate pe care o anumită clasă, în special brahmanii, 
şi le-a arogat. Inegalitatea, consideră el, nu ţine de natural, ci devine o problemă când 
structura este poziționată vertical (Gandhi, 1965, pp. 29, 80). Enigma dharmei plasează, 
în mod bizar, constrângerile de partea ideii, de altfel splendide, a drepturilor civile şi 
umane, descoperite de Gandhi chiar la începuturile carierei sale ; dar aceasta îl şi ajută 
să formuleze un principiu al acţiunii umane care prin sine însăşi a sprijinit lupta pentru 

felurite tipuri de drepturi din zone diferite. Acest principiu se refera la actiunea nonviolenta 
sau, dupa cum o numeste Gandhi, ahimsa. 

La început, Gandhi marşează pe lipsa cooperării, o idee pe care o descoperă in 
operele lui Tolstoi şi Henry Thoreau, şi care este consolidată de prietenii săi quakeri din 
Africa de Sud. Se sprijină ideea nonrezistentei (sau „nu înfrunta răul”), însemnând 
renunţarea la orice modalitate de opunere prin forţă in fata răului, a nedreptatilor şi a 
oprimării. Iniţial, Gandhi o numeşte „rezistenţă pasivă” ; cu toate că îşi schimbă strategia 
şi aduce un termen nou, satyagraha (,,adevar-forta”), care, după părerea sa, ar reflecta 
mai bine baza indiană a acestei tehnici. Ceea ce înseamnă că Gandhi nu mai este 
mulţumit de ideea de a „întoarce celălalt obraz”, de a reţine taxele şi obligaţiile sau de 
a decreta „nu vá pripiti", ci caută o metodă prin care adversarul 1) să fie confruntat cu 
situaţia şi să existe contactul direct, „faţă in fata”, in problema disputată şi 2) să 
redreseze răul sau greşeala fără a utiliza forţa şi a răni cealaltă parte. 

În vederea dezvoltării acestei metode, Gandhi combină trei noţiuni cardinale, demult 
prezente în etica hindusă, jainista şi budistă, şi anume, satya, ahimsa şi tapasya. Cea 
de-a treia a mai apărut în discuţia noastră despre practicile austere asociate ascetismului 
(tapas, „căldură spirituală”). Pentru Gandhi, acest concept reprezintă un cadru pentru 
cultivarea curajului, tăriei, tonusului şi, în primul rând, a dezinteresului (invocând aici 
Gita) necesar pentru punerea cu succes în practică a tehnicii în discuţie. 

Satya se referă la „adevăr”, dar unul privit într-o triplă ipostază: onestitate, adevăr 
al cunoaşterii şi adevăr al existenţei sau realitate. Sensul său originar derivă, bineînţeles, 
de la sat, care înseamnă „a FI-ul” existenţei, adevărul cu adevărat existent ; rămâne in 
sarcina filosofiei de a determina dacă aceasta poate fi identificată cu nonexistenta, 
Brahman, nirvana sau Dumnezeu. Pentru Gandhi, Adevărul este Dumnezeu, afirmaţie 
prin care el înţelege că noi toţi ar trebui să luptăm pentru adevăr dincolo de orice ar 
putea percepe fiinţa umană, în spiritul tolerantei creative. 

La nivel pragmatic, satya înseamnă adevărul ca acţiune, ori satyagraha, care sugerează 
ideea de „fructificare” sau de „consecvență pentru o cauză nobilă” ; în consecinţă, 
satyagraha evocă o atitudine categorică sau o ,fortá" de care o persoană se agaţă si 
rezistă până când adevărul triumfă într-o situaţie specifică. Iar acest adevár-fortá, sustine 
el, trebuie să răspundă nevoilor societăţii, trecând peste scopurile egoiste ale individului 
(Gandhi, 1968, 6, pp. 171 şi urm.). 

În ideea de satyagraha stau ascunse toate conotatiile unei forte, ale unui efort de a se 
mobiliza sau de a lua cu încăpățânare o atitudine ş.a.m.d. Această forţă ar putea fi una 
subtil coercitivă sau una agresivă şi violentă în mod evident. În acest punct, Gandhi 
consideră preceptul jainist ahimsa sau „a nu face rău şi a nu răni o altă fiinţă” drept 
extrem de instructiv. În mod evident, nu vom trece cu vederea faptul că budismul pune 
accentul exact pe acelaşi aspect. Gandhi recunoaşte această învăţătură şi utilizează 
preceptul negativ al nevătămării pentru a defini satyagraha, astfel încât să nu apară nici 
un act de violenţă sau vătămare a unei fiinţe. 

Dar Gandhi nu se opreşte aici: el transformă ahimsa într-o condiţie dinamică pentru 
o stratagemă care nu cunoaşte obstacole până ce scopul final al acţiunii este atins! Cu 
alte cuvinte, departe de a fi doar o inducţie pasivă de „a nu face”, ahimsa (nevătămare), 

în momentul în care îşi împleteşte sensul cu cel al satyagrahei (,,adevar-forta”), devine 
o modalitate pozitivă de acţiune care ridică intenția acestei inductii la un nivel etic mult 
mai înalt; acesta ajută la evidenţierea părţilor pozitive dintr-o anumită situaţie. Mai 
mult, interesul părţii opuse nu este compromis, deoarece activiştii ar prefera să fie 
victimele violenţei decât să o aplice altora ; iar compasiunea sau „iubirea”, după cum o 
numeşte Gandhi, precum şi umanitatea şi umilinţa desăvârşită, trebuie să susţină acţiunea. 
Toate acestea, consideră el, pot fi generalizate pentru a forma un principiu al acţiunii 
nonviolente dezinteresate. 

Acest principiu se aplică, mai apoi, în contextul acţiunilor sociale şi politice, în cazul 
unei mişcări de răsculare a maselor, în lupte lipsite de violenţă pentru libertate şi 
drepturi civile, situaţii în care s-au cunoscut rezultate remarcabile. Este discutabil dacă 
în urma aplicării acestui principiu apar sau nu manifestări violente, şi dacă acest efect ar 
anula principiul ; sau dacă violenţa declanşată în timpul procesului biruie asupra scopului 
acţiunii. Concluzia celor care au fost influenţaţi de acest principiu, cum ar fi Martin 
Luther King Jr., pe când era liderul luptei pentru acordarea drepturilor cetăţenilor 
afro-americani în America de Nord, este că scopul nu e niciodată anulat. Acest princpiu 
poate fi considerat drept cea mai importantă dezvoltare a eticii indiene în secolul XX. 


iv. Concluzii 


Cercetarea noastră arată felul în care cultura indiană, ca oricare altă civilizaţie, doreşte 
să impună o conduită etică corectă şi o înţelegere din punct de vedere teoretic a eticii. Ea 
poate nu va reuşi să îşi atingă scopul, poate îl va pierde din vedere sau chiar nu va atinge 
un stadiu clar definit al dicursului etic. Oricum, o serie de idei importante şi principii au 
luat naştere ; acestea au contribuit la supraviețuirea societăţii, la dezvoltarea sa, chiar şi 
sub aspect estetic. Pentru noi, oamenii erei moderne, care am intrat în secolul XXI, acest 
fapt poate fi considerat nepotrivit; dar, măcar el poate oferi câteva metafore folositoare 
sau principii analoage, care se pot împleti cu noţiunile, ideile, teoriile şi analizele 
noastre. 

Dharma, având rădăcinile în rita sau „ordinea naturală”, ar putea oferi o perspectivă 
mai holistică, organică şi clarificată ecologic, care să vină în contrast cu mediul din ce 
în ce mai individualist, competitiv, tehnocrat, care exploatează natura, mediu în care noi 
încercăm să gândim şi să punem în aplicare etica. ,,Actiunea-efect”, karma, chiar şi 
conceptele indiene cu privire la ciclurile concentrice ale vieţii şi sfârşiturile umane 
prezintă posibilităţi de integrare a trăsăturilor separate şi finite ale vieţii umane în 
întregul organic. Nu în ultimul rând, principiul acţiunii nonviolente se poate dovedi a fi 
eficient în luptele permanente pentru dreptate şi pace din întreaga lume. 

— 5 — 
Etica budistă 


Padmasiri de Silva 


i. Introducere 


Prenumele lui Buddha a fost Siddhartha, iar numele de familie - Gotama. Tatăl său a fost 
conducătorul regatului Sakyas din nordul Indiei. În calitate de prinţ al acestei regiuni în 
secolul al VI-lea î.Hr., Siddhartha a fost influenţat de curentele de gândire ale vremii, de 
curente ascetice şi vizionare, de mişcări filosofice de diverse orientări (materialism, 
scepticism, negativism, determinism şi teism). De asemenea, era foarte intrigat de 
rigiditatile castei, de practica sacrificiilor animale si de indiferența conducătorilor cu 
privire la aceste aspecte. Însă era cu mult mai intrigat de aspecte ale efemerităţii 
condiţiei umane, cum ar fi boala, durerea, suferinţa, şi de enigma vieţii şi a morţii. 
Astfel, în imaginea tânărului Siddhartha, care părăsea reşedinţa regală la vârsta de 29 de 
ani pentru a se dedica vieţii ascetice, regăsim profilul dual al rebelului şi al filosofului. 

Pe lângă preocuparea pentru aceste probleme, Siddhartha a experimentat, de asemenea, 
diverse stiluri de viaţă. S-a adâncit în felurite tehnici meditative ale vremii. A învăţat de 
la maeştrii în arta meditatiei practicile menite a duce la stări de meditaţie contemplativa, 
cunoscute sub denumirea de jhanas. Însă, din dorinţa de a depăşi aceste practici obişnuite, 
a dezvoltat un sistem complex de meditaţie, care cuprindea atât meditaţia de relaxare în 
vederea atingerii unei stări de calm total, cât şi dezvoltarea introspectiei. Aceasta din 
urmă era bazată pe trei aspecte importante ale realităţii: efemeritatea, suferinţa şi 
renunţarea la sine. Practicând meditaţia, a ajuns la iluminare la vârsta de 35 de ani, după 
care şi-a început activitatea de propovăduire în rândul oamenilor. Vreme de 45 de ani de 
la iluminare a vorbit tuturor categoriilor de oameni: bărbaţi şi femei, ţărani, tâmplari, 
brahmani, paria, regi şi criminali, asceti şi filosofi. Aceste discursuri s-au păstrat în 
dialectul pali şi constituie baza studiului nostru asupra eticii budiste. 

Învățăturile lui Buddha s-au transmis prin tradiţia orală şi abia mai târziu (secolul I 
î.Hr) au fost consemnate de către călugări pe frunze de ola. S-au păstrat în această formă 
până nu demult, când au fost editate şi tipărite de Pali Text Society. Dintre aceste 

discursuri, cele care poartă denumirea de Vinaya Pitaka prezintă regulile de disciplină 
ale călugărilor, în timp ce Sutta Pitaka cuprind învăţăturile fundamentale ale lui Buddha. 
Varianta sistematică a doctrinei, concepută de criticii de mai târziu, poartă denumirea de 
Abhidhamma Pitaka. Împreună constituie cele trei surse indispensabile oricărui studiu de 
etică budistă, precum şi veritabile ghiduri de conduită practică. 

Cea dintâi tradiţie budistă, numită adesea şi Theravada, a luat naştere în Asia de 
Sud-Est, mai precis în Sri Lanka, Tailanda, Birmania şi Cambodgia. Tradițiile de mai 
târziu au apărut în Nepal, China şi Coreea, cum este Mahayana (care înseamnă Marea 
Metodă), iar in Tibet si Mongolia - Tantrayana (sau Metoda Ezoterică). Adepții 
Mahayana denumesc tradiţia budistă timpurie Hināyāna (Mica Metodă). În acest articol 
ne preocupă învăţăturile generale în materie de etică ale lui Buddha. Diversele abordări 
relevate de tradiţii etice diferite vor fi discutate în partea finală a acestei analize. 


ii. Aspecte etice în tradiţia budistă 


Când vorbim despre „etica budistă”, ne referim la analiza şi la perspectivele lui Buddha 
cu privire la probleme etice, care se regăsesc dispersate în discursurile lui, precum şi în 
reflectiile specifice tradiţiilor de mai târziu. Cu toate acestea, discursurile constituie 
substanţa doctrinară esenţială pentru analiza problemelor etice într-o viziune budistă. 
Deşi nu reprezintă un tratat bine închegat în materie de etică filosofică, discursurile 
conţin abordări teoretice asupra unor probleme etice fundamentale. Însă, dincolo de 
analiza raţională a acestor probleme, Buddha a dovedit un interes consecvent şi pentru 
aspectele practice ale eticii, privită ca mod de viaţă şi ca traiectorie bine conturată, a 
cărei finalitate o reprezintă eliberarea de suferinţă. 

Pe lângă evidenţierea dimensiunii sociale a eticii, Buddha a observat şi asocierea 
acesteia cu desăvârşirea personală, concretizată într-un mod de viaţă decent, în practicarea 
virtuţilor şi a meditatiei. Practica meditatiei a evidenţiat importanţa atenţiei acordate 
oricărei activităţi individuale pe întreg parcursul ei, fără a permite influenţa ideilor 
meditaţie, orientat spre diverse aspecte care fac obiectul concentrării. Practica meditativă 
s-a extins şi în sfera activităţilor zilnice, consolidând morala individuală. În acest sens, 
etica budistă integrează o multitudine de elemente care ţin atât de implicarea raţională în 
analiză şi argumentare, de urmărire a unor norme de conduită şi a unui stil de viaţă, cât 
şi de anumite forme de manifestare socială, precum şi de formare şi dezvoltare a 
personalităţii. 

Pentru a înţelege originea budistă a problemelor etice, trebuie să ne concentrăm 
atenţia asupra celor Patru Adevăruri Sfinte, care înglobează în conţinutul lor mesajul 
esenţial al lui Buddha. Înțelegerea celor Patru Adevăruri Sfinte şi a viziunii budiste 
asupra lumii ne vor ajuta să plasăm etica budistă într-un cadru adecvat. Miezul doctrinei 
budiste îl constituie conceptul de dukkha, un sentiment de nemulţumire în raport cu 
suferinţa umană trecătoare, cu durerea fizică sau cu boala, cu conflictul psihologic, 
neliniştea şi angoasa, dar şi cu o trăsătură mai profundă a lumii, descrisă ca lipsă de 


ETICA BUDISTA 87 


substanţă. Această trăsătură este legată de alte doctrine budiste, cum ar fi renunţarea la 
sine, permanenta schimbare şi efemeritatea. Ceea ce Buddha numeşte ,,individ” sau 
„eu” desemnează o combinaţie de factori fizici şi psihici aflaţi în continuă schimbare. 
Prin proiecția ideii de permanenţă asupra unui proces situat într-un flux constant, omul 
cunoaşte dezamăgirea atunci când este pus în faţa schimbării, a distrugerii sau a pierderii. 
Acest complex numit „individ” este supus unei suferinţe constante, iar dacă plănuim sau 
anticipăm o viata trăită într-o continuă plăcere şi bucurie în termenii in care percepem 
noi individul, ne va fi greu să acceptăm că suntem supuşi bolii, tristetii şi suferinţei. 
Astfel, cele trei doctrine ale efemeritatii, suferinţei şi lipsei egoului sunt strâns legate. 
Cele Patru Adevăruri Sfinte şi Nobila Cărare în Opt Trepte (Octuplă), ca element 
component al celei dintâi, sunt legate de definirea acelei stări omeneşti descrise de 
cuvântul dukkha din dialectul pali. Orice reflecţie asupra moralei şi societăţii nu poate 
face abstracţie de acest aspect esenţial. 

După părerea unora, noţiunea de dukkha indică o perspectivă pesimistă. Cu toate 
acestea, idealul propus de către Buddha prin urmarea principiilor etice este un ideal de 
fericire. În timp ce nirvana (nibbâna) reprezintă etapa supremă a fericirii ca ideal moral, 
Buddha oferă un model echivalent de fericire destinat omului de rând care duce o viaţă 
corectă şi armonioasă. La fel cum există forme diverse ale durerii, tot aşa există şi 
intensitati diferite ale plăcerii sau ale stării de bine. În timp ce viaţa cinstită şi armonioasă 
permite omului obişnuit să descopere bunăstarea pe calea corectitudinii, fără lăcomie, să 
obţină satisfacţie proprie prin fapte demne de laudă, cel care trăieşte în singurătate 
(pustnicul) îşi supune dorinţele unui control mai sever, fiind mult mai serios angajat în 
atingerea idealului de eliberare totală de suferinţă (nirvana). Atât idealul de viaţă al 
omului simplu, cât şi al pustnicului, se opun existenţei bazate doar pe senzualitate pură, 
lipsite de orice constrângeri etice. O viaţă trăită doar în plăceri duce prin însăşi natura 
sa la plictis şi dezordine, afectând viata de familie şi pe cea a colectivitatii. Buddha a 
condamnat hedonismul pur prin argumente psihologice şi etice. De asemenea, a criticat 
şi atitudinea unor materialişti, care nu credeau în existenţa vieţii de după moarte şi, prin 
urmare, aveau un stil de viaţă bazat pe plăceri şi lipsit de orice valori morale. 

Buddha era împotriva senzualitatii pure şi a automutilării, considerând metoda lui ca 
fiind una de mijloc. Cel dintâi Adevăr Sfânt este acela al suferinţei, al doilea desemnează 
intensificarea suferinţei, al treilea reprezintă încetarea suferinţei (nirvana), iar ultimul 
constituie însăşi metoda de a pune capăt suferinţei (Nobila Cărare în Opt Trepte). 
Aceasta din urmă prezintă următoarele aspecte: 1) înţelegere corectă; 2) gândire 
dreaptă ; 3) vorbire dreaptă; 4) manifestare decentă ; 5) trai decent; 6) efort drept; 
7) atenţie trează ; 8) concentrare dreaptă. O trăsătură importantă a acestei metode o 
constituie gruparea elementelor în trei diviziuni: elementele de la 3 la 5 reprezintă 
conduita etică (sila) ; elementele de la 6 la 8, exerciţiul mintal (samadhi), iar elementele 
1 şi 2, înţelepciunea (paria). Astfel, vorbim despre un model de formare morală alcătuit 
din trei parti constând în practicarea virtuţilor şi evitarea viciilor, practicarea meditatiei 
şi dezvoltarea înţelepciunii. Prin intermediul Cărării în Opt Trepte omul are posibilitatea 
de a atinge idealul suprem de morală al budismului. 

iii. Filosofia morală a budismului 


În viziunea lui Buddha, elementul premergător oricărui sistem etic este conceptul filosofic 
de liber arbitru, în al doilea rând, distincţia dintre bine şi rău, iar în al treilea rând, 
noţiunea de cauzalitate în raport cu acţiunea morală. Cel de-al treilea aspect este în 
strânsă legătură cu ideea budistă a vieţii de după moarte, întrucât arată consecinţele 
pozitive sau negative ale acelor acţiuni care pot fi evaluate din punct de vedere etic. 

Dintre acestea, cel mai important concept necesar evaluării acţiunii umane este 
noţiunea de kamma, ce are la bază principiul cauzalitatii etice. Termenul kamma al 
dialectului pali este folosit pentru a se face referire la acte de voinţă a căror modalitate 
de exprimare o constituie gândirea, vorbirea şi faptele. Afirmația atât de cunoscută, 
conform căreia esenţa faptei este dată de însuşi motivul ei, orientează evaluarea acţiunii 
umane spre perspectiva etică. Actele de voinţă care fac obiectul evaluării etice pot fi 
pozitive, negative, neutre sau de natură combinată. 

Evaluarea unei acţiuni se poate realiza prin analiza motivelor care au determinat-o. 
Dacă este generată de lăcomie, ură şi minciună, va fi în mod evident o acţiune imorală 
sau negativă, iar dacă este motivată de generozitate, de compasiune şi de înţelepciune, 
va fi o acţiune pozitivă. Însă este necesar să observăm consecinţele acţiunii atât asupra 
celorlalţi, cât şi asupra propriei persoane, întrucât ambele aspecte joacă un rol important 
în procesul de evaluare. 

Cuvântul cetana (din dialectul pali) se traduce, de obicei, prin motiv, însă el 
desemnează o noţiune mai complexă, acoperind atât motivul şi intenţia, cât şi consecinţele 
care decurg din acestea. Potrivit legii cauzalitatii etice, dacă cineva oferă unui om necăjit 
o sumă de bani, se produc, la nivel psihologic, următoarele consecinţe : gândul fiind 
unul bun, se consolidează tendinţa sa de repetare ; fiind vorba despre o faptă bună, se spune 
că cea mai mare binecuvântare pe care o poate aduce este tendinţa de a o repeta, astfel 
încât să devină o trăsătură de caracter. Se consideră că această dimensiune psihologică 
se extinde de-a lungul mai multor vieţi, fiind transmisă de la un ciclu existenţial la altul. 

Mai există şi un alt aspect privitor la consecinţele faptelor bune sau rele. Legea 
cauzalitatii etice afirmă că o persoană realizează acte de caritate în speranţa obţinerii 
unei recompense sau a unor avantaje într-o viaţă viitoare ; cel care fură sau comite fapte 
reprobabile va fi pedepsit prin sărăcie. Să urmărim două aspecte ale consecinţelor 
morale ale acţiunii umane: primul aspect privind formarea caracterului constituie 
modelul constructiv de acţiune, în timp ce al doilea aspect, bazat pe recompense şi 
pedepse, reprezintă modelul juridic (critic) de acţiune. 

O altă abordare a acestor două modele este aceea că maniera dezinteresată de formare 
a caracterului poate fi orientată spre nirvana, deoarece, în esenţa sa, ea reprezintă o 
încercare de înlăturare a lăcomiei, a urii şi a minciunii, iar această încercare de acumulare 
a meritelor vizează o viaţă mai bună în viitor. Specialiştii în terminologie au observat că, 
în perspectiva acţiunii orientate spre nirvana, noţiunile de bine şi rău pot fi exprimate 
prin cuvintele kusala şi akusala, iar atunci când se face referire la dorinţa unei vieţi 
viitoare mai bune, noţiunile pot fi traduse prin termenii puñňřňa şi papa. Dacă purina 
semnifică ideea de merit, iar papa - absenţa meritului, atunci o acţiune meritorie ne 

ajută in mod paradoxal să acumulám mai multă forţă pentru o călătorie îndelungată in 
Samsara (roata vieţii), în timp ce o acţiune pozitivă, exprimată în forma kusala, scurtează 
această călătorie, grăbind apropierea de nirvana. 

Buddha nu limitează evaluarea acţiunii umane doar la conceptul simplist de motiv, 
deoarece acţiunea trebuie realizată, iar în acest sens, modul în care ea este realizată, 
precum şi consecinţele pe care le implică sunt, de asemenea, importante. Această idee 
este susţinută de etica teleologică. (Vezi capitolul 19, ,,Consecintialismul”.) 

Din perspectivă teleologică, etica budistă pune mare accent pe acţiunea în beneficiul 
material şi spiritual al celorlalţi. Însuşi Buddha este descris ca fiind o persoană preocupată 
de fericirea şi bunăstarea oamenilor. În general, etica budistă deţine o poziţie utilitaristă, 
însă această caracteristică nu este una de natură hedonistă (tipurile de utilitarism sunt 
discutate în capitolul 20, „Utilitatea şi binele”). În mod cert, Buddha ar adopta o 
atitudine critică faţă de interesul pentru senzualitatea pură şi faţă de orice încercare de a 
reduce plăcerea la o simplă practică hedonistă. Pe măsură ce individul avansează pe calea 
meditaţiei, acele stări de concentrare profundă numite jhanas, vor fi asociate unor stări 
de fericire şi plăcere care depăşesc lumea reală, fiind mai degrabă stări de beatitudine, 
asociate în mod normal hedonismului (ideea că plăcerea este sau ar trebui să constituie 
telul tuturor acţiunilor omului). În raport cu stările jhanas, concepte precum hedonismul 
şi eudemonismul (în cadrul căruia „fericirea” îndeplineşte acelaşi rol pe care îl are 
„plăcerea” în concepţia hedonistă) nu mai cunosc o aplicabilitate precisă în sfera eticii 
occidentale. 

Budismul poate fi asociat atât eticii consecintialiste, deoarece include idealul de 
fericire supremă, cât şi eticii sociale de natură utilitaristă, datorită preocupării pentru 
bunăstarea materială şi spirituală a omului. Rămânând pe aceeaşi poziţie utilitaristă, 
putem sesiza şi o componentă altruistă, concretizată, cu precădere, în cele patru virtuţi 
absolute: bunătatea, compasiunea, bucuria solidară şi stăpânirea de sine. 

Buddha subliniază, de asemenea, şi rolul datoriilor şi al obligaţiilor în contexte 
relevante. Sigalovada Sutta prezintă datoriile şi obligaţiile părinţilor şi ale copiilor, ale 
soţilor, ale profesorilor şi invataceilor, precum şi obligaţiile fata de prieteni şi pustnici. 
Aici sunt însă prezentate obligaţii reciproce, mai degrabă decât concepte cu privire la 
drepturile omului. În primul rând, pentru că abordarea drepturilor şi obligaţiilor din 
perspectivă budistă este mai mult umanistă decât legală. În al doilea rând, deşi a 
considerat drepturile şi obligaţiile ca fiind importante, Buddha nu le-a ridicat niciodată 
la rangul de etică a datoriei şi a obligaţiei, aşa cum se regăsesc ele în sistemele etice 
occidentale (vezi capitolul 18, „Etica îndatoririlor prima facie”). În sistemele etice 
aparţinând tradiţiei iudeo-creştine, neîndeplinirea obligaţiilor este asociată unui sentiment 
de vinovăţie pentru greşeala comisă. Păcatul, vina şi îngrijorarea pentru fapta săvârşită 
sunt concepte care nu se încadrează în analiza budistă a fărădelegii. De fapt este chiar 
dificil de găsit un echivalent în dialectul pali pentru noţiuni precum vina, în contextul 
săvârşirii unei fapte rele. În general, fărădelegea este definită ca faptă nesăbuită, imorală, 
sau ca profanare. De fapt, neliniştea, îngrijorarea şi temerile privind răul săvârşit sunt 
considerate ca fiind obstacole în calea unei vieţi morale. Astfel, deşi conceptele de 

datorie şi obligaţie sau cele de dreptate şi corectitudine joacă un rol important în etica 
budistă, ele sunt integrate în sfera mai largă a eticii umaniste şi consecintialiste. 


iv. Perspectiva budistă cu privire la locul ocupat de cunoaştere 
şi adevăr în etică 


În situaţiile cotidiene, valoarea unei afirmaţii de genul: „Pe masa mea se află o carte 
roşie” poate fi verificată în funcţie de criteriul adevărului sau falsitatii. Însă în domeniul 
eticii întâlnim afirmaţii precum : „Nu e bine să ucizi”, „Să furi e un lucru rău”, „A 
greşit pentru că nu s-a dus la întâlnire” şi aşa mai departe. Deşi aceste trei afirmaţii sunt 
similare celei dintâi din punct de vedere gramatical, ele par a fi lipsite de conţinut 
cognitiv, motiv pentru care aplicarea noţiunilor de cunoaştere şi adevăr în domeniul 
eticii este considerată ca fiind lipsită de logică (pentru detalii vezi capitolele 35 şi 38: 
„Realismul” şi „Subiectivismul”). 

Aceste aspecte nu l-au intrigat pe Buddha, iar în discursurile sale nu există o analiză 
explicită a relaţiei dintre faptele reale şi valori. Cu toate acestea, Buddha a susţinut ideea 
conform căreia obiectivitatea relativă a afirmațiilor morale este crucială pentru sistemul 
său etic, spre deosebire de viziunea adepților scepticismului şi ai relativismului din acea 
vreme. Etica budistă prezintă o largă deschidere spre naturalism şi se poate spune că 
anumite tipuri de certitudini servesc drept suport afirmațiilor morale. Astfel, in etica 
budistă nu există nici o legătură logică între faptele reale şi valori, însă există mai multe 
tipuri specifice de relevanţă potrivit cărora evenimentele conferă o anumită bază valorilor. 

Într-o altă perspectivă, conceptul de dukkha este situat la intersecţia dintre o serie de 
adevăruri şi evaluarea acestora. Un termen cum este dukkha descrie o stare de lucruri sau 
natura stărilor omeneşti ; însă din perspectiva Celor Patru Adevăruri Sfinte, el se referă 
la ceea ce trebuie cunoscut, abandonat sau împlinit. Cel dintâi Adevăr Sfânt sugerează 
faptul cá dukkha trebuie împlinită ; al doilea sugerează abandonul ; cel de-al treilea 
adevăr revine la ideea împlinirii, în timp ce, potrivit celui de-al patrulea adevăr, 
cunoaşterea despre dukkha trebuie extinsă şi modelată în mod progresiv, asfel încât să 
culmineze cu însăşi starea de dukkha. Prin urmare, etica budistă susţine două idei: pe 
de o parte, faptele sunt importante în înţelegerea valorilor, iar pe de altă parte, anumite 
concepte fundamentale, cum ar fi dukkha, par a fi situate la confluenţa dintre valori şi 
faptele reale, adevărate. 

De asemenea, este necesar să subliniem faptul că Buddha foloseşte noţiunea de „fapt 
real” într-un sens diferit celui prezent în concepţia etică occidentală. În opinia lui 
Buddha, un „fapt” poate fi perceput atât pe calea simţurilor noastre obişnuite, cât şi prin 
intermediul percepţiei extrasenzoriale. Să luăm drept exemplu afirmaţia : „Uciderea este 
o faptă rea”. Uciderea este considerată ca fiind un fapt negativ sau greşit din mai multe 
motive: 1) Geneza acestei acţiuni este direct asociată sentimentului de ură, uneori 
lăcomiei sau poate avea o origine de natură cognitivă, şi anume, gândirea greşită ; 2) Are 
efecte dăunătoare asupra propriei persoane, constituind un obstacol în aspiraţia spre 
nirvana, sau poate avea consecinţe negative asupra vieţii viitoare; 3) Înrăutăţeşte 

caracterul individului prin încălcarea idealului de a nu face rău nimănui, determină 
dezvoltarea unei conştiinţe încărcate, intră în conflict cu viaţa altor persoane şi este 
pedepsită prin lege. 

Aşadar, anumite informaţii relevante cu privire la afirmaţiile obişnuite pot fi obținute prin 
percepţia senzorială, prin autoanaliză, prin observarea celorlalţi etc. Însă alte informaţii, cum 
ar fi consecinţele faptelor asupra vieţii viitoare, depăşesc puterea noastră de înţelegere. 
Budismul acceptă ideea că există mai multe trepte în dezvoltarea spirituală şi că diferenţele 
dintre percepţia obişnuită şi cea extrasenzorială sunt mai degrabă de nivel decât de tipologie. 

Noţiunea de „fapt”, despre care vorbeşte Buddha, precum şi relevanta faptelor in 
raport cu valorile sunt aspecte care au apărut în contextul acelor timpuri. Uneori, 
omenirea încearcă să transforme uzantele obişnuite în enigme extrem de greu de elucidat, 
atribuindu-le o anumită rigoare formală. Nici Buddha însuşi nu s-a declarat a fi de partea 
traditionalistilor sau a metafizicienilor rationalisti, care considerau că logica poate da un 
răspuns tuturor problemelor ; dimpotrivă a fost un adept al experimentalismului, percepând 
faptele aşa cum acestea apăreau în lumea reală. Dar în opinia sa, faptele reale prezintă 
o semnificaţie aparte în virtutea doctrinei budiste, semnificaţie care reiese din însăşi 
natura lucrurilor, nefiind impusă din exterior. 


v. Budismul ca etică a valorii şi a viciului 


Ca sistem etic preocupat de dezvoltarea morală a omului, budismul a studiat atât natura 
stărilor de rău, care întunecă mintea, precum şi stările mentale sănătoase, care luminează 
mintea. Sutta menţionează mai multe vicii: pofta, lăcomia, răutatea, ura, ranchiuna, 
ipocrizia, disprețul, invidia, zgârcenia, trădarea, incápátánarea, mândria, aroganta, 
vanitatea şi impetuozitatea. Cea mai cunoscută şi mai relevantă analiză în acest sens o 
constituie ierarhia celor zece acţiuni negative, strâns legate de cele trei surse ale răului : 
uciderea, furtul, plăcerile necuviincioase ale simţurilor, vorbirea mincinoasă, calomnia, 
bârfa, precum şi lăcomia, răutatea şi judecata greşită. 

Buddha nu a cerut oamenilor doar să se păzească de aceste manifestări ale răului, ci 
să şi practice virtuțile morale. Potrivit analizei efectuate de către Wallace (1978), virtuțile 
se împart în trei categorii : 


1) virtuti ale conştiinţei : sinceritatea, onestitatea şi corectitudinea ; 

2) virtuti ale bunávointei : bunătatea, compasiunea, bucuria pentru binele altora şi calmul ; 

3) virtuti ale înfrânării : stăpânirea de sine, abstinenta, multumirea, răbdarea, celibatul, 
castitatea, puritatea. 


Structurarea acestor calităţi morale arată că etica budistă pune în centrul atenţiei o 
serie de virtuţi necesare formării caracterului uman. Unele dintre acestea sunt strâns 
legate de sentimentele obişnuite pe care oamenii le au faţă de semenii lor; altele se 
referă la nevoia de organizare socială, de existenţă în cadrul unei comunităţi ; iar altele 
sunt indispensabile dezvoltării spirituale şi stăpânirii de sine. Virtutea şi viciul se referă 

şi la latura emoţională a fiinţei umane. Pe lângă analiza detaliată a stărilor emoţionale 
negative, cum ar fi mânia, răutatea, pofta trupească, invidia şi neliniştea, Buddha a 
acordat un loc important reacţiilor emoţionale pozitive şi creative, având o puternică 
relevanţă morală, ca, de exemplu, compasiunea, generozitatea şi recunoştinţa. Analiza sa 
arată că există o gamă largă şi variată de reacţii emoţionale care intensifică şi extind 
sensibilitatea noastră morală. Legătura dintre psihologia morală şi etică reprezintă o 
trăsătură definitorie a sistemului budist şi poate fi considerată ca etică a virtuţii. (Vezi 
capitolul 21, „Teoria virtutii”.) 


vi. Etica socială budistă 


Etica socială budistă are la bază două considerente, care pot fi redate prin noţiunile de 
„preocupare” (grijă) şi, respectiv, „drepturi”. Ea combină principiile altruismului umanist 
cu noţiunea de ordine socială, morală şi politică, toate aceste elemente fiind menite să 
asigure bazele etice ale societăţii. Deşi formarea morală, ca o cale spre eliberare, 
reprezintă de fapt un ideal consecintialist, etica sociopolitică a budismului are un caracter 
deontologic, fiind o etică a drepturilor şi a datoriilor, dar şi parte integrantă a eticii 
sociale, în general. 

În cadrul eticii sociale budiste, familia constituie un element central. În interiorul 
familiei există datorii reciproce care îi leagă pe membrii acesteia. Noţiunea de reciprocitate 
în sfera relaţiilor umane face trimitere la poziţia greşită deţinută de discuţiile pe tema 
egalităţii între sexe şi a drepturilor femeilor şi ale bărbaţilor. Problema egalităţii s-a pus 
în momentul în care accesul femeilor la putere a devenit o problemă de ordin practic. În 
ceea ce priveşte virtutea morală şi spirituală a femeii, se fac numeroase referiri în 
discursurile budiste ; mai mult, chiar Buddha a permis iniţierea unui ordin distinct de 
călugăriţe. În sfera vieţii de familie, femeia este asociată ideii de stabilitate, grijă, 
răbdare şi compasiune. Cu toate că şi femeia are posibilitatea de a atinge starea de 
sfinţenie (arahat), conceptul de „Buddha” este limitat la reprezentanţii sexului masculin, 
fapt care a constituit subiectul dezbaterilor în tradiţiile de mai târziu. 

Respingând discriminările rasiale şi pe cele impuse de sistemul castelor, Buddha a 
afirmat că originea naturală constituie un criteriu artificial de diferenţiere a indivizilor şi 
că singurele distincţii care merită a fi luate în seamă sunt cele de caracter. Acordând 
oamenilor posibilitatea de a accede la putere, el nu a ţinut cont de castă şi de statutul 
socioeconomic al acestora. 

Buddha a fost preocupat de toate formele de viaţă. Într-un sens etic mai profund, 
conceptul budist de societate include toate fiinţele vii, nu doar oamenii, ci şi animalele 
şi creaturile inferioare. Spre deosebire de sistemele etice occidentale, cultivarea virtuţilor 
morale şi sociale vizează comportamentul faţă de toate fiinţele vii. 

În opinia lui Buddha, monarhul universal era obligat să conducă în mod corect şi 
impartial. Conceptul de corectitudine prezintă trei dimensiuni : impartialitatea, răsplata 
dreaptă si buna-credintá. Desi impartialitatea şi corectitudinea trebuie să reprezinte 
trăsăturile definitorii ale oricărui monarh, maniera de guvernare trebuie să fie în spiritul 

tolerantei. Mai presus de ordinea socială şi politică se situează conceptul budist de 
dharma, reprezentând ordinea cosmică a întregului univers ; în acest sens, monarhul nu 
avea doar obligaţia de a respecta această ordine, ci şi de a conştientiza faptul că ea este 
reflectată în guvernarea sa (întrucât cârma se găsea în mâinile sale). În general, în ceea 
ce priveşte organizarea politică, putem afirma că noţiunile de drepturi şi dreptate deţin 
un loc important ; pe de altă parte, etica budistă se concentrează asupra relaţiilor umane, 
iar conceptul de responsabilitate şi recunoaştere a diferenţelor privind nevoile constituie 
aspectele sale esenţiale. 


vii. Perspectiva budistă asupra aspectului practic al eticii 


Esenţa valorilor etice budiste se regăseşte în următoarele cinci norme de conduită: a nu 
ucide şi a nu face nici un rău vreunei ființe; a nu fura; a nu tolera in mod greşit 
plăcerile simţurilor ; a nu minţi ; a renunţa la băutură. Aceste norme constituie condiţiile 
indispensabile unei vieţi decente şi ale formării unei comunităţi solide. Respectul pentru 
viaţă şi proprietate, adoptarea unui stil de viaţă care să respingă plăcerile exagerate, 
anormale şi dăunătoare individului, cinstea şi evitarea unor vicii precum alcoolismul şi 
dependenţa de droguri - toate acestea reprezintă principiile de bază ale societăţii budiste. 

Chestiunile legate de aceste precepte au fost discutate atât în vremea lui Buddha, cât 
şi ulterior. Noi ne vom opri doar la două aspecte, şi anume respectul pentru viaţa 
animalelor şi agonisirea de avere. 

Până şi regii erau obligati să asigure protecţia ținutului, nu doar pentru oameni, ci şi 
pentru animalele din păduri sau chiar pentru păsările cerului. Buddha condamna chinuirea, 
rănirea sau uciderea conştientă a animalelor. 

Discursurile prezintă patru teme relevante în ceea ce priveşte valorea acordată vieţii : 
sacrificiul animal, războiul, agricultura şi consumul de carne. Buddha nu a ezitat să 
condamne atât practicarea sacrificiului animal, cât şi plăcerea vânătorii. A ţinut, de 
asemenea, să sublinieze inutilitatea războaielor. Le-a interzis călugărilor să se înroleze 
în armată, dar şi să lucreze pământul, întrucât ar fi putut pune în pericol viaţa insectelor. 
În ceea ce priveşte consumul de carne, a lăsat posibilitatea de alegere ; însă, orice om 
dominat de sentimentul compasiunii ar trebui să fie înclinat spre vegetarianism. În 
anumite împrejurări, însuşi Buddha împreună cu alţi călugări se lăsau în mila semenilor, 
mergând pe străzi şi prin pieţe şi aşteptând în tăcere ca oamenii să le strecoare câte ceva 
în vasele pentru mâncare. Buddha le spunea călugărilor să nu ceară ceva anume, ci să 
accepte ceea ce li se oferea, excepţie în acest sens făcând doar călugării bolnavi. În ceea 
ce priveşte principiile, călugărul putea accepta carnea oferită drept hrană, dacă era 
convins că sacrificarea animalului nu fusese făcută anume pentru el. Deşi Buddha era 
împotriva unor meserii precum vânzarea de arme, vânarea sau vinderea animalelor, el nu 
a impus restricţii legate de hrana călugărilor, interzicând doar consumul alimentelor 
otrăvite. De asemenea, el nu căuta să facă din hrană un capriciu ori un fetiş prin care 
călugării să caute purificarea. În acest sens, vegetarianismul reprezintă o practică pozitivă 
rezultată din compasiune, iar obiceiul acceptării hranei de la oameni de către călugări nu 
punea nici o restricţie legată de carne. 

Problema imbogátirii trebuie înţeleasă în termenii stilului de viata la care face referire 
Buddha. În timp ce călugărul nu are altă avere în afara propriilor haine şi a vasului pentru 
hrană, omul de rând este încurajat să depună eforturi pentru bunăstarea proprie. Averea 
trebuie însă agonisită pe cale cinstită, prin îndemânare şi perseverenţă. Importante 
pentru buna ei păstrare sunt şi resursele de rezervă, precum şi traiul cumpătat, în limitele 
extravaganta, stabilind câteva criterii pentru un trai decent. Omul obişnuit are dreptul la 
proprietate şi la îmbogăţire în vederea asigurării unei vieţi îndestulate familiei sale, însă 
nu pentru a încuraja lăcomia, zgârcenia ori setea de avere. Mai mult decât atât, ideea de 
a-i ajuta pe cei lipsiţi, sau de a împărţi din avere săracilor, a fost acceptată chiar şi de 
către regii care guvernau după principiile lui Buddha. Oricare ar fi valorile morale pe 
care le avem în vedere atunci când vorbim despre aceste cinci precepte, putem observa 
cu uşurinţă caracterul pragmatic şi realist al perspectivei budiste, care oferă resurse 
valoroase pentru soluţionarea conflictului dintre nevoile umane şi idealurile morale. 


viii. Contribuțiile în plan etic aduse de tradiţiile budiste 
de mai târziu 


Tradițiile budiste de mai târziu, cum ar fi Mahayana, Tantrayana, Zen si Hinayana, 
îşi au rădăcinile în învăţăturile lui Buddha ; toate împărtăşesc doctrinele fundamentale 
ale finitudinii, suferinţei şi renunţării la sine. Diferenţele dintre ele rezidă în tehnicile de 
comunicare şi în aspectele spre care sunt orientate. 

Un element central în legătură cu care tradiţiile Mahayana şi Tantrayana au deschis 
o nouă linie de gândire, îl constituie întrebarea dacă fiecare individ ar trebui să aspire la 
statutul de Buddha sau ar trebui să se mulţumească cu eliberarea de suferinţă prin 
atingerea stării de perfecţiune numite arahant. Tradiţia Mahayana susţinea ideea ca, in 
loc să atingă iluminarea în calitate de discipol al lui Buddha, fiecare om ar trebui să 
aspire a deveni chiar Buddha, pentru a-i putea ajuta şi pe alţii. Asemenea urmaşilor tradiţiei 
Tantrayana, adepţii Mahayanei credeau într-un ideal superior, acela de Bodhisatva, care 
indica un angajament nelimitat faţă de ceilalţi, fiind expresia cea mai cuprinzătoare a 
altruismului. Buddha este cel iluminat, iar Bodhisatva este cel care aspiră să devină 
Buddha. Viaţa unui Bodhisatva este dedicată practicării unor virtuţi aparte, cum ar fi 
caritatea, răbdarea, strădania, meditaţia şi înţelepciunea. Existenţa unui Bodhisarva se 
concretizează în eliberarea celorlalţi. 

Tantrayana a conferit un profund caracter sacerdotal practicilor religioase, punând 
accent pe simbolism şi pe ritualuri. Spre deosebire de tradiţia Mahayana, aceste practici nu 
au avut o contribuţie evidentă în plan etic, dată fiind legătura lor cu învăţăturile ezoterice. 

Termenul Zen este echivalentul cuvântului dhyana din limba sanscrită, care înseamnă 
meditaţie. Originea sa se regăseşte în China, fiind asociat cu precădere practicii meditative. 
Însă este cu totul opus codurilor de conduită morală şi ritualurilor practicate prin forţa 
conventionalismului. Atunci când o tradiţie devine prea stufoasă în reguli, coduri şi 
proceduri, „metoda” se poate transforma într-un „scop” în sine. În plus, prolifica 


ETICA BUDISTA 95 


orientare filosofică şi scolastică, pe care a cunoscut-o tradiţia indiană după Buddha, a 
eclipsat într-o oarecare măsură tradiţia profund meditativă iniţiată de către acesta. Astfel, 
maeştrii Zen recurgeau la istorioare, paradoxuri, parabole şi exerciţii meditative numite 
koans pentru a soca mintea subjugată de conventionalismul regulilor si al practicilor. 
Această perspectivă se dovedeşte a fi utilă mai degrabă pentru practicarea moralei decât 
pentru teoria eticii; ea subliniază legătura intrinsecă dintre practicarea moralei şi 
transformarea interioară a individului. În acest sens, maeştrii Zen au iniţiat paradoxul 
potrivit căruia finalul moralei deschide calea spre Zen. 

Tradițiile budiste timpurii, ca şi cele de mai târziu, continuă să se menţină în anumite 
zone din Orient, iar influenţa lor s-a răspândit şi în Occident. Cu toate că etica budistă 
influenţează viata adepților săi, există un amestec consistent de ritualuri şi practici 
aparţinând fiecărei culturi, care pe de o parte contribuie la îmbunătăţirea învățăturilor lui 
Buddha, iar pe de altă parte împiedică propagarea acestora. Astfel, budismul continuă să 
se menţină în minţile oamenilor în diferite stadii, cum ar fi cel al practicii obişnuite sau 
de ritual, cel al reflectiei intelectuale sau de controversă sau cel al descoperirii eului 
propriu prin practicarea meditatiei. 

— 
Etica chineza clasicá 


Chad Hansen 


Eseul de faţă are ca temă perioada clasică a gândirii chineze (550-200 î.Hr.), care 
cuprinde cele mai importante curente filosofice. În vederea unei analize mai detaliate a 
viziunilor clasice, vom face o incursiune în întreaga istorie a civilizaţiei chineze, urmând 
epoca budistă şi neoconfucianismul. 

Diferenţele dintre etica occidentală şi cea chineză sunt profunde şi cuprinzătoare. 
Conform psihologiei noastre de origine greacă, eul prezintă o structură duală : raţională 
şi emoţională. Din acest motiv, procesele mintale sunt explicate la nivel de raţionament 
şi dorinţă. Concepţia noastră cu privire la morală face referire la capacitatea de gândire 
a omului. Gânditorii chinezi percep acţiunea umană în mod diferit; în viziunea lor, 
aceasta nu este motivată nici de capacitatea de gândire, nici de concepţii sau dorinţe. 

Gândirea chineză este mai înclinată spre aspecte sociale. Umanitatea are ea însăşi un 
caracter social. Fiinţa umană are o conduită socială (dao). Gânditorii chinezi au reflectat 
asupra modului de păstrare, transmitere sau adaptare a acestei conduite prin intermediul 
discursului public cu scop orientativ. Scriitorii chinezi moderni au tradus cuvântul 
„etică” printr-un termen compus - dao de -, care reuneşte conceptele de cale (orientare) 
şi virtute. Dao desemnează conduita publică, obiectivă. De (virtutea) cuprinde trăsăturile 
de caracter, abilităţile şi dispoziţiile formate ca urmare a adoptării conceptului dao. De 
reprezintă realizarea în plan fizic a lui dao în anumite structuri ale sistemului uman, cum 
ar fi familia, statul sau individul. Virtutea este fie înnăscută, fie însuşită prin adoptarea 
unei anumite conduite. 

Atât dao, cât şi de semnifică mai mult decât simple cerinţe morale. Există orientări 
în materie de modă, etichetă ; există mai multe moduri de a trage cu arcul ; de asemenea, 
există orientări economice şi modalităţi de gândire prudentă. Dao şi de pot avea şi 
conotaţii negative, de exemplu, atunci când vorbim despre mijloacele folosite de oponenți. 
Însă majoritatea scriitorilor chinezi folosesc termenul dao cu referire la propriul sistem 
de orientare comportamentală şi având în vedere perspectiva socială. În traduceri, dao — 
calea (orientarea) - apare de regulă ca o descriere precisă prin prezenţa articolului 
hotărât, care lipseşte în limba chineză veche. Acest lucru nu ridică nici o problemă, dacă 
luăm în considerare faptul că multe şcoli nu au căzut de acord cu privire la adevărata cale. 

i. Perioada daoismului pozitivist: Confucius şi Mo Tzi 


1) Confucius si daoismul conventional 


Confucius (551-479 î.Hr.) a fost cel dintâi şi cel mai cunoscut gânditor al perioadei 
clasice. Totuşi, el afirma cá transmite un simplu cod de conduită socială - li (ritual, cod) — 
moştenit de la inteleptii conducători din vechime. Daoismul lui Confucius are la bază 
Cartea codului Li. Confucius i-a învăţat pe discipolii săi principiile daoismului, care se 
regăsesc în toate textele clasice. Nu se considera un filosof, ci, mai degrabă, un istoric, 
iar sarcina sa nu era aceea de a explica sau de a sistematiza principiile codului, ci de a 
le asimila şi a le transmite mai departe. 

Discipolii lui Confucius au reunit toate dialogurile avute cu acesta sub forma unor 
aforisme care constituie cartea Analectelor. Au existat şi dezacorduri în rândul discipolilor 
cu privire la daoismul promovat de către Confucius. Unii dintre ei puneau accent pe 
ritualul i, în timp ce alţii înclinau spre ren (umanism). Conceptul de ren apare frecvent 
şi oarecum bizar in Analecte. 

Codul ritualic descris de Confucius era alcătuit din denumiri şi definiţii ale unor 
atribuţii. Declaraţiile sale nu conţin în mod expres formulări cu caracter prescriptiv, 
obligatoriu. Principiile codului /i nu sunt segmentate în reguli distincte, generatoare de 
obligaţii. În opinia lui Confucius, rolul fundamental al limbajului este de a orienta 
acţiunea umană. Învățăturile pline de înţelepciune ale conducătorilor străvechi sunt 
înţelese, studiate şi asimilate prin intermediul textelor transmise, al tradiţiilor moştenite 
şi al formelor convenţionale de exprimare. Limbajul devine astfel un instrument de 
coordonare a comportamentului uman. Accesul la aceste învățături este posibil chiar si 
în zilele noastre, datorită consemnării şi transmiterii lor de-a lungul timpului. 

Termenul /i apare explicit în forma sa scrisă. Li desemnează sinteza unei orientări 
culturale pozitiviste, promovate în literatură. Termenul li comportă multiple variante de 
traducere : ritual, tradiție, etichetă, obiceiuri, ceremonii, conformitate. Echivalentul cel 
mai frecvent este acela de formalitdti. În acest sens, li se referă la formule tipice de 
adresare, la ţinuta de doliu şi chiar la comportamentul în timpul mesei. Confucius nu 
abordează acest concept în manieră critică ; nu ridică problema necesităţii de a urma 
tocmai aceste norme convenţionale (aspect întâlnit în etica socratică) ; însă este conştient 
de faptul că normele convenţionale variază de la un domeniu la altul şi de la o perioadă 
de timp la alta. 

Filosofii chinezi ai epocii şi-au exprimat punctele de vedere diferite şi asupra 
termenului i (morală). În sens strict, termenul înseamnă corectitudine ; într-o abordare 
deontologică, sensul este acela de obligație. Eu însă evit acest sens, întrucât gânditorii 
chinezi nu şi-au împărţit modelele orientative în reguli cu caracter de sentinţă. Aceştia nu 
individualizează obligaţiile şi datoriile în modul în care o facem noi. Conceptul i trebuie 
înţeles ca formă ideală a conduitei sociale corespunzătoare în sfera limbajului. Confucius 
propune ideea de morală formală (li i), care se opune moralei utilitariste a lui Mo Tzi (li 
comportând o scriere diferită) şi moralei intuitive (ren i) a lui Mencius. 

Confucius nu a pledat nici pentru conţinutul Cărții codului Li, nici pentru autoritatea 
sa de orientare. A insistat însă pe o dilemă de natură practică, şi anume modalitatea de 

a sesiza corect orientarea din limbajul unui text şi de a folosi cartea cu scopul de a ne 
forma propriile virtuti, prin însuşirea conduitei (orientării) propuse de către învățații din 
vechime. 

Confucius a abordat şi problema interpretării intelectuale a textelor orientative. În 
viziunea sa, aceasta ţine de latura educaţională a daoismului. A argumentat că succesul 
comunicării unui dao (orientare) literar constă în corectarea denumirilor (Analecte 
13:3). Primul pas este analiza — însuşirea conţinutului. În acest sens, discipolii lui 
Confucius au studiat lucrările autorilor clasici, care conţineau atât coduri orientative, cât 
şi o descriere recunoscută a modelelor veritabile de virtute din istorie. 

Cât despre noi, învăţăm să ne asumăm aceste roluri culturale şi să le îndeplinim prin 
studierea modelelor existente în realitate şi în literatură. Modelele ne învaţă interpretarea 
muzicii sau a propriilor roluri. Societăţii îi revine datoria de a ne oferi şi de a identifica 
în mod corespunzător exemple de conducători, îndrumători spirituali, părinți si fii. 
Pornind de la aceste modele vom ajunge şi noi să ne cunoaştem rolurile, mai ales că 
dorinţa de integrare a acestora în propria persoană reprezintă o trăsătură care decurge 
din însăşi natura socială a fiinţei umane. Devenim umani în întregime prin extinderea 
rolurilor pe care le detinem şi desávársiti prin măiestria cu care le jucăm. 

Oficierea unui ritual prezintă o asociere de sens cu interpretarea unei compoziţii 
muzicale, asociere pe care Confucius o redă şi în plan terminologic prin alăturarea a doi 
termeni : yue (muzică) şi li (ritual). O piesă muzicală poate fi interpretată bine sau mai 
puţin bine, iar acest lucru nu depinde decât de noi înşine. În acelaşi fel, formarea 
caracterului presupune integrarea unui ritual (li) în propriile roluri. Ren (umanismul), 
concept învăluit oarecum în mister, asigură realizarea corespunzătoare a lui dao (orientarea, 
conduita). 

Abilitatea interpretativă trebuie separată de codul conform căruia se realizează 
interpretarea propriu-zisă, însă este, totuşi, necesară păstrarea unei legături strânse cu 
acesta. Caracterul uman presupune existenţa unei intuitii interpretative. Nu putem vorbi 
despre instrucţiuni precise în materie de ren, acestea fiind ele însele supuse interpretării. 
De aceea, reprezintă un dat. Totuşi abilităţile interpretative pot fi îmbunătăţite prin 
învăţare şi practică, iar în lipsa lor codul tradiţional nu poate funcţiona corespunzător. 

Astfel, caracterul uman constă tocmai în abilitatea de adaptare a denumirilor, care 
presupune operarea diferentierilor de rigoare şi transpunerea lor într-un context corespunzător. 
Codul trebuie perceput ca un program integrat. Pentru a accesa programul care conţine 
termenul X, este necesară definirea acestuia ca şi X sau non-X. Toţi termenii care se 
regăsesc în cod trebuie adaptati ; cu alte cuvinte, trebuie verificată corectitudinea asocierii 
pe care oamenii o fac între denumiri şi obiecte. Altfel, indicaţiile prezente în cod vor 
duce la o conduită greşită a oamenilor. Din moment ce în confucianism există tendinţa 
de a considera dao ca aparţinând ordinii naturale a lucrurilor, se explică preocuparea 
principală a gânditorului pentru adaptarea denumirilor. „Dacă denumirile nu sunt 
adaptate... lucrurile nu pot fi îndeplinite... iar oamenii nu vor şti nici măcar cum să-şi 
mişte mâinile sau picioarele.” 

Conducătorul adaptează numele, atribuind oamenilor diverse poziţii statutare. Cea 
mai mare parte din conţinutul codului asociază acţiuni corespunzătoare unor persoane 

care îndeplinesc diverse roluri sociale — de părinte, frate, conducător, preot etc. Denumirile 
vizează în primul rând, rolurile sociale ierarhice. Conducătorul este cel care numeşte 
preoţii. Restul oamenilor se vor conforma, folosind acel nume pentru a-şi orienta 
comportamentul către persoana care îndeplineşte rolul respectiv. În mod similar, Confucius 
a adus argumente în favoarea ideii conform căreia identificarea statutului de părinte sau 
de fiu să fie realizată tot de către sistemul politic ; aceasta pentru a se păstra legătura cu 
principiile codului şi pentru a se obţine modelele relevante pentru îndeplinirea rolurilor 
descrise în codul tradiţional. În absenţa unei metode de utilizare a denumirilor convenite 
şi recunoscute în plan social, codul nu-şi poate îndeplini funcţia orientativă. 

La bază, adaptarea denumirilor presupune mai mult decât o simplă referire la cod, 
întrucât această adaptare este o condiţie necesară pentru utilizarea codului. Ren (umanismul) 
reprezintă abilitatea intuitivă care face posibilă îndeplinirea corespunzătoare a ritualului 
li. Ren poate fi aplicat atât în acţiunile proprii, cât şi în încercările de îndrumare a 
celorlalţi ; este un element indispensabil în procesul de adaptare a modului de utilizare 
a limbajului. În condiţiile în care oamenii nu se implică în modelarea rolurilor, iar 
conducătorii nu recunosc şi nu stabilesc modul de îndeplinire a acestora, nu putem vorbi 
despre o orientare bazată pe roluri, propusă de către conducătorii înţelepţi străvechi. 

Aşa cum reiese din anumite pasaje, Confucius nu a promovat intuiţia interpretativă 
(simţul interpretativ, pe care el însuşi îl cultiva sub apelativul de ren). Deşi folosea 
termenul în mod frecvent, este cunoscută reținerea sa în a-l defini cu exactitate. Ca 
răspuns la frustrarea discipolilor săi, Confucius a făcut referire de două ori la esenţa 
unificatoare a elementelor care formau propriul său dao călăuzitor. El a făcut următoarea 
afirmaţie : „Ideea mea de dao urmează un singur fir”. Zeng Tzi a răspuns : „Înţeleg”. După 
plecarea lui Confucius, cineva a întrebat: „Ce a vrut să spună maestrul ? ”. Răspunsul lui 
Zeng Tzi a fost acesta : „Pentru maestru, dao înseamnă credinţă şi reciprocitate”. (Analecte, 
4:15). Toţi adepţii confucianismului sunt de acord cu supoziţia făcută de Zeng Tzi. 

Pe de altă parte, Confucius formulează clar o versiune negativă a regulii de aur: 
„Ceea ce tie nu-ţi place, altuia nu-i face”. Aceasta are la bază principiul reciprocitatii şi, 
în simplitatea sa, se află într-o poziţie conflictuală în raport cu codul Ji atât de elaborat, 
pe care Confucius l-a amintit în repetate rânduri. Este greu de crezut că această regulă 
de aur se voia a fi un substitut al moralei bazate pe roluri sociale — aşa cum Hristos a 
aşezat legea Sa de aur în locul celei vechi. Totuşi, asemenea pasaje sugerează faptul că, 
în timp ce codul are un caracter convenţional, interpretarea sa se pretează unor considerente 
morale mai generale. Refuzul lui Confucius de a detalia conceptul de ren generează 
speculaţii cu privire la ideea că ren ar putea fi un sentiment moral universal care 
orientează interpretarea. Traducerea convenţională a termenului prin „umanism” sau 
„bunăvoinţă”, sugerează un standard universal de interpretare, cu accent utilitarist. 
Confucianiştii nu sunt de acord cu acest rezultat. În viziunea tradiţională, ideologia 
confucianistă este una antiutilitaristă tocmai datorită criticilor lansate la adresa doctrinei 
utilitariste. 

Dincolo de dezvoltarea unei intuitii interpretative, Confucius nu a formulat nişte 
axiome abstracte de conduită, sistemul său normativ explicit fiind bazat pe existenţa 
rolurilor ; astfel, el nu atribuie alte valori normative omului decât cele aferente raporturilor 

sociale. Toate responsabilitatile individului faţă de cei din jurul său sau fata de alte 
lucruri care compun societatea sunt responsabilităţi care tin de poziţia ocupată în aceasta 
societate. Rolurile sociale reprezintă un factor natural, iar dintre ele se evidenţiază 
rolurile familiale ca element central. În virtutea acestui fapt, confucianismul poate fi 
caracterizat ca sistem al afecțiunii pártinitoare sau graduale. Avem de-a face cu persoane 
cum ar fi „mama”, „fiica”, „aproapele” sau „mentorul” — idee aflată în opoziţie cu 
viziunea kantianá asupra individului în calitatea sa de simplă persoană sau subiect. La 
Kant, temeiul respectului moral îl constituie caracterul raţional al subiectului (persoanei) 
moral (capitolul 14, „Etica lui Kant”). 

În teoria etică a lui Confucius, sentimentul meritului cunoaşte o slabă manifestare. 
Acest lucru este valabil şi în cazul atitudinilor deontologice obişnuite, cum ar fi condiţiile 
categorice de a spune adevărul sau de a respecta angajamentele făcute, de a fi corect sau 
de a respecta libertatea celorlalţi. Confucius s-a opus vehement conducerii pe baza legii. 
Pe de o parte, a condamnat înclinația spre pedeapsă pentru inducerea egoismului. Pe de 
altă parte, s-a opus egalitarismului promovat prin codurile de legi, care erodează sistemul 
bazat pe roluri. Astfel, Confucius a propus înlocuirea legii cu educaţia socială, îmbinând 
adaptarea denumirilor şi îndeplinirea rolurilor cu un dao sociocultural de orientare 
tradiţională, regăsit la gânditorii clasici. Baza raporturilor normative dintre oameni este 
dată de raporturile aferente rolurilor sociale şi nu de simpla mijlocire a raţiunii. 


2) Mo Tzi şi daoismul utilitarist 


Mo Tzi, cel dintâi gânditor adversar, a preluat, în mare parte, structura schemei normative 
elaborate de către Confucius. Şi el a înclinat spre analiza modului în care denumirile 
cuprinse în codurile etice influenteazá comportamentul, în defavoarea analizei unor 
formulări indicând obligativitatea (ceea ce trebuie făcut). Orice denumire este utilizată în 
baza unei evaluări de tipul shi (dacă da, corect) sau fei (dacă nu, incorect). Cunoaşterea 
denumirii înseamnă a o asocia cu shi, dacă există concordanţă logică între ele şi a o 
asocia cu fei în cazul contrar. Această capacitate de a distinge lucrurile potrivit criteriilor 
limbii generează tendinţa de abordare a fiecărui discriminant în manieră particulară. 
Totuşi, Mo Tzi ridică o serie de ipoteze filosofice cu privire la conţinutul lingvistic 
explicit al actului orientativ, afirmând că este necesară argumentarea conţinutului tradiţional. 
De ce ar trebui să considerăm tradiţiile şi obiceiurile specifice ca fiind simbolul moralei 
(i)? De ce să privim umanismul (ren) ca pe o simplă abilitate de interpretare, aplicabilă 
conduitei reprezentate prin dao ? Orice abilitate de acest gen ar trebui să ne orienteze şi 
spre crearea unor coduri etice noi, aşadar spre revizuirea moralei sociale. Din acest 
motiv, Mo Tzi pune sub semnul întrebării autoritatea modelelor daoiste ancestrale. 

Uneori obiceiurile pot fi cât se poate de greşite. În acest sens, Mo Tzi dă exemplul 
membrilor unui trib care, în virtutea tradiţiei, îşi sacrificau cei dintâi născuţi (fapt care 
ar trebui să uimească pe orice adept al confucianismului). De aceea ar trebui să existe 
criterii de selecţie a conţinuturilor daoiste. Pentru aceasta, Mo Tzi a propus utilitatea ca 
standard de evaluare, norma fiind aplicabilă şi asupra conceptelor shi (corect) şi fei 
(greşit) ; astfel ea a devenit un criteriu atât pentru ordonarea, cât şi pentru rectificarea 
denumirilor în sistemul daoist. 

Mo Tzi a argumentat că la originea acestui criteriu stă o voinţă universală sau divină 
care nu este altceva decât o înclinaţie naturală spre bine, în detrimentul răului. Această 
asociere în sine orientativă (bine-rău) a reprezentat punctul de plecare în folosirea 
tuturor celorlalte perechi de termeni. Ignorând această primă distincţie, înţelegerea clară 
a legăturii shi-fei este imposibilă, după cum afirmă chiar Mo Tzi. Prin urmare, un dao 
corect şi pozitiv ar trebui să conţină toate acele elemente care amplifică avantajele, 
atunci când sunt angajate corespunzător în comportamentul individului. Mo Tzi este un 
utilitarist în sfera limbajului. În opinia sa, alegerea codului pe care îl vom urma, precum 
şi distinctiile între termenii acestui cod, au la bază un criteriu unic. Aceeaşi selecţie 
trebuie operată şi asupra metodelor de sporire a binelui (li) şi de diminuare a răului (hai) 
în mod constant. 

Propunerea lui Mo Tzi este fondată pe conceptul de „iubire universală”, diferită de 
„iubirea părtinitoare” care se regăseşte în gândirea lui Confucius. O cale sau conduită 
dao bazată pe o iubire părtinitoare nu este consecventă întrucât va naşte în adeptul său 
preferința ca ceilalți să adopte o atitudine universală, mai generală (Mo Tzi, secţiunea 
16). În etica chineză problema se pune cu privire la acel dao care trebuie inoculat în 
mintea oamenilor pentru a le călăuzi propriul ze. Doctrinele create pe principiul iubirii 
părtinitoare conduc la ideea inoculării unui dao întemeiat pe principiul iubirii universale. 
Întrucât acest dao confucianist este echivalent cu autocondamnarea, el este, în acelaşi 
timp, lipsit de consecvență. 

După cum afirmă Mo Tzi, modul de analizare a denumirilor şi de stabilire a valorilor 
Shi şi fei trebuie să fie uniform, la nivelul întregii societăţi. De asemenea, ar trebui 
eradicate multe dintre ritualurile funerare sofisticate, concertele costisitoare şi mai ales 
strategiile agresive de luptă, deoarece acestea irosesc resurse care ar putea fi valorificate 
în folosul comunităţii. El îi condamnă pe confucianisti şi pentru faptul că, în probleme 
minore, sunt capabili să facă distincţia între moralitate şi imoralitate, în timp ce în 
probleme majore, cum ar fi implicarea statului într-un război, aduc elogii conducătorului 
şi consideră acţiunea sa ca fiind una „morală”. E ca şi cum am spune că puţin alb 
înseamnă „alb”, iar mult alb înseamnă, de fapt, „negru”. Din acest punct de vedere, 
confucianismul a adus un exemplu negativ în ceea ce priveşte utilizarea termenilor. 

Modalitatea propusă de Mo Tzi are un caracter utilitar, deoarece el nu asociază 
utilitatea unei stări subiective (cum sunt plăcerea, fericirea sau satisfacerea dorințelor), 
ci unei bunăstări materiale, obiective. Perspectiva lui Mo Tzi în materie de etică este mai 
puţin individualistă decât abordările tipic occidentale sub multe aspecte. Viziunea sa 
asupra percepţiei socratice este mai degrabă socială decât individualistă. În timp ce 
Socrate se întreabă dacă ar trebui sau nu să se supună codurilor recunoscute la nivelul 
întregii societăţi, Mo Tzi pune problema în sens invers, intrebándu-se dacă societatea ar 
trebui să accepte sau să modifice propriile sale coduri cu caracter public. 

ii. Concepţia antilingvistică : Yangzhu, Mencius şi Lao Tzi 


1) Mencius : conduita naturală 


Mencius a trăit în vremea când şcoala formată de către Mo Tzi a devenit un curent 
filosofic larg răspândit şi o importantă forţă politică, fiind în opoziţie cu confucianismul. 
Însă Mencius nu a agreat nici extinderea gândirii lui Mo Tzi şi nici ideile lui Yangzhu, 
adept al consecventialismului. De la acesta, Mencius a păstrat doar ideea potrivit căreia 
limbajul este o formă de materializare a egoismului. În viziunea lui Yangzhu, divinita- 
tea-natură constituie temelia de orientare a conduitei ; mai mult decât atât, porunca 
divină are un caracter implicit, regăsindu-se mai degrabă în abilităţile înnăscute ale 
omului decât într-o voinţă universală. Divinitatea este cea care hotărăşte durata vieţii, 
înzestrând fiinţa umană cu un anumit gi („suflare”) încă de la naştere. A muri înainte de 
vremea sorocită înseamnă o încălcare a ordinii divine. De aceea, individul trebuie să 
evite orice activitate (în special cea politică) care ar duce la epuizarea energiei vitale gi 
înainte de momentul stabilit de sus. Viaţa reprezintă un ordin divin de autoconservare, 
deci o datorie. 

Mencius a preluat ideile celor doi oponenți ai săi cu privire la necesitatea unor 
condiţii naturale sau divine care să constituie baza unui dao social, conventional. El a 
susţinut faptul că îndrumarea divină îmbracă forma unor sentimente sau inclinatii 
înnăscute spre comportament. Acestea nu sunt simple predilectii pentru o conservare de 
natură egoistă şi nici predilectii generale pentru beneficii altruiste. Înzestrarea divină 
este morala deplin instinctivă aflată în stadiul de sămânță. Fiecare om se naşte cu o 
înclinaţie ereditară spre comportament. Pe parcursul maturizării, această înclinaţie se 
anihilarea factorilor de influenţă externi, această înclinaţie va da naştere, în final, unui 
caracter moral de tip confucianist. Inima este echivalentul conştiinţei din teoriile occidentale, 
cu excepţia faptului că în concepţia lui Mencius, capacitatea de discriminare morală 
sporeşte în acuratețe de-a lungul vieţii. 

Înclinaţiile spre comportament formează ceea ce se cheamă xin - adică alăturarea 
inimii şi a minţii, care deţin împreună controlul asupra întregului trup ; rolul său este 
acela de a directiona comportamentul uman. Mencius identifică patru surse din care se 
formează cele patru virtuti esenţiale. Prima sursă este tocmai înclinația umană a cărei 
inoculare o promova şi Mo Tzi. Simpatia fata de cei din jur se manifestă pe plan exterior, 
iar această exteriorizare ajunsă la un nivel avansat se transformă în virtutea bunăvoinţei. 
Cel de-al doilea izvor este sentimentul ruşinii, care motivează dezvoltarea moralei (7). A 
treia sursă este sentimentul de respect şi consideraţie faţă de cei superiori, sentiment care 
motivează conformitatea în raport cu li. Nu în ultimul rând, omul are şi capacitatea 
înnăscută de a distinge între shi şi fei. Ceea ce este aprobat în context şi comportă o 
distincţie la nivel de acţiune şi atitudine este caracterizat prin Shi, iar ceea ce nu este 
aprobat se defineşte prin fei. Această tendinţă de formare a atitudinilor pro şi contra, 
a celor de orientare a acţiunii, evoluează spre înţelepciunea pragmatică numită zhi 
(„cunoaştere”). 

Din aceste seminţe vor creşte, pe parcursul unei maturizări fireşti, virtutile care le 
sunt asociate. Totuşi, omul poate împiedica dezvoltarea lor sănătoasă, normală ; factorii 
economici şi sociali pot interveni în procesul de conturare a trăsăturilor morale. Oamenii 
ajunşi în pragul disperării din cauza războaielor sau a lipsurilor materiale nu vor dezvolta 
un caracter moral corespunzător. De asemenea, adepţii teoriilor lui Mo Tzi, respectiv 
Yangzhu se află în acceaşi situaţie, deoarece încearcă să forţeze procesul de maturizare 
prin utilizarea cuvintelor şi a limbajului, argumentându-şi disocierile pe baza unor 
considerente de ordin natural. Cei doi folosesc un criteriu distinctiv de bază pentru a 
modifica tendinţa naturală spre o conduită morală : binele - răul şi sinele - celălalt. Ei 
susţin ideea adoptării unor practici lingvistice în vederea modificării schemei obişnuite, 
care se aplică în evaluările de tip shi-fei. În sfârşit, aceste ,seminte” ale virtuţii pot fi 
împiedicate să se dezvolte şi atunci când omul nu aspiră cu adevărat şi nu încearcă să 
încurajeze acest lucru. Dacă omul ar putea înlătura toate aceste influenţe negative, 
perfecțiunea sa morală ar reprezenta o regulă şi nu doar o rară excepţie. 

Mencius susţinea că practicile convenţionale se justifică prin însăşi originea lor 
spontană. Ritualurile de înmormântare au apărut ca o consecinţă normală. Ar fi greu, 
chiar insuportabil, să ne imaginăm insectele şi alte creaturi devorând trupul neînsufleţit 
al părinţilor decedați. De aceea, divinitatea a hotărât in mod indirect desfăşurarea acestui 
ritual prin intermediul sentimentelor şi al înclinațiilor comportamentale afective. Ataşamentul 
faţă de familie sau faţă de clan (neam) reprezintă o formă a iubirii părtinitoare, care 
aparţine şi ea naturii fireşti a lucrurilor. Divinitatea este cea care imprimă un anumit 
comportament în om încă de la naşterea sa, la fel cum stabileşte şi rangul specific al 
acestuia şi capacitatea sa de a face anumite distincţii în vederea orientării acţiunilor 
proprii (abilitatea interpretativă cu privire la shi-fei). O diferenţiere spontană este corectă, 
în timp ce o diferenţiere bazată pe criterii specifice stabilite în prealabil nu poate decât 
să deformeze modul natural al distinctiei spontane. 

Pornind de la ipotezele formulate atât de către Confucius, cât şi de către Mo Tzi, 
Mencius a lansat o idee radicală, şi anume aceea că motivaţia omului pentru o conduită 
etică, precum şi caracterul sunt naturale, provenind din educaţie (deşi trebuie cultivate). 
Mai mult decât atât, morala nu este produsul sau rodul civilizaţiei, ci este ereditară, 
organică, iar odată cu vârsta maturității, tendinţele native culminează cu o morală a 
înţelepciunii. 

Din moment ce motivațiile sunt naturale, ele se află într-o comuniune mistică şi 
permanentă cu întreaga ordine a naturii, motiv pentru care omul înţelept poate face din 
lumea întreagă subiectul preocupărilor sale în materie de etică. Odată desăvârşită, 
structura organică a inimii ne pune în armonie cu o energie morală de natură cosmică - 
acel qi asemănat metaforic unei revărsări de ape - pe care o folosim şi de care suntem 
folosiţi în acelaşi timp. 

În acelaşi fel, Mencius a adus câteva explicaţii referitoare la codul li. Fiind elaborat 
de către conducătorii înţelepţi, acesta constituie cea mai bună sinteză, aşadar esenţa unui 
dao corect. Însă temeiul fundamental al unui comportament moral îl constituie tocmai 
raţiunea omului înţelept şi nu teoria regăsită în cărţi (Mencius, 4A : 2). Întrebarea care ar 
trebui să însoţească orice situaţie dificilă este următoarea : „Ce ar face un înţelept într-o 

astfel de împrejurare ? ”. Orice posibilitate de acţiune este unică si, de aceea, o intuiţie 
dezvoltată este preferată oricărui sistem etic bazat pe limbaj. În lipsa intuitiei am 
interpreta greşit discursul orientativ. Prin urmare, Mencius insistă asupra conceptelor de 
ren şi i, în timp ce Confucius îl accentuează pe cel de Ji. 

Opoziția ganditorului faţă de ideile lui Mo Tzi şi Yangzhu cu privire la limbaj, se 
transformă într-o opoziţie directă la adresa limbajului, pe care îl consideră drept 
principala cauză a devierii tendinţelor naturale spre comportamentul moral. Cu toate că 
Mencius îşi afirmă în mod liber ideile, el evită formularea unei teorii normative în acest 
sens. Orientarea în funcţie de orice expresie etică inventată determină formarea a două 
„fundamente” ale comportamentului propriu: pe de o parte, încrederea în propriile 
instincte morale, iar pe de altă parte, încercarea de a schimba aceste instincte pentru a 
fi în concordanţă cu un model lingvistic sau cu un dao explicit. Acest lucru nu face decât 
să diminueze sau să altereze instinctele etice native. Ulterior, dezvoltarea lor nu mai 
poate fi stimulată prin analiza unor criterii diferenţiale, la fel cum nu putem forţa o 
plantă să crească mai repede trăgând de tulpina ei. 


2) Lao Tzi : doctrina caracterului primar înnăscut 


Mencius nu a fost singurul filosof a cărui gândire se opunea limbajului. Lao Tzi, autorul 
legendarei scrieri Dao De Jing (Tao-te Ching), propune o altă abordare în aceeaşi direcţie. 
Cei doi filosofi sunt de acord cu faptul că nici o coordonare de natură lingvistică a 
comportamentului nu poate asigura o orientare constantă şi adecvată a acestuia. După 
cum a arătat Mo Tzi, confucianismul de etichetă nu poate oferi un dao constant. În 
absenţa unui simţ interpretativ, conduita este nedefinită (lipsită de fermitate), iar iubirea 
părtinitoare conferă acestei conduite un caracter comun. În plus, apelul lui Mo Tzi la 
utilitatea colectivă ar putea fi la fel de neconsecvent. Mencius a dovedit că un dao bazat 
pe utilitate ar putea să nu justifice apelul la utilitatea colectivă (Mencius, 1A : 1). 
Încurajarea discursurilor pe tema utilității s-ar putea să nu fie benefică societăţii. Mai 
mult, chiar şi în condiţiile acceptării unui anumit conţinut lingvistic, după cum sublinia 
Confucius, problema interpretării rămâne valabilă. O orientare lingvistică necesită o 
coordonare extralingvisticá. Este necesară intuiţia morală pentru a face posibilă inter- 
pretarea termenilor care compun un model de conduită, întrucât codul propriu-zis nu 
poate furniza cu certitudine nişte tipologii comportamentale constante. 

Scrierea Dao De Jing oferă un argument de ordin lingvistic explicit, care vine în 
sprijinul scepticismului legat de consecventa oricărui dao. Nici un dao nu poate fi 
constant deoarece denumirile (ming) nu sunt nici ele constante. Orice dao poate fi 
interpretat în diverse moduri, iar aceasta pentru că asocierea oricărei denumiri din 
conţinutul său presupune atât o diferenţiere prin interpretare, cât şi un răspuns indus de 
preferinţe. În opinia lui Mo Tzi, distincţia dintre bine şi rău (li şi hai) asigură o bună 
orientare a comportamentului - afirmaţie, totuşi, interpretabilá, mai ales dacă avem in 
vedere diversele teorii despre utilitate. Mo Tzi pare să fi omis următorul lucru: de 
vreme ce discursul social are capacitatea de a modifica afinitatile individului în raport cu 
familia sa, acelaşi discurs poate produce efecte similare şi asupra inclinatiei spre bine a 

omului. Mai mult decât atât, discursul social poate genera diverse moduri de evaluare a 
binelui, fiecare determinând direcţii specifice de acţiune, deci tipologii dao diferite. Dao 
poate fi orientat şi împotriva binelui, ceea ce înseamnă că binele nu este sinonimul unui 
dao constant. 

Denumirile furnizează toate mijloacele etice lingvistice şi, implicit, modalităţile de 
comportare în lumea reală. Ele influenţează modul de diferenţiere a lucrurilor, dorinţele 
şi acţiunile omului. Rolul orientativ al denumirilor constă în faptul că, prin integrarea 
acestora în vocabularul propriu, individul are posibilitatea de a opera o serie de distincţii 
recunoscute la nivel social, operaţii care fac parte din procesul de socializare. Modelele 
sociale ne ajută să alegem direcţiile de acţiune către obiectivul stabilit. Într-un context 
specific, modelele ne învaţă să evaluăm anumite lucruri ca fiind shi, iar altele ca fei ; 
aşadar învăţarea unei denumiri presupune învăţarea shi-fei. 

De fapt, aceste înclinații asimilate, de selecţie şi respingere a lucrurilor, sunt dorinţe 
convenţionale sau dobândite. Un dao lingvistic însuşit se traduce printr-un ansamblu de 
predilectii pentru clasificarea obiectelor, procedură folosită şi în derularea acţiunilor 
proprii. Prin comportament, anumite aspecte sunt selectate, iar altele eliminate ; în acest 
sens, limbajul este un factor coordonator al rationamentelor estimative (wei). Acţiunile 
bazate pe afirmaţia că lucrurile reprezintă sau nu ceea ce sunt într-adevăr sunt acţiuni 
nefireşti şi convenţionale. Renumitul îndemn aparţinând lui Lao Tzi — wu-wei sau 
evitarea rationamentelor estimative - ne îndeamnă să renuntám la această condiţionare 
sociolingvistica. Idealul diametral opus constă tocmai în acţiunea firească şi spontană. 
De fiecare dată când acţiunea este generată de categorii convenţionale, ea devine 
nefirească. O acţiune firească, dimpotrivă, nu presupune existenţa unor noţiuni prealabile. 
Nimeni nu trebuie învăţat să se hrănească sau să doarmă. 

Rationamentele estimative wei (sau comportamentele discriminatorii privind denu- 
mirile) intră în conflict cu spontaneitatea firească a omului. Teoria lui Lao Tzi vine să 
explice atitudinea critică a lui Mencius la adresa metodelor lingvistice. De asemenea, el 
adoptă o viziune mai realistă cu privire la sfera comportamentului uman. Mencius a 
pornit de la ipoteza potrivit căreia intuiţia umană are un potenţial suficient de bogat 
pentru a face din om stăpânul înţelept al unui domeniu etic indivizibil. Viziunea lui Lao 
Tzi referitoare la înclinațiile prelingvistice are vizibile amprente optimiste asupra teoriei 
individualiste occidentale, dar este mai putin idealistă decât viziunea lui Mencius. El afirmă 
cá, în absenţa limbajului si a imbogátirii culturale, oamenii ar fi suficient de sociabili 
încât să formeze mici comunităţi agrare (sate) şi ar avea o existenţă paşnică deoarece 
le-ar lipsi curiozitatea de a intra în contact cu alte comunităţi; acest comportament 
primitiv şi firesc este în acelaşi timp şi constant (chang dao), el fiind posibil doar prin 
refuzul de a acţiona în baza rationamentelor estimative (wu-wei). 

După cum am remarcat în gândirea lui Mo Tzi şi a lui Confucius, metodele contrastive 
utilizează aceleaşi noţiuni, cum ar fi: binele şi răul, frumosul si urâtul, noblețea si 
josnicia etc. Totuşi, cei doi nu sunt de acord cu privire la metodele de stabilire a 
diferenţelor care conferă o anumită orientare comportamentului uman. Lucrarea Dao De 
Jing a lui Lao Tzi invită la un mod de gândire neconvențional, care răstoarnă asocierile 
de termeni opuşi şi înlătură evaluarea. În mod obişnuit, valoarea este atribuită puterii, 

proprietăţii, genului masculin, laturii active, bunávointei, înţelepciunii şi claritatii. Lao 
Tzi ia în considerare şi valorile opuse (supunerea, sărăcia, feminitatea, pasivitatea, 
răutatea şi prostia). Pentru fiecare pereche de termeni opuşi, textul încearcă să motiveze 
renunţarea la opţiunea convenţională. Acest lucru este suficient pentru a demonstra că 
denumirile nu asigură o conduită constantă. 

Dar oare ce urmează după remarcarea inconsecventei conduitei sociale bazate pe 
denumiri şi limbaj? Din acest moment, Dao De Jing devine o enigmă. După părerea 
confucianistilor, Lao Tzi nu face altceva decât să propună conduita negativă ca fiind una 
constantă. Recomandările sale constituie un ghid solid şi în sfera legalităţii, dar mai ales 
în situaţiile care vizează loviturile de stat (răsturnările politice). Adepții legalismului 
extrag pasaje din text care demască „metodele maşiniste” machiavelice aplicate în 
guvernare : menţinerea ignoranței în rândul oamenilor, caracterizarea tolerantei ca fiind 
nefirească etc. 

Eu aş propune o abordare diferită a gândirii lui Lao Tzi. Acesta ne îndeamnă, la fel 
cum a făcut şi Mencius, la o abandonare a mijloacelor lingvistice de dirijare a comporta- 
mentului. Disputa dintre cei doi se regăseşte în percepţia lor diferită asupra mecanismelor 
ereditare umane. În opinia lui Lao Tzi, zestrea ereditară a fiinţei umane, lipsită de 
podoaba culturii şi a limbii, ar fi capabilă să menţină societatea doar la nivelul unei 
comunităţi agrare. Această viziune ar putea fi numită şi daoism primitiv sau incipient. 

De asemenea, putem considera ideea înlăturării valorilor asociate denumirilor ca 
fiind expresia unui scepticism pur. Prin aceasta, teoria lui Lao Tzi se aseamănă cu cea 
a lui Zhuang Tzi. Budiştii interpretează textul în virtutea monismului mistic şi justificând 
resemnarea stoică, aşa cum se observă în natura metafizică a lui Buddha. Există şi alte 
interpretări posibile. Cert este că Dao De Jing afirmă pur şi simplu că nici un enunţ al 
unei metode nu poate fi eficace în permanenţă, deoarece nu poate preciza coerent 
concluzia constantă şi practică ce trebuie desprinsă. 


iii. Nominalismul: metaetica formală 


Importanţa evidentă acordată denumirilor şi limbii în doctrinele etice chineze a dus la o 
perioadă de analiză detaliată a acestora, în care au apărut trei şcoli de gândire. 

Una dintre ele susţinea că reforma în domeniul limbii trebuie să se desfăşoare în 
direcţii teoretice idealiste. Conduita etică bazată pe denumiri trebuie să fie lipsită de 
orice ambiguitate pentru a fi constantă (chang). Această teorie reprezintă o versiune 
formală a doctrinei confucianiste privind adaptarea denumirilor şi constă în a atribui o 
singură denumire unui singur obiect. 

Un alt curent nou, fondat pe doctrina lui Mo Tzi, nu respectă principiul potrivit 
căruia o denumire este asociată unui singur obiect. Limbajul obişnuit nu urmează o 
regulă anume. Spre exemplu, considerăm că un cal alb este un cal şi că a călări un cal 
alb înseamnă de fapt a călări. Uneori însă, recunoaştem că a acţiona asupra unui obiect 
într-un anume fel nu este totuna cu aceeaşi acţiune desfăşurată după alte criterii. Altfel 
spus, suntem de acord că orice hot este om, dar deosebim execuțiile (uciderea hotilor), 

de crime (omuciderea). Teoriile acestei şcoli susțineau şi faptul că limbajul are sens atât 
timp cât este bazat pe cunoaşterea realităţii. Dat fiind bunul-simt şi existenţa asemănărilor 
şi a deosebirilor exterioare, metodele de utilizare a denumirilor pot fi construite pe baza 
unei realităţi exterioare constante. În acest sens, noua şcoală a lansat o teorie care îmbină 
realismul lingvistic cu cel etic, pornind de la ideea că lumea reală constituie premisa 
aprecierii binelui şi răului (shi-fei). 

Al treilea curent a reprezentat o provocare chiar şi pentru acest umanism unanim 
acceptat, în sensul că asemănările şi deosebirile dintre lucruri nu numai că influenţează 
denumirea obiectelor, dar pot fi asociate şi clasificate în nenumărate moduri. Realitatea 
nu privilegiază nici un model constant de clasificare şi nici nu dirijează rationamentele 
de diferenţiere a lucrurilor. Interpretarea oricărui dao (cale, metodă) este realizată prin 
adoptarea uneia dintre mai multe perspective nelimitate. 


iv. Zhuang Tzi: relativismul daoist 


Al treilea curent a dat naştere daoismului promovat de Zhuang Tzi, care s-a detaşat de 
poziţia antilingvistică a lui Mencius şi Lao Tzi. Realiştii au demonstrat incoerenta 
oricărei afirmaţii făcute de pe o asemenea poziţie ; în opinia lor, a afirma că „orice 
formă de limbaj duce la deformarea conduitei dao” însemna tocmai a deforma conceptul 
de dao ; în plus, ei au susţinut ideea că în orice opoziţie de genul shi-fei, una dintre parti 
are întotdeauna valoarea adevărată. 

Zhuang Tzi a inversat daoismul lui Lao Tzi, prin ideea că limbajul nu trebuie înlăturat 
în favoarea acţiunii fireşti şi spontane. A renunţat printre altele şi la ipoteza conform 
căreia „divinitatea”, „ordinea naturală” sau „realitatea” ar constitui o bază stabilă în 
construirea oricărui dao. Zhuang Tzi a asemănat toate concepţiile divergente anterioare 
cu nişte „rezonanţe ale divinității”, fiecare fiind expresia ordinii naturale sau divine. 
Prin caracterul lor realist, ele sunt şi fireşti (naturale), însă prin această naturalete nu 
devin superioare unele altora. Toate opiniile cu privire la shi-fei se situează pe poziţie de 
egalitate în perspectiva divină sau cea a realităţii. 

Din moment ce abordăm această viziune cosmică superioară, trebuie să conferim 
acelaşi statut şi concepţiei despre animale, în raport cu care specia umană nu se bucură 
de un tratament privilegiat în problema vieţii şi a morţii, viaţa şi moartea având un 
caracter universal. 

Zhuang Tzi a arătat că orientarea care decurge din simpla ordine naturală se soldează 
cu un eşec şi că există o anumită valoare shi (ceea ce este corect) care serveşte drept 
premisă interpretativă. Să ne gândim, de exemplu, la modul în care Mencius a încercat 
să determine conduita pornind de la calităţile naturale ale inimii şi ale minţii şi presupunând 
că cele două ar trebui să subordoneze toate celelalte predispozitii naturale. Mencius a 
asociat înţelepciunea cu valoarea de adevăr shi, iar nechibzuinta în cultivarea sensibilităţii 
şi a raţiunii (deci a inimii şi minţii) a asociat-o valorii fei. Ideea potrivit căreia inima şi 
mintea ar reprezenta un standard deformat - deosebirea dintre o dezvoltare normală si 
una deficientă a ansamblului inimá-minte — presupune existenţa unui anumit standard in 

dezvoltarea inimii, diferit de latura firească, organică a acesteia. O evaluare shi-fei 
(corect-greşit), realizată prin intermediul inimii şi al minţii ajunse la maturitate, nu poate 
fi concepută fără acumularea şi însuşirea în prealabil a unor capacităţi arbitrare de 
judecată. 

Astfel, Zhuang Tzi ajunge la o viziune sceptică asupra conduitei, şi anume cea 
realizată prin limbaj. Distinctiile fireşti sau estimative sunt corecte numai cu condiţia 
existenţei unui punct de vedere estimativ. Orice valoare shi se pretează unei interpretări 
corelative, în sensul că ceea ce este corect dintr-o anumită perspectivă sau concepţie 
intelectuală este greşit dintr-o perspectivă diferită. Solutionarea diferenţelor de opinie 
necesită un al treilea punct de vedere. Cunoaşterea este un proces inepuizabil, însă 
existenţa umană este limitată. A încerca atingerea cunoaşterii absolute (deci a ceea ce 
este infinit) în timpul vieţii pământeşti (limitate) este imposibil. Chiar dacă am deţine 
această cunoaştere nu am şti acest lucru, la fel cum nu am şti nici dacă am descoperit 
diferenţa dintre cunoaşterea constantă şi ignoranță. 

Prin urmare, care ar fi rezultatul urmărit de Zhuang Tzi prin această analiză necognitiva ? 
(Despre noncognitivismul în etica occidentală, vezi capitolul 38, „Subiectivismul”.) În 
aparenţă, este vorba despre trei concluzii practice. 

În primul rand, Zhuang Tzi acordă o importanţă deosebită tolerantei şi gândirii 
flexibile — atitudinea deschisă faţă de alte perspective, diferite de cele proprii. Totuşi, 
este conştient de faptul că îndemnul său presupune existenţa unui punct de vedere 
auxiliar (o opinie despre alte opinii). Din perspectiva lui Zhuang Tzi, orice motivaţie de 
a condamna alternativele la varianta de discurs şi de comportament aleasă este lipsită de 
sens. Metodele mai recente de clasificare şi de orientare a acţiunii (de exemplu, ştiinţa) 
conceptuale mai noi caracterizează spiritul tânăr, flexibil, în timp ce reticenta şi rigiditatea 
sunt specifice batranetii şi morţii inevitabile. În acest sens, Zhuang Tzi este de părere că 
preferința omului pentru viaţă şi teama de moarte sunt consecinţe ale ignoranței sau ale 
necunoasterii. 

În al doilea rând, aspectele obişnuite se pot dovedi suficiente in cooperarea elementară 
şi în raporturile reciproce cu ceilalţi, iar în practică este posibil a pretinde ceva mai mult 
decât o simplă opinie sau metodă. 

În cele din urmă, indiferent de drumul ales în viaţă (chiar şi practicarea meseriei de 
măcelar), omul are posibilitatea de a-şi modela îndemânarea până la perfecţiune, până 
când aceasta devine o a doua natură, moment în care omul se identifică cu propria sa 
lucrare. Când omul va fi dobândit acea intuiţie care să-l călăuzească în toate acţiunile 
sale, capacitatea sa interioară va converti orice energie din exterior într-un factor de 
stimulare şi de modelare a îndemânării. Orice activitate deprinsă poate să devină măiestrie 
şi deci izvor de frumuseţe, însă, din nefericire, cultivarea unui talent presupune renunţarea 
la altele. A fi desăvârşit într-un anumit domeniu înseamnă a fi mai puţin bun în altul. 

v. Xun Tzi: confucianismul pragmatic 


Prin studiul teoriilor analitice asupra limbajului, Xun Tzi a descoperit o cale de a readuce 
în actualitate confucianismul. După cum au demonstrat Hui Shi şi Zhuang Tzi, distinctiile 
Shi-fei au un temei natural. Mai mult, singurele temeiuri legitime sunt cele de care s-au 
detaşat Mencius şi Lao Tzi. Numai un model prestabilit de shi-fei poate asigura o corectă 
utilizare a denumirilor ; dar realitatea nu este capabilă să asigure acest lucru. Oamenii 
sunt fiinţe sociale, iar standardele de acceptabilitate sunt stabilite la nivel social. 
Impulsurile noastre interioare ne determină să adoptăm, să păstrăm şi să transmitem mai 
departe regulile de conduită. O persoană responsabilă ar trebui mai degrabă să se 
conformeze unor asemenea reguli dacât să le submineze. Din acest motiv, societatea îi 
sancţionează pe cei care interpretează lucrurile în mod greşit şi fac noi distincţii, 
semănând, astfel, o confuzie conceptuală. 

Metoda confucianistă străveche bazată pe ritualuri reprezintă unicul ghid de conduită. 
Maestrii au descris-o atât de explicit şi generaţii nenumărate au urmat-o cu succes. Ca 
urmare, alterarea ei ar duce la anarhie şi dezastru în această lume care se află deja sub 
semnul pericolului. Istoria vine să demonstreze că doar acel dao tradiţional poate face 
posibilă supraviețuirea fiinţei umane, pe de o parte deoarece coincide cu sentimentele 
naturale, fireşti, iar pe de altă parte deoarece inoculează sentimente şi dorinţe obişnuite. 
Practicarea obiceiurilor duce la inocularea acestor dorinţe în rândul maselor. Însă 
dorinţele diferă în funcţie de statut şi de rolurile aferente lui, în sensul că cei care se 
bucură de o poziţie superioară vor adopta o categorie aparte de dorinţe şi înclinații. Daca 
aspiraţiile variază în rândul populaţiei, societatea poate distribui mai uşor resursele 
limitate pentru a satisface toate aceste aspirații. De pildă, dacă toti oamenii ar dori 
veşminte din mătase, s-ar ajunge la concurenţă, la conflict şi deci la haos. Prin urmare, 
mătasea a fost desemnată simbol exclusiv al aristocrației. Abilitatea de clasificare si de 
orientare selectivă va duce în cele din urmă la egalitate. 

Există o predilecție înnăscută a omului pentru asemenea diferențieri şi pentru adoptarea 
unor sisteme etice convenţionale existente în prealabil. Eroarea constă tocmai în ipoteza 
idealistă lansată de către Mencius, prin care natura este cea care îl expune pe om la un 
conţinut specific. De fapt, omul este moral din fire numai în virtutea faptului că utilizează 
limbajul in mod firesc, însă tot el are şi înclinația pentru o structură convenţională sau 
alta. Xun Tzi mai afirmă că toţi oamenii deţin capacitatea abstractă de a fi înţelepţi 
întrucât sunt capabili să îşi asume orice rol împreună cu dorinţele corespunzătoare 
acestuia. Dacă oamenii ar fi în stare să-şi reprime toate patimile, neliniştile şi obsesiile 
deviante, ar putea găsi adevărata cale, la fel ca înaintaşii lor înţelepţi. În condiţiile în 
care toate celelalte motivații devin tot mai intense, renunţarea la valorile de conduită 
străvechi ar fi un fapt situat undeva între nesocotintá şi nebunie. 

vi. Era Intunecată: sfârşitul celor „o sută de şcoli de gândire” 


Cei mai renumiţi dintre discipolii lui Xun Tzi au pus bazele doctrinei legaliste, care a 
preluat din gândirea acestuia teoria lingvistică, mai puţin pasiunea sa pentru normele 
tradiţionale. Ei au fost de acord cu necesitatea unor reguli de conduită convenţionale, 
însă nu considerau vechimea acestor norme ca fiind un aspect primordial. Utilitatea lor 
nu era strict dependentă de înţelepciunea strămoşilor ; chiar şi conducătorii contemporani 
puteau formula asemenea reguli. Metodele contemporane aveau un caracter mai realist. 

Noua viziune a servit cu precădere primului împărat din dinastia Qin, care a reuşit să 
cucerească teritoriul Chinei, exterminând cărturărimea rivală, arzând cărţile şi aducând 
întreaga glorie a Chinei din perioada clasică în pragul dezastrului. Această dinastie s-a 
stins la puţin timp după moartea celui dintâi împărat. 


vii. Influenţa constantă a gândirii clasice 


La mijlocul Erei Întunecate, împărații din dinastia Han au declarat confucianismul ca dao 
oficial. Budismul preluat din civilizaţia Indiei a adus elemente conceptuale de origine 
apuseană ; aceste elemente au predominat în China mai ales în perioada Evului Mediu 
timpuriu. Mai târziu, pe fondul declinului budismului, a apărut o versiune mai nouă a 
teoriei lui Mencius. Doctrina confucianistă a suferit o serie de divizări în interpretare, 
însă teoria lui Mencius a fost acceptată. Ambele reprezintă versiuni concurente de 
interpretare a intuitionismului nativ în etică. 

Contactul cu civilizaţia apuseană a însemnat pentru tradiţia chineză o a doua invazie 
ideologică barbară. Gânditorii chinezi au manifestat un interes aparte pentru sisteme 
filosofice occidentale precum socialismul şi pragmatismul. Cu toate acestea, Mao Zedong, 
în calitatea sa de reformator al tradiţiei, prefera să se compare mai degrabă cu primul 
împărat legalist. Pe de altă parte, Deng Xiaoping este reprezentativ pentru renaşterea 
spiritului pragmatic. Toate celelalte teorii despre dao care s-au succedat au purtat amprenta 
tot mai evidentă a influenţei vestice, însă gândirea chineză nu le-a interpretat prin prisma 
modelului etic al individualismului deontologic ; reformatorii chinezi ar fi putut foarte 
bine să introducă statul de drept (deci guvernarea legii), însă, asemenea gânditorilor 
clasici în materie de filosofie politică, au preferat inocularea caracterului în locul sanctiunii. 

vm 
Etica evreiasca 


Menachem Kellner 


x? 


Conceptul de „etică evreiască” ridică o serie de probleme, unele inerente noţiunii de 
etică parohială (fie ea creştină, a indienilor Navajo, marxistă etc.), iar altele specifice 
eticii evreieşti. Există o literatură consistentă numită de comun acord „etică evreiască”. 
Unul dintre eseurile cuprinse în acest volum analizează relaţia dintre religie şi etică (vezi 
capitolul 46, „Cum ar putea etica să depindă de religie ?”); de aceea, nu ne vom opri 
aici asupra problemelor de ordin general pe care le ridică noţiunea de etică religioasă 
iudaică. Rămâne, cu toate acestea, un număr de probleme cu totul specifice eticii 
evreieşti. Prin urmare, acest eseu cuprinde două părţi. Prima prezintă probleme legate 
de noţiunea de etică evreiască, iar a doua include acea parte a literaturii care se ocupă 
cu aceasta. 

Ce este etica evreiască ? Răspunsul la această întrebare este condiţionat de răspunsul 
la întrebarea : „Ce este iudaismul ? ”. Aceasta nu este o sarcină uşoară ; după cum spune 
un vechi proverb: „Doi evrei, trei păreri” (Two jews, three views). Predispozitia 
binecunoscută a evreilor de a discuta în contradictoriu pe teme teologice, fără că aceasta 
să atragă după sine excluderea din comunitate, reflectă preocuparea lor tipică pentru 
aspecte practice, concrete. Această preocupare acordă aspectelor comportamentale (incluzând 
mai ales aspectele etice) o importanţă majoră, unică printre credinţele occidentale 
monoteiste. De exemplu, în Talmud, Dumnezeu spune: „M-au uitat, dar au păstrat 
Tora!” (T.J. Hagigah, I. 7). Accentul pus pe comportament, mai degrabă decât pe 
teorie, face dificilă definirea iudaismului ca sistem de credinţe. 

De exemplu, în contextul contemporan, iudaismul se poate defini atât în termeni 
laici, cât si religioşi. Definiţia laică poate fi, la rândul ei, naționalistă sau culturală. 
Definiţia în termeni laici, cu caracter naţionalist, poate fi de tip sionist (îndemnând la 
strămutarea evreilor în patria lor străveche) sau nesionist. Definiţia sionistă a iudaismului 
prezintă o multitudine de variante. Definirea iudaismului în termeni religioşi constituie 
o sarcină la fel de dificilă. Există patru mişcări majore (ortodoxismul, conservatorismul, 
reconstructivismul şi reforma), care, fiecare în parte, se consideră a fi interpretarea 
normativă a iudaismului. Multe dintre abordările prezentate se pot combina (de exemplu, 
sub forma sionismului religios). 

Astfel, este evident că nu se poate ajunge la o singură definiţie a eticii evreieşti pentru 
simplul motiv că există atât de multe tipuri de iudaism. Întrucât spaţiul nu ne permite 
rezolvarea acestei probleme, în cele ce urmează o vom ignora pur şi simplu. Chiar dacă 
vom presupune că înţelegem semnificaţia celui de-al doilea termen al sintagmei „etică 
evreiască”, mai rămân o serie de probleme de clarificat. 

Religia iudaică este orientată către atingerea perfecțiunii în practică (pentru protestanții 
disidenti din secolul al XIX-lea, ea este „o religie a oalelor şi a tigăilor”). Această 
orientare practică îşi găseşte expresia concretă în ceea ce se numeşte halaha sau legea 
iudaică, care se referă la normele de comportament cuprinse în Tora. Halaha include, 
atât ceea ce numim astăzi drept religios sau canonic, cât şi elemente de drept civil şi 
penal. Legea morală cuprinsă in halaha nu se deosebeşte de celelalte componente ale 
acesteia, ţinând de revelaţia divină, ca de altfel întreaga Tora. De vreme ce halaha 
include ea însăşi această componentă de ordin etic, ne putem întreba dacă „există o etică 
distinctă de halaha în tradiţia evreiască” (vezi capitolul cu acelaşi nume, scris de Aharon 
Lichtenstein, în Kellner, 1978). Cu alte cuvinte, există oare norme etice semnificative 
care să nu fi fost incluse în kalaha ? 

Aceasta este o problemă spinoasă. Dacă iudaismul recunoaşte existenţa a două domenii 
autentice independente, halaha si etica evreiască, în ce fel interacționează acestea ? 
Poate fi halaha corectată de elemente care tin de etica evreiască ? Această ipoteză este de 
neconceput pentru acei evrei care consideră că halaha este expresia imuabilă a voinţei lui 
Dumnezeu pe pământ. Poate fi etica evreiască corectată pe baza unor consideraţii cuprinse 
în halaha ? Această variantă este inacceptabilă pentru acei evrei pentru care halaha este 
expresia unui stadiu timpuriu al revelatiei dumnezeiesti, care este dinamică şi continuă. 
Cu alte cuvinte: în condiţiile in care atât halaha, cât şi etica evreiască sunt considerate 
două domenii autentic evreieşti, este vreuna dintre ele superioară celeilalte ? Dacă nu, 
atunci ce se întâmplă în momentul în care cele două se contrazic ? Dacă această situaţie 
nu apare, atunci în ce fel sunt cele două diferite ? 

Mai sunt şi alte probleme : dacă există o etică evreiască superioară acestei halaha, 
cum relationeazá etica evreiască cu dreptul civil neevreiesc. În ce constau obligaţiile 
evreilor în ceea ce priveşte impunerea sau prezentarea acestei etici neevreilor ? 

Apar din ce în ce mai multe întrebări: în condiţiile în care morala trebuie să fie 
universal recunoscută, etica evreiască trebuie să vizeze întreaga umanitate şi să fie pusă 
la dispoziţia acesteia. Dacă există o etică evreiască superioară acestei halaha, este ea 
disponibilă tuturor şi dacă da, în ce constă specificul său evreiesc ? 

Să lăsăm deoparte problemele de ordin general pe care le ridică noţiunea de etică 
evreiască. Dacă, aşa cum se spune adesea, evreii sunt asemenea celorlalţi, se cuvine ca 
noţiunea de etică evreiască să fie la fel de problematică precum cea de etică religioasă. 
Luând seama la o expresie a idiomului idiş care spune că nimeni nu a murit vreodată 
pentru că nu a reuşit să rezolve o problemă filosofică, vom trece la a doua parte a 
discuţiei noastre şi vom prezenta ceea ce a trecut drept etică evreiască de-a lungul timpului. 

După Isaiah Tishby şi Joseph Dan, literatura pe teme de etică evreiască se împarte în 
patru mari categorii: biblică, rabinică, medievală şi modernă. Mai recent, anumiţi 
savanţi (precum Israel Efros şi Shubert Spero) au consimţit asupra faptului că Biblia 

ebraică recunoaşte existenţa unui sector distinct al activităţii umane paralel cu ceea ce 
numim etică. Eu nu sunt de acord; având în vedere că etica reprezintă o preocupare 
clară a Bibliei, legea morală nu este prezentată ca fiind diferită în mod semnificativ de 
legile din domeniul civil, penal sau canonic: toate „sunt date de un singur păstor”! 
(Eccl. 12,11). În ebraica biblică, nici măcar nu există un cuvânt pentru „etică” în sensul 
celui pe care îl folosim noi. Biblia învaţă normele etice, dar nu în mod conştient şi nu ca 
atare : ea este o sursă a eticii evreieşti, dar „nu se vede pe sine” ca text etic. (Pentru etica 
biblică, vezi capitolul 3, „Etica în perioada antică”.) 

Acestea fiind spuse, rămâne valabilă o întrebare: care sunt învăţăturile etice ale 
Bibliei ? Întrebarea porneşte de la premisa conform căreia Biblia reprezintă un întreg, cel 
puţin în termeni morali şi teologici. Cu toate că această premisă poate fi respinsă de 
istoricii Bibliei, ea reflectă abordarea tradiţională evreiască şi va fi adoptată în cele ce 
urmează. 

Probabil că „cele zece porunci dumnezeieşti”, al căror număr depăşeşte, de fapt, 
această cifră - Exodul, 20 - reprezintă cele mai cunoscute învățături etice ale Bibliei. 
Cel puţin şase dintre ele au un impact etic direct : a) cinsteşte pe tatăl tău şi pe mama ta ; 
b) să nu ucizi; c) să nu faci adulter? ; d) să nu furi; e) să nu mărturiseşti strâmb 
împotriva aproapelui tau; f) să nu pofteşti nimic din ceea ce este al aproapelui tău 
(inclusiv nevasta aproapelui tău, ceea ce arată că Decalogul nu este chiar un monument 
tău...”, „să nu ai alti dumnezei afară de Mine”, „să nu iei numele Domnului Dumnezeului 
tău in desert", „adu-ţi aminte de ziua de odihnă, ca să o sfintesti”) se referă la aspecte 
teologice şi canonice. Această împărţire a temei reflectă o diviziune pe care rabinii de 
mai târziu au preluat-o din (sau au citit-o în) Biblie: aceea între obligaţiile dintre 
oameni, pe de o parte, şi obligaţiile dintre oameni şi Dumnezeu, pe de altă parte. 

Mare parte din ,,legislatia” biblică are la bază aceste porunci, din care transpare o 
idee esenţială ce reprezintă contribuţia iudaismului la tradiţia religiilor occidentale : 
slujirea lui Dumnezeu se manifestă printr-o atitudine decentă, umană şi morală faţă de 
aproapele. (După cum spuneau rabinii, la modul ideal, slujirea lui Dumnezeu se realizează 
pe trei căi: studiul Torei, sacrificiu şi rugăciune, acte de mărinimie.) Cu alte cuvinte, la 
baza moralei stă voinţa lui Dumnezeu. Dumnezeu nu poate fi mai puţin relevant pentru 
moralitate decât este pentru religie. Cererea lui Dumnezeu ca oamenii să se poarte 
cuviincios unii cu alţii are la bază învăţătura biblică potrivit căreia omul este creat după 
chipul lui Dumnezeu (Gen. 1,27). 

Întrucât este creat după chipul lui Dumnezeu, este evident că omul poate atinge cel 
mai înalt nivel de perfecţiune doar devenind asemenea Lui pe cât îi stă în putinţă. Acesta 
este punctul de pornire a ceea ce poate constitui cea mai importantă doctrină etică a Bibliei 
ebraice : imitatio Dei, imitarea lui Dumnezeu (vezi eseurile scrise de Saphiro şi Buber în 
Kellner, 1978). 

Doctrina biblică legată de imitatio Dei îşi găseşte expresia în versete precum: „Fiţi 
sfinţi, că Eu sunt sfânt, Eu, Domnul, Dumnezeul vostru” (Lev. 19,2); „Acum, Israele, 
ce alta cere de la tine Domnul, Dumnezeul tău decât să te temi de Domnul, Dumnezeul 

tău, să umbli în toate căile Lui, să iubeşti şi să slujeşti Domnului, Dumnezeului tău, din 
toată inima ta şi din tot sufletul tău” (Deut. 10,12); „Vei fi pentru Domnul un popor 
sfânt, cum ţi-a jurat El, dacă vei păzi poruncile Domnului, Dumnezeului tău, şi vei 
umbla pe căile Lui” (Deut. 28,9). Aceste versete ilustrează în mod explicit două porunci : 
de a fi sfinţit, pentru că Dumnezeu este sfânt, şi de a umbla în căile Lui. Cum putem 
deveni sfinţi şi, în felul acesta, asemenea lui Dumnezeu ? Biblia este cât se poate de 
clară. Leviticul 19,2 este introducerea la o listă de porunci care se referă la aspecte 
morale (cinstirea părinţilor, caritate, justiţie, onestitate, generozitate faţă de cei sărmani 
etc.), canonice (cinstirea zilei de sabat, sacrificiile etc.) şi teologice (a nu lua numele 
Domnului Dumnezeu în deşert). Aceasta înseamnă că sfintenia se dobândeşte prin 
respectarea poruncilor lui Dumnezeu sau, după cum se spune în Deuteronom, dacă 
umblăm în căile Sale. 

Dat fiind că iudaismul acordă prioritate aspectelor de ordin practic, şi nu metafizic, 
în momentul în care se introduce o doctrină care necesită o interpretare metafizică, se 
insistă imediat pe abordarea acesteia din punct de vedere practic. Astfel, imitarea lui 
Dumnezeu nu este un aspect care ţine de metafizică, ci unul practic, de ordin moral. De 
fapt, evreului nu i se cere (nu trebuie uitat că porunca legată de imitarea lui Dumnezeu 
este menţionată în Tora, după cum arată şi citatele biblice de mai sus, fiind interpretată 
în aceeaşi manieră de către autorităţile ulterioare) să-şi transceandă eul şi să devină exact 
ca Dumnezeu ; mai degrabă, i se cere să se comporte într-un anumit mod. Evreul ÎL imită 
pe Dumnezeu prin atingerea unei perfectiuni morale practice, indeplinindu-si astfel destinul 
în calitate de fiinţă creată după chipul lui Dumnezeu. 

În scopul unei analize mai detaliate a acestui aspect, comparăm abordarea evreiască 
legată de imitarea lui Dumnezeu cu alte două, cea a lui Platon, respectiv cea creştină. În 
Theaetetus (Platon, 1953, p. 176), Socrate spune: „Ar trebui să ne ináltám dinspre 
pământ înspre Rai cât de repede putem : prin această ináltare, ne asemánám lui Dumnezeu, 
în măsura în care acest lucru este posibil ; iar asemănarea cu Dumnezeu implică sfintenia, 
dreptatea şi înţelepciunea”. Departe de a îndemna la înălţarea de pe pământ, Tora cere 
evreilor să ÎI imite pe Dumnezeu chiar aici, pe pământ, prin îndeplinirea poruncilor 
Sale. Nu devenim ca Dumnezeu, ci umblăm în căile Lui; de exemplu, omul se comportă 
în manieră dumnezeiască în măsura în care acest lucru îi este accesibil. Creștinismul 
pune un accent şi mai clar pe interpretarea literală şi, astfel, metafizică, a imitării lui 
Dumnezeu. Dumnezeul creştinilor doreşte atât de mult ca omul să I se asemene, încât 
realizează un act ce tine de imitatio humani şi ia chip de om. În acest caz, imitarea lui 
Dumnezeu se face printr-un intermediar şi devine imitatio Christi ; imitarea lui Dumnezeu 
nu se face prin respectarea celor 613 de comandamente ale Torei, ci prin acte de credinţă 
şi încredere şi, mai înainte ca efectul lor să devină autodistructiv, prin imitarea patimilor 
lui Hristos. (Pentru punctul de vedere iudaic, vezi Buber în Kellner, 1978.) 

Din punct de vedere moral, crearea omului după chipul lui Dumnezeu implică atât 
legi specifice (cum ar fi: „Să iubeşti pe aproapele tău ca pe tine însuţi” - Lev. 19,18 -, 
căci eu şi aproapele meu purtăm acelaşi chip al lui Dumnezeu), cât şi accentele universal 
valabile ale Bibliei ebraice, evidente mai ales în cărţile profeților Isaia, Ieremia şi 
Iezechiel. Ideea creării omului după chipul lui Dumnezeu stă la baza discuţiilor rabinice 
legate de aspectele de ordin moral. 


116 MARILE TRADIȚII ETICE 


Am precizat mai sus că Biblia ebraică nu percepe morala ca pe o categorie distinctă, 
de ordin religios sau intelectual. După părerea mea, acelaşi lucru este valabil şi în cazul 
scrierilor rabinice despre Mişna şi textele dezvoltate pe baza acesteia. Ele nu constituie 
texte distincte, care se ocupă în mod explicit de etică, aceasta nefiind văzută ca un 
segment al gândirii care trebuie tratat independent de alte aspecte. Această tendinţă se 
aplică chiar şi cunoscutului tratat din Mişna, Avot, o compilaţie de maxime şi omilii, 
dintre care multe constituie ceea ce numim învățături etice. După cum sugerează Herford, 
scopul acestui tratat este descrierea unei personalităţii ideale, având ca centru al preocupărilor 
pietatea, mai degrabă decât etica. 

Chiar într-o măsură mai mare decât Biblia, corpul de scrieri rabinice se referă, în 
principal, la un anumit aspect: cum să ne trăim viaţa astfel încât să îndeplinim porunca 
de a deveni sfinţi, umblând în căile Domnului. Răspunsul rabinilor constă în conceperea 
unor legi detaliate menite a guverna fiecare aspect comportamental. Acest corp de legi 
se numeşte halaha (omiletic, dacă nu etimologic, cuvântul provine din corespondentul 
său evreiesc ce are semnificaţia de „cale” - a se compara cu conceptul chinezesc dao, 
analizat de Chad Hansen în capitolul 6, „Etica chineză clasică” — făcând astfel referire 
clară la porunca de „a umbla în căile Domnului”), care include, dar nu se limitează la 
aspecte de ordin moral. 

Constienti de faptul că nu pot fi exhaustivi, rabinii Mişnei şi ai Talmudului se bazează 
atât pe un număr de porunci biblice cu spectru larg de acoperire, precum: „Să nu se 
abată de la poruncile acestea nici la dreapta, nici la stânga” (Deut. 17,20) şi: „Să faci 
ce este plăcut şi bine înaintea Domnului” (Deut. 6,18), cât şi pe o concepţie proprie care 
se referă la obligația de a trece dincolo de litera legii pentru a îndeplini voia lui 
Dumnezeu, cerându-i-se evreului să facă apel la inima sa. O astfel de cerere se justifică 
prin faptul că omul nu îşi îndeplineşte niciodată pe deplin obligaţia de a-L imita pe 
Dumnezeu. 

Rolul central al concepţiei potrivit căreia omul este creat după chipul lui Dumnezeu 
(care stă la baza poruncii de a-L imita pe Dumnezeu) este accentuat în binecunoscuta 
dezbatere a doi rabini ai Mişnei : Akiba şi Ben Azzai. Discuţia lor se derulează în jurul 
întrebării : „Care este cea mai importantă maximă a Torei ?”. Răspunsul lui Rabi Akiba 
este: „Să iubeşti pe aproapele tău ca pe tine însuţi” (Lev. 19,18), iar al lui Ben Azzai: 
„lată acum cartea neamului lui Adam. Când a făcut Dumnezeu pe Adam, l-a făcut dupa 
chipul lui Dumnezeu” (Gen. 5,1). (Sifra, VII.4. Pentru această discuţie, vezi capitolul 
lui Chaim Reines în Kellner, 1982.) De fapt, aici nu există nici o controversă, ceea ce 
vine în sprijinul analizei noastre. Ambii rabini consideră doctrina potrivit căreia omul a 
fost creat după chipul lui Dumnezeu ca pe învăţătura centrală a Torei. Citatul lui Ben 
Azzai nu face altceva decât să prezinte în mod direct această doctrină, iar cel al lui Akiba 
constituie implicatia morală clară a acesteia. Având în vedere că tradiţia iudaică preferă 
în mod clar aspectele practice, faptul că Rabi Akiba este considerat învingător în această 
dispută nu ne surprinde absolut deloc. 

De asemenea, această concepţie privind respectul faţă de aproapele, bazată pe faptul 
că toti suntem creati după chipul lui Dumnezeu, îşi găseşte expresia în cele mai cunoscute 

invataturi rabinice, aşa-numita „Regulă de Aur” a lui Hillel. Atunci când un neevreu l-a 
rugat pe Hillel să-i prezinte dintr-o suflare întreaga învăţătură toraică, acesta i-a răspuns : 
„Ce tie nu-ţi place, altuia nu-i face; aceasta este esenţa întregii Tore. Restul sunt 
comentarii. Du-te şi studiază”. (B.T. Shabbat 31a). Poate că este doar o impresie personală 
(nu imi place să fiu cicălit), dar imi place să cred că felul in care Hillel a formulat acest 
principiu este superior unui cunoscut contemporan de-al său care a exprimat aceeaşi idee 
în termeni pozitivi: „Fă-le celorlalţi ceea ce ti-ar plăcea să-ţi facă ei tie”, întrucât 
consider că nu există respect mai mare pentru aproapele decât acela de a-l lăsa în pace, 
în condiţiile în care comportamentul aproapelui nu dăunează nimănui. 

În concluzie, în ciuda importanţei preceptelor Torei şi ale Talmudului, acestea nu se 
prezintă in mod explicit ca texte pe teme etice ; în cadrul lor, etica nu este percepută ca 
o categorie distinctă, de ordin religios sau intelectual. De-abia în Evul Mediu, sub 
influenţa curentelor de gândire greceşti preluate dinspre Islam, se distinge un corp de 
literatură iudaică ce este consacrat în mod explicit eticii. Forma era esenţial grecească ; 
evident, nu preocuparea pentru un comportament moral reprezenta o noutate, ci crearea 
unor texte, diferite de Tora şi halaha, care să se ocupe de aspecte legate de etica 
comportamentală. 

Literatura acestei perioade a fost împărţită de Tishby şi Dan în patru categorii: 
filosofică, rabinică, pietistă şi cabalistă. Elemente de etică s-au infiltrat în texte filosofice 
sau mistice, în predici, omilii, testamente şi scrisori, povestiri şi fabule, poezii, comentarii 
ale Bibliei şi ale Mişnei şi în manuale de etică comportamentală. 

Revenind la prima dintre cele patru categorii de literatură etică evreiască din perioada 
medievală, se pare că discuţiile filosofilor evrei se opreau, în principal, asupra naturii lui 
Dumnezeu : importanţa pe care omul o acordă eticii comportamentale (viza activa care 
se încheie, spre deosebire de vita contemplativa) depinde de evaluarea pe care o face 
asupra naturii umane. În contextul în care iudaismul învaţă că omul este creat după 
chipul lui Dumnezeu şi atinge un nivel de perfecţiune prin imitarea lui Dumnezeu, 
evaluarea naturii umane depinde într-o mare măsură de evaluarea naturii divine. Dacă 
Dumnezeu este perceput ca fiind activ, omul îşi găseşte perfecțiunea în activitate, iar 
etica devine un element important care însoţeşte efortul uman ; iar dacă Dumnezeu este 
perceput ca fiind contemplativ, omul îşi găseşte perfecțiunea în contemplare, iar etica 
joacă un rol mai putin important in viata sa, fiind văzută ca o propedeutică în vederea 
atingerii perfecțiunii intelectuale (contemplative). 

Acest aspect este subliniat în lucrarea celui mai de seamă filosof evreu din perioada 
medievală, Moise Maimonide (1138-1204). Într-o operă relativ cunoscută, Legile trăsăturilor 
de caracter, Maimonide prezintă o versiune puţin modificată a doctrinei lui Aristotel 
privind „aurita cale de mijloc”, văzută ca o învăţătură etică a iudaismului. În Călăuza 
rátácifilor, lucrare filosofică a lui Maimonide, acesta prezintă o interpretare pur intelectuală 
a iudaismului, considerând că perfecțiunea etică (si în acelaşi timp halahică) este un 
nivel propedeutic inerent atingerii perfecțiunii intelectuale. Totuşi, până la sfârşitul 
lucrării, orientarea morală, practică a iudaismului, iese învingătoare, iar Maimonide îşi 
informează cititorul că atingerea perfecțiunii se face prin imitarea milostivirii şi dreptăţii 

divine, după atingerea, în prealabil, a celui mai înalt nivel posibil de perfecţiune. Astfel, 
filosoful Maimonide ne îndeamnă la a-L imita pe Dumnezeu ţinând cont de speculaţii de 
ordin metafizic ; rabinul Maimonide insistă ca această imitare să aibă un impact practic 
asupra vieţii desfăşurate în cadrul comunităţii. 

Poate ca răspuns la scrierile etice ale filosofilor evrei din perioada medievală (vezi 
„Introducere”, în Kellner, 1978), scriitorii care erau adepţi ai tradiţiei rabinice au 
început să scrie tratate etice bazate în întregime pe texte ale Mişnei şi ale Talmudului, în 
încercarea de a dovedi că aceste texte oferă tot ceea ce este necesar pentru crearea unui 
sistem etic complet. Pretuind îndemnul rabinic de a face mereu apel la Tora, întrucât 
„aceasta cuprinde totul” (Avot, V. 25), ei simțeau că nu este nevoie să recurgă la 
Aristotel în domeniul învățăturilor etice. Omul trebuie, mai degrabă, să cerceteze Tora 
şi compilațiile rabinice. Promovarea eticii de către rabini nu tine doar de perioada 
medievală, etica rabinică fiind îmbogăţită chiar şi în zilele noastre. O întreagă mişcare ce 
a debutat în secolul trecut şi se caracterizează prin accente moderne remarcabile, 
aşa-numita „mişcare musar” (vezi Goldberg, 1982), este percepută ca o versiune a eticii 
rabinice medievale. 

Literatura etică pietistă este asociată cu un grup de mistici şi pioşi evrei, care poartă 
numele de Hasidei Ashkenaz ; ei au activat în Germania secolelor al XII-lea şi al 
XIII-lea. Această literatură se ocupă cu probleme specifice şi situaţii concrete şi nu se 
află în căutarea unor principii cu caracter general. Se caracterizează printr-o profundă 
pietate, cuprinde superstiții tipice poporului evreiesc şi nespecifice elitelor religioase, şi 
pune accentul pe efortul necesar îndeplinirii unui act religios sau moral: cu cât această 
dificultate este mai mare, cu atât actul respectiv devine mai demn de laudă. Această 
concepţie, cât şi aceea potrivit căreia omul pios (hasid) se deosebeşte prin îndeplinirea 
„legii Raiului”, care este mai strictă şi mai exigentă decât „legea Torei”, pe care o 
îndeplinesc toţi ceilalţi, nu reprezintă o noutate pentru iudaism, însă a căpătat, în mod 
sigur, noi interpretări realizate de Hasidei Ashkenaz. Acest îndemn la un comportament 
etic peste limita obligaţiei a influenţat în mare măsură evoluţia ulterioară a evreimii 
europene. 

Unul dintre cele mai impresionante curente intelectuale din istoria iudaismului 
medieval ţine de apariţia şi de răspândirea mişcării mistice Cabala (vezi Scholem, 1946 
şi Idel, 1988). O idee cabalistă care a influenţat semnificativ etica evreiască a fost aceea 
conform căreia actele religioase pot avea un impact puternic chiar asupra structurii 
Universului. Acest lucru are sens în contextul unei viziuni asupra lumii care consideră 
latura materială şi cea spirituală ca fiind într-o stare continuă de întrepătrundere. Astfel, 
se poate susţine existenţa unei interdependente clare între acţiunile omului şi evoluţia 
lumii. 

Evreilor li s-a permis să ia parte pe deplin la activităţile culturale desfăşurate de către 
societăţile în care trăiau abia în 1789, în Europa, şi mult mai târziu în lumea islamică. 
Când acest lucru se întâmpla, atitudinea evreilor era foarte entuziastă. Această deschidere 
şi implicare în cultura largă reprezintă un element distinctiv, caracteristic iudaismului 
modern. Un al doilea element distinctiv al iudaismului modern constă în fragmentarea 

acestuia în diferite mişcări, curente şi chiar denominatiuni. Astfel, iudaismul din ziua de 
astăzi se distinge de cel medieval prin deschiderea faţă de întreaga problematică modernă 
şi prin lărgirea spectrului de voci (nu mai este una singură, nici mai multe asemănătoare, 
pentru cei care consideră că iudaismul s-a caracterizat întotdeauna prin pluralitate) care 
dau răspuns diverselor probleme. 

În ceea ce priveşte etica, această situaţie este cât se poate de clară. Unii gânditori evrei 
susţin că etica evreiască este autonomă, în sensul kantian al cuvântului, alţii spun că ea este, 
a fost şi ar trebui să rămână absolut heteronomă (vezi capitolul 14, „Etica lui Kant”). 
Diverşi gânditori consideră că orice abordare posibilă a relaţiei dintre etică şi halaha 
reprezintă poziţia autoritară a tradiţiei iudaice. Mai concret, există rabini care se consideră 
experţi în legea şi etica iudaică şi care, în faţa comisiilor însărcinate cu dezbaterea 
problemei avortului, adoptă opinii diametral opuse legate de atitudinea iudaică cu privire la 
avort. (Vezi eseurile din Kellner, 1978, şi referintele bibliografice ale lui S. Daniel Breslauer. ) 

Desigur, dată fiind situaţia, evreii şi iudaismul nu fac notă discordantă, fiind asemenea 
celorlalţi. Răspunsurile împărţite pe care le dă iudaismul problemelor lumii moderne ţin, 
în aceeaşi măsură, de reflectia asupra naturii modernităţii şi a iudaismului. 

a 
Etica creştină 


Ronald Preston 


Etica creştină defineşte modul de viaţă a adepților religiei creştine. În decursul a două 
mii de ani, creştinismul a devenit un fenomen mondial cu caracter proteic. Drept urmare, 
etica creştină poate fi privită din mai multe perspective, iar istoria sa poate fi consemnată 
în diverse moduri. Se poate spune că autorul acestui articol se află, în termeni istorici, 
chiar în inima creştinismului. Capitolul debutează cu o privire de ansamblu asupra eticii 
creştine, apoi prezintă temeiul pe care îl are în Noul Testament, în timpul propovăduirii 
lui Hristos, după care aminteşte activitatea Sfântului Apostol Pavel, autorul celor mai 
multe scrieri ale Noului Testament, încheindu-se cu o scurtă prezentare a criticilor 
recente aduse eticii creştine. 


i. Privire asupra credinţei şi a eticii creştine 


Credinţa creştină, după cum indică şi numele, are legătură cu lisus Hristos, având la 
bază două presupozitii. Prima se referă la realitatea existenţei lui Dumnezeu - dar ce fel 
de Dumnezeu ? (întrucât au existat multi zei de-a lungul istoriei umanităţii) -, iar a doua 
la Iisus Hristos. În limbajul curent, numele lui lisus Hristos este perceput ca o unitate, 
deşi cuvântul Hristos are rădăcini în credinţa ebraică, de care El aparţinea, şi se referă 
la Mesia pe care Dumnezeu avea să-L trimită pentru a mântui lumea. Primii creştini au 
fost, de fapt, evrei care au crezut că Hristos este Mesia. 

Credinţa ebraică are un puternic caracter etic, spre deosebire de diversele religii care 
se practicau în Imperiul Roman în timpul lui lisus. În acest context, caracterul etic al 
religiei creştine nu surprinde deloc. Sursele sale se regăsesc, în primul rând, în Biblie. 
Vechiul Testament pregăteşte venirea lui Hristos (atât de mult negată) şi se împlineşte în 
Noul Testament, mărturie a vieţii, a morţii şi a biruintei asupra morţii a lui lisus, cât şi 
a noii comunităţi, poporul lui Dumnezeu, care a luat naştere în urma propovăduirii Sale. 
Învierea Sa este un motiv de slavă adusă lui Iisus Hristos şi, prin aceasta, lui Dumnezeu, 
lucru extraordinar, dacă ţinem cont de strictetea monoteismului iudaic ; de aceea, Biserica 

termenul de „înviere”, care indică biruinţa lui Hristos asupra morţii, provine din ebraica 
ultimelor secole care precedă venirea lui Hristos. 

Iniţial, în cadrul primelor comunităţi creştine, învăţăturile lui lisus s-au transmis pe 
cale orală, iar mai târziu, au fost incluse în cele patru Evanghelii, a căror formă de 
prezentare este diferită. Evanghelia după Marcu deţine primatul cronologic, ea fiind 
scrisă în jurul anului 64. Epistolele Sfântului Apostol Pavel către diverse comunităţi 
creştine, întemeiate de el, au fost scrise înaintea Evangheliei după Marcu. Aceste epistole 
prezintă atât aspecte de etică şi de credinţă creştină, cât şi soluţii date de către Pavel 
diverselor probleme de ordin etic apărute în viaţa comunităţilor respective. 

A fost nevoie de trei sau patru secole pentru ca Biserica să stabilească definitiv cărţile 
care urmau să intre în componenţa Bibliei, aşa cum o ştim noi astăzi. Sursele eticii 
creştine includ, de asemenea, reflectiile de ordin moral enunțate de către Biserică de-a 
lungul secolelor sau detalii legate de diverse probleme cu care aceasta s-a confruntat. La baza 
acestor surse stă conştiinţa (sau puterea de a cugeta asupra problemelor de ordin etic). 

Întrebările care trebuiau să fie puse vizau atât aspecte personale, cât şi economice, 
politice sau militare. În ceea ce priveşte aspectele culturale, tipologia clasică întocmită 
de Richard Niebuhr (1951) cuprinde cinci tipuri de atitudini recurente de-a lungul 
istoriei creştine : 1) Hristos împotriva culturii, un fel de pietate determinată de credinţa 
în lumea de dincolo; 2) Hristos al culturii, un creştinism care răspândeşte lumina 
evanghelică peste ordinea existenţială, fără a opera modificări majore ale acesteia ; 3) 
Paradoxul dintre Hristos şi cultură, care face o distincţie clară între Dumnezeul blând din 
cadrul Bisericii şi Cel strict în vederea menţinerii ordinii vieţii publice ; 4) Hristos mai 
presus de cultură, care se referă la Biserica triumfătoare ce caută să deţină controlul asupra 
vieţii publice ; 5) Hristos transformă cultura, un stimulent pentru viaţa personală şi cea 
publică, ce oferă disciplinelor laice o autonomie legitimă şi caută să influenţeze instituţiile, 
şi nu neapărat să deţină controlul asupra lor. Toate cele cinci abordări au la bază acelaşi 
material biblic, accentuând importanţa căii alese pentru adaptarea Bibliei la cerinţele 
lumii moderne. De obicei, exemplele asociate acestor cinci tipuri nu au fost pe deplin 
adecvate, întrucât acestea reprezintă ceea ce sociologul Max Weber a numit „tipuri 
ideale”, încercându-se o evidentiere a elementelor distinctive şi a diverselor tendinţe din 
cadrul fiecăruia. Faptul că ele s-au manifestat în mod constant de-a lungul istoriei 
creştine înseamnă că fiecare are un caracter convingător. De pildă, tipul „Hristos 
împotriva culturii” se manifestă foarte puternic atunci când creştinii se confruntă cu 
forme de conducere opresive şi ostile ; acest tip se poate manifesta şi în cazul unei 
minorităţi aflate într-un mediu străin. Aceasta nu înseamnă că toate cele cinci tipuri sunt 
la fel de plauzibile. Iniţial, ele s-au conturat pe fundalul unei ordini sociale stabile, în 
comparaţie cu ceea ce a urmat după înfăptuirea schimbărilor ştiinţifice şi tehnologice ale 
Revoluţiei industriale. Aceasta a dat naştere unei noi civilizaţii aflate sub semnul 
schimbărilor sociale rapide. În ziua de astăzi, cel de-al cincilea tip, „Hristos transformă 
cultura”, pare a fi cel mai persuasiv, chiar într-o măsură mai mare decât în perioada 
Sfântului Augustin sau a lui Calvin, pe care Richard Niebuhr le consideră ca fiind două 
dintre cele mai importante exemple pentru acest tip. 

Această tipologie ilustrează caracterul proteic al religiei creştine. Initial, o mişcare 
reformatoare, asociată cu o figură charismatică de către evreii din zona rurală, a căpătat 
rapid amploare în zonele urbane, răspândindu-se în Imperiul Roman. Influenţa iudaică 
directă încetează curând (mai ales după căderea Ierusalimului în anul 70 d.Hr.), iar cea 
a culturii elene creşte, cu moştenirea sa de etică şi filosofie grecească. Patru secole mai 
târziu, după căderea Romei, creştinismul devine mostenitorul unui Imperiu Roman 
şubred, iar la timpul potrivit, se integrează instituţiilor unei singure civilizaţii, aceea a 
Europei şi a ramificatiilor acesteia „în lumea noua”. În acest moment, creştinismul, cu 
noile doctrine şi aspecte etice, se răspândeşte la nivel global. 

În urma acestor schimbări, creştinismul s-a divizat în cinci mari ramuri confesionale, 
fiecare atingând un anumit grad de stabilitate şi având un sistem de doctrine şi un stil etic 
proprii. 1) Religia ortodoxă, în principal în Europa de Est şi în Rusia; 2) Religia 
romano-catolică, cu cei mai numeroşi adepţi; 3) Luteranismul; 4) Calvinismul sau 
Biserica reformată, numită în ţările anglo-saxone prezbiteriană, congregationala şi 
baptistă ; 5) Biserica Anglicană, la care trebuie adăugat metodismul, o ramificaţie a 
acesteia cu o amploare mai mare. De asemenea, există sute de alte biserici ; unele sunt 
istorice, precum Societatea Religioasă a Prietenilor sau Quakerii, şi alte Biserici ale păcii, 
în timp ce altele sunt produsul acestui secol, în special bisericile africane indigene. Dată 
fiind această varietate, mişcarea ecumenică are rolul de a asigura coerenţa şi înţelegerea 
sistemelor de doctrine şi a aspectelor etice, deşi rămâne o minoritate considerabilă 
antiecumenică sau încă neafectată de această mişcare. 

În vederea aprofundării subiectului legat de etica creştină, este demn de menţionat 
faptul că această terminologie este folosită, de obicei, de către protestanți, în timp ce 
catolicii utilizează formula de teologie morală, fără a se stabili o diferenţiere în ceea ce 
priveşte utilizarea celor două terminologii sau a conceptelor pe care le definesc. Ambele 
vizează cele două aspecte etice esenţiale, cum să actionezi dintr-un motiv corect şi cum 
să adopti o atitudine corectă în anumite situaţii. În esenţă, metodele şi procedura eticii 
creştine nu diferă de cele ale filosofiei morale, diferenţa constând doar în punctul de 
plecare al eticii creştine — credinţa creştină. (Alte sisteme etice au puncte de plecare 
diferite, fie religioase sau umaniste, întrucât este nevoie de nişte premise pentru a fi 
demarate.) Se va vedea că diferite sisteme etice se întrepătrund, lucru important într-o 
lume diversă, aflată într-un proces de interrelationare şi ai cărei locuitori trebuie să 
înveţe să convietuiasca. 

Faptul că cele două noţiuni etice esenţiale sunt motivul corect şi acţiunea corectă pare 
evident, deşi acest lucru nu se observă întotdeauna. De exemplu, în romanul Si tu vei fi 
fărână, scris în secolul al XIX-lea Samuel Butler cuprinde următorul pasaj : „Cu cât vad 
mai multe, cu atât sunt mai sigur că nu contează motivul pentru care oamenii fac ceea ce 
trebuie atât timp cât o fac, nici de ce acţionează greşit, în situaţia în care procedează în 
felul acesta. Rezultatul depinde de lucrul făcut, iar motivul nu are nici o importanţă”. Pe 
un ton binevoitor, Sfântul Apostol Pavel pare a avea aceeaşi părere în primul capitol din 
Epistola către Filipeni. El spune că unii Îl propovaduiesc pe Hristos din invidie, dar, în 
acelaşi timp, se bucură de faptul că Hristos este propovăduit. Totuşi, nu ar fi susţinut, 
întocmai ca Butler, că „motivul nu are nici o importanţă”. Prin promovarea acţiunii 

dintr-un motiv corect, etica creştină demonstrează o preocupare pentru ceea ce se 
numeşte „formare spirituală”. Aceasta se referă la dezvoltarea caracterului prin rugăciuni 
private şi publice (ambele implică reflectia asupra Bibliei) şi discuţii cu fraţii creştini (şi 
cu alte persoane, dacă este cazul), pentru ca puterea de înţelegere şi de discernământ să 
se consolideze. Aducerea de argumente pentru anumite decizii se numeşte, în mod 
tradiţional, cazuistică. Aceasta nu s-a bucurat de o bună reputaţie în perioada contrareformei, 
întrucât a generat o serie de reguli care permiteau abaterea de la îndatoriri morale 
evidente, mai degrabă decât a dus la găsirea şi realizarea acţiunii corecte în anumite 
situaţii. De exemplu, limitarea mintală, echivocul şi sperjurul erau considerate legitime, 
dacă bunăstarea persoanei, incluzând onoarea şi averile, era în joc ; iar, potrivit doctrinei 
„păcatului filosofic”, o acţiune nu era considerată un păcat din punct de vedere moral 
decât în cazul în care persoana respectivă se gândea la Dumnezeu în momentul comiterii 
ei. Asemenea absurditáti au fost criticate de Pascal in Provincialele (1656) şi au fost 
condamnate de către papalitate. Era o fază de tranziţie. Dacă o procedură este folosită în 
mod greşit, nu înseamnă că aceasta este greşită în sine. ,,Cazuistica”, fie că este cunoscută 
sau nu sub această denumire, este esenţială. După cum recunoaşte teologia morală 
romano-catolică recentă, cazuistica nu mai poate fi legată de delimitarea minuțioasă a 
păcatelor, asociată cu confesionalul. Nici nu se poate presupune că există răspunsuri 
.crestine" clare şi specifice la toate problemele etice care apar în lume. Mai degrabă, 
există o varietate de posibilităţi, dintre care unele se exclud. Recunoaşterea ambiguitatii 
alegerii reprezintă o parte din sarcina eticii creştine. 


ii. Iisus 


Revenim la rădăcinile eticii creştine din timpul propovăduirii lui lisus, în special la 
învăţătura conținută în aşa-numitele evanghelii sinoptice, a lui Marcu, a lui Matei şi a lui 
Luca. A patra, a lui loan, poate fi privită, cel mai bine, ca o serie selectivă şi matură de 
meditații pe temele principale ale primelor trei evanghelii, pe care autorul le-a cunoscut 
în mod direct sau prin intermediul tradiţiilor orale ulterioare. Esenţa învăţăturii lui lisus 
este Împărăţia lui Dumnezeu sau modul în care Dumnezeu conduce lumea ca Împărat al 
ei. lisus a exemplificat-o prin propria învăţătură şi viaţă. El a reflectat asupra tradiţiilor 
poporului Său, pe care le-a cunoscut prin intermediul sinagogilor şi pe care le-a 
interpretat într-un mod nou şi original prin prisma misiunii Sale. Ştia că trebuia să ducă 
greutatea îndeplinirii scopului divin pentru lume. Percepția asupra lui Dumnezeu este 
evidenţiată în mod clar în evanghelii. Modul de a percepe Împărăţia lui Dumnezeu era 
paradoxal din perspectiva unor standarde convenţionale, materializându-se mai puţin în 
afirmaţii dogmatice şi mai mult în semnificaţii indirecte, parabole şi vorbe de duh 
(precum şi în trecerea la acţiune) privitoare la viaţa de zi cu zi, dar menite a schimba 
modul de gândire a ascultătorilor şi a-i transpune într-o nouă dimensiune. Împărăţia lui 
Dumnezeu nu implică pedepsirea păcătoşilor, ci asumarea consecinţelor păcatelor săvârşite. 
Urmează, apoi, învățături etice la fel de paradoxale. 

Se pune problema de Sa verifica dacă aceste învățături aparţin lui Iisus. Într-adevăr, 
evangheliile au fost supuse unei examinări mai meticuloase decât orice altă scriere din 
vechime. Există, pe alocuri, elemente incerte, însă nu încape îndoială că ele includ o 
bună parte a învăţăturii lui lisus, cu toate că aceasta a trecut prin filtrul preocupărilor 
primelor comunităţi creştine. O dovadă indirectă în acest sens se referă la faptul că două 
mari teme ale creştinismului de după Înviere (perioada paulină), dinamismul Sfântului 
Duh şi universalitatea Evangheliei apar doar ca indicii anticipative în evanghelii. 

Care este comportamentul adecvat unui cetăţean al Împărăției lui Dumnezeu ? Pe 
de-o parte acesta implică morala „naturală”, de exemplu, Regula de Aur: „Tot ce voiti 
să vă facă vouă oamenii, faceti-le şi voi la fel”! (Mat. 7,12), care se regăseşte într-o 
formă asemănătoare în alte sisteme etice şi care poate fi abordată la diverse nivele, cu 
condiţia de a fi consecvent cu sine şi cu aproapele. Unele dintre cuvintele lui lisus se 
constituie în raționamente umane „fireşti”, ca de pildă oferirea unei ráspláti pentru 
faptele bune şi ameninţarea cu pedeapsa pentru cele rele. Însă trăsătura distinctivă a 
învăţăturii etice a lui lisus constă în modul radical de a privi morala. De exemplu, nu 
există o limită în iertarea aproapelui (Mat. 18,21 şi urm.), nu pentru că acest lucru ar 
însemna un câştig, în faţa păcătosului, ci pentru că aceasta corespunde iertării păcatelor de 
către Dumnezeu. De asemenea suntem îndemnați la a ne iubi vrájmasii (Mat. 6,14 şi urm.), 
nu pentru că aceasta ar reprezenta un câştig în fata dușmanului (deşi acest lucru este 
posibil), ci pentru că Dumnezeu Îşi iubeşte vrăjmaşii. Nu există limite cu privire la 
iubirea aproapelui (Lc. 10,29 şi urm.). Îngrijorarea reprezintă cel mai clar semn al lipsei 
încrederii în Dumnezeu (Mat. 6,19-34), în special aceea legată de avere. Ținând cont de 
faptul că motivele sunt nesemnificative atât timp cât ele duc la o acţiune corectă, lisus are 
o atitudine critică fata de iubirea de sine a celor ,,drepti” (Lc. 18,9-14) şi reiese clar, din 
multe pasaje, că cei considerati nedrepti de către cei ,,drepti” nu erau ceea ce păreau a 
fi. La baza acestor învățături stă faptul că lisus era un om de credinţă (încredere). În faţa 
ambiguitatii existenţei, El se raportează la vreme, la răsăritul soarelui şi la trimiterea 
ploii atât peste cei drepţi, cât şi peste cei nedrepti, văzând acest lucru ca pe un semn al 
bunătăţii necondiționate a lui Dumnezeu. Pentru un sceptic, această atitudine poate duce 
la concluzia potrivit căreia universul nu ţine cont de meritele morale. În acest sens, lisus 
este un arhetip pentru discipolii Săi. 

Etica Sa diferă de etica obişnuită, care presupune a răspunde binelui cu bine, adică 
etica reciprocitatii. Viaţa socială necesită un anumit nivel de reciprocitate. Unul dintre 
riscurile relaţiilor internaţionale constă în faptul că guvernele nu îşi acordă suficientă 
încredere unul altuia. Totuşi, în viaţa de zi cu zi, ne bazăm pe această reciprocitate. Unii 
oameni depăşesc limitele acesteia într-un sens sau altul, iar alţii oferă atât cât primesc. 
Unii, care nu oferă nici măcar un nivel minim, pot sfârşi în închisoare. lisus merge mai 
în profunzime, prevenindu-ne în mod explicit cu privire la consecinţele iubirii doar faţă 
de cei care ne iubesc, afirmând că acest lucru nu este deloc extraordinar : „Oare păgânii 
nu fac la fel?” (Mat. 5,47). El merge dincolo de sfera pretențiilor, a drepturilor şi a 


1. Biblia de studiu pentru o viata deplină, ed. cit. 

obligaţiilor, după cum spune clar Sfântul Apostol Pavel în Epistola către Romani (13,8) : 
„Să nu datorati nimănui nimic, decât să vă iubiţi unii pe alţii”. lisus îndeamnă la a avea 
un anumit fler, o cutezantá creativă în momentele decisive ale vieţii. 

Se poate crede că accentul pus de evanghelii pe răsplată este incompatibil cu această 
etică a nereciprocitatii. Într-adevăr, acest lucru nu este înţeles corect. Există un pasaj în 
Biblie care îndeamnă la alegerea locului celui din urmă, pentru a fi chemat, apoi, în locul 
cel dintâi (Lc. 14,7 şi urm.), ceea ce tine de o pură morală prudentă, învățând că egoismul 
este autodistructiv. Învățătura cu privire la răsplată se regăseşte în pasaje ca Matei 19,29, 
sub forma vieţii veşnice, sau Luca 18,22, sub forma comorii în cer, şi, în special, în 
Fericirile din Predica de pe munte: „Fericiţi cei cu inima curată, cá ei vor vedea pe 
Dumnezeu” (Mat. 5,8). Această învăţătură, ca aceea cu privire la pedepse, desemnează 
o stare a lucrurilor. În Împărăţia lui Dumnezeu există aceeaşi răsplată indiferent dacă, 
întocmai ca în pilda despre lucrătorii tocmiti la vie, lucrezi toată ziua sau numai începând 
cu ceasul al unsprezecelea (Mat. 20,1 şi urm.). Această învăţătură proclamă lepădarea 
de sine, care atrage un altruism dezinteresat sau gratuitatea. Iisus este foarte sever in 
ceea ce priveşte altruismul interesat (Lc. 18,9 şi urm.). În pilda despre Păstorul cel bun 
şi oile Sale, oile nu sunt conştiente de bunătatea lor sau de răsplată. Răsplata de care 
vorbea lisus nu se obţine printr-o urmărire asiduă a acesteia. Într-adevăr, urmărirea 
gratuitatii în mod conştient este autodistructivă. Nu trebuie să urmărim cu orice pret 
lepădarea de sine ca atare. Dacă Dumnezeu este aşa cum îl prezintă lisus înseamnă că 
imitarea vieţii Lui ne conduce la El. În caz contrar, ne îndreptăm către distrugere, 
simbolizată de arderea perpetuă a gunoaielor în afara zidurilor Ierusalimului (Gheena). 
Faptul de a fi tentat să faci lucrul corect dintr-un motiv greşit, aceasta fiind a patra şi cea 
mai insidoasă tentatie a lui Becket din piesa Omor în catedrală de T.S. Eliot, nu modifică 
această realitate. Răsplata prezenţei lui Dumnezeu este rezervată celor care urmează 
calea lui lisus din iubire şi nu pentru răsplată. Numai aceştia vor fi capabili să aprecieze 
răsplata. Poate cineva care este conştient de acest lucru să ignore viaţa şi învăţătura lui 
lisus? Această întrebare rămâne fără răspuns. Dacă există un iad al distrugerii, este 
acesta gol? 

Adesea, învăţătura cu privire la răsplată nu este înţeleasă. Milostenia se aseamănă 
unui experiment cu turnesol. Donatiile şi mostenirile au avut adesea drept scop câştigarea 
ingáduintei lui Dumnezeu, nefiind un semn al bucuriei, închinat gratiei divine. 

Este de remarcat faptul că Iisus nu a stabilit norme etice precise şi detaliate. Întrebat dacă 
se cuvine a da dajdie Cezarului sau nu (Mat. 22,25 şi urm.), El a răspuns: „Daţi dar 
Cezarului ce este al Cezarului şi lui Dumnezeu ce este al lui Dumnezeu”, fără a specifica 
ce anume aparţine fiecăruia. Acest aspect a trebuit să fie analizat în mod continuu în 
diverse situaţii. Educaţia reprezintă un domeniu-cheie. Rugat de doi fraţi să realizeze 
împărţirea moştenirii lor, El a refuzat (Lc. 12,14). Punctul de vedere al lui Richard 
Robinson este îndreptăţit (1964, p. 149): „Hristos nu se pronunţă cu privire la problemele 
sociale, cu excepţia divorţului, şi toate atribuirile legate de doctrine politice sunt eronate”. 
Nu se pronunţă cu privire la război, pedeapsa capitală, jocuri de noroc, justiţie, 
administrarea legii, împărţirea bunurilor, socialism, uniformizarea veniturilor, egalitatea 
sexelor, discriminarea rasială, egalitatea şanselor, tiranie, libertate, sclavie, autodeterminare 

sau contraceptie. A fi pentru oricare dintre acestea sau impotriva lor nu implica o 
atitudine creştină in condiţiile in care prin „creştin” se înţelege ceea ce Iisus învaţă in 
evangheliile sinoptice. 

Există păreri potrivit cărora versetul din Predica de pe munte privind „înoarcerea 
celuilalt obraz” reprezintă un îndemn la pacifism ca strategie politică (Mat. 5,39 şi urm.), 
ceea ce ignoră caracterul literar al acestuia şi natura învăţăturii etice a lui lisus. Pasajul 
include, de asemenea, porunca de a scoate ochiul care te sminteste şi de a tăia mâna care 
te sminteste şi îndemnul de a lăsa şi cămaşa celui care vrea să-ţi ia haina (rămânând, astfel, 
gol, întrucât se purtau doar două rânduri de haine). Întocmai ca paradoxul, hiperbola 
reprezintă o modalitate de a conferi concretete ideilor abstracte. Robinson are dreptate : 
pasajul nu se pronunţă nici pentru, nici împotriva pacifismului ca strategie politică. 

Aparent, divorţul constituie o excepţie de la fapul că lisus nu a oferit învățături etice 
detaliate, lucru îndoielnic. Versetele-cheie de la Matei (10,1-12) ilustrează voinţa lui 
Dumnezeu în ceea ce priveşte căsătoria, lipsind orice referire directă la dreptul ecleziastic. 
La Matei (5,32 şi 19,9) este inclusă o precizare cu privire la divorţ: acesta nu este 
permis, cu excepţia cazurilor de porneia, termen tradus, de obicei, prin adulter. S-a 
discutat mult pe baza acestui text. În afara faptului că este putin probabil ca Iisus să fi 
oferit detalii de comportament doar pentru o singură problemă, este clar că Matei îl 
înfăţişează în ipostaza de judecător al celor două şcoli rabinice, Hillel şi Shammai, 
rivale cu privire la motivele care justifică divorţul, ţinând cont de legea mozaică a 
Deuteronomului (24,1). 

Ce-a de-a patra evanghelie ilustrează într-un mod aparte trăsăturile distinctive ale 
învăţăturii etice a lui lisus. Nu se insistă asupra modului de comportare legat de probleme 
specifice. Accentul este pus pe provocarea radicală pe care Iisus o aduce, în comparaţie 
cu viziunea tradiţională. Totul este întuneric, exceptând lumina care ÎI înconjoară si care 
se transmite, prin El, ucenicilor Săi apropiaţi. Initial, iubirea reciprocă se limitează la ei, 
dar acest lucru este temporar, întrucât lumea trebuie salvată şi nu abandonată (17,20 şi urm.). 
Se insistă pe dovedirea iubirii prin cuvânt, voinţă şi faptă, aceasta fiind chiar o condiţie 
inerentă cunoaşterii (7,17). Paralela cu marxismul clasic a fost abordată de teologia 
recentă a eliberării: doar cei care susţin în mod activ cauza săracilor vor înţelege 
credinţa creştină. lisus a opus standardele societăţii, celor ale Împărăției lui Dumnezeu, 
fapt ilustrat prin atitudinea faţă de săraci, eretici şi schismatici (samarinenii), cei lipsiţi 
de morală (desfrânatele şi soţii adulteri), cei compromişi din punct de vedere politic 
(vameşii), cei respinşi de societate (leproşii), cei marginalizati din punct de vedere social 
şi faţă de femei. 

Care este înţelesul iubirii la care s-a referit lisus când a spus că Vechiul Testament 
(Tora) poate fi redus la două porunci: „Să iubeşti pe Domnul, Dumnezeul tău, şi pe 
aproapele tău ca pe tine însuţi” (Mat. 22,34 şi urm.) ? Fără a face o analiză detaliată, este 
binecunoscut faptul că unicului cuvânt englezesc pentru iubire (Jove) îi corespund diferite 
cuvinte greceşti, eros (dorinţa de satisfacţie pe diverse planuri, al frumuseţii, al adevărului 
şi al bunatatii), philia (prietenie) si agape. Acesta din urmă era un cuvânt grecesc lipsit 
de semnificaţie, pe care creşinii l-au preluat pentru a exprima esenţa învăţăturii lui lisus. 
Cele două tipuri de iubire nu sunt univoce, întrucât adorarea şi venerarea se aduc doar 

lui Dumnezeu, nu şi aproapelui. Pe scurt, iubirea faţă de aproapele implică răspunderea 
pentru celălalt, nu în virtutea calităţilor sale cu totul deosebite, ci datorită umanităţii sale 
create după chipul lui Dumnezeu (Gen. 1,22). Ea nu depinde de afecțiunea firească a 
celui care iubeşte sau de atracţia naturală a celui iubit. Nu implică o atitudine reciprocă, ci 
capacitatea de a se pune în locul aproapelui. Nu se pune problema de ceea ce tu ai vrea dacă 
ai fi în locul aproapelui. Nu presupune acceptarea exploatării ; exploatarea de către semeni 
nu i-ar aduce acestuia nici un folos. Nu este vorba nici despre sacrificiul de sine ; ceea 
ce contează este serviciul făcut aproapelui şi nu pierderea pe care o presupune. Într-adevăr, 
este nevoie de o afirmare a sinelui. Cine se urăşte pe sine nu îşi poate iubi aproapele. 
Mandria, trândăvia şi îngrijorarea sunt duşmanii sinelui şi, astfel, ai iubirii de tip agape. 

Când este vorba despre mai mult de două persoane, agape implică corectitudinea faţă 
de ceilalţi. Aspecte legate de justiţia privind corectitudinea şi distribuţia se regăsesc în 
Noul Testament, dar relaţia acesteia cu agape nu este prezentată in mod sistematic, 
deoarece Noul Testament nu este o scriere sistematică pe teme etice. Accentul se pune pe 
noua comunitate a Bisericii. A răspunde iubirii lui Dumnezeu prin iubirea aproapelui 
presupune existenţa unei comunităţi a iubirii, a unei frátii a cáintei, a iertării şi a 
împăcării. Astfel, Noul Testament oferă o imagine detaliată a Bisericii, având o atitudine 
foarte critică atunci când aceasta nu se constituie în comunitatea dorită. Rămân deschise 
întrebările cu privire la justiţie. Să luăm ca exemplu doi părinţi care au doi copii, pe care 
îi iubesc la fel de mult; deşi aceştia pot fi foarte diferiţi, părinţii trebuie să fie corecti 
cu amândoi. Dacă aşa stau lucrurile în nucleul familial, este la fel de necesar şi mult mai 
dificil să adoptăm o atitudine corectă în cadrul colectivitatii din care facem parte. Acest 
lucru este valabil chiar şi pentru problemele legate de război. Dezbaterea scurtă a lui 
Toma din Aquino cu privire la elementele care stau la baza unei doctrine privind 
„războiul cel drept” se încadrează viziunii sale asupra iubirii. (Summa Theologiae, 2a, 
2ae, q40, articolele 1-3.) 

Relaţia dintre justiţie şi iubire este complexă, generând întrebări la care răspunde 
filosofia morală, cum ar fi aceea legată de obligaţiile sociale. Cel puţin trebuie spus că 
iubirea implică justiţia ; nu poate implica ceva mai prejos de justiţie, chiar dacă poate 
trece dincolo de aceasta. Altfel, degenerează în sentimentalism. 

Deciziile de ordin etic necesită un anumit nivel de cunoaştere şi discernământ, o 
combinaţie între aptitudini şi receptivitate, mai degrabă decât apelul la iubire. Iubirea 
care nu este directionatá in acest sens si care se mulţumeşte cu „a dori binele” este 
iresponsabilă şi potenţial periculoasă. Unele dintre cele mai mari păcate împotriva iubirii 
au fost săvârşite de căre cei care „doreau binele”. 

Tradiţia teologică luterană pune accentul în mod special pe iubirea gratuită şi continuă 
a lui Dumnezeu, pe graţia Sa divină, care nu depinde în nici un fel de meritele oamenilor. 
Astfel, se încearcă evitarea stării de mândrie umană, a unei religii bazate pe scrieri şi 
care consideră că poate câştiga acceptarea lui Dumnezeu, că o balanţă a faptelor meritorii 
reprezintă o condiţie de bază pentru „a fi corect cu Dumnezeu”, şi nu că viaţa creştină 
reprezintă un răspuns dat gratiei divine prealabile. Într-o operă modernă semnificativă, 
Agape and Eros, Anders Nygren ajunge să asemene oamenii unor tuburi sau canale prin 
care trece graţia divină către aproapele. Ceva nu este în regulă atunci când oamenii sunt 

comparati cu nişte tuburi. Ei sunt chemaţi mai degrabă să se împărtăşească de iubirea 
reciprocă a lui Dumnezeu, care doreşte un răspuns de la aproapele, dar care nu renunţă 
când acesta nu vine. În acest sens, diferă de prietenie, care se caracterizează print-un 
nivel mai mare de reciprocitate şi poate suferi schimbări, având nevoie de agape pentru 
a se salva de la egocentrism. De asemenea, erosul, care poate trece de la nivelul 
instinctual al libidoului sexual la cele mai înalte nivele de aspirație, trebuie să fie 
poziţionat în contextul iubirii de tip agape pentru a se salva de la egocentrism. 

Biserica a întâmpinat greutăţi în menţinerea acestui mod radical de a percepe iubirea. 
Se insistă pe modul de interpretare a afirmațiilor radicale din Predica de pe munte (Mat. 
5-7), o colecţie remarcabilă a învățăturilor lui Iisus. Au existat mai multe abordări, toate 
având drept efect neutralizarea acestor elemente radicale şi aducerea lor în sfera moralei 
bunului-simt. Potrivit uneia dintre ele, întrucât lisus prevestea sfârşitul iminent al lumii, 
etica trebuia aplicată în scurtul timp rămas până la acesta. Dar, dat fiind că sfârşitul lumii 
nu a venit, nu înseamnă că acum etica este irelevantă. O altă abordare consideră 
elementele mai radicale ca fiind apanajul unui grup restrâns, al călugărilor, care depun 
jurăminte de sărăcie, castitate şi ascultare, şi care se constituie în Ordinul Călugăresc. 
Restul oamenilor trebuie să urmeze învăţăturile etice de bază, obligatorii pentru toti. Cu 
alte cuvinte, trebuie să fim corecti, însă putem sau nu să iubim. Este un fel de examen 
de absolvire al vieţii creştine. Această abodare pune căsătoria pe planul al doilea. Astăzi, 
Ordinul Călugăresc prosperă, iar pledoaria în favoarea sa se face rar pe această linie, 
chiar de către membrii săi. O altă abordare face o distincţie clară între sfera iubirii în 
cadrul Bisericii şi domeniul strict al justiţiei şi al ordinii lumesti, iar alta susţine ca 
învăţătura radicală a lui Iisus are scopul de a condamna păcatele şi de a preveni apariţia 
mândriei spirituale. Nici una dintre aceste abordări nu este satisfăcătoare. Elementele 
radicale ale eticii lui lisus se constituie într-un corolar autentic al radicalitatii Împărăției 
lui Dumnezeu, cerându-ne să trecem dincolo de lupta necesară cu justiţia, în vederea 
desăvârşirii iubirii. Acest lucru reprezintă o provocare, întrucât cele mai mari păcate îşi 
trag seva din realizările morale, nu din cele mai obişnuite şi mai vizibile. Atât la nivel 
individual, cât şi colectiv, decăderea se hrăneşte cu realizarea morală, prima fiind cu atât 
mai mare cu cât cea de-a doua este mai semnificativă. Germania nazistă reprezintă cel 
mai bun exemplu în acest sens. Astfel, se pune întrebarea dacă există un sens în cadrul 
acestei etici radicale, pe care îl ignorăm cu desăvârşire. Nu ar fi mai potrivită o etică mai 
puţin drastică şi mai practică ? Această întrebare este pusă frecvent în vremurile noastre 
de căre adepţii altor credinţe, cum ar fi evreii şi musulmanii. 

Unul dintre primii scriitori evrei care au făcut eforturi constante pentru a depăşi 
polemicile şi persecuțiile de-a lungul secolelor si pentru a adopta o nouă perspectivă cu 
privire la lisus a fost Joseph Klausner (1925). El a avut câţiva adepţi. Acest lucru a 
constituit o schimbare remarcabilă. În acelaşi timp, creştinismul a conşientizat originea 
evreiască a lui lisus. Klausner consideră că întreaga învăţătură etică a lui lisus are 
izvoare evreieşti, fără a fi exprimate ca atare. Oricum, aceasta este o etică potrivită 
timpurilor lui Mesia şi imposibilă în afara lor. Dezbiná familia, ignoră justitia şi ar 
distruge stabilitatea socială. Mai mult decât atât, a fost ignorată de către toţi, cu excepţia 
preoţilor şi a pustnicilor ; şi in umbra sa, orice răutate şi viciu au înflorit. Cu cât este 

mai bună etica iudaică, mai practică! De pildă, rabinii ar fi fost de acord cu Iisus cu 
privire la faptul că „Sabatul a fost făcut pentru om, iar nu omul pentru Sabat” (Mc. 
2,27), însă ei doreau instituirea unei reguli care să le ofere permisiunea de a le încălca 
pe cele ale Sabatului, regulă pe care Iisus nu a dat-o. Si nu pentru că viata poate fi trăită 
în absenţa unor reguli sau coduri, improvizând, ci pentru că etica lui lisus se situează 
într-o altă dimensiune, căutând mereu o expresie adecvată pentru agape, pe măsura 
depăşirii anumitor forme ale acesteia. 

Crestinii oferă două replici acestor acuzaţii. În primul rând, faptul că Iisus nu a dat 
indicaţii etice detaliate reprezintă un aspect pozitiv, căci, altfel, am încerca mereu să le 
atribuim diverselor culturi în continuă schimbare, ceea ce ar implica o exegeză sinuoasă. 
Al doilea argument, mult mai important, accentuează relevanta unei etici imposibile, al 
cărei sens este acela de a ne arăta că răsplata iubirii constă într-o aprofundare a acesteia, 
astfel încât cei pe care îi considerăm „cei mai sfinţi” sunt aceia conştienţi de prăpastia 
care există în viata lor, între ceea ce este şi ceea ce ar trebui să fie aceasta; ceea ce nu 
înseamnă că aceştia exagerează, ci că înţeleg mai bine natura inepuizabilă a iubirii. 

O astfel de perspectivă are menirea de a îndemna la acţiune, atât la nivel personal, cât 
şi social, nefiind un surogat pentru o altă lume pretinsă (concept care diferă de acela al 
speranţei in viata de dincolo, ca parte integrantă a modului în care Iisus percepe destinul 
uman). Parafrazând spusele oarecum prozaice ale unui exeget actual al Noului Testament, 
etica creştină nu oferă un corp de legi nici pentru individ, nici pentru societate, ci 
creează o tensiune ce are drept rezultat schimbarea (Manson, 1943). 

Acesta ar fi mecanismul de funcţionare a lucrurilor. Care era perspectiva primilor 
creştini asupra lui? Cel mai bun martor în acest sens este Sfântul Apostol Pavel ; ultimii 
ani din viaţa sa au dus la apariţia creştinismului postapostolic şi la scrierea ultimelor 
cărţi ale Noului Testament. 


iii. Sfântul Apostol Pavel 


Sfântul Apostol Pavel este o figură controversată datorită dezbaterilor în care a fost 
implicat şi disputelor care l-au avut drept subiect, mai ales în perioada reformei. Datorită 
formaţiei sale fariseice şi a dezicerii de aceasta, el nu poate fi plasat în afara sferei care 
defineşte comunitatea creştină ca fiind opusă iudaismului, în special după căderea 
Ierusalimului în anul 70 d.Hr. Pe atunci, numărul evreilor care făceau parte din 
comunitatea creştină era redus. Iudaismul şi creştinismul admirau acelaşi tip de caracter, 
astfel încât creştinismul a atras evrei în rândurile sale, întrucât promova virtuțile 
iudaismului, cu excepţia circumciziei şi a normelor legate de alimentaţie. Linia dominantă 
ce caracterizează prezentarea evanghelică a controverselor lui lisus cu fariseii nu trebuie 
considerată ca fiind exhaustivă ; într-adevăr, relaţia ne este prezentată ca fiind pozitivă. 
Fariseii nu alcătuiau o partidă uniformă. În efortul de a găsi şi de a urma calea lui 
Dumnezeu, ei se bazau pe argumente, asupra cărora nu se pronunţa o hotărâre finală ; 
opiniile minoritare continuau să fie exprimate, ca parte din tradiţie. Unii farisei cores- 
pundeau imaginii evanghelice, dar era o batjocură la adresa creştinismului să spui că toţi 

erau multumiti de o religie care presupunea respectarea unor norme morale de ordin 
exterior pentru a asigura recunoasterea valorii morale in fata lui Dumnezeu, avand in 
vedere că lisus analiza motivele de ordin interior. Această batjocură a fost intensificata 
de lupta lui Luther impotriva catolicismului medieval tirziu, atribuit adesea scolii 
fariseice. Atunci, in ce consta diferenţa dintre lisus şi diferitele partide iudaice, in 
special cel al fariseilor ? În primul rând, acestea erau exclusiviste şi în al doilea rând, 
modul în care înțelegeau nivelul şi profunzimea iubirii nu era suficient de radical. În ceea 
ce îl priveşte pe Sfântul Apostol Pavel, el a fost un gânditor complex şi încă se mai 
discută pe marginea acestor aspecte, fără a se fi ajuns însă la o rezolvare a lor. 

Oricum, este clar că Sfântul Apostol Pavel a înţeles faptul că baza eticii lui lisus 
constă într-un răspuns de bucurie adus generoasei gratii divine. „Fără plată ati primit, 
fără plată să daţi” (Mat. 10,8). Împărăţia lui Dumnezeu, aşa cum este prezentată în 
primele trei evanghelii, este considerată în epistolele Sfântului Apostol Pavel ca noua 
viaţă întru Hristos, pe care o percepea ca pe o experienţă colectivă. O exprimare tipică 
este : „Noi, care suntem mulţi, alcătuim un singur trup în Hristos” (Rom. 12,5). „Legea 
lui Hristos” este Însuşi Hristos (Rom. 10,4). Împărăţia lui Dumnezeu este atât o realitate 
actuală, cât şi un ferment de-a lungul istoriei (Rom. 14,7), care se va manifesta în toată 
măreţia sa (1 Cor. 15,24; 15,50). Iubirea reprezintă piatra sa de temelie. Caracteristicile 
iubirii sunt prezentate la 1 Corinteni 13, care se aseamănă oarecum unei diatribe stoice, 
dar al cărei spirit este diferit. Iisus constituie modelul pentru acest pasaj. Sfântul Apostol 
Pavel nu citează în mod direct evenimente din viaţa Sa, presupunând că acestea sunt 
cunoscute ascultătorilor şi cititorilor din referirile scurte cu privire la naşterea, învăţătura, 
răstignirea, îngroparea şi Învierea Sa. El presupune că primele congregatii creştine ştiu 
din proprie experienţă că lucrarea lui Hristos a dus la o revărsare a Duhului lui 
Dumnezeu, care a îndepărtat barierele dintre oameni ; dintre evrei şi neevrei, bărbaţi şi 
femei, sclavi şi oameni liberi. El foloseşte această premisă împărtăşită pentru a-i mustra 
atunci când se abat de la realitatea amintită. La Romani 13 el prezintă etica creştină ca 
pe o etică a iubirii. 

Mai mult, ceea ce face ca Sfântul Apostol Pavel să fie foarte important pentru noi este 
faptul că el este primul creştin despre care ştim că a fost chemat să prezinte modul în care 
înţelegea etica creştină, pentru a rezolva diverse probleme apărute în cadrul comunităţilor 
creştine, cum este cazul delegaţiei Corintenilor care îi pune diverse întrebări legate de 
căsătorie, la care el răspunde în 1 Corinteni 7. În aceste discuţii, apostolul mărturiseşte 
uneori, aşa cum ne-am aştepta, că nu i se convertise fiecare parte a minţii, astfel încât 
să înţeleagă toate implicaţiile noii sale credinţe. Unele dintre propriile învățături cu 
privire la femei sunt incompatibile cu convingerile sale cele mai bune. Biserica şi-a 
considerat prea des instrucţiunile drept o regulă cu caracter permanent, astfel încât, 
pentru a da un exemplu banal, datorită pasajului de la 1 Corinteni 12,5 şi urm., a fost 
posibil de-abia în secolul acesta ca femeile să intre în biserică fără să-şi acopere capul. 
Sfaturile lui trebuie plasate în contextul situational al primelor comunităţi creştine din 
secolul I d.Hr. Aşteptarea sa cu privire la sfârşitul iminent al lumii a influenţat sfaturile 
legate de căsătorie. Oricum, a avut o atitudine hotărâtă în a-i îndemna pe creştini să-şi 
continue viaţa şi munca cotidiană, întrucât timpul este scurt, şi nu să aştepte sfârşitul cu 

braţele încrucişate. Până la sfârşitul secolului I, Biserica şi-a schimbat radical punctul de 
vedere (deşi există astfel de concepţii şi în ziua de astăzi). Ce-a de-a patra evanghelie 
reinterpretează venirea lui Hristos şi sfârşitul lumii ca pe un dar al Duhului Sfânt. Din 
punct de vedere cosmic, Sfântul Apostol Pavel a acceptat perspectiva comună potrivit 
căreia există o forţă mai presus de om care îi influenţează viata (desi slăvitul Hristos le-a 
diminuat puterea). Aceste idei trebuie transpuse într-o sociologie realistă. Cât despre 
puterile pământeşti, creştinii nu aveau dreptul să modifice instituţiile umane sau să 
influenţeze politica publică. În această situaţie, Sfântul Apostol Pavel adoptă o poziţie 
favorabilă faţă de Imperiul Roman păgân, al cărui cetăţean era mândru să fie şi căruia era 
îndreptăţit să-i fie recunoscător. Abolirea sclaviei nu ocupă un loc în analiza sa, deşi el 
indică modul în care creştinii pot transcende structurile acesteia (vezi Epistola către 
Filimon). Pe scurt, în virtutea credinţei sale în Împărăţia lui Hristos, el a oferit oamenilor 
apăsaţi de teama schimbării, cu o soartă guvernată de planete, o siguranţă a prezentului 
şi o speranţă în viitor. 

Problema creştinilor de la sfârşitul primului secol, şi a tuturor creştinilor de atunci 
încoace, a fost aceea de a menţine rigoarea radicală a eticii evanghelice, în absenţa 
aşteptării sfârşitului iminent. Existenţa continuă a bisericilor locale a generat un număr 
de probleme tipice, în special legate de căsătorie şi de familie. În ultimele cărţi ale 
Noului Testament regăsim coduri de conduită, adesea preluate din etica grecească şi 
impregnate cu un caracter creştin prin clarificări de natură biblică. Exemplele se regăsesc la 
Coloseni (3,18 - 4,1), Efeseni (5,12 - 6,9), 1 Petru 2,11 - 3,12; 5,1 - 5), Tit 2,1 - 3,2) 
şi 1 Timotei (2,1 - 6,19). Tonul emotional, cát si conţinutul faţă de primele scrisori 
diferă ; se pune accentul pe pietate şi perseverenţă, iar iubirea devine o virtute într-o listă 
cu alte virtuţi. Nu există motive pentru a nu fi de acord ca normele de conduită să 
acopere situaţii standard, cu condiţia ca atmosfera radicală a evangheliei să fie menţinută. 
Oricum, o parte dintre acestea s-au pierdut. Biserica renunţă prea uşor în condiţiile 
orânduirii sociale şi politice respective. O trăsătură nefericită a unora dintre coduri este 
accentul pus pe obligaţiile celor „inferiori” faţă de cei „superiori”, a soțiilor fata de soţi, 
a copiilor faţă de părinţi şi a sclavilor faţă de stăpâni, în lipsa unui accent similar pe 
obligaţiile celor superiori. O astfel de etică a răbdării şi a supunerii nu este potrivită 
pentru lumea de astăzi, din ce în ce mai conştientă de responsabilitatea individuală şi de 
nevoia unor structuri sociale care să o încurajeze sau să o facă posibilă în situaţiile de 
opresiune. 

Totuşi, persecuțiile periodice nu au îngăduit Bisericii să renunţe prea uşor, o astfel de 
atitudine regăsindu-se în ultimele scrieri ale Noului Testament. Aceasta ia forma unei 
reacţii riguroase îndreptate împotriva conformismului, prin intermediul unor referiri la 
păcate care nu pot fi iertate. Nu ştim care era „păcatul de moarte” de la 1 loan 5,16 (poate 
apostazia), însă ni se interzice să ne rugăm pentru cei care îl săvârşesc. În Epistola către 
Evrei există trei referiri la păcate care nu pot fi iertate (6,4-6 ; 10,26-31 ; 12,16 si urm.), 
în timp ce Revelația nu consideră deloc că aceia care suferă pedepsele înspăimântătoare 
din viziunile lui loan se vor căi, neexistând nici o speranţă în acest sens; mai degrabă, 
se bucură de pedepsirea lor. Aceste două tendinţe au continuat. Conformismul în Biserică, 
mai ales dupa ,convertirea" lui Constantin, cum se spune de obicei - nu se stie in ce 

măsură folosea creştinismul ca pe o armă în luptele sale politice -, a condus la reacţia 
dură a Părinților deşertului şi apoi la începuturile obstei cálugáresti şi la dublul etalon al 
îndemnului la perfecţiune şi al preceptelor. Astfel, până la sfârşitul perioadei Noului 
Testament, tensiunea creatoare generată de Hristos s-a descompus în elemente disparate, 
deşi a rămas mereu o sursă a înnoirii în Biserică, încurajând schimbarea. 


iv. Critici la adresa eticii creştine 


Problemele privind trecerea de la Biblie la lumea modernă continuă să fie cercetate, la 
fel ca diversele tradiţii legate de aspectele etice dezvoltate pe parcursul istoriei creştine. 
Între acestea, este de menţionat includerea dreptului natural în etica creştină (vezi 
capitolul 11, „Etica Evului Mediu şi a Renaşterii” şi capitolul 13, „Dreptul natural”). 

Este necesar să menţionăm câteva dintre criticile contemporane care se aduc, de 
obicei, eticii creştine. 

1) Etica creştină este intolerantă şi alimentează intoleranta. Există multe dovezi în 
sprijinul acestei acuzaţii. Toate tradiţiile confesionale majore s-au atacat reciproc. 
Într-adevăr, doar la Conciliul Vatican II (1962-1965) Biserica Romano-Catolică a abandonat, 
în cele din urmă, poziţia conform căreia „greşeala nu are drepturi”. Antisemitismul a 
fost o boală majoră a creştinătăţii (şi nu numai). Ideea de toleranţă s-a infiltrat în lumea 
„creştină” în mare parte datorită influenţei acelora care erau ingroziti de intoleranta 
creştină, iar creştinii au învăţat să distingă toleranța de o indiferenţă faţă de adevăr prin 
intermediul tolerantei sceptice a unui om precum Voltaire. Întotdeauna au existat creştini 
care au înţeles acest lucru. Lecţiile amare ale secolului nostru i-au acordat importanţa 
cuvenită. 

2) Etica creştină este imorală, întrucât operează cu un sistem de recompense (raiul) 
pentru un comportament corect şi amenitari (iadul) pentru unul greşit ; nu se bazează pe 
ideea de a acţiona corect pentru simplul fapt că este corect şi nu pentru oricare alt motiv. 
Aspectul legat de recompense a fost deja menţionat şi argumentat (vezi capitolul 14, 
„Etica lui Kant”). 

3) În loc să ducă la împlinirea de sine, etica creştină are un caracter represiv. 
Majoritatea analizelor psihologice moderne cu privire la dezvoltarea umană consideră 
drept normă etică atitudinea altruistă, autonomă. Nu se consideră însă că religia creştină 
poate crea această atitudine, întrucât impune un comportament defensiv şi restrictiv şi un 
conformism social inactiv. Acest aspect are legătură cu o altă critică. 

4) Etica creştină menţine oamenii la un nivel imatur, deoarece conduce la stocarea 
reacţiilor morale, indiferent de circumstanţe. Nu permite oamenilor să înveţe din 
experienţă. Mulţi oameni imaturi sunt „religioşi”. În cazul cel mai rău, etica creştină a 
avut acest efect in mod sigur, iar în cel mai bun, efectul a fost cel invers ; la fel şi în ceea 
ce priveşte învăţătura tradiţională despre conştiinţă. Conform acesteia, raţiunea stă la 
baza rationamentelor morale, iar conştiinţa reprezintă numele atribuit puterii de a rationa 
şi de a discerne, care influenţează problemele de ordin moral. Acest lucru este atât de 
important pentru integritatea persoanei, încât, conform învăţăturii, „glasul conştiinţei 

trebuie ascultat întotdeauna”. Aceasta nu implică, însă, infailibilitatea conştiinţei sau mai 
multă siguranţă decât aceea oferită de însuşi caracterul nesigur al deciziilor de ordin etic. 
Învățătura este însoţită de un îndemn la formarea unei conştiinţe informate şi atente, prin 
integrarea în comunitatea creştină şi utilizarea resurselor menţionate în vederea educării 
ei. Diferenţele dintre viziunile creştinilor asupra aspectelor de ordin etic decurg adesea 
din valoarea diferită ataşată acestor surse. Uneori, această învăţătură ar fi condus la 
înlocuirea providentei divine cu propriile raționamente. Alteori, conştiinţa a fost considerată 
„vocea lui Dumnezeu” în interiorul sinelui, dar problemele şi pericolele datorate acestui 
fapt, precum şi oricărei forme de intuitionism, sunt evidente. (Despre intuitionism, vezi 
capitolul 36, ,Intuitionismul" şi capitolul 40, „Prescriptivismul universal”.) Odată cu 
înfruntarea complexităţii vieţii morale, învăţătura tradiţională despre conştiinţă presupune 
un mod de viaţă creştin, sănătos, creator şi plin de speranţă. 

Printre atitudinile creştinilor privind etica creştină, se pune un accent puternic, deşi 
nu universal, pe demnitatea persoanei umane, pe realitatea şi universalitatea Bisericii, 
existând o preocupare pentru contribuţia acesteia la menţinerea solidară a umanităţii 
într-o lume pluralistă. Creştinismul nu trebuie să contribuie la diviziunea acesteia, ci să 
exercite o influenţă tămăduitoare. Aceste convingeri intră în conflict cu „individualismul 
posesiv”, care a avut o influenţă majoră asupra cercurilor occidentale în ultima parte a 
secolului XX. În unele cercuri, acesta a generat o versiune proprie a eticii creştine, care 
însă nu este acceptată de majoritatea adepților contemporani ai eticii creştine, numă- 
rându-se printre ei, în mod sigur, şi cei aflaţi sub influenţa mişcării ecumenice. Acordarea 
de prioritate nevoilor celor sărmani a căpătat o importanţă din ce în ce mai mare. Aceste 
două aspecte, preocuparea pentru unitatea omenirii şi „acordarea prioritatii nevoilor 
celor săraci” marchează sfârşitul procesului de integrare a eticii creştine în sfera Bisericii 
şi a statului, ceea ce a caracterizat creştinătatea de-a lungul secolelor. 

Etica islamică 


Azim Nanji 


i. Introducere 


Islamul este cea mai recentă dintre principalele religii ale lumii, aparținând familiei 
credințelor monoteiste, care include, de asemenea, iudaismul şi creştinismul. De la 
începuturile sale, acum 1400 de ani, în teritoriul actualei Arabiei Saudite aceasta s-a 
dezvoltat şi extins pentru a atinge aproape un miliard de aderenti, din toate colțurile 
lumii. Cu toate că majoritatea acestora, numiți musulmani, se regăsesc in Africa şi in 
Asia (cuprinzând si republicile asiatice din Uniunea Sovietică si din nord-vestul Chinei), 
s-a observat o creştere substanțială a numărului de musulmani care trăiesc în cele două 
Americi, Australia şi Europa în ultimul sfert al secolului XX. Mai recent, diferitele 
state-natiuni şi comunităţi care constituie comunitatea (ummah) musulmană globală isi 
exprimă nevoia, de intensitate variată, de a relationa moştenirea islamică cu problemele 
de identificare naţională şi culturală. În momentul în care acest fenomen s-a asociat cu 
reacţii şi conflicte naţionale şi internaţionale, el a cauzat confuzii şi neînţelegeri cu 
privire la rolul islamismului. De aceea, este foarte important a se efectua o incursiune 
istorică în modul în care s-a format întregul spectru al valorilor islamice şi al premiselor 
lor morale şi etice, pentru a putea aprecia diversitatea moştenirii islamice în ceea ce 
priveşte gândirea şi modul de viaţă etic. 


ii. Începuturi şi dezvoltare : valori fundamentale 


Normele şi premisele care au caracterizat credinţa şi acţiunile în Islam au două surse de 
inspiraţie fundamentale. Prima este de natură scripturală şi cuprinde mesajul dezvăluit 
de către Dumnezeu profetului Mahomed (1632), înscris în Coran. Cel de-al doilea 
cuprinde exemplificarea acelui mesaj, structurat în modelul de conduită perceput de 
Profet, acţiunile, zicalele şi normele sale, numite colectiv Sunnah. Musulmanii consideră 
Coranul ultima dintr-o serie de revelații acordate omenirii din partea lui Dumnezeu, iar 

Sunnah drept proiectia istorică a unei existente umane inspirate şi ghidate de către 
divinitate, individualizată în persoana profetului Mahomed, considerat şi ultimul din seria 
mesagerilor lui Dumnezeu. 

Regretatul Fazlu Rahman, renumit savant în gândirea islamică la University of Chicago 
şi gânditor musulman modern, susţinea că, în faza sa iniţială, islamismul a demarat ca 
o preocupare raţională şi morală profundă de a reforma societatea, şi că această intentio- 
nalitate morală a fost concepută în aşa fel încât să încurajeze un angajament faţă de 
rationalizare şi discurs rational. Ca şi alte tradiţii religioase, în special creştinismul şi 
iudaismul, islamismul, indentificase cu precizie semnificaţia sursei autorităţii morale 
pentru a răspunde la întrebarea: „Ce trebuie şi ce nu trebuie făcut? ”. Dumnezeu, in 
afară de a dezvălui omenirii voinţa sa, o îndeamnă să folosească raţiunea în dezlegarea 
revelatiei. O parte a acestei investigaţii rationale i-a determinat pe musulmani să elaboreze 
reguli pentru un comportament etic şi principii care să constituie baza acestora. Pe 
parcursul timpului, relaţia dintre Coran şi viaţa Profetului, considerată un model de 
comportament, va fi, la rândul său, elaborată pentru a extinde cadrul în care valorile şi 
obligaţiile puteau fi identificate. Procesul de determinare şi elaborare totuşi a presupus 
aplicarea rationamentului uman, iar această interacţiune permanentă între rațiune şi 
revelaţie, potenţialul celei dintâi şi limitele celei de-a doua, a fost cea care a oferit baza 
pentru formalizarea expresiilor gândirii etice în Islam. 

Într-unul dintre capitolele Coranului, intitulat Criteriul (Furqan : Sura 25), revelaţia — 
pentru întreaga omenire - devine punctul de referinţă în distingerea binelui de rău. În 
acelaşi capitol, sunt citate exemple din profeţii biblici şi rolul de mediatori pe care îl 
deţineau între cuvântului lui Dumnezeu şi societăţile lor. Asemenea iudaismului şi 
creştinismului, începuturile islamismului se regăsesc în ideea că porunca divină este 
fundamentul pentru stabilirea ordinii morale prin stráduinta omului (vezi capitolul 46, 
„Cum ar putea etica să depindă de religie ? "). În alte parti din Coran, acelaşi termen 
indică conceptul unei moralitati revelate, care prezintă umanitatea cu o distincţie clara 
între bine şi rău, fapt care nu este un subiect al vicisitudinii umane. Creând din voinţa 
divină un fundament pentru elaborarea unui cod moral, oamenilor li se acordă o 
oportunitate de a răspunde prin dezvoltarea unei conştiinţe raţionale care să poată susţine 
validitatea revelatiei. Deci, acţiunea umană poate porni de la o bază mai extinsă dacă 
raţiunea, ca rezultat al revelatiei, este aplicată pentru a elabora criterii în vederea 
cuprinderii tuturor acţiunilor şi deciziilor umane. Aceste teme sunt expuse în povestea 
coranică a creării lui Adam şi a întoarcerii sale. 

Adam, primul om, se distinge de îngerii existenţi, care sunt rugaţi să se închine în 
faţa sa, în virtutea capacităţii sale divine de „a numi lucruri”, să conceapă cunoaşterea 
capabilă a fi descrisă lingvistic şi deci codificată, o aptitudine inaccesibilă îngerilor, 
văzuţi drept fiinţe unidimensionale. Această capacitate creativă implică, totuşi, obligaţia 
de a nu depăşi limitele impuse. În Coran, Satana întruchipează excesul, având în vedere 
faptul că respectă porunca lui Dumnezeu de a-l slăvi şi a se închina în faţa lui Adam. În 
timp, nici Adam nu reuşeşte să respecte limitele impuse şi îşi pierde statutul onorabil, pe 
care va trebui să îl recupereze prin lupte şi prin depăşirea slăbiciunilor de pe pământ, 

arenă care permite alegeri şi acţiuni. În final, el îşi recuperează statutul, recunoscând 
capacitatea de întoarcere la cursul bun al lucrurilor prin înţelegerea raţională a eşecului 
său şi depăşind nevoia de a înlătura raţiunea şi de a testa limitele impuse de porunca 
divină. Povestea lui Adam reflectă întregul potenţial al binelui şi al răului deja existent 
în fiinţa umană şi nesfârşita saga a reacției umane in fata revelatiei divine pe tot parcursul 
istoriei. Aceasta exemplifică lupta permanentă din sânul umanităţii pentru a descoperi 
calea spre acţiuni echilibrate şi spre supunerea în faţa criteriilor divine. În acest sens, 
cuvântul islam înseamnă revelaţia originară, pretinzând supunere pentru a atinge echilibrul, 
iar un musulman este cel care caută să atingă, prin acţiunile sale, acel echilibru atât în 
viaţa personală, cât şi în societate. 

Calitatea umană care cuprinde conceptul de valoare etică ideală în Coran este inclusă 
în termenul taqwa, care apare în text, sub diferite forme, de peste două sute de ori. 
Acesta reprezintă, pe de-o parte, fundamentul acţiunilor umane, iar pe de altă parte, 
semnifcă conştiinţa care determină fiinţele umane să fie responsabile în fata lui Dumnezeu 
şi a societăţii. Aplicat într-un context universal mai extins, taqwa devine simbolul etic 
universal al unei comunităţi cu adevărat morale : 


O, umanitate ! Te-am creat din bărbat şi femeie şi te-am organizat în grupuri diferite pentru a 
ajunge să vă cunoaşteţi - cei mai nobili dintre voi, în ochii lui Dumnezeu, sunt cei care posedă 
taqwa. (49,11-13) 


Mai exact, adresându-se primilor musulmani, Coranul se referă la aceştia ca la „o 
comunitate a căii de mijloc care este martoră în faţa umanităţii, aşa cum Mesagerul 
(adică Mahomed) este un martor pentru voi” (2,132). 

Ummah sau comunitatea musulmană este văzut drept instrumentul cu ajutorul căruia 
idealurile şi poruncile coranice sunt traduse la nivel social. Indivizii devin imputernicitii 
prin care se îndeplineşte în viaţa personală o viziune morală şi spirituală. Coranul afirmă 
dimensiunea dublă a vieţii umane şi sociale - materiale si spirituale -, dar aceste aspecte 
nu sunt văzute în termeni conflictuali, telurile spirituale nu ar trebui să predomine 
într-un mod în care aspectele materiale ale vieţii să fie subapreciate. Coranul, recunoscând 
complementaritatea celor două, sustine relevanta conduitei şi a aspirațiilor umane, ca 
acte de credinţă în contextul uman, social şi cultural. În acest sens, poate fi cel mai bine 
înţeleasă ideea că islamismul cuprinde un mod de viaţă total. 

Acest aspect se poate exemplifica prin accentul pus de Coran pe etica corectării 
nedreptatilor existente în viata economică şi socială. De exemplu, indivizii sunt încurajați 
să îşi cheltuie averea şi efortul pe : 


1) familie şi rude; 

2) orfani; 

3) săraci; 

4) vagabonzi ; 

5) nevoiaşi ; 

6) eliberarea sclavilor. 

Astfel de actiuni sunt cele care definesc responsabilitatea unui musulman de a dobandi 
o conştiinţă socială şi de a împărţi resursele individuale şi comune cu cei mai putin 
privilegiați. Aceste obligaţii sunt incluse în Coran în datoria de zakat, un termen care 
semnifică „dăruirea”, „virtutea”, „creşterea” şi „purificarea”. De-a lungul timpului, 
acesta a devenit un act obligatoriu, asimilat în cadrul pilonilor ritualici ai credinţei, care 
includ rugăciunea, postul şi pelerinajul. Coranul a căutat să abolească practicile cămătăreşti 
din cadrul comunităţii mercantile din Mecca şi Medina, stigmatizându-le, deoarece 
acestea reflectau lipsa unei etici a muncii şi exploatarea nedreaptă a celor nevoiaşi. 

La nivel social, accentul pus de Coran asupra familiei include şi o preocupare pentru 
îmbunătăţirea statutului femeii, prin abolirea practicilor preislamice, cum ar fi pruncuciderea 
fetelor, şi acordarea de noi drepturi acestora. Printre acestea, putem aminti dreptul de a 
deţine proprietăţi, de a mosteni, de a se căsători si de a divorța, dacă era cazul, de a-şi 
păstra zestrea. Poligamia, pluralitatea soțiilor, a fost normată şi restricţionată, astfel 
încât un bărbat avea dreptul la cel mult patru neveste, doar dacă acesta era capabil să le 
trateze în mod egal. Din punctul de vedere al tradiţiei, musulmanii au înţeles această 
practică, în contextul secolului al VII-lea, la fel cum au înţeles că trebuie să deţină 
flexibilitatea necesară pentru a răspunde diversităţii sociale şi culturale, determinate de 
expansiunea Islamului. Totuşi, unii musulmani moderni, continuă să creadă că direcţia 
reformei coranice era orientată înspre monogamie şi susţinerea unui rol public al femeilor. 
Tot ei consideră că dezvoltarea şi frecvenţa obiceiurilor şi a practicilor de retragere şi 
doliu al femeilor era rezultatul tradiţiilor locale, care, ocazional, deveneau antitetice cu 
spiritul de emancipare al femeilor imaginat în Coran. 

Având în vedere faptul că musulmanii au fost privilegiați de Coran drept „cea mai 
bună comunitate”, al cărei rol era de a propovădui binele şi de a preveni răul, misiunea 
profetului Mahomed, ca şi aceea a altor profeti mai vechi, era crearea unui stat drept, 
predestinat de divinitate. Lupta pentru atingerea acestui scop i-a împins pe musulmani la 
războaie, iar termenul din Coran care exprimă acest efort ca un întreg este jihad. De 
multe ori tradus într-un mod simplist şi eronat drept „războiul sfânt”, jihadul are o 
conotaţie mult mai vastă, care include lupta cu mijloace paşnice, cum ar fi predicarea, 
educarea, iar într-un sens mai personal şi interiorizat, lupta pentru purificarea sinelui. 
Când se referă la apărarea armată într-un război dus în mod corect, Coranul specifică 
condiţiile pentru război şi pace, pentru tratamentul prizonierilor şi rezolvarea conflictului, 
subliniind faptul că scopul principal al cuvântului lui Dumnezeu este acela de a invita şi 
de a conduce poporul înspre „căile păcii”. 

Odată cu apariţia statului musulman, s-a manifestat şi necesitatea stabilirii tipurilor 
de relaţii şi a atitudinilor faţă de cei care nu erau musulmani şi care aveau tradiţii 
scripturale similare, în special evreii şi creştinii. În Coran, aceştia sunt numiţi „Poporul 
Cărţii”. În cazul în care ei ar fi trăit printre musulmani, ca subiecţi, trebuia să li se 
acorde un statut „protejat”, stabilit de comun acord. Ei ar fi trebuit să plătească impozitul 
pe cap de locuitor, iar proprietatea lor privată şi religioasă, legea şi practicile lor 
religioase urmau să fie protejate. Cu toate acestea, nu aveau voie să atragă prozeliti 
dintre musulmani. Deşi recunoaşte existenţa unei particularităţi a comunităţii musulmane 
şi statutul superior al acesteia, Coranul încurajează respectul pentru diversitate în 

societatea umană, dorind ca scopurile morale comune să fie superioare atitudinilor 
antagonice şi separatiste : 


Am lăsat pentru fiecare comunitate o Lege şi un Cod de Conduită. Dacă ar fi vrut, Dumnezeu 
v-ar fi putut face o singură comunitate, dar El vrea, mai degrabă, să vă încerce prin ceea ce 
vi s-a dat. Deci, trăiţi unul cu altul în bunătate şi virtute morală. (5,48) 


Necesitatea congruentei între imperativul moral divin şi viata pământească este 
reflectată în tradiţia profetică păstrată, percepută ca o explicaţie şi o confirmare a 
valorilor şi a poruncilor coranice. Scrierea momentelor din viaţa Profetului, vorbele, 
acţiunile şi obiceiurile sale au ajuns să reprezinte, pentru musulmani, un model atemporal 
de conduită cotidiană. Acesta presupunea şi un rol autoritar în explicarea şi completarea 
Coranului. Caracterul său, lupta, mila şi eventualul său succes, i-a determinat pe 
musulmani să vadă rolul lui Mahomed drept paradigma şi pecetea profetiei. Există o 
bogată tradiţie a poemelor de slăvire a Profetului în toate limbile vorbite de musulmani, 
fapt care întăreşte atât angajamentul acestora de a întrece comportamentul său, cât şi 
sentimentul de afinitate şi iubire pentru el şi familia sa. Pentru musulmani, mesajul din 
Coran şi exemplul vieţii Profetului rămân inseparabil legate, de-a lungul istoriei, ca 
paradigme ale comportamentului moral şi etic. Acestea au constituit apoi baza care le-a 
facilitat gânditorilor musulmani dezvoltarea instrumentelor legale care să cuprindă 
imperative morale. Elaborarea dreptului va duce la o codificare a normelor şi a statutelor 
care au dat naştere conceptului de lege islamică, cunoscută sub numele de Shari'a. 
Printre formele care s-au dezvoltat pentru a se ocupa de imperativele morale sunt şi 
diversele şcoli de drept din Islam, care, prin intermediul disciplinei legale figh (jurisprudenţa), 
au elaborat coduri legale care să cuprindă interpretări specifice ale modului în care 
musulmanii ar trebui să răspundă poruncilor lui Dumnezeu în viaţa cotidiană. 

În paralel cu dezvoltarea căilor legale, s-a dezvoltat şi o serie de ipoteze morale care 
articulau valorile etice, generate de o concepţie mai speculativă şi mai filosofică cu 
privire la conduita umană ca răspuns la Coran şi la viaţa Profetului. În ciuda unor opinii 
generale, anumite grupări din Islam, precum şi unele şcoli de drept, nu au fost clar 
definite în primele trei secole ale istoriei musulmane. Majoritatea se aflau încă într-o 
fază de cristalizare, iar hotarele şi poziţiile acestora nu erau elaborate şi definite în 
totalitate. Instituţiile publice, legale si de invátmánt din lumea musulmană a acelor 
vremuri nu atinseseră formele sau scopurile clasice cu care au urmat să fie asociate mai 
târziu. Cheia acestui proces de definire şi distincţie o constituie natura discursului public 
care a caracterizat dezvoltarea societăţii musulmane în primele trei secole ale existenţei 
sale. Cuceririle şi expansiunea musulmană au rezultat în urma contactului cu alte culturi 
ale căror mosteniri intelectuale au fost apropriate în mod selectiv, rafinate şi dezvoltate 
mai apoi de către musulmani. Integrarea moştenirii intelectuale şi filosofice a Greciei, a 
Indiei şi a Iranului a creat condiţiile şi tradiţia unei activităţi intelectuale care va conduce 
la moştenirea cosmopolită a unei civilizaţii islamice în dezvoltare. Cărturarii evrei şi 
creştini, care intraseră deja in contact cu respectivele mosteniri în diferite măsuri, au 
jucat un rol mediator crucial ca „traducători”, având în vedere faptul că ei erau conştienţi 
de faptul că dispoziţia morală a musulmanilor, la fel ca şi a lor, era conturată de concepţii 

monoteiste comune, bazate pe porunca divină şi pe revelaţie. Termenul adab a ajuns să fie 
folosit pentru a defini o conotaţie vastă de semnificaţii prin discursul moral, etic, intelectual 
şi literar pe care îl determina. Tot in această perioadă, cuprinsă între secolele al VIII-lea 
şi al X-lea, putem observa apariţia poziţiei teologice şi intelectuale identificate cu 
tradiţii, cum ar fi Sunni, Shi’a, Mu 'tazila şi cu filosofii musulmani din cadrul comunităţii. 

Principalele caracteristici ale mediului şi ale perspectivei morale bazate pe mesajul 
coranic sunt definite prin instanţe etice generale care au ajuns să fie considerate drept 
normative, prin intermediul formei lor exprimate în limbajul şi în termenii legali. În 
prima parte a istoriei intelectuale musulmane, aceste valori au asigurat cadrul de referinţă 
pentru aproprierea şi dezvoltarea selectivă a ipotezelor filosofice, morale şi etice din alte 
tradiţii, cum ar fi cea elenă, şi au constituit baza pentru extinderea spectrului şi a 
aplicării acestui cadru, pentru a articula valori etice şi morale în afara celor definite 
juridic. Având în vedere că distinctiile clar definite între religia, societatea şi cultura 
islamică sunt greu observabile, este necesar să permitem ca întregul spectru de tendinţe 
legale, teologice, filosofice şi mistice să fie considerat drept o resursă în vederea separării 
asumptiilor şi a angajamentelor morale pentru a putea aprecia atât dezvoltarea, cât şi 
continuitatea din întreaga gândire şi civilizaţie musulmană. 


iii. Abordările teologice şi traditionaliste 


Tranzitia înspre ceea ce Marshall Hodgson numea civilizaţia „islamicată” a marcat două 
tipuri de începuturi morale şi intelectuale. Amândouă s-au inspirat din textele fundamentale 
islamice şi din procesele raţionale autoreflexive. Prima categorie presupunea, în cazul 
celor dintâi musulmani, o trecere de la o cultură arabă preislamică, bazată în primul rând 
pe tradiţia locală şi orală, la una bazată pe un text revelat, a cărui păstrare şi notare, în 
limba arabă, a creat condiţiile propice pentru naşterea unei noi culturi islamice, bazate 
pe Coran şi care includea şi extindea imperativul monoteist reflectat în iudaism şi în 
creştinism. Cel de-al doilea „început” a fost influenţat, într-o anumită măsură, de 
traducerea în limba arabă şi de studiul operelor filosofice, a medicinei şi a ştiinţelor 
antice (într-o măsură mai mică a celor din Iranul şi India antică). Discuţiile morale şi 
forţele intelectuale care au luat naştere prin juxtapunerea şi integrarea acestora în noi 
începuturi, facilitate de prezenţa invátatilor evrei şi creştini, au stimulat o preocupare 
pentru modul în care perspectivele morale şi religioase ar putea fi reconciliate cu 
modalităţi de investigare intelectuală. 

Apariţia unei tradiţii de cercetare intelectuală bazată pe aplicarea mijloacelor raţionale 
în procesul de înţelegere al injunctiilor coranice a dus la practicarea, în rândul musulmanilor, 
a unei discipline devotate studiului vorbirii literale (kalam, adică cuvântul lui Dumnezeu). 
Scopurile acestei discipline erau de natură teologică, în sensul în care utilizarea raţiunii 
trebuia să clarifice şi să justifice cuvântul lui Dumnezeu. Discuţiile i-au determinat pe 
musulmani să elaboreze şi să definească anumite preocupări etice, şi anume : 


1) Semnificaţia atributelor coranice etice, cum ar fi: „drept”, „obligatoriu”, „bine”, 
„rău” etc. ; 

2) Problema relaţiei dintre liberul arbitru uman şi voinţa divină ; 
3) Capacitatea fiinţelor umane de a extrage, prin utilizarea raţiunii, cunoaşterea adevărurilor 
şi a normelor etice obiective. 


Fără a face o nedreptate procesului de dezbatere şi discuţiilor dintre diferite grupuri 
musulmane, se poate susţine apariţia a două poziţii clare: una, asociată cu Mu’tazila şi 
cealaltă, tradiționalistă (asociată, în general, cu tradiţia Sunni din Islam). 

Mu 'tazila afirma că, având în vedere faptul că Dumnezeu este drept şi răsplăteşte sau 
pedepseşte, fiinţele umane trebuie să posede liberul arbitru pentru a putea fi considerate 
responsabile de actele lor. Ei respingeau ipoteza conform căreia acţiunile ar putea fi 
predestinate. În al doilea rand, ei susțineau faptul că, de vreme ce noţiunile etice aveau 
un sens obiectiv, fiinţele umane posedă capacitatea intelectuală de a capta aceste înţelesuri. 
Deci, raţiunea constituia un atribut-cheie, capabil, independent de revelaţie, să facă 
observaţii empirice şi să tragă concluzii etice. Totuşi, raţiunea naturală trebuie să fie 
suplimentată şi confirmată de revelaţia divină. În legătură cu aceasta există o altă 
convingere Mu 'tazila, care sustine cá natura justă a lui Dumnezeu elimină orice posibilitate 
ca El să conducă credincioşii, in mod deliberat, spre acte păcătoase. 

Din punct de vedere istoric, şcoala de gândire Mu ’tazila a dispărut, iar părerile sale 
nu au fost catalogate drept acceptabile pentru majoritatea traditionalistilor. Combaterea 
principalelor puncte de către cei din urmă sugerează o orientare diferită înspre sursele de 
la care derivă valorile etice şi înspre contextul de credinţă în care acestea dobândesc o 
semnificaţie. Poziţia tradiționalistă, aşa cum este cuprinsă, de exemplu, in opera clasică 
a fondatorului unei şcoli juridice, al-Shafi’i, afirma că fundamentele credinţei ţineau de 
practicare, nu de speculație. Fiind în totalitate împotriva credinţei Mu 'tazila potrivit 
căreia raţiunea naturală facilita determinarea binelui şi a răului, al-Shafi'i accentua 
revelaţia ca principală sursă de definire. Având în vedere faptul că principiul responsabilităţi 
individului constituia o bază pentru gândirea juridică — obligaţiile presupuneau capacitatea 
de a le duce la îndeplinire - binele şi răul trebuiau determinate pe baza dovezilor 
textuale, a tradiţiei coranice şi, prin extensie, a celei profetice. În concluzie, acţiunile şi 
obligaţiile erau bune şi rele deoarece porunca divină le definea ca atare. 

În legătură cu libertatea omului de a întreprinde acţiuni, poziţia Mu 'tazila a fost 
combătută, pe de o parte, printr-o noţiune de „dobândire”. Se susţinea că puterea umană 
de a realiza acţiuni nu aparţinea individului, ci venea de la Dumnezeu. Fiinţele umane 
„dobândesc” responsabilitatea faptelor lor, care îi face responsabili. Trebuie subliniat 
faptul cá gânditorii tradtionalisti nu se opuneau utilizării raţiunii, chiar dimpotrivă ; ei 
contraziceau rationalistii doar în ceea ce priveşte valoarea atribuită raţiunii. Consi- 
derând-o un ajutor şi un mijloc de a afirma probleme legate de credinţă, dar având un rol 
secundar în aportul său la definirea obligaţiilor etice. 

Rezumând poziţia tradiționalistă, George Makdisi a subliniat faptul că baza finală 
pentru obligaţiile morale o constituia informaţia din textele islamice fundamentale, 
Coranul şi Sunnah-ul, elaborate şi aplicate în calitate de poruncă şi păcat lăsat de 
Dumnezeu, conceput ca Shari'a şi formulat în şcolile juridice musulmane. Asemenea 

formulări ale poruncilor şi ale interdictiilor sunt exprimate în termeni etici în cărţile de 
drept musulmane. Sunt utilizate cinci categorii pentru a evalua toate acţiunile : 


1) Acţiuni obligatorii, cum ar fi datoria de a face rugăciunea ritualică, plata zakat-ului 
şi practicarea postului ; 

2) Acţiuni recomandate, care nu sunt considerate obligatorii, cum ar fi acţiunile superflue 
de caritate, bunătate, rugăciune etc. ; 

3) Acţiuni permise, în legătură cu care legea adoptă o poziţie neutră, adică nu se poate 
aştepta o recompensă sau o pedeapsă pentru asemenea acţiuni ; 

4) Acţiuni care sunt descurajate şi care sunt considerate reprobabile, dar nu interzise cu 
desăvârşire : juriştii musulmani nu au o părere unanimă în legătură cu tipul de acţiuni 
care trebuie să fie incluse în această categorie ; 

5) Acţiuni care sunt categoric interzise, cum ar fi crima, adulterul, blasfemia, furtul, 
intoxicarea etc. 


Aceste categorii au fost mai apoi dispuse de către jurişti în două cadre de obligaţii : fata 
de Dumnezeu şi faţă de societate. În ambele cazuri, nerespectarea era judecată atât în termeni 
legali, cât şi teologici, fiind considerată atât crimă, cât şi păcat. Asemenea acţiuni erau 
pasibile de pedeapsă legală, iar juriştii au încercat să specifice şi să elaboreze condiţiile 
în care se putea realiza acest lucru. De exemplu, furtul sau tâlhăria se pedepsea cu tăierea 
mâinii sau, în cazuri mai puţin grave, cu biciuirea. În mod tradiţional, juriştii au încercat 
să ţină seama de cáinta vinovatului pentru a uşura pedeapsa, urmând tradiţia impusă de 
Profet care restricționa aplicabilitatea acestui tip de pedeapsă pentru cazurile extreme. 

Unele dintre aceste categorii au reintrat, recent, în atenţia juristilor din câteva tari 
musulmane, unde procedurile juridice traditionaliste au fost reintroduse, dar există multe 
divergențe în lumea musulmană în legătură cu necesitatea şi aplicabilitatea unor proceduri 
de genul acesta. În cazurile în care se aplică, acest tip de pedepse este acordat prin 
intermediul curților Shari'a şi este hotărât de către judecători musulmani abilitati. Si 
juristii sau experţii legali pot îndeplini rolul de interpreti de Shari'a şi au dreptul de a emite 
opinii legale avizate. Asemenea opinii pot fi solicitate de către indivizii care doresc să 
cunoască intentionalitatea morală a unor acţiuni, dar aceste opinii ale majorităţii şcolilor de 
drept musulmane nu trebuie să fie considerate obligatorii. Cele mai importante patru şcoli 
de drept Sunni sunt de părere că fiecare dintre ele reflectă instanţe normative în probleme 
de interpretare legală şi etică. Pentru aceşti jurişti musulmani atât etica, cât şi legea se ocupă, 
în principal, de obligaţiile morale, pe care ei le consideră centrul mesajului islamic. 


iv. Abordări filosofice 


Integrarea moştenirii filosofice a Antichității în lumea islamică a constituit un factor care 
a facilitat utilizarea tradiţiei filosofice de către intelectualii musulmani. Aceasta a oferit 
Europei medievale personalităţi ca al-Farabi, Ibn Sina (Avicenna), Ibn Rushd (Averroes) 
şi multi alţii, preocupaţi de filosofie, comentatori şi exponenti ai tradiţiei clasice, până 
la Aristotel şi Platon. Discursul public adab, bazat pe limbaj şi preocupări filosofice şi 

morale, reprezintă o parte importantă a moştenirii cosmopolite a eticii în Islam şi reflectă 
eforturile de a reconcilia valori derivate din religie şi scripturi cu fundamentele etice 
având baze intelectuale şi morale. Tradiţia filosofică musulmană are dublă semnificaţie : 
deoarece continuă şi dezvoltă filosofia clasică greacă şi pentru că se angajează să 
sintetizeze Islamul şi gândirea filosofică. 

Al-Farabi (1950 d.Hr.) susţinea armonia dintre idealurile religiei virtuoase şi scopurile 
unui stat adevărat. Cu ajutorul filosofiei, un individ poate înţelege modul de atingere a 
fericirii umane, dar recurgerea propriu-zisă la virtuțile si la acţiunile morale presupune 
intermedierea religiei. El compară întemeierea unei religii cu fondarea unui oraş. 
Cetăţenii trebuie să dobândească trăsăturile care să le permită să funcţioneze ca rezidenţi 
ai unui polis virtuos. În mod similar, fondatorul unei religii stabileşte normele care 
trebuie să fie susţinute prin acţiune, dacă se doreşte fondarea unei comunităţi religioase 
adecvate. Argumentul lui Farabi, aşa cum este menţionat in opera sa clasică, The 
Virtuous City, sugerează un cadru comun care să permită atingerea fericirii desăvârşite 
şi, în consecinţă, roluri sociale şi politice importante deţinute de religie, precum şi 
angajamentul politicienilor în probleme similare. În acest sens, accentul pus pe virtute şi 
pe conotatiile sale etice sugerează un interes comun atât pentru societatea greacă, cât şi 
pentru cea musulmană, în special aplicarea acestor standarde şi norme în societăţi 
politice. Cu cât înţelepciunea şi virtutea conducătorilor sunt mai mari, cu atât este mai 
realistă posibilitatea de a atinge adevăratul scop al filosofiei şi al religiei — fericirea. 

Ibn Sina (11037) argumentează că Profetul întrupează totalitatea acţiunilor şi a 
gândurilor virtuoase, dintre care atingerea virtuţii morale este cea mai prețioasă. Profetul 
a dobândit trăsăturile morale necesare pentru propria sa dezvoltare, care, rezultând 
într-un suflet perfect, nu numai că îi insuflă capacitatea unui intelect liber, dar îl şi face 
capabil să impună reguli pentru alţii, prin intermediul dreptului şi al implementării 
justiţiei. Lucrul acesta sugerează faptul că Profetul depăşeşte condiţia filosofului şi a 
conducătorului virtuos care deţine capacitatea de a se dezvolta din punct de vedere 
intelectual şi moral. Implementarea justiţiei reprezintă, în opinia lui Ibn Sina, baza 
pentru tot binele umanităţii. Combinația dintre filosofie şi religie presupune existenţa 
armonioasă atât în această lume, cât şi în cea de apoi. 

Ibn Rushd (71198) a avut sarcina, împovărătoare pentru un filosof musulman, de a 
apăra filosofia împotriva atacurilor, cele mai cunoscute fiind din partea marelui teolog 
musulman Sunni Al-Ghazali (1111). Acesta din urmă, prin intermediul operei sale, The 
Incoherence of the Philosophers, a încercat să reprezinte filosofii ca fiind contradictorii, 
antiscripturali şi, în unele cazuri, susţinători ai ideilor eretice. Apărarea lui Ibn Rushd 
consta în concepţia sa potrivit căreia Coranul se bucura de utilizarea reflectiei şi a 
raţiunii, iar studiul filosofiei era complementar abordărilor traditionaliste ale isla- 
mismului. El susţinea cá filosofia şi Islamul au scopuri comune, dar mijloace diferite de 
a le atinge. Deci, există o indentificare a interesului dintre musulmanii care adoptă 
cadrul filosofic de investigare şi cei care îl afirmă pe cel juridic. 

În concluzie, diferitii filosofi musulmani, prin extinderea sau revizuirea ocazională a 
noţiunilor clasice anterioare, au legat etica de cunoaşterea teoretică, care urma să fie 

dobândită prin mijloace rationale. Pornind de la premisa că fiinţele umane sunt rationale, 
virtuțile şi calităţile pe care le acceptau si le practicau erau considerate drept modalităţi 
de atingere a scopului indivizilor şi al comunităţii. Acest scop era fericirea. 


v. Etica în tradiţia Shi’a 


Printre adepţii Shi’a, care diferă de grupul sunnit prin faptul că atribuie autoritatea 
legitimă, după moartea profetului Mahomed, vărului şi ginerelui său, Ali, şi descendenților 
săi desemnaţi, cunoscuţi sub numele de imami, a apărut noţiunea de raționalitate sub 
conducerea chibzuită a imamului. Imamul, despre care se credea că este condus de către 
divinitate, era, la începutul istoriei Shi'a, atât gardianul Coranului şi a învăţăturii 
Profetului, cât şi interpret şi ghid în vederea elaborării şi a sistematizării viziunii 
coranice pentru individ şi societate. Şiismul, asemenea primelor şcoli teologice şi 
filosofice, a afirmat utilizarea discursului raţional şi intelectual şi s-a dedicat sintetizării 
şi dezvoltării elementelor potrivite, prezente în alte religii şi tradiţii intelectuale din afara 
Islamului. 

Un exemplu de operă etică care aparţine unui scriitor şiit este cunoscuta Etica 
nasiriană, scrisă de Nasir al-din Tusi (11275). Dezvoltând abordările filosofice deja 
existente printre musulmani şi asociindu-le cu concepţiile de conducere şiită, Tusi atrage 
atenţia asupra necesităţii acţiunilor etice bazate pe superioritatea cunoaşterii şi preponderența 
discriminării, adică de o persoană care se deosebeşte de ceilalţi prin faptul că deţine 
sprijinul divin pentru a putea să le înfăptuiască perfecțiunea (Tusi, 1964, pp. 191-192). 
Wilfred Madelung a încercat să arate că Tusi a îmbinat în opera sa etică elemente 
neoplatoniene, precum şi perspective filosofice şi morale Shi’a Ismaili şi Twelver Shi’a. 

Perspectivele Twelver Shi'a sunt intitulate astfel datorită credinţei lor că cel de-al 
doisprezecelea din linia imamilor recunoscuţi s-a retras din lume, pentru a reapărea fizic 
doar la sfârşitul timpului cu scopul de a reinstaura adevărata dreptate. În timpul absenței 
sale, comunitatea este condusă de înţelepţi pregătiţi, numiţi mujtahizi, care au interpretat 
pentru credincioşi binele şi răul din toate aspectele vieţii personale şi religioase. În 
această tradiţie, asemenea indivizi, numiţi mullahi în vorbirea curentă, joacă un rol 
important ca modele morale şi, ca şi mai apoi, în Iran, ei şi-au asumat un rol in viata 
politică a statului, încercând să o adapteze modelului lor de organizare statală musulmană. 

Printre grupurile Ismaili care recunosc un imam în viaţă, prezenţa acestuia este 
considerată necesară pentru a contextualiza Islamul în vremuri şi circumstanţe schimbătoare, 
iar învăţăturile şi interpretarea acestuia continuă să conducă adepţii săi în viaţa materială 
şi spirituală. Un exemplu îl constituie rolul actualului imam din Ismailii Nizari, Aga 
Khan, care conduce o comunitate globală. Deci, continuitatea Shi'a cu tradiţiile şi 
valorile musulmane rămâne legată de autoritatea spirituală continuă investită în imam şi 
în reprezentanţii acestuia. 

vi. Perspectivele sufiste 


Sufismul este dimensiunea mistică şi ezoterică a islamului şi pune accentul pe cultivarea 
vieţii personale în căutarea iubirii şi a cunoaşterii divine. Având în vedere faptul că o 
mare parte din învăţătura sufistă trebuia să îi faciliteze musulmanului căutarea unei 
relaţii personale cu Dumnezeu, s-a considerat necesar ca astfel de doritori să îşi dedice 
viata interioară devotiunii şi acţiunilor morale care urmau să îi conducă spre descoperirea 
spirituală. Observațiile din Shari'a urmau să fie completate de aderarea la calea disciplinei 
morale, care să îi permită individului să treacă prin diferite „gări” spirituale, fiecare 
reprezentând o creştere interioară, spirituală, până când acesta ajungea să înţeleagă 
relaţia esenţială de iubire şi unire dintre el şi Dumnezeu. Ţinând cont de faptul că sensul 
intrinsec al unei acţiuni constituia un aspect semnificativ al comportamentului etic şi 
moral, această tradiţie sublinia legătura dintre conştiinţa morală interioară, experientiala 
şi expresia exterioară a acesteia, astfel încât se considera că o adevărată acţiune morală 
este aceea care imbrátiseazá şi pătrunde întregul vieţii. 

În cadre institutionalizate, organizate, grupurile sufiste susțineau conformismul in 
fata musulmanilor traditionalisti, dar adăugau componenta disciplinei şi a purificării 
interioare. Stiind că practicile care instaurau disciplina şi conştiinţa morală variau în 
funcţie de culturile şi de tradiţiile răspândite în Islam, s-a constatat apariţia multor 
practici locale. Acestea includeau, de exemplu, acceptarea obiceiurilor şi a practicilor 
morale şi ataşarea lor la tradiţia locală, cum s-a întâmplat în Indonezia şi în alte ţări, 
unde au apărut convertiri la scară largă. Practicile etice sufiste ofereau o punte pentru a 
introduce în comportamentul moral musulman valorile şi practicile etice din tradiţiile 
locale, ilustrând, astfel, universalitatea perspectivelor musulmane sufiste cu privire la 
unicitatea dimensiunii interioare din credinţe diferite. Al-Ghazali, juristul şi teologul 
sunit amintit mai devreme, a devenit un susţinător al gândirii sufiste, dar a încercat să 
sintetizeze perspectivele morale din Shari'a prin noţiunea de pietate interioară dezvoltată 
de sufism. El considera obligaţiile poruncite de divinitate drept un punct de plecare 
pentru cultivarea unei personalităţi morale, cu condiţia ca acestea să conducă, în mod 
natural, la dezvoltarea unui sens etic care să îşi găsească motivaţia în viaţa interioară. Cu 
toate acestea, el a fost sceptic cu privire la acceptarea insistentei anumitor sufişti asupra 
unei acţiuni morale subiective şi experientiale. 


vii. Etica musulmană în lumea contemporană 


Practicarea şi influenţa diferitelor mosteniri etice din Islam a continuat, în diferite 
măsuri, să existe în lumea musulmană contemporană. Musulmanii, fie populaţie majoritară 
în multe state naţionale independente care s-au dezvoltat în acest secol, fie comunităţi 
numeroase din alte regiuni ale globului, trec printr-o fază de tranziţie. Se poate constata 
existenţa unei conştiinţe crescânde a indentificării cu moştenirea lăsată de strămoşi şi a 
recunoaşterii unei nevoi de a adapta această moştenire la circumstanţele schimbătoare şi la 
fenomenul de globalizare trăit de societatea umană. În ceea ce priveşte restul problemelor, 

interogatiile etice nu îşi pot găsi soluţia in răspunsuri unitare şi monolitice. Acestea 
trebuie să ţină seama de diversitatea şi pluralismul care au marcat poporul musulman din 
trecut şi din prezent. 

Criteriile etice, care guvernează chestiuni legate de dreptatea economică şi socială şi 
de strategii morale utilizate pentru a soluţiona probleme de sărăcie şi dezechilibru, au 
câştigat din ce în ce mai multă importanţă în contextul etic musulman. Indiferent dacă 
aceste răspunsuri sunt catalogate drept „moderniste” sau „fundamentaliste”, toate acestea 
reflectă citate specifice din simbolurile şi modelele musulmane mai vechi, iar prin 
regândirea şi reafirmarea normelor şi a valorilor se utilizează diferite strategii de 
includere, excludere şi codificare a reprezentărilor specifice ale Islamului. Din perspectiva 
vastă a preocupărilor morale şi etice, acest discurs continuu încearcă să stabilească 
norme pentru viaţa publică şi privată, fiind simultan cultural, politic, social şi religios. 

Având în vedere faptul că cea mai cunoscută concepţie religioasă din Occident 
presupune o separare teoretică între activitatea considerată laică şi cea în principal 
religioasă, unele aspecte ale discursului musulman contemporan, care nu acceptă o astfel 
de separare, par stranii şi chiar retrograde. Când acest discurs, exprimat în ceea ce pare 
a fi limbajul religios traditional, a ajuns să fie relationat cu schimbări radicale, violenţă, 
el a determinat o agravare a perceptiilor stereotipe în ceea ce priveşte fanatismul, 
violenţa şi diferenţele culturale şi morale ale poporului musulman. Aşa cum arată 
evenimentele şi dezvoltările care au avut loc în ultimul sfert al secolului XX, nici o 
reacţie a unei comunităţi musulmane din lume nu poate fi considerată drept normativă 
pentru toti musulmanii. 

În procesul de căutare a unei viziuni care să ajute poporul musulman în luarea unor 
decizii cu privire la probleme etice prezente şi viitoare, cea mai mare provocare ar putea 
fi nu numai aceea de a formula o continuitate şi un dialog cu propriul trecut etic, ci, 


noilor descoperiri etice şi morale. 

Partea a treia 


Etica filosofica occidentala : 


o scurtă istorie 


sd 
Etica in Grecia anticá 


Christopher Rowe 


i. Scurt istoric 


Tradiţia eticii filosofice occidentale - in cazul in care acest lucru este perceput drept 
căutarea unei înţelegeri rationale a principiilor conduitei umane - a început odată cu 
grecii antici. De la Socrate (469-399 î.Hr.) şi succesorii săi imediati, Platon (427-347 
î.Hr.) şi Aristotel (384-322 î.Hr.), se poate distinge o linie clară de continuitate, pornind 
de la gândirea elenistică (adică, mai general, postaristotelică), romană şi medievală, 
până în prezent. Cu toate că este un adevăr faptul că problemele şi interesele manifestate 
de către filosofii etici moderni sunt divergente cu cele ale grecilor, discuţiile acestora pot 
fi recunoscute ca provenind din cele care aveau deja loc în secolele al V-lea şi al IV-lea 
î.Hr. Nici conexiunea nu poate fi considerată drept pur istorică. Studierea textelor 
antice, cel putin în ţările vorbitoare de limbă engleză, este apanajul savanților care sunt 
ei înşişi filosofi şi care recunosc în acestea o relevanţă şi o vivacitate imediată care le 
dezminte vârsta. Procesul este bidirectional: pe de o parte, cercetările moderne oferă, 
în mod repetat, dimensiuni suplimentare modului în care noi înţelegem gândirea antică ; 
de cealaltă parte, ideile grecilor conţin puterea de a modela direct, sau măcar de a 
influenţa reflectiile contemporane - chiar si în sfera eticii (pentru exemple, deşi de 
facturi diferite, puteţi consulta Bernard Williams, Ethics and the Limits of Philosophy, şi 
Martha Nussbaum, The Fragility of Goodness). 

Momentul în care se încheie etica greacă antică este discutabil. Lucretiu şi Cicero, de 
exemplu, cei dintâi scriitori importanţi de filosofie în limba latină au fost preocupaţi de 
interpretarea surselor greceşti destinate unui public roman, deoarece gândirea greacă — 
în special stoicismul sub forme diferite - a dominat viata intelectuală din Roma, începând 
cu fosta Republică. Dar, în contextul actual, „etica grecească” înseamnă perioada de la 
Socrate până la Epicur (341-271 î.Hr.) şi fondatorii stoicismului grec, Zenon din Citium 
(334-262 î.Hr.), Cleantes (331-232 î.Hr.) şi Chrysippos (280-206 î.Hr.). 

Chrysippos a fost deosebit de prolific şi se crede că ar fi fost autorul a peste şapte sute 
de ,cárti" (manuscrise), iar Epicur a scris aproximativ o treime din acest număr. Din 
păcate, din acest efort au rămas puţine urme : nu s-a păstrat nici o operă a lui Chrysippos, 

iar de la Epicur au rămas doar trei sumare şi o colecţie de „doctrine cheie”. Poemul lui 
Lucretiu, Despre natura lucrurilor, ne oferă o prezentare destul de completă a principiilor 
epicureice, deşi nu prezintă multe informaţii cu privire la doctrina etică, iar Cicero 
ilustrează, într-un mod foarte competent, trăsăturile centrale ale sistemului epicureic, ale 
stoicismului, precum şi ale concepţiei sceptice adoptate de Şcoala lui Platon din secolele 
al III-lea si al II-lea î.Hr. În rest, dovezile existenţei erei elenistice - care include alte 
şcoli minore, cum ar fi şcoala cinică - trebuie culese din sursele disparate ale autorilor 
de mai târziu, dintre care mulţi au fost martori extrem de ostili. 

Dar, în cazul lui Socrate, Platon şi Aristotel, care, din orice perspectivă, sunt 
consideraţi a fi cei mai importanţi reprezentanţi ai eticii greceşti, situaţia este diferită. 
Socrate nu a scris, de fapt, nimic, dar se poate desprinde o perspectivă generală despre 
ideile şi metodele sale din precedentele dialoguri ale lui Platon, cum ar fi Euthyphro şi 
Laches, al căror scop principal pare a fi continuarea tradiţiei socratice de filosofie orală 
în formă scrisă. În operele următoare, cum ar fi Republica (pentru care importantul 
Gorgias poate fi considerat o schiţă preliminară), Platon continuă să dezvolte o serie de 
idei care îl vor separa progresiv de Socrate, cu toate că el le-ar fi considerat extensii 
legitime ale abordării socratice : în special cea care a ajuns să fie cunoscută sub numele 
de „teoria formelor” şi o teorie a guvernării strâns legată de prima. Aristotel nu va avea 
nimic în comun cu teoria formelor a lui Platon, pe care a respins-o imediat după ce s-a 
alăturat Şcolii, la vârsta de şaptesprezece ani; dar, cu excepţia celor două tratate etice 
ale sale, Etica eudemiană şi Etica Nicomahică (ambele scrise după fondarea propriei sale 
şcoli, Lyceum-ul sau Peripatos-ul), elaborate pe baza moştenirii sale academice, ca şi 
tratatul său, Politica. Într-adevăr, scriitorii mai târzii, ca Cicero, nu au văzut nici o 
diferenţă esenţială între filosofia platoniciană şi cea aristotelică, cu toate că această 
constatare a fost făcută din pespectiva contrastului dintre primii doi şi Epicur. Relaţia 
dintre filosofii elenistici cu Aristotel, Socrate şi Platon este mult mai complexă, deşi nu 
există dubii în legătură cu faptul că aceştia au scris cunoscând operelor predecesorilor lor. 


ii. Teme şi probleme în etica greacă 


Etica greacă din toate perioadele gravitează în jurul a doi termeni, eudaimonia şi arete ; 
sau, după cum sunt traduse tradiţional, „fericire” şi „virtute”. Aceste traduceri sunt cele 
mai compatibile cu sensul termenilor, dar, in multe contexte - după cum vom vedea - pot 
fi extrem de înşelătoare. Vom începe cu o clarificare a semnificatiilor reale ale acestor 
concepte centrale. 

Vom discuta pentru început despre eudaimonia. „Fericirea”, în limbajul actual, are 
conotatia unui sentiment subiectiv de mulţumire sau plăcere (ca şi în expresia: „în 
culmea fericirii”). Grecii însă atribuiau acest termen unei persoane, referindu-se la ceea 
ce ar fi, de fapt, sursa acestor sentimente, adică posesia a ceea ce se consideră dezirabil, 
ceea ce pare mai degrabă o judecată obiectivă. Astfel, o persoană poate fi considerată 
eudaimon deoarece aceasta este bogată, puternică, are copii sănătoşi ş.m.a.d.; dacă 
asemenea lucruri pot induce un sentiment de mulţumire, atribuirea termenului nu trebuie, 

in mod necesar, sa il implice. (Daca ar presupune acest lucru, maxima lui Solomon: 
„Nu numiţi un om fericit până ce acesta nu a murit”, ar deveni un nonsens ; aşa cum şi 
sugestia lui Platon cu privire la faptul că un om bun ar fi eudaimon chiar dacă ar fi tras 
în ţeapă — deşi acest exemplu este destul de nesigur, având în vedere cá este un paradox 
deliberat.) Şi „fericirea”, bineînţeles, poate fi folosită în acest sens „obiectiv”, dar 
numai prin derivarea din celălalt sens: dacă „fericirea este o manifestare a căldurii 
sufleteşti”, acest lucru se datorează căldurii sufleteşti care face o persoană să se simtă 
fericită. 

Relaţia dintre „virtute” şi arete este mai complexă. În primul rând, atât lucrurile, cât 
şi oamenii pot fi descrişi ca posesori ai unui arete care li se potriveşte (,,excelenta” ? ). 
Dar, în al doilea rând, şi mult mai important, lista acestor aretai (forma de plural) ale 
unei ființe umane poate include calităţi care nu sunt în nici un caz ,,virtuti” — adică, nu 
reprezintă calităţi morale. De exemplu, lista lui Aristotel cuprinde „spiritul” şi capacitatea 
de a filosofa cu succes, amândouă situându-se în afara sferei moralei. Pe de altă parte, 
majoritatea calităţilor pe care le considerăm virtuti — deşi nu toate - se află acolo, iar 
semnificaţia pe care o atribuiau Socrate şi Platon termenului arete se limitează la 
acestea. (Lista lor de bază cuprinde : înţelepciune, dreptate, curaj, moderație, pietate, 
care se află în legătură cu comportamentul corect faţă de zei, deseori adăugată ca a 
cincea din lista de mai sus. Înţelepciunea, din punctul nostru de vedere, poate fi 
considerată drept nepotrivită sau, în cel mai fericit caz, o condiţie a unor tipuri de 
comportament respectabil din punct de vedere moral. Dar Socrate pare a avea o părere 
diferită deoarece el susţine că fiecare dintre celelalte virtuţi este într-un fel sau altul 
identică cu înţelepciunea sau cunoaşterea.) 

Importanţa acestor probleme de traducere devine evidentă de îndată ce ajungem să ne 
confruntăm cu întrebarea fundamentală care i-a măcinat pe toţi filosofii etici greci. 
Aceasta a fost pentru prima dată formulată de către Socrate (sau mai degrabă de către 
Socrate, după spusele lui Platon): cum ar trebui să trăiască un om pentru a atinge 
eudaimonia ? Dacă această întrebare ar fi presupus doar : „Ce anume face viata plăcută ? ", 
aceasta ar fi extrem de lipsită de interes deoarece aproape orice poate fi inclus în această 
descriere. Poate, cel mai important lucru ar fi sugestia că Socrate a adoptat o poziţie 
foarte hedonistá, fapt care reprezintă o presupunere cu certitudine falsă: dacă el a murit 
pentru credinţele sale, nu plăcerea de a o face a reprezentat motivaţia. (Protagoras lui 
Platon indică o modalitate prin care părerile sale ar putea fi reprezentate în termeni 
hedonişti, dar Socrate cel istoric nu poate fi limitat la această presupunere.) Doar Epicur, 
dintre toate personalităţile marcante, identifică eudaimonia cu plăcerea ; pentru ceilalţi 
rămâne o întrebare deschisă dacă plăcerea este măcar o parte a vieţii unei persoane 
eudaimon. Dar chiar şi pentru Epicur, „eudaimonia este plăcere” este ceva pentru care 
trebuie găsite argumente, nu doar tautologie. În acest caz, dacă „în mod plăcut” este 
răspunsul lui Epicur la întrebarea lui Socrate, această întrebare nu poate să conţină nici 
o referire esenţială la plăcere. Este mai mult o invitaţie la reflecţie asupra a ceea ce este 
cu adevărat dezirabil în viata unui om: cum ar trebui să trăiască un om pentru a putea 
spune obiectiv că a avut o viaţă trăită cu succes? 

Răspunsul lui Socrate, care îşi găseşte ecoul în reacţiile tuturor celor care au făcut 
parte din tradiţia greacă, acordă un loc de frunte pentru arete. Dacă arete ar fi echivalentă 
cu „virtute”, aceasta ar fi doar o simplă presupunere că o viata bună trebuie să fie o viata 
morală. Aceast lucru ar putea fi considerat esenţa poziţiei lui Socrate - şi cea a lui 
Platon, atâta vreme cât putem face distincţia între ele. Dar Aristotel pare să adopte o 
poziţie diferită : pentru el, viata „în concordanţă cu” arete, în sensul cel mai înalt, este 
viata intelectului, în care „morala” şi restul ,,virtutilor” joacă un rol doar atât timp cât 
intelectul uman - spre deosebire de perspectiva divină - este un aspect al unei entităţi 
mai complexe (întreaga fiinţă umană) care are nevoi şi funcţii mai complexe. În acest 
caz, arete semnifică ceva destul de diferit de „virtute” ; dacă ne decidem să îl traducem 
în acest fel. Concluzia lui Aristotel va părea stranie - şi nu există nici o indicație clară 
dacă el se gândeşte la el atunci când aplică termenul sub o formă radicală. 

Ne putem face o idee despre adevăratul sens al termenului arete dacă analizăm tipul 
argumetului pe care Platon şi Aristotel îl relationau cu eudaimonia. Se presupune că, in 
primul rând, oamenii - văzuţi fie ca entităţi complexe formate din suflet şi trup 
(Aristotel), fie doar ca suflete, unite temporar cu trupurile (Platon) - sunt ca şi celelalte 
lucruri din lume, în sensul că au o ,,functie” sau o activitate care le este specifică. A 
doua ipoteză este aceea că viaţa bună, eudaimonia, va consta în îndeplinirea cu succes 
a acelei funcţii. Dar, în al treilea rând, nimeni şi nimic nu va putea să îşi îndeplinească 
funcţia specifică cu succes doar dacă posedă un arete relevant, adică doar dacă este cel 
mai bun din categoria sa (deci, utilizarea celor două exemple platoniciene, singurul cal 
care va câştiga cursa şi singurul cosor care poate fi folosit pentru a tăia via va fi cel mai 
bun). Această presupunere ridică două întrebări: care este ,,functia” oamenilor şi care 
este acea arete care este legată de aceasta? Răspunsurile lui Platon sunt „guvernarea şi 
asemănarea” (adică guvernarea prin unirea sufletului cu trupul), respectiv „dreptatea” ; 
cele ale lui Aristotel sunt „o viata activa a celor care posedă rațiune” şi „ceea ce este mai 
bun din aretai. Este discutabil dacă Aristotel se referă deja la acea arete a intelectului 
care funcţionează în izolare sau dacă vrea să sugereze altceva — poate combinaţia dintre 
aceasta şi tipul de arete pe care el îl consideră necesar în conduita vieţii practice şi care 
reprezintă subiectul principal al Eticii (înţelepciunea practică, dispoziţiile relevante ale 
ethos-ului sau „caracterului”, dreptatea, curajul, spiritul şi restul). Dar, pentru scopul 
nostru, ceea ce e semnificativ este că, atât pentru Platon, cât şi pentru Aristotel, 
conţinutul termenului arefe depinde de o noţiune anterioară referitoare la ceea ce 
înseamnă a fi uman. În acest sens el este diferit de conceptul „virtute”, care marchează 
deja o arie mai mult sau mai puţin definită de cercetare efectuată de către „filosoful 
moral” - însăşi categoria moralei. Filosoful modern poate să înceapă prin a cerceta 
natura relaţiei dintre consideraţii morale şi amorale, cea a gândirii raţionale sau a cerceta 
chestiuni morale concrete. O asemenea categorie este greu de reperat în contextul 
grecesc. Subiectul investigaţiei nu este morala, ci natura bunei vieţi a omului ; iar dacă 
putem accepta păreri diferite cu privire la ceea ce înseamnă natura umană, atunci putem 
accepta şi păreri diferite asupra a ceea ce ar presupune o bună viaţă umană şi ce rol 
trebuie jucat într-o asemenea viata - dacă există - prin întrebări pe care tindem să le 
considerăm, de la bun început, ca fiind centrale pentru preocupările eticii filosofice. 

Dintr-o anumită perspectivă, aceasta ar putea fi considerată o exagerare. Dreptatea, 
curajul, moderatia, pietatea, liberalismul — toate acestea reprezintă o parte din idealul 
civic în Grecia secolelor al V-lea şi al IV-lea î.Hr. ; iar, la prima vedere, acestea nu par 
să difere de presupunerea noastră generală în favoarea acestor ,,virtuti”. Dar nu trebuie 
să mergem prea departe. Poate, pentru noi, conceptul de virtute, în circumstanţele unei 
vieţi obişnuite, poate să se justifice, în sensul că, dacă într-o anumită situaţie ceva trebuie 
înfăptuit pentru că este bine şi virtuos, acest fapt reprezintă deja un argument prima facie 
pentru a-l alege ; iar dacă oamenii care se găsesc în situaţia de a opta pentru el eşuează, 
reacţia noastră naturală este fie de a spune că aceştia nu sunt îndeajuns de importanţi, fie 
că nu au judecat problema cum trebuia. În Gorgias a lui Platon, Socrate propune ceea ce 
pare a fi o analiză similară în legătură cu arete : numind acţiunile nedrepte „ruşinoase”, 
el şi toti ceilalţi vor considera, in mod implicit, că există un argument puternic pentru a 
le evita (având în vedere că, în caz contrar, epitetul „ruşinos” ar fi inutil). Dar el se 
confruntă cu opinia potrivit căreia a se comporta nedrept este cel mai bun lucru pentru 
agent, pe care oponentul lui Socrate îl consideră a şi mai important. Într-adevăr, Socrate 
reuşeşte doar să îl convingă la final, demostrandu-i - prin mijloace necinstite — cá 
epitetul „ruşinos” trebuie, la rândul său, înţeles în acelaşi sens. Regulile dreptăţii, din 
această perspectivă, sunt doar o limitare a libertăţii de acţiune, impusă fie de către 
societate, fie, după cum spune Thrasymachus în Republica, de către oricare guvern care 
ajunge la putere, ca un mijloc de a-şi proteja interesele pe termen lung. Dacă aceasta 
pare, şi este, o poziţie extremă, ea reflectă cu fidelitate o ambivalentá resimţită nu doar 
cu privire la justiţie, ci şi în legătură cu toate ,,virtutile” civice. Bineînţeles, orice individ 
îşi recunostea obligaţiile fata de oraşul şi de concetatenii săi, dar mai existau şi seturi de 
obligaţii competitive fata de alte grupări din cadrul oraşului - asociaţii, prietenii, familia. 
Şi mai important era faptul că cetăţeanul avea un puternic simţ al valorii sale şi al 
competiţiei cu ceilalţi. În absenţa oricărei noţiuni care să sugereze un imperativ moral al 
unui „trebuie” (oricât de vag) care poartă cu sine pecetea autorităţii, apărea des 
întrebarea : De ce o persoană trebuie să îşi onoreze acele obligaţii care par a fi invers 
proporţionale cu distanţa de casă? (Aceeaşi atitudine poate să apară şi în alte societăţi ; 
în Marea Britanie sau în SUA zilelor noastre, politicienii, jurnaliştii şi ceilalţi aliaţi ai 
dreptului conservator sunt, uneori, nerăbdători să încurajeze această atitudine. Dar este 
mult mai probabil ca aceasta să fi fost mai evidentă într-o societate ca cea a Atenei 
antice, care nu a cunoscut nici un consens liberal de natură morală.) 

Nici când adoptă in Gorgias criteriul interesului faţă de sine, Socrate nu se leagă de 
coloratura oponentului său şi nu apelează la argumente ad hominem. Deşi se vede pe sine — 
încă o dată, dacă vom da crezare dovezilor aduse de Platon — ca pe o persoană care şi-a 
irosit întreaga viaţă în serviciul atenienilor, încercând să le inducă o gândire activă în 
ceea ce priveşte vieţile lor, ideea că serviciul în favoarea altora poate fi un scop în sine 
nu pare să iasă în evidenţă prin argumentele sale explicite. Dacă, aşa cum credea el, noi 
toti căutăm eudaimonia, aceasta o presupune pe a noastră, nu pe a altcuiva. Si pentru el, 
în consecinţă, faptul că anumite tipuri de comportament păreau să prefere interesele 
altora în defavoarea celor personale, constituia o problemă, nu o soluţie ; iar orice caz 
de reuşită pentru justiţie trebuia să demonstreze că totul era făcut în interesul agentului. 

În acest sens trebuie să înţelegem faimoasele paradoxuri socratice : ,,Arete este înţelepciune” 
si „nimeni nu face rău in mod intenţionat”. „Gândiţi-vă bine - spune el - şi veţi 
descoperi că a face ceea ce trebuie este cel mai bine pentru voi” —, iar dacă alţii fac rău, 
o fac pentru că nu s-au gândit destul de bine. Binele care este de presupus că ar rezulta 
dintr-o acţiune corectă nu este material, deşi va include o utilizare corectă a bunurilor 
materiale ; mai degrabă a trăi o viaţă de succes în care acţiunea corectă, bazată pe 
judecată, este ingredientul principal (sau singurul ?). („Nimeni nu face rău în mod 
intenţionat” — sau, după cum au tradus grecii, „nimeni nu face rău voit”, aceasta 
reprezintă faimosul refuz socratic al existenţei conceptului de akrasia sau de „slăbiciune 
a voinţei”. Comentariul caracteristic făcut de Aristotel la această afirmaţie, în Etica 
Nicomahicá VII, este acela că refuzul lui ar fi „în dezacord cu faptele observate”, deşi 
el continuă - la fel de tipic — prin a recunoaşte cá Socrate era pe calea cea bună. Ceea 
ce Socrate nega era faptul că o persoană ar putea să acţioneze contrar discernământului 
său dintre bine şi rău. Adevărat, spune Aristotel, în sensul că ceea ce „este dus după 
sine” sau ascuns de plăcere într-un om fără voinţă nu este atât cunoaşterea în sensul său 
primar, adică a cunoaşte principiile generale relevante, cât este conştiinţa faptului că, de 
acum, aceasta i se subordonează.) 

O strategie asemănătoare celei Socratice este adoptată de majoritatea succesorilor săi, 
deşi doar cei din curentul stoic au fost tentaţi să asocieze strict viaţa bună cu procesele 
raţionale. Pentru Platon şi Aristotel, utilizarea raţiunii este necesară, dar nu suficientă, 
pentru a trăi viaţa după principiul arete. Într-adevăr, ei accentuează faptul că nu toate 
acţiunile permit reflectia. Să presupunem că văd o doamnă în vârstă (oricare ar fi 
aceasta) pe punctul de a fi lovită de un camion de zece tone: dacă mă opresc pentru a 
mă gândi, atunci decizia pe care Socrate ar fi considerat-o corectă ar fi fost luată deja de 
către camion. Ceea ce este în mod clar necesar, şi ceea ce demonstrează Platon şi 
Aristotel, este o accentuare a aspectului dispozitional al comportamentului. Dacă actionez 
corect şi mă expun riscului salvând bătrânica, este datorită faptului că am dobândit, 
într-o oarecare măsură, o dispoziţie de a acţiona în acest fel sau datorită faptului că am 
devenit o persoană curajoasă, cu toate că atunci când voi avea timp să mă opresc şi să 
gândesc, raţiunea îmi va confirma corectitudinea acţiunii mele. Poate că Socrate ar fi fost 
de acord cu această modificare a poziţiei sale. În mod alternativ, el ar fi oferit un model 
diferit de raţionament, care ar include cumva deciziile instantanee, după cum se pare că 
au făcut şi stoicii; înțeleptul stoic, dacă a existat vreodată, ar sti, in orice situaţie, ce 
trebuie să facă. În orice caz, toti succesorii lui Socrate - chiar si Epicur, cel aflat în 
căutarea plăcerii — au fost dispuşi să accepte două dintre argumentele sale de bază. În 
primul rând, ei au admis că diferitele comportamente umane pot şi trebuie să fie 
justificate prin mijloace raţionale. În al doilea rând, au acceptat că această justificare 
trebuie să fie făcută în interesul personal al individului. De asemenea, este acceptată 
ideea că virtuțile (aretai) socratice sunt indispensabile pentru a duce o viaţă bună. Cu 
excepţia momentului când el se îndreaptă, în mod surprinzător, spre a aduce un elogiu 
vieţii intelectuale pure, aceasta părând a fi poziţia lui Aristotel; şi hedoniştii, ca şi 
Epicur, insistă asupra faptului că aceste , virtuti" cardinale îşi merită locul, în măsura în 
care contribuie la plăcerea privită ca un întreg. Dacă plăcerea este singurul scop raţional 

din viaţă şi dacă poate fi definită — asa cum a definit-o Epicur - ca absenţă a durerii, a 
proceda în mod corect va fi cel mai eficient mod de a evita violenta faţă de sine, iar o 
atitudine moderată în ceea ce priveşte plăcerile (în sensul comun al termenului) va cruța 
persoana respectivă atât de frustrarea unei dorinţe neîmplinite, cât şi de consecinţele 
indulgentei exagerate ; curajul provenit din rationarea asupra lucrurilor de care ne este 
teamă va înlătura forma cea mai puternică a neliniştii mintale. 

Accentul pus pe propriul interes poate fi perceput ca o formă de egoism, iar dacă 
ne-am lua după Epicur, aceasta ar constitui definiţia corectă. Dar interpretarea, atribuită 
de către alti filosofi „interesului personal”, care tratează şi alte calităţi, cum ar fi 
dreptatea, ca fiind bune pentru posesorii lor, este foarte departe de percepţia de mai sus 
(în ciuda pretentiei paradoxale a lui Aristotel potrivit căreia o persoană care acţionează 
pentru alţii, asemenea omului care moare pentru prieteni sau tara, este philautos, un 
iubitor de sine, în măsura în care „el pretinde o parte mai mare din ceea ce este bine 
pentru el”). Era evident că singurul mijloc valabil pentru apărarea unor asemenea calităţi 
într-o societate care — în ciuda afirmațiilor márete făcute de către personalităţi publice, 
precum cele ale lui Pericle, din discursul funerar care îi este atribuit de către Tucidide — 
continua să atribuie o valoare primară statutului şi realizărilor individuale. Dezvoltarea 
eticii greceşti poate fi văzută ca o reflecţie a etosului expansiv şi individualist asupra 
cerinţelor de a aborda un comportament de colaborare, sugerat de instituţiile politice ale 
cetátii-stat. Ceea ce încearcă să ilustreze este cá, în final, nu exista nici un conflict între 
cele două. Credinţa lor în rațiune îşi avea rădăcinile în cultura greacă din secolele al 
V-lea şi al IV-lea î.Hr., atât în măsura în care aceasta exprima obiceiul argumentării şi 
al dezbaterii, inclusă într-o formă de societate politică care presupunea o implicare 
individuală rezonabilă, cât şi în cea în care aceasta reprezenta o reacţie împotriva 
formelor persuasive mai puţin raţionale, pe care teoreticienii retorici ai vremii o ridicaseră 
deja la nivel de artă. Doar hedoniştii şi-au declarat retragerea din sfera politicului, ca 
fiind mult prea periculos ; toti ceilalți văd omul, pentru a folosi celebra expresie a lui 
Aristotel, ca pe un „animal politic” sau mai degrabă ca pe o creatură destinată, prin 
natura sa, să participe, într-un mod raţional, în viaţa unei comunităţi mai mari. Nicăieri, 
probabil, cu excepţia stoicismului, nu este mai clar exprimat acest lucru, care urmăreşte 
înfăptuirea legăturii noastre cu alti membri ai rasei umane, reprezentând o parte a 
evoluţiei noastre, în calitate de fiinţe raţionale, înspre maturitate. 

Dar dacă acţiunile bune şi corecte sunt cele care contează pentru noi, cum putem 
ajunge să ştim care sunt acestea ? Această întrebare, care se suprapune întrebării moderne 
în ceea ce priveşte sursele cunoaşterii morale, a devenit, în mod inevitabil, o preocupare 
majoră a filosofilor greci, cu atât mai mult cu cât şi ei aveau tendinţa de a sublinia cât 
era de greu. Doar hedonistii o considerau uşoară : o „acţiune corectă” ar fi pur şi simplu 
ceea ce era perceput, în general, ca fiind corect, însă, având în vedere că se putea 
justifica doar prin contribuţia sa la plăcere, orice nelámuriri puteau fi soluționate prin 
referire la acest criteriu, uşor de recunoscut de către oricine. În schimb, Socrate pretinde 
că nici el nu poate să descrie această arete, pe care 0 apeciază atât de mult, şi că nici nu 
este capabil să găsească pe cineva care să o cunoască. În acelaşi timp, Platon îl reprezintă 
ca având un comportament care sugera că oricine ar putea descoperi ce înseamnă, 


158 ETICA FILOSOFICĂ OCCIDENTALĂ : O SCURTĂ ISTORIE 


deoarece Socrate, cel al primelor dialoguri - care, după cum am spus, pare a fi menit să 
rămână aproape de Socrate cel istoric — este bucuros să discute subiectul cu toată lumea. 
În dialogurile următoare, pe de altă parte, unde ideile socratice autentice par să se 
dizolve în fundal, Platon începe să considere această cunoaştere ca fiind accesibilă doar 
unui număr restrâns de persoane. Teoria sa generală a cunoaşterii („teoria formelor”) are 
multe aspecte comune cu teoriile ideilor înnăscute. Ceea ce cunoaştem, la cel mai 
general şi înalt nivel, reprezintă o colecţie de obiecte pe care le-am cunoscut în mod 
direct încă dinaintea naşterii („formele” sau „ideile”). Noi toţi, în consecinţă, avem o 
suspiciune în legătură cu adevărurile generale ; însă numai cei ale căror capacităţi 
rationale sunt supradezvoltate - pe scurt, filosofii - pot să îşi reactiveze amintirile. 
Urmarea constă în faptul că arete însăşi este pe deplin accesibilă doar acestor persoane, 
în măsura în care presupune exerciţiul raţiunii şi alegerea voluntară (0 persoană nu poate 
alege ceea ce nu cunoaşte), iar majorităţii, dacă este capabilă măcar să imite armoniile 
descoperite de superiorii săi intelectuali, trebuie să îi fie luată autonomia. Acesta, în 
orice caz, este modul în care propune Platon Republica. În alte dialoguri, ideea existenţei 
unei posibilităţi de a descoperi adevărurile etice prin introspectie raţională începe să 
dispară, pentru a fi înlocuită printr-o accentuare a nevoii unui consens între cetăţeni în 
ceea ce priveşte valorile publice şi personale. Însă, de-a lungul tuturor fazelor, proiectul 
platonician se preocupă mai mult de stabilirea fundamentelor acestor valori decât de 
examinarea acestora prin ele însele şi de înţelegerea implicatiilor lor în conduita zilnică. 
El ne vorbeşte mult despre ce fel de persoană ar trebui să ne dorim să devenim, şi de ce 
(în mare, pentru că a fi aşa presupune a fi în armonie atât cu natura noastră ca fiinţe 
umane, cât şi cu natura ca un întreg), dar relativ puţin despre ceea ce l-ar putea ajuta pe 
individ să îşi rezolve problemele specifice pe care le înfruntă în viaţă. 

Însuşi Platon dă semne că ar recunoaşte această scăpare a sa, dar nu ştie cum să o 
redreseze. De fapt, oricât de multă contemplare asupra adevărului etern sau asupra 
structurii universului nu imi poate spune cum ar trebui să actionez acum. Stoicii îl 
urmează pe acest drum orb, susţinând idealul imposibil al inteleptului, ale cărui atitudini 
şi acţiuni vor găsi cumva răspunsul la rolul său predestinat în drama cosmică. La prima 
impresie, Aristotel pare să ne ofere ceva mai promiţător. El începe prin a respinge teoria 
cunoaşterii a desăvârşitei Republici şi prin a dezvolta, în schimb, o teorie care localizează 
sursa introspectiei etice chiar în experienţa de viaţă. A şti cum să actionezi, a deţine 
înţelepciunea practică înseamnă a avea „ochi” pentru soluţii; iar aceasta poate fi 
dezvoltată doar printr-o combinaţie de pregătire, respectând obiceiurile corecte şi 
cunoaşterea directă a situaţiilor practice. Am putea-o considera o propunere atractivă, 
care, cel putin, se află în acord cu cele mai optimiste intuitii ale noastre cu privire la 
fiinţele umane : sensibilitatea şi abilitatea noastră de a lua deciziile potrivite în ceea ce 
ne priveşte creşte progresiv trecând printr-un proces de triere şi eroare. Problema este că 
Aristotel se opreşte aici. Ca şi Platon, el descrie tipurile de comportament corect - ca, 
de exemplu, în faimoasa „doctrină despre rău”, care localizează fiecare „virtute” între 
,Viciile" de exces şi defect corespunzătoare. Curajul va tine de găsirea echilibrului dintre 
frică şi încredere ; moderatia se află între indulgență excesivă şi insensibilitatea completa 
în fata plăcerii ; spiritul, între mojicie si o lipsă totală a simțului umorului ş.a.m.d. El 

subliniază, de asemenea, în mai mare măsură decât Platon, cat de dificil va fi să se pună 
în aplicare aceste descrieri şi, în general, cât de imprecisă poate fi o ştiinţă a eticii. Cu 
toate acestea, reacţia noastră va fi, probabil, că tocmai din acest punct etica filosofică 
devine interesantă şi utilă. Lumea este plină de probleme - legate de forme de război, de 
războiul însuşi, de viaţă şi moarte, de sex, rasă şi religie - la care asigurarea lui Aristotel 
potrivit căreia „maturitatea va aduce un răspuns” nu poate constitui o soluţie. 

O altă dificultate legată de poziţia lui Aristotel este că aceasta uneşte concluziile sale 
cu modele de comportament preexistente. Omul aristotelic este o creatură a Greciei 
secolului al IV-lea î.Hr., în multe sensuri incapabil de a fi transportat în alte medii 
culturale. Socrate si Platon sunt mai putin inclinati spre critică, în măsura în care ei 
doreau să reformeze parţial atitudini existente. Deci, dacă Socrate nu este mulţumit de 
răspunsurile pe care le obţine la întrebările sale legate de dreptate sau de pietate, acest 
fapt nu se datorează doar concetatenilor săi care nu sunt capabili să îşi articuleze ideile, 
dar şi faptului că aceştia afirmă deseori lucruri cu care el este în profund dezacord. Se 
pare că atunci când Euthyphro predică înţelegerea pietatii, aceasta se bazează pe 
perspectiva inacceptabilă asupra naturii zeilor, iar povestea omului simplu, căruia 
Polemarc îi dă dreptate în Republica, pentru că a făcut bine prietenului şi rău duşmanului, 
se confruntă cu obiectia conform căreia a face rău per se unei anumite persoane pare mai 
degrabă a fi incorect. În acest fel, Socrate şi Platon — pentru că, în fond, Platon este cel 
care reconstruieste sau reinventează argumentele lui Socrate în favoarea sa — îi condamnă 
pe cei radicali. Scopul principal nu este acela de a scoate în evidenţă erorile altor 
persoane, ci de a evidentia lipsa claritatii ideilor lor şi modul în care oamenii ajung de 
multe ori să creadă lucruri care sunt contradictorii. Întreaga sa metodă, de fapt, presupune 
că adevărul poate fi extras din acestea : ceea ce vrea el să ştie este un fapt extrem de 
cunoscut tuturor dacă ar putea fi articulat corespunzător. Într-un fel, această idee 
prefigurează doctrina platoniciană de învăţare prin rememorare, care sugerează, în mod 
similar, că adevărul etic ţine de proprietatea comună (deşi nu cu uşurinţă accesibilă). De 
asemenea, ea sugerează cá acest adevăr - după cum atât Socrate, cât şi Aristotel ar fi fost 
de acord - este obiectiv, si nu doar determinat cultural. (Câteva eseuri din acest volum 
dezvoltă problema : vezi în special capitolul 35, „Realismul” ; capitolul 38, „Subiec- 
tivismul” ; capitolul 39, „Relativismul”.) Totuşi, ideea este că orice ar crede fiecare 
dintre cei trei filosofi că ar fi „descoperit”, fie prin interogare, fie prin introspectie sau 
experienţă, ţine de rezolvarea tensiunii dintre valorile civice şi individualiste pe care 
le-am identificat deja ca fiind o trăsătură de bază a societăţii greceşti din acea perioadă. 

Dacă ar fi să învie, Socrate şi ceilalţi şi-ar atenua poziţiile şi ar susţine că astfel de 
tensiuni există la diferite nivele în orice societate ; ei ar încerca apoi să întoarcă povara 
relativismului cultural împotriva opozanților moderni din cauza obsesiei lor pentru acea 
categorie specială şi incurcatá a consideraţiilor numite „morale”. Dar nici una dintre 
aceste mişcări nu ar fi eficientă. Critica la adresa lor nu arată că ei nu au nimic relevant 
de spus pentru oricare altă societate, ci cá sunt atât de impresionați de nevoia de a apăra 
bazele vieţii civilizate încât uită să ia în considerare cât de civilizată este de fapt viaţa. 
Platon, de exemplu, nu pune la îndoială sclavia, în timp ce Aristotel o justifică în modul 
cel mai întrebător. El nu ripostează nici împotriva poziţiei subordonate a femeilor în 

societatea greacă (cu excepţia, în cazul lui Platon, a existenţei unor baze pragmatice : 
unele femei sunt într-adevăr excepţionale, aşa că ar fi păcat să nu fructifici talentele lor). 
„Omul” din întrebarea socratică - „Cum ar trebui să trăiască un om? ” — este considerat, 
în mod automat, ca reprezentând exclusiv masculul (adult, liber) speciei, iar la întrebarea 
paralelă legată de femeie se presupune, în mod straniu, că ar trebui să se răspundă prin 
rolul ei actual într-o societate dominată de masculi. (Sau, poate, nu este chiar aşa de 
straniu : în cele din urmă, problema este pusă cu privire la bărbaţi pentru că societatea 
pare să le ofere posibilităţi de a-şi trăi viata în moduri diferite.) Ei susţin un nationalism 
limitat şi cred in inferioritatea raselor care nu sunt de sorginte grecească s.a.m.d. 
Bineînţeles, în lumea modernă există o serie de elemente care pot fi susţinute de aceste 
idei şi care sunt oricând fericite să îi considere pe Platon şi pe Aristotel drept autoritatea 
lor. Dar faptul că unii oameni, oricât de importanţi, au susţinut prejudecăţi necombătute, 
similare cu ale unei persoane moderne, nu constituie o justificare pentru ca acea persoană 
să continue să le repete. Ceea ce se omite uneori, în mod convenabil, este faptul că un 
principiu de bază al filosofiei greceşti îl reprezintă ideea că o poziţie este bună atâta 
vreme cât argumentele care o susţin sunt la fel. Aceasta este, de fapt, moştenirea reală 
şi durabilă lăsată lumii moderne. Socrate, cel al lui Platon, ne avertizează în mod repetat 
să nu acceptăm o propunere autoritară ; el nu doar ne dă dreptul, dar ne şi invită să 
aplicăm acelaşi criteriu atât în ceea ce îl priveşte, cât şi fata de restul persoanelor. Putem 
observa şi deplânge faptul că el şi succesorii săi au rămas, în unele aspecte, prizonieri ai 
culturii lor. Dar, în acelaşi timp, ei ne-au oferit singurul mijloc prin care putem să ne 
adăpostim de presupunerile pe care ni le impune societatea sau de ideologiile temporar 
la modă. Putem deplânge faptul că ei au consumat atâta energie în explorarea fundamentelor 
subiectului încât nu au mai avut forţa să se ocupe de problemele importante care 
constituie subiectul - ca şi cum un matematician ar deveni atât de obsedat de problema 
naturii adevărului matematic, încât ar uita cum să facă matematică. Însă aceasta înseamnă 
să vorbim după ce lucrurile s-au întâmplat deja. În contextul în care filosofii antici greci 
au scris, ei au fost preocupaţi de întrebările fundamentale - legate de felul vieţii pe care 
ar trebui să o ducem (dacă mi se permite să scriu anacronic într-un mod neutru) şi 
criteriile pe care ar trebui să le utilizăm pentru a răspunde la aceste întrebări. 

Un post-scriptum : am spus că Socrate şi aproape toţi cei care l-au urmat au acordat 
un loc important conceptului de arete într-o viaţă bună. Fraza era menită a fi suficient 
de vagă pentru a include o varietate de poziţii diferite : că arete este suficientă pentru 
eudaimonia, care este completa fără a mai adăuga alte ingrediente ; că este suficientă, 
dar că alte lucruri - noroc, bunuri materiale — pot să favorizeze nivelul de eudaimonia pe 
care îl poate atinge o persoană ; şi chiar dacă arete este cel mai important ingredient din 
eudaimonia, şi alte lucruri sunt necesare. Prima poziţie este cea a stoicilor, iar ultima 
este cea a lui Platon şi Aristotel (pentru Platon, cel matur, o viaţă bună va include 
satisfacția moderată a impulsurilor noastre iraționale, în timp ce pentru Aristotel, bunurile 
materiale reprezintă mijlocul necesar pentru a desfăşura o activitate excelentă, practică 
sau intelectuală — şi cine, se întreabă el retoric, ar atribui eudaimonia unei persoane care 
a avut parte de ghinionul lui Priam ? ) Toate aceste poziţii, totuşi, pot fi şi au fost atribuite 
lui Socrate. Acest exemplu va servi ca o indicație generală despre nivelul de dezacord 

care există între diferitii interpreţi ai eticii elene ; acest lucru trebuie avut in minte pe 
parcursul lecturii acestui studiu, cu toate că nu am adoptat în mod intenţionat perspective 
extrem de radicale. 

Etica Evului Mediu si a Renasterii 


John Haldane 


„Voința umană se subordonează următoarelor trei ordine. În primul 
rând, ordinului propriei sale raţiuni, în al doilea rând, ordinelor 
date de puterile umane, fie spirituale, fie temporale, şi în al treilea 
rând, ordinii universale a legii divine.” 


Sfântul Toma din Aquino, Summa Theologiae, 
Ia, IIae, q8, al 


i. Introducere 


Intervalul de timp acoperit in acest eseu se intinde din secolul al XI-lea pana in secolul 
al XVI-lea - o perioadă de o jumătate de mileniu de activitate filosofică considerabilă, 
comparabilă doar cu varietatea şi vigoarea perioadelor moderne şi contemporane. Totuşi, 
oarecum surpinzător, între sfârşitul Renaşterii şi mijlocul secolului XX, filosofia acelor 
cinci sute de ani a fost în mare parte uitată. Într-adevăr, doar în ultimii aproximativ 
douăzeci de ani, filosofii din ţările vorbitoare de limbă engleză au început să aprecieze 
calitatea intrinsecă a gândirii medievale şi a Renaşterii şi relevanta sa pentru efortul 
continuu de a înţelege problemele de prim rang ale filosofiei. 

O parte a dificultății de a evalua filosofia Evului Mediu şi, într-o proporţie mai mică, 
pe cea a Renaşterii, o constituie faptul că este ancorată într-un vocabular teoretic 
nefamiliar. Aceast lucru este determinat şi de legătura cu scolastica — tradiţia filosofică 
dominantă — care a avut o natură strict tehnică. O altă problemă pentru înţelegerea si 
susţinerea argumentului şi a concluziilor prezentate de către autorii acestor perioade 
provine din foarte diferitele ipoteze în legătură cu natura universului şi situaţia condiţiei 
umane din cadrul acestuia pe care ei şi noi suntem capabili să o creăm. 

Deci, pentru a înţelege modelele gândirii etice care s-a dezvoltat de-a lungul perioadei 
medievale şi a Renaşterii, este necesar să începem cu o prezentare a cadrului istoric şi 
filosofic în care a apărut scolastica, spre sfârşitul secolului al XI-lea. Urmând ca mai 
apoi să discut câteva idei şi dispute ale perioadei de o sută de ani care s-a scurs de la 

mijlocul secolului al XIII-lea, până la cel al secolului al XIV-lea şi care a reprezentat un 
vârf al gândirii medievale, o perioadă în care seminţele intelectuale au fost semănate, iar 
grădinile filosofice creşteau, înfloreau şi înmugureau. Autorii marilor opere ale epocii 
au fost membri a două ordine religioase — dominicanii şi franciscanii — a căror activitate 
a determinat în mare măsură caracterul unei epoci fructuoase din istoria culturii occidentale. 

În continuarea acestei perioade a urmat o alta de relativă infertilitate. Mai exact, nici 
măcar un singur filosof remarcat de istorie nu s-a născut în secolul al XIV-lea. (Cel mai 
bun candidat pentru acest statut, şi anume, John Wyclif, 1320-1384, a fost mai mult 
teolog şi om al Bisericii.) Totuşi, noua sa dezvoltare a generat idei noi şi transformări ale 
celor mai vechi. Discutia despre această perioadă va duce la o examinare a principalelor 
elemente ale etici Renaşterii, care poate fi împărţită în două tradiţii: cea a vechii 
scolastici, care a elaborat şi a sintetizat produsele geniilor născute în secolul al XIII-lea, 
şi cea a umaniştilor care au ţinut cont de Antichitatea clasică şi au privit înainte înspre 
un viitor politic de natură laică. 


ii. De la Părinţii Bisericii la scolastică 


Primele origini postclasice ale filosofiei medievale rezidă în perioada patristică a cresti- 
nismului, în scrierile Părinților Bisericii. Aceste opere au fost scrise între secolele al 
II-lea şi al V-lea de către învăţători religioşi care au aparţinut Bisericilor orientale şi 
occidentale. Scopul acestor autori teologi a fost să interpreteze scripturile şi tradiţiile 
iudeo-crestine cu ajutorul ideilor derivate din filosofia greacă şi romană. Cu toate cá 
Părinţii nu erau gânditori speculativi, ei au introdus în etica lor teistă noţiuni de o 
importanţă considerabilă care apar în toată filosofia medievală şi a Renaşterii. 

Prima dintre aceste noţiuni, care apare în scrierile lui Clement Alexandrinul (150-215) 
şi în cele ale autorilor care i-au succedat, este aceea că, prin utilizarea raţiunii naturale, 
unii dintre filosofii Antichității au ajuns la concluzii cu privire la modul de viata potrivit 
fiinţelor umane, care coincideau cu parti ale învăţăturii morale creştine. Această coincidenţă 
a ajuns mai târziu o temă în apărarea filosofiei şi a studiului scriitorilor păgâni, pe care 
scolastica o oferea când era acuzată că cercetările sale primejduiau credinţa. Descoperirea 
din filosofia greacă ce îi interesa pe Părinţi era cea a gândirii practice (ratio practica) sau 
a „gândirii corecte” (recta ratio în latină, orthos logos în greacă). Atât Platon, cât şi 
Aristotel au susţinut că există o facultate a gândirii raţionale care era preocupată cu 
identificarea modului corect de a acţiona. Excelenţa în exerciţiul acestei puteri o constituie 
virtutea intelectuală a gândirii practice — phronesis (in latină, prudentia) — şi conduita în 
acord cu efectele sale reprezintă virtutea morală. 

În general, nu s-au manifestat preocupări pentru găsirea unor argumente filosofice 
care să vină în spijinul acestor sugestii. Punctele de interes au fost mai degrabă unele 
concluzii cu privire la cum trebuie trăită o viaţă care respectă învăţăturile religioase 
derivate din revelaţie şi, implicit, ce model alternativ de cunoaştere morală este disponibil. 
În afară de a şti cum să se comporte în urma unei educatii publice, un individ ar putea 
să îşi găsească propria cale spre verticalitate morală. Această posibilitate ar uşura 

dificultatea pe care o presupune ideea revelatiei publice : fără a fi greşit, cei care nu au 
primit-o în mod direct sau cărora le-a fost comunicată nu au dreptul de a fi salvaţi. 
Pentru că, dacă păgânii şi-au găsit calea spre virtute, înseamnă cá toti oamenii au 
aceleaşi resurse înnăscute pentru a duce o viaţă bună. Aceasta s-a transformat într-un 
model de grație universal salvatoare ; adică, a ideii că fiecărui om i se oferă mijloacele 
suficiente pentru a se salva - deşi, bineînţeles, el poate să aleagă să nu urmeze calea 
prescrisă de această graţie. 

A se observa totuşi că ideea unei puteri înnăscute de cunoaştere morală este deschisă 
la cel putin două interpretări. Potrivit celei dintâi, oamenii sunt înzestrați cu capacitatea 
de a gândi raţional şi, pornind de la câteva premise, de a cunoaşte ceea ce nu este 
dependent de revelaţie, ei pot să ajungă la nişte concluzii legate de conduita corectă. 
Conform celei de-a doua interpretări, înzestrarea relevantă este cea a unei facultăţi a 
simțului moral cu ajutorul căreia, oamenii pot să intuiască ceea ce este bine şi rău. 
Împrumutând din vocabularul teoriilor mai târzii, putem să descriem aceste perspective 
ca fiind „raţionalistă”, respectiv ,,intuitionista”. 

După introducerea termenului de către Sfântul Ieronim (347-420), scriitorii de la 
începutul şi mijlocul Evului Mediu se referă la puterea înnăscută de a deosebi binele de 
rău prin synderesis. leronim însuşi o descrie ca fiind „scânteia de conştiinţă... prin care 
discernem că pácátuim", dar, mai târziu, a devenit o obisnuintá să se rezerve termenul 
de ,constiintá" (conscientia) pentru abilitatea de a deosebi binele de rău la nivelul 
acţiunilor particulare. În secolul al XIII-lea, de exemplu, Sfântul Toma din Aquino 
(1224-1274) susţinea că primul principiu al gândirii despre conduită este acela că binele 
trebuie făcut şi urmat, iar răul evitat. „Regula synderesis” este, sublinia el, un principiu 
evident prin sine însuşi, astfel încât oricine îl va înţelege trebuie să îi recunoască 
veridicitatea. Acesta nu urmăreşte neapărat corectitudinea sau greşeala unei acţiuni, ci 
polaritatea axei pe care se situează conduita, atracţia intrinsecă a unui pol şi respingerea 
celuilalt. Chiar prin garantarea adevărului acestui principiu, cunoaşterea nu va fi 
suficientă pentru a ghida o persoană prin viaţă fără o capacitate specifică care să 
faciliteze distingerea acţiunilor bune de cele rele, iar această capacitate, pe care Sfântul 
Toma o foloseşte respectând tradiţia, se identifică cu conscientia. Mai mult, ţinând cont 
de relatarea sa rationalistá legată de cunoaşterea morală (pe care o voi discuta mai jos), 
nu ar trebui să constituie o surpriză faptul că el consideră conştiinţa ca un echivalent 
pentru raţiunea practică sau „corectă” (recta ratio). În perioada prescolastică, tendinţa 
era de a adopta o perspectivă intuitionistá a gândirii morale. În acest sens, câteva versiuni 
ale acesteia putând fi regăsite în scrierile Sfântului Ieronim şi ale Sfântului Augustin 
(354-430), conştiinţa este o facultate înnăscută care revelează legea morală a lui Dumnezeu 
aşa cum este ea înscrisă în sufletele oamenilor. Rámásite ale acestei idei mai persistă şi 
azi în discuţiile creştine care (adaptând analogia sensului) vorbesc despre conştiinţă ca şi 
cum ar fi „urechea internă” a minţii prin care un om ar putea asculta cuvântul lui 
Dumnezeu. 

În teologia morală a lui Augustin, această perspectivă asupra conştiinţei este pusă în 
legătură cu o linie de gândire care reprezintă a doua contribuţie majoră din partea 
tradiţiei mai vechi pentru filosofia morală medievală. Aceasta este ideea purificării 

morale care rezultă într-un „zbor al sufletului” din lume. Cele mai îndepărtate origini ale 
acestei noţiuni se regăsesc în Republica lui Platon, precum şi în tradiţiile mistice antice. 
Apare şi în scrierile lui Plotin (204-269), dar a fost introdusă în gândirea patristică de 
către colegul său, studentul creştin Origene (185-255). Într-adevăr, a fost o doctrină 
susţinută puternic, dezvoltată într-un fel sau altul de Sfântul Grigorie de Nissa (335-395), 
de Dionisyos Pseudo-Areopagitul (secolul al V-lea) şi de John Scotus Eriugena (810-877), 
fiind reluată cu oarecare entuziasm în perioada Renaşterii de către Mirandola (1463-1494) 
şi alti neoplatonicieni. Conform lui Augustin, Dumnezeu înzestrează fiecare om cu o 
conştiinţă cu ajutorul căreia el ar putea să cunoască legea morală. Cu toate acestea, 
cunoaşterea nu este suficientă pentru a fi o virtute care impune ca voinţa să fie orientată 
în direcţia binelui. Pentru a realiza această orientare benevolă, Dumnezeu iluminează 
sufletul printr-o revelaţie a propriei Sale bunatati, iar acest fapt induce virtutea, având in 
vedere că sufletul se încarcă cu iubire pentru perfecțiunea lui Dumnezeu şi caută să se 
unească cu El. Această psihologie a gratiei este exprimată mai putin prozaic de către 
Augustin, care susţinea că iubirea trage sufletul înspre Dumnezeu, aşa cum o greutate 
trage trupul înspre pământ ; dar, bineînţeles, cum Dumnezeu se află „deasupra” tuturor 
lucrurilor, direcţia de tragere este orientată în sus, iar, în acest fel, mişcarea efectuată de 
graţie devine un zbor al sufletului din această lume. 

O altă problemă ridicată de această teorie a cunoaşterii morale constă în natura a ceea 
ce conştiinţa revelează. S-a spus mai devreme că această conştiinţă dezvăluie legea 
morală, dar noţiunea din urmă este deschisă la cel puţin două interpretări, ambele fiind 
influențate de gândirea medievală si a Renaşterii. Termenul „lege” traduce cuvântul latin 
ius, care poate însemna fie ordine, fie ordonanţă, regularitate sistematică sau reguli 
prescrise. Deci, pretenţia că această conştiinţă este o formă de cunoaştere a legii morale 
poate fi interpretată ca fiind un mijloc de a deosebi diferite stări de fapt şi proprietăţi care 
constituie fapte şi valori morale, la fel cum ştiinţa este o metodă de a descoperi, de 
exemplu, acele fapte constitutive ale legilor fizicii. Alternativ, pretenţia ar putea fi 
interpretată că susţine ideea conform căreia această conştiinţă este o cale de a cunoaşte 
poruncile lui Dumnezeu, aşa cum consultarea unui manual poate reprezenta un mod de 
a descoperi conţinutul legii unei naţiuni. 

Scriitorii Antichității clasice, din perioada patristică şi de la începutul şi sfârşitul 
Evului Mediu, deseori folosesc expresia „drept natural” (ius naturale) pentru a se referi 
la orice principii care sunt folosite în conduita umană, altele decât cele care îşi găsesc 
originea în legislaţia umană sau în dreptul pozitiv (ius positivum). Pentru cititorul 
modern, expresia „drept natural” sugerează, probabil, ideea unei ordini morale, obiective 
şi independente a minţii sau a voinţei unui individ. Ar trebui să fie clar totuşi că pentru 
cei care au trăit în acea perioadă ar fi putut să semnifice cu totul altceva. Elementul 
comun este contrastul cu legislaţia umană, dar dincolo de acesta, apar multe diferenţe. 
Unii au susţinut că dreptul natural aparţine ordinii structurate a lumii în care fiecare 
lucru se potriveşte şi, prin referire la acesta, poate fi determinat un model potrivit al 
dezvoltării sale. Ideea că dreptul natural stipulează prescriptii pentru conduita umană 
reprezintă o modalitate metaforică de a face referire la preconditiile dezvoltării naturale 
ale omului, dar nu implică în nici un fel faptul că aceste prescriptii rezultă din voinţa 

vreunui legiuitor. Ele nu sunt porunci considerate în acel sens. Potrivit unei alte 
perspective, dreptul natural este chiar setul de reguli stipulate de către Dumnezeu şi 
promulgate omenirii prin prezentarea decalogului lui Moise şi prin revelaţia oferită 
indivizilor prin utilizarea conştiinţei lor. 

Prima din seria acestor perspective îşi are originile parţial în perioada presocratică a 
filosofiei greceşti şi a fost familiară autorilor de la începutul Evului Mediu, sub forma 
doctrinei stoice conform căreia toate procesele sunt guvernate de raţiunea cosmică 
(logos) şi dreptul (nomos) este ceea ce acest principiu raţional universal dictează pentru 
diferitele sfere de activitate. Această idee a fost în general combinată cu alte două idei, 
care, luate împreună, susțineau o perspectivă mult mai teologică a dreptului natural ca 
ordine metafizică. Prima dintre aceste noţiuni suplimentare a fost teoria platoniciană, 
conform căreia entităţile şi trăsăturile individuale sunt instanţe ale formelor ideale (eide) 
şi sunt mai bune sau mai rele în măsura în care aproximează sau deviază de la aceste 
paradigme perfecte. A doua noţiune derivă din exegeza patristică a capitolului I din 
Geneză, care sugera că, prin crearea lumii, Dumnezeu a dat un caracter material 
instataneu unui plan care exista deja ca idee eternă (ratio eterna) în mintea Sa. (Acestă 
noţiune, denumită uneori „exemplaritate divină”, a fost evident influenţată de elementul 
menţionat mai devreme din metafizica lui Platon şi de mitul creaţiei pe care îl prezintă 
în dialogul ,Timaeus", în care supremul Dumnezeu sau Creatorul (demiurge) are 
capacitatea de a-şi dori să creeze o lume care să întruchipeze formele.) Luate în ansamblu, 
aceste idei au oferit o prezentare a dreptului natural ca model potrivit de activitate în 
concordanţă cu ordinea raţională a creaţiei. 

Trebuie apreciat faptul că în prezentarea precedentă, rolul lui Dumnezeu în relaţie cu 
legea morală este indirect. O acţiune este bună deoarece „se cade”, ţinând cont de natura 
lucrurilor - o natură care se datorează modelului şi creaţiei lui Dumnezeu. Dar, potrivit 
celei de-a doua perspective, rolul lui Dumnezeu este cât se poate de direct, pentru că 
legea naturală nu este altceva decât un ansamblu de legi create de către Dumnezeu pentru 
a guverna relaţiile dintre oameni. Iar această lege nu ar trebui să dezvolte vreo relaţie cu 
modelul lumii create. 

În secolul al XIII-lea, nu a existat nici o dispută majoră între susţinătorii celor două 
perspective asupra legii morale universale. Voi reveni asupra acestui fapt în cea de-a 
doua secţiune. Pentru moment totuşi este suficient să subliniez faptul că există şi alte 
complexitati în structura teoriilor prescolastice care au fost transmise perioadelor următoare. 
De exemplu, după cum am menţionat mai sus, unii au susţinut că există o capacitate 
înnăscută care determină cerinţele de conduită şi care constituie o abilitate de a descoperi 
adevărata natură a lucrurilor, cu siguranţă cea a omului, şi de a trage concluziile cu 
privire la modul în care aceste lucruri ar putea fi perfecţionate. Alţii, cu toate că afirmă 
că adevărurile descoperite prin exerciţiul de synderesis şi conscientia sunt într-adevăr 
cele care aparţin autoperfectionárii, susţin că descoperirea lor nu tine de investigarea 
empirică şi de gândirea pragmatică, ci, pur şi simplu, de învăţarea prescriptiilor date de 
Dumnezeu sufletului. (Într-un pasaj faimos din opera sa, Despre Sfânta Treime, Sfântul 
Augustin aminteşte că „oamenii văd legile morale scrise în cartea luminii care este 
numită Adevărul, de unde sunt copiate toate celelalte legi" (De Trinitate, 14, 15, 21). lar 

pentru alţii, forma descoperirii nu este de genul acesteia din urmă, ei considerând că 
ceea ce se învaţă este doar voinţa nefundamentată a lui Dumnezeu, exprimată sub forma 
poruncilor de a acţiona sau de a nu se lăsa ispitit să acţioneze, şi nu o călăuzire în 
concordanţă cu legea naturii. 

Cam aceasta a fost complexitatea gândirii perscolastice referitoare la sursa moralei. 
A existat o gamă variată de opinii cu privire la obiectele aprecierilor morale, adică acele 
trăsături care sunt judecate a fi corecte sau incorecte. Sfântul Augustin a afirmat că 
putem considera a fi merituoase acele acţiuni care se conformează legii morale a lui 
Dumnezeu şi care sunt înfăptuite pentru motivul potrivit, adică iubirea de Dumnezeu şi 
dorinţa de perfecţionare, doar pentru a fi mai aproape de El. După cum spune Sfântul 
Augustin: „A trăi bine nu este altceva decât a-L iubi pe Dumnezeu din toată inima, 
sufletul şi mintea” (De Moribus Ecclesiae Catholicae, I, 25, 46). Această afirmaţie 
introduce o evidentiere a stării de spirit a agentului, mai mult decât o parformantá a 
acestuia, şi posibilitatea ca, în timp ce două persoane pot înfăptui acţiuni de acelaşi tip, 
cum ar fi îngrijirea bolnavilor, numai unul dintre ei ar face ceva merituos, atâta vreme 
cât Justificarea sa ar fi iubirea, pe când la celălalt ar fi fariseismul, adică dorinţa egoistă 
de a fi apreciat. 

Alţi autori, referindu-se la pilda/pildele talantilor (Matei, 25) sau a minelor (Luca, 
19), au avut tendinţa de a considera meritul ca fiind adecvat realizărilor sau consecinţelor 
conduitei. Totuşi, cea mai vastă şi mai exactă relatare a evaluării morale susţinea ca 
pentru ca o acţiune să fie corectă, tot ceea ce are legătură cu aceasta — natura, justificarea 
şi rezultatul sáu — trebuie să fie corect, iar dacă până şi una dintre acestea ar fi incorectă, 
atunci întreaga acţiune este incorectă şi agentul său vinovat. Această doctrină strictă pare 
să fi apărut în opera scrisă în secolul al IV-lea sau al V-lea de către Dionisie Areopagitul, 
intitulată Despre numele divine (De divinis nominibus). Scrierile acestui autor, cunoscute 
sub numele colectiv Corpus Dionysiacum, au avut o influenţă puternică începând cu 
secolul al VI-lea până în perioada Renaşterii. Într-adevăr, el a fost considerat canalul 
prin care ideile platoniciene şi neoplatoniciene au fost transmise din lumea greacă în 
lumea creştină. În afară de a fi una dintre cele mai importante surse ale psihologiei 
teologice a „zborului sufletului” şi a doctrinei stricte a evaluării morale menţionate mai 
sus, el a înaintat ideea (asemenea Sfântului Augustin) că răul nu este altceva decât 
privarea de bine, la fel cum boala poate fi considerată nu ca o condiţie independentă, ci 
ca absenţă a sănătăţii. Această perspectivă, şi doctrina referitoare la ceea ce se cere 
pentru ca o acţiune să fie corectă, au fost implementate şi elaborate de către Toma din 
Aquino în secolul al XIII-lea si au rămas ca o parte a întregii învățături tomistice. 
Respectul acordat operei Corpus Dionysiacum în tot Evul Mediu şi în Renastere s-a 
datorat atât valorii sale ca sursă a filosofiei platoniciene, cât şi unei erori legate de autor. 
Scriitorul pretinde că a fost martor la unele evenimente prezentate în Noul Testament şi 
utilizează pseudonimul „prezbiterianul Dionis”, de unde el a ajuns să fie identificat cu 
atenianul convertit de Sfântul Pavel. Totuşi, ţinând cont de dovezi, s-a ajuns la concluzia 
că aceste scrieri au fost redactate în jurul anului 500. 

Înainte de a ne ocupa de perioada centrală a scolasticii, este momentul de a prezenta 
dezvoltările istorice relevante care s-au produs în secolele precedente. Această istorie se 

referă la căderea şi la reinstaurarea creştinismului, a Imperiului Roman. În secolul al 
V-lea, Imperiul Roman de Apus a sucombat în faţa invaziilor teutonice din nord, iar când 
Imperiul Roman de Răsărit, cu bazele la Bizanţ, a reuşit, în secolul al VI-lea, să îşi 
reinstureze hegemonia în zona Mării Mediterane, a fost atacat, la rândul său, în partea 
de est şi de sud, de către arabi. Printre multele daune produse de aceste invazii a fost şi 
distrugerea sistemului educaţional roman, care, prin şcolile localizate în cele mai 
importante oraşe ale sale, a pregătit administratori pentru imperiu. Ca şi în cazul Marii 
Britanii in acest secol, educaţia, pliată pe nevoia de a pregăti oameni pentru adminstratia 
publică, a format oameni cu o cultură bogată şi o înclinaţie spre filosofie. În urma 
acestor invazii, astfel de centre de educaţie, rămase sau create, au fost ataşate unor 
mănăstiri situate în zone rurale izolate. În aceste circumstanţe diferite, scopul acestor 
şcoli monastice a devenit unul mai limitat, şi anume de a conserva cultura trecutului. 

În anul 800, Carol cel Mare a fost încoronat primul Împărat Roman Sfânt, şi pentru 
o scurtă perioadă după aceasta, a apărut o revenire a ideii imperiale, asociate cu o 
renaştere culturală. Într-adevăr, singurul filosof occidental original, care a scris în 
perioada dintre Boethius (475-525) şi Sfântul Anselm (1033-1109), şi anume Eriugena, a 
fost conducătorul Şcolii de la Palat, fondată la curtea lui Carol cel Mare. O serie de 
războaie, de conflicte politice şi de dispute între Biserică şi imperiu a dus la recuperarea 
creştinismului şi la victoria papalității asupra împăratului, marcată de reformele instaurate 
de Papa Grigorie al VII-lea asupra Bisericii, începute in 1073, şi de penitenta împăratului 
Henric al IV-lea în faţa Papei, la Canossa în 1077. 


iii. Epoca de aur a scolasticii 


În timpul perioadei patristice şi a celei de la începutul Evului Mediu, discuţiile erudite 
despre morală au fost doar de natură teologică. Acestea aveau ca punct central fie 
întrebări normative (ca acelea discutate în partea a patra a acestui volum) referitoare la 
virtuțile ce trebuie cultivate, la acţiunile ce trebuie evitate si la scopurile ce trebuie 
atinse, fie prezentau o structură generală a moralei, indicând, de exemplu, relaţia acesteia 
cu procesele naturale sau cu doctrina revelată. Cu toate acestea, nu a fost nici sistematizată, 
nici preocupată de ceea ce numim acum probleme metaetice ; adică, probleme legate de 
conţinutul şi caracterul logic al conceptelor morale. (Partea a patra a acestui volum este 
dedicată metaeticii.) În secolele al XI-lea şi al XII-lea s-au înregistrat schimbări în 
această privinţă deoarece a început dezvoltarea metodei scolastice de cercetare. 
„Părintele” scolasticii a fost Sfântul Anselm, arhiepiscopul de Canterbury, cunoscut 
ca fiind cel care a introdus „dovada ontologică” a existenţei lui Dumnezeu. În secolul al 
VI-lea, Boethius a afirmat că anumite idei, chiar şi unele principii morale sunt evidente 
intuitiv. El a preferat un stil mai riguros al gândirii decât cel obişnuit. În scrierile lui 
Anselm, aceşti doi factori se unesc pentru a susţine o discuţie ordonată logic, pornind de 
la „axiome” şi ajungând la concluzii implicite. El a aplicat această metodă a gândirii 
sistematizate şi discursive în cazul unor diferite probleme teologice şi, citând autoritatea 
(auctoritas) sub forma citatelor din scripturi sau din scrierile patristice, a fost preocupat 

să o utilizeze ca un mijloc de a ajunge la concluzii suplimentare. Această atitudine 
inovatoare este expusă într-un pasaj ale cărui cuvinte finale reprezintă mottoul scolasticii. 
El spune: „Mi se pare o dovadă de neglijenţă, dacă, după ce am reuşit să avem Credinţă, 
nu ne dam silinta să înțelegem ceea ce credem” (Cur Deus Homo, i, 2). 

În teoria sa morală, Anselm este influenţat de psihologia lui Augustin şi adoptă ideea 
potrivit căreia gratia induce sufletului o dispoziţie de a înainta înspre bine (affectio 
justitiae), conformándu-si acţiunile voinţei lui Dumnezeu. Importanţa voinţei este evidenţiată 
de către Abélard (1079-1142). Tendinţa augustiniană înspre voluntarism (din latinescul : 
voluntas, care înseamnă ,vointá") este urmată în relaţie atât cu subiectul, cât si cu 
criteriul bunatatii. În ceea ce priveşte cel de-al doilea aspect, standardul este, după cum 
e precizat, conformitatea cu voinţa divină. În primul caz, Abélard insistă că, în esenţa 
lor, acţiunile sunt neutre. Mai mult, el sustine că dorinţele sau înclinațiile sunt asemenea : 
nici bune, nici rele. Obiectul evaluării morale este intenția agentului. Viciul nu este 
altceva decât consimţământul conştient de a păcătui, adică de a acţiona conştient de 
neascultarea poruncilor lui Dumnezeu. După cum scrie el: „Defectul este, atunci când 
suntem... inclinati să consimtim la ceva ce nu trebuie să facem... Ce altceva este 
consimţământul acela decât a-L dispretui pe Dumnezeu şi de a-l încălca Legile ?”. În 
aceeaşi lucrare, el ilustrează modul în care viciul nu rezidă în dorinţă, ci în consimtámánt. 
Exemplul este cel al unui bărbat care vede o femeie, iar ,,concupiscenta sa se trezeşte ; 
mintea sa ispitită de dorinţa carnală şi incitată de dorinţa primară, dar care controlează 
această tânjire lascivă prin puterea temperării” (Scito Teipsum, capitolul 2), primind 
astfel recompensa de a asculta porunca lui Dumnezeu (probabil cea de-a noua: Să nu 
râvneşti la femeia aproapelui tău). 

Această perspectivă, susţinută de către Anselm şi Abélard - şi mai târziu adoptată, 
parţial sau total, de către Henry de Ghent (1217-1293), Duns Scot (1266-1308), William 
de Ockham (1290-1350), iar in Renastere de către Francisco Suárez (1548-1617) - are, 
cu siguranţă, potenţiale implicaţii generatoare de controverse. Dacă virtutea constă în 
corectitudinea intenţiei, iar aceasta este analizată în termeni de consimtire a poruncilor 
lui Dumnezeu (concepută conform acelei descrieri, adică de „conduită poruncită de 
către Dumnezeu”), atunci apare o problemă în cazul în care agentul nu ştie ce porunceşte 
Dumnezeu, dacă El porunceste ceva, sau dacă există într-adevăr un Dumnezeu care să 
emită porunci. Cu siguranţă, dacă o persoană nu cunoaşte aceste lucruri, ea nu poate fi 
păcătoasă sau vicioasă (adică, plină de vicii), având in vedere că, în acea circumstanta, 
o persoană nu poate încălca, în mod conştient, o poruncă divină. Identic, o persoană nu 
poate fi virtuoasă fără a şti la ce îşi dă consimţământul. lar dacă virtutea este necesară 
pentru salvare, atunci ignorantii sunt ameninţaţi, deşi poate mai putin condamnabili 
decât cei care cunosc legea lui Dumnezeu şi intenţionează să o încalce. În ceea ce 
priveşte prima implicatie, Abélard a folosit-o pentru a arăta cá cei care (în ignoranță) 
L-au persecutat şi L-au răstignit pe lisus Hristos nu au păcătuit — o ipoteză aparent 
respinsă de contemporanii săi deoarece a fost condamnată la Conciliul de la Sens, în 
1141. În legătură cu cea de-a doua implicatie, el oferă o versiune neconvingătoare a 
sugestiei discutate anterior, că aceia care trăiesc în afara spectrului revelatiei creştine pot 
totuşi să fie virtuoşi, atâta vreme cât îşi conformează intenţiile la conţinutul legii morale, 
aşa cum este ea revelată gândirii. 

A doua problemă cu care se confruntă perspectiva promovată de Anselm/Abélard 
provine din localizarea caracterului moral din intenţiile agentului, decât din tipul de 
acţiune înfăptuită de către acesta. Dacă cineva consideră că se poate determina public 
felul acţiunii realizate de către membrii unui grup, dar că nu se poate determina ce fel 
de intenţii are fiecare, atunci, în cazul în care intenţia este centrul calităţii morale, acel 
cineva nu este în măsură să spună dacă acei oameni au acţionat virtuos, chiar dacă ştie 
cumva că o persoană a făcut-o. Pentru Abélard, această problemă este depăşită prin 
afirmaţia că Dumnezeu poate vedea în inimile oamenilor, deşi acestea sunt inobservabile 
pentru restul. Această posibilitate totuşi nu va avea mare importanţă pentru acei muritori 
care au responsabilitatea de a evalua caracterul moral pe care îl manifestăm cu ocazia 
unor evenimente publice observabile. Ultima presupunere sugerează o soluţie diferită : 
a nega faptul că intenţiile agentului sunt, în mod necesar, obiecte private, şi a accepta că 
acestea sunt uneori deschise evaluării. 

Cel mai mare filosof medieval şi scolastic, Sfântul Toma din Aquino, s-a născut cu 
optzeci de ani după moartea lui Abélard. Doar cei care au depus efortul de a înţelege 
filosofia Sfântului Toma pot să aprecieze corect limita sistemului său şi capacitatea minţii 
sale. Albertus Magnus (1206-1280) - Sfântul Albert cel Mare - uneori învățătorul şi 
protectorul său, a spus despre tânărul Toma, care îşi câştigase porecla de „bou mut” 
datorită caracterului său taciturn şi tinutei sale viguroase, că „el va răcni aşa de puternic 
în învăţătura sa încât va răsuna în toată lumea”. Măcar din perspectiva acestui standard, 
nu poate exista nici un dubiu că Toma din Aquino este cel mai mare dintre scolastici şi, 
poate, dintre toţi filosofii născuţi între Aristotel şi Descartes. 

Geniul tomistic rezidă în capacitatea de a vedea modul în care gândirea greacă şi 
doctrina catolică ar putea fi sintetizate într-o filosofie creştină. Atâta vreme cât această 
viziune a implicat şi etica, aceasta a fost sub forma demonstrării că diferenţele mai sus 
menţionate, sesizate între ideile de virtute provenind din filosofia Antichității clasice si 
cele recurente în gândirea creştină ar putea fi dezvoltate astfel încât să ofere eticii un 
fundament şi să prezinte o relatare a adevăratei virtuţi, care ar fi corespunzătoare unei 
fiinţe umane inteligente. Scala Sfântului Toma, referitoare la sinteza eticii şi a teologiei 
morale, este vastă. Acoperă atât probleme teoretice, cât şi normative, şi este regăsită în 
multe texte. Cincisprezece volume ale operei Summa Theologiae din ediţiile Blackfriars 
şi multe alte comentarii şi tratate independente dezvoltă, într-o formă sau alta, etica şi 
valoarea. Având în vedere cantitatea de informaţii conţinute, ar fi absurd să nu ne 
rezumăm la a identifica esenţa acestei teorii. 

Câteva dintre opiniile lui Toma din Aquino au fost deja indicate, inclusiv faptul că el 
susţinea o relatare rationalistá a gândirii morale - cu privire la „legea naturală”, 
descoperită cu ajutorul „gândirii corecte”. În susținerea acestora, el a fost asistat de 
accesibilitatea recentă în Occidentul creştin a scrierilor etice ale lui Aristotel. Bazându-se 
pe acestea, el a reuşit să dezvolte o formă de eudemonism logic, potivit căruia acţiunea 
corectă se identifică cu conduita, care fie încearcă să promoveze, fie chiar realizează 
înflorirea speciei umane. În acest caz, se vorbeşte despre o natură umană distinctă şi 
esenţială, asociată cu o serie de valori care constituie excelența într-o viaţă. Aşadar, virtuțile 
sunt acele obiceiuri de a acţiona care duc la împlinirea naturii raţionale a agentului. 

Deci, când vorbim despre „legea naturală” ne referim la acea parte din ordinea 
generală a lucrurilor care implică omenirea şi progresul său spre perfecţiune. Această 
lege transpare în tendinţele umane naturale, cum ar fi conservarea vieţii, procrearea şi 
creşterea copiilor, cooperarea cu ceilalţi din societate ş.a.m.d. În completarea acestei 
surse empirice de valori şi cerinţe morale există „legea lui Dumnezeu”, promulgată 
omenirii prin legea lui Moise şi prin alte parti ale revelatiei divine. Totuşi, pentru Toma 
din Aquino, aceasta nu reprezintă o sursă pentru porunci alternative sau adiţionale, ci, 
mai degrabă, o sursă suplimentară a acelor prescriptii în conformitate cu care este 
necesar să atingem starea de bine. În primul rând, teologia creştină adaugă teoriei 
morale primare a lui Aristotel o transformare supranaturală a scopului virtuţii, din 
stadiul conceput de către acesta ca fiind înfloritor (eudaimonia) la cel de binecuvântare 
(beatitudo), care constă în unirea eternă cu Dumnezeu. 

Acordând locul cuvenit dimensiunii religioase a moralei şi combinând-o cu o teorie 
foarte rationalista, Sfântul Toma a trasat o cărare între două grupuri de filosofi contemporani : 
averroiştii latini şi voluntariştii franciscani. Primul grup, din care cel mai important a 
fost Siger din Brabant (1240-1284), a păstrat o versiune naturalistă nepotrivită a eudemo- 
nismului aristotelic. Cel de-al doilea a apărat ideea că legea divină este un „manual de 
instrucţiuni” pentru viaţa omenească şi au susţinut faptul că aceasta este o sursă 
independentă de obligaţii generate de voinţa legislativă a lui Dumnezeu. Revenirea 
gândirii augustiniene a început din timpul vieţii Sfântul Toma, prin intermediul unor 
opere cu înclinaţie mistică scrise de Sfântul Bonaventura (1217-1274), Ramón Lull 
(1235-1315) şi Maister Eckhardt (1260-1327), care au subliniat iluminatia divină si 
întoarcerea voinţei sufletului înspre Dumnezeu. O mai mare importanţă filosofică totuşi 
au avut scrierile a doi mari gânditori franciscani ai acestei perioade, şi anume, Duns Scot 
şi William de Ockham. 

Până recent, se credea că aceştia (dar în special Ockham) au susţinut versiuni obtuze 
ale voluntarismului teist, adică faptul că o acţiune este bună numai dacă Dumnezeu o 
porunceşte sau o aprobă. Totuşi, situaţia nu este simplă. Scot este în mare parte de acord 
cu teoria despre „gândirea corectă” a Sfântului Toma din Aquino, dar el acordă două 
roluri speciale voinţei. Pe de-o parte, obiectul evaluării morale este întotdeauna o acţiune 
a voinţei, iar, pe de altă parte, Dumnezeu poate să dea prescriptii morale, având statutul 
suplimentar de obligaţii absolute prin voinţa Sa de a fi respectate (Opus Oxoniense III). 

Ockham merge mai departe în localizarea sursei moralei din voinţa divină, afirmând 
că, având în vedere că Dumnezeu este omnipotent, el poate face orice, în afară de ceea 
Deci, dacă o afirmaţie nu este o contradicţie, atunci situaţia pe care o descrie este măcar 
posibilă logic şi, în felul acesta, creată de Dumnezeu. Dar o afirmaţie morală precum 
„furtul este permis” nu este contradictorie - chiar dacă este falsă. Similar, dacă 
Dumnezeu este omnipotent, atunci El poate să facă în aşa fel încât furtul să fie permis 
fără ca acesta să fie realizat prin schimbarea oricărui element independent al problemei. 
Unul şi, probabil, singurul mod în care acesta ar putea fi realizat ar fi dacă permisivitatea, 
cerința şi interdicţia ar exista pur şi simplu datorită atitudinilor lui Dumnezeu. Altfel 
spus, dacă caracterul moral al unei acţiuni este consecinţa logică imediată a permisivitatii, 

poruncii sau interdictiei lui Dumnezeu. De fapt, Ockham era dispus să permită că o mare 
parte din ceea ce noi considerăm a fi bine sau rău este aşa din cauza unor motive 
prezentate prin teoria legii naturale. Dar el a văzut, ca şi Scot, faptul că această teorie 
întâmpina greutăţi în susţinerea caracterului legislativ al unor cerinţe morale. De 
asemenea, el a susţinut că acea credinţă în omnipotenta absolută a lui Dumnezeu trebuie 
să implice faptul că ordinea morală ar putea fi schimbată numai de către voinţa lui 
Dumnezeu de a face astfel (Reportatio, IV, q9). 


iv. Pluralismul Renaşterii şi declinul scolasticii 


Ockham a fost ultimul filosof al epocii de aur a scolasticii medievale. În secolul următor 
morţii sale, lumea intelectuală şi politică a suferit o transformare, odată cu dezvoltarea 
ştiinţei şi cu declinul Bisericii de la Roma. Încă o dată, Europa occidentală a devenit 
subiectul conflictelor politice şi religioase, dar, în ceea ce priveşte cele religioase, sursa 
atacurilor nu era, ca înainte, o credinţă străină ; mai degrabă au provenit din interiorul 
Bisericii creştine, de la clerul scandalizat şi nemulţumit şi de la alti membri ai ordinelor 
religioase. Nu este în totalitate surprinzător faptul că iniţiatorii Reformei şi cei care 
aparţin noii ştiinţe naturale au fost dispuşi să lase deoparte o tradiţie filosofică ce 
ajunsese până atunci să fie asociată cu vechiul ordin. 

Acestea fiind spuse, mişcarea de dezvoltare a teoriei etice a lui Aristotel nu a ajuns 
într-un punct mort. Mai degrabă, s-a ramificat în două direcţii şi a continuat încă pentru 
ceva vreme. Diviziunea a corespuns intereselor laice şi religioase şi a fost, în mare 
măsură, de natură geografică. În Italia, un grup de scriitori şi specialişti în ştiinţe 
naturale, localizati în zona Padovei, i-au considerat pe averroistii latini din urmă cu două 
sute de ani, mergând până la Aristotel, ca reprezentând surse pentru o teorie etică cu 
desăvârşire naturalistă, în consonantá cu perspectiva lor globală extrem de ştiinţifică. 
Cel mai cunoscut din acest grup, de altfel puţin renumit, a fost Pietro Pomponazzi 
(1462-1525), care, ţinând cont de materialismul său filosofic, de epistemologia sa sceptică 
şi teoria etică cvasiutilitaristă, ar aprecia mediul filosofic contemporan ca fiind înrudit. 

În acest timp, în Peninsula Iberică, tradiţia tomistă a persistat într-un grup de catolici 
neoscolastici. Majoritatea afirmațiilor lor consistau din a extinde şi a comenta pe 
marginea scrierilor lui Toma din Aquino şi ale lui Aristotel, contribuind şi la tradiţie prin 
încercarea de a o adapta circumstanțelor modificate. Dominicanul, Francisco de Vitoria 
(1480-1546), de exemplu, considera legitimă utilizarea violenţei pentru apărarea societăţii 
Şi, în consecinţă, a avansat doctrina „războiului drept”. Aceeaşi problemă a făcut parte 
din etica normativă propusă de iezuitul Francisco Suarez. El a fost poate cel mai distins 
dintre toţi ibericii tomişti, deşi, în timp ce era un mare comentator al Sfântului Toma din 
Aquino, ambițiile sale treceau dincolo de a relua prezentarea învățăturilor „doctorului 
angelic”. Propria sa sinteză a filosofiei scolastice provenea din ideile metafizice ale lui 
Ockham, iar acest fapt l-a determinat să imbrátiseze o perspectivă în care voinţa agentului 
şi cea a lui Dumnezeu joacă un rol important în determinarea valorii morale a conduitei. 
Poate că elementul cel mai semnificativ, din punct de vedere istoric, al operei lui Suârez 

este acela de a fi canalul prin care filosofia morală tomistă a devenit accesibilă în întreaga 
Europă, pentru toti cei care nu au fost educati în tradiţia scolastică, inclusiv cei care, 
precum Hugo Grotius (1583-1645), au fost extrem de ostili asociaţiilor religioase 
specifice, dar care totuşi, deseori fără să ştie, au dezvoltat o perspectivă morală similară 
cu cea a scolasticii catolice. Mult mai apropiat poziţiei teologice a lui Suârez, dar 
izolându-se de cercurile tomiste, a fost contemporanul său englez, Richard Hooker 
(1553-1600), care s-a bazat pe teoria legii naturale prezentate de către Sfântul Toma din 
Aquino pentru a dezvolta relaţia dintre legea naturală şi cea revelată. Atât de puternică 
a fost influenţa ideilor tomiste în opera lui Hooker, Legile organizării ecleziastice, încât 
a ajuns să fie cunoscut sub numele de „anglicanul Aquino”. 

O serie de factori au contribuit la reacţia postmedievală împotriva scolasticii. În afară 
dezvoltării ştiinţei empirice şi fragmentării Bisericii Universale, a apărut o mişcare în 
cadrul filosofiei împotriva aristotelianismului şi în favoarea unei reveniri a doctrinelor 
platoniciene. A doua tendinţă s-a datorat, în parte, redescoperirii autorilor din Antichitatea 
fapt a încurajat eclectismul oarecum necritic, existând un interes mai scăzut pentru a 
determina consistenţa internă a compilatiilor de idei decât pentru a admira calităţile 
estetice atât ale părţilor, cât şi ale întregurilor. La începutul acestei dezvoltări, Nicolaus 
Cusanus (1401-1464) s-a bazat pe metafizica pitagoreică şi platoniciană şi pe misticismul 
creştin pentru a construi o prezentare a realităţii, potrivit căreia există o mişcare 
generalizată a întregii omeniri înspre Dumnezeu, directionatá de iubirea mistică. 

Asemenea idei existau deja în scrierile acelora care erau asociaţi cu Şcoala neopla- 
toniciană, fondată la Florenţa, în secolul al XV-lea, sub patronajul lui Cosimo de’ Medici. 
Cele mai importante figuri din acest cerc au fost Marsilio Ficino (1433-1499) şi Giovanni 
Pico della Mirandola. Ca şi Nicolaus Cusanus, Ficino asociază idei presocratice şi 
augustiniene despre eficacitatea cauzală a iubirii ca principiu universal, emițând ideea 
umanităţii (humanitas) ca valoare morală primară. 

Mai importante, poate, decât intoxicația rezultată din asemenea asocieri rapsodice de 
idei, au fost numeroasele traduceri de texte clasice produse de membri Academiei 
Florentine. În afară de introducerea unor noţiuni noi în gândirea Renaşterii, aceste texte 
au încurajat dezvoltarea unei forme diferite, în care să fie introdusă gândirea morală şi 
socială, şi anume, fabule lirice despre epoci de aur trecute şi viitoare. În timp ce 
scolastica Renaşterii a căutat să extindă metodologia filosofică din Summa Theologiae, 
aducând şi mai mult material pentru analiza logică şi ulterioara sistematizare, umanistii 
Renaşterii au revenit la Republica, unde au găsit modelul perfect pentru expresia literară 
a ideilor. Astfel, în lungul ajun al perioadei moderne, Vitoria a scris Comentariu despre 
a doua parte din Summa Theologiae, în timp ce sir Thomas More (1478-1535) crea 
Utopia ; Suârez scria De Legibus, iar Tommaso Campanella (1568-1639) compunea 
Cetatea Soarelui. (imi atribui o uşoară licenţă eseistică în legătură cu asocierile cronologice 
ale acestor opere.) Este interesant şi faptul cá, în timp ce Vitoria si Suárez conservă 
teocentrismul teoriei etice medievale, More şi Campanella oferă perspective homocentrice, 
prezentate prin intermediul viziunilor asupra viitorului politic laicizat. Acesta era stadiul 
gândirii morale la sfârşitul Renaşterii. 

Filosofia morală modernă 


J.B. Schneewind 


Filosofia antică occidentală referitoare la principiile vieţii morale s-a axat pe problematica 
binelui suprem: ce tip de viață oferă pe termen lung cea mai mare fericire? Dacă 
virtutea era menită să guverneze relațiile cu cei din jur, binele trebuia atins în primul 
rand pentru sine. Crestinismul ne-a învățat că binele suprem poate fi atins numai prin 
mântuire, dar a complicat calea către aceasta prin accentul pus pe ascultarea poruncilor 
divine. Etica modernă şi-a afirmat locul distinct pe măsură ce conceptele de bine suprem 
şi de voință a divinității creştine s-au dovedit din ce in ce mai putin capabile să ofere 
indicații practice. Astfel, de vreme ce oamenii de astăzi nu cred, aşa cum o făceau 
anticii, în existența unui singur mod irevocabil de a trăi si de vreme de multi cred că 
problemele practice nu pot fi realizate cu ajutorul religiei, întrebările eticii moderne 
rămân în mod inevitabil propriile noastre întrebări. 

Dacă acceptăm faptul că nu există un bine suprem determinat de natură sau de Dumnezeu, 
cum vom sti dacă dorințele noastre sunt drepte sau nu? Dacă acceptăm că nu există legi 
divine, cum putem sti când trebuie să actionám în vederea realizării dorințelor noastre şi 
când nu? Filosofia morală modernă a luat naştere din reflectiile asupra acestor probleme. 
Nu există o prezentare standard a istoriei sale, dar putem identifica trei etape majore. 

1) Prima etapă este una a îndepărtării graduale de dogma tradițională conform căreia 
morala derivă dintr-o sursă de autoritate, alta decât natura umană şi a acceptării ideii că 
morala poate proveni din însăşi această natură. Etapa a echivalat cu abandonarea credinţei 
că morala trebuie impusă fiinţelor umane şi cu acceptarea aceleia că morala poate fi 
înțeleasă în forma autonomiei fiinţei umane. Debutul acestei etape e marcat de Eseurile 
lui Montaigne (1595), punctul culminant constituindu-l opera lui Kant (1785), a lui Reid 
(1788) şi a lui Bentham (1789). 

2) În cea de-a doua etapă a sa, filosofia morală modernă s-a preocupat în special de 
elaborarea şi apărarea tezei conform căreia oamenii îşi pot conduce singuri viaţa, precum 
şi de formularea de obiecţii şi alternative la această teză. Perioada debutează odată cu 
asimilarea lucrărilor lui Reid, Bentham şi Kant şi se încheie în cea de-a treia parte a 
secolului XX. 

3) Din acel moment, atenţia filosofiei morale s-a transferat de la problema individului 
autonom la noi aspecte care ţin de morala publică. 

Montaigne (1533-1592) a încercat să arate că principiile unei vieţi drepte, aşa cum era 
ea văzută de către clasicii antici, nu puteau funcţiona ca ghid fiindcă cei mai mulţi 
oameni nu le puteau respecta. Deşi era un catolic fervent, Montaigne nu credea că 
majoritatea oamenilor poate trăi după standardele creştine. El nu a pus însă nimic în 
locul acestor idealuri şi a susţinut că nu există norme clare ale vieţii sociale şi politice 
altele decât legile statului care trebuie respectate necondiţionat. Filosoful a sugerat doar 
că fiecare dintre noi poate găsi în mod individual un tip de viaţă dictat de propria natură. 

Provocările lui Montaigne la adresa principiilor acceptate de morala autoritară 
reprezentau aspiraţiile unei populaţii europene din ce în ce mai diversificate, mai 
încrezătoare în sine şi mai culte, dar viaţa publică de atunci avea nevoie de principii pe 
care Montaigne nu le-a oferit. Războaie crunte şi nesfârşite au evidenţiat nevoia de 
modalităţi paşnice de rezolvare a disputelor politice. Creştinismul nu mai putea oferi 
aceste soluţii, de vreme ce protestantismul sfâşiase Europa într-un asemenea mod încât 
un acord asupra preceptelor acestei religii istorice era imposibil. Deşi religia era unanim 
considerată ca fiind esenţială pentru domeniul moralei, principiile sectare trebuiau 
depăşite. Universitățile continuau să predea versiuni „diluate” ale eticii aristotelice, fără 
ca acestea să răspundă nevoilor presante ale epocii. Inovatorii trebuiau să se bazeze pe 
alte surse. 

Cea mai longevivă tradiţie filosofică legată de normele care guvernează comportamentul 
uman era tradiţia dreptului natural elaborată de Toma din Aquino. Această tradiţie 
pretindea că poate indica acele principii ale vieţii publice care pot fi înţelese de raţiunea 
umană, fără intervenţia revelatiei şi a influenţei creştine. Acceptatá de multi protestanți 
ca şi de catolici, această doctrină susţinea că legile divine ne cer să actionám în moduri 
care sunt în beneficiul tuturor, fie că suntem sau nu conştienţi de aceasta. Doctrina 
susţinea că aceste legi pot fi cunoscute măcar de către cei înţelepţi care i-ar putea învăţa 
pe ceilalţi : se arată, de asemenea, ce recompense şi pedepse acordă Dumnezeu pentru 
ascultare şi neascultare. Filosofia morală a secolului al XVII-lea are ca punct de plecare 
teoria dreptului natural clasic pe care o modifică însă în mod radical. 

Teoria dreptului natural clasic consideră că oamenii au fost creaţi pentru a juca un rol 
într-o comunitate alcătuită după legile divine şi care înfăţişează gloria lui Dumenezeu ; 
morala ne arată în ce constă acest rol. Dreptul natural modern pleacă de la premisa că 
individul are dreptul să îşi stabilească singur scopurile şi că morala se referă la condiţiile 
în care acestea pot fi cel mai bine urmărite. Hugo Grotius (1583-1645), fondatorul 
acestei noi teorii, a fost primul care a susţinut că drepturile sunt un atribut natural al 
individului, indiferent de contribuţia adusă de acesta la comunitate. În lucrarea sa, 
Despre dreptul războiului şi al păcii (1625) el a susţinut că oamenii sunt fiinţe sociale de 
la natură ; atunci însă când formăm societăţi politice, o facem cu condiţia ca drepturile 
noastre individuale să fie respectate. Deşi drepturile noastre pot fi cedate în schimbul 
securităţii politice, spune mai departe Grotius, starea noastră primară este cea de fiinţe 
indreptatite de la natură să îşi conducă singure viata în limita spaţiului definit de către 
aceste drepturi. 

Opera de căpătâi a lui Thomas Hobbes, Leviatanul (1651) neagă sociabilitatea naturală 
a omului şi subliniază scopurile egoiste ale acestuia. Pentru Hobbes nu există un bine 
suprem: oamenii trebuie să acumuleze cât mai multă putere pentru a se proteja in fata 
morţii. Egalitatea în abilităţi naturale ar conduce la un război al tuturor împotriva tuturor 
dacă nu s-ar conveni asupra conducerii de către un suveran capabil să asigure pacea 
pentru supuşii care îşi urmăresc scopurile particulare. Legile naturii sau ale moralei 
reprezintă, în ultimă instanţă, indicatori ai etapelor esenţiale ale creării unei societăţi 
civilizate. Dorintele noastre nelimitate creează o problemă care poate fi solutionata 
numai prin acceptarea unei conduceri aflate deasupra oricărui control legal; însă 
propriile noastre dorinţe sunt cele care ne îndeamnă înspre rezolvarea acestei probleme. 

Teoria contractului social recunoaşte omul şi nu pe Dumnezeu ca făuritor al puterilor 
laice care îl guvernează. În secolul al XVII-lea mulţi adepţi ai dreptului natural împărtăşeau 
această idee. Deşi Hobbes şi-a atras un val de critici pentru afirmaţia conform căreia 
morala serveşte egoismul uman, adepţii dreptului natural au acceptat că oamenii sunt 
fiinţe care simt nevoia să fie guvernati. John Locke (1632-1704) nu s-a arătat de acord 
cu ideile lui Grotius şi ale lui Hobbes, susţinând că oamenii au unele drepturi inalienabile 
şi că există deci limite morale ale acţiunii guvernământului. Ca multi dintre contemporanii 
săi, Locke a susţinut însă şi că cei mai mulţi oameni nu pot şti în mod independent care 
sunt cerinţele moralei ; este nevoie de ameninţări pentru ca mulţimea să se poarte 
civilizat. Deşi legile naturale sunt menite să ghideze oamenii spre bunăstarea individuală 
şi a comunităţii, deşi oamenii sunt capabili să îşi alcătuiască propria structură politică, 
filosofii secolului al XVII-lea cred încă în necesitatea impunerii moralei asupra lor. 

Spre sfârşitul secolului al XVII-lea această perspectivă a început să fie criticată ; de-a 
lungul secolului al XVIII-lea s-au dezvoltat teorii în care morala era considerată într-o 
măsură mai mică sau mai mare drept expresie a naturii umane şi nu ca pe ceva ce trebuie 
impus acesteia. 

Un pas important a fost realizat în 1681 când Pierre Boyle a făcut afirmaţia şocantă 
pentru aceea vreme, potrivit căreia un grup de atei ar putea forma la fel de bine o 
societate civilizată. Al treilea conte de Shaftesbury a realizat un efort mai sistematic de 
schitare a unui nou portret al naturii umane şi al moralitatii. În opera sa Inquiry 
concerning Virtue (1711) el a susţinut că oamenii posedă o facultate morală care le 
permite să îşi judece singuri motivele. Oamenii sunt virtuoşi atunci când acţionează pe 
baza motivelor pe care le aprobă, acestea fiind numai motivele de natură benevolentă sau 
sociabilă. Shaftesbury consideră că simţul moral trebuie să ne ghideze chiar şi în 
recunoaşterea poruncilor divine spre deosebire de cele care vin de la demoni. Morala a 
devenit astfel o extensie a sentimentelor umane. 

Secolul al XVIII-lea a fost martorul a numeroase dezbateri asupra rolului bunávointei 
şi al egoismului în psihologia umană: poate explica vreunul dintre aceste concepte 
comportamentul moral? Convingerile morale sunt rezultatul sentimentului, aşa cum 
sugera Shaftesbury sau al raţiunii, asa cum susțineau adepţii dreptului natural? În 
ambele dezbateri majore era inclusă problema autonomiei fiinţei umane. 

Toate părţile implicate în dezbateri erau de acord cu faptul că virtutea cere ca oamenii 
să lucreze în slujba binelui celorlalţi. Unii sutineau că acest lucru este indicat oamenilor 

prin sentimentele morale de aprobare şi dezaprobare, alţii că se învaţă prin intuiţie sau 
analiză morală directă. În ambele cazuri se putea susţine că toţi oamenii puteau cunoaşte 
cerinţele moralei de vreme ce nu e nevoie de o inteligenţă deosebită sau de educaţie 
pentru a avea sentimente sau pentru a intui ceea ce este evident. Psihologia lui Hobbes 
a fost criticată de către aceia care susțineau că oamenii doresc in mod natural binele 
celorlalţi. Nu ar mai fi nevoie în acest caz de sancţiuni externe pentru motivaţie ; de 
vreme ce oamenii pot vedea ce aduce binele pentru ceilalţi, ei îşi pot controla acţiunile 
fără a fi nevoie de educaţie in acest sens. Cei care susțineau, împreună cu Hobbes, cá 
interesul personal este singurul factor de motivaţie au încercat să demonstreze că lucrurile 
stau in aşa fel încât atunci cand actionám în slujba celor mai drepte interese personale, 
îi ajutăm în acelaşi timp pe ceilalți. 

Unii filosofi au susţinut că virtutea este cel mai plăcut lucru; alţii au pretins că 
virtutea merită să fie respectată deoarece fără ea nu am fi ajutaţi în urmărirea scopurilor 
personale. În fiecare dintre aceste cazuri scopul a fost acela de a arăta că interesul 
personal - condamnat în mod traditional ca sursă a răului — va conduce in mod natural 
la un comportament virtuos. Chiar şi o fiinţă egoistă s-ar putea deci exprima moral (vezi 
capitolul 16, „Egoismul”). 

În toate aceste dezbateri nimeni nu a dezvoltat conceptul de bine dincolo de sensul de 
sursă a fericirii sau a plăcerii. S-a presupus totuşi că ceea ce oamenii trebuie să facă este 
întotdeauna o funcţie a ceea ce este bine: acţiunile sunt drepte numai dacă aduc binele. 
Cei mai originali filosofi morali ai secolului al XVIII-lea, David Hume (1711-1776) şi 
Immanuel Kant au adus argumente împotriva acestei idei adânc înrădăcinate, primul, în 
mod indirect, cel din urmă, în mod frontal. 

Hume a respins modelele de morală propuse de dreptul natural şi a încercat să arate 
că o teorie axată pe virtute poate explica cel mai bine convingerile noastre morale. 
Morala, în schimb, trebuie să provină din sentimente, de vreme ce tocmai ea şi nu 
raţiunea singură ne îndeamnă la acţiune. (Michael Smith expune mai pe larg această 
poziţie în capitolul 35, „Realismul”.) Aprobarea şi dezaprobarea sunt sentimente morale. 
Ele sunt expresii ale dorințelor si ale aversiunilor primare care ne îndeamnă la acţiune. 
Aprobăm ceea ce ne îndeamnă la acţiuni cu rezultat benefic şi le dezaprobăm pe cele care 
pot avea consecinţe negative. Deşi în cele mai multe cazuri oamenii îşi urmăresc interesul 
personal, ei doresc şi binele altora ; acţiunea repetată spre acest ultim scop este virtutea. 
Exemple de acest fel ar fi afecțiunea parentală şi bunătatea fata de cei aflaţi în nevoie, 
virtuţi care redau preocuparea naturală pentru bunăstarea altora. Întrebarea era dacă 
toate virtuțile pot fi explicate astfel. 

Dreptatea este una dintre cele mai problematice virtuţi, credea Hume. Unul dintre 
predecesorii săi, episcopul Butler (1692-1752) nota că respectarea regulilor dreptăţii nu 
aduce întotdeauna binele fie agentului, fie celorlati - să luăm, de exemplu, cazul în care 
un părinte virtuos şi devenit sărac returnează banii pierduţi unui milionar zgârcit. Dacă 
ceea ce este drept este întotdeauna determinat de ceea ce este bine, cum putem explica 
atunci virtutea dreptăţii ? 

Hume a susţinut că benefică pentru societate este practica acceptată a regulilor 
cunoscute ale dreptăţii, chiar dacă această practică cauzează dificultăţi în unele situaţii. 

El a susţinut, de asemenea, că dorinţa dezinteresată de a respecta aceste reguli se 
dezvoltă în mod natural, pe baza compasiunii pentru ceilalţi. Astfel, din perspectiva lui 
Hume, putem vedea că şi virtutea supunerii faţă de legi poate proveni în întregime din 
sentimentele şi dorinţele noastre. 

Kant a elaborat o versiune mai radicală a teoriei conform căreia morala îşi are sediul 
în raţiunea umană. Pentru el, cel mai important aspect este că morala impune datorii 
absolute care trebuie respectate indiferent de circumstanţe. El a susţinut şi că acest tip de 
necesitate morală se poate sprijini numai pe un imperativ pe care ni-l impunem noi 
înşine. Atunci când ştim că, din punct de vedere moral, este necesar să facem un lucru, 
ştim că putem face acel lucru ; iar această relaţie este adevărată doar dacă suntem liberi. 
Libertatea în acţiune exclude obligaţia impusă din exterior fără a fi însă un comportament 
întâmplător. Kant a susţinut că singura modalitate de a fi liberi este de a determina 
propriile acţiuni. Urmărirea binelui natural, supunerea faţă de legile eterne sau divine nu 
se concretizează în acţiune liberă, deoarece, în toate aceste cazuri, determinantul ar fi 
extern. Obligatiile morale trebuie să provină dintr-un imperativ pe care să ni-l impunem 
singuri. 

Legea morală, susţine Kant, nu este o obligaţie de a face bine celorlalţi ; ea ne cere 
să actionám în acele moduri în care am accepta rational ca toti ceilalți să acţioneze. 
Legea stabileşte astfel o obligaţie formală care ne ajută să ne testăm planurile. Fiecare 
dintre noi poate analiza dacă o acţiune este permisă sau nu pe baza întrebării: îmi pot 
dori ca acest plan să devină o maximă pe baza căreia să acţioneze toţi întotdeauna ? Pot 
acţiona doar dacă răspunsul la această întrebare este „da”. Teoria kantiană este o 
alternativă mult mai bine articulată decât cea a lui Hume în privinţa perspectivei conform 
căreia consecinţele benefice sunt cele care stabilesc ce este drept. Kant susţine că trebuie 
să stabilim întotdeauna ce este drept înainte de a putea şti ce este bine. 

În viziunea lui Kant, morala presupune şi un motiv special. Faptul că suntem conştienţi 
de activitatea de impunere a propriilor legi generează un respect deosebit pentru acestea. 
De vreme ce putem urma o obligaţie din respect, reiese că nu trebuie să depindem de 
resurse externe pentru motivaţie sau îndrumare. Oamenii sunt fiinţe complet autonome. 
(Pentru o expunere mai detaliată vezi capitolul 14, „Etica lui Kant”.) 

Kant a promovat o versiune radicală a moralei ca expresie a naturii umane. Cel puţin 
un aspect central al viziunii sale a fost susţinut în mod independent atât de către Thomas 
Reid (1710-1796), fondatorul şcolii scoțiene a „simțului comun” din secolul al XIX-lea, 
cât şi de către Jeremy Bentham (1748-1832), promotorul teoriei moderne a utilitarismului. 
Acest aspect central era credinţa că oamenii obişnuiţi pot obţine îndrumarea potrivită 
pentru acţiune aplicând în mod consistent principiile morale. Teoriile anterioare apelaseră 
la aceste principii pentru a explica decizile morale, dar nu considerau că toţi indivizii le 
pot folosi în mod metodic şi conştient. După Kant, Reid şi Bentham a fost acceptat pe 
scară largă faptul că un principiu de bază al moralei trebuie să fie unul care poate fi 
folosit de către toţi indivizii în acelaşi mod. Thomas Reid, cel mai conservator dintre cei 
trei, a susţinut că morala simțului comun cuprinde acele principii care pot fi aplicate cu 
uşurinţă şi al căror adevăr poate fi intuit de către oricine. Ştim pur şi simplu că trebuie 
să ii ajutăm pe ceilalţi, să actionám drept, să spunem adevărul şi aşa mai departe. O 

sistematizare suplimentară a acestor principii nu e posibilă şi nu e nici măcar necesară. 
Astfel, simţul comun şi, împreună cu acesta, competențele morale ale individului sunt 
protejate în faţa şovăielilor teoretice şi a simplificărilor. Pe baza acestei viziuni, Reid s-a 
pronunţat împotriva hedonismului secular pe care l-a văzut la Hume. El a dorit să apere 
creştinismul, identificat acum cu simţul comun. Bentham a crezut, din contră, că apelul 
la intuiţie mascheaza doar interesele personale periculoase ale celor care îl lansau. El a 
susţinut că principiul său utilitarist — trebuie să actionám în aşa fel încât să aducem cea 
mai mare fericire unui număr cát mai mare de oameni - este unul rational şi oferă o 
metodă raţională de luare a deciziilor morale. Bentham a afirmat şi că nici un alt 
principiu nu face acest lucru. Dacă obţinerea fericirii colective şi a celei personale nu se 
poate realiza prin aceeaşi acţiune, atunci societatea trebuie reformată pentru ca acest 
lucru să se întâmple ; în caz contrar, oamenii nu vor fi îndemnați să acţioneze aşa cum 
o cere morala. Nu din întâmplare Bentham şi filosofia sa au fost centrul unui grup activ 
de reformatori politici. 


ii. Autonomie şi teorie: pentru şi contra 


În a doua sa etapă, după Kant, Reid şi Bentham, demersul filosofiei morale a devenit mai 
fragmentat în funcţie de naţionalităţi şi s-a transformat treptat într-un curs universitar 
tehnic mai degrabă decât într-o preocupare a elitei educate. Cu riscul ignorării unor 
evenimente complexe, mă voi axa aici pe trei aspecte ale acestei perioade : 1) Continuarea 
eforturilor de a apăra şi de a explica autonomia morală ; 2) Eforturi de a stabili primatul 
comunităţii asupra individului ; 3) Apariţia nihilismului şi a relativismului şi importanţa 
crescută acordată epistemologiei moralei. 

1) Teoria utilitaristă a lui Bentham a adus şi noi întrebări. Principiul părea să conducă 
la concluzii morale care contraziceau convingerile simțului comun ; în ciuda afirmației 
lui Bentham potrivit căreia acesta ar putea fi folosit în luarea deciziilor, simţul comun 
părea că presupune anumite analize pe care oamenii obişnuiţi nu le puteau face. John 
Stuart Mill (1806-1873) a elaborat o replică în lucrarea sa din 1863, Urilitarismul. El a 
afirmat că morala bazată pe simţul comun pe care o învăţăm în copilărie reprezintă 
înţelepciunea cumulată a omenirii cu privire la consecinţele pozitive şi negative ale 
acţiunilor. Trebuie deci să ne conducem viaţa în funcţie de această morală, cu excepţia 
cazurilor noi şi neobişnuite când e necesar apelul direct la principiul utilității. Dar şi în 
aceste cazuri, simţul comun joacă un rol. Utilitarismul astfel interpretat nu va conduce 
la concluzii care nu pot fi acceptate de simţul comun. Deci nu este nevoie de nici un apel 
la principii neutilitariste înţelese intuitiv pentru a explica morala obişnuită. Mill a 
elaborat, de asemenea, o teorie a motivatiei morale. El a susţinut că la fel cum avarul se 
ataşează de averea lui, oamenii pot dezvolta un ataşament direct faţă de principiile lor 
morale chiar dacă la început ele sunt percepute ca instrumente în realizarea fericirii. Oamenii 
pot dezvolta o motivaţie interioară de a acţiona moral, devenind astfel fiinţe pe deplin 
autonome. (Curentul utilitarist este prezentat mai pe larg în capitolul 19, ,, Consecintialismul" 
şi în capitolul 20, „Utilitatea şi binele”. Vezi, de asemenea, în capitolul 40, „Prescriptivismul 
universal”. ) 

Utilitaristii au continuat să enunte principiile acţiunii drepte doar în funcţie de binele 
pe care aceasta îl aduce. Deşi în comparaţie cu Bentham, Mill a pledat pentru o înţelegere 
mai complexă a fericirii umane, el a susţinut totuşi că binele este în esenţă un factor de 
satisfacere a preferințelor care diferă uneori radical, de la o persoană la alta. În opoziţie 
cu această perspectivă, intuitionistii au susţinut că principiile acţiunii drepte nu pot fi pur 
şi simplu derivate din analiza dorințelor oamenilor. De asemenea, nu se poate formula o 
concluzie validă despre ceea ce e bine doar pe baza premiselor derivate din aceste 
dorinţe. Premisa „orice îşi doresc oamenii e bine” trebuie adugată la acest raţionament. 
Altfel, principiul utilității nu are nici un fundament. Doar intuiţia, s-a mai argumentat, 
poate suplini premisa lipsă. De altfel, au susţinut intuitionistii, nu tot ceea ce oamenii isi 
doresc este şi bine. După cum afirmase Reid, există câteva principii care cer dreptate, 
adevăr, precum şi bunăvoință si care, uneori, pot intra in conflict cu dorinţele oamenilor. 
În concluzie, îndrumarea cu privire la acţiunea dreaptă nu poate fi obținută numai din 
analiza binelui rezultat. 

Intuiţioniştii englezi ai secolului al XIX-lea, al căror reprezentant de seamă a fost 
William Whewell (1794-1866), au încercat să apere etica creştină în faţa argumentului 
utilitarist conform căruia scopul moralei este de a realiza fericirea lumească pentru toţi 
oamenii. Este important de menţionat însă că intuitionismul lor a recunoscut că fiecare 
persoană poate cunoaşte cerinţele moralei. În lucrarea The Methods of Ethics (1874), 
Harry Sidgwick a încercat să arate cá perspectiva intuitionistá asupra fundamentelor 
moralei se poate sprijini în acest aspect pe teoria utilitaristă. El a afirmat că utilitarismul 
are nevoie de intuiţie ca fundament al său ; dar, fără metoda utilitaristă, intuitionimul nu 
ar putea rezolva nicicum disputele morale. El a argumentat în detaliu viziunea conform 
căreia utilitarismul redă cel mai bine bazele teoretice ale convingerilor legate de simţul 
comun. 

Au fost dezvoltate şi alte variante ale intuitionismului. Filosofii de limbă germană 
Franz Brentano (1838-1917), Max Scheler (1874-1928) şi Nicolai Hartmann (1882-1950) 
au elaborat teorii diferite asupra naturii generale a valorii, valoarea morală fiind una 
dintre speciile acesteia. Spre deosebire de Kant, ei au susţinut că oamenii au acces la 
adevăratele valori prin intermediul sentimentului şi au realizat structuri sau ierarhii ale 
valorilor existente în mod obiectiv oferite astfel. Aceste valori exprimă conţinutul binelui 
şi îndeamnă către acţiunea dreaptă. Această teorie ne permite să depăşim viziunea 
împărtăşită de Kant şi utilitarişti conform căreia pentru om binele poate fi definit numai 
în termeni de satisfacere a dorințelor. O perspectivă similară asupra obiectivitatii şi 
multiplicitatii a fost susţinută în Anglia de către G.E. Moore care a arătat in Principia 
Ethica (1903) că o cunoaştere a valorilor nu poate fi derivată din cunoaşterea faptelor, ci 
numai din intuiţia aspectelor pozitive ale unor stări precum frumuseţea, plăcerea, 
prietenia şi cunoaşterea. El a susţinut că acţiunile drepte sunt cele care aduc cel mai mare 
bine, apărând astfel o versiune a utilitarismului care o depăşea pe cea hedonistă. Spre 
deosebire însă de kantianism şi utilitarismul clasic care susțineau că oferă o procedură 
raţională de rezolvare a disputelor morale, perspectivele intuitioniste se bazează în mod 
esenţial pe pretenţii de introspectie şi nu oferă metode de rezolvare a dezacordurilor. 

2) Viziunea asupra comunităţii morale ca depinzând de hotărârile luate separat de 
către indivizi capabili să discearnă cerinţele moralei au ocupat un loc central în gândirea 
occidentală din secolul al XIX-lea şi de la începutul secolului XX. A existat însă şi un 
curent teoretic constant care a respins această viziune. Critica formulată de către 
G.W.F. Hegel (1770-1831) este cea mai semnificativă dintre reacţiile la adresa teoriei 
kantiene. Hegel a subliniat că principiul pur formal al lui Kant pretinde un conţinut, iar 
acesta poate proveni doar din instituţiile, vocabularul şi orientările pe care societatea le 
oferă membrilor săi. Hegel a susţinut că personalitatea morală este şi trebuie formată de 
către comunitatea în care respectiva persoană trăieşte. Pretentia de a avea un punct de 
vedere critic dincolo de aceasta nu poate fi susţinută, iar comunitatea are o structură şi 
o dinamică proprie care depăşesc constructele alegerii individuale. În Franţa, Auguste 
Comte (1798-1857) a dezvoltat o filosofie a evoluţiei istorice a societăţii care ignoră 
judecata morală individuală în favoarea ipotezelor formulate pe baza unei sociologii 
ştiinţifice în continuă dezvoltare. Accentul pus de către Karl Marx (1818-1883) pe 
dezvoltarea istorică inevitabilă generată de forțele economice acordă, de asemenea, 
puţină importanţă alegerilor şi principiilor individuale. 

Se spune adesea că, deşi aceşti autori au viziuni articulate asupra moralei, ei nu au 
şi o filosofie morală ; totuşi, refuzul lor de a acorda un loc central moralei individuale 
aşa cum era ea înţeleasă de către Kant şi Mill este o poziţie filosofică asupra eticii 
individului autonom. 

Pragmatismul american s-a ocupat mai puţin de morală decât de alte subiecte; o 
excepţie notabilă este însă John Dewey (1859-1952) care a fost influenţat de teoria 
hegeliană asupra primatului comunităţii în structura personalităţii morale. În lucrarea 
Human Nature and Conduct (1922), precum şi în alte opere, el a încercat să arate că nu 
e nevoie ca o societate liberală să nu presupună, aşa cum susţinea Hegel, nici un punct 
în afara istoriei şi nici un singur principiu abstract drept bază a sa. Deşi indivizii sunt 
influenţaţi de comunitatea în care trăiesc, ei pot elabora în mod raţional noi soluţii pentru 
problemele sociale, acţionând împreună în mod constant în sensul reformării comunităţii 
şi a profilelor morale proprii. 

3) Îndoielile relativiste şi sceptice legate de existenţa unei morale eterne şi, obligatoriu, 
universale, izvorâte din cunoaşterea varietátii codurilor şi a practicilor din întreaga lume, 
au fost exprimate de către Montaigne şi dezbătute în secolele al XVII-lea şi al XVIII-lea. 
Dezbaterile au reînviat cu mai mare forţă şi profunzime odată cu atacurile strălucite şi 
neobosite ale lui Friedrich Nietzsche (1844-1900) la adresa pretențiilor societăţilor sau 
ale filosofilor de a oferi principii cu valoare absolută. În Genealogia moralei (1887) şi 
în alte opere, Nietzsche nu a încercat să demonteze teoriile kantiene şi utilitariste. El a 
ales să expună ceea ce considera a fi forţele psihologice care îi determină pe oameni să 
formuleze aceste viziuni. Lupta pentru dominație, invidia şi resentimentele reprezintă 
rădăcinile moralei moderne. Nietzsche nu a cruțat nici pretenţiile abstracte la ratio- 
nalitate ; şi acestea nu fac decât să mascheze lupta pentru putere. Nu există o îndrumare 
impersonală pentru acţiune ; tot ceea ce le rămâne oamenilor este să decidă ce fel de 
persoană vor să fie şi să încerce să se comporte ca atare. 

Dezvoltarea antropologiei moderne a încurajat filosofi ca Edward Westermarck 
(1862-1939) să redeschidă vechea discuţie relativistă referitoare la existenţa cunoaşterii 
morale. Dezbaterea continuă, aşa cum se arată în capitolul 39, „Relativismul”. Mai 
general spus, pozitivişti precum Moritz Schlick (1881-1936) au susţinut că acele credinţe 
care nu trec testele pe care credinţele ştiinţifice le presupun nu sunt doar false, ci şi 
lipsite de sens. Moore şi alti gânditori i-au convins pe multi că afirmaţiile despre morală 
nu pot fi derivate pe baza faptelor. În acest caz, au susţinut pozitiviştii, credinţele morale 
nu pot fi testate empiric asemenea celor ştiinţifice. În consecinţă, credinţele morale sunt 
doar expresii ale sentimentului şi nu ale cunoaşterii. Dezbaterea astfel iniţiată asupra 
sensului, limbajului moral şi posibilităţii judecății morale a început în deceniul trei al 
secolului XX şi a durat câteva decade. (Vezi capitolul 38, „Subiectivismul”.) 

Spre deosebire de dezbaterile anterioare asupra moralei, această controversă a părut 
să nu ia în seamă aspectul crucial al principiilor sau al valorilor care ar trebui susţinute. 
S-a spus adesea că acestea sunt chestiuni metaetice şi că filosofii nu ar putea sau nu ar 
trebui să se preocupe de probleme morale reale şi de principii specifice. Întreaga 
dezbatere era structurată în jurul ipotezei conform căreia ceea ce contează în morală este 
ca individul să fie capabil să îşi ia propriile decizii morale şi să-şi poată conduce viaţa 
după acestea. Este vorba aici despre posibilitatea luării deciziilor de către indivizi : sunt 
acestea un rezultat al cunoaşterii sau tin de sentimente şi obiceiuri? De pe o poziţie in 
mod straniu asemănătoare, scriitorii europeni care, precum Jean-Paul Sartre (1905-1980), 
au dezvoltat curentul existentialist au preluat ideile lui Nietzsche pentru a susţine că 
morala nu se bazează pe altceva decât pe decizia liberă şi complet autonomă a fiecărui 
individ. Nu se pot face afirmaţii generale despre morală, a susţinut Goethe, deoarece 
fiecare persoană trebuie să ia o decizie absolut personală în legătură cu acest fapt şi să 
trăiască apoi în concordanţă cu aceasta. 

Nu e foarte surprinzător faptul că existentialistii au preferat să îşi exprime principiile 
morale prin intermediul literaturii în locul studiilor formale de etică. Filosofii interesaţi 
de metaetică au revenit la studiul principiilor morale, uneori prin intermediul argumentelor 
legate de efectul moralei asupra tipului propriu de raționalitate nestiintificá şi că morala 
are nevoie de anumite principii specifice pentru a-şi susţine pretenţia de raționalitate. 
R.M. Hare, Kurt Bainer şi Richard Brandt sunt printre numeroşii gânditori care s-au 
aplecat asupra acestor chestiunii. (Vezi, de exemplu, capitolul 40, „Prescriptivismul 
universal”, scris de Hare.) Toţi aceşti autori cred că scopul ultim al moralei este de a 
creşte fericirea umană prin oferirea de metode raţionale de rezolvare a disputelor. Deşi 
au fost elaborate şi alte poziţii, putem concluziona că teoriile utilitariste au dominat etica 
anglo-americaná in anii '60. 


iii. Noi directii 
Ín opozitie cu lunga traditie a gándirii utilitariste, teorile kantiene au fost recent repuse 


in discutie. Opera lui John Rawls este de importantá maximá in acest sens. Lucrarea sa, 
A theory of Justice (1971), isi propune sá arate modul in care principiile actiunii drepte, 

cel puţin în domeniul justiţiei, pot fi justificate independent de cantitatea de bine rezultată. 
El a susţinut, de asemenea, că nici o explicaţie utilitaristă a dreptăţii nu poate incorpora 
convingerile bazate pe simţul comun la fel de bine ca şi viziunea de tip kantian conform 
căreia ceea ce este corect este mai important decât ceea ce este bine. 

Opera lui Rawls nu indică numai o nouă respingere a gândirii utilitariste. Ea indică 
şi îndepărtarea de considerarea moralei ca fiind structurată în jurul individului autonom 
şi a filosofiei morale ca având măsuri de a explica cum trebuie să acţioneze un astfel de 
individ. Rawls susţinea că problema dreptăţii nu poate fi rezolvată prin deciziile pe care 
indivizii le iau separat, chestiunile sunt mult prea complexe. Dreptatea poate fi realizată 
numai prin intermediul unui fel de contract social, în care fiecare îşi dă în mod autonom 
acordul asupra structurării instituţiilor sociale pentru ca acestea să fie drepte - Rawls 
încearcă astfel să combine o recunoaştere hegeliană a primatului comunităţii cu o 
reinterpretare a accentului kantian pus pe autonomie. 

Trei direcţii principale ulterioare au marcat dezvoltările recente din filosofia morală : 

1) Se lucrează foarte mult asupra analizei problemelor sociale şi politice reale. Aşa 
cum o arată eseurile din partea a cincia a acestui volum, chestiunile legate de avort, etica 
ecologică, războiul drept, tratament medical, etica afacerilor, drepturile animalelor, 
situaţia femeilor şi a copiilor ocupă o parte importantă a literaturii şi a activităţii 
academice din domeniul filosofiei morale sau al eticii; 2) S-a observat o revenire la 
viziunea aristotelică asupra moralei ca problemă de virtute mai degrabă decât de principii 
abstracte. Alasdair MacIntyre si Bernard Williams, printre alţii, au încercat să dezvolte 
o viziune comunitariană asupra personalităţii morale şi a fundamentelor moralei (vezi 
capitolul 21, „Teoria virtuţii”); 3) În cele din urmă, s-a observat o creştere rapidă a 
interesului pentru probleme ridicate de nevoia de a coordona comportamentul a mai 
mulţi indivizi pentru a acţiona eficient. Dacă prea mulţi oameni aleg o anumită zonă ca 
loc de retragere la ţară, nimeni nu va avea parte de solitudinea dorită; decizia unei 
persoane de a nu merge în acel loc nu ajută cu nimic; cum putem decide ce trebuie 
făcut? Multe chestiuni, incluzând conservarea resurselor şi a mediului, controlul demografic 
şi prevenirea războiului nuclear par a avea o structură similară. Filosofii morali împreună 
cu economişti, matematicieni şi alţi specialişti sunt din ce în ce mai preocupaţi de ele. 

Astfel de probleme care afectează grupuri sau comunităţi autonome de indivizi se pot 
dovedi a avea mai multă importanţă pentru filosofia morală modernă decât demersul 
istoric central de a explica şi de a valida existenţa individului autonom din punct de 
vedere moral. 

Partea a patra 


Cum ar trebui să ne conducem viata ? 


— j3 
Dreptul natural 


Stephen Buckle 


i. Introducere 


Teoria dreptului natural în etică are o tradiţie într-atât de lungă şi de complexă încât 
aspectele esențiale ale unei etici a dreptului natural sunt dificil de relevat. Din acelaşi 
motiv, unele încercări de expunere pot induce în eroare mai ales prin tendința de 
simplificare excesivă, tendință care pleacă de la alegerea unei versiuni a dreptului natural 
şi generalizează pe baza trăsăturilor particulare, sperând că rezultatul va fi reprezentativ. 
Această speranță se va nărui probabil si din cauza faptului că ideea unei etici a dreptului 
natural a suferit modificări de-a lungul timpului. De fapt, o astfel de modificare era 
inevitabilă deoarece, aşa cum voi arăta în acest capitol, încă de la început, teoriile 
dreptului natural s-au bazat pe elemente disparate care, în ponderi diferite, au modelat 
şi remodelat doctrina. 

Pentru a scoate la lumină această variație, dar şi pentru a arăta ce a rămas constant, 
am considerat că cea mai potrivită abordare ar fi o scurtă istorie a dezvoltării timpurii a 
teoriei dreptului natural, urmată de prezentarea elementelor moderne distinctive. Voi 
sublinia astfel pluralitatea tradiției dreptului natural precum si cat de abstractă si generală 
trebuie să fie teoria pentru a ne putea concentra asupra elementelor stabile ale acesteia. 
O implicatie importantă a recunoaşterii generalitatii necesare a teoriei dreptului natural este 
valoarea sa limitată ca etică practică, în sensul oferirii de legi specifice pentru compor- 
tamentul uman. Teoria dreptului natural nu oferă indicaţii precise pentru judecata morală. 

Acesta este un aspect foarte important de subliniat deoarece mulţi moralişti contemporani 
si, in special, apărători ai acestei teorii cred că dreptul natural oferă tocmai astfel de 
indicaţii precise. Mulţi moralişti romano-catolici, de exemplu, susţin că mijloacele de 
contraceptie, homosexualitatea sau masturbarea (pentru a numi doar trei teme populare 
analizate din acest punct de vedere) sunt imorale tocmai pentru că sunt „nenaturale”. Voi 
analiza această problemă în cele ce urmează, dar mai întâi trebuie expuse elementele 
esenţiale ale teoriei dreptului natural; cea mai eficientă abordare ar fi în acest caz cea 
istorică. 

ii. Dreptul natural: scurta istorie 


Aristotel este considerat autorul bazelor eticii dreptului natural, desi acestea reies si din 
dialogurile etice şi politice ale lui Platon, care reflectă la rândul lor o dezbatere mai largă 
din Grecia antică ce i-a avut pe Platon şi pe Aristotel drept actori principali. Această 
dezbatere s-a concentrat pe două concepte considerate esenţiale în înţelegerea corectă a 
comportamentului uman: nomos şi phusis. Nomos, din care avem derivate precum 
„autonomie”, se referă la practicile unei societăţi, fie ele obiceiuri sau legi pozitive 
(acele legi elaborate în întregime de către om). De vreme ce aceste practici variază de la 
o societate la alta sau chiar în interiorul aceleiaşi societăţi de-a lungul timpului, nomos-ul 
se modifică. În opoziţie, phusis-ul, de la care derivă cuvântul „fizică”, se referă la ceea 
ce este imuabil: natură sau realitate. Deosebirea dintre cele două noţiuni a fost folosită 
de sofişti pentru a distinge lumea oamenilor de ordinea naturală imuabilă. Pentru sofişti, 
lumea oamenilor — societatea umană şi instituţiile ei, incluzând credinţele morale - era 
o lume a schimbării, a varietátii, a conventionalitátii ; o lume caracterizátá de nomos mai 
mult decât de phusis. 

Dialogurile lui Platon arată interpretările diferite date de sofişti acestei concluzii : 
Callicles susţine că legile umane sunt un instrument folosit de către cei slabi pentru a 
riposta în faţa ordinii naturale în care cei puternici sunt superiori în mod natural celor 
slabi. Pe de altă parte, Protagoras susţine că, deşi legile şi morala sunt creaţii morale 
care variază de la o societate la alta, ele sunt totuşi obligatorii pentru fiinţele umane. 
Pentru Platon însă, chiar şi conventionalismul nesceptic al lui Protagoras este nepotrivit. 
El afirmă că există o realitate morală imuabilă, dar pe care societăţile umane şi practicile 
lor variate o ignoră. Ca orice alt tip de cunoaştere, cunoaşterea a ceea ce este bine 
depinde de capacitatea de a trece de vălul aparentelor şi de a descoperi realitatea 
imuabliă a Formelor Ideale. Platon respinge astfel ideea că morala şi legile sunt constructe 
pur convenţionale. Pe baza concepţiei antice, teoria poate fi înţeleasă ca o încercare de 
a arăta că acţiunile umane sunt supuse nu numai regulilor sociale stabile, ci, înainte de 
toate, unei „legi nescrise” fie impusă de zei, aşa cum arăta Sofocle în tragedia sa 
Antigona, fie o lege căreia până şi zeii i se supun. 

Teoria dreptului natural este uneori descrisă ca acceptând existenţa unei ordini 
normative imuabile ca parte a lumii naturale. Dacă împărtăşim această viziune, atunci 
trebuie să recunoaştem că Platon a elaborat o teorie completă a dreptului natural, însă 
fără a o numi aşa. Această concluzie surprinde oarecum, deoarece originea teoriei îi este 
atribuită în mod obişnuit lui Aristotel, iar o analiză a perspectivei aristoteliene demonstrează 
că naturalul nu este echivalat cu imuabilul. 

În Etica Nicomahică, Aristotel distinge între două tipuri de dreptate : cea legală sau 
convenţională şi cea naturală „...care îşi păstrează pretutindeni valabilitatea, indiferent 
de opiniile pe care le suscită”!. Dreptatea naturală nu depinde deci de legi pozitive 
particulare şi se aplică tuturor oamenilor şi pretutindeni. În ciuda aşteptărilor, Aristotel 
nu distinge între cele două tipuri de dreptate pe baza imuabilitatii. El nu face acest lucru 


1. Aristotel, Etica Nicomahică, Editura IRI, Bucuresti, 1999, traducere de Stela Petecel, cartea a VII-a. 

deoarece legile pozitive (dreptatea legală) se modifică în timp. Aceasta nu înseamnă însă 
că naturalul este complet imuabil. Acest aspect este prezentat oarecum stângaci : 


După opinia unora, toate normele juridice aparţin dreptăţii convenţionale, pentru că, spun ei, 
ceea ce este natural este si imuabil şi are pretutindeni aceeaşi forţă (de pildă, focul arde la fel 
şi aici şi în Persia), pe când dreptul are un caracter evident variabil. Această opinie nu este însă 
decât parţial valabilă, în sensul că dacă la zei ea nu se verifică poate în nici un fel, la noi cel 
puţin, deşi există şi un drept natural, totul este susceptibil de schimbare. Se poate face însă 
distincţia între dreptatea naturală şi cea care nu derivă de la natură. Se poate observa uşor care 
dintre lucrurile supuse schimbării ţin de natură şi care ţin de lege, adică de convenţie, chiar 
dacă şi unele şi altele sunt la fel de schimbătoare. Această distincţie este valabilă şi în alte 
domenii ; de pildă, mâna dreaptă este prin natură superioară mâinii stângi. Şi totuşi orice om 
poate deveni ambidextru.! 


Acest pasaj este oarecum confuz, dar devine mai clar odată cu menţinerea viziunii lui 
Aristotel asupra naturii şi a schimbării (în Fizica). Pentru a înţelege această viziune, 
trebuie să recunoaştem preocuparea de bază a lui Aristotel pentru fenomenele biologice, 
preocupare care îl conduce către adoptarea unui model biologic în explicarea tuturor 
proceselor naturale. Pentru Aristotel deci, natura unui lucru reprezintă principiul interior 
de schimbare ; o schimbare este naturală dacă este opera acestui principiu natural. Să 
analizăm cazul creşterii organice : o plantă se modifică în schimb de la seminţe la stadiul 
de vlăstar şi apoi de plantă matură pentru ca apoi să moară. Aceste schimbări sunt 
naturale deoarece se datorează acţiunii principiilor interioare care îi guvernează dezvoltarea 
şi, în cele din urmă, dispariţia. Ele se disting de alte schimbări care sunt rezultatul 
acţiunii unor factori externi, fie ei benefici sau dăunători — de exemplu, efectele posibile 
ale intervenţiei umane. În contrast clar cu viziunea lui Platon, Aristotel nu susţine că 
naturalul (sau realul) este imuabil, dar pretinde ca schimbările să aibă loc ca rezultat al 
acţiunii principiului natural interior al fiinţei. 

Ca şi alte fiinţe biologice, şi oamenii cresc şi se maturizează în timp ; mai important 
decât aceasta, ei sunt şi fiinţe active care îşi pot ordona acţiunile pe baza înţelegerii 
raţionale. Pentru Aristotel, această trăsătură suplimentară îi distinge pe oameni de 
celelalte fiinţe ; definiţia omului ca fiinţă raţională stabileşte raționalitatea ca fiind 
trăsătura umană cea mai caracteristică. Astfel, dacă dorim să determinăm în ce constă 
natura umană, vom căuta mai întâi principiul interior care guvernează în mod distinctiv 
Viaţa umană, iar acesta este raţiunea. În acest fel, Aristotel a oferit materia primă pe care 
stoicii — şi în special descendentul lor roman, Cicero - au folosit-o în formularea 
primelor principii explicite ale dreptului natural. 

Stoicii au respins modelul biologic al lui Aristotel folosit în explicarea proceselor 
naturale. Ei au formulat un model deterministic al cosmosului in care unitatea - şi, 
astfel, interconexiunea - tuturor lucrurilor era o temă centrală. Această temă a dat 
naştere unei abordări diferite : spre deosebire de Aristotel care a încercat să identifice 
elementul dinstinctiv al unei naturi pentru a o caracteriza (metodă care sublinia diferenţele 


1. Aristotel, Etica Nicomahică, Editura IRI, Bucuresti, 1999, traducere de Stela Petecel, cartea a VII-a. 

dintre lucruri), stoicii vedeau în natura umană o parte a ordinii naturale. Ei au păstrat 
totuşi accentul pus de Aristotel pe importanţa raţiunii în fiinţele umane, deoarece 
cosmologia lor plasa ordinea raţională în centrul tuturor lucrurilor. Rațiunea umană era 
astfel o scânteie din focul creator, din Jogos, care ordona şi unifica cosmosul. Prin 
intermediul acestei conexiuni, stoicii au fost capabili să formuleze trăsătura dinstinctivă 
a eticii dreptului natural; dreptul natural, dreptul naturii, este dreptul naturii umane 
reprezentate de rațiune. Rațiunea putea fi însă manipulată pentru a servi interese 
particulare mai degrabă decât propriile ei scopuri: de aceea, formal, a fost îngustată. 
Dreptul natural este dreptul persoanei drepte sau înțelepte. 

Aceasta este forma în care teoria dreptului natural a fost elaborată în scrierile 
eclecticului avocat roman Cicero. Iată probabil cea mai frumoasă redare a esenței teoriei 
dreptului natural din Republica (II, xxii): 


Adevărata lege este ratiune dreaptă în acord cu natura; este universal aplicabilă, imuabilă si 
eternă ; ne cheamă către îndatoriri prin ordinele sale şi împiedică fárádelegea prin interdicții. 
Si nu îşi aplică in van ordinele şi interdicțiile asupra oamenilor drepţi, desi nici unele dintre 
acestea nu au efect asupra celor nedrepti - Nu putem fi eliberaţi de obligaţiile legii de către 
senat sau de către oameni, şi nu trebuie să căutăm în afara noastră un interpret pentru ea. Şi 
nu vor exista legi diferite în Roma şi Atena sau legi diferite acum şi în viitor, ci o lege eternă 
şi imuabilă va guverna toate naţiunile în toate timpurile, şi va exista un singur stăpân şi 
conducător peste noi toţi, adică Dumnezeu, pentru că el este autor, promulgator şi judecător 
pentru această lege. Cel care nu se supune legii fuge de el însuşi, negându-şi natura umană : 
pentru aceasta, el va suferi cele mai cumplite pedepse, chiar dacă reuşeşte să scape de ceea ce 
este considerat în mod obişnuit pedeapsă... 


Pentru a explica implicaţiile acestui pasaj, este necesar să amintim că pentru romanul 
pragmatic, cerința ca legile comportamentului uman să provină din natură putea fi 
acceptată fără capcanele metafizicii stoice. Trebuia doar reunoscut cá natura umană 
poate oferi elementele esenţiale unui astfel de model şi că ele sunt împărtăşite în mod 
egal de către toţi. Cicero enumeră aceste trăsături după cum urmează : un caracter cinstit 
(necesar pentru o perspectivă complexă şi luminată asupra lucrurilor), abilităţile de 
comunicare, un sentiment natural de compasiune (pentru a sprijini viaţa socială) şi, 
bineînţeles, gândire raţională (Legile, I, vii-xiii). Universalitatea mai mică sau mai mare 
a acestor trăsături, precum şi posesia lor egală de către fiinţele umane arată măsura în care, 
pentru Cicero şi moştenitorii săi intelectuali, dreptul natural era înţeles ca fiind natural. 

Dacă adăugăm şi măsura în care pentru ei dreptul natural era înţeles a fi un drept, ne 
aflăm în poziţia din care putem elimina o concepţie eronată, dar răspândită. Cicero 
deosebeşte viziunea corectă asupra dreptului de viziunea mulţimii. Pentru omul de rând, 
legea este „textul scris care consfinteste o voinţă printr-un ordin sau printr-o interzicere”, 
dar pentru omul înţelept, „legea e raţiunea supremă, sădită în natură, care ne porunceste 
ce trebuie să facem şi ne interzice ce nu trebuie să facem - este spiritul şi raţiunea omului 
înţelept, ea este norma a ceea ce este drept şi nedrept”! (Legile, I, vi). 


1. Cicero, Opere alese, vol. II, traducere de Aristotel Pârcălăbescu, Editura Univers, Bucureşti, 1973, 
pp. 192-193. 

Dacă această formulare este esenţa dreptului natural ciceronian, ea este liberă de 
orice ataşament semnificativ faţă de metafizica stoică sau platoniciană : fără să implice 
deci nici un ataşament semnificativ faţă de existenţa unei „ordini normative naturale” cel 
puţin în sensul că implică mai mult decât faptele naturii umane deja identificate. Această 
concluzie este în contrast pronunţat cu unele interpretări ale dreptului natural în care 
acesta reprezintă credinţa meditativă conform căreia există un cod moral încris undeva în 
ceruri. Aceste interpretări au înţeles însă in mod greşit sensul central al afirmației 
potrivit căreia morala şi legile umane „îşi au fundamentul în natură” - o eroare deloc 
surprinzătoare din moment ce pentru cititorul modern expresia e destul de curioasă. 
Totuşi, Cicero susţine cu destulă claritate că a crede în dreptul natural înseamnă a crede 
că atât la nivel individual, cât şi social, comportamentul uman este guvernat de rațiune 
oferindu-se astfel soluţii precise şi convingătoare pentru organizarea vieţii fiinţelor 
sociale raţionale. 

În ciuda dezacordurilor asupra conţinutului dreptului natural, formulările standard 
ale teoriei în Europa Evului Mediu se asemănau cu cele propuse de către Cicero. Teoria 
elaboartă de Toma din Aquino (care poate fi regăsită în opera sa, Summa Theologiae, şi 
adesea identificată cu adevărata teorie a dreptului natural) nu constituie o excepţie : deşi 
preocupările lui Toma sunt de ordin metafizic şi religios, explicaţia sa pentru dreptul 
natural nu face apel la doctrine metafizice şi religioase. El explică mai degrabă atât 
caracterul natural şi de drept al dreptului natural prin intermediul raţiunii. 

Pentru Toma din Aquino, dreptul natural este natural deoarece este în concordanţă cu 
natura umană, iar această natură este una raţională : 


Tot ceea ce este contrar ordinii raţionale este contrar şi naturii fiinţelor umane ; iar ceea ce este 
raţional este în armonie cu natura umană. Binele fiinţei umane este în armonie cu raţiunea, iar 
răul este dincolo de ordinea raţională... Aşadar, virtutea umană care înnobilează omul şi 
lucrările sale este în armonie cu natura umană în măsura în care se supune ordinii raţionale, 
iar viciul este contrar naturii umane în măsura în care este contrar ordinii rationale. (ST, I-II, 
q.71, a.2c) 


În acelaşi fel, caracterul de drept al dreptului natural este o funcţie a rationalitatii 
sale. Dreptul, spune el, „este o lege a raţiunii pentru binele comun” ; este „regulă şi 
măsură ale actelor pe baza cărora omul acţionează sau nu” (ST, I-II, q.90, a.1,4). Sfântul 
Toma adaugă, de asemenea, că, pentru a deveni lege, o regulă trebuie să fie promulgată. 
Doar regulile cunoscute pot fi folosite pentru a judeca acţiunile. Această adăugire pare 
să indice o preocupare sporită pentru situaţia „celor mulţi” spre deosebire de Cicero care 
respinge aristocratic credinţele populare. În celelalte elemente însă teoria lui Toma 
rămâne fidelă spiritului formulării ciceroniene. 

Toma din Aquino merge totuşi mai departe decât Cicero, oferind o explicaţie pentru 
relaţia dintre dreptul natural şi dreptul divin pe de o parte, şi legile umane obişnuite pe 
de altă parte. Preocuparea lui majoră este de a arăta că, deşi forme diferite de drept, ele 
nu intră in conflict. Toma din Aquino împărtăşea credinţa medievală potrivit căreia există 
un drept divin care este imuabil spre deosebire de legile umane : de aceea, încercarea lui 
de armonizare pare condamnată eşecului din start. Soluţia sa este de a diviza dreptul 

natural in principiile primar si secundar, dintre care numai ultimul se poate modifica in 
timp. Această formulare abstractă pare să modifice problema in loc să o rezolve. Pentru 
scopurile noastre trebuie să precizăm două lucruri: în primul rând, soluţia depinde de 
reintroducerea concepţiei aristotelice asupra schimbărilor naturale. În al doilea rând, 
succesul ulterior al teoriei lui Toma din Aquino în Europa Evului Mediu târziu a 
semnalat acceptarea capacităţii dreptului natural de a fi supus schimbării. În ciuda unei 
credinţe moderne care susţine contrariul, în acele vremuri dreptul natural nu era înţeles 
ca un set de reguli fixe şi imuabile care guvernau pur şi simplu comportamentul uman 
sau societatea, netinand cont de circumstanţe. 

Flexibilitatea astfel câştigată nu reprezintă totuşi în întregime un avantaj pentru că 
evită o problemă exagerând o alta. O problemă comună a teoriilor dreptului natural este 
de a traduce întrebări abstracte cu privire la existenţa unor soluţii naturale şi raţionale 
pentru reglementarea comportamentului uman în reguli sau maxime specifice şi practice. 
legătura dintre principiile generale şi maximele practice reale. Se împiedică astfel 
formularea unui răspuns direct la întrebarea: Ce implică dreptul natural în practică ? 

Problema nu este atât de gravă, dacă nu uităm de punctul de plecare al teoriilor 
dreptului natural. Se întâmplă adesea ca unii dintre criticii moderni ai dreptului natural 
să considere această teorie ca fiind una dintre multele care încearcă să explice funda- 
mentele şi natura îndatoririlor morale. În formulările sale clasice totuşi dreptul natural 
este văzut ca alternativă la scepticismul moral: o alternativă la viziunea exprimată în 
diverse variante conform căreia nu există răspunsuri corecte la întrebări morale, ci doar 
răspunsuri acceptate, simple convenţii. În acest sens, „Scepticismul moral” se referă atât 
la curente puternice, precum nihilismul, cât şi la unele mai slabe, precum relativismul. 
Aceste curente neagă obiectivitatea credințelor morale sau atemporalitatea concluziilor 
morale. (Ele sunt discutate în capitolul 35, „Realismul”, capitolul 38, „Subiectivismul” 
şi capitolul 39, „Relativismul”.) În concluzie, gradul de abstractizare a teoriei dreptului 
natural nu e deloc surprinzător dacă înţelegem această teorie ca negare a scepticismului 
moral. 


iii. O teorie a drepturilor omului 


Dreptul natural modern din perioada sa timpurie, ca şi teoriile anterioare antice şi 
medievale, a încercat, de asemenea, să respingă scepticismul. A devenit astfel foarte 
general în concluzii şi nu prea util din punct de vedere al îndrumărilor practice. Totuşi, 
varianta modernă a teoriei reprezenta baza teoriei laice a drepturilor omului. Elementele 
esenţiale ale unei astfel de teorii sunt enunțate în scrierile lui Hugo Grotius: autorul a 
devenit astfel părintele dreptului natural modern. 

În opera sa majoră, Dreptul războiului şi al păcii (publicată în 1625, în mijlocul 
Războiului de 30 de ani), Grotius analizează în detaliu sursele comune de dispută care 
conduc la conflictul între naţiuni. Dorinţa sa a fost de a oferi un cadru moral care ar 
putea servi la asigurarea păcii. În Prolegomene, în capitolul introductiv, autorul oferă o 

explicaţie sumară a principiilor generale care ar trebui să guverneze un asemenea demers. 
Aceste principii reprezintă baza dreptului natural modern. 

Dat fiind faptul cá în relaţiile internationale scepticismul moral - adică respingerea 
oricăror norme morale care să guverneze derularea conflictului dintre naţiuni sau 
prevalența „raţiunii de stat” asupra consideratiilor morale ordinare - beneficiază de mai 
multă credibilitate decât aplicat în comportamentul individual şi poate face mai mult rău. 
Preocuparea lui Grotius de a demasca scepticismul poate fi înţeleasă cu uşurinţă. 
Abordarea sa este totuşi influenţată de predecesori. Asemenea lui Cicero, el analizează 
viziunea scepticismului lui Carneades, cel mai faimos critic antic al dreptului natural ; 
răspunsurile pe care le oferă sunt, de asmenea, de factură ciceroniană. Carneades 
sustinuse că legile umane şi morale „nu îşi au fundamentul în natură”, ci sunt simple 
convenţii, adoptate datorită utilității lor. Ca şi Cicero, Grotius neagă opoziţia dintre 
natura umană şi utilitate, susţinând că doar prin modelarea legilor în funcţie de natura 
umană utilitatea îşi poate realiza scopul. (Acest argument general, conform căruia 
utilitatea nu poate servi ca instrument unic de judecare a acţiunii umane, deoarece 
depinde de o cunoaştere anterioară a naturii umane, este o trăsătură standard a argumentelor 
dreptului natural. Argumentul pare să pună în conflict teoria dreptului natural cu 
utilitarismul modern. Totuşi, adevărul este mai complicat decât sugerează aparențele ; 
aceste chestiuni vor fi discutate mai jos.) 

Argumentele antice si medievale susțineau că legile naturale au fost implantate in 
oameni de către Dumnezeu (sau de către zei). Se susţinea însă şi ideea că această lege era 
a naturii umane şi consta în capacitatea de a rationa (corect) ; este evident deci că a crede 
în Dumnezeu nu era un aspect esenţial al doctrinei. Distincția făcută de Sfântul Toma 
între dreptul natural şi cel divin recunostea implicit acest lucru : de asemenea, autonomia 
dreptului natural a fost afirmată şi de către iezuiţii spanioli rationalisti (în special 
Francesco Suârez). Poziţia lui Grotius nu era deci nouă, dar era suficient de directă 
pentru a capta atenţia unui public mai larg: „Tot ceea ce am infatisat până aici s-ar putea 
întâmpla într-un anumit fel chiar dacă am fi de acord - ceea ce ar însemna să infaptuim 
o mare nelegiuire - că nu există Dumnezeu sau că el nu poartă de loc de grijă treburilor 
lumesti”! (1625, Prolegomene). 

Grotius nu era un ateu, deci insistenta sa asupra acestui aspect este cu atat mai 
semnificativă. Deşi nu există o specificare clară a „gradului de validare” acceptat de el, 
interpreţii săi conservatori au considerat că, deşi cunoaşterea umană a dreptului natural 
nu depinde de Dumnezeu, motivele noastre de a ne supune acestuia depind de El. 
Această perspectivă e instructivă, de vreme ce multi filosofi contemporani au ajuns la o 
concluzie comparabilă ; acordul filosofilor morali contemporani este mai mare asupra 
abilității umane de a distinge între bine şi rău decât asupra sursei sau chiar asupra 
existenţei unui motiv suficient de a ne purta ca atare. 

Contribuţia cea mai originală a lui Grotius a fost totuşi aceea de a transpune dreptul 
natural într-o teorie a drepturilor omului. Menţionăm încă o dată că nu el a fost primul 


1. Grotius, Hugo, Despre dreptul războiului şi al păcii, traducere, note şi comentarii de George 
Dumitriu, Editura Ştiinţifică, Bucureşti, 1968, p. 95. 

care a făcut conexiunea şi că apărătorii ulteriori ai dreptului natural nu l-au urmat pe 
această cale. (Samuel Pufendorf a păstrat o teorie a drepturilor în lucrarea sa de revizuire 
a poziţiei lui Grotius, On the Law of Nature and Nations din 1672, dar i-a redus 
considerabil importanţa.) El a susţinut cu tărie ideea că domeniul moral poate fi înţeles 
ca un set de drepturi individuale, idee care a câştigat o faimă considerabilă. Lucrarea 
Despre dreptul războiului şi al păcii pledează pentru ideea că dreptul natural poate fi 
înţeles ca „un set de drepturi... şi se referă la persoană. În acest al doilea înţeles, dreptul 
este o însuşire morală, aparţinând unei persoane, de a avea sau de a făptui ceva cu 
îndreptăţire”! (Grotius, 1625). De vreme ce face acţiunea morală posibilă, această 
„calitate morală” poate fi cel mai bine înţeleasă ca un tip de putere sau capacitate morală 
care îi atribuie individului o semnificaţie morală independentă. Această perspectivă 
oferă deci o înţelegere cu totul nouă a relaţiei dintre individ şi societate. Dacă morala 
fusese în general înţeleasă ca un set de obligaţii oferite de modelele de interdependenta 
ale vieţii sociale, acum ea întruchipa rezultatul relaţiilor voluntare dintre agenţii morali 
independenţi cu următorul corolar atât de caracteristic teoriilor moderne ale drepturilor : 
importanţa morală a individualitatii. Succesul acestei concepţii asupra relaţiilor sociale 
poate fi evaluat prin importanţa teoriilor care o includ: teoriile contractualiste ale 
legitimitatii politice, teoriile morale consensualiste şi, mai ales, teoriile alegerii rationale. 

Aceste teorii bazate pe drepturi au însă un punct slab tocmai acolo unde secularismul 
lui Grotius se dovedea şi el problematic : ele par incapabile să ofere o noţiune adecvată 
a obligaţiei. Dacă îndatoririle mele morale depind tocmai de faptul că le-am acceptat în 
mod liber, de ce nu le pot încălca ori de câte ori vreau să fac acest lucru? Desigur că 
ordinea socială s-ar prăbuşi dacă toţi indivizii ar gândi în felul acesta. Totuşi, recu- 
noaşterea acestui lucru ne îndeamnă la prudenţă în folosirea principiului şi nu la 
abandonarea lui completă. Întrebarea rămâne însă: de ce să nu îmi încalc obligaţiile 
atunci când este avantajos să fac acest lucru şi ştiu că nu voi fi pedepsit? În concluzie, 
cele două trăsături distinctive ale teoriei moderne a dreptului natural propuse de Grotius, 
adică secularismul şi teoria individualistă a drepturilor, sunt vulnerabile în acelaşi punct; 
problema obligaţiei devine astfel una dintre cele mai importante preocupări ale filosofului 
moral contemporan. 


iv. Dreptul natural şi rivalii săi moderni 


Observațiile lui Grotius asupra metodei sunt, de asemenea, instructive deoarece ne ajută 
să înţelegem mai bine relaţia dintre dreptul natural modern şi principalul său rival, 
utilitarismul modern. El prezintă două metode de stabilire a ceea ce este în acord cu 
dreptul natural. Metoda a priori constă în „demonstrarea acordului sau dezacordului 
necesar cu natura raţională şi socială”, în timp ce metoda a posteriori urmează cursul 
mai expus eşecului de a „conchide, dacă nu cu siguranţă, cel puţin cu un mare grad de 
probabilitate, că acordul se face cu o lege naturală care există pentru toate naţiunile sau 


1. Grotius, Hugo, ed. cit., p. 105. 

cel putin pentru cele cu un grad mai avansat de civilizatie”. Desi aceasta ultima metoda 
este mai dificilă, Grotius o foloseşte pentru a descoperi ceea ce este natural in viata 
umană: „un efect universal cere o cauză universală ; iar cauza unei astfel de opinii cu 
greu poate fi altceva decât ceea ce se cheamă simţul comun al omenirii” (Grotius, 1625). 

Dacă vom adopta metoda a posteriori, aşteptările noastre nu se vor materializa : în 
loc să descoperim credinţele cu valoare universală sau cel puţin generală aşa cum se 
aştepta Grotius, vom afla că diversitatea umană nu poate fi înţeleasă prin intermediul 
principiilor generale ale naturii umane şi nici explicate prin criterii de genul „nivel de 
civilizaţie”. Odată ajunşi la această concluzie, metoda a posteriori ne va ajuta să adoptăm 
o alta. Diversitatea credințelor umane şi acceptarea de modele ale acestora drept ghid 
pentru natura umană ne va determina să adoptăm o viziune pluralistă a acesteia (în alţi 
termeni, un pluralism al scopurilor umane): iar dacă viziunea noastră pluralistă este 
suficient de solidă vom descoperi că nu există un criteriu pentru bunurile umane aflat 
deasupra preferințelor individuale. 

Mergând pe firul acestui raţionament observăm că teoria dreptului natural este în 
pericol de colaps. Întrebarea care apare este următoarea : dacă diversitatea umană este 
atât de mare, iar valorile sunt atât de fragmentate, cum este posibilă existenţa societăţii 
umane ? Două tipuri diferite de răspunsuri sunt posibile. Pe de o parte, ne putem opri 
asupra importanţei morale a individualitatii fiecărei persoane (şi a preferințelor sale), 
viziune care, în condiţiile unei asemenea diversitati, nu permite într-o prea mare măsură 
recunoaşterea importanţei morale a oricăror principii, cel puţin dincolo de principiile 
procedurale necesare menţinerii separării dorite. Acest raţionament va conduce către o 
versiune extremă a teoriei drepturilor naturale care separă posesia şi justificarea drepturilor 
de orice alt bun uman mai cuprinzător. (Acestă poziţie e cel mai bine reprezentată de 
către Robert Nozick în Anarhie, Star şi Utopie.) Există însă şi o metodă alternativă de 
armonizare a preferințelor aflate în conflict. Cel mai simplu ar fi să alocăm o greutate 
egală preferințelor individuale şi apoi să alegem rezultatul care oferă gradul cel mai înalt 
de satisfacere a preferințelor. O astfel de metodă este echivalentă cu utilitarismul 
preferințelor. (Dacă am adopta o psihologie hedonistă a acţiunii am alege în acest caz 
utilitarismul clasic. O detaliere a acestor forme de utilitarism poate fi întâlnită în capitolul 20, 
„Utilitatea şi binele”.) 

Această schemă ajută la identificarea diferenţelor principale dintre dreptul natural şi 
rivalii săi moderni: dacă diversitatea umană poate fi înţeleasă în cadrul unui sistem 
articulat de bunuri umane distincte sau nu. Dacă acceptăm existenţa unui astfel de 
sistem, dreptul natural intră în conflict nu numai cu forma clasică a utilitarismului, ci şi 
cu teoriile contemporane ale drepturilor precum cea aminitită mai sus. În concluzie, deşi 
dreptul natural a contribuit la elaborarea teoriei moderne a drepturilor, ar fi greşit să o 
clasificăm ca specie a celui dintâi. 

În mod asemănător, ar fi o greşeală să clasificăm dreptul natural şi utilitarismul ca 
teorii absolut opuse. Deşi sunt în dezacord asupra gradului de diversitate a fiinţelor 
umane, teoriile trebuie considerate diferite mai degrabă în ceea ce priveşte accentul 
decât în ceea ce priveşte tipul. Teoriile dreptului natural se disting prin ipoteza potrivit 

căreia valorile umane, indiferent de diversitatea lor aparentă, prezintă asemănări care 
susţin ideea unor bunuri umane naturale. Aceasta este o afirmaţie pe care utilitarismul nu 
o respinge neapărat. De fapt, orice formă de utilitarism care a încercat să identifice o 
ordine raţională în preferinţele umane, mai degrabă decât să accepte pur şi simplu 
diversitatea acestora, propune o viziune pe care nici o teorie a dreptului natural nu o 
respinge (,,utilitarismul obiectiv” susţinut de David Brink în lucrarea Moral Realism and 
the Foundations of Ethics este un recent exemplu ilustrativ). Totuşi, dacă ipoteza uni- 
formitátii valorilor se dovedeşte a fi falsă, formele mai simple şi mai putin structurate ale 
utilitarismului - incompatibile cu dreptul natural — vor fi mai dificil de combătut. 
Această concluzie este susţinută şi de formulările generale ale teoreticienilor dreptului 
natural, din moment ce ei afirmă că, deşi dreptul natural nu este fondat pe utilitate, el 
este totuşi în armonie cu aceasta sau singurul ghid către utilitate. Eliminarea sau 
fragmentarea fundamentului natural nu ar lăsa astfel decât utilităţi diverse precum şi 
problema practică a reglementării şi armonizării lor. Desigur, aşa cum deja am arătat, un 
posibil răspuns la această problemă este reprezentat de teoriile drepturilor precum cea a 
lui Nozick. Aceste teorii nu sunt însă prea atrăgătoare din punct de vedere al utilității 
totale ; ele se îndepărtează astfel de spiritul dreptului natural mai mult decât utilitariştii. 
Această prezentare sumară nu oferă, desigur, o explicaţie completă a relaţiei dintre 
teoriile dreptului natural şi utilitarism. Este util însă să abordăm problema în aceşti 
termeni deoarece putem astfel evita o eroare de proporţii. Ar fi greşit să credem că 
dreptul natural şi utilitarismul modern se află pur şi simplu în opoziţie, mai ales când una 
dintre teorii se confruntă cu probleme controversate precum avortul şi eutanasia. Cele 
două teorii sunt de acord asupra unui aspect central. Dreptul natural se bazează, în 
primul rând, pe afirmaţia potrivit căreia există un fundament natural al credințelor 
morale care pot fi justificate raţional. Utilitarismul modern acceptă această viziune. 
Deşi, în mod obişnuit, utilitaristul va încerca să revizuiască toate credinţele morale, el nu 
este un sceptic din punct de vedere moral; de altfel, utilitarismul acceptă existenţa 
bunurilor morale autentice. Diferenţa dintre cele două poziţii se reduce deci la măsura în 
care atributele naturii umane (dacă ele există) modelează şi constrâng deciziile morale. 


v. O teorie a bunurilor umane 


O astfel de abordare care prezintă în contrast teoriile dreptului natural cu alte teorii 
morale contemporane arată, printre altele, că o teorie a dreptului natural poate fi, de 
fapt, o teorie a unui număr limitat de bunuri umane autentice. 

Aceasta este forma pe care a luat-o cea mai recentă şi mai sofisticată teorie a dreptului 
natural. Lucrarea lui John Finnis, Natural Law and Natural Rights, prezintă următorul 
set de bunuri umane fundamentale : viaţa, cunoaşterea, jocul, experienţa estetică, sociabi- 
litatea (prietenia), raţiunea practică şi „religia”. Ultima dintre aceste categorii nu se 
referă la un set anume de credinţe, ci la toate acele credinţe care au în centru preocupări 
legate de rostul existenţei umane. 

Această lista este cel putin plauzibilă, dar viziunea lui Finnis devine din ce in ce mai 
discutabilă pe măsură ce sunt specificate credinţele de bază ale raţiunii practice. Cea mai 
controversată dintre aceste credinţe este necesitatea „respectului pentru fiecare valoare 
fundamentală din fiecare acţiune”. Această cerinţă serveşte un dublu rol (plus unul de 
inspiraţie catolică): contribuie nu numai la îndepărtarea tuturor formelor de rațiune 
bazate pe consecinţe, ci şi la acceptarea completă a punctului de vedere moral al Bisericii 
Romano-Catolice asupra unor probleme delicate precum contraceptia şi masturbarea. 
Includerea acestei cerinţe printre exigenţele raţiunii practice şi alăturarea ei la cerinţe 
ireproşabile, precum grija pentru binele comun şi nejustificarea preferințelor arbitrare 
pentru valori sau printre indivizi, au însemnat aducerea teoriei la linia doctrinei romano-cato- 
lice şi renunţarea la plauzibilitatea generală. Aceasta nu înseamnă că morala catolică nu 
poate fi corectă, ci doar că nu poate fi stabilită doar prin enuntarea unor principii generale 
ale moralei şi ale raţiunii practice. 

Totuşi, teoria dreptului natural este cel mai adesea înţeleasă ca deontologie (vezi 
capitolul 17, „Deontologia contemporană”). Un atac asupra trăsăturii amintite purtat în 
maniera acestui eseu poate părea neplauzibil, iar cerinţele lui Finnis pentru raţiunea 
practică, în ciuda exagerării, pot părea răul cel mai mic. Acestor acuzaţii le putem 
răspunde în felul următor. S-a susţinut în acest eseu că doar unele forme ale utilitarismului 
(cele mai sofisticate şi cele mai puţin asemănătoare cu teoria clasică) sunt compatibile cu 
dreptul natural. În al doilea rând, de vreme ce dreptul natural este identificat în mod 
standard cu dreptul raţiunii, întregul construct teoretic depinde de felul în care înţelegem 
raţiunea. Cu excepţia cazului in care toate formele de raționalitate instrumentală sunt 
excluse (o altă ipoteză neplauzibilă, dacă teoria se vrea a fi practică), este foarte dificil 
să vedem de ce consecinţele nu vor juca uneori un rol decisiv în selectarea sau modelarea 
principiilor morale. De fapt, relativitatea limitată închisă în mod obişnuit în teoriile 
dreptului natural — precum recunoaşterea legitimitatii regulilor diferite respectate de 
societăţi diferite — poate fi explicată tocmai în aceşti termeni. În al treilea rând, atributul 
deontologic ataşat dreptului natural se datorează în mare măsură faptului că mulţi dintre 
susţinătorii lui imbrátiseazá o viziune inacceptabilă chiar şi din punctul de vedere al 
dreptului natural. Finnis critică cu tărie această versiune care depinde de ceea ce el 
numeşte „argumentul facultăţii pervertite”, argument pe care îl consideră absurd 
(1980, p. 48). Versiunea este totuşi una populară şi este adesea considerată esenţa teoriei 
dreptului natural. Vom schiţa în următoarele rânduri natura şi punctele slabe ale acestei 
versiuni. 

Viziunea în cauză consideră anumite acţiuni greşite doar pentru că sunt nenaturale. 
Deşi există mai multe variante ale acestei versiuni, toate se bazează pe ideea că nenaturalul 
constă în violarea principiilor de bază ale biologiei umane. Această teorie este cel mai 
adesea folosită în analiza unor aspecte ale comportamentului sexual precum homosexua- 
litatea, masturbarea şi contraceptia. Teza asupra comportamentului sexual poate fi 
rezumată astfel: deşi activitatea sexuală poate oferi plăcere, ea nu trebuie realizată 
pentru a obţine plăcere: plăcerea este unul dintre mijloace, scopul fiind procrearea. 
Totuşi, punctul slab al acestui argument (mai ales în formele sale simpliste) iese cu 
uşurinţă la iveală. Orice acţiune este greşită dacă intră în contradicţie cu o funcţie 

biologică relevantă ; ar însemna că până şi comportamente inofensive ca sărutul şi 
scrisul (sau tehnoredactarea) sunt, de asemenea, greşite. Gura trebuie folosită pentru 
hrănire şi (posibil) vorbire şi nu pentru sărut ; deşi mâna este probabil cel mai adaptabil 
mecanism din natură, scrisul şi tehnoredactarea nu fac parte totuşi dintre funcţiile sale 
biologice. Dacă raţionamentul pare exagerat, trebuie, probabil, să facem o distincţie 
între activităţile nefunctionale care împiedică funcţiile biologice şi cele care nu fac acest 
lucru : sărutul nu împiedică hrănirea, în timp ce homosexualitatea împiedică procrearea. 
Însă această strategie nu funcţionează, de vreme ce homosexualitatea exclusivă şi nu 
actele homosexuale individuale previne procrearea : imorale sunt totuşi considerate 
actele individuale. 

De ce această viziune, care a fost considerată de către mulţi obligatorie din punct de 
vedere moral, deviază în acest mod? Problema fundamentală este reprezentată de 
concepţia totalmente inadecvată asupra naturii umane. Singurul rol recunoscut rationalitatii 
umane este rolul îngust de a descoperi şi de a se conforma funcţiilor biologice. Lucru 
destul de ironic, având în vedere faptul că, încă de la începuturile sale, teoria dreptului 
natural a susţinut că are ca fundament natura raţională a fiinţei umane. (Există, bineînţeles, 
versiuni mai sofisticate care utilizează o concepţie mai adecvată a raţiunii. Totuşi, chiar 
Şi aceste versiuni exagerează în preocuparea lor pentru funcţiile biologice deoarece 
concluziile lor nu s-ar susţine altfel. Plecând de la această premisă şi în ciuda obiectiilor 
sale faţă de acest tip de argumentare, observăm că şi Finnis poate fi suspectat de o 
oarecare contaminare.) 

O remarcă finală : s-a observat uneori că termeni precum „natura”, „naturalul” sunt 
periculoşi prin ambiguitatea lor bazată pe sensurile descriptiv şi normativ. Dreptul 
natural eşuează tocmai prin această ambiguitate. Ambiguitatea este destul de reală şi 
afectează multe încercări de teoretizare. Totusi, concluzia nu este justificată, desi 
falsitatea ei nu poate fi demonstrată. Obiectia adusă depinde de acceptarea oarbă a ideii 
cá o poziţie morală trebuie să depindă de motivații morale diferite (şi, cel mai important, 
mai degrabă decât de a fi prudente). Cele mai generale formulări ale dreptului natural se 
bazează totuşi pe o viziune total opusă. Ele presupun că misiunea unei teorii morale a 
comportamentului uman este de a cunoaşte felul în care oamenii trebuie să îşi conducă 
viaţa în modul cel mai fericit. 

Argumentul principal pentru a trăi în conformitate cu natura proprie, reluat de către 
numeroşi apărători ai dreptului natural, este acela că, în caz contrar, individul se va 
autodistruge. 

Afirmația este foarte generală şi pare imposibil de justificat. Cel mai puternic sprijin 
istoric pentru acest argument a fost adus de către doctrina creştină a recompenselor şi a 
pedepselor din viaţa de după moarte, o doctrină capabilă să considere chiar şi viaţa trăită 
cu cea mai mare abnegatie drept esenţa prudentei. Totuşi, argumentul de care vorbeam 
nu depinde în întregime de această doctrină. De exemplu, credinţa că individul are o 
natură determinată face din respectarea acestei naturi un imperativ, cel puţin în cazul în 
care această natură poate fi cunoscută în detaliu. Problema nu este deci de determinare 
a unei naturi, ci de cunoaştere suficientă a ei. Punctul slab al teoriei dreptului natural 
constă în eşecul de a dezvolta ideea că natura umană este una raţională. Dacă argumentul 

principal defineste pur si simplu irationalitatea ca autodistrugere, fara a specifica ce 
înseamnă aceasta din urmă, atunci el nu este suficient. În acest caz, nu există un 
fundament fiabil pentru multe dintre afirmaţiile standard ale apărătorilor dreptului 
natural. lată un singur exemplu: nu se poate susţine existenţa unei legături profunde 
între cerinţele naturii şi respectarea normelor de comportament. 


vi. Concluzie 


Dreptul natural este o viziune morală foarte generală care îşi propune, în primul rând, să 
învingă scepticismul moral. Premisa sa de bază este că toate credinţele morale au un 
fundament raţional exprimat prin intermediul unor principii generale de comportament 
care reflectă o natură umană raţională şi fermă. Punctul slab al teoriei a fost dificultatea 
de a arăta felul în care aceste principii generale pot fi transpuse în maxime cu valoare 
practică. În etica contemporană, dreptul natural se deosebeşte de rivalii săi prin refuzul 
de a accepta ideea că dezvoltarea umană se poate realiza într-o varietate de forme şi în 
stiluri la fel de diferite. Acest lucru nu este de condamnat, dar misiunea actuală a teoriei 
este aceea de a oferi o expunere plauzibilă a bunurilor umane şi a implicatiilor lor, 
atacând în acest fel pluralismul facil al gândirii morale contemporane. 

EN ER 
Etica lui Kant 


Onora O'Neill 


i. Introducere 


Immanuel Kant (1724-1804) a fost unul dintre cei mai importanti filosofi europeni din 
Antichitate si pana in zilele noastre ; multi ar spune cá a fost cel mai important. El a dus 
o viatá linistitá in indepártatul oras prusac Kónigsberg (Kaliningradul din fosta Uniune 
Sovietică) si a publicat o serie de lucrări semnificative în anii maturitatii. Scrierile sale 
etice sunt marcate de un ataşament necondiţionat faţă de libertatea şi demnitatea umană, 
precum şi fata de afirmaţia potrivit căreia singura sursă a obligaţiei morale nu derivă de 
la Dumnezeu, nici de la autorităţi umane sau sociale, nici din preferinţele sau dorinţele 
indivizilor, ci numai şi numai din rațiune. 

Scrierile sale sunt dificile şi sistematice: pentru a le putea înţelege trebuie să 
distingem între următoarele trei elemente. În primul rând, există o etică elaborată de 
către Kant în lucrările sale dintre 1780 şi 1790. Există, apoi, o „etică a lui Kant”, o 
prezentare (mai degrabă nefavorabilă) a eticii kantiene dezvoltate de primii săi critici 
influenţi şi încă atribuită adesea lui Kant. Această poziţie are un statut independent în 
dezbaterile contemporane. În al treilea rând, există „etica kantiană”, un termen mult mai 
larg care îi include pe cei dintâi şi este folosit adesea ca etichetă (în principal admirativă) 
pentru o seamă de poziţii etice contemporane care îşi fixează originea în etica lui Kant, 
dar care diferă de aceasta în multe aspecte. 


ii. Etica lui Kant: o abordare critică 


Concepţia etică lui Kant poate fi regăsită în lucrările Întemeierea metafizicii moravurilor 
(1785), Critica raţiunii practice (1787), Metafizica moravurilor (1797) (ale cărei două 
parti, Elementele metafizice ale dreptăţii şi Doctrina virtuţii, sunt adesea publicate 
separat), precum şi Religia înăuntrul granițelor rațiunii, ca şi în alte eseuri pe teme 
politice, istorice şi religioase. Totuşi, mutatiile fundamentale care dau contur operei 
kantiene sunt discutate în capodopera Critica rațiunii pure (1781), iar concepţia sa etică 
trebuie văzută în contextul mai larg al „filosofiei critice” dezvoltate în această scriere. 

Aceasta filosofie este critica in primul rand intr-un sens negativ. Kant se pronunta 
împotriva majorităţii teoriilor metafizice susţinute de predecesorii săi rationalisti şi, in 
special, împotriva presupuselor lor dovezi despre existenţa lui Dumnezeu. În opinia sa, 
gândirea noastră trebuie să aibă un punct de plecare umanist şi nu putem formula nici un 
fel de pretenţii legate de o realitate transcendentală la care nu avem acces. Pretentiile de 
cunoaştere pot fi formulate doar în legătură cu o realitate pe care o putem cunoaşte 
direct. Reiese de aici că o cercetare asupra structurii capacităţilor noastre cognitive ne-ar 
putea îndruma către aspectele acelei realităţi empirice pe care o putem cunoaşte fără 
experienţe particulare prealabile. Kant susţine că putem şti a priori că ne aflăm într-o lume 
populată de obiecte care există în timp şi spaţiu şi care sunt conectate în manieră cauzală. 

Kant se distinge prin insistența cu care arată că această ordine cauzalá şi pretenţiile 
noastre de cunoaştere sunt limitate la lumea naturală, dar că nu avem nici un motiv să 
credem că lumea naturală este singura existentă. Din contră, oamenii sunt fiinţe morale 
capabile de acţiune şi nu ar putea trăi dacă nu s-ar considera astfel. Concepţia are sens 
atâta vreme cât se bazează pe ipoteza voinţei libere. Kant susţine că aceasta din urmă şi 
cauzalitatea sunt compatibile, cu condiţia ca libertatea umană - capacitatea de a acţiona in 
mod autonom - să nu fie considerată un aspect al lumii naturale. Cauzalitatea şi libertatea 
intervin în domenii distincte ; cunoaşterea ţine de prima, iar libertatea de cea de-a doua. 
Soluţia dată de Kant problemei libertăţii şi determinismului este trăsătura fundamentală 
cea mai controversată a filosofiei sale morale şi care face diferenţa între concepţia sa şi 
majoritatea scrierilor etice ale secolului XX, inclusiv acelea clasificate ca „etică kantiană”. 

Întrebarea fundamentală în jurul căreia îşi plasează Kant discuţia despre etică este : 
„Ce trebuie să fac ? ". El încearcă să identifice maximele sau principiile fundamentale de 
acţiune pe care ar trebui să le adoptăm. Răspunsul său se conturează fără referire la o 
expunere presupus obiectivă a binelui de tipul celor propuse de către curentele perfectioniste 
asociate cu Platon, Aristotel sau cu etica creştină. Poziţia lui nu se bazează nici pe 
afirmaţii legate de concepţiile subiective ale binelui, de dorinţele, preferinţele sau 
credinţele morale pe care le-am putea avea, aşa cum se întâmplă în cazul utilitariştilor 
sau al comunitarienilor. Ca şi în metafizica sa, etica lui Kant nu conţine afirmaţii legate de 
o realitate morală care transcende experienţa şi nici nu atribuie valoare morală credințelor 
prezente. El respinge atât cadrul realist sau teleologic de formare a teoriilor dreptului 
natural şi ale virtuţii, cát şi apelul la un consens posibil al sentimentelor sau al credințelor 
pe care se bazează mulţi dintre filosofii secolului al XVIII-lea (şi chiar ai secolului XX). 


iii. Etica lui Kant: legea universală şi datoria 


Originalitatea lui Kant rezidă în formularea principiilor etice în conformitate cu procedurile 
raţionale. Deşi Întemeierea metafizicii moravurilor (lucrare de mici proporţii, faimoasă 
şi dificilă) începe prin identificarea unei voințe bune ca singurul bun necondiţionat, Kant 
neagă faptul că principiile acestei voințe s-ar putea fixa prin referinţa la binele obiectiv 
sau la telos-ul spre care ele aspiră. În loc să considere un construct determinat al binelui 
pe care să îl folosească în stabilirea a ceea ce ar trebui să facem, Kant porneşte de la 

principiile eticii pentru a stabili ce înseamnă voinţa bună. Singura sa întrebare este una 
minimală : ce maxime sau ce principii fundamentale ar putea fi adoptate de către o 
pluralitate de agenţi fără a porni de la ceva specific legat de dorinţele agenţilor sau de 
relaţiile lor sociale? Principiile care nu pot servi unei pluralitati de agenti trebuie 
respinse : nici o maximă nu poate fi principiu moral dacă nu este principiu moral pentru 
toţi. Morala începe odată cu respingerea principiilor care nu pot fi universalizate. Ideea 
este realizată sub forma unui imperativ, numit de Kant „Imperativ Categoric” sau, mai 
general, Lege Morală si care este redat astfel: „Acţionează numai conform acelei maxime 
prin care să poti vrea totodată ca ea să devină o lege universală”! Imperativul este piatra 
de temelie a eticii lui Kant şi este utilizat pentru a clasifica maximele adoptate de către agenţi. 

Un exemplu al utilizării acestui imperativ categoric ar fi următorul : un agent care 
adoptă un principiu al falselor promisiuni nu va dori ca acesta „să devină lege universală”. 
Dacă s-ar întâmpla acest lucru, încrederea s-ar prăbuşi, iar agentul nu ar mai putea 
acţiona pe principiul iniţial al falselor promisiuni. Acest experiment imaginat demonstrează 
că un principiu al falselor promisiuni nu poate fi universalizat, deci nu poate fi inclus 
printre principiile împărtăşite de orice pluralitate de agenţi. Maxima respingerii falselor 
promisiuni este necesară din punct de vedere moral; maxima falselor promisiuni este 
interzisă din acelaşi punct de vedere. Trebuie notat că filosoful nu consideră promisiunile 
false ca fiind greşite din cauza presupuselor efecte negative (cum ar face utilitariştii), ci 
din cauză că ele nu pot fi transformate într-un principiu universal. 

Respingerea maximei promisiunilor false sau a oricăror alte principii de acest fel este 
compatibilă cu o largă varietate de cursuri de acţiune. Kant distinge două moduri de 
evaluare etică. În primul rând putem evalua maximele adoptate de către agenţi. Dacă 
discernem între acestea, îi putem identifica pe cei care resping principiile ce nu pot fi 
neuniversalizate (deci au principii morale valoroase) şi pe cei care adoptă astfel de 
principii (deci nu au principii morale valoroase). Kant consideră că agenţii din prima 
categorie acţionează „din datorie”. Totuşi, Kant susţine şi că nu avem anumite cunoştinţe 
despre propriile noastre maxime sau despre ale altora. În mod obişnuit deducem aceste 
maxime din acţiunile agenţilor, deşi nici un curs de acţiune nu va indica o singură 
maximă. De exemplu, activitatea unui vânzător cinstit, în mod sincer, nu va fi diferită de 
cea a unui vânzător care şovăie în a fi cinstit şi acţionează aşa doar din dorinţa de a avea 
o reputaţie bună în afaceri, neezitând să înşele atunci când i se oferă o ocazie sigură. În 
consecinţă, pentru scopurile noastre obişnuite, trebuie să încercăm să ne concentrăm pe 
conformitatea aparentă cu maximele datoriei mai degrabă decât pe pretenţia că o acţiune 
a fost realizată pe baza unei astfel de maxime. Kant consideră că acţiunea realizată pe 
baza unei maxime valoroase moral este acţiune „în conformitate cu datoria”. O astfel de 
acţiune este obligatorie, iar omisiunea ei este interzisă. În mod evident, multe dintre 
aceste acţiuni se conformează datoriei, deşi nu au fost făcute din datorie. Totusi, chiar şi 
această noţiune a datoriei aparente este considerată indispensabilă într-o situaţie pentru 
individul care acţionează din datorie. Această viziune este în puternic contrast cu teoriile 


1. Immanuel Kant, Întemeierea metafizicii moravurilor, în volumul Immanuel Kant, Întemeierea 
metafizicii moravurilor € Critica rațiunii practice, Nicolae Bagdasar (trad.), Editura Ştiinţifică, 
Bucureşti, 1972, p. 39. 


208 CUM AR TREBUI SA NE CONDUCEM VIAŢA? 


contemporane ale datoriei care o identifică cu cursurile aparente de acţiune. Întrebarea 
lui Kant - „Ce trebuie să fac?" — primeşte, astfel, un dublu răspuns. Trebuie, în cel mai 
bun caz, să îmi bazez viaţa şi acţiunile pe respingerea principiilor care nu pot fi 
neuniversalizate şi să duc astfel o viaţă merituoasă, iar acţiunile mele să fie din datorie ; 
dar dacă eşuez, trebuie măcar să încerc să săvârşesc acele acţiuni care ar fi indispensabile 
dacă aş crede într-o astfel de maximă morală valoroasă. 

Teoria kantianá mai detaliată a datoriei introduce anumite distincţii tradiţionale (sau 
versiuni ale acestora). El distinge între datoriile faţă de sine şi faţă de alţii, care pot fi la 
rândul lor datorii perfecte sau imperfecte. Datoriile perfecte sunt complete, în sensul că 
sunt valabile pentru toţi agenţii in toate acţiunile lor fata de ceilalţi. Pe lângă abtinerea 
de la a face promisiuni false, abtinerea de la coercitie şi violenţă sunt exemple ale 
principiilor datoriilor perfecte faţă de alţii; ele sunt obligaţii care pot fi respectate in 
raport cu toti ceilalti (si care au in calitate de corespondent drepturile negative). Kant 
extrage principiile obligaţiei imperfecte prin introducerea unei premise suplimentare : el 
susţine ideea potrivit căreia nu numai că avem de-a face cu o pluralitate de agenţi 
rationali care trăiesc în aceeaşi lume, dar şi că aceşti agenţi sunt reciproc vulnerabili 
deoarece nici unul nu îşi este sieşi suficient. Aceşti agenţi, susţine el, nu îşi pot dori în 
propriului potenţial să devină universale ; de vreme ce ei ştiu că nu îşi sunt suficienţi, 
ştiu şi că a-şi dori o astfel de lume ar echivala cu o îndepărtare (iraţională) a unor 
mijloace indispensabile de a-şi atinge propriile scopuri. Principiile de a nu-i neglija pe 
cei aflaţi în nevoie sau de a-şi dezvolta propriul potenţial sunt totuşi obligaţii mai puţin 
complete (şi deci imperfecte). Nu îi putem ajuta pe toţi în tot ceea ce au nevoie şi nu ne 
putem dezvolta absolut toate talentele pe care le avem. Deci aceste obligaţii sunt în mod 
necesar selective şi nedeterminate. Le lipseşte corespondentul la nivelul drepturilor şi 
constituie baza datoriilor imperfecte. Implicatiile acestei teorii a datoriei sunt explicate 
mai în detaliu în Metafizica moravurilor, în care prima parte se ocupă de principiile 
dreptăţii care fac obiectul obligaţiilor perfecte, iar a doua de principiile virtuţii care fac 
obiectul obligaţiilor imperfecte. 


iv. Etica lui Kant: respectul pentru individ 


Kant îşi dezvoltă concepţia pe câteva structuri paralele (pe care el le pretinde echivalente). 
Imperativul categoric este formulat într-o multitudine de variante izbitor de diferite. 
Formula discutată mai sus este cunoscută şi ca „Formula Legii Universale” şi este 
considerată a fi cea mai „strictă”. Formula cu cel mai mare impact cultural este cea a 
„Scopului în Sine”, care ne cere să tratăm „umanitatea în persoana noastră sau a altcuiva 
întotdeauna ca scop şi niciodată numai ca mijloc”. Acest principiu de ordin secundar este 
o altă constrângere aplicată maximelor pe care le adoptăm şi reprezintă o versiune 
extrem de articulată a cerintei respectului pentru individ. În loc să se pretindă verificarea 
universalitatii principiului, ni se cere in mod mai putin direct să actionám astfel încât să 
respectăm sau cel puţin să nu afectăm capacităţile altora de a acţiona (oferindu-le 

posibilitatea de a acţiona pe baza maximelor pe care noi înşine le adoptăm). Formula 
„Scopului in Sine” este, de asemenea, folosită pentru a distinge două forme de eşec 
moral. A folosi o altă persoană înseamnă a o trata ca obiect sau unealtă, şi nu ca agent. 
Din punctul de vedere al lui Kant, a folosi o altă persoană nu înseamnă doar a face ceva 
nedorit de acea persoană, ci şi a face ceva la care acea persoană nu ar putea consimti. De 
exemplu, în cazul celor care înşală, este imposibil ca victimele să consimtă la proiectul 
lor. Spre deosebire de majoritatea apelurilor la consimtámánt drept criteriu de legitimare 
a acţiunilor, Kant (în linie cu poziţia sa filosofică de bază) nu face apel nici la consimţământul 
ipotetic al fiinţelor raţionale ideale, nici la cel contingent al celorlalţi. Kant doreşte să 
afle ce anume determină consimţământul sau refuzul celorlalţi. Acest lucru nu înseamnă 
că refuzul poate fi eliminat prin coercitie pe motiv că ar fi posibilă obţinerea consim- 
támántului - orice act de trecere peste un refuz echivalează cu o acţiune de coercitie. 
Contribuţia originală a lui Kant stă în ideea că principiile pe care trebuie să le adoptăm 
pentru a nu-i folosi pe alţii sunt tocmai principiile dreptăţii identificate pe baza universabilitatii 
lor pentru fiinţele raţionale. 

În mod asemănător, Kant interpretează eşecul moral de a nu-i trata pe ceilalţi ca 
scopuri în sine ca fiind punctul de plecare al unei alternative pentru teoria virtuţii. A-i 
trata pe ceilalţi indivizi - vulnerabili şi cu diverse nevoi — drept scopuri în sine presupune 
sprijinirea reciprocă a capacităţilor de acţiune, de adoptare a maximelor şi de urmărire 
a obiectivelor lor particulare. Imperativul cere deci un oarecare grad de sprijin pentru 
proiectele şi obiectivele celorlalți. Kant susţine că acest lucru presupune cel puţin un 
grad minim de generozitate. Deşi nu pledează pentru obligaţie fără restricţii de generozitate, 
cum ar face-o utilitariştii, Kant consideră drept obligaţie respingerea politicii de refuz al 
ajutorului necesar. El afirmă, de asemenea, că eşecul sistematic al individului de a-şi 
dezvolta propriul potenţial va conduce la o lipsă de respect pentru umanitate şi capacităţile 
ei de acţiune raţională autonomă. Esecul în a-i trata pe ceilalţi sau propria persoană ca 
scop in sine echivalează cu eşecul virtuţii sau al obligaţiei imperfecte. Obligatiile 
imperfecte nu pot prescrie acţiunile la nivel universal: nu îi putem ajuta pe fofi cei aflaţi 
în nevoie şi nici nu ne putem dezvolta toate talentele proprii. Putem totuşi evita indiferența 
fata de aspectele esenţiale ale vieţii — şi avem toate şansele să descoperim că respingerea 
indiferentei ca principiu este mai dificilă decât am crede. Chiar şi un angajament de acest 
gen este dificil de luat. Dacă vom reuşi să îl respectăm, atunci vom fi arătat, din punctul 
de vedere al lui Kant, respect pentru individ şi pentru demnitatea umană. 

Celelalte formulări ale imperativului categoric reunesc perspectivele celui care încearcă 
să acţioneze pe baza principiilor care ar putea fi acceptate de către toţi ceilalţi şi care 
respectă capacităţile de a acţiona ale tuturor celorlalţi. Kant utilizează retorica creştină 
tradiţională şi concepţia lui Rousseau asupra contractului social pentru a contura imaginea 
unui „Regat al Scopurilor în Sine” în care fiecare individ este în acelaşi timp sursă de 
legi şi supus legilor, în care fiecare este fiinţă autonomă (îşi dă propria lege) cu condiţia 
ca legile sale să respecte autonomia celorlalţi. Pentru Kant, ca şi pentru Rousseau, 
autonomia nu înseamnă numai voinţa liberă sau independenţa fata de ceilalţi, ci şi acel 
tip de control care ţine cont şi de statutul moral similar al celorlalţi. A fi autonom, în 
viziunea lui Kant, înseamnă a acţiona moral. 

v. Etica lui Kant: problema libertăţii, a religiei şi a istoriei 


Structura concepţiei kantiene este dezvoltată în mai multe direcţii diferite. Kant argumentează 
de ce ar trebui să considerăm imperativul categoric ca principiu raţional obligatoriu şi 
cum se aplică acesta în situaţii concrete. El discută relaţia dintre principiile morale şi 
dorinţe sau înclinații. Kant analizează şi implicaţiile politice ale imperativului care 
include o constituţie republicană şi respectul pentru libertate, în special pentru libertatea 
cuvântului şi a credinţei. Kant este şi autorul unui proiect influent de pace internaţională. 
Filosoful analizează, de asemenea, felul în care sistemul său moral este legat de principiile 
religioase tradiţionale. Opera sa a atras şi multe obiecţii de principiu sau de detaliu. 
Unele dintre obiecțiile mai putin fundamentale pot fi discutate sub titlul „etica lui Kant”. 
Totuşi obiectia fundamentală necesită o discuţie separată. 

Această obiectie susţine că premisele lui Kant sunt incoerente. Teoria sa asupra 
cunoaşterii umane conduce la o concepţie a fiinţelor umane ca parti ale naturii, ale căror 
dorinţe, înclinații şi acţiuni sunt susceptibile de explicaţii cauzale obişnuite. În acelaşi 
timp însă, teoria sa asupra libertăţii umane vede agenţii umani ca fiind capabili de 
autodeterminare şi, mai ales, de determinare în acord cu principiile datoriei. Viziunea lui 
Kant pare a fi una duală: suntem fiinţe determinate cauzal şi natural, dar şi capabile de 
autodeterminare. Mulţi dintre criticii lui Kant au susţinut că această viziune duală este în 
cele din urmă incoerentă. 

În Critica raţiunii practice, Kant încearcă să depăşească această dificultate susţinând 
cá, în condiţiile acceptării anumitor „postulate”, putem înţelege şi ideea unor fiinţe care 
sunt parte atât a ordinii naturale, cât şi a celei morale. Dacă postulăm existenţa unui 
Dumnezeu binevoitor, atunci virtutea morală spre care tintesc agenţii liberi poate fi 
compatibilă şi proporţională cu fericirea dorită. Kant vorbeşte despre o astfel de coordonare 
perfectă între virtutea morală şi fericirea ca bine suprem. Realizarea binelui suprem va 
dura foarte mult timp: trebuie să postulăm deci nişte suflete imorale asemenea unei 
providente divine. Această imagine a fost satirizată de-a lungul timpului. Heine il 
considera pe Kant un revoluţionar îndrăzneţ care a ucis deismul şi care apoi a recunoscut 
cu şovăială că raţiunea practică putea „dovedi” până la urmă existenţa lui Dumnezeu. 
Nietzsche îl aseamănă cu mai puţină amabilitate unei vulpi care evadează - şi se furişează 
după aceea înapoi in cusca teismului. 

În scrierile sale de mai târziu, Kant a renunţat atât la ideea coordonării garantate 
dintre virtute şi fericirea-recompensă (a crezut că, astfel, virtutea adevărată va fi 
subminată), cât si la cerința de a postula imortalitatea, înţeleasă ca viaţă veşnică (vezi 
lucrarea Sfârşitul tuturor lucrurilor). El oferá o varietate de versiuni istorice ale ideii cá 
putem accepta statutul fiinţelor umane ca parte a naturii numai în condiţiile adoptării 
unor anumite postulate. De exemplu, el sugerează că trebuie cel putin să sperăm in 
posibilitatea evoluţiei pozitive morale în istorie şi, prin urmare, a unei coordonări în 
această lume a scopurilor morale şi naturale ale omenirii. Versiunile pe care Kant le 
oferă ca postulate ale raţiunii practice reprezintă aspecte anticipatorii ale teoriei destinului 
lumesc asociat cu tradiţia revoluţionară şi mai ales cu Marx. Totuşi, Kant nu a renunţat 
la o interpretare religioasă a afirmațiilor despre originea şi destinul omului. În lucrarea 

sa târzie Religia înăuntrul granițelor rațiunii, el consideră că scripturile creştine sunt o 
relatare temporală echivalentă cu „un simbol al moralei”. Interpretarea acestei opere, 
care i-a adus lui Kant probleme cu cenzura prusacă, este foarte complicată. Totuşi, se 
detaşează cu claritate faptul că el nu reintroduce elementele teologice ca fundament al 
moralei, ci că mai degrabă îşi foloseşte propria teorie morală pentru a interpreta Scriptura. 

Dacă filosoful nu s-a întors la respingerea iniţială a fundamentului teologic, înţelegerea 
legăturii pe care el o vede între natură şi morală este problematică. Un mod de ao 
înţelege s-ar baza pe ideea prezentă în Întemeierea... că natura şi libertatea nu fac parte 
din lumi sau realităţi metafizice separate, ci constituie mai degrabă două „puncte de 
vedere”. Trebuie să ne percepem atât ca parte a lumii naturale, cât şi ca agenti liberi. Nu 
putem lucra coerent fără aceste două puncte de vedere, dar nici nu le putem integra şi 
nici nu putem face mai mult decât să înţelegem cum sunt ele compatibile. Dintr-o astfel 
de perspectivă, nu putem pătrunde în profunzimile „mecanicii” libertăţii umane, dar 
putem înţelege că fără libertate în cunoaştere (care stă la baza oricăror pretenţii de 
cunoaştere) lumea ordonată cauzal va rămâne de nepătruns pentru noi. Este deci imposibil 
să înlăturăm libertatea. Acest lucru poate fi suficient pentru scopuri practice ; în cazul 
lor nu trebuie să dovedim libertatea. Totuşi, trebuie să încercăm conceptualizarea legăturii 
dintre ordinea naturală şi libertatea umană, acceptând versiuni ale „postulatelor” şi 
,sperantelor" care fac legătura dintre cele două. În cele din urmă, angajamentul de a 
acţiona moral depinde de a nu considera (prin postulat sau speranţă) ordinea naturală ca 
fiind incompatibilă cu intenţiile morale. 


vi. „Etica lui Kant” 


Numeroase critici ale operei kantiene s-au cristalizat într-un curent independent cunoscut 
ca „etica lui Kant”. Unii susţin că aceste critici nu se aplică eticii kantiene, alţii cred că 
ele constituie motive suficiente pentru respingerea poziţiei lui Kant. 

1) Formalismul. Cea mai cunoscută acuză adusă eticii kantiene este învinuirea că 
imperativul categoric nu are de fapt substanţă, este trivial sau pur formal şi nu formulează 
nici un principiu al datoriei. Acuza a fost susţinută de către Hegel, J.S. Mill şi de către 
multi autori contemporani. Din perspectivă kantiana, condiţia pentru maximele universale 
este ca principiile noastre fundamentale să poată fi adoptate de toată lumea. Condiţia 
poate părea fără sens: nu este oare posibil ca orice descriere a unei acţiuni bine 
formulate să fie impusă ca principiu universal ? Pot fi universale principii precum „fură 
cât poţi de mult” sau „ucide atunci când nu există riscuri” ? Această reducere la absurd 
a universalitatii este realizată prin înlocuirea imperativului categoric kantian cu un alt 
principiu. 

Legea Universală nu ne cere numai formularea unui principiu universal care să se 
poată aplica unei acţiuni date, ci şi stabilirea unui principiu fundamental al unui agent 
astfel încât acesta „să poată dori ca el să devină lege universală”. Această testare 
presupune un angajament faţă de consecinţele normale, previzibile ale principiului şi faţă 
de standardele fireşti ale rationalitátii instrumentale. Dacă maximele nu pot căpăta 

valoare universală, acest lucru se întâmplă tocmai pentru că angajamentul fata de 
consecinţele adoptării lor universale este incompatibil cu cel faţă de mijloacele de 
acţiune asupra lor (de exemplu, nu putem imbrátisa în acelaşi timp rezultatul promisiunilor 
false şi menţinerea mijloacelor de promisiune, în acest caz, de falsă promisiune). 

Teoria kantiana legată de universalizare se distinge de principiile înrudite (prescriptivismul 
universal, Regulile de Aur) în două aspecte majore. În primul rând, nu se referă la 
dorinţe sau preferinţe, chiar dacă ar putea avea valoare universală. În al doilea rând, ea 
reprezintă o procedură de identificare a acelor maxime care trebuie respinse în cazul în 
care principiile fundamentale ale unei persoane sau societăţi ar căpăta valoare universală. 
Principiile care nu posedă această valoare sunt identificate pentru a se descoperi constrângerile 
care pot afecta principiile mai specifice pe care le adoptă agenţii. Aceste constrângeri ne 
permit identificarea principiilor obligaţiei mai specifice, dar nedeterminate. (Pentru o 
teorie diferită a universalizării, vezi capitolul 40, „Prescriptivismul universal”.) 


2) Rigiditatea. Dincolo de lipsa de substanţă şi de formalism, etica kantianá mai este 
acuzată şi că duce la reguli rigide care nu iau în considerare diferenţele dintre cazuri. 
Totuşi, principiile universale nu impun un tratament uniform ; ele pot impune chiar tratamente 
diferenţiate. Principii precum „impozitarea trebuie să fie stabilită proporţional cu 
capacitatea de plată” sau „pedeapsa trebuie fixată proporţional cu gravitatea infracţiunii” 
sunt universale la nivelul competenţei, dar cer tratament diferențiat. Chiar şi principiile 
care nu cer acest lucru în mod expres vor fi nedeterminate, lăsând loc pentru aplicabilitate 


diferențiată. 


3) Abstractizarea. Aceia care acceptă că argumentele lui Kant identifică unele principii 
ale datoriei care nu impun o uniformitate rigidă avansează o altă versiune a acuzatiei de 
formalism. Ei susţin că filosoful identifică principii etice, dar că ele sunt „prea abstracte” 
pentru a ghida acţiunea, deci teoria nu are finalitate practică. Principiile datoriei 
formulate de Kant sunt cu siguranţă abstracte şi el nu oferă un set detaliat de instrucţiuni 
pentru aplicarea lor. Nu există un algoritm moral de genul celui propus de către utilitarişti 
şi valabil în condiţiile în care am dispune de suficiente informaţii privind toate opţiunile 
posibile. Kant subliniază faptul că aplicarea particulară a principiilor implică deliberare. 
El sustine şi că principiile sunt şi trebuie să fie abstracte: ele sunt constrângeri (si nu 
algoritmi) care pot doar ghida (nu şi determina) decizia. A duce o viaţă morală înseamnă 
a găsi acele căi de acţiune care respectă toate obligaţiile şi nu încalcă nici o prohibitie de 
natură morală. Nu există nici o procedură automată de identificare a acestor căi sau a 
tuturor acestor căi. Totuşi, trebuie să începem a fi morali prin a ne asigura că intenţiile 
noastre nu sunt incompatibile cu acţiunile datoriei. 


4) Sursele conflictuale de obligaţie. Această critică arată că etica kantianá identifică 
un set de principii care pot intra în conflict. Cerinta de fidelitate şi cea de a-i ajuta pe alţii 
se pot dovedi contradictorii. Critica se verifică în cazul eticii kantiene ca şi în cel al 
oricărei etici de principii. De vreme ce „compromisurile” între diferite obligaţii nu sunt 
incluse în teorie, nu există nici o procedură de rezolvare a acestor conflicte. Pe de altă 

parte, de vreme ce teoria este doar un set de constrângeri, cerinta esenţială este de a găsi 
acele acţiuni care se încadrează în aceste constrângeri. Problema surselor multiple de 
obligaţie apare doar atunci când este imposibilă identificarea acestor acţiuni. Kant nu 
oferă nici o soluţie ; acuza adusă virtuţii de către avocaţii eticii (de exemplu, Bernard 
Williams, Martha Nussbaum), conform căreia Kant nu menţionează nimic despre regretul 
exprimat la încălcarea sau neglijarea unui angajament moral, este indreptatita. 


5) Sursa înclinațiilor. Un alt curent de critici din această literatură secundară se 
referă la psihologia morală a lui Kant. Kant ne cere să actionám „din datorie”, deci nu 
conform înclinațiilor, şi ajunge astfel la concluzia că acţiunile care ne oferă satisfacţie nu 
au valoare morală. Această interpretare severă, sugerată poate prima dată de Schiller, 
implică o seamă de chestiuni complicate. Acţiunea „din datorie” este pentru Kant 
acţiunea pe baza unei maxime a datoriei care aduce un sentiment de „adânc respect 
pentru lege”. Acest respect este un răspuns, si nu o sursă a valorii morale. El este 
compatibil cu acţiunile făcute din înclinaţie şi care aduc deci satisfacţie. Dintr-un punct 
de vedere aparent, conflictul dintre datorie şi înclinaţie este doar epistemologic ; ştim cu 
siguranţă cá actionám din datorie doar dacă lipseşte înclinația. Din alte puncte de vedere, 
problema este mai profundă şi conduce la acuzaţia mai gravă că etica kantiană nu oferă 
o explicaţie pentru acţiunile incorecte din punct de vedere moral. 


6) Nici o explicaţie pentru acțiunile incorecte din punct de vedere moral. Kant este 
acuzat şi că recunoaşte numai acţiunile libere complet autonome - adică realizate pe baza 
unui principiu universal - şi acţiunile care reflectă dorinţele şi înclinațiile naturale. El nu 
include deci în teoria sa acţiunile libere, imputabile, dar greşite. Kant cred totuşi că poate 
face acest lucru din moment ce oferă frecvent exemple de astfel de acţiuni. Această 
acuzaţie reflectă probabil eşecul de a menţine distincţia dintre afirmaţia că agenţii liberi 
trebuie să fie capabili de acţiuni autonome (în sensul kantian sau în cel al concepţiei lui 
Rousseau care leagă autonomia de morală) şi afirmaţia că agenţii liberi acţionează 
întotdeauna autonom. Imputabilitatea presupune capacitatea de a acţiona autonom, dar 
este posibil ca această capacitate să nu fie întotdeauna exercitată. Acţiunile incorecte nu 
sunt într-adevăr autonome, dar ele sunt mai degrabă alese decât induse mecanic de 
dorinţele sau de înclinațiile noastre. 


vii. Etica lui Kant 


Etica lui Kant şi imaginea care o înlocuieşte adesea în dezbaterile contemporane nu 
epuizează etica Kantiană. Termenul este acum folosit pentru o varietate de poziţii sau 
angajamente etice cvasikantiene. Uneori, sfera de utilizare este foarte largă. Anumiți 
autori vor vorbi despre etica lui Kant având în minte teorii ale drepturilor, teorii bazate 
mai mult pe acţiune decât pe rezultate sau orice altă poziţie care acordă drepturilor 
prioritate în faţa binelui. În aceste cazuri, punctele de asemănare cu etica lui Kant sunt 
mai degrabă generale - de exemplu, preocuparea pentru principiile universale şi respectul 

pentru indivizi sau pentru drepturile omului. În alte cazuri se observă o asemănare mai 
concretă - de exemplu, angajamentul faţă de un principiu moral suprem de factură 
neutilitaristă sau faţă de afirmaţia că etica se bazează pe rațiune. Înțelegerea specifică a 
eticii kantiene variază foarte mult de la un context la altul. 

Cel mai precis program etic kantian a fost elaborat de John Rawls, care şi-a numit un 
stadiu al dezvoltării teoriei sale „constructivism kantian”. Multe trăsături ale operei lui 
Rawls sunt de factură kantiană, în special concepţia sa asupra principiilor etice determinate 
de constrângeri exercitate asupra principiilor alese de către agenţii rationali. Totuşi, 
constructivismul lui Rawls pleacă de la o altă concepţie a rationalitatii decât cea a lui 
Kant. Rawls identifică principiile care ar fi alese de fiinţele rationale - cărora le atribuie 
anumite scopuri specificate arareori -, şi nu principiile care ar putea fi alese indiferent 
de scopurile particulare. Acest aspect dă naştere la diferenţe importante între opera lui 
Rawls, deşi de factură kantiană, şi etica lui Kant. În ciuda folosirii etichetei de „Kantianism” 
pentru opera lor, alti autori sunt şi mai slab legati de Kant - de exemplu, multi dintre ei 
nu explică noţiunea de virtute sau chiar neagă posibilitatea unei astfel de explicaţii ; 
mulţi consideră că drepturile, şi nu obligaţiile sunt fundamentale ; aproape toţi formulează 
teorii ale acţiunii bazate pe preferinţe şi oferă o concepţie instrumentală asupra rationalitatii. 
Toate aceste aspecte sunt incompatibile cu etica lui Kant. 


viii. Moştenirea kantiană 


Etica lui Kant a devenit paradigma cea mai influentă care a încercat să pledeze pentru 
principii morale universale formulate fără referire la preferinţe sau la un fundal teologic. 
Speranţa de a identifica astfel de principii universale, atât de vizibilă în discuţiile despre 
dreptate şi în mişcarea pentru drepturile omului, este supusă permanent provocărilor 
comunitariene, insistentei istoriciste de a nu merge dincolo de discursurile şi tradiţiile 
societăţilor particulare şi insistentei utilitariene potrivit căreia principiile derivă din 
preferinţe. Pentru cei care nu se simt atraşi de nici una dintre aceste viziuni, sloganul 
neokantian : „Înapoi la Kant! ” rămâne o provocare ce trebuie fie explorată, fie respinsă. 

— 15 — 
Traditia contractului social 


Will Kymlicka 


Orice teorie morală trebuie să răspundă următoarelor întrebări: care sunt cerinţele 
moralei pentru individ şi de ce ar trebui să ne supunem acestor cerinţe ? Mare parte din 
atracţia abordării contractualiste în etică se datorează răspunsurilor simple pe care 
aceasta pare să le ofere: cerinţele moralei se stabilesc pe baza unor contracte pe care 
indivizii le încheie în scopul reglementării interacțiunilor sociale şi trebuie să ne supunem 
lor deoarece am fost de acord cu ele. Ce ar putea fi mai simplu? 

Aparenta simplitate a abordării este totuşi înşelătoare, deoarece ea cuprinde teorii 
diferite care oferă explicaţii divergente pentru conţinutul şi forţa normativă a „contractului”. 
Morala contractualistă ne cere să „ne alăturăm celorlalţi pentru a acţiona în moduri pe 
care fiecare, împreună cu ceilalţi, le putem accepta drept standard moral comun” (Diggs, 
1982, p. 104). Dacă nu operăm însă cu o definiţie a contractului liber şi raţional, atunci 
aproape orice teorie poate fi descrisă ca fiind contractualistă, de vreme ce aproape orice 
teorie pretinde că oferă un standard moral comun pe care indivizii îl pot adopta în mod 
liber şi raţional. A pleda pentru o teorie înseamnă a arăta că cerinţele sale sunt rezonabile 
şi că oamenii ar trebui să le accepte în mod voluntar. Dacă dorim să stabilim limite 
pentru etica contractualistă, trebuie să limităm tipurile motivelor la care se face apel în 
crearea contractului şi tipurile de condiţii în care apare aceasta. Dar ce tip de motive şi 
condiţii fac dintr-o teorie morală una contractualistă in mod evident? Voi aborda această 
chestiune din punct de vedere istoric pentru a vedea unde şi de ce a apărut o tradiţie 
contractualistă. 


i. Scurt istoric 


Deşi abordarea contractualistă în etică îşi are rădăcinile în Antichitatea greacă, ea a 
început să capete vizibilitate în timpul Iluminismului. În sistemele teleologice şi religioase 
care au dominat gândirea preiluministă, s-a considerat că obligaţiile morale îşi au sursa 
în ordinea naturală sau în cea divină. Fiecare individ are un loc sau o funcţie determinate 
natural sau divin şi care îi indică datoriile morale. Pe măsură ce Iluminismul a atacat 
elemente variate ale acestor sisteme de etică mai vechi, filosofii au recurs la teoriile 

contractului social pentru a umple golul. Unul dintre primele elemente atacate a fost 
doctrina dreptului divin ale regilor. 

Chiar şi cei care erau de acord cu instituţia monarhică nu mai puteau accepta faptul 
că tronul era ocupat de o anumită persoană pe baza unui drept divin. Monarhii nu erau 
altceva decât oameni obişnuiţi care moşteneau sau uzurpau o poziţie extraordinară. Este 
atunci legitim ca unii să îi conducă pe alţii din moment ce toţi suntem egali de la natură ? 

Primele teorii ale contractului social s-au cristalizat în jurul acestei întrebări minimale — 
cum se explică obligaţia noastră politică fata de aceşti oameni obişnuiţi ? Esenţa răspunsului 
dat este următoarea: deşi nu există nici o obligaţie naturală sau divină de a ne supune 
unor anumiţi conducători, ne putem asuma în mod voluntar această obligaţie prin 
promisiunea de a ne supune bazată pe obligaţia noastră personală de a ne ţine promisiunile 
(obligaţie personală considerată firească în dreptul natural sau în creştinism). 

De ce ar accepta oamenii să fie guvernati? De vreme ce relaţiile politice nu au o bază 
naturală, înseamnă că starea naturală a omenirii este prepolitică. Oamenii sunt liberi şi 
egali de la natură în sensul că nu există nici o autoritate superioară învestită cu puterea 
de a le porunci sau cu responsabilitatea de a le proteja interesele. Totuşi, această „stare 
naturală” creează nesiguranţă — fără existenţa unui guvernământ, normele sociale nu pot 
fi aplicate, iar cei care le încalcă nu sunt pedepsiţi corespunzător. Oamenii vor cădea 
deci de acord să instituie un guvernământ căruia să îi cedeze anumite puteri în condiţiile 
în care acesta se angajează să le asigure securitatea. Astfel se legitimează conducerea 
unora de către alţii, în ciuda egalităţii de la natură. Conducătorii primesc un mandat de 
la cei conduşi şi au misiunea de a proteja interesele acestora. Pentru teoreticienii clasici 
ai contractului social, legitimarea obligaţiei politice se face prin determinarea tipului de 
contract asupra înfiinţării autorităţii politice la care ar ajunge indivizii din starea de 
natură. Termenii contractului vor stabili obligaţiile guvernământului şi ale cetăţenilor. 
Dar, deşi teoreticienii contractualişti au legitimat obligaţia politică prin promisiunea 
contractuală, abordarea lor se încadra de fapt într-o teorie morală necontractualistă. 
Ideea contractului social a fost utilizată pentru a-i constrânge pe conducătorii politici, 
dar conţinutul şi forţa justificativá ale acestui contract se bazează pe o teorie preexistentá 
a obligaţiilor şi drepturilor naturale, unul dintre elementele ei fiind obligaţia de a-ţi tine 
promisiunea. (Vezi capitolul 13, „Dreptul natural”.) 

Acest tip de contractualism politic a fost abandonat în cursul secolului al XIX-lea. 
Fenomen inevitabil, dacă avem în vedere cele două defecte majore. În primul rând, nu 
a existat niciodată un astfel de contract, iar în lipsa lui nici cetăţenii şi nici guvernământul 
nu sunt obligaţi prin vreo promisiune. În consecinţă, toate guvernămintele existente, 
oricât de bune şi drepte, nu se bucură de legitimitatea acordată de teoria contractului 
social. O ipoteză neplauzibilă. Se consideră în mod normal că legitimitatea guvernământului 
este determinată de justetea acţiunilor sale, şi nu de natura contractuală a originilor sale 
istorice. Teoreticienii contractualişti au dorit să legitimeze guvernele drepte (conducătorii 
drepţi sunt aceia care îşi tin promisiunile contractuale), dar insistența lor asupra existenţei 
unui contract propriu-zis delegitimează în aceeaşi măsură guvernele nedrepte, ca şi pe 
cele drepte. Putem presupune că oamenii ar fi semnat un contract de supunere fata de 
conducătorii drepţi, dacă li s-ar fi cerut acest lucru şi deci putem vorbi de un „contract 

ipotetic” între conducători şi cei conduşi. Dar o promisiune ipotetică nu mai e o 
promisiune, din moment ce nimeni nu şi-a asumat vreo obligaţie. Trebuie să îmi respect 
promisiunile, nu promisiunile ipotetice. Ideea contractului social pare, astfel, fie absurdă 
din punct de vedere istoric, dacă se încearcă identificarea promisiunilor propriu-zise, fie 
nesemnificativă din punct de vedere moral, dacă se încearcă identificarea unor promisiuni 
pur ipotetice. Chiar dacă presupunem că apariţia unui guvernământ s-a bazat pe un 
contract, cum justificám obligaţia politică a generaţiilor care s-au născut pur şi simplu 
sub acel guvernământ şi trebuie să se supună automat legilor acestuia ? 

În al doilea rând, contractualiştii susţin că trebuie să ne supunem deoarece trebuie să 
ne respectăm promisiunile, dar, aşa cum remarca Hume, şi ei „sunt puşi în dificultate de 
întrebarea: De ce ar trebui să ne respectăm promisiunile ?” (Barker, 1960, p. 229). 
Aceleaşi elemente care pun în discuţie existenţa unei obligaţii politice naturale aruncă o 
umbră de îndoială asupra existenţei unei obligaţii personale naturale de a ne respecta 
promisiunile. Se pare deci că teoria contractului social, venită ca un răspuns la disoluția 
eticii preiluministe, nu a făcut decât să înlocuiască o datorie naturală discutabilă cu o alta. 

În ciuda acestor defecte, teoria contractualistă clasică conţine elemente de atracţie 
pentru teoreticienii morali contemporani. Într-adevăr, teoria contractualistă a cunoscut o 
remarcabilă revigorare în ultimii ani. Teoria contemporană este mai ambițioasă decât 
predecesoarea sa istorică, deoarece încearcă să ofere o justificare contractualistă nu 
numai pentru obligaţia politică, ci şi pentru obligaţia personală pe care contractualismul 
clasic a considerat-o evidentă. S-ar părea că o justificare pe baze contractuale a obligaţiei 
personale este şi mai puţin plauzibilă. Justificarea obligaţiei politice pune multe probleme 
practice, dar stabilirea unor baze contractuale pentru obligaţiile personale este aproape 
o imposibilitate logică. Nu are sens să susţinem că oamenii ar putea să semneze un 
contract prin care se angajează să îşi respecte promisiunile contractuale. Totuşi, contrac- 
tualismul contemporan nu pune accentul pe respectarea promisiunilor, ci pe alte două 
elemente tradiţionale : 1) obligaţiile au o natură convenţională, nu divină şi provin din 
interacţiunea indivizilor egali de la natură; 2) obligaţiile convenţionale protejează 
interesele umane fundamentale. Combinând aceste două elemente, putem (re)interpreta 
contractele sociale nu ca promisiuni în primul rând, ci ca instrumente de identificare a 
convențiilor sociale care promovează interesele membrilor unei societăţi. 


ii. Abordări contractualiste curente în etică 


Teoria contemporană a contractului social se prezintă sub două forme principale. Deşi 
ambele acceptă viziunea contractualistă clasică a oamenilor egali de la natură, perspectiva 
lor asupra acestei egalitati este diferită. Una dintre abordări pune accentul pe egalitatea 
naturală în ceea ce priveşte forţa fizică din cauza căreia este reciproc avantajos pentru 
oameni să accepte convenţii care recunosc şi protejează interesele şi posesiunile tuturor. 
Cealaltă abordare subliniază egalitatea statutului moral datorită căreia interesele fiecărui 
individ devin o preocupare comună sau impartialá. Acest tratament impartial este 
exprimat în convenţii care recunosc interesele şi statutul moral al fiecărui individ. Îi voi 

numi pe adeptii teoriei avantajului reciproc ,,contractualisti hobbesieni”, iar pe cei ai 
teoriei impartialitatii „contractualişti kantieni", Hobbes şi Kant fiind părinţii celor două 
forme ale teoriei contractualiste. 


1) Contractualismul hobbesian : morala ca avantaj reciproc 


Din punctul de vedere al contractualiştilor hobbesieni, viziunea modernă asupra lumii 
exclude noţiunile anterioare de drepturi divine sau de obligaţii naturale. De câte ori 
încercăm să identificăm valori morale obiective descoperim de fapt preferinţe subiective 
ale indivizilor. Nu există deci scopuri bune sau rele în sine şi nici mijloace bune sau rele 
în sine - chiar dacă asta presupune a face rău altora. Totusi, desi a face rău nu e greşit 
în sine, ar fi mai avantajos să nu fac acest lucru în condiţiile în care toţi ceilalţi nu îmi 
vor face rău. O astfel de convenţie este reciproc avantajoasă - nu trebuie să irosim 
resurse în apărarea propriei persoane sau a proprietăţii şi putem pune bazele unei 
cooperări stabile. Deşi a face rău nu este greşit în sine, fiecare persoană are de câştigat 
prin acceptarea convenției care defineşte această acţiune ca fiind greşită. 

Conţinutul acestor convenţii este subiect de negociere - fiecare persoană va dori ca 
acordul rezultat să îi protejeze cât mai mult interesele, constrângându-le cât mai puţin 
posibil. Deşi convențiile sociale nu sunt de fapt contracte, putem vedea în negocierea 
convențiilor reciproc avantajoase un proces de stabilire a unui „contract social". Si, cu 
toate că acest contract social nu îşi propune drept obiectiv apărarea noţiunilor tradiţionale 
ale obligaţiei morale, el va include unele dintre constrângerile considerate de către 
teoreticienii clasici datorii naturale - de exemplu, datoria de a nu fura sau datoria de a 
împărți corect beneficiile cooperării. Conventiile reciproc avantajoase înlocuiesc într-un 
fel morala tradiţională şi sunt considerate, din această cauză, un cod „moral”, deşi este 
„generat în calitate de constrângere raţională începând cu premisele amorale ale alegerii 
raţionale” (Gauthier, 1986, p. 4). Gauthier vorbeşte inspirat de un „artificiu moral” 
deoarece constrange în mod artificial acţiunile pe care oamenii au dreptul natural de a le 
realiza. Deşi constrângerile rezultate se suprapun parţial cu obligaţiile morale tradiţionale, 
suprapunerea este departe de a fi completă. Avantajul rezultat în urma respectării unei 
convenţii depinde de puterea de negociere a fiecăruia, iar cei puternici şi talentaţi au mai 
multă putere decât cei slabi şi infirmi. Aceştia din urmă nu produc lucruri valoroase, iar 
ceea ce produc poate fi pur şi simplu expropriat de ceilalţi fără teamă de retorsiune. De 
vreme ce este puţin de câştigat din cooperarea cu cei slabi şi nu au motive să se teamă de 
retorsiune, cei puternici nu prea au motive de a accepta convențiile care îi ajută pe cei slabi. 

Conventiile rezultate vor acorda drepturi unor categorii variate, dar, de vreme ce 
aceste drepturi depind de puterea de negociere, contractualismul hobbesian nu consideră 
că indivizii posedă un statut sau drepturi morale inerente. Într-adevăr, din această 
perspectivă, sclavia sau crima sunt permise, deoarece „atunci când diferenţele personale 
sunt suficient de mari”, cei puternici vor avea capacitatea de a-i „elimina” pe cei slabi, 
de a le lua posesiunile stabilind astfel „o înţelegere asemănătoare sclaviei” (Buchanan, 
1975, pp. 59-60). Aceasta este mai mult decât o posibilitate abstractă. Diferenţele 
personale sunt chiar covârşitoare în cazul creaturilor umane fără apărare sau cu deficienţe, 

ca, de exemplu, copiii şi cei cu handicapuri congenitale, care nu intra, in consecinţă, in 
„zona moralei” (Gauthier, 1986, p. 268). 

Am menţionat mai devreme că acest tip de abordare acceptă viziunea contractualista 
clasică a egalităţii de la natură. Ce fel de egalitate promovează însă o teorie pregătită să 
accepte sclavia celor lipsiţi de apărare ? Deoarece teoria nu recunoaşte nici un statut 
moral inerent, orice egalitate a drepturilor între indivizi presupune egalitatea lor fizică. 
Hobbesienii pretind că, de vreme ce indivizii sunt egali în ceea ce priveşte abilităţile şi 
vulnerabilitatile fizice (abilităţi egale de a le face rău altora şi vulnerabilitati egale în a 
fi victima altora), atunci ei trebuie să manifeste o preocupare egală fata de toti ceilalţi 
deoarece au nevoie de un acord care să ofere motive pentru abtinerea de la exercitarea 
puterii de a face rău. Bineînţeles, hobbesienii ştiu că această ipoteză asupra egalităţii 
fizice este adeseori falsă. Opinia lor nu este că oamenii sunt într-adevăr egali de la 
natură, ci că morala este posibilă numai în măsura în care ei ar fi aşa. Fiecare are 
dreptul natural de a folosi orice mijloace disponibile ; constrângerile morale vor apărea 
numai dacă indivizii dispun de puteri aproximativ egale. Doar în acest caz individul 
câştigă din protecţia persoanei şi proprietăţii sale mai mult decât pierde prin abtinerea de 
la a-i folosi pe ceilalţi ca sclavi. Egalitatea nu este totuşi suficientă deoarece inegalitatile 
artificiale pot, de asemenea, submina baza necesară a constrângerilor morale. Indivizii 
care dispun de capacităţi fizice similare pot avea capacităţi tehnologice extrem de inegale, 
iar cei care posedă un nivel mai avansat de tehnologie dictează de obicei termenii 
interacțiunii sociale. Într-adevăr, tehnologia poate conduce la instaurarea unei „puteri 
irezistibile” (Hobbes) care „ar justifica toate acţiunile”. Constrângerea morală nu şi-ar 
avea locul într-o astfel de lume. 

Poate fi considerat contractualismul hobbesian o teorie morală ? Este evident că nu se 
încadrează în ceea ce înţelegem în mod obişnuit prin morală. Hobbesienii susţin că 
drepturile decurg din constrângerile necesare asigurării cooperării reciproc avantajoase, 
chiar şi atunci când această cooperare înseamnă de fapt exploatarea unor indivizi de către 
alţii. Totuşi, în accepțiunea sa curentă, morala sustine că activităţile reciproc avantajoase 
trebuie să respecte în primul rând drepturile celorlalți indivizi, inclusiv drepturile acelora 
care nu se pot apăra singuri. Poate fi avantajos pentru cel puternic să îl facă pe cel slab 
sclavul său, dar acesta are prioritate în căutarea dreptăţii. În mod normal, considerăm că 
obligaţiile noastre morale sunt întărite, şi nu slăbite de vulnerabilitatea celorlalţi. 
Avantajul reciproc nu poate constitui baza moralei în accepțiunea ei curentă, deoarece 
există principii morale anterioare urmăririi avantajului reciproc. 

Bineînţeles, acest apel la morala cotidiană ne poate induce în eroare. Esenţa abordării 
hobbesiene este că nu există obligaţii naturale şi că nu există „o diferenţă morală reală 
între bine şi rău pe care toţi indivizii au obligaţia de a o respecta” (Gough, 1957, p. 118). 
A susţine că contractualismul hobbesian ignoră obligaţia respectării celor slabi nu este 
un argument valabil împotriva acestei teorii, din moment ce tocmai existenţa unor astfel 
de obligaţii morale este pusă în discuţie. Dar dacă acest tip de contractualism neagă 
existenţa unei diferenţe morale reale între bine şi rău pe care indivizii ar trebui să o 
respecte, atunci el nu reprezintă un tip de morală, ci o alternativă la morală. Teoria 
pledează pentru egalitatea celor puternici, acceptând exploatarea în toate cazurile în care 

„diferenţele dintre indivizi sunt suficient de mari” şi nu oferă principii pe baza cărora am 
putea prefera dreptatea exploatării. Oamenii acţionează drept nu pentru a respecta o 
valoare morală, ci pentru că nu au suficientă putere şi trebuie deci să se mulţumească cu 
morala. O teorie care neagă că morala este o valoare poate fi un instrument de analiză 
util pentru egoismul rational (vezi capitolul 16, „Egoismul”) sau pentru realpolitik, dar 
nu şi o explicaţie pentru justificarea morală. 

Aşa cum am mai spus, acest punct de vedere nu constituie un argument pentru 
respingerea teoriei. Faptul că acest tip de contractualism nu se încadrează în viziunile 
standard asupra moralei nu va îngrijora pe nimeni care nu crede în aceste viziuni. Dacă 
viziunile standard sunt irealizabile şi dacă acest tip de contractualism nu are nimic de-a 
face cu morala, cu atât mai rău pentru morală. Morala hobbesiană ar putea fi lucrul cel 
mai bun pe care îl putem spera într-o lume fără obligaţii naturale sau valori obiective. 


2) Contractualismul kantian : morala ca impartialitate 


Al doilea curent al contractualismului contemporan îl contrazice în multe aspecte pe 
primul. Contractul social este folosit pentru a dezvolta, mai degrabă decât pentru a 
înlocui noţiunea tradiţională a obligaţiei morale ; ideea contractului este folosită pentru 
a explica morala inerentă a individului mai degrabă decât pentru a genera o morală 
artificială ; prin contractul social se neagă şi nu se reflectă puterea inegală de negociere. 
Atât premisele, cât şi concluziile acestui curent diferă radical de ale primului. 

Cel mai cunoscut exponent al contractualismului kantian este John Rawls. Din punctul 
său de vedere, indivizii „îşi sunt propriile surse de principii valide” - adică indivizii 
contează din punct de vedere moral nu pentru că pot face rău sau bine altora (conform 
teoriei hobbesiene), ci pentru că ei sunt „scopuri în sine”. Acest principiu kantian 
contine un concept al egalităţii morale - fiecare persoană contează (şi aceasta într-o 
manieră egală) şi are dreptul la tratament egal. Această noţiune a tratamentului egal dă 
naştere la nivel social unei „teorii naturale a dreptăţii”. Avem obligaţia de a promova 
instituţiile drepte, obligaţie derivată nu din consimtámánt sau avantaj reciproc, ci pur şi 
simplu datorată celorlalţi. Care este conţinutul obligaţiei naturale a dreptăţii ? Putem 
intui ce înseamnă tratamentul egal, dar avem nevoie şi de proceduri pentru a determina 
sensul exact al dreptăţii. În viziunea lui Rawls, ideea contractului social este o astfel de 
procedură, deoarece contine un principiu de bază al deliberării impartiale — fiecare 
persoană trebuie să ia în calcul nevoile celorlalți consideraţi „indivizi liberi şi egali”. 

Aşa cum am văzut însă, contractele nu se încheie întotdeauna între indivizi liberi şi 
egali şi nu iau mereu în calcul nevoile celor slabi. Mulţi cred că acesta este rezultatul 
inevitabil al oricărei teorii contractualiste, deoarece contractele, în sensul legal obişnuit, 
sunt acorduri încheiate între persoane care caută să obţină mai degrabă un profit maxim 
pentru ele însele decât un tratament egal pentru toţi participanţii la contract. Rawls crede 
totuşi că problema nu este ideea unui contract între participanţi care îşi urmăresc 
scopurile particulare, ci că ea este reprezentată de condiţiile încheierii acordului. Un 
contract poate oferi tratament egal numai în cazul în care este negociat de pe o poziţie 
egală, numită de Rawls „poziţie iniţială”. 

Ce înseamnă o poziţie iniţială de egalitate ? Rawls sustine că această poziţie „corespunde 
stării naturale din teoria tradiţională a contractului social” (1971, p. 12). Dar în această 
stare naturală cei puternici au o mai mare putere de negociere şi nu este deci o poziţie 
de egalitate reală. Rawls încearcă să asigure această egalitate lipsindu-i pe oameni de 
conştiinţa statutului social final. Ei trebuie să cadă de acord asupra principiilor dreptăţii 
acoperiţi de un „văl al ignoranței” - fără a-şi cunoaşte talentele sau infirmitátile şi fără 
să ştie ce poziţie ar urma să ocupe în societate. Se presupune că fiecare contractant va 
pleda pentru acele prevederi care îi sunt cele mai favorabile lui. Dar, de vreme ce nimeni 
nu îşi cunoaşte viitoarea pozite socială, a le cere contractantilor să decidă ce este mai 
bine pentru ei va avea aceleaşi consecinţe cu a le cere să decidă impartial ce e mai bine 
pentru fiecare. Pentru a decide din spatele unui val al ignorantei care principii imi vor fi 
cele mai favorabile, trebuie să mă pun în locul fiecăruia dintre contractanti şi să vad care 
principii sunt favorabile pentru ei; şi eu pot fi unul dintre ei. Combinată cu principiul 
vălului ignoranței, ipoteza interesului propriu are acelaşi efect cu cea a bunávointei, 
deoarece trebuie să mă identific cu oricare alt membru al societăţii şi să actionez ca şi 
cum binele acestuia ar fi la fel cu al meu. În acest fel, acordurile realizate din poziţia 
iniţială acordă tratament egal tuturor. Poziţia iniţială „reprezintă egalitatea dintre fiinţele 
umane în calitatea lor de persoane morale” (Rawls, 1971, p. 190), şi numai încheiat 
dintr-o astfel de poziţie, contractul devine un instrument util în determinarea conţinutului 
obligaţiei naturale de dreptate. 

Acesta este deci rolul contractului social al lui Rawls încheiat dintr-o poziţie de 
egalitate (este mai degrabă o generalizare a Regulii de Aur decât o generalizare a 
doctrinei stării naturale). Nu toţi contractualiştii kantieni pleacă de la poziţia iniţială a lui 
Rawls, dar, ca şi acesta, ei înlocuiesc tradiționala stare naturală cu poziţii care îi determina 
pe fiecare dintre contractanti să acorde tratament impartial intereselor fiecărui membru 
al societăţii. Deşi nu cad de acord asupra principiilor care ar fi selectate de contractantii 
impartiali, aceştia admit diferite forme de egalitate în drepturi şi resurse. Inegalitatile nu 
sunt interzise, dar cerința de deliberare impartialá sugerează că inegalitatile trebuie 
justificate în fata celor defavorizati şi poate chiar supuse vetoului acestora. Ca şi abordarea 
hobbesiană, contractualismul de tip kantian oferă o versiune a egalităţii de la natură. 
Pentru kantieni însă, această egalitate naturală se referă la o egalitate morală de substanţă - 
într-adevăr, esenţa contractualismului kantian este că „înlocuieşte inegalitatea fizică cu 
cea morală” (Diggs, 1981, p. 282). 

Ce putem înţelege din acest tip de teorii contractualiste ale moralei ? Ele sunt atractive 
pentru acele persoane (majoritatea, bănuiesc) care aderă la premisele egalităţii morale şi 
ale dreptăţii. Contractualismul kantian dă expresie credinţei larg răspândite că impartialitatea 
este decisivă din punctul moral de vedere, adică acel punct de vedere din care toate 
persoanele contează în mod egal. Această credinţă este regăsită nu numai în etica lui 
Kant, ci în întreaga tradiţie etică a Occidentului atât creştină (toţi suntem copiii lui 
Dumnezeu), cât şi laică (utilitarismul furnizează o interpretare necontractualistă, proprie 
a imperativului de a-i gândi pe toţi în mod egal; vezi capitolul 40, „Prescriptivismul 
universal” pentru o altă interpretare necontractualistă). Spre deosebire de versiunea 

hobbesiană, contractualismul kantian include aceste elemente de bază ale înţelegerii 
morale contemporane. 

Nu este clar însă dacă instrumentul contractului apără sau contribuie la dezvoltarea 
acestor teorii. În viziunea lui Rawls, contractantii impartiali vor cădea de acord asupra 
împărţirii egale a resurselor, cu excepţia cazului în care inegalitatea acţionează în avantajul 
celor mai defavorizati. Se convine asupra acestui principiu deoarece contractantii impartiali 
nu vor risca (după Rawls) să devină perdantii unei societăţi inegalitariene, chiar dacă 
acest risc este mai mic în comparaţie cu posibilitatea de a fi unul dintre câştigători. Dar, 
recunoaşte Rawls, putem face şi alte presupuneri referitoare la contractanti, caz in care 
ei ar putea conveni asupra altor principii. Dacă sunt dispuşi să rişte, ei ar putea opta 
pentru principii utilitariste care să maximalizeze utilitatea pe care fiecare o va avea în 
cadrul societăţii, dar care aduce în acelaşi timp riscul de a fi sacrificați pentru binele 
superior al celorlalţi. Poziţia iniţială poate fi descrisă în mai multe variante, astfel încât 
„pentru fiecare concepţie tradiţională a dreptăţii există o interpretare corespondentă a 
poziţiei iniţiale în care se convine asupra principiilor acesteia” (Rawls, 1971, p. 121). 
Cum putem şti atunci care interpretare este cea mai potrivită? Rawls afirmă că trebuie 
să decidem determinând care interpretare avansează principiile care se potrivesc concepţiei 
noastre despre dreptate. Dacă principiile propuse de o interpretare a poziţiei iniţiale nu 
se identifică cu aceasta, trebuie să căutăm altă interpretare care să răspundă mai bine 
acestei cerinţe. 

Dar dacă fiecare teorie a dreptăţii oferă o interpretare particulară a momentului 
contractual, atunci trebuie să decidem în prealabil ce teorie acceptăm pentru a şti care 
descriere a poziţiei iniţiale este cea mai potrivită. Rawls se opune riscului de a pierde în 
beneficiul altora şi acela al pedepsirii celor cu handicapuri naturale ; el se opreşte deci 
asupra unei descrieri particulare a poziţiei iniţiale. Cei care nu sunt de acord cu Rawls 
asupra acestor aspecte se vor opri asupra unei interpretări diferite. Această dispută nu 
poate fi rezolvată prin apelul la acordul contractual. Problema ar fi şi mai confuză dacă 
fiecare parte ar invoca în sprijinul propriei teorii a dreptăţii momentul contractual, de 
vreme ce acesta presupune deja existenţa unei concepţii asupra dreptăţii. Este deci 
necesar ca toate principiile majore ale dreptăţii să fie decise în prealabil pentru a putea 
alege o interpretare a poziţiei iniţiale. Contractul devine însă redundant. 

Deşi ideea contractului social încheiat în poziţia iniţială nu poate justifica credinţele 
morale, de vreme ce le presupune, ea serveşte totuşi nişte scopuri utile. Poate creşte 
fermitatea credințelor morale (acordurile contractuale trebuie să fie explicite si formulate 
public), le poate face mai vii (vălul ignoranței este expresia vie a cerintei morale de a ne 
pune în locul altora) şi poate conferi o încărcătură emoţională angajamentului nostru faţă 
de ele (vălul ignoranței conferă o încărcătură emoţională afirmației potrivit căreia am 
accepta un anumit principiu indiferent de modul în care ne-ar afecta). În aceste feluri şi 
nu numai, instrumentul contractual imprimă impartialitate principiilor esenţiale ale 
moralei, fără a le putea apăra însă. Pe de altă parte, contractul nu trebuie să dea expresie 
acestor principii esenţiale. Impartialitatea a fost exprimată mai degrabă prin intermediul 
persoanelor ideale care simpatizează cu soarta tuturor celorlalţi decât prin contractantii 
impartiali. Ambele teorii susţin că agentul moral trebuie să adopte un punct de vedere 

impartial, dar, intrucat contractantii impartiali vad in fiecare membru al societatii o 
potenţială sursă a binelui propriu, cei care simpatizează cu toţi ceilalți văd fiecare 
persoană ca o componentă a binelui propriu, de vreme ce înţeleg şi împărtăşesc destinul 
fiecăreia. Cele două teorii folosesc instrumente diferite, dar diferenţa este mai degrabă 
superficială, de vreme ce ambele forţează agentul să adopte o perspectivă care îi neagă 
cunoaşterea sau posibilitatea de a-şi promova binele particular. Într-adevăr, este adesea 
dificil să distingi între contractantii impartiali şi cei care simpatizează cu toti ceilalţi. 

Tratamentul impartial poate fi generat şi fără ajutorul instrumentelor speciale, ci doar 
prin a cere agenţilor să ofere tratament egal, păstrându-şi cu toate acestea cunoaşterea 
binelui propriu şi posibilitatea de a-l promova. Cerem fiecărui agent să respecte interesele 
celorlalţi, nu pentru că astfel îşi promovează binele propriu, ci pentru că promovează 
binele acestora, iar ei toţi sunt scopuri în sine a căror bunăstare este la fel de importantă 
moral ca şi cea a agentului. Aşa cum am văzut, această concepţie asupra impartialitatii 
a fost preluată în multe teorii etice necontractualiste, fără a fi nevoie de instrumente 
speciale pentru a o exprima. Într-adevăr, există un soi de perversitate ciudată în folosirea 
contractualismului Kantian pentru a exprima ideea egalităţii morale. Conceptul vălului 
ignoranței încearcă să evidentieze ideea că ceilalţi contează pentru ei înşişi, nu numai ca 
parte a propriului nostru bine. Acest lucru este făcut însă impunând o perspectivă din 
care binele celorlalţi este pur şi simplu o componentă a binelui propriu (real sau posibil) ! 
Rawls încearcă să minimalizeze gradul în care indivizii din poziţia iniţială consideră 
diferitele tipuri de vieţi posibile ca rezultat al unei alegeri egoiste ; contractul social 
încurajează însă această viziune şi umbreşte adevăratul înţeles al tratamentului impartial. 

Instrumentul contractual pare deci să nu ajute prea mult în exprimarea ideii de 
egalitate morală. El rămâne însă un mod de exprimare a angajamentelor morale care o 
precedă. Poate fi, de asemenea, după cum spune Whewell, „o formă convenabilă de 
exprimare a Adevărurilor Morale” (1845, p. 218), dar nu apără şi nici nu generează 
aceste adevăruri. Evaluarea ultimă a contractualismului kantian depinde deci de angajamentul 
fata de idealul egalităţii morale şi de obligaţia naturală care îl determină. Pentru 
hobbesieni, aceste idealuri nu au nici un fundament. Contractualismul kantian pretinde 
că exprimă Adevărurile Morale, în timp ce hobbesianismul le neagă existenţa. A vorbi 
despre obligaţii morale naturale este destul de ciudat din moment ce aceste presupuse 
valori morale nu sunt vizibile şi nici testabile. Nu există nici un fel de egalitate morală 
naturală care să fundamenteze (in)egalitatea fizică naturală ; în consecinţă, nici kantianismul 
nu are nici un fundament. 

Această obiectie explică în mare parte atractivitatea contractualismului hobbesian, 
deoarece pare să ofere un răspuns acceptabil scepticului moral (deşi face acest lucru 
sacrificand pretenţia la statutul de morală reală). Totuşi, contractualismul kantian nu este 
mai vulnerabil la această acuză decât orice altă teorie morală. Kantienii folosesc o 
abordare particulară de determinare a principiilor morale, dar aproape toate filosofiile 
tradiţionale occidentale împărtăşesc asumptia potrivit căreia există principii care generează 
obligaţii şi pe care toţi indivizii au datoria să le respecte. În opinia mea, această asumptie 
este legitimă. Valorile morale nu sunt observabile fizic, dar nu trebuie să uităm că pentru 
domenii diferite ale cunoaşterii sunt necesare tipuri diferite de obiectivitate şi, deci, nu 

ne putem aştepta ca obiectivitatea care funcţionează în biologie să se aplice şi moralei 
(vezi capitolul 35, „Realismul”). 

Dar, aşa cum am spus mai devreme, teoria morală nu trebuie numai să identifice 
normele morale, ci trebuie să explice de ce avem datoria de a le respecta. De ce ar trebui 
să îmi pese de obligaţii morale ? Apologetii hobbesianismului susţin că singura motivaţie 
valabilă pentru o acţiune este satisfacerea unei dorinţe proprii. Dacă acţiunile morale nu 
îndeplinesc acest criteriu, atunci nu am nici un motiv să întreprind astfel de acţiuni. 
Această teorie a rationalitatii se poate dovedi adevărată chiar dacă există norme morale 
obiective. Contractualismul kantian poate oferi o teorie adevărată a moralei, fiind în 
acelaşi timp singura perspectivă intelectuală care nu are nici un efect motivational. Din 
contră, teoriile de inspiraţie hobbesiană oferă agentului un motiv suficient de puternic 
pentru a-i păsa de obligaţiile „morale” — şi anume, ele îi sporesc satisfacția pe termen lung. 

De ce ar trebui ca indivizii care posedă puteri superioare să nu le folosească în 
urmărirea propriilor interese ? Buchanan susţine că cei puternici îi vor trata pe ceilalţi ca 
egali din punct de vedere moral numai dacă ei sunt determinaţi „artificial” să adere la 
„norme etice interne” (1975, pp. 175-176). Rawls invocă argumentul ,,aderentei la 
norme etice interne”, ca, de exemplu, simţul dreptăţii, pentru a explica raţiunea respectării 
obligaţiilor morale. Sustinand că apelurile la normele etice sunt ,artificiale", Buchanan 
sugerează că teoreticienii kantieni au eşuat în a găsi o motivaţie „reală” pentru acţiunea 
morală. Dar de ce ar trebui ca motivaţia pentru a acţiona moral să fie neapărat una 
morală? Pentru Kant şi adepţii săi contemporani, căutarea unei motivații ne-morale 
pentru acţiunea morală nu este necesară — oamenii pot fi motivaţi să acţioneze moral doar 
prin înţelegerea motivelor morale de a face astfel. Acest proces poate părea „artificial” 
pentru cei care adoptă o viziune hobbesianá a rationalitatii, dar problema este tocmai 
raportarea la această viziune. La fel cum obiectivitatea moralei nu trebuie să respecte 
standardele empirice ale obiectivitatii, nici raționalitatea nu trebuie neapărat să corespundă 
definiţiei clasice bazate pe dorinţa individuală. 


iii. Concluzie 


Care este liantul tradiţiei contractualiste ? Se spune adesea că toate teoriile contractualiste 
fundamentează morala prin intermediul unui acord. Acest lucru se întâmplă de fapt 
numai în teoria clasică. Pentru teoreticienii moderni, acordul este doar un instrument de 
identificare a cerinţelor impartialitatii sau ale avantajului reciproc care sunt de fapt 
fundamentele reale ale obligaţiei. Ideea unui acord social este utilizată pentru a evalua 
interesele indivizilor în funcţie de criteriul impartialitatii sau al avantajului reciproc. 
Dacă un alt instrument ar furniza evaluări mai corecte, atunci ideea contractului ar putea 
fi eliminată complet din cadrul teoriei. S-a susţinut adesea că teoriile contractualiste 
presupun un individualism atomistic şi consideră societatea ca fiind un produs artificial 
al acordului dintre indivizii presociali. O înţelegere excesiv de literală a termenului de 
„contract social” ar putea sugera într-adevăr o astfel de viziune. Trebuie menţionat însă 
că numai teoreticienii clasici au vorbit despre părăsirea stării naturale pentru a se crea 

relaţii artificiale (şi chiar şi la acea vreme, relaţiile politice, şi nu cele sociale erau 
considerate artificiale). Nu există nici o motivaţie inerentă a individualismului teoriilor 
contractualiste moderne. De vreme ce sunt doar simple instrumente de cântărire a 
intereselor, ele pot fi folosite împreună cu orice concepţie asupra acestora, inclusiv cu 
cea a sociabilitátii naturale a oamenilor. În concluzie, există puţine elemente care dau 
unitate tradiţiei contractualiste. Nu putem evalua teoriile contractualiste doar ca teorii 
contractualiste, deoarece această etichetă nu explică nici premisele şi nici concluzia. 
Este necesar să evaluăm cele trei teorii componente ale tradiţiei în mod separat, bazate 
fie pe dreptul natural, fie pe avantajul reciproc, fie pe impartialitate. Într-un anumit sens, 
nici nu există o tradiţie contractualistă în etică ; există doar un instrument contractual pe 
care diferitele curente l-au folosit în scopuri diferite. 

Egoismul 


Kurt Baier 


i. Introducere 


S-ar putea spune că egoistii tipici sunt concentrati numai asupra propriei persoane, sunt 
insensibili, nu au principii, caută cu orice preţ mărirea, îşi urmăresc scopurile indiferent 
de răul pe care îl provoacă altora şi, dacă se gândesc cumva la ceilalţi, o fac numai pentru 
a-i folosi ca instrumente ale scopurilor personale. 

E posibil ca această caracterizare să se potrivească numai egoiştilor cu adevărat 
nemiloşi, dar indiferent de grad, egoismul înseamnă a pune propriul bine sau interes 
înaintea a orice altceva. Bineînţeles, egoismul implică mai mult decât atât: nu sunt 
egoist doar pentru că îmi pasă mai mult de sănătatea mea decât de a celorlalţi. De 
asemenea, egoismul meu nu creşte şi descreşte proporţional cu numărul cazurilor în care 
interesul meu are prioritate. De fapt, esenţa egoismului tine mai mult de o anumită 
trăsătură a situaţiilor în care individul se comportă în mod egoist. 

Această trăsătură apare atunci când luăm în calcul nuanțele morale ale „egoismului” : 
a eticheta pe cineva drept „egoist” echivalează cu a-i atribui un defect moral, acela de a 
fi capabil să îşi urmărească interesele dincolo de ceea ce este permis din punct de vedere 
moral. Comportamentul egoist apare atunci când urmărirea interesului propriu al unui 
individ intră în conflict cu scopurile altcuiva ; morala cere abtinerea de la o asemenea 
conduită. Dacă frecvenţa acestui comportament depăşeşte un anumit nivel, de obicei 
media, atunci este vorba de egoism în sensul obişnuit al termenului. 


ii. Egoismul psihologic 


Aceia care percep egoismul (precum şi opusul său, altruismul) din această perspectivă 
morală şi cred că egoismul excesiv sau altruismul insuficient sunt printre principalele 
cauze ale majorităţii problemelor sociale vor fi surprinşi, contrariati şi poate chiar socati 
la citirea unor lucrări de etică. În multe dintre acestea se sustine cá toti indivizii sunt 
egoişti, iar egoismul nu este întotdeauna valorizat negativ. Putem vorbi aici de două 
abordări majore. Prima dintre ele, care face obiectul acestei secţiuni, este egoismul 

psihologic : o teorie care susţine că toţi indivizii sunt egoisti în sensul că acţiunile lor 
sunt motivate întotdeauna de interesul şi binele proprii. Cea de-a doua abordare, care va 
fi discutată în următoarele secţiuni, consideră egoismul ca fiind un ideal ce dictează 
comportamentul egoist. 

Adepții egoismului psihologic sunt de acord cu faptul că oamenii nu acţionează 
întotdeauna în scopul promovării sau al protejării celui mai de preţ bun al lor, iar aceasta 
pentru că ar putea să se înşele asupra bunului respectiv, asupra mijloacelor de a-l obţine 
sau pentru că voinţa lor este prea slabă pentru a face tot posibilul spre a-l avea. Egoismul 
psihologic nu pretinde să explice întregul comportament uman, ci doar acele aspecte 
comportamentale justificabile în raport cu convingerile şi dorinţele individuale sau cu 
criteriile şi argumentele care au importanţă pentru agent. 

Egoismul analizat din perspectivă psihologică nu corespunde definiţiei care se regăseşte 
în prezentarea aferentă secţiunii anterioare. În cazul de faţă, noţiunea nu comportă grade 
comparative şi nu poate fi restrânsă doar la aspectele cărora li se pot aduce obiecţii de 
natură etică. Egoismul desemnează aici o schemă motivationalá prin care oamenii îşi 
elaborează un model comportamental motivat şi în conformitate cu un anumit principiu — 
acela de a face orice sau doar ceea ce apără şi promovează propria bunăstare, interesele 
personale, fericirea, prosperitatea sau valorile lor cele mai de pret - fie din cauză cá sunt 
indiferenți fata de ceilalţi, fie pentru că interesele lor primează asupra intereselor celorlalți 
atunci când cele două părţi sunt în litigiu. Încadrarea în această tipologie particulară a 
„egoistului” nu necesită aplicarea conştientă a principiului de mai sus în orice acţiune 
întreprinsă ; este suficient un comportament voluntar care să urmărească patternul 
menţionat mai sus. 

Totuşi, dovezile empirice existente par să infirme până şi acest egoism psihologic ce 
însoţeşte un comportament motivat. Mulţi oameni de rând par preocupaţi în mod frecvent 
de obţinerea unor lucruri despre care ştiu sau cred că nu le sunt benefice, ignorându-le 
pe cele cu adevărat valoroase. Să luăm ca exemplu un individ care face curte soţiei 
şefului său, deşi este conştient şi are motive întemeiate să creadă că atingerea acestui 
scop poate avea consecinţe nefaste atât pentru el însuşi (uciderea sa, ruinarea existenţei 
proprii), cât şi pentru ceilalţi (destrămarea căsniciei, îndepărtarea de copii şi de prieteni). 

Pentru a combate aceste contraexemple aparente, egoismul psihologic ar trebui să 
facă plauzibil caracterul lor iluzoriu. Astfel, ar putea fi subliniat faptul că numeroase 
explicaţii lipsite de egoism cu privire la comportamentul cuiva sunt adesea suspecte. Din 
moment ce etica dezaprobă atitudinea egoistă, oamenii ar putea fi tentaţi să-şi ascundă 
adevăratele scopuri egoiste, încercând să îi convingă pe cei din jur de varianta contrarie. 
Nu de puţine ori aceste pretexte ale lipsei de egoism ies la lumină, dezvăluind ipocrizia 
sau o deceptie proprie tăinuită, fapt care nu justifică totuşi o generalizare a tuturor 
contextelor deoarece nu orice comportament nobil în aparenţă poate fi demascat printr-o 
metodă universal valabilă şi pentru că nu avem nici un motiv de a suspecta existenţa unor 
scopuri egoiste în orice situaţie. Multi dintre noi suntem familiarizați cu situaţii în care 
oamenii îşi pun sănătatea în pericol în mod conştient, îşi riscă averea sau chiar viaţa 
sperând să atingă anumite scopuri, cum ar fi satisfacerea dorințelor uneori exagerate şi 
a nevoilor persoanei iubite sau ale altei persoane de care se simt legaţi într-un fel sau 

altul ; să ne imaginăm situaţia în care cineva îşi donează un rinichi surorii sale cu care 
nu mai vorbeşte de câţiva ani sau simplul gest de a dona sânge unui necunoscut. 

Adepții egoismului psihologic nu ar trebui să condamne la prima vedere aceste cazuri 
de comportament altruist, susţinând că ele ar trebui în mod obligatoriu să conţină un 
substrat egoist. E posibil ca un egoist de acest gen să inventeze adesea o explicaţie 
egoistă plauzibilă pentru comportamentul altruist, la fel cum e posibil ca un egoist 
ipocrit să aducă un fals şi aparent nobil pretext unui comportament cu adevărat egoist. 
Însă a căuta cu tot dinadinsul un motiv egoist în orice (şi chiar a inventa unul, dacă e 
imposibil) este o soluţie inacceptabilă. 

Unii oameni găsesc justificările egoiste mai credibile decât cele lipsite de egoism, 
deoarece trăiesc cu convingerea că, în adâncul său, orice om este egoist. Dar, în ciuda 
numeroaselor dovezi ce demască acest tip de comportament (şi cu care ne-au obişnuit 
Marx şi Freud), a crede că argumentele egoiste sunt la fel de profunde, însă mai 
complete, mai persuasive şi deci mai satisfăcătoare decât cele lipsite de egoism - aşadar 
a considera că explicaţiile egoiste sunt mai plauzibile — ar însemna practic a accepta ca 
adevăr gratuit ceva ce trebuie demonstrat. Dacă egoismul psihologic porneşte de la 
această ipoteză, rezultă că el nu este cu adevărat ceea ce pretinde că este — o „descoperire” 
surprinzătoare şi deziluzionantă cu privire la natura umană -, ci, în cel mai fericit caz, 
o teorie nefondată, ataşată ideii potrivit căreia motivul real al comportamentului uman 
nu poate fi aflat până ce nu se descoperă substratul egoist al acţiunii. Utilizarea acestei 
explicaţii „realiste” pentru a susţine o afirmaţie generală duce la formarea unui cerc 
vicios al argumentatiei. 

La acest punct, adepţii egoismului psihologic ar putea obiecta că orice comportament 
presupus altruist este în realitate unul egoist deoarece, la urma urmei, în exemplele 
anterioare individul a făcut exact ceea ce a dorit să facă (şi-a urmat voinţa proprie). 

Această obiectie afectează egoismul psihologic, care, în loc să constituie o teorie 
empirică surprinzătoare prin însăşi concluzia că suntem întotdeauna motivaţi de egoism 
(în accepțiunea obişnuită a cuvântului), nu face decât să atribuie „motivaţiei egoiste” un 
sens nou şi chiar derutant. În această nouă interpretare, acţiunea are o motivaţie nu 
atunci şi numai atunci când individul este motivat să facă orice consideră el că este spre 
binele său, chiar dacă astfel face rău celorlalţi, ci atunci când individul face ceea ce îşi 
doreşte cel mai mult, indiferent dacă acest lucru este sau nu spre binele său ori este în 
avantajul altora şi în detrimentul personal. În general, egoist este cel care doreşte cu tot 
dinadinsul ceva mult mai precis, cum ar fi binele propriu, promovarea intereselor 
personale şi satisfacerea exclusivă a dorințelor sale. Un om altruist (lipsit de egoism) nu 
urmăreşte asemenea scopuri, mai ales cunoscând faptul că etica însăşi le condamnă. De 
aceea egoistul este caracterizat prin importanţa exagerată acordată eului propriu, în timp 
ce altruistul manifestă o orientare adecvată (moderată) în raport cu ceilalţi sub aspectul 
motivatiilor şi dorințelor proprii. 

Versiunea prezentă a egoismului psihologic este, prin urmare, lipsită de conţinut, din 
moment ce dorinţa supremă a individului ar trebui să fie, de exemplu, realizarea unei 
contribuţii substanţiale la fondul Oxfam (indiferent care este motivaţia finală stabilită în 
urma analizării tuturor aspectelor implicate), chiar dacă cea mai puternică tentatie a 

individului este mai degrabă de a-şi aproviziona pivnita cu vin. Astfel, în virtutea acestui 
ultim argument, egoismul psihologic susţine ideea că toţi oamenii sunt egoişti prin 
simplul fapt că sunt motivaţi de propria lor motivaţie, şi nu a altora ; în acest sens, este 
de neconceput ca motivaţia să aparţină altcuiva : vorbesc despre motivaţia mea, şi nu a 
surorii mele atunci când aprind o lumânare la mormântul tatălui nostru numai pentru că 
îmi cere ea acest lucru, pe care eu îl detest de altfel. 


iii. Egoismul drept cale spre binele comun 


Adam Smith, în lucrarea sa intitulată Avufia națiunilor (1776), aduce argumente în 
favoarea egoismului înţeles ca ideal practic, cel puţin în domeniul economiei. A invocat 
libertatea întreprinzătorilor de a-şi promova propriile interese (obţinerea de profit) prin 
mijloace adecvate de producţie, prin utilizarea forţei de muncă, prin vânzări etc. ; în 
opinia economistului englez, o astfel de organizare avea să promoveze bunăstarea întregii 
comunităţi, tocmai pentru că întreprinzătorul se bucura de o deplină libertate de acţiune, 
nefiind constrâns de restricţii legale sau morale în favoarea celorlalţi. În concepţia lui 
Smith, acest sistem funcţiona după principiul „mâinii invizibile” (efectele ample ale 
sistemului liberei întreprinderi), care coordona ansamblul activităţilor economice individuale. 

Ideea potrivit căreia înlăturarea constrângerilor legale şi morale (autoimpuse) din 
calea realizării propriilor interese este, în general, benefică a fost adesea extrapolată 
dincolo de sfera economică. Ulterior a apărut teoria conform căreia interesul colectiv 
este promovat prin urmărirea de către fiecare individ a intereselor proprii, după cum 
crede de cuviinţă. În lipsa principiului „mâinii invizibile”, această teorie devine un sofism 
adesea atribuit lui John Stuart Mill. Promovarea propriilor interese nu înseamnă întotdeauna 
şi promovarea interesului colectiv, deoarece interesele indivizilor sau grupurilor se pot afla 
în conflict în anumite condiţii (cea mai evidentă fiind raritatea resurselor necesare), ceea 
ce înseamnă că satisfacerea interesului unei persoane va fi în detrimentul altei persoane. 

Aceste teorii pot fi percepute ca exponentele unui egoism panegiric, ce nu contravine 
moralei, ci, dimpotrivă, reprezintă cea mai bună cale spre finalitatea legitimă a acesteia : 
binele universal. Este îndoielnic, până la urmă, dacă vorbim, de fapt, despre egoism, din 
moment ce acţiunea nu foloseşte egoismul decât în măsura în care acesta constituie o 
strategie de atingere a binelui universal. 

Rămâne cert faptul că acest ideal pragmatic, fie el egoist sau nu, este fondat, în 
realitate, pe o afirmaţie dubioasă, iar aceasta pentru că înlăturarea constrângerilor legale 
sau etice (autoimpuse) menite să-l împiedice pe individ în urmarea propriilor sale 
interese este capabilă să asigure binele colectiv numai în condiţiile în care interesele 
individuale sunt în deplină armonie sau dacă locul acestor constrângeri este luat de un 
principiu similar „mâinii invizibile”. Dacă, de exemplu, toată lumea se îmbulzeşte să 
iasă din sala unui teatru din cauza unui incendiu, mulţi ar putea rămâne blocaţi sau chiar 
ar putea muri în flăcări. De aceea, pentru a evita sau minimaliza interacţiunea reciprocă, 
este necesară o coordonare a acţiunilor individuale. Desigur, acest lucru nu este de 

ajuns. Chiar dacă se vor forma şiruri, deşi nimeni nu va rămâne blocat, cei de la urmă 
ar putea fi surprinşi de flăcări. Astfel, sistemul de coordonare elaborat s-ar putea să nu 
facă faţă tuturor pericolelor, iar acest lucru pune probleme cu privire la abordarea 
pericolelor iminente. Dacă luăm în considerare egoismul ca mijloc de realizare a binelui 
comun, putem afirma că urmărirea binelui individual nu asigură promovarea binelui 
colectiv, ci, dimpotrivă, ar putea avea consecinţe dezastruoase asupra celui din urmă. 


iv. Egoismul rationalist şi egoismul etic 


În încheiere mă voi opri la două forme ale egoismului ca ideal pragmatic: egoismul 
rationalist şi egoismul etic. Spre deosebire de teoria precedentă care defineşte egoismul 
ca pe o modalitate de realizare a binelui colectiv, noua teorie nu este întemeiată pe 
afirmaţii reale asupra consecinţelor socioeconomice ale promovării propriilor interese de 
către fiecare individ ; ea susţine că promovarea intereselor individuale se realizează pe 
temeiul raţiunii şi al moralei, individul procedând după cum consideră de cuviinţă. 

Cele două modele prezintă o latură mai puternică şi o alta mai slabă. Potrivit celei 
dintâi, urmărirea binelui personal este un fapt raţional (înţelept, întemeiat, justificat) şi 
cinstit (moral, virtuos, láudabil), iar a nu proceda în felul acesta este irațional şi necinstit 
întotdeauna. Cea de-a doua formă este interesată doar de prima parte a afirmației 
anterioare şi nu consideră că neurmărirea propriilor interese trebuie să fie catalogată 
întotdeauna drept iraţională şi nedreaptă. 

Egoismul rationalist se caracterizează printr-un înalt grad de credibilitate. Există 
tendinţa de a crede că o acţiune contrară intereselor personale necesită justificare, iar 
această justificare este obţinută tocmai dovedind că acţiunea corespunde, la urma urmei, 
propriilor interese. Într-o cunoscută remarcă, episcopul Butler afirma următoarele : 
„Atunci când ne acordăm o oră de linişte şi odihnă, nu putem găsi o explicaţie acestui 
fapt până ce nu vom fi convinşi că el este spre fericirea noastră sau cel puţin nu împotriva 
ei” (1726, predica 11, paragraful 20). Deşi Butler foloseşte cuvântul „fericire” în locul 
„binelui (absolut)”, cele două exprimând acelaşi lucru, de vreme ce fericirea constituie, 
într-adevăr, binele absolut. 

Alături de o altă premisă la fel de clară, egoismul rationalist naşte ideea de egoism 
etic. Această premisă este reprezentată de raționalismul etic, care afirmă că, dacă o 
cerinţă sau o recomandare se vrea a fi justificată şi acceptabilă, atunci îndeplinirea ei 
trebuie să fie în concordanţă cu raţiunea. Un splendid pasaj din Leviatanul lui Hobbes 
face referire atât la egoismul rationalist, cât şi la cel etic: „Împărăţia lui Dumnezeu se 
dobândeşte prin luptă, dar dacă ar fi o luptă nedreaptă? Ar fi oare împotriva raţiunii 
faptul de a dobândi în acest fel Împărăţia, de vreme ce nimeni nu este rănit în luptă ? Iar 
dacă lupta nu se împotriveşte raţiunii, ea nu se împotriveşte nici dreptăţii, căci, altfel, 
dreptatea nu ar mai fi expresia binelui” (Hobbes, 1651, capitolul 15). Astfel, dacă 
acceptăm versiunea mai liberală a raționalismului etic — potrivit căreia cerinţele morale 
sunt justificate şi pot fi acceptate numai dacă îndeplinirea lor nu încalcă principiile 

raţiunii — şi versiunea similară (ponderată) a egoismului rationalist - conform căreia un 
anumit comportament este rational dacă va duce la îndeplinirea telului individual care 
este binele absolut - trebuie, prin urmare, să acceptăm şi versiunea ponderată a egoismului 
etic - cerinţele morale sunt justificate si acceptabile doar dacă prin îndeplinirea lor 
individul urmăreşte binele său absolut. Aceeaşi interpretare poate fi adusă şi în cazul 
formelor radicale de egoism. 

Din nefericire, egoismul etic se află în conflict direct cu o idee cât se poate de 
plauzibilă : aceea că cerinţele morale trebuie să fie capabile să soluţioneze în mod 
autoritar conflictele interpersonale de interese; este ceea ce se cheamă „doctrina 
reglementării conflictelor etice” ; aceasta presupune existenţa unui element de impartialitate 
sau de universalitate în domeniul eticii, iar argumentele în acest sens sunt prezentate în 
capitolul 14, „Etica lui Kant” şi în capitolul 40, „Prescriptivismul universal”. Să urmărim 
un exemplu : poate fi greşit în ceea ce mă priveşte, din punct de vedere moral, ca eu să 
îmi ucid bunicul pentru ca astfel să nu se poată rázgándi şi să má dezmosteneasca ? 
Presupunând că această crimă va servi interesului meu personal, dar va fi în detrimentul 
bunicului şi că, pe de altă parte, abtinerea de la comiterea ei va fi în dezavantajul meu, 
dar spre binele bunicului, potrivit teoriei reglemetării conflictelor etice trebuie să existe 
un criteriu etic solid care să asigure soluţionarea conflictului (cum ar fi interdicţia de a 
ucide). Însă, în acest caz, nu funcţionează principiile egoismului etic, întrucât este 
exclusă modalitatea de soluţionare autoritară a conflictelor interpersonale de interese, 
din moment ce o asemenea reglementare presupune, în anumite situaţii, a acţiona contrar 
intereselor proprii (din considerente de natură etică), iar în alte situaţii presupune 
interdicţia de a acţiona în scopul binelui personal. În acest sens, egoismul etic este 
incompatibil cu doctrina reglementării conflictelor etice, deoarece acceptă doar principii 
sau precepte aferente autorităţii personale ; aceste principii mă pot indreptati să îmi ucid 
bunicul, iar pe de altă parte îl pot determina pe bunicul meu să nu se lase ucis (el putând 
să mă ucidă sub motivul autoapărării), însă ele nu pot preciza cu fermitate interesul 
căreia dintre părţi trebuie trecut în plan secund. Specifică principiilor morale este tocmai 
această funcţie de reglementare interpersonală. 

Prin urmare, ar trebui să acceptăm egoismul etic şi să respingem doctrina reglementării 
conflictelor etice, sau să respingem egoismul etic şi, împreună cu acesta, cel puţin una 
dintre cele două teorii — fie raționalismul etic, fie egoismul rationalist. Multi filosofi au 
considerat că nu este dificil să alegi între egoismul etic şi doctrina reglementării 
conflictelor etice de vreme ce majoritatea au respins egoismul etic din alte motive. În 
mod similar, puţini au fost dispuşi să renunţe la doctrina reglementării etice. Cu toate 
acestea, am observat că renunţarea la egoismul etic implică renunţarea fie la raționalismul 
etic, fie la egoismul rationalist, lucru care a constituit pentru multi o alegere dificilă. 
Unii utilitarişti care i-au urmat lui Henry Sidgwick (vezi ultimul capitol al lucrării sale, 
The Methods of Ethics) au ales doctrina reglementării conflictelor etice, raționalismul 
etic şi egoismul rationalist. (Însă este vorba despre versiunea ponderată a egoismului 
rationalist, deoarece doctrina conflictelor etice şi raționalismul etic sunt incompatibile 
cu egoismul rationalist in forma sa radicală. În caz contrar, asocierea celor trei teorii în 
forma descrisă mai sus ar sugera ideea că uneori este lipsit de rațiune atât faptul de a 

urma propriile interese, cât şi acela de a nu proceda astfel.) Utilitariştii păstrează 
următoarea idee: nu este niciodată lipsit de rațiune să urmezi binele propriu şi nici să 
înfăptuieşti ceea ce este obligatoriu sau de aşteptat din punct de vedere moral şi că atunci 
când acestea două se află în opoziţie, este bine să actionezi potrivit raţiunii. Sidgwick a 
fost nemulţumit (pe bună dreptate) de această „bifurcare” a raţiunii pragmatice, precum 
şi de unica soluţie la care a putut ajunge : aceea a existenţei unei zeități care, în situaţii 
de conflict între ceea ce este bine şi ceea ce este avantajos (între bine şi câştig), acordă 
o răsplată corespunzătoare binelui şi sancţionează câştigul, determinându-i pe oameni să 
creadă că este mai raţional să acţioneze conform moralei decât să realizeze ceea ce 
convine propriilor interese, date fiind recompensele şi pedepsele amintite. Dar de ce ar 
atribui o zeitate (care se presupune a fi ea însăşi o fiinţă raţională) recompense atât de 
vaste pentru îndeplinirea obligaţiei morale şi pedepse atât de surprinzătoare pentru 
realizarea binelui propriu, de vreme ce ambele modalităţi de acţiune sunt considerate a 
fi în egală măsură conforme cu principiile raţionale ? 

O altă posibilitate ar fi aceea de a reţine egoismul rationalist în forma sa radicală şi 
de a abandona raționalismul etic, prin aceasta detronând raţiunea - supremul judecător. 
În această perspectivă, ideea că săvârşirea binelui ar putea să afecteze interesele cuiva şi 
deci să se opună raţiunii nu înseamnă că cineva poate sau ar trebui să facă mai degrabă 
ceea ce este în interesul propriu decât ceea ce se cuvine din punct de vedere moral ; 
conformitatea cu principiile raţiunii constituie doar o formă de justificare, iar oamenii 
„decenţi” vor renunţa la ea atunci când se opune argumentului moral. La prima vedere, 
ar însemna că opţiunea pentru raționalitate sau pentru morală este o chestiune de 
preferinţă (comparabilă cu alegerea între meseria de agricultor şi cea de om de afaceri) 
si, nu în ultimul rând, o opţiune care-i aparţine în exclusivitate persoanei în cauză. Multi sunt 
însă de părere că preferința personală înclină mai mult spre irationalitate decât spre toleranţă. 


v. Concluzii 


Am distins până acum cinci forme al egoismului. Forma aferentă bunului-simt tratează 
egoismul ca pe un viciu concretizat în urmărirea binelui personal dincolo de limitele 
moral acceptabile. A doua formă - egoismul psihologic - este teoria care afirmă cá toti 
suntem egoişti, dacă nu în aparenţă cel puţin în profunzime, întrucât comportamentul 
nostru, determinat de propriile convingeri şi dorinţe, este orientat întotdeauna spre ceea 
ce considerăm a fi binele nostru absolut. Cea de-a treia formă stă sub semnul concepţiei 
lui Adam Smith conform căreia, în anumite condiţii, promovarea propriilor interese 
constituie calea cea mai bună pentru a atinge scopul legitim al moralei, şi anume binele 
colectiv. Dacă nu există obiecţii legate de aceste condiţii, sunt de dorit îndeplinirea şi 
păstrarea lor atâta vreme cât ele asigură atingerea telului moral prin promovarea binelui 
absolut. A patra şi a cincea versiune - egoismul etic şi cel rationalist — înfăţişează 
egoismul ca pe un ideal pragmatic de natură morală sau raţională. 

În ceea ce priveşte egoismul psihologic, putem fi convinşi de inconsistenta sa, prin 
încercarea de a demasca şi a denigra în mod voit natura umană. Cu privire la a treia 

formă a egoismului (in aspectul său de cale ce conduce înspre binele colectiv) e aproape 
sigur faptul că nimeni nu a descoperit până acum acele condiţii în care un grup de 
persoane egoiste, lipsite de orice constrângeri, ar putea să se bucure de binele colectiv. 
Cu siguranţă, nici condiţia cea mai promițătoare - posibila existenţă a unei pieţe perfect 
concurentiale, după cum o definesc economiştii neoclasici — nu ar fi capabilă să asigure 
realizarea binelui colectiv nici măcar în economie. Putin plauzibile sunt şi premisele 
egoismului etic, deoarece acestea presupun renunţarea fie la morală (ca justitiar in 
conflictele de interese), fie la convingerea că asemenea conflicte reprezintă aspecte 
iminente ale realităţii. Din moment ce egoismul etic şi cel psihologic sunt nefondate, nu 
există nici un motiv întemeiat care să ne împiedice să considerăm cea dintâi formă a 
egoismului ca fiind un insucces larg răspândit. În cele din urmă, mai rămâne doar 
egoismul rationalist, cea mai adânc înrădăcinată teorie normativă asupra egoismului. 
Însă şi în acest caz părerile sunt împărţite. 

Deontologia contemporană 


Nancy (Ann) Davis 


„Conceptia etică obişnuită, asemenea multor tradiții aparținând gândirii 
etice occidentale, recunoaşte faptul că există lucruri pe care un om 
moral nu le-ar putea face, indiferent ce s-ar întâmpla... 

Minciuna sau crima sunt fapte care nu trebuie săvârşite sub nici un 
motiv, nu doar în ideea că sunt fapte rele, ci şi total greşite. Ele nu 
constituie simple rele care trebuie cântărite şi compensate prin mai 
multe fapte bune sau prin evitarea unui rău mai mare. În acest sens, 
normele care exprimă judecăţi deontologice (cum ar fi: «Sá nu 
ucizi») sunt considerate formulări absolute; ele nu afirmă: «Evita 
minciuna si alte lucruri asemănătoare», ci pur şi simplu: «Sá nu 
minţi». Atât.” (Fried, 1978, pp. 7, 9) 


Mulţi consideră că un comportament moral sau corespunzător presupune acceptarea 
conştientă a unor constrângeri sau reguli specifice care limitează atât urmarea propriilor 
interese, cât şi căutarea binelui colectiv. Deşi aceşti oameni nu privesc interesul personal 
şi pe cel colectiv ca fiind nişte finalitati dezonorante sau care ar trebui evitate în virtutea 
moralei, sunt de părere că acestea nu constituie un temei suficient pentru a acţiona. 
Susţinătorii teoriei amintite consideră că există acţiuni greşite prin ele însele şi care, prin 
urmare, nu pot fi acceptate ca mijloace de realizare a nici unui scop, fie el admirabil sau 
obligatoriu din punct de vedere moral (intensitatea caracterului prohibitiv va fi dezbătută 
ulterior). Filosofii numesc aceste perspective „deontologice” (deon în limba greacă 
însemnând datorie) si le opun celor ,teleologice" (de la cuvântul telos, care in limba 
greacă înseamnă scop). Adepții viziunii teleologice resping ideea potrivit căreia există 
anumite tipuri de acţiuni care sunt corecte sau greşite prin ele însele, ei fiind de părere 
că aprecierea între cele două tipuri de acţiuni se face prin prisma propriilor consecinţe. 
Perspectiva teleologică este dezbătută în capitolele 19, ,,Consecintialismul”, şi 20, 
„Utilitatea şi binele”. Eseul de faţă pune accent pe teoriile deontologice. 

Fried şi alţi deontologi contemporani îşi prezintă propriile puncte de vedere ca 
răspuns şi ca măsură corectivă la adresa teoriilor consecventialiste frecvent discutate la 
mijlocul secolului. Desi în primă instanţă obiecțiile aduse consecintialismului au avut un 

caracter normativ, ulterior aceste nemulțumiri au servit drept fundament pentru dovedirea 
inconsistentei structurale şi conceptuale a teoriei. Orice teorie care permite abordarea 
fiinţei umane într-o manieră asemănătoare celei consecintialiste este, în opinia deontologică, 
o teorie care nu cunoaşte cu adevărat ceea ce reprezintă individul sau ceea ce înseamnă 
o acţiune greşită. 

Întrucât caracterizarea perspectivelor deontologice este adesea una contrastivă, e mai 
uşor să le înţelegi prin prezentarea unor deosebiri esenţiale faţă de teoriile consecintialiste. 


i. Teoria teleologică vs teoria deontologică 


Numeroşi filosofi se alătură lui John Rawls în susţinerea ipotezei potrivit căreia există 
două categorii - cea teleologicá şi cea deontologică - ce epuizează totalitatea variantelor 
de formulare a teoriei asupra acţiunii corecte. După Rawls (1971, p. 24) 


...cele două concepte principale cu care operează etica sunt binele şi corectitudinea. Prin 
urmare, structura teoriei etice este determinată în mare măsură de modul în care defineşte şi 
îmbină aceste două noţiuni fundamentale. Cea mai simplă modalitate de relationare este dată 
de teoriile teleologice, conform cărora binele este definit independent de corectitudine, iar 
corectitudinea este definită ca element de maximizare a binelui. 


Doctrina deontologică este definită prin contrast cu cea teleologică astfel : 


...0 teorie care fie nu defineşte binele independent de corectitudine, fie nu interpretează 
corectitudinea ca pe un factor de maximizare a binelui (1971, p. 30). 


Deontologii resping ideea definirii corectitudinii prin bine, precum şi aceea că binele 
ar fi premergător corectitudinii. De fapt, ei nu disting o legătură clară, explicită între a 
face ceea ce este corect şi a face ceea ce este bine (a ajunge la un rezultat bun - în teoria 
consecintialistá). După cum spune Fried (1978, p. 9) 


...faptul că urmările finale sunt pozitive nu garantează corectitudinea acţiunilor care le-au 
produs. Aceste două aspecte nu sunt doar diferite din punct de vedere deontologic, ci mai mult 
decât atât, corectitudinea este anterioară binelui. 


Pentru a acţiona corect, subiecţii trebuie să se abţină de la acele fapte cunoscute deja 
ca fiind greşite. Aceste condiţii restrictive se concretizează în reguli, legi, constrângeri 
deontologice, interdicții, restricţii sau norme pe care le voi numi, mai general, „constrângeri 
deontologice”. Conform viziunii deontologice, individul trebuie să se abţină de la acele 
fapte greşite chiar şi atunci când prevede că refuzul va atrage după sine un rău şi mai 
mare (sau mai puţin bine). 

Din toate aceste afirmaţii este uşor de observat că teoriile deontologice sunt departe 
de a fi consecintialiste sau comparative. Din punct de vedere deontologic, minciuna nu 
este un fapt greşit în baza consecinţelor negative aferente unor situaţii particulare sau 

generale, ci prin însăşi natura ei, aşa încât ea rămâne un fapt greşit chiar şi atunci când 
urmările pe care le-ar putea produce sunt pozitive. 

Perspectivele deontologice, spre deosebire de cele consecintialiste, nu sunt fondate pe 
o abordare impartialá a intereselor şi a bunăstării celorlalţi. Cerándu-ni-se a nu face rău 
unui om nevinovat, chiar dacă prin aceasta punem în pericol vieţile altor cinci oameni 
nevinovaţi, este evident că interesele celor şase nu sunt luate în considerare în aceeaşi 
măsură: dacă ar fi aşa, ar fi permisă, dacă nu chiar imperativă salvarea celor cinci in 
defavoarea unuia singur. Mai mult decât atât, chiar dacă ne opunem sugestiei de a cumula 
interesele tuturor, se ştie faptul că perspectivele deontologice nu tratează interesele în 
mod impartial ; altfel ar însemna ca interesul fiecăruia dintre cei cinci să fie evaluat in 
funcţie de interesul unuia singur. E ca şi cum ni s-ar cere să dăm cu banul de cinci ori 
pentru ca interesele fiecăruia dintre cei cinci să se bucure de aceeaşi consideraţie de care 
se bucură unul singur. 

Mai există şi un alt aspect sub care perspectivele deontologice se deosebesc de 
impartialitatea consecintialistá. Nu este permis a face un lucru care încalcă o regulă 
deontologică nici chiar atunci când săvârşirea lui ar înlătura posibilitatea ca cei cinci 
subiecţi menţionaţi să fie nevoiţi fie să încalce ei înşişi o regulă deontologică, fie să 
permită producerea unui incident şi mai grav. Ne este interzis nu doar a face rău unei 
persoane nevinovate pentru ca astfel să diminuăm numărul altor crime, ci şi a face rău 
cuiva pentru a diminua numărul crimelor nejustificate săvârşite de către cei ale căror 
motivații sau caractere nu sunt inferioare din punct de vedere moral fata de ale noastre. 
Au fost aduse numeroase critici poziţiei impartiale consecintialiste pe motivul că acestea 
afectează sau diminuează libertatea individului. Atâta vreme cât aspirăm la o viaţă în 
virtutea propriilor noastre principii, nu putem trata interesele, planurile şi preocupările 
personale de pe o poziţie de neutralitate, ca şi când ele s-ar număra printre multe altele 
aparţinând altor indivizi (aspect ce tine de doctrina consecvenţialistă). Dimpotrivă, 
trebuie să le acordăm o mai mare importanţă pentru simplul motiv că sunt ale noastre. 

Deontologia îşi extinde toleranța în raport cu acest favoritism. În virtutea libertăţii 
personale, individul are posibilitatea în anumite situaţii (nu strict extreme) de a-şi plasa 
propriile preocupări, planuri sau valori înaintea intereselor celorlalţi. Viziunea deontologică 
nu numai că pune un accent mai puternic pe evitarea faptelor greşite — prin acestea 
înțelegând violarea anumitor norme - decât pe interesele sau chiar viata celorlalţi, dar, 
în plus, ne determină să acordăm mai multă atenţie propriilor noastre greşeli (în sensul 
evitării acestora) decât greselilor generale sau ale altora. Recunoaşterea importanţei 
evitării greşelilor nu îmbracă forma unei obligaţii sau a unei libertăţi de a reduce 
greşelile altora. În consecinţă, păstrarea virtuţilor proprii este cu mult mai importantă 
decât apărarea virtuţilor şi chiar a vieţii celorlalţi. Nu este posibil să salvezi o viaţă prin 
minciună, chiar dacă aceasta ar împiedica moartea (prin inducerea în eroare a criminalului 
care intenţionează să ucidă şi alţi oameni nevinovaţi). 

ii. Natura si structura constrangerilor deontologice 


Pentru a intelege natura si structura constrangerilor deontologice, mai precis a ansamblului 
de reguli şi interdictii care stau la baza doctrinei deontologice, este necesară o analiză 
mai detaliată a perspectivelor deontologice propriu-zise. Vom urmări în continuare trei 
trăsături mai importante ale constrângerilor deontologice. 


1) În general, constrângerile deontologice sunt formulări negative sau interdicții („să 
nu...”). Deşi, din punct de vedere teoretic, este posibilă transformarea interdictiilor in 
formulări afirmative - de exemplu: „Să nu minţi” în „spune adevărul” sau: „Să nu 
asupresti pe cei nevinovaţi” in „ajută-i pe cei neajutorati” -, deontologii sunt de părere 
că formulările afirmative nu sunt echivalente sau dependente de cele negative. Deşi este 
evident că a minţi şi a nu spune adevărul sau a face rău şi a nu-i ajuta pe ceilalţi sunt 
acţiuni care produc aceleaşi consecinţe şi sunt generate de aceleaşi tipuri de motivații, 
totuşi ele nu sunt expresia aceloraşi categorii de acte sau fapte. Întrucât este vorba despre 
acţiuni greşite, normele deontologice pot interzice minciuna şi tăcerea în situaţii aparent 
diferite, dar de fapt foarte apropiate. În esenţă, totul se reduce la ascunderea adevărului. 
Fried (1978, pp. 9-10) afirma următoarele : 


În orice caz, norma deontologică prezintă anumite limite şi ceea ce depăşeşte aceste limite nu 
mai este interzis. Astfel, este greşit să minţi, dar să ascunzi adevărul spre binele cuiva poate fi 
un fapt admisibil ; iar aceasta pentru că a ascunde adevărul şi a minţi nu înseamnă acelaşi lucru. 


2) Constrângerile deontologice sunt formulări restrânse, limitate. Acest aspect este 
discutabil deoarece există mai multe moduri de a înţelege sfera constrângerilor deonto- 
logice şi mai multe perspective asupra tipurilor de acţiuni, ceea ce determină o abordare 
diferită a obligaţiilor şi responsabilitatilor individului. 


3) Constrângerile deontologice au o influență nemijlocită prin faptul că sunt ataşate 
direct deciziilor şi acţiunilor subiecţilor şi mai puţin consecinţelor probabile care decurg din 
aceste alegeri sau acţiuni. În formularea lui Nagel, „temeiul deontologic îşi exercită întreaga 
capacitate asupra acţiunii în desfăşurare, şi nu după producerea acesteia” (1986, p. 177). 

Acţiunea directă a normelor deontologice poate fi explicată şi prin interpretarea 
noţiunii de influenţă, făcând apel la distincţia dintre intenţie şi prevedere. Astfel, 
încălcarea constrângerii deontologice privind răul făcut unui om nevinovat are loc numai 
atunci când această faptă este intenţionată. Alegerea de a nu acţiona tocmai pentru a nu 
face rău cuiva, precum şi consecinţele negative pe care mijloacele şi finalitatea intenţionate 
le-ar putea avea asupra celorlalţi nu constituie o încălcare a principiilor deontologice, cu 
toate că ele ar putea fi supuse criticilor sub alte aspecte. În viziunea deontologică, omul 
nu este la fel de responsabil (sau responsabil în totalitate) de consecinţele anticipate ale 
acţiunilor sale cum este responsabil de intenţiile acestor acţiuni. 

Deşi majoritatea deontologilor consideră că există anumite obligaţii „afirmative”, 
cele mai multe reguli morale care dirijează comportamentul uman sunt exprimate 

„negativ”, sub forma interdictiilor, iar acest lucru nu este deloc întâmplător sau accidental 
de vreme ce categoria interdictiilor şi a faptelor nepermise ocupă un loc fundamental în 
doctrina deontologică din mai multe motive. 

În perspectiva deontologică, cea mai importantă distincţie se face între ceea ce este 
permis şi ceea ce este interzis, iar definiţia obligaţiei are la bază ideea de fapt nepermis : 
ceea ce este obligatoriu nu se permite a fi omis. Deşi opiniile diferă cu privire la 
obligaţiile ce le revin subiecţilor pe lângă neîncălcarea regulilor, se consideră că cea mai 
mare parte a sferei moralei (şi, implicit, timpul şi capacităţile individului) trebuie 
consacrată acţiunilor permise, după cum afirmă şi Fried (1978, p. 13): 


Este cu neputinţă ca cineva să-şi trăiască viaţa după preceptele binelui. După evitarea răului şi 
îndeplinirea obligaţiilor, nenumărate alegeri mai rămân încă de făcut. 


Din acest punct de vedere, opoziţia faţă de teoria consecintialistá este destul de 
puternică. În timp ce doctrina deontologică defineşte binele ca fiind o noţiune cu 
influenţă scăzută (cu caracter exclusiv, eliminatoriu), consecintialismul consideră că este 
o noţiune puternică (cu caracter inclusiv, cuprinzător): individul acţionează corect 
numai atunci când, prin acţiunile sale, este maximalizată utilitatea şi procedează incorect 
în caz contrar. Consecintialismul promovează un sistem etic închis, în sensul că orice 
acţiune nu poate fi decât corectă sau greşită, iar pentru a fi permisă trebuie să fie 
obligatoriu corectă. 

Din punct de vedere deontologic, o faptă poate fi permisă chiar dacă nu reprezintă 
posibilitatea optimă (sau măcar bună) de acţiune. În cazul consecintialismului, fapta este 
permisă numai în momentul în care aceasta constituie modalitatea optimă de acţiune 
pentru subiect: nu este niciodată îngăduit ca cineva să facă mai puţin bine (sau să 
împiedice mai putin răul) decât este capabil. Acest aspect al consecintialismului a fost 
îndelung criticat pe motiv că nu acordă suficientă libertate de acţiune individului. 
Deontologii au considerat că această rigiditate a doctrinei consecintialiste derivă din 
înţelegerea greşită sau neintelegerea caracterului permisiv şi a celui obligatoriu al 
lucrurilor. 

Acţiunea directă şi formularea limitată a constrângerilor deontologice sunt strâns 
legate între ele. Deşi unii filosofi şi teoreticieni au pus la îndoială argumentele care stau 
la baza distinctiei dintre intenţie şi simpla prevedere şi şi-au exprimat incertitudinea 
legată de ponderea argumentului moral în cadrul acestor diferențieri, numerosi deontologi 
apelează la o asemenea distincţie pentru a explica mijloacele de realizare a influenţei 
directe. În acest sens, Nagel (1986, p. 179) afirma că 


...a face rău cuiva în mod intenţionat înseamnă a încălca normele deontologice. Această 
maltratare este legată de acţiunile, mijloacele sau scopul cuiva, şi nu de simplele consecinţe ale 
unui fapt neintentionat pe care individul nu l-a putut preveni. 


Pentru ca o normă deontologică să fie încălcată, este necesar ca cineva să comită o 
greşeală ; însă dacă aceasta nu a fost făcută cu intenţie (dacă nu a constituit modalitatea 

sau scopul actiunii), individul nu este vinovat cu nimic (semnificativ). Atat timp cat 
cineva nu a săvârşit o faptă rea in mod intenţionat, nu se poate afirma că a greşit. 

Natura legăturii dintre acţiunea directă şi formularea strictă a normelor nu este dificil 
de înţeles. Dacă acţiunea prohibitivă a normelor deontologice vizează doar intenţiile, 
putem afirma că minciuna este diferită de ascunderea adevărului, deoarece minciunile 
sunt obligatoriu intenţionate (pentru că urmăresc să înşele, să inducă în eroare), în timp 
ce nedezvăluirea adevărului nu este intenţionată (pentru că scopul nu este de a înşela). 
În sens mai larg, dacă noţiunea de intenţie este explicată în termeni de opţiune pentru 
mijloacele de atingere a scopului propus (de exemplu, răul făcut cuiva este intenţionat 
dacă a fost ales ca finalitate în sine sau ca mijloc de atingere a scopului), în acest caz răul 
care nu este prevenit (de exemplu, calamitátile naturale) este diferit de răul ales ca mijloc 
de preîntâmpinare a altor rele. Dacă cineva face rău unei singure persoane în scopul de 
a salva viaţa altor cinci persoane, vorbim de un rău intenţionat, şi deci de o încălcare a 
normei deontologice. Însă, dacă subiectul refuză să sacrifice viaţa persoanei respective 
pentru a le salva pe celelalte cinci, nu putem vorbi despre o încălcare a normei, întrucât 
moartea celor cinci persoane nu a constituit o modalitate de acţiune sau un scop final al 
subiectului. 


iii. Aspecte nesolutionate şi probleme potenţiale 


Până în acest moment am clarificat structura de ansamblu şi câteva dintre argumentele 
care stau în spatele doctrinei deontologice. Insă există chestiuni la care nu s-a găsit încă 
răspuns şi care merită o analiză mai atentă. 


1) Care sunt tipurile de acţiuni greşite şi ce anume face ca ele să fie greşite ? 

Teorii precum consecintialismul oferă o explicaţie teoretică acţiunilor greşite, care 
este una deopotrivă simplă şi interesantă sub aspect intuitiv: a face un lucru greşit 
înseamnă a opta pentru o modalitate de acţiune care produce în lume mai mult rău sau 
mai putin bine decât ar fi trebuit. Consecintialismul a fost criticat ca fiind o doctrină 
irealistă şi impracticabilă deoarece este dificilă stabilirea consecinţelor unei anumite 
alternative de acţiune, cum de altfel este dificilă şi stabilirea tuturor consecinţelor care 
decurg din ansamblul acţiunilor cuiva. Adepții consecintialismului consideră că aceasta 
nu este o obiectie serioasă, iar pe de altă parte, deontologii arată că şi această problemă 
de natură practică poate fi evitată. Acţiunile sunt greşite tocmai prin natura sau felul lor, 
motiv pentru care nu este nevoie de speculaţii legate de consecinţele lor viitoare şi nici 
de o încercare de calculare a valorii lor. Se poate însă afirma că sunt acţiuni greşite 
acelea care încalcă orice normă deontologică. Este sugestivă lista pe care o propune 
Nagel (1986, p. 176): 


Intuitia etică obişnuită recunoaşte mai multe considerente care limitează comportamentul 
individului în raport cu ceilalţi. Există o serie de obligaţii speciale create prin angajamente şi 
acorduri ; constrângeri legate de minciună şi trădare ; interdicții privind încălcarea drepturilor 

individului, dreptul de a nu fi ucis, rănit, sechestrat, ameninţat, torturat, constrâns, jefuit ; 
constrângeri legate de supunerea la anumite sacrificii a unei persoane, ca simplu mijloc de 
atingere a unor scopuri ; pretenţia asupra spaţiului privat. Se mai pot menţiona şi condiţiile de 
dreptate, egalitate şi corectitudine în modul de tratare a celorlalţi. 


Spre deosebire de consecintialisti, deontologii par să deţină rezultate interesante in 
practică, dar se confruntă cu probleme la nivel teoretic. Analizând însă aspectele 
teoretice, vom vedea, de asemenea, că superioritatea practică este considerabil iluzorie. 

Deontologii resping ideea potrivit căreia caracterul greşit al acţiunii este legat sau 
explicabil prin prisma consecinţelor sale negative sau prin faptul că ea cauzează mai mult 
rău decât bine. Dar apare următoarea întrebare : ce anume face ca o acţiune să fie 
considerată greşită ? De ce sunt aduse în discuţie tocmai aceste acţiuni, şi nu altele ? 

Deseori, deontologii fac apel la intuiţia morală obişnuită, căreia îi imprimă o nuanţă 
tradiționalistă. Acţiunile care figurează pe lista lui Nagel sunt şi au fost multă vreme 
considerate ca fiind greşite, având la bază învăţăturile iudeo-creştine. Deontologii mai 
afirmă faptul că normele domeniului studiat sunt derivate sau constituie expresia unui 
principiu fundamental care îşi are originea în filosofia lui Kant şi, cu precădere, în 
următoarea afirmaţie: „Este moral în mod obligatoriu ca fiecare persoană să fie 
respectată în virtutea raţiunii cu care este înzestrată”. (Formularea adusă de către Alan 
Donagan se apropie mai mult de formatul deontologic : „Este inadmisibilă nerespectarea 
oricărei fiinţe umane - în persoana altora sau în propria persoană - în calitatea sa de 
fiinţă rationala”.) Tocmai în baza condiţiei de respectare a statutului celorlalţi ca fiinţe 
raţionale nu se admite supunerea lor la un tratament care contravine normelor deontologice. 
Aceasta este perspectiva propusă de către Fried şi Donagan. 

Abordarea respectivă este completată de ideea că o acţiune este condamnată de către 
normele deontologice (şi, prin urmare, nu trebuie, în nici un caz, realizată) prin însuşi 
conţinutul său negativ. În opinia lui Nagel (1986, p. 182), identificarea unor comportamente 
negative permite depistarea acelor elemente care trebuie excluse din comportamentul 
propriu : 


Acţiunile proprii trebuie orientate, dacă este posibil acest lucru, spre eliminarea răului, şi nu 
spre menţinerea lui. Aceasta este semnificaţia răului. 


Când alegem să mintim, să facem rău celor nevinovaţi sau să încălcăm drepturile 
cuiva, este evident că tindem spre ceva rău şi că, în acest fel, „înotăm împotriva 
curentului normativ” (după cum afirmă tot Nagel), chiar dacă alegerea noastră este 
determinată de dorinţa de a preveni un rău mai mare sau de a face mai mult bine prin 
aceasta. Consecintialistii, care sunt de părere că asemenea acţiuni pot fi uneori justificate, 
dovedesc astfel o neînțelegere corespunzătoare a ceea ce este rău sau greşit. 

Însă nici una dintre aceste abordări (apelul la intuiţia morală, cu sau fără referire la 
învăţăturile teoreticienilor renumiţi ; apelul la principiul fundamental care reprezintă 
sursa tuturor interdictiilor deontologice specifice ; ipoteza potrivit căreia rationamentele 
normative sunt elaborate în funcţie de ceea ce este greşit sau corect) nu este satisfăcătoare. 

E? 


Apelurile la „înţelegerea morală obişnuită”, la „morala comună” sau la ,,bunul-simt 
etic” nu pot constitui dovezi teoretice plauzibile în favoarea unei doctrine etice, chiar 
dacă aceasta se bucură de o origine distinsă şi îndelungată. Intelectualitatea contemporană 
respinge imaginea şi mişcările universului aşa cum sunt prezentate acestea în învăţăturile 
Părinților Bisericii. Sunt, de asemenea, respinse şi ideile călugărilor, ale preoţilor şi ale 
clerului, în general, care au dominat morala în perioada ei timpurie (şi care continuă să 
influenţeze morala tradiţională) din motiv că reflectă o serie de prejudecăţi, aspecte 
provinciale sau punitive legate de natura umană, de diferenţele dintre genuri etc. Din 
moment ce morala tradiţională prezintă anumite puncte slabe, este explicabil scepticismul 
sau cel putin precautia în legătură cu alte aspecte şi cu fundamentul care menţine toate 
acestea laolaltă (capitolul 42, „Metodă şi teorie morală”). 

Nici apelul la un principiu fundamental nu este mai eficient. Chiar dacă încălcarea 
oricăruia dintre elementele care constituie norme deontologice implică şi o lipsă de 
respect, anumite chestiuni importante rămân totuşi fără explicaţie, devenind tot mai 
presante. 

Am stabilit că normele deontologice au o formulare restrânsă şi un caracter limitat : 
actionám greşit atunci când inselám pe cineva prin minciună, însă ascunderea adevărului 
şi înşelarea copiilor, a celor a căror minte este afectată de vârstă sau de boală în „scop 
benevol” (Donagan, 1977, p. 89) nu mai sunt clasificate drept minciuni şi, prin urmare, 
sunt permise, cu condiţia să nu facă dovada unei evidente lipse de respect. În acest caz, 
noţiunea de respect este puţin transparentă, iar invocarea respectului pentru orice fiinţă 
raţională nu aduce nici o clarificare în plus. Problema care se pune este următoarea : de 
ce trebuie să înţelegem respectul într-un sens atât de restrâns, de tehnic şi legalist, ca 
fiind o cerinţă de evitare a minciunii, atât timp cât tolerăm înşelăciunea sub forma tăcerii 
sau a altor mijloace de a ascunde adevărul ? În plus, consecinţele celor două variante pot 
fi de multe ori aceleaşi, la fel cum şi motivaţia celui care minte şi, respectiv, a celui care 
ascunde adevărul pot fi identice (intenţie bună sau rea). Dacă minciuna este un lucru 
greşit care neagă persoanei afectate „libertatea de alegere, gândirea raţională, eficacitatea 
şi, mai ales, personalitatea morală” (Fried, 1978, p. 29), indiferent de substratul său 
motivational, de ce nu este valabil acest lucru şi în cazul ascunderii adevărului în mod 
intenţionat ? 

Este, de asemenea, neclar motivul pentru care condiţia respectului nu include şi 
respectul pentru acele persoane care se bucură de bunăstare sau motivul pentru care 
încercările consecintialistilor de maximizare a bunăstării şi minimizare a răului sunt 
considerate a fi incompatibile cu respectul faţă de alte persoane. În lipsa detinerii unei 
averi minime, care include chiar şi viaţa proprie, omul nu poate acţiona în calitate de 
fiinţă raţională. Atunci când, potrivit principiilor deontologice, alegem moartea a cinci 
persoane pentru una singură, nu ne facem oare vinovaţi de lipsă de respect pentru cele 
cinci? 

În sfârşit, chiar dacă ar fi posibilă găsirea unor argumente plauzibile în apărarea 
caracterului restrâns şi limitat al formulărilor deontologice sau a unei explicaţii pentru 
limitarea respectului, o întrebare rămâne încă fără răspuns: de ce trebuie considerat 

respectul ca fiind ceva ce depăşeşte condiţia sporirii bunăstării celorlalti? După cum 
afirmă Donogan (1977, p. 183) 


...morala obişnuită este afectată puternic de ideea consecintialistá potrivit căreia omul trebuie 
să aleagă întotdeauna cel mai mic rău pe tot parcursul vieţii sale. Susţinătorii moralei afirmă, 
dimpotrivă, că fiecare om are dreptul la câteva condiţii minime de viaţă şi că nimeni nu poate 
cumpăra nimic - nici chiar viata întregii comunităţi - prin sacrificarea acestor condiţii. 


Această caracterizare a poziţiei consecintialiste pune anumite probleme. Dacă ar 
trebui să justificăm sacrificarea întregii comunităţi în favoarea respectării normei deontologice, 
este important să stabilim cu exactitate care sunt acele condiţii de viaţă indispensabile 
cuvenite oricărei fiinţe umane, precum şi în ce constă efortul de a salva sute de vieţi prin 
sacrificarea unui om nevinovat, sacrificiu care constituie o lipsă de respect atât de mare, 
încât ar merita pe deplin sacrificarea celor o sută. 


2) Deşi deontologii afirmă că normele domeniului studiat sunt absolute, că suntem 
obligaţi la respectarea acestora chiar în ciuda oricăror consecinţe nefaste, ideea de 
„absolut” este ea însăşi restrânsă şi prezintă anumite rezerve. După cum am observat, 
limitarea influenţei absolute a constrângerilor deontologice porneşte de la ipoteza că ele 
sunt caracterizate printr-o formulare restrânsă, limitată. Pentru a completa ideea de mai 
sus, precizăm şi acţiunea directă a acestor norme, subliniind faptul că ele se aplică doar 
acelor lucruri care constituie mijloace sau scopuri alese de noi, şi nu acelor urmări sau 
rezultate care nu decurg direct din acţiunile noastre. 

Este importantă găsirea unui criteriu de restrângere a gamei de norme deontologice 
şi, mai ales, de distincţie între acţiunile permise care produc consecinţe negative şi 
acţiunile greşite, interzise. În caz contrar, teoriile deontologice devin suspecte de 
incoerentá cu privire la problema conflictului grav şi iremediabil între obligaţii. Ca 
urmare a încălcării normei deontologice prin refuzul de a minţi o singură persoană în 
scopul protejării altor cinci, rezultă că orice acţiune realizată este greşită (iar rezultatul 
nu este în mod obligatoriu o consecinţă a unei acţiuni anterioare greşite — proprii sau 
aparţinând altcuiva). Dacă normele deontologice sunt absolute (categorice) şi nu este 
permisă încălcarea lor, rezultă că adesea actionám greşit indiferent ce am face. Gânditorii 
sunt de acord cu existenţa unor asemenea situaţii excepţionale, însă nu le transformă 
într-un principiu de subminare a teoriei etice, care, de altfel, este suficient de întemeiată. 
Această opţiune nu poate fi deschisă deontologiei deoarece, în condiţiile în care ansamblul 
normelor nu este restrâns într-un fel sau altul, conflictele între obligaţii vor constitui 
regula, şi nu excepţia. Nici noţiunea de „greşeală” nu poate fi privită ca având o influenţă 
absolută sau categorică; aflat în situaţia de a alege între a minţi şi a face rău cuiva, 
individul trebuie să aprecieze care dintre cele două alternative este mai greşită. Având în 
vedere acest lucru, putem remarca apropierea de consecventialism decât de deontologie. 


3) Deşi, după cum s-a observat, este esenţială restrângerea normelor deontologice, 
precum şi diferenţierea acţiunilor permise (care au totuşi urmări negative) de cele 
nepermise (constând în înfăptuirea răului), rămâne incert dacă acest dublu obiectiv poate 

fi indeplinit cu succes. Numerosi filosofi se declara sceptici cu privire la posibilitatea de 
stabilire a unui criteriu clar, justificat si indubitabil de diferentiere a prejudiciului grav 
de cel superficial. Rationamentele lor fiind mult prea complexe, ne vom limita la 
precizarea rezultatului acestui demers. Este adevărat că perspectivele noastre asupra 
acţiunilor corecte sau greşite şi asupra factorilor care limitează responsabilitatea individuală 
în raport cu acţiunile realizate determină modul de abordare a consecinţelor negative ale 
unei acţiuni ca reprezentând prejudicii grave sau superficiale (acceptabile). Convingerile 
în acest sens diferă în funcţie de principiile etice normative ale fiecăruia. Cei care înclină 
spre convingerea că suntem obligaţi să prevenim producerea unor consecinţe negative nu 
vor accepta ideea că prevenirea răului ar putea fi un rău în sine, la fel cum cei care au 
o viziune mai restrânsă asupra obligaţiilor morale (ca şi deontologii) vor considera că 
producerea răului poate fi permisă. Un adept al consecintialismului va fi de părere că 
refuzul de a minţi o persoană în scopul protejării altora constituie un rău condamnabil. 
Aceasta fiind situaţia, chiar atunci când oamenii depun eforturi pentru a respecta normele 
deontologice, ei le vor interpreta ca reprezentând sugestii diverse de acţiune şi, prin 
urmare, vor acţiona în mod diferit în încercarea de a urma aceste norme. 

Nici celălalt mijloc de restrângere a normelor deontologice, şi anume „principiul 
traditional al dublului efect”, asociat distinctiei dintre răul intenţionat şi cel neprevăzut, 
nu a avut rezultate mai bune; aceasta din cauza criticilor aduse principiului dublului 
efect şi incertitudinilor legate de justificarea distinctiei menţionate. 

Dacă aceste critici sunt întemeiate — şi eu cred cá sunt -, ele ar putea să pună 
probleme serioase teoriilor deontologice contemporane, întrucât îndeamnă fie la extinderea 
interdictiilor, fie la retragerea afirmației referitoare la caracterul lor absolut, categoric. 
Primul aspect al dilemei ridică probleme serioase legate de conflictele între obligaţii, 
lansând o viziune normativă neverosimilă. Cel de-al doilea aspect ameninţă chiar cu 
subminarea structurii teoriilor deontologice. Dacă normele deontologice nu au o influenţă 
absolută sau categorică, atunci care este influenţa pe care o au ele şi cum poate individul 
să determine în ce situaţie un fapt este sau nu cu adevărat interzis? Dacă normele 
deontologice nu posedă această capacitate, teoriile deontologice sunt în pericol să se 
destrame luând forma unui pluralism etic cu accent profund intuitionist. Se afirmă ca 
numeroase lucruri sunt greşite, dar rămâne la latitudinea fiecăruia să stabilească influenţa 
prohibitivă pe care normele o exercită în situaţii specifice şi gravitatea faptului. O 
asemenea poziţie este dezbătută în plan filosofic de către Jonathan Dancy în acest volum 
(vezi capitolul 18, „Etica îndatoririlor prima facie”), însă se detaşează tot mai mult de 
perspectiva deontologică. 

Deontologii susţin o idee care nu lasă loc de compromis, afirmând că nu există 
absolut nici un motiv de a refuza încălcarea normelor deontologice atunci când consecinţele 
acestui refuz ar putea fi nefaste. După cum afirmă Fried (1976, p. 10) 


...existá situaţii extreme, când uciderea unui singur om nevinovat ar putea salva o întreagă 
naţiune. În asemenea cazuri, menţinerea rationamentului în forma sa absolută ar reprezenta un 
veritabil fanatism. Iar evenimentul catastrofal va aduce binele şi răul absolut fata in fata. Dar 
chiar si în aceste condiţii ar fi o lipsă de consecvență a sustine că evaluarea binelui si a răului 
este o chestiune de nivel, ea fiind dependentă de binele care trebuie atins şi de răul care trebuie 

evitat (conform teoriei consecintialiste). În ceea ce mă priveşte, sunt de părere că tocmai 
conceptul de catastrofă este unul deosebit pentru că identifică situaţii extreme în care nu mai 
sunt valabile rationamentele obişnuite (nici chiar asupra binelui şi răului). 


O versiune similară este prezentată de către Donagan în discuţia asupra teoriei 
consecintialiste. 

Desi ideea cá normele deontologice pot fi încălcate in situaţii critice salvează teoria 
deontologică de impresia fanatismului, conferindu-i acesteia mai multă credibilitate, pe de 
altă parte, ea o poate şi submina prin introducerea „clauzei catastrofale”. De ce acţiunile 
noastre asupra celorlalţi devin relevante doar la nivel „catastrofal” ? Care ar putea fi 
acele criterii de a deosebi o situaţie catastrofală (în care nu se mai aplică principiul 
binelui şi răului) de un banal eveniment nefericit în care se aplică principiul de mai sus) ? 

Este greu de imaginat cum ar putea cineva să demonstreze că decizia de a acţiona sau 
nu pentru salvarea unei naţiuni (acţiune care, în situaţii mai puţin extreme, ar fi 
considerată greşită) nu este o decizie morală. Această viziune sugerează că anumite 
circumstanţe nefericite ne absolvă oarecum de îndeplinirea obligaţiei de a acţiona moral. 
Atunci când „morala tradiţională” a fost pentru prima dată formulată şi susţinută, gama 
situationalá şi pericolul catastrofei sau posibilitatea individului de a-i face fata au fost 
considerabil restrânse. În prezent însă trăim sub ameninţarea permanentă a unei posibile 
catastrofe mondiale, ceea ce face ca percepţia cu privire la capacitatea morală şi la 
responsabilitatea individului să fie mult mai largă, reflectând o conştientizare a acestei 
realităţi. Există demersuri pentru preîntâmpinarea accidentelor nucleare sau a calamitatilor 
naturale care ar putea să pară nu doar stupide, ci şi greşite. Ideea că principiile binelui 
şi răului nu pot fi aplicate în situaţii extreme încurajează complezenta sau chiar pasivitatea, 
motiv pentru care ea trebuie respinsă în virtutea moralei. 


iv. Concluzii 


Insistenta deontologilor asupra importanţei regulilor sau constrângerilor morale este 
întemeiată pe convingerea că evitarea răului constituie principala, dacă nu chiar singura 
responsabilitate a individului în calitatea sa de subiect moral, precum şi convingerea că 
stă în puterea omului să aspire şi să reuşească acest lucru, cu condiţia unui efort 
rezonabil şi sincer. Putem fi siguri de succes dacă evităm anumite lucruri precise şi 
cunoscute înainte de a ne implica în acele situaţii care presupun deliberare şi acţiune. 
Să analizăm constrângerea deontologică legată de minciună. Este cât se poate de 
simplă şi de clară, cunoscut fiind faptul că minciuna desemnează un fragment restrâns al 
comportamentului, care poate fi localizat într-un anumit context marcat de spaţiu şi 
timp. Dacă o conduită corespunzătoare constă cu precădere în evitarea răului - în sensul 
de a evita încălcarea normelor sau a principiilor deontologice — şi dacă aceste norme sunt 
puţine la număr şi specificate în mod clar şi concis, rezultă că pot fi eliminate condiţiile 
moralei (pentru majoritatea subiecţilor şi în cele mai multe cazuri). Cu toate că este 
recunoscut faptul că indivizii pot avea şi obligaţii pozitive — acestea trebuie, de exemplu, 

să-şi respecte promisiunile şi angajamentele voluntare, să-şi asume răspunderea pentru 
copiii pe care decid să îi aibă -, condiţiile de morală pot fi încălcate cu uşurinţă. Sá ne 
amintim cuvintele lui Fried: „După evitarea răului şi îndeplinirea obligaţiei proprii, mai 
rămân încă nenumărate alegeri de făcut”. 

Este evident că aceasta este o concepţie legalistă asupra moralei, iar principiul legal 
pe care e întemeiată este uşor de determinat. Într-o asemenea viziune, ceea ce se cere 
individului prin lege este neîncălcarea statutului persoanei, iar aceasta este o condiţie 
care afectează în mică măsură viaţa privată a oamenilor de rând şi este uşor de respectat. 
Acest respect trebuie înţeles pur şi simplu sub forma unei conformităţi ; abtinerea de la 
evaziunea fiscală, de la furtul sau prejudicierea altora de teama consecinţelor, din respect 
pentru proprietate (principiul lui Locke) sau din respect pentru conceptul de liber arbitru 
(al lui Kant), sunt argumente lipsite de substanţă. Supunerea sau conformitatea în raport 
cu legea este singura care ne defineşte ca persoane corecte. 

Acest gen de supunere, aferent concepţiei etice legaliste, nu este doar simplu şi 
direct, dar şi strict, cel puţin în aparenţă. Suntem datori să respectăm anumite norme 
formulate cu stricteţe, însă acest respect este înţeles în termeni foarte restrânşi : el se 
referă doar la litera (textul) legii, nu şi la aplicarea spiritului legii în propriile noastre 
acţiuni. Dacă alegem să profităm de carentele legii, nu putem fi sanctionati legal pentru 
acest lucru. 

Supunerea este, de asemenea, o chestiune simplă. Oamenii de rând pot înţelege ce 
înseamnă legea şi ce presupune aceasta printr-un simplu efort de gândire. Dacă nu 
reuşesc acest lucru, ei nu pot fi învinuiți pentru eventuale inadvertente comise. 

Oricare ar fi meritele sau problemele aferente acestui mod de interpretare a legii 
pozitive şi a cerinţelor ei, aceasta nu poate constitui un fundament al înţelegerii cerinţelor 
morale şi nici un model în vederea elaborării unei teorii etice. Motivele sunt în parte 
evidente. În absenţa unui legiuitor cu autoritate şi uşor de identificat, nu putem cunoaşte 
cu precizie care sunt normele morale (constrângerile deontologice) care trebuie să 
guverneze comportamentul nostru. lar în lipsa unui set de proceduri clare care să 
stabilească modul de soluţionare a conflictelor legate de conţinutul normelor morale 
propuse, dezacordurile în materie de etică nu îşi găsesc rezolvare. Există şi alte motive 
mai puţin evidente de a respinge această viziune legalistă asupra moralei. 

Ideea că preceptele morale sunt lucruri care pot fi sau ar trebui să fie omise din viaţa 
cotidiană pentru ca fiecare să trăiască viaţa pe care o doreşte se dovedeşte a fi necores- 
punzătoare atât din punct de vedere normativ, cât şi psihologic. Aceasta pentru că noi 
suntem membrii unei comunităţi etice, şi nu doar liberi arbitri sau paznici ai propriilor 
noastre virtuţi, fiind preocupaţi în acelaşi timp de soarta celorlalţi, ca şi de soarta 
comunităţii în ansamblul ei. Expresia acestei preocupări nu este dată de detaşarea pe care 
o sugerează noţiunea primitivă de respect sau normele deontologice, ci de interesul activ 
al oamenilor pentru promovarea binelui celorlalţi. Trebuie să respingem, astfel, orice 
perspectivă care identifică morala numai cu sau în primul rând cu o povară impusă 
asupra vieţii. Dacă nu putem „să trăim conducându-ne după principii drepte” (Fried, 
1978, p. 13), trebuie măcar să recunoaştem că aceste principii au o arie de acoperire mai 
largă decât presupun mulţi deontologi contemporani. 

— 18 — 
Etica indatoririlor prima facie 


Jonathan Dancy 


Într-o concepţie clasică, teoria morală trebuie să conţină o insiruire a principiilor 
morale de bază, însoţită de o justificare pentru fiecare element al listei, precum şi câteva 
îndrumări despre cum s-ar putea constitui alte principii asemănătoare, pornind de la cele 
cu care am început. Exemplul cel mai elocvent îl reprezintă utilitarismul clasic, care ne 
oferă un singur principiu de bază, prezentându-ne câteva argumente potrivit cărora ar 
trebui să acceptăm acest principiu (deşi această etapă este de multe ori omisă), apoi ne 
arată cum să obţinem din acest principiu alte principii cum ar fi: „Să nu minţi” sau 
,lubeste-ti părinţii” (un exemplu fata de care sunt din ce în ce mai ataşat). De vreme ce 
teoria noastră oferă mai multe principii de bază, ea trebuie să demonstreze cum funcţionează 
acestea ca un tot unitar. Această demonstraţie poate fi făcută în mai multe moduri. 
Astfel, putem susţine direct că nici un principiu nu ar trebui să fie acceptat decât dacă 
toate celelalte au fost acceptate, iar indirect - cá ele iau forma unei concepţii coerente şi 
atractive a unui agent moral. Desigur, mai există şi alte modalităţi. 

Teoria îndatoririlor prima facie este întrucâtva diferită de aspectele enumerate mai 
sus. În primul rând, această teorie nu afirmă că unele principii sunt mai fundamentale 
decât altele. În al doilea rând, ea nu sugerează faptul că ar exista un anume grad de 
coerenţă în lista de principii oferite. Cu siguranţă, teoria aceasta este o contribuţie la 
filosofia morală, dar ea nu reprezintă o teorie morală în sensul clasic ; această teorie 
susţine că în etică totul este în dezordine şi nu mai există loc pentru o teorie morală, ceea 
ce ar însemna, putem spune, ceva despre natura fizică a lumii, dar ceea ce noi afirmăm 
nu este în concordanţă cu părerile fizicienilor. Ar putea părea lipsit de interes, dar, în 
acelaşi timp, ar putea fi singurul model de teorie pe care îl putem avea, de vreme ce 
lumea (morală sau fizică) nu reuşeşte să se adapteze dorințelor teoreticienilor. 

Pentru a înţelege acest aspect, trebuie să observăm felul în care W.D. Ross, creatorul 
teoriei îndatoririlor prima facie, şi-a argumentat ideile. (Ross nu a susţinut că ar fi unicul 
fondator al teoriei - a lucrat la ideile sale cel putin datorită lui H.A. Prichard.) 

Ross, care şi-a desfăşurat cea mai mare parte a activităţii la University of Oxford în 
anii '20-'30, a început prin a argumenta că toate formele de monism (conform căruia ar 
exista un singur principiu moral de bază) sunt false. Ross cunoştea doar două forme de 
monism - kantianismul şi utilitarismul, aşa că le-a tratat pe rând. Argumentul său 


ETICA INDATORIRILOR PRIMA FACIE 249 


împotriva lui Kant arăta că principiul de bază al acestuia era incoerent. Principiul 
respectiv este următorul: „Numai faptele săvârşite din simţul datoriei sunt corecte”. 
Ross considera cá prin aceasta se înţelege cá ar trebui să actionám pe baza unui motiv 
strict, dar a mers mai departe, afirmând că singurele lucruri pe care cineva spune că ar 
trebui să le săvârşim sunt cele pe care putem să le săvârşim sau nu. Nu putem alege 
motivele pe baza cărora vom acţiona ; motivele acestea nu depind de noi. Putem alege ce 
vom face, dar nu putem alege motivul pentru care vom face lucrul respectiv. Prin 
urmare, nu ni se poate cere să actionám dintr-un anumit motiv. Kant ne cere acest lucru, 
aşadar teoria lui trebuie respinsă. În capitolul 14, „Etica lui Kant”, Onora O’Neill neagă 
faptul că ideile lui Ross sunt acceptate de către Kant. 

Utilitarismul a fost respins din motive diferite. Ross ştia că utilitarismul era singura 
versiune a unei abordări mai generale, şi anume consecintialismul. Nu era de părere că 
toate formele acestei teorii trebuie să fie moniste, pentru că era de acord cu faptul că 
utilitarismul lui G.E. Moore era pluralist. (Moore susţinea că acţiunea corectă este cea 
care maximalizează binele, dar era de părere că există diferite tipuri de lucruri bune, 
cum ar fi învăţătura şi experienţa estetică.) Însă Ross a combătut consecintialismul, 
ştiind că dacă va reuşi aici, va putea respinge şi utilitarismul. Discuţia începe de la un 
argument simplu, sprijinit de un exemplu. Conform argumentului, „oamenii obişnuiţi” 
sunt de părere că ar trebui să facă ceea ce au promis că vor face, dar numai datorită 
faptului că au promis. Însă ei nu se gândesc la aceste datorii morale ca la o suită de 
consecinţe. Urmările acţiunilor lor se regăsesc în viitor, dar ei cercetează cu precădere 
trecutul (promisiunile pe care le-au făcut). Exemplul este următorul : să presupunem că 
ati promis să indepliniti o sarcină simplă — ati promis să-l luaţi pe vecinul dumneavoastră 
la cumpărături în această dimineaţă pentru că maşina lui s-a stricat. Se iveşte însă o 
ocazie de a face ceva mai folositor - de exemplu, să duceti alti doi vecini care nu au 
maşină la aeroport, unde se vor întâlni cu fiica lor. Ross sugerează că abordarea problemei 
doar din punctul de vedere al consecinţelor înseamnă să accepti faptul că ar fi trebuit să 
iti încalci promisiunea făcută, pentru că dezamăgirea vecinului | (care nu a fost ajutat) 
ar fi contrabalansată de multumirea vecinilor 2 şi 3 (care nu vor schimba trei autobuze 
pentru a ajunge la aeroport). Totuşi, susţine Ross, împotriva acestei balante a consecinţelor 
vine faptul că aţi făcut o promisiune. Aţi putea simţi că, în ciuda câştigului potenţial în 
ceea ce priveşte consecinţele, ar trebui să respectaţi promisiunea făcută. Bineînţeles, nu 
ati simţi la fel dacă beneficiul obţinut prin încălcarea promisiunii ar fi mai mare, dar 
acest fapt nu demonstrează cu nimic că opţiunea cea bună ar fi aceea de a vă încălca 
promisiunea. 

Prin urmare, se poate afirma că, deşi consecinţele viitoare ale faptelor săvârşite de o 
persoană sunt importante, există şi alte lucruri care contează în egală măsură. Consecintialismul 
nu este atotcuprinzator. (Philip Pettit arată cum ar reacţiona un adept al consecintialismului 
în secvenţa iii a capitolului 19, ,,Consecintialismul”.) Părerea generală a lui Ross este 
aceea că varietatea lucrurilor importante este mare, astfel încât nu se poate întocmi o 
listă strictă a aspectelor semnificative din punct de vedere moral. Printre aceste aspecte 
se numără generozitatea (ajutorul oferit celorlalţi, acolo unde este posibil), dezvoltarea 
talentelor şi corectitudinea în relaţiile cu ceilalţi. Este posibil ca toate aceste aspecte să 

fie semnificative pentru cá ele pot fi percepute ca elemente de comportament diferențiat 
(de exemplu, sub forma unor consecinţe ale faptelor). Dar acţiunile viitoare pot fi 
influențate, de asemenea, şi de alte lucruri, ca, de exemplu, de acţiunile proprii (în cazul 
nostru fiind vorba despre promisiunea făcută anterior) sau de acţiunile trecute efectuate 
de către alţii (atunci când o persoană este recunoscătoare cuiva pentru un act de bunătate 
efectuat în trecut). 

Ross îşi susţine poziţia folosind noţiunea de datorie prima facie. Astfel, spune el, o 
datorie prima facie este să îi ajutăm pe ceilalţi sau să ne respectăm promisiunile, să 
întoarcem faptele bune, să nu-i dezamăgim pe cei care se bazează pe noi. De fapt, Ross 
vrea să spună că aceste lucruri contează din punct de vedere moral: ele ne ajută să ne 
dăm seama ce ar trebui să facem şi dacă am procedat corect în urma alegerii făcute. Dacă 
alegem să respectăm o promisiune, acţiunea noastră este indreptatita. Astfel, Ross susţine 
că acţiunea noastră este o datorie prima facie tocmai pentru că este un act de respectare 
a promisiunii. Desigur, faptul de a fi sau nu o respectare a promisiunii nu este singura 
condiţie relevantă. Şi alte aspecte contează, după cum am văzut; acestea reies atunci 
când spunem că avem şi alte datorii prima facie, spre exemplu datoria prima facie de a 
asigura bunăstarea celorlalţi (datoria prima facie a generozitatii). Aceste datorii prima 
facie pot avea o importanţă mai sporită în cazul de fata. Nu putem spune dinainte care 
datorie prima facie relevantă va fi cea mai semnificativă în situaţia cu care ne confruntăm. 
Tot ce putem face este să analizăm circumstanţele şi să încercăm să ne dăm seama dacă 
este mai important să ne respectăm promisiunea sau să îi conducem pe vecinii 2 şi 3 la 
aeroport. Nu există nici o regulă care să ne poată ajuta în luarea acestei decizii. 

Prin urmare, o acţiune dată poate fi privită ca o datorie prima facie în virtutea unui 
singur aspect (poate respectarea promisiunii), o datorie prima facie în virtutea unei alteia 
(ajutorul oferit vecinului 1 ar fi foarte binevenit) şi o datorie prima facie greşită în 
virtutea unui al treilea aspect (vecinii 2 şi 3 nu vor putea ajunge la aeroport). Cu alte 
cuvinte, aceasta înseamnă că anumite aspecte ale unei acţiuni sunt în favoarea acesteia, 
în timp ce altele, împotriva ei. După ce am stabilit care aspecte contează şi cum anume, 
vom încerca să ne dăm seama în ce parte înclină balanţa. Aceasta reprezintă, fără 
îndoială, o problemă pentru judecata noastră, conform lui Ross, iar teoria nu este cu 
nimic folositoare. Ea ne-ar putea fi de ajutor numai dacă am organiza datoriile prima 
facie în ordinea importanţei, astfel încât să ştim dinainte că, de exemplu, întotdeauna 
este mai important să-i ajutăm pe ceilalţi decât să respectăm promisiunile făcute. Însă 
nici o asemenea ordonare nu este în concordanţă cu acţiunile noastre. De fapt, uneori ar 
trebui să ne respectăm promisiunile, chiar dacă acest lucru este în defavoarea celorlalţi, 
iar alteori preţul respectării unei promisiuni presupune de fapt nerespectarea ei. Ross ar 
afirma, astfel, că acest fapt este doar o trăsătură a situaţiei de cumpănă în care se află 
judecata noastră. Fără îndoială, ar fi frumos dacă lumea ar fie ordonată, astfel încât 
datoriile prima facie să poată fi clasate pe categorii. Dar „este mai important ca teoria 
să fie susţinută de fapte decât să rămână pur şi simplu teorie” (Ross, 1930, p. 19). Nu 
există o clasificare generală a diferitelor tipuri de datorii prima facie, iar de vreme ce 
diferite principii morale exprimă diferite datorii prima facie, nu există o clasificare 
generală a principiilor morale. Poate fi vorba doar de o listă (relativă) a acestora, o listă 

în care se regăsesc lucrurile care sunt importante din punct de vedere moral, o importanţă 
pe care noi trebuie să o percepem. 

Ce ne spun aceste principii morale ? De pildă, principiul „să nu furi” ne sugerează 
că toate acţiunile care au ca rezultat furtul sunt greşite. Principiul este fals dacă avem 
de-a face cu o singură acţiune de furt care nu e deloc greşită. Un exemplu opus unui 
presupus principiu moral ar consta doar într-o acţiune interzisă de principiu sau într-o 
acţiune greşită, dar care este cerută de principiu. Dar, probabil, în acest caz toate 
principiile morale sunt false. Pentru fiecare principiu menţionat se poate construi o 
situaţie care poate fi încălcată. De exemplu, poate că nu ar trebui să furi, dar cineva a 
cărui unică sursă de hrană pentru familie este furtul ar trebui să fure, mai ales dacă ar 
fura de la oameni bogaţi care trăiesc în lux. Ar fi greşit ca acea persoană să nu fure ; cum 
ar putea acel om să îşi vadă familia murind de foame în timp ce el îşi repetă: „Le-aş 
putea procura hrană dacă aş fura, dar nu este bine să furi”? La fel, nu există două 
principii care să facă faţă concomitent unui conflict. Dacă eu cred că numai peştii respiră 
sub apă şi că nici un peşte nu are picioare, iar apoi întâlnesc o creatură care respiră sub 
apă şi are picioare, unul dintre „principiile” mele cade. În acelaşi fel, să presupunem că 
eu cred că adevărul trebuie spus şi că trebuie să-i ajutăm pe cei aflaţi în necaz. Ce se 
întâmplă atunci când adăpostesc un sclav fugar din sudul Americii, iar proprietarul mă 
întreabă dacă ştiu încotro a luat-o sclavul său? Un astfel de caz ar sugera faptul că unul 
dintre principiile mele trebuie să fie respins. Însă acest lucru este cu siguranţă greşit. 
Principiile pot face faţă conflictelor de acest fel, chiar dacă unul dintre ele trebuie să 
cedeze (nu este bine să spun adevărul în această situație). Prin noţiunea sa de datorie 
prima facie, Ross arată ce principii se adaptează diferitelor situaţii. Cele două principii 
ale teoriei noastre spun că avem o datorie prima facie de a spune adevărul şi alta de a-i 
ajuta pe cei aflaţi în necaz. Este adevărat că în acest caz trebuie să aleg între a spune 
adevărul şi a-i oferi ajutor sclavului. Dar prin aceasta nu se sugerează că unul dintre 
principii trebuie abandonat. De fapt se arată cá ar trebui să le reținem pe amândouă, din 
moment ce existenţa unui conflict conduce la ideea conform căreia contează, într-adevăr, 
dacă cineva spune adevărul (avem o datorie prima facie să procedăm astfel), precum şi 
dacă îi ajutăm pe cei aflaţi în necaz atunci când putem (avem o datorie prima facie să îi 
ajutăm). Conflictul se desfăşoară între două acţiuni care sunt importante şi este rezolvat 
nu prin abandonarea vreunuia dintre principii, ci prin luarea unei decizii referitoare la 
gradul de importanţă a fiecărei acţiuni. 

Prin aceasta, perspectiva unui exemplu opus unui principiu moral este schimbată. În 
loc să fie un exemplu în care principiul ne spune să facem un lucru, iar noi credem că 
ar trebui să procedăm invers („să nu furi”), ar deveni un exemplu în care, deşi principiul 
ne spune că unele aspecte sunt în favoarea oricărei acţiuni care se bazează pe această 
premisă, credem că acest principiu ori nu face nici o diferenţă în cazul de faţă, ori face 
o diferenţă, dar aceasta este orientată într-o direcţie opusă. Spre exemplu : fiica mea a 
călcat pe un arici de mare într-o vacanţă anul trecut, iar durerea a fost foarte mare când 
a trebuit să i se extragă acele din talpă (fără consimţământul ei). Este acesta un exemplu 
contrar aşa-zisului principiu care spune: „Să nu le faci rău celorlalți” ? Răspunsul 
dumneavoastră va fi unul variat, în funcţie de gradul în care credeţi că acţiunile noastre 

au fost (din punct de vedere moral) greşite, in sensul că au fost cauzatoare de durere 
fizică, sau că durerea cauzată nu a făcut vreo diferenţă morală sau nu a existat un motiv 
moral pentru a-i cauza durerea fetei. Un exemplu care duce într-o direcţie opusă 
principiului poate reprezenta faptul că, într-adevăr, în general, un punct forte al unei 
acţiuni este tocmai cauzarea plăcerii atât a celui care execută acţiunea, cât şi a celui care o 
suportă. Dar, uneori, se întâmplă exact invers ; de pildă, ganditi-va la faptul cá avem mai 
multe motive de a încuraja execuțiile publice ale violatorilor condamnaţi dacă evenimentul 
ar cauza plăcere atât călăului, cât şi mulţimii care, bineînţeles, ar fi de faţă. Dacă 
respingem această sugestie, ne vedem puşi în faţa unui contraexemplu pentru principiul : 
„Este bine ca acţiunile tale să cauzeze plăcere atât pentru tine, cât şi pentru ceilalţi”. 

Aşadar, Ross ne explică esenţa principiilor morale ; acestea exprimă datorii prima 
facie — datorii care implică acţiunea sau lipsa de acţiune. Ross face o distincţie între 
datoriile prima facie şi ceea ce el numeşte datorii exacte. O acţiune este o datorie prima 
facie deoarece posedă o anumită proprietate (de exemplu, întoarcerea unei fapte bune) ; 
această proprietate (poate însoţită de altele) prezintă importanţă tocmai pentru că acţiunea 
care decurge din ea să poată fi îndeplinită, în timp ce alte proprietăţi pot zădărnici 
finalizarea acţiunii respective. Acţiunea este o datorie exactă dacă ar trebui să o îndeplinim, 
ţinând cont de toate aspectele situaţiei. În luarea acestei decizii încercăm să punem în 
balanţă diferitele datorii prima facie pe care le avem în acest caz, oprindu-ne asupra a 
ceea ce contează mai mult aici sau observând partea în care se înclină balanţa. Aceasta 
este o diferenţă clară între datoriile prima facie şi cele exacte. 

Însă acest contrast prezintă mai multe aspecte. Ross vrea să spună că de multe ori 
ştim sigur care sunt datoriile prima facie, dar nu putem ști niciodată care este datoria 
exactă. Cu alte cuvinte, ştim care sunt principiile morale, dar nu şi ce ar trebui să facem 
într-o situaţie dată. Este o combinaţie interesantă a certitudinii morale generale cu 
neîncrederea afişată faţă de anumite cazuri. Ross ia o poziţie clară faţă de epistemologia 
morală (teoria cunoaşterii morale şi justificarea convingerii morale). 

În primul rând, cum putem să cunoaştem adevărul despre orice principiu moral? 
Unii filosofi susţin că adevărul despre aceste principii îl cunoaştem direct (la un moment 
dat se spunea că totul se datorează unui anume tip de intuiţie morală). De exemplu, s-a 
afirmat că principiul : „Toți oamenii trebuie să fie trataţi egal” este de la sine înţeles, in 
sensul că trebuie privit fără a avea idei preconcepute, astfel încât adevărul va ieşi la 
iveală. Ross nu crede în asemenea lucruri. Pentru el, singura cale prin care putem ajunge 
să cunoaştem un principiu este descoperirea adevărului acestuia în experienţa morală. 
Metoda constă în următoarele : mai întâi suntem puşi în faţa unei situaţii în care trebuie 
să ne hotărâm ce să facem. Eu şi soţia mea trebuie să luăm cina cu nişte persoane pe care 
le cunosc doar eu. Eu ţin să nu îi jignesc pe aceşti oameni şi să le fac o impresie bună. 
Soţia mea ştie acest lucru. Cu toate acestea, timpul se scurge şi deja suntem în întârziere. 
Soţia mea se arată, gata pentru confruntare, întrebându-mă dacă este îmbrăcată corespunzător 
ocaziei. Îmi este clar, imediat, că nu a abordat o ţinută adecvată. Ce aş putea să îi spun? 
Am trei opţiuni. Prima este să mint şi să sper că ea nu îşi va da seama de adevăr atunci 
când vom intra în casa gazdelor noastre. A doua este să îi spun adevărul, astfel încât ea 
să se îmbrace cu altceva (ceea ce ne-ar face să întârziem şi mai mult). A treia opţiune este 

să îi spun că hainele pe care le-a ales nu sunt potrivite, dar că este prea târziu să le 
schimbe, pentru că deja suntem în întârziere. Prin aceasta am câştiga timp, dar numai cu 
riscul de a-i strica soţiei mele seara, de a-i provoca neplăceri. Ross vrea să sublinieze 
faptul că am deja posibilitatea de a distinge între trei tipuri de considerente care, în acest 
caz, sunt importante. Primul este acela că e mai bine dacă nu întârziem. Al doilea se 
referă la faptul că este mai bine să nu mint în privinţa rochiei. Al treilea spune că este 
mai bine să nu provocăm neplăceri celor apropiaţi. Toate aceste considerente se regăsesc 
în situaţia dată; toate sunt importante, iar eu trebuie doar să îl aleg pe cel mai 
semnificativ. Până acum toate observaţiile mele sunt relevante strict pentru cazul acesta. 
Însă pot să actionez mai departe, pentru că imi dau seama că ceea ce contează aici trebuie 
să fie la fel de important în alte situaţii. În situaţia de faţă este important să nu întârziem, 
prin urmare acest lucru este valabil în general. Ceea ce eu am învăţat este adevărul unui 
principiu moral (care exprimă o datorie prima facie), bazat pe un caz particular. Am 
ajuns la aceasta prin generalizare, folosindu-mă de un proces numit „inducţie intuitivă”. 
Este acelaşi proces ca şi cel prin care se învaţă principiile logice. Vă expun validitatea 
unui argument particular, ca de exemplu: „Toate vacile sunt maro ; viticile sunt vaci ; 
prin urmare, toate viticile sunt maro”. Apoi vă propun să generalizati, pornind de la 
cazul precedent spre acest principiu general: „Toti B sunt C ; toti A sunt B ; prin urmare, 
toti A sunt C". Ideea este că, dacă sunteţi suficient de rapid şi de inteligent, veţi putea 
observa adevărul general care se află în acest caz particular de la care am început. 
Aceeaşi idee se aplică şi în etică. 

Ross susţinea că, pe măsură ce înaintăm în viaţă, ne confruntăm cu anumite aspecte 
care sunt semnificative pentru o alegere pe care trebuie să o facem şi că învăţăm că 
aceste aspecte sunt semnificative, în general, în orice situaţie ar apărea. În acest fel, 
experienţa ne dezvăluie adevărul cu privire la principiile datoriei prima facie. Aceste 
principii sunt de la sine înţelese, nu pentru că cineva trebuie să se întrebe dacă ele sunt 
adevărate pentru a şti că aşa sunt, ci pentru că ele sunt evidente prin ceea ce ne arată 
situaţia respectivă. Acţiunea de generalizare nu aduce nimic semnificativ la ceea ce ştim 
deja. Aşadar, pornim de la o situaţie asupra căreia nu planează nici o urmă de îndoială, 
spre exemplu, faptul că este mai bine să nu întârziem. Ne îndepărtăm de această situaţie 
printr-un proces care nu adaugă nimic de discutat faptului general recunoscut potrivit 
căruia este bine să nu întârzii şi, astfel, ajungem foarte aproape de un principiu moral de 
la sine înţeles. 

Am ajuns la acest principiu din observaţiile făcute în cadrul cazului dinainte - acela 
că este mai important aici dacă întârziem sau nu, dacă spun adevărul şi aşa mai departe. 
Dar ceea ce am observat la situaţia aceasta trebuie să servească unei alte situaţii ; trebuie 
să mă ajute să decid ce ar trebui de fapt să fac (datoria mea exactă). Aceasta este o 
acţiune complet diferită, în concepţia lui Ross. Eu trebuie să decid nu asupra a ceea ce 
contează (pentru că deja ştiu asta), ci asupra importanţei fiecărui principiu în parte. 
Aceste probleme sunt atât de dificile, încât judecata mea finală nu ar putea fi numită 
niciodată cunoaştere, ci mai degrabă o opinie probabilă. Prin urmare reiese faptul că 
ştim multe principii morale, dar nu putem spune niciodată că ştim ce alegere ar trebui să 
facem. Se poate să ştim care sunt datoriile prima facie, dar nu şi datoriile exacte. 

Am expus aceasta situatie pentru a ne da seama de ceea ce stim si ceea ce nu stim. 
Aceştia sunt termenii pe care însuşi Ross ar fi fost bucuros să îi folosească, de vreme ce 
susţinea că există date privitoare la ceea ce este corect şi la ceea ce este greşit. (Prin 
această afirmaţie, Ross se evidenţiază ca intuitionist : vezi capitolul 36, „Intuiţionismul”.) 
Dar aş fi putut expune aceeaşi situaţie în termeni care nu tin de cognitie (vezi capitolul 38, 
„Subiectivismul”), spunând simplu că, deşi cineva ar putea dezaproba, în general, acţiuni 
ca minciuna şi provocarea de neplăceri celor dragi, nu ar trebui niciodată să fim prea 
încrezători în faptul că atitudinea pe care am încercat să o adoptăm într-o situaţie dată 
este cea corectă. Fermitatea angajamentului la nivel general poate şi ar trebui să fie 
coordonată cu recunoaşterea complexităţii intrinsece în orice alegere morală dificilă. Ar 
fi necesare să mergem mai departe, spre ideea că ar trebui să-i tolerăm pe cei ale căror 
atitudini diferă de a noastră, de vreme ce nu ar trebui să uităm niciodată cât de nesigure 
sunt aceste decizii. 

Trebuie menţionat un alt aspect al relaţiei dintre datoriile prima facie şi cele exacte. 
În povestea expusă am făcut distincţia între trei elemente. Primul era faptul că am realizat 
trăsăturile care aveau un rol important în acest caz. Apoi a rezultat recunoaşterea 
datoriilor prima facie care sunt aplicabile în general. În al treilea rând, era vorba despre 
modul meu de a-mi aborda datoria exactă. Cineva ar putea presupune că este la fel de 
facilă trecerea de la primul element la cel de-al doilea, cum este trecerea de la al doilea 
element la cel de-al treilea. Dar nu aceasta este părerea lui Ross. El susţine că trecerea 
se face direct de la primul element la o abordare generală, deci recunoaşterea trăsăturilor 
care contează aici. Prin urmare, nu apelez la cunoştinţele mele despre vreun principiu 
moral. Nu iau o hotărâre în virtutea vreunui principiu general de datorie prima facie. 
Ross spune: Niciodată nu pot distinge direct dacă un act de bunătate este corect, de 
exemplu, şi nu pot spune acest lucru referindu-mă la un principiu moral de genul: 
„Toate actele de bunătate sunt corecte, prin urmare şi acesta trebuie să fie corect, deşi nu 
pot să observ în mod direct acest lucru” (1930, p. 171). Singurele cazuri în care ar fi 
nevoie să procedez aşa sunt cele în care ştiu că o anumită trăsătură este importantă, deşi 
nu pot demonstra acest lucru, sau atunci când sunt atât de copleşit de dorinţă sau de altă 
pasiune puternică, încât trebuie să-mi reamintesc o anumită trăsătură relevantă a situaţiei, 
pe care, altfel, nu aş fi observat-o („cei căsătoriţi nu ar trebui să se culce cu persoane cu 
care nu sunt căsătoriţi, iar eu nu sunt căsătorit cu această persoană”). Acest fapt ar putea 
să îmi redeschidă simţul recunoaşterii unei trăsături relevante. Dar, în mod normal, nu 
apelez deloc la principiile datoriilor prima facie. 

Astfel, ne punem întrebarea : „La ce folosesc principiile ? " şi, dacă ele nu sunt de 
nici un folos, de ce Ross le consideră a fi importante. Am căzut de acord că o cunoaştere 
a principiilor poate fi de folos câteodată. Dar acest fapt nu îi mulţumeşte pe cei care cred 
că puterea principiilor este fundamentală în sensul că reprezintă un agent moral demn de 
respect. Există o opinie generală conform căreia, pentru a fi un agent moral, trebuie doar 
să accepti şi să actionezi pe baza unui set de principii aplicabile in mod egal atât sieşi, 
cât şi celorlati. Ross nu acceptă această opinie. Pentru el, agenţii respectabili sunt cei 
care sunt sensibili faţă de trăsăturile morale relevante ale situaţiilor în care se regăsesc, 
dar nu în general, ci în fiecare caz în parte. Se pune accentul pe percepţie ; agenţii morali 

percep ca relevante trăsăturile care sunt relevante şi ca foarte relevante pe cele care sunt 
foarte relevante. Ei nu consideră că aceste trăsături sunt importante pentru că aduc un set 
de principii morale care au legătură cu situaţia respectivă, ci le văd ca fiind relevante 
pentru sine, fără ajutorul listei de principii morale pe care ar trebui să le cunoască. 

Aceasta este o modalitate prin care o listă a principiilor morale ar putea fi de folos, 
anume prin asigurarea că nu s-a pierdut relevanta nici unui aspect. Aşadar, ajutorul se 
poate obţine prin trecerea în revistă a fiecărui aspect. Însă, bineînţeles, în teoria lui Ross 
nu apare nici o sugestie referitoare la existenţa unei liste complete a datoriilor prima 
facie — a trăsăturilor care fac o diferenţă morală în acest sens. Ar putea exista o scurtă 
listă a tipurilor de datorii prima facie, listă pe care însuşi Ross o expune, deşi are grijă 
să nu afirme că ea ar fi completă ; dar aceasta nu înseamnă că cineva ar putea completa 
lista cu datoriile prima facie efective pe care le avem. 

Aşadar, principiile morale nu par a ne fi de mare ajutor, conform teoriei lui Ross. Nu 
îmi este clar faptul că ar putea exista o versiune diferită a teoriei care susţine că 
principiile au un rol important. În fond, principalul argument al teoriei constă în 
abordarea tuturor lucrurilor pe care oamenii le consideră importante în cazurile cu care 
se confruntă, ideea esenţială fiind aceea că nu tot ceea ce prezintă importanţă justifică 
consecintialismul. Date fiind abordarea lucrurilor cu care ne confruntăm în anumite 
situaţii şi modul în care extragem principiile morale din ceea ce cunoaştem, este dificil 
să ne dăm seama cum am putea atribui un rol mai important principiilor respective în 
deciziile ulterioare, decât cel pe care îl permite teoria lui Ross. 

În acest caz, de ce este Ross atât de convins că există principii morale ? Un posibil 
răspuns ar fi următorul: Lui Ross îi este clar faptul că, în eventualitatea în care o 
trăsătură implică o diferenţă morală într-un caz, atunci această trăsătură implică diferenţe 
morale în orice situaţie. Este imposibil ca o trăsătură să conteze într-un singur caz ; acest 
lucru trebuie să se manifeste la nivel general. Se poate discuta pe marginea acestei 
probleme ; voi prezenta câteva motive pentru care ar trebui să ne îndoim. Ross este de 
părere că există principii morale, deoarece, spune el, dacă facem o serie de alegeri 
morale pentru întreaga viata, se spune că am ales fără lacund, şi aceasta pentru alegerile 
noastre reflectă încercarea de a aloca aceea şi greutate fiecărei trăsături importante, în 
orice situaţie. Aşadar, deşi Ross susţine că în deciziile morale răspundem multiplelor 
trăsături ale situaţiei date, fiecare alegere este făcută în lumina a ceea ce ne-a învăţat 
experienţa noastră morală. 

Voi încheia cu două critici aduse teoriei datoriilor prima facie. Prima critică nu lasă 
loc îndoielilor asupra drepturilor. Deşi părerile lui Ross sunt opuse utilitarismului, teoria 
sa îi împărtăşeşte o trăsătură, şi anume faptul că în orice situaţie de luare de decizii 
trebuie să punem în balanţă toate datoriile prima facie. Însă un astfel de tip de abordare 
nu reuşeşte deloc să capteze ceea ce noi credem că este relevant. În cazul controversat 
legat de avort, am putea fi de părere că este impropriu să decidem asupra sorții fătului 
numai pe baza faptului că lumea ar fi un loc mai bun cu sau fără existenţa acestuia. Am 
putea fi de părere că fătul are dreptul la viaţă, fapt care ar trebui să conteze mai mult 
decât avantajele sau dezavantajele reprezentate de ducerea la bun sfârşit a avortului. 
Dreptul fătului este privit aici ca pe un „atu” ; aceasta înseamnă că acolo unde nu există 

asemenea drepturi încă de la început, alte considerente, cum ar fi cele referitoare la 
consecinţele generale ale acţiunilor noastre, îşi fac apariţia şi decid în legătură cu ceea 
ce ar trebui să facem ; dar acolo unde astfel de drepturi există (ca în cazul avortului), 
acestea decid asupra problemei, făcând acele consecinţe nule şi neavenite. Am putea 
spune chiar că abordarea drepturilor în balanţă cu alte considerente este o dovadă clară 
de imorală. Orice abordare de acest gen este în opoziţie cu teoria datoriilor prima facie, 
pentru că toate datoriile sunt de tipul prima facie ; nu există ceva mai puternic de atât, 
care să poată fi considerat atu. 

Ross ar putea aduce unele argumente în apărarea sa. Ar putea să ne amintească faptul 
că există multe cazuri în care oamenii iau în mod greşit drept atuuri considerente cărora 
nu ar trebui să li se permită să aibă acest statut. De exemplu, un avocat care descoperă 
vinovăția clientului său ar putea să resimtá un sentiment de confidentialitate, o datorie 
care derivă din legăturile reunite avocat-client, şi să presupună că datoria sa este un atu, 
că precede şi anulează toate neplăcerile pe care le-ar putea provoca dacă nu ar dezvălui 
vinovăția. Există multe cazuri similare in care oamenii simt că sunt obligati de datorii 
absolute care derivă din rolul sau din statutul lor, care i-ar împiedica să ducă la bun 
sfârşit fapte care ar avea consecinţe pozitive sau negative. Argumentele lui Ross ar 
sustine că este vorba despre o rea-credintá. Ne folosim de datoriile profesionale ca scuze, 
ne ascundem în spatele lor pentru a evita confruntarea directă cu problema. Dar 
recurgerea la unele drepturi şi datorii ar putea fi considerată ca fiind de rea-credinta. 
Mulţi oameni consideră ca imoral faptul că toate deciziile morale ar trebui luate prin 
punerea în balanţă a avantajelor şi a dezavantajelor, aşa cum recomandă Ross. 

Cea mai bună apărare a lui Ross este discuţia asupra importanţei drepturilor, mai 
corect spus, dacă este exagerat sau nu să le atribuim calitatea unor atuuri. Într-adevăr, 
drepturile sunt importante, iar acest fapt în sine poate fi încorporat în teoria datoriilor 
prima facie prin punerea în balanţă a plusurilor şi a minusurilor. Dar există mereu 
situaţii în care drepturile unui individ ar trebui să fie încălcate ; de exemplu, nu ar fi 
corect să se refuze trimiterea în închisoare a unui om nevinovat dacă prin aceasta s-ar 
împiedica un holocaust nuclear. 

Oponenții lui Ross ar sustine că, deşi aşa ar trebui să procedăm într-un astfel de caz, 
acţiunea în sine ar fi nefastă într-un mod pe care Ross nu l-ar putea percepe. Pentru el, 
orice motiv care stă împotriva acestei acţiuni a fost deja folosit prin punerea în balanţă 
a avantajelor şi a dezavantajelor. Motivele declarate ca fiind nule nu se păstrează în 
această situaţie, transformând acţiunea într-una oarecum în mod egal bună (poate chiar 
necesară) şi nefastă. O acţiune corectă, potrivit lui Ross, nu poate fi nefastă. Dar mulţi 
filosofi sunt de părere că, în cazuri tragice ca cel expus mai sus este necesar să actionám 
în modul nefast (vezi, de exemplu, eseul lui Nagel, „War and massacre”, 1979). 

A doua critică vine dintr-o direcţie opusă şi se referă la rolul principiilor morale ale 
teoriei. Deja am spus că acestea joacă un rol minim, dar nu am specificat şi de ce ; dacă 
începem din acelaşi punct ca şi Ross, ar trebui să acceptăm faptul că există astfel de 
principii. Ross susţine, fără a argumenta, că o trăsătură care contează în favoarea acestui 
tip de acţiune, contează în egală măsură în favoarea oricărei acţiuni ce o conţine. Ross ar 
putea fi mai flexibil faţă de acest fapt. De exemplu, ar putea spune cá, deşi această 

trăsătură este mai mult pro decât contra, gradul avantajelor poate fi afectat de tot ceea ce 
mai este adevărat în acest caz. Prin urmare, aceeaşi trăsătură nu trebuie privită ca 
înclinând balanţa, dar, odată ce a adus un avantaj, acest lucru nu se va mai schimba 
niciodată. Acest din urmă punct este îndeajuns de provocator. Mai întâi, prezenţa sa în 
teorie face ca aceasta să fie instabilă, de vreme ce Ross trebuie să arate cumva că ceea 
ce noi percepem ca fiind important într-o anumită situaţie, trebuie să fie important în 
aceeaşi măsură în orice alt caz. Dar este greu de observat cum poate fi posibil aşa ceva, 
deoarece se presupune că nu este plauzibil ca aptitudinea unei trăsături de a face o 
diferenţă într-un anume caz să fie independentă de alte trăsături. Deci teoria nu acordă 
un rol important contextului ; este prea dispersată. Prefer o teorie care permite contribuţia 
unei trăsături de a fi în totalitate sensibilă la contextul respectiv, astfel încât ceea ce aici 
contează în favoarea unui aspect, în altă parte va conta împotriva acestuia. Să revenim la 
exemplul dat mai înainte: s-ar putea crede că o acţiune care cauzează multă plăcere 
multor oameni, inclusiv celui care efectuează acţiunea respectivă, poate reprezenta chiar 
motivul pentru care ea a fost întreprinsă. Dar în cazul în care acţiunea respectivă ţine de 
public, am putea crede că plăcerea pe care ar putea-o cauza este un motiv împotriva ei. 
Acesta este doar un exemplu schematic, dar întrebarea este: De ce ar trebui să ii 
rezistăm ? Jar dacă nu îi rezistăm şi alţii îl preferă, atunci am abandonat efectiv afirmaţia 
conform căreia există principii morale. Ross admite deja că acestea nu sunt de folos. 
Sugestia mea este că Ross s-ar fi descurcat mai bine dacă aceste principii nu ar fi existat. 
Replica lui Ross la cele discutate ar fi fost aceea că fără principii de orice fel, nu se 
poate atinge o poziţie morală consistentă; pentru a fi just din punctul de vedere al 
consistentei morale trebuie alocată aceeaşi pondere fiecărui lucru relevant, indiferent de 
context. Răspunsul meu ar consta în oferirea unei noi abordări a consistentei, ceea ce 
acordă contextului un rol mai mare decât cel dat de Ross, într-un mod care să corespundă 
mai bine practicii noastre morale. Dar nu ne vom referi aici la această nouă abordare. 

— 19 — 
Consecintialismul 


Philip Pettit 


i. Definitia consecintialismului 


Teoriile morale, referitoare la ceea ce ar trebui să facă agenţii individuali sau institutionali, 
implică cel puţin două componente diferite. Mai întâi, fiecare oferă o perspectivă legată 
de ceea ce este bun sau de valoare, deşi nu toate o fac în mod explicit şi ar putea chiar 
opune rezistenţă ideii de „bine” : fiecare oferă o perspectivă legată de acea stare care am 
dori să prevaleze în acţiunile noastre sau în lume, în general. O teorie precum utilitarismul 
clasic susţine că singurul aspect care contează este cât de mult pot să se bucure de 
fericire fiinţele conştiente. O teorie naturală a dreptului susţine că aspectul cel mai 
important este în concordanţă cu legile naturii. Diferite alte teorii propun ca importante 
aspecte precum libertatea omului, solidaritatea socială, evoluţia autonomă a naturii sau 
o combinaţie a acestora. Posibilităţile sunt nesfârşite, dat fiind faptul că singura constrângere 
general recunoscută este aceea că pentru a avea valoare, o stare nu trebuie să caracterizeze 
un anume individ sau o anumită situaţie ; trebuie să fie o stare universală, capabilă de a 
fi atinsă oriunde şi de a fi aplicabilă oricărui individ. 

Această primă componentă a unei teorii morale este uneori descrisă ca fiind o teorie 
a valorilor sau a binelui. (Ea este dezbătută de către Robert Goodin în capitolul 20, 
„Utilitatea si binele”.) Cea de-a doua componentă conținută de fiecare teorie morală este 
deseori descrisă în paralel ca fiind o teorie a corectitudinii. Nu este o perspectivă asupra 
valorii stărilor, ci asupra a ceea ce ar trebui să facă agenţii individuali şi morali, 
răspunzând stărilor de valoare. În funcţie de punctul de vedere exprimat în această 
problemă, teoriile morale se impart de obicei în teorii consecintialiste şi teorii nonconse- 
cintialiste sau, folosind o terminologie mai veche, teorii teleologice şi neteleologice : 
cele neteleologice se identifică uneori cu cele deontologice, iar câteodată se subordonează 
acestora. Acest eseu tratează teoriile consecintialiste ca teorii ale corectitudinii, iar nu ca 
teorii ale valorii sau ale binelui. 

Să presupunem că, într-un moment de entuziasm intelectual, ceea ce contează mai 
mult în viaţă este ca oamenii să înţeleagă istoria speciei lor şi universul în care trăiesc. 
Cum ar trebui să reactionez la această valoare de percepţie ? Este responsabilitatea mea 
primară să acord importanţă acestei înţelegeri în viaţă, şi aceasta prin devotamentul 

complet? Sau responsabilitatea mea primară este, mai degrabă, de a promova această 
înţelegere, în general, prin petrecerea unei părţi semnificative a timpului meu în admiraţie 
şi răspândire a sa, acordându-mi doar orele pe care nu le pot petrece altfel decât spre 
a-mi dezvolta propria înţelegere ? Este răspunsul la această valoare unul de promovare a 
realizării ei în plan general, incluzând-o în acţiunile mele doar atunci când nu pot să o 
promovez într-un alt mod mai bun? 

La fel, să presupunem că decizia mea este că ceea ce are importanţă în viaţă nu ar fi 
atât de abstract ca înţelegerea intelectuală, ci ca bucuria loialității personale, percepută 
ca loialitate faţă de familie şi prieteni. Si aici se pune problema asupra gradului de 
fermitate cu care ar trebui să reactionez faţă de o asemenea valoare. Ar trebui să îi acord 
importanţă în viaţă, dedicându-mă dezvoltării legăturilor de prietenie şi de rudenie ? Sau 
ar trebui doar să îmi permit un asemenea devotament atât timp cât acesta face parte 
dintr-un proiect mai general referitor la promovarea bucuriei legate de loialitatile 
personale ? Ar trebui să fiu gata să-mi folosesc timpul în cel mai eficient mod pentru 
acest proiect, chiar dacă preţul unei astfel de acţiuni - de exemplu, preţul petrecerii 
timpului asupra problemelor legate de jurnalism şi politică — implică o diminuare drastică 
a loialitatilor mele personale ? 

Aceste două exemple vin din sfera moralei personale, dar aceeaşi întrebare apare şi 
în sfera instituţională. Să presupunem că un guvern liberal ajunge la putere, un guvern 
care pune accentul pe libertatea oamenilor. Ar trebui un astfel de guvern să acorde 
importanţă formală libertăţii poporului, evitând orice interferenţă care ar aduce ofensă 
libertăţii ? Sau ar trebui să dispună de toate măsurile, inclusiv ofense aduse libertăţii, 
care să prejudicieze noţiunea de libertate ? Imaginati-vá că se formează un grup care se 
revoltă împotriva regulilor autoritare : o regulă asociată cu o tradiţie influenţată de 
religie. Pentru a complica lucrurile, imaginati-vá că grupul are şanse reale de reuşită. În 
acest caz, ar trebui guvernul să permită grupului să îşi continue activităţile, invocând 
motivele legate de respectarea libertăţii de asociere ? Sau ar trebui să interzică existenţa 
grupului respectiv, pe motiv că, deşi această interzicere influenţează libertatea poporului, 
ea este pusă în practică spre aprecierea libertăţii la un nivel mai înalt ; aceasta însemnând 
că nu există cale de întoarcere spre o societate intolerantă. 

Consecintialismul susţine că indiferent de valorile pe care le adoptă un agent individual 
sau instituţional, reacţia cea mai apropiată este aceea de promovare a acestor valori. 
Agentul ar trebui să respecte valorile respective, deci să le promoveze. Pe de altă parte, 
oponenții consecintialismului afirmă cá cel putin câteva valori se cer a fi respectate, 
indiferent dacă ele sunt sau nu promovate ulterior. Adepții consecintialismului percep 
relaţia dintre valori şi agenţi ca pe una de natură instrumentală : agenţilor li se cere să 
efectueze orice acţiune care are proprietatea de a promova o valoare desemnată, chiar şi 
acţiuni care nu reuşesc să o respecte. Oponenții consecintialismului văd relaţia dintre 
valori şi agenti ca pe una neinstrumentală : agenţilor li se cere sau cel putin li se permite 
ca acţiunile întreprinse să exemplifice o valoare desemnată, chiar dacă aceasta duce la o 
realizare generală mai puţin semnificativă. 

Acest mod de a distinge între consecintialismul şi teoria rivală, cu referiri stricte la 
agenţi şi valori, este neobişnuit, dar, sper, atrăgător. Un neajuns este acela că noţiunea 

de promovare a unei valori sau noţiunea de respectare a valorii nu este definită clar. În 
subcapitolul următor acest neajuns va fi remediat întrucâtva. (Subcapitolul se va dovedi 
a fi prea filosofic pentru gusturile multora, dar poate fi citit cu uşurinţă.) 


ii. O altă abordare, mai formală 


Pentru a prezenta o abordare mai formală, va fi de folos să definim două noţiuni : cea de 
opţiune şi cea de probabilitate asociată cu o opţiune. O opţiune poate reprezenta una 
direct comportamentală, realizată prin expresii ca : „Efectuez acţiunea A”. La fel de bine 
însă poate fi şi o opţiune indirect comportamentală, de tipul: „Mă oblig să respect 
principiul de a fi bun” sau : „Îmi insusesc obligaţia de a respecta trăsătura de competitivitate 
din mine: nu voi face nimic pentru a schimba acest lucru”. Trásátura definitorie a unei 
opţiuni este aceea că există o posibilitate pe care agentul o poate realiza sau nu. El poate 
săvârşi acţiunea A, lăsând principiul de a fi bun să îl conducă în acţiunile sale, sau poate 
rămâne competitiv, automultumit. 

Deşi o opţiune este o posibilitate care poate fi realizată, agentul nu va fi niciodată 
capabil de a determina cum funcţionează exact această posibilitate ; aceasta va depinde 
de alţi agenţi şi de alte lucruri. Pot să efectuez acţiunea A şi plouă sau nu, pot să efectuez 
acţiunea A şi are loc un al treilea război mondial; lista rămâne deschisă. Având în 
vedere diferenţele de funcţionare a acestor conditionari, orice opţiune are diferite 
probabilitati. Dacă o opţiune este o probabilitate care poate fi realizată, probabiliatile 
sale sunt posibilele modalităţi de realizare. Noţiunea de probabilitate reia o versiune a 
noţiunii familiare de consecinţă. 

Revenind la definirea consecintialismului, putem identifica două afirmaţii in general 
admise de către adepţii teoriei: 


1) Orice probabilitate a unei opţiuni, orice direcţie pe care ar urma-o lumea ca rezultat 
al unei opţiuni făcute, are o valoare determinată, deşi poate că nu în funcţie de 
unicitatea sa, de stările de valoare realizate aici: gradul de determinare rezultă din 
starea de fericire a lumii, în care libertatea este respectată şi natura prosperă; 
valoarea determinată nu va fi unică, de vreme ce ponderile dintre acest tip de stări nu 
sunt stabilite în parte ; 

2) Orice opţiune, orice posibilitate pe care un agent o poate realiza sau nu, are o valoare 
stabilită de valorile probabilității sale ; valoarea sa este o funcţie a valorilor diferitelor 
sale probabilitáti, o funcţie a valorilor asociate cu diferitele modalităţi de a conduce 
o lume posibilă. 


Motivul pentru care am ajuns la acest nivel al detaliilor este de a oferi un conţinut mai 
clar noţiunii de promovare a unei valori. Un agent promovează anumite valori în alegerile 
sale, dacă - şi numai dacă - el clasifică probabilitățile opţiunilor din punct de vedere al 
acestor valori (afirmaţia 1) şi opţiunile — acolo unde o astfel de clasificare este deter- 
minantá pentru alegerea care va fi făcută - din punctul de vedere al probabilităților lor 

(afirmaţia 2). Există un caracter nedeterminat în afirmaţia 2, pentru că nu s-a clarificat 
cum anume este stabilită valoarea unei opţiuni de către valorile prognozelor sale. 
Abordarea obişnuită prezentă printre adepţii consecintialismului, departe de a fi singura 
posibilă, se referă la folosirea unei opţiuni ca joc al hazardului între diferitele prognoze 
posibile şi apoi adaptarea unei proceduri din teoria deciziilor pentru a-i calcula valoarea. 
Prin această abordare veţi afla valoarea unei opţiuni prin adăugarea valorilor diferitelor 
prognoze - şi presupunem că acestea sunt unic determinate — fără a tine seama de fiecare 
asemenea valoare prin probabilitatea pe care o are prognoza - de exemplu, un sfert sau o 
jumătate — de a fi cea corectă ; las deschisă întrebarea dacă probabilitatea corespunzătoare 
de folosit este şansă obiectivă, crez subiectiv, crez ,rational" sau orice altceva. Sá 
presupunem că grija agentului este de a salva vieţi şi că, în anumite circumstanţe 
neprielnice, apar două opţiuni: una oferă o probabilitate de 50% în acţiunea salvării a 
o sută de vieţi, iar cealaltă oferă o siguranţă de 40%. Toate celelalte fiind egale — ceea 
ce se întâmplă foarte rar — această abordare va favoriza prima opţiune. 

Acum avem o perspectivă mai bună a celor afirmate de consecintialism, şi anume că 
modul corect prin care un agent trebuie să răspundă oricăror valori recunoscute este 
promovarea acestora : aceasta înseamnă că în fiecare alegere a opțiunii şi a prognozelor 
corespunzătoare stă cel mai acceptabil risc al acestor valori. Dar acum putem să ne 
referim mai în detaliu la afirmaţiile teoriei nonconsecintialiste. Există două tipuri de 
teorii nonconsecintialiste, două moduri de a afirma că anumite valori ar trebui respectate, 
nu promovate. Un tip insistă asupra faptului că, deşi există opţiuni care trebuie respectate, 
noţiunea de promovare a valorii abstracte a respectului nu are sens. Prin aceasta se neagă 
prima afirmaţie a consecintialismului, care susţine că valori ca loialitatea şi respectul nu 
determină sensuri abstracte pentru diferitele prognoze ale unei opțiuni; valorile sunt 
irelevante pentru prognoze, ele nereuşind să determine sensuri care să nu fie unice. 
Cealaltă poziţie pe care o adoptă apărătorii teoriei nonconsecintialiste este aprobarea 
primei afirmaţii, recunoscând că noţiunea de agent care promovează valori cel puţin are 
sens, dar negând cea de-a doua afirmaţie, deci negând faptul că cea mai bună opţiune 
este în mod necesar determinată de valorile prognozelor sale. Important nu este să 
produci bunuri, ci să rămâi cu mâinile curate. 

O ultimă precizare asupra teoriei nonconsecintialiste, rămânând tot în sfera formală. 
Adepții teoriei susţin că, împreună cu stările care trebuie mai curând respectate decât 
promovate, agenul va fi mereu în poziţia de a cunoaşte cu exactitate dacă o opţiune va 
avea sau nu una dintre stările respective. Confruntat fiind cu o valoare cum ar fi aceea 
a respectului sau a loialității, voi şti întotdeauna dacă o opţiune dată va aparţine sferei 
uneia dintre cele două valori. Premisa de siguranţă se poate aplica în general unor 
asemenea exemple, dar există şi excepţii. Aceasta înseamnă că, prin abordarea doar a 
câtorva stări de valoare, strategia nonconsecintialistá nu va fi bine definită întotdeauna. 
Să luăm, de exemplu, o stare cum ar fi cea a fericirii. Această valoare poate fi respectată 
şi promovată, în acelaşi timp: respectarea ei implică grija pentru fericirea celor cu care 
intraţi în contact direct, indiferent de efectele indirecte. Dar, în practică, nu este 
întotdeauna clar ce anume implică un ataşament din sfera nonconsecintialistá. Adepții 
teoriei nonconsecintialiste nu ne spun cum să alegem atunci cand nici una dintre opţiunile 

pe care le avem la dispoziţie nu indică o valoare relevantă. Există multe cazuri de acest 
fel, legate de o stare ca aceea a fericirii. De asemenea, există cazuri în care nici una 
dintre opţiuni nu oferă certitudine în ceea ce priveşte acţiunile corecte care rezultă din 
fericirea celor cu care intrăm în contact direct: cazuri în care o opţiune asigură o şansă 
a acelui rezultat şi o a doua opţiune care oferă cea mai bună perspectivă asupra fericirii 
generale. Răspunsul teoriei nonconsecintialiste în asemenea cazuri nu este definit. 


iii. Principalul argument împotriva consecintialismului 


De regulă, se spune despre această teorie că ar face ca un agent să realizeze fapte 
îngrozitoare, atât timp cât aceste fapte promit urmări dintre cele mai bune. Absolut nimic 
nu este interzis : nici violul, nici tortura, nici chiar crima. Acest aspect este relevant doar 
în circumstanţe îngrozitoare, desigur. Astfel, dacă cineva care deţine valori ordinare 
încurajează tortura, acest lucru este valabil doar în situaţii în care există un mare câştig 
potential — salvarea unor vieţi nevinovate, prevenirea unei catastrofe — şi unde nu apar 
consecinţe negative — când autorităţile statale susţin tortura. Odată ce o acţiune de acest 
tip este relevantă doar în astfel de circumstanţe, ea încetează să mai fie dăunătoare. 
Adepții teoriei nonconsecintialismului vor trebui deseori să apere un răspuns la fel de 
neatrăgător în asemenea circumstanţe. Poate fi îngrozitor să torturezi pe cineva, dar la 
fel de îngrozitor poate fi să nu faci acest lucru şi, în consecinţă, o bombă să explodeze 
într-un spaţiu public. 

Probabil, prin prisma acestei distantári, acuzaţia adusă consecintialismului se reduce, 
de obicei, la afirmaţia conform căreia nu numai că ar permite fapte îngrozitoare în 
situaţii excepţionale, dar ar permite şi încuraja obiceiul general de a tolera aceste fapte ; 
sau, dacă nu este vorba despre toleranţă, cel puţin ar apărea fenomenul de sprijinire a 
posibilităţii ca aceste fapte să fie necesare. Consecintialismul face ca nimic să nu fie de 
neconceput. Nu permite agenţilor să admită vreo constrângere referitoare la acţiunile lor, 
indiferent dacă este vorba despre constrângeri asociate cu drepturile altor oameni ca 
agenţi independenţi sau constrângeri asociate cu afirmaţiile celor cu care aceştia se află 
în relaţii dependente sau intime. 

Ideea din spatele acestei acuze este că orice teorie morală a consecinţelor cere 
agenţilor să îşi schimbe obiceiurile prevăzătoare într-o modă inacceptabilă. Ei vor trebui 
să îşi calculeze fiecare alegere, identificând diferitele prognoze pentru fiecare opţiune, 
valoarea asociată cu fiecare prognoză şi consecinţa diferitelor valori asociate valorii 
opțiunii respective. Prin aceasta, ei nu vor putea recunoaşte drepturile celorlalţi ca si 
considerente care ar trebui să îi constrângă, fără a lua în calcul consecinţele ; ei nu vor 
putea percepe ceea ce reclamă cei dragi şi apropiaţi lor, cerinţe care, în mod normal, nu 
ar trebui să atragă după sine vreun calcul ; agenţii nu vor putea să facă diferenţa între 
opţiunile permisibile, obligatorii şi cele de prisos. Ei vor deveni maşini ale eticii, 
insensibile la astfel de nuanţe. F.H. Bradley a demonstrat acest fapt în ultimul secol, în 
Ethical Studies (p. 107). „Din câte ştiu eu, aceasta înseamnă să faci posibilă, să justifici 


CONSECINTIALISMUL 263 


şi chiar să incurajezi o neîncetată practică a cazuisticii; iar aceasta, trebuie adăugat, 
reprezintă moartea moralei.” 

Dar dacă acest tip de acuză a fost adus în ultimul secol, el a fost şi refuzat, în special 
de către scriitori ca John Austin şi Henry Sidgwick. Ei au apărat utilitarismul clasic, 
teoria morală a consecinţelor potrivit căreia singura valoare este cea a fericirii umane 
sau, cel putin, a ființelor sensibile. Austin a oferit un exemplu in The Province of 
Jurisprudence Determined (p. 108), în care susţine că utilitaristul nu are nevoie de agenţi 
care să se transforme în cazuişti permanenţi. „Deşi el aprobă dragostea, pentru că 
aceasta este în concordanţă cu principiul său, utilitaristul este departe de a afirma că 
binele general ar trebui să fie motivaţia îndrăgostitului. Nu s-a afirmat sau conceput 
niciodată în utilitarism că îndrăgostitul ar trebui să îşi sărute iubita în virtutea unei 
fericiri comune.” 

Austin subliniază faptul cá o teorie consecintialistá cum este utilitarismul este o 
explicare a tot ceea ce o opţiune justifică în raport cu alternativele — faptul că promovează 
valoarea relevantă — şi nu o explicare a felului in care agenţii ar trebui să delibereze 
atunci când selectează o opţiune. Fapta îndrăgostitului poate fi justificată prin promovarea 
fericirii umane, caz in care utilitaristul ar fi îndreptăţit în alegerea sa. Dar aceasta nu 
înseamnă că utilitaristul se aşteaptă ca indragostitii să îşi selecteze şi să îşi monitorizeze 
avansurile referindu-se la acest scop abstract. 

Protestul adepților teoriei nonconsecintialismului faţă de acest răspuns constă in 
negarea faptului că el este valabil pentru oponenții lor. Ei susţin, spre deosebire de 
adepţii teoriei consecintialiste care consideră că alegerile unui agent sunt sau nu justificate 
de promovarea anumitor valori, atunci adeptul sustine că agentul moral - agentul care 
vrea să se justifice — nu ar trebui să stăruiască asupra a cât de mult diferitele opţiuni 
promovează aceste valori. Prin această afirmaţie, ei sugerează că un astfel de fapt este cel mai 
bun mod prin care un agent poate garanta că alegerea făcută promovează valorile adoptate. 

Totuşi, această replică din sfera nonconsecintialistá nu reprezintă un argument 
convingător, deoarece presupunerea este falsă în mod explicit. Să revenim la îndrăgostit 
şi la iubita sa. Dacă îndrăgostitul îşi calculează fiecare imbrátisare, armonizánd-o cu 
cerinţele fericirii generale, nu va exista plăcere pentru nici una dintre părţi. O condiţie 
pentru ca o imbrátisare să producă plăcere este spontaneitatea acesteia, faptul că ea vine 
din sfera afectivității naturale, necalculate dinainte. Nu este nevoie să mai stăruim asupra 
acestui aspect. 

Dar, cu toate că aspectul discutat mai sus este clar şi se aplică unui număr foarte mare 
de cazuri, apare întrebarea dacă nu cumva adepţii teoriei consecinţelor au avut un 
demaraj prea lent, cel putin până de curând. Iată şi problema: Admitand cá teoria 
consecinţelor este una a justificării, nu a deliberării, ce diferenţă se face - în politica 
deliberativă - prin faptul de a fi adept al teoriei consecinţelor? Să presupunem că 
îndrăgostitul din exemplul lui Austin ar deveni utilitarist. Ce fel de politică ar adopta, 
ştiind că, în fiecare acţiune întreprinsă, nu va apela la avantajele şi dezavantajele 
utilitarismului ? 

Răspunsul oferit de adepţii consecintialismului din zilele noastre este motivat de 
observaţia din ultimul subcapitol, şi anume că opţiunile care se cer analizate din punct 

de vedere al consecinţelor - posibilităţile asupra cărora un agent are putere de decizie — 
includ opţiuni care sunt doar indirect comportamentale, precum şi acţiuni alternative pe 
care ar putea să le efectueze în orice context. Opțiunile incluse susţin sau nu o anumită 
trăsătură de caracter, beneficiind de amestecul nestingherit în anumite situaţii; de 
asemenea, aceste opţiuni aprobă sau nu aderarea la un anumit principiu - de exemplu, 
principiul respectului unui anume drept al celorlalţi — ceea ce le oferă statutul de pilot 
automat comportamental în situaţiile corespunzătoare. 

Faptul că seturile de opţiuni cu care se confruntă agenţii includ multe opţiuni de acest 
fel înseamnă că, în situaţia in care ei ar deveni adepţi ai teoriei consecintialiste, aderarea 
lor la această doctrină poate avea un efect practic asupra felului în care se comportă, fără 
însă a avea efectul evident nedorit de a-i transforma în permanente calculatoare. Un alt 
efect ar fi acela că agenţii ar imbrátisa anumite stări sau principii care să îi conducă spre 
contexte care să le permită să reacționeze într-o manieră spontană, necalculată. Acest 
efect se va manifesta mai ales dacă prin alegerea sa de a se supune analizelor calculate 
dinainte, agentul găseşte cea mai bună cale de promovare a valorilor pe care el le 
pretuieste. 

Însă nu ar fi cel mai bine dacă agenţii şi-ar păstra simţurile calculative ascuţite, fiind 
atenţi la fiecare situaţie, astfel încât ghidarea după pilotul automat al stării sau principiului 
să fie metoda optimă de promovare a valorilor lor? Iar, în acest caz, agentul adept al 
teoriei consecinţelor nu ar trebui să rămână un permanent calculator ? 

Aceasta este o întrebare a cărei poziţie stă în prim-planul discuţiilor contemporane 
despre consecinţe. Răspunsurile adepților acestei teorii sunt variate. Unul ar fi acela cá 
agenţii sunt atât de failibili, cel puţin în verva procesului de luare a deciziilor, încât 
monitorizarea calculativă preconizată aici ar cauza probabil mai mult rău decât bine. Un 
altul ar fi că unele dintre calculatiile relevante care au precedat acţiunii, de exemplu, 
anumite stări pe care agentul le alimentează - de pildă obsesia de a duce la sfârşit 
îndatoririle — sunt de aşa manieră încât odată atrase în joc, ele nu vor mai putea fi 
controlate prin monitorizare. Un alt răspuns, preferat de către scriitor, este acela că 
multe valori sunt de aşa natură încât promovarea lor este subminată dacă obiceiurile 
legate de deliberare - antecalculatii - care sunt menite să le promoveze fac subiectul 
monitorizării calculative. Să presupunem că mă supun principiului de a spune ceea ce-mi 
trece prin minte într-o conversaţie, pentru a-mi promova spontaneitatea. Voi submina 
promovarea acelei valori dacă voi încerca să îmi monitorizez şi să îmi controlez remarcile. 
Sau, de asemenea, să presupunem că mă supun principiului de a-mi lăsa fiica adolescentă 
să acţioneze după bunul plac într-un anumit domeniu - de exemplu, în alegerea hainelor — 
pentru a-i promova sentimentul de independenţă si de percepere a propriului sine. Iarăşi 
voi submina promovarea acelei valori dacă voi încerca să monitorizez şi să moderez 
toleranța pe care o ofer. În fiecare caz, in contexte potrivite, trebuie să mă programez, 
mai mult sau mai puţin orbeşte, dacă vreau să promovez valoarea respectivă. 

Partea teoriei consecinţelor — care este explicită în legătură cu posibilitatea conform 
căreia faptul de a fi adept al consecintialismului poate motiva un agent să restrictioneze 
calculul asupra consecinţelor - este uneori descrisă ca fiind indirectă, alteori strategică, 
în alte cazuri restrictivă. Astfel de consecinţe restrictionate pot răspunde variatelor 

provocari asociate cu argumentul principal impotriva consecintialismului, dar aceasta 
afirmaţie nu poate fi dovedită aici. În încheierea discuţiei noastre despre acest argument 
mai rămâne de atins un singur aspect, şi anume cel conform căruia consecinţele restrictive 
nu ar trebui confundate cu aşa-numitele consecinţe restrictionate, distincte de consecinţele 
extreme. Această doctrină, care nu mai este acum la modă, afirmă că regulile de 
comportament sunt justificate de măsura în care supunerea la principiile oferite promovează 
cel mai eficient valorile relevante ; pe de altă parte, se afirmă că opţiunile comportamentale 
sunt justificate prin alte metode, în special prin modul în care ele se supun sau nu 
regulilor optime. Teoria consecinţelor restrictive este o formă de limită a teoriei consecinţelor 
extreme. Aceasta susţine că testul necesar pentru a vedea dacă fiecare opţiune este 
justificată ţine de sfera consecinţelor, indiferent dacă opţiunea este direct sau indirect 
comportamentală: cea mai bună opţiune este cea care promovează cel mai eficient 
valorile agentului. Restrictivitatea vine din recunoaşterea faptului că agenţii îşi pot 
promova valorile prin alegeri comportamentale, dacă îşi restrictioneazá tendinţa de a 
calcula, renunțând la dreptul de a analiza toate consecinţele relevante. 


iv. Principalul argument al consecintialismului 


Cheia principalului argument al consecintialismului este o premisă considerată până 
acum ca fiind implicită ; conform acesteia, orice teorie morală apelează la anumite valori 
care necesită a fi promovate, potrivit consecintialismului, sau onorate, potrivit curentului 
opus acestei teorii. Premisa este convingătoare. Orice teorie morală recomandă individului 
anumite alegeri. În orice caz, ceea ce recomandă teoria nu este o anumită alegere din 
partea unui agent oarecare, ci alegerea unui anumit tip de opţiune de către un anumit 
agent în anumite circumstanţe ; se spune adesea că acesta este un angajament faţă de 
universalizare (vezi capitolul 40, „Prescriptivismul universal”). Acest angajament înseamnă 
că orice teorie morală face apel la valori dat fiind faptul că opţiunea pentru anumite 
alegeri este considerată acum o stare dezirabilă. 

Celălalt aspect al premisei noastre cheie este că, în cazul oricărei valori sau stări 
considerate dezirabile, putem identifica un răspuns conform teoriei consecinţelor şi unul 
opus acesteia. Putem folosi aici noţiunile de promovare sau de onorare a valorii. Sper că 
afirmaţia mea este susţinută de tipurile de exemple prezentate la început. Am văzut 
atunci că un agent poate alege să onoreze sau să promoveze valori care au legătură cu 
înţelegerea intelecuală, loialitatea personală şi libertatea politică. Prin analogie, aceleaşi 
posibilităţi există şi în cazul stărilor dezirabile. Aşa cum am văzut, un agent poate alege 
să onoreze o valoare asociată in mod traditional cu teoria consecinţelor, cum ar fi cazul 
fericirii, deşi incertitudinea ce caracterizeză opţiunile poate să impieteze forma iniţială 
a strategiei; a onora această valoare înseamnă a nu cauza nimănui nefericire in mod 
direct, deşi aceasta ar putea contribui la creşterea fericirii per ansamblu. Agentul poate 
alege, de asemenea, să promoveze o valoare ce nu are legătură cu teoria consecinţelor, 
cum ar fi cea a respectului pentru celălalt. Promovarea acestei valori implică încercarea 
de a ne asigura că oamenii se respectă unii pe alţii cât de mult posibil, chiar dacă aceasta 
înseamnă lipsă de respect arătată faţă de lume. 

Premisa noastră cheie stă la baza argumentului principal pentru consecintialism 
deoarece ea arată că viziunea opusă imbrátiseazá o teorie cu deficiente majore la capitolul 
simplităţii metodologiei. Ştiinţa şi alte discipline intelectuale preferă, de obicei, ipotezele 
mai simple celor mai complicate, în cazul în care ele au aceeaşi valoare ştiinţifică. Teoria 
consecinţelor este indiscutabil o ipoteză mai simplă decât oricare altă formă a teoriilor 
opuse ; aceasta înseamnă că, lăsând la o parte obiecțiile respinse in ultima secţiune, 
teoria consecinţelor ar trebui să aibă prioritate. Dacă adepţii teoriei aflate în opoziţie nu 
realizează cât de mult pierde viziunea lor la capitolul simplitate, acest lucru se întâmplă 
pentru că, în general, nu sunt de acord cu premisa noastră cheie. Ei cred că există 
anumite valori care pot fi numai promovate şi altele care pot fi numai onorate. 

Există trei aspecte in care consecintialismul se dovedeşte superior în ceea ce priveşte 
simplitatea. În primul rând, adepţii teoriei consecinţelor susţin o singură abordare a 
valorilor, în timp ce oponenții lor susţin două. Ei cred cu tărie în faptul că anumite valori 
trebuie onorate, mai degrabă decât promovate ; este cazul valorilor asociate cu loialitatea 
şi respectul. Fie că acţionează sau nu în calitate de teoreticieni morali, ei sunt totuşi de 
acord cu faptul că alte valori trebuie promovate ; de exemplu, prosperitatea economică, 
igiena personală şi siguranţa instalaţiilor nucleare. Astfel, adepţii consecintialismului 
folosesc o singură axiomá asupra felului in care valorile justifică alegerile, iar oponenții 
lor folosesc două. 

Teoria nonconsecintialistá este si mai complicată, din cauza stilului său ad-hoc. 
Adepții ei identifică anumite valori care trebuie onorate mai degrabă decât promovate. Ei 
nu explică, însă, de ce anume justificarea provine mai degrabă din onorarea şi nu din 
promovarea lor. Într-adevăr, nu este foarte clar în ce ar consta o explicaţie satisfăcătoare. 
E un lucru să întocmeşti o listă cu valorile despre care se presupune că necesită onorare, 
cum ar fi loialitatea personală, respectul pentru ceilalţi şi pedepsirea fărădelegilor. Cu 
totul diferită este găsirea unei justificări pentru faptul că aceste valori sunt atât de diferite 
faţă de cursul obişnuit al stărilor dezirabile. Există, probabil, anumite caracteristici care 
le deosebesc de celelalte valori, dar de ce contează aceste caracteristici atât de mult? 
Întrebarea nu este luată, de obicei, în calcul de către oponenții teoriei consecinţelor. În 
cazul lor, nu numai că există dualitate, dar ea se prezintă într-o formă neexplicată. 

Al treilea aspect în care consecintialismul câştigă la capitolul simplitate se referă la 
corespondenţa cu viziunile noastre standard asupra cerinţelor rationalitátii; oponenții 
teoriei consecinţelor se află în conflict cu aceste viziuni. Agentul aflat în faţa unei valori 
este într-o poziţie similară unui agent preocupat de un bun personal, ca, de exemplu, 
sănătatea, venitul sau poziţia socială. Analizând situaţiile din urmă, vom spune fără 
ezitare că acţiunea justificată raţional ar fi aceea de a promova bunul respectiv. Aceasta 
înseamnă că viziunea teoriei consecinţelor asupra felului în care valorile justifică alegerile 
este conformă curentului raţional care explică promovarea bunurilor personale ; teoria 
opusă nu este conformă cu acest curent. Ea se găseşte în ingrata poziţie de a apăra o 
explicaţie legată de valori, care nu are corespondent în raționalitatea practică. 

Dacă aceste consideraţii asupra simplităţii nu sunt suficiente pentru a fundamenta 
consecintialismul, singura soluţie a adepților acesteia este să atragă atenţia asupra 
detaliilor şi a plauzibilitatii teoriei aflate în opoziţie. În secţiunea a doua a acestui articol, 

am văzut cá teoria nonconsecintialistá este obligată să nege fie ideea potrivit căreia 
valorile pe care le imbrátiseazá determină acele valori ale probabilității unei opţiuni, fie 
pe aceea că valoarea unei opţiuni este o funcţie a valorilor asociate cu diferite cursuri de 
acţiune. Un adept al consecintialismului poate susţine cu suficiente argumente că ambele 
idei sunt neplauzibile. Dacă un anumit curs de acţiune contribuie la realizarea unor 
valori mai mult decât altul, atunci acela are o valoare mai mare. Şi dacă o anumită 
opţiune pare a fi o soluţie cu mai mari şanse de reuşită decât o alta care implică aceleaşi 
valori, atunci aceasta este cea mai bună alternativă pentru mine. Pe ce se bazează atunci 
oponenții teoriei consecinţelor ? 

Bineînţeles, ar trebui ca adepţii ei să aibă un răspuns pentru această întrebare şi să 
ofere o explicaţie pentru poziţia greşită a oponenților lor. Vom insista asupra acestui 
aspect în concluzia articolului. 

Există cel puţin două observaţii care trebuie incluse într-o astfel de explicaţie. Prima 
dintre ele a fost deja sugerată în acest eseu. Se pare că oponenții consecintialismului se 
concentrează pe deliberare, mai degrabă decât pe justificare. Observând că este adesea 
contraproductiv să deliberezi în legătură cu promovarea unei valori implicate în acţiune — 
o valoare precum loialitatea sau respectul - ei conchid că în asemenea cazuri, alegerile 
sunt justificate prin onorarea valorilor şi nu prin promovarea lor. Aici apare o primă 
greşeală, dar, cel puţin, ea este uşor de înţeles şi poate contribui la explicarea poziţiei 
opuse. 

A doua observaţie nu a mai fost prezentată până acum şi se încadrează foarte bine în 
concluzia acestui articol. Numeroase teorii deontologice se bazează pe recunoaşterea 
forţei teoriei consecinţelor asupra justificării, dar o restrâng într-o anumită măsură. Un 
exemplu este furnizat de curentul bazat pe reguli, care restrânge puterea consecinţelor la 
alegerea care este făcută între aceste reguli, susţinând că opţiunile comportamentale sunt 
justificate prin referire la regulile astfel alese. Un alt exemplu, mai semnificativ, este al 
poziţiei opuse, care susţine că fiecare agent trebuie să aleagă în aşa fel încât, dacă toată 
lumea ar face aceeaşi alegere, atunci valorea sau valorile respective ar fi promovate. 
Ideea de bază aici este că teoria consecinţelor oferă un criteriu corespunzător pentru 
evaluarea alegerilor colectivitatii, dar nu şi ale membrilor săi. Colectivitatea trebuie să 
aleagă astfel încât valorile să fie promovate, iar individul trebuie să aleagă în aşa fel încât 
valorile să fie promovate dacă toţi ceilalţi ar face aceeaşi alegere. Aici, ca şi în cazul 
anterior, oponenții teoriei consecinţelor îşi motivează poziţia chiar prin intermediul 
acestei teorii. Aceasta nu înseamnă că cele două curente sunt compatibile. Pentru adepţii 
teoriei consecinţelor, poziţia opusă nu este suficient de sistematică ; această gândire se 
aplică agentului individual şi colectivitatii în aceeaşi măsură. Observatia îi poate ajuta 
însă pe adepţii teoriei consecinţelor să îşi înţeleagă oponenții şi să îşi consolideze, astfel, 
propria poziţie. Ei susţin că analizează cu atenţie orice idee pe care oponenții lor o 
consideră convingătoare. Înţeleg, de asemenea, şi pot combate în acest fel ideile 
oponenților lor. 

— 20 — 
Utilitatea si binele 


Robert E. Goodin 


Teoriile etice se impart în două categorii standard, si anume, teoriile dreptății si cele 
ale binelui. Al doilea aspect al eticii, care subliniază ideea promovării consecințelor 
pozitive ale acțiunii, necesită în mod evident o teorie a binelui în vederea determinării 
clare a acestor consecințe pozitive şi, prin urmare, demne de promovare. Însă până şi cel 
dintâi aspect menționat cu privire la etică necesită adesea o anume teorie a binelui, chiar 
şi numai pentru a da conținut „datoriei binelui”, aceasta înscriindu-se printre lucrurile 
pe care se cuvine să le facem : este evident şi de această dată că avem nevoie de o teorie 
a binelui care să ne prezinte cu exactitate modul în care trebuie să ne îndeplinim datoria 
de a face bine semenilor noştri. Prin urmare, teoria binelui este indispensabilă, indiferent 
de poziția adoptată în sfera gândirii etice. 

După cum este şi firesc, diferențele apar mai degrabă sub aspectul conţinutului şi 
sursei unei asemenea teorii decât al necesității acesteia. Unii ar putea afirma că există 
virtute chiar şi într-o lume profund pervertită. Totuşi, dincolo de toate aceste consideraţii, 
majoritatea teoriilor se dovedesc în cele din urmă a fi întemeiate pe concepții relativ 
similare asupra binelui. Cele mai multe fac apel la un principiu aristotelic extins şi 
asimilat cu succes, potrivit căruia virtutea este analizată în termenii unei complexitati ; 
în acest sens, binele reprezintă în esență unitatea organică a unui întreg complex. 

Acest principiu universal acceptat pătrunde în sfera esteticii. Problema crucială care 
se ridică este dacă o asemenea concepție se pretează abordării noastre în domeniul 
doctrinei etice, cu alte cuvinte dacă ea poate constitui răspunsul la necesitatea unei teorii 
a binelui care să stea la baza sistemului nostru etic. Concluzia este categoric negativă, iar 
aceasta deoarece etica si estetica nu înseamnă acelaşi lucru. Dincolo de multe alte 
responsabilități personale, am putea avea si datoria de a promova adevărul si frumosul ca 
scopuri în sine, chiar dacă acest lucru nu ar aduce nimănui nici un câştig. E ca si cum 
până si ultimul om de pe pământ ar avea datoria de a nu distruge planeta în întregime 
odată cu moartea sa, deşi acest lucru nu ar mai afecta bunele intenții ale nimănui. Etica 
nu presupune încurajarea unor acțiuni pozitive prin ele însele, dar care nu sunt utile 
nimănui. 

Etica este teoria relațiilor sociale. Condiţiile eticii sunt, în principiu, obligaţii de a 
face bine oamenilor si, în general, fiinţelor înzestrate cu simtire. Este posibil ca Henry 

Sidgwick, autor al lucrării Methods of Ethics, să fi exagerat atunci când a întrebat retoric 
dacă o acţiune lipsită de efecte asupra conştiinţei umane - efecte directe sau indirecte, 
reale sau probabile — poate fi considerată cu adevărat ca fiind o acţiune pozitivă. Am 
putea născoci exemple distorsionate pentru a dovedi că astfel de acţiuni pot fi pozitive, 
chiar dacă sensul lor devine mai abstract, însă obligaţia noastră de a promova binele ar 
fi astfel mult diminuată. Puşi în situaţia de a alege între a săvârşi un bine util cuiva şi a 
săvârşi un alt bine care însă nu foloseşte nimănui, simţul nostru moral ne-ar determina 
să preferăm prima variantă în locul celei de-a doua. Această idee constituie miezul 
doctrinei utilitariste, iar binele, în sens general, se înscrie în cadrul mai larg al teoriei 
consecintialiste. Conceptul de „utilitarism” este asociat şi meseriei de arhitect sau de 
artizan de mobilier, fiind echivalent cu cel de ,,functionalitate” şi, prin urmare, opus 
virtuţii şi frumosului. Totuşi, tocmai în acest aspect se regăseşte unul dintre principalele 
avantaje ale utilitarismului în calitate de teorie asupra binelui: în primul rând faptul că 
nu presupune nici un angajament din partea individului, care are posibilitatea de a filtra 
totul prin propriul să sistem de preferinţe şi interese şi de a alege între mai multe teorii 
specifice ale binelui, iar în al doilea rând, faptul că se adresează tuturor oamenilor în 
mod impartial. 

Teoria utilitaristă subliniază ideea că un lucru bun trebuie să servească unei anumite 
persoane şi într-un anume fel. „Utilitatea”, în înţelesul cel mai general al termenului, se 
referă la ceea ce este „folositor”. O întrebare justificată ar fi de ce să pretindem lucruri 
care nu sunt utile nimănui, în nici un fel. Cu toate acestea, orice teorie în materie de 
etică, orice principiu estetic ori dogmă religioasă care nu este centrată pe ideea de 
utilitate trebuie să îşi asume riscul de a recurge adesea la asemenea lucruri lipsite de 
sens. Nu este deloc surprinzător faptul că atacul la adresa „principiilor opuse celui de 
utilitate” constituie debutul operei Introduction to the Principles of Morals and Legislation, 
a lui Jeremy Bentham; opera urmăreşte îndeaproape însuşi „principiul utilității”, iar 
teoria lui Bentham a fost şi continuă să rămână cel mai bun argument în favoarea unei 
doctrine etice întemeiate pe ideea de utilitate. 

Dintr-o perspectivă evidentă, acest argument ridică tot atâtea probleme cât şi răspunsuri. 
A pune semnul egalităţii între utilitate şi caracterul folositor al unui lucru este deopotrivă 
bine şi corect, însă o întrebare rămâne în continuare fără răspuns: „Util pentru ce?”. 
Majoritatea abordărilor de mai târziu ale doctrinei utilitariste reprezintă încercări de 
soluţionare a acestei simple dileme de mai sus. Răspunsul iniţial aparţine tocmai lui 
Bentham şi este influenţat de ideile utilitarismului timpuriu având ca principali adepţi pe 
Hobbes şi Hume, care aşează pe picior de egalitate utilitatea şi caracterul folositor în 
scopul promovării plăcerii şi evitării suferinţei ; este ceea ce se numeşte utilitarism 
„hedonist”. Această versiune a fost supusă parodierii din partea celor cu înalte concepţii 
etice sau cu o gândire sofisticată. Imaginea unei mulţimi necontrolate de usuratici in 
căutare de plăceri nu este tocmai una încântătoare. 

Asemenea imagini caricaturizate ar avea un efect filosofic cu mult mai puternic în 
cazul în care adepţii hedonismului utilitarist ar sustine ideea ca oamenii să imbrátiseze 
hedonismul sau, chiar mai mult, să militeze pentru acest lucru în virtutea caracterului 
logic al teoriei pe care o promovează. Cu toate acestea, imaginea de mai sus este o 

exagerare, ca toate imaginile caricaturizate, de altfel. Utilitarismul hedonist nu face 
asemenea afirmaţii, ci doar propune (cum procedează si Bentham, de altfel) ideea 
empirică potrivit căreia oamenii prezintă o tendinţă naturală spre hedonism, tendinţă 
influenţată de plăcere şi suferinţă şi de care ar trebui să ţină cont orice doctrină etică. În 
acest sens, hedonismul etic se detaşează doar într-o foarte mică măsură de o altă teorie 
convergentă, aceea a hedonismului psihologic. 

Utilitarismul propus de Bentham poate fi definit ca exerciţiu de deducere a unor 
concluzii etice posibile (şi prin urmare contestabile) pornind de la premise psihologice 
potenţiale. Eroarea este cea care se pretează cu adevărat parodierii, fiind legată nu atât 
de structura propriu-zisă a teoriei lui Bentham, cât mai degrabă de aspectele ei psihologice. 
În principiu, orice altă viziune mai credibilă asupra surselor satisfactiei personale sau 
asupra binelui pe care îl urmăresc oamenii, poate fi încadrată în structura de bază a 
teoriei lui Bentham. Odată înfăptuit acest lucru, substanţa concluziilor morale desprinse 
ulterior ar putea suferi modificări, spre deosebire de structura lor, care va rămâne 
aceeaşi. 

Cea mai recentă substituire de acest fel se realizează între principiul hedonismului 
psihologic al lui Bentham şi ideea de „satisfacere a preferințelor”, conform căreia 
adepţii acestui utilitarism de natură preferentialá ar trebui să insiste cu precădere asupra 
satisfacerii opţiunilor prevalente, in general, şi mai putin asupra intáietátii plăcerilor in 
raport cu suferinţa. Cea de-a doua teorie s-a dovedit a o include pe cea dintâi în 
majoritatea situaţiilor în care hedonismul de factură etico-psihologică promovat de către 
Bentham a urmat direcţia corespunzătoare, însă au existat şi situaţii contrare. 

Uneori ne angajăm în acte de autosacrificiu, donând, spre exemplu, bani obţinuţi cu 
mari eforturi în scopuri caritabile, renunțând la anumite recompense în favoarea altor 
pretendenți ale căror merite au o valoare deosebită sau chiar sacrificându-ne propria 
viaţă pentru a-i salva de la moarte pe semenii noştri. S-ar putea afirma cu cinism că toate 
aceste acţiuni binevoitoare sunt orientate spre anumite scopuri personale ulterioare sau 
chiar şi numai pentru a ne uşura conştiinţa. Totuşi, indiferent de satisfacția obţinută, 
aceasta nu poate fi exprimată în termeni pur hedonişti. În acelaşi fel, atunci când un 
alergător de cursă lungă se zbate până la moarte pentru a depăşi recordul de timp sau 
când nişte prizonieri preferă să îndure chinuri groaznice decât să îşi trădeze camarazii, 
a asocia satisfacția lor unei plăceri hedoniste ar fi din nou o greşeală. Teoria modernă 
asupra utilității, care poartă amprenta viziunii microeconomice, explică aceste situaţii in 
termenii „satisfacerii preferințelor”. Atât timp cât o persoană are preferinţe care depăşesc 
sau se opun unor simple plăceri hedoniste, satisfacerea acestora reprezintă o sursă de 
utilitate pentru persoana respectivă. Teoria nu face nici o precizare privind o preferinţă 
anume, fie că este vorba despre utilitarismul orientat spre preferinţe, fie despre hedonism. 
Este mai degrabă o teorie preocupată de consecinţele morale care decurg din aceste 
preferinţe. În acest sens, binele, la nivelul fiecărui individ, înseamnă satisfacerea 
preferințelor personale, indiferent care ar fi ele. 

Cei cu pretenţii intelectuale rafinate ar putea spune că este vorba aici despre o teorie 
relativ modestă a binelui, iar acest lucru este adevărat în multe privinţe. Un aspect ar fi 
acela că teoria plasează pe aceeaşi poziţie binele şi dorinţa, reducând totul la o simplă 

nevoie de consum. Însuşi John Stuart Mill şi-a manifestat nemulţumirea în legătură cu 
această concluzie în eseul său intitulat Urilitarismul. Există în mod evident şi lucruri 
bune indiferent dacă sunt dorite sau nu de către oameni, cum ar fi adevărul, frumosul, 
iubirea sau prietenia. 

Există, de asemenea, şi un grup aparte, cel al „utilitariştilor idealişti”, profund 
influenţaţi de opera Principia Ethica a lui G.E. Moore, care constituie elementul central 
al sistemului lor filosofic utilitarist ostentativ. Această abordare întruneşte cu atât mai 
puţin calităţile unei doctrine morale credibile cu cât se detaşează mai mult de utilitarismul 
hedonist clasic şi imbrátiseazá idealul estetic, fără a tine cont dacă acest lucru este 
benefic sau nu fiinţei umane. 

Un răspuns mai convingător la aceeaşi provocare vine din partea „utilitariştilor 
materialişti”, care pun accentul pe satisfacerea intereselor şi mai puţin a unor simple 
preferinţe. Şi în cazul de faţă asistăm la o convergenţă a celor două modele filosofice ; 
al doilea este subordonat celui dintâi în majoritatea cazurilor în care indivizii îşi cunosc 
foarte bine interesele şi urmăresc satisfacerea acestora. În situaţia în care cele două 
modele se află în opoziţie (din cauza lipsei de cunoaştere sau a unor dorinţe diferite), 
utilitarismul de factură materialistă ar recurge la suprimarea satisfacerii unor preferinţe 
efemere în scopul protejării intereselor materiale şi de lungă durată ale individului. 

Principiile acestei teorii necesită o formulare atentă ; „interesele materiale” nu trebuie 
percepute într-un sens atât de restrâns şi nu trebuie nici să le acordăm întâietate, astfel 
încât să ajungem să credem că oamenii nu au voie să îşi cheltuiască banii sau economiile 
destinate achiziţionării unui lucru. Consumul prestabilit poate promova la rândul său 
bunăstarea. În acest caz, preocupările trebuie să se manifeste cu precădere în sensul 
determinării lacunelor de cunoaştere şi a dorințelor contradictorii, pentru a face posibilă 
eliminarea condiţiilor de utilitate bazate pe preferinţe în favoarea celor bazate pe interese. 
Cu alte cuvinte, este vorba despre alegerea ideală pe care o poate face individul prin 
îndeplinirea cumulativă a trei condiţii : informare perfectă, dorinţă puternică şi preferinţe 
bine stabilite. Însă asemenea situaţii ideale se regăsesc rareori în plan real. În general, 
tot ceea ce individul poate face este să aspire la o utilitate bazată pe interese şi mai puţin 
pe preferinţe. Cu toate acestea, nu este necesară o separare absolută între interese şi 
preferinţe. Această separare se realizează doar între interese şi preferinţe reale sau 
posibile. Interesele materiale reprezintă o serie de resurse diverse de care individul are 
nevoie înaintea oricărui demers de satisfacere a unei anumite preferinţe. Din această 
categorie de interese fac parte cele legate de sănătate, bani, adăpost, întreţinere şi altele 
de acest fel, toate fiind resurse necesare oricărui proiect sau iniţiativă personală a 
individului. 

Acest aspect nu se adresează tuturor preocupărilor care i-au motivat pe adepţii 
utilitarismului idealist. Potrivit principiilor materialiste, valorile de adevăr şi frumos 
trebuie protejate şi promovate doar în măsura în care asigură bunăstarea omenirii, iar 
acest lucru este posibil, cel puţin până la un anumit punct. Însă Moore şi adepţii săi nu 
ar fi de acord cu recunoaşterea acestei idei la scară largă. 

Cu toate acestea, utilitarismul materialist se apropie foarte mult de problematica 
utilitarismului idealist, iar poziţia sa este consolidată în special de afirmaţia fermă 

potrivit căreia in orice situaţie oamenii iau in considerare utilitatea înaintea preferintei. 
Prin detaşarea de dorinţele reale şi orientarea către interese materiale generale, utilitarismul 
materialist a conferit un caracter mai pragmatic noţiunii de utilitate. 

Întreg demersul care a condus la caracterizarea utilității ca sporire a bunăstării 
materiale poate părea lung şi complicat. Însă oricât de alambicat ar fi acest demers, 
concluzia finală este în concordanţă cu ideea fundamentală de la care s-a pornit. Utilitatea 
este în strânsă legătură cu caracterul folositor al lucrurilor, iar elementul central pe care 
utilitariştii materialişti se străduiesc să îl protejeze îl constituie resursele generale atât de 
necesare oricărei acţiuni. 

Utilitarismul, oricare ar fi orientarea sa, reprezintă înainte de toate un criteriu de 
analiză a activităţii publice, activitate care afectează şi alţi indivizi în afară de propria 
persoană, indiferent dacă este realizată de către oameni obişnuiţi sau de către oficialități. 
Este adevărat faptul că utilitarismul poate avea şi implicaţii pur personale, în sensul că 
poate genera o obligaţie faţă de noi înşine în scopul maximizării beneficiului personal, 
chiar dacă acest lucru nu afectează şi beneficiul altor indivizi. În cazul utilitarismului 
care are la bază preferinţele, această obligaţie pare lipsită de sens întrucât se reduce la 
datoria de a proceda potrivit opţiunilor proprii. Însă, în cazul utilitarismului materialist, 
efectul este mai puternic deoarece vorbim despre obligaţia de a urmări nişte interese 
materiale faţă de care este posibil să nu avem nici o înclinaţie. 

Dincolo de aplicabilitatea sa în sfera privată, doctrina utilitaristă se evidenţiază cel 
mai pregnant în context public. Atunci când acţiunile noastre îi afectează pe cei din jur 
în diverse moduri, concluzia specifică utilitarismului care poate fi desprinsă este aceea 
potrivit căreia o acţiune corectă este cea care maximalizează utilitatea globală (indiferent 
de modul în care este ea percepută) rezultată din însumarea utilităţilor individuale 
aparţinând persoanelor implicate în acţiunea respectivă. Acesta este criteriul pe care 
trebuie să îl aplicăm în mod individual în alegerea acţiunilor noastre personale. Mai mult 
decât atât, acesta este şi principiul pe baza căruia diplomaţii trebuie să îşi întemeieze 
deciziile de care depinde buna funcţionare a întregii societăţi. 

Această etapă - a însumării utilităţilor - a constituit subiectul mai multor discuţii. 
Gruparea utilităţilor individuale într-o utilitate colectivă este desigur o chestiune delicată, 
care presupune compararea mai multor aspecte. În primul rând, este vorba despre 
caracterul comparabil al bunurilor, astfel încât individul are posibilitatea de a compara 
utilitatea obţinută din consumul unor produse diferite, spre exemplu, mere şi portocale. 
În al doilea rând, comparatia se poate realiza şi între indivizi diferiţi, mai precis între 
câştigul unei parti şi pierderea altei parti ca urmare a unei acţiuni realizate. Ambele 
aspecte ale comparatiei au fost dezbătute de-a lungul timpului, însă cel de-al doilea s-a 
dovedit a fi mult mai controversat. 

Există, în principiu, un inconvenient, acela al lipsei unei unităţi de măsură pentru 
utilitate, care să permită stabilirea valorilor acesteia ; un contor, de exemplu, permite 
determinarea fluxului electric în orice moment, spre deosebire de mintea umană atât de 
imprevizibilă şi impenetrabilá. Din moment ce utilitatea se referă în esenţă la o anumită 
stare de spirit (lucru cu atât mai evident în cazul utilitarismului hedonist sau al celui 
bazat pe preferinţe : chiar şi „satisfacerea dorințelor unui prieten decedat” presupune o 

considerare a „posibilelor opinii ale acestuia”, in condiţiile in care realitatea ar fi fost cu 
totul alta), interpretarea utilității necesită o transpunere în gândirea celuilalt. Numai în 
acest fel este calibrată scara utilității personale şi, respectiv, a utilității celuilalt pentru ca 
acestea două să poată fi evaluate conform unor parametri comparabili. Pot aprecia cu 
certitudine dacă o intepatura este sau nu mai gravă decât fracturarea braţului, însă nu pot 
aprecia cu precizie dacă răul provocat de fractură este mai mare pentru mine decât răul 
suferit de către altcineva din cauza intepaturii. La aceasta ne referim atunci când vorbim 
despre „imposibilitatea de a compara utilitatea interpersonală”. 

În momentul în care refuzăm să ne angajám în realizarea acestei comparații, consecinţele 
practice pot fi dezastruoase. Am fi coplesiti de mulţimea unor alternative de genul celor 
propuse de către economistul Pareto şi de către adepţii săi ; tot ceea ce am putea afirma ar 
fi că o variantă este mai bună decât alta în condiţiile în care toti oamenii ar fi înstăriți 
într-un anume grad, iar unul ar fi mai înstărit decât toţi. Un prim dezavantaj al acestei 
abordări este acela că ignoră celelalte variante. Un altul, că generează în mintea 
individului o tendinţă profund conservatoare în ceea ce priveşte sistemul său decizional ; 
în lipsa unui mecanism de realizare a comparatiilor interpersonale, este imposibilă 
Justificarea motivului pentru care câştigul este mai mare decât pierderea. 

Cu toate acestea, nu este recomandat un refugiu pripit în teoria economică a lui 
Pareto; există numeroase soluţii originale la problema comparatiilor interpersonale 
privind utilitatea. Mulţi recurg la diverse metode tehnice. Totuşi, cel mai simplu şi în 
acelaşi timp cel mai interesant este să considerăm că dificultăţile apar doar în cazul 
utilitarismului hedonist sau al celui care are la bază preferinţele, care pretind adoptarea 
modului de gândire al celorlalţi, spre deosebire de utilitarismul materialist, care, 
dimpotrivă, face abstracţie de preferinţele reale ale individului. Este posibilă cunoaşterea 
intereselor de ordin general ale acestuia din urmă, însă nu şi a gândurilor sale. Mai mult 
decât atât, interesele unor persoane diferite pot fi asemănătoare la un moment dat, în 
timp ce preferinţele, plăcerile şi durerile sunt bazate pe idiosincrazie, interesele materiale 
sunt uniformizate. 

După cum am afirmat anterior, formula utilitaristă ne obligă la însumarea utilităţilor 
individuale ale persoanelor implicate. Criticile aduse de-a lungul timpului au avut în 
vedere compararea utilităţilor care fac obiectul acestei însumări. Abordările recente pun 
accentul pe caracterul impersonal al reuniunii utilităţilor. În acest sens, un lucru util 
rămâne util, indiferent dacă ne aparţine nouă, rudelor noastre, vecinilor sau unor 
înfometați etiopieni. În perspectiva utilitaristă, datoria individuală şi cea colectivă este 
independentă de identitatea şi statutul personal precum şi de obligaţiile speciale care 
decurg din acestea. Prin urmare, conform acestui model de gândire, orice persoană se 
poate substitui altei persoane. 

Desi această impartialitate este neplăcută pentru multi, ea prezintă şi o latură atractivă. 
A înclina balanţa în favoarea propriei persoane sau a celor apropiaţi nu este un gest 
tocmai potrivit din punct de vedere moral. Aşadar, cei care se opun acestei impartialitati 
trebuie să dovedească faptul că ea nu constituie o atitudine morală corespunzătoare, 
oricât de neplăcut şi de neobişnuit ar putea să pară acest lucru. Nu se poate însă afirma 
că o viaţă morală este o viaţă uşoară, în care lucrurile decurg întotdeauna normal. 

Pornind de la această provocare lansată de către utilitarişti, se poate afirma in 
continuare, şi pe bună dreptate, că, în virtutea unor considerente pur pragmatice, oamenii 
manifestă în aparenţă un anumit favoritism faţă de cei dragi sau apropiaţi. Este mult mai 
uşor să cunoşti nevoile celor din jur şi modalităţile de a-i ajuta cât mai bine şi fără 
eforturi inutile. Toate acestea reprezintă desigur câteva consideraţii pur întâmplătoare şi 
pragmatice. Într-o lume perfectă ele pot lipsi, dar în realitatea în care trăim prezenţa lor 
se resimte puternic. Din acest motiv, este absolut justificată ideea utilitaristă de a atribui 
îndatoriri speciale anumitor persoane şi anumite proiecte altor persoane. În sens mai 
detaliat, aceste obligaţii speciale amintite mai sus nu reprezintă fundamente etice, ci 
aspecte derivate ale unor principii utilitariste mai generale. 

O altă critică la adresa utilitarismului este aceea că însumarea impartiala a utilităţilor 
ignoră modul în care este răspândită utilitatea în rândul oamenilor. Mai mult decât atât, 
dacă avem de ales între o repartizare prin care una dintre părţi obţine totul, iar cealaltă 
nimic, si o împărţire in mod egal între aceste parti, este de preferat varianta care asigură 
cea mai mare valoare a utilității totale. Acesta este un aspect al criticii aduse. Un al doilea 
aspect este acela că utilitarismul permite împărţirea în manieră radicală a proprietăţii 
individuale (inclusiv a anumitor părţi ale corpului, iar în acest sens sunt cunoscute cazuri 
înspăimântătoare de cedare forţată de organe) în scopul maximalizării utilității totale. 

Ambele formulări critice susţin ideea necesităţii noţiunii de „drepturi”, care să vină 
în întâmpinarea tendinţelor utilitariste dominante pentru a ne proteja împotriva diverselor 
efecte ale acestora. Însă si de această dată răspunsul oferit de către utilitaristi face 
referire la aspecte absolut întâmplătoare şi vădit empirice. Argumentul adus în sprijinul 
acestei afirmaţii este acela că majoritatea bunurilor (hrană, bani etc.) produc o „utilitate 
marginală descrescătoare” : utilitatea aferentă primei unităţi consumate din bunul respectiv 
este mai mare decât cea obţinută în urma consumului celei de-a doua şi aşa mai departe. 
După ce am consumat şase îngheţate, există mari şanse să ne simţim rău. La fel, odată 
ce am obţinut câteva milioane de dolari, un dolar în plus nu mai înseamnă mare lucru. 
Consecința care decurge din valoarea descrescătoare a utilității marginale (la care se 
adaugă şi alti factori posibili) este că o persoană săracă - ce nu beneficiază de o cantitate 
prea mare dintr-un anumit bun - va resimti o utilitate mult mai mare în urma consumării 
fiecărei unităţi suplimentare din bunul respectiv decât o persoană înstărită. Acest lucru 
asigură argumentul în favoarea unei distribuiri mai degrabă supraunitare decât subunitare 
a bunurilor şi resurselor, creând un raport de subordonare între conceptul de egalitate şi 
valoarea utilității (egalitatea derivând din utilitate în sens pragmatic şi empiric). 

O altă întrebare este aceea dacă egalitatea trebuie obţinută printr-o redistribuire 
incorectă şi radicală a bunurilor, prin încălcarea dreptului de proprietate. Utilitaristii 
recunosc importanţa stabilităţii şi a siguranţei nu numai în plan personal, ci şi atunci 
când este vorba despre anticiparea consecinţelor pe care acţiunile celorlalţi le pot avea 
asupra noastră. Prin urmare, avem dreptul de a ne opune redistribuirii radicale a 
proprietăţii, chiar dacă imbrátisám principiile utilitariste ; acest lucru a fost sugerat mai 
întâi de către Bentham şi Hume, iar mai apoi şi de către alţi gânditori, în virtutea unor 
considerente deductibile empiric. 

Aceste două implicaţii ale utilitarismului sunt diametral opuse, însă nu este nici o 
greşeală în a afirma că există atitudini utilitariste pro şi contra unei anumite politici. 
Dimpotrivă, poate fi privită drept un avantaj capacitatea de a afirma că există un anumit 
criteriu general, cel utilitarist, care furnizează argumente pro şi contra în vederea 
evaluării conflictului. În acest sens, utilitarismul asigură baza raţională a unei practici 
care de cele mai multe ori depăşeşte un simplu schimb în natură. 

Este firesc ca discuţia mea asupra principiului utilității să se încheie cu subiectul 
politicilor publice. Iar aceasta pentru că scopul iniţial al doctrinei utilitariste a fost şi 
continuă să rămână acela de orientare a politicilor publice. Teoria lui Bentham reprezintă 
un ghid etic şi juridic, iar dacă luăm în considerare volumul impresionant al scrierilor 
sale pe această temă, este clar că acestea se adresează cu precădere funcţionarilor publici 
şi magistraţilor. În perspectiva utilitaristă, întrebarea specifică este: „Ce trebuie să 
facem împreună ?” şi nu: „Cum ar trebui să îmi trăiesc propria viata? ". 

Perceput ca element orientativ al deciziei publice şi mai puţin al deciziei private, 
principiile utilitariste pot cere încălcarea drepturilor omului ; acest lucru nu se aplică şi 
în cazul instituţiilor de guvernământ, care, prin însăşi natura lor, trebuie să conceapă 
strategii ce vor putea fi aplicate în situaţii general valabile. În judecarea cazurilor 
obişnuite se poate observa îmbinarea armonioasă a principiului utilității şi a celor 
deontologice care au la bază Decalogul. 

Teoria virtuţii 


Greg Pence 


i. Introducere 


În opera sa intitulată Middlemarch, George Eliot scria despre personajul Dorothea 
Brooke : „Avea un spirit speculativ, care tânjea după o concepţie nobilă asupra lumii, o 
lume din care să facă parte parohia din Tipton şi care să îi accepte felul ei de a fi; iubea 
intensitatea şi măreţia lucrurilor si imbrátisa tot ceea ce i se infátisa în acest fel". 
Dorothea se căsătoreşte cu reverendul Casaubon, căruia îi descoperă în scurt timp 
mediocritatea şi nesiguranța ; Casaubon devine atât de dependent de soţia lui încât ar fi 
în stare să se sinucidă dacă ar afla ceea ce crede aceasta despre el. Captivă într-o căsnicie 
nereuşită din pricina propriei sale decizii, Dorothea se mulţumeşte cu puţinele clipe de 
fericire petrecute în singurătate. Odată ce îl întâlneşte pe Will Ladislaw, găsind astfel şi 
marea iubire, se gândeşte să îşi părăsească soţul. Pe întreg parcursul romanului, Dorothea 
duce o luptă interioară provocată de conflictul dintre ideea de a pleca şi cea de a rămâne. 

Filosofia etică a fost preocupată recent tocmai de întrebări privind modul de viaţă pe 
care trebuie să îl urmeze individul în vederea formării propriului caracter. Unii gânditori 
nemulţumiţi de caracterul impersonal şi îngust al utilitarismului şi kantianismului — 
teoriile dominante la acea vreme - au reinsufletit tradiţia până atunci uitată a „teoriei 
virtuţii”. Doctrina etică anterioară a urmărit două aspecte. În primul rând, a fost interesată 
de conflictul dintre utilitarism şi deontologie. În al doilea rând, s-a detaşat adesea în 
totalitate de elementele teoretice. Acest lucru a fost posibil fie printr-o abordare „de sus 
în jos” a problemelor etice şi fără a se menţiona fundamentele teoretice, fie printr-o 
abordare „de jos în sus” până la nivelul termenilor şi conceptelor, fără a se ţine cont de 
implicaţiile asupra acţiunii. Orice precizări privind caracterul sunt absente din aceste 
teorii. După cum afirmă Lawrence Blum, „este surprinzător faptul că utilitarismul — care 
sustine ideea că fiecare individ îşi dedică întreaga viaţă dobândirii binelui şi fericirii - nu 
a încercat să ofere o descriere convingătoare a unui asemenea stil de viaţă” (Blum, 1988). 
Teoria virtuţii urmăreşte tocmai acest deziderat, prin descrierea unor tipologii de caracter 
sau a unor modele demne de urmat. 

Deşi noţiunea de „virtute” pare oarecum învechită (preferându-se mai degrabă termeni 
sinonimi, precum „integritate” sau „caracter”), etica acordă o importanţă deosebită 

problemelor legate de caracterul personal. Aceste probleme se referă la conduita unui 
om corect în situaţii reale. Adepții teoriei virtuţii sunt de părere că tradiţia utilitarista şi 
cea bazată pe drepturi ignoră însuşirile esenţiale ale unei vieţi morale obişnuite având în 
centru caracterul uman (cu toate că nu resping întru totul principiile acestor tradiţii). În 
opinia lor, răspunsul Dorotheei privind modul în care ar trebui să procedeze, nu are 
nimic a face cu aprecierea utilității şi a intereselor sau cu rezolvarea conflictelor între 
drepturi, ci cu propria ei personalitate. 

Argumentul adus de către utilitarişti în apărarea teoriei lor este acela potrivit căruia 
o persoană ar trebui să îşi formeze un bun caracter, întrucât calităţile morale sporesc 
utilitatea generală. Un asemenea argument omite esentialul. Să presupunem că majoritatea 
oamenilor ar avea un caracter admirabil. Să ne întrebăm apoi care ar fi motivele pentru 
care perspectiva unui individ asupra vieţii ar trebui să fie considerată drept model de 
către ceilalţi. Răspunsul nu este acela că individul respectiv urmăreşte maximalizarea 
utilității văzută ca pe un scop personal. Problema este legată mai degrabă de relevanta 
figuri „eroice”. Chiar dacă utilitarismul oferă soluţii unor chestiuni cum ar fi sănătatea 
publică, teoria nu poate totuşi explica „datele” care compun existenţa individului şi nici 
actele de curaj, compasiunea, loialitatea sau viciul. 

Cazul Dorotheei ilustrează alte două aspecte ale teoriei virtuţii. În primul rând, este 
vorba despre natura acestei valori, iar în acest sens ne putem pune două întrebări: 
„Există o trăsătură esenţială pe care Dorothea să o împartă şi cu alţi oameni ? O virtute 
dominantă ? ". Doctrina creştină a susţinut adesea ideea că umilinţa reprezintă una dintre 
cele mai mari virtuţi, în timp ce mândria constituie cel mai mare viciu. 

În al doilea rând, virtuțile sau trăsăturile de caracter pot fi analizate şi atunci când se 
află în opoziţie. Caracterul Dorotheei este marcat pe de o parte de ceea ce în Evul Mediu 
se chema „fidelitate”, „statornicie” în era victoriană şi „loialitate” în zilele noastre. 
Această virtute este diametral opusă dorinţei de libertate a personajului. Analizate 
individual, ambele trăsături sunt pozitive : loialitatea o ajută pe Dorothea să depăşească 
problemele căsniciei, în timp ce autonomia proprie o împiedică să fie dominată de alţii. 

În acest caz, ne întrebăm dacă o persoană onestă poate să divorţeze din simplul motiv 
Mai mult decât atât, situaţia Dorotheei este complicată (cum se întâmplă, de altfel, în 
orice dilemă privind viaţa morală), deoarece despărţirea de soţul său ar putea avea 
consecinţe grave, dacă nu chiar nefaste atât pentru acesta, cât şi pentru copii. Solutionarea 
dilemei depinde, în mare parte, de felul în care sunt evaluate cele două virtuţi şi anume : 
fidelitatea şi independenţa. 


ii. Anscombe şi MacIntyre 
Renaşterea interesului pentru virtute în anii '80 a fost încurajată de operele a doi 


filosofi: Elizabeth Anscombe şi Alasdair MacIntyre. În 1958, Anscombe afirma că 
noţiuni precum morala (datoria morală, obligaţia sau datoria in general) ar fi de neînțeles 

in zilele noastre. Perspectiva asupra lumii care dádea sens acestor notiuni si-a pierdut 
influenta, insá urmárile ei au continuat sá se resimtá, generánd principii cum ar fi acela 
de ,,a actiona nu in scopul satisfacerii unei dorinte personale, ci pentru cá asa se cuvine 
din punct de vedere moral". Anscombe a considerat aceste teorii ca fiind dăunătoare 
întrucât transformau virtutea într-un scop în sine, ignorând nevoile şi dorinţele individului. 

Alasdaire MacIntyre a dus mai departe analiza lui Anscombe, afirmând că societatea 
modernă nu a moştenit o singură tradiţie etică din trecut, ci fragmente ale mai multor 
teorii contradictorii : suntem perfectionisti platonicieni în acordarea onorurilor la Jocurile 
Olimpice, utilitarişti prin aplicarea principiului selecţiei în cazul răniților de pe front, 
adepţi ai teoriei lui Locke prin afirmarea drepturilor asupra proprietăţii, creştini prin 
idealizarea caritatii, compasiunii şi a egalităţii valorilor etice si, nu în ultimul rând, 
urmaşi ai lui Kant şi Mill prin afirmarea libertăţii personale. Aşadar nu ar trebui să ne 
surprindă conflictul dintre intuitii în filosofia etică şi prin urmare nici confuzia oamenilor. 

În locul acestui amalgam, MacIntyre readuce în actualitate o abordare neoaristotelică 
a onestitatii umane, bazată pe ansamblul calităţilor, care oferă o anumită concepţie 
referitoare la sensul vieţii. Obişnuita întrebare privind sensul vieţii devine mult mai 
amplă, comportând mai multe aspecte: dacă individul simte sau nu că ocupă un loc în 
viaţă alături de alte persoane faţă de care are un angajament afectiv, dacă activitatea pe 
care o desfăşoară este în concordanţă cu caracterul său, dacă scopurile personale fac 
parte dintr-un proiect colectiv de durată iniţiat înaintea naşterii sale şi care se va derula 
şi după moartea sa şi aşa mai departe. În opinia lui MacIntyre, acest sens al vieţii conferit 
de virtuţi şi care asigură prosperitatea societăţilor civilizate ia naştere atunci când individul 
aparţine unei tradiții etice ; aceasta face posibilă ordinea narativă a unei vieți unice 
întemeiată pe practicarea anumitor virtuţi de care depinde întreaga existenţă a individului. 

Medicina, spre exemplu, urmează o tradiţie etică datând cel puţin din vremea lui 
Hipocrate şi Galenus. Această teorie stabileşte modul în care trebuie să procedeze un 
doctor atunci când i se aduce un pacient rănit sau în situaţia în care se declanşează o 
epidemie. În virtutea acestei tradiţii, viaţa medicului dobândeşte o anumită unitate sau 
un „parcurs narativ” aparte, aşa încât există posibilitatea unei retrospective sau a unei 
estimări viitoare în vederea determinării schimbărilor evolutive. Dincolo de toate acestea, 
medicina deţine o serie de practici specifice care oferă nu doar recompense materiale, ci 
si spirituale : îndemânarea în efectuarea operaţiilor, perspicacitatea stabilirii diagnosticului, 
respectul din partea studenţilor. La polul opus, să observăm cazul unui muncitor care se 
vede lipsit de un loc de muncă în urma falimentului fabricii unde a lucrat. MacIntyre 
afirmă că virtutea poate prospera numai în anumite tipuri de societăţi şi doar în condiţiile 
practicării anumitor meserii. 


iii. Temeiul istoric al teoriei virtuţii 


Înțelegerea teoriei moderne a virtuţii este imposibilă fără o analiză prealabilă a istoriei 
eticii. Vechii greci (mai ales Socrate, Platon şi Aristotel) au adus contribuţii în trei 
direcţii. În primul rând, ei au acordat importanţă virtuţilor (trăsăturilor de caracter) în 


280 CUM AR TREBUI SA NE CONDUCEM VIAŢA? 


calitate de subiect al eticii. Astfel, Republica lui Platon descrie virtuțile încurajate de 
democraţie, oligarhie, tiranie şi meritocratie. În al doilea rand, au fost analizate virtuțile 
de bază, cum ar fi curajul, cumpătarea, înţelepciunea şi corectitudinea. În al treilea rând, 
filosofii au realizat o clasificare a tipurilor de caractere (Aristotel a împărţit caracterul 
uman în cinci categorii, pornind de la noblețea sufletească şi ajungând la monstruozitatea 
firii). 

În secolul al XIII-lea, Toma din Aquino a realizat o sinteză între concepţia aristotelică 
şi teologia creştină, completând virtuțile fundamentale cu virtuti creştine, cum ar fi 
credinţa, nădejdea şi milostenia. Străvechii etici greceşti i se aduce astfel o justificare din 
perspectiva teologiei. Teoria propusă de către Toma din Aquino se situează între viziunea 
naturalistă a vechilor greci şi ostilitatea lui Kant faţă de naturalism. 

În epoca Iluminismului, Kant a încercat să facă din morală un derivat al raţiunii pure. 
Deşi Sfântul Toma din Aquino susţinea ideea că anumite adevăruri privind morala pot fi 
cunoscute şi prin simpla cale a raţiunii, el s-a văzut adesea nevoit să facă apel la existenţa 
lui Dumnezeu şi la natură. Mai târziu, Kant a evitat să recurgă la acestea, încercând să 
descopere esenţa caracterului moral - esenţa virtuţii — dincolo de anumite virtuti 
particulare sau de existenţa istorică a unei anumite societăţi. 

Kant a afirmat că oamenii virtuoşi acţionează în perspectiva şi datorită respectului 
faţă de normele etice „universal valabile” (capitolul 14, „Etica lui Kant”). În interpretarea 
lui Kant, atunci când oamenii acţionează în calitate de agenţi pur rationali, ei nu sunt 
cáláuziti de dorinţe obişnuite ; nu sunt influenţaţi nici chiar de dorinţa de a fi recunoscuţi 
ca persoane oneste sau de dorinţa de a trăi cu un sentiment plăcut şi de a înlătura 
suferinţa. Prin aceasta, Kant a urmărit să explice caracterul moral prin transcenderea 
dorințelor banale formate în cadrul anumitor societăţi şi în anumite perioade ale istoriei. 
Din acest motiv teoria sa a fost una deosebit de abstractă, dar în acelaşi timp şi foarte 
complicată. 

Adepții teoriei moderne a virtuţii consideră ideea lui Kant ca fiind greşită şi sunt de 
părere că filosofia modernă a urmat cu indiferenţă aceeaşi direcţie. În loc să considere 
perspectiva lui Kant ca un început al unei noi tradiţii în gândire, aceştia o tratează ca pe 
o metodă de reducere la absurd. Utilitarismul comite o eroare interpretativă deoarece 
identifică noţiunea abstractă a datoriei întâlnită la Kant cu binele absolut (pentru cel mai 
mare număr de indivizi) şi ignoră modul în care acţiunea destinată îndeplinirii acestei 
datorii depinde de elementele de caracter (de exemplu, lipsa sentimentului de compasiune). 
După cum afirmă Joel Kupperman (1988), „în ciuda opoziţiei dintre adepţii kantianismului 
Şi cei ai consecintialismului... este uşor pentru cineva care citeşte câteva lucrări specifice 
oricăruia dintre cele două curente să îşi formeze în minte imaginea unui subiect moral 
anonim, îndoctrinat să facă alegeri morale care nu prezintă nici o legătură psihologică în 
raport cu trecutul sau viitorul său”. 

Susan Wolf a susţinut într-un eseu ideea că utilitarismul nu numai că omite să facă 
referire la caracter, ci, dimpotrivă, impune unul ideal, la care nu ar fi nici bine şi nici 
raţional ca omul să aspire. Un utilitarist care îşi foloseşte timpul şi banii aproape în 
totalitate în scopul ajutorării celor săraci ar fi o persoană banală şi unidimensională, care 

nu stie sá profite si de alte aspecte ale vietii care depásesc sfera eticii, cum ar fi sportul 
sau studiul istoriei. Ín strádania sa de a-si ajuta cát mai mult semenii, acest individ isi 
dedicá tot timpul liber in scopul unor acte de altruism, renuntánd la alte actiuni benefice, 
care in mod normal i-ar aduce satisfactie. 


iv. Exclusivismul 


Anscombe si MacIntyre au militat pentru renuntarea in totalitate la sistemul etic bazat pe 
principii in favoarea unei abordări corespunzătoare a virtuţii. Acest ,exclusivism" 
presupune loialitatea celor care cred cá pot face să renască în epoca modernă virtuțile 
aristotelice sau codul etic aristocratic al secolului al XVIII-lea. 

Acest mod de gândire ignoră adesea, printre multe alte aspecte, şi faptul că societăţile 
din vremea lui Aristotel precum şi cele aristocratice nu erau societăţi democratice. 
Într-adevăr, adepţii aristocrației, printre care se numără Aristotel si Hume, nu au oferit 
o descriere a conceptului de virtute, ci au perceput această valoare ca pe o idealizare a 
comportamentului specific vremii respective. Prin urmare, cei care doresc să se revină la 
vechea organizare a polis-ului grecesc sau la epoca iluministă din Scoţia, trebuie să ştie 
că nu este vorba despre o revenire efectivă la acel tip de organizare, ci despre o revenire 
la vechile scrieri. 

Există totuşi păreri care afirmă că noţiunea de virtute este compatibilă conceptului 
democratic şi, în acelaşi timp, independentă de discuţia asupra drepturilor şi principiilor 
etice. Iar aceasta pentru că atenţia este îndreptată spre ceea ce este nobil, bun, onorabil, 
potrivit, cu alte cuvinte, în armonie. 

Este oare posibil acest deziderat ? Pentru a dovedi contrarul, vom discuta în continuare 
despre curaj. 


v. Curajul 


Orice discuţie pe tema existenţei trebuie să se oprească la un moment dat şi asupra 
importanţei curajului în viaţă. Aici apar două aspecte interesante. În primul rând se pune 
problema dacă cineva poate fi curajos fără a şti ce înseamnă curajul. În al doilea rând, 
este vorba despre legătura dintre curaj şi cunoaştere sau alte virtuţi. 

Primele discuţii filosofice pe această temă se regăsesc în dialogurile lui Platon, în 
care Socrate se înfruntă cu generalii atenieni Laches şi Nicias cu privire la definiţia 
curajului. Înaintea lui Socrate, curajul era, fără îndoială, considerat o virtute (după cum 
se poate remarca în cazul personajelor războinice evocate de Homer), însă adevărata 
natură a curajului a devenit o dilemă în secolul al V-lea î.Hr. În contextul în care 
navigatorii atenieni au început să răspândească în patria de obârşie felurite idei ciudate 
şi obiceiuri din alte părţi ale lumii, adepţii sofismului au iniţiat teoria potrivit căreia 
noţiunea de curaj diferă de la un popor la altul precum şi de la o epocă la alta. 

Socrate, Platon şi Aristotel se opun formulării de mai sus, invocând caracterul 
atemporal al acestei calităţi remarcabile care este curajul. În dialogul platonian intitulat 
„Laches”, Socrate i-a criticat pe generalii atenieni pentru faptul că asociau in mod greşit 
curajul unui comportament stereotipic (de exemplu, a salva nişte copii dintr-o casă 
incendiată) şi pentru că nu făceau distincţia între capacitatea de a învinge orice teamă şi 
capacitatea de a înfrunta lucruri demne cu adevărat de teamă. În opinia lui Socrate, 
curajul se îmbină cu înţelepciunea, motiv pentru care nu poate servi unor scopuri 
malefice. 

Socrate susţine, de asemenea, ideea controversată potrivit căreia curajul serveşte şi 
intereselor personale ale individului. După cum afirmă John Mackie în cartea sa, Ethics : 
Inventing Right and Wrong, în contextul în care o persoană îşi formează dispoziţia de a 
aprecia dacă actul de curaj serveşte sau nu propriilor sale interese, această dispoziţie nu 
reprezintă un act de real curaj şi nici un act destinat să satisfacă anumite interese ale 
individului (acest aspect este discutat şi de către Philip Pettit în capitolul 19, „Conse- 
cintialismul"). 

Chestiunea care ne intereseazá aici nu este deosebirea dintre curaj si indrazneala. 
Curajul presupune o actiune orientatá spre infaptuirea un ideal moral, in timp ce 
indrazneala unui iscusit hot de bijuterii nu urmáreste un asemenea scop. Problema 
controversatá legatá de curaj si de idealuri nobile este cea care ne determiná sá ne 
intrebám dacá vorbim de curaj in situatia in care scopurile urmárite sunt necinstite. 


vi. Exclusivismul (continuare) 


Revenind la discutia despre exclusivism, ne intrebám dacá o doctriná bazatá eminamente 
pe conceptul de caracter poate oferi toate ráspunsurile la problemele eticii. Sá abordám 
aceastá problemá intrebándu-ne dacá un ofiter al Confederatiei americane ar fi putut fi 
curajos in timpul Rázboiului Civil. La o analiza a curajului din perspectivá idealist-neutra, 
acest lucru este posibil. Astfel, curajul inseamná infruntarea anumitor riscuri in scopul 
realizárii unui ideal, nu neapárat cel corect. 

Multi ar fi de párere cá ofiterul lupta pentru un ideal gresit deoarece in statele 
confederative continua sá se mentiná sclavia. Ráspunsul lui Socrate, ipotetic vorbind, ar 
fi fost acela cá ofiterul nu era curajos in adeváratul sens al cuvántului. Dar, din nefericire, 
Socrate riu ar fi putut afirma in realitate asa ceva, tocmai pentru cá toti marii filosofi ai 
Antichitatii erau de párere cá sclavia era un fapt firesc si corect. Virtutile aristocratice 
din acele timpuri depindeau in mare másurá de organizarea societatii (a polis-urilor sau 
oraselor grecesti). Vechii greci erau condusi de un principiu gresit privind relatiile 
interumane, iar din aceastá cauzá teoria lor asupra caracterului nu poate fi adaptatá 
exemplului nostru. 

Dacá citim operele vechilor scriitori greci, vom fi impresionati de modul in care 
acestia concep formarea personalitátii si a caracterului prin urmarea idealurilor care tin 
de frumos, curaj si noblete. Sistemul etic al Greciei antice era unul de tip perfectionist, 
prin accentuarea perfectiunii cetátii, a individului si a viitorului omenirii. Perfectionismul 

reprezintá o sfidare la adresa egalitátii promovate de sistemul democratic. Nu existá nici 
un lucru care sá rivalizeze cu idealurile Antichitátii referitoare la caracter si care sá poatá 
funcţiona ca principiu al egalităţii morale între oameni (mai putin între oameni si 
animale). 

Filosoful german Friedrich Nietzsche a scris despre modul de formare a caracterului 
prin intermediul orgoliului şi al imaginii prototipice. Şi de această dată vorbim despre o 
formă idealistă de caracter, incompatibilă cu egalitatea morală. Idealul lui Nietzsche se 
remarcă nu atât prin ceea ce afirmă, cât prin ceea ce respinge (etica iudeo-creştină). Însă 
nici autorul însuşi nu a fost pe deplin conştient de intensitatea caracterului anticreştin al 
teoriei sale. El este însă conştient că idealul său de ,supraom" (übermensch) nu va 
poseda ceea ce Hume numeşte „virtuţi călugăreşti”, printre care amintim umilinţa şi 
castitatea ; dar pe de altă parte, Nietzsche nu pare să considere compasiunea ca fiind o 
virtute care descinde din tradiţii călugăreşti precum iudaismul, creştinismul şi budismul. 
Omul cu suflet înălţător situat la nivelul spiritual a lui Zarathustra poate veni uneori in 
ajutorul celor sărmani ca semn al puterii şi mărinimiei sale şi după bunul său plac. El 
consideră că sentimentele şi raţiunea oamenilor simpli nu prezintă importanţă în plan 
moral şi, prin urmare, pot fi exploatate. Asemenea percepții asupra caracterului nu pot 
oferi soluţii etice. 

În schimb, dacă cineva doreşte să descrie curajul dintr-o perspectivă nonsocratică, 
acesta reprezentând o virtute care serveşte oricărui ideal sau scop, atunci problema 
dispare. Dificultăţile apar atunci când virtuțile (cum ar fi curajul şi înţelepciunea) sunt 
chemate să rezolve toate dilemele eticii. 

Un alt aspect demn de menţionat ar fi şi cel privind importanţa drepturilor la libertate 
şi la o viaţă privată în societăţile moderne. Buna funcţionare a acesteia depinde de 
respectarea unui număr minim de drepturi şi libertăţi. Motivele pentru care sunt interzise 
de exemplu furtul şi efectuarea forţată a histerectomiei (extirparea uterului) nu pot fi 
explicate în totalitate prin analizarea viciilor autorilor. Discuţiile trebuie să se îndrepte 
mai degrabă spre motivele pentru care acest gen de fapte încalcă drepturile victimelor. În 
concluzie, exclusivismul constituie un eşec atunci când este vorba despre teoria virtuţii, 
deşi lasă acesteia un larg domeniu de influenţă. 


vii. Esentialismul 


O chestiune similară este aceea dacă toate virtuțile sunt excepţionale datorită conexiunii 
lor cu un tel (telos) unic si dominant al naturii umane. Această problemă provine din 
încercările de a readuce în actualitate teoriile neoaristotelice asupra virtuţii, care susţin 
că scopul adevărat este acela al unei vieţi perfect cinstite. Pentru a răspunde la această 
chestiune, trebuie să ne întrebăm mai înainte (aşa cum au făcut-o şi Socrate şi Aristotel) 
dacă toate virtuțile au în centru o „virtute dominantă”. Pe de altă parte, există posibilitatea 
ca toate aceste virtuţi să nu fie reunite sub semnul uneia singure, ci să împărtăşească 
aceeaşi esență, prin urmare să deţină un înţeles comun. Aristotel era de părere că un 


prost nu poate avea nici o virtute, afirmaţie aflată în contradicţie cu morala creştină. 

O teorie mai recentă este cea a lui Edmund Pincoffs, care propune o abordare 
»functionalista” a virtuţii, potrivit căreia adevăratele virtuti sunt cele indispensabile unei 
vieţi decente, indiferent de forma pe care o îmbracă „viaţa obişnuită”. În opinia sa, 
există un nucleu al virtuţilor absolut necesare dezvoltării oricărui tip de societate, în 
orice perioadă istorică. 

Motivul pentru care toate virtuțile trebuie să împărtăşească o calitate comună, iar pe 
de altă parte motivul pentru care toate lucrurile bune trebuie să deţină o anumită calitate, 
sunt ambele la fel de plauzibile. Virtutile sunt abilităţi excepţionale pe care le poate 
cultiva orice individ. Ideea necesităţii unui nucleu al virtuţilor reprezintă de fapt ipoteza 
subtilă potrivit căreia există un singur mod cinstit de viaţă sau o singură cale corectă în 
dezvoltarea societăţii. Însă există mai multe perspective asupra societăţilor viitoare : 
fiecare va avea instituţii şi proceduri proprii şi va practica anumite virtuţi specifice în 
scopul progresului. 

Spre exemplu, au existat şi în societăţile marginale figuri remarcabile, oameni deosebit 
de inteligenţi, cáláuziti de anumite valori complet diferite de normele stricte care 
guvernau viaţa civilizată din oraşe, cu bisericile, şcolile, magazinele, fabricile, poliţia şi 
funcţionarii lor. Aceste personaje trăiau după un cod simplu, dar sever (hoţii de cai erau 
executaţi, „sălbaticii” erau consideraţi duşmani, fiecare om îşi făcea datoria care îi 
revenea). Din momentul în care civilizaţia s-a extins şi asupra acestor societăţi, „eroii” 
au început să realizeze că nu se puteau integra în societatea ale cărei temelii le creaseră. 
Societatea a avut nevoie doar de nişte modele iniţiale, însă mai apoi şi-a urmat propria 
sa evoluţie. 


viii. Sentimentele morale şi dorinţele 


Adepții teoriei virtuţii motivează acţiunile morale în termeni de dorinţe şi sentimente. 
Jonathan Bennett dezbate importanţa sentimentelor şi a empatiei în viata morală. El 
analizează şi conflictul dintre compasiune şi obligaţia morală, făcând referire la personajul 
Huckleberry Finn sau la liderul nazist Heinrich Himmler. În primul caz, morala specifică 
vremii respective cerea ca Huck să îl denunțe pe Jim, un sclav fugar cu care acesta 
devenise prieten. În al doilea exemplu, Himmler i-a îndemnat pe generalii nazişti să 
treacă peste repulsia provocată de masacrarea evreilor şi să se concentreze asupra unei 
datorii mai însemnate, aceea faţă de patrie. Bennett emite o concluzie opusă teoriei lui 
Kant, şi anume cá Huck s-a lăsat condus de afecțiunea sa pentru Jim, ignorând principiile 
morale (gest absolut corect), în timp ce generalii lui Himmler ar fi trebuit să ia mai mult 
în seamă sentimentele proprii. O doctrină morală care doar explică această problemă ca 
fiind o eroare cognitivă (Huck ar fi trebuit să depăşească gândirea vremii şi să observe 
că sclavia constituia un rău pentru omenire), nu se adresează subiectului tratat de către 
Bennett. 

Bennett comentează şi teoria teologului american Jonathan Edwards, care afirma că 
sufletele ajunse în rai privesc spre suferinţele celor condamnaţi la iad („observarea 
chinurilor celorlalţi amplifică sensul bucuriei personale”). Astfel, Bennett este de părere 

cá Edwards pare absolut insensibil la suferinta vesnicá a damnatilor, fiind deci inferior 
pana si lui Himmler, care cel putin manifestase un dram de sensibilitate. 

Acest subiect dezvaluie un inconvenient frecvent intalnit in cazul teoriilor care nu se 
axează pe problema virtuţii. În ceea ce priveşte teoriile asupra principiilor şi datoriei, 
este posibil (din punct de vedere teoretic) ca un om să se supună, asemenea unui robot, 
tuturor legilor morale şi să ducă o viaţă în perfectă armonie cu principiile etice. Conform 
acestui scenariu, individul ar funcţiona ca un computer perfect programat; poate că 
există astfel de oameni şi în realitate, ei fiind produsul unei educatii într-un perfect spirit 
etic. În cazul teoriei virtuţii, este nevoie de o cunoaştere mult mai amplă în vederea 
efectuării rationamentelor morale, o cunoaştere care să depăşească aspectele de suprafaţă 
ale comportamentului. În acest sens, trebuie să cunoaştem firea persoanei implicate, 
percepţia sa asupra celor din jur, percepţia despre sine, atitudinea sa faţă de trecut şi faţă 
de acţiunile nerealizate încă. 

Spre exemplu, majoritatea oamenilor nu devin criminali pe parcursul vieţii (aceasta 
este o însuşire de suprafaţă), însă, cu toate acestea, tipologiile lor diferă semnificativ. Un 
individ predispus la crimă din cauza temperamentului său irascibil, dar care se abtine din 
motive de etică, nu este totuşi un model remarcabil de morală. Este mult superior 
acestuia un individ care nu doreşte pur şi simplu să ucidă pe nimeni, fără a avea vreun 
motiv anume pentru comportamentul său. Însă cu adevărat remarcabil este cel care nu 
numai că nu este capabil de crimă, dar şi plânge soarta celor ucişi fără a avea nici o vină. 


ix. Caracterul, sinele şi societatea 


Acţiunea nu se produce într-un vid politic. Teoria virtuţii studiază şi modul în care sunt 
încurajate diferite virtuţi şi vicii în cadrul unor structuri sociale distincte. Analiza 
situaţiei cu care se confruntă personajul Dorothea Brooke se poate realiza la un nivel 
global, apreciind dacă alternativele limitate pe care societatea victoriană i le-a oferit 
acesteia au fost echitabile sau nu. Unele aspecte similare au fost preluate şi de către 
reprezentanţii feminismului modern în discutarea virtuţilor şi viciilor feminine. Feminiştii 
din trecut au pledat în favoarea unui ideal androgin, promovând virtuțile umane, in 
general, şi nu cele specifice genului (masculine sau feminine). Studiile recente asupra 
feminismului resping ideea idealului androgin, constatând că anumite virtuti (afecțiunea, 
compasiunea) sunt specifice mai degrabă genului feminin decât celui masculin (capitolul 
43, „Ideea unei etici feministe”). 

Problema caracterului comportă o dublă abordare în perspectiva filosofică : la nivel 
global, al întregii societăţi şi la nivel personal, din interior spre exterior. Întrebarea care 
se pune este: „În ce măsură ar fi capabil individul să îşi modeleze propriul caracter ? ". 

Evident că acest lucru presupune ca unii oameni să deţină o anumită capacitate de 
formare a propriului caracter. Părerile sunt împărţite : unii filosofi consideră că acţiunile 
individului sunt libere, în timp ce caracterul reprezintă un aspect invariabil al naturii 
umane. Pe de altă parte, este le fel de adevărat că nu toţi oamenii au capacitatea de a-şi 
schimba propriul caracter. Însă din moment ce critica admite faptul că acţiunea individului 

este independentă, posibilitatea ca această acţiune să genereze schimbări la nivelul 
caracterului este admisibilă în aceeaşi măsură. 

Criteriile de distincţie între actele demne de laudă şi cele damnabile, modul de 
formare a manierelor personale precum şi concepţiile proprii asupra liberul arbitru, 
subliniază ideea că oamenii pot să îşi dezvolte sau să îşi modifice caracterul în mod 
deliberat. Limita până la care este posibilă această modificare a trăsăturilor şi a caracterului 
personal este un aspect care depăşeşte subiectul eseului de faţă; cu toate acestea, o 
concluzie generală ar fi aceea că situaţiile de criză îi pot obliga pe oameni la o reevaluare 
a valorilor fundamentale proprii, aşa cum se întâmplă în cazul personajului Dorothea 
Brooke. În cel mai fericit caz, oamenii ajung la o percepţie interioară a propriilor 
probleme şi îşi găsesc resursele necesare schimbării (acesta este unul dintre meritele 
psihoterapiei). Faptul că oamenii se schimbă (renunţă la băutură, devin mai miloşi sau 
mai răi) este o realitate incontestabilă (capitolul 47, „Implicaţiile determinismului"). 

Teoriile care ignoră aspectul virtuţilor prezintă şi inconvenientul că nu acordă atenţie 
acelor aspecte ale vieţii care determină formarea caracterului, cum ar fi decizia de 
căsătorie, de a avea copii, de a-şi forma prieteni sau de a căuta un loc de muncă. Adepții 
doctrinelor etice bazate pe drepturi, pe utilitate sau pe concepţiile lui Kant, sunt de 
părere că aceste aspecte ale vieţii implică luarea unor decizii nonetice. Iar din moment 
ce etica se referă la modul de a trăi viaţa, şi aceste aspecte ocupă un loc atât de important 
în cadrul existenţei, este clar că acest inconvenient este greu de depăşit. 

Filosofia modernă ridică numeroase probleme pe tema virtuţilor, cum ar fi dimensiunea 
responsabilitatii personale în formarea caracterului, legătura dintre caracter şi maniere, 
dintre caracter şi prietenie precum şi analiza unor trăsături personale, cum ar fi puterea 
de a ierta, loialitatea, ruşinea, vina şi regretul. În plus, ea este preocupată şi de analiza 
viciilor universale, printre care dependenţa de droguri, setea de bani şi căutarea performanţei 
sexuale ; se adaugă, de asemenea, beţia, lăcomia şi setea de putere. Date fiind toate 
aceste preocupări, se aşteaptă ca în următorul deceniu să fie scrise numeroase lucrări pe 
tema virtuţii. 

Drepturile 


Brenda Almond 


i. Introducere istorică 


Cel de-al doilea război mondial a presupus încălcări ale drepturilor omului pe o scară 
fără precedent, dar sfârşitul său a marcat începutul unei noi ere a acestor drepturi. 
Ulterior perioadei de prosperitate din secolul al XVII-lea, când ideea drepturilor a fost 
expusă de scriitori precum Grotius, Pufendorf si Locke, drepturile au avut un rol crucial 
în revoluțiile de la sfârşitul secolului al XVIII-lea. Însă, în secolul al XIX-lea si la 
începutul secolului XX, apelul la drepturi a fost eclipsat de mişcări precum utilitarismul 
şi marxismul care nu puteau, sau nu voiau, să le accepte. 

În perioada contemporană a avut loc o schimbare si mai semnificativă, iar astăzi ele 
reprezintă devize acceptate pe plan international în dezbateri morale si politice. În multe 
parti ale lumii, fără a tine seama de tradițiile culturale şi religioase, atunci când sunt 
dezbătute probleme legate de tortură sau terorism, sărăcie sau putere, argumentele sunt 
discutate adesea în termenii drepturilor omului şi ai încălcării acestora. De asemenea, in 
cadrul diverselor societăți, drepturile joacă un rol important în discutiile despre probleme 
morale controversate : avort, eutanasie, pedeapsa supremă decretată de lege, felul în care 
tratăm animalele şi mediul înconjurător, obligaţiile faţă de semenii nostri şi faţă de 
generaţiile viitoare. 

Şi asta în vreme ce, din punct de vedere lingvistic, drepturile aparţin unei tradiţii a 
rationarii etice care îşi are originea în Antichitate. Din perspectiva acestei tradiţii, 
conotatiile termenului aparţin mai degrabă domeniului legal decât celui moral. Aşa cum 
arată Stephen Buckle în capitolul 13 intitulat „Dreptul natural”, rădăcinile conceptului 
de „drepturi ale omului” se află în doctrina dreptului natural. Grecii, în special filosofii 
stoici, recunoşteau posibilitatea ca legile umane efective să fie nedrepte. Ei au constatat 
că legile variau de la o regiune la alta şi au concluzionat că astfel de legi existente - legi 
ale convenției — ar putea fi puse în opoziţie cu o lege a naturii care nu este variabilă sau 
relativă în acest sens, o lege la care toată lumea să aibă acces prin intermediul conştiinţei 
individuale, şi una prin care normele actuale ale anumitor timpuri şi locuri ar putea fi 
considerate (şi câteodată găsite) necorespunzătoare. 

În timp ce grecii nu au făcut o astfel de tranziţie, de fapt această idee a dreptului 
natural generează imediat noţiunea de drepturi naturale - ca fiind cele care marchează o 
zonă în care legile făcute de om, legile statelor, pot fi limitate de o concepţie extinsă 
asupra dreptăţii. Dar este semnificativ faptul că în vremurile antice acelaşi concept al 
persoanei lăuntrice independente de contextul social a făcut din stoicism o filosofie 
deosebit de apreciată de către sclavi - oameni care nu se bucurau de nici o recunoaştere 
publică sau socială a drepturilor lor. 

Mai târziu, extinderea Imperiului Roman a furnizat un context legal şi politic mult 
mai larg in care latinul jus gentium a conferit acestui termen un efect practic în cadrul 
unui sistem de jurisprudentá aplicat tuturor oamenilor, indiferent de rasa, tribul sau 
naționalitatea lor. 

Un alt element al dezvoltării conceptului de lege morală, independentă de constrângerile 
locale, a fost oferit de respectul pentru individ şi pentru conştiinţa individuală care a fost 
pecetea religiei creştine, deşi părerile adepților acesteia sunt împărţite în ceea ce priveşte 
întrebarea : „Este legea independentă de Dumnezeu sau un rezultat al poruncii Sale ? ”. 
Ambele păreri crează totuşi o relaţie între fiinţa umană şi conştiinţa sa, fapt care ar putea 
chiar justifica respingerea unui conducător de către supuşii săi. Acest lucru a fost ilustrat 
cu măiestrie de judecata şi executarea regelui Charles I în 1649, un eveniment pe care 
unii îl percep ca marcând începutul concepţiei moderne asupra drepturilor. 

Filosoful britanic John Locke a fost cel care a argumentat dreptul la viaţă, libertate 
şi proprietate pe care americanii, mai târziu, le-au inclus în Declaraţia de Independenţă 
din 1776, substituind însă proprietatea cu căutarea fericirii. 

În urma Revoluţiei Franceze din 1789, Adunarea Naţională Franceză a emis o 
Declaraţie a Drepturilor Omului şi ale Cetáteanului recunoscând dreptul la libertate şi 
proprietate, dar adăugându-l şi pe acela al siguranţei şi rezistenţei împotriva asupririi. 
Pentru a răspunde criticismului lui Burke la adresa Revoluţiei, Tom Paine a publicat în 
1791 cartea The Rights of Man. 

Declaraţiile contemporane ale drepturilor omului au fost, în mod considerabil, mult 
mai detaliate şi mai cuprinzătoare, luând forma unor acorduri internaţionale, unele 
primind chiar putere legală din partea statelor care le aplică, altele fiind simple afirmaţii 
ale aspirațiilor. Convenţia Europeană pentru Protecţia Drepturilor Omului şi a Libertatilor 
Fundamentale (1950) este un exemplu al primelor forme, Curtea Internaţională de la 
Haga fiind cea care judecă cazurile care-i sunt prezentate. Declaraţia Universală a 
Drepturilor Omului elaborată de către Organizaţia Naţiunilor Unite (1948) este un 
exemplu al celui de-al doilea tip, deşi, mai apoi, ea fost susţinută de acte specifice, şi 
anume, de către Pactul Internaţional asupra Drepturilor Economice, Sociale şi Culturale 
şi de către cel asupra Drepturilor Civile şi Politice (1976). 

În vreme ce noţiunea de „drepturi ale omului” din secolul al XVIII-lea a fost 
protectoare şi negativă, stabilind limite ale tratamentului pe care guvernele l-ar putea 
pune în aplicare asupra subiecţilor săi, concepţia modernă adaugă acestora un element 
pozitiv, incluzând drepturile la diferite tipuri de ajutor social. Însă, deoarece asigurarea 
unor astfel de elemente precum educaţia sau sănătatea necesită impozitare şi o birocratie 
complexă, acest lucru a condus la o scindare a drepturilor. Acolo unde drepturile 

negative mai vechi limitau acţiunea guvernului, noile drepturi pozitive îi justifică acestuia 
acţiunea de căutare a unei bunăstări sociale, a confortului sau a progresului economic. În 
practică însă a fost numai această adăugare a celui de-al doilea concept asupra drepturilor — 
care a făcut posibilă existenţa aprobării necesare Organizaţiei Naţiunilor Unite şi, mai 
apoi, Conventiilor Europene. 


ii. Analiza drepturilor 


În timp ce unii întâmpină cu bucurie extinderea drepturilor omului, alţii privesc răspândirea 
acestor idei ca pe o proliferare nedorită a unei noţiuni care poate fi, ori suspectă, ori 
superfluă. Întrebările existente la aceea vreme cu privire la acest subiect sunt o provocare 
la adresa sensului noţiunii. Pentru a face faţă provocării, este necesară, în primul rând, 
o analiză satisfăcătoare a drepturilor, iar în al doilea rând, o justificare pentru folosirea 
acestui vocabular. Deoarece drepturile reprezintă un singur element din vocabularul 
nostru moral, care mai include şi termeni precum „datorie”, ,,obligatie”, „drept” (folosit 
ca adjectiv, cu sensul de „just”), „nedrept”, „a se cuveni” sau termeni care pot fi luaţi 
drept concurenţi ai „drepturilor” sau drept parte esenţială a sensului lor - termeni 
precum ,libertáti", ,cerinte", ,imunitáti" şi „privilegii”. Dacă termenul „drepturi” 
poate fi transferat fără probleme în oricare dintre aceste cuvinte, atunci dezbaterile 
asupra acestuia ar putea părea redundante. 

Înainte de a lua în considerare asemenea întrebări, este util să facem alte câteva 
distincţii. Discuţiile practice asupra drepturilor la care am făcut referinţă mai sus implică, 
desigur, ceea ce astăzi numim drepturile omului. Justificarea unor asemenea drepturi 
este etică în mod esenţial, deşi comunitatea internaţională, în încercarea de a le păstra cu 
sfinţenie sub formă de legi, caută a le schimba justificarea într-o chestiune care ţine de 
fapte şi de practică. 

În acest sens, în cadrul statelor suverane, multe drepturi fac deja parte din activităţile 
legale. Dar nu toate drepturile legale sunt şi drepturi morale, iar multe dintre cele din 
urmă îşi vor continua existenţa chiar şi într-o societate care, în marea sa majoritate, este 
de acord cu chestiunile privind comportamentul, privite doar ca drepturi morale, nu şi 
legale. O întrebare legată de existenţa unui drept legal îşi poate găsi răspunsul stabilind 
dacă există norme legale care detaliază respectivul drept şi specifică penalitatile pentru 
încălcarea lui. (După cum a arătat juristul H.L.A. Hart, 1976, validitatea normelor 
legale înseşi este în sine o altă chestiune, care ar trebui să fie stabilită urmărind dacă 
acestea sunt compatibile cu principiile înscrise în constituţia sau legea drepturilor naţiunii 
sau, în ţările care nu au o constituţie scrisă, făcând apel la jurisprudenta şi la precedentul 
juridic.) 

Există multe exemple de drepturi pur legale, care adesea sunt doar chestiuni de 
calificare tehnică, dar incluzând şi o importantă categorie a drepturilor de a face lucruri 
pe care o persoană nu ar trebui să le facă din punct de vedere moral. Ele pot, de 
asemenea, să le includă şi pe acelea de a face lucruri care nu sunt nici măcar pentru 
deţinătorul dreptului ; aşadar un drept nu poate fi definit ca fiind avantajos pentru 

deţinătorul său. Existenţa drepturilor morale este contestată de către unii pe baze care 
vor fi discutate mai jos, însă dacă drepturile morale există, atunci acestea includ drepturi 
pe care nimeni nu s-ar gândi vreodată să le transforme în forme de natură legală - valori 
precum dreptul la recunoştinţă din partea unui beneficiar sau dreptul la propria opinie 
asupra unui fapt indiscutabil. 

Discutám aşadar despre trei mari categorii : drepturi universale ale omului (care sunt 
pretinse a fi drepturi morale, dar care tind şi spre statutul de drepturi legale), drepturi 
legale specifice şi drepturi morale specifice. În acest cadru, putem identifica o serie de 
întrebări : 


1) Ce sau cine poate fi subiectul unui drept? Există limitări cu privire la categoria 
fiinţei care poate avea drepturi ? 

2) Cu ce fel de lucruri poate fi asociat un drept? Care este conţinutul sau obiectul 
acestuia ? 

3) Care poate fi premisa pentru (sau justificarea) drepturilor ? De asemenea, drepturile 
cer o justificare intrinsecă într-un anumit fel care le poate face mai puternice, din 
punct de vedere etic, decât orice alt lucru din care ar putea proveni ? Dacă da, atunci 
înseamnă că există posibilitatea de a se trasa o morală având la bază aceste drepturi ? 

4) Sunt drepturile inalienabile ? 

5) Pot fi drepturile vreodată absolute ? 


Ar trebui să fie clar că răspunsurile la aceste întrebări pot varia în funcţie de care 
dintre cele trei categorii de drepturi este implicată. Un drept nu este un /ucru, exceptând 
sensul în care datoriile, obligaţiile şi promisiunile sunt şi ele lucruri. Acestea sunt toate 
substantive abstracte, înţelese mult mai bine atunci când ne gândim la ceea ce ele afirmă 
despre relaţiile şi acţiunile umane. Unii scriitori (de exemplu, A.R. White) afirmă că 
propoziţiile care includ cuvântul „drept” sunt faptice, astfel putând fi considerate 
adevărate sau false. Alţii însă, printre care şi realiştii de origine scandinavă Axel 
Hagerstróm şi Karl Olivecrona, pledează pentru o analiză de natură emotivista. Altfel 
spus, ei cred că a afirma un drept înseamnă a lua o poziţie şi nu a declara un fapt. 
Contrar celor doi, filosoful american Ronald Dworkin propune interpretarea acestora ca 
un soi de fapte — de natură morală - care, în comparaţie cu jocurile de cărţi, pot fi 
considerate atuuri în disputele morale. (Vezi şi discuţia asupra „atuurilor morale” din 
capitolul 18, „Etica îndatoririlor prima facie”.) De exemplu, s-ar putea face mult bine 
îndepărtând o moştenire de posesorul ei legal, dar dreptul unui moştenitor previne 
plasarea acestui lucru pe agenda morală. Robert Nozick susţine o idee similară atunci 
când descrie drepturile ca fiind constrângeri colaterale. În general, libertarieni consideră 
drepturile ca impunând limite importante acţiunilor guvernului. 

Cu toate acestea, drepturile nu sunt toate de acelaşi fel. Pentru început, există 
drepturi active şi pasive : drepturile de a face anumite lucruri şi drepturile de a provoca 
unele lucruri să ţi se întâmple sau să se întâmple cuiva. Dar termenul acoperă o varietate 
mult mai largă. De obicei, se convine asupra faptului că diferenţele includ drepturile 
privite ca revendicări, ca puteri, ca libertăţi sau ca imunităţi. Sensul dominant ar putea 

foarte bine să fie acela de „revendicare” şi acesta, care de altfel este şi sensul cel mai restâns, 
este corelativul „datoriei”. Distinctiile sunt expuse cel mai bine în următoarele exemple : 


1) Revendicări : dreptul de a primi înapoi un împrumut este o revendicare a unui 
creditor care generează o datorie corespunzătoare din partea debitorului care trebuie 
să returneze banii ; 

2) Puteri: dreptul de a distribui o proprietate prin propria voinţă este un exemplu de 
drept care reprezintă o putere ce poartă cu ea abilitatea de a afecta drepturile altor 
oameni ; 

3) Libertáfi : legea poate acorda o libertate sau un privilegiu indivizilor neimpunándu-le 
o cerere potential apăsătoare — de exemplu, depunerea de mărturie într-un tribunal 
împotriva sotului/sotiei ; 

4) Imunități : o persoană poate fi protejată de acţiunile unei alteia - de exemplu, în cazul 
unui sindicalist, dreptul de a deveni membru de sindicat reprezintă garantarea 
imunităţi fata de acţiunile unui angajator care ar dori să atenteze la drepturile celui dintâi. 


Cea mai cunoscută taxonomie a drepturilor a fost oferită de către juristul Wesley N. 
Hohfeld care a elaborat următorul tabel al corelativelor şi al opozitivelor juridice : 


Comparate cu opusurile lor 


P drept privilegiu putere imunitate 


drepturi nici un drept datorie incapacitate raspundere 
privilegii 
puteri 


imunitati 
B Expuse impreund cu corelativele lor 


drept privilegiu putere imunitate 


datorie nici un drept ráspundere incapacitate 


iii. Justificarea unui vocabular al drepturilor 


Toate distinctiile mentionate páná acum au fost cuprinse in sfera drepturilor. Ele 
contribuie la analiza acestora din urmá, desi nu rezolvá problema fundamentalá cu 
privire la intrebarea dacá o afirmare a drepturilor este, pe de o parte, o descriere a unei 
stári de lucruri, iar pe de altá parte, un fel de decizie, propunere sau un enunt retoric. 
Dar chestiunea unei analize aprofundate a drepturilor nu afecteazá utilitatea acestora, si 
asta inseamná cá justificarea folosirii unui vocabular al drepturilor este o chestiune 
separatá, care trebuie abordatá diferit. 

Cu toate acestea, analiza drepturilor nu are implicaţii asupra chestiunii următoare. În 
primul rând, analiza drepturilor ne dezvăluie o abundență şi o complexitate de sensuri 

care nu pot fi exprimate pe deplin de către oricare dintre ceilalţi termeni morali pe care 
îi avem la dispoziţie. În al doilea rând, se demonstrează prin implicare directă că nu 
există nici un motiv pentru a privi drepturile ca fiind mai suspecte din punct de vedere 
logic decât alti termeni morali precum „datoria” sau ,,obligatia”. 

Dar, în plus faţă de aceste consideraţii, există motive pragmatice puternice în favoarea 
unui vocabular specific drepturilor. Susţinătorii acestora, de exemplu, consideră faptul 
că drepturile se concentrează pe o chestiune văzută din punctul de vedere al victimei sau 
al persoanei asuprite, mai degrabă decât din al celor care deţin puterea. După cum 
spunea liderul abolitionist de culoare, Frederick Douglass (apud Melden, 1974) 


...omul care a fost victima unei nedreptáfi este cel care va cere dreptate... omul LOVIT este cel 
care SE VA PLANGE cu glas tare - şi... cel care a îndurat cruda suferinţă a sclaviei este omul 
care va pleda în favoarea Libertăţii. 


Faptul că drepturile au nuanţe legale şi par a duce cu ele măcar câteva implicaţii 
potrivit cărora folosirea forţei este justificată prin faptul că asigură aceste drepturi, are 
o legătură cu această chestiune. 

O a doua justificare pragmatică ne este oferită de recenta istorie a noţiunii de 
drepturi. Sprijinul faţă de acestea din urmă este cunoscut şi acceptat în mare măsură 
peste tot în lume de către toate tipurile de regim politic. Nu este un avantaj minor pentru 
o noţiune morală faptul că aceasta ar trebui privită ca fiind validă pentru multe naţiuni 
şi culturi, şi că ar trebui măcar să aibă potenţialul de a obliga guvernele să remarce 
importanţa constrângerilor morale. 


iv. Pro şi contra drepturilor 
Acestea fiind spuse, ne putem întoarce la întrebările specifice menţionate mai devreme : 


1) Cine sau ce anume poate avea un drept ? Diferiti scriitori au sugerat o varietate de 
criterii referitoare la felul în care putem încadra o entitate într-o categorie acoperită de 
protecţia drepturilor. O distincţie în termeni largi este dată de următorul fapt: dacă un 
drept este înţeles sub forma unei puteri deţinute spre a fi exercitată sau nu, în funcţie de 
opţiunea celui căruia îi aparţine dreptul respectiv, atunci doar fiinţele cu capacitate de 
alegere pot avea drepturi. Însă, dacă înţelegem drepturile ca permisiuni legate de 
prohibitii împotriva intervenţiei altora, cele dintâi pot fi considerate drept beneficii 
destinate oricărui fel de entitate capabilă de a se bucura de acestea. 

Unele dintre criteriile specifice sugerate în acest context sunt mai restrictive decât 
altele. Capacitatea de a suferi aduce lumea animalelor în domeniul drepturilor, dar 
exclude, de exemplu, o fiinţă umană aflată într-o comă ireversibilă (un lucru important 
care ar trebui luat în considerare atunci când se decide cine sau ce anume are dreptul de 
a nu fi subiectul unui experiment ştiinţific dureros, dar important). A fi interesat este un 
criteriu care ar putea include, pe lângă animale, fătul sau embrionul uman sau poate 

chiar şi elemente ale naturii precum copacii şi plantele. Posesia rațiunii şi a capacității 
de a alege par a limita drepturile la categoria oamenilor, dar unele animale deţin ambele 
capacităţi într-un fel mai limitat. În fine, cerința de a fi o persoană nu ne oferă o soluţie 
la chestiunea referitoare la criterii pentru potenţialii deținători de drepturi, deoarece 
aceste criterii sunt în sine adeseori propuse drept definiţii a ceea ce înseamnă să fii o 
persoană, ea însăşi o chestiune morală discutabilă, precum şi una de natură legală 
complexă. 

În concluzie, s-ar părea că nu există un răspuns general acceptat la această întrebare 
despre cine sau ce anume poate avea drepturi. Răspunsul pare să ţină de generozitatea 
sau empatia persoanei care oferă acest răspuns legat de cât de îngust sau de larg este 
cercul celor care pot avea drepturi. Totuşi, dacă criteriul adoptat este prea extins, 
susţinerea drepturilor îşi va pierde puterea unică; dacă este prea restrâns, va slăbi 
importanta putere intuitivă a noţiunii, omitánd categoriile de oameni catalogati drept 
fundamentali. Unele dintre aceste probleme mai sunt discutate în cuprinsul acestui 
volum, de exemplu, în capitolul 24, „Etica ecologică”, capitolul 25, „Eutanasia”, capitolul 
26, „Avortul” şi capitolul 30, „Animalele”. 


2) Care poate fi conținutul sau obiectul unui drept ? Până la un punct, răspunsul la 
această întrebare va depinde de cel al întrebării precedente. Dacă a avea interese este un 
criteriu esenţial pentru deţinătorii anumitor drepturi, atunci acestea vor consta din orice 
lucru necesar pentru a proteja sau a duce mai departe acele interese. Dacă ne referim la 
capacitatea de a suferi în mod solitar, acest lucru ne sugerează faptul că drepturile sunt 
pretenţii pasive împotriva acţiunii de a provoca durere celorlalţi. Dacă posesia judecății 
şi capacitatea de a alege sunt luate drept criterii, atunci drepturile vor fi drepturi de a 
acţiona în anumite moduri şi de a avea o libertate de a acţiona protejată de intervenţia 
altora. O condiţie în sens larg este aceea că purtarea altor oameni ar trebui să fie 
relevantă pentru asigurarea dreptului ; dreptul la aer curat, de exemplu, are sens doar în 
legătură cu poluarea cauzată de o organizaţie condusă de oameni, şi ar fi o pretenţie fără 
sens la adresa schimbărilor meteorologice care nu pot fi controlate de către oameni. 


3) Cum putem justifica drepturile ? În trecut, după cum am arătat mai sus, această 
întrebare şi-a aflat răspunsul în limitele teoriei contractului social expus în mod variat de 
către Hobbes, Locke şi Rousseau. O justificare contemporană cu privire la acest subiect 
este oferită de filosoful american John Rawls în cartea sa A Theory of Justice. Teoria lui 
Rawls se bazează pe un exerciţiu de imaginaţie în care oameni („antreprenori rationali") 
ţinuţi de un „văl al ignoranței” departe de cunoaşterea locului lor specific in viata 
(bogăţie, statut social, abilităţi etc.) reflectează asupra regulilor unei vieţi sociale pe care 
le-ar redacta dinainte pentru a se supune lor, oricare le-ar fi poziţia ulterioară în viaţă. 
Asemenea lui Locke, Rawls susţine că ei se vor supune unor condiţii de bază ale libertăţii 
şi unei egalitati calificate. 

Justificările contractelor sociale însă par a avea nevoie de un angajament anterior 
drepturilor pe care caută să le justifice. Această obiectie este evitată de teoriile care 
bazează drepturile pe utilitate. J.S. Mill oferă o justificare în acest sens în eseul său 

Utilitarismul, unde argumentează că principii precum libertatea şi dreptatea contribuie 
pe termen lung la fericirea umană, aceasta fiind poziţia esenţială a eseului Despre 
libertate. Filosoful britanic contemporan R.M. Hare fundamentează, de asemenea, 
drepturile pe utilitate, dar, spre deosebire de Mill, recunoaşte că o consecinţă posibilă ar 
fi unele circumstanţe in care drepturile sunt sacrificate - îndeosebi dacă majoritatea 
preferințelor umane ar fi în favoarea acestui lucru. 

O justificare utilitaristă nu poate oferi deci prioritate drepturilor. Dacă este nevoie de 
aşa ceva pentru a apăra drepturile, acest scop va fi atins mai bine legând chestiunea 
justificării de cele două întrebări despre care am discutat: cele cu privire la subiectele 
şi conţinutul drepturilor. O astfel de justificare ne este oferită de către filosoful american 
Alan Gewirth, care argumentează faptul că drepturile sunt necesare oamenilor pentru ca 
aceştia să poată funcţiona în postura de agenţi morali, dând dovadă de autonomie în 
exercitarea dreptului de a alege. 

Unii filosofi sunt însă de părere că drepturile nu au nevoie de alte justificări în afară 
de faptul că ele însăşi sunt exigente din punct de vedere moral. Dacă este aşa, atunci o 
morală bazată pe drepturi ar putea fi o posibilitate. Afirmația că drepturile se justifică de 
la sine poate ea însăşi să fie apărată fără a trebui neapărat să susţinem că ele sunt 
elemente fundamentale sau primare în discursul moral. Un motiv pentru a avea o viziune 
limitată este faptul că, singur, limbajul drepturilor ar putea să nu fie suficient pentru a 
acoperi domenii importante ale moralei. De exemplu, consideraţii deosebit de importante 
legate de mediul înconjurător ar putea fi greu de exprimat în ceea ce priveşte drepturile. 
Împotriva acestei obiecţii putem susţine faptul că afirmaţiile cu privire la mediu pot fi 
făcute la fel de eficient fără atribuirea de drepturi unor obiecte neinsufletite - drepturile 
generaţiilor viitoare ar putea avea aceleaşi implicaţii pentru acţiune în ceea ce priveşte 
menţinerea integrităţii planetei. 


4) Sunt drepturile inalienabile ? Dacă un drept este sau nu inalienabil este o chestiune 
cu privire la transmiterea sau transferarea sa la o altă persoană. Aşa-numitele „drepturi 
matrimoniale” ne oferă un bun exemplu de drepturi care sunt inalienabile în acest sens. 
Dar trebuie să prezentăm şi un alt contrast: în vreme ce la unele drepturi se poate 
renunţa sau pot fi date deoparte, altele pot fi văzute ca fiind mult prea importante pentru 
a se renunţa la ele chiar şi de către un deţinător de drept dispus să o facă. Asemenea 
drepturi fundamentale ar fi cele la viaţă şi la libertate. Dar, cu toate că de obicei s-ar 
consimti faptul că acest principiu invalidează voinţa de a se vinde ca sclav, dacă ele 
invalidează decizia raţională a unui bolnav de a cere eutanasierea, atunci avem de-a face 
cu o chestiune mult mai problematică. 


5) Există drepturi absolute ? Cea mai dificilă problemă pentru oricine doreşte să 
susţină faptul că anumite drepturi sunt absolute este aceea că unele dintre acestea s-ar 
putea afla în conflict. Acest lucru înseamnă că ar fi imposibil să respecţi un drept fără 
a încălca un altul. De exemplu, dreptul unui autor de a publica ceea ce doreşte fără a fi 
cenzurat ar putea intra în conflict cu dreptul susţinut de către un grup religios de a nu fi 
ofensat cu privire la convingerile sale profunde. Sau, într-un alt exemplu, un poliţist 

poate rechizitiona o maşină privată pentru a urmări un criminal. Dacă respectivele 
drepturi sunt drepturi la bunuri, atunci devine tot mai clar că nu se poate ca toată lumea 
să primească, de exemplu, tratamente medicale moderne sau un loc de reşedinţă neaglomerat. 

Aşadar, dacă există într-adevăr drepturi absolute, acestea ar fi foarte puţine la număr — 
poate doar cele la viaţă şi libertate. Însă chiar şi cu privire la acestea, dreptul la viaţă al 
unei persoane s-ar putea opune dreptului la viaţă al alteia sau al altora, iar faptul că o 
persoană îşi va pierde libertatea în cazul în care aceasta este folosită pentru a ameninţa 
drepturile altora este un principiu recunoscut de lege şi nu este văzut drept o încălcare 
a drepturilor. În practică, Declaraţia Drepturilor Omului elaborată de către Organizaţia 
Naţiunilor Unite lasă necalificat un singur drept - acela de a nu fi torturat. Toate celelalte 
drepturi sunt calificate şi au rolul de subiecţi ai nevoilor statelor. 


Deşi se pot justifica prin ele însele, drepturile nu pot acţiona singure. Acestea 
reprezintă un singur element al unei morale universale, dar un element important, 
deoarece formează, împreună cu alte notiuni-cheie de natură morală, o parte a concepţiei 
de supremație a eticului prezent în chestiuni umane. Faptul cá se bazează pe ceea ce 
fiinţele umane au în comun (nevoile şi capacităţile lor) şi pe credinţa că ceea ce au în 
comun ar fi mult mai important decât diferenţele dintre ei este o caracteristică distinctă 
a unei asemenea perspective. 

Chiar şi în acest rol limitat, ele au fost subiectul unui atac venit din mai multe 
direcţii. Pentru început, ar părea inacceptabile, la suprafaţă, pentru utilitarişti, deoarece 
împiedică urmărirea neîncătuşată a bunăstării sociale. Într-adevăr, noţiunea de drepturi 
naturale a tost respinsă deoarece era considerată fără sens de către utilitaristul Jeremy 
Bentham care, printr-o frază celebră, a respins, de asemenea, şi drepturile naturale 
categorice, considerându-le „nonsensuri pe picioroange”. Este important să ne amintim 
însă că reprimarea unor asemenea drepturi fundamentale precum dreptul la exprimare, 
dreptul de asociere, dreptul la a nu fi cenzurat şi dreptul la un proces corect a părut, în 
mod frecvent - pentru aşa-zişii reformatori sociali şi politici — un pas esenţial pe drumul 
spre noul mileniu. Acest lucru ar furniza o justificare utilitaristă a drepturilor, dar, sub 
lumina capacităţii omului de a se înşela singur, ar fi mai bine văzută ca furnizând 
drepturi cu o justificare directă şi independentă. 

(Însă, această afirmaţie - şi anume, cá este mai bine ca drepturile să fie văzute ca 
fiind justificate independent faţă de utilitate - este un lucru pe care utilitariştii l-ar 
accepta, în mod privat, pe baze utilitariste.) 

Drepturile au fost atacate şi de către marxişti, nu doar pentru că drepturile indivizilor 
ar putea sta în calea progresului social, dar şi pentru că nu se încadrează în relativismul 
cultural şi istoric care este un ingredient de bază al teoriei marxiste. Deoarece transcend 
contextul social şi economic, ele sunt incompatibile cu o teorie care prezintă acţiunile şi 
societatea umană ca pe un rezultat al unor astfel de factori. Cu toate acestea, marxistii 
au reinterpretat şi restabilit recent noţiunea drepturilor şi au folosit-o în diverse mişcări 
populare şi revoluţionare. (Eticile marxiste sunt discutate în capitoloul 45, „Marx 
împotriva moralei”.) 

Totuşi, drepturile universale nu prezintă probleme doar pentru politicienii de stânga. 
Ele sunt, de asemenea, criticate de către gânditorii conservatori ai tradiţiei bazate pe 

scrierile filosofului politic al secolului al XVIII-lea, Edmund Burke. Obiectia conservatoare 
constă în faptul că o doctrină a drepturilor subminează integritatea culturii şi a obiceiurilor 
deoarece acestea există în anumite vremuri şi în anumite locuri. Din asemenea motive, 
culturile contemporane bazate pe religie, cum este cazul lumii islamice, resping accentul 
liberal asupra drepturilor. În plus, presiunea pentru acordarea drepturilor ar putea fi 
văzută ca un imperialism cultural din partea naţiunilor liberale occidentale. 

În general, scriitorii contemporani adepţi ai tradiţiei conservatoare obiectează împotriva 
individualismului care este indirect implicat în susţinerea drepturilor. Ei percep indivi- 
dualismul liberalismului occidental ca neavând rădăcini şi doresc să înlocuiască ideea 
individului văzut ca un atom social cu ideea indivizilor cu anumite roluri sociale în cadrul 
unei comunităţi organice. O critică generală a liberalismului occidental, în acest sens, a 
fost expusă recent de către Alasdair MacIntyre. 

Deci, liberalismul individual căruia îi aparţine teoria drepturilor este atacat şi de 
stânga şi de dreapta, şi din interiorul şi din afara democratiilor liberale. Împotriva unor 
asemenea opoziții se poate spune cá o încercare de a formula o listă limitată a libertăţilor 
politice clasice cu siguranţă va fi criticată de către mişcări politice puternice având 
obiective potential totalitariste. Pentru evaluarea acestei opoziții este însă important să 
nu uităm că noţiunea de drepturi universale furnizează un cadru moral pentru norme, 
oricare ar fi regimul politic. Drepturile nu sunt incompatibile cu responsabilitatea socială. 
Dimpotrivă, ele o presupun prin aceea că susţinerea acestora implică în mod necesar 
recunoaşterea drepturilor altor oameni precum şi ale propriei persoane. Ele contribuie la 
o utilitate in sens larg — la bunăstarea generală sau publică — fiind recunoscute în mod 
independent mai degrabă decât văzute drept unelte folosite pentru a obţine respectivul 
bun. Din punct de vedere politic, dar şi etic, ele însele sunt parte a acelui bun. Justificarea 
lor finală nu ţine de acceptarea universală, ci de faptul că, în baza contribuţiei pe care o 
pot avea la realizarea sperantelor şi aspirațiilor umane (,,inflorirea” umană), deţin 
potențialul necesar asigurării acordului şi acceptării larg răspândite. În final, realizarea 
acestei acceptări este o chestiune de persuasiune şi argumentare, şi nu de stabilire a unui 
fapt, fie el legal, politic sau ştiinţific. 

Idealul moral liberal îşi află expresia cea mai coerentă în doctrina drepturilor 
universale, putând fi realizat pe deplin doar într-un context politic în care aceste drepturi 
sunt respectate şi recunoscute. 

Partea a patra 


Aplicatii 


Sărăcia - o problema globală 


Nigel Dower 


i. Provocarea 


Să luăm în considerare următoarele două aspecte : primul ar fi că un miliard de oameni — 
o cincime din populaţia totală a planetei - trăieşte în sărăcie absolută: foamete, 
malnutriție, maladii contagioase, mortalitate infantilă ridicată, condiţii de viaţă precare, 
teamă şi insecuritate. În al doilea rând, există multe persoane bogate care trăiesc în state 
„dezvoltate” şi dispun de mijloace şi resurse care pot ajuta la reducerea sărăciei ; de 
asemenea, multe guverne ale statelor bogate au capacitatea de a transfera resurse şi 
cunoştinţe practice în vederea reducerii sărăciei. 

Întrebarea este următoarea : sunt cei bogaţi obligaţi să ajute la diminuarea sărăciei în 
statele în curs de dezvoltare ? Unii afirmă că nu există nici o datorie de acest fel, pe când 
alţii susţin cá avem datoria clară de a face tot ce ne stă în putinţă. Eseul de fata isi 
propune să examineze această dezbatere. 


ii. Ce înseamnă ajutorul ? 


Sintagma „ajutor pentru diminuarea sărăciei” conţine câteva ambiguitati care trebuie 
analizate. Pe de o parte, există diferite tipuri de dezastre, precum cutremurele, seceta sau 
inundaţiile. Se acordă asistenţă de urgenţă, oamenii donează bani şi, pentru o clipă, 
există un sentiment puternic de solidaritate umană. 

Pe de altă parte, există sărăcia care persistă şi afectează sute de milioane de oameni 
fără să atragă însă atenţia mass-media. Ca răspuns la acest aspect există diferite tipuri de 
programe, fie organizate de către guvern (cu sau fără ajutor extern), fie organizate de 
către fundaţii de caritate private. Aceste programe doresc să ajute persoanele sărace să îşi 
îmbunătăţească nivelul de trai sau să se asigure că oamenii nu se află în situaţii de sărăcie 
extremă. Aceste programe sunt mai puţin spectaculoase decât ajutoarele de urgenţă, dar 
impactul lor este cu mult mai mare. Mă voi concentra aici asupra acestei ,,asistente 
pentru dezvoltare”. 

Arhiepiscopul Helda Camara spunea cândva: „Când îi ajut pe cei săraci sunt 
considerat sfânt, dar când întreb de ce sunt săraci sunt considerat comunist”. Ceea ce 
deducem de aici este că ajutorul nu este reprezentat cu necesitate doar de răspunsul 
menit să aline şi venit din compasiune, ci constă în identificarea cauzelor sărăciei şi 
înlăturarea celor posibile prin intermediul acţiunii umane. Nu trebuie să fii comunist 
pentru a recunoaşte că unele cauze sunt reprezentate de nedreptati, politici economice şi 
altele de acest gen. 

Despre ce fel de ajutor discutăm aici? Nu mă gândesc doar la vastele modalităţi în 
care indivizii pot acţiona din proprie iniţiativă în scopul reducerii sărăciei. Pe lângă 
acestea, sunt multe lucruri pe care guvernele le pot realiza, atât prin intermediul asistenţei 
oficiale, cât şi prin cel al politicilor comerciale potrivite. Doresc să insist asupra faptului că 
argumentele obişnuite în favoarea ofertei de asistenţă se aplică în mod egal la ambele niveluri. 

Cuvântul „ajutor” poate semnala ideea că asistenţa este expresia bunávointei, dorinţei 
de a face bine, fiind adesea relationat cu ideea de „caritate”. Termeni precum , bunávointá" 
sau „caritate” pot fi acceptaţi dacă sunt interpretati cu atenţie, dar ei pot da naştere unor 
impresii false. Ceea ce adesea este facut din bunăvoință sau caritate este văzut ca 
depăşind datoria sau obligaţiile morale. Altfel spus, ne simţim bine atunci când ajutăm. 
Vom încerca să vedem în acest eseu dacă ajutorul este o datorie şi, într-un anumit sens, 
o obligaţie a noastră. 


iii. Dreptate, nu caritate 


Uneori, în cercurile care se ocupă de dezvoltare, accentul este pus pe problematizarea în 
direcţia dreptăţii, nu a caritatii pentru „lumea săracă”. Unul dintre aspectele care trebuie 
evidenţiate în acest sens e acela că dreptatea este o obligaţie pentru noi, în timp ce 
caritatea nu este. Acest aspect este înşelător, căci, din moment ce se face apel la 
bunătate, caritate sau compasiune, se poate considera că acestea reprezintă anumite căi 
de stabilire a unor îndatoriri semnificative, necesitând astfel la fel de multă acţiune - 
dacă nu mai multă - ca şi apelul la dreptate. Voi prefera utilizarea termenului „compasiune ", 
deoarece ilustrează cauza ajutorului, acesta fiind identificat cu o datorie morală care 
încorporează principii ale dreptăţii. 

Sintagma „dreptate, nu caritate” este utilizată şi pentru a sublinia două aspecte 
importante. Primul este acela că oamenii au tendinţa de a aprecia caritatea foarte mult în 
termeni de răspunsuri individuale, în timp ce ideea de dreptate nu se rezumă doar la ceea 
ce fac indivizii, ci acoperă structurile şi relaţiile generale existente sau care tind să existe 
într-o societate. Mulţi vor accepta, drept componentă a „dreptăţii sociale”, organizarea 
societăţii de aşa manieră încât să existe un sistem de impozitare progresivă care să 
asigure nevoile de bază ale tuturor indivizilor. Dacă acest lucru este acceptabil pentru 
societăţi separate, de ce să nu fie acceptat pentru lumea luată ca întreg ? Instituţiile şi 
acordurile internaţionale ar trebui să reflecte acest scop. „O distribuire dreaptă a 
resurselor mondiale” ar înseamna cel puţin asigurarea nevoilor de bază pentru toţi 
locuitorii planetei. 

Pentru multi însă distribuirea dreaptă a resurselor mondiale înseamnă mai mult decât 
atât. Înseamnă că multe dintre aspectele comerţului internaţional şi activităţile economice 
trebuie să fie modificate deoarece sunt nedrepte. Ceea ce se face în şi cu statele în curs 
de dezvoltare poate fi considerat nedrept din cauza exploatării resurselor şi a mâinii de 
lucru ieftine. Cererea pentru dreptate nu este doar una orientată către viitor în termenii 
organizării mondiale astfel încât fiecare să aibă asigurate nevoile de bază ; ea presupune 
şi stoparea nedreptatilor active precum şi recompensarea a ceea ce s-a facut până acum. 
Bineînţeles, cei mai mulţi dintre noi nu sunt implicaţi în mod direct, dar suntem cu toţii 
parte şi beneficiari ai sistemului care funcţionează astfel. 

Acest tip de apel la dreptate este legat de o interpretare controversată a acţiunilor 
guvernelor, băncilor şi companiilor transnationale. Cred că este important ca argumentul 
moral pentru acordarea ajutorului să nu se bazeze prea mult pe acest apel, deşi am multă 
simpatie pentru el. Procedând în acest fel greşit, se va accepta faptul că cei foarte săraci 
dintr-o ţară care nu este exploatată pot fi ignorati. „Compasiunea” este orientată 
eminamente către viitor. Diminuarea suferinţei, asigurarea nevoilor de bază, respectarea 
drepturilor fundamentale, implementarea principiilor dreptăţii sociale sunt aspecte ale 
binelui pe care îl putem face. Stoparea sau corectarea nedreptatilor făcute de alţii „în 
numele nostru” reprezintă doar o parte a acestui bine. 


iv. Ce este dezvoltarea ? 


Am menţionat anterior faptul că interesul meu este reprezentat de „asistenţa de dezvoltare”. 
Dar ce înseamnă „dezvoltare” ? Mulţi sunt deranjati de acest cuvânt deoarece este 
echivalat cu creşterea economică. Există însă trei dificultăţi legate de conceptualizarea 
dezvoltării în termeni de creştere economică. În primul rând, există posibilitatea ca cei 
săraci să nu beneficieze de creşterea economică; mai mult, ea poate fi asociată cu 
procese care inrautatesc situaţia celor săraci. Folosirea pământului de către întreprinzători 
sau noile tehnici agricole pot exclude ţăranii simpli din procesul economic. În al doilea 
rând, există pericolul ca modelele de creştere să reflecte modele occidentale nepotrivite 
ale schimbărilor necesare, implementarea lor fiind parte integrantă a economiei globale 
controlate în cea mai mare parte de către Occident. În al treilea rând, chiar dacă modelul 
creşterii este realizat astfel încât să acorde prioritate celor săraci, poate fi pus la îndoială 
faptul că o creştere economică îi va afecta în mod pozitiv pe aceştia. Trebuie luate în 
calcul şi aspecte care ţin de constrângerile de mediu, precum poluarea şi degradarea 
solului. 

Trebuie spus că o parte, dacă nu cea mai mare parte a ajutorului oferit, este orientată 
în mod direct către dezvoltarea economică din ţările mai sărace, scopul său nefiind 
reducerea sărăciei extreme. Asistenţa oficială este constrânsă de faptul că reprezintă un 
transfer bilateral interguvernamental sau un transfer multilateral : guvern-agentie ONU-gu- 
vern. Trebuie respectate, într-o anumită măsură, dorinţele guvernului ce primeşte ajutorul 
care poate să nu aibă reducerea sărăciei în topul prioritatilor agendei de dezvoltare. Pe 
de altă parte, acest aspect nu se aplică tuturor ajutoarelor guvernamentale şi nici nu este 


304 APLICAŢII 


adecvat tuturor cazurilor de asistenţă pentru dezvoltare acordată de agenţiile nongu- 
vernamentale care sunt în mod explicit preocupate de persoanele sărace. (Pentru o 
cercetare exhaustivă şi impartialá, vezi R. Riddell, Foreign Aid Reconsidered, 1987.) 

Cinicii care afirmă că ar oferi ajutoare substanţiale sau ar susţine asistenţa guvernamentală 
dacă sistemul ar funcţiona, trebuie să recunoască faptul că, pe lângă unele forme de 
ajutor care nu îşi ating scopul, există unele care reuşesc, în special cele oferite de 
agenţiile nonguvernamentale. Dacă cineva este dedicat cauzei reducerii sărăciei, atunci 
acea persoană va lua măsurile necesare în această direcţie, inclusiv selectarea agenţiilor 
sprijinite sau realizarea de campanii pentru modificarea prioritatilor şi politicilor guver- 
namentale. Acea persoană nu va renunţa la cauza sa. Eşecul ajutorului sau asistenţei, fie 
datorită faptului că scopurile sunt greşite sau că, pur şi simplu, lucrurile nu merg, 
reprezintă rareori un motiv pentru a nu susţine aceste cauze, bineînţeles, în condiţiile în 
care nu există alte motive profunde în spatele refuzului. 

Este necesar să facem distincţia între ceea ce poate fi numită dezvoltare „reală” şi 
convențiile conceptuale ale dezvoltării. În sens larg, dezvoltarea poate fi văzută drept un 
proces de schimbare socioeconomică care trebuie să aibă loc. Acest lucru nu spune prea 
multe până în momentul în care se identifică procesele care trebuie să aibă loc, dar arată 
că bazele definiţiei dezvoltării sunt evaluative şi presupun existenţa unui sistem de valori. 
Dacă cineva crede că distribuirea generală a prosperității economice si materiale sau cea 
dreaptă a unei asemenea creşteri, sunt scopuri care trebuie urmărite de către o ţară, 
atunci acea persoană va prefera modelele convenţionale de „creştere” sau modele ale 
„creşterii prin intermediul echităţii”. Dacă ne gândim că alte lucruri sunt importante, 
precum procesele care permit obţinerea bogăției „nonmateriale”, procesele care asigură 
nevoile de bază ale celor săraci sau cele care nu dăunează mediului înconjurător, atunci 
vor fi preferate alte modele (Dower, 1988). Din moment ce ajutorul este un „mijloc” în 
atingerea „scopului” dezvoltării, trebuie stabilit în mod clar ce înţelegem prin acest scop. 


v. Creşterea demografică 


Un alt argument care reflectă îndoiala referitoare la valoarea pe termen lung a ajutorului 
este reprezentat de creşterea populaţiei. Acest factor este folosit uneori pentru a justifica 
una dintre cele două concluzii de mai jos. În primul rând, ajutorul alimentează explozia 
demografică, aceasta din urmă provocând mai multe probleme în viitor. Prin urmare, ce 
rost are ajutorul? În al doilea rând, din moment ce planeta nu poate suporta creşteri 
masive ale populaţiei fără producerea unor catastrofe ecologice care îi vor afecta pe toti, 
naţiunile bogate au dreptul să îşi ia în calcul propriile interese şi să ignore restul. 
Provocările sunt consistente, dar nu este clar faptul că dezvoltarea „reală” alimentează 
creşterea populaţiei. Există mai multe dovezi în direcţia concluzionării faptului că, odată 
atins un grad de dezvoltare de bază — ofertă adecvată de alimente, asigurarea sănătăţii, 
asistenţă socială etc. -, există o „tranziţie demografică spre niveluri de fertilitate mai 
reduse” (vezi Rich, 1973). S-a spus deseori că „dezvoltarea este cel mai bun contraceptiv”. 

În ceea ce priveşte al doilea argument, dacă lumea se îndreaptă către o catastrofă 
ecologică, aceasta se datorează mai mult stricăciunilor produse de naţiunile bogate în 
procesul de „supradezvoltare” şi consecinţelor societăţilor de tip consumator decât 
efectelor subdezvoltării, precum erodarea solului şi deşertificarea. Fără îndoială există o 
limită până la care planeta poate suporta creşterea populaţiei. Dar afirmaţia generală 
făcută de mulţi este aceea că, în cazul în care naţiunile bogate vor lua măsuri severe 
pentru reducerea consumului şi deteriorării mediului, iar naţiunile sărace vor atinge un 
nivel de dezvoltare de bază care să le ofere cetăţenilor săraci încredere astfel încât să 
reducă dimensiunile familiilor şi să utilizeze sustenabil pământul, atunci consumul şi 
populaţia globală s-ar stabiliza la un nivel care ar permite „dezvoltarea sustenabilă” a 
tuturor ţărilor. Deşi condiţiile indicate de aceşti „dacă” nu pot fi realizate, este încă 
posibilă cooperarea globală atât în ceea ce priveşte dezvoltarea, cât şi în ceea ce priveşte 
mediul, aşa cum afirma Raportul Comisie Brundt-land, Viitorul nostru comun (1987). 
Întrebarea care se pune este: „Avem datoria să facem acest lucru ? ". 


vi. Datoria de reducere a sărăciei 


De ce avem datoria de a reduce sărăcia în alte tari? Nu se sugerează aici faptul că nu 
avem datoria de a ajuta la reducerea sărăciei în propriile noastre ţări. Pe de altă parte, nu 
presupunem că avem datoria de a reduce sărăcia în state bogate precum Franţa sau 
Statele Unite ale Americii. 

Premisa de bază este următoarea: o ţară bogată beneficiază de resursele necesare 
reducerii sărăciei şi formelor de suferinţă în cadrul propriilor graniţe şi beneficiază şi de 
resurse suplimentare pe care le poate utiliza în vederea reducerii sărăciei în alte state care 
nu au aceste resurse. Forţa argumentului nu este slăbită de acceptarea faptului că, în 
practică, serviciile publice şi private din ţările bogate nu vin în întâmpinarea nevoilor 
oamenilor, iar guvernele şi oamenii bogaţi din statele sărace nu îşi utilizează la maxim 
capacităţile. 

O altă remarcă este relevantă aici. Trebuie să ne pese de cei mai puţin fericiţi din 
cadrul propriilor noastre societăţi şi să sprijinim înfiinţarea serviciilor publice de 
educaţie, sănătate şi altele asemenea, dar nu trebuie ignorat faptul că sărăcia din statele 
sărace este, pe ansamblu, mult mai mare decât sărăcia şi problemele pe care le au de 
înfruntat oamenii din statele bogate. Acel grad mai ridicat al sărăciei conferă o gravitate 
sau seriozitate care cântăresc în procesul luării deciziei privind direcţia în care trebuie să 
se acţioneze. Am ales să spun ,urgentá" mai degrabă decât „prioritate” deoarece ideea 
priorităţii sugerează că răul poate fi categorizat şi se poate afirma: ,,Reduceti aceste 
probleme prima dată şi după ce aţi terminat cu ele, continuaţi cu celelalte”. Dar nu 
aceasta trebuie să fie modalitatea în care să fie exprimat faptul că ne pasă. Există mai 
mulţi factori care complică această ecuaţie. Unul dintre aceştia este legat de efectivitatea 
costurilor. În mod evident, rezultatele vor fi considerabile în cazul unei unităţi de resurse 
care ajută la reducerea unui rău mai mic în cadrul propriei societăţi decât la diminuarea 
unui rău mai mare în cadrul altei societăţi. Aceasta este una dintre sursele rezistenţei faţă 

de ajutorul interstatal, rezumată prin sintagma „Caritatea începe de acasă”. Termenul 
„casă” este folosit in acest context ca sinonim pentru „propria societate”, iar implicaţiile 
sunt acelea că actul de „caritate” se şi termină în cadrul propriei societăţi. Este însă 
evident că lucrurile nu stau întotdeauna aşa : zece lire sterline oferite unei organizaţii de 
ajutor străine pot fi mult mai folositoare decât 10 lire sterline acordate unei organizaţii 
umanitare din propria tara. Acest argument ignoră ceea ce afirmam anterior - urgenţa şi 
seriozitatea morală ataşate sărăciei extreme. Se poate oare afirma : „Cu cât un rău este 
mai mare, cu atât există un motiv moral mai puternic pentru reducerea sa” ? 

Pot fi identificate trei aspecte ale sărăciei extreme care o transformă într-un rău grav. 
Primul dintre acestea este reprezentat de scurtarea drastică a perioadei de viaţă. Cel de-al 
doilea implică suferinţa şi durerea provocate de boală şi foamete. Cel de-al treilea se 
referă la subminarea demnităţii fudamentale a fiinţei umane. Deşi cele trei aspecte 
coexistă, nici unul dintre ele nu este esenţial în a face sărăcia extremă o stare îngrozitoare. 
Suferinta extremă şi umilirea pot să nu scurteze viata, dar o pot face mizerabilă. Durata 
scurtă de viaţă nu implică multă suferinţă sau lipsă de demnitate, dar şochează datorită 
curmării unor existente fără a li se acorda şansa de a fi împlinite. Uneori, suferinţa 
puternică şi mortalitatea timpurie pot fi înfruntate cu demnitate. 

Poate fi subliniată semnificaţia morală a sărăciei extreme prin invocarea ideii de 
drepturi ale omului ? Există cu siguranţă multe persoane preocupate de sărăcia mondială 
care doresc să îşi exprime propria poziţie în termenii dreptului la subzistență, la asigurarea 
nevoilor de bază, ai dreptului la viaţă (însemnând nu doar dreptul de a nu fi atacați, ci 
şi dreptul de a beneficia de condiţiile necesare pentru o viaţă satisfăcătoare). Este 
argumentul sprijinit de accentul pus pe aceste drepturi ? 

Cu excepţia cazului în care se consideră că singurele drepturi pe care oamenii le au 
sunt aceste drepturi de bază la subzistență — şi ar părea foarte ciudată această restrán- 
gere -, problema reapare în termenii preeminentei unor drepturi in fata altora, precum 
cele care ţin de libertate. Este nevoie deci şi de un principiu normativ pentru a stabili 
care drepturi au prioritate sau o încărcătură morală specială. 

Dacă ne întoarcem la perspectiva agentului care, ca o persoană căreia îi pasă, are 
nevoie să îşi exprime această compasiune, factorii determinanti ai acestei decizii sunt 
complecşi. Mulţi au de-a face cu circumstanţele, temperamentul şi abilitatea, cu ocazia 
şi oportunitatea. Dacă cineva îşi investeşte resursele în reformarea închisorilor din 
propria ţară, dar a făcut foarte puţine referitor la reducerea sărăciei în alte părţi, este o 
eroare să afirmăm faptul că ar fi trebuit să depună mai puţin efort pe plan intern şi să îşi 
intensifice activităţile şi angajamentele pe plan extern în conformitate cu un principiu 
ordonator obiectiv. Pot fi identificate cazuri în care persoanelor bogate le pasă de 
indivizi particulari, prieteni care au necazuri, copii handicapati, rude în vârstă, iar 
aceste aspecte pot să le absoarbă tot timpul, toate energiile şi resursele. Acest din urmă 
lucru se întâmplă frecvent. 

Totuşi, trebuie admis faptul că, în cadrul datoriei generale de a dovedi compasiune, 
reducerea sărăciei extreme deţine un statut special, iar în situaţii normale o persoană 
căreia îi pasă ar avea motive să contribuie la reducerea sărăciei extreme, alături de 
celelalte lucruri despre care îi pasă. Dar de ce să ne pese? În timp ce, în încercarea de 

a oferi un răspuns, mulţi vor pune accentul pe intuiţia morală conform căreia avem 
datoria de a dovedi compasiune faţă de ceilalţi, există o multitudine de modalităţi în care 
această intuiţie poate fi susţinută şi interpretată. Unii ar vedea-o drept datorie specifică 
de reducere a sărăciei, alţii drept o aplicare importantă a datoriei generale de a promova 
binele în care aspectul de reducere a răului joacă un rol semnificativ. Aşa cum mentionam 
anterior, datoria poate fi bazată pe un apel la dreptate sau pe realizarea drepturilor sau 
principiilor „dreptăţii sociale” care cer ca toţi să avem responsabilitatea de a ne asigura 
că nevoile de bază ale fiecăruia sunt îndeplinite. Acest argument este susţinut şi de teoria 
recentă a lui John Rawls, explicată în cartea A Theory of Justice (1971), discutată in 
capitolul 15, „Tradiţia contractului social”. 

Am preferat ca în locul explorării diversele modalităţi de apărare a datoriei sentimentului 
de compasiune să iau în calcul două obiecţii majore referitoare la ideea conform căreia 
există datoria de a dovedi compasiune faţă de sărăcia aflată la distanţă. Prima obiectie se 
referă la faptul că dacă avem datoria de a ne păsa de ceilalţi, aceasta nu depăşeşte 
hotarele propriei ţări. Cea de-a doua neagă faptul că există o datorie generală a compasiunii, 
fie în interiorul, fie în exteriorul ţării. 


vii. Dincolo de domeniul propriei responsabilităţi 

Afirmația conform căreia „caritatea începe de acasă” reprezintă, de multe ori, o obiectie 
generală pentru acordarea asistenţei în alte ţări, mai precis, un refuz de a considera că 
ceea ce se petrece în alte părţi ale lumii are vreo relevanţă din punct de vedere moral. Nu 
este de datoria cuiva să ajute la diminuarea suferinţei în afara propriei tari deoarece cei 
care suferă aparţin unei alte societăţi şi, prin urmare, unei comunităţi morale diferite. 
Datoriile apar între membrii aceleiaşi comunităţi, determinate de legăturile cooperării şi 
reciprocitatii. Dacă insistăm asupra datoriei de a micşora suferinţa, a celei de a face 
bine, de a respecta drepturile sau datoriei de a implementa dreptatea socială, vom 
observa că toate acestea sunt limitate de contextul lor social. Ele sunt datorii pe care le 
avem prin prisma relaţiilor sociale existente în cadrul propriei societăţi. 

Sunt susţinute aici două afirmaţii care au legătură una cu cealaltă: în primul rând, 
definirea societăţii, iar în al doilea rând afirmaţia conform căreia domeniul moralei este 
limitat la o societate, aşa cum este aceasta definită. Astfel, o modalitate de a ne gândi la 
morală este să o considerăm ca fiind un set de reguli care guvernează relaţiile dintre 
agenţii morali care trăiesc sub o autoritate legală comună, fiecare jucând propriul rol în 
schema cooperării sociale pentru atingerea binelui comun. Morala poate fi văzută ca 
bazându-se pe o convenţie, consens, acord implicit sau contract (vezi capitolul 15, 
„Tradiţia contractului social”). 

O chestiune fundamentală referitoare la natura moralei este ridicată aici. O viziune 
diferită poate fi obţinută prin negarea uneia sau ambelor afirmaţii mai sus menţionate. O 
altă modalitate de a defini morala este gândirea acesteia în termenii indivizilor care, în 
calitatea lor de agenţi morali, recunosc că au capacitatea ca, prin intermediul alegerilor 
pe care le realizează, să influenţeze bunăstarea celorlalţi. Ei au aşadar datoria de a 

calcula efectele propriilor acţiuni asupra bunăstării celor care sunt afectaţi de alegerile 
lor. Din această perspectivă, este lipsit de relevanţă faptul cá „ceilalţi”, a căror bunăstare 
este afectată, sunt membri ai aceleiaşi comunităţi morale sau dacă aceştia reprezintă 
agenţi morali. Ceea ce contează este că sunt fiinţe a căror bunăstare poate fi afectată şi 
care le acordă relevanţă în perspectiva deliberării morale. 

Oricare ar fi originile conştiinţei morale în formarea societăţilor, reflectiile asupra 
legilor rationale sau morale dovedesc arbitrariul în restricționarea scopului binelui 
promovat de către aceste reguli. Argumentul nu se aplică doar persoanelor aflate la 
distanţă, ci şi generaţiilor următoare al căror drept la un mediu curat poate fi în mod 
fundamental afectat de deciziile pe care le luăm. El se poate aplica şi animalelor, vieţii 
in general, speciilor, biosferei — orice este considerat a avea valoare. 

În orice caz, chiar dacă considerăm dreaptă restricționarea scopului obligaţiei morale 
în cadrul propriei societăţi, sensul relevant al ,,societatii” care trebuie invocat nu este cel 
asumat de „antiglobalişti”. Sensul relevant are de-a face şi cu faptul că există interacțiuni 
şi tranzacţii extensive între oameni, interdependente, instituţii comune etc., nefiind legat 
doar de constrângerile tradiţiilor şi autorităţii comune sau de identitatea conferită de o 
comunitate. În acest sens relevant există deja o societate globală: este suficient să ne 
uităm la comerţul mondial, la instituţiile globale şi la interdependenta cu mediul înconjurător. 
Lumea este astfel o comunitate de fapt, şi nu doar una potenţială, chiar dacă ea este slab 
dezvoltată pentru mulţi oameni. Suntem cetăţeni globali, chiar dacă nu simţim acest 
lucru în sufletele noastre. 

Dacă acceptăm faptul că lumea reprezintă un domeniu moral în care responsabilitatile 
se pot extinde, se poate argumenta că ajutorul poate fi considerat o expresie a unei astfel 
de responsabilităţi morale. Aceasta ar trebui condusă de guverne, corporaţii transnationale 
şi alţi „actori internaţionali”. 


viii. A nu face rău şi valoarea libertăţii 


Ajungem acum la obiectia de bază în ceea ce priveşte ideea existenţei datoriei de a-i ajuta 
pe cei săraci. Acest aspect reprezintă o provocare directă la adresa premisei fundamentale, 
aceea că avem datoria generală de a ajuta oriunde. Morala este văzută mai mult ca un set 
de reguli care, dacă sunt urmate, ne opresc să îi rănim pe ceilalţi sau să le restrângem 
libertatea şi mai puţin ca cerinţă de a reduce şi preveni răul sau suferinţa celorlalţi. 
Oamenii pot avea datorii specifice, ca în cazul relaţiei părinte-copil sau medic-pacient. 
Dar acestea se bazează pe relaţii speciale, adesea contractuale în natură. Nu trebuie 
recunoscută în aceste cazuri existenţa unei datorii universale de acest gen. 

Această abordare pune un accent mai mare asupra libertăţii economice şi afirmă 
faptul că atât timp cât bunurile sau proprietăţile sunt acumulate prin intermediul unei 
succesiuni de transferuri „voluntare”, persoana are dreptul la acestea (Nozick, 1974). La 
un anumit nivel, acest aspect este văzut drept o modalitate de a demonstra că oamenii au 
drepturi morale depline asupra a ceea ce ei posedă şi, prin urmare, nu au datoria de a 
renunţa la acele bunuri. La un alt nivel, acest aspect reprezintă modalitatea de a arăta că 

rolul „statului minimal” este acela de a asigura existenţa tranzacţiilor libere. Rolul 
statului este de a rămâne în afara procesului, de exemplu, prin neimpozitarea venitului 
pe baze progresive pentru a finanța programe de „ajutor social” sau de asistenţă pentru 
alte state. Impozitarea reprezintă aproprierea forţată a venitului şi este greşită, cu excepţia 
sumelor minime necesare menţinerii ordinii sociale. 

Referitor la această abordare, trebuie adresată mai întâi următoarea întrebare : „Există 
o concepţie clară pentru ceea ce înseamnă «a face rău»?”. Unde începe si unde se 
termină, în cazul conflictelor de interes, o ingerintá legitimă in viata privată a unei 
persoane ? La un nivel mai specific, se poate observa că majoritatea „răului” pe care îl 
producem nu este făcut în mod direct, nici măcar conştient, ci reprezintă o consecinţă 
nedorită a ceea ce facem. Deseori, el reprezintă efectul cumulat al mai multor acte 
individuale care cauzează răul. Asa se întâmplă în cazul pagubelor produse mediului şi 
la fel se întâmplă şi în acela al sărăciei din întreaga lume - rezultatul nedorit, dar natural, 
al tranzacţiilor nerestrictionate din economia de piaţă. 

O obiectie mai radicală a celor care neagă datoria de a dovedi compasiune este 
reprezentată de teza „acţiunii negative” pe care am amintit-o anterior (Harris, 1980). 
Aceasta depinde de chestionarea semnificației morale a diferenţei dintre „a face” şi „a 
lăsa să se întâmple”. Dacă uciderea unei persoane este un lucru rău, atunci care este 
diferenţa dintre a ucide şi a lăsa o persoană să moară, cu alte cuvinte, lipsa acţiunii în 
momentul în care s-ar fi putut interveni (de exemplu, prin trimiterea unui cec către o 
agenţie care l-ar fi putut utiliza în vederea salvării vieților)? Nu este eşecul cuiva parte 
integrantă a lanţului cauzal care conduce la moartea unei persoane ? Dacă am fi acceptat 
o astfel de abordare (discutată şi în capitolul 17, „Deontologia contemporană”, şi în 
capitolul 25, „Eutanasia”), lăsarea oamenilor în suferinţă ar fi fost echivalentă, dacă nu 
chiar o formă, de a-i „răni”. Eşecul nostru în acţiuni ne reflectă priorităţile, în speţă, 
preferința noastră de a cheltui bani pe anumite lucruri sau de a-i economisi. Până la 
urmă deci stilurile noastre de viaţă sunt cele care reprezintă cauza (negativă) a sărăciei 
continue. 

În timp ce distincţia dintre acţiune şi omisiune poate fi cu uşurinţă înlăturată, consider 
că trebuie insistat asupra ideii de „responsabilitate negativă”, idee conform căreia suntem, 
cel puţin într-o anumită măsură, responsabili pentru răul pe care îl putem preveni, ca şi 
pentru răul pe care îl provocăm în mod activ. O parte a dezbaterilor din statele bogate 
referitoare la sumele cheltuite pentru armată susţine teza că resursele astfel economisite 
pot şi trebuie să fie folosite pentru programe de dezvoltare şi bunăstare. Din această 
perspectivă, una dintre cauzele semnificative ale sărăciei mondiale este accentul pus pe 
cheltuielile militare din întreaga lume. 


ix. Cât de multă compasiune ? 


Trebuie să elucidám un ultim aspect: cât de multă compasiune ar trebui să dovedim ? Un 
răspuns care ar putea fi oferit este: cât de multă putem. Teza „acţiunii negative”, 
anterior discutată, implică, la fel ca şi cea a acţiunii pozitive, faptul că trebuie prevenite 

toate aspectele negative atât timp cât nu sacrificăm nimic semnificativ din punct de 
vedere moral, precum încălcarea promisiunilor, încălcarea legilor etc. (Singer, 1979). 
Interpretarea utilitaristă a beneficiului pune accentul asupra faptului că trebuie promovat 
mereu cel mai mare echilibru al binelui în defavoarea răului. Aceleaşi lucruri sunt 
punctate şi de către orice altă teorie care insistă asupra promovării dreptăţii în cea mai 
mare măsură posibilă. Din moment ce promovarea dreptăţii este diferită de acţiunea 
dreaptă în cadrul propriilor noastre interacțiuni (vezi în capitolul 19 distincţia lui Philip 
Pettit între promovarea şi onorarea valorilor), ceea ce poate fi realizat în vederea 
combaterii nedreptatii şi eşecurilor altora de a respecta sau proteja drepturile este, in 
principiu, limitat la capacitatea individului. 

Există totuşi câteva aspecte profund intuitive referitoare la această sugestie generală — 
la fel de generală precum ideea de compasiune. În mod virtual, nimeni, nici măcar dintre 
cei care sunt consideraţi oameni generoşi, nu acţionează în virtutea unui principiu de 
compasiune absolută. Câteva excepţii - Maica Tereza, de exemplu - îmi vin în minte, dar 
semnificativ este faptul că, în aceste cazuri, ceea ce pentru mulţi oameni ar fi considerat 
drept un mare sacrificiu propriu, nu este aşa şi pentru acei oameni. Aceasta este cheia 
înţelegerii problemei. 

Toţi ne dorim o viaţă confortabilă şi considerăm acest lucru ca fiind legitim. ÎI facem 
pentru noi înşine, pentru cei apropiaţi, pentru propriul viitor, pentru perioada de după 
pensionare etc. În mod obişnuit, ne propunem scopuri şi proiecte majore, încercăm (dacă 
putem) să ne construim cariere, multe dintre acestea absorbind cantităţi imense de timp 
şi energie. Este, de asemenea, o trăsătură a calităţii vieţii, cel puţin pentru majoritatea 
oamenilor, posesia unui „spaţiu moral” în sensul în care, în limitele a ceea ce este permis 
sau nu din punct de vedere moral, există o arie semnificativă de decizie în care putem 
hotărî ce dorim să facem - cu timpul şi resursele noastre — aşa cum dorim, nu cum ne 
gândim că trebuie. Măsurile pe care le luăm pentru propria bunăstare şi lucrurile pe care 
le facem în interiorul acestui spaţiu sunt aspecte pe care noi le alegem. Am fi putut face 
altfel. Dacă procedăm astfel în mod legitim nu mai este adevărat că trebuie să ne pese de 
ceilalți cât mai mult posibil. 

Poate că atunci ar trebui să spunem : trebuie să ne pese de ceilalţi pe cât de mult 
posibil în limitele unei preocupări rezonabile pentru confortul propriilor vieţi. O astfel 
de modificare, în mod evident mult mai realistă, ar constitui o provocare pentru mulţi 
dintre noi. Doar o mică parte, cel puţin a celor bogaţi, poate afirma în mod cinstit că 
întregul confort al vieţii lor este ameninţat dacă sunt generoşi în ceea ce priveşte 
donațiile, îşi petrec timpul militând pentru schimbarea socială sau scriind scrisori către 
reprezentanţii lor politici, dacă au mai multă grijă la ceea ce cumpără şi consumă, 
exemplele putând continua. Majoritatea va recunoaşte că astfel de aspecte contribuie, 
dimpotrivă, la creşterea calităţii vieţii. Nici unul dintre cei afectaţi de aspectele abordate 
de acest eseu nu poate să răspundă la întrebarea: „Ce înseamnă pentru tine o viaţă 
confortabilă? ”, in acest fel: „Să deţin şi să consum cát mai multe bunuri posibil”. 
Lăcomia nu are nimic de-a face cu calitatea vieţii. 

Argumentele prezentate aici au fost în favoarea unei obligaţii semnificative pentru 
reducerea sărăciei la nivel mondial, dar nu pentru una absolută şi extrem de împovărătoare. 

Dar se poate pune întrebarea : „Cât este de «semnificativ» ? ". Răspunsul meu nu va suna 
ca un răspuns: Nu există un anumit procent de bani sau de timp care să poată fi scos 
dintr-o cutie magică a moralei. Compasiunea reprezintă o dimensiune calitativă şi nu 
cantitativă a responsabilitatii morale. Dar, dacă avem o evaluare corespunzătoare a 
aspectelor sărăciei mondiale, a identitatilor globale morale, a seriozitatii obligaţiei morale de 
a acţiona pentru reducerea suferinţei extreme, dacă ştim cu adevărat ce înseamnă o viaţă 
confortabilă şi dacă înţelegem în ce mod compasiunea poate fi dovedită pe cât de mult 
posibil în armonie cu confortul propriei noastre vieţi, atunci vom şti să arătăm compasiune 
aşa cum trebuie. 

cA on 
Etica ecologică 


Robert Elliot 


i. Ce este o etică ecologică ? 


În Parcul Naţional Kakadu din zona de nord a Australiei se regăsesc ţinuturi împădurite 
accidentate, mlastini şi zone acvatice care adăpostesc o largă varietate de forme de viata ; 
aici viețuiesc specii nemaiintálnite în alte zone, unele chiar aflate pe cale de dispariţie, 
precum papagalul cu cap negru (Psephotus dissimilis) şi testoasa din specia Carettochelys 
insculpta. Kakadu oferă plăceri estetice, oportunităţi recreationale şi de cercetare. Este 
considerat de mulţi un loc de o frumuseţe inegalabilă şi de o importanţă ecologică 
deosebită. Pentru aborigenii Jawoyn, acest loc are şi o însemnătate spirituală. În Kakadu 
există, de asemenea, zăcăminte de aur, platină, paladiu şi uraniu, care, după părerea 
unora, ar trebui exploatate. Ecologistii susţin că acest lucru ar aduce cu sine reducerea 
oportunităţilor estetice, recreationale şi de cercetare, diminuarea frumuseţii parcului 
Kakadu, dispariţia anumitor specii, limitarea bogăției ecologice, compromiterea aspectului 
natural şi deprecierea valorilor spirituale ale aborigenilor Jawoyn. Există deja exploatări 
miniere în zona Kakadu şi se fac presiuni în vederea intensificării acestora. Ar trebui 
permisă o amplificare a nivelului mineritului? Ar trebui oare permis mineritul? Cum 
poate fi găsit un răspuns la aceste întrebări de natură etică? 

Cu siguranţă, evidenţa empirică sau factuală joacă un rol important. De exemplu, 
oponenții exploatărilor miniere argumentează că acestea poluează râurile, otrávesc fauna 
acvatică, pun în pericol unele specii de animale şi dezechilibrează ecosistemele. Această 
împotrivire faţă de minerit are la bază argumente empirice, care expun consecinţele 
prezente şi viitoare ale acestei acţiuni. Mulţi susţinători ai mineritului pun la îndoială 
argumentele empirice amintite mai sus, iar unii consideră că, deşi respectivele argumente sunt 
adevărate, exploatările miniere trebuie să continue. A conveni asupra faptelor nu garantează 
rezolvarea problemei. Argumentele formulate în legătură cu aceste fapte sunt valide doar 
într-un anumit context, iar eventualele diferenţe de context nu fac decât să conducă la 
evaluări diferite în legătură cu ce ar trebui făcut. Un astfel de context este format din 
dorinţe, preferinţe, țeluri si principii, inclusiv principii morale. Un ecologist poate dori 
să afle dacă exploatările miniere sunt nocive pentru mediu, deoarece el urmăreşte 
protejarea acesteia sau deoarece consideră că distrugerea vieţii sălbatice este greşită din 

punct de vedere moral. Principiile morale nu trebuie să fie cuprinse în mod obligatoriu 
în contextul evaluativ ; anumite persoane pot fi amorale. (Pot fi genul de egoisti rationali 
descrişi în capitolul 16, „Egoismul”.) Totuşi, mulţi oamenii doresc într-adevăr ca acţiunile 
proprii şi cele ale altor persoane, inclusiv cele ale corporatilor şi ale guvernelor, să fie 
conforme unor principii morale. Pentru aceste persoane, soluţionarea controversei 
parcului Kakadu presupune un apel la principiile care oferă o orientare morală în 
acţiunile noastre faţă de natură şi care ne pot ajuta să răspundem la întrebări precum : 
„Are vreo importanţă dacă dispar specii ca urmare a acţiunilor noastre? Are vreo 
importanţă dacă mor animale ca urmare a acţiunilor noastre ? Are vreo importanţă dacă 
acţiunile noastre provoacă eroziunea solului din Kakadu? Are vreo importanţă dacă 
transformăm râul South Alligator într-un curs de apă lipsit de viaţă ? Este de preferat să 
protejăm parcul Kakadu sau să generăm o bogăţie materială substanţială care ar ameliora 
vieţile unui anumit număr de oameni ? Este extinctia speciilor un pret acceptabil pentru 
creşterea oportunităţilor de angajare ? ". Astfel de principii care ne orientează atitudinea 
faţă de natură se constituie într-o etică ecologică în sensul cel mai general. Există o 
varietate de etici ecologice concurentiale sau care coincid partial. 

Oamenii care au o viziune morală asupra problemelor de mediu sunt adepţii unei etici 
ecologice constând din cel puţin unul, dar, în general, din mai multe principii. Să ne 
gândim, de exemplu, la ecologişti, care consideră că dispariţia speciilor ca urmare a 
acţiunilor umane este un lucru negativ, indiferent de cauza în numele căreia se produce. 
Acesta poate fi considerat un principiu de bază într-o etică ecologică. Fără a o afirma 
explicit, un ecologist poate fi adeptul viziunii potrivit căreia dispariţia speciilor sau alte 
probleme de acest fel sunt un lucru negativ în sine, indiferent de consecinţele probabile. 
O altă posibilitate este ca principiul respectiv să fie derivat dintr-o preocupare generală 
pentru bunăstarea oamenilor, alături de convingerea că fiinţele umane au de suferit în 
urma dispariţiei speciilor. Explicitarea angajamentului etic este primul pas în evaluarea 
sa critică sau în justificarea sa. Aceasta din urmă se impune în cazul în care trebuie să 
se decidă între diferite etici ecologice. Nu este suficient ca o politică de mediu să 
corespundă principiilor unei etici ecologice oarecare ; ea trebuie să corespundă celei 
corecte sau celei mai justificate dintre acestea. Se ridică două întrebări : „Cum poate fi 
conturată o etică ecologică? Cum poate fi justificată o presupusă etică ecologică ? ". 


1) Etica centrată pe om 


Se consideră că politicile de mediu trebuie evaluate doar în funcţie de maniera în care ele 
afectează oamenii (vezi Baxter, 1974, şi Norton, 1988). Acest principiu dă naştere unei 
etici ecologice centrate pe om. Deşi utilitariştii clasici includ suferinţa animală în sfera 
eticii, o altă variantă a utilitarismului, care impune maximalizarea excedentului de 
fericire umană în raport cu nefericirea, reprezintă un exemplu de etică centrată pe om. 
O examinare serioasă a acestei etici ne obligă să calculăm diferitele efecte pe care 
opţiunile posibile în cazul parcului Kakadu le-ar putea avea asupra fericirii şi nefericirii 
umane. Am descoperi probabil că exploatarea minieră diminuează bogăţia ecologică a 
zonelor umede şi, dacă acest lucru s-ar întâmpla, atunci anumite persoane ar fi afectate ; 

de exemplu, unii ar putea fi sensibilizati de suferinta animalelor, unii ar putea fi intristati 
de disparitia speciilor, altii, inclusiv membrii unor generatii viitoare, ar putea fi privati 
de anumite plăceri recreationale sau estetice, alţii ar fi afectaţi in mod negativ de 
schimbările climatice produse de inundaţii şi de alte dezastre, iar alţii ar fi afectaţi din 
punct de vedere psihologic de exploatarea unor zone de care se simt legaţi spiritual. 
Aceste efecte negative ar trebui eliminate din orice creştere a fericirii rezultată în urma 
exploatării miniere din Kakadu. O asemenea etică ar putea conduce la un acord real cu 
ecologiştii în ceea ce priveşte politicile de mediu. Această posibilitate depinde de 
realităţile referitoare la efectele pe care modificările mediului le au asupra oamenilor. 
Totuşi, s-ar putea ajunge la o asemenea decizie ţinându-se în exclusivitate seama de 
interesele omului. Un mod eficient de a expune situaţia este să se afirme că această etică 
consideră că doar oamenii pot fi semnificativi din punct de vedere moral. Ceva este 
considerat semnificativ din punct de vedere moral dacă poate fi supus unei evaluări etice 
per se, independent de utilitatea sa în atingerea altor scopuri. Să luăm drept exemplu 
testoasa din specia Carettochelys insculpta. Din perspectiva unei etici centrate pe om, 
nici respectiva specie ca întreg şi nici indivizii ca părţi ale acestui întreg nu pot fi 
consideraţi drept valoroşi din punct de vedere moral ; doar fericirea şi nefericirea umană 
sunt valoroase din acest punct de vedere, iar ele pot fi sau nu afectate de destinul 
testoaselor. 


2) Etica centrată pe animal 


O altă perspectivă a eticii consideră drept semnificative din punct de vedere etic nu doar 
fiinţele umane, ci şi animalele ; în această sferă sunt incluse toate animalele. Trebuie 
ţinut seama de faptul că multe dintre acţiunile noastre asupra mediului afectează în mod 
negativ animalele. De exemplu, dacă am lua în calcul faptul că poluarea cu cianură a 
râului South Alligator afectează negativ animalele, atunci această situaţie ar constitui un 
minus în plan moral, de care trebuie să se ţină seama, indiferent de efectul asupra 
fiinţelor umane. Acest exemplu nu este unul fantezist: să examinăm efectele pe care 
defrişările, îndiguirile văilor râurilor, carierele de piatră din munţi sau construirea de 
conducte de petrol le au asupra vietatilor. Etica centrată pe animal presupune acordarea 
de consideraţie morală animalelor luate individual şi nu ca specie: felul în care specia 
este afectată interesează doar indirect şi numai în măsura în sunt afectaţi indivizii 
speciei. 

Deşi, conform eticii centrate pe animal, toţi indivizii sunt semnificativi din punct de 
vedere moral, ei nu sunt, implicit, şi egali. Un mod eficient de a prezenta situaţia este 
de a afirma că anumite etici de acest fel acordă valoare morală diferită unor tipuri 
diferite de animale. O astfel de formă de diferenţiere implică neglijarea arbitrară şi, ar 
spune unii, chiar nejustificată a intereselor animalelor pentru simplul motiv că nu sunt 
interese umane. Maniera în care aceasta va influenţa judecátile privind alegerea unei 
politici de mediu depinde de gradul în care interesele amintite sunt neglijate. Pe de o 
parte, interesele oamenilor ar putea să primeze întotdeauna, indiferent de intensitatea şi 
de importanţa intereselor animalelor sau de numărul acestora. Pe de altă parte, interesele 

mai puternice sau mai numeroase ale animalelor ar putea să primeze faţă de interesele 
mai slabe şi mai puţin numeroase ale fiinţelor umane. Evitarea arbitrariului presupune ca 
interesele egale să fie tratate în mod egal. Acest principiu ar face posibilă o diferenţiere, 
care ar putea fi oricum realizată pe baza unor interese pe care nu le au toate animalele. 
De exemplu, fiinţele umane dispun de o capacitate de a dezvolta anumite cunoştinţe 
teoretice sau de a acţiona în mod autonom şi raţional, capacităţi de care, în mod evident, 
cangurii nu dispun. Respectivele capacităţi ar putea genera anumite interese care nu s-ar 
regăsi şi în cazul cangurilor. În cazul unei decizii, plusul de interese ar putea cântări în 
favoarea fiinţelor umane şi în defavoarea cangurilor. Această situaţie poate surveni în 
special, dar nu exclusiv, în cazuri în care interesele lor comune sunt în mod egal 
amenințate sau protejate : recurgerea la acel plus de interese reprezintă factorul decisiv. 
Să presupunem că unele descoperiri medicale revoluţionare ar depinde de izolarea fie a 
unor fiinţe umane, fie a cangurilor. Izolarea cangurilor într-un spaţiu foarte larg pentru 
a putea fi studiati poate fi o opţiune preferabilă din punct de vedere moral, în măsura in 
care nu se aduc prejudicii intereselor acestor animale : nu sunt tratate cu cruzime, sunt 
hrănite, sunt lăsate să se manifeste în acord cu natura lor. Izolarea unor fiinţe umane în 
aceeaşi manieră este inacceptabilă din punct de vedere moral, din cauza intereselor 
adiţionale ale acestora. Acest mod de diferenţiere tratează în mod egal interese similare, 
permiţând ca acelea care nu sunt comune să dobândească diferite grade de semnificaţie 
morală. (Pentru o aprofundare a eticii centrate pe animal vezi capitolul 30, „Animalele”.) 


3) Etica centrată pe viata 


Clasa fiinţelor vii cuprinde nu doar fiinţe umane şi animale, ci şi plante, alge, organisme 
unicelulare, poate chiar viruşi şi, conform unor teorii, ecosisteme şi chiar întreaga 
biosferă. (Vezi Attfield, 1983 ; Goodpaster, 1987, şi Taylor, 1986.) Complexitatea unei 
etici centrate pe viata este dată de răspunsul la întrebarea : „Ce este viu ? ”. Indiferent de 
modul în care se răspunde la această întrebare, se va face trimitere la un sistem 
autoreglabil care urmăreşte, poate nu conştient, atingerea anumitor obiective. Mai mult, 
se presupune că această trăsătură este cea care ar trebui să confere semnificaţie morală 
fiinţelor vii. Conform eticii centrate pe viaţă, toate fiinţele sunt semnificative din punct 
de vedere moral, chiar dacă nu toate au aceeaşi importanţă morală. Aşadar, între o 
ţestoasă Carettochelys insculpta şi o floare de waratah shrub, este preferabil să alegem 
salvarea testoasei, deşi ambele fiinţe vii sunt semnificative din punct de vedere moral. 
Prima are totuşi o semnificaţie morală mai mare, fiind o fiinţă mai complexă. În acest 
caz, criteriul amintit are un rol de amplificare : cu cât este mai complexă o vietate, cu 
atât este mai importantă din punct de vedere moral. Luând un alt caz pentru exemplificare, 
este de preferat salvarea unei plante în detrimentul testoasei, pentru că numai acea plantă 
poate umple o nişă ecologică, pe când nişa celei de-a doua ar putea fi umplută de o 
ţestoasă asemănătoare dintr-o specie diferită. În acest caz, diferenţierea se bazează pe 
evaluarea morală a încetării existenţei plantei, respectiv a încetării existenţei testoasei, şi 
nu pe caracteristicile interne ale fiinţelor respective în sine. 

O etică centrată pe viaţă reclamă ca alegerea căilor de acţiune să se facă ţinând cont 
de impactul acţiunilor noastre asupra oricăror fiinţe vii implicate. De exemplu, continuarea 

exploatării miniere in Kakadu ar implica tăierea copacilor şi distrugerea plantelor, 
cauzându-se în acest fel moartea unor animale şi deteriorarea, dacă nu chiar distrugerea, 
unor ecosisteme din zonele umede. Aceste argumente, dar şi altele, se opun mineritului 
şi trebuie cântărite în raport cu rezultatele pozitive generate de continuarea mineritului. 
Având în vedere că rezultatele pozitive par să includă doar beneficii materiale pentru 
anumite fiinţe umane, este greu de realizat o evaluare generală favorabilă exploatării 
miniere. Aceasta nu înseamnă că defrişarea, nivelarea dunelor, uciderea animalelor sau 
modificarea ecosistemelor nu sunt niciodată acceptabile din punct de vedere moral. 
Acceptabilitatea acestor acţiuni este condiţionată de finalitatea lor şi de diferenţele de 
semnificaţie morală din cadrul clasei ce posedă o asemenea caracteristică. Uneori, etica 
centrată pe viaţă poate lua o formă radicală şi poate susţine nu numai că toate fiinţele vii 
sunt semnificative din punct de vedere moral, ci şi că au o importanţă morală egală (vezi 
Naess, 1979). Dacă ar putea fi justificat, acest egalitarism biotic ar face greu de apărat 
din punct de vedere moral intervenţia umană asupra mediului. Din acest punct de vedere, 
ar fi justificate doar argumentele de natură cantitativă : de exemplu, două fiinţe vii sunt 
mai valoroase decât una. Marea parte a eticilor centrate pe viaţă care au fost propuse 
permit o diferenţiere de semnificaţie în cadrul unei clase de fiinţe vii, iar fiinţele umane 
s-ar putea să nu fie considerate ca fiind cele mai importante. Conservarea biosferei şi a 
ecosistemelor complexe poate fi considerată mai importantă decât conservarea unui 
număr mare de fiinţe umane. 


4) Drepturi pentru roci ? 


Perspectivele etice examinate până acum analizează fiecare acţiune, luând în considerare 
consecinţele asupra indivizilor şi cumulându-le. Ceea ce diferenţiază aceste perspective 
sunt tipurile de indivizi la care ele fac referire ; mai mult, ultimele perspective menţionate 
includ toti indivizii la care fac referire perspectivele menţionate la început. S-ar putea 
argumenta că suntem orientati în mod inexorabil spre o etică centrată pe viata, că nu 
există o cale obiectivă de a împiedica trecerea de la etica având orizontul cel mai redus 
la cea cu orizontul cel mai larg. De ce să nu dezvoltăm discuţia considerând şi lucrurile 
fără viaţă ca fiind valoroase din punct de vedere moral? Prin aceasta nu se încearcă 
atribuirea de capacităţi mentale sau puncte de vedere unui lucru ; aceasta ar însemna să 
intrăm într-o cu totul altă discuţie. Ideea susţinută aici este că lucrurile, care, asemenea 
multor fiinţe vii, nu dispun de conştiinţă şi nici chiar de cea mai rudimentară organizare 
biologică, sunt semnificative din punct de vedere moral. Să numim această etică „etica 
totalitátii". 

Vom lua drept exemplu rocile. Exploatarea minierá ar presupune distrugerea rocilor, 
dezorganizarea structurilor geologice, deteriorarea fosilelor si multe situaţii asemá- 
nătoare. Ce este greşit în aceste acţiuni ? Să ignorăm pentru un moment efectele secundare 
asupra plantelor, animalelor şi ecosistemelor. Întrebarea care se pune aici este dacă 
aceste lucruri ar fi rele în sine. Un alt exemplu ar fi edificator în acest sens. Să ne 
imaginăm un plan de testare a unui proiectil, pe care îl lansăm spre un corp ceresc aflat la 
mare distanţă şi lipsit de viaţă şi care, prin impact, va fi distrus. În sine, acest lucru ar 

fi rău? Conform eticii care atribuie „drepturi” rocilor, aşa ar fi. Ținând cont de toate 
celelalte, s-ar putea să nu fie rău, însă din perspectiva eticii amintite este nevoie de 
argumente. Ca şi în cazul eticii centrate pe viaţă, argumentatia poate fi conturată într-o 
varietate de feluri : ar putea admite existenţa unor diferite grade de semnificaţie morală 
atribuind, prin comparaţie, una minimă obiectelor, ar putea reflecta un egalitarism 
biologic, excluzând ipoteza unor grade de semnificaţie morală, sau s-ar putea afla undeva 
la mijloc. 


5) Holismul ecologic 


Am menţionat anterior că orice etică de natură să ne orienteze atitudinea faţă de mediu 
poate fi considerată, la modul cel mai general, o etică ecologică. Sintagma „etică 
ecologică” poate avea uneori acceptiuni mai restrânse. Uneori, ea este utilizată pentru a 
indica o etică ce acordă semnificaţie morală altor indivizi decât fiinţelor umane, constituind 
astfel o bază solidă pentru revendicările morale ale ecologiştilor. Din această perspectivă, 
etica centrată pe viaţă este o etică ecologică ; etica centrată pe animal este şi ea o etică 
ecologică, dar într-o manieră mai putin evidentă. Totuşi, sintagma este atribuită unei 
etici specifice, şi anume holismul ecologic, probabil datorită faptului că doar o etică de 
acest tip acordă o protecţie morală corespunzătoare mediului înconjurător (vezi Callicott, 
1979). Holismul ecologic consideră ca fiind semnificative din punct de vedere moral 
două categorii: biosfera ca întreg şi ecosistemele complexe care o compun. Animalele 
luate individual, inclusiv fiinţele umane, plantele, rocile, moleculele etc., care constituie 
sisteme complexe, nu sunt considerate semnificative din punct de vedere moral. Valoarea 
lor constă doar în contribuţia adusă la conservarea întregului căruia îi aparţin. De ce să 
ne preocupe faptul că o specie este pe cale de dispariţie ? Poate nu din cauza implicatiilor 
pentru membrii speciei respective şi nici chiar pentru specie ca întreg, ci din cauza 
faptului că dispariţia acelei specii contravine scopului de conservare a biosferei sau a 
ecosistemelor. Este discutabil dacă holismul ecologic ar trebui sau nu să difere din punct 
de vedere structural de celelalte perspective etice. Acestea au avut ca elemente centrale 
indivizi, iar termenul „holism” pare a avea o altă orientare. Totuşi, biosfera şi ecosistemele 
pot fi considerate „indivizi”, dar indivizi extrem de complecşi. În cazul acesta, din 
perspectiva holismului, indivizii consideraţi până în prezent ca având semnificaţie morală 
sunt de fapt lipsiţi de aşa ceva. Trebuie subliniată ideea că, deşi principiile holismului 
ecologic diferă faţă de cele ale celorlalte perspective etice, nu rezultă implicit că această 
etică este diferită de toate celelalte şi din punctul de vedere al implicatiilor politicilor 
adoptate. Etica centrată pe viaţă şi cea a „totalităţii” promovează politici de mediu 
similare, rezultate din natura mecanismelor de conservare a ecosistemelor şi a biosferei. 
De asemenea, holismul ecologic poate fi asociat oricărei perspective etice descrise 
anterior. De exemplu, asocierea cu etica centrată pe animal ar presupune atât luarea în 
considerare a intereselor animalelor, cât şi conservarea biosferei. În cazul unei eventuale 
contradicții, de exemplu, un caz particular în care salvarea unor animale este posibilă 
doar prin simplificarea unui ecosistem, este necesară găsirea unui compromis sau a unei 
soluţii de compensare. 

Este uşor de evaluat in ce constă atractivitatea afirmatiei potrivit căreia fiinţele umane 
sunt semnificative din punct de vedere moral. În mod evident, ele sunt semnificative 
datorită faptului că au anumite interese care pot fi lezate sau promovate. Aceste interese se 
bazează pe capacităţile umane : capacitatea de a simţi durere sau plăcere, de a face o 
alegere raţională sau de acţiona liber. Într-un mod mai puţin evident, fiinţele umane sunt 
semnificative prin caracteristicile pe care le posedă şi care nu dau naştere unor interese 
sau unor situaţii care implică o anumită miză. De exemplu, se poate argumenta că oricine 
are proprietatea de a fi o fiinţă vie complexă este în mod implicit semnificativ ; altfel 
spus, există o rațiune morală de a conserva acea fiinţă vie doar pe baza valorii ei, 
independent de utilitatea pe care ea ar putea-o avea. 

Atracția exercitată de etica centrată pe om ne împinge spre etica centrată pe animal şi 
poate chiar dincolo de aceasta. (Argumentul este dezvoltat de către Lori Gruen în 
capitolul 30, „Animalele”.) Consecventa şi evitarea unor distincţii morale arbitrare 
sprijină trecerea de la o etică centrată pe om la una centrată pe animal. De asemenea, 
analizând animalele, descoperim noi motive pentru atribuirea semnificației morale: de 
exemplu, animalele pot dispune de proprietăţi estetice cum ar fi frumuseţea, lucru care le-ar 
putea conferi valoare morală. Şi acesta este un caz în care ele se bucură de valoare 
morală, nu datorită faptului că ar avea interese, ci deoarece posedă anumite proprietăţi 
care le dau o valoare intrinsecă. 

Argumentele aduse în sprijinul eticii centrate pe animal se aplică oare şi în cazul eticii 
centrate pe viata? Dacă plantele şi ecosistemul sau biosfera sunt considerate ca având 
interese, precum interesul pentru o existenţă îndelungată, poate că într-adevăr este aşa. 
Conceptul de interes este explicat, în general, pornind de la o fiinţă care posedă un bine 
în sine, ce poate fi lezat sau promovat. Plantele se pot încadra în această categorie. De 
exemplu, binele unui copac este promovat prin furnizarea unor substanţe nutritive menite 
să-i permită o înflorire continuă şi este lezat prin privarea de aceste substanţe. Binele 
unei plante este determinat de genul de fiinţă vie pe care îl reprezintă, de tipul de 
organizare biologică pe care îl are şi de rolul avut ca parte a unui întreg. Plantele posedă 
un bine în acest sens, dar acesta nu constituie un argument destul de solid pentru a 
susţine ideea potrivit căreia ele au şi interese, în vreun sens relevant din punct de vedere 
moral. Plantele nu au un punct de vedere prin intermediul căruia să poată experimenta 
viaţa. Copacul nu simte că se veştejeşte şi moare din lipsă de apă, dar cangurul poate 
simţi astfel de stări. Deşi plantele au un scop natural, ele nu manifestă nici o atitudine 
în ceea ce priveşte acest scop, iar etapele care trebuie parcurse în atingerea lui nu sunt 
conştientizate şi simţite. Argumente similare pot fi aduse şi în cazul biosferei şi al 
ecosistemelor. Conform anumitor opinii, aceasta este diferenţa care împiedică tranziţia, 
oferind o limitare obiectivă între etica centrată pe animal, respectiv pe viaţă. 

Chiar dacă este respinsă ideea că plantele ar avea interese, nu rezultă de aici implicit 
că ele nu au semnificaţie morală. În sprijinul acestei idei au fost aduse argumente, altele 
decât cele referitoare la interese. Respectivele argumente făceau refererire la proprietatea 
de a fi o fiinţă complexă şi la cea estetică. Plantele pot avea aceste proprietăţi, iar dacă 

animalele care au şi ele proprietăţile în cauză dobândesc valoare morală, principiul este 
aplicabil şi în cazul plantelor. Esentialá în apărarea eticii centrate pe viata este stabilirea 
faptului că proprietăţile care stau la baza argumentului au valoare intrinsecă. 

Ce argumente pot fi invocate în apărarea unei etici centrate pe viaţă care se tinde spre 
o etică a ,,totalitatii” ? Proprietatea de a fi o fiinţă complexă nu se regăseşte în cazul rocilor, 
dar o trăsătură conexă, aceea de sistem complex, se regăseşte în cazul grupurilor de 
obiecte între care există anumite relaţii. Dacă valoarea morală este dată de complexitatea 
organizaţională în sine, rezultă că anumite lucruri fără viaţă vor avea valoare morală : 
corpurile cereşti care formează sistemul solar, texturile de eroziune de pe o stâncă sau un 
fulg de nea. Relevanta acestei idei în cazul parcului Kakadu depinde, printre altele, de 
stabilirea faptului că ecosistemele sunt sau nu considerate drept lucruri vii. Dacă nu sunt 
considerate astfel, atunci ele sunt obiecte complexe şi deci, conform principiului anterior, 
au semnificaţie morală. Acest raţionament ar putea constitui un fundament etic de combatere 
a exploatărilor miniere. Sau, am mai putea considera că un alt motiv pentru care li se 
atribuie semnificaţie morală fiinţelor vii este frumuseţea. În unele cazuri, frumuseţea 
tine de anumite trăsături generale, externe, cum este cazul tigrilor, balenelor, orhideelor 
sau proteelor. Mai mult, frumuseţea poate fi dată de anumite detalii specifice funcţionării 
biologice a lucrurilor. Lucruri cu sau fără viaţă precum rocile, dunele, sateliții lipsiţi de 
viaţă sau aisbergurile au valoare estetică ; dacă aceasta reprezintă un criteriu de atribuire 
a valorii morale fiinţelor vii, atunci cel puţin anumite lucruri fără viaţă au semnificaţie 
morală. Ideea că frumuseţea ar constitui un criteriu de acordare a semnificației morale 
este contestabilă, dar susţinută de unii (spre exemplu, Rolston, 1988). Opozantii susţin 
că ea este dată de modul în care frumuseţea este apreciată, mai degrabă decât de 
frumuseţea în sine. 

În consecinţă, o modalitate de trecere de la un tip de etică la altul este aceea de a 
identifica un criteriu decisiv de semnificaţie morală în etica respectivă şi de a demonstra 
că aplicarea strictă a acestuia potenteazá trecerea spre un alt tip de etică. O altă modalitate 
este aceea de a evidentia existenţa unor noi trăsături morale pe care perspectivele etice 
mai restrictive le ignoră pe nedrept. O asemenea trăsătură poate fi proprietatea de a fi un 
obiect natural, şi anume, un obiect care nu este rezultat al tehnologiei umane sau al 
culturii. Rocile sunt obiecte naturale şi, conform acestei logici, distrugerea lor ar fi 
condamnabilă. Există şi alte proprietăţi care pot fi supuse analizei, cum ar fi existenţa unei 
diversitati de parti, integrarea funcţională a părților, existenţa unui echilibru şi a unui sistem 
autoreglabil. Dacă sunt considerate drept determinanti ai semnificației morale, atunci 
aceste ultime proprietăţi ne orientează fie spre holismul ecologic, fie spre o etică mixtă, 
dat fiind că ele constituie chintesenta ecosistemelor şi a biosferei. Acceptarea lor ca 
determinanti ai semnificației morale construiesc, alături de principiile derivate din 
perspectivele etice analizate anterior, o bază de combatere a politicilor care duc la dezechilibre 
ale ecosistemelor. 

Cum se poate stabili dacă posibilii factori determinanti ai semnificației morale sunt 
într-adevăr astfel de factori? Să analizăm caracterul natural şi existenţa diversităţii 
părţilor şi să ne închipuim că punerea în funcţiune a unei mine presupune distrugerea 
unui număr de copaci de pe o suprafaţă stâncoasă şi chiar a suprafeţei în sine. Ecologiştii 

se opun, afirmând că această acţiune cauzează o pierdere de valoare, care nu poate fi 
compensată. Compania minieră se angajează cá va reface suprafaţa din părţi sintetice şi 
va înlocui copacii cu unii artificiali. Această porţiune de mediu artificial nu va putea fi 
diferențiată de cea iniţială decât prin analiză de laborator. Îşi va păstra aceleaşi proprietăţi 
estetice, animalele nu vor fi afectate şi, în consecinţă, echilibrul ecosistemului nu va fi 
afectat. Această soluţie nu poate fi contestată din punct de vedere ecologic de etica centrată 
pe om sau pe animal. În schimb, ea poate fi contestată de etica centrată pe viaţă cu 
argumentul că vor fi ucise fiinţe vii, şi anume copacii. Totuşi, acest argument pare a nu 
fi singura problemă morală legată de propunerea companiei miniere. Nu este îndoielnică 
din punct de vedere moral substituirea naturalului cu artificialul ? Sá ne închipuim un caz 
asemănător în care o suprafaţă stâncoasă este înlăturată şi înlocuită mai apoi cu rocă 
sintetică. Această acţiune nu poate fi contestată moral, nici chiar de etica centrată pe 
viaţă. În opinia unora, chiar şi în cazul din urmă, acţiunea companiei miniere atrage 
după sine un minus moral. Dacă se continuă pe această idee, se poate construi o bază 
pentru o variantă a eticii universale în sfera căreia sunt incluse toate obiectele naturale. 
(Vezi Elliot în VanDeVeer şi Pierce, 1986, pp. 142-150.) Sursa ideii că tot ceea ce ţine 
de natural constituie un criteriu al semnificației morale, în cazul in care o astfel de idee 
există, este greu de identificat. Este posibil ca suprafaţa artificială să fie considerată 
suspectă, pentru că nu putem ignora faptul că diferenţa va putea fi identificată sau că 
interesele animalelor şi echilibrul ecosistemului vor fi afectate. În cazul în care acestea 
sunt bazele ideii noastre, argumentul că tot ceea ce ţine de mediul natural constituie un 
criteriu al semnificației morale este lipsit de fundament. Mai există o posibilitate care nu 
trebuie trecută cu vederea. Caracterul natural ar putea fi un determinant conditional, şi 
anume, el ar mai putea presupune prezenţa unei alte proprietăţi : complexitatea. Prin urmare, 
nu obiectele naturale sunt valoroase din punct de vedere moral, ci numai acelea care sunt 
în acelaşi timp şi complexe. 

Să analizăm cazul existenţei unei diversitati de parti. Putem considera că această 
proprietate este un criteriu de atribuire a semnificației morale? În acest caz, putem 
compara o zonă acoperită de pădure ecuatorială cu o zonă asemănătoare defrişată şi 
cultivată. Care dintre aceste zone este mai valoroasă in sine? Încă o dată, trebuie să 
lăsăm la o parte anumite idei, cum ar fi aceea că defrişarea pădurilor ecuatoriale este 
contrară intereselor umane pe termen lung, că fauna ar avea de suferit în urma acestei 
defrişări sau că populaţiile băştinaşe ar fi dezrădăcinate. Lăsând toate acestea la o parte, 
opinia unanimă ar fi că pădurea ecuatorială este mai valoroasă. Să presupunem în 
continuare că doar una dintre aceste zone ar putea fi salvată de la distrugere masivă. 
Majoritatea ar afirma că pădurea ecuatorială ar trebui salvată. Mai mult decât atât, un 
motiv care ar putea fi invocat este că pădurea ecuatorială cuprinde o mai mare diversitate, 
este constituită într-o manieră mai complexă şi mai bogată. Mai există şi alte motive care 
ar putea fi invocate, precum valoarea estetică a pădurii ecuatoriale comparativ cu cea a 
zonei cultivate. De altfel, competenţa noastră de a atribui pădurii ecuatoriale proprietăţi 
estetice, cum ar fi frumuseţea, depinde dacă o privim sau nu ca pe un sistem ecologic : 
cunoscând modul în care părţile funcţionează în armonie pentru a menţine întregul, acest 
lucru justifică acordarea atributului de frumuseţe. Folosite pentru a evita spolierea 

mediului, argumentele menţionate anterior constituie fundamentul unei etici ecologice care 
depăşeşte atât etica centrată pe om, cât şi pe cea centrată pe animal sau chiar pe viaţă. 

Chiar dacă acceptăm ecosistemele din Kakadu ca fiind semnificative din punct de 
vedere moral, cum am putea să le apreciem în raport cu interesele umane sau cu cele de 
altă natură ? Un prim pas este acela de a găsi soluţii alternative de satisfacere a intereselor 
umane. De cele mai multe ori, acestea într-adevăr există. Mai mult, modificarea ecosistemelor 
contravine în general intereselor umane pe termen lung. Uneori, există adevărate conflicte, 
în cadrul cărora criterii morale diferite indică direcţii opuse. Asemenea cazuri necesită 
precizarea atentă a criteriilor morale relevante, evaluarea importanţei fiecăruia, precum 
şi luarea unor decizii în cunoştinţă de cauză. Nu există un criteriu absolut de urmat în 
luarea acestor decizii. Nu se poate afirma că interesele umane ar trebui să primeze 
întotdeauna sau că păstrarea echilibrului ecosistemelor este mai importantă decât orice 
interes uman. Totusi, există cazuri în care politica ce trebuie să fie abordată este suficient 
de evidentă. 

Eutanasia 


Helga Kuhse 


i. Introducere 


Cuvântul „eutanasie” s-a format având la origine două cuvinte din limba greacă — eu şi 
thanatos — semnificând, ad literam, „o moarte buna”. În zilele noastre, „eutanasia” este 
percepută ca fiind acţiunea de a provoca o moarte bună - „moartea din compasiune”, in 
care o persoană A pune capăt zilelor unei persoane B. Această semnificaţie a termenului 
evidenţiază două aspecte importante ale acţiunii de eutanasiere. În primul rând, eutanasia 
presupune luarea în mod intenţionat a vieţii unei persoane ; iar în al doilea rând, faptul 
că se pune capăt acelei vieţi cu scopul de a curma suferinţele persoanei respective — de 
obicei, deoarece aceasta suferă de o boală incurabilă sau aflată într-o fază terminală. 
Aceste aspecte disting eutanasia de alte forme de a lua viaţa unei persoane. 

Toate societăţile cunoscute nouă se subordonează unuia sau mai multor principii care 
interzic curmarea vieţii. Cu toate acestea, există diferenţe considerabile între tradiţiile 
culturale legate de situaţiile în care curmarea vieţii unei persoane este condamnabilă. 
Dacă ne întoarcem la originile tradiţiei noastre occidentale, observăm că în perioada 
greacă şi romană, practici precum infanticidul, suicidul şi eutanasia se bucurau de o 
largă acceptare. Majoritatea istoricilor care au studiat morala occidentală sunt de acord 
în ceea ce priveşte faptul că iudaismul şi apariţia creştinismului au avut o contribuţie 
majoră la concepţia general acceptată potrivit căreia viaţa umană este sacră şi nu poate 
fi curmată în mod intenţionat. Conform acestor tradiţii, a lua viaţa unei fiinţe umane 
inocente înseamnă a uzurpa dreptul lui Dumnezeu de a dărui şi de a lua viaţa. Unii 
scriitori creştini au perceput-o şi ca pe o violare a ordinii naturale. Această perspectivă 
asupra caracterului inviolabil al vieţii umane inocente a rămas practic de necombătut 
până în secolul al XVI-lea, când sir Thomas More a publicat Utopia. În cartea sa, More 
vede eutanasia ca pe o soluţie pentru bolnavii incurabili, reprezentând una dintre cele 
mai importante instituţii ale unei comunităţi ideale. În secolele următoare, filosofii 
britanici (în special, David Hume, Jeremy Bentham şi John Stuart Mill) au combătut baza 
religioasă a moralei şi interzicerea absolută a suicidului, a eutanasiei şi a infanticidului. 
Pe de altă parte, marele filosof german al secolului al XVIII-lea, Immanuel Kant, 

considera că adevărurile morale se bazau mai degrabă pe rațiune decât pe religie, cu 
toate că „omul nu are puterea de a dispune de viaţa sa” (Kant, 1986, p. 148). 

Compasiunea pentru o persoană care suferă de o boală incurabilă şi, în cazul 
eutanasiei voluntare, respectul pentru autonomie au reprezentat argumentele principale 
ale celor care au susţinut aspectul moral al eutanasiei. În prezent, există o vastă susţinere 
a anumitor forme de eutanasie, iar mulţi dintre filosofii contemporani au afirmat că 
eutanasia poate fi apărată din punctul de vedere al moralei. Opoziția oficială a religiei 
(de exemplu, cea a Bisericii Romano-Catolice) rămâne oricum neschimbată, iar eutanasia 
activă este în continuare considerată o crimă în toate ţările, cu excepţia Olandei. În cazul 
acestei ţări, începând cu anul 1973, pe baza unei serii de cazuri juridice s-au stabilit 
condiţiile în care doar medicii pot practica eutanasia: decizia de a muri trebuie să fie 
voluntară şi să aparţină unui pacient informat ; trebuie să existe o boală fizică sau psihică 
pe care bolnavul să o considere insuportabilă ; să nu existe altă modalitate (pentru 
pacient) de a îmbunătăţi situaţia ; doctorul trebuie să se consulte cu un alt specialist în 
domeniu. 

Înainte de a analiza în profunzime argumentele pro şi contra eutanasiei, este necesar 
să se facă o serie de distincţii. Eutanasia poate avea trei forme: voluntară, nevoluntară şi 
involuntară. 


ii. Eutanasia voluntară, nevoluntară şi involuntară 


Următorul exemplu este un caz de eutanasie voluntară : 


Mary F. suferea de o boală care se agrava în ritm rapid. Ea ajunsese în faza în care era aproape 
în totalitate paralizată şi, periodic, avea nevoie un tub respirator pentru a o menţine în viaţă. 
Suferea foarte mult. Stiind cá nu mai exista nici o speranţă şi că lucrurile se vor inráutáti, Mary 
F. îşi dorea să moară. I-a cerut medicului său să îi administreze o injecție letală care să ii curme 
viata. După ce s-a consultat cu familia sa şi cu membrii echipei de medici care o ingrijeau, 
doctorul H i-a administrat injectia solicitată, iar Mary F. a decedat. 


Cazul lui Mary F. este un caz evident de eutanasie voluntară ; adică acţiunea de 
eutanasiere a fost săvârşită de către A la cererea lui B. Există o legătură strânsă între 
eutanasia voluntară şi sinuciderea asistată, caz în care o persoană o asistă pe alta când 
aceasta din urmă îşi ia viata — de exemplu, când A obţine medicamentele care îi vor 
permite lui B să se sinucidă. 

Eutanasia poate fi voluntară chiar şi în cazul în care persoana nu mai este capabilă să 
îşi exprime dorinţa de a muri în mometul în care i se curmă viaţa. Se poate considera că 
o persoană şi-ar dori să moară dacă s-ar afla într-o situaţie în care, aflată într-o stare de 
suferinţă şi de boală incurabilă, în urma unui accident care i-a afectat în mod definitiv 
facultăţile mintale, nu ar mai putea decide între viaţă şi moarte. Dacă, încă din momentele 
de luciditate, persoana respectivă şi-a exprimat dorinţa de a muri dacă ar ajunge într-una din 
situaţiile de mai sus, atunci se consideră că persoana care îi curmă viaţa în circumstanţele 
corespunzătoare acţionează la cererea acesteia şi realizează un act de eutanasie voluntară. 

Eutanasia este nevoluntară in cazul in care persoana a cărei viaţă este curmată nu 
poate alege între viaţă şi moarte in mod independent - de exemplu, pentru că suferă de 
o boală incurabilă sau este vorba despre un nou-născut handicapat, sau din cauza unei 
boli sau a unui accident care au transformat o persoană aptă într-o persoană incapabilă 
definitiv, fără ca acea persoană să fi precizat anterior dacă ar accepta eutanasia în 
anumite condiţii. 

Eutanasia este involuntară în cazul în care este aplicată unei persoane care ar fi putut 
să îşi dea sau nu consimţământul, dar nu l-a dat - fie pentru cá nu i s-a cerut, fie pentru 
că i s-a cerut, dar nu şi l-a dat, dorindu-și să trăiască. Deşi cazurile clare de eutanasie 
involuntară sunt relativ rare (de exemplu, când A o impuscá pe B fără ca B să îşi fi dat 
consimţământul de a fi salvată din mâinile unui tortionar sadic), s-a afirmat că unele 
practici medicale acceptate (cum ar fi administrarea dozelor din ce în ce mai mari de 
calmante care duc la moartea pacientului sau neaprobarea opririi tratamentului care 
menţine pacientul în viaţă) pot să conducă la eutanasie involuntară. 


iii. Eutanasia activă şi cea pasivă 
Până acum, am definit „eutanasia” într-un sens mai flexibil ca „moarte din compasiune”, 
adică A provoacă moartea lui B, de dragul acestuia. Totuşi, există două modalităţi prin 
care A poate realiza acest lucru : A poate să îl omoare pe B administrându-i, de exemplu, 
o injecție letală ; sau A îl poate lăsa pe B să moară prin încetarea tratamentului care îl 
menținea în viaţă. Cazurile care se încadrează in prima categorie sunt numite cazuri de 

eutanasie „activă” sau „pozitivă”, în timp ce acelea care sunt incluse in cea de-a doua 
categorie sunt considerate cazuri de eutanasie „pasivă” sau „negativă”. Toate cele trei 
forme de eutanasie enumerate anterior - voluntară, nevoluntará şi involuntară - pot să fie 
ori pasive, ori active. 

Dacă modificăm câteva aspecte ale cazului lui Mary F., acesta devine unul de 


eutanasie pasivă, voluntară : 


Mary F. suferea de o boală care se agrava în ritm rapid. Ea ajunsese în faza în care era aproape 
în totalitate paralizată şi, periodic, avea nevoie de un tub respirator pentru a o menţine în viaţă. 
Suferea foarte mult. Stiind cá nu mai exista nici o speranţă şi că lucrurile se vor inráutáti, Mary 
F. îşi dorea să moară. I-a cerut medicului său să nu mai fie conectată la tubul respirator data 
următoare când va avea nevoie de acesta. Medicul a fost de acord cu dorinţa lui Mary, a instruit 
personalul medical care se ocupa de ea, iar Mary a murit opt ore mai târziu din cauza unei 
insuficiente respiratorii. 


Potrivit unei concepţii destul de des întâlnite, atât omisiunile, cât şi acţiunile pot 
constitui eutanasie. Biserica Romano-Catolică, în cadrul Declarației asupra eutanasiei, 
defineşte, de exemplu, eutanasia ca fiind „o acţiune sau omisiune care prin ea însăşi sau 
cu intenţie cauzează moartea” (1980, p. 6). Această afirmaţie a generat apariţia unor 
dezacorduri filosofice cu privire la care acţiuni sau omisiuni conduc la eutanasie. Astfel, 
uneori se neagă faptul că un medic a practicat eutanasia (nevoluntară pasivă) în momentul 

în care s-a abținut de la a resuscita un nou-născut care suferă de un handicap extrem de 
sever sau când un medic se implică în eutanasiere prin administrarea unor doze din ce în 
ce mai mari de calmante, despre care el ştie că vor provoca moartea pacientului. Alţi 
autori susţin că, de fiecare dată când un agent se angajează în mod intenţionat şi în 
cunoştinţă de cauză în realizarea unei fapte sau a unei omisiuni care va duce la moartea 
pacientului, acesta a realizat eutanasie activă sau pasivă. 

În ciuda marii diversităţi de opinii formulate pe marginea acestui subiect, dezbaterile 
pe tema eutanasiei s-au concentrat, de cele mai multe ori, pe o serie de aspecte: 


1) Există vreo diferenţă din punct de vedere moral între o moarte provocată activ (sau 
pozitiv) si una generată de faptul că tratamentul care menținea bolnavul in viata a fost 
întrerupt? 

2) Toate mijloacele disponibile de menţinere în viata trebuie utilizate, sau există anumite 
mijloace „extraordinare” sau „nepotrivite” care nu trebuie utilizate ? 

3) Există vreo diferenţă din punct de vedere moral între faptul că moartea pacientului a 
fost intenţionată sau că a survenit ca o consecinţă evidentă a acţiunii sau a omisiunii 
agentului ? 


In cele ce urmează va fi prezentat un scurt rezumat al acestor dezbateri. 


iv. Acţiuni şi omisiuni/a omori şi a lăsa să moară 


A împuşca pe cineva reprezintă o acţiune : a nu reuşi să ajuţi victima unor împuşcături 
este o omisiune. Dacă A îl împuşcă pe B, iar B moare, înseamnă că A l-a omorât pe B. 
Dacă C nu face nimic pentru a salva viata lui B, înseamnă cá C l-a lăsat pe B să moară. 
Cu toate acestea, nu orice acţiuni sau omisiuni care duc la moartea unei persoane sunt 
relevante pentru dezbaterea cu privire la eutanasie. Aceasta se axează pe fapte sau 
omisiuni intenționate — adică, se referă doar la morti provocate in mod intenţionat şi în 
cunoştinţă de cauză, într-o situaţie în care agentul ar fi putut proceda altfel — adică, în 
situaţia in care A s-ar fi abținut să îl omoare pe B, iar C i-ar fi salvat viata. 

Există o serie de aspecte problematice în ceea ce priveşte diferenţierea dintre a omori 
şi a lăsa pe cineva să moară sau dintre eutanasia activă şi cea pasivă. În cazul în care 
distincţia dintre a omori şi a lăsa pe cineva să moară s-ar baza doar pe diferenţele dintre 
acţiuni şi omisiuni, atunci agentul care, spre exemplu, opreşte aparatul care îl menţine în 
viata pe B, îl omoară pe B, iar agentul care se abtine de a-l conecta încă de la început 
pe C la acelaşi aparat, îl lasă pe acesta din urmă să moară. Această modalitate de a 
diferenţia cele două metode i-a determinat pe mulţi autori să o numească neplauzibilă şi 
să încerce să o orienteze în alte direcţii. O posibilă sugestie ar fi să percepem acţiunea 
de a omori ca pe o succesiune de evenimente care duc la moarte, iar pe cea legată de a 
lăsa pe cineva să moară ca abţinere de a interveni într-o succesiune de evenimente care 
duc la moarte. Conform acestei scheme, administrarea unei injecții letale ar reprezenta 
un caz de omor; în timp ce a nu conecta un pacient la un aparat respirator sau a-l 

deconecta de la acesta, ar fi o situatie care apartine celei de-a doua categorii. In primul 
caz, pacientul moare din cauza unor evenimente declansate de agent, in cel de-al doilea, 
deoarece agentul nu intervine în cursul evenimentelor (de exemplu, o boală letală) deja 
declanşate, dar, de data aceasta, nu de către agent. 

Este oare această distincţie dintre a omori şi a lăsa pe cineva să moară, sau dintre 
eutanasia activă şi cea pasivă, relevantă din punct de vedere moral? Este mai rău să 
omori pe cineva sau să îl laşi să moară? Diferite argumente au fost formulate pentru a 
demonstra acestea. Unul dintre cele mai plauzibile este faptul că un agent care omoară 
provoacă moartea, în timp ce un agent care lasă pe cineva să moară permite naturii să îşi 
urmeze cursul firesc. S-a afirmat că această distincţie între „a acţiona” şi „a lăsa să 
acţioneze” este importantă din punct de vedere moral atât timp cât limitează obligaţiile 
şi responsabilitatile agentului de a salva vieţi. Deşi faptul de a se abtine de la a omori un 
om necesită un efort minim, Situaţia este mult mai dificilă când este vorba despre 
salvarea vieţii cuiva. Dacă am pune în balanţă cele două metode, atunci am fi la fel de 
responsabili pentru moartea celor pe care nu reuşim să îi salvăm şi pentru cea a celor pe 
care îi omorâm - iar a nu reuşi să îi ajutăm pe africanii înfometați ar fi echivalent cu a 
le trimite mâncare otrăvită (vezi Foot, 1980, pp. 161-162). Acesta ar fi un lucru absurd, 
susţine argumentul : suntem mult mai responsabili pentru moartea celor pe care îi 
omorâm decât pentru cea a celor pe care nu reuşim să îi salvăm. În consecinţă, a omori 
o persoană este mult mai grav decât a o lăsa să moară. 

Dar, cu toate că uneori se poate observa o distincţie din punct de vedere moral între 
a omori şi a lăsa pe cineva să moară, acest lucru nu înseamnă că o asemenea diferenţă 
poate fi valabilă întotdeauna. Uneori, suntem la fel de responsabili atât pentru omisiunile 
noastre, cât şi pentru faptele noastre. Un părinte care nu îşi hrăneşte copilul sau un medic 
care refuză să dea insulină unui diabetic care este sănătos în rest, nu va fi absolvit de 
responsabilitate morală doar prin justificarea că persoana aflată în grija sa a murit din 
cauza omisiunilor sale. 

Mai mult, când argumentul cu privire la importanţa distinctiei dintre a omori şi a lăsa 
pe cineva să moară este adus în discuţie în dezbaterile legate de eutanasie, trebuie avut 
în vedere un element suplimentar. A omori pe cineva sau a-l lăsa să moară în mod 
deliberat este considerat în general un lucru negativ deoarece persoanei respective i se ia 
viaţa. În situaţii obişnuite, oamenii îşi preţuiesc viaţa, şi este în interesul lor să şi-o 
continue. Situaţia se schimbă în mometul în care intervin problemele legate de eutanasie. 
În cazuri de eutanasie, moartea - si nu continuarea vieţii — este în interesul persoanei 
respective. Acest lucru înseamnă că un agent care omoară sau unul care lasă pe cineva să 
moară, nu dăunează vieţii acelei persoane, ci îi aduce foloase. Această concluzie i-a 
determinat pe autorii din domeniu să propună următoarele : dacă, într-adevăr, suntem 
mult mai responsabili pentru acţiunile noastre decât pentru omisiunile noastre, atunci A, 
care îl omoară pe C în contextul eutanasiei, va fi mult mai moral decât B care îl lasă pe 
C să moară - deoarece A îl ajută pe C, în timp ce B doar permite ca anumite foloase să 
îi parvină lui C. 

Tehnologiile medicale avansate permit medicilor să menţină în viaţă mulţi pacienţi care, 
în urmă cu un deceniu sau două, ar fi murit pentru că nu existau metode de a amâna 
moartea. Acestă realitate aduce în prim-plan o întrebare mai veche : sunt medicii obligaţi 
să facă întotdeauna tot ceea ce este cu putinţă pentru a salva viata unui pacient? Trebuie 
să facă eforturi „eroice” pentru a mai adăuga câteva săptămâni, zile sau ore la viaţa unui 
pacient bolnav de cancer în fază terminală ? Trebuie întotdeauna începute tratamente 
pentru copiii care s-au născut atât de bolnavi încât scurta lor viaţă va fi marcată doar de 
o suferinţă continuă ? 

Majoritatea autorilor din domeniu sunt de acord cu privire la faptul că există situaţii 
în care tratamentul de menţinere în viaţă ar trebui întrerupt, iar pacientul lăsat să moară. 
Această opinie este susţinută chiar şi de către cei care condamnă eutanasia sau încetarea 
intenţionată a vieţii. Ea determină nevoia impetuoasă de a stabili criteriile care fac 
diferenţa între omisiunile permise şi cele interzise în ceea ce priveşte mijloacele de 
menţinere în viaţă a unui pacient. 

În mod tradiţional, această distincţie s-a realizat în termeni de mijloace de tratament 
obişnuite şi neobişnuite. Diferenţa dintre acestea este veche şi a fost utilizată de către 
Biserica Romano-Catolică pentru a face faţă problemei operaţiilor efectuate în perioada 
anterioară apariţiei antisepticelor şi anesteziei. Dacă pacientul refuza mijloacele obişnuite — 
cum ar fi mâncarea - acest refuz era considerat drept suicid sau încetare intenţionată a 
vieţii. Refuzul unor mijloace speciale (operaţii dureroase sau riscante), pe de altă parte, 
nu era inclus în aceeaşi categorie. 

În prezent, diferenţa dintre metodele de menţinere în viaţă a pacientului care sunt 
considerate obişnuite şi obligatorii şi cele care nu sunt este exprimată în termeni de 
metode de tratament „potrivite” şi „nepotrivite”. O metodă este „potrivită” dacă oferă o 
speranţă rezonabilă de utilitate pacientului, iar „nepotrivită” în cazul în care nu îndeplineşte 
această condiţie (vezi Sacred Congregation for the Doctrine of the Faith! , 1980, pp. 9,10). 

Perceputa in acest sens, distinctia dintre metodele potrivite si cele nepotrivite este in 
mod evident relevanta din punct de vedere moral. Bineinteles, aceasta nu este o distinctie 
intre diferite metode de tratament, considerate doar simple metode de tratament. Mai 
degrabă, este o distincţie între rezultatele potrivite şi nepotrivite pe care pacienţii le pot 
obţine în urma efectuării unui tratament. Acelaşi tratament poate să fie potrivit sau 
nepotrivit în funcţie de condiţia medicală a pacientului şi de calitatea şi cantitatea de 
viaţă pe care o poate câştiga în urma tratamentului. De exemplu, o operaţie dureroasă şi 
complexă poate fi „obişnuită” şi „potrivită” pentru un tânăr de 20 de ani, care este în 
rest sănătos, şi ar putea determina o prelungire considerabilă a vieţii sale; aceeaşi 
operaţie poate fi „neobişnuită” şi „nepotrivită” în cazul unui pacient în vârstă, care 
suferă şi de alte afecţiuni grave. Chiar şi un tratament simplu, cum ar fi unul cu 
antibiotice sau unul de fizioterapie, este uneori considerat neobişnuit şi facultativ (vezi 
Linacre Centre Working Party, 1982, pp. 46-48). 


1. Sfânta Congregatie pentru Doctrina Credinței (n.t.). 

Această perspectivă asupra metodelor obişnuite şi neobişnuite de tratament sugerează 
faptul că un agent care refuză să utilizeze metode neobişnuite de tratament se implică în 
eutanasia pasivă : de dragul lui B, A întrerupe un tratament care l-ar putea menţine în viata. 

Nu există o părere unanimă cum că încetarea unui tratament neobişnuit şi nepotrivit 
ar fi un caz de eutanasie pasivă. Deseori se afirmă faptul că „eutanasia” presupune 
încetarea deliberată şi intenţionată a vieţii. Administrarea unei injecții letale sau întreruperea 
unui tratament de menţinere în viaţă sunt exemple de încetare intenţionată a unei vieţi ; 
întreruperea tratamentelor neobişnuite şi lăsarea pacientului să moară nu sunt. În acest 
caz, întrebarea este următoarea : ce face medicul când îi întrerupe lui B tratamentul de 
menţinere în viaţă nepotrivit, prevăzând faptul că B va muri ? Şi cum poate acest mod de 
a provoca moartea pacientului să fie deosebit, în funcţie de intenţia agentului, faţă de 
întreruperea tratamentului obişnuit, pe de o parte, şi administrarea unei injecții letale, pe 
de altă parte ? 

Aceste întrebări ne aduc în faţa celei de-a treia teme importante pe care s-a axat 
dezbaterea despre eutanasie : distincţia dintre moartea intenţionată şi cea prevăzută. 


vi. A provoca moartea şi a prevedea producerea ei 


Dacă A îi administrează lui B o injecție letală pentru a-i curma suferinţa, înseamnă că A 
a provocat în mod intenţionat moartea lui B. Acest exemplu nu poate fi combătut. Dar 
este oare aceeaşi situaţie în cazul în care A încearcă să curme suferinţa lui B prin 
administrarea unor doze de medicamente din ce în ce mai mari („calmare piramidală”), 
ştiind că acest lucru va determina moartea lui B? Sau când A opreşte în mod deliberat 
aparatul respirator care îl menţine în viaţă pe B, ştiind că B va muri în urma acestui fapt? 
Cei care susţin că doar primul exemplu este un caz de eutanasie sau de încetare 
intenţionată a unei vieţi, iar celelalte două nu, au încercat să facă o diferenţă între aceste 
cazuri, în termeni de rezultate intenţionate în mod direct şi consecinţe prevăzute, dar 
neintentionate. Reflectând asupra administrării unor doze din ce in ce mai mari şi posibil 
letale de calmante, Declaraţia asupra eutanasiei a Vaticanului afirmă că această „calmare 
piramidală” este acceptabilă deoarece, în acest caz, „moartea nu este în nici un fel 
intenţionată sau dorită, cu toate că riscul său este luat în calcul” (1980, p. 9). Cu alte 
cuvinte, chiar dacă A prevede că B va muri în urma faptelor sale, moartea lui B este doar 
prevăzută şi nu intenţionată. Intenţia directă este de a calma durerea şi nu de a omori 
pacientul. 

Distincția dintre rezultate intenţionate şi consecinţe prevăzute, dar neintentionate este 
concretizată în Principiul Efectului Dublu! (PED). PED enumeră o serie de condiţii în 
care agentul poate să „îngăduie” sau să „permită” ca o anumită consecinţă (cum ar fi 
moartea unei persoane) să se întâmple, cu toate că acea consecinţă nu trebuie să fie 
intenţionată de către agent. Toma din Aquino, despre care se spune că ar fi formulat 


1. The Principle of Double Effect (PDE) (n.t.). 

PED, a aplicat distincţia dintre consecinţele direct intenţionate şi cele doar prevăzute 

asupra acţiunilor de auto-apărare. Dacă o persoană este atacată şi îşi ucide agresorul, 

intenţia sa este de a se apăra şi nu de a-l omori pe acesta (Summa Theologiae, Il, ii). 
S-au ridicat două întrebări cu privire la distincţia intentie/prevedere : 


- Se poate face întotdeauna o distincţie clară între consecinţele pe care un agent le are 
în intenţie în mod direct şi cele pe care doar le prevede? 

- Este această distincţie, în măsura în care poate fi făcută, relevantă din punct de vedere 
moral? 


Consideraţi primul aspect din perspectiva următorului exemplu citat extrem de 
frecvent: 


Un grup de exploratori erau blocaţi într-o peşteră, în a cărei intrare îngustă se blocase un 
membru mai gras al echipei. Nivelul apei este în continuă creştere. Dacă un alt membru al 
echipei ar dinamita zona din apropierea omului mai gras, am putea spune că el a intenţionat să 
îl omoare pe cel gras sau doar că a prevăzut-o ca pe o consecinţă a eliberării echipei, de a 
înlătura trupul omului gras din intrare sau de a-l face să explodeze ? 


Dacă cineva doreşte să afirme că moartea omului gras a fost în mod evident intenţionată, 
atunci cum se deosebeşte acest caz de cel în care un medic poate administra doze din ce 
în ce mai mari de calmante, fapt care va provoca moartea pacientului, fără să se 
considere că respectivul doctor a intenţionat moartea acestuia ? 

Apar probleme filosofice serioase în orice aplicare sistematică a distinctiei intentie/ 
previziune, iar literatura de specialitate este plină de critici şi respingeri ale argumentului. 
Nancy Davis discută o parte a acestei literaturi în contextul eticii deontologice (caz în 
care distincţia devine crucială) în capitolul 17, „Deontologia contemporană”. Presupunând 
că dificultăţile pot fi depăşite, apare următoarea întrebare : este această diferenţă dintre 
rezultatele direct intenţionate şi consecinţele prevăzute relevantă din punct de vedere 
moral? Contează, din punct de vedere moral, dacă un medic, în momentul în care 
administrează ceea ce el crede a fi un medicament letal, intenţionează să curme durerea 
pacientului sau intenţionează să îi provoace moartea ? 

De multe ori, se face o distincţie între bunătatea sau răutatea agenţilor: dovada 
bunatatii unui agent este lipsa dorinţei sale de a omori o altă persoană. Cu toate acestea, 
nu este clar dacă această diferenţă poate fi aplicată şi în cazurile de eutanasie. În toate 
aceste situaţii, A încearcă să aducă foloase lui B, acţionând ca un bun agent. Doar dacă 
presupunem că există o regulă care spune că „un agent bun nu trebuie niciodată să 
intentioneze moartea unui inocent” are sens să se facă distincţia între bunătatea şi 
răutatea agentului, dar atunci acestei reguli îi lipseşte logica. 

Distinctiile discutate mai sus reprezinta diferente care sunt resimtite in profunzime. Daca 
aceste diferente sunt relevante sau nu din punct de vedere moral, si daca da, din ce 
perspectivă, reprezintă o discuţie care continuă încă. 

Există totuşi un aspect al dezbaterii cu privire la eutanasie care nu a fost încă atins. 
Oamenii sunt în general de acord că s-ar putea să nu existe nici o diferenţă intrinsecă din 
punct de vedere moral între eutanasia activă şi cea pasivă, între metodele de tratament 
obişnuite şi cele neobişnuite, între moartea intenţionată şi ea prevăzută. Cu toate acestea, 
în anumite cazuri se consideră că diferenţele de acest gen reprezintă linii de demarcare 
importante în ceea ce priveşte politicile publice. Aceasta necesită trasarea unor limite, 
dintre care, universale sunt cele care ne protejează împotriva morţilor nejustificate. 
Chiar dacă aceste limite pot părea arbitrare şi neliniştitoare din punct de vedere filosofic, 
ele sunt necesare pentru a proteja membrii mai vulnerabili ai societăţii împotriva 
abuzurilor. Întrebarea este, bineînţeles, dacă acest mod de rationare are o bază consistentă : 
dacă societăţile care permit terminarea vieţii în anumite circumstanţe nu vor aluneca pe 
o pantă periculoasă care va duce de la practici justificate la unele nejustificate. 

În versiunea sa logică, argumentul pantei alunecoase nu este convingător. Nu există 
baze logice penru care motivele care justifică eutanasia - compasiunea şi respectul 
pentru autonomie - ar trebui să justifice in mod logic omorurile care nu sunt săvârşite 
nici din compasiune, nici din respect pentru autonomie. În versiune empirică, argumentul 
pantei alunecoase susţine că omorurile justificate vor duce, de fapt, la omoruri nejustificate. 
Există foarte puţine dovezi empirice care să dovedească această afirmaţie. Chiar dacă 
programul „eutanasiei” naziste este deseori citat ca un exemplu pentru ceea ce se poate 
întâmpla în momentul în care o societate consideră că unele vieţi nu merită să fie trăite, 
motivaţia din spatele acestor omoruri nu a fost nici compasiunea, nici respectul pentru 
autonomie ; au fost, mai degrabă, prejudicii rasiale şi credinţa că puritatea rasială a 
poporului (volk) impunea eliminarea anumitor indivizi şi grupuri. După cum am mai 
spus, în Olanda se desfăşoară în prezent un „experiment social” cu eutanasia activă 
voluntară. Până acum, nu avem nici o dovadă că acest fapt i-a împins pe olandezi pe o 
pantă alunecoasă. 

Avortul 


Mary Anne Warren 


i. Introducere 


Au femeile dreptul de a avorta sarcinile nedorite? Este statul indreptatit (sau, poate, 
moralmente obligat) să interzică avorturile intentionate? Ar trebui permise anumite 
avorturi, iar altele nu? Statutul legal al avortului decurge în mod direct din statutul său 
moral? Este necesar ca avorturile să fie legale, deşi uneori sau întotdeauna acestea sunt 
imorale ? 

Astfel de întrebări au suscitat dezbateri intense în ultimele două decenii. În mod 
interesant, în cea mai mare parte a lumii industrializate, avortul nu a constituit un delict 
până când o serie de legi antiavort nu au fost adoptate în cea de-a doua jumătate a 
secolului al XIX-lea. În acel moment, majoritatea susținătorilor interzicerii avortului 
subliniau pericolele medicale ale acestuia. De asemenea, s-a argumentat că fătul este o 
fiinţă umană de la concepţie, iar avortul este o formă de crimă. Acum, când tehnicile 
îmbunătăţite au făcut avorturile efectuate în mod corespunzător mai sigure decât naşterea 
în sine, argumentul medical şi-a pierdut forţa pe care a avut-o în trecut. În consecinţă, 
atenţia argumentelor celor care susţin interzicerea avorturilor s-a mutat de la siguranţa 
fizică a femeii la valoarea morală a vieţii fătului. 

Susţinătorii dreptului femeii de a alege avortul au răspuns argumentelor antiavort în 
mai multe moduri. Voi examina trei linii de argumentatie pentru punctul de vedere in 
favoarea alegerii: 1) Avorturile ar trebui permise pentru că interzicerea lor produce 
consecinţe profund nedorite ; 2) Femeile au dreptul moral de a alege avortul ; 3) Fătul 
nu este încă o persoană şi deci nu are un drept substanţial la viaţă. 


ii. Argumentele în favoarea avortului 


Dacă acţiunile trebuie evaluate din punct de vedere moral prin prisma repercusiunilor, 
atunci poate fi construit un argument puternic potrivit căruia interzicerea avortului este 

greşită. De-a lungul istoriei, femeile au plătit un preţ teribil pentru absenţa unor metode 
contraceptive şi de avort sigure şi legale. Fortate să nască multi copii, la intervale excesiv 
de scurte, ele erau adesea slăbite fizic şi mureau tinere - o soartă obişnuită în cazul 
majorităţii societăţilor dinaintea secolului XX şi al Lumii a Treia din prezent. Sarcinile 
involuntare sporesc sărăcia, rata mortalităţii infantile şi a copiilor şi supun resursele 
familiilor şi ale statelor la constrângeri severe. 

Metode de contraceptie îmbunătăţite au temperat aceste probleme. Dar nici o forma 
de contraceptie nu este sută la sută eficace. În plus, multe femei nu au acces la mijloace 
contraceptive, spre exemplu, pentru că nu şi le pot permite sau pentru că acestea nu sunt 
disponibile acolo unde trăiesc sau nu sunt disponibile minorilor fără acceptul părinţilor. 
În marea parte a lumii, munca plătită a devenit o necesitate economică pentru multe 
femei, fie ele căsătorite sau nu. Femeile care trebuie să muncească au o nevoie acută de 
a-şi controla fertilitatea. Fără acest control ele se găsesc în imposibilitatea de a obţine o 
educaţie necesară în orice situaţie mai puţin în cazul slujbelor marginale sau de a îmbina 
responsabilitatile de a avea copii şi cele ale muncii plătite. Acest lucru este adevărat atât 
în economiile socialiste, cât şi în cele capitaliste, deoarece în ambele sisteme economice 
femeile trebuie să facă faţă responsabilitatii duble a munci plătite şi a celei casnice. 

Contracepţia şi avortul nu garantează autonomie reproductivă, pentru că mulţi oameni 
nu îşi permit să aibă (şi să crească în mod adecvat) nici un copil sau, de asemenea, atâţia 
copii câţi îşi doresc ; iar alţii sunt infertili în mod involuntar. Dar, atât contraceptia, cât 
şi avortul sunt esenţiale dacă femeile vor să aibă un nivel minim de autonomie reproductivă, 
posibil în lume în modul în care aceasta este construită la ora actuală. 

Pe termen lung, accesul la avort este esenţial pentru sănătatea şi supraviețuirea nu 
doar a femeilor ca indivizi şi a familiilor, dar şi a sistemelor biologice şi sociale mai mari 
de care depinde viaţa tuturor. Având în vedere caracterul inadecvat al metodelor contraceptive 
existente şi absenţa accesului universal la mijloace contraceptive, evitarea creşterii 
generale a populaţiei necesită o formă sau alta de avort. În cazul în care creşterea 
populaţiei nu este stopată în acele societăţi sărace în care această creştere este încă mare, 
malnutritia şi foametea vor deveni şi mai răspândite decât sunt în prezent. S-ar putea să 
existe încă suficientă hrană pentru a oferi necesarul întregii populaţii a globului, dacă 
aceasta ar fi distribuită într-un mod mai echitabil. Dar acest lucru nu poate fi adevărat 
pentru totdeauna. Eroziunea solului şi schimbările climaterice cauzate de distrugerea 
pădurilor şi de arderea combustibililor fosili ameninţă capacitatea solului de a contribui 
la producerea alimentelor — poate cá in mod drastic — începând cu următoarea generaţie. 

Totuşi, adversarii avortului neagă necesitatea acestuia în scopul evitării unor astfel de 
repercusiuni nedorite. Unele sarcini sunt rezultatul violurilor sau al incesturilor involuntare, 
dar majoritatea sunt rezultatul comportamentului sexual voluntar. Astfel, cei care se 
opun avortului susţin că femeile care apelează la acesta „refuză să îşi asume respon- 
sabilitatea pentru propriile acţiuni”. În opinia lor, femeile ar trebui să evite relaţiile 
sexuale de tip heterosexual dacă nu sunt pregătite să ducă o posibilă sarcină până la 
capăt. Dar este această cerinţă una rezonabilă ? 

Relaţiile sexuale de tip heterosexual nu sunt biologic necesare pentru supraviețuirea 
sau sănătatea fizică a femeilor sau a bărbaţilor. Din contră, femeile celibatare sau 

lesbienele sunt mai putin vulnerabile faţă de cancerul cervical, SIDA si alte boli cu 
transmitere sexuală. Nu este evidentă nici necesitatea relaţiilor sexuale pentru sănătatea 
psihologică a femeilor sau a bărbaţilor, însă opinia contrară este larg răspândită. În orice 
caz, sexul este considerat de către majoritatea femeilor şi a bărbaţilor ca fiind extrem de 
plăcut, fapt care are un efect semnificativ din punct de vedere moral asupra majorităţii 
teoriilor consecintialiste. Mai mult, este o parte a stilului de viaţă pe care majoritatea 
femeilor de pretutindeni pare să îl prefere. În unele locuri, lesbienele creează tipuri 
alternative de viaţă care le servesc mai bine nevoile. Dar pentru majoritatea femeilor 
heterosexuale, alegerea unui celibat permanent este foarte dificilă. În marea parte a lumii 
este foarte dificil pentru o femeie celibatară să se întreţină (pentru a nu vorbi despre 
întreţinerea unei familii) ; iar raporturile sexuale se numără printre „îndatoririle” unei 
femei căsătorite. 

Pe scurt, celibatul permanent nu este o opţiune rezonabilă pentru a fi impusă asupra 
majorităţii femeilor. Si pentru că toate femeile sunt vulnerabile faţă de violuri, chiar şi 
cele lesbiene sau celibatare, acestea se pot confrunta cu sarcini nedorite. Deci până când 
nu există o metodă contraceptivă complet eficace, sigură şi disponibilă tuturor femeilor, 
argumentele consecintialiste vor rămâne puternice. Dar aceste argumente nu îi vor 
convinge pe cei care resping teoriile morale consecintialiste. Dacă avortul este in mod 
inerent greşit, precum cred mulţi, atunci nu poate fi justificat ca o modalitate de a evita 
repercusiuni nedorite. Astfel trebuie să luăm în considerare dacă femeile au un drept 
moral de a apela la avort. 


iii. Avortul şi drepturile femeilor 


Nu toti filosofii preocupaţi de morală consideră cá există drepturi morale. Astfel, este 
important să abordăm aici această categorie a drepturilor ; în secţiunea viii voi discuta 
mai mult despre importanţa lor (vezi, de asemenea, capitolul 22, „Drepturile”). Drepturile 
sunt entităţi misterioase pe care le descoperim în natura; de fapt, ele nu sunt deloc 
entităţi. A spune că oamenii au dreptul la viaţă înseamnă să spui, în mod aproximativ, că 
nu ar trebui niciodată ucişi în mod deliberat sau lipsiţi de cele necesare vieţii, decât în 
cazul în care unica alternativă este un rău mai mare. Drepturile nu sunt absolute, dar nu 
pot fi încălcate pentru orice bine mai mare. Spre exemplu, o persoană poate să omoare 
pentru a se autoapăra, în conditile in care nu există o altă cale de a-şi apăra viata sau de 
a evita un rău major cauzat în mod nedrept; dar o persoană nu poate omori o altă 
persoană doar pentru binele altora. 

Drepturile morale primare sunt acele drepturi pe care le are orice persoană, în 
contrast cu acele drepturi care depind de anumite circumstanţe, spre exemplu, promisiuni 
sau contracte legale. Drepturile morale primare ale persoanei includ, în mod obişnuit, 
dreptul la viaţă, libertate, autodeterminare şi libertatea faţă de vătămări corporale. 
Interzicerea avortului pare să încalce toate aceste drepturi primare. Vieţile femeilor sunt 
puse în pericol cel puţin în două moduri. Acolo unde avorturile sunt interzise de lege 
femeile tind să apeleze la avorturi ilegale nesigure ; Organizaţia Mondială a Sănătăţii 

estimează că 200.000 de femei mor anual din această cauză. Multe altele mor din cauza 
nasterilor involuntare atunci când avortul nu este disponibil sau când sunt presate să nu 
apeleze la avort. Desigur şi naşterile voluntare prezintă un risc faţă de viaţa femeilor, dar 
fără elementul de coercitie nu există o violare a dreptului la viaţă a femeilor. 

Interzicerea avortului încalcă, de asemenea, dreptul femeilor la libertate, autodeterminare 
şi integritate fizică. A fi forțată să porti o sarcină nu este doar o ,,inconvenienta”, asa 
cum afirmă cei care susţin interzicerea avortului. A duce o sarcină până la capăt este o 
responsabilitate dificilă şi riscantă, chiar şi atunci când este voluntară. Fără îndoială 
multe femei găsesc sarcina (o mare parte a ei) plăcută, dar pentru acele femei care rămân 
gravide împotriva voinţei lor această experienţă poate deveni una profund mizerabilă. lar 
sarcinile nedorite si naşterile involuntare sunt doar începutul greutăților cauzate de 
interzicerea avortului. Femeia fie păstrează copilul, fie îl dă spre adopţie. A păstra 
copilul poate echivala cu imposibilitatea de a continua cariera profesională sau de a 
îndeplini celelalte obligaţii familiale. A da copilul spre adopţie înseamnă să trăiască cu 
gândul nefericit că are un fiu sau o fiică de care nu se poate îngriji, şi despre care, 
adeseori, nu poate şti dacă este viu şi bine. Studii asupra femeilor care au dat copii spre 
adopţie arată că, pentru mare parte dintre ele, separarea de copil este o suferinţă mare şi 
îndelungată. 

Chiar dacă acceptăm punctul de vedere conform căruia fătul are dreptul la viaţă, este 
greu să justificám impunerea unor astfel de greutăţi asupra unor indivizi refractari de 
dragul vieţii fătului. Precum a arătat Judith Thomson în mult discutatul articol din 1971, 
„Pledoarie pentru avort”, nu există nici un alt caz în care legea cere indivizilor (care nu 
au fost condamnaţi pentru crime) să-şi sacrifice libertatea, autodeterminarea şi integritatea 
fizică pentru a salva viaţa altuia. Poate o analogie pentru sarcinile involuntare sunt 
recrutările pentru armată. În orice caz, comparatia poate să ofere o susţinere limitată 
poziţiei antiavort, din moment ce justificarea serviciului militar obligatoriu este în sine 
discutabilă. 

În retorica populară, mai ales în Statele Unite ale Americii, problema avorturilor este 
văzută pur şi simplu ca „dreptul femeilor de a-şi controla propriile corpuri”. Dacă 
femeile au dreptul moral de a avorta sarcinile nedorite, atunci legea nu ar trebui să 
interzică avorturile. Dar argumentele pentru acest drept nu rezolvă în mod exhaustiv 
problema morală a avorturilor. Pentru cá una este să ai un drept şi alta să poti justifica 
din punct de vedere moral exercitarea acelui drept într-un caz particular. Dacă fătul are 
un drept la viaţă deplin şi egal, atunci poate că dreptul femeilor de a avorta ar trebui 
exercitat doar în cazuri extreme. Şi, poate, ar trebui să ne întrebăm în continuare dacă 
fiinţele umane fertile, de ambele sexe, sunt indreptatite să se angajeze în relaţii sexuale 
de tip heterosexual, în condiţiile în care nu sunt pregătite să aibă un copil şi să-şi asume 
responsabilitatea pentru el. Dacă relaţiile heterosexuale atât de populare duc la moartea 
a milioane de „persoane” nevinovate (fetuşii avortati), atunci nu ar trebui măcar să 
încercăm să renuntém la aceste relaţii? Pe de altă parte, dacă fătul nu are un drept 
substanţial la viaţă, avortul nu este atât de greu de justificat. 

iv. Întrebări despre statutul moral al fatului 


Care este momentul din ciclul de dezvoltare a unei fiinte umane in care aceasta dobandeste 
un drept total si egal la viata’? Cele mai multe sisteme juridice contemporane considera 
naşterea ca momentul în care o nouă persoană legală îşi începe existenţa. Astfel, 
infanticidul este considerat ca fiind o formă de omucidere, în timp ce avortul, chiar şi 
unde este interzis, nu este în general considerat astfel. Dar, la o primă vedere, naşterea 
pare a fi un criteriu total arbitrar al statutului moral. De ce ar trebui ca fiinţele umane 
să dobândească dreptul total şi egal la viaţă în momentul naşterii şi nu mai devreme sau 
mai târziu ? 

Mulţi teoreticieni au încercat să stabilească un criteriu universal pentru statutul 
moral, pentru a face distincţia între acele entităţi care au drepturi morale depline şi 
entităţile care nu au drepturi morale sau au drepturi morale diferite sau mai puţine. Chiar 
şi cei care nu vorbesc despre drepturi morale pot simţi nevoia unui criteriu universal 
aplicabil pentru determinarea statutului moral. De exemplu, utilitariştii au nevoie să ştie 
care entităţi au interese ce trebuie avute în vedere în determinarea utilității morale, in 
timp ce deontologii kantieni trebuie să ştie care lucruri trebuie tratate ca scopuri în sine 
şi nu doar ca mijloace pentru atingerea scopurilor altora. Au fost propuse mai multe 
criterii pentru determinarea statutului moral. Cele mai obişnuite includeau viaţa, senzitivitatea 
(capacitatea de a avea experienţe, inclusiv cea a durerii), materialul genetic uman 
(identificarea biologică în calitate de aparținător al speciei Homo sapiens) şi personalitatea 
(care va fi definită mai târziu). 

Cum ar trebui să alegem între aceste criterii ale statutului moral? Două lucruri sunt 
clare. În primul rând, nu putem alege un criteriu sau altul în virtutea preferintei personale. 
Rasiştii nu sunt indreptatiti să recunoască valoarea morală doar a membrilor propriului 
grup rasial, din moment care ei nu au putut demonstra că membrilor raselor „inferioare” 
le lipsesc caracteristici care pot fi considerate în mod raţional ca fiind relevante pentru 
statutul moral. În al doilea rând, o teorie a statutului moral trebuie să ofere argumente 
plauzibile nu doar pentru fiinţe umane, ci şi pentru animale, plante, computere, posibile 
forme extraterestre de viaţă şi orice altceva care ar putea apărea pe parcurs. Voi argumenta 
că viaţa, senzitivitatea şi personalitatea sunt toate relevante pentru statutul moral, deşi nu 
în aceeaşi manieră. Să considerăm aceste criterii pe rând, începând cu cel elementar : 
viaţa biologică. 


v. Etica „respectului pentru viata” 


Albert Schweitzer a susţinut o etică a respectului tuturor vietatilor. El considera că toate 
vietatile, de la microbi la oameni, au o „dorinţă de a trăi”. Astfel, el afirmă că oricine 
are „o sensibilitate morală activă va găsi natural să împărtăşească preocuparea fata de 
soarta tuturor vietatilor”. Poate că Schweitzer a greşit afirmând că toate vietatile manifesta 
o dorință de a trăi. Dorinţa este in mod natural construită ca o senzitivitate care necesită 
o minimă capacitate de gândire, fiind deci improbabilă găsirea unei astfel de dorinţe în 

organisme simple care nu au un sistem nervos central. Poate afirmaţia că toate vietatile 
împărtăşesc o dorinţă de a trăi este o afirmaţie metaforică pentru ideea că organismele 
sunt organizate în mod teleologic, astfel încât ele funcţionează în mod general în moduri 
care promovează propria supravieţuire sau pe cea a propriei specii. Dar de ce ar trebui 
ca acest fapt să ne inducă ideea respectului pentru toate vietatile ? 

Sugerez că etica respectului vieţii îşi găseşte susţinerea în preocupările ecologice şi 
estetice. Distrugerea vietatilor afectează adesea ceea ce Aldo Leopold a numit „integritatea, 
stabilitatea şi frumuseţea comunităţii biotice”. Protejarea comunităţii biotice de daune 
nedorite reprezintă un imperativ moral, nu doar pentru binele umanităţii, dar şi pentru 
că lumea naturală neafectată de factorul antropic merită apreciată de dragul ei. 

Venerarea vieţii sugerează că, toate celelalte fiind egale, este întotdeauna mai bine să 
evităm omorârea unei vietatii. Dar Schweitzer era conştient de faptul că nu orice omor 
poate fi evitat. Punctul lui de vedere era că nu trebuie să ucidem în absenţa unui motiv 
bun şi în nici un caz pentru amuzament sau ca sport. Astfel, din etica respectului vieţii 
nu reiese că avortul este moralmente greşit. Fătul uman este o fiinţă vie, întocmai ca 
ovulele nefecundate sau spermatozoizii. Dar argumentul în favoarea multor avorturi este 
acela că omorul se produce „sub coercitia necesităţii”. 


vi. Materialul genetic uman 


Cei care se opun avortului vor răspunde că acesta este o greşeală, nu doar pentru că fătul 
uman este viu, dar şi pentru că este uman. Dar de ce ar trebui să considerăm că 
distrugerea unui organism uman este întotdeauna de condamnat, spre deosebire de 
distrugerea unui organism aparţinând unei alte specii? Apartenența la o anumită specie 
nu pare să fie, în sine, mai relevantă pentru statutul moral decât apartenenţa la un anumit 
gen sau rasă. 

Este un accident al evoluţiei şi al istoriei faptul că toate entităţile pe care le recunoaştem 
în acest moment ca având drepturi morale egale şi depline aparţin unei singure specii 
biologice. „Oamenii” Pământului ar fi putut să aparţină mai multor specii — şi poate că 
aparţin. Este foarte posibil ca anumite animale neumane, spre exemplu, delfinii, balenele 
sau primatele, să deţină suficiente capacităţi „umane” pentru a fi considerate persoane, 
adică fiinţe capabile de rationare, implicare socială, reciprocitate morală şi conştiente de 
ele însele. Anumiți filosofi contemporani au argumentat că animalele neumane (unele) 
au aceleaşi drepturi morale primare ca şi persoanele umane. Fie că au sau nu dreptate, 
este cu siguranţă adevărat că orice statut moral superior acordat membrilor propriei 
specii trebuie justificat prin intermediul unor diferenţe morale semnificative între oameni 
şi alte vietati. A considera că specia în sine oferă o justificare pentru un statut moral 
superior este arbitrar şi nefolositor. 

vii. Criteriul senzitivitatii 


Unii filosofi consideră că senzitivitatea este criteriul primar al statutului moral. Senzitivitatea 
este capacitatea de a avea experienţe, spre exemplu, vizuale, auditive, olfactive sau alte 
experienţe perceptuale. Dar capacitatea de a avea experienţe plăcute sau dureroase pare 
să aibă o relevanţă deosebită asupra statutului moral. Este un postulat plauzibil al eticii 
utilitariste acela că plăcerea reprezintă un bine intrinsec, iar durerea un rău intrinsec. 
Este adevărat, capacitatea de a simţi durere este adesea folositoare pentru un organism, 
permițându-i să evite pericolele şi distrugerea. În mod invers, unele plăceri pot reprezenta 
pericole pentru bunăstarea organismului pe termen lung. Oricum, despre fiinţele care 
deţin această capacitate se poate spune că sunt interesate de plăcere şi de evitarea durerii. 
Respectul pentru acest interes de bază este central în etica utilitaristă. 

o vietate care posedă această facultate decât una care nu o posedă. Omorârea unei fiinţe 
care are această capacitate, chiar şi atunci când ea este lipsită de durere, privează fiinţa 
respectivă de posibilele plăceri pe care le-ar fi putut trăi în viitor. Astfel, moartea unei 
astfel de fiinţe poate fi o nenorocire, spre deosebire de aceea a unei fiinţe care nu posedă 
această capacitate. 

Dar cum putem şti care fiinţe deţin această capacitate ? Pe de altă parte, cum putem 
şti că entităţile care nu sunt vietati, precum pietrele şi râurile, nu deţin această senzitivitate ? 
În cazul în care cunoaşterea implică imposibilitatea erorii, atunci probabil nu putem şti 
acest lucru. Dar ceea ce ştim sugerează, în mod clar, că senzitivitatea necesită un sistem 
nervos central funcţional, care este absent în cazul pietrelor, al plantelor şi al microorga- 
nismelor simple. Este, de asemenea, absent la fătul uman la începutul existenţei acestuia. 
Mulţi neuropsihologi consideră că fătul uman începe să dobândească unele capacităţi 
senzitive rudimentare cândva, în cel de-al doilea trimestru al sarcinii. Înainte de acest 
moment, creierul şi organele senzitive sunt prea puţin dezvoltate pentru a putea permite 
prezenţa senzatiilor. Dovezile behavioriste susţin acelaşi punct de vedere. La sfârşitul 
primului trimestru, un făt poate avea unele reflexe inconstiente, dar nu interacționează 
cu mediul într-un mod care să sugereze existenţa facultăţii. În cel de-al treilea trimestru 
al sarcinii, unele părţi ale creierului sunt funcţionale şi fătul poate reacţiona la sunete, 
lumină, presiune, mişcare şi la alţi stimuli senzoriali. 
într-un moment avansat al sarcinii este mai greu de justificat decât unul realizat într-un 
moment timpuriu. Spre deosebire de un făt lipsit de senzitivitate, unul aflat în cel de-al 
treilea trimestru al sarcinii este deja o fiinţă, având experienţe. Dacă este omorât poate 
simţi durere. Mai mult, omorârea lui, ca şi aceea a oricărei fiinţe care deţine această 
capacitate, privează fătul de experienţele pe care le-ar fi putut trăi, dintre care unele ar 
fi fost plăcute. Folosirea acestui criteriu nu ridică o problemă morală serioasă în cazul 
avorturilor timpurii, cel puţin din perspectiva impactului asupra fătului. Ca o vietate care 
nu are încă senzaţii, fătul din primul trimestru nu are un interes în continuarea vieţii. La 
fel ca ovulul nefecundat, fătul din primul trimestru poate deveni o fiinţă senzitivă. Dar 

aceasta înseamnă că are capacitatea de a se dezvolta într-o fiinţă care va avea un interes 
în continuarea vieţii, şi nu faptul că are deja acest interes. 

Deşi criteriul senzitivitatii implică faptul că avorturile târzii sunt mai greu de justificat, 
el nu implică ideea că aceste avorturi sunt greu de justificat din punctul de vedere al 
omuciderii. Principiul respectării intereselor fiinţelor senzitive nu implică dreptul egal al 
tuturor fiinţelor senzitive la viaţă. Pentru a vedea de ce lucrurile se prezintă astfel trebuie 
să acordăm mai multă atenţie ariei de aplicare a acestui principiu. 

Majoritatea animalelor mature vertebrate (mamifere, păsări, reptile, amfibieni şi 
peşti) deţin în mod clar aceste capacităţi. Este posibil ca multe animale nevertebrate 
precum artropodele (de exemplu, insecte, păianjeni şi crustacee) să deţină capacităţile 
respective pentru că şi acestea au organe senzoriale şi sisteme nervoase şi deseori se 
comportă ca şi cum ar vedea, auzi şi simţi foarte bine. Dacă criteriul este senzitivitatea, 
atunci nici o muscă nu poate fi omorâtă în absenţa unui motiv bun. 

Dar ce înseamnă un motiv bun atunci când este vorba despre a distruge o altă vietate 
care îşi revendică statutul moral pe baza unei facultăţi probabile ? În general, utilitaristii 
consideră acte reprobabile din punct de vedere moral acele acte care sporesc durerea sau 
suferinţa din lume (fără o sporire, în compensație, a plăcerii sau a fericirii) şi invers. Dar 
uciderea unei fiinţe senzitive nu implică întotdeauna astfel de consecinţe negative. 
Fiecare mediu are o capacitate pentru un număr limitat de fiinţe din orice specie. Când 
un iepure este omorât (într-o manieră mai mult sau mai puţin dureroasă), probabil că un 
alt iepure îi va lua locul, astfel încât fericirea iepurilor să nu scadă. Mai mult, iepurii, 
ca şi alte specii cu o rată rapidă de înmulţire, trebuie vanati de către alte specii pentru a 
menţine sănătatea sistemului biologic. 

Astfel, omorârea unei fiinţe senzitive nu este un rău în termenii utilitarişti. Dar ar fi 
reprobabil din punct de vedere moral să se sugereze că oamenii pot fi omorâţi doar 
pentru că sunt prea mulţi şi tulbură echilibrul ecologic natural. Dacă omorârea oamenilor 
este mai greu de justificat decât omorârea iepurilor, cum crede până şi majoritatea 
susținătorilor drepturilor animalelor, acest lucru se datorează faptului că oamenii au un 
statut moral care nu se bazează doar pe facultate. În următoarea secţiune vom examina 
câteva argumente posibile pentru acest punct de vedere. 


viii. Personalitatea şi drepturile morale 


Din momentul în care au trecut de perioada infantilă, fiinţele umane posedă în mod 
obişnuit nu doar capacitatea de a simţi, ci şi unele capacităţi mintale superioare, precum 
conştiinţa de sine şi raţiunea. De asemenea, sunt fiinţe extrem de sociale, capabile, cu 
excepţia unor cazuri patologice, de iubire, grijă, cooperare şi responsabilitate morală 
(care implică capacitatea de a-şi ghida acţiunile conform unor principii şi idealuri 
morale). Poate că aceste capacităţi mintale şi sociale pot să ofere motive solide pentru a 
atribui un drept la viaţă mai puternic persoanelor decât altor fiinţe senzitive. 

Un argument care susţine această concluzie este acela că, datorită capacităţilor 
distinctive pe care le posedă, persoanele sunt capabile să îşi aprecieze propria viaţă şi pe 

aceea a celorlalţi membri ai comunităţi lor mai mult decât alte animale. Oamenii sunt 
singurele fiinţe care pot realiza planuri de viitor şi care sunt bântuite de teama unei morţi 
premature. Poate că acest lucru semnifică faptul că vieţile persoanelor valorează mai 
mult pentru posesori decât în cazul fiinţelor senzitive care nu sunt persoane. Dacă acest 
lucru este adevărat, atunci uciderea unei persoane este, din punct de vedere moral, un 
rău mai mare decât omorârea unei fiinţe senzitive care nu este o persoană. Dar este, de 
asemenea, posibil ca lipsa fricii faţă de viitor să facă viaţa fiinţelor senzitive mai plăcută, 
mai valoroasă pentru ele însele decât sunt vieţile noastre pentru noi. Astfel, trebuie să 
căutăm altundeva o rațiune pentru statutul moral superior pe care majoritatea persoanelor 
(umane) îl acordă una alteia. 

Drepturile morale abordează modul în care ar trebui să ne comportăm. Faptul că, în 
mod evident, doar persoanele înţeleg ideea drepturilor morale nu le face mai bune decât 
alte fiinţe senzitive. Dar ne oferă motive convingătoare pentru a ne considera unii pe alţii 
ca fiind egali, cu drepturi primare care nu pot fi încălcate pentru motive utilitariste 
limitate. Dacă nu am avea niciodată încredere în alte persoane că acestea nu ne vor ucide 
oricând cred că ar putea obţine un avantaj net din aceasta, atunci relaţiile sociale ar 
deveni incomensurabil mai dificile şi vieţile tuturor persoanelor, cu excepţia celor mai 
puternice, ar fi în mod evident constrânse. 

O persoană senzitivă din punct de vedere moral va respecta dreptul la viaţă al tuturor 
formelor de existenţă şi va avea grijă să evite producerea unor dureri sau a morţii lipsite 
de folos asupra fiinţelor senzitive. Va respecta, de asemenea, drepturile morale primare 
ale unei alte persoane ca fiind egale cu ale ei, nu doar pentru că sunt în viaţă şi pentru 
că sunt fiinţe senzitive, dar şi pentru că se pot aştepta în mod rezonabil ca şi ceilalţi să 
le arate acelaşi respect. Soarecii şi tántarii nu sunt capabili de o astfel de reciprocitate 
morală, cel puţin nu în interacţiunile cu fiinţele umane. În momentele în care interesele 
lor sunt în conflict cu ale noastre, nu putem spera să folosim argumente morale pentru 
a-i convinge să accepte un compromis rezonabil. Astfel, este imposibil să le acordăm un 
statut moral complet egal. Chiar şi religia jainistă din India, care consideră omorârea 
oricărei vietati ca fiind un obstacol în calea iluminării spirituale, nu cere evitarea totală 
a unor astfel de ucideri, cu excepţia celor care au adoptat jurăminte religioase speciale. 
(Pentru mai multe informaţii vezi capitolul 4, „Etica indiană”.) 

Dacă personalitatea implică în mod necesar capacitatea de reciprocitate morală şi 
dacă personalitatea este criteriul pentru egalitate morală, atunci fătul uman nu îndeplineşte 
acest criteriu. Fătul care posedă unele facultăţi este mai aproape de a avea personalitate 
decât ovulul fecundat sau decât fătul timpuriu şi din această cauză poate dobândi un 
anume statut moral. Dar acesta nu este încă o fiinţă raţională conştientă de sine, capabilă 
de iubire, grijă şi reciprocitate morală. Aceste argumente susțin punctul de vedere 
conform căruia nici avorturile târzii nu pot fi considerate omucideri. Pe această bază am 
putea concluziona în mod rezonabil că avortarea unui făt care deţine anumite facultăţi 
poate fi justificată în unele cazuri de motive care nu ar motiva omorârea unei persoane. 
Spre exemplu, un avort târziu poate fi îndreptăţit de o anormalitate gravă a fătului sau de 
faptul că o continuare a sarcinii ar pune în pericol viaţa femeii sau deoarece creează alte 
dificultăţi personale. 

Din păcate, discuţia nu se poate termina în acest punct. Personalitatea este importantă 
în calitate de criteriu inclusiv pentru statutul moral: orice teorie care neagă un statut 
moral egal anumitor persoane trebuie respinsă. Dar personalitatea pare mai puţin 
plauzibilă ca motiv de excluziune, din moment ce pare să înlăture persoanele aflate în 
perioada infantilă sau indivizii handicapati lipsiţi de acele capacităţi mintale şi sociale 
caracteristice persoanelor. Mai mult, aşa cum arată cei care se opun avortului, istoria 
demonstrează că grupurile dominante pot conferi opresiunii un caracter raţional, argumentând 
că, de fapt, persoanele oprimate nu sunt deloc persoane din cauza unor pretinse deficienţe 
mintale sau morale. 

Din această perspectivă, poate că ar fi înţelept să adoptăm teoria conform căreia toate 
fiinţele umane senzitive au drepturi morale primare egale şi depline. (Pentru a evita 
„Sspeciismul” am putea acorda acelaşi statut moral indivizilor senzitivi din oricare altă 
specie a cărei membri maturi şi normali sunt consideraţi a fi persoane.) Conform acestei 
teorii, atât timp cât un individ este uman şi senzitiv, egalitatea morală a acestuia nu poate 
fi pusă la îndoială. Dar există o obiectie în ceea ce priveşte extinderea statutului moral 
egal chiar şi asupra fătului senzitiv : în practică, este imposibilă acordarea drepturilor 
morale egale fătului fără a nega aceleaşi drepturi femeii. 


ix. De ce naşterea este relevantă din punct de vedere moral 


Sunt multe cazurile în care drepturile morale ale diferitelor persoane par să se afle în 
conflict. Asemenea conflicte nu pot fi soluționate, de obicei, într-un mod just prin 
negarea unui statut moral egal uneia dintre parti. Dar sarcinile sunt un caz special. 
Datorită relaţiei biologice unice între femeie şi făt, extinderea unui statut legal şi moral 
asupra fătului are consecinţe care ameninţă drepturile primare ale femeii. 

Una dintre acestea ar fi faptul că avorturile la cerere nu ar mai fi permise. Luând 
senzitivitatea drept criteriu, avortul ar putea fi permis doar în primul semestru al 
sarcinii. Unii argumentează că acesta este un compromis rezonabil, din moment ce 
acordă majorităţii femeilor suficient timp pentru a afla despre sarcină şi pentru a decide 
dacă avortează sau nu. Dar problemele care implică anormalitati ale fătului, sănătatea 
femeii sau situaţia ei personală sau economică, uneori apar sau se agravează doar în 
momentele târzii ale dezvoltării fătului. Dacă se consideră că fătul are aceleaşi drepturi 
precum oamenii deja născuţi, femeile vor fi obligate să păstreze sarcina în ciuda unor 
riscuri majore asupra propriei vieţi, sánátáti sau bunăstări personale. S-ar putea, de 
asemenea, să fie obligate să se supună unor intervenţii medicale periculoase precum 
cezarienele, când alte persoane ar considera că acest lucru este benefic fătului. (Un număr de 
astfel de cazuri au fost semnalate deja în Statele Unite ale Americii.) Astfel, extinderea unor 
drepturi complete şi egale asupra fătului pune în pericol aceleaşi drepturi în cazul femeii. 

Dar, având în vedere conflictul aparent dintre drepturile fătului şi drepturile femeii, 
unii s-ar putea întreba de ce ar trebui să prevaleze drepturile femeii. De ce nu ar trebui 
favorizat fătul, spre exemplu, deoarece sunt mai neajutorati sau pentru că au o speranţă 
de viaţă mai mare ? Sau de ce nu se caută un echilibru între drepturile fătului şi cele ale 

femeii care să aibă consecinţe egale pentru fiecare dintre parti? Dacă fătul ar fi deja o 
persoană în sensul descris de mine, atunci favorizarea drepturilor femeii ar fi arbitrară, 
dar este greu de argumentat că fătul sau copilul nou-născut sunt persoane în acest sens, 
din moment ce capacitatea de a rationa, conştiinţa de sine şi reciprocitatea socială şi 
morală par să se dezvolte doar după naştere. 

De ce atunci ar trebui să considerăm naşterea, în locul unui alt moment, ca fiind 
pragul egalităţii morale ? Un motiv major este acela că naşterea face posibilă acordarea 
unor drepturi egale nou-născutului fără violarea drepturilor altora. În multe ţări, este 
posibilă găsirea unor cămine potrivite pentru copiii ai căror părinţi biologici nu sunt 
capabili sau dornici să îi crească. Din moment ce majoritatea doreşte protejarea copiilor 
şi din moment ce acum putem face acest lucru fără a impune greutăţi excesive asupra 
femeii sau a familiei, nu pare să existe nici un motiv pentru a nu face acest lucru. Dar, 
în cazul fătului, situaţia este diferită, întrucât acordarea de prioritate fătului ar echivala 
cu neacordarea acesteia femeii. Toate celelalte fiind egale, este mai grav să negi drepturile 
morale primare fiinţelor care în mod clar nu sunt încă persoane depline. Din moment ce 
femeia este persoană şi fătul nu, ar trebui să ne aflăm de partea respectării drepturilor 
femeii în cazul conflictelor aparente. 


x. Personalitatea potenţială 


Unii filosofi argumentează că, deşi fătul nu este o persoană, capacitatea sa de a deveni 
una îi conferă aceleaşi drepturi morale primare. Acest argument este neplauzibil, din 
moment ce în nici un alt caz potenţialul de a atinge un anumit statut care garantează 
anumite drepturi nu este considerat un motiv suficient pentru dobândirea acelor drepturi. 
Spre exemplu, în Statele Unite ale Americii fiecare copil născut are un potenţial drept la 
vot, dar nici unul care nu a împlinit vârsta de 18 ani nu are dreptul la vot. Mai mult, 
argumentul personalităţii potenţiale pare a fi prea mult. Dacă un făt este o potenţială 
persoană, la fel se poate afirma şi despre un ovul uman nefecundat, împreună cu destui 
spermatozoizi viabili pentru a realiza fertilizarea ; şi totuşi, puţini ar fi aceia care ar 
sugera în mod serios că aceste entităţi umane care se află în viaţă ar trebui să aibă un 
statut moral egal şi complet. 

Aşadar, argumentul conform căruia fătul este o persoană potenţială rămâne valabil. 
Poate că acest lucru se datorează faptului că potenţialul fătului este un motiv solid pentru 
a-l aprecia şi proteja. Din momentul în care o femeie se angajează la îngrijirea continuă 
a fătului, ea şi cei apropiaţi ei probabil vor vedea fătul ca pe un „copil nenăscut”, iar 
acesta va fi apreciat pentru potenţialul său. Potenţialul fătului rezidă nu doar în ADN, ci 
si în angajamentul matern (şi patern). Din momentul în care femeia şi-a asumat sarcina 
este normal ca ea să îi aprecieze potenţialul şi să o protejeze, precum fac majoritatea 
femeilor fără o coercitie legală. Dar este greşit să se ceară unei femei să ducă la bun 
sfârşit o sarcină în condiţiile în care ea nu este capabilă sau nu doreşte să întreprindă un 
asemenea angajament enorm. 

xi. Rezumat şi concluzii 


Avortul este adesea tratat ca fiind o problema doar a drepturilor fătului ; şi adesea ca 
fiind o problemă doar a drepturilor femeii. Negarea avortului legal şi sigur încalcă 
dreptul femeii la viaţă, libertate şi integritate fizică. Dar dacă fătul ar avea acelaşi drept 
la viaţă ca şi o persoană, avortul ar rămâne un eveniment tragic şi greu de justificat cu 
excepţia cazurilor extreme. Astfel, chiar şi cei care susţin drepturile femeii trebuie să fie 
preocupaţi de statutul moral al fătului. 

Până şi o etică a respectului vieţii nu exclude toate uciderile intenţionate. Orice 
ucidere necesită o justificare şi este mai greu de argumentat distrugerea intenţionată a 
unei fiinţe senzitive decât a uneia care nu are (încă) experienţe ; dar fiinţele senzitive nu 
au drepturi egale. Extinderea statutului moral egal asupra fătului ameninţă drepturile 
primare ale femeii. Spre deosebire de făt, femeia este deja o persoană. Nu ar trebui 
tratată mai prejos atunci când este însărcinată. Din aceste motive, avortul nu ar trebui 
interzis, iar naşterea, faţă de un moment anterior, marchează începutul statutului moral egal. 

7 
Sexul 


Raymond A. Belliotti 


i. Introducere 


Întrebările privitoare la rolul sexului în căutarea unei vieți bune au fost centrale în 
filosofia clasică. Dar a venit o vreme în care chestiunile sexuale, desi importante pentru 
poeti si libertini, nu au mai constituit o preocupare a filosofilor. Odată cu sporirea 
interesului contemporan fata de etica aplicată, discuţia legată de sex este, încă o dată, 
percepută drept un subiect filosofic legitim şi important. Nu putem decât specula dacă 
libidourile filosofilor devin mai active (din fericire) sau dacă filosofii pur si simplu se 
confruntă cu si răspund unor atitudini sociale referitoare la sex. 

Acest eseu tratează câteva dintre temele majore ale sexului asupra cărora s-au aplecat 
filosofii : rolurile de gen şi cele reproductive sunt naturale sau sunt construite social? 
Sexul permisibil din perspectivă morală trebuie să aibă o singură funcţie ? Orientarea 
individului trebuie să fie heterosexuală ? Trebuie să apară în interiorul hotarelor instituției 
căsătoriei ? Ce feluri de activitate sexuală sunt acceptabile moral şi în ce circumstanţe ? 

Să precizăm două lucruri : expresia „acceptabil moral” înseamnă ,,neinterzis moral”. 
Deci, a eticheta un act ca fiind acceptabil moral nu implică în mod necesar faptul că acel 
act este „lăudabil”, „cerut din punct de vedere moral”, „cea mai bună acțiune la 
îndemână” sau „spre binele pe termen lung al cuiva”. Mai departe, acest eseu vizează 
acceptabilitatea morală a diferitelor forme de sex, din punctul de vedere al acțiunilor, nu 
din punctul de vedere al celei mai largi palete de consecințe imaginabile pe care acestea 
le-ar putea produce. De aceea, eseul nu analizează şi cazurile extraordinare in care actele 
sexuale par in sine acceptabile moral, dar care, datorită circumstanțelor, produc urmări 
extrem de dăunătoare pentru terţi. 

ii. Morala tradiţională occidentală 


1) Dualismul în Grecia antică 


Încă din secolul al V-lea î.Hr., pitagoreicii postulau în cadrul învățăturilor un dualism 
puternic între trupul supus morţii şi sufletul nemuritor. Animati de credinţa în unitatea 
întregii vieţi, aceştia învățau că sufletele individuale erau părţi ale sufletului universal si 
divin. Pitagoreicii susțineau ideea potrivit căreia rostul autentic al indivizilor ar trebui să 
fie puritatea spirituală care pregătea sufletul pentru reîntoarcerea în sufletul universal. Ei 
credeau că sufletele sunt captive în trup şi că acestea suferă transmigratia: moartea 
dizolvă uniunea unui suflet individual cu un anumit trup, iar apoi sufletul transmigrează 
într-un trup nou: de om sau de animal. 

Pitagoreicii au avut o influenţă semnificativă asupra doctrinelor lui Platon privitoare 
la imortalitatea sufletului, la existenţa Universaliilor într-o lume a Adevărului mai înalt 
şi a Ratiunii precum şi a filosofiei ca modalitate de pregătire a oamenilor pentru 
contopirea cu divinul. Mai târziu, stoicii au susţinut idealul păcii interioare bazate pe 
autodisciplină şi eliberare de pasiuni, ideal îndeplinit în parte prin retragerea din lumea 
materială şi a preocupărilor sale fizice, în favoarea ascezei şi a preocupărilor spirituale. 
Pe de altă parte, adepţii lui Epicur aspirau la o pace a minţii rezultată în parte în urma 
suprimării dorințelor fizice pasionale. 

Aşadar, seminţele dualismului erau bine înrădăcinate cu mult înaintea naşterii lui 
Hristos ; s-a creat un filon al sexualităţii vestice caracterizat de un ascetism care 
recomanda detaşare şi eliberare de pasiunea sexuală sau, cel puţin, sfătuieşte în direcţia 
subordonării dorinţei sexuale faţă de rațiune ; trupul este privit ca o temniţă a sufletului 
nemuritor, fiind adesea însoţit de părerea că lumea noastră este o versiune-surogat a 
Adevărului şi a Realitatii. 


2) Gândirea iudeo-creştină 


Concepţia predominantă a Vechiului Testament sublinia bucuria sexului, încuraja fecunditatea, 
iar asumarea căsătoriei şi a paternităţii erau fireşti. Motivati in parte de grija pentru 
perpetuarea liniilor de familie, patriarhii şi regii Israelului au practicat poligamia ; 
barbaţii proaspăt căsătoriţi erau scutiţi de serviciul militar timp de un an astfel încât 
cuplul să se poată bucura de binecuvântările sexului marital ; erau permise căsătoriile în 
levirat, în care o văduvă fără copii putea fi lăsată însărcinată de către fratele bărbatului, 
copilul rezultat din această unire fiind privit drept urmaş al decedatului. Spre deosebire 
de dualismul şi ascetismul din Grecia antică, atitudinile Vechiului Testament cu privire 
la sex şi lumea materială erau copleşitor de pozitive. 

În puţinele versete evanghelice păstrate în care Iisus face referire la sex, el condamnă 
adulterul şi divorţul. Nicăieri nu stigmatizează însă impulsurile erotice ca fiind în mod 
inerent rele. Predicând o lege a dragostei şi cercetând oamenii pe baza motivelor şi 
intentiilor lor interioare, Iisus consideră sexul şi lumea materială ca fiind obstacole in 
calea mântuirii eterne doar atunci când şi dacă acestea sunt transformate în idoli. 

Primul care a introdus idealul crestin al celibatului a fost Sfantul Pavel (,,Este bine ca 
omul să nu se atingă de femeie... Eu aş vrea ca toţi oamenii să fie ca mine”) (1 Cor. 7), 
sfătuind în acelaşi timp împotriva perioadelor lungi de abstinentá sexuală în cazul 
căsătoriei, a celor a căror pasiune excludea celibatul („Dacă nu se pot stăpâni, să se 
căsătorească, pentru că este mai bine să se căsătorească decât să ardă”) (Cor. 7,9). A 
avertizat asupra faptului că sexul, alături de celelalte lucruri ale acestei lumi, trebuie să 
fie subordonat dobândirii mântuirii eterne („Cine nu este însurat se îngrijeşte de lucrurile 
Domnului... dar cine este însurat se îngrijeşte de lucrurile lumii”) (Cor. 7, 32-33). Deşi 
Sfântul Pavel postula un ideal aflat în contradicţie cu învăţăturile Noului Testament şi, 
deşi influenţat de tendinţele dualiste greceşti, a fost aproape de a sugera că sexul este un 
rău în sine. 

Pe măsură ce Biserica dorea să realizeze convertiri în rândul neamurilor, moştenirea 
sa ebraică tindea să se micşoreze, în timp ce influenţele greceşti creşteau. Odată cu 
apariţia gnosticilor, virginitatea a devenit o virtute importantă şi căsătoria un ajutor 
pentru slăbiciunea spirituală. După ce a renunţat la trecutul său colorat, Sfântul Augustin, 
in ale sale Despre sfânta virginitate şi Despre căsătorie şi concupiscentá a devenit cel 
mai mare sistematizator şi cizelator al unei tradiţii care îi indemna pe oameni să renunţe 
la plăcerile trupesti în favoarea idealului mai înalt al contemplatiei. 

Conform liniei sale de gândire, sexul, înaintea căderii lui Adam şi a Evei, era 
neîntinat de pasiunea arzătoare, fiind controlat şi ţinut în frâu de către minte. Odată cu 
păcatul originar, a apărut dorinţa sexuală arzătoare şi pierderea controlului asupra 
trupului. Se credea astfel că toată dorinţa sexuală era atinsă de rău, din cauza sursei sale. 
Mai mult, se credea că însuşi păcatul originar era transmis din generaţie în generaţie prin 
contactul sexual. Astfel, cerința unei naşteri din virginitate: lisus putea fi liber de 
păcatul originar doar dacă el nu ar fi fost conceput prin actul sexual. Celibatul a fost 
reafirmat drept cel mai înalt ideal, iar sexul în cadrul căsătoriei era privit ca un rău 
necesar pentru reproducerea speciei. Era permis din punct de vedere moral doar dacă era 
motivat de dorinţa de a avea copii, înfăptuită printr-un act care, prin natura sa, nu 
excludea procreatia şi ducea la cumpătare şi bune moravuri. Secole mai tarziu, Sfântul 
Toma din Aquino, făcea să răzbată ecouri ale concepţiei sale despre sex în Summa 
Theologiae, ameliorând însă într-o anumită măsură neîncrederea lui Augustin faţă de 
plăcerile trupeşti şi de bucuria în interiorul căsătoriei. 

În timp ce era de acord cu majoritatea poziţiilor augustiniano-tomiste cu privire la 
sex, Luther a respins celibatul ca ideal. În a sa Scrisoare către cavalerii Ordinului 
Teuton, Luther a făcut observaţia că puţini sunt cei liberi de impulsuri erotice şi că 
Dumnezeu a iniţiat şi vede în căsătorie o îndatorire a tuturor, cu excepţia câtorva, puţini 
la număr. Calvin a preluat această temă şi a reafirmat că activitatea sexuală în cadrul 
căsătoriei trebuie să fie înfrânată şi decentă. Pentru reformatorii protestanți, procreatia 
a rămas principala funcţie pozitivă a sexului. 

Poziţia romano-catolică faţă de sex a fost reafirmată de nenumărate ori în enciclicele 
Papilor Leon al XIII-lea (1880), Pius al XI-lea (1930), Paul al VI-lea (1968) şi în 
Declaraţia Vaticanului cu privire la anumite întrebări referitoare la etica sexuală (1975) : 
sexul este permis din punct de vedere moral doar dacă apare în cadrul instituţiei căsătoriei 

şi dacă actul nu este realizat în mod deliberat în incompatibilitate cu reproducerea. Sub 
acest aspect, toate activităţile sexuale care apar în afara instituţiei căsătoriei (spre 
exemplu, adulterul, promiscuitatea) şi toate expresiile sexuale care sunt în mod intenţionat 
incompatibile cu reproducerea umană (spre exemplu, masturbarea, homosexualitatea, 
sexul oral şi anal, chiar şi folosirea contraceptivelor) sunt stigmatizate drept „nenaturale” 
şi, în acest fel, imorale. 

Diverse modificări pot fi făcute asupra acestei poziţii. Spre exemplu, s-ar putea obiecta 
că sexul este permis din punct de vedere moral dacă apare în interiorul instituţiei căsătoriei, 
chiar dacă este incompatibil cu reproducerea. Astfel, sexul oral şi anal pot fi acceptate 
deoarece plăcerea în cadrul căsătoriei poate fi considerată un scop legitim al sexului. 


3) Critica poziţiei creştine 


De obicei, aceste obiecţii sunt criticate din cauza presupozitiilor lor implicite: o 
concepţie anistorică asupra naturii umane, o percepţie limitată şi imobilă asupra locului 
adecvat al sexului în această natură ; o concepţie specializată asupra singurei forme de 
familie acceptabile şi o percepţie îngustă asupra funcţiei activităţii sexuale umane. Cei 
care emit judecăţi despre ce este „natural” pentru oameni, adesea par să aleagă mai 
degrabă acele elemente ale naturii noastre care corespund propriilor preconceptii despre 
cum ar trebui să ne comportăm, decât să derive o teorie morală în urma unei analize 
obiective a naturii umane. De ce este sexul în scopul procreării în cadrul căsătoriei mai 
adecvat naturii umane decât cel care are ca scop plăcerea în afara căsătoriei ? (Capitolul 
13, „Dreptul Natural”, demonstrează eroarea folosirii noţiunii de „drept natural” în 
acest sens.) 


4) Dragoste şi intimitate 


O modalitate de dezvoltare a abordărilor clasice este contestarea faptului că sexul este 
acceptabil moral numai dacă este însoţit de dragoste şi intimitate. Variatii ale acestei 
abordări sunt susţinute de Vincent Punzo în Reflective Naturalism şi de Roger Scruton în 
Sexual Desire. În viziunea lui Punzo, această abordare înlătură restricţiile ceremonialului 
marital, însă le înlocuieşte cu o perspectivă mai profundă a necesităţii încrederii reciproce, 
a înţelegerii şi a împărtăşirii reciproce a celor mai lăuntrice gânduri. Dragostea şi 
intimitatea, deşi în general sunt componente ale căsătoriilor de succes, nu sunt, în mod 
logic necesare sau limitate căsătoriilor. 

O asemenea poziţie este susţinută de două premise principale: o concepţie asupra 
naturii umane care sugerează că sexul este o activitate umană imperativă, reflectând cele 
mai intime aspecte ale personalităţii umane, şi ipoteza că sexul fără dragoste injoseste şi, 
într-un final, alterează personalitatea umană. Această abordare este susţinută de tendinţa 
de a evita aşa-zisele efecte dezumanizante ale sexului mecanic şi promiscuu şi de dorinţa 
de a promova sexul ca cea mai intimă exprimare fizică a fiinţei umane - un act demn de 
o atenţie specială datorită efectelor sale unice asupra integrităţii noastre existenţiale. 

Diferite modificări au apărut în această abordare. Unii susţinători ai acesteia contrazic 
necesitatea exclusivitatii dragostei şi a intimităţii. 

5) Critica dragostei si a intimităţii 


Criticii consideră că abordarea tandemului dragoste-intimitate supraevaluează şi universa- 
lizează importanţa activităţii sexuale pentru integritatea existenţei şi prosperitatea psihologică. 
În primul rând, este clar că mulţi oameni nu s-au limitat la sexul însoţit de dragoste, iar 
aceştia nu prezintă în mod necesar efectele dezumanizării şi ale dezintegrării psihologice, 
atât de temute de către susţinătorii acestei abordări. În al doilea rând, chiar atunci când 
sexul fără dragoste conduce la fragmentare existenţială, nu înseamnă că interacţiunile 
sexuale ar fi inacceptabile din punct de vedere moral. Exceptând cazul în care ni se 
impune moral un comportament care să faciliteze integritatea existenţei, putem concluziona 
cel mult că sexul fără dragoste, în aceste cazuri, este o strategie nesănătoasă şi imprudentă. 
Sfera „moralului” nu este coextensivă (nu se suprapune în totalitate) cu sfera a ceea 
ce este în propriul meu interes. Aceasta înseamnă că o persoană nu este obligată moral 
să desfăşoare numai acele acţiuni care facilitează interesul propriu. În ultimul rând, deşi 
dragostea şi intimitatea sunt aspecte importante ale personalităţii umane, nu este clar că 
acestea sunt întotdeauna fundamentale. Ne angajăm în activităţi care merită efortul, dar 
care nu sunt însoţite de dragoste şi intimitate. De ce ar fi sexul diferit? Dacă se pretinde 
că sexul este diferit pentru că este în mod necesar şi profund conectat la personalitatea 
umană, rămân totuşi întrebari: este această legătură un fapt anistoric? Oare nu este 
posibil ca plăcerea, fără dragoste şi intimitate, să servească pentru mulţi oameni drept 
scop legitim al sexului? Este importanţa sexului pentru integritatea existenţei un fapt 
biologic sau numai un construct social al anumitor subgrupuri din cadrul societăţii ? 
Nemulțumirea fata de morala sexuală a tradiţiei vestice a condus la câteva abordări 
diferite. Ideea contractului social a furnizat adesea alternative eticilor tradiţionale, nu 
numai cu privire la obligaţia politică şi a dreptăţii, dar şi cu privire la morala sexuală. 


iii. Abordările contractualiste 


Abordările contractualiste pleacă de la ideea că activitatea sexuală trebuie să fie evaluată 
după aceleaşi criterii ca şi oricare altă activitate umană. Pe această bază, ei subliniază 
importanţa consimtámántului reciproc, voluntar si în prealabil anunţat, şi evidenţiază 
oportunitatea tolerării diversităţii sexuale ca o recunoaştere a libertăţii şi autonomiei 
umane. Unii contractualişti, precum Russell Vannoy în cartea sa Sex Without Love, sunt 
influenţaţi de un curent al gândirii occidentale care descrie sexul ca pe un dar de preţ care 
trebuie exercitat adesea şi cu îndrăzneală (de exemplu, Rabelais, Boccaccio, Kazantzakis). 
Alţi contractualişti subscriu unei concepţii vechi conform căreia sexul ar trebui savurat cu 
o moderație adecvată (de exemplu, Homer, Aristotel, Montaigne). 


1) Concepţia libertariană 


Adesea, la început, o poziţie libertariană câştigă sprijin deoarece este, fără excepţie, 
propusă în cadrul acelor culturi care considerau dreptul contractului ca necesar pentru 
sanctitatea libertăţii umane. Aplicând filosofia libertarianá la relaţiile sexuale, apare 

concepţia potrivit căreia sexul este acceptabil moral dacă şi numai dacă are loc în urma 
unui consimtámánt reciproc, voluntar si în prealabil anunţat. În loc să se concentreze 
asupra unei concepţii particulare a instituţiei căsătoriei sau a unei înţelegeri particulare 
a funcţiei adecvate a sexului sau a unei percepții ca lege naturală a legăturii necesare 
între sex şi personalitatea umană, această abordare subliniază importanţa autonomiei 
umane, reflectate în acţiunile pe care alegem să le întreprindem. Reprezentanţii săi susţin 
că cele mai importante valori sunt libertatea individuală şi autonomia. De aceea, este 
considerată despotică insistența asupra unei anumite interacțiuni sexuale sau promovarea 
unui spaţiu anume pentru sexul acceptabil. Testul pentru sexul acceptabil moral este 
simplu : părţile, posedând capacităţile de bază necesare unei alegeri autonome, au căzut 
de acord în mod voluntar asupra desfăşurării unei anumite activităţi sexuale, fără folosirea 
forţei, a vicleniei sau a constrângerii explicite ? Conform acestui test, sexul este nepermis 
în cazul în care una sau ambele persoane nu au capacitatea de a consimti informat (cazul 
minorilor, al persoanelor cu disabilităţi mintale sau al nonoamenilor) sau în cazul în care 
apare constrángerea explicită (de exemplu, ameninţări sau şantaj), forța (silirea), viclenia 
(convingerea celuilalt de a accepta legătura amoroasă înşelându-l cu privire la natura 
actului sau a măsurii sentimentelor sale). 


2) Critica libertarianismului 


Cea mai evidentă slabiciune a acestei abordări este faptul că ignoră numeroase deformări 
care apar în cadrul acestui contract: părţile unui contract pot avea puteri de negociere 
radical inegale, diferente puternice de vulnerabilitate, una dintre parti poate negocia sub 
constrângerea unor circumstanţe nefericite, sau contractul poate considera însuşiri 
importante ale personalităţii umane ca simple produse supuse schimbului comercial. 
Asemenea distorsiuni necesită investigarea faptului dacă un contract este acceptabil 
moral. Existenţa unui contract nu presupune autovalidarea morală a acestuia. Aceasta 
înseamnă că, odată ce ştim că există un contract acceptat prin consimtámánt voluntar, se 
ridică următoarea întrebare : sunt termenii acestuia acceptabili din punct de vedere 
moral? Acceptarea poziţiei libertariene poate avea succes numai dacă interacţiunea 
contractuală voluntară presupune moralitatea tuturor aspectelor implicate. Următoarea 
expunere urmăreşte analiza acestei presupuneri. 

Rocco este fiul unui bărbier sărac, dar cinstit, a cărui familie se află într-o situaţie 
foarte grea. Acesta încearcă printr-o varietate de căi să asigure necesarul de bani familiei 
sale, dar nu reuşeşte. Într-un final, Rocco află despre înclinațiile ciudate ale vecinului 
său Vito. Vito, un băiat înstărit şi sadic, oferă 5.000 de dolari, plus asigurare medicală, 
pentru cei care îi vor permite să le reteze degetul mijlociu de la mâna dreaptă. Vito chiar 
dispune de o frumoasă colecţie de diferite degete umane instalate cu gust pe peretele 
locuinţei sale. Rocco îl abordează şi îl întreabă dacă oferta mai este valabilă. Vito îi 
propune suma de 5.000 de dolari şi exclamă: „Să facem afacerea ! ”. După negocierea 
unor aspecte minore, vizând tipul de secure ce se va folosi, dacă salonul de spitalizare ar 
trebui să fie privat sau nu precum şi partea de venituri care îi va reveni lui Rocco din 
câştigurile realizate de Vito în urma taxelor de vizitare a colecţiei sale, contractul este 

încheiat şi condiţiile sale îndeplinite. Rocco este cu 5.000 de dolari mai bogat şi cu un 
deget mai sărac ! 

Chiar dacă contractul imaginat s-a încheiat voluntar, în absenţa forţei, a vicleniei sau 
a privării de libertate, mulţi ar considera că un asemenea contract este imoral deoarece 
Vito a exploatat circumstanţele cumplite, vulnerabilitatea şi disperarea cruntă care 
caracterizau situaţia lui Rocco. Mai mult decât atât, ambele parti au considerat o parte 
a trupului unui om ca fiind nimic mai mult decât un produs supus legilor pieţei. S-ar 
putea obiecta că libertarienii pot evita un asemenea contraexemplu, deoarece Vito i-a 
produs o vătămare lui Rocco: i-a tăiat degetul. Dar această obiectie nu este convingă- 
toare, deoarece un libertarian pare să îi permită lui Rocco să judece dacă pierderea unui 
deget, plus un câştig de 5.000 de dolari, înseamnă vătămare. Pentru libertarieni, 
consimţământul anulează vătămarea şi, de aceea, aceştia nu pot susţine că Vito a încălcat 
dreptul negativ al lui Rocco de a nu fi vătămat. Desi libertarienii au identificat aspecte 
importante ale moralei - noţiunile de libertate individuală şi autonomie - se poate spune 
că aceştia le-au exagerat până în punctul în care aceste aspecte constituie întreaga 
morală. 


3) Modificări kantiene 


Este posibil să venim în întâmpinarea obiectiei de mai sus prin modificarea viziunii 
libertariene. O cale pentru a face acest lucru este aceea de a încorpora principiul kantian 
cum ca „este greşit din punct de vedere moral ca oameni să trateze alti oameni doar ca 
simple mijloace pentru scopurile lor proprii” (vezi capitolul 14, „Etica lui Kant”, pentru 
discutarea acestui principiu şi baza sa în etica Kantiană). O astfel de abordare este 
realizată de către Raymond Belliotti în „A philosophical analysis of sexual ethics” (1979). 
Maxima lui Kant sugerează că indivizii sunt culpabili dacă îşi obiectualizează victimele : 
dacă îi tratează pe alţii drept simple obiecte sau unelte care pot fi manipulate şi folosite. 
Unul dintre cele mai rele acte pe care cineva le poate săvârşi asupra altcuiva este acela 
de a-l vedea şi a-l trata pe celălalt ca pe ceva inferior a ceea ce este cu adevărat: a-l 
vedea pe celălalt nu ca pe un scop în sine, nu ca pe un subiect egal al experienţei. 
Rămâne însă de discutat în acest caz dacă a trata atribute importante ale personalităţii 
umane ca simple bunuri susceptibile de a fi tranzacţionate pe piaţă, reprezintă un 
exemplu de exploatare în acest sens larg. Aici întâlnim eroarea pe care au făcut-o 
libertarienii : contractele nu sunt autovalidante din punct de vedere moral. În conformitate 
cu aceasta, o asemenea abordare susţine că sexul este imoral dacă şi numai dacă implică 
viclenia, încălcarea promisiunilor, forţa ilicitá sau exploatarea. 

Această abordare concede că natura actelor sexuale este contractuală şi implică 
noţiunea de reciprocitate. Atunci când doi oameni consimt în mod voluntar să aibă o 
legătură sexuală, ei creează obligaţii reciproce pe baza nevoii şi aşteptărilor respective. 
Noi interactionám sexual cu alţii pentru a ne satisface anumite dorinţe pe care nu ni le 
putem îndeplini noi înşine (spre exemplu, instinctul reproductiv, dorinţa de plăcere, de 
dragoste şi intimitate şi de aprobare din partea celorlalţi, precum şi alte porniri mai puţin 

lăudabile, cum sunt agresiunea, supunerea şi dominarea). Această poziţie recunoaşte 
explicit că activităţile sexuale sunt evaluate moral prin prisma aceloraşi reguli şi principii 
general relevante pentru evaluarea acţiunilor umane. Aici nu este nici o încercare de a 
reuni domeniile „moral” şi „prudent” : a afirma că un act este acceptabil din perspectivă 
morală nu înseamnă că este recomandabilă urmărirea lui. Moralitatea unei acţiuni nu 
este deci singurul criteriu de care ar trebui să ne servim când decidem să actionám 
într-un anumit fel. O acţiune poate fi permisă din perspectivă morală, dar nesănătoasă 
din perspectivă strategică. Realizarea ei este nerecomandată pentru că nu este spre binele 
pe termen lung al unei persoane sau pentru că este ofensivă în raport cu gusturile noastre 
ori pentru că ne distrage de la acţiuni mai valoroase. 


4) Critica modificărilor kantiene 


Criticile acestei abordări se concentrează pe un număr de posibile slăbiciuni : nu cumva 
această viziune reduce sexul la acelaşi calcul rece, cu linie trasă la sfârşit, endemic unor 
tranzacţii corporatiste ? De ce este aplicabil domeniul contractelor unei arii atât de 
intime ? Spre deosebire de contractele de afaceri, „contractele” sexuale sunt rareori 
exprimate sau subiect al unor negocieri complexe. Cum ştim când un contract este pe 
cale de a se încheia şi ce aşteptări rezonabile pot fi formulate ? Cum poate fi sexul permis 
din perspectivă morală, dar dăunător binelui nostru pe termen lung şi fericirii noastre ? 
Noţiunea de „exploatare” nu este oare maleabilă şi nedeterminată ? Nu cumva slogane 
nedeterminate de genul „este greşit să îl foloseşti pe celălalt” şi „este greşit să obiectualizezi 
atribute constitutive” sunt lipsite de valoare în calitatea lor de ghizi pentru evaluarea 
morală ? 


iv. Provocări dinspre stânga politică 


Perspectivele marxiste şi feministe critică alte abordări pe baza unei analize a naturii 
relaţiilor personale şi neagă posibilitatea existenţei unor relaţii sexuale în mod autentic 
egale în cadrul societăţii occidentale. 


1) Marxismul clasic 


În cadrul lucrărilor Originea familiei, Proprietatea privată şi Statul, Engels a observat că 
în cadrul familiilor de burghezi, soțiile furnizau o muncă fără valoare precum şi sarcini 
sociale necesare (cum ar fi: îngrijirea copiilor şi a bătrânilor) şi trebuiau să producă 
moştenitori identificabili şi legitimi pentru transferarea în regulă a proprietăţii capitaliste, 
în timp ce soţii asigurau locuinţa şi pensiunea. Se pare că acest schimb explică nevoia de 
fidelitate conjugală din partea femeii şi asigură, în manieră marxistă, o bază economică 
a avantajelor bărbatului în cadrul familiei. Familia burgheză a fost concepută pe bazele 
netransmisibile ale capitalismului: câştigul privat. Deoarece femeile burgheze erau 
excluse într-o societate capitalistă de la activitatea în sfera publică, acestea erau constrânse 
să se lege financiar de bărbat. Ataşamentul emoţional şi personal aparent în joc în cadrul 

sexului marital se reduce în fapt la o serie de interactiuni comerciale in care este vorba 
despre beneficii contractuale reciproce importante. În consecinţă, retorica produselor 
pătrunde chiar şi în sanctitatea vieţii interioare, private a familiei capitaliste. 

Aici, Engels contrazice argumentul creştin : sexul în cadrul familiilor burgheze este 
o formă de prostituție (se accentuează deci sensul peiorativ), fiind imoral, deoarece baza 
sa este exploatarea economică a celor slabi de către cei puternici, iar rezultatul său este 
transformarea în marfă a atributelor constitutive ale celui mai lăuntric eu al femeii. 
Soluţia maladiilor familiei burgheze este socializarea muncii casnice, includerea completă 
a femeilor în sfera publică şi, ceea ce este cel mai important, demontarea cadrului 
capitalist care hrăneşte diviziunea de clasă şi exploatarea economică. 

Marxismul clasic obiecteazá că într-o societate capitalistă, noţiunea de ,,consimtamant 
informat” este contaminată de nevoia profundă de supravieţuire economică. Relatări 
despre „înţelegeri reciproce” şi „beneficiu reciproc” ar putea fi iluzii rezultate în urma 
falsei conştiinţe a materialismului capitalist. Sexul este acceptabil moral numai dacă 
părțile se află pe o poziţie de egalitate, nu sunt motivate (conştient sau inconştient) de 
nevoi economice şi nu consideră însuşirile care le alcătuiesc drept simple obiecte — toate 
acestea necesită eliminarea capitalismului. 


2) Critica marxismului 


Criticile teoriilor clasice marxiste asupra sexului se concentrează asupra unor acuze 
generale legate de persuasivitatea explicatiilor marxiste ale falsei conştiinţe, de interpretările 
istorice ale originilor exploatării, de înţelegerea economiei capitaliste şi de reprezentările 
relaţiilor dintre diferitele clase sociale. Totuşi, prezentarea completă şi analizele acestor 
critici nu vor face obiectul acestui eseu. O expunere detaliată a marxismului şi a eticii 
sale poate fi găsită în capitolul 45, „Marx împotriva moralei”. 


3) Perspective feministe 


În Feminist Politics and Human Nature, Alison Jaggar susţine dintr-o perspectivă 
socialist-feministă că marxismul subliniază bazele economice ale opresiunii femeilor, 
însă eşuează în evidenţierea adevăratei surse a opresiunii: agresivitatea şi dominaţia 
bărbaţilor. Ea arată că eliminarea sistemului economic capitalist nu a transformat 
substanţial femeile înăuntrul naţiunilor care au devenit socialiste ; distinge tipul de opresiune 
la care erau supuşi muncitorii capitalişti de opresiunea care sufocă femeile, şi deci neagă 
faptul că inegalitatea între genuri poate fi explicată în mod adecvat prin cauze economice. 

Tezele tehnologice şi contractualiste nu merg mai departe în cazul feministelor. 
Catharine MacKinnon, în Feminism Unmodified, susţine că noţiunile care caracterizează 
acele teze tradiţionale, de „drept natural” şi „alegere autonomă”, sunt în mod fatal 
eronate. Feministele radicale, precum MacKinnon, consideră că fac extrem de dificilă pentru 
femei identificarea şi dezvoltarea propriilor dorinţe şi nevoi sexuale. Femeile sunt socializate 
în aşa fel încât acestea să îndeplinească dorinţele şi nevoile sexuale ale bărbaţilor pentru 
a-şi dovedi propria valoare şi a-şi îndeplini îndatoririle create social. Dominația masculină 
şi supunerea femeilor sunt normele acceptate ale comportamentului sexual şi definesc, în 

sens larg, rolurile respective ale sexului în general. Este eronată sprijinirea creştinismului 
pe dreptul natural, deoarece dorinţele şi nevoile noastre sexuale sunt numai o problemă 
de condiţionare socială, iar încrederea contractualiştilor în consimţământul informat este 
o ficţiune, deoarece aceeaşi condiţionare socială limitează paleta oportunităţilor şi 
alegerilor reale ale femeilor şi hrăneşte falsa conştiinţă despre locul femeii în lume şi în 
relaţia cu bărbatul. 

Feministele precum MacKinnon pretind demascarea implicatiilor politice ale activităţii 
sexuale şi concluzionează că femeile vor rămâne pentru totdeauna subordonate bărbaţilor 
dacă sexualitatea nu va fi reconcepută şi refăcută. Deoarece relationeazá percepțiile 
tipurilor adecvate de activitate sexuală cu concepţii mai largi despre forme politice 
adecvate, feministele radicaliste (cum ar fi separatistele lesbiene) au tendinţa de a fi 
suspicioase în legătură cu tipurile de activităţi sexuale promovate în regimurile centriste : 
în cadrul căsniciei, heterosexuale, monogame, reproductive, private, într-o relaţie bine 
definită şi aşa mai departe. Multe feministe consideră că o activitate sexuală atât de 
precis definită facilitează în mod direct subjugarea politică a femeilor. Jill Johnston, în 
Lesbian Nation, susţine o poziţie separatistă şi propune sexul numai între femei ca fiind 
singura cale de a a face o declaraţie politică şi de a depăşi opresiunea masculină. 
Conform acestei abordări, femeile trebuie să submineze dominaţia şi puterea bărbaţilor 
în toate contextele relevante, iar activitatea sexuală este unul dintre cele mai importante 
dintre acestea. 

Ce consideră atunci feministele ca fiind sex acceptabil din punct de vedere moral ? 
Deşi există doar un acord slab în cadrul abordărilor feministe, câteva lucruri par a fi 
clare. Sexul este acceptabil din punct de vedere moral numai dacă rolurile tradiţionale de 
dominație masculină şi supunere a femeii sunt absente, dacă femeile nu sunt victimizate 
politic datorită sexualităţii lor, dacă au capacitatea şi puterea de a controla accesul şi de 
a se defini pe sine însele. Ce evenimente pot asigura faptul că asemenea condiţii există ? 
Aici, neînțelegerile interne se intensifică. Paleta de răspunsuri include: separarea totală 
a femeilor de bărbaţi, salarizarea femeilor care desfăşoară servicii domestice şi sociale 
necesare de o manieră comparabilă cu cea a salariilor câştigate de către bărbaţi în sfera 
publică, înlăturarea distinctiei „treabă de bărbat” şi „treabă de femeie”, accesul nelimitat 
al femeilor în sfera publică, în mod special la acele poziţii prestigioase care delimitează 
puterea politică şi socială. 


4) Critica feminismului 


Adesea, criticile la adresa feminismului sunt foarte specifice. De exemplu, separatistele 
lesbiene ar susţine că numai separarea totală de bărbaţi poate permite femeilor exercitarea 
puterii şi controlului asupra trupurilor lor. Pe de altă parte, feministele mai puţin 
radicaliste şi nonfeministele insistă că o asemenea situaţie nu este necesară şi, de 
asemenea, că ea limitează alegerile femeilor şi neagă chiar şi posibilitatea teoretică de a 
se angaja într-o activitate heterosexuală consensuală neexploatativă. Din această perspectivă 
radicală, bărbatul este incapabil de la natură să fie altfel decât opresiv şi exploatator. 

Abordarea separatistă pare deficitară, deoarece, deşi începe cu o defăimare generală a 
ideii unei naturi umane anistorice, se încheie bazându-se chiar pe o asemenea noţiune. 

Critici mai generale ale feminismului se concentrează asupra concepţiei sale de „liber 
consimtámánt" şi asupra invocării falsei conştiinţe. Luată întocmai, unele feministe 
sugerează că, practic, toate femeile sunt incapabile de a avea un consimtámánt informat, 
deoarece acestea au fost persecutate prin conditionarea extinsă a societăţii dominate de 
bărbaţi. Totuşi, această concesie, pare prea largă si ar putea fi folosită ca o justificare 
pentru paternalism: dacă femeile sunt cu adevărat incapabile de un consimtámánt 
informat, atunci de ce nu ar fi supuse aceluiaşi tratament paternalist acordat altor 
grupuri, precum copiii, cărora le lipseşte această capacitate ? Mai mult decât atât, dacă 
o femeie recunoaşte satisfacția şi împlinirea rezultate din relaţiile ei heterosexuale, ar 
trebui în mod automat, doar pentru că diferă de doctrina feministă fundamentalistă, ca 
recunoaşterea sa să fie considerată un rezultat al falsei conştiinţe ? 

Mai departe, de ce ar trebui să presupunem că sexualitatea este atât de importantă 
pentru universul feminin ? Una dintre presupunerile pe care feministele le-au făcut este 
că activitatea sexuală implică cea mai lăuntrică trăire şi cele mai importante însuşiri care 
alcătuiesc femeia. Dar este acest fapt o necesitate biologică sau doar un artefact social al 
societăţii dominate de bărbaţi ? Pe baza cărui principiu putem distinge însuşirile implicate 
în munca salariată comună de cele cuprinse în activitatea sexuală? Dacă nu putem, 
atunci poate că marxiştii au dreptate considerând că atât munca salariată, cât şi sexul 
trebuie golite de valoare economică ; sau poate că anumiţi contractualişti au dreptate 
considerând că atât munca salariată, cât şi sexul pot fi produse de schimb în anumite 
condiţii. În final, liberalii politici ar argumenta că sfera publică este din ce în ce mai deschisă 
femeilor, de asemenea, conştiinţa publică privind alocarea echitabilă a muncii domestice şi 
creşterii copiilor s-a dezvoltat, centrele de îngrijire zilnică sunt numeroase, educaţia şi 
socializarea timpurie sunt cu mult mai compatibile cu egalitatea sexuală, iar femeile se 
bucură de mai multe oportunităţi de accedere la puterea socială şi politică. Pentru un liberal, 
aceasta ar demonstra că activitatea heterosexuală nu este în mod necesar însoţită de 
exploatare, de transformarea în produs comercial şi de lipsa consimtámántului informat. 


v. Epilog 


Poate că cea mai convigătoare poziţie asupra moralei sexuale este una bazată pe modelul 
libertarian modificat de maximele kantiene, dar care să acorde o atenţie deosebită 
sensibilităţii marxismului clasic faţă de coercitia economică în definirea „exploatării” şi 
de preocupările feminismului faţă de semnele opresiunii masculine. 

Această abordare poate răspunde unora dintre criticile enunțate mai devreme. Baza 
contractuală a interacțiunii sexuale reiese din acordul voluntar bazat pe aşteptările 
îndeplinirii nevoilor şi dorințelor reciproce. Deşi sentimente importante de intimitate 
sunt puse in joc, iar acestea presupun vulnerabilitati emoţionale speciale, aceasta nu 
dovedeşte că sexul nu este contractual, ci confirmă mai degraba faptul că adeseori cele 
mai importante acorduri pe care le încheiem sunt contractele sexuale. Mai mult decât 

atât, deşi este adevărat că întâlnirile sexuale nu sunt de obicei atât de explicite precum 
înțelegerile de afaceri, noţiunea de aşteptare rezonabilă, bazată pe un context specific, ar 
trebui să ne ghideze. Această ghidare ar putea fi suplimentată de un principiu de 
precauţie : dacă există îndoială, nu supraestima ceea ce cealaltă parte a oferit şi caută o 
propunere mai adecvată dacă se poate. 

Mai departe, în cazul acestei abordări, conceptele de „moralitate” şi „fericire” nu 
sunt coextensive. Am presupune că, dacă am desfăşura numai acţiuni care sunt acceptabile 
din punct de vedere moral, atunci ar exista o anumită fericire, dar ea nu ar fi garantată. 
Dobândirea fericirii este, printre altele, în relaţie cu o varietate de alte lucruri materiale 
şi fizice (ca de exemplu, sănătatea şi îndeplinirea anumitor nevoi biologice) pe care 
activităţile morale nu le asigură de la sine. 

Dar mai sunt multe aspecte contestabile şi controversate. În primul rând, trebuie 
acceptat faptul că „exploatarea” nu este un concept autoexecutant. Conţinutul unor 
expresii precum „foloseşte-l pe celălalt ca pe un simplu instrument”, transformă în mod 
ilegitim însuşiri constitutive ale ego-ului în marfă şi „obiectualizează-l pe celălalt” 
trebuie suplimentat cu o teorie politică şi socială mai generală. Criticii au dreptate să 
creadă că adepţii kantianismului utilizează prea des astfel de fraze drept incantatii 
talismanice ale căror înţelesuri sunt evidente în mod intuitiv pentru toti. Desigur, poziţia 
apărată aici consideră următoarele cazuri ca fiind exemplificatoare pentru exploatare : a 
te folosi de alternativele limitate, de situaţiile disperate şi de nevoile stringente ale 
celuilalt; manipularea celuilalt înspre un consens prin folosirea unei inegalităţi de 
putere ; subminarea consensului voluntar şi informat al celuilalt prin viclenie sau variate 
forme de constrângere fizică sau economică. Însă chiar şi aceste explicaţii ale „exploatării” 
au nevoie de mai multe specificaţii. Dacă ei merg prea departe când explică aceste 
noţiuni, preponentii acestei abordări se vor găsi în inconfortabila poziţie marxistă de a 
manevra ilegitim cele mai de jos contracte salariu-muncă, deoarece angajaţii au adesea 
alternative limitate şi ei muncesc în parte pentru a-şi acoperi nevoile primordiale, în timp 
ce angajatorii se bucură adesea de un avantaj în negocierea puterii. 

Mai mult, când se argumentează că o parte s-a folosit de cealaltă, avocaţii acestei 
abordări trebuie să opereze fine distincţii între „convingerea justificată”, „manipularea 
nejustificată” şi „constrângerea economică implicită”. S-ar putea susţine că raportul 
dintre cele două parti va fi întotdeauna inegal în ceea ce priveşte aptitudinile retorice, 
tehnica argumentativă şi charisma personală. Sunt aceste însuşiri sursa dominaţiei 
inerente şi a distorsiunii ideologice sau sunt pur şi simplu instrumentele legitime ale 
convingerii raţionale ? În acest fel, întrebările referitoare la morala sexuală duc la 
chestiuni mai generale privitoare la relaţiile sociale. 

Relatiile personale 


Hugh Lafollette 


i. Morala si relatiile personale: sunt ele in conflict ? 


Morala si relaţiile personale par să fie in conflict. Morala, aşa cum este concepută de 
obicei, presupune impartialitate : trebuie să tratăm toate fiinţele umane în mod similar, 
în afara cazului în care există diferenţe generale şi morale relevante care justifică o 
diferenţiere a tratamentului. Un profesor trebuie să dea aceeaşi notă studenţilor cu 
performanţe egale ; notele diferite sunt justificate doar dacă există un motiv general şi 
relevant care să reflecte acea diferenţă. De exemplu, este legitim să dăm o notă mai bună 
unui student care a realizat o muncă superioară ; este nelegitim să-i dăm o notă mai bună 
pentru că studenta este drăguță, poartă haine roz sau se numeşte „Judith”. 

Pe de altă parte, relaţiile personale sunt părtinitoare în profunzimea lor. Ne comportăm 
în mijlocul persoanelor cunoscute în moduri în care nu ne-am comporta în mijlocul unor 
necunoscuţi ; permitem persoanelor cunoscute să ne trateze în moduri în care nu le-am 
permite necunoscutilor. Acordăm tratament preferenţial ; îl aşteptăm şi noi, la rândul 
nostru. De aici, conflictul. Cum poate fi acesta rezolvat? Ar trebui să presupunem că 
morala este întotdeauna mai importantă ? Pot cerinţele relaţiilor personale să le înlocuiască 
pe cele ale moralei? Sau există un mod prin care să se arate că acest conflict este mai 
mult aparent decât real? 

Strategia standard este aceea de a nega că ar exista un conflict, de a asuma faptul că 
partialitatea aparentă a relaţiilor personale este uşor explicabilă prin intermediul princi- 
piilor morale impartiale. Dati-mi voie să explic acest lucru. Principiul consideratiei 
egale a intereselor nu este unul moral subiectiv deoarece nu specifică exact modul în care 
o anumită persoană trebuie tratată. Este, mai degrabă, un principiu formal care cere să 
tratăm indivizii în acelaşi fel, în afară de cazul în care există un motiv general şi relevant 
care justifică tratamentul diferențiat. Nu se specifică ce contează ca motiv general si 
relevant, şi astfel nu se specifică cum ar trebui să fie trataţi indivizii. 

Cei care urmăresc această ţintă vor susţine că motivul general şi relevant pentru care 
o tratez pe Eva (soţia mea) mai bine decât o tratez pe Phyllis (o necunoscută) este simplul 

fapt cá ea este soţia mea. Toti soţii, prietenii, indrágostitii etc. ar trebui să-şi trateze 
cunoscutii şi pe cei dragi mai bine decât îi tratează pe alţii — în definitiv, ei au o relaţie 
personală şi relaţiile personale sunt, prin definiţie, părtinitoare. Regula morală care 
justifică părtinirea este impartialá: permite (cere?) tuturor să trateze persoanele dragi 
mai bine decât o fac în cazul străinilor. Cerinţele moralei şi ale relaţiilor personale nu 
intră în conflict. 

Are succes această strategie ? Relaţiile apropiate dintre persoane sunt o caracteristică 
generală, dar şi caracteristicile care ne diferenţiază trebuie să fie relevante din punct de 
vedere moral. Este oare asa? Nu este dificil să ne dăm seama de ce am putea crede că 
este aşa. Relaţiile apropiate promovează onestitatea, grija, loialitatea, conştiinţa de sine, 
răbdarea, empatia etc. Acestea sunt valori morale semnificative pentru oricine - valori 
care sunt cel mai bine promovate de relaţiile personale. Deci, din acest punct de vedere, 
principiile morale impartiale dictează că trebuie să cultivăm relaţii personale. Din 
momentul în care acestea presupun părtinire, este absolut legitimă tratarea persoanelor 
cunoscute în mod preferenţial. 

Acest răspuns este destul de convingător, deşi poate să nu fie în întregime adecvat în 
acest caz. Chiar dacă această manevră rezolvă tensiunea aparentă dintre morală şi 
interesul propriu la acest nivel, o problemă paralelă apare la un alt nivel. Consideratiile 
precedente susţin faptul că este legitimă tratarea diferită a cunoscutilor în raport cu a 
necunoscutilor. Prin aceasta, ele sugerează că trebuie să ne tratăm cunoscutii în acelaşi 
fel cu excepţia cazului în care există anumite motive relevante şi generale care justifică 
diferenţe în tratament. Oricum, noi considerăm că este legitim să tratăm diferiţi prieteni 
în mod diferit. Nu este deloc sigur faptul că putem oferi motive relevante şi generale care 
ar justifica această variaţie în tratament. 

Poate ar trebui atunci să conchidem că cerința impartialitatii subminează relaţiile 
personale aşa cum le înţelegem în prezent. Aceasta înseamnă că relaţiile pot fi prefe- 
rentiale doar în mod limitat având in vedere principiul consideratiei egale acordate 
intereselor. După cum a afirmat Rachels (1989, p. 48): „Dragostea universală este un 
ideal mai înalt decât loialitatea familială, iar obligaţiile din cadrul familiei pot fi complet 
înţelese doar ca ilustrări ale obligaţiilor faţă de semenii noştri”. 

Este deci posibil ca oamenii să aibă îndatoriri speciale faţă de alţii, dar acestea ar fi 
mult mai limitate decât sunt în viziunea noastră de acum. Spre exemplu, putem hotărî cá 
anumite persoane ar trebui să acorde tratament preferenţial copiilor, în acelaşi fel cum 
putem decide că persoane cu anumite roluri instituţionale (ofiţer de poliţie, judecător, 
medic, salvamar) ar trebui să acorde tratament preferenţial persoanelor aflate în grija lor 
directă. Aceste datorii specifice unor roluri sunt, în această privinţă, mai puternice decât 
obligaţiile impersonale generale. Medicul tău personal trebuie să aibă grijă de sănătatea 
ta într-un mod cu totul diferit decât ar fi obligat să o facă pentru mine. Datoria sa faţă 
de pacienţi prevalează nevoilor medicale ale necunoscutilor. 

În mod similar, putem explica de ce părinţii au responsabilităţi specifice faţă de copiii 
lor. Ei au roluri special repartizate care legitimează tratamentul lor preferenţial în 
anumite limite. Rachels crede că acest tratament nu trebuie să fie însă într-un asemenea 
grad de preferentialitate încât ei să ignore justificabil nevoile celorlalţi copii mai putin 

favorizați. Rezultă de aici că acest conflict este rezolvat prin negarea faptului că relaţiile 
personale părtinitoare în mod fundamental sunt moral permisive, nu numai obligatorii. 
Am crezut că relaţiile personale, aşa cum le-am conceput, sunt compatibile cu morala, 
dar ne-am înşelat. Singurele relaţii personale legitime sunt cele care derivă din datoriile 
impartiale şi nu au deci legătură cu apropierea dintre persoane în modul în care am 
conceput-o noi. Cerinţele moralei sunt întotdeauna superioare. 

Probabil că mulţi cititori vor considera această viziune eronată şi indezirabilă. Până 
la un punct sunt şi eu de acord. În forma sa neprelucrată, viziunea este eronată. Eronată, 
dar nu fără sens deoarece are argumente importante pe care nu trebuie să le ignorám. 
Impartialitatea este vitală înţelegerii moralei, „ceva extrem de important, la care nu ar 
trebui să renuntém prea uşor. Este utilă, de exemplu, in a explica de ce egoismul, 
rasismul şi sexismul sunt condamnabile din punct de vedere moral, iar dacă abandonăm 
această concepţie ne pierdem mijloacele cele mai naturale şi persuasive de combatere a 
acestor doctrine” (Rachels, 1989, p. 48). 

Mai mult decât atât, chiar dacă este atractiv să poţi acorda atenţie celor de care îţi 
pasă, această atenţie pare cel puţin de o calitate îndoielnică şi probabil foarte nedreaptă 
de vreme ce atâţia oameni vor fi lipsiţi de ea, deşi nu din vina lor. Viaţa acestor oameni 
ar putea fi îmbunătăţită dacă atenţia noastră ar fi îndreptată şi către cei aflaţi în afara 
cercului de prieteni apropiaţi şi a membrilor familiei. De exemplu, pare nedrept că Sarah 
poate, în mod legitim, să-i cumpere copilului ei o jucărie scumpă sau să-i ofere soţului 
o masă bogată, în timp ce vecinii săi mor de foame. Norocul joacă un rol excesiv în 
determinarea destinului în viaţă. Morala ar trebui să încerce să diminueze, dacă nu chiar 
să eradicheze efectele indezirabile ale norocului. 

În ciuda acestor aspecte, dacă suntem întru totul de acord cu sugestia lui Rachels, va 
trebui să înfruntăm câteva consecinţe nedorite. Nu este just ca prietenii să nu mai fie 
capabili să împărtăşească aceeaşi profunzime şi durată a relaţiilor pe care le au - chiar 
dacă este mai mult ca sigur că va fi aşa. De asemenea, însăşi posibilitatea existenţei 
relaţiilor personale este subminată. Din acest punct de vedere, părinţii ar trebui să aibă 
grijă de copiii lor deoarece acest lucru este cerut de regulile generale şi impartiale ale 
moralei, şi nu din cauza faptului că îşi iubesc copiii. Argumentul similar în cazul 
prietenilor sau al soţilor. Am putea stabili în continuare relaţii cvasiapropiate, dar 
acestea ar fi fondate pe reguli morale generale, nu pe atracţie sau alegere personală. 

Această perspectivă elimină câteva dintre beneficiile primare ale relaţiilor personale : 
de exemplu, faptul că ele ne susţin imaginea pozitivă despre noi înşine. Relaţiile apropiate 
sunt cele în care oamenii ne plac pentru ceea ce suntem, pentru caracterul nostru. Astfel, 
atunci când cineva te iubeşte, te face să ai o părere bună în legătură cu persoana ta ; acele 
persoane au ales să te iubească pentru ceea ce eşti tu. 

Din punctul de vedere al lui Rachels însă unele persoane ar fi prietenii tăi pentru că 
aşa este prescris de unele reguli morale. Datoria de prieten ar fi la fel ca celelalte datorii 
specifice unor roluri. Credem că avocaţii ar trebui să lucreze pentru promovarea intereselor 
clienţilor lor, iar doctorii ar trebui să fie preocupaţi de nevoile medicale ale propriilor 
pacienţi — aceasta este datoria lor. În mod similar, părinţii ar trebui să aibă grijă de copiii 
lor, iar prietenii unul de celălalt în conformitate cu regulile morale generale. 

Dar prietenii nu îşi doresc acest fel de grijă impersonalá ; ei vor să fie iubiţi pentru 
ceea ce sunt. Loialitatea totală pentru o teorie morală impartialá pare să nu ia în calcul 
dragostea pe care oamenii şi-o doresc atât de mult. 

Această problemă a determinat filosofi precum Bernard Williams, Susan Wolf şi 
Thomas Nagel să susţină că relaţiile personale şi morala se află inevitabil în conflict şi 
că, cel puţin în unele cazuri, morala pierde. Să presupunem, aşa cum spunea Williams, 
că doi oameni se află pe punctul de a se îneca şi că salvatorul poate salva doar pe unul 
dintre ei. Unul dintre aceşti oameni este soţia salvatorului. Ar trebui ca el să fie impartial 
şi să decidă, de exemplu, prin aruncarea unei monede ? Nu, spune Williams, nu încape 
îndoială că el trebuie să-şi salveze soţia. El nu trebui să dezbată sau să-şi justifice decizia 
şi nici nu trebuie să apeleze la principiile morale impartiale. De fapt, încercarea de a 
justifica acţiunea în acest fel ar fi total nepotrivită. 


Faptul că era vorba despre soţia sa este, cu siguranţă, o explicaţie care nu lasă loc comentariilor. 
Dar, de obicei, este implicat ceva mult mai ambițios aici [în afirmaţia cuiva că acţiunea sa este 
justificată], şi anume ideea potrivit căreia principiile morale îi pot legitima preferința, ajun- 
gandu-se astfel la concluzia că, în situaţii de acest gen, este cel putin acceptabil (permisibil 
moral) să fie salvată viata soţiei... Dar această linie de argumentatie implică prea multe 
întrebări : este posibil ca unii să fi sperat (de exemplu, soţia) că motivul său a fost doar faptul 
că era vorba despre soţia sa, nu faptul că era soţia sa şi că în situaţii de acest fel este permisibil 
să-ţi salvezi soţia. (Williams, 1981, p.18) 


Atunci când este vorba despre relaţii personale profunde, este inadecvat să presupunem 
că toate acţiunile noastre trebuie să fie ghidate de standarde morale impartiale. Standardele 
morale vor fi ocazional trecute în plan secundar de proiectele noastre personale - in 
special de angajamentele faţă de prieteni şi familie. Fără aceste relaţii sau proiecte, 
consideră Williams, „nu va exista destulă substanţă sau convingere pentru a determina 
omul să pretuiascá viata” (1981, p. 18). Altfel spus, dacă dorim ca viata să îşi păstreze 
sensul, ea nu poate fi condusă de principii morale impartiale. 


ii. Influenţa reciprocă a moralei şi a relaţiilor personale 


Se pare că am ajuns într-un impas. Ambele viziuni au ceva atractiv. În unele cazuri, când 
preocuparea morală pentru necunoscuţi se află în conflict cu preocuparea pentru cei pe 
care îi iubim, presupunem că preocuparea pentru cei apropiaţi ar trebui să prevaleze 
celeilalte. În plus, aceasta pare să fie în conflict cu principiul impartialitatii, şi acest 
principiu se află în centrul înţelegerii noastre morale ; mai mult, este extrem de nedrept 
ca şansele de viaţă ale cuiva să fie afectate în mod semnificativ de norocul de a se fi 
născut într-o familie bogată. Acest conflict nu poate fi rezolvat în totalitate în cadrul 
acestui eseu sumar, dar dati-mi voie să ofer următoarele sugestii. 

Problema apare atunci când presupunem că cerinţele moralei şi relaţiile personale se 
află inevitabil în conflict. Ocazional, ele se pot afla într-adevăr în conflict ; ar trebui însă 
să ne concentrăm pe situaţiile importante în care ele se sprijină reciproc. Dacă am putea 

identifica aceste situaţii, atunci am avea poate o idee despre cum să tratăm conflictele 
aparente (sau reale) dintre ele. 

Iată două situaţii în care ele se sprijină: 1) Relaţiile personale apropiate ne oferă 
posibilitatea de a dezvolta o morală impersonalá; 2) Relaţiile apropiate se dezvoltă 
într-un cadru care acordă atenţie egală cerinţelor impersonale ale tuturor. Dacă acest 
lucru este adevărat, atunci tensiunile dintre cerinţele morale impersonale şi relaţiile 
personale apropiate vor continua să existe, dar ele vor fi mai uşor de rezolvat. 

Relaţiile personale sunt materialul moralei. Unii teoreticieni etici au păreri diferite în 
legătură cu extinderea sferei preocupării noastre, dar toţi au fost de acord că morala cere 
să fie luate în calcul (sau chiar promovate) şi interesele celorlalţi. Dar cum putem învăţa 
să facem acest lucru? Si cum devenim motivaţi să facem acest lucru ? 

Nu putem dezvolta nici cunoaşterea morală şi nici empatia crucială pentru o morală 
impartialá dacă nu cultivám relaţii personale. O persoană neglijată de părinţi în copilărie, 
care nu a stabilit niciodată relaţii apropiate cu alţi oameni, nu va şti cum să promoveze 
interesele fie ale apropiaților, fie ale străinilor. Nimeni nu ştie să rezolve probleme de 
matematică sau să joace fotbal fără să cunoască disciplina sau jocul. În mod similar, 
nimeni nu va şti să arate preocupare pentru interesele celorlalţi dacă nu a avut relaţii 
apropiate cu alte persoane. 

Să ne gândim la următoarea situaţie : presupunem că te afli lângă cineva care are o 
criza de epilepsie, dar că nu ai auzit niciodată de epilepsie, nemaivorbind să fi fost 
martorul unei crize. Sau putem presupune că eşti blocat într-un lift cu cineva care tocmai 
are un atac de cord, dar nu ştii că oamenii au inimi, şi nici că acestea pot să nu 
funcţioneze bine. Pe scurt, încearcă să-ţi imaginezi că eşti în una dintre aceste circumstanţe 
şi ai şapte ani. Nu ai face nimic. Sau dacă ai încerca, probabil că vei face mai mult rău 
decât bine ; succesul ar fi cu siguranţă un lucru total întâmplător. 

Acelaşi lucru ar fi general valabil legat de eforturile de a promova interesele altora. 
Nu putem promova interesele pe care nu le putem identifica. Iar modul in care învăţăm 
să identificăm interesele celorlalţi este prin intermediul interacțiunii cu ceilalţi. Cei mai 
mulţi dintre noi învăţăm să discernem nevoile celorlalţi în cadrul familiei : părinţii noştri 
aveau grijă de noi atunci când ne răneam ; ei râdeau cu noi atunci când eram fericiţi. În 
cele din urmă, ajungem să ştim când ei sunt fericiţi sau nu şi ulterior învăţăm să fim 
preocupaţi de aceste lucruri. 

Dar, fără acea experienţă, nu numai că nu am avea cunoştinţele necesare pentru a 
promova interesele celorlalţi, dar nici nu am avea această înclinaţie. Chiar dacă avem 
probabil unele înclinații biologice in acest sens, acestea nu s-ar dezvolta adecvat dacă 
nimănui nu i-a păsat de noi şi nouă nu ne-a păsat de nimeni. Dacă nu suntem motivaţi să 
promovăm interesele familiei noastre sau ale prietenilor, cum am putea să fim motivaţi 
să promovăm interesele unui necunoscut? 

Pe de altă parte, dacă dezvoltăm empatia în rândul prietenilor nostri, vom fi inclinati 
să o aplicăm şi celorlalţi. Devenim atât de viu conştienţi de nevoile aproapelui încât 
dorim să-l ajutăm chiar dacă este dificil să facem acest lucru. Dar cum empatia este de 
cele mai multe ori nespecifică, vom fi inclinati să „simţim” durerea şi a celor cunoscuţi 
ca şi a celor necunoscuţi. După ce am simţit această durere, este mult mai probabil să 
facem ceva în acest sens. 

Aceasta nu înseamnă că cei care dezvoltă relaţii apropiate ajung întotdeauna să arate 
compasiune faţă de ceilalţi, deşi se întâmplă de multe ori aşa. Eu cred că o persoană 
trebuie să fie implicată în relaţii personale pentru a fi motivată să fie morală sau pentru 
a şti să fie morală. Altfel spus, oamenii nu pot fi drepţi sau morali in vid; ei pot deveni 
drepţi doar într-un mediu în care relaţiile personale contează. 

În mod corespunzător, relaţiile între persoane amorale sunt riscante. Cunoscutii 
trebuie să fie onesti unii cu alţii ; lipsa de onestitate va distruge baza relaţiei. Oamenii nu 
pot fi atât de onesti precum ar trebui să fie dacă sunt absorbiți într-o subcultură construită 
pe necinste şi prefăcătorie. Necinstea, ca toate trăsăturile, nu este ceva care poate fi 
pornit sau oprit. Dacă o persoană este necinstită cu un număr mare de alte persoane la 
locul de muncă, acea persoană va fi înclinată să procedeze la fel şi acasă. 

În mod similar, relaţiile apropiate sunt posibile doar atât timp cât părţile au încredere 
una în alta. Dar încrederea nu poate supravieţui şi nici nu se poate dezvolta într-un mediu 
caracterizat de neîncredere şi ură. De asemenea, nu poti fi complet onest cu cineva dacă 
nu ai încredere în acea persoană. Neîncrederea dăunează onestitatii. 

Pe scurt, posibilitatea unor relaţii personale reale este limitată, dacă nu chiar eliminată 
într-un mediu imoral. Dacă oamenii nu sunt interesaţi de bunăstarea altor oameni - dacă 
ei sunt amorali sau imorali - atunci când intră aparent într-o relaţie personală o vor face 
pentru câştigul lor personal ; aceste relaţii nu vor fi personale în sens relevant. De vreme 
ce ei nu sunt deloc inclinati să acorde atenţie nevoile legitime ale altor oameni, ei nu le 
vor recunoaşte nici în cazul persoanelor care le sunt prieteni. 

În consecinţă, relaţiile personale şi morala nu sunt în conflict aşa cum au susţinut 
mulţi filosofi. Mai degrabă, ele se sprijină reciproc. Experienţa şi implicarea în relaţii 
apropiate vor intensifica interesul şi simpatia pentru situaţia dificilă a celorlalţi. Preocu- 
parea faţă de situaţia dificilă a unor necunoscuţi va ajuta la dezvoltarea trăsăturilor 
necesare în relaţiile personale apropiate. 

Date fiind aceste observaţii, devine clar faptul că trebuie să căutăm o viziune hibridă 
care să rezolve conflictul între morală şi relaţii personale. Am argumentat 1) că doar cei 
care au experienţa unor relaţii apropiate pot avea cunoaşterea şi motivaţia necesare 
conştientizării unei morale impartiale şi 2) că relaţiile apropiate se pot dezvolta doar în 
cadrul unei societăţi care recunoaşte interesele tuturor membrilor săi. În consecinţă, 
aceste două aspecte trebuie să fie parte a unei imagini morale mai ample. 

Probabil cá acea imagine poate fi schitatá astfel: dacă morala impartialá ar cere un 
tratament impartial pentru toţi, atunci nu am putea dezvolta cunoaşterea sau motivaţia 
care ne dau posibilitatea de a acţiona moral. Deci, impartialitatea nu poate pretinde acest 
lucru. Ea trebuie să permită cel putin câteva relaţii personale - relaţii în cadrul cărora 
oamenii pot acorda un tratament preferential cunoscutilor in mod justificat. În caz 
contrar, ea se autosubminează. 

Cât de preferenţial poate fi acest tratament ? Suficient de preferenţial pentru a permite 
oamenilor să dezvolte relaţii apropiate veritabile. Ce înseamnă mai precis acest lucru ? 
Nu ştiu. Este evident însă că acest lucru nu justifică astfel tratamentul preferenţial 
nelimitat acordat apropiaților noştri. Lipsa de impartialitate care nesocoteşte regulat 
necunoscutii în timp ce acumulează beneficii superficiale în rândul apropiaților nu este 
justificată. Până la acest punct, poziţia lui Rachels se susţine. 

Este evident că unele conflicte vor apărea, dar când se va întâmpla acest lucru, se va 
desfăşura în acelaşi mod în care apare orice conflict moral: îndatoririle faţă de doi 
prieteni pot intra în conflict aşa cum pot intra în conflict îndatoririle faţă de doi 
necunoscuţi. Dar aceste conflicte nu indică faptul că morala este imposibilă ; ele doar 
arată că este dificil de pus în practică. Dar ştiam deja acest lucru. 

Egalitate, discriminare 
şi tratament preferențial 


Bernard R. Boxill 


i. Introducere 


Bazându-se pe decizia Curții Supreme de Justiție a Statelor Unite din 1954 împotriva 
şcolilor care practicau segregatia si pe revoluția drepturilor civile care i-a urmat, multi 
oameni au considerat la sfârşitul secolului XX că fair-play-ul american a câştigat definitiv 
în fata rasismului şi a prejudecátilor. Prin urmare, acei oameni au fost dezamágiti când, 
la mai mult de treizeci de ani după acea decizie istorică, un val de incidente rasiste 
majore a cuprins universităţile americane. Erau conştienţi de faptul că rasismul a persistat, 
erau intristati, dar nu surprinşi să audă că incidente comparabile sau chiar mai rele s-au 
petrecut în zonele rurale din Sudul îndepărtat. Însă aceste incidente au avut loc în Nord, 
mai precis în bastioane ale Iluminismului şi liberalismului, precum Universitățile din 
Massachussetts, Michigan, Wisconsin, Darthmouth, Stanford şi Yale. Ce a cauzat această 
întoarcere în trecut? 

În opinia unora, vina aparţine tratamentului preferenţial. De exemplu, în lucrarea 
Commentary, Charles Murray a afirmat că tratamentul preferenţial promovează rasismul 
deoarece maximalizează credinţa că persoanele de culoare angajate pentru o slujbă sau 
acceptate la o universitate sunt mai putin capabile decât albii de lângă ele; autorul a 
atras atenţia şi asupra faptului că incidentele rasiale reprezentau doar o „mică parte din 
ceea ce se va întâmpla în anii următori”. 

Cei care promovează tratamentul preferenţial au replicat că, deşi acesta poate provoca 
animozitate de scurtă durată, pe termen lung va duce la o societate armonioasă din punct 
de vedere rasial şi sexual. Mulţi afirmă şi că este justificat deoarece ajută la compensarea 
celor care fost afectaţi în mod negativ de practici şi atitudini rasiste şi sexiste. Acest eseu 
reprezintă o încercare de evaluare a acestor afirmaţii. 

Aşa cum sugerează precedentul paragraf, există două tipuri de argumente pentru 
tratamentul preferential. Primul este unul care se referă la viitor, justificánd tratamentul 
preferenţial prin prisma presupuselor sale consecinţe pozitive. Cel de-al doilea argument 
este orientat către trecut şi justifică tratamentul preferenţial prin prisma compensării 

oferite pentru traumele suferite în trecut. În această secţiune voi descrie succint argumentele 
amintite şi principiul egalitarist pe care ele se bazează. Voi începe cu argumentul care 
face referire la trecut. 

Versiunea cea mai plauzibilă a argumentului menţionat anterior se bazează pe principiul 
egalităţii de şanse. Ideea de bază a acestui principiu este aceea că poziţiile într-o 
societate ar trebui să fie distribuite pe baza unei competiţii corecte între indivizi. Trebuie 
analizate două aspecte pentru a înţelege pe deplin acea idee. Primul este acela că poziţiile 
trebuie acordate indivizilor în raport cu abilităţile şi calităţile care îi caracterizează astfel 
încât aceştia să fie capabili să îndeplinească funcţiile caracteristice fiecărei poziţii ce 
trebuie ocupate. Astfel, este necesar ca indivizii să fie evaluati pentru anumite poziţii in 
virtutea calificărilor ce îi recomandă pentru ocuparea acestora. Cel de-al doilea aspect se 
referă la faptul că indivizii ar trebui să aibă şanse similare pentru a îndeplini calificările 
necesare poziţiilor dorite. La nivelul minim, acest lucru înseamnă că şcolile primare şi 
gimnaziale oferă tuturor aceleaşi avantaje indiferent dacă sunt săraci sau bogaţi, negri 
sau albi, bărbaţi sau femei, cu sau fără disabilităţi. 

Majoritatea societăţilor încalcă ambele aspecte ale principiului egalităţii de şanse. De 
exemplu, în majoritatea societăţilor, unii oameni au un statut inferior deoarece au 
disabilităţi sau sunt în vârstă, femei sau membri ai unei minorităţi rasiale. În majoritatea 
societăţilor aceste încălcări ale primei părţi a principiului şanselor egale sunt completate 
de încălcări ale celei de-a doua părţi a principiului menţionat. Şcolile pentru bogaţi sunt, 
în medie, mai bune decât şcolile pentru săraci, şcolile pentru albi sunt mai bune decât 
cele pentru negri, fetele cu abilităţi sunt îndepărtate de carierele în arhitectură, inginerie 
sau fizică, iar persoanele cu disabilităţi sunt mai mult sau mai puţin ignorate. 

Cei care promovează argumentul compensării daunelor din trecut prin intermediul 
tratamentului preferenţial susţin că încălcările principiului egalităţii de şanse sunt extrem 
de nedrepte, iar cei care au fost afectaţi de aceste încălcări merită o compensare. În 
particular, ei argumentează în favoarea faptului că tratamentul preferenţial este justificat 
prin prisma unui mijloc convenabil de compensare a celor care au fost sistematic lipsiţi de 
egalitate de şanse din cauza unor caracteristici vizibile, precum culoarea pielii sau sexul. 

Cei care promovează argumentul tratamentului preferenţial bazându-se pe consecinţele 
viitoare consideră că acesta va înlesni atât egalizarea şanselor prin intermediul eliminării 
stereotipurilor rasiale şi sexuale, cât şi prin producerea unor consecințe mai adânci si 
mai importante din punct de vedere egalitarist. 

Dacă ne-am fi bazat exclusiv pe principiul oportunității de şanse pentru a distribui 
poziţiile, ar fi fost mult mai probabil să îi plasăm pe cei cu mai multe abilităţi în poziţiile 
cele mai dezirabile. În timp ce aceste poziţii implică, de obicei, o muncă mai satis- 
făcătoare la nivel intrinsec decât cea implicată de alte poziţii, practica ar fi reprezentată 
de urmărirea interesului celor cu abilităţi mai multe pentru a avea o muncă satisfăcătoare 
şi nu de urmărirea intereselor celor cu mai puţine abilităţi. Mai mult, datorită faptului că 
poziţiile dorite mai mult sunt plătite mai bine decât poziţiile mai puţin dezirabile, 
folosirea principiului egalităţii de şanse pentru distribuirea poziţiilor ar avantaja interesele 
financiare ale celor care beneficiază de mai multe abilităţi în detrimentul celor cu 
abilităţi reduse. 

În general, distribuirea poziţiilor pe baza exclusivă a egalităţii de şanse ar tinde să 
acorde o mai mare importanţă satisfacerii intereselor celor cu abilităţi mai multe decât 
celor cu abilităţi puţine. Acest aspect încalcă principiul considerării egale a intereselor 
care interzice acordarea interesului unei persoane o greutate mai mare sau mai mică în 
raport cu interesele altei persoane. Acest principiu nu presupune o egalitate factuală între 
indivizi, de exemplu, egalitatea în ceea ce priveşte inteligenţa, raționalitatea sau perso- 
nalitatea morală. În consecinţă, nu este contrazis de faptul că unii beneficiază de mai 
multe abilităţi decât alţii şi nu trebuie retras datorită acestui aspect. Este un principiu 
moral fundamental care afirmă că oricare ar fi diferenţele dintre oameni, trebuie acordată 
o importanţă egală intereselor lor. 

Principiul considerării egale a intereselor reprezintă baza morală a egalităţii de şanse. 
Acesta are un loc limitat în cadrul teoriilor egalitariste deoarece ajută la implementarea 
principiului oportunității de şanse egale. Deşi pare să acorde o mai mare importanţă 
intereselor persoanelor cu abilităţi sporite, principiul tinde să aşeze oamenii cu abilităţi 
crescute în poziţiile în care ei pot să îşi maximalizeze potenţialul abilităţilor şi să servească 
cel mai bine interesele tuturor. Această apărare a principiului egalităţii de şanse este doar 
parţială. Desi justifică o preocupare în a realiza o corespondenţă între abilităţi şi poziţia 
ocupată, ea nu justifică veniturile mai mari care însoțesc poziţiile dezirabile. Susţinătorii 
pieţei afirmă deseori că asemenea venituri sunt necesare pentru a încuraja persoanele cu 
mai multe abilităţi să obţină calificările necesare dobândirii poziţiilor dorite mai mult. 
Acest argument nu este însă foarte convingător datorită faptului că acele poziţii sunt de 
obicei cele mai satisfăcătoare din societate. 

Cei care promovează argumentul referitor la viitor pentru susţinerea tratamentului 
preferential consideră că acesta va conduce la stabilirea principiului considerării egale a 
intereselor ca element adiţional la egalizarea şanselor. Majoritatea societăţilor nu reuşesc 
implementarea nici unuia dintre cele două principii. Refuză egalitatea de şanse pentru 
unii indivizi şi sunt interesate mult mai puţin de urmărirea interesului acelor indivizi 
decât de urmărirea satisfacerii unor interese similare în cazul altora. De exemplu, 
interesul celor în vârstă de a găsi slujbe plătite este tratat ca fiind inferior interesului 
similar al persoanelor tinere şi, pentru acest motiv, le este deseori refuzată angajarea 
chiar dacă sunt mai bine pregătiţi. Interesele persoanelor cu disabilităţi sunt şi mai des 
ignorate, prin încălcările celei de-a doua părţi a principiului egalităţii de şanse, decât 
sunt cele ale femeilor şi membrilor minorităţilor rasiale. Celor din urmă nu li se acordă 
şansele de a căpăta aceleaşi calificări pentru poziţiile dorite, în comparaţie cu cei care 
aparţin grupului rasial dominant. Dacă persoanele care promovează tratamentul prefe- 
rential au dreptate prin acest argument, acest tip de tratament va aboli încălcările 
principiului egalităţii de şanse şi va ajuta la crearea unei societăţi în care este acordată o 
consideraţie egală intereselor fiecărui individ. 

Am analizat până în prezent principalele două argumente aduse în favoarea tratamentului 
preferenţial şi principiilor egalitariste care se presupune că stau la baza celor dintâi. 
Trebuie să observăm însă cum funcţionează în detaliu şi dacă ele pot rezista criticilor. Le 
voi examina prin prisma aplicării tratamentului preferential pentru femei şi persoanele de 
culoare, dar pot fi aplicate şi în alte cazuri în care tratamentul preferenţial pare justificat. 

In secţiunea ii voi analiza argumentul orientat către trecut, iar în secţiunea iii pe cel 
orientat către viitor. 


ii. Argumentul orientat către trecut 


Poate cea mai des întâlnită obiectie ridicată împotriva tratamentului preferential este 
aceea că diferentierile făcute între rase şi sexe sunt nesemnificative. În special în Statele 
Unite ale Americii, criticii aduc mereu în discuţie ceea ce Justice Harlan afirma : „Constituţia 
noastră nu ţine cont de culoarea pielii...”. Ceea ce Justice Harlan dorea să spună era că 
legea supremă americană interzice negarea drepturilor şi privilegiilor unui cetăţean în 
funcţie de culoarea pe care o are sau de rasa căreia îi aparţine. Criticii argumentează în 
favoarea faptului că principiul ignorării culorii regăsit în afirmaţia lui Justice Harlan face 
apel la, ca şi principiul ignorării sexului, şi derivă din principiul egalităţii de şanse dacă 
nu ignorăm faptul că cetăţenii au dreptul de a fi evaluati pentru poziţiile dorite doar pe baza 
calificărilor pe care le au pentru aceste poziţii, iar culoarea pielii sau sexul nu reprezintă 
calificări pentru o poziţie. Dacă au dreptate, tratamentul preferenţial încalcă principiul 
egalităţii şanselor deoarece încalcă principiile ignorării culorii şi sexului unei persoane. 

Tratamentul preferenţial pare a încălca prima parte a principiului egalităţii de şanse. 
Poate, de exemplu, cere unei şcoli de drept să respingă un bărbat alb şi să accepte o 
femeie sau o persoană de culoare neagră care, după majoritatea standardelor, pare mai 
puţin calificată. Dar nu trebuie uitată cea de-a doua parte a principiului egalităţii de 
şanse conform căreia fiecare persoană trebuie să deţină posibilităţi egale de a obţine 
calificări. Doar dacă este satisfăcut acest aspect, competiţia pentru locuri va fi corectă. 
În cazul anterior expus, această a doua parte a principiului egalităţii de şanse este foarte 
probabil să nu fie respectată. Albii merg, în medie, la şcoli mai bune decât negrii, 
societatea susţinând un sistem complex de aşteptări şi stereotipuri de care beneficiază cei 
dintâi în detrimentul oamenilor de culoare şi al femeilor. Aşadar, tratamentul preferenţial 
nu trebuie să facă acea competiţie pentru locurile şi poziţiile dezirabile incorectă. Din 
contră, prin oferirea de compensaţii femeilor şi negrilor datorită faptului că le-a fost 
refuzată egalitatea de şanse în ceea ce priveşte obţinerea de calificări, competiţia trebuie 
să devină corectă. 

În America, obiectia este deseori ridicată în sensul în care persoanele de culoare 
merită sau nu compensare pentru discriminarea suferită ; acelaşi lucru ar trebui să se 
întâmple cu italienii, evreii, irlandezii, sârbii, croații, asiaticii şi, practic, fiecare grup 
etnic din America din moment ce fiecare dintre acestea a suferit discriminări. Din 
moment ce societatea nu poate acoperi toate aceste compensaţii necesare, nu are nici un 
motiv să acopere compensatiile pentru persoanele de culoare neagră. 

Nu găsesc nici un merit acestei obiecţii. În America, cel puţin, discriminarea negrilor 
a fost mult mai puternică din punct de vedere istoric decât cea a altor grupuri rasiale sau 
etnice. Mai mult, în timp ce diferitele grupuri etnice europene erau discriminate în mod 
evident, acestea au profitat de pe urma discriminărilor mai severe asupra negrilor căci, 
în timp ce europenii emigrau in America pentru a-şi găsi de lucru, negrii erau refuzati 

datorită rasei lor. Astfel, afirmaţia conform căreia multe alte grupuri etnice in afară de 
negrii au fost discriminate nu poate fi susţinută de argumente. Dacă societatea poate 
acoperi doar câteva cereri de compensație, ar trebui să le acopere pe cele mai stringente, 
iar negrii par a le avea pe acestea. 

Acest argument poate fi completat în urma analizei diferitelor segmente ale populaţiei 
de culoare neagră, în special a clasei de subzistență. Clasa de subzistență de culoare 
neagră este caracterizată de rate alarmante şi nemaiîntâlnite de şomaj, dependenţă socială, 
graviditate adolescentină, copii în afara căsniciilor, familii conduse de femei, consum de 
droguri şi criminalitate violentă. Dar majoritatea persoanelor de culoare neagră nu fac 
parte din clasa de subzistență. În particular, multi, dacă nu majoritatea, dintre negrii care 
beneficiază de tratament preferenţial îşi au originea în clasa de mijloc. Pentru a fi 
acceptat în mod preferenţial la Drept sau la Medicină, un negru sau o femeie trebuie ca 
în prealabil să fi absolvit un colegiu bun, să fi obţinut note bune, iar acest lucru conferă 
celor din clasa de mijloc sau superioară un avantaj evident în faţa celor din clasa 
inferioară din punct de vedere socioeconomic. Acest fapt a ridicat multe semne de 
întrebare. 

Unii critici au afirmat că beneficiarii tipici ai tratamentului preferenţial nu au motive 
reale pentru compensație. Au afirmat că negrii şi femeile din clasele mijlocie şi superioară 
nu sunt afectaţi de atitudini rasiste şi sexiste. Datorită victoriilor repurtate de drepturile 
civile, majoritatea formelor de discriminare rasială şi sexuală este ilegală, iar potenţialii 
discriminatori vor fi precauti în ceea ce priveşte actele de discriminare împotriva negrilor 
şi femeilor care au educaţia şi resursele financiare necesare să îi facă să plătească pentru 
ilegalitatile comise. Acest lucru nu înseamnă însă că negrii şi femeile din clasa mijlocie 
nu sunt victimele atitudinilor rasiste şi sexiste. Aceste atitudini nu susţin doar discriminarea. 
Aşa cum mentionam anterior, ele susţin un sistem elaborat de aşteptări şi stereotipuri 
care reduce in mod subtil, dar definitiv, şansele femeilor şi negrilor de a deţine calificări 
pentru poziţiile dorite. 

O obiectie ceva mai serioasă, derivată din aspectele legate de originile în clasa 
mijlocie a beneficiarilor tratamentului preferenţial, este aceea că tratamentul preferenţial 
nu oferă compensaţii celor care au mai mare nevoie de acest lucru. Obiectia în sine poate 
fi uşor înlăturată. Atât timp cât tratamentul preferenţial îi compensează pe cei care 
merită să fie compensati, faptul că nu îi compensează pe cei care merită cel mai mult 
această compensare nu reprezintă un argument împotriva sa. Obiectia ridică totuşi o 
problemă serioasă dacă societatea nu este capabilă să îi compenseze pe toţi cei care 
merită. În acest caz, programele de tratament preferenţial de care beneficiază, în mare 
parte, negrii şi femeile din clasa mijlocie pot face loc programelor care îi compensează 
pe cei care au mai mare nevoie de acest lucru. Pe lângă clasa de subzistență, principalii 
candidaţi sunt „muncitorii săraci”. S-a afirmat de curând, în discuţiile aprinse despre 
clasa de subzistență, că societatea a uitat de „muncitorii săraci”. Şcolile la care copiii 
acestora învaţă pot fi puţin mai bune decât cele ale copiilor negri care provin din clasa 
de subzistență. Dacă se întâmplă acest lucru, actualele programe de tratament preferential 
sunt nedrepte deoarece ele compensează dezavantajele provocate de rasă şi sex, dar tind să 
ignore dezavantajele clasei, discriminează bărbaţii albi care provin din clasa „muncitorilor 

săraci” în favoarea negrilor şi femeilor din clasele medie şi superioară, ale căror 
oportunităţi sunt deja mai mari. 

Din fericire, negrii, femeile şi „muncitorii săraci” nu trebuie să dezbată între ei cine 
merită cea mai mare compensare. Deşi, probabil, fiecare dintre aceste grupuri a profitat 
în urma discriminării împotriva celorlalte două, tratamentul preferenţial nu impune o 
compensare a unui grup în defavoarea celorlalte. În mod convenţional, poate să compenseze 
toate cele trei grupuri în defavoarea bărbaţilor albi din clasa de mijloc. Membrii acesteia 
au profitat de discriminarea membrilor celorlalte grupuri, dar nu au fost supuşi unei 
discriminări sistematice. 

Există dificultăţi serioase în a echivala tratamentul preferenţial prin intermediul 
compensării. Până în prezent, deoarece beneficiarilor le-au fost refuzate şanse egale, 
aceştia merită compensare. Însă nu este clar ce fel de compensare trebuie acordată. Poate 
acest lucru este simplu pentru încălcările specifice primei părţi a principiului egalităţii de 
şanse. Dacă o firmă refuză acordarea unei slujbe unei femei datorită sexului ei, aceasta 
merită respectiva slujbă drept compensare oricând devine disponibilă, chiar dacă în acel 
moment alţii sunt mai bine calificaţi. În ceea ce priveşte încălcările celei de-a doua părţi 
a principiului egalităţii de şanse este mai dificil de determinat ce fel de compensare 
trebuie acordată celor care au fost discriminați. În mod particular, este evident faptul cá 
ceea ce trebuie făcut este acordarea locurilor şi poziţiilor dezirabile. 

Vom considera această dificultate ca fiind aplicabilă beneficiarilor tratamentului 
preferenţial din clasa de mijloc. În acest caz, răspunsul oferit acestei probleme este că, 
dacă nu ar fi existat atât discriminarea sexuală şi rasială, cât şi stereotipurile, negrii şi 
femeile din clasa de mijloc care beneficiază de pe urma tratamentului preferenţial pentru 
locurile şi poziţiile dezirabile ar fi fost cei mai bine pregătiţi candidaţi pentru aceste 
locuri şi poziţii. Din păcate, trebuie menţinută obiectia conform căreia dacă nu ar fi 
existat o istorie a discriminării rasiale şi sexuale şi a stereotipurilor, negrii şi femeile din 
clasa de mijloc care sunt beneficiarii tratamentului preferenţial nu ar exista şi, cu 
siguranţă, nu ar fi fost cele mai pregătite persoane pentru ocuparea acelor poziţii. 

Ceea ce este afirmat în cadrul acestei obiecţii nu poate fi formulat în termenii 
câştigului. Discriminarea rasială şi sexuală, împreună cu stereotipurile au modificat 
radical imaginea societăţii. Dacă nu ar fi existat aceste aspecte, nu ar fi existat nici 
predecesorii negrilor şi femeilor din clasa de mijloc care primesc tratament preferenţial, 
ceea ce implică faptul că negrii şi femeile din clasa de mijloc care primesc tratament 
preferential nu ar fi existat. Dar obiectia poate fi irelevantă. Propunerea nu este de a ne 
imagina o lume fără o istorie a discriminării rasiale şi sexuale sau fără stereotipuri, ci de 
a ne proiecta o lume fără discriminare rasială şi sexuală, fără stereotipuri în cadrul 
actualei generaţii. Într-o asemenea lume, majoritatea negrilor şi femeilor din clasa de 
mijloc care beneficiază de pe urma tratamentului preferenţial ar exista cu siguranţă, iar 
argumentul este acela că ei ar trebui să fie cei mai calificaţi pentru locurile şi poziţiile 
pe care le primesc în lumea actuală datorită tratamentului preferenţial. 

Din păcate, acest lucru nu va fi suficient. În lumea alternativă pe care ne-o imaginăm, 
majoritatea negrilor şi femeilor provenind din clasa de mijloc care beneficiază de 
tratament preferenţial va fi mai bine calificată decât este în lumea reală deoarece nu 

trebuie să facă faţă vreunei discriminări rasiale şi sexuale sau stereotipurilor. Aceasta nu 
înseamnă că vor fi cel mai bine pregătiţi pentru locurile şi poziţiile pe care le ocupă 
datorită tratamentului preferenţial. Actualul program de tratament preferenţial are scopuri 
orientate către viitor. El încearcă înlăturarea stereotipurilor rasiale şi sexuale prin 
apropierea zilei în care rasele şi sexele vor fi reprezentate în poziţiile dorite direct 
proporţional cu numărul lor. Acest scop poate să nu fie în acord cu politica beneficiului : 
doar persoanele care sunt cele mai calificate pentru locurile şi poziţiile pe care le deţin 
nu au de înfruntat discriminări rasiale, sexuale şi stereotipuri. 

Se poate considera că această dificultate apare în momentul în care presupunem că 
rasele şi sexele au aceleaşi abilităţi. Datorită acestei presupuneri se poate concluziona că, 
într-o lume fără discriminare rasială sau sexuală, rasele şi sexele vor fi reprezentate în 
cadrul poziţiilor dorite direct proporţional cu numărul acestora, iar negrii şi femeile care 
beneficiază de tratament preferenţial pentru ocuparea locurilor şi poziţiilor dorite vor fi 
cei mai calificaţi pentru ocuparea acestor poziţii în absenţa discriminării rasiale şi 
sexuale. Ambele inferente ignoră complicaţiiile produse de clase. Trebuie analizate 
prima dată complicațiile care se aplică raselor. Negrii din clasa de mijloc reprezintă o 
proporţie mult mai mică din întreaga populaţie de culoare decât procentul reprezentat de 
populaţia albă aparţinând clasei de mijloc din numărul total al populaţiei. Cei care 
concurează pentru poziţiile dorite în societate sunt aleşi în mod copleşitor din clasa de 
mijloc. Mulţi dintre cei aflaţi în clasa inferioară socioeconomic sunt excluşi datorită 
educaţiei relativ precare. Prin urmare, chiar dacă rasele au aceleaşi abilităţi şi nu există 
discriminări, numărul negrilor din poziţiile dorite va fi încă şi mai mic decât al celor 
care beneficiază de programele de tratament preferenţial. 

O versiune mai atenuată, dar semnificativă, a acestei dificultăţi se aplică argumentelor 
care vizează femeile. Din moment ce femeile reprezintă jumătate din clasa de mijloc şi 
jumătate din populaţie, se poate argumenta în favoarea faptului că de tratamentul 
preferenţial beneficiază femeile care au cele mai bune calificări pentru poziţiile cu care 
sunt răsplătite, în absenţa discriminărilor sexuale. Aceasta nu înseamnă că merită 
tratament preferenţial. Apelul la o lume fără discriminări sexuale şi stereotipuri este 
justificat, pe cât posibil, de compensarea oferită oamenilor pentru a se ajunge la nivelul 
pe care aceştia l-ar avea într-o lume fără nedreptati. Discriminarea sexuală nu reprezintă 
unica nedreptate. O nedreptate este şi aceea că în general copiii săraci sunt mai prost 
educati decât copiii bogaţi. Nici în absenţa acelei nedreptáti nu este clar dacă femeile din 
clasa de mijloc care beneficiază de tratament preferenţial în ocuparea poziţiilor dorite 
sunt cele mai calificate pentru acele poziţii. 

Consider că scopurile tratamentului preferenţial depăşesc justificările bazate pe istoria 
sa. Actualele programe de tratament preferenţial cu scopurile lor viitoare nu pot fi 
justificate doar pe baza evenimentelor precedente în virtutea cărora pentru încălcările 
principiului egalităţii de şanse. 

iii. Argumentul orientat către viitor 


Aşa cum discutam anterior, scopurile tratamentului preferenţial sunt de a face posibilă 
egalitatea de şanse şi, nu în ultimul rând, de a determina societatea să acorde o 
consideraţie egală intereselor membrilor săi. Un caz plauzibil poate fi ilustrativ pentru 
situaţia în care tratamentul preferenţial ajută la crearea egalităţii de şanse. Să presupunem, 
de exemplu, că tradiţiile şi cultura conduc membrii unei societăţi la concluzia că femeile 
nu pot fi ingineri. Din moment ce ingineria este o profesie bine plătită şi multe femei au 
abilitatea de a excela în acest domeniu, tratamentul preferenţial pentru încurajarea femeilor 
de a deveni ingineri poate ajuta la destrămarea stereotipurilor şi la egalizarea şanselor. 

Aceste posibile consecinţe ale tratamentului preferenţial nu sunt îndeajuns pentru a-l 
justifica dacă, aşa cum obiectează anumiţi critici, se încalcă drepturile bărbaţilor albi de 
a fi evaluati pentru un anumit loc de muncă doar pe baza calificărilor pe care le deţin. 
Această obiectie derivă din principiile ignorării culorii şi sexului, care, la rândul lor, 
provin din principiul egalităţii şanselor. Dacă ne asumăm faptul că nici o calificare 
pentru anumite poziţii sociale nu presupune culoarea sau sexul, vom observa însă că 
există scoruri la testele de aptitudini şi diplome ale universităţilor care diferă. Consider 
că principiile ignorării culorii şi sexului trebuie moderate. Premisa fundamentală în 
cadrul argumentului meu este aceea că aplicarea principiului egalităţii de şanse trebuie 
să servească considerării egale a interesului. 

Să presupunem că un stat înfiinţează o facultate de medicină, dar majoritatea 
absolvenţilor va dori să lucreze în oraşe, astfel încât oamenii din mediul rural nu vor avea 
acces la îngrijire medicală adecvată. Să presupunem, de asemenea, că este mai probabil 
ca acei candidaţi pentru facultate care provin din mediul rural să profeseze medicina în 
zonele rurale, după absolvire. Dacă statul acordă o considerare egală interesului oamenilor 
din mediul rural şi urban în ceea ce priveşte asistenţa medicală, poate fi indreptatita 
cererea adresată facultăţii respective ca originile rurale să fie considerate un criteriu 
pentru admitere. Acest lucru ar putea însemna faptul că unii candidaţi din zonele urbane 
nu vor fi acceptaţi la şcoala medicală la care, fără acea ultimă condiţie, ar fi fost admişi. 
Nu văd însă cum ar putea reprezenta aceasta o încălcare a drepturilor candidaţilor 
deoarece facultăţile de medicină nu au fost înfiinţate pentru a crea medici, ci pentru a 
oferi servicii medicale comunităţilor. 

Un exemplu similar demonstrează cum rasa poate reprezenta un criteriu pentru 
admiterea la facultăţile de medicină. Să presupunem că negrii din ghetouri nu beneficiază 
de asistenţă medicală adecvată deoarece mulţi doctori decid să nu profeseze în acele 
zone. Să presupunem că medicii negri vor opta să-şi practice meseria, după absolvire, în 
ghetourile negrilor. Ca şi în cazul precedent, dacă statul decide să acorde greutate egală 
intereselor persoanelor de culoare neagră şi albă în primirea de asistenţă medicală, poate 
fi cu uşurinţă justificată cererea ca facultăţile de medicină să introducă culoarea pielii 
drept criteriu pentru admitere. 

Criticii obiectează că există uneori o probabilitate mai mare ca medicii albi să 
profeseze în ghetouri în comparaţie cu cei de culoare. Deşi ceea ce afirmă ei nu poate fi 
pus la îndoială, acest lucru nu invalidează cazul în care rasa este luată drept criteriu 

pentru admiterea la facultăţile de medicină. Practic, toate politicile care alocă locuri şi 
poziţii trebuie să se bazeze pe generalizări despre care toată lumea ştie că nu sunt 
adevărate în anumite cazuri particulare. De exemplu, nici o persoană rezonabilă nu 
sugerează că universităţile ar trebui să îşi abandoneze procesul de alocare a unui număr 
de locuri pe baza rezultatelor testelor de aptitudine, deşi aceste scoruri nu prezic în mod 
infailibil succesul şi eşecul pe durata studiilor universitare. 

Implicaţiile acestei discuţii se referă la faptul că ceea ce contează drept calificare 
pentru o poziţie este determinat in ultimă măsură de principiul considerării egale a 
interesului. În particular, calificările pentru o anumită poziţie reprezintă calităţile şi 
abilităţile de care o persoană are nevoie pentru a îndeplini adecvat funcţiile care derivă 
din ocuparea poziţiei respective şi, astfel, să permită societăţii să acorde greutate egală 
interesului fiecăruia. Astfel percepute, culoarea şi sexul pot reprezenta calificări cerute 
pentru ocuparea poziţiei. Deşi acest lucru înseamnă că principiile ignorării culorii şi 
sexului nu sunt întotdeauna acceptabile, principiul egalităţii şanselor nu este atacat. 
Oamenii au dreptul să fie evaluati pentru ocuparea poziţiilor strict pe baza calificărilor 
pe care le deţin pentru aceste poziţii. Ceea ce se neagă este faptul că tratamentul 
preferenţial încalcă cu necesitate aceste drepturi ale bărbaţilor albi. 

Deşi tratamentul preferenţial nu trebuie să încalce drepturile cuiva, argumentul 
orientat către viitor este vulnerabil la alte tipuri de obiecţii. În particular, lucrul acesta 
depinde de observaţiile factuale ale consecinţelor tratamentului preferenţial. Scepticii nu 
sunt de acord cu aceste observaţii. Ei afirmă, de exemplu, că tratamentul preferenţial 
puternic încurajează credinţa că femeile şi negrii nu pot concura împotriva bărbaţilor 
albi fără ajutor. Acesta a fost principalul argument al criticii aduse de Charles Murray 
tratamentului preferenţial, opinie citată la începutul acestui eseu. Însă chiar dacă scepticii 
se înşeală şi tratamentul preferenţial este justificabil doar pe baza argumentului orientat 
către viitor, consideratiile bazate pe trecut rămân semnificative. Oamenii au interesul de 
a şti că beneficiază de poziţii morale egale. În momentul în care, cum este cazul Statelor 
Unite ale Americii, o societate a exclus în mod sistematic membrii unei minorităţi rasiale 
din comunitatea morală şi politică şi le-au negat atât teoretic, cât şi practic poziţiile 
morale egale, ea nu le recunoaşte egalitatea doar prin acordarea de privilegii, chiar dacă 
acestea sunt generoase. Trebuie să admită că ei beneficiază de aceste privilegii din cauza 
tratamentului aplicat în trecut. În asemenea cazuri, programele bazate pe tratament 
preferenţial sunt foarte importante pentru crearea unei societăţi egalitariste. 

Animalele 


Lori Gruen 


i. Introducere 


Peste cinci miliarde de animale sunt măcelărite anual în Statele Unite ale Americii pentru 
a satisface nevoia alimentară de carne. Cei mai multi pui, porci şi vitei crescuți pentru carne 
nu văd niciodată lumina zilei. Aceste animale sunt crescute în spaţii atât înguste încât se 
pot mişca doar cu greutate. Se estimează că, în întreaga lume, 200 de milioane de 
animale sunt supuse anual unor experimente de laborator, multe dintre acestea provocând 
durere şi disconfort animalelor şi neaducând absolut nici un beneficiu fiinţelor umane. În 
Statele Unite ale Americii, aproximativ 250 de milioane de animale sălbatice sunt împuşcate 
şi ucise anual. Peste 650 de specii de animale amenințate sunt în pericol de dispariţie pana 
la sfârşitul secolului. Aceste realităţi au determinat regândirea relaţiei noastre cu animalele. 

Condiţiile în care sunt ţinute animalele şi modul în care ele sunt folosite de către 
fermieri, cercetători, blănari, agenţi comerciali şi alţii par a nu lua în calcul faptul că 
animalele sunt creaturi vii, înzestrate cu sentimente. Cartea din 1975 scrisă de Peter 
Singer, Animal Liberation, a pus sub semnul întrebării ideea conform căreia putem folosi 
animalele după cum credem de cuviinţă şi a pus bazele unei „noi etici a tratamentului 
animalelor”. Cartea a construit, de asemenea, fundamentele morale ale unei mişcări 
promițătoare şi vizibile de eliberare a animalelor. În acelaşi timp, i-a determinat pe 
filosofi să analizeze statutul moral al animalelor. Dezbaterea care a urmat a condus la un 
acord general asupra faptului că animalele nu sunt roboţi, ci pot suferi, şi sunt demne de 
consideraţie morală. Misiunea de a dovedi acest lucru a trecut de la cei care doresc să 
protejeze animalele în sarcina celor care cred că animalele nu contează. Aceştia sunt 
acum obligaţi să îşi apere poziţia în faţa ideii general acceptate, care arată că cel 
puţin suferinţa gratuită şi moartea animalelor nu sunt acceptabile din punct de vedere 
moral. 

Au existat câteva încercări de apărare a acestei poziţii. În cartea sa The Case for 
Animal Experimentation, filosoful canadian Michael A. Fox a încercat să demonstreze că 
animalele nu sunt membre ale comunităţii morale şi, în consecinţă, oamenii nu au nici o 
obligaţie morală faţă de ele. El a susţinut că „o comunitate morală este un grup social 
format din fiinţe autonome care interacționează şi în cadrul căruia conceptele şi preceptele 

morale pot evolua şi pot fi înţelese. Această comunitate este şi un grup social, în care 
există recunoaşterea reciprocă a autonomiei şi a persoanei” (1986a, p. 50). În opinia lui 
Fox, autonomă este acea persoană conştientă de sine, aptă să utilizeze concepte complexe 
şi un limbaj sofisticat şi capabilă să planifice, să aleagă şi să-şi asume responsabilitatea 
pentru acţiunile sale. Membrii comunităţii morale sunt consideraţi superiori din punct de 
vedere moral. Deoarece animalele nu îşi conduc viaţa în mod conştient, ele nu pot fi 
considerate membre ale comunităţii morale. Autorul conchide că „membrii cu drepturi 
depline ai comunităţii morale pot folosi specii cu mai puţină valoare, cărora le lipsesc 
unele sau toate aceste trăsături, ca mijloace pentru îndeplinirea scopurilor, pentru simplul 
motiv că ei nu au nici o obligaţie să acţioneze altfel” (1986a, p. 88). 

Identificarea uneia sau a mai multor caracteristici care diferenţiază animalele de 
oameni a fost o temă constantă a discuţiilor legate de relaţia noastră cu animalele. În 
tradiţia creştină, cel mai important criteriu este sufletul ; contează doar fiinţele care au 
suflet. Când acest argument a devenit inacceptabil, accentul a fost pus pe alte diferenţe 
„măsurabile”, precum folosirea uneltelor sau mărimea creierului, însă nici acestea nu 
s-au dovedit prea folositoare în menţinerea distinctiei dorite. Criteriile pe care s-a bazat 
Fox, şi anume folosirea limbajului articulat şi autonomia, sunt folosite mai frecvent. 

Unii filosofi, şi mai ales Donald Davidson, în cartea Inquiries into Truth and 
Interpretation şi R.G. Frey, în lucrarea Interests and Rigths, au susţinut că fiinţele pot 
gândi doar dacă înţeleg limbajul unei alte fiinţe. Din acest punct de vedere, limbajul este 
în mod necesar legat de atitudini volitive, precum „dorinţe, credinţe şi intenţii”. O fiinţă 
nu poate fi făcută fericită sau nu poate fi dezamăgită fără ajutorul limbajului. Acceptând 
faptul că abilitatea unei fiinţe de a conceptualiza şi de a fi, astfel, conştientă de rolul său 
în orientarea propriei vieţi, poate, într-adevăr, acorda acelei fiinţe un statut moral diferit, 
excluderea dorită a tuturor animalelor pe baza presupusei lipse a acestor abilităţi eşuează. 
Ar fi lipsit de sens să considerăm că un leu este responsabil moral pentru moartea unei 
antilope. Din câte ştim, leii nu sunt fiinţe care deliberează asupra moralei unui astfel de 
comportament. Totuşi, în mod asemănător, un bebeluş nu poate fi făcut responsabil 
pentru distrugerea unei structuri originale, iar un copil nu poate fi învinuit pentru 
împuşcarea accidentală a surorii sale. Animalele nu sunt agenţi morali. Deşi pot avea la 
îndemână mai multe alegeri, acestea nu implică valori şi, prin urmare, nu sunt decizii 
etice. Bebeluşii, copiii de vârstă mică, persoanele cu deficienţe mintale, cei în comă, 
bolnavii de Alzheimer ş.a.m.d. sunt, de asemenea, incapabili de a lua decizii de ordin 
moral. În accepțiunea lui Fox, toate aceste fiinţe nu pot fi considerate membre ale 
comunităţii morale. În consecinţă, în conformitate cu logica sa, animalele nu sunt singurele 
fiinţe pe care comunitatea morală le poate folosi după cum doreşte; ,subdezvoltatii 
mintal” sunt, de asemenea, ţintă legitimă. 

Admitand această problemă, Fox încearcă să includă toţi oamenii, indiferent de 
capacităţi, în comunitatea morală protectoare, argumentând că oricine ar putea fi în locul 
lor. Dacă m-aş fi născut cu deficienţe mintale, nu aş dori să fiu tratat ca şi cum suferinţa 
mea nu contează. Astfel, „caritatea, bunăvoința, omenia si prudenta cer” includerea in 
comunitatea morală a „fiinţelor umane subdezvoltate sau prezentând deficienţe mintale” 

(Fox, 1986a, pp. 61-63). S-ar putea argumenta totuşi că nu ne putem imagina ce 
înseamnă să fii autist, la fel cum nu ne putem imagina ce înseamnă să fii furnicar. 
Simplul fapt că aparţin aceleiaşi specii nu mă ajută să privesc lucrurile din perspectiva 
altei fiinţe umane, mai ales a uneia care suferă de o disabilitate gravă. Constiinta mea de 
sine nu îmi oferă în mod necesar sensibilitate faţă de persoanele cu deficienţe mintale, la 
fel cum nu am şi nu pot cultiva o asemenea sensibilitate fata de animale. Decizia lui Fox 
de a include prima categorie, dar de a o exclude pe cea de-a doua, este arbitrară. 

Admitand acest lucru, ca şi alte greşeli din opera sa, Fox şi-a schimbat părerile in 
mod radical (Fox, 1986b ; 1987). La mai putin de un an de la apariţia cărţii, Fox a negat 
ideea principală a acesteia, declarând : „Am ajuns, în cele din urmă, să cred că obligaţiile 
morale de bază în a evita să facem rău altor oameni trebuie extinse şi asupra animalelor. 
Şi, de vreme ce nu văd nici o justificare pentru beneficiul obţinut din răul provocat altor 
fiinţe umane, am dedus că ar fi la fel de greşit să beneficiem de pe urma suferinţei 
animalelor”. Totuşi, s-ar putea trage şi o altă concluzie după recunoaşterea faptului cá nu 
poate fi găsită o bază morală pentru a face distincţii în cadrul speciei umane, excluzând 
animalele. Acest punct de vedere este susţinut de R.G. Frey. Acesta recunoaşte că animalele 
şi persoanele cu deficienţe mintale au dreptul la consideraţie morală şi le include în 
comunitatea morală, deoarece sunt fiinţe care pot suferi. Totuşi, el crede că vieţile lor nu 
sunt la fel de valoroase ca cele ale adulţilor normali, care sunt fiinţe autonome. Deoarece 
Frey îşi întemeiază argumentul pe valoarea vieţii şi presupune că viaţa unui adult normal 
este mai valoroasă decât cea a unui animal sau a unei persoane cu deficienţe, el conchide 
că animalele nu pot fi preferate în mod invariabil persoanelor cu deficienţe mintale. El 
afirmă că „singura cale de a justifica acest lucru ar fi invocarea unui principiu care, 
întotdeauna, indiferent de circumstanţe, acordă vieţii umane o valoare mai mare decât 
vieţii animalelor. Nu cunosc un astfel de principiu” (Frey, 1988, p. 197). 

Alţii au încercat să argumenteze că apartenenţa la o specie constituie un criteriu 
suficient. Animalele nu sunt fiinţe etice, aşadar, nu trebuie să le acordăm consideraţie 
morală. Ei susţin că această idee nu poate fi respinsă prin apelul la persoanele cu 
deficienţe mintale deoarece acestea sunt fiinţe umane, iar obligaţiile noastre faţă de ele 
derivă din însăşi natura umană. Avocat al utilizării limitate atât a animalelor, cât şi a 
persoanelor din această categorie, Frey oferă un răspuns convingător tuturor celor care 
susţin ideea supremaţiei umane. „Nu pot înţelege de ce apartenenţa la o specie este un 
criteriu suficient pentru a susţine că avem o relaţie morală specială cu semenii noştri... 
Cum este posibil să ai o relaţie morală specială cu ceilalţi oameni doar prin simplul fapt 
de a te fi născut?” (Frey, 1980, p. 199) 

Poziţia lui Frey îşi are deficienţele sale. Putem pune la îndoială afirmaţia lui Frey 
conform căreia viaţa adulţilor umani normali este mai valoroasă decât cea a adulţilor 
normali aparţinând altor specii. Totuşi, spre deosebire de încercările de a susţine 
respingerea totală a ideii că animalele contează, poziţia mereu în evoluţie a lui Frey a 
beneficiat enorm de pe urma argumentelor celor care apără drepturile animalelor. Vom 
prezenta aceste argumente în cele ce urmează. Deşi există numeroase argumente, mă voi 
axa aici pe două dintre cele mai comune poziţii etice: argumentul drepturilor şi 

utilitarismul. Voi indica unele dintre problemele cu care se confruntă aceste puncte de 
vedere şi voi încerca să clarific unele aspecte care sunt în mod frecvent greşit înţelese. 
Voi propune apoi o abordare mai puţin comună a temei, sugerând direcţii viitoare de 
cercetare. 


ii. Drepturile 


Ideea că animalele au dreptul la consideraţie morală este adesea rezumată în sintagma 
„drepturile animalelor”. Atât ziariştii, cát şi activiştii folosesc acest slogan pentru a se 
referi la o gamă largă de poziţii. Deşi poate părea o expresie inspirată, menită să atragă 
atenţia asupra suferinţei animalelor, similar felului în care a acţionat acum câteva decenii 
sintagma „drepturile femeilor”, „drepturile animalelor” se referă de fapt la o poziţie 
filosofică distinctă. Ideea că animalele au drepturi a fost susţinută cu deosebită elocventá 
de către Tom Regan în cartea The Case for Animal Rights. 

Iată sinteza rationamentului lui Regan: au drepturi doar fiinţele care au o valoare 
inerentă. Valoarea inerentă este valoarea pe care indivizii o au indiferent de bunătatea lor 
sau de cât de folositori sunt pentru ceilalţi. Drepturile sunt acele principii care protejează 
această valoare. Au valoare inerentă doar fiinţele conştiente de existenţa lor, capabile de 
credinţe şi dorinţe, capabile de deliberare, care pot concepe viitorul şi îşi pot fixa 
scopuri. Regan consideră că toate mamiferele în vârstă de cel puţin un an şi normale din 
punct de vedere mintal intră în această categorie. Astfel, ele au valoare inerentă, în 
concluzie, având şi drepturi. 

Drepturile pe care aceste fiinţe le au sunt morale şi nu legale. Drepturile legale sunt 
produse ale legilor si pot varia de la o societate la alta (vezi capitolul 22, „Drepturile”). 
Spre deosebire de acestea, drepturile morale aparţin tuturor fiinţelor de acest fel, 
indiferent de culoare, naţionalitate, sex şi, după cum susţine Regan, indiferent de specie. 
Atunci când vorbim despre drepturile animalelor, nu vorbim despre dreptul unei vaci de 
a vota, despre dreptul unui porc de Guineea la un proces corect sau despre dreptul unei 
pisici la libertate religioasă (acestea fiind trei exemple de drepturi legale de care adulţii 
se bucură în Statele Unite ale Americii), ci despre dreptul unui animal de a fi tratat cu 
respectul cuvenit unui individ care posedă o valoare inerentă. 

Din punctul de vedere al lui Regan, valoarea inerentă nu diferă în funcţie de persoane. 
Ea nu poate fi câştigată prin acţiuni virtuoase şi nu poate fi pierdută prin fapte rele. 
Florence Nightingale şi Adolf Hitler au o valoare inerentă egală numai în virtutea 
faptului că sunt fiinţe. Valoarea inerentă nu creşte şi nu se diminuează în funcţie de 
gusturi, popularitate sau privilegii. 

Această poziţie este egalitaristă şi respectă valoarea individului, dar nu oferă nici un 
principiu pentru a delibera în cazul în care valorile se află în conflict. Să luăm următorul 
exemplu menţionat de Regan: „Imaginaţi-vă cinci supraviețuitori într-o barcă de salvare. 
Barca are o capacitate de doar patru persoane. Toţi au aproximativ aceeaşi greutate şi ar 
ocupa cam acelaşi spaţiu. Patru dintre cei cinci sunt fiinţe umane adulte, normale. Cel 
de-al cincilea este un câine. Unul dintre ei trebuie aruncat peste bord sau toţi vor pieri. 

Cine va fi cel aruncat?” (Regan 1983, p. 285). Regan sustine ca trebuie aruncat peste 
bord câinele deoarece, spune el, „nici o persoană rezonabilă nu ar nega că moartea 
oricăruia dintre cei patru oameni ar fi, la prima vedere, o pierdere mai mare şi deci un 
rău mai mare. Pe scurt, moartea câinelui, deşi un rău, nu este comparabilă cu răul 
reprezentat de moartea oricăruia dintre oameni. A-l arunca pe oricare dintre oameni 
peste bord ar însemna un rău mult mai mare cauzat acestuia decăt răul cauzat câinelui, 
dacă animalul ar fi fost aruncat peste bord”. Regan merge şi mai departe şi sugerează că 
raţionamentul ar fi corect, chiar dacă alegerea ar trebui să fie făcută între patru oameni 
şi orice număr de câini. El consideră că, „lăsând la o parte cazurile speciale, drepturile 
animalelor încă implică faptul că milioane de câini ar trebui aruncaţi peste bord pentru 
a salva patru oameni” (1983, pp. 324-325). 

Regan susţine că uciderea unei fiinţe umane este un rău mai mare decât uciderea unui 
câine, indiferent cine este câinele sau omul. Este adevărat că oamenii pot aspira către 
anumite lucruri (ca, de exemplu, găsirea unui leac pentru SIDA sau reducerea efectului 
de seră), iar animalele nu, dar nu este evident faptul că valoarea acestor aspirații joacă 
un rol semnificativ din punct de vedere moral în determinarea severitatii răului cauzat 
prin moarte. De exemplu, dacă sunt aruncat peste bord înainte să scriu piesa de teatru pe 
care visez să o scriu sau dacă un câine este ucis înainte să mai alerge o dată de-a lungul 
râului, dorinţele noastre, ale amândurora, sunt zădărnicite în aceeaşi măsură. Tot ceea ce 
se poate spune este că eu am suferit un rău mai mare deoarece scrierea unei piese este 
mai importantă decât alergatul de-a lungul râului. Dar ordinea importanţei nu este 
aceeaşi şi pentru câine. Dorinţa unei persoane de a-şi îndeplini scopurile este, probabil, 
la fel de mare şi în cazul câinelui, chiar dacă scopurile sunt foarte diferite. După cum 
afirma Dale Jamieson, „moartea este cel mai mare egalizator... Negru sau alb, bărbat 
sau femeie, sărac sau bogat, om sau animal, moartea ne reduce pe toţi la nimic” (1985). 

Viziunea lui Regan asupra drepturilor are unele deficienţe. Este o viziune care il lasă 
pe individ paralizat atunci când trebuie să facă o alegere dificilă sau îl forţează să accepte 
contradictia că toţi suntem egali, dar, în unele cazuri, unii sunt mai egali ca alţii. Punctul 
lui de vedere încearcă să conserve valoarea individului dincolo de orice consideraţie 
asupra meritelor acestuia. Totuşi, în încercarea de a minimaliza impactul îndemnurilor 
de promovare „a celui mai mare bine”, Regan eşuează în a oferi un set de norme de 
acţiune. 


iii. Utilitarismul 


Utilitarismul nu se concentrează pe valoarea egală a tuturor fiinţelor şi deci nu ne lasă 
paralizati în fata alegerilor în situaţii de conflict. Utilitarismul este totuşi o poziţie 
egalitaristă. Adepții acestei poziţii susţin cá, în orice situaţie, interesele egale ale tuturor 
fiinţelor afectate de o acţiune trebuie considerate în acelaşi mod. Aici, egalitatea nu 
înseamnă tratamentul egal al indivizilor per se, ci considerarea egală a capacităţilor lor 
de a trăi experienţe, cea mai importantă dintre acestea fiind capacitatea de a suferi (vezi 
capitolul 20, „Utilitatea şi binele”). 

Părintele fondator al utilitarismului, Jeremy Bentham, scria la sfârşitul secolului al 
XVIII-lea : 


Ar putea veni o zi când animalele vor obţine acele drepturi care le-au fost refuzate de tiranie. 
Aşa cum au descoperit deja francezii, culoarea pielii nu este un motiv suficient de bun pentru 
a abandona o persoană, fără posibilitate de scăpare, în mâinile unui despot. Poate va veni o zi 
în care se va recunoaşte că numărul de picioare, pilozitatea pielii sau terminația osului sacrum 
nu sunt motive suficient de bune pentru a abandona o fiinţă în voia aceluiaşi destin. Prin ce 
altceva am putea identifica linia de netrecut? Să fie vorba despre rațiune sau poate despre 
limbaj ? Dar un cal adult sau un câine sunt mai rationali şi mai comunicativi decât un bebeluş 
în vârstă de o zi, de o săptămână sau chiar de o lună. Presupunând că nu ar fi aşa, cu ce ne-ar 
ajuta acest lucru? Întrebarea nu este dacă animalele pot rationa sau pot vorbi, ci dacă pot 
suferi. (Introduction to the Principles of Morals and Legislation, capitolul 17, notă de subsol) 


Ca şi în cazul teoriei drepturilor animalelor, poziţia utilitaristá nu acceptă influențarea 
judecăților morale de către atitudini arbitrare şi prejudecăţi. Toate interesele similare au 
aceeaşi importanţă, indiferent de culoarea, sexul sau specia celui implicat. După cum 
afirma Peter Singer: „Dacă o fiinţă suferă, nu există nici o justificare morală pentru a 
nu lua în considerare acea suferinţă. Indiferent de natura acelei fiinţe, principiul egalităţii 
cere ca suferinţa ei să fie tratată în acelaşi fel cu orice suferinţă similară şi, pe cât ne 
permite comparatia, cu a oricărei alte fiinţe” (1979, p. 50). 

Poziţia utilitaristă este extrem de eficientă în situaţiile care implică luarea unei decizii 
care va cauza durere sau va produce plăcere. Dacă un tiran te obligă să alegi între a-ţi 
pălmui mama şi a-i scoate un ochi unei pisici, utilitaristul va alege prima variantă 
deoarece aduce o suferinţă mai mică, toate celelalte fiind egale. Trebuie menţionat aici 
că principiul minimalizării durerii şi maximalizării plăcerii nu se aplică numai în cazul 
suferinţei fizice, ci şi în cazul durerii sau plăcerii psihologice, deşi acestea sunt mai greu 
de cuantificat. Utilitariştii întâmpină însă probleme atunci când este vorba despre situaţii 
care implică uciderea. Să ne întoarcem la exemplul lui Regan şi să îl analizăm din 
perspectivă utilitarista. 

Pentru un utilitarist, exemplul cu barca de salvare devine extrem de complex. 
Deoarece deciziile trebuie să fie bazate pe o gamă întreagă de considerente, vom clarifica 
mai întâi exemplul. Aruncarea oricăruia dintre pasageri peste bord va avea efecte asupra 
unor persoane care nu sunt prezente acolo, cum ar fi prietenii sau familia. Din moment 
ce un utilitarist trebuie să ia în considerare durerea sau suferinţa tuturor celor afectaţi, 
vom presupune aici cá toti supraviețuitorii i-au pierdut pe toti cei dragi în catastrofa care 
i-a adus şi pe ei în situaţia de naufragiati. Astfel, singura fiinţă afectată va fi cea aruncată 
peste bord. Vom presupune şi că cel aruncat va fi ucis înainte printr-o injecție şi cá 
moartea sa va fi lipsită de durere. Agonia nici unuia nu va fi mai lungă sau mai dureroasă 
decât a altuia. 

Răspunsul devine acum foarte simplu pentru utilitaristul clasic. Fiinţa aruncată peste 
bord este cea care este cel mai puţin fericită la momentul respectiv şi care nu va fi 
probabil niciodată prea fericită. De vreme ce câinii nu au nevoie de prea multe pentru a 
fi fericiţi, aceasta înseamnă că unul dintre oameni va fi cel aruncat peste bord. Ceea ce 

contează în luarea acestei decizii nu este specia celor capabili să contribuie la fericirea 
generală a universului moral, ci cantitatea cu care ei contribuie. În acest caz, plăcerea 
totală existentă în univers va trebui să fie redusă prin eliminarea unuia dintre pasagerii 
bărcii de salvare. Pentru a minimaliza această pierdere a cantităţii de fericire, va trebui 
eliminată fiinţa care va avea probabil viaţa cea mai puţin fericită. 

Pentru cei mai multi oameni, fie ei şi utilitarişti, această decizie este greu de accceptat. 
Într-adevăr, acest tip de analiză a dat naştere unor teorii ca cele susţinute de Regan. În 
schimb, Singer pledează pentru o versiune mai sofisticată a utilitarismului care să 
conducă la o decizie mai „digerabilă” decât cea de mai sus. Singer susţine că fiinţele 
umane conştiente de sine şi raţionale au capacitatea de a avea o preferinţă specifică 
pentru existenţa continuă. Uciderea celor din barca de salvare ar intra în conflict direct 
cu această preferinţă. 

Nu este clar dacă şi câinii au această preferinţă, deşi ei pot avea alte preferinţe care 
ar presupune existenţa continuă pentru a putea fi satisfăcute. Concluzia la care ar ajunge 
un utilitarist „luminat” ar fi similară celei a lui Regan, deşi motivele sunt foarte diferite. 

Acest acord în ceea ce priveşte practica nu este rar. Atât susţinătorii drepturilor 
animalelor, cât şi adepţii utilitarismului nu vor consuma carne, dar motivele lor pentru 
a face acest lucru sunt diferite. Primii vor fi vegetarieni (şi vor evita, poate, orice produs 
de natură animală, inclusiv laptele şi ouăle), deoarece folosirea animalelor în acest fel nu 
este în concordanţă cu tratarea lor ca fiinţe cu valoare inerentă. Pentru un apărător al 
drepturilor animalelor, a folosi un animal ca mijloc în atingerea unui scop, în acest caz 
ca mâncare pentru cină, reprezintă o violare a dreptului acelei fiinţe de a fi tratată cu 
respect. Un utilitarist nu va mânca produse de origine animală atât timp cât procesul de 
creştere a acestor animale implică o cantitate mare de suferinţă din partea lor. Dacă 
animalele vor avea o viaţă fericită, naturală şi lipsită de stres, iar moartea le va fi provocată 
fără durere, atunci este posibil ca utilitariştii să accepte se le folosească drept hrană. 

În cazul folosirii animalelor pentru experimente de laborator, concluziile diferă iarăşi 
mai mult în teorie decât în practică. Din punctul de vedere al lui Regan, ideea drepturile 
animalelor este una, în mod categoric, abolitionista... Acest lucru este valabil şi atunci 
când animalele sunt folosite în experimente triviale, duplicitare, lipsite de necesitate sau 
sens, dar şi atunci când studiile realizate conţin promisiuni reale ale unor beneficii 
pentru om... Cel mai bun lucru pe care îl putem face atunci când este vorba despre 
folosirea animalelor în ştiinţă este să nu le folosim (1985, p. 24). Poziţia lui Singer este 
foarte diferită. El nu poate pleda pentru abolitionsim în teorie deoarece în circumstanţe 
extreme, răspunsurile radicale nu mai funcţionează... dacă un singur experiment ar 
putea conduce la vindecarea unei boli răspândite, acel experiment ar fi justificat. Dar în 
viaţa reală, beneficiile sunt mult, mult mai îndepărtate şi adesea inexistente... un 
experiment nu este acceptabil decât în cazul în care este suficient de important pentru a 
justifica folosirea unei fiinţe umane retardate (1975, pp. 77-78). 

Singer nu susţine că fiinţele umane retardate ar trebui folosite în experimente, deşi 
unii l-au acuzat de acest lucru. Ceea ce el încearcă să demonstreze aici este că ar fi greşit 
să decidem să facem experimente pe animale şi nu pe oameni cu abilităţi similare de a-şi 
înţelege situaţia numai pe baza faptului că animalele sunt o specie diferită. Această 

favorizare a unei specii a fost numită „speciism” şi este inclusă în aceeaşi categorie cu 
rasismul şi sexismul. 

Pe măsură ce eliberarea animalelor a crescut în popularitate, discriminarea bazată pe 
specie a devenit sinonimă cu bigotismul. Aceasta este o simplificare periculoasă. Discri- 
minarea nu este întotdeauna nedreaptă ; de fapt, în unele cazuri, este crucială. După cum 
sublinia Mary Midgley (1983, p. 98)... nu este niciodată adevărat că trebuie să cunoşti 
mai întâi rasa cuiva pentru a şti cum să tratezi aceea persoană... Dar în cazul animalelor, 
să cunoşti specia căruia îi aparţine este absolut esenţial. Diferenţa dintre un african şi un 
cimpanzeu nu este aceeaşi cu diferenţa dintre un african şi un eschimos. Le facem un 
mare deserviciu animalelor dacă, incluzându-le în sfera noastră de preocupări morale, 
nu acordăm importanţă diferenţelor numeroase şi minunate care ne deosebesc, unele 
dintre acestea fiind relevante in rationamentele de natură morală. 


iv. Simpatia 


Regan şi Singer susţin că este inacceptabil să acordăm o importanţă mai mare intereselor 
membrilor propriei specii. Ei afirmă că animalele şi oamenii împărtăşesc aceleaşi 
caracteristici morale relevante care le conferă aceleaşi drepturi de bază. La acest nivel, 
poziţia nu este problematică. Dar animalele nu sunt doar animale - ele sunt cățelul 
Lassie sau pisica familiei, vulturi pleşuvi sau iepuraşi, şerpi sau sconcsi. În mod similar, 
oamenii nu sunt doar oameni - ei sunt prieteni şi persoane iubite, familie sau duşmani. 
Legăturile de rudenie sau apropierea sunt elemente foarte importante atunci când ne 
gândim la aproape toate aspectele vieţii cotidiene. Negarea influenţei acestui factor 
asupra deciizilor pe care le luăm, în favoarea vreunei realităţi abstracte, poate fi 
considerată ideală, dar probabil nu este posibilă pentru cei mai mulţi dintre muritori 
atunci când sunt puşi în faţa unor alegeri complexe. (Vezi în comparaţie capitolul 28, 
„Relaţiile personale”.) 

Acest accent pus pe abstractizare nu este unic în teoretizările morale. Şi alti filosofi 
înaintea lui Regan şi Singer au sutinut că, pentru a fi etică, o decizie trebuie să depăşească 
preferinţele proprii şi subiectivitatea. S-a spus că etica trebuie să fie universală, iar 
universalitatea poate fi obţinută doar prin raționamente abstracte. (Vezi capitolul 40, 
„Prescriptivismul universal”.) Dacă recunoaştem valoarea unei fiinţe, atunci trebuie să 
recunoaştem valoarea tuturor fiinţelor. După cum afirmă Regan: „Ştim că miliarde şi 
miliarde de animale intră în categoria fiinţelor pe care am explicitat-o mai sus şi au deci 
valoare inerentă, aşa cum avem şi noi. Şi, de vreme ce pentru a ajunge la cea mai bună 
teorie a datoriilor noastre faţă de semeni trebuie să ne recunoaştem valoarea inerentă în 
calitate de indivizi, raţiunea - si nu sentimentul sau emoția -, raţiunea ne obligă să 
recunoaştem valoarea inerentă a acestor animale şi, odată cu aceasta, dreptul lor egal de 
a fi tratate cu respect” (1985, pp. 23-24). 

În prefata la Animal Liberation, Singer descrie justificarea opoziţiei faţă de experimentele 
naziste şi experimentele pe animale ca fiind „un apel la principii morale de bază pe care 
le acceptăm cu toţii, iar aplicarea acestor principii victimelor ambelor tipuri de experimente 

este determinată de ratiune, si nu de sentiment”. În mod evident, raţiunea a jucat un rol 
extrem de important în discuţia despre morală în general şi mai ales în discuţiile despre 
felul în care principiile morale li se aplică animalelor. Dacă raţiunea este singurul factor 
motivant al comportamentului etic, ne putem atunci întreba de ce unii oameni, familiarizați 
cu rationamentele lui Singer, continuă să mănânce carne. Desi multi au susţinut că a 
acţiona raţional prespune a acţiona moral, raţiunea este doar un element în procesul de 
luare a deciziilor. Sentimentele, deşi adesea renegate, joacă, de asemenea, un rol crucial. 
Sentimentele de indignare sau revoltă, de simpatie sau compasiune sunt importante în 
eventual, principiile morale se dezvoltă din acest material brut. Ele nu ar exista fără el” 
(1983, p. 43). (Vezi şi discuţia asupra rolului raţiunii în morală în capitolul 14, „Etica 
lui Kant” şi capitolul 35, „Realismul”.) 

Recunoscând că apelul la simpatie este evitat de alţi susţinători ai drepturilor animalelor, 
John Fisher afirmă că orice proiect de includere a animalelor în comunitatea morală 
poate fi subminat prin neglijarea rolului puternic jucat de simpatie. El argumentează că 
simpatia este fundamentală în teoria morală deoarece ajută la determinarea celor care ar 
trebui să fie subiectul preocupărilor morale. Fisher sugerează că fiinţele cărora le putem 
arăta simpatie trebuie să fie luate în considerare din punct de vedere moral. Felul în care 
tratăm aceste fiinţe ar fi o funcţie a capacitatii noastre de a simpatiza cu ele (Fisher, 1987). 

Bazându-şi încercarea de a include animalele in sfera morală pe rațiune şi nu pe 
sentiment, filosofii perpetuează o dihotomie inutilă între cele două. Este, bineînţeles, 
posibil ca o decizie bazată numai pe sentiment să fie inacceptabilă, dar este la fel de 
posibil ca o decizie bazată numai pe rațiune să genereze probleme. O cale de a depăşi 
acest dualism fals dintre rațiune şi sentiment ar fi ieşirea de pe tărâmul abstractiei şi 
apropierea de efectele acţiunilor noastre obişnuite. Majoritatea problemelor legate de 
atitudinea faţă de animale provin de aici. Responsabilitatea noastră pentru propriile 
acţiuni este mediată. Cine sunt aceste animale care suferă şi mor pentru ca eu să pot 
mânca ? Eu nu le lipsesc de libertate şi confort, nu le iau puii de lângă ele, nu mă uit în 
ochii lor atunci când le ucid. Cei mai mulţi oameni sunt puşi la adăpost de consecinţele 
propriilor acţiuni. Fermele şi laboratoarele nu sunt locuri vizitate de mulţi oameni. 
Simpatia pe care ei ar putea-o resimti in mod natural fata de o fiinţă care suferă, dublată 
de principii morale raţionale i-ar determina pe cei mai mulţi să obiecteze faţă de existenţa 
acestor instituţii. Deşi nu putem resimti direct efectul fiecărei acţiuni pe care o realizăm, 
nu există nici un motiv pentru a nu încerca acest lucru. După cum sugera teoreticiana 
feministă Marti Kheel, „în societatea noastră modernă şi complexă, este posibil să nu 
resimtim niciodată impactul deciziilor noastre morale. Totuşi, putem încerca, în măsura 
în care este posibil, să resimtim la nivel emotional cunoaşterea acestui fapt” (1985). 


Există diferite principii filosofice care pot modela felul în care trebuie să tratăm 
animalele, însă un lucru este foarte clar: nu putem continua să tratăm animalele aşa cum 
o facem acum. Suntem foarte rar puşi în situaţii precum cea din exemplul cu barca de 
salvare ; deciziile noastre morale nu sunt luate de obicei în situaţii extreme. Nu este pur 
şi simplu adevărat că voi suferi o mare tragedie dacă nu voi avea o haină de blană. Cel 

mai probabil nu vom fi niciodată obligaţi să alegem între propriul copil şi câinele 
familiei. Cu ajutorul ipotezelor ne putem clarifica şi rafina principiile şi intuitiile morale, 
dar alegerile pe care le putem face şi suferinţa a miliarde de animale sunt reale. Orice 
criterii de selecţie am stabili, nu există argumente acceptabile pentru a trata animalele 
altfel decât în calitatea lor de fiinţe demne de consideraţie morală. 

Etica relaţiilor de afaceri 


Robert C. Solomon 


„La naiba cu publicul. Eu lucrez în interesul acţionarilor mei.” 


William Vanderbilt 


i. Introducere 


Etica afacerilor ocupă o poziţie specială în domeniul eticii „aplicate”. Ca şi etica din 
domeniul medicinei sau al avocaturii, etica afacerilor constă în aplicarea, uneori dificilă, 
a unor principii etice foarte generale (cum ar fi utilitatea sau datoria) în situaţii şi crize 
mai degrabă specifice şi adesea unice. Spre deosebire de acestea însă, etica afacerilor 
operează în cazul unei activităţi umane ai cărei practicieni nu au, de cele mai multe ori, 
un statut profesional, şi ale căror motive sunt adesea considerate, eufemistic spus, mai 
putin nobile. „Lăcomia” (si înainte de aceasta, ,avaritia") este deseori menţionată ca 
fiind singurul motor al afacerilor; cea mai mare parte a eticii afacerilor nu este deci 
foarte flatantă pentru această activitate. Într-un anumit sens, originile acestei istorii pot 
fi identificate în epocile antică şi medievală, când, pe lângă atacurile asupra afaceriştilor 
din filosofie şi religie, gânditori pragmatici precum Cicero au analizat cu atenţie 
chestiunea corectitudinii în tranzacţiile comerciale obişnuite. Cel mai adesea, de fapt, 
accentul a fost pus pe tranzacţii specifice, conferind domeniului un soi de stil ad-hoc, 
fiind considerat o practică nefilosofică şi etichetat ca şi simplă „cazuistică”. 

Având toate acestea în vedere, putem spune că tematica eticii afacerilor, aşa cum este 
înţeleasă în mod curent, nu este mai veche de un deceniu. Acum zece ani, aceasta era 
încă reprezentată de un amalgam ciudat format dintr-o revizuire de rutină a teoriilor 
etice, din câteva consideraţii generale legate de corectitudinea capitalismului şi de câteva 
cazuri standard, scandaluri şi dezastre, care subliniau partea cea mai urâtă şi mai 
iresponsabilă a lumii afacerilor. Etica afacerilor era un domeniu fără prea mare prestigiu 
în cadrul filosofiei clasice, fără o materie conceptuală proprie. Era considerată prea 
practică până şi pentru etica aplicată, iar pentru o lume filosofică caracterizată de 
abstracţie şi idei ale unor lumi posibile, etica afacerilor era mult prea preocupată de 
vulgarul mijloc al schimburilor cotidiene - banii. 

Însă chiar şi filosofia s-a aplecat mai atent asupra lumii reale, iar etica afacerilor şi-a 
găsit (sau câştigat) un loc. Noi aplicaţii şi sofisticări ale teoriei jocurilor şi alegerilor 
sociale au permis introducerea unui tip de analiză mai formal în etica afacerilor. Şi mai 
important, interacţiunea şi amestecul practicienilor cu directori de firme, cu lideri de 
sindicat şi cu proprietari ai unor mici afaceri au consolidat amalgamul, altădată ciudat, 
într-un subiect de analiză solid, au atras interesul şi atenţia oamenilor de afaceri şi au 
conferit practicienilor „academici” statutul de participanţi activi în lumea afacerilor. 
Uneori, ar putea adăuga cineva, sfaturile lor chiar sunt ascultate. 


ii. O scurtă istorie a eticii afacerilor 


În sens larg, afacerile există de pe vremea sumerienilor care (după cum susţine Samuel 
Noah Kramer) făceau comerţ la scară largă şi contabilitate încă de acum şase mii de ani. 
Afacerile nu au fost însă întotdeauna acea activitate centrală şi respectabilă, aşa cum sunt 
astăzi, iar viziunea etică asupra afacerilor a fost mai mereu negativă. Aristotel, care 
trebuie recunoscut ca primul economist (cu două mii de ani înaintea lui Adam Smith), a 
distins între două sensuri ale termenului „economie” : primul, oikonomikos sau comerțul 
pentru gospodărire, era acceptat şi considerat esenţial pentru mersul oricărei societăţi, 
chiar mai putin complexe ; al doilea, chrematisike, înseamnă comerţ în vederea obţinerii 
profitului. Aristotel considera că această activitate este complet lipsită de virtute şi îi 
denumea pe cei angajaţi în astfel de practici egoiste ,paraziti". Atacul lui Aristotel la 
adresa practicii murdare şi neproductive a cămătăriei şi-a menţinut forţa până în secolul 
al XVII-lea. Numai cei aflaţi la marginea societăţii, şi nu cetăţenii respectabili, se 
ocupau cu astfel de practici (personajul shakespearian Shylock din piesa Negustorul din 
Veneția era un marginalizat şi un cămătar). Spusă pe larg, aceasta este istoria eticii 
afacerilor, un atac de la început până la sfârşit asupra afacerilor şi practicilor acestora. 
lisus i-a alungat pe schimbătorii de bani din templu si moraliştii creştini de la Pavel la 
Toma din Aquino şi Martin Luther i-au urmat exemplul, condamnând cu fermitate ceea 
ce noi onorăm astăzi ca fiind „lumea afacerilor”. 

Dar dacă etica afacerilor în forma lor condamnabilă a fost opera filosofiei şi a 
religiei, la fel a fost şi schimbarea dramatică în atitudinea faţă de afaceri de la începuturile 
epocii moderne. John Calvin şi apoi puritanii englezi au învăţat virtuțile economiei şi ale 
iniţiativei, canonizate de Adam Smith în opera să de căpătâi din 1776, Wealth of Nations. 
Bineînţeles, noua atitudine faţă de afaceri nu a apărut peste noapte şi a fost construită pe 
tradiţii cu o îndelungată istorie. Breslele medievale, de exemplu, îşi stabiliseră propriile 
coduri de „etică a afacerilor” cu mult înainte ca afacerile să devină instituţia centrală a 
societăţii, dar acceptarea la scară largă a afacerilor şi recunoşterea economiei ca structură 
centrală a depins de un fel cu totul nou de a gândi societatea. Această schimbare necesita 
concepţie asupra societăţii şi naturii umane. Această transformare poate fi explicată 
parţial prin apariţia procesului de urbanizare, a societăţilor mari centralizate, prin 
privatizarea familiilor în calitate de consumatori, prin progresul rapid al tehnologiei, 

dezvoltarea industrială şi în calitate a structurilor, nevoilor şi dorințelor sociale. Cu sprijinul 
lucrării clasice a lui Adam Smith, chrematisike a devenit instituţia centrală şi cea mai 
importantă virtute a societăţii moderne. Dar versiunea populară degradată a tezei lui 
Smith („lăcomia este bună”) nu era de natură să conducă la subiectul eticii afacerilor (nu 
cumva această expresie este o contradicţie în termeni ?), iar analiza morală a afacerilor 
a păstrat înclinația perioadelor antice şi medievale de a se împotrivi afacerilor. Oameni 
de afaceri precum Mellon şi Carnegie susțineau conferinţe pe tema virtuţilor succesului 
şi a obligaţiilor pe care le au cei bogaţi (noblesse oblige), dar etica afacerilor ca atare a 
fost dezvoltată în special de socialişti, ca o continuă diatribă împotriva imoralitatii 
implicate de afaceri. Viziunea mai morală şi mai onorabilă a început să domine doar 
recent discuţia despre afaceri, şi odată cu ea a apărut ideea studierii valorilor fundamentale 
şi idealurilor afacerilor. Putem înţelege cu uşurinţă că piaţa liberă va fi întotdeauna o 
ameninţare pentru valorile tradiţionale şi în conflict cu controlul guvernamental, dar nu 
ne vom mai aventura să conchidem că piaţa este lipsită de valori sau că guvernele servesc 
mai eficient binele public decât pieţele. 


iii. Mitul căutării profitului 


Etica afacerilor nu se mai ocupă doar de critica acestora. Profitul şi ,,avaritia” nu mai 
sunt condamnate în predici moralizatoare, iar corporatiile nu mai sunt văzute ca monoliti 
fără faţă, fără suflet şi amorali. Preocuparea de acum este reprezentată de abordarea 
profitului în contextul mai larg al productivităţii şi al responsabilitatii sociale şi de felul 
în care corporatiile, în calitatea lor de comunităţi complexe, îşi pot servi cel mai bine atât 
angajaţii, cât şi societatea. Etica afacerilor a evoluat de la atacul continuu asupra 
capitalismului şi căutării profitului la examinarea mai productivă şi mai constructivă a 
regulilor de bază si a practicii afacerilor. Dar vechea paradigmă - denumită de Richard 
DeGeorge „mitul afacerilor amorale” - persistă nu numai printre cei suspiciosi sau 
printre filosofii de formaţie socialistă, dar chiar şi printre oamenii de afaceri. Astfel, 
prima sarcină a eticii afacerilor este eliminarea unor mituri şi metafore negative care nu 
servesc etosului fundamental care face posibile afacerile. 

Fiecare disciplină îşi are propriul vocabular care o glorifică. Politicienii vorbesc 
despre „serviciul public”, în timp ce doresc acumularea de putere personală, avocaţii ne 
apără „drepturile” în schimbul unor sume frumoase, iar profesorii îşi descriu munca în 
termenii nobili de „adevăr şi cunoaştere”, dar îşi dedică cea mai mare parte a timpului 
şi a energiei luptelor de birou. În cazul afacerilor, vocabularul autoglorificator este cel 
mai adesea neflatant. De exemplu, directorii îşi descriu munca în termenii „căutării de 
profit”, fără a realiza faptul că această frază a fost inventată de socialiştii secolului 
trecut, ca un atac asupra afacerilor şi acumulării de profit, în detrimentul oricăror alte 
consideraţii şi obligaţii. Într-adevăr, obiectivul unei afaceri este obţinerea profitului, dar 
acest obiectiv trebuie atins numai prin furnizarea de bunuri şi servicii de calitate, prin 
crearea de locuri de muncă şi prin integrarea în comunitate. Sublinierea profitului, mai 
degrabă decât productivitatea sau serviciul public, ca obiectiv central al afacerilor, nu 


388 APLICAŢII 


este o descriere impartiala. Nu profiturile ca atare sunt scopul afacerilor: profiturile 
sunt distribuite şi reinvestite. Profitul este un mijloc de construire a afacerii şi de 
răsplătire a angajaţilor, a directorilor şi a investitorilor. Pentru unii, profiturile sunt un 
indicator al competitivităţii, dar chiar şi în aceste cazuri contează satisfacția adusă de 
victorie şi nu profiturile ca atare. O altă imagine mai sofisticată, dar nu diferită, susţine 
că managerii unei afaceri au o singură obligaţie, aceea de a maximaliza profitul acţionarilor 
lor. Nu trebuie neapărat să analizăm motivele reale ale deciziilor managementului 
superior pentru a arăta că, deşi managerii recunosc că rolul lor este definit în primul 
rând prin obligaţii, mai degrabă decât prin „căutarea profitului”, imaginea neflatantă a 
fost, pur şi simplu, transferată asupra acţionarilor, adică a „proprietarilor”. Este oare 
adevărat că acţionarii sau proprietarii se gândesc numai la maximalizarea profiturilor 
lor? Este oare adevărat că acţionarul este încarnarea acelui inuman homo economicus 
lipsit de orice mândrie şi responsabilitate civică ? Este oare adevărat că el nu are nici o 
preocupare pentru virtuțile companiei pe care o deţine, cu excepţia acelor responsabilităţi 
care l-ar putea face vulnerabil în faţa unor procese costisitoare ? Şi dacă presupunem că 
unii investitori sunt preocupaţi numai de creşterea profitului cu un anumit procent, de ce 
suntem atât de siguri că managerii firmei au alte obligaţii faţă de ei decât irosirea 
intenţionată a propriilor bani? Acumularea de profit nu este scopul final, cu atât mai 
puţin scopul unic, al afacerilor. Este mai degrabă unul dintre acestea, dar şi atunci este 
un mijloc şi nu un scop în sine. 

Iată cum înţelegem greşit afacerile: adoptăm o viziune prea îngustă asupra lor, 
indentificându-le cu acumularea de profit şi tragem, apoi, concluzii lipsite de etică. De 
exemplu, accentul inacceptabil de limitat pus pe „drepturile acţionarilor” a fost folosit 
pentru a apăra unele dintre cele mai distructive şi, cu siguranţă, neproductive „preluări 
ostile” de către marile corporaţii în ultimii ani. Nu negăm astfel drepturile acţionarilor 
la recuperarea profitului şi nici responsabilitatile „fiduciare” ale managerilor unei 
companii. Ceea ce susţinem aici este că aceste drepturi şi responsabilităţi au sens doar 
într-un context social mai larg si că ideea „căutării de profit” ca scop în sine - opusă ideii 
de profit ca mijloc de încurajare şi recompensare a muncii şi a investiţiei, de construire 
a unei afaceri mai solide şi de servire mai eficientă a societăţii — este un obstacol serios 
în calea înţelegerii complexului de motive şi activităţi care alcătuiesc lumea afacerilor. 


iv. Alte mituri şi metafore 


Printre cele mai dăunătoare mituri şi metafore legate de afaceri se află conceptele 
darwiniste de „supravieţuire a celui mai puternic” şi „lumea e o junglă” (pentru originea 
acestor concepte vezi capitolul 44, „Semnificaţia evoluţiei”). Ideea de bază, bineînţeles, 
este că viaţa în afaceri este o competiţie uneori incorectă. Dar acest aspect este foarte 
diferit de imaginea : „fiecare pentru sine”, obişnuită în lumea afacerilor. Este adevărat 
că afacerile sunt şi trebuie să fie o competiţie, dar nu este adevărat că ele sunt o luptă 
sângeroasă în care „oricine face orice pentru a supravieţui”. Oricât de multă competiţie 
există într-o ramură, ea se bazează întotdeauna pe interese comune şi pe reguli de 

comportament acceptate reciproc. Competiţia are loc nu într-o junglă, ci într-o comunitate 
pe care o serveşte şi de care depinde în acelaşi timp. Lumea afacerilor înseamnă, în 
primul rând, cooperare. Competiţia este posibilă doar în cadrul limitelor stabilite de 
interese comune şi, în contradicţie cu metafora „fiecare pentru sine”, afacerile implică 
aproape întotdeauna cooperare şi încredere reciprocă, nu numai corporaţii, ci şi reţele de 
furnizori, angajaţi, clienţi şi investitori. Competiţia este o trăsătură esenţială a capita- 
lismului, dar etichetarea ei greşită, ca şi competiţie „fără reguli”, este echivalentă cu 
subminarea eticii şi cu intelegrea greşită a naturii competiţiei. (Ar trebui să privim deci 
cu mai mare suspiciune metafora familiară a „războiului”, atât de populară în unele 
camere de consiliu, metafora curentă a „jocului” şi accentul pus pe „victorie”, care tind 
să transforme activitatea serioasă de „câştigare a existenţei” într-un fel de sport cu 
circuit închis.) 

Cea mai persistentă metaforă care pare să reziste, oricâte dovezi s-ar aduna împotriva 
ei, este cea a individualismului atomizat. Ideea că lumea afacerilor este alcătuită doar din 
tranzacţii acceptate reciproc între indivizi (fără amestecul guvernului) poate fi identificată 
în opera lui Adam Smith şi în filosofia care a dominat Anglia sfârşitului de secol al 
XVIII-lea. Dar cea mai mare parte a lumii afacerilor este astăzi formată din roluri şi 
responsabilităţi angajate în întreprinderi cooperative, fie că sunt mici afaceri de familie 
sau corporaţii multinaționale gigantice. Guvernul este adeseori un partener (oricât de 
frustrant ar părea labirintul regulilor), fie prin intermediul subvenţiilor, al taxelor vamale, 
al scutirilor de impozite sau prin întreprinderi cooperative (de exemplu, Japan Inc. sau 
mari proiecte precum parteneriatul public-privat din Statele Unite ale Americii pentru 
construirea unei rachete spaţiale), dar individualismul atomizat nu este numai lipsit de 
acuratețe, având în vedere complexitatea lumii afacerilor astăzi, ci şi naiv atunci când 
presupune că nu există reguli şi practici instituţionale care să opereze chiar şi în cazul 
celor mai simple promisiuni, contracte sau schimburi. Afacerile sunt o practică socială 
şi nu o activitate a unor indivizi izolaţi. Existenţa lor este posibilă deoarece au loc într-o 
cultură cu un set stabilit de reguli şi de proceduri, iar acestea nu sunt (cu excepţia 
detaliilor) supuse interpretării individuale. În mod asemănător, este un semn al progresului 
faptul că unul dintre modelele contemporane este cel al „culturii organizaționale”. Ca in 
cazul oricărei analogii, există bineînţeles şi un revers, dar este important să apreciem 
virtuțile acestei metafore. Modelul este social şi respinge individualismul atomizat. El 
recunoaşte locul oamenilor în organizaţie ca fiind structura fundamentală a lumii afacerilor. 
Modelul imbrátiseazá ideea de etică in mod deschis şi recunoaşte că valorile comune 
menţin o anumită cultură. Există, încă, loc şi pentru „antreprenorul” individualist, dar 
el este important numai în măsura în care joacă un rol semnificativ pentru excentricitate 
şi inovaţie. Dar problema cu această metaforă a „culturii” este că şi ea tinde să-şi 
formeze un circuit închis. O corporație nu seamănă cu un trib izolat din insulele 
Trobriand. O cultură organizaţională este o parte inseparabilă a unei culturi mai mari, 
cel mult o subcultură (sau o sub-subcultură), o parte specializată a unui organ care face 
parte dintr-un organism şi mai mare. Într-adevăr, această tendinţă de a vedea afacerile ca 
pe o activitate izolată, cu valori diferite, caracterizează toate aceste mituri şi metafore. 
Eliminarea acestei idei a izolării este prima misiune a eticii afacerilor. 

v. Micronivelul, macronivelul şi unitatea de bază 
în etica afacerilor 


Putem distinge trei sau mai multe nivele ale afacerilor şi ale eticii afacerilor : micronivelul, 
format din regulile unei tranzacţii corecte între indivizi, macronivelul, reprezentat de 
reguli culturale şi instituţionale de comerţ care operează la nivelul „lumii afacerilor” ; al 
treilea nivel este reprezentat de unitatea de analiză a eticii afacerilor, şi anume firma. 
Microetica în afaceri este inclusă în mare parte în etica tradiţională, acoperind teme 
precum natura promisiunii şi a altor obligaţii, intenţiile, consecinţele şi alte implicaţii ale 
acţiunilor individului sau fundamentul şi natura unor drepturi individuale. Ceea ce este 
specific eticii afacerilor este ideea de schimb corect şi, împreună cu ea, cea de salariu 
corect, de tratament corect, idei care ajută la trasarea limitei între „afacere” şi „jecmănire”. 
Noţiunea de dreptate „comutativă” introdusă de Aristotel este foarte potrivită aici, 
deoarece chiar şi anticii se gândeau din când în când dacă, de exemplu, vânzătorul unei 
case este obligat să îi spună potenţialului cumpărător că acoperişul este vechi şi ar putea 
ceda la primele ploi serioase. 

În schimb, macroetica este parte a acelor întrebări despre dreptate, legitimitate şi 
natura societăţii care constituie filosofia socială şi politică. Care este scopul „pieţei 
libere” - sau este ea un bun în sine, avándu-si propriul felos ? Este dreptul la proprietate 
un drept primar, care precedă într-un anumit sens contractul social (aşa cum au susţinut 
John Locke sau, mai recent, Robert Nozick) sau şi piaţa trebuie concepută ca o practică 
socială complexă în care drepturile sunt doar unele din componente ? Este economia de 
piaţă un sistem corect ? Este acest sistem cea mai eficientă soluţie de a distribui bunurile 
şi serviciile în cadrul societăţii ? Acordă el îndeajuns de multă atenţie cazurilor de nevoie 
extremă (unde noţiunea de schimb corect nu îşi are locul) ? Acordă acest sistem suficientă 
atenţie meritului, nefiind nicicum garantat că virtutea va fi un bun suficient de căutat 
pentru a fi recompensat? Care sunt rolurile legitime (şi nelegitime) ale guvernului în 
lumea afacerilor şi care este rolul reglementărilor guvernamentale ? Altfel spus, macroetica 
este o încercare de includere a imaginii de ansamblu, de a înţelege natura lumii afacerilor 
şi a funcţiilor ei. 

Unitatea de analiză a afacerilor moderne rămâne totuşi firma, iar întrebările centrale 
ale eticii afacerilor îi privesc, fără urmă de îndoială, pe directorii şi anagajatii acelor mii 
de companii care conduc viaţa comercială a lumii. Aceste întrebări se referă în particular 
la rolul corporației în societate şi la rolul individului în cadrul corporației. Deloc 
surprinzător, cele mai multe dintre subiectele de dezbatere se găsesc la intersecţia celor 
trei niveluri de analiză ale discursului etic; de exemplu, problema responsabilităţi 
sociale a corporației — rolul corporației in societate şi probleme legate de responsabilitátile 
fata de locurile de munca - rolul individului în cadrul corporației. 

vi. Corporaţia şi societatea : ideea de responsabilitate socială 


Responsabilitatea socială a devenit recent conceptul central în etica afacerilor. Acest 
concept a iritat numeroşi entuziaşti tradiţionali ai economiei de piaţă şi a provocat 
apariţia unui număr de argumente greşite sau de natură să inducă în eroare. Cel mai 
faimos dintre acestea este probabil cel rezumat în diatriba viitorului câştigător al 
Premiului Nobel, economistul Milton Friedman, publicată în The New York Times (13 
septembrie 1970) sub titlul : „Responsabilitatea socială a unei afaceri este să îşi sporească 
profitul”. Autorul i-a numit pe oamenii de afaceri care apărau ideea responsabilitatii 
sociale „marionete inconstiente a acelor forte intelectuale care au subminat şi continuă 
să submineze bazele unei societăţi libere” şi i-a acuzat că „predică un socialism pur şi 
nediluat”. Argumentul lui Friedman este că managerii unei corporaţii sunt angajaţii 
acţionarilor şi, în această calitate, ei au „responsabilitatea fiduciară” de a maximaliza 
profitul acestora. Donatiile de bani pentru acte caritabile sau pentru alte cauze sociale 
(cu excepţia campaniilor de relaţii publice al căror scop este consolidarea prestigiului 
afacerii) sunt, de fapt, un furt din banii acţionarilor. Mai mult decât atât, nu avem nici 
un motiv să presupunem că managerii unei companii au cunoştinţe speciale în domeniul 
politicilor publice, deci ei îşi extind aria de competenţă, încălcându-şi obligaţiile atunci 
când se implică în activităţi comunitare (este vorba aici despre obligaţiile în calitate de 
manageri, şi nu despre cele în calitate de cetăţeni). 

Unele dintre erorile prezente în acest raţionament sunt consecinţe ale viziunii înguste 
asupra afacerilor şi ale portretului neflatant, nerealist şi incomplet al actionarului despre 
care am vorbit mai sus ; altele sunt mai degrabă figuri de stil („socialism pur şi nediluat” 
sau „furt”). Argumentul ,,competentelor” (susţinut şi de Peter Drucker în influenta sa 
carte asupra managementului) are sens atâta vreme cat corporatiile se implică în proiecte 
de inginerie socială care le depăşesc într-adevăr capacităţile ; este oare însă nevoie de 
capacităţi sau cunoştinţe speciale pentru a fi preocupat de angajări sau promovări 
discriminatorii din cadrul companiei tale sau de efectele devastatoare ale deşeurilor 
produse de tine asupra mediului în care trăieşti ? Răspunsul la argumentele de tipul celui 
al lui Friedman este introducerea categoriei de stakeholder-i, adică toate acele parti care 
sunt beneficiare ale responsabilitatilor sociale ale corporației, inclusiv acţionarii. Stakeholderi 
sunt toti cei afectaţi de acţiunile unei companii, toti cei care au aşteptări şi drepturi 
legitime legate de aceasta, incluzându-se aici angajaţii, consumatorii şi furnizorii precum 
şi comunitatea şi societatea din care acea companie face parte. Calitatea principală a 
acestui concept este că extinde substanţial punctele de interes ale companiei, fără să 
piardă din vedere calităţile particulare şi capacităţile companiei însăşi. Conceptualizată 
astfel, responsabilitatea socială nu este o povară în plus pentru corporație, ci o parte a 
intereselor ei esenţiale, de a răspunde nevoilor şi de a fi corectă nu numai faţă de 
investitori/proprietari, ci şi faţă de angajaţi, clienţi, parteneri de afaceri, vecini sau alte 
persoane afectate de activităţile cerute şi recompensate de sistemul economiei de piaţă. 

vii. Obligatiile fata de stakeholder-i: consumatori şi comunitate 


Managerii unei companii au obligaţii fata de acţionarii lor, dar şi fata de alti stakeholder-i. 
Mai precis, ei au obligaţii fata de consumatori şi de comunitatea în care trăiesc ca şi fata 
de angajaţii lor (vezi secţiunea viii). Scopul unei corporaţii este de fapt acela de a servi 
publicul, furnizând produse şi servicii căutate şi de calitate şi nedăunând comunităţii şi 
cetăţenilor ei. De exemplu, o corporație nu îndeplineşte acest scop dacă poluează aerul 
sau apa, dacă îngreunează traficul sau iroseşte resursele comunitare, dacă promovează 
(chiar şi indirect) rasismul şi prejudecățile, dacă distruge frumuseţea naturală a mediului 
sau ameninţă bunăstarea socială şi financiară a cetăţenilor. Faţă de consumatori, corporatia 
are obligaţia de a furniza produse şi servicii de calitate. Prin intermediul cercetărilor, al 
instrucţiunilor de folosire şi al avertismentelor acolo unde este cazul, ea are obligaţia de 
a se asigura că aceste produse sunt sigure. Producătorii sunt şi trebuie traşi la răspundere 
pentru abuzurile predictibile şi efectele periculoase ale produselor lor, ca, de exemplu, 
în cazul în care un copil de vârstă mică înghite o componentă uşor detaşabilă a unei 
Jucării create special pentru acel segment de vârstă. Unele grupuri de apărare a drepturilor 
consumatorilor susţin că o astfel de responsabilitate nu poate fi complet înlăturată prin 
scuza că „victimele erau adulţi maturi care ştiau sau ar fi trebuit să cunoască riscurile 
acelei acţiuni”. Această ultimă cerere însă pune în mod special câteva probleme, legate 
mai ales de prezumția de maturitate, inteligenţă şi responsabilitate din partea consumatorului 
şi de limitele rezonabile ale responsabilităţi producătorului. (Mentiunile speciale se 
aplică în mod evident copiilor.) În ce măsură trebuie producătorul să se asigure împotriva 
utilizării ciudate sau chiar stupide a produsului ? Ce restricţii ar trebui impuse în cazul 
producătorilor care vând şi distribuie produse periculoase precum ţigări şi arme de foc — 
chiar dacă cererea pentru acestea este mare? Poate fi producătorul făcut responsabil 
pentru ceea ce cu siguranţă va fi un risc pentru consumator ? Într-adevăr, se pune din ce 
în ce mai des întrebarea dacă şi în ce măsură trebuie să avertizăm consumatorul pentru 
a compensa tendinţa către iresponsabilitate din partea acestuia şi a corporațiilor. 
Inteligența si responsabilitatea consumatorului sunt, de asemenea, implicate atunci 
când este vorba despre publicitate, împotriva căreia se îndreaptă multe critici. Argumentul 
clasic în favoarea pieţei libere este că acest sistem satisface cererea existentă. Dar dacă 
producătorii creează cererea pentru produsele lor, atunci acest argument este subminat. 
Într-adevăr, s-a susţinut chiar şi că publicitatea este ea însăşi coercitivă deoarece 
intereferează cu libera alegere a consumatorului, care nu mai poate decide de unul singur 
de ce are nevoie, ci este supus unui baraj de influenţe care pot fi irelevante sau chiar 
contrare nevoilor sale. Chiar şi atunci când nu este pusă la îndoială dezirabilitatea unui 
produs, există dileme legate de publicitatea pentru o anumită marcă şi de crearea 
artificială a „diferenţierii între produse”. Există apoi vechile întrebări legate de gusturi, 
aflate la graniţa (şi uneori dincolo de ea) dintre etică şi estetică. Conotatiile sexuale, 
seducătoare şi adesea fatise, sunt folosite pentru a vinde orice fel de produse, de la gumă 
de mestecat la automobile ; sunt sugerate false promisiuni de succes şi acceptabilitate 
socială dacă se cumpără un anumit săpun sau pastă de dinţi; se folosesc imagini 
jignitoare la adresa femeilor şi a minorităţilor (sau chiar a naturii umane) doar pentru a 

vinde produse fără de care ne-am descurca perfect. Sunt oare consumul superficial şi 
gustul (sau lipsa acestuia) o problemă de etică? Chiar se aşteaptă cineva ca oamenii să 
creadă că viaţa lor se va schimba dacă vor folosi o nouă aromă sau dacă podeaua lor din 
bucătărie va fi dintr-un material performant? 

O problemă mai serioasă este minciuna crasă utilizată în publicitate. Însă nu putem şti 
sigur ce este minciună şi ce nu în lumea seducţiei, a kitsch-ului şi a hiperbolei. Poate că 
nimeni nu crede că o anumită pastă de dinţi sau o marcă faimoasă de îmbrăcăminte 
garantează succesul unei relaţii amoroase (deşi milioane de persoane sunt dispuse să 
parieze pe acest lucru), dar atunci când un produs are efecte care pot fi fatale, acurateţea 
în publicitate trebuie examinată mult mai atent. Atunci când unui produs medical i se 
face reclamă pe baza unor informaţii tehnice incorecte, incomplete sau pur şi simplu 
false, atunci când un „remediu rapid pentru răceală” este vândut împreună cu promisiuni, 
dar fără vreo dovadă solidă de eliminare a simptomelor şi de prevenire a complicatiilor 
şi când efecte secundare cunoscute şi periculoase sunt ascunse sub sfatul : „Consultaţi 
medicul sau farmacistul”, atunci noţiunea simplă de „adevăr în publicitate” devine un 
imperativ moral, iar principiile etice (dacă nu cumva şi legea) au fost încălcate. 

S-a susţinut adesea că într-un sistem ideal de economie de piaţă, singurele reclame 
care ar fi necesare sau permise ar fi acelea care oferă doar informaţii despre utilizarea şi 
calităţile produsului. Dar, în anumite circumstanţe, este posibil pentru consumatorul 
mediu să nu înţeleagă informaţiile relevante privind produsul în cauză. În multe cazuri 
totuşi consumatorii nu îşi asumă responsabilitatea pentru propriile decizii, iar reclamele 
nu pot fi învinuite pentru iresponsabilitatea şi irationalitatea proprie. Corporatiile au 
obligaţii faţă de consumatori, dar şi aceştia au responsabilităţi la rândul lor. Aşa cum se 
întâmplă adesea, etica afacerilor nu se referă numai la responsabilitatea corporațiilor, ci 
la un set de responsabilităţi reciproce aflate în interacţiune. 


viii. Individul în cadrul corporației: responsabilităţi şi aşteptări 


Cel mai abuzat stakeholder în modelul responsabilitatilor corporației este probabil 
angajatul. În teoria clasică a economiei de piaţă, munca angajatului este o simplă marfă, 
supusă legilor cererii şi ofertei. Dar, pe când mărfurile obişnuite pot fi vândute la 
reduceri sau pur şi simplu aruncate dacă nu mai sunt folositoare, angajatul este o fiinţă 
umană, cu nevoi reale şi drepturi diferite faţă de rolul său în procesul de producţie sau 
pe piaţă. Spațiile de muncă înguste şi lipsite de confort, orele extenuante pot reduce 
costurile fixe şi creşte productivitatea, salariile de subzistență plătite unor angajaţi care 
nu pot, nu îndrăznesc sau nu ştiu să se plângă pot creşte profiturile, dar astfel de condiţii 
şi practici sunt recunoscute de toti, cu excepţia darwinistilor de tip nou, ca fiind lipsite 
de etică şi ilegale. Şi totuşi, modelul muncii ca „marfă” îşi menţine amprenta puternică 
asupra afacerilor, implicând manageri şi directori, muncitori calificaţi şi necalificaţi. Din 
această cauză, etica afacerilor s-a concentrat în ultimul timp pe noţiuni precum drepturile 
angajaţilor şi, dintr-o perspectivă diferită, asupra noţiunii de loialitate faţă de companie. 
De altfel, dacă o companie îşi tratează angajaţii ca pe nişte mărfuri dispensabile, nu ar 

trebui să fim surprinşi dacă angajaţii vor vedea în acea companie doar o sursă temporară 
de salariu. 

De cealaltă parte a acestei imagini sumbre se află totuşi reînnoirea accentului pus pe 
noţiunile de rol şi responsabilităţi ale angajatului, una dintre acestea fiind loialitatea faţă 
de companie. Loialitatea are aici două acceptiuni: angajatul poate avea, prin natura 
meseriei sale, obligaţii speciale faţă de companie, dar şi compania are, la rândul ei, 
obligaţii faţă de angajat. Este periculos însă să accentuăm concepte precum loialitatea 
fără să clarificăm mai întâi faptul că loialitatea este legată nu numai de locul de muncă 
in general, ci şi de rolul şi responsabilitatile particulare ale angajatului. Din punctul de 
vedere al lui R.S. Downie, un rol este „un set de drepturi şi obligaţii care îndeplinesc o 
anumită funcţie socială” - în acest caz, o funcţie în cadrul corporației (1971, p. 128). 
Anumite aspecte ale acestora pot fi specificate în contractul de muncă şi în legislaţie, dar 
este posibil ca multe dintre ele - de exemplu, obiceiurile locale, modelele de politeţe si 
alte aspecte a ceea ce am numit „cultură organizaţională” — să devină evidente numai în 
timp si prin contact continuu cu ceilalţi angajaţi. În plus, nu este vorba numai de „a-ţi 
face treaba”, ci - problemă de etică, dar şi de economie - de a o face cát mai bine 
posibil. Norman Bowie spunea în acest sens că „o slujbă nu e niciodată numai o slujbă”. 
Ea are şi o dimensiune morală: mândrie faţă de produsul muncii proprii, cooperare cu 
colegii şi grijă faţă de bunăstarea companiei. Dar, bineînţeles, aceste obligaţii definite prin 
natura unui rol îşi au limitele lor (oricât ar încerca managerii să nege acest lucru). 
Afacerile nu sunt un scop în sine, ci sunt integrate şi sprijinite de către o societate care 
are alte preocupări, norme şi aşteptări care prevalează. 

Auzim adeseori angajaţi (şi chiar directori de nivel înalt) care se plâng de faptul că 
„valorile companiei sunt în conflict cu valorile lor personale”. Din punctul meu de 
vedere, acest lucru poate însemna că anumite cerinţe exprimate de companiile lor sunt 
lipsite de etică sau imorale. Ceea ce oamenii înţeleg prin „valori personale” sunt, de fapt, 
cele mai profunde valori ale culturii în care ei trăiesc. În acest context putem înţelege cel 
mai bine tragica figură, acum familiară, a „turnătorului”. Acesta nu este doar vreun 
excentric cu probleme de adaptare în organizaţia pe care o ameninţă cu dezvăluiri 
compromiţătoare. Turnătorul recunoaşte că nu poate tolera violarea moralei sau a 
încrederii publice şi se simte obligat să facă ceva în acest sens. Biografiile celor mai 
multe dintre aceste personaje nu sunt poveşti fericite, dar însăşi existenţa lor şi succesele 
ocazionale subliniază faptul că obligaţiile corporației, ale individului şi ale societăţii sunt 
strâns legate unele de altele. Într-adevăr, poate cel mai important rezultat al discuţiilor 
publice asupra eticii afacerilor este atenţia acordată acestor indivizi ; s-a conferit astfel 
o nouă respectabilitate pentru ceea ce angajatorii lor considerau în mod greşit a fi o 
încălcare a loialității. Dar atunci când interesele de afaceri sunt în conflict cu morala sau 
bunăstarea societăţii, afacerile sunt cele care trebuie să cedeze; acesta este, poate, 
principiul cel mai important al eticii afacerilor. 

— 32 — 
Crimă si pedeapsă 


C.L. Ten 


Legea penală interzice unele forme de comportament precum crima, atacul, violul si 
tâlhăria. Infractorii sunt pedepsiți adesea cu închisoarea. Ce justifică pedeapsa ? Pedeapsa 
este privarea, îndepărtarea de ceea ce infractorul apreciază foarte mult - libertatea sau o 
sumă de bani în situaţiile in care aceştia sunt doar amendaţi. În mod normal, privarea 
oamenilor de aceste lucruri nu este justificată. Chiar dacă este justificată pedepsirea 
infractorilor dovediti, există limitări în ceea ce priveşte pedepsele. Dacă un tâlhar mărunt 
ar fi pedepsit cu zece ani de închisoare, aceasta ar fi considerată o pedeapsă excesivă. Pe 
de altă parte, dacă un criminal cu sânge rece ar fi eliberat după doar o săptămână 
petrecută în închisoare, această pedeapsă ar fi catalogată drept una excesiv de uşoară. 
Cum determinăm însă cantitatea potrivită de pedepsire a diferiților infractori ? 

Teoriile pedepselor încearcă să răspundă la întrebările de mai sus şi la altele, legate 
de acestea. Scopul acestor teorii nu este acela de a explica prevalența anumitor tipuri de 
infracțiuni în termenii unor condiții sociale, precum sărăcia. Acestea nu explică de ce 
sunt comise infracțiunile, ci sunt teorii normative care ne spun cum trebuie tratați 
infractorii. Ele statutează condițiile in care pedepsele sunt justificate si oferă baza 
stabilirii pedepsei corecte. 

Există două mari tipuri de teorii ale pedepselor. Teoria utilitaristă justifică pedeapsa 
doar în termenii consecințelor pozitive. Ea nu este considerată în sine ca fiind pozitivă. 
Dimpotrivă, din moment ce pedeapsa îi privează pe infractori de ceva ce ei pretuiesc, 
este, extrasă din contextul in care e aplicată, negativă. Utilitaristii privesc orice modalitate 
de suferinţă drept negativă in sine şi justificată doar dacă împiedică producerea unei 
suferințe mai mari sau dacă aduce un bine, un aspect pozitiv. Aşadar, dacă prin pedepsirea 
infractorilor se previne repetarea infracțiunilor asemănătoare, atunci pedeapsa produce 
consecințe dezirabile care depăşesc ca intensitate aspectele negative suferite de infractor. 
Principalul obiectiv al pedepsei este reducerea infractionalitatii. 

Cel de-al doilea tip de teorie este teoria retributivă. Există diferite versiuni ale acestei 
teorii, dar principalul aspect vizat este acela că pedeapsa este justificată deoarece 
infractorul a comis în mod voluntar un act greşit. Cei care greşesc merită să sufere 
pentru faptele comise indiferent dacă suferința produce sau nu o consecință pozitivă. 
Spre deosebire de utilitaristi, retributiviştii nu privesc suferința pedepsei ca fiind negativă 

in sine. in timp ce suferinta nevinovatilor este negativa, suferinta vinovatilor este una 
dreapta. 

Obiectii diferite au fost ridicate impotriva ambelor teorii. Principala problema pentru 
cea utilitaristă este de a explica de ce pedeapsa trebuie să fie acordată celor vinovaţi şi 
să nu fie extinsă şi asupra celor nevinovaţi în circumstanţe potrivite. Pe de altă parte, 
retributiviştii au dificultăţi în explicarea motivului pentru care persoanele vinovate trebuie 
pedepsite dacă pedeapsa nu aduce nici o consecinţă benefică. 

În majoritatea sistemelor legale, doar cei care au încălcat legea penală sunt pasibili de 
pedeapsă. Dar utilitariştii permit pedepsirea nevinovatilor dacă în acest mod sunt produse 
cele mai bune consecinţe. De exemplu, presupunând că un membru al unui grup rasial 
sau religios a comis o crimă teribilă împotriva unui membru al unui alt grup, în cazul în 
care unul dintre membrii primului grup nu este acuzat de crimă, membrii celui de-al 
doilea grup vor încerca să îşi facă singuri dreptate. Astfel, dacă vinovatul nu este găsit, 
unul dintre membrii nevinovaţi va fi pedepsit, mai ales că este foarte uşor să fie fabricate 
dovezi împotriva unei persoane nevinovate. Utilitariştii ar răspunde la aceasta obiectie 
prin evidenţierea faptului că, pe termen lung, consecinţele negative ale acuzării şi 
pedepsirii unei persoane nevinovate vor domina indiferent de consecinţele pozitive 
produse pe termen scurt. Adevărul şi încrederea în instituţia justiţiei vor fi distruse. 
Persoanele nevinovate vor înţelege însă că, în unele ocazii, vor fi sacrificate pentru 
binele social. 

Acest calcul utilitarist al consecinţelor indezirabile ale pedepsirii vinovaţilor, chiar 
dacă este corect, nu oferă suficiente explicaţii la obiectia adusă pedepsei propuse de ei. 
Nu este pedepsită persoana nevinovată pentru infracțiunile comise de către altcineva 
deoarece considerăm că este incorect sau injust să folosim persoanele nevinovate drept 
mijloace pentru beneficiul societăţii. Acesta ar fi motivul major pentru care, spre 
exemplu, nu sunt pedepsite familiile criminalilor chiar şi în momentul în care suntem 
convinşi că asemenea pedepse ar fi cele mai eficiente pentru reducerea ratei infractio- 
nalitatii severe. 

Pare a fi incorectă pedepsirea infractorilor care nu au putut evita comiterea unor fapte 
incriminate de legea penală. Astfel, infractorii care au cauzat în mod accidental răul, în 
condiţii speciale sau datorită faptului că erau afectaţi de boli mintale puternice, ar trebui 
să nu fie pedepsiţi. Utilitaristul ar încerca să justifice recunoaşterea excepțiilor în ceea ce 
priveşte pedepsirea pe baza argumentului conform căruia sancţionarea acestor infractori 
ar fi chiar lipsită de necesitate în inducerea aplicării legii. De exemplu, teama de 
pedeapsă nu ar fi putut împiedica un om care a încălcat accidental legea în aceeaşi 
măsură în care l-ar fi putut împiedica pe unul care a încălcat-o deliberat. Actele 
accidentale nu sunt produsul alegerilor conştiinţei, prin urmare nu este deţinut controlul 
asupra lor. Justificarea utilitaristă a excepțiilor legale nu este pe deplin satisfăcătoare. 
Recunoaşterea excepțiilor face posibilă fabricarea de scuze false pentru cei care încalcă 
legea in mod voluntar. Costurile (în termenii ratei criminalităţii) acceptării excepțiilor 
pot fi semnificative şi poate fi destul de neclar dacă acestea sunt sau nu depăşite de 
beneficii. 

În cele din urmă, explicaţia utilitaristă permite pedepsirea care este disproportionalá 
în raport cu gravitatea faptelor. Utilitaristii nu ar promova o formă de pedepsire care să 
cauzeze consecinţe mai rele decât cele ale nepedepsirii infracţiunii, dar restrictia referitoare 
la cantitatea pedepsei care trebuie aplicată nu este superioară celei exemplare care 
determină mulţi făptaşi potenţiali să comită unele infracţiuni minore. Răul cauzat de 
fiecare faptă este mic, dar răul total provocat de multe fapte este destul de mare şi poate 
fi şi mai mare decât pedeapsa suferită de un făptaş. Pedeapsa este disproportionalá cu 
răul actual cauzat de o faptă măruntă, chiar dacă este proporţională în raport cu răul total 
care poate fi prevenit prin acţiunea mai multor făptaşi, însă din moment ce făptaşul este 
responsabil doar pentru ceea ce el însuşi a comis şi nu pentru actele comise de alţii, 
există din nou incorectitudine în impunerea unei pedepse exemplare. 

Teoria retributivă restrânge pedepsele la cei care au încălcat legea în mod intenţionat, 
pentru că doar ei sunt singurii vinovaţi din punct de vedere moral pentru faptele greşite 
comise. Nevinovatii nu trebuie pedepsiţi. Chiar şi cei care au încălcat legea, dar au o 
scuză semnificativă în această direcţie nu trebuie să fie blamati pentru ceea ce au făcut. 
Nu sunt responsabili din punct de vedere moral pentru un act comis întâmplător şi nu 
trebuie să fie pedepsiţi. Din moment ce retributiviştii justifică pedeapsa bazându-se pe 
acţiunile greşite deja înfăptuite ale persoanei, gradul de pedepsire variază în funcţie de 
gravitatea pedepsei. O persoană care omoară intenţionat o altă persoană este, în mod 
evident, mai vinovată într-o măsură mult mai mare decât cineva care fură o cămaşă ; prin 
urmare, crima ar trebui pedepsită mai drastic, iar hoţul mărunt nu ar trebui pedepsit. În 
toate aceste aspecte, teoria retributivă pare a fi superioară celei utilitariste. Totuşi, dacă 
acceptăm teoria retributivă, cazurile în care se realizează pedepsirea vinovaţilor sunt 
neclare deoarece scopul pedepsei nu este acela de a reduce rata infractionalitatii. 

Să presupunem că acceptăm pretenţia potrivit căreia răufăcătorii merită să sufere 
pentru greşelile din trecut. Acest fapt nu justifică în sine impunerea pedepsei de către stat 
pentru ca vinovatii să sufere. De ce ar fi o funcţie a statului aceea de a da răufăcătorilor 
ceea ce merită ? Statul are funcţia de a-şi proteja cetăţenii, iar pedeapsa este un instrument 
al acestei protectii dacă sunt identificate infracţiuni. Dar teoria retributivă nu se bazează 
pe efectele pedepsei pentru a o justifica şi astfel nu poate să apeleze la funcţia protectoare 
a statului pentru a invoca interesul său în a face răufăcătorii să sufere. Unii răufăcători 
suferă deja, fie că această suferinţă este un rezultat al infracţiunii lor, fie că este unul 
independent de aceasta: un spărgător îşi rupe piciorul în timpul infracţiunii comise, un 
tâlhar înarmat, lipsit de experienţă, se împuşcă în picior, un atacator suferă de o boală 
care nu are nici o legătură cu infracţiunea. Nici una dintre persoanele oferite ca exemplu 
nu suferă datorită pedepsei. Ar trebui ca statul să îi facă să sufere mai mult prin aplicarea 
pedepsei ? 

În încercarea de a oferi un răspuns acestor întrebări, unii retributivişti s-au îndepărtat 
de premisa conform căreia răufăcătorii merită să sufere. Au încercat justificarea pedepsei 
prin ilustrarea faptului că infractorii au beneficiat de un avantaj necinstit faţă de cetăţenii 
care respectau legea, modificând astfel balanţa de beneficii şi îndatoriri din cadrul vieţii 
sociale. Astfel, pedeapsa, prin înlăturarea beneficiilor incorect obţinute de către infractori, 

reinstaurează echilibrul. Legea penală interzice unele forme de comportament şi oferă 
beneficii tuturor celor care trăiesc în societate, prin garantarea unei arii de libertate 
necesară ducerii la bun sfârşit a planurilor proprii, evitându-se intervenţia celorlalţi. 
Cetăţenii care respectă legea acceptă limitările impuse de beneficiile oferite, dar infractorii 
acceptă doar beneficiile. De exemplu, răufăcătorii se bucură de protecţia legii penale la 
fel de mult ca şi cetăţenii care respectă legea, dar ei eşuează în încercarea de a respecta 
legea aşa cum o fac cei din urmă. 

Teoria localizează partea negativă a actului infracţional în obţinerea unui avantaj 
necinstit fata de cetăţenii care se supun legii. Dar acest aspect este deseori înşelător. Răul 
făcut de criminal este, în principal, suferit de victima sa şi nu de către o terță persoană. 
Crima se pedepseşte nu doar pentru a înlătura avantajele necinstite pe care criminalul 
le-a obţinut faţă de cetăţenii care se supun legii, ci şi pentru prevenirea unor viitoare 
crime asupra altor oameni. Mai mult, faptul că cetăţenii care respectă legea acceptă 
unele limitări ale libertăţii lor, pe care infractorii nu le acceptă, presupune că cei dintâi 
au dorinţa de a încălca legea. Dar mulţi cetăţeni care respectă legea nu au nici o dorinţă 
de a ucide, ataca sau fura. Prin urmare, în multe cazuri, legea nu impune limitări în ceea 
ce îi priveşte. Este îndoielnic faptul că beneficiile şi limitările sunt distribuite în mod 
egal. Circumstantele sociale ale unor persoane le fac pe acestea să fie victime ale 
infracţiunilor într-un grad ridicat de probabilitate. Săracii şi cei privaţi de anumite 
beneficii trebuie să dea dovadă de o limitare mai accentuată în ceea ce priveşte furtul 
decât cei bogaţi şi privilegiați. 

Teoria retributivă permite ca infractorii să fie pedepsiţi fără a se face referire la 
consecinţele sociale ale pedepsei. Presupunând însă, pentru o multitudine de motive, că 
pedeapsa duce la creşterea semnificativă a ratei infractionalitatii mai mult decât la 
scăderea sa, persoane instabile din punct de vedere mintal pot fi atrase de perspectiva 
pedepsei. Pedeapsa poate aliena infractorii de societate şi poate spori activităţile infractionale. 
Dacă pedeapsa ar avea aceste efecte nocive şi multe altele, utilitariştii ar renunţa la 
pedeapsă în favoarea unor abordări mai eficiente care să rezolve problema răufăcătorilor. 
Însă retributiviştii sunt preocupaţi de pedepsirea infractorilor. Efectul pedepsei retributive, 
într-o asemenea situaţie, este reprezentat de o creştere a numărului de victime ale 
infracţiunilor. Cui aduce beneficii pedeapsa instituţionalizată ? În mod sigur nu cetăţenilor 
care respectă legea şi care înregistrează un risc ridicat de a cădea victime ale infractio- 
nalitatii. De ce trebuie să sufere oamenii nevinovaţi pentru aplicarea justiţiei retributive ? 

Au fost realizate încercări pentru a remedia defectele teoriilor utilitariste şi retributive 
prin avansarea unora mixte care combină elemente din cadrul amândurora. O astfel de 
teorie afirmă că scopul justificator al pedepsei este reprezentat de telul utilitarist al 
prevenirii sau reducerii infracţiunilor, dar accentuează faptul că urmărirea acestui scop 
trebuie să fie limitată de condiţia conform căreia doar cei care au încălcat legea în mod 
voit să fie pedepsiţi, iar pedeapsa lor să fie proporţională cu gravitatea faptei (Hart, 
1968). Aceste restricţii, impuse în ceea ce priveşte persoanele care trebuie pedepsite şi 
măsura în care trebuie aplicată pedeapsa, sunt dictate de condiţiile egalităţii indivizilor, 
de corectitudinea faţă de indivizi care statuează că ele nu pot fi folosite pentru beneficiul 
societăţii decât dacă acestea au capacitatea şi oportunitatea cinstită de a se conforma 

legii. Pe de altă parte, dacă sunt pedepsiţi cei care încalcă în mod voluntar legea pentru 
a preveni repetarea faptelor lor sau pentru a intimida potenţialii răufăcători, nu folosim 
pedepsele în mod corect. Eşecul pedepsirii în asemenea cazuri ar putea fi reprezentat de 
existenţa unor persoane nevinovate care sunt victime colaterale ale infracţiunilor. Aceste 
victime nu au putut evita răul făcut de infractor în felul în care au putut evita cei care au 
încălcat în mod voit legea şi au evitat pedeapsa care ar fi rezultat. 

Teoriile pedepselor au de jucat un rol semnificativ în dezbaterea continuă referitoare 
la pedeapsa capitală, în special în cazurile de crimă. Unii retributivişti fac apel la legea 
talionului pentru a determina cantitatea potrivită de pedeapsă. Acest principiu afirmă că 
trebuie să se răsfrângă asupra făptaşului ceea ce acesta a făcut victimei: „Ochi pentru 
ochi, dinte pentru dinte” şi „viaţă pentru viaţă”. Prin urmare, pedeapsa capitală este 
singura potrivită pentru crimă. Însă legea talionului este adânc contestată. Se axează pe 
răul făcut de infractor fără a lua în calcul starea lui mintală. O viaţă poate fi luată 
intenţionat sau accidental, o persoană poate fi ucisă pentru un scop personal sau pentru 
a o scuti de agonia sfârşitului dureros care se profilează. Chiar dacă scopul legii talionului 
este restrâns la cazuri în care răul este făcut în mod intenţionat, încă mai există problema 
referitoare la nivelul la care pedeapsa ar trebui să imite crima. Ar trebui criminalii ucişi 
în aceeaşi manieră în care şi-au ucis victimele ? În orice caz, este imposibil de aplicat 
legea talionului în cazul mai multor răufăcători : hoţul fără bani, tâlharul fără dinţi care 
îi sparge dinţii victimei sale, cel care realizează fraudă fiscală etc. În cazul în care, fiind 
conştienţi de defectele legii talionului, retributiviştii încă mai insistă ca pedeapsa să fie 
proporţională cu gravitatea morală a faptei comise, atunci această condiţie este îndeplinită 
în momentul în care crima este pedepsită mai aspru decât infracțiunile mai putin grave. 
Astfel, nu este nevoie de pedeapsa capitală. 

Din punctul de vedere al utilitariştilor, pedeapsa capitală poate fi justificată dacă 
produce consecinţe mai bune în momentul în care este supusă comparatiei cu alte forme 
mai puţin severe de pedeapsă. Această condiţie ar fi satisfăcută dacă pedeapsa capitală 
este o formă superioară de pedeapsă faţă de detentia în închisoare pentru o perioadă 
îndelungată. Astfel, utilitariştii vor aborda problema din perspectiva rezultatelor efectelor 
pedepsei capitale. Rezultatele statistice sunt bazate pe comparații ale ratelor criminalităţii 
în ţările în care este aplicată pedeapsa capitală şi în ţările asemănătoare din punct de 
vedere social, dar în care nu este aplicată pedeapsa capitală. Un alt set de comparații este 
realizat în aceeaşi ţară, în momente diferite de timp, când a fost aplicată şi când nu a mai 
fost aplicată pedeapsa capitală. Rezultatele nu demonstrează superioritatea pedepsei 
capitale în raport cu alte pedepse. 

Abordarea utilitaristă este respinsă de către cei care doresc să accentueze valoarea 
vieților persoanelor nevinovate în cazul crimelor prin comparaţie cu cea a criminalilor 
care au comis această faptă în mod intenţionat. Este sugerat faptul că rezultatele 
comparatiei de mai sus nu relevă în mod decisiv superioritatea pedepsei capitale, iar in 
asemenea condiţii este mai bine să nu se ia în calcul posibilitatea pedepsei capitale. Dacă 
există pedeapsă capitală şi ea nu se dovedeşte a fi superioară, atunci criminalii au fost 
executaţi fără a exista o necesitate în această direcţie. Dacă, pe de altă parte, este abolită 
pedeapsa capitală şi se dovedeşte a fi o pedeapsă superioară, atunci vor apărea victime 

colaterale ale crimei. Acest argument este însă inacceptabil deoarece, unde există 
pedeapsă capitală, este sigur faptul că acei criminali condamnaţi la moarte vor fi ucişi, 
dar în absenţa pedepsei capitale şi în lumina experienţei avute până în prezent există o 
mică probabilitate a apariţiei mai multor victime nevinovate ale crimelor (Conway, 
1974). În orice caz, există riscul pentru câteva persoane să fie acuzate în mod greşit de 
crimă şi să fie executate în momentul în care există pedeapsa capitală. Acest argument 
trebuie adus în categoria celor împotriva pedepsei capitale. 

În ultimii ani au fost făcute mai multe încercări de a înlocui pedeapsa capitală cu 
metode alternative ale controlului criminalităţii. Până în acest moment, aceste metode nu 
au dat rezultatele scontate. Folosirea nediscriminatorie a închisorilor a dus la o rapidă 
suprapopulare a acestora. Trebuie căutate forme noi şi imaginative de pedepsire a unor 
infracţiuni. Până acum am făcut referire la modificarea în sine a instituţiei pedepsei. 
Unii critici radicali au dorit înlocuirea instituţiei pedepsei cu unele sisteme de igienă 
socială care, se pretinde, sunt mai eficiente în direcţia reducerii actelor ostile din punct 
de vedere social. Pentru aceşti critici, există un rău diferit în a-i pedepsi pe cei care 
comit intenţionat o infracţiune şi a-i excepta de la pedeapsă pe cei care o comit în mod 
accidental sau care au o scuză. Mai mult rău social este cauzat de către cei care comit 
infracțiunile involuntare, de exemplu, în accidente rutiere decât în crime premeditate. 
Dacă rolul legii penale este de a preveni răul social mai mult decât este de a pedepsi 
coruperea morală, trebuie ignorat statutul mintal al răufăcătorului si toti aceştia ar trebui 
să devină subiecţi ai tratamentului care să îi împiedice să repete faptele anterioare. 
Pentru o condamnare este suficient ca o persoană să fi comis ceva interzis de lege. Nu 
este necesar ca cei acuzaţi să fie vinovaţi. După condamnare, acuzaţii aşteaptă sentinţa. 
În acest moment poate fi luat în calcul statutul mintal al făptaşului în momentul comiterii 
infracţiunii, însă numai pentru a se descoperi forma potrivită de tratament. Tratamentul 
este menit să prevină pericolul repetării infracţiunii (Wootton, 1981). 

Dar pledoaria pentru un sistem al igienei sociale nu este una convingătoare. Legea 
penală nu este justificată din punct de vedere moral în direcţia adoptării oricăror mijloace 
doar pentru că va atinge într-o manieră foarte eficientă scopul prevenirii sau reducerii 
comportamentelor negative. De exemplu, poate fi posibilă reducerea ratei criminalităţii 
prin înregistrarea telefoanelor si prin monitorizarea vieților private ale persoanelor. Însă 
costul este foarte mare şi inacceptabil. În acelaşi fel ar fi incorect ca unele persoane să 
fie condamnate şi să fie supuse unui tratament obligatoriu pentru un comportament 
involuntar, pe care nu au putut să îl evite. Indivizii ar pierde controlul asupra propriei 
vieţi dacă legea s-ar amesteca în comportamentele care nu reflectă dorinţa lor voluntară. 
Nu vor şti când vor cauza rău în mod intenţionat altora sau dacă actele lor vor reprezenta 
rezultatul alegerilor pe care ei le iau. La nivelul sentinţei, există pericolul ca infractorii 
care sunt trataţi ca nulitati sociale şi a căror pedeapsă nu este proporţională cu gradul 
culpabilitatii lor morale, să fie supuşi unor perioade continue de tratament fără rezultate 
adecvate. 

Winston Churchill a afirmat că democraţia este cel mai rău sistem de guvernare, cu 
excepţia tuturor celorlalte. Încercările de a justifica pedeapsa au de înfruntat o situaţie 
similară. Nici o teorie etică nu poate justifica instituţia pedepsei in forma sa actuală. 

Teoriile concurente ale pedepsei identifică slăbiciuni diferite ale instituţiei şi sugerează 
modificări diferite şi incompatibile. Din moment ce practica curentă a pedepsei pare a 
servi unui scop social esenţial de o manieră compatibilă la nivel general cu păreri etice 
care o susţin, instituţia pedepsei supravieţuieşte şi dă semne că va reuşi în continuare să 
facă acest lucru, pentru o perioadă bună de timp. 

=o 
Politica si problema „mâinilor murdare” 


C.A.J. Coady 


i. Introducere 


Politica a pus întotdeauna întrebări provocatoare privind competenţa şi autoritatea morală 
în accepțiunea comună. Factorul politic este acela care îl determină pe Thrasymachus, in 
Republica lui Platon, să îl provoace pe Socrate la a-i combate surprinzătoarea definiţie 
a dreptăţii ca „interesul celui mai puternic”. 

În acelaşi spirit, unii teoreticieni şi consultanţi politici înclină să atribuie realismului 
politic ideea că în politică nu este loc pentru consideraţii morale. Unul dintre consilierii 
preşedintelui Kennedy în perioada crizei rachetelor din Cuba din 1962, Dean Acheson, 
consemnează cu mândrie că, în momentul în care moartea a sute de mii de oameni 
nevinovaţi şi alte aspecte de acest fel sunt puse în balanţă, „cei implicaţi... îşi vor aminti 
nerelevanta aşa-ziselor consideraţii morale aduse în discuţie... discursul moral nu a 
contat” (1971, p. 13). În mare măsură, aşa s-a întâmplat în cazul propriei contribuţii a 
lui Acheson la acele dezbateri cruciale, însă punctul său de vedere nu a prevalat; alte 
argumente aduse preşedintelui au avut o tentă morală, ca acela al lui Robert Kennedy, 
care a susţinut că atacul aerian asupra bazelor rachetelor din Cuba, o soluţie favorizată 
de Acheson, va fi opusul a ceea ce s-a întâmplat la Pearl Harbour. În spiritul lui 
caracteristic, Acheson a interpretat argumentul ca pe o simplă confuzie şi ca o parte 
dintr-un răspuns „emoţional sau intuitiv” (1965, pp. 197-198). Cu toate acestea, dacă 
consideratiile morale nu erau nerelevante, in mod surprinzător ele nu erau atât de 
importante în comparaţie cu alţi factori de natură evident politică sau chiar personală, 
precum nevoia preşedintelui Kennedy de a-şi recâştiga prestigiul, de a-şi demonstra 
curajul şi de a elimina perspectiva destituirii sale de către Congres, precum şi necesitatea 
evitării înfrângerii Partidului Democrat în apropiatele alegeri legislative. 

Kennedy a considerat că circumstanţele de ordin politic justificau ceea ce el însuşi 
socotea ca fiind un foarte mare risc (cu o contribuţie între o treime şi o jumătate în acest 
sens) de izbucnire a unui holocaust nuclear. (O prezentare mai detaliată a riscurilor 
asumate în politica armelor nucleare poate fi găsită în capitolul 34, „Război şi pace”) 
Cei care fac referiri la necesităţile politicii, cel puţin de la Machiavelli încoace, au vorbit 
adesea nu numai despre riscuri necesare de o natură aparent imorală, dar şi despre 

necesitatea minciunilor, a actelor de cruzime şi chiar a crimelor. Ghidându-se după piesa 
lui Sartre cu acelaşi nume, filozofii moderni tind să vorbească despre necesitatea 
„mâinilor murdare” în politică, aceasta însemnând că vocaţia pentru politică le cere 
practicienilor să încalce, într-un mod oarecum justificat, standarde morale importante. 

Există multe aspecte ambigue legate de ideea potrivit căreia politica face excepţie de 
la ordinea morală, precum faptul că mărturiile istorice oferă motive suficiente pentru a 
dori o cercetare morală minuțioasă a activităţilor desfăşurate de către politicieni. Nici 
scriitorii din acest domeniu nu clarifică întotdeauna ceea ce înţeleg prin morală, politică 
sau „mâini murdare”. Cred că Machiavelli poate fi cel mai bine înţeles atunci când 
insistă pe ideea potrivit căreia circumstanţele de ordin politic cer uneori în mod raţional 
încălcarea ratiunilor morale autentice, care, în altă situaţie, ar fi decisive. Însă abordările 
moderne sugerează că există o morală specifică, potrivită cu activităţile politice şi că 
verdictele ei cântăresc mai greu decât consideratiile moralei „obişnuite” şi „personale”. 
Adesea, această teză este susţinută de apelul la noţiunea de morală a rolurilor, cu 
implicatia că rolul politic antrenează exclusiv sau predominant nevoia acestor „mâini 
murdare”. Părerea mea, spusă simplu, este că în măsura în care există o dispută în ceea 
ce priveşte încălcarea revendicárilor moralei (fie ea „reală” sau pur şi simplu ,,obisnuita”) 
în situaţia unor circumstanţe copleşitoare, atunci aceasta este o problemă care poate 
apărea în orice domeniu al vieţii. Nu reprezintă apanajul sferei politicului, cu toate că 
problema se pune într-un mod mai acut sau mai dramatic. 


ii. Provocarea machiavelliană 


Nu este clar dacă Machiavelli ar fi obiectat. El scrie pentru şi despre conducători şi 
consilierii lor, astfel încât abordarea sa este preponderent politică ; dar, cel puţin 
câteodată, el scrie ca şi cum nevoia acestor „mâini murdare” este mai degrabă o parte a 
condiţiei umane, nu a sferei politicului. În ceea ce priveşte scrierile filozofice recente, 
deşi uneori transpare această presupunere, acestea au realizat de obicei o delimitare clară 
între politic sau public, pe de-o parte, şi privat, personal sau ordinar, pe de altă parte. O 
carte consacrată în parte problemei „mâinilor murdare” este intitulată sugestiv Public 
and Private Morality, iar coordonatorul ei, Stuart Hampshire vorbeşte despre „un conflict 
între două moduri de viaţă” (p. 45). Michael Walzer, în principala sa lucrare pe această 
temă, procedează, în cea mai mare parte, ca şi cum problema ar fi specifică sferei 
politicului, deşi el afirmă că nu doreşte să susţină că „este doar o dilemă politică”, ci 
doar că „este uşor să-ţi murdáresti mâinile în politică şi că adesea este corect să faci aşa” 
(1973, p. 174). Probabil că această propoziţie nu se doreşte valabilă şi pentru ceea ce 
Walzer numeşte „viaţa privată”, cu toate că el şi alti autori contemporani care au abordat 
această temă nu oferă prea multe argumente, astfel încât să poată fi făcută diferenţa 
dintre public şi privat. Viaţa publică este într-adevăr atât de difuză şi pluralistă (pornind 
de la politicieni la preoţi, de la bancheri la asistente medicale, de la academicieni la 
arhitecţi, de la parlamente la asociaţii suburbane locale), încât poate părea că au rămas 
foarte puţine elemente cu care să fie comparată, altele în afară de viaţa casnică. Ideea 

potrivit căreia morala tradiţională se referă doar la planul familial sau poate amical este 
una foarte puternică, dar, cu siguranţă, neverosimilă. Există multe probleme serioase de 
abordat aici, dar nu vom vorbi despre ele în acest punct, ci vom continua cu prezentarea 
unui contrast intuitiv între ceea ce este clar politic şi ceea ce este evident politic. 

Aşa cum se ştie, există multe controverse legate de interpretarea ideilor lui Machiavelli. 
Cred că pledoaria lui cu privire la „imoralitatea necesară” este foarte serioasă (mai 
degrabă decât ironică, cum susţin alţii) şi că, deşi implică încălcarea moralei creştine, 
ideea are aplicaţii mai ample în codurile morale şi în cazul virtuţilor recunoscute în plan 
laic şi în alte contexte decât creştinismul. Machiavelli spune : „Acela care ar voi să-şi 
proclame oricând şi oriunde încrederea lui în bine ar fi cu necesitate doborât de ceilalţi 
care sunt în jurul lui şi care nu sunt oameni de bine. Aşadar, principele care vrea să-şi 
păstreze puterea va trebui să înveţe neapărat să poată să nu fie bun şi să ştie să fie sau să 
nu fie astfel după cum este nevoie”!. El contestă într-adevăr o imagine adânc înrădăcinată 
şi convingătoare a moralei. Potrivit acestei imagini, putem înţelege ce înseamnă a trăi o viaţă 
corectă în termeni de virtute şi/sau îndatoririle unui cod moral, iar o asemenea înţelegere 
ne oferă o îndrumare finală, valabilă asupra felului în care trebuie să actionám. Rațiunea 
morală s-ar putea să nu aibă întotdeauna ceva de spus despre alegerile şi deciziile noastre 
(deşi unii au crezut în mod neplauzibil că ea ne îndrumă neîncetat), dar când intervine 
în mod serios şi relevant, ea trebuie să prevaleze asupra tuturor consideratiilor concurente. 

Această imagine este pusă sub semnul întrebării de către Machiavelli deoarece el 
crede că există raţiuni mai puternice care pot şi ar trebui să prevaleze asupra ratiunilor 
morale. Cineva ar putea să atenueze şocul acestei poziţiei (aşa cum, câteodată, încearcă 
să procedeze el însuşi), prin încorporarea acestor raţiuni puternice în cadrul moralei. 
Reconstrucţia utilitaristă a moralei realizează tocmai acest lucru : face o rațiune morală 
din orice motiv pentru acţiune, care este in mod „raţional” îndeajuns de puternic pentru 
a reclama preeminenta unei raţiuni morale. Alte puncte de vedere pot face acelaşi lucru 
tratând „ideea de a învăţa cum să nu fii bun” ca simplă acumulare de virtuţi politice sau 
ca îndeplinire a unor îndatoriri politice distincte. Dacă se ia însă în serios atât experienţa 
morală, cât şi provocarea lui Machiavelli, inevitabil se va exercita o presiune asupra ideii 
clasice potrivit căreia virtuțile formează o unitate. Machiavelli pune în mod intenţionat 
la îndoială unitatea virtuţilor, la un moment dat, atunci când insistă pe faptul că nu este 
posibil (mai ales pentru un principe) să respecte toate virtuțile „deoarece condiţiile 
noastre omeneşti nu o îngăduie” (1513, p. 52). De aceea, „făcând ceea ce este bine" în 
politică va însemna uneori, de fapt, cultivarea unui viciu uman. (Deşi Machiavelli 
renunţă uneori la această poziţie severă, vorbind despre ceea ce „ni se pare a fi rele”.) 
Consideraţii similare se aplică, poate mai riguros, în tratarea ariei problemei noastre în 
termenii moralei rolurilor. Viaţa unui om nu se reduce la un singur rol şi se pare că 
imperativele diferitelor roluri nu se găsesc în armonie. Aceste diferenţe necesită cu siguranţă 
o rezolvare în termeni care transcend recurgerea la morala rolurilor. Dacă morala rolului 
include tot ceea ce înseamnă morală, atunci soluţia va fi obţinută prin apelul la consideraţii 


1. N. Machiavelli, Principele, în volumul Măştile puterii, traducere de Nina Facon, Institutul 
European, laşi, 1996, p. 93. 

nemorale. Pentru un utilitarist monist, dimpotrivă, orice duce la rezolvarea problemei în 
mod raţional sau satisfăcător, va fi, ipso facto, o consideraţie morală. 

Să vedem ce argumente aduc filozofii contemporani în favoarea viziunii conform 
căreia există ceva aparte în politică şi care legitimează concluziile machiaveliene. Ne 
vom întoarce, apoi, la Machiavelli, ale cărui argumente au oarecum o tentă diferită. 
Machiavelienii moderni pornesc de la câteva consideraţii. Există un mesaj în majoritatea 
intervențiilor lor, dar, de obicei, ei nu aprofundează lucrurile. Iată câteva consideraţii 
regăsite în scrierile lor. „Necesitatea” de a manipula, de a minţi, de a trăda, de a fura sau 
de a ucide poate apărea ocazional în viaţa privată, dar este mult mai frecventă în politică. 
Arena politică implică alegeri şi consecinţe mult mai importante decât cele din viaţa 
privată. Actorii din viaţa politică sunt reprezentantivi şi deci se pretează unei judecăţi 
morale diferite. Acest argument este deseori susţinut prin apelul la morala rolurilor. 
Legat de aceasta, unii scriitori (şi mă gândesc aici la Thomas Nagel) atribuie o mare 
importanţă consideratiilor de impartialitate în etica politică. Nagel consideră că acest 
fapt susţine legitimitatea dată statului de a recurge la violenţă, în contrast cu modul în care 
dezaprobăm un asemenea gest venit din partea unui cetăţean. 


iii. Examinarea dezbaterii contemporane 


Mă voi rezuma în următoarele rânduri la câteva comentarii asupra acestor argumente. 
Pentru început, să presupunem că unele domenii conduc către divergențe mai frecvente 
între valorile morale si cele nemorale. Trebuie să reținem aici două lucuri: aceste 
domenii sunt o problemă de contingentá istorică, iar frecvenţa apariţiei divergenţelor nu 
coincide neapărat cu frecvenţa schimbărilor în ceea ce priveşte supremaţia justificabila 
a acestora. Politica poate fi foarte paşnică, după cum îmi imaginez eu că ar fi în Monaco, 
iar viaţa privată poate fi un vârtej de conflicte dureroase, cum ar fi într-un ghetou de negri 
sau într-un sat etiopian în timpul foametei. În plus, acolo unde politica pune mai multe 
probleme din punct de vedere moral, nu înseamnă automat că deciziile ce contravin moralei 
sunt neapărat legitime. Unele domenii pot prezenta un grad mai mare de risc din punct 
de vedere moral decât altele, fără a fi mai puţin supuse legilor moralei. Politica poate fi 
mai lipsită de substanţă decât conducerea gospodăriei, fără ca aceasta să ducă la un 
număr mai mic de constrângeri morale în politică. Dimpotrivă, cu cât tentatia apare mai 
des, cu atât creşte şi nevoia de aderare la standarde morale şi la principii. (Într-adevăr 
aceasta a fost viziunea lui Erasmus, cunoscut umanist contemporan cu Machiavelli, în 
opera sa Educația principilor creştini.) 


Dar dacă frecvenţa în sine nu este de ajuns, poate importanţa consecinţelor cântăreşte 
mai mult. Majoritatea discuţiilor contemporane tratează deciziile luate cu „mâinile murdare” 
ca fiind cel puţin parţial dictate de semnificaţia sau importanţa consecinţelor pe care le 
implică. E adevărat că deciziile politice au efecte de amploare şi implică de obicei 
interese importante, dar este la fel de adevărat că semnificaţia deciziilor şi a crizelor 
politice poate fi uşor exagerată, iar politicienii sunt primii care fac acest lucru - urmaţi 

îndeaproape de mass-media. Ajungem astfel la concluzia logică potrivit căreia, daca 
deciziile politice au o pondere aşa mare, la fel pot avea şi multe dintre deciziile personale 
legate de diversele activităţi care exclud o posibilă implicare în politică. Nu vrem să 
afirmăm că acestea ar fi decizii politice, dar faptul că o anumită persoană îşi cultivă 
grădina sau intelectul în loc să se ocupe de chestiuni la nivel naţional ar putea avea 
consecinţe dramatice. Cu toate acestea, semnificației rezultatelor şi numărului de persoane 
afectate li se adaugă şi gradul de probabilitate. Este bine ştiut cât de dificil este să fii pe 
deplin încrezător în rezultatul alegerilor politice. Prin contrast, unele costuri şi probleme 
care ţin de domeniul personal au o importanţă mai mare şi deseori şi un grad de 
certitudine mai ridicat. A se lua drept exemplu nevoia de prevenire a molestării sau 
perversiunii faţă de propriul copil şi a se compara cu nevoia de păstrare a carierei politice 
în interesul independenţei naţionale. 

Chestiunile legate de reprezentare, neutralitate sau impartialitate ridică foarte mari 
semne de întrebare, şi nu le voi discuta pe larg aici. Ele sunt legate de o anumită 
concepţie a rolului politic, iar ceea ce se spune despre acest lucru depinde foarte mult de 
ceea ce se crede despre morala rolurilor. După cum am sugerat deja, din punctul meu de 
vedere, rolul politic este departe de a fi un rol în sensul obişnuit al cuvântului, aşa cum 
este cel de doctor sau de pompier. Sarcinile politicii sunt atât de difuze, atât de dependente 
de determinatiile culturale, atât de uşor de supus contestării morale, încât aproape nu are 
sens să derivăm norme funcţionale din comportamentul politic în sine. Când un politician 
afirmă despre un altul că este „un adevărat profesionist”, el oferă de fapt o analiză a 
capacităţilor existente, relevante în anumite procese politice, dar la fel de bine s-ar putea 
referi la Iosif Stalin sau Adolf Hitler. 

Oricum, reprezentarea, în sine, nu contribuie foarte mult la modificarea statutului 
moral ; extinde puterea şi capacitatea individului, deşi, în acelaşi timp, le şi restrânge 
într-o oarecare măsură, dar chestiunea limitelor şi a libertăţilor morale va rămâne mult 
timp o problemă de evaluare a moralei comune care se aplică scopurilor instituţionale 
pentru care au fost create aceste puteri. Un exemplu ar fi cazul violenţei, aplicarea ei 
fiind considerată de Waltzer, Hampshire şi Nagel ca fiind un semn distinctiv al politicii. 
Deseori s-a vehiculat ideea că ar fi greşit ca cetăţenii să folosescă violenţa sau ameninţarea 
cu aplicarea acesteia în relaţiile cu alţi cetăţeni, dar că este acceptabil sau chiar corect ca 
reprezentantul lor politic să o folosească în numele lor. Dacă acest argument vrea să 
sugereze faptul că cetăţenii de rând nu au niciodată dreptul să facă uz de violenţă, nici 
chiar de violenţa letală, pentru a-şi proteja drepturile, avem de-a face cu o chestiune cât 
se poate de îndoielnică. Una dintre cele mai plauzibile căi spre legitimizarea aplicării 
violenţei de către stat este cea a „analogiei cu nivelul individual”, respectiv cu dreptul 
individului la legitimă apărare. Dar implicaţiile pot fi mai nesemnificative ; cu siguranţă, 
agenţii statali au dreptul să folosească sau să autorizeze violenţa atunci când individul nu 
are nici o putere să facă acest lucru. Thomas Nagel exemplifică riguros acest aspect când 
se referă la impozitare şi recrutarea pentru serviciul militar. lată ce spune el despre 
sistemul de impozitare : „Dacă o persoană cu venitul de 2.000 dolari pe an ameninţă cu 
pistolul o alta, cu un venit de 100.000 dolari pe an, şi-i fură portofelul, această acţiune se 
numeşte jaf. Dacă guvernul federal retine un procentaj din salariul celei de-a doua 

persoane (prin aplicarea legilor împotriva evaziunii fiscale prin ameninţări cu închisoarea 
sub supraveghere armată) şi dă o parte din acesta unei alte persoane sub formă de ajutor 
social, de bonuri de masă sau de îngrijiri medicale gratuite, aceasta se numeşte impozitare” 
(1978, p. 55). Nagel afirmă în continuare că primul caz e de nepermis din punct de 
vedere moral, iar al doilea e legitim din punct de vedere moral, pretinzând că e un caz 
în care morala publică nu e „derivată” din morala personală, ci din „consideraţii impersonale 
legate de consecinţe”. „Nu se poate - spune el — să echivalezi un sistem de impozitare 
redistributiv printr-o cumulare a unui număr mare de acte individuale, care să satisfacă toate 
cerinţele moralei private.” 

Lăsând deoparte orice urmă de îndoială legată de imposibilitatea de a justifica actul 
de furt al unui individ in extremis, ceea ce este ciudat în abordarea lui Nagel este faptul 
că determinantii esentiali care diferenţiază cazurile de furt şi impozitare fac referire la 
consideraţii morale perfect normale. Poziţia generală a lui Nagel este că morala politică 
diferă de morala privată deoarece acordă mai multă importanţă consecinţelor, în timp ce 
morala privată se concentrează mai mult pe agent. Există mai multe interpretări ale 
acestei idei care nu implică „mâinile murdare”. De exemplu, funcţionarii publici ar trebui 
să fie foarte circumspecti când primesc şi oferă cadouri, trebuie să se gândească foarte 
bine la consecinţele a ceea ce fac şi să se străduiască să facă ceea ce trebuie chiar dacă 
aceasta i-ar pune într-o situaţie materială dificilă. Dar exemplul cu impozitarea ilustrează 
de fapt continuitatea puternică între morala publică şi cea privată. Conducătorul politic 
poate lua bani de la cetăţeni, chiar prin ameninţare cu recursul la violenţă dacă e nevoie, 
pentru scopuri publice cum ar fi ajutorarea săracilor, pentru că această soluţie este mai 
corectă decât alternative precum cazurile indivizilor care apelează la hotia „justificabilă”. 
Având în vedere că anumite scopuri redistributive sunt justificabile, impozitarea îi vizează 
deopotrivă pe cei suficient de bogaţi încât să-şi permită gărzi de corp şi alarmă la casă, 
iar veniturile se impart egal şi echitabil, chiar şi la cei care sunt prea timizi sau corecti 
pentru a fura. Este, de asemenea, mai bine ca cetăţenii să nu fie judecătorii propriilor 
cazuri în aceste chestiuni, mai ales acolo unde poate fi invocată violenţa. Conceptele de 
echitate, dreptate şi bine, evocate aici, sunt cu siguranţă aceleaşi care operează şi în contextul 
familial sau în altele mai intime. Ceea ce afirmă Nagel despre imposibilitatea analizării 
unui sistem de impozitare ca reprezentare a cumulării unui număr de acte individuale 
care satisfac cerinţele de morală „privată” ar putea fi totuşi adevărat, dar din motive care 
nu au nimic de-a face cu morala în particular. Altfel spus, nici un sistem instituţional nu 
poate fi analizat prin descompunerea într-o sumă de acte individuale de orice fel. 

Să acordăm mai multă atenţie afirmației lui Nagel referitoare la faptul că morala 
politică pune accentul îndeosebi pe impartialitatea nucleului moralei din care derivă atât 
morala politică, cât şi cea privată. Este adevărat că unele culturi politice pun mare preţ 
pe evitarea nepotismului şi a patronajului, dar mă îndoiesc că se poate ajunge prea 
departe pornind de aici. Pentru început, există sau au existat multe culturi politice în care 
asemenea restricţii legate de favorizarea rudelor sau a prietenilor au fost mai puţin 
evidente sau chiar inexistente. Nu susţin că lipsa unor asemenea restricţii nu creează 
probleme, ci doar că distincţia lor de morala politică nu este plauzibilă. Trebuie să 
amintim că în unele culturi în care patronajul familial nu este bine văzut, se trece cu 
vederea sau chiar se încurajează avansarea prietenilor politici sau a celor apropiaţi. Este 

adevărat că exploatarea poziţiei politice pentru interese şi profituri personale este puternic 
respinsă în multe culturi (cu toate acestea este intens practicată atât pe căi directe, cât şi 
indirecte). Având în vedere aceste realităţi, trebuie stabilit faptul că exploatarea relaţiilor 
deosebit de personale pentru obţinerea unui profit este profund imorală. Gândiţi-vă 
pentru un moment la oamenii care fac trafic cu copii sau la cei care devin proxeneti 
pentru partenerii lor de sex. in plus, mai există si faptul, refractar la teza impartialitatii, 
care arata ca politicienii sunt priviti in general ca fiind influentati in mod corect de 
consideraţii de partialitate care diferă doar ca dimensiune de cele ale cetăţenilor. Liderii 
politici sunt priviţi ca având obligaţii speciale faţă de națiunea lor, fata de districtul lor 
electoral, faţă de partidul lor, faţă de facțiunea lor şi chiar faţă de rasa lor. Astfel, teza 
impartialitatii nu este convingătoare. (Vezi capitlolul 28, „Relaţiile personale”, pentru o 
evaluare a tezei impartialitatii in contexul moralei private; pentru o abordare din 
perspectiva consecinţelor vezi capitolul 19, ,,Consecintialismul”.) 


iv. Problema corupţiei 


Toate aceste argumente au de înfruntat o dificultate mai generală în măsura în care ele se 
bazează pe aspecte obişnuite ale comportamentului politic. Din această pespectivă, orice 
teză a „mâinilor murdare” şi a naturii speciale a moralei politice trebuie să accepte faptul 
că mediile politice sunt adesea corupte din punct de vedere moral. Psalmii ne avertizează 
în legătură cu încrederea în principi (Ps. 146,3) şi profetul Miheia vorbeşte în numele 
multora când spune: „Mâinile lor sunt îndreptate să facă rău: cârmuitorul cere daruri, 
judecătorul cere plata, cel mare îşi arată pe faţă ce doreşte cu lăcomie, şi astfel merg 
mână în mână” (Mih. 7,3). Aici, ideea de bază nu este doar că „puterea tinde să 
corupa”, deşi se întâmplă aşa, ci că valorile pe care politicienii ajung să le promoveze, 
şi pe care alţii ajung să le accepte, pot fi rezultatul unor circumstanţe şi aranjamente 
sociale degradate. Atât Rousseau, cât şi Marx au adus contribuţii importante la această 
dezbatere, asemenea profeților de demult. 

Cu toate acestea, problema corupţiei nu se rezumă doar la tendinţa noastră de a 
repera normele greşite din comportamentul politic (deşi acest fapt este important pentru 
cei care se bazează îndeosebi pe apelul la morala rolului), ci şi la tendinţa de a restrânge 
domeniile care fac obiectul preocupărilor morale. Ne concentrăm doar asupra actului în sine 
al „mâinilor murdare”, dar ignorám contingenta şi capacitatea de schimbare a circumstanțelor 
care au făcut ca acel act să aibă loc. Chiar aceste circumstanţe au nevoie de cele mai 
multe ori de evaluare morală şi critică, iar schimbările care ar urma unei asemenea critici 
pot elimina „necesitatea” acelor tipuri de acte de corupţie. Putem deduce că filozofii şi 
alti teoreticieni s-au complăcut de fapt în a atribui şi a accepta neutralitatea şi invarianta 
acestor circumstanţe care de fapt generează alternativele de tipul „mâinilor murdare”. 
Robert Fullinwider a remarcat că avem nevoie de politicieni în aceeaşi măsură în care 
avem nevoie de gunoieri şi, în ambele cazuri, ar trebui să ne aşteptăm ca aceştia să nu 
fie prea „curaţi”. Odinioară, era nevoie de persoane care să strângă de pe străzi murdária 
de noapte, dar, datorită ingeniozitatii umane, această meserie „rău mirositoare” a dispărut 
în multe părţi ale lumii. 

v. Relevanta ,,situatiilor morale” 


Spre deosebire de cazul dezbaterii contemporane, atenţia noastră trebuie îndreptată 
asupra căilor prin care dilemele politice specifice încorporează aspecte generale care 
conectează politicul cu apoliticul şi ajută în a explica de ce arena politică trebuie să pună 
în discuţie atâtea dileme şi aspecte complicate. 

Aceste aspecte generale atestă existenţa anumitor categorii pe care le voi numi 
„Situaţii morale”. Există cel puţin trei asemenea situaţii relevante pentru tematica noastră : 
compromisul, eliberarea şi izolarea morală. În cele ce urmează le voi prezenta şi discuta pe 
scurt. (Pe unele dintre ele, dacă nu chiar pe toate, le-am mai discutat în întregime în Coady, 
1989, 1990a, 1990b.) Toate trei pot apărea în orice domeniu al vieţii, dar sunt semnificative 
în special pentru activităţile de cooperare, fie activităţi comune, fie activităţi care se 
bazează in mod indirect pe cooperarea altora. În aceasta constă relevanta situaţiilor amintite 
pentru sfera politicului, având caracter de cooperare îndeosebi din această perspectivă. 


Compromisul. Un fel de negociere in care mai multi agenţi, care văd avantaje in 
eforturile de cooperare, acceptă să continue într-un fel în care fiecare trebuie să renunţe, 
cel puţin temporar, la unele scopuri, interese sau politici proprii pentru a realiza altele. 
În acest sens, compromisul nu este ceva imoral, dar nu este de mirare că acest cuvânt are 
de obicei unele conotaţii negative, şi că o anumită utilizare a sa este în mod esenţial 
peiorativă. Acest sens al cuvântului apare în momentul în care ne referim la o persoană sau 
instituţie care a fost compromisă. Considerăm că unele înţelegeri merg mai departe de 
punctul regretabilei negări a unui tel demn, sau a abandonării unui interes semnificativ ; 
compromisul în această formă necesită subminarea sinelui şi a integrităţii. 

Aceste compromisuri dăunătoare din punct de vedere moral implică sacrificiul 
principiului fundamental, unde noţiunea de principiu se referă mai degrabă la profunzime 
decât la universalitate. Drept urmare, cu toate că va avea şi o nuanţă morală, un 
asemenea principiu nu se constituie el însuşi într-un principiu moral, situaţie în care 
respectarea sa de către fiecare agent raţional este obligatorie. Trebuie totuşi să fie 
suficient de puternic astfel încât să elimine convingeri precum axioma vicarului din Bray 
(„Domnule, orice rege ar conduce, eu voi fi tot vicarul din Bray ! "). Este evident că 
există dificultăţi în explicarea mai clară a unei asemenea noţiuni ; din această cauză 
trebuie să mă rezum la o înţelegere mai intuitivă a acestei idei, care ar trebui să fie totuşi 
suficientă pentru a sugera felul în care principiul, în sensul de mai sus, reuşeşte în mare 
măsură să redea esenţa caracterului şi să contureze aşteptările reciproce fundamentale 
ale oamenilor. De aici reiese că a nu fi principial este o critică centrală care poate fi 
adusă cuiva. Atunci când compromisul recurge la sacrificiul principiului, acesta încetează 
a mai fi o cerinţă normală, poate nefericită, a colaborării sau conflictului şi devine 
suspect din punct de vedere moral. Paradigma machiavelică sugerează că această formă 
a compromisului este uneori, sau chiar adesea, necesară. 


Eliberarea. Această problemă apare atunci când un agent a ales un curs de acţiuni 
imorale sau a instaurat o stare imorală de durată a lucrurilor, şi a ajuns să regrete decizia, 

căutând apoi să se elibereze din acel haos. În context politic, este posibil ca nu agentul 
în sine să fi iniţiat acţiunea imorală, ci doar să facă parte din grupul care a făcut aceasta, 
sau, încă şi mai interesant, agentul este mostenitorul responsabilitatii pentru această 
situaţie. Considerând că situaţia în care se află este profund imorală, trebuie să încerce 
să o schimbe, dar încetarea totală poate fi uneori mai dăunătoare şi periculoasă decât 
continuarea temporară până în momentul eliberării din această situaţie. Dacă se opreşte 
sau continuă, agentul va cauza oricum probleme pentru care trebuie să îşi asume 
responsabilitatea, din moment ce ele nu sunt doar consecinţe ale acţiunilor sale, ci acţiuni 
condamnabile pe care le comite. Dar aceasta nu înseamnă asumarea deplină a responsabilitatii 
negative, caracteristică teoriei utilitariste, deoarece, în cazul eliberării, agentul are o 
responsabilitate specifică pentru situaţia care generează consecinţe negative, orice ar face. 

Să presupunem că, în postura de lider politic, aţi fost responsabil pentru implicarea 
naţiunii dumneavoastră într-un război nedrept, injustitie pe care ati ajuns să o constientizati 
Şi să o regretati. Sunteţi, astfel, responsabil pentru că i-ati convins pe oameni să creadă 
în dreptatea cauzei respective şi pentru că aţi inspirat devotament pentru această cauză. 
În cazul în care aţi ordona retragerea imediată, nu v-aţi lovi doar de pericolul ca ordinele 
să nu vă fie respectate, iar masacrul să continue pe termen nedefinit, ci şi de o puternică 
probabilitate ca duşmanul (a cărui cauză este, poate, de asemenea nedreaptă, şi ale cărui 
metode sunt sigur injuste) să răspundă retragererii printr-o răzbunare teribilă asupra 
poporului dumneavoastră, inclusiv asupra a mii de oameni care nu poartă vina complicitatii 
la acel război. 

Dezangajarea treptată oferă totuşi perspective bune pentru evitarea celor amintite mai 
sus, cu toate că aceasta înseamnă continuarea unui război nedrept şi a crimelor pe care 
le presupune. În anumite cazuri, acesta este totuşi cel mai bun lucru care poate fi făcut, 
cu toate că, pornind de la premise neutilitariste, aceasta presupune un comportament 
imoral. Luaţi aminte că nu este un simplu caz al triumfului politicii asupra moralei ; 
primul verdict moral în privinţa războiului rămâne dominant, deoarece agentul este 
ghidat de acesta în căutarea eliberării. Această idee este centrală în dezvoltarea unei 
teorii nonconsecintialiste a eliberării morale. 


Izolarea morală. Cea de-a treia situaţie este una foarte discutată de către Machiavelli, 
cu toate că este des ignorată de către criticii acestuia. Ea prezintă un interes aparte pentru 
orice dezbatere a acţiunii de cooperare. Este de fapt problema generată de cerinţele 
virtuţii într-o lume sau într-un context dominate de rău. Machiavelli (iar apoi, Hobbes) 
au considerat ca fiind o absurditate să fii virtuos într-o asemenea lume. 

Percepția clară care stă în spatele acestei acuzaţii este că există un punct fundamental 
al moralei care este subminat de răspândita necooperare a celorlalţi. Atât pentru Machiavelli, 
cât şi pentru Hobbes, este vorba aici despre un fel de supravieţuire. Supravietuirea 
statului şi a tot ceea ce înseamnă el (incluzând gloria) este cel mai important tel pentru 
Machiavelli, pe când la Hobbes, supraviețuirea individului este punctul central, desi cei 
doi împărtăşesc fiecare o parte din preocupările celuilalt. 

Pe cât de atractive ar părea aceste idei, ele sunt inadecvate complexelor realităţi ale 
vieţii morale. Acuzatia de absurditate are sens mai degrabă în acele sectoare ale vieţii 

care sunt dominate, într-un fel sau altul, de convenţie sau de alte forme de acord. 
Într-adevăr, sunt câteva imoralităţi care nu pot exista fără acord : nu este o absurditate să 
practici fidelitatea în căsătorie într-o societate în care nu există instituţia căsătoriei, ci 
este literalmente imposibil. (Totuşi, pot exista alte forme de fidelitate sexuală care sunt 
demne de admiraţie din punct de vedere moral.) Mai puţin drastic decât acest exemplu 
ar putea fi acela privind nerespectarea unei convenţii de către majoritate, ceea ce face ca 
eforturile celor puţini care doresc îndeplinirea telurilor acesteia să nu mai aibă sens. 
Există avantaje evidente ale diferitelor convenţii informale care dictează aşteptarea la 
rând pentru achiziţionarea anumitor bunuri, iar aceste avantaje sunt suficient de importante 
pentru ca cei mai mulţi dintre noi să respecte regula, în ciuda apariţiei unei persoane care 
nu face acest lucru. Atunci când convenţia s-a deteriorat în aşa măsură încât majoritatea 
nu îşi aşteaptă rândul, avantajele nu mai există pentru cei care încă fac parte din 
minoritatea care respectă regula. Trebuie să luăm în considerare alte metode, precum 
legea sau violenţa, pentru a-i proteja pe cei bolnavi, pe cei slabi şi pe cei care nu se pot 
afirma singuri. 

Dar cazurile diferă. Chiar şi acolo unde există o convenţie, cineva ar putea prefera 
încă să se conformeze în ciuda încălcăriii în masă a regulii, cu scopul de a stopa această 
încălcare, sau cel puţin de a demonstra ceva, poate în faţa unei audienţe mai largi, în 
legătură cu valorile care sunt subminate. Chiar şi în climatul politic actual din ţările 
democratice, cineva ar putea, în acest spirit, să demonstreze ceva prin mai puţine 
promisiuni electorale făcute, dar prin îndeplinirea lor integrală. Mai mult, există probleme 
importante de integritate şi caracter, există țeluri şi rezultate importante, care pot depăşi 
preocuparea pentru succes, glorie sau supravieţuire, fie ele individuale sau naţionale. În 
haosul moral din lagărele de concentrare naziste, indivizii au ales integritatea morală 
înaintea supravieţuirii, şi nu este deloc clar că dezonoarea naţională este preferabilă 
pierderii unui anumit conducător sau regim, oricât de admirabil ar fi acesta. 


În cele din urmă, ar trebui să subliniem faptul că modurile prin care politica poate 
afecta aspectele sensibile de ordin moral sunt variate, şi că unele nu pun probleme la fel 
de dramatice ca cele invocate de paradigma machiavelică. Este una să sustii că politica 
ar putea cere crime morale, şi cu totul altceva să insişti că implică un stil de viaţă care 
nu permite anumite opţiuni morale agreabile. Viaţa politică poate pune în umbră valorile şi 
plăcerile prieteniei, ale vieţii de familie şi ale anumitor forme de spontaneitate sau intimitate. 

Fără îndoială, este loc pentru regret aici, dar alegerea oricărui stil de viaţă implică 
renunţarea la unele valori şi apariţia unor dezavantaje pentru sine şi pentru alţii. Dacă 
aceasta înseamnă „mâini murdare”, atunci e vorba, pur şi simplu, de condiţia umană. 

— 34 — 
Rázboi si pace 


Jeff McMahan 


i. Etica si utilizarea violentei in rázboi 


Pozitia factorilor de decizie fatá de problemele legate de rázboi si pace, precum si 
argumentele intelectualilor care au o mare influenţă în procesul de luare a deciziilor se 
bazează de obicei pe un set de asumptii în mare parte amorale. Problemele sunt 
considerate a fi „practice”: opţiunile sunt analizate doar în funcţie de posibilele 
consecinţe, iar acestea din urmă sunt evaluate doar în ceea ce priveşte impactul lor 
asupra interesului naţional. Dacă apar cumva şi consideraţii etice, ele sunt prezentate 
într-o formă simplificată şi crudă care serveşte la manipularea opiniei publice care, în 
mod interesant, tinde să respingă amoralismul elitelor care iau decizii. 

În acest articol vom analiza teoria care se află la baza celor mai multe politici de 
securitate naţională şi vom discuta unele alternative care susţin că principiile etice ar 
trebui să joace un rol proeminent în formularea acestor politici. Vom examina apoi 
Justificarea recurgerii la violenţă şi ucidere pe timp de război şi vom cerceta argumentele 
care susţin ideea unor limite ale violenţei permise în aceste împrejurări. A doua parte a 
articolului va fi dedicată problemelor etice determinate de practica descurajării nucleare. 


1) Realismul 


Teoria care stă de obicei la baza formulării politicilor de securitate naţională se numeşte 
„realism politic”. Conform acestei teorii, normele morale nu se aplică politicii externe, 
care ar trebui să fie ghidată în mod exclusiv de preocuparea pentru interesul naţional. 
Putem aduce o primă obiectie acestei poziţii. Există limite pentru ceea ce eu, ca individ, 
pot să fac pentru a-mi apăra sau urmări interesele. Acelaşi lucru este valabil si pentru toti 
ceilalţi. Cum este atunci posibil ca, grupându-ne în cadrul unui stat, să obţinem dreptul 
de a ne proteja sau urmări interesele colective, drept pe care nimeni dintre noi nu l-ar 
avea în mod individual. Formarea unui stat (ca şi înfiinţarea unui club) creează noi 
drepturi care însă derivă din drepturi pe care indivizii le au indiferent de apartenenţa la 
un stat. Rezultă de aici că drepturile şi prerogativele statelor nu pot fi mai extinse decât 
cele ale membrilor individuali luaţi la nivel colectiv. 

Un realist poate raspunde acestei obiectii in trei feluri. El poate alege nihilismul 
moral, derivând ideea că normele morale nu se aplică statelor din afirmaţia generală că 
normele morale nu se aplică deloc, nici măcar comportamentului indivizilor. (Vezi 
comentarii asupra acestei poziţii în capitolul 35, „Realismul”, şi în capitolul 38, 
„Subiectivismul”.) De asemenea, el ar putea susţine că anarhia care structurează relaţiile 
internaţionale este de natură să anuleze cerinţele moralei care s-ar aplica în alte condiţii. 
În al treilea rând, el ar putea susţine că statele sunt entităţi speciale, astfel încât ele sunt 
mai mult decât o colectivitate de indivizi ; din acest punct de vedere, statul este o entitate 
superioară şi complet diferită, care transcende constrângerile aplicate indivizilor. Aşa 
cum voi face pe tot parcursul acestui scurt articol, mă voi mulţumi numai să indic 
argumentele şi nu să le analizez în detaliu ; însă sunt convins că nici una dintre aceste 
poziţii nu este corectă şi că realismul, în ciuda influenţei sale, este o teorie nefun- 
damentată. 

Dat fiind faptul că politicile nationale par să se bazeze pe raționamente extrem de 
prudente, nu ar trebui să ne surprindă că discuţiile legate de etica războiului şi descu- 
rajarea nucleară susţin, de obicei, poziţii şi politici destul de diferite de practicile reale 
ale statelor. Analizele etice atente tind să submineze profund teoriile acceptate legate de 
război, pace şi securitate. 


2) Pacifismul 


Din perspectivă realistă, războiul este justificat atunci când serveşte interesului naţional 
şi nejustificat atunci când este împotriva acestuia. Interesele altor state sau naţiuni sunt 
considerate, în cea mai mare parte, irelevante, cu excepţia cazului în care pot fi folosite 
ca mijloc de atingere a unui scop. Dar, la fel cum indivizilor nu le este permis, în mod 
normal, să ignore interesele altor indivizi şi statelor li se cere să ia în considerare 
interesele altor state (sau, mai degrabă, interesele locuitorilor altor state). Este neplauzibil 
totuşi să presupunem că statele trebuie să fie perfect impartiale, acordând aceeaşi 
consideraţie intereselor locuitorilor altor state, ca şi propriilor cetăţeni. Pe scurt spus, 
nici favorizarea absolută, nici impartialitatea perfectă nu sunt adecvate. Rămâne o 
problemă nerezolvată a teoriei morale determinarea condiţiilor şi a gradului în care un 
stat are dreptul să acorde prioritate intereselor şi preocupărilor proprii. (Unele forme de 
favorizare par a fi justificate din punct de vedere moral. De exemplu, părinţilor nu numai 
că li se permite, dar chiar li se cere să acorde preferinţă, cel puţin în unele cazuri, 
propriilor copii. Pe de altă parte, favorizarea intereselor membrilor aceleiaşi rase este 
arbitrară din punct de vedere moral. Se pare că naționalismul şi patriotismul sunt 
asemănătoare în unele cazuri loialității familiale, iar în alte cazuri rasismului. O investigaţie 
mai profundă a acestor analogii ar putea contribui la rezolvarea problemei determinării 
cadrului şi a limitelor preferintei nationale justificate.) 

Cei mai multi oameni cred că justificarea unui război depinde nu numai de consideratia 
asupra consecinţelor prezente sau viitoare, ci şi de probleme de principiu. Din acest 
punct de vedere, justetea unui act poate fi, cel putin partial, o funcţie inerenta a naturii 
actului, indiferent de consecinţele pe care acesta le are (vezi capitolul 17, „Deontologia 

contemporană” si capitolul 19, ,, Consecintialismul"). Unii oameni (numiţi , absolutisti") 
cred că există anumite acte care nu pot fi niciodată justificate pur şi simplu din cauza 
naturii lor. Persoanele care au opinii absolutiste în legătură cu războiul se numesc 
pacifişti. Ele cred că războiul nu este niciodată justificat. Deşi cei mai mulţi dintre noi 
cred că există un argument moral puternic împotriva violenţei şi a crimelor în război, 
pacifiştii sunt diferiţi în comparaţie cu mulţi dintre noi prin convingerea lor că acest 
argument nu poate fi anulat şi că niciodată nu se poate găsi o justificare morală pentru război. 

Totuşi, ca şi realismul, pacifismul este o poziţie greu de susţinut. Nu este neplauzibil 
să arătăm că sarcina de a justifica aparţine persoanei care afirmă că războiul este permis, 
însă situaţia este diferită în anumite cazuri de folosire a violenţei la nivel individual. 
Dacă sunt victima unui atac nedrept şi, posibil, fatal, sarcina justificării nu aparţine celor 
care cred că am dreptul să folosesc violenţa pentru a mă apăra, ci acelora care mi-ar nega 
acest drept. Numeroşi pacifişti ar răspunde că ei resping războiul şi nu toate tipurile de 
violenţă. Rezultă de aici că autoapărarea individuală poate fi justificată, deşi războiul 
nu. Este dificil să credem totuşi că respingerea absolută a războiului poate fi bazată în 
mod coerent pe altceva decât interzicerea absolută a aumitor tipuri de acte implicate în 
orice război. De exemplu, violenţa internaţională şi uciderea. Orice interzicere a anumitor 
tipuri de acţiuni care ar elimina războiul în toate cazurile ar fi echivalentă cu interzicerea 
utilizării violenţei în cazurile de autoapărare. Într-adevăr, acceptarea acestora ar putea 
însemna o acceptare în principiu a anumitor tipuri de război, de vreme ce acestea pot fi 
considerate un exerciţiu colectiv al dreptului individual la autoapărare. 


3) Teoria războiului drept 


De-a lungul secolelor s-a dezvoltat o paradigmă în etica războiului care încearcă să 
argumenteze o poziţie de mijloc între realism şi pacifism. Poziţia rezultată - cunoscută 
şi ca teorie a războiului drept — oferă argumente pentru utilizarea violenţei în război care 
nu contrazic nici justificările de bun-simt pentru utilizarea violenţei de către indivizi şi 
nici justificările pentru utilizarea violenţei de către state în apărarea internă a drepturilor. 
Aşa cum violenţa utilizată de forţele de poliţie poate fi legitimă cu condiţia ca ea să 
servească unor scopuri drepte şi bine precizate, şi utilizarea de către state a violenţei 
împotriva amenințărilor externe poate fi legitimă în cazul in care scopurile sunt drepte, 
iar mijloacele sunt supuse unor limitări. 

Teoria războiului drept, care oferă fundamentul celor mai multe dezbateri legate de 
etica războiului, are două componente : o teorie a scopurilor şi o teorie a mijloacelor. 
Prima dintre acestea, denumită şi teoria jus ad bellum, defineşte condiţiile în care se 
poate recurge la război. A doua teorie, jus in bello, stabileşte limitele comportamentului 
acceptat în război. 

Ambele teorii sunt prea complexe pentru a fi detaliate aici. Vom analiza totuşi cele 
mai importante aspecte ale lor. Principala componentă a teoriei jus ad bellum, de 
exemplu, este cerința ca războiul să fie declanşat pentru o cauză dreaptă. Adepții acestei 
teorii susţin în unanimitate că apărarea statului este o cauză dreaptă pentru război ; 
dincolo de aceasta, acordul încetează. 

Alte cauze drepte ar putea fi apărarea unui alt stat împotriva unei agresiuni externe 
nejustificate, recuperarea drepturilor (adică recuperarea a ceea ce a fost pierdut din cauza 
unei agresiuni externe care nu a fost stopată), apărarea drepturilor umane fundamentale 
împotriva abuzurilor unui guvern şi pedepsirea agresiunilor nejustificate. 

Dacă, aşa cum am susţinut, drepturile statelor derivă din şi nu pot depăşi drepturile 
indivizilor care alcătuiesc acel stat, atunci dreptul naţional la autoapărare ar fi suma 
drepturilor la autoapărare ale tuturor cetăţenilor. Statul este doar un vehicul prin 
intermediul căruia cetăţenii îşi exercită în mod colectiv dreptul individual la autoapărare 
într-un mod coordonat. Limitele competenţei statului în această situaţie sunt deci stabilite 
de limitele dreptului la autoapărare ale fiecărui cetăţean. 

Teoria jus in bello presupune trei cerinţe: a) Cerinfa forței minime: Nu trebuie 
folosită mai multă violenţă decât este necesar ; b) Cerinta proportionalitáfii : Consecințele 
negative prezăzute ale unui război nu trebuie să depăşească consecinţele pozitive prevăzute ; 
c) Cerinta discriminării : Forţa trebuie folosită doar împotriva acelor persoane care sunt 
ţinte legitime ale atacurilor. 


4) Cerinta discriminării 


Oricare dintre aceste cerinţe pune enorme probleme de interpretare. Să luăm, de exemplu, 
cerința discriminării. Pe ce criterii se stabileşte dacă o persoană este sau nu ţintă legitimă 
a violenţei în război? Se afirmă adesea că distincţia între cei care sunt ţinte legitime şi 
cei care nu sunt coincide cu distincţia dintre combatanți şi necombatanti sau cu aceea dintre 
cei vinovaţi şi cei nevinovaţi din punct de vedere moral. Aceste ultime distincţii au, 
bineînţeles, un conţinut moral : nevinovăția morală presupune absenţa obligaţiei pedepsei, 
iar, din anumite puncte de vedere, neangajarea în luptă presupune absenţa obligaţiei de 
folosire a violenţei pentru autoapărare. Dar relevanta acestor noţiuni raportată la justetea 
atacurilor asupra unor anumite categorii de oameni trebuie stabilită într-un mod mai 
direct. De ce anumite categorii de oameni se bucură de o imunitate morală în faţa 
atacurilor ? 

Principiile noastre legate de discriminare sunt o funcţie 1) a teoriei care stabileşte de 
ce violenţa şi uciderea sunt, în mod normal, inacceptabile şi 2) a teoriei care stabileşte 
de ce, în anumite cazuri, violenţa şi uciderea sunt justificate. Această din urmă teorie 
stabileşte nu doar cazurile care justifică recurgerea la violenţă, dar şi felul în care 
oamenii pot deveni victime ale unui atac, fiind legaţi într-un fel sau altul de motivul 
recurgerii la violenţă. Pe scurt spus, teoria justificării violenţei ne spune cine sunt cei 
vinovaţi şi cine sunt cei nevinovaţi - în sensul cá nu sunt legati de motivul care oferă 
Justificarea intrării în război într-un fel care să îi transforme în posibile victime. (De 
exemplu, dacă justificarea violenţei este autoapărarea, atunci teoria noastră asupra 
autoapărării ne va indica vinovatul şi ţinta atacului.) Ideea noastră că violenţa este, în 
mod normal, inacceptabilă ne va indica felul în care funcţionează distincţia dintre cei 
nevinovaţi şi cei vinovaţi pentru a limita violenţa permisă. 

Teoria jus ad bellum oferă o justificare pentru violenţa şi uciderile care au loc într-un 
război. Cerinta discriminării este astfel un corolar al teoriei jus ad bellum. Aceasta 

contrazice viziunea standard conform căreia jus ad bellum şi jus in bello sunt independente 
din punct de vedere logic (Walzer, 1977, p. 21). Din această perspectivă standard, 
soldaţii care luptă pentru o cauză dreaptă şi cei care luptă pentru o cauză nedreaptă sunt 
supuşi aceloraşi constrângeri în ceea ce priveşte folosirea violenţei. Dacă privim însă 
lucrurile din perspectiva pe care am încercat să o schitez, acest fel de a gândi lucrurile 
este o greşeală. Soldaţii care luptă pentru o cauză dreaptă au justificarea de a folosi 
violenţa în anumite limite. Dar soldaţii care luptă pentru o cauză nedreaptă nu beneficiază 
de justificarea morală de a folosi violenţa, nici împotriva soldaţilor inamici, chiar aflaţi 
în serviciul ţării lor. Nimeni nu are dreptul de a folosi violenţa ca mijloc de atingere a 
unor scopuri imorale. Bineînţeles, dacă, aşa cum se întâmplă de obicei, participarea unui 
soldat într-un război nedrept este rezultatul combinației unor factori precum dezamăgirea, 
îndoctrinarea şi coercitia, atunci această acţiune greşită poate fi scuzată într-o oarecare 
măsură, iar utilizarea violenţei de către acel soldat în scopul autoapărării poate fi 
justificată. Rămâne însă valabil faptul că numărul țintelor legitime este mai mic pentru 
soldatul aflat în slujba unei cauze nedrepte (McMahan, 1991). 

Cerinta discriminării a fost atacată din mai multe perspective. De exemplu, se afirmă 
uneori că atunci când este declarată starea de război, toate cerinţele morale se suspendă, 
cel putin pentru acei combatanți a căror cauză este dreaptă. (Aceasta este o variantă 
radicală a ideii că jus ad bellum şi jus in bello se află într-o legătură logică.) Dacă însă 
drepturile de care beneficiază statele derivă din şi nu le pot depăşi pe cele ale indivizilor, 
atunci acest punct de vedere este fals ; există întotdeauna limite ale acţiunilor pe care 
morala le permite chiar în urmărirea scopurilor corecte din punct de vedere moral. Pe 
lângă doctrina responsabilitatii colective care susţine că războaiele se poartă între state 
luate ca un întreg, astfel încât nici un cetăţean al statului beligerant să nu poate pretinde 
imunitate, principalul atac la adresa cerintei discriminării se fundamentează pe ideea că, 
cel puţin uneori, consecinţele sunt mai importante decât principiile. Conform unui 
asemenea punct de vedere, deşi atacarea unui nevinovat este inacceptabilă în mod normal, 
ea poate fi permisă în acele circumstanţe în care consecinţele probabile ale neatacării ar 
fi mult mai grave decât consecinţele atacului (Walzer, 1977, capitolul 16). O viziune mai 
radicală sustine că războiul trebuie purtat ţinându-se seama doar de consecinţe. Din acest 
punct de vedere, nu există nici o categorie de persoane care să fie protejate de o 
imunitate morală generală pe timp de război. 

Aceia care susţin că numai consecinţele contează nu trebuie să considere însă că 
problema nevinovátiei este lipsită de importanţă. Ei ar putea să distingă între vinovăţie 
şi nevinovăție pe baza criteriului săvârşirii unei acţiuni care arăta cá acea persoană 
trebuie să fie atacată. Ei ar putea, de asemenea, să creadă că, toate celelalte fiind egale, 
uciderea unui nevinovat este o faptă mai gravă decât uciderea unui vinovat. Ei sunt totuşi 
ataşaţi ideii că există cazuri în care este acceptată sau chiar imperativá din punct de 
vedere moral atacarea şi uciderea unor nevinovaţi — de exemplu, atunci când este necesară 
uciderea unui număr şi mai mare de nevinovaţi. 

Aceste persoane - pe care îi vom numi, nu foarte corect, consecintialisti — ar putea 
să introducă următorul argument : „Inacceptabilitatea uciderii trebuie explicată în termenii 
efectelor asupra victimei. Ea este o funcţie atât a răului implicat de pierderea de către 

victimă a viitoarelor bucurii ale vieţii, cât şi a răului implicat de violarea autonomiei 
victimei. Dar cerința discriminării, aşa cum este ea înţeleasă in mod traditional, presupune 
că inacceptabilitatea uciderii nu poate fi explicată în acest fel. În conformitate cu această 
cerinţă, inacceptabilitatea uciderii este, cel puţin parţial, inerentă în însăşi natura actului. 
Aceasta nu înseamnă totuşi că cerința discriminării sustine că actul de a ucide este in sine 
un eveniment sau o întâmplare nefericită. Uciderea nu trebuie considerată un eveniment 
mai oribil decât o moarte accidentală. (Cineva ar putea crede astfel că motivul prevenirii 
uciderii unei persoane nu este mai puternic decât cel al prevenirii morţii accidentale a 
unei persoane nevinovate.) Dar, dacă este inacceptabil să ucizi din cauza naturii actului, 
şi nu din cauza naturii actului considerat ca întâmplare, atunci inacceptabilitatea sa 
trebuie să fie legată de natura relaţiilor dintre agent, acţiunile sale şi consecinţele acelor 
acţiuni. Această perspectivă plasează însă accentul nu pe victimă, ci pe agent, afectând 
astfel înţelegerea eticii actului uciderii. A ucide este inacceptabil din cauza efectelor acestei 
acţiuni asupra victimei, nu din cauza felului în care agentul este legat prin acţiunea sa de 
moartea victimei. (Pentru o comparaţie, vezi argumentele lui Philip Pettit în sprijinul 
promovării, mai degrabă decât a onorării valorilor, în capitolul 19, „Consecinţialismul”.) 

Un susţinător al cerintei discriminării ar putea afirma că intuitiile noastre morale 
favorizează mai degrabă abordarea axată pe agent decât cea axată pe victimă. Să analizăm 
următorul exemplu din domeniul eticii şi al războiului. Se face de obicei distincţia între 
terorism, care este inacceptabil, şi acte legitime de război. Dar ce este terorismul ? 
Termenul descrie folosirea intenţionată a violenţei în scopuri politice împotriva persoanelor 
nevinovate în sensul pe care noi l-am dat cuvântului, de obicei ca mijloc de influențare 
a comportamentului uneia sau mai multor persoane. Pe scurt, terorismul constă în 
violarea cerintei discriminării. Având in vedere aceste lucruri, ar trebui să acceptăm 
abordarea axată pe agent a actului uciderii pentru a putea susţine convingător condamnarea 
neechivocă a terorismului. Ceea ce ne repugnă în cazul terorismului nu este neapărat 
violenta asupra nevinovaţilor. Numeroase acte legitime de război implică violenţă asupra 
nevinovatilor. Ceea ce distinge terorismul de aceste acte de război este faptul că acesta 
are drept obiectiv rănirea sau uciderea nevinovatilor, pe când actele legitime de război 
fac acest lucru neintentionat. Decurge de aici că diferenţa dintre terorism şi actele 
legitime de război nu este o diferenţă a consecinţelor aşteptate. Este, mai degrabă, o 
diferenţă în natura inerentă a celor două tipuri de acte, aşa cum sunt ele definite prin 
intenţiile lor. (Intentia/distinctia prevăzută este analizată în capitolul 17, „Deontologia 
contemporană” şi în capitolul 25, ,,Eutanasia”.) 

Întrebarea dacă numai consecinţele contează se numără printre cele mai profunde 
probleme ale teoriei etice. Ea este discutată în cadrul capitolelor menţionate mai sus şi 
nu poate primi un răspuns aici. Trebuie remarcat însă că aceşti consecintialisti nu susţin 
neapărat ideea că terorismul nu este mai grav decât actele obişnuite de război care ar 
putea să rănească nevinovaţi. Viziunea alternativă, la fel de compatibilă cu consecintialismul, 
este că actele obişnuite de război care rănesc nevinovaţi sunt la fel de criticabile ca şi 
terorismul. 

Problema etică ridicată de armele nucleare poate fi abordată astfel: pe de o parte, 
probleme privind folosirea armelor nucleare în război şi probleme privind posesia de 
arme nucleare în scopul descurajării inamicilor. Întrebărilor din prima categorie li se 
răspunde de obicei prin referire la cerinţele jus in bello. Poate folosirea armelor nucleare 
să respecte regulile discriminării şi ale proportionalitátii? Pentru unii teoreticieni morali 
(dar nu pentru toţi), se pare că există cazuri posibile de folosire a armelor nucleare care 
să nu încalce nici una dintre cele două cerinţe. Aşa cum a fost ea pusă în practică, totuşi, 
descurajarea a presupus întotdeauna ameninţarea de a folosi focul nuclear în scopul 
distrugerii intenţionate a populaţiei civile, iar aceasta încalcă în mod clar cerința 
discriminării şi aproape sigur pe cea a proportionalitatii (Finnis, 1987, capitolul 1). 
Această realitate determină apariţia unor întrebări fundamentale legate de morală şi 
descurajarea nucleară : depinde descurajarea de amenințările de a folosi arme nucleare 
în moduri care ar fi imorale? Dacă da, ce ne spune acest lucru despre relaţia dintre 
morală şi descurajarea nucleară ? 

Sunt implicate aici atât aspecte morale, cât şi strategice. Să presupunem că am şti ce 
utilizări posibile ale armelor nucleare ar fi acceptabile din punct de vedere moral. 
Următoarea întrebare ar fi dacă aceste utilizări vor avea o scară suficient de largă astfel 
încât ameninţarea de a folosi focul nuclear numai în acele feluri ar putea să descurajeze 
efectiv ceea ce intenţionează să descurajeze. Aceasta este o întrebare care ţine de 
strategie. Dat fiind faptul că toate politicile de descurajare din prezent au ameninţat cu 
uciderea populaţiei civile, precum şi faptul că nu au existat dezbateri serioase în cadrul 
comunităţii strategice asupra necesităţii amenințărilor, putem conchide că există un 
consens general în rândul experţilor în strategie asupra ideii că o descurajare viabilă şi 
efectivă presupune existenţa unor ameninţări care încalcă cerinţele lui jus in bello. 


1) Argumentul intentiilor imorale 


Dacă presupunem că descurajarea depinde de ameninţări cu folosirea armelor nucleare 
în moduri imorale, ne vom confrunta imediat cu o problemă care a generat numeroase 
discuţii în literatura asupra eticii descurajării. Se pare că, pentru a fi credibile, amenințările 
de acest tip trebuie să fie sincere — adică trebuie să fie susţinute de intenţia (expresie 
incetatenita în planurile elaborate şi în pregătirile pentru folosirea armelor nucleare) de 
a le pune în practică în cazul în care sunt sfidate; rezultă de aici că descurajarea 
presupune intenţia condiţionată de a folosi armele nucleare în moduri imorale. Dacă 
acceptăm şi principiul că este imoral să intentionezi să faci ceea ce este imoral (Principiul 
Intenţiilor Imorale), vom ajunge la concluzia că descurajarea nucleară este imorală. 
Acest argument, pe care îl vom numi Argumentul Intentiilor Imorale, a avut o 
influenţă extem de puternică, mai ales în cercurile teologice unde este acceptat la scară 
largă următorul principiu : caracterul moral al unui act este determinat în mod esenţial 
de intenţiile care definesc natura inerentă a acelui act (acest principiu este susţinut în 
Finnis, 1987). Toate cele trei premise ale argumentului au fost însă sever criticate. Unii 

au susţinut că descurajarea poate fi sprijinită în mod corespunzător de ameninţări sincere 
de a folosi armele nucleare numai în moduri acceptabile din punct de vedere moral. 
Aceşti critici au propus, de exemplu, strategii de descurajare care elimină orice intenţie 
de a răni nevinovaţi şi ameninţă numai cu distrugerea obiectivelor militare (vezi, de 
exemplu, Ramsey, 1968). Aceste propuneri se bazează adesea pe ideea că descurajarea 
este parţial garantată de faptul că adversarii potenţiali nu vor fi niciodată absolut convinşi 
că renunţarea la acţiuni imorale este sinceră (Kenny, 1985). Aceste strategii „purificate” 
au fost totuşi puternic criticate, motivându-se că cele mai multe utilizări ale armelor 
nucleare doar împotriva țintelor militare ar încălca cerința proportionalitatii, fie în mod 
direct, prin efectele imediate asupra populaţiei civile, fie indirect, prin riscul escaladării 
la niveluri de violenţă disproportionate. Alţi critici ai Argumentului Intentiilor Imorale 
au susţinut, dar nu foarte convingător, că descurajarea este sau ar putea fi bazată pe 
ameninţări pe care nimeni nu intenţionează să le pună în aplicare ; ea nu ar implica astfel 
intenţii imorale (vezi Hare în Cohen şi Lee, 1986). Alţii fie au respins Principiul 
Intentiilor Imorale, fie au afirmat că el nu se aplică sau este depăşit în cazurile in care 
formarea unei intenţii recunoscute ca imorale ar putea preveni consecinţe dezastruoase, 
aşa cum multi susţin că este cazul intentiilor implicate în practica descurajarii (Kavka, 
1987, capitolele 1 şi 2). 

Această din urmă perspectivă pare să fie sprijinită de morala simțului comun. Dacă 
o obiectie morală adusă descurajării nu se bazează în întregime pe consideraţii asupra 
consecinţelor, aceasta nu înseamnă că descurajarea implică persoane cu intenţii imorale 
(care, în acest caz, nu sunt intenţiile noastre, de vreme ce noi, ca cetăţeni obişnuiţi, nu 
putem controla folosirea armelor nucleare şi deci nu avem nici o intenţie legată de acest 
aspect). Obiectia adusă descurajării se referă, mai degrabă, la riscul că, într-o bună zi, 
putem fi angajaţi, prin intermediul acelora pe care îi delegăm să implementeze politicile, 
în acte teroriste la o scară nemaiîntâlnită care reprezintă punerea în practică a amenințărilor 
implicate de descurajare. Mai mult decât atât, riscând o astfel de viitoare acţiune 
imorală, impunem în mod deliberat unor milioane de oameni riscul morţii şi al violenţei 
cu scopul de a reduce riscurile care ne ameninţă pe noi înşine. Dacă acceptăm că nu doar 
consecinţele contează (şi chiar dacă credem acest lucru), atunci aceste realităţi ale 
descurajării formează un argument moral solid împotriva ei. 

Unii cred că argumentul împotriva descurajării absolute este absolut şi că nu poate fi 
depăşit de diverse consideraţii. Aceste persoane îşi susţin poziţia prin apelul la principiul 
creştin tradiţional conform căruia răul nu este permis chiar dacă săvârşirea lui ar avea 
consecinţe pozitive — de exemplu, în scopul prevenirii săvârşirii unui rău mai mare de 
către alţii. Totuşi, cei mai multi dintre noi cred că obiectia adusă descurajării poate fi, in 
principiu, depăşită de consideraţii asupra consecinţelor (sau legat de o altă datorie, cum 
ar fi datoria unui stat de a-şi proteja cetăţenii). Argumentul împotriva descurajării ar 
putea fi depăşit în cazul în care consecinţele prevăzute ale renunţării la descurajare ar fi 
mult mai grave decât cele ale continuării practicării ei. Deci, chiar dacă credem că mai 
contează şi altceva în afară de consecinţe, şi dacă nu suntem absolutişti, nu vom putea 
evita analizarea descurajării în lumina consecinţelor prevăzute ale acesteia. 

2) Descurajarea şi consecinţele 


Se susţine de obicei că abandonarea practicii descurajării ar avea consecinţe mult mai 
grave decât continuarea ei. Acest punct de vedere este totuşi departe de adevăr. Pentru a 
vedea de ce este aşa, cred că ar fi util să introducem un sens tehnic al termenului 
„război”. În accepțiunea comună a termenului, un atac la care nu există răspuns militar 
poate fi considerat război. Dar, pentru scopul acestei discuţii, vom presupune că un 
război implică atacuri ale ambelor părţi, una împotriva celeilalte. Termenul „conflict” 
poate denumi fie un atac sau un război, în accepțiunea pe care noi o dăm termenului. 

Obiectivul principal al politicii de descurajare nucleară este prevenirea pierderii sau 
compromiterii suveranităţii şi independenţei unui stat, în primul rând prin prevenirea 
atacurilor îndreptate împotriva acelui stat (atacul este cea mai probabilă cauză a pierderii 
independenţei unui stat). Dar descurajarea este doar unul dintre mijloacele de reducere 
a riscului de atac. Găsirea celor mai bune mijloace de prevenire a unui atac depinde de 
identificarea cauzelor acestuia ; prevenirea lui necesită suprimarea cauzelor, iar un atac 
poate avea mai multe cauze. De exemplu, dacă ameninţarea unui atac este dată de 
posibilitatea unui act planificat de agresiune în scopul atingerii unor obiective politice, 
atunci acel atac trebuie descurajat, fie prin creşterea costurilor şi riscurilor atacatorului, 
fie prin etalarea unei capacităţi defensive suficient de solide pentru a convinge potenţialii 
agresori de lipsa de sens a unui atac. (Presupunem că este vorba despre un atac nedrept.) 
Dacă, pe de altă parte, ameninţarea unui atac este dată de posibilitatea ca adversarul să 
lovească preventiv de teama de a nu fi atacat primul, atunci încercarea de a face 
descurajarea şi mai convingătoare poate fi contraproductivă. Propria poziţie de descurajare 
poate fi problema. De aceea, este necesar ca potenţialul adversar să fie asigurat că 
intenţiile nu sunt agresive. (Admiterea faptului că pregătirile militare mai degrabă 
provoacă decât descurajează atacuri a condus la formularea unor propuneri, mai ales în 
Europa de Vest, pentru restructurarea forţelor convenţionale astfel încât ele să nu poată 
fi folosite pentru operaţiuni ofensive.) Există şi alte cauze posibile ale unui atac pe care 
politica de descurajare nu le poate combate - de exemplu, atacul prin accident sau ca 
rezultat al unor forme de erori. Ca şi în cazul atacului preventiv, practica descurajării 
poate contribui la exacerbarea riscului de atac cauzat de aceste surse. 

Nu numai că descurajarea nu este singurul mijloc de prevenire a războiului, dar 
prevenirea războiului nu este singurul obiectiv al unei politici de securitate. Un alt 
obiectiv ar putea fi reducerea costurilor prevăzute (inclusiv costurile pentru alte persoane 
decât cetăţenii propriului stat) ale oricărui conflict care s-ar putea ivi. Există totuşi un 
antagonism între acest obiectiv şi cel al descurajarii atacului. Descurajarea funcţionează 
prin creşterea costurilor pentru potenţialul atacator. Cu cât este mai probabil ca un atac 
să conducă la un război costisitor pentru atacator, cu atât acesta va ezita mai mult (toate 
celelalte fiind egale) să atace; cu cât aceste costuri sunt mai mici, cu atât opţiunea 
atacului va părea mai sigură şi mai raţională. Trebuie precizat însă că un stat nu poate 
creşte costurile unei agresiuni fără a creşte costurile pentru toate părţile implicate. Este 
necesară realizarea unui compromis între cele două obiective ale reducerii posibilităţii 
unui atac şi ale reducerii pagubelor pe care ambele tabere le vor suferi în cazul unui 

conflict. Descurajarea soluţionează acest compromis acordând mai multă greutate obiectivului 
prevenirii atacului. 

Ideea des întâlnită potrivit căreia descurajarea reduce riscul războiului nuclear induce 
deci în eroare, cu excepţia cazului în care prin război nuclear se înţelege doar atacul 
nuclear al unei singure parti. Practica descurajării creşte de fapt probabilitatea unui 
război nuclear la scară largă. Amenintand cu războiul nuclear ca pedeapsă pentru un 
posibil atac, un stat manipulează riscul războiului nuclear ca mijloc de prevenire a unui atac. 

Trebuie să reținem faptul că acest compromis între posibilitatea unui atac şi costurile 
conflictului nu trebuie realizat doar pe baza unor criterii de prudenţă sau interes propriu. 
Dacă ar avea loc un război între marile puteri, efectele acestuia ar fi resimtite de toată 
populaţia globului. Să luăm, de exemplu, cazul Europei. Structurile de apărare ale 
Europei de Vest doresc implicarea Statelor Unite ale Americii în aşa fel încât un atac 
asupra Europei de Vest să poată fi transformat într-un război nuclear la scară globală. 
Teoreticienii acestui sistem doresc ca Uniunea Sovietică să creadă că un eventual război 
va fi unul nuclear de natură strategică împotriva Statelor Unite ale Americii. Această 
perspectivă, cred ei, oferă cea mai eficientă descurajare a unei agresiuni sovietice. Să 
observăm aici că iniţierea deliberată a unui război nuclear este cea care măreşte eficienţa 
descurajării agresiunii convenţionale. (Astfel, riscul unui atac conventional este cu atât 
mai mare cu cât relaţiile de descurajare nucleară reciprocă sunt mai stabile ; pe de altă 
parte, riscul unui atac convenţional este cu atât mai scăzut cu cât riscul escaladării unui 
război nuclear este mai ridicat. Alegerea între riscul mai scăzut presupus de atacul 
convenţional şi costurile mai mici în eventualitatea unui atac este o ilustrare a tipului de 
compromis despre care vorbeam mai sus.) 

Ideea importantă aici este că practica descurajării în Europa pune întreaga lume sub 
risc de dragul securităţii vest-europene. Într-adevăr, riscurile la care sunt supuşi oamenii 
nevinovaţi din afara blocului sovietic nu sunt intenţionate. Din acest punct de vedere, ele 
sunt diferite de riscurile pe care Statele Unite ale Americii le impun oamenilor nevinovaţi 
din Uniunea Sovietică. Totuşi, crearea voluntară de astfel de riscuri este profund 
nedreaptă. Pentru a constientiza acest lucru, este suficient să ne consultăm propriile 
credinţe legate de problema proliferării nucleare. Să luăm exemplul conflictului dintre 
Israel şi diferite naţiuni arabe. Felul în care se va sfârşi acest conflict este de o importanţă 
colosală pentru ambele părţi. Nu poate fi considerat o problemă neimportantă. Totuşi, ni 
s-ar părea îngrozitor ca statele din regiune să dezvolte arsenale nuclare, punând astfel în 
pericol viaţa oamenilor de pretutindeni şi chiar existenţa unor generaţii viitoare, de 
dragul intereselor proprii. Dar, dacă indignarea ca viaţa să ne fie pusă în pericol este 
justificată astfel, atunci şi oamenii din întreaga lume a căror viaţă este pusă în pericol de 
actualele puteri nucleare sunt la fel de indreptatiti să condamne practicile care îi expun 
pe nedrept riscurilor. 

Să ne întoarcem acum la problema justificării descurajării pe baza consecinţelor 
prevăzute ale acesteia. Deşi perspectiva tradiţională susţine că orice argument moral 
împotriva descurajării poate fi învins de valoarea copleşitoare a acesteia în prevenirea 
unei catastrofe, se pare că, dimpotrivă, consideraţiile asupra consecinţelor prevăzute 
alcătuiesc un nou argument împotriva descurajării. Argumentul poate fi rezumat după 

cum urmează. Să presupunem că avem de ales între două linii de politică ale Statelor 
Unite ale Americii şi aliaţilor lor — şi anume, descurajarea şi apărarea convenţională. 
Cele mai previziblie rezultate dezastruoase ar fi dominaţia sovietică şi războiul nuclear 
la scară globală. Pare evident că războiul nuclear ar fi un rezultat mult mai grav decât 
dominaţia sovietică, chiar dacă luăm în calcul numai interesele Statele Unite ale Americii 
şi ale aliaţilor lor, lăsându-le la o parte pe cele ale blocului sovietic, ale ţărilor neutre şi 
ale generaţiilor viitoare. De asemenea, descurajarea implică un risc mult mai mare de 
război nuclear decât apărarea convenţională. Decurge de aici că descurajarea implică un 
risc mai mare al rezultatului celui mai dezastruos. Se pare cá sustinatorului descurajarii 
îi revine deci sarcina de a demonstra că acest fapt poate fi depăşit de alte consideraţii. 

Unii susţinători ai descurajării au încercat să facă acest lucru argumentând că apărarea 
convenţională implică un risc mai mare. Ideea este că probabilitatea unei dominatii in 
cazul unei politici de apărare convenţională este considerabil mai mare decât probabilitatea 
războiului nuclear în condiţii de descurajare, în timp de probabilitatea dominaţiei în 
aceleaşi condiţii este fie mai mică fie egală cu cea a războiului nuclear în condiţii de 
apărare convenţională. Să presupunem că aceste afirmaţii sunt corecte, ceea ce este 
probabil. O dilemă rămâne însă. Ar trebui să optăm pentru o probabilitate mai scăzută 
de dezastru cu costul unei probabilitáti mai mari a celui mai rău dezastru sau ar trebui 
să încercăm să minimalizăm probabilitatea celui mai rău dezastru prin costul acceptării 
unei probabilității mai mari a unui oarecare dezastru? Pe scurt, ne aflăm in fata unui 
compromis de genul celui identificat mai sus între minimalizarea probabilității unui 
dezastru şi cea a magnitudinii probabile a acestuia (Kavka, 1987, capitolele 3 şi 6; 
McMahan, 1989). 

Dată fiind natura statelor şi a societăţii internaţionale, orice politică de securitate 
implică riscuri serioase. Există totuşi o diferenţă morală între a accepta riscurile asociate 
politicilor noastre şi a impune aceste riscuri altora. Dacă susţinem că există o obiectie de 
principiu împotriva impunerii de riscuri nevinovatilor pentru a ne reduce propriile 
riscuri, atunci există un argument moral împotriva descurajării, şi dacă acest argument 
moral există, el este greu de combătut. Aşa după cum am văzut, nu numai că nu este 
evident că renunţarea la politica descurajării ar avea consecințe mult mai grave decât 
continuarea practicării ei, dar nu este absolut deloc evident că renunţarea la această 
politică ar avea consecinţe grave. 

Este un lucru bine ştiut că oamenii evaluează comportamentul şi atitudinile altora din 
punct de vedere moral. Spunem, de exemplu, că am procedat greşit neajutându-i pe cei 
care au nevoie de ajutor anul acesta, chiar dacă probabil am procedat corect inapoind 
proprietarului portofelul găsit pe stradă ; spunem şi că am fi oameni mai buni dacă am 
fi mai sensibili faţă de sentimentele celorlalţi, chiar dacă procedánd astfel nu ne mai 
preocupăm atât de mult de familie şi prieteni. 

Mulţi dintre noi iau această apreciere drept bună. În măsura în care ne îngrijorăm 
pentru aprecierea morală, de fapt ne preocupă modul în care putem să o înţelegem. Şi 
filosofii au încercat să găsească răspunsurile corecte la întrebările despre morală. Totuşi, 
în mod tradiţional, ei au fost preocupaţi şi de întreaga problematică a aprecierii morale. 
Atenţia lor s-a îndreptat către două trăsături ale practicii morale ; în mod surprinzător, 
acestea sunt contradictorii, amenințând astfel ca însăşi ideea unui punct de vedere 
„moral” să devină total incoerentă. 

Pentru început, după cum am observat deja, faptul că noi ne preocupăm să găsim 
răspunsurile corecte la întrebările morale este specific practicii morale. Dar această 
preocupare presupune existenţa unor răspunsuri corecte. De aceea, se pare că există 
probabil un domeniu al faptelor morale despre care ne putem face o părere şi asupra 
căruia putem greşi. În plus, aceste fapte morale au un caracter specific, deoarece noi 
credem că circumstanţele în care are loc acţiunea reprezintă singurul element relevant 
pentru corectitudinea unui act. Agenţii care acţionează în aceleaşi circumstanţe au de 
făcut aceeaşi alegere morală : dacă acţionează la fel, atunci fie ambii au procedat corect, 
fie ambii au greşit. 

Într-adevăr, ceva asemănător acestei perspective asupra practicii morale pare să 
explice preocuparea noastră pentru discuţia morală. Ceea ce pare să dea importanţă şi 
pregnantá discuţiei morale este ideea că, din moment ce suntem toti în aceeaşi situaţie, 
cea mai bună cale pentru a descoperi ce sunt faptele morale o reprezintă trecerea în 
revistă şi evaluarea atentă a argumentelor pro şi contra părerilor noastre morale. Dacă 
participanţii au o viziune largă şi rationeazá în mod corect, o astfel de discuţie ar genera 
0 convergenţă în opinia morală — o convergenţă cu privire la adevăr. Reflectia individuală 
ar putea servi aceluiaşi scop, dar numai atunci când simulează o discuţie morală 

adevărată, deoarece doar in acest caz putem fi siguri că luăm în considerare ambele 
poziţii ale argumentului. 

Am putea rezuma această primă caracteristică a practicii morale astfel: noi credem 
că întrebările despre morală au răspunsuri corecte, corectitudinea lor provenind din fapte 
morale obiective, că aceste fapte sunt determinate de circumstanţe şi cá prin raționamente 
morale putem descoperi care sunt aceste fapte morale obiective determinate de circumstanţe. 
În acest context, termenul „obiectiv” ilustrează doar posibilitatea unei convergente a 
perspectivelor morale de tipul celor menţionate. 

Cea de-a doua trăsătură este mai diferită şi se referă la implicaţiile practice ale unei 
judecăţi morale, la felul în care întrebările morale capătă o importanţă din ce în ce mai 
mare datorită influenţei deosebite pe care părerile morale se presupune că o au asupra 
acţiunilor noastre. Ideea este că în momentul în care ne gândim că am procedat greşit 
refuzând să îi ajutăm pe cei care aveau nevoie, ne gândim că nu am reuşit să facem ceva 
pentru care exista un motiv temeinic. Acest fapt are implicaţii motivationale. Să ne 
închipuim această situaţie în care noi refuzăm să îi ajutăm pe cei care au nevoie atunci 
când această posibilitate reapare. Refuzul nostru va produce o dilemă serioasă din cauză 
că noi am refuzat să facem ceva pentru care ştiam că avem un motiv bun. Probabil că 
vom fi în stare să ne justificăm. Probabil ne-am gândit că exista un motiv mai bun pentru 
a acţiona altfel sau, probabil, ne-a lipsit voinţa. Dar chestiunea rămâne valabilă pentru 
că va fi nevoie totuşi de o explicaţie. Va fi nevoie de ea tocmai pentru că noi credem că, 
toate celelalte fiind egale, a avea o opinie morală înseamnă doar a găsi o motivaţie 
corespunzătoare pentru a acţiona. 

Aceste două trăsături specifice ale practicii morale - obiectivitatea şi caracterul 
practic al judecății morale - au atât implicaţii metafizice, cât şi psihologice. Din păcate, 
aceste implicaţii sunt diametral opuse. Pentru a ne da seama de acest lucru trebuie să ne 
oprim şi să reflectăm asupra naturii psihologiei umane la modul general. 

Conform imaginii standard a psihologiei umane - imagine pe care i-o datorăm lui 
David Hume, celebrul filosof scoţian al secolului al XVIII-lea - există două tipuri 
principale de stări psihologice. Pe de o parte există percepțiile, care pretind că reprezintă 
lumea. Din moment ce se presupune că aceste percepții reprezintă lumea, atunci ele sunt 
subiectul criticii raţiunii : mai precis, ele sunt evaluabile ca fiind adevărate sau false, in 
funcţie de reuşita sau de nereusita lor in a reprezenta lumea aşa cum este ea într-adevăr. 

Totuşi, pe de altă parte, există şi dorinţele, stări care indică modul în care ar trebui 
să fie lumea. Dorinţele diferă de percepții prin faptul cá ele nici măcar nu pretind cá 
reprezintă felul în care este lumea. Astfel, ele nu pot fi evaluate ca adevărate sau false. 
Într-adevăr, conform imaginii standard, dorinţele noastre nu reprezintă obiectul nici unui 
fel de critici raţionale. Faptul că avem o anumită dorinţă, sub rezerva unei remarci care 
se va face îndată, este conştientizat doar de noi înşine. Ar fi regretabil să avem anumite 
combinaţii de dorinţe — probabil că dorinţele noastre nu pot fi toate satisfăcute împreună -, 
dar dorinţele noastre în sine au toate un caracter neutru din punct de vedere raţional. 

Acest lucru este important deoarece sugerează că, în ciuda faptului că descoperim 
anumite lucruri despre lume, şi chiar dacă acestea pot avea un impact pozitiv asupra 
perceptiilor noastre, ele nu ar trebui să aibă nici un impact rational asupra dorințelor 

noastre, din nou sub o rezervă care va fi formulată îndată. Aceste descoperiri ar putea să 
aiba un impact irational. În momentul în care văd un păianjen mă poate cuprinde o teamă 
morbidă, dar şi dorinţa de a nu mă găsi niciodată aproape de el. Oricum, aceasta nu este 
o schimbare a dorințelor mele controlată de rațiune. Este o schimbare iraţională a 
dorințelor mele. 

Trebuie să facem aici o primă remarcă. Contrar exemplului pe care tocmai l-am dat, 
să presupunem că resimt dorinţa de a nu fi niciodată aproape de un păianjen pentru că 
ajung să cred, în mod fals, că păianjenii emană un miros neplăcut. Cu siguranţă am 
spune, în mod obişnuit, cá am „o dorinţă iraţională”. Oricum, motivul pentru care am 
spune acest lucru nu este în contradicţie cu ideile enunțate până acum, pentru că dorinţa 
mea de a nu fi niciodată aproape de un păianjen se bazează pe o altă dorinţă şi percepţie : 
dorinţa mea de a nu simţi acel miros neplăcut şi percepţia mea conform căreia acel miros 
este emanat de păianjeni. Din moment ce pot fi criticat din punct de vedere raţional 
pentru această percepţie, întrucât ea este falsă, pot fi criticat în mod raţional pentru că 
am dorinţa care o ajută să se producă. 

Prin urmare, remarca este cât se poate de lipsită de importanţă : dorinţele fac obiectul 
criticii raţiunii, dar numai în măsura în care acestea se bazează pe percepții care sunt 
subiectul criticii rationale. Dorintele care nu sunt legate într-un mod asemănător de 
percepții care pot fi criticate rational nu constituie in nici un fel subiectul criticii 
raţionale. Vom reveni îndată la această idee. 

Astfel, conform imaginii standard a psihologiei umane există două tipuri de stări 
psihologice - percepții şi dorinţe - distincte una de cealaltă. Această imagine este 
importantă pentru că ne oferă un model pentru a înţelege acţiunea umană. Potrivit acestei 
imagini, acţiunea umană ia naştere prin combinarea celor două. Perceptiile noastre ne 
indică cum se prezintă lumea la un nivel brut şi, prin urmare, cum trebuie schimbată în 
conformitate cu dorinţele noastre. În concluzie, o acţiune este rezultatul acestor două 
forte: o dorinţă care reprezintă modul în care ar arăta lumea şi o percepţie care ne 
sugerează cum trebuie schimbată lumea pentru a o face să arate în acel mod. 

Să revenim acum la cele două trăsături ale judecății morale pe care le-am discutat mai 
devreme. Mai întâi, să luăm în considerare obiectivitatea următorului raţionament : 
întrebările morale au răspunsuri corecte, la baza răspunsurilor corecte stau fapte morale 
obiective, faptele morale sunt determinate de circumstanţe şi, prin raționamente morale, 
putem descoperi ce sunt aceste fapte morale obiective. Implicatiile metafizice şi psihologice 
pot fi rezumate acum la cele ce urmează. Din punct de vedere metafizic, concluzia este 
următoarea : printre diferitele acţiuni care există în lume, nu există doar fapte care arată 
consecinţele acţiunilor noastre asupra bunăstării familiilor noastre şi ale prietenilor, ci 
mai există în mod distinct şi fapte morale : fapte care ilustrează corectitudinea acţiunilor 
noastre. Iar din punct de vedere psihologic, concluzia este aceasta: când judecám moral, 
ne exprimăm în felul acesta percepțiile asupra faptelor morale. Atunci când ne formăm 
opinii morale, dobândim reprezentări despre cum este lumea din punct de vedere moral. 

Având în vedere imaginea standard a psihologiei umane, putem formula şi o altă 
concluzie de natură psihologică. Dezbaterea dacă oamenii care au o anumită credinţă 
morală doresc sau nu să acţioneze în conformitate cu aceasta trebuie considerată acum o 
chestiune distinctă. 

S-ar putea ca ei să aibă sau nu o dorinţă conformă credinţei lor. În orice caz, ei nu 
pot fi criticati din punct de vedere rational. A avea sau a nu o dorinţă conformă credinţei 
este pur şi simplu o trăsătură a profilului psihologic al unei persoane. 

Dar să luăm acum în considerare a doua trăsătură, şi anume caracterul practic al 
judecății morale. Am văzut că a avea o opinie morală înseamnă, contrar celor spuse mai 
înainte, a ne găsi motivaţia corespunzătoare pentru a acţiona. Dacă ne gândim că este 
bine să-i ajutăm pe cei care au nevoie, toate celelalte fiind egale, trebuie să fim motivaţi 
să îi ajutăm. Astfel, caracterul practic al judecății morale pare să aibă propriile implicaţii 
psihologice şi metafizice. Din punct de vedere psihologic, din moment ce pentru a emite 
o judecată morală trebuie să avem o anumită dorinţă şi nici o recunoaştere a unui fapt 
despre lume nu ar putea în mod raţional să ne oblige să avem o anumită dorinţă, mai 
degrabă decât alta, judecata noastră trebuie să fie într-adevăr doar o expresie a acelei 
dorinţe. Şi această implicatie psihologică are un corespondent metafizic. Contrar aparentei 
iniţiale, se pare că în condiţiile în care considerăm că este bine să-i ajutăm pe cei care 
au nevoie, nu răspundem nici unei fapte morale — justetea actului de a-i ajuta pe cei care 
au nevoie. Faptele morale reprezintă într-adevăr un postulat nefondat. Considerând că 
este bine să-i ajutăm pe cei care au nevoie, ne exprimăm pur şi simplu dorinţa ca oamenii 
să-i ajute pe cei care au nevoie. E ca şi cum am striga: „Ura pentru cei care-i ajută pe 
aceia care au nevoie ! ” ; nu se menţionează aici nici un fapt moral şi, de altfel, nu există 
nici o pretenţie cu privire la fapte. 

Acum putem să înţelegem de ce se preocupau filosofii despre toată această chestiune 
a evaluării morale. Problema este că obiectivitatea şi caracterul practic al judecății 
morale se află la poli opuşi. Obiectivitatea judecății morale sugerează ideea că există 
fapte morale determinate de circumstanţe şi cá judecátile noastre morale exprimă 
credinţele noastre cu privire la natura acestor fapte. Aceasta ne permite să dăm sens 
discuţiei morale, dar învăluie într-un mister total motivele pentru care a avea o părere 
morală implică existenţa unor legături speciale cu ceea ce suntem noi motivaţi să facem. 
Caracterul practic al judecății morale sugerează exact contrariul, şi anume, faptul că 
judecátile morale exprimă dorinţele noastre. În timp ce acest lucru ne permite să 
înţelegem legătura dintre a avea o opinie morală şi a fi motivat, el nu indică obiectul 
discuţiei morale. 

Prin urmare, ideea unei judecăţi morale pare a fi incoerentă, deoarece ceea ce trebuie 
înţeles dintr-o asemenea judecată este un soi ciudat de fapte despre univers: un fapt a 
cărui recunoaştere are in mod necesar un impact asupra dorințelor noastre. Dar imaginea 
standard sugerează inexistenţa unor astfel de fapte. O judecată morală nu poate avea un 
caracter exhaustiv — sau aşa pare acum. 

În sfârşit, putem înţelege despre ce este vorba în acest eseu, deoarece realismul moral 
reprezintă doar perspectiva metafizică (sau ontologică) potrivit căreia există fapte morale. 
Corespondentul realismului în psihologie se numeşte „cognitivism”, teorie potrivit căreia 
judecatile morale exprimă credinţele noastre despre ceea ce reprezintă aceste fapte 
morale şi putem ajunge să descoperim natura acestor fapte prin participarea la discuţii 
morale şi prin reflecţie. 

Realismul moral contrastează cu două concepţii metafizice alternative despre morală : 
irealismul (denumit şi „antirealism”) şi nihilismul moral. Potrivit antirealiştilor, nu 
există fapte morale şi nici nu se pretinde ca faptele morale să definească practica morală. 
Putem să recunoaştem cu satisfacţie că judecatile morale exprimă pur şi simplu dorinţele 
noastre cu privire la comportamentul oamenilor. De aceea, corespondentul antirealismului 
în psihologie se numeşte „noncognitivism”. (Există diferite variante ale antirealismului : 
de exemplu, emotivism, prescriptivism şi proiectivism. Pentru o discuţie completă despre 
aceste teorii, vezi capitolul 36, ,Intuitionismul", capitolul 38, „Subiectivismul” si 
capitolul 40, „Prescriptivismul universal”.) 

În contrast, potrivit nihiliştilor morali, antirealiştii au dreptate susţinând că nu există 
fapte morale, dar se înşeală în ceea ce priveşte elementele necesare pentru a da sens 
practicii morale. Nihilistul consideră că practica morală este o înşelătorie în absenţa 
faptelor morale, asemănătoare cu practica religioasă fără credinţa în Dumnezeu. 

Am introdus ideile de realism moral, antirealism şi nihilism puţin mai târziu, pentru 
că, în opinia mea, pentru fiecare există multe argumente pro, dar şi contra. În cele ce 
urmează, voi explica unele perspective substantiale pe care oamenii le-au imbrátisat în 
această dezbatere. Doresc, oricum, să subliniez de la început faptul că aproape toate 
perspectivele substantive sunt dificile şi controversate. Sper că lunga introducere a oferit 
unele sugestii despre acest lucru. Aşa cum sugerează nihiliştii morali, ar putea exista 
probleme în ceea ce priveşte ideea principală a practicii morale. 

Să ne amintim că, potrivit irealiştilor, atunci când considerăm că este bine să-i ajutăm 
pe cei care au nevoie, ne exprimăm dorinţa ca oamenii să-i ajute pe cei care au nevoie ; 
este ca şi cum am striga: „Ura pentru cei care-i ajută pe cei care au nevoie! ". 
Antirealismul este, cu siguranţă, o opţiune care trebuie luată în considerare. Dar până la 
urmă mi se pare că este o opţiune neatrăgătoare. 

Antirealiştii au o explicaţie perfectă pentru caracterul practic al judecății morale. Dar 
presupunerea lor, potrivit căreia adevărul judecăților morale nu poate fi evaluat, este 
neplauzibilă. Ei trebuie să afirme aceasta pentru că modelează o judecată morală pe o 
atitudine cât se poate de clară de aprobare sau dezaprobare. Dar atunci când strig: „Ura 
pentru cei care-i ajută pe cei care au nevoie ! ”, chiar dacă strigătul meu poate fi sincer 
sau nu, cu greu poate fi adevărat sau fals. Strigătul meu dezvăluie ceva despre mine - 
faptul cá am o anumită dorinţă -, şi nu despre lume. 

Problema aici nu este doar că noi spunem că judecatile morale pot fi adevărate sau 
false, chiar dacă în mod sigur o facem. Problema ar fi mai degrabă aceea că întreaga 
chestiune a discuţiei şi a reflectiei morale capătă sens numai presupunând că adevărul 
judecăților morale poate fi evaluat. Cand ne examinám critic părerile morale, se pare cá 
examinam problema dacă motivele care stau la baza credințelor nostre sunt suficient de 
bune pentru a crede ceea ce considerăm că este adevărat. Şi se pare că nici un surogat 
antirealist nu reuşeşte să explice această aparenţă. De exemplu, este absolut în zadar să 
presupunem că examinăm problema dacă avem într-adevăr dorinţele pe care le avem. Cu 
siguranţă, nu este aşa greu să răspundem la această întrebare ! 

În acest context, merită într-adevăr să ne întrebăm care ar trebui să fie concepţia 
antirealiştilor despre discuţia morală. Probabil că ei îşi imaginează că ceea ce noi 

încercăm să facem atunci când ne lansăm într-o discuţie morală este să inducem 
adversarului nostru aceleaşi dorinţe ca ale noastre. Dar, în mod fundamental, ei trebuie 
să spună că încercăm să procedăm astfel nu pentru că adversarul ar trebui în mod raţional 
să aibă aceste dorinţe — amintiti-vá de remarca menţionată, dorinţele nu trebuie să fie 
deloc supuse criticii rationale — mai degrabă doar pentru că acestea sunt dorinţele pe care 
noi vrem ca el să le aibă. Dar, în acel caz transpare o obsesie exagerată pentru argumentul 
moral, o impunere a dorințelor noastre asupra celorlalţi. 

Antirealismul nu este o opţiune atrăgătoare. Viziunea antirealistului despre judecata 
morală, ca fiind expresia unei dorinţe, nu reuşeşte să explice reflectia morală. Viziunea 
antirealistului despre discuţia morală conferă un caracter imoral convingerii morale ! 
Şi-atunci cum stau lucrurile cu alternativa, realismul moral? 

S-ar putea crede că, din moment ce realistul moral admite existenţa faptelor morale, 
nu întâmpină nici o dificultate in a explica obiectivitatea judecății morale şi fenomenele 
legate de reflectia şi discuţia morală. S-ar putea crede că singura problemă a realistului 
este aceea că dacă el trebuie să evite existenţa unor proprietăţi morale „ciudate” a căror 
recunoaştere se raportează în mod necesar la dorinţă, atunci nu poate explica caracterul 
practic al judecății morale. Dar problemele sunt, de fapt, mult mai complicate. 

Realistul moral trebuie să admită faptul că acest caracter practic al judecății morale 
este problematic, din punctul lui de vedere. Dar problema lui nu ia sfârşit aici. Ea constă 
în faptul că el nu are o concepţie plauzibilă despre natura faptei morale, din cauză că nu 
poate explica caracterul practic al judecății morale. Acelaşi lucru este valabil si în ceea 
ce priveşte reflectia şi discuţia morală. 

Pentru a putea înţelege acestea, aduceti-vá aminte despre ce am discutat la început, 
atunci când am introdus ideea de caracter practic al judecății morale. Am spus cá acest 
caracter practic al judecății morale este o consecinţă a faptului că judecátile despre ceea 
ce este bine şi ceea ce este rău sunt judecăţi despre ceea ce suntem motivaţi să facem sau 
să nu facem. Acesta este obiectul de studiu al reflectiei si al discuţiei morale, motivele 
noastre pentru a acționa. Dar realistul moral care admite un set de fapte morale faţă de 
care am putea fi neutri din punct de vedere motivational, trebuie să respingă un astfel de 
concept al adevărului sau falsitatii. La urma urmei, am putea cu greu să rămânem neutri 
din punct de vedere motivational cu privire la un lucru pe care considerăm că avem 
motive să îl facem. Provocarea unui asemenea realist este astfel aceea de a oferi o 
explicaţie alternativă despre natura faptei morale ; o explicaţie alternativă despre obiectul 
reflectiei şi al discuţiei morale. 

Unii realişti morali se confruntă într-adevăr cu această provocare. De exemplu, ei au 
pretins că faptele morale sunt fapte care joacă un anume rol explicativ în lumea socială : 
actele bune sunt acelea care tind înspre stabilitatea socială, pe când actele greşite sunt 
cele care tind înspre instabilitatea socială. O versiune aristotelică ar arăta astfel: Actele 
bune sunt cele aflate în armonie cu „funcţia adecvată a fiinţei umane” - o noţiune 
cvasibiologică ; actele greşite sunt cele care nu sunt în armonie cu această „funcţie 
adecvată a fiinţei umane”. Ei sugerează că reflectia şi discuţia morală sunt, prin urmare, 
discuţii despre acele trăsături de acţiune care nutresc această tendinţă înspre nelinişte şi 
stabilitate. Ori, în versiunea aristotelică ele sunt argumente pentru acele acte aflate în 

armonie cu funcţia adecvată a fiinţei umane (si, prin urmare, pentru definirea acestei 
funcţii). Cuvântul ,tendintá" nu este inutil aici, pentru că astfel de realişti se grăbesc să 
sublinieze că alţi factori ar putea diminua tendinţa înspre stabilitate şi nelinişte sau ar 
putea să-i oprească pe acei oameni care au de fapt funcţiile lor adecvate. 

Să ne îndreptăm pentru un moment atenţia asupra sugestiei potrivit căreia o faptă 
morală poate fi caracterizată pe baza unei tendinţe înspre stabilitate socială şi nelinişte. 
Această sugestie nu poate fi trecută cu vederea deoarece reflectia de tip sociologic şi 
teoretic sugerează că actele pe care noi suntem dispuşi să le considerăm corecte — să 
spunem, cele care oferă o satisfacţie mai echitabilă a intereselor diferiților oameni - tind 
înspre stabilitate socială şi actele pe care noi suntem dispuşi să le considerăm greşite — 
să spunem, cele care oferă o satisfacţie mai putin echitabilă a intereselor diferiților 
oameni - tind înspre instabilitate socială. Astfel, cel mai bine este să presupunem cá 
acestea reprezintă două concepţii concurente ale unei fapte morale. Care concepţie pare 
cea mai plauzibilă ? 

Pe de o parte, avem situaţia unei fapte morale la baza căreia stau motivele de a o 
realiza sau nu. Pe de altă parte, o avem pe aceea a unei fapte morale care face referire 
la ceea ce tinde înspre stabilitate socială şi nelinişte. Dacă ne întrebăm : „Care dintre 
concepţii ne permite să înţelegem cel mai bine discuţia morală ?”, atunci, in mod cert, 
răspunsul trebuie să fie primul, deoarece în măsura în care discuţia morală se concentrează 
asupra a ceea ce tinde înspre stabilitate socială, acest lucru se datorează faptului că 
stabilitatea socială este considerată importantă din punct de vedere moral, şi este un 
rezultat la care suntem motivaţi să ajungem. 

Mi se pare într-adevăr că şi acest fel de concentrare a realistului moral pe explicaţie 
ne împinge înapoi în direcţia ideii unei fapte morale la baza căreia stau motivele de a o 
realiza, deoarece, din nou, în măsura în care considerăm actele corecte ca acte care tind 
înspre stabilitate socială, credem că ele au această tendinţă pentru că reprezintă ceea ce 
trebuie să facă oamenii, în mod rezonabil. Această tendinţă de a face ceea ce este 
rezonabil este cea care explică lucrurile. Dar şi aceasta ne duce înapoi la prima concepţie 
despre fapta morală ca faptă pe care suntem motivaţi să o facem. (Am putea afirma 
lucruri asemănătoare despre ideea conform căreia putem caracteriza o faptă morală pe 
baza funcţiei adecvate a fiinţei umane, deoarece în măsura în care înţelegem ideea de 
„funcţie adecvată”, considerăm că aceasta constă în a fi rezonabili şi rationali.) 

Prin urmare, am putea obiecta în cele din urmă că acest tip de realist moral nu 
reuşeşte să ne ofere o alternativă reală la concepţia iniţială despre fapta morală. Astfel, 
adevărata întrebare care se pune este dacă realistul moral este forţat să respingă ideea 
potrivit căreia corectitudinea şi incorectitudinea se referă la ceea ce suntem sau nu 
motivaţi să facem. În continuare, voi analiza această idee. 

Problema majoră constă în ceea ce am numit „imaginea standard” a psihologiei 
umane. Aceasta deoarece imaginea standard ne oferă un model despre ceea ce înseamnă 
să ai un motiv în termenii unei dihotomii dorintá/credintá. Dacă realistul moral doreşte 
să combine obiectivitatea şi caracterul practic al judecății morale fără să apeleze la fapte 
morale „ciudate”, trebuie să abordeze această imagine standard. 

Totuşi, problema este că prezentarea imaginii standard ca o explicaţie pentru motivaţia 
umană pare corectă. Până la urmă, este normal ca stările psihologice care motivează acţiunile 
să fie dispoziţii de vreun fel, dispoziţii de a produce acte de tipul relevant într-un anumit 
context. Şi este, de asemenea, normal ca acţiunile să fie motivate de stări psihologice 
consistente : ori sunt generate de stări care indică modul în care se prezintă lumea (credinţele) 
sau de stări care indică modul în care lumea ar trebui să fie (dorinţe), ori, aşa cum arată 
imaginea standard, ele sunt generate de o combinare a celor două (o dorinţă şi o credinţă). 

Să reflectăm un moment. Dacă are conţinut, o dispoziţie de a produce acte de un 
anume tip trebuie să se bazeze pe o reprezentare o modului în care lumea ar trebui să fie 
şi, prin urmare, trebuie să constituie o dorinţă. Cum altfel ar putea starea psihologică 
despre care vorbim să fintească producerea stării de lucruri? (Si cum ar putea să 
producă ceea ce trebuie produs fără a o fi avut drept ţintă ?) Mai mult, dacă această stare 
trebuie să antreneze starea dorită a lucrurilor, ea trebuie să aibă drept corespondent o 
reprezentare a modului în care se prezintă lumea, trebuind să fie asociată cu o credinţă, 
pentru că doar astfel se va produce schimbarea relevantă în lume în aşa fel încât să 
genereze starea dorită a lucrurilor. 

Se pare, prin urmare, că insistența asupra nevoii de dorinţe care să motiveze acţiunile, 
care caracterizează imaginea standard, este indreptatita. Astfel, aspectul care trebuie 
abordat în ceea ce priveşte imaginea standard nu se referă la explicaţia privind motivele 
acţiunii, ci mai degrabă la combinaţia tacită între motive şi dorințe. A înţelege motivele 
pentru care aceasta este o combinaţie ne permite să înţelegem de ce putem vorbi în mod 
legitim despre credinţele noastre privind motivele pe care le avem şi de ce a avea astfel 
de credinţe cere în mod raţional să avem dorinţele corespunzătoare. 

Imaginati-va că faceţi baie copilului. În timp ce îl spálati, el începe să tipe. Nimic din 
ceea ce îi faceţi nu pare să îl oprească. Privindu-l tipand, vă cuprinde dorinţa de a-l 
îneca. Acum puteţi fi în mod sigur motivat să înecaţi copilul. (Ati putea realmente să il 
înecaţi.) Dar simplul fapt că aveţi această dorinţă (şi sunteţi prin urmare motivat), 
presupune că aveţi un motiv să înecaţi copilul ? 

Un răspuns înţelept este acela cá, din moment ce dorinţa nu merită să fie satisfăcută, 
nu aveţi un astfel de motiv, şi că în acest caz sunteţi motivat să faceţi ceva pentru care nu 
aveţi nici un motiv. Totuşi, imaginea standard pare total incapabilă să accepte acest 
răspuns. La urma urmei, dorinţa dumneavoastră de a îneca copilul nu trebuie să se 
bazeze pe o credinţă falsă. Situaţia trece dincolo de limitele criticilor rationale - sau cel 
puţin aşa ne indică imaginea standard. 

Problema aici este că imaginea standard nu oferă nici un privilegiu special dorinţei 
noastre în condiţiile în care am fi ,,linistiti, calmi şi cu mintea adunată” (pentru a folosi 
o expresie informală). Şi totuşi se pare că în mod normal considerăm că dacă nu suntem 
linistiti, calmi şi cu mintea adunată putem avea tot soiul de izbucniri emotionale iraționale. 
A avea acele dorinţe pe care le-am simţi dacă am fi linistiti, calmi şi cu mintea adunată 
pare a fi un ideal raţional independent. Când eşti liniştit, calm şi cu mintea adunată nu 
iti doreşti să îneci copilul, oricât de mult ar tipa şi oricât de coplesit ai fi, în starea de 
nelinişte, agitaţie şi cu mintea împrăştiată, dominată de dorinţa de a-l îneca. De aceea, 
nu ai nici un motiv să îneci copilul. 

Probabil că am spus deja multe lucruri pentru a reconcilia obiectivitatea şi caracterul 
practic al judecății morale. Judecatile privind corectitudinea şi incorectitudinea sunt 
judecăţi despre ceea ce suntem motivaţi să facem şi să nu facem. Dar ce fel de faptă este 
aceea pe care suntem motivaţi să o facem? Discuţia precedentă ne sugerează un răspuns. 
Ea ne sugerează că faptele pe care suntem motivaţi să le facem nu sunt fapte legate de 
ceea ce ne dorim, aşa cum ne-ar indica imaginea standard, ci mai degrabă fapte care 
reflectă dorinţe ivite în anumite condiţii ideale de reflecţie : dacă am fi, să zicem, bine 
informaţi, linistiti, calmi şi cu mintea adunată. Prin urmare, potrivit acestei explicaţii, 
într-o situaţie anume, sunt motivat să fac bine pentru orice eventualitate, să-i ajut pe cei care 
au nevoie, pentru că, în cazul în care m-aş afla în astfel de condiţii de reflecţie, aş dori să 
fac acest lucru. Si acest gen de faptă ar putea, cu siguranţă, constitui obiectul unei percepții. 

Mai mult, această explicaţie pentru motivaţie clarifică motivele pentru care imaginea 
standard a psihologiei umane nu este indreptátitá să insiste asupra distinctiei complete 
dintre percepții şi dorinţe ; si, pe de altă parte, motivele pentru care percepțiile cu 
privire la ceea ce suntem motivaţi să facem implică în mod raţional anumite dorinţe de 
a face ceea ce credem că suntem motivaţi să facem. 

Pentru a înţelege aceasta, să presupunem că eu cred că mi-aş dori să-i ajut pe cei care 
au nevoie, în condiţiile în care sunt liniştit, calm si cu mintea adunată - mai familiar 
vorbind, cred cá am un motiv să-i ajut pe cei care au nevoie -, dar dacă sunt nelinistit, 
agitat şi cu mintea împrăştiată, nu doresc să-i ajut pe cei care au nevoie. Pot fi criticat din 
punct de vedere rational pentru cá nu am acea dorinţă? Cu siguranţă. La urma urmei, 
din punctul meu de vedere, percepțiile şi dorinţele mele formează un ansamblu mai 
coerent şi, astfel, preferabil din punct de vedere raţional, dacă îmi doresc de fapt să fac 
ceea ce cred că mi-aş dori să fac în momentul în care aş fi liniştit, calm şi cu mintea 
adunată. Întrucât a avea dorinţele pe care le-aş avea dacă aş fi liniştit, calm şi cu mintea 
adunată reprezintă un ideal raţional independent atunci, din punctul meu de vedere, dacă 
cred că aş avea o anumită dorinţă în asemenea condiţii şi nu aş reuşi să o am, înseamnă 
că aceste percepții şi dorinţe ale mele nu reuşesc să atingă acest ideal. A crede că aş dori 
să-i ajut pe cei care au nevoie dacă aş fi liniştit, calm şi cu mintea adunată, şi totuşi să 
nu reuşesc să doresc să-i ajut, înseamnă deci a manifesta un soi de nereuşită raţională, 
uşor de recunoscut. 

Dacă este corect, atunci, contrar imaginii standard a psihologiei umane, nu este de 
fapt nici o problemă în a presupune cá aş putea avea percepții autentice despre ceva ce 
sunt motivat să fac, pe când a avea acele percepții face ca eu să am in mod rational 
dorințele corespunzătoare. Şi dacă nu este nici o problemă în a acest lucru, atunci nu este 
nici o problemă în a reconcilia caracterul practic al judecății morale cu pretenţia cá 
judecatile morale exprimă percepțiile noastre despre motivele pe care le avem. 

Totuşi, acestea nu sunt suficiente pentru a rezolva problema cu care se confruntă 
realistul moral, deoarece judecatile morale nu sunt doar judecăţi despre motivele pe care 
le avem. Ele sunt judecăţi despre motivele pe care le avem atunci când se presupune cá 
acele motive ar fi total determinate de circumstanțele noastre. Aşa cum am arătat mai 
devreme, oamenii aflaţi în aceleaşi circumstanţe au de făcut aceeaşi alegere morală : 
dacă ar acţiona la fel, atunci fie amândoi au acţionat corect (amândoi au făcut ceea ce au 

fost motivaţi să facă), fie amândoi au acţionat greşit (făcând ceea ce nu au fost motivaţi 
să facă). Explicaţia pentru ceea ce înseamnă a avea un motiv este echivalentă cu 
adevărul ? 

Să presupunem că circumstanţele noastre sunt identice ; să ne întrebăm dacă este bine 
pentru fiecare dintre noi să-i ajutăm pe cei care au nevoie : cum ar fi, dacă avem fiecare 
dintre noi un motiv să actionám astfel. Potrivit expunerii, este bine să-i ajut pe cei care 
au nevoie doar dacă am un motiv pentru a-i ajuta, şi am pentru orice eventualitate un 
astfel de motiv ; dacă m-aş afla în condiţii ideale de reflecţie - să fiu bine informat, 
liniştit, calm şi cu mintea adunată, aş dori să-i ajut pe cei care au nevoie. Şi la fel ar 
proceda oricine. lar aceasta e valabil si pentru tine. Presupunând că circumstanţele 
noastre sunt aceleaşi, ar trebui ca amândoi să avem sau nu un astfel de motiv. Dar îl avem ? 

Problema este daca, în condiţiile în care suntem linistiti, calmi şi cu mintea adunată, 
am tinde să ne concentrăm asupra dorințelor pe care le avem. Ne-am concentra asupra 
lor sau va fi mereu posibil să existe în dorinţele noastre o diferenţă inexplicabilă din 
punct de vedere raţional chiar în astfel de condiții ? Imaginea standard a psihologiei umane 
revine acum în centrul atenţiei, deoarece ne arată că este mereu posibil ca dorinţele 
noastre să fie caracterizate de o diferenţă inexplicabilă din punct de vedere raţional, chiar 
şi în condiţii ideale de reflecţie. Acesta este un aspect al concepţiei imaginii standard cu 
privire la dorinţă ca stare psihologică aflată dincolo de sfera criticii raţionale. 

Dacă acest lucru este corect, atunci încercarea realistului moral de a combina 
obiectivitatea şi caracterul practic al judecății morale trebuie considerată un eşec. Suntem 
forţaţi să acceptăm că motivele pe care le avem sunt caracterizate de o relativitate 
fundamentală . Ceva ce suntem motivaţi să facem este relativ faţă de ceea ce ne-am dori 
în anumite condiţii ideale de reflecţie şi aceasta diferă de la o persoană la alta. Acest 
lucru nu este determinat în întregime de o situaţie anume, ceea ce se presupune în 
legătură cu faptele morale. 

Mulţi filosofi acceptă viziunea oferită de imaginea standard asupra acestui punct. Dar 
a accepta că motivele pe care le avem sunt caracterizate de o asemenea relativitate mi se 
pare cu totul prematur. Se inversează ordinea lucrurilor, deoarece fără doar şi poate 
practica morală constituie ea însăşi forumul în care vom descoperi dacă motivele noastre 
sunt caracterizate de o relativitate fundamentală. 

La urma urmei, în practica morală încercăm să schimbăm credinţele morale ale 
oamenilor, angajându-i în discuţia morală : de exemplu, făcând în aşa fel încât credinţele 
lor să se apropie de cele pe care le-ar avea în condiţii ideale de reflecţie. Şi uneori 
reuşim. Când reuşim, toate celelalte fiind egale, reuşim să le schimbăm dorinţele. Dar 
dacă acceptăm faptul că motivele noastre sunt caracterizate de o relativitate fundamentală, 
putem spune dinainte că această procedură nu va antrena niciodată o convergenţă majoră 
a credințelor morale, deoarece ştim dinainte cá nu va exista niciodată o convergenţă a 
dorințelor pe care le avem în astfel de condiţii ideale de reflecţie. Sau mai degrabă şi mai 
clar, dacă motivele noastre sunt caracterizate de o relativitate fundamentală, atunci 
rezultă că orice convergenţă a credințelor noastre morale, şi prin urmare a dorințelor 
noastre, trebuie să fie în întregime contingentă şi nu ar putea nicicum să explice sau să 
sugereze faptul că dorinţele care ies la iveală au vreun statut rational privilegiat. 

Întrebarea mea este : „De ce să acceptăm aceasta ? ". De ce să nu ne gândim că, daca 
o astfel de convergenţă a ieşit la iveală în practica morală, atunci chiar ea ar sugera că 
aceste credinţe morale particulare şi dorinţele corespunzătoare se bucură într-adevăr de 
un statut raţional privilegiat? La urma urmei, în practica matematică o astfel de 
convergenţă se află în afara convingerii noastre potrivit căreia pretenţiile matematice se 
bucură de un statut raţional privilegiat. Şi atunci, de ce să nu ne gândim că o convergenţă 
asemănătoare în practica morală ar indica faptul că judecatile morale se bucură de acelaşi 
statut rational privilegiat? În acest punct, insistența imaginii standard asupra existenţei 
unei relativitáti fundamentale care caracterizează motivele noastre începe să semene prea 
mult cu o dogmă inconsistentă. 

Tipul de realism moral descris aici sprijină o concepţie despre faptele morale, care se 
îndepărtează de imaginea prezentată la început: faptele morale sunt fapte ciudate despre 
universul a cărui recunoaştere are in mod necesar o influenţă asupra dorințelor noastre. 
Realiştii au evitat, în schimb, faptele ciudate despre univers în favoarea unei concepţii 
mai „subiectiviste” despre faptele morale. Aceasta a dus la analiza realiştilor cu privire 
la ceea ce înseamnă să ai un motiv. (Pentru o discuţie completă despre teoriile subiectiviste, 
vezi capitolul 38, „Subiectivismul”.) Totuşi, ceea ce vor să spună realiştii este că o astfel 
de concepţie despre faptele morale ar putea să-i facă subiectivi numai în sensul inofensiv 
potrivit căruia acestea sunt fapte despre ce ne-am dori în anumite condiţii ideale de 
reflecţie, în care dorinţele reprezintă de bună seamă un fel de stare psihologică de care 
se bucură subiecţii. Dar faptele morale au un caracter obiectiv în măsura în care sunt 
fapte despre ceea ce noi, nu doar tu sau eu, ne-am dori în astfel de condiţii. Existenţa 
unei fapte morale - precum corectitudinea actului de a-i ajuta pe cei care au nevoie in 
anumite circumstanţe - cere ca în condiţii ideale de reflecţie, fiinţele rationale să se 
concentreze asupra unei dorinţe de a-i ajuta pe cei care au nevoie în astfel de circumstanţe. 

Bineînţeles că ambele părţi trebuie să fie de acord cu faptul că discuţia morală nu a 
generat încă acel fel de convergenţă a dorințelor noastre, care ar face să pară plauzibilă 
ideea unei fapte morale - o faptă legată de motivele pe care le-am determinat în 
întregime într-o situaţie anume. Dar discuţia morală nu a fost luată în considerare în 
vremurile în care am putut să ne lansăm într-o reflecţie liberă, nestanjeniti de o biologie 
falsă (tradiţia aristotelică) sau de o credinţă falsă în Dumnezeu (tradiţia iudeo-creştină). 
Rămâne de văzut dacă discuţia morală susţinută poate genera convergenta necesară a 
credințelor noastre morale si a dorințelor corespunzătoare, pentru a face ca ideea unei 
fapte morale să pară plauzibilă. Tipul de realism moral descris aici întreţine speranţa că 
acest lucru se va întâmpla. Numai timpul va decide. 

— 36 — 
Intuitionismul 


Jonathan Dancy 


Între anii 1860 şi 1920, termenul ,,intuitionism” era o altă denumire pentru pluralism, 
concepţia potrivit căreia există un număr mare de principii morale diferite între care nu 
poate fi instituită nici o ordine generală în funcţie de importanţa lor, în aşa fel încât 
aceasta să ajute la soluţionarea conflictelor dintre ele. Pluralismul de acest tip s-ar afla, 
in mod firesc, în contrast cu utilitarismul ; utilitariştii (de exemplu, J.S. Mill) încercau 
să susţină faptul că există doar un singur Principiu Suprem. Dar, în zilele noastre, un 
intuitionist este considerat a fi o persoană care are o anumită perspectivă asupra felului 
în care reuşim să ne dăm seama care acţiuni sunt corecte şi care sunt greşite. În acest 
sens, intuitionistii pretind că sesizăm principiile morale de bază prin intuiţie şi că putem 
da crezare unuia dintre ele fără a ne gândi că există mai multe principii de acest fel. 
Pentru a oferi un exemplu remarcabil, Henry Sidgwick era utilitarist, dar considera că 
principiile morale pe care le-a adoptat erau sesizate prin intuiţie. El susţinea că acestea 
erau evidente prin ele însele, înțelegând prin aceasta că cineva trebuia doar să le ia in 
considerare pentru a recunoaşte că erau adevărate. 

Lucrarea lui W.D. Ross şi H.A. Prichard din anii 1930 a unit cele două sensuri ale 
intuitionismului, deoarece cei doi erau pluralişti — sau intuitionisti, în vechea denumire — 
şi dedicati unui mod special de cunoaştere - adică intuitionist în sensul nou. (Prin 
aceasta, lucrarea a adoptat o poziţie similară cu cea a părintelui intuitionismului modern, 
Richard Price, care a scris cu 200 de ani mai devreme.) Ei susțineau că există foarte 
multe principii morale adevărate pe care le cunoaştem prin intuiţie (cu alte cuvinte, 
susțineau că acestea sunt evidente prin ele însele). Argumentele lui Ross în favoarea 
pluralismului său sunt discutate în capitolul 18, „Etica îndatoririlor prima facie", şi nu 
le voi repeta aici. Acum mă preocupă mai mult afirmaţia potrivit căreia principiile sunt 
cunoscute prin intuiţie. Aici trebuie distinse două sugestii : prima este aceea că principiile 
morale fac parte din categoria lucrurilor care pot fi adevărate şi cunoscute, iar a doua 
este aceea că ele sunt cunoscute într-un mod special şi nefamiliar, poate chiar prin 
intermediul unei facultăţi deosebite numite intuiţie morală. 

Aceste lucruri sunt discutabile. Multi gânditori (adesea denumiți noncognitivisti) 
susţin că atitudinile morale nu sunt adevărate sau false, din moment ce nimic nu le poate 
face corecte sau greşite. O atitudine morală este o expresie a poziţiei morale a individului 

şi, astfel, poate fi sau nu sinceră în ea însăşi şi consistentă sau inconsistenta cu altele 
asemănătoare, dar cu greu poate fi greşită sau corectă. Dacă atitudinile morale nu pot fi 
adevărate sau false, nu ar trebui să pretindem că vreuna dintre aceste atitudini implică 
cunoaşterea, deoarece se poate cunoaşte doar ceea ce este adevărat. Deci, potrivit acestei 
concepţii, principiile morale nu pot fi nici adevărate, nici cunoscute. Ross şi Prichard 
susţin totuşi că există fapte cu privire la ceea ce este corect sau greşit din punct de vedere 
moral şi că înţelegerea unora dintre aceste fapte are un caracter suficient de ferm pentru 
a merita denumirea de cunoaştere. Această a doua afirmaţie este şi mai discutabilă. Dacă 
aceste fapte morale există, cum ajungem noi să le cunoaştem? A sustine că ele sunt 
cunoscute prin intuiţie pare să sugereze că avem o facultate morală care scoate la iveală 
adevărul moral cam în acelaşi mod în care ochii ne dezvăluie adevăruri despre ceea ce 
ne înconjoară. Dacă am gândi aşa, ar exista o tendinţă de a-i acuza de orbire morală pe 
cei care, din punct de vedere moral, nu sunt de acord cu noi; facultatea lor morală nu 
funcţionează aşa cum trebuie, din moment ce părerile lor sunt diferite de ale noastre. Dar 
pentru că nu există nici o explicaţie pentru modul în care funcţionează această facultate, 
ideea este misterioasă: nu-i de mirare că a devenit un lucru comun printre filosofi să se 
plângă de faptul că a discuta despre intuiţia morală este doar o încercare de a conferi 
propriei opinii morale o autoritate pe care nu suntem dispuşi să o acordăm altora. 

Am să încep cu noţiunea unui simţ sau unei facultăţi morale, denumită intuiţie. 
Înainte de a-i critica pe intuitionisti trebuie să clarificăm părerile lor. În primul rând, ce 
anume susţinea Ross că putem cunoaşte prin intuiţie ? Aşa cum am explicat în eseul la 
care m-am referit mai sus, Ross susţinea teza potrivit căreia cunoaşterea morală apare 
prima dată atunci când observăm o trăsătură a situaţiei în care ne aflăm ce determină o 
diferenţă din punct de vedere moral cu privire la felul în care ar trebui să ne comportăm 
în cazul dat ; faptul că te-aş supăra este un motiv pentru mine de a nu spune ceea ce cred 
de fapt despre căsătoria ta. Această cunoaştere este o cunoaştere relevantă pentru situaţia 
dată. Dar ne dăm seama imediat că ceea ce contează aici trebuie să conteze în acelaşi fel 
în oricare altă situaţie în care apare; pornind de la ceea ce conţine cazul iniţial, 
descoperim un principiu moral prin inducție intuitivă. Ross susţinea că principiile pe 
care ajungem să le cunoaştem sunt pentru noi evidente prin ele însele, dar pentru el 
aceasta înseamnă doar că nu este nevoie de nimic mai mult decât de situaţia dată pentru 
a ne dezvălui adevărul lor în calitate de călăuze generale ale comportamentului nostru. 
Aceasta nu înseamnă că putem afla dacă un principiu este adevărat doar gândindu-ne la el. 

În ce fel presupune această expunere faptul că avem o facultate misterioasă a intuitiei 
morale? (Ross folosea foarte rar cuvântul „intuiţie”, aproape deloc.) Facultatea amintită 
poate fi plasată în două poziţii în această expunere. Cea de-a doua poate fi aflată în 
trecerea de la ceea ce considerăm relevant aici pentru acţiunea noastră la gândul că 
aceeaşi trăsătură este la fel de relevantă în oricare altă situaţie. Ross crede că această 
extindere este similară cu cea pe care o facem în momentul în care, luând în considerare 
un anumit argument, înţelegem că orice argument având aceeaşi formă este valid. 
(Observaţie : noţiunea de intuiţie apare la Ross datorită faptului cá acest fel de relaţie 
logică a fost numit „inducţie intuitivă”.) Multora li s-ar părea inofensiv acest tip de 
generalizare ; ar fi dificil să sugerăm că avem nevoie de o facultate specială pentru a-l 

realiza. Astfel, se presupune că intuiţia propriu-zisă trebuie să apară in stadiul incipient, 
în momentul în care remarcăm o trăsătură a situaţiei care să determine o diferenţă în 
privinţa a ceea ce ar trebui să facem. Ideea este că nu avem de ce să ne plângem în 
condiţiile în care noi decidem să-i permitem acelei trăsături să ne influenţeze. Problema 
apare doar atunci când spunem că există un aspect al situaţiei în cauză — importanţa 
trăsăturii - pe care îl discernem cumva, dar care nouă sau altei persoane s-ar putea să ne 
fi scăpat; e un lucru care nu trebuie neapărat decis, ci mai degrabă descoperit. Dar cu ce 
îl descoperim ? Cu ochii? Poate cineva să vadă (în sens literal) că ceva este important 
aici? 

Ar fi fost mai rău dacă Ross ar fi susţinut că discernem direct adevărul principiilor 
morale, pentru că atunci ar fi trebuit să indice acea facultate care ne permite să o facem. 
O facultate care vizează principiile adevărate şi le respinge în mod firesc pe cele false 
este într-adevăr foarte misterioasă (chiar dacă Sidgwick pare destul de mulţumit să 
presupună că avem una). Dar Ross nu afirmă acest lucru. Cunoaşterea pe care o avem 
despre principii nu este directă, ci indirectă ; ajungem la ea prin mijlocirea a ceva ce 
cunoaştem mai bine, şi anume natura cazului particular din faţa noastră. 

Am spus deja că intuitionistii susțineau două concepţii in general controversate. 
Prima este aceea că există adevăruri morale care pot fi cunoscute şi cea de-a doua 
reprezintă o explicaţie pentru modul în care ajungem să le cunoaştem (prin intuiţie ? ). 
Pentru a înţelege cum ajungem să le cunoaştem, probabil că ar fi mai bine să punem nişte 
întrebări despre aceste aşa-zise adevăruri. Se pare că Ross nu s-a îndoit niciodată de 
existenţa adevărurilor morale, adevăruri factuale etice pe care putem să le cunoaştem. 
Dar el ar fi putut să-şi susţină punctul de vedere astfel: Gândiţi-vă cum este să te 
hotărăşti asupra modului în care să procedezi într-o situaţie morală complicată. În primul 
rând, încerci să decizi care dintre trăsături contează în ceea ce priveşte modul în care ar 
trebui să te comporti. Este adevărat că numim acest lucru „a decide”, dar nu e diferit de 
a decide că probabil nu va ploua mâine ; în ambele cazuri considerăm că ceea ce facem 
este o încercare de a pune lucrurile în ordine. Nu presupunem că ceea ce contează 
depinde de noi - astfel că orice „decizie” sinceră este bună - mai mult decât presupunem 
că depinde de noi cum va fi vremea. Credem că e foarte posibil să nu sesizăm adevărul 
şi că, astfel, o trăsătură nu este importantă pentru cá noi o considerăm importantă - mai 
degrabă sperăm să o considerăm importantă pentru că este importantă. Importanţa ei se 
află acolo pentru ca noi să o recunoaştem, şi dacă nu o recunoaştem atunci există un 
adevăr pe care nu am reuşit să-l sesizăm. De aceea, întreaga problemă este delicată. Ross 
vrea să spună că acest simţ este justificat ; în general, el susţine că teoria sa este valabilă 
pentru gândurile morale obişnuite, şi ar pretinde că se aplică şi în acest caz. 

Dar ce fel de fapte sunt faptele morale ? Există vreun loc pentru astfel de fapte într-o 
lume care poate fi descrisă de ştiinţă ? Ar fi uşor de răspuns la această întrebare dacă am 
putea identifica faptele morale cu faptele naturale. Naturalismul este concepţia potrivit 
căreia faptele morale nu sunt altceva decât fapte naturale (vezi capitolul 37, ,, Naturalismul"). 
De exemplu, unii utilitarişti sunt naturalişti, susţinând că faptul că această acţiune 
generează mai puţină fericire decât o anumită alternativă valabilă este acelaşi lucru cu 
faptul că această acţiune este greşită. Dacă ar fi adevărat, nu ar mai fi o problemă aşa de 

mare în a găsi loc pentru fapte morale într-o lume a ştiinţei. Dar intuitionistii au respins 
naturalismul. Au procedat astfel din cauza pluralismului lor. Daca crezi ca exista 
numeroase tipuri diferite de lucruri care contează pentru cum ar trebui să te comporti şi 
cărora nu li se poate da o ordine sau formă clară, atunci te vei gândi că există prea multe 
căi diferite în care acţiunile pot fi bune sau rele. Corectitudinea unei acţiuni nu poate fi 
identificată cu nici una dintre aceste căi în defavoarea celorlalte, iar dacă le punem pe 
toate la un loc ne dăm seama că nu există o similitudine naturală între ele — singura 
trăsătură comună fiind cea morală, potrivit căreia fiecare este o cale prin care o acţiune 
ajunge să fie corectă. Baza naturală pentru faptele morale nu are o formă naturală şi prin 
urmare nu există nici o trăsătură naturală comună prin care să identificăm corectitudinea 
unei acţiuni. 

Cea mai bună abordare pentru un intuitionist este să încerce să arate că, deşi „faptele” 
morale nu trebuie identificate cu cele naturale, ele nu sunt atât de diferite de alte fapte 
pe cât s-ar putea presupune la început. Dacă admitem că lumea în care trăim este 
aproximativ cea cunoscută de fizică, unde pot fi găsite faptele morale în această lume ? 
Primul răspuns ar fi că lumea nu conţine fapte ; faptele sunt fapte despre lume, şi nu în 
ea. Al doilea ar fi că faptele morale sunt fapte despre acţiuni şi agenţi, lucruri care există 
în mod clar, chiar dacă fizica nu spune prea multe despre ele. Al treilea ar fi că există 
o relaţie comprehensibilă între faptele morale şi cele amorale ; nu e ca şi cum între cele 
două nu ar exista nici o legătură. Faptele morale există în virtutea celor amorale. 
„Existenţa în virtutea” a ceva nu este înţeleasă bine, dar este destul de obişnuită în alte 
domenii pentru a nu pune probleme deosebite în etică. De exemplu, faptul că o stâncă 
este periculoasă are legătură cu alte trăsături ale stâncii cum ar fi faptul că este abruptă 
şi se poate fárámita. Uneori exprimăm inocent această legătură cu ajutorul cuvântului 
„pentru că”. Atunci când spunem că aceasta este o casă pentru că are pereţi solizi, uşi, 
camere şi un acoperiş, spunem că acestea sunt elementele din care este făcută casa. În 
mod asemănător, atenţia, generozitatea etc. unei acţiuni sunt cele care o fac să fie bună ; 
ea este bună datorită generozitatii ei şi este generoasă pentru că a existat probabil un 
sacrificiu personal important. Aici avem de-a face cu o faptă morală care există în 
virtutea unor fapte amorale. Astfel, chiar dacă lumea poate fi descrisă de fizică, această 
ştiinţă nu o poate descrie în totalitate; mai rămân de menţionat alte fapte, inclusiv 
faptele morale, aflate într-o relaţie inteligibilă cu faptele fizice fundamentale din care 
rezultă. 

Trebuie totuşi să se răspundă la întrebarea : cum pot fi identificate aceste fapte ? Cred 
că o poziţie pe care a adoptat-o Ross, şi pe care au atacat-o pe bună dreptate criticii lui, 
face mai dificil răspunsul la această întrebare. El a acceptat părerea lui Hume potrivit 
căreia opiniile nu pot fi o sursă independentă a motivatiei. Hume a susţinut că motivele 
noastre (ratiunile pentru a acţiona) sunt opiniile şi dorinţele noastre. Opiniile sunt 
reprezentări inerte despre lume şi e de înţeles că ele nu pot fi cele care ne fac să 
actionám. Dorintele sunt cele care ne determină să actionám, ele fiind stări care ne împing 
înspre a face ceva. Simtim o dorinţă (de a mânca o portocală, să zicem) care este 
canalizată de convingerea că este una pe masă, pentru a ne face să ne mişcăm în acea 
direcţie. Pentru Ross, atitudinile noastre morale sunt opinii şi depind astfel de existenţa 

unei dorinţe corespunzătoare pentru a ne motiva să actionám. Deci, dacă opiniile noastre 
morale urmează să creeze o diferenţă în privinţa modului in care acţionăm, atunci 
trebuie să existe in noi şi ceva in forma unei dorinţe generale de a înfăptui binele - o 
dorinţă care ar fi putut să ne lipsească. Şi chiar dacă ne-ar fi lipsit, tot am fi putut fi în 
stare să spunem ce e bine şi ce e rău; însă nu am fi găsit nimic în diferenţa dintre bine 
şi rău care să modifice felul cum ne-am simţit noi îndemnați să actionám. Fiind pur 
factuală, morala este privată de orice relaţie intrinsecă cu comportamentul, într-un fel pe 
care criticii l-au ridiculizat cu uşurinţă. 

Criticii au avut dreptate să întrebe de ce ar trebui să ne pese de faptele morale dacă 
ele sunt aşa cum spun intuitionistii. Ideea că atitudinile morale sunt legate intrinsec de 
comportament este foarte plauzibilă; a adopta o atitudine înseamnă pur şi simplu a 
accepta un motiv pentru a acţiona - să fii motivat să sávársesti sau nu acţiuni de un anumit 
tip. Acea motivaţie poate fi, bineînţeles, depăşită de o motivaţie mai puternică de cealaltă 
parte sau chiar anulată de un acces de depresie severă. Dar, în afară de aceste accidente, 
nu poate fi corect să spui că cineva ar putea fi perfect conştient că ceea ce face nu este 
bine şi să nu se gândească deloc că acesta este un motiv pentru a nu mai face acel lucru. Am 
putea reda toate acestea spunând că există o legătură internă între atitudinile morale şi 
acţiune, împotriva opiniei lui Ross potrivit căreia legătura este externă ; din punctul de 
vedere al lui Ross, judecatile morale contează doar pentru cei care au o dorinţă independentă 
de a face ceea ce este bine, aşa cum judecatile despre horticultură sunt importante doar 
pentru cei cărora le pasă de acel lucru. Părerea criticilor a fost numită deci „internalism” ; 
un internalist susţine că a accepta că acţiunea cuiva este greşită e acelaşi lucru cu a fi 
motivat să nu o faci. Dimpotrivă, un externalist ar sustine cá judecátile morale au nevoie 
de ajutorul unei dorinţe independente dacă e să ne motiveze şi să conteze pentru cum 
actionam. 

Întrebând de ce ar trebui să ne pese de faptele morale despre care vorbesc intuitionistii, 
aceşti critici se plângeau de externalismul lui Ross. Şi cred că aveau dreptate. Este absurd 
să spui că am putea accepta o acţiune ca fiind scandalos de greşită şi totuşi să ne gândim 
că acest lucru nu ne dă prin el însuşi un motiv bun care să ne reţină de la a acţiona în acel 
fel. Fără doar şi poate, a accepta că acţiunea este greşită înseamnă tocmai să ai grijă ca 
ea să nu fie făcută. Dar, în acest caz, potrivit părerilor lui Hume despre motivaţie şi 
diferenţa dintre opinie şi dorinţă, o judecată morală trebuie să fie o formă de dorinţă 
(sau, şi mai general spus, o formă de ,,atitudine-pro”) mai degrabă decât o formă de opinie, 
cum credeau intuitionistii, pentru că dorinţele ne afectează într-o formă sau alta, pe când 
opiniile nu. Acest argument a făcut ca noncognitivismul să domine în perioada 1930-1970 
în sfera anglo-saxonă şi să eclipseze intuitionismul (vezi capitolul 38, „Subiectivismul”). 
Oare atitudinile morale se aseamănă mai mult cu opiniile sau cu dorinţele ? Aceasta era 
controversa dintre cognitivisti şi noncognitivişti ; intuitionistii apar drept cognitivisti in 
această abordare şi, prin urmare, drept externalişti (potrivit imaginii lui Hume). 

Convingerea că faptele morale sunt stări inerte ale lumii morale pe care cineva le 
poate observa într-un fel care nu are nici o legătură directă cu alegerea unei anumite 
acţiuni i-a pus şi mai mult în dificultate pe intuitionistii care trebuiau să răspundă la 
întrebarea : cum reuşeşte cineva să cunoască aceste fapte ciudate ? Nu era plauzibil să 

spui că le deducem din altceva ; opiniile noastre morale nu sunt produsul raţiunii. Atunci 
înseamnă că trebuie să fie produsele simţurilor şi, din moment ce nu pot fi produsele 
celor cinci simţuri obişnuite, înseamnă că sunt produse de un simţ suplimentar, cel 
moral. Din această cauză intuitionismul este uneori denumit teoria simțului moral. 
Absența unei explicaţii despre cum funcţionează acest simt suplimentar neobservat a dus 
la bine-cunoscuta acuzaţie a lui G.J. Warnock potrivit căreia intuitionistii oferă aici nici 
mai mult, nici mai puţin decât o mărturisire a unei uimiri care capătă forma unui 
răspuns. 

Totuşi, mi se pare că problema este legată mai mult de externalismul lui Ross decât 
de afirmaţia lui că există fapte morale (pe care o putem numi realismul său; vezi 
capitolul 35, „Realismul”). Ar fi fost mai bine ca Ross să nu fi acceptat explicaţia lui 
Hume asupra motivatiei şi cea pe care o dă rolurilor diferite ale opiniei şi dorinţei. Mai 
recent, scriitori aparţinând tradiţiei intuitioniste, cum ar fi Thomas Nagel şi John 
McDowell, l-au contrazis în acest punct pe Hume, susţinând că nu este nevoie de o 
dorinţă pentru a determina o acţiune ; uneori e suficientă doar opinia pentru a acţiona. 
Ei sunt de acord că lucrurile stau de obicei aşa cum spune Hume. Vreau o portocală 
(dorinţă), iar opiniile mele, care sunt inerte prin natura lor, canalizează dorinţa în aşa fel 
încât să mă ducă mai degrabă într-o direcţie (spre masă) decât într-o alta. Dar lucrurile 
nu se întâmplă mereu aşa. Când stau pe un refugiu pentru pietoni şi mă asigur pentru a 
putea trece cu bine strada, nu fac aceasta pentru că îmi doresc o viaţă lungă şi sănătoasă. 
Nu resimt o dorinţă ; pur şi simplu mă asigur înainte de a trece strada. De ce să insistăm 
că trebuie să fi existat o dorinţă undeva ? Ceea ce se întâmplă aici este că eu consider un 
fapt (se apropie un autobuz) drept motiv ca să nu traversez încă strada. Asta se cheamă 
a fi prudent; oamenii prudenti sunt oameni ale căror opinii despre siguranţă şi pericol 
sunt suficiente pentru a-i motiva. La fel se întâmplă şi în etică. Opiniile cuiva despre bine 
şi rău pot fi suficiente pentru a-l determina să se oprească din ceea ce face sau să-şi 
schimbe intenţiile, fără a avea nevoie de ajutorul unei dorinţe independente. Aceste 
opinii morale (pe post de motive pentru noi) pot să ne motiveze în felul lor. 

Această perspectivă este una internalistă şi din această cauză este în general preferată 
externalismului lui Ross. Externalismul nu a fost niciodată plauzibil şi, întrucât a apărut 
ca un rezultat direct al aplicării părerilor lui Hume despre motivaţie la părerile lui Ross 
despre etică, ameliorarea viziunii lui Ross presupune renunţarea la explicaţiile lui Hume 
despre opinie şi dorinţă. Mi se pare că acest demers oferă şi un răspuns mai uşor la 
întrebarea cum ajungem să recunoaştem faptele morale. Când, în acord cu Hume, am 
considerat inerte aceste fapte, nu aveam decât două explicaţii posibile despre cum 
ajungem să le cunoaştem - prin simţuri sau prin rațiune. Dar acum le luăm altfel in 
considerare, şi anume ca motive pentru a acţiona. Pe această bază am putea pretinde că 
descoperirea lor este o problemă de judecată practică, şi nu de deducție sau de percepţie, 
şi astfel am putea încerca să evităm sugestia că am inventat o facultate specială, aceea a 
simțului moral. La urma urmei, vom pretinde că explicaţia în cazul moral nu diferă în 
mod semnificativ faţă de explicaţia în cazul prudentei şi, cu siguranţă, e vorba despre 

judecată, şi nu despre percepţie când considerăm faptul că se apropie un autobuz drept 
un motiv pentru a nu trece încă strada. 

În orice caz, toate acestea sunt extrem de controversate în stadiul actual al filosofiei 
(pentru o perspectivă diferită, vezi capitolul 35, „Realismul”). Ceea ce am încercat să 
fac până aici este să prezint obiecțiile cele mai eficiente care au fost aduse intuitionismului 
lui Ross şi Prichard şi apoi să vedem cum ar putea proceda cineva pentru a scăpa de ele, 
privind la ceea ce s-a întâmplat între timp în filosofia morală. Cel mai discutabil punct 
este ideea potrivit căreia e posibil ca Hume să se fi înşelat în privinţa motivatiei, încât 
doar un grup de opinii poate fi de ajuns pentru a determina o acţiune. Întrucât tradiţia 
noncognitivistá a ajuns în acest punct datorită perspectivei lui Hume, nu ne putem 
aştepta să existe un consens larg asupra problemei. 

Următoarea discuţie se referă la aplicarea crucială a perspectivei lui Hume. Nici un 
grup de opinii nu este suficient pentru a ne motiva el singur (a determina o acţiune). Dar 
dacă adăugăm grupului de opinii o atitudine morală, avem un alt grup care ne poate 
motiva. Astfel, atitudinea morală trebuie să fie sau cel puţin să conţină în esenţă o 
dorinţă - probabil, dorinţa general altruistá pentru bunăstarea celorlalţi (pe care Hume 
o numeşte „simpatie naturală”). Rezultă astfel că nu pot exista fapte morale. Opiniile 
vizează fapte, dar dorinţele nu. Dacă judecátile morale ar exprima opinii, am putea 
presupune că trebuie să existe unele fapte morale pe care să le vizeze aceste opinii. Dar 
întrucât ele exprimă dorinţe, nu este deloc nevoie de fapte morale. Aceasta este o 
cum ar fi ideea că s-ar putea să existe experţi morali acreditaţi care ar fi cumva în poziţia 
de a dicta celorlalţi care dintre acţiuni sunt acceptabile din punct de vedere moral şi care nu. 

Intuiţioniştii care vor să evite acest argument ar face bine să înceapă negând prima 
premisă. 

Dar chiar dacă tot ceea ce am spus până acum este acceptat mai rămân totuşi nişte 
întrebări dificile legate de aceste fapte morale. Întrebarea dacă aceste fapte sunt sau nu 
obiective este dificilă. Cum pot să existe fapte despre lume care pot să conteze pentru 
felul în care ar trebui să acţionăm ? McDowell pune această întrebare dorind să afle cum 
poate un fapt obiectiv să fie legat intrinsec de voinţă. Motivul pentru care merită să 
punem această întrebare este acela că există o concepţie foarte atractivă, care derivă din 
fizică, despre ce înseamnă a fi obiectiv în cazul unui fapt. În această concepţie, un fapt 
obiectiv este pur şi simplu un fapt ştiinţific. Dar faptele ştiinţifice privesc o lume care 
există independent de noi. Astfel, faptele obiective sunt fapte care rămân independente 
de mintea umană. Si-atunci cum pot exista fapte care sunt în acelaşi timp obiective şi 
legate intrinsec de voinţa umană ? 

Există două încercări curente în tradiţia postintuitionistá de a răspunde la această 
întrebare dificilă. Prima este cea a lui Nagel, care acceptă rolul ştiinţei naturale în 
determinarea concepţiei noastre despre obiectivitate. A doua, cea a lui McDowell, este 
mai sceptică. Dar ambele se folosesc de opinia potrivit căreia într-un sens sau altul există 
valori care sunt acolo pentru ca noi să le recunoaştem sau nu. McDowell arată că lumea 
nu este inertă din punct de vedere motivational. O modalitate de a exprima această 
concepţie ar fi să pretindem că opiniile singure pot fi suficiente pentru a motiva şi că ele 

nu sunt inerte aşa cum susţinea Hume. O alta ar fi să spunem că lumea este mai bogată 
decât îşi imaginează ştiinţa. Lumea fizică este inertă din punct de vedere motivational, 
dar pentru noi lumea nu este cea fizică şi lumea noastră nu este atât de limitată. 

Pentru Nagel, obiectivitatea este o chestiune de gradualitate. Un punct de vedere este 
mai obiectiv dacă este mai puţin influenţat de perspectivele particulare ale celor care văd 
lumea din acel punct de vedere. Pentru a face metafora noastră literală, culoarea pe care 
o vedem în lume nu ar apărea din cel mai obiectiv punct de vedere, cel fără nici o 
particularitate. Din acel punct de vedere, lumea este lumea fizicii şi îi lipseşte acea 
culoare pe care o ştim noi. Totuşi, multe din felurile în care ne apare lumea din punctul 
nostru de vedere subiectiv ar persista o vreme pe măsură ce ne îndreptăm spre o mai 
mare obiectivitate, renunțând gradual la acele trăsături a căror prezenţă se datorează 
particularitatilor punctului nostru de vedere. De exemplu, teama de înălţime de care 
sufăr face să mi se pară înspăimântătoare înălțimile, dar ştiu foarte bine că dintr-un punct 
de vedere putin mai obiectiv decât al meu înălțimile care má înspăimântă pe mine nu ar 
părea deloc înspăimântătoare. Dar ideea despre ce este real aici este o chestiune de 
gradualitate şi putem să mergem mai departe în căutarea realităţii adevărate (extreme) 
spunând că într-adevăr nimic nu este înspăimântător. Nu există nimic în afara noastră care 
să ne înspăimânte, există doar oameni înspăimântați. Dar această recunoaştere nu ne 
împiedică să fim de acord că unele lucruri sunt într-adevăr înspăimântătoare (de exemplu, 
King Kong sau războiul nuclear) şi că altele (cum ar fi păianjenii) nu sunt. Pentru Nagel, 
valorile morale sunt destul de reale în acest sens. Ele nu ar fi vizibile din punctul de 
vedere cel mai obiectiv, dar ele sunt mai mult decât simplă aparenţă. Ele sunt obiective, 
dar alte lucruri sunt şi mai obiective. 

Modalitatea în care McDowell pretinde că valorile morale sunt obiective este aceea de 
a distinge între două concepţii ale obiectivitatii (Nagel susţine că există doar una, dar 
intervine o chestiune de gradualitate). Prima concepţie consideră obiectiv acel ceva care 
există independent de conştientizarea lui de către om sau de răspunsul acestuia şi în acest 
sens faptele fizice sunt obiective, iar faptele morale nu. A doua concepţie consideră 
obiectiv acel ceva care există independent de orice răspuns uman particular. Aceasta este 
o concepţie mai extinsă asupra obiectivitatii. În acest sens, culorile sunt obiective, 
întrucât pentru ca un măr să fie roşu nu este nevoie să se uite efectiv cineva la el. 
Culoarea roşie a unui măr poate persista nevăzută ; într-un fel, ea este acolo aşteptând 
ca noi să o observăm. În acest sens mai slab, culoarea este obiectivă. Nu este însă 
obiectivă în sensul mai tare, întrucât culoarea este ceva care are de-a face în mod esenţial 
cu aparența, iar aparenţa este aparenţă pentru noi ; astfel, culoarea nu poate exista dacă 
omul nu o remarcă sau nu răspunde la stimulul respectiv. McDowell susţine că valorile 
au cea de-a doua formă, mai slabă, de obiectivitate şi se foloseşte de aceasta pentru a 
arăta că pot exista fapte obiective despre ceea ce este bine sau rău. Dacă lumea ar conţine 
valoarea într-un sens la fel de tare ca acela în care conţine culoare, el ar fi mulţumit. 

Am revenit la discuţia despre faptele morale, dar intentionam mai degrabă să sugerez 
că cel mai bine este să nu considerăm aceste fapte ca fapte percepute, ci ca motive 
recunoscute in exersarea judecății morale practice. Intuitionistii susţin că aceste motive 
există pentru ca noi să le recunoaştem - adică sunt acolo pentru a fi recunoscute. Există 
adevăruri, adevăruri factuale de care ţin aceste motive ; şi e posibil să nu recunoaştem aceste 

adevăruri dacă nu suntem atenţi. Mai mult decât atât, putem spune despre o persoană 
care înţelege foarte bine motivele că ştie ce se cuvine să facă. Astfel, odată cu disponibilitatea 
adevărului moral apare şi posibilitatea cunoaşterii morale. 

Închei prin a menţiona două critici importante la adresa intuitionismului. Prima este 
nemulţumirea lui Mackie potrivit căreia intuitionismul implică invenţia gratuită a unor 
proprietăţi particulare (justete, falsitate) care nu prea au legătură cu altele şi au ciudata 
capacitate de a ne atrage atunci când le recunoaştem, ca şi cum ar împărtăşi o formă 
bizară de magnetism (1977, capitolul 1). Cred că această critică nu e bine plasată. 
Teoriile postintuitioniste ale lui Nagel şi McDowell nu vorbesc prea mult despre justete 
si falsitate, ci se concentrează asupra ideii că durerea pe care aş pricinui-o cuiva făcând 
ceea ce intentionez este un motiv pentru mine de a nu acţiona în acel fel, şi este un motiv 
indiferent dacă îl recunosc sau nu ca atare. Nu există aici proprietăţi particulare, ci doar 
sugestia relativ obişnuită că durerea altora este relevantă pentru alegerea morală a cuiva. 

O critică diferită este cea asupra căreia insistă Simon Blackburn, care întreabă din 
nou cum ar trebui să recunoaştem existenţa acestor motive. Dacă se sugerează că ele sunt 
în vreun fel similare culorilor, probabil că le-am remarca în acelaşi fel în care remarcăm 
culorile. Dar descoperim ce culoare au lucrurile intrând în relaţii cauzale cu ele. Există 
o poveste cauzală complexă despre cum ne pot impresiona culorile obiectelor. Dar nu 
există o astfel de poveste despre cum ne pot influenţa valorile sau motivele. Acest lucru 
se întâmplă pentru că ele nu sunt deloc capabile să intre în relaţii cauzale ; prin urmare, 
faptul că noi le remarcăm nu poate fi interpretat ca un fel de răspuns la ceea ce există 
independent. În schimb, ar trebui să acceptăm că proiectăm proprietăţi morale într-o 
lume care nu are în ea însăşi astfel de proprietăţi. (Această perspectivă a ajuns să fie 
cunoscută sub numele de proiectivism.) 

Există două modalităţi de a răspunde acestui atac. Prima este să susţinem, împreună cu 
McDowell, că valorile intră în relaţii cauzale, chiar dacă nu se poate spune că ele 
acţionează aici în calitatea lor de valori. McDowell compară aceasta cu exemplul legat de 
percepţia culorilor. Există aici o explicaţie cauzală, dar culorile obiectelor pe care le 
vedem nu au nici o greutate în ce o priveşte; în schimb, explicaţia trece direct de la 
natura suprafeţelor la faptul că noi le percepem ca având o culoare sau alta. Totusi, in 
acest caz nu suntem tentaţi să negăm că aceste culori sunt reale (în sensul mai slab al lui 
McDowell), iar McDowell ar spune acelaşi lucru despre valori. 

Cealaltă posibilitate este să comparăm intuitionismul în etică cu intuitionismul în 
matematică. În matematică, intuitionistii susţin că numerele sunt obiecte abstracte a 
căror existenţă şi natură le putem sesiza nu intrând în relaţii cauzale naturale cu ele (ceea 
ce este imposibil), ci prin rațiune. Ideea este aici cá putem fi determinati să recunoaştem 
proprietăţile obiectelor reale şi independente pe căi ce nu sunt cauzale. 

Aceste chestiuni sunt încă dezbătute aprins şi cred că ar fi cinstit să spunem că 
formele noi şi interesante ale intuitionismului care se conturează în momentul de fata 
încă nu au eliminat complet problemele care le-au urmărit pe predecesoarele lor. 

a ARE 
Naturalismul 


Charles R. Pigden 


i. Ce este naturalismul ? 


În FILOSOFIE, nu numai doctrinele, dar şi definitiile doctrinelor sunt subiect de dispută. 
Este şi cazul naturalismului etic. Definiţia mea este, prin urmare, una personală, dar sper 
că şi idiosincratică. Prin naturalism înţeleg mai mult sau mai puţin acelaşi lucru cu alţi 
filosofi - deşi această variaţie diferă de la caz la caz. 

Deci, naturalismul este o doctrină cognitivistă (sau familie de doctrine). Ea afirmă că 
judecatile morale sunt construcţii care pot fi adevărate sau false. Judecatile morale 
pretind că prezintă lucrurile aşa cum sunt. Naturalismul se opune astfel noncogni- 
tivismului, emotivismului şi prescriptivismului care ethichetează judecatile morale ca 
exclamatii, „stimuli” psihologici sau cvasicomenzi. Într-un sens mai modest, naturalismul 
este şi o doctrină realistă, considerând unele judecăţi morale ca fiind adevărate. (Explicații 
mai detaliate despre aceste curente pot fi găsite în capitolul 35, „Realismul”, în capitolul 
38, „Subiectivismul” şi în capitolul 40, „Prescriptivismul universal”.) Prin urmare, 
naturalismul se opune teoriei erorii a lui J.L. Mackie care este de acord cu faptul că 
judecatile morale propun afirmaţii care sunt fie adevărate fie false, dar neagă faptul că 
vreuna dintre ele este adevărată. Pentru un naturalist morala nu este o ficţiune, o eroare 
sau un mit, ci un set de cunoştinţe sau cel puţin de informaţii. În sfârşit, naturalismul 
este (într-un sens vag) o doctrină reductionistá. Deşi există adevăruri morale (de exemplu, 
afirmaţiile adevărate), nu există fapte morale sau proprietăţi particulare (stare de lucruri 
morală distinctă) dincolo de faptele şi proprietăţile care pot fi expuse folosind termeni 
amorali. Apare aici o contradicţie fata de filosofii ,intuitionisti" precum G.E. Moore 
(1874-1958): „Dacă sunt întrebat: «Ce este binele ? », răspund că binele este bine şi cu 
asta basta. Sau dacă sunt întrebat: «Cum trebuie definit binele ?», răspund că el nu poate 
fi definit şi că asta e tot ceea ce am de spus în această privinţă” (1903, p. 6). Moore nu 
vrea să spună că nu poate să identifice care lucruri sunt bune. (De exemplu, crede că 
prietenia şi contemplarea frumuseţii sunt bune.) El insistă de fapt asupra unei chestiuni 
metafizice sau ontologice : caracterul bun al lucrurilor bune constă în faptul că ele au 
proprietatea de a fi bune, o trăsătură de bază a realităţii care nu mai poate fi analizată sau 
explicată (vezi capitolul 36, „Intuiţionismul”). Naturaliştii nu sunt de acord. Pentru ei, 
caracterul bun mai poate fi analizat sau explicat, redus la altceva sau identificat cu o altă 

proprietate. Într-adevăr, naturaliştii cred că acest caracter nu există, aşa cum îl concepe 
Moore, ca o proprietate unică şi sui-generis. (Acelaşi lucru este valabil şi pentru caracterul 
rău, drept sau inacceptabil al lucrurilor.) 

Dar consensul se opreşte aici. Naturaliştii au păreri diferite în privinţa reducerii la 
altceva a binelui, răului etc. Există naturalişti hedonisti care reduc faptele despre 
caracterul bun la fapte despre plăcere şi durere. (Caracterul bun al prieteniei constă în 
faptul că ea conduce la plăcere.) Există şi naturalişti aristotelieni care preferă faptele 
legate de natura umană şi de progresul uman. (Prietenia este bună deoarece este în 
consonantá cu nevoile umane sau cu natura umană.) Există până si naturalişti teologi care 
cred că acest caracter bun al prieteniei derivă din faptul că ea este sfinţită de Dumnezeu. 
Pe scurt, naturaliştii recurg la tot felul de fapte - sociale, psihologice, ştiinţifice, chiar si 
metafizice şi teologice — presupuse, atât timp cât nu revin la ideea faptelor sau proprietăţilor 
morale ireductibile. Întrucât unele dintre aceste fapte sunt metafizice sau supranaturale, 
mai degrabă decât naturale în sensul obişnuit al cuvântului (fapte despre lumea naturală), 
ne putem întreba cum este posibil ca un asemenea grup de teorii morale disparate să 
poarte aceeaşi etichetă. Răspunsul vine din istorie. Potrivit lui G.E. Moore, toate aceste 
teorii sunt victimei ale erorii naturaliste (despre care vom discuta mai târziu). El a denumit 
naturalistă această (presupusă) eroare pentru că era mai des întâlnită la filosofii care 
cochetau foarte putin cu naturalismul - aceia care doreau să fundamenteze morala pe 
tipurile de fapte care puteau fi aprobate de ştiinţă. Însă aceştia erau doar o subgrupă a 
celor care — potrivit lui Moore - comit această eroare. Oricum, eticheta a dăinuit. 

Care este forța motrice a naturalismului - ce anume îl face atractiv ca opţiune teoretică ? 
Aceasta este o întrebare destul de dificilă, pentru că naturalismul nu este atât o doctrină, 
cât o familie de doctrine reunite de câteva teze comune. Iată un răspuns simplificat : 
Naturaliştii combină credinţa în posibilitatea adevărului moral (convingerea că unele 
lucruri sunt într-adevăr bune şi altele sunt rele), cu respingerea caracterelor nenaturale 
de bine, rău etc. prezentate de către Moore. Uneori, această respingere se datorează 
perspectivei ştiinţifice şi convingerii că nu există nimic dincolo de ceea ce ştiinţa ne 
permite să presupunem. Dar ea se poate datora convingerilor religioase, de exemplu, 
credinţa că valoarea este dată de Dumnezeu şi nu poate fi separată de voinţa lui. Orice 
cale am alege, proprietăţile morale particulare ale lui Moore nu sunt bine primite şi trebuie 
căutată o reductie care să se întemeieze pe adevărurile morale mai degrabă decât pe metafizică. 


1. Judecatile morale sunt Noncognitivismul in variatele 
afirmaţii. (Ele sunt — lui forme (emotivismul si 
adevărate sau false.) prescriptivismul) este fals. 

Naturalismul 2. Unele judecăţi morale Nihilismul (sau teoria „erorii”) 
sustine cá sunt adevárate. (Morala — este fals. 


nu este o ficţiune.) 


Nu există fapte sau pro- 
prietati morale ireductibile. 


Intuitionismul (doctrina lui Moore) 
este fals. 


Figura 1 


NATURALISMUL 453 
ii. Nici un trebuie nu deriva din este sau autonomia eticii 


Dacă morala poate fi redusă la adevăruri de un alt fel, atunci etica nu este ,,autonoma”. 
Adevărul în morală este determinat de deliberările dintr-un alt tărâm. Totuşi, atunci când 
naturaliştii şi antinaturaliştii se află în dispută cu privire la autonomia eticii, nu au în 
minte neapărat acest lucru. Prin „autonomia eticii” ei înţeleg o teză asemănătoare cu 
aceea că „trebuie” nu poate deriva din „este” sau, mai general, că nici o concluzie 
morală nu poate deriva din premise amorale, după cum valorile nu pot deriva din fapte. 
Această idee este confundată adesea cu aceea potrivit căreia cuvintele morale nu au 
acelaşi înțeles precum cuvintele amorale ; că le lipsesc sinonimele „naturaliste”. Astfel, 
problema este mai degrabă legată de deducție decât de reductie, despre ce poate fi 
extrasă o concluzie şi din ce anume. Oricum, se presupune adesea că dacă judecátile 
morale pot deriva din afirmaţii amorale, naturalismul este adevărat. Dacă nu, atunci 
naturalismul este fals. Această ultimă presupunere este o greşeală şi sper că voi reuşi să 
demonstrez acest lucru. 

Antinaturaliştii au ca text de bază un pasaj faimos din operele lui Hume (1711-1776). 
Acesta se plânge că moraliştii „continuă de ceva vreme pe calea obişnuită a rationamentului” 
căutând „dovezi” ale „existenţei lui Dumnezeu” sau făcând „observaţii asupra acţiunilor 
oamenilor”, „când, dintr-o dată, sunt surprins să aflu că în locul asocierilor familiare 
dintre este si nu este, întâlnesc numai propoziţii care contin un trebuie sau un nu 
trebuie... ca şi cum aceste formulări exprimă o relaţie sau o afirmaţie nouă care trebuie 
observată sau explicată ; trebuie, de asemenea, oferită o explicaţie pentru ceea ce pare cu 
totul de neconceput, adică deducerea acestei noi relaţii din altele total diferite de ea” 
(1738, cartea a treia, partea întâi). 

Acest pasaj este adesea redus la sloganul „nici un trebuie, nu derivă din, este” şi e 
venerat ca „Legea lui Hume”. Se consideră cá face minuni - indică distincţia fundamentală 
dintre fapte şi valori, demonstrează noncognitivismul şi (mai ales) respinge naturalismul. 
(Ultima presupunere este una ciudată, deoarece Hume era naturalist.) De fapt, această 
lege nu face nimic din cele de mai sus, deoarece Hume insistă asupra unei chestiuni 
logice simple. O concluzie care contine un frebuie să nu poate (logic) să derive din 
premise care nu contin un alt trebuie să. (La fel se întâmplă şi în cazul celorlalte cuvinte 
morale.) Logica este conservatoare ; concluziile unei inferente valide trebuie să fie 
conţinute invariabil de premise. Nu poţi să obţii ceea ce nu ai introdus în premise. Prin 
urmare, dacă trebuie să apare în concluzia unui argument, dar nu şi în premise, inferenta 
nu este validă. 

Unii antinaturalişti (mai ales R.M. Hare) au considerat această diferenţă este/trebuie 
e un dat şi au încercat să îl explice cu ajutorul noncognitivismului. Motivul pentru care 
nu poti deduce un trebuie să dintr-un este sau, altfel spus, o concluzie morală din 
premise amorale, este acela că judecatile morale sunt extrem de diferite de afirmaţiile 
factuale. Ele nu descriu cum este lumea, dar prescriu cum ar trebui să fie ea — pe scurt, 
ele sunt asemănătoare cu ordinele. Dar nu este necesar să recurgem la noncognitivism 
pentru a explica această eroare logică, deoarece există una asemănătoare între concluziile 
despre arici şi premisele în care ei nu sunt pomeniti. Nu poti obţine concluzii despre arici 

din nişte premise în care ei nu apar (cel putin, nu prin logică). Totuşi nimeni nu propune 
o distincţie fapte/arici şi nici nu susţine că afirmaţiile factuale despre arici nu sunt chiar 
afirmaţii factuale, ci o subcategorie ciudată de porunci. În ambele cazuri, logica este cea 
care creează prăpastia şi nu vreo diferenţă semantică misterioasă. Nu mai există astfel nici 
un motiv pentru a preschimba judecatile morale in cvasiporunci. Etica poate fi autonomă 
din punct de vedere logic, dar această trăsătură este comună oricărui alt tip de discuţie. 

Dar şi această teză nevinovată a fost pusă în discuţie. A.N. Prior (1914-1969) a 
propus câteva deductii logice valide in care trebuie să apare în concluzie, dar nu şi în 
premise. lată una dintre acestea : 


1) A bea ceai este un lucru obişnuit în Anglia. 
Prin urmare : 


2) Fie a bea ceai este un lucru obişnuit in Anglia, fie toți neozeelandezii trebuie să fie 
împuşcaţi. (Prior, 1976) 


Există ceva dubios în legătură cu această inferentá. Nu poti să nu te gândeşti cá 
această concluzie nu prea are de-a face cu trebuie să. La urma urmei, şi următoarea 
propoziţie este tot o consecinţă a lui 1): 


2’) Fie a bea ceai este un lucru obişnuit in Anglia, fie fofi neozeelandezii sunt arici. 


Se pare că avem de-a face aici cu concluzii despre arici obţinute dintr-o premisă în 
care nu apare nici un arici. Acest exemplu dovedeşte că exemplele opuse ale lui Prior nu 
ameninţă doar autonomia eticii (nici un frebuie să nu deriva din este), ci şi logica însăşi, 
adică ideea că în logică nu poti obţine o concluzie despre ceva care nu există in premise. 
Dar este, de asemenea, vizibil că ultimele propoziţii, cele cu litere cursive (2 şi 2") sunt 
într-un fel lipsite de sens. Pe baza premiselor, ele pot fi completate oricum, fără a face 
concluziile neadevărate sau a afecta validitatea concluziei. 

Ne aflăm acum în poziţia de a reafirma principiile logice şi autonomia eticii. Să 
definim pentru început lipsa de sens a unei inferente relative. O expresie este lipsită de 
sens în concluzia unei inferente valide dacă ea poate fi schimbată (în mod uniform) cu 
oricare altă expresie de acelaşi tip gramatical fără a afecta validitatea inferentei. Ultimele 
propoziţii cu litere cursive - 2 şi 2’ - sunt lipsite de sens, pentru că într-o deducție din 
1), fiecare poate fi schimbată cu cealaltă. Principiul logic susţine că nici o expresie 
(ilogică) nu poate avea sens în concluzia unei inferente valide, dacă ea nu apare în 
premise. Această afirmaţie poate fi verificată. Autonomia eticii este pur şi simplu 
încarnarea morală a acestei afirmaţii — nici un trebuie să relevant nu poate deriva din este 
(vezi Pigden, 1989). 

Cum este afectat naturalismul de aceste provocări? Nu prea grav. Am văzut deja cá 
autonomia logică nu oferă nici un sprijin pentru noncognitivism, dar nici nu pune în 
pericol naturalismul (în ciuda unei concepţii filosofice larg răspândite). După cum am 
văzut, concluziile despre arici nu pot deriva din premise fără arici, fără a fi lipsite de 
sens. Dar aceasta nu necesită existenţa unui tărâm al faptelor ireductibile despre arici. 

(Aricii sunt creaturi compozite a căror funcţionare biologică poate fi explicată prin 
organele care îi compun.) Si-atunci de ce ar trebui să presupunem existenţa unui tărâm 
al faptelor morale ireductibile pentru a explica de ce trebuie să nu poate deriva din este? 

Greseala se datorează unei confuzii, deoarece există trei forme ale autonomiei eticii : 
logică, semantică şi ontologică. Acestea sunt confundate adesea, dar numai cea din 
urmă este incompatibilă cu naturalismul. De autonomia logică ne-am ocupat deja. 
Autonomia semantică (deoarece are legătură cu înțelesurile) este teza potrivit căreia 
cuvintele morale nu au acelaşi înțeles ca oricare altele şi, mai mult, ele nu pot fi 
parafrazate într-o expresie naturalistă (sau imorală). Autonomia ontologică este teza 
potrivit căreia pentru ca judecatile morale să fie adevărate ele trebuie să răspundă unui 
tărâm al faptelor morale şi proprietăţilor sui-generis. (Am denumit-o autonomie ontologică 
pentru că are legătură cu tipurile de lucruri care trebuie să existe.) Autonomia ontologică 
este deci opusul naturalismului care insistă asupra faptului că nu e nevoie de ceva atât de 
ciudat precum proprietăţile propuse de Moore pentru a susţine adevărurile moralei. 

Autonomia logică este corectă, dar ea nu reprezintă o ameninţare la adresa naturalismului 
dacă nu necesită autonomie ontologică. Exemplul paralel cu aricii dovedeşte că nu e 
nevoie de această autonomie. Autonomia logică necesită autonomie semantică ? Din nou, 
nu. Doar logica singură nu ne permite să tragem concluzii despre arici din premise care 
se ocupă de Erinaceus europeus. Discuţia despre arici este autonomă logic. Dar aceasta 
nu spune nimic despre faptul că arici şi Erinaceus europeus sunt termeni sinonimi (aşa 
cum şi sunt de altfel). La fel se întâmplă şi în morală. Concluziile despre bine nu pot fi 
derivate logic din premise despre plăcere. Dar aceasta nu înseamnă că „bine” şi „plăcut” 
sunt sinonime (pentru că, de fapt, nu sunt). 

„Aţi putea spune că acest lucru nu poate fi adevărat. La urma urmei, dacă «bine» ar 
însemna «plăcut» am putea deriva logic concluzii despre bine din premise despre plăcere, 
atât timp cât acestea includ definițiile corespunzătoare. Până la urmă, etica nu ar fi 
autonomă logic. Deci, dacă ea este autonomă logic, rezultă de aici că binele nu poate fi 
definit, ceea ce duce la autonomie semantică” (vezi Prior, 1949, p. 24). Aceasta este o 
greşeală, deoarece chiar dacă este verbală şi astfel, într-un sens, nesubstantialá, o 
definiţie este totuşi o premisă suplimentară. Deci, dacă „bine” apare într-o concluzie ca 
rezultat al unei definiţii, aceasta nu încalcă în nici un fel autonomia logică, pentru că 
trebuia să apară în cel puţin o premisă pentru a ajunge acolo. Acelaşi lucru e valabil şi 
pentru „arici”. Dacă concluziile despre arici sunt derivate din premise despre Erinaceus 
europeus cu ajutorul unei definiţii (una adevărată în acest caz), ele nu încalcă în nici un 
fel autonomia logică a discuţiilor despre arici, deoarece trebuia să apară în cel puţin o 
premisă pentru a ajunge acolo. Adevărul sau falsitatea definiţiei nu afectează logica 
problemei. În autonomia logică este vorba despre validitate, în timp ce în autonomia 
semantică este vorba de înțelesuri. Vorbim despre o doctrină care are legătură cu 
definițiile, iar logica nu are competenţa de a decide asupra adevărului sau falsitatii 
definiţiilor (vezi Pigden, 1989). 

Dar atunci este adevărată autonomia semantică ? Şi dacă este, determină ea autonomia 
ontologică şi deci falsitatea naturalismului ? Aceasta ne duce înapoi la eroarea naturalistă. 

iii. Eroarea naturalista 


În celebra sa operă, Principia Ethica, G.E. Moore susţinea că cei mai multi moralişti au 
fost naturalişti si cá toti naturaliştii sunt victima unei erori comune. Ei au confundat 
caracterul bun cu lucrurile care au acel caracter sau cu un alt caracter pe care îl au 
lucrurile bune. Aceasta este eroarea naturalistă ; o confuzie între două lucruri distincte. 

Pentru a-şi susţine punctul de vedere, Moore are două argumente : 

1) Să presupunem că acest caracter bun ar fi identic cu un alt caracter cum ar fi cel 
plăcut. (Sintagma pe care o propune Moore este ce dorim să ne dorim, dar vom rămâne 
la conceptul de „caracter plăcut”, pentru a fi concişi.) Astfel, „bine” şi „plăcut” ar fi 
sinonime. Orice vorbitor competent ar trebui să ştie acest lucru. Prin urmare, întrebarea : 
„Ceea ce este plăcut este bun?” nu ar avea sens. Aici, Moore nu a făcut cea mai fericită 
alegere a cuvintelor. Nu întrebarea este lipsită de sens, dar mai degrabă punerea aceastei 
întrebări ar arăta o nevoie de sens sau, în orice caz, de înţelegere, deoarece răspunsul ar 
fi, evident - da. Întrebarea ar fi o simplă tautologie cu un semn al întrebării la sfârşit. 
Ar avea acelaşi înţeles cu: „Este plăcut ceea ce e plăcut? ” sau cu: „Este bun ceea ce 
e bun ?”. in continuare, pentru Moore este evident faptul că întrebarea : „Este bun ceea 
ce e plăcut ? ” este una deschisă, o întrebare pe care are sens să o formulezi. Deci, „bun” 
nu înseamnă „plăcut” şi, prin urmare, caracterul bun şi cel plăcut sunt distincte. La fel 
se întâmplă şi în cazul celorlalte proprietăţi cu care caracterul bun este identificat. 

Un argument asemănător (de pe vremea dialogului Euthyphros al lui Platon) a fost 
expus împotriva naturaliştilor teologi. „X are dreptate” înseamnă că „lui X îi porunceşte 
Dumnezeu” ? Deci: „Ceea ce porunceşte Dumnezeu este bine” înseamnă: „Ceea ce 
porunceşte Dumnezeu este ceea ce porunceşte Dumnezeu”. Lauda morală a lui Dumnezeu 
degenerează într-o suită de tautologii, dar: „Ceea ce porunceşte Dumnezeu este bine” 
nu este o tautologie. Deci, definiţia naturalistă este falsă. 

2) Dacă „bine” înseamnă „plăcut”, atunci a spune: „Ceea ce este plăcut e bine” nu 
ne-ar oferi vreun motiv suplimentar pentru a promova stări plăcute de lucruri. (Aceasta 
ar duce la tautologia că ceea ce este plăcut e plăcut şi o tautologie nu poate oferi un motiv 
pentru a acţiona.) Dar a spune că plăcerea e bună înseamnă sugerarea unui motiv 
suplimentar pentru a o promova. De aceea, „bun” nu înseamnă „plăcut”. Argumentul 
poate fi din nou generalizat. 

Aceste argumente nu-şi ating scopul. Ele nu stabilesc o autonomie ontologică şi deci 
aici decurge falsitatea naturalismului. În cel mai bun caz, ele stabilesc autonomie 
semantică şi resping astfel naturalismul semantic - teza conform căreia faptele morale 
pot fi reduse la fapte amorale, deoarece cuvintele morale sunt sinonime (combinaţii) cu 
cuvintele amorale. Dar şi în această privinţă există loc de îndoială. 

Argumentul 1) presupune că dacă caracterul bun este identic cu cel plăcut, „bun” şi 
»placut” trebuie să fie sinonime. Acest lucru este fals. Apa şi H,O sunt identice. Totuşi 
,apa" nu este sinonim cu »H,O”, chiar dacă ambii termeni sunt folosiţi pentru a desemna 
acelaşi lucru. „Apa” este un concept prestiintific accesibil copiilor si sălbaticilor — ea fiind, 
aproximativ, fluidul incolor, insipid care cade din cer şi se găseşte în lacuri şi râuri. 
»H,O” este, dimpotrivă, o noţiune ştiinţifică. Nu o poti înţelege pe deplin fără nişte 

cunoştinţe elementare de chimie. Oamenii nu au descoperit că H,O era apă meditând la 
înţelesuri, ci prin cercetare empirică. La fel este cazul şi pentru caracterului bun şi cel 
plăcut. „Bun” poate să nu fie sinonim cu „plăcut”, dar ambele ar putea să exprime 
aceeaşi proprietate. Naturalismul semantic ar putea fi fals, dar naturalismul sintetizant ar 
putea fi adevărat. Adică, proprietăţile morale ar putea fi identificate cu proprietăţile 
naturale prin intermediul cercetării empirice, mai degrabă decât prin analiza conceptuală. 
Astfel, autonomia semantică, pentru care cuvintele morale nu au același înțeles cu 
oricare altele, nu presupune autonomie ontologică — unde proprietăţile morale nu sunt 
identice cu oricare altele. 

Mai mult chiar, argumentul 1) mai presupune că orice vorbitor competent îşi dă 
seama dacă două cuvinte sau fraze sunt sinonime. Şi putem recunoaşte că aşa este dacă 
sinonimia este interpretată în mod strict. Dar aceste concepte nu sunt întotdeauna 
transparente. Regulile cărora li se supun, presupozitiile pe care le includ nu sunt lucruri 
de care suntem întotdeauna pe deplin conştienţi. De aceea este posibil să oferim o analiză 
a unui cuvânt — o pană conceptuală - care nu va fi evidentă pentru toti vorbitorii 
competenţi, chiar dacă într-un sens acea analiză exprimă înţelesul cuvântului. (Altfel, 
„paradoxul analizei” ar exclude analize conceptuale folositoare.) Deci, am putea formula 
o analiză X a „binelui” astfel încât întrebarea : „Sunt lucrurile X bune ?” să rămână o 
întrebare deschisă (pe care un vorbitor competent ar putea să o formuleze) chiar dacă X a 
expus înţelesul cuvântului „bine”. Aceasta pune sub semnul întrebării autonomia semantică. 

Argumentul 2) sprijină, de asemenea, concluzia că „bine” nu are sinonime sau 
parafraze naturaliste (amorale). Dar aceasta este autonomie semantică şi nu autonomie 
ontologică care contrazice naturalismul. În plus, argumentul este suspect. El se bazează 
pe ideea că noţiunea de „bine” transmite o cerinţă. Dacă cineva gândeşte ceva bun, de 
obicei, lucrul acesta îl face să se hotărască să continue sau să susţină acel ceva (în 
circumstanţele corespunzătoare). Destul de corect. Dar probabil poate fi făcută o analiză 
care să aibă ca rezultat această cerinţă fără a apela la proprietăţi nenaturale. „Plăcut” nu 
ar fi o alegere prea bună pentru acest rol, dar aceasta nu înseamnă că nu se poate găsi 
ceva mai bun. (De exemplu, „bun” ar putea însemna cerut acolo unde situaţia se leagă 
de vreun scop pe care toate fiinţele raţionale s-ar putea să-l accepte.) Dacă o astfel de 
analiză X ar putea fi construită, „ceea ce este X este bun” ar fi o tautologie sau un adevăr 
conceptual privat de putere motivationalá. Dar acest lucru este irelevant, deoarece o 
astfel de propunere nu ar fi creată pentru a comanda X sau a indica faptul că X era cerut 
în vreun fel. Scopul ar fi mai degrabă exprimarea cerinţelor conţinute în cuvântul „bun” 
şi explicare ideii potrivit căreia a numi un lucru „bun” sugerează de obicei un motiv 
pentru a promova acel lucru. 

Să recapitulăm. Autonomia logică (nici un trebuie nu derivă din este) poate fi 
demonstrata intr-o forma amendata, fara a pune in pericol naturalismul. Autonomia 
semantică poate fi şi ea adevărată. Probabil, cuvântului ,,bun” şi celorlalte cuvinte 
morale le lipsesc sinonimele sau parafrazele naturaliste sau amorale — cel putin sinonime 
sau parafraze cu care ele sunt strict sinonime. Este demontat astfel naturalismul semantic, 
celelalte tipuri de naturalism rămân intacte. Deci, naturalismul ar putea avea dreptate, în 
ciuda teoriilor lui Hume şi G.E. Moore. 

Astfel, nu este deloc necesar ca naturalistii să depăşească argumentele lui Moore si 
Hume susţinând că acel trebuie moral şi binele predicativ (trebuie al lui Hume şi bine al 
lui Moore) sunt lipsite de sens. (Este ceea ce încearcă să facă Anscombe în „Modern 
moral philosophy” şi Geach în „Good and evil”. Atât timp cât argumentele lui Hume şi 
ale lui Moore sunt valide, ele sunt compatibile cu naturalismul. Deoarece încercările 
formale de a demonta naturalismul au eşuat, el rămâne o opţiune viabilă. 


iv. Variante ale naturalismului 


Inchei cu o privire de ansamblu asupra curentelor principale ale naturalismului. Scopul 
meu este de a expune mai degrabă decât de a critica, dar nu voi elimina complet 
comentariile critice. 


A) Cel mai bine ar fi să pariem pe naturalismul sintetizant, date fiind obiecțiile 
noastre la teoria lui Moore. „Binele” (şi acelaşi lucru e valabil şi pentru celelalte cuvinte 
morale) nu are acelaşi înţeles cu orice „X” naturalist. Totuşi, există (sau ar putea exista) 
un predicat naturalist „X” care desemnează aceeaşi proprietate. (Aşa cum „apă” şi 
»H,O” nu sunt acelaşi lucru, chiar dacă reprezintă acelaşi lucru.) Identitatea dintre 
caracterul „bun” şi caracterul „X” nu ar fi analitică, în virtutea intelesurilor cuvintelor, 
ci sintetică, o chestiune de fapt (empiric ?). Folosind această idee, R.M. Adams, un 
naturalist teolog încearcă să reabiliteze teoria Poruncii Divine în etică (Adams, 1981). A 
spune că „X are dreptate” nu înseamnă că Dumnezeu porunceşte aşa. Deci, „ceea ce 
Dumnezeu porunceşte este bine” nu este o tautologie. Totuşi, binele şi faptul de a-ţi 
porunci Dumnezeu sunt cam acelaşi lucru. Noi înţelegem că anumite acţiuni sunt bune 
si, prin urmare, descoperim (prin revelaţie sau teologie raţională) că am recunoscut 
vocea lui Dumnezeu. Dar punctele slabe ale acestei abordări pot fi observate cel mai bine 
într-un cadru laic. Dacă acest caracter bun trebuie identificat cu ceva naturalist prin 
intermediul cercetării empirice, „binele” trebuie să exprime un concept empiric, adică 
trebuie definit în aşa fel încât caracterul bun să ne influenţeze şi să apară într-o teorie 
empirică. De exemplu, el ar putea fi definit sub forma cauzei anumitor efecte, „fenomenul 
caracterului bun”, care poate fi resimţit (cel puţin uneori) de către fiinţele umane. (În caz 
contrar, cercetarea empirică nu ar putea determina dacă acest caracter bun şi caracterul 
X se aplică aceloraşi lucruri.) Dar aceasta presupune că „binele” poate fi supus unei 
analize naturaliste, că într-un anume sens înseamnă acelaşi lucru cu o frază care îl leagă 
de evidenţa senzorială. Altfel spus, înseamnă că Moore se înşeală şi că „binele” trebuie 
să fie analizabil — chiar dacă nu trebuie neapărat să fie sinonim cu parafraza care 
constituie analiza. Cea mai bună alegere este acea teorie care (potrivit unor interpretări) 
a fost emisă de David Hume. „Binele” nu este definit pe baza simţurilor noastre obişnuite — 
vedere, miros, auz, pipăit -, ci pe baza simţurilor interne de aprobare şi dezaprobare. 
„Binele” este (aproximativ) ceva ce oricare spectator informat şi impartial ar aproba (şi 
deci ceva pe care noi findem să-l aprobăm, atunci când ne eliberăm de orice pasiuni şi 
preferinţe şi încercăm să descoperim ceea ce este bine.) Odată ce avem o astfel de 


NATURALISMUL 459 


analiza, naturalismul este deja demonstrat. Nu trebuie să continuăm cu stabilirea unei 
identitati sintetice intre caracterul bun, analizat astfel, si alte proprietati naturale. Daca 
a fi bun înseamnă a fi aprobat de un spectator ideal, nu trebuie să aflăm ce anume ar 
aproba spectatorul dacă ar sti că avem adevăruri morale neintemeiate pe fapte morale 
(chiar dacă ceea ce aprobă spectatorul va avea o semnificaţie practică considerabilă). 
Morala este redusă la o psihologie idealizată. Naturalismul este astfel demonstrat. 

Teoria se confruntă cu două probleme. Iată două dintre ele: a) Nu este sigur că toti 
observatorii umani ar avea aceleaşi reacţii, oricât de impartiali şi bine informaţi ar fi. 
Deci, există posibilitatea ca nici o acţiune (sau doar câteva) să nu fie bună, dacă nici una 
nu ar provoca aprobarea fiecărui spectator. Revenim la teoria erorii pe care încercam să 
o ocolim (secţiunea i); b) Analiza pare circulară, deoarece a aproba ceva înseamnă să 
crezi (sau să simţi) că este bine sau corect. Deci, analiza „binelui” conţine exact 
conceptul pentru explicarea căruia este construită. 


B) (Această teorie este sugerată de scrierile lui G.E.M. Anscombe, chiar dacă nu sunt 
sigur dacă ea ar fi de acord cu această interpretare. Sabina Lovibond, Realism and 
Imagination in Ethics are o asemenea opinie.) Să presupunem că am comandat nişte 
cartofi şi vânzătorul mi i-a trimis odată cu factura. Deci, îi datorez bani vânzătorului. 
Acum, pentru ce anume îi sunt dator vânzătorului ? i) Pentru nişte tranzacţii personale 
între mine şi vânzător, ii) pentru nişte reguli generale, care tin de instituţiile şi convențiile 
sociale şi de cum sunt contractate datoriile şi iii) pentru absenţa unor condiţii speciale 
care ar putea anula sau invalida datoria. Altfel spus, un set de fapte sociale care pot fi 
reduse la înclinațiile şi acţiunile umane. Nu există şi altceva legat de datoria mea; nici 
un tărâm nenatural special al faptelor-datorii - doar acţiuni umane în contextul instituţiilor 
umane care sunt ele însele dependente de acţiunea umană continuă. 

Astfel, potrivit ipotezei naturaliste, unele judecăţi morale („nu ai procedat bine 
spunând acea minciună”) se aseamănă cu: „Îi datorez bani vânzătorului” — adevărate, 
pe baza acţiunilor umane individuale în contextul instituţiilor sociale sau al limbii. Alte 
judecăţi mai generale („în general, nu este bine să minţi”) se aseamănă cu propoziţiile 
care contin regulile contractării unei datorii - ele sunt adevărate pe baza unor convenţii 
si instituţii umane şi practici sociale comune. Avem deci adevăruri morale atât generale, 
cât şi particulare fără fapte morale particulare. Morala este redusă la o sociologie 
sofisticată. Naturalismul este demonstrat. Problema pe care o întâlnim aici este relativitatea 
(după cum se pare că îşi dă seama şi Anscombe). Societăţi diferite au instituţii morale 
diferite care susţin coduri morale diferite. Adăugăm adevărul moral codurilor unor 
anumite societăţi, astfel încât există dreptate pentru tribul X şi dreptate pentru tribul Y, 
dar nu existe dreptate şi atât? Cum stau lucrurile în societăţile divizate în care concurează 
diferite coduri şi instituţii (cum e cazul majorităţii societăţilor din Vest)? Şi ce se 
întâmplă cu disidentii morali? Se pare că ei nu sunt pur şi simplu răi (pentru cá 
nesocotesc singurul adevăr moral care există), ci sunt incorecti, deoarece nu putem 
susţine ideea potrivit căreia codul moral al societăţii lor este greşit. (Sabina Lovibond 
analizează această problemă pe o sută de pagini fără a ajunge la vreun rezultat.) În 

sfârşit, această abordare are consecinţa nefericită că opiniile morale ale lui Margaret 
Thatcher şi ale Ayatollah-ului Khomeini nu se contrazic, întrucât ambele tin de instituţiile 
societăţilor lor. (Pentru o percepţie mai favorabilă asupra relativismului, vezi capitolul 
39, „Relativismul”.) Să presupunem că lăsăm la o parte diferenţele culturale şi discutăm 
numai despre bine şi rău. Atunci, în absenţa instituţiilor culturale care determină o etică 
supraculturală, adevărul moral nu există. Un fundament natural al adevărului moral era 
tocmai obiectul demersului. 

C) Vom discuta, în cele din urmă, o formă de naturalism neoaristotelic, iniţiată de 
P.T. Geach şi dezvoltată într-o manieră mai putin sistematică de către M. Midgley şi 
alţii. Conform acestei teorii, în loc să ne gândim la ce lucruri sunt bune şi la ce înseamnă 
această proprietate (o proprietate mitică, de altfel), ar trebui să fim preocupaţi de ceea 
ce înseamnă fiinţa umană bună şi ce înseamnă a face bine. Geach pare să creadă că aceste 
noţiuni nu au un substrat metafizic şi pot fi foarte bine explicate pe baze naturale. Fiinţa 
umană are o funcţie (probabil); odată ce descoperim care este această funcţie, vom 
putea afla foarte uşor ce înseamnă a fi un om bun. Convingerile religioase ale lui Geach 
l-au îndepărtat de acest proiect în direcţia unei teorii a eticii similare celei regăsite în 
Porunca Divina. Ceilalţi susţinători ai curentului şi, în special, Midgley au preluat 
misiunea de a dezvolta aceste idei în context laic şi biologic. Plecând de la cercetări 
etologice, el susţine că, dată fiind natura umană, există anumite constrângeri asupra 
tipurilor de viaţă pe care oamenii şi le doresc, şi deci, asupra acţiunii umane. Se pare că 
morala poate fi redusă la o biologie rafinată. Naturalismul este, astfel, solid argumentat. 

Impresia mea este că, după 30 de ani de eforturi, acest program nu a progresat foarte 
mult. Scrierile lui Geach, Midgley şi ale celorlalţi sunt „sugestive”, dar nu mai mult 
decât atât. În primul rând, nu este deloc evident că poate fi formulată o teorie naturalistă 
a „omului bun” fără a cădea în capcana naturalismului sociologic discutat mai sus. În al 
doilea rând, mă îndoiesc că noţiunea aristotelică de funcţie poate fi readusă la viaţă în 
cadrul biologiei moderne, mai ales în cazul unei fiinţe flexibile şi aculturate cum este 
omul. Acest lucru trebuie făcut dacă programul doreşte să realizeze ceva concret. Dacă 
morala se bazează pe biologie, atunci trebuie să formulăm un set de cerinţe pe baza 
naturii umane. Acestea trebuie să fie: i) suficient de specifice, ii) convingătoare din 
punct de vedere raţional sau cel puţin foarte persuasive şi iii) credibile din punct de 
vedere moral. Până acum, nu au fost formulate astfel de cerinţe. Încă sperăm. (Michael 
Ruse analizează relaţia dintre biologie şi etică în capitolul 44, „Semnificaţia evolutiei”.) 


Aici se încheie prezentarea principalelor curente naturaliste. Ele nu greşesc, în 
principiu, dar sunt deficiente în ceea ce priveşte detaliile. Aşa cum am văzut, nu există 
nici un argument suprem care să condamne demersul naturalist. El nu poate fi respins 
nici pe baze formale. Totuşi, variantele existente lasă mult de dorit. Aceasta nu înseamnă 
că naturalismul trebuie respins în întregime, de vreme ce ar putea fi formulate şi alte 
variante. Naturalismul continuă să fie o preocupare pentru declaraţiile apocaliptice ale 
lui Moore şi ale noncognitiviştilor, care au respins naturalismul (aproape prin definiţie) 
ca fiind bazat pe erori logice. Numai timpul - şi argumentele suplimentare - vor decide 
dacă naturalismul are sau nu dreptate. 

— 38 — 
Subiectivismul 


James Rachels 


În anul 1973, conservatorii religioşi au fost uimiti de hotărârea Curții Supreme a 
Statelor Unite de legalizare a avortului. De atunci, ei au luptat pentru revocarea acestei 
decizii. Au avut aliați puternici la Casa Albă, mai întâi pe Ronald Reagan, care a 
transformat opoziția fata de cazul Roe vs Wade într-o condiție pentru numirea într-o 
funcţie în cadrul guvernului federal, şi apoi pe George Bush, care, după ce a fost ales, 
a sugerat Curţii să reanalizeze întreaga problemă. 

În viziunea preşedintelui Bush, problema legalizării avortului este strâns legată de 
faptul că acest lucru este greşit din punct de vedere moral: el susţine că se opune 
legalizării avortului deoarece crede că acest lucru este imoral. Care ar trebui să fie 
reacţia noastră la această situaţie ? O posibilitate ar fi să fim de acord cu el şi să spunem 
că avortul este într-adevăr imoral. O altă posibilitate ar fi să nu fim de acord şi să spunem 
că avortul este, de fapt, acceptabil din punct de vedere moral. Dar aici există şi o a treia 
posibilitate. Am putea spune ceva de genul : 

„În ceea ce priveşte morala, nu există «adevăruri factuale» şi nimeni «nu are dreptate» 
sau «nu greşeşte». Preşedintele Bush îşi exprimă sentimentele personale despre avort şi 
nimic mai mult. El afirmă că acest lucru este greşit, dar acesta este pur şi simplu modul 
în care el vede problema. Alţii nu sunt de acord, iar sentimentele sale nu sunt mai 
„îndreptăţite” decât ale altei persoane. Oameni diferiţi văd lucrurile diferit şi atâta tot”. 

Aceasta este ideea de bază a subiectivismului etic. Subiectivismul etic reprezintă o 
teorie care afirmă că, în elaborarea judecăților morale, oamenii nu fac altceva decât să-şi 
exprime propriile dorinţe sau simtiri. Din acest punct de vedere, nu există adevăruri 
„factuale” din punct de vedere moral. Faptul că au avut loc mai mult de un milion de 
avorturi anual în Statele Unite ale Americii începând cu anul 1973 este o realitate, dar nu 
este un adevăr faptul că acest lucru este unul bun sau unul rău. Şi, bineînţeles, avortul 
este doar unul dintre exemplele potrivite ; acelaşi lucru poate fi spus cu privire la oricare 
altă problemă morală. 

Această idee a fost abordată de către o mulţime de gânditori, mai ales de către cei cu 
o viziune empirică. David Hume a pus punctul pe „i” în 1738, cînd a scris în importanta 

sa lucrare Tratat asupra naturii umane ca morala este o problemă care tine de „sentiment, 
şi nu de rațiune” : 


Luaţi orice acţiune care este recunoscută ca fiind vicioasă : crima cu premeditare, de exemplu. 
Examinati-o din toate punctele de vedere si uitati-vá dacă puteţi găsi acel fapt sau existenţă reală 
pe care o numiţi viciu... N-o să-l găsiţi până în momentul în care o să vă intoarceti reflectia 
spre propriul suflet şi o să găsiţi un sentiment de dezaprobare, care o să se nască în voi, faţă 
de această acţiune. Aceasta este o realitate ; dar ea este obiectul sentimentului, şi nu al raţiunii. 


Funcţia judecății morale, spune Hume, este aceea de a ghida comportamentul : dar 
raţiunea singură nu ne va putea îndruma niciodată. Rațiunea ne informează doar despre 
natura, consecinţele acţiunilor noastre şi relaţiile logice dintre afirmaţii. Astfel, raţiunea 
poate să îi spună unei femei că dacă recurge la avort, viaţa ei va fi mai uşoară din unele 
puncte de vedere, dar fătul va muri. Totuşi, de aici nu rezultă că ar trebui să recurgă la 
avort. Pentru a decide este necesar ca emoţiile ei să intre în joc - îi pasă dacă fătul moare? 
Cât de mult contează pentru ea viaţa mai uşoară pe care ar putea să o aibă? Dacă îşi 
imaginează situaţia recurgerii la avort, este ea liniştită sau îngrozită la gîndul acesta ? Hume 
concluzionează că, în stadiul final al analizei, „morala este determinată de sentiment”. 

Oamenii au preferat această perspectivă din diferite motive, unele dintre ele bune, 
altele mai putin bune. Uneori, oamenii imbrátiseazá subiectivismul etic deoarece îl 
asociază cu o atitudine de toleranţă. Trebuie să fim toleranti, spun ei, cu cei care ne 
dezaprobă. Fiecare persoană are dreptul la propria părere şi nimeni nu are dreptul să le 
dicteze altora ce păreri morale trebuie să accepte. Subiectivismul etic, care afirmă că 
morala nu este altceva decât o problemă de sentimente personale, oferă o explicaţie 
raţională pentru această atitudine de toleranţă. Dacă sentimentele nici unei persoane nu 
sunt mai „îndreptăţite” decât cele ale oricărei alte persoane, atunci nimeni nu ar avea o 
justificare pentru a-şi impune părerile. În condiţiile în care morala afectează politica, 
cum se întâmplă în cazul avortului, consecinţele sunt evidente: nici un segment al 
comunităţii nu are dreptul să-şi impună părerea morală asupra altuia. 

Această linie de gândire implică totuşi o greşeală subtilă. Ideea că ar trebui să fim 
toleranti este in sine o judecată morală, dar subiectivismul nu postulează acceptarea unei 
judecăţi morale anume, inclusiv a celei în cauză. Nu există o teorie de acest gen. Este clar 
că o persoană care acceptă teoria va mai emite păreri morale - ar putea spune că avortul 
este acceptabil sau odios din punct de vedere moral. Dar teoria nu ne spune ce poziţie 
să adoptăm. Afirmă doar că orice atitudine am adopta, alegerea noastră nu va reprezenta 
„adevărul”. Părerile noastre vor ilustra propriile sentimente şi nimic mai mult. 

Exact acelaşi lucru este adevărat legat de o valoare precum toleranța. Oamenii care 
acceptă subiectivismul etic pot să afirme sau să infirme această valoare. Dar orice poziţie 
ar adopta, ei nu vor crede că alegerea lor reprezintă „adevărul” cu privire la modul în 
care ar trebui să ne comportăm. Vor recunoaşte, în schimb, că ei nu fac altceva decât să 
îşi exprime propriile sentimente. Mai mult, credinţa în toleranţă nu reprezintă apanajul 
subiectivistului. Cei care resping subiectivismul etic şi consideră, în schimb, că există 
adevăruri morale obiective ar putea totuşi să creadă că ar trebui să fie toleranti 

considerând că „ar trebui să fim toleranti” este unul dintre adevărurile morale obiective. 
(Vezi capitolul 39, „Relativismul”, pentru o discuţie despre toleranţă în contextul 
diferenţelor sociale sau culturale dintre părerile morale.) 

O altă concepţie greşită vehiculată în mod frecvent este aceea că, dacă subiectivismul 
etic este adevărat, atunci nimic nu este „cu adevărat” bine sau rău. Această noţiune ar 
putea fi exprimată în diferite moduri : am putea spune că „totul este permis” sau că „nimic 
nu contează cu adevărat”. Indiferent de modul de exprimare, multi oameni găsesc în ea 
o idee eliberatoare şi o privesc ca pe un argument în favoarea subiectivismului. Alţii cred că 
este o idee nefondată care neagă toată morala, şi concluzionează că subiectivismul ar trebui 
să fie respins pe baza acesteia. Ambele reacţii sunt nejustificate, deoarece subiectivismul 
etic nu presupune, de fapt, că nimic nu este bine sau rău din punct de vedere moral. 

Pentru a înţelege, trebuie doar să ne amintim că, în conformitate cu subiectivismul 
etic, judecatile morale exprimă simtiri. De aceea, a spune că „nimic nu este bine sau 
rău” sau că „nimic nu contează” indică absenţa frapantă a sentimentului. Acest lucru 
pare imposibil, cu excepţia cazului în care se manifestă o melancolie dusă la extrem. 
Acceptarea subiectivismului etic presupune absenţa sentimentelor de acest gen asociate 
cu păreri morale? Nu. De aceea, nu înseamnă că, dacă accepti subiectivismul etic, trebuie 
să concluzionezi că „nimic nu este bine sau rău”. Ai putea, de fapt, să ai exact aceleaşi 
păreri morale pe care le-ai avea dacă nu ai fi subiectivist. A fi subiectivist înseamnă doar 
că înţelegi în mod diferit din punct de vedere filosofic ceea ce exprimă aceste păreri. 

Ideea potrivit căreia nimic nu este bine sau rău poate fi numită nihilism moral. În 
timp ce mulţi filosofi au preferat subiectivismul, puţini au fost nihilişti. Explicaţia este 
simplă. Ínchipuiti-vá cum ar fi să creadă cineva cu adevărat că nimic nu este bine sau 
rău. Aceasta ar implica, probabil, că violul nu este nici un lucru bun, nici unul rău; că 
tortura nu este nici bună, nici rea; că o crimă nu este nici bună, nici rea; şi aşa mai 
departe. Dacă toate aceste lucruri ar fi spuse la modul serios, şi nu doar ca parte a unei 
discuţii filosofice, ar fi un lucru extrem de alarmant. Ar însemna că ei nu se opun 
violului, torturii, crimei sau oricărui alt lucru. Gândiţi-vă ce ciudat ar fi. Nu i-ar afecta 
dacă lor li s-ar întâmpla aceste lucruri? Nimeni care nu a căzut pradă unei patologii 
înspăimântătoare n-ar putea să aprobe o asemenea perspectivă ; din contră, oricine care 
este într-adevăr tentat să adopte această concepţie în viaţa reală, şi nu doar tentat să o 
apere cu prilejul unui seminar de filosofie, ar trebui să caute ajutorul psihologului. 

Această dezaprobare a nihilismului moral ar putea să apară în mintea cititorilor ca 
prea rapidă. Bineînţeles, ei ar putea crede că trebuie să existe o legătură la un nivel mai 
profund între subiectivism şi nihilism. Subiectivismul nu afirmă că nimic nu este 
într-adevăr bine sau rău? Răspunsul depinde doar de ce vrem să spunem cu acest 
„într-adevăr bine sau rău”. Dacă prin aceasta vrem să spunem „bine sau rău independent 
faţă de simtirile unei persoane”, atunci, bineînţeles, subiectivismul neagă orice este bine 
sau rău în acel sens. Subiectivismul etic neagă faptul că există fapte morale independente 
de sentimentele noastre. Dacă aceasta se înţelege prin nihilismul moral, atunci subiectivismul 
etic nu îl implică pe cel dintâi. Totuşi, merită subliniat faptul că subiectivistul nu este 
supus nihilismului moral în sensul original al termenului: subiectivistul nu este obligat 
să spună că nimic nu contează sau că nimic nu este bine sau rău. 

Evoluţia istorică a subiectivismului etic ilustrează un proces tipic teoriilor filosofice. 
A început ca o idee simplă - cu spusele lui David Hume, care afirma că morala este mai 
mult o problemă ce tine de simtire decât de rațiune. Dar, din cauza faptului cá au apărut 
obiecţii împotriva teoriei şi pentru că susţinătorii ei au încercat să răspundă acestor 
obiecţii, teoria s-a complicat. Până aici, nu am încercat să formulăm teoria foarte clar — 
ne-am mulţumit cu o exprimare aproximativă a ideii sale de bază. Acum totuşi trebuie să 
trecem dincolo de aceasta. 

O modalitate mai clară de formulare a subiectivismului etic este aceasta : o considerăm 
ca fiind teza potrivit căreia în momentul în care o persoană afirmă că ceva este bine sau 
rău din punct de vedere moral, aceasta înseamnă că persoana respectivă aprobă sau 
dezaprobă acest lucru şi nimic mai mult. Cu alte cuvinte: 


„X este acceptabil din punct 


de vedere moral” toate insé 5 că: „Eu (vorbitorul) îl aprob pe X” 
„X este bine” „X ar trebui să fie făcut” 
„X este bun” 
şi, la fel: 
a psie IDROHCDIADI. dit „Eu (vorbitorul) îl dezaprob 
punct de vedere moral toate insesrnii cit: pe X”. 
„X este greşit” „X nu ar trebui să fie făcut” 
„X este rău” 


Am putea numi această versiune a teoriei subiectivism simplu. Exprimă ideea de bază 
a subiectivismului etic într-o formă simplă şi necomplicată, şi mulţi oameni au consi- 
derat-o atrăgătoare. Totuşi, subiectivismul simplu este deschis unor obiecţii mai evidente, 
deoarece are implicaţii care contravin cu ceea ce ştim noi (sau cel puţin credem că ştim) 
că reprezintă natura evaluării morale. 

Pe de o parte, subiectivismul simplu contrazice simplul fapt că putem greşi câteodată 
în evaluările noastre morale. Nimeni nu este infailibil. Facem greşeli, şi când descoperim 
că am greşit dorim poate să ne schimbăm judecatile. Dar, dacă subiectivismul simplu ar 
fi corect, acest lucru ar fi imposibil - deoarece subiectivismul simplu implică faptul cá 
fiecare dintre noi este infailibil. 

Să ne gândim din nou la domnul Bush, care afirmă că avortul este imoral. Conform 
subiectivismului simplu, ceea ce afirmă, de fapt, este că el, George Bush, îl dezaprobă. 
Bineînţeles, este posibil ca el să nu fie sincer - deoarece chiar recent, în anii '80, a 
susţinut cazul Roe vs Wade în mod public. Ori şi-a schimbat părerea, ori, pur şi simplu, 
se conformează audienței sale conservatoare. Dar, dacă presupunem că e sincer — dacă 
presupunem că el într-adevăr dezaprobă avortul -, atunci înseamnă că ceea ce spune el 
este adevărat. Atât timp cât îşi susţine cu sinceritate propriile sentimente, el nu poate greşi. 

O altă problemă serioasă este aceea că subiectivismul simplu nu poate să justifice 
faptul că oamenii nu sunt de acord cu etica. George Bush spune că avortul este imoral. 
Betty Friedan, autoarea cărţii The Feminine Mistique şi o gânditoare feministă de frunte, 
neagă acest lucru, spunând că avortul nu este imoral. Simplu, domnul Bush şi doamna 
Friedan nu sunt de acord. Dar gánditi-vá ce implicaţii are subiectivismul simplu cu 
privire la această situaţie. 

Conform subiectivismului simplu, când domnul Bush spune că avortul este imoral, el 
face pur şi simplu o afirmaţie despre atitudinea sa — spune că el, George Bush, dezaprobă 
avortul. Ar dezaproba doamna Friedan acest lucru? Nu, ea ar fi de acord cu faptul că 
George Bush dezaprobă avortul. În acelaşi timp, când afirmă că avortul este imoral, ea 
spune doar că ea, Betty Friedan, nu îl dezaprobă. Şi de ce domnul Bush ar dezaproba 
lucrul acesta ? De fapt, domnul Bush ar recunoaşte cu siguranţă opinia doamnei Friedan. 
Totuşi, conform subiectivismului simplu, nu există un dezacord între ei — fiecare ar 
recunoaşte adevărul despre ceea ce spune celălalt ! Bineînţeles că există totuşi ceva greşit 
aici, deoarece cu siguranţă Bush şi Friedan nu sunt de acord cu privire la morala 
avortului. 

Există un fel de frustrare eternă pe care o implică subiectivismul simplu: Bush şi 
Friedan au păreri contradictorii, ei nu pot nici măcar să îşi susţină poziţiile într-un mod 
relevant pentru această problemă. Friedan ar putea încerca să nege ceea ce spune Bush, 
negând că avortul este imoral, dar, conform subiectivismului simplu, ea nu reuşeşte 
decât să schimbe subiectul. 

Aceste consideraţii şi altele asemănătoare arată că subiectivismul simplu este o teorie 
inconsistentă. În faţa unor asemenea dificultăţi, mulţi filosofi au ales să respingă întreaga 
idee de subiectivism etic. Alţii, totuşi, au ales o altă abordare. Ei spun cá problema nu 
este aceea că ideea de bază a subiectivismului etic este greşită. Problema este că 
subiectivismul simplu este un mod prea simplu de a exprima ideea. Totuşi, aceşti filosofi 
au continuat să se încreadă în ideea de bază a subiectivismului etic şi au încercat să o 
îmbunătăţească — să îi ofere o formulare nouă, mai bună - pentru a putea depăşi 
dificultăţile. 

Versiunea îmbunătăţită a fost o teorie care a ajuns să fie cunoscută ca emotivism. 
Dezvoltată aproape în întregime de filosoful american Charles L. Stevenson, emotivismul 
a fost una dintre cele mai influente teorii etice din secolul XX. Este o teorie mai subtilă 
şi mai sofisticată decât subiectivismul simplu deoarece încorporează o viziune mai 
complexă asupra limbii. 

O primă observaţie a emotivismului constă în faptul că limbajul este utilizat într-o 
diversitate de moduri. Una dintre utilizările sale principale este aceea de a exprima fapte 
sau, cel putin, aceea de a exprima ceea ce considerăm a fi fapte. Totuşi, putem spune că: 


George Bush este preşedintele Statelor Unite ; 
George Bush se opune avortului ; 
Au existat mai mult de 1.000.000 de avorturi anual în SUA de la cazul Roe vs Wade încoace. 

Şi aşa mai departe. În fiecare caz, spunem ceva ce este fie adevărat, fie fals, iar scopul 
pentru care spunem asemenea lucruri este, tipic, acela de a transmite informaţii receptorilor. 

Totuşi, limbajul mai poate fi utilizat şi în alte scopuri. De exemplu, să presupunem 
că îi spun unei femei gravide care intenţionează să avorteze : „Te rog, nu face acest 
lucru ! ”. Această declaraţie nu este nici adevărată, nici falsă. Nu este o afirmație de nici 
un fel; este un îndemn (o cerere sau o rugăminte) care înseamnă ceva cu totul diferit. 
Scopul său nu este de a transmite o informaţie ; scopul său este mai mult de a dicta o 
anumită acţiune sau conduită. 

Sau, luând în considerare afirmaţii ca acestea, care nu sunt nici afirmaţii, nici 
îndemnuri : 


Bravo lui Betty Friedan ! 

Dacă ar fi avortul ilegal ! 

Vai ! 

Blestemat fie cazul Roe vs Wade! 


Acestea sunt propoziţii obişnuite, pe care le înţelegem destul de uşor ; prin urmare, 
sunt foarte familiare. Dar nici una dintre ele nu este adevărată sau falsă. (N-ar avea nici 
un sens să spunem că „este adevărat cá «bravo lui Betty Friedan !»” sau „este fals cá 
«vai !»”.) Încă o dată, aceste propoziţii nu sunt folosite pentru a exprima adevăruri 
factuale ; în schimb, ele sunt folosite pentru a exprima atitudinile vorbitorului. 

Trebuie să facem în mod clar diferenţa între a declara o atitudine şi a exprima aceeaşi 
atitudine. Dacă spun : „Îmi place Betty Friedan”, declar faptul că am o atitudine pozitivă 
fata de ea. Declaraţia este o afirmaţie atât adevărată, cât şi falsă. Pe de altă parte, dacă 
strig: „Bravo lui Friedan ! ”, nu afirm nimic. Exprim o atitudine, dar nu declar cá eu am 
acea atitudine. 

Luând în considerare aceste lucruri, să ne întoarcem atenţia la limbajul moral. 
Conform emotivismului, limbajul moral nu este un limbaj prin care se afirmă lucruri ; 
nu este folosit în mod obişnuit pentru a transmite informaţii. Scopul său este cu totul 
diferit. Este folosit, în primul rând, ca o modalitate de a influenţa comportamentul 
oamenilor : dacă cineva spune: „Nu ar trebui să faci asta”, acea persoană încearcă să 
te oprească să faci acel lucru. Şi, în al doilea rând, limbajul moral este folosit pentru a 
exprima şi nu pentru a declara atitudinea cuiva. Spunând că „Betty Friedan este o femeie 
bună” nu este acelaşi lucru cu: „Eu o aprob pe Friedan”, dar este ca şi cum ai spune: 
„Bravo lui Friedan! ”. 

Diferenţa dintre emotivism şi subiectivismul simplu nu ar trebui să fie evidentă. 
Subiectivismul simplu a interpretat propoziţiile etice ca pe afirmaţii despre lucruri, de un 
anume fel - mai ales ca declaraţii despre atitudinea vorbitorului. Conform subiectivismului 
simplu, când domnul Bush afirmă că „avortul este imoral”, aceasta echivalează cu: „Eu 
(Bush) dezaprob avortul” - o declaraţie despre atitudinea sa. Emotivismul, pe de altă 
parte, ar nega faptul că această declaraţie afirmă ceva, chiar şi un fapt despre el însuşi. 
În schimb, emotivismul interpretează această declaraţie ca echivalentă cu ceva de genul : 
„Avortul - respingátor!" sau: „Nu recurgeti la avort!” sau: „Dacă nimeni nu ar fi 
comis niciodată un avort! ”. 

Aceasta ar putea părea o diferenţă banală şi de amănunt cu care nu merită să iti pierzi 
vremea. Dar, din punct de vedere teoretic, este de fapt o diferenţă destul de majoră şi de 
importantă. Înseamnă că emotivismul nu va fi vulnerabil în faţa feluritelor dificultăţi 
care au dăunat subiectivismului simplu. Să ne gândim la cele două probleme menţionate, 
faptului că subiectivismul simplu interpretează judecatile morale drept declaraţii ale 
sentimentelor noastre. Dacă oamenii îşi exprimă cu sinceritate sentimentele, cum pot ei 
să greşească ? Emotivismul nu interpretează judecatile morale ca declaraţii ale sentimentelor 
sau ca declaraţii care într-un sens sau altul sunt adevărate sau false ; şi, în consecinţă, 
aceeaşi problemă nu va mai apărea în acest caz. La fel se întâmplă şi cu dezacordul 
moral. Emotivismul rezolvă această problemă subliniind faptul că oamenii pot să nu fie 
de acord unii cu alţii în mai multe feluri. Dacă eu cred că Lee Harvey Oswald a acţionat 
singur în asasinarea lui John Kennedy, iar dumneavoastră credeţi că a fost o conspirație, 
avem de-a face cu un dezacord în ceea ce priveşte faptele — ceea ce cred eu că este 
adevărat, dumneavoastră consideraţi a fi fals. Dar să luăm un alt tip de dezacord. Să 
presupunem că eu sunt în favoarea legislaţiei care prevede un control riguros al armelor 
şi dumneavoastră vă opuneti acesteia. Noi nu suntem de acord unul cu celălalt, dar 
într-un mod diferit. Nu părerile noastre sunt contradictorii, ci dorinţele. (Putem fi de 
acord cu toate faptele care au legătură cu controversa pe tema controlului de arme, şi 
totuşi să avem poziţii diferite în ceea ce priveşte ceea ce vrem să se întâmple.) În primul 
caz de dezacord, noi credem lucruri diferite, care nu pot fi adevărate. În al doilea, dorim 
lucruri diferite, care nu se pot întâmpla. Stevenson numeşte acest lucru dezacord in 
atitudine şi îl pune în opoziţie cu dezacordul despre atitudini. Dezacordurile morale sunt, 
după părerea lui Stevenson, dezacorduri în atitudine. Subiectivismul simplu n-a putut să 
explice dezacordul moral deoarece, odată ce a interpretat judecatile morale ca fiind 
declaraţii despre atitudini, dezacordul a dispărut. 

Emotivismul a reprezentat, fără îndoială, un progres faţă de subiectivismul simplu. 
Însă povestea nu ia sfârşit aici. Emotivismul s-a confruntat cu problemele sale, care au 
fost destul de serioase, astfel încât majoritatea filosofilor resping teoria. Una dintre 
problemele principale a fost că emotivismul nu a putut să justifice locul raţiunii în etică. 

O judecată morală - sau orice fel de judecată de valoare - trebuie să fie susţinută de 
motivele potrivite. Dacă cineva iti spune că o anumită acţiune ar fi greşită, ai putea 
întreba, de exemplu, de ce ar fi greşită şi, dacă nu primeşti un răspuns satisfăcător, poţi 
să respingi acest sfat pe motiv că este nefondat. În acest fel, judecátile morale sunt 
diferite de exprimárile simple ale preferintei personale. Dacă o persoană spune: „Îmi 
place cafeaua”, nu îi trebuie un motiv pentru aceasta — ea poate să facă o declaraţie 
despre gusturile sale personale, şi nimic mai mult. Dar judecatile morale trebuie să fie 
susţinute de motive şi, în absenţa acestora, ele sunt pur şi simplu arbitrare. Aceasta este 
o idee cu privire la logica judecății morale. Nu înseamnă doar cá a avea motive pentru 
propriile judecăţi morale ar fi un lucru bun. Înseamnă mai mult decât atât. O persoană 
trebuie să aibă motive, altfel nu realizează o judecată morală. De aceea, orice teorie 
adecvată cu privire la natura judecății morale ar trebui să poată oferi o justificare a 
legăturii dintre judecatile morale şi ratiunile care le susţin. Or, tocmai în aceasta constă 
ezitarea emotivismului. 

Ce poate să spună un emotivist despre motive? Amintiţi-vă cá, pentru emotivist, 
judecata morală este în primul rând un mijloc verbal prin care încearcă să influenţeze 
atitudinile şi comportamentul oamenilor. În mod firesc, rezultă că motivele sunt orice 
consideraţii care vor avea efectul dorit, care vor influenţa atitudinile şi comportamentul 
în modul dorit. Să presupunem că încerc să vă conving să respingeti părerea lui Betty 
Friedan cu privire la avort. Ştiind că sunteţi antisemit, spun: „Friedan, la urma urmei, 
nu este decât o evreică”. Cu asta o scot la capăt; atitudinea dumneavoastră se schimbă, 
şi sunteţi de acord că părerea ei cu privire la avort ar trebui respinsă. De aceea, ar părea 
că pentru emotivist, faptul că Friedan este evreică reprezintă, cel puţin în unele contexte, 
un motiv pentru a susţine judecata potrivit căreia avortul este imoral. De fapt, Stevenson 
face apel tocmai la această judecată. În lucrarea sa clasică, Ethics and Language, el 
spune : „Orice declaraţie despre orice fapt pe care orice vorbitor o consideră dăunătoare 
unor atitudini poate fi citată ca argument în favoarea sau împotriva judecății etice” 
(Stevenson, 1944). 

În mod evident, ceva nu este în regulă. Nu orice fapt poate fi considerat un motiv care 
să susţină orice judecată. Faptul trebuie să fie relevant pentru acea judecată, iar influenţa 
psihologică nu este neapărat relevantă. Emotivismul nu este de ajuns ; mai avem nevoie 
de cel puţin încă un adaos pentru a contura o teorie care nu va oferi doar o justificare a 
legăturii dintre judecata morală şi emoție, ci şi o legătură dintre morală şi rațiune. 

Cea de-a treia trăsătură a subiectivismului etic, despre care susţinătorii săi speră că 
ar putea rezolva problema, a fost sugerată de către gânditori ca John Dewey şi W.D. Falk. 
Ei au susţinut că, în timp ce judecatile morale exprimă sentimente, nu orice sentimente 
sunt bune. Procesul de „a chibzui” la diferite fapte, argumente şi alte consideraţii 
privitoare la o anumită problemă morală poate schimba modul de a simţi al unei persoane. 
Sentimente vechi pot reînvia, se pot modifica sau pot dispărea ; şi pot apărea sentimente 
noi. Sau poate avea efectul de a consolida sentimentele pe care o persoană le are deja. 
De aceea, trebuie făcută o diferenţă între sentimentele pe care cineva le are înainte „de 
a chibzui lucrurile” şi sentimentele pe care cineva le-ar putea avea după aceea. Sentimentele 
acestea din urmă - cele generate sau susţinute de rațiune - reprezintă baza morală potrivită 
pentru judecata morală. Hume a subliniat deja această idee în lucrarea sa Inquiry 
Concerning the Principles of Morals, unde scria: 


Dar, pentru a pava drumul spre acest sentiment (unul care sta la baza judecátii morale) şi 
pentru a oferi un discernământ potrivit al obiectului său, credem că este adesea necesară in 
prealabil o rationare profundă, că trebuie să se facă diferenţele potrivite, să fie trase concluziile 
corecte, să se realizeze comparații, să fie examinate relaţiile complicate şi să fie descoperite şi 
fixate faptele generale. 


O persoană ar putea avea sentimente puternice cu privire la avort, de exemplu, fără 
ca măcar să fi chibzuit la diferitele chestiuni ce privesc acest subiect. Cine sunt mai exact 
femeile care recurg la avort? Cum sunt afectate vieţile lor de acest lucru? Cum sunt 
afectate vieţile femeilor care nu fac avorturi ? Dar fătul însuşi ? Ar trebui să fie privit ca 
o persoană cu drept de viaţă? Ce calităţi ar trebui să aibă un individ pentru a avea 

dreptul la viata? Întruneşte fătul astfel de calități? Dacă fătul este o persoană cu drept 
de viaţă, aceasta înseamnă că avortul este ceva greşit ? În orice condiţii ? Care este rolul 
argumentelor religioase în susţinerea judecăților morale, dacă au vreun rol? Există 
într-adevăr un argument religios decent împotriva avortului sau aşa-numitul argument 
religios nu este decât un truc fundamentalist? Evident, sunt multe aspecte la care ne 
putem gândi aici. Oricine vrea să aibă o părere informată despre oricare dintre aceste 
probleme are mult de lucru. 

Dar să presupunem că cineva a chibzuit profund la aceste lucruri într-o manieră 
inteligentă şi impartialá, având sentimentele modelate de acest proces. Sentimentele s-ar 
afla în armonie cu raţiunea pe cât de mult posibil. Acea persoană ar ţine seama atât de 
natura şi de consecinţele avortului, cât şi de orice motiv posibil în favoarea sau în 
defavoarea acestuia, într-un mod atotcuprinzător, şi orice astfel de consideraţie ar putea 
avea orice efect asupra atitudinilor lor. Rațiunea, in acest caz, nu mai poate face nimic. 
Orice dezacorduri între astfel de oameni ar fi de nerezolvat sau, cel puţin, nu ar putea fi 
soluționate pe căi rationale. Bineînţeles, s-ar putea crede că raţiunea n-ar mai avea nici 
un rol în etică. 

Totuşi, într-o ultimă încercare de a formula o perspectivă subiectivistă potrivită 
pentru judecata etică, am putea spune că : un lucru este corect din punct de vedere moral 
dacă analiza naturii şi a consecinţelor sale ar genera sau ar susţine un sentiment de 
aprobare a acestui lucru de către o persoană raţională şi impartiala pe cât de uman 
posibil. Aceasta nu este decât o modalitate complicată de a spune că atitudinea corectă 
din punct de vedere moral este aceea aprobată de către o persoană complet raţională. 
S-ar putea spune că ne-am îndepărtat de ideea simplă de la care am pornit, dar acesta 
este lucrul cel mai apropiat de acea idee iniţială care poate fi adevărată. 

Este încurajator faptul că, adăugând modificări subiectivismului etic pentru a-l face 
corespunzător, acesta a căpătat un caracter mai puţin subiectivist şi a început să se 
asemene cu alte teorii ale căror susţinători au lucrat împreună având acelaşi scop. 
Formularea noastră finală cu privire la subiectivismul etic îl transformă într-o teorie 
apropiată de cea a observatorului ideal, care afirmă că lucrul corect ce trebuie făcut este 
acela pe care un judecător perfect rational, impartial şi mărinimos l-ar considera ca fiind 
cel mai bun. Are, de asemenea, multe în comun cu teoria lui Richard Brandt, care 
susţine că, în a decide ceea ce este corect, întrebarea-cheie este: „Ce ar dori sau ce ar 
alege să facă o persoană (sau poate toate persoanele) raţională care a utilizat în mod 
optim toată informaţia disponibilă ? ". Si are multe caracteristici în comun cu teoria lui 
R.M. Hare (vezi capitolul 40, „Prescriptivismul universal”). Acesta este un lucru 
încurajator deoarece, dacă există adevăr în filosofia morală, ar trebui să ne aşteptăm la 
o eventuală convergenţă a acelor teorii care îl caută. Acordul în ceea ce priveşte 
elementele esenţiale, în condiţiile în care nu avem o garanţie absolută a adevărului, este 
un lucru cel puţin mai liniştitor decât cearta continuă. 

— 39 — 
Relativismul 


David Wong 


i. Introducere 


Relativismul moral este un ráspuns obisnuit pentru cele mai adánci conflicte pe care le 
infruntám in viata noastrá eticá. Unele dintre aceste conflicte au caracter public sau 
politic, cum ar fi dezacordul aparent dificil al Statelor Unite ale Americii asupra 
acceptabilitatii morale si legale a avortului. Alte conflicte care cer un ráspuns relativ sunt 
de o natură mai putin dramatică, dar mai recurentă. Experienţa autorului - american de 
origine chineză — este un exemplu de conflict cu care s-au confruntat şi alţii, acela dintre 
valorile moştenite şi cele ale ţării pe care a adoptat-o. Pe vremea când eram copil trebuia 
să mă lupt cu diferenţele dintre ceea ce se aştepta de la mine în calitate de bun chinez şi 
ceea ce aşteptau de la mine prietenii mei care nu erau chinezi. Nu numai că ei nu păreau 
constrânşi de datorii care erau mai puţin riguroase în ceea ce priveşte onoarea cuvenită 
părinţilor şi numelui familiei, dar trebuia să mă simt superior faţă de ei din această 
cauză. Uneori le invidiam libertatea şi aceasta mi-a sporit confuzia. 

Relativismul moral ca răspuns obişnuit pentru aceste conflicte ia adesea forma unei 
negări a faptului că doar un singur cod moral are validitate şi a unei afirmaţii că adevărul 
moral şi legitimitatea, dacă aceste lucruri există, sunt în vreun fel relative la factori 
contingenti din punct de vedere cultural şi istoric. Această doctrină se numeşte relativism 
metaetic, pentru că are de-a face cu relativitatea adevărului moral şi a legitimitatii. O 
doctrină despre cum ar putea acţiona cineva faţă de aceia care acceptă valori foarte 
diferite de ale lui este un alt tip de relativism moral şi, de asemenea, un răspuns obişnuit 
la conflictul moral profund. Acest relativism moral normativ susţine că nu este bine să-i 
judeci pe ceilalţi care au valori substanţial diferite sau să încerci să-i faci să accepte 
valorile tale, pe motiv că valorile lor sunt la fel de valide ca ale tale. Un alt răspuns 
obişnuit la conflictul moral profund contrazice totuşi relativismul moral în cele două 
forme majore ale sale. E vorba despre poziţia universalistă sau absolutistă potrivit căreia 
ambele parti implicate într-un conflict moral nu pot avea dreptate în aceeaşi măsură şi 
există doar un singur adevăr despre subiectul în discuţie. Această concepţie este atât de 

comună, încât l-a determinat pe William James să ne numească „absolutişti din instinct” 
(1948). Termenul „universalism” va fi folosit în cele ce urmează deoarece „absolutism” 
este folosit nu doar pentru a se face referire la negarea relativismului moral, dar şi la 
concepţia că unele reguli sau datorii morale sunt absolute fără excepţie. 


ii. Relativismul metaetic 


Disputa dintre relativismul moral şi universalism ocupă un loc semnificativ al reflectiei 
filosofice în etică. În Grecia antică cel puţin unii dintre „sofişti” au apărat o versiune a 
relativismului moral pe care Platon a încercat să o nege. Platon îi atribuie lui Protagoras, 
primul mare sofist, argumentul că obiceiul uman stabileşte ceea ce este frumos şi urât, 
ceea ce este corect şi incorect. Este adevărat ceea ce comunitatea crede că este adevărat. 
(Theaetetus, 172AB ; nu este totuşi clar dacă chiar Protagoras a pus problema în acest 
fel.) Prin intermediul comerţului, al călătoriilor şi al războaielor, grecii au devenit pe 
deplin conştienţi de marea varietate de obiceiuri şi se ajunge astfel la concluzia relativităţii 
moralei. Problema care se pune în legătură cu această discuţie este totuşi dacă putem 
accepta că obiceiul cultural determină ceea ce este frumos şi urât, ceea ce este corect şi 
incorect. Acest lucru ar putea influenţa ceea ce cred oamenii că este frumos şi corect. 
Uneori, obiceiurile se schimbă sub presiunea criticii morale şi discuţia pare să se bazeze 
pe o premisă care contrazice acest fenomen. 

Un alt tip de argument în favoarea relativismului are ca premisă ideea potrivit căreia 
credinţele etice obişnuite din orice societate îi sunt necesare acelei societăţi din punct de 
vedere funcţional. Prin urmare, argumentul concluzionează că aceste credinţe sunt 
adevărate pentru acea societate, dar pot să nu fie adevărate într-o alta. Michel de 
Montaigne, eseistul secolului al XVI-lea, susţine acest argument („Despre obicei şi 
dificultatea modificării unei legi acceptate”, în Montaigne, 1595), dar el a fost imbratisat 
mai ales de către antropologii secolului XX, care subliniază importanţa studierii societăţilor 
ca întreguri organice ale căror părţi sunt interdependente funcţional (vezi capitolul 2, 
„Etica în societăţile de mici dimensiuni”). Problema argumentului funcţional este aceea 
că aceste credinţe morale nu sunt justificate doar pe motiv că ele sunt necesare pentru 
existenţa unei societăţi în forma ei actuală. Chiar dacă instituţiile şi practicile unei 
societăţi depind în mod crucial de acceptarea anumitor credinţe, justificarea acestora 
depinde de acceptabilitatea morală a instituţiilor şi practicilor. A arăta, de exemplu, că sunt 
necesare anumite credinţe pentru a menţine o societate fascistă nu înseamnă a le justifica. 

Chiar dacă aceste argumente în favoarea relativismului moral nu sunt solide, doctrina 
a avut mereu adepţi. Forţa ei continuă şi-a avut mereu rădăcinile în variaţia impresionantă 
în concepţia etică ce poate fi găsită de-a lungul istoriei şi culturii umane. Într-un text 
antic (Dissoi Logoi sau Argumente contrare ; Robinson, 1979) asociat sofiştilor, se 
scoate în evidenţă faptul că pentru lacedaemonieni era bine ca fetele să facă sport fără 
tunici şi copiii să nu înveţe muzică şi scriere, în timp ce pentru ionieni acestea erau nişte 
nebunii. Montaigne a alcătuit un catalog de obiceiuri exotice cum ar fi prostituţia 
masculină, canibalismul, femeile războinice, uciderea tatălui la o anumită vârstă ca act 

de pietate şi el povesteşte experimentul lui Darius din opera istoricului grec Herodot. 
Darius i-a întrebat pe greci câţi bani ar cere pentru a accepta să mănânce trupurile tatilor 
lor decedați. Ei au răspuns cá nici o sumă de bani nu i-ar putea convinge să facă aşa 
ceva. Pe urmă, el i-a întrebat pe nişte indieni care mâncau de obicei trupurile tatilor lor 
decedați, contra cărei sume de bani ar accepta ei să ardă trupurile tatilor. Printre 
exclamatii răsunătoare, aceştia i-au poruncit să nu vorbească despre o astfel de blasfemie 
(opera lui Montaigne, Despre obiceiuri, şi cea a lui Herodot, Războaiele persane). 

Dar, în timp ce mulţi au fost convinşi de astfel de exemple să adopte relativismul 
moral, argumentul legat de diversitate nu susţine în nici un fel, simplu sau direct, 
relativismul. Aşa cum au arătat dialogurile socratice ale lui Platon, suntem motivaţi să-i 
ascultăm doar pe cei înţelepţi din mijlocul nostru (Crizo, 44CD). Simpla diversitate în 
altele, pentru că sunt mai adevărate şi mai justificate decât restul. Dacă jumătate dintre 
oamenii din întreaga lume ar mai crede că Soarele, Luna şi planetele se învârt în jurul 
Pământului, aceasta nu ar respinge posibilitatea existenţei unui adevăr unic despre 
structura universului. La urma urmei, diversitatea în credinţe ar putea rezulta din grade 
variate de înţelepciune. Sau e posibil ca popoare diferite să aibă propriile perspective 
limitate despre adevăr, fiecare perspectivă fiind distorsionată în felul său. 

Uneori se crede că măsura şi profunzimea dezacordului în etică arată că judecatile 
morale nu sunt doar judecăţi despre fapte, că ele nu afirmă ceva adevărat sau fals despre 
lume, ci exprimă în mod direct reacţiile noastre subiective la anumite fapte şi întâmplări, 
fie că ele sunt reacţii colective sau individuale (de exemplu, vezi C.L. Stevenson, Ethics 
and Language (1944) ; pentru discuţii suplimentare, vezi capitolul 38, „Subiectivismul”). 
O concepţie mai complexă este aceea că judecatile morale au ca scop redarea adevărurilor 
factuale obiective, dar şi evidenţierea inexistentei unor astfel de adevăruri (vezi J.L. 
Mackie, Ethics: Inventing Right and Wrong, 1977). Succesul ştiinţei moderne în a 
produce o proporţie remarcabilă de convergenţă a concepţiei despre structura de bază a 
lumii fizice întăreşte probabil aceste tipuri diferite de scepticism despre obiectivitatea 
judecăților morale. E greu să negi existenţa unei diferente semnificative în gradul de 
convergenţă al concepţiei în etică şi în ştiinţă. Şi totuşi există câteva explicaţii posibile 
pentru acea diferenţă şi care sunt compatibile cu concepţia că judecatile morale au în 
final de-a face cu fapte existente în lume. Aceste explicaţii ar putea sublinia, de exemplu, 
dificultăţile deosebite în a dobândi cunoaşterea de subiecte care sunt legate de cunoaşterea 
morală. 

O înţelegere a naturii umane şi a acţiunilor omeneşti este necesară pentru a formula 
un cod moral adecvat. Sarcina enorm de dificilă şi complexă de a ajunge la o astfel de 
înţelegere ar putea fi un motiv principal pentru existenţa diferenţelor în concepţia 
morală. În plus, obiectul de studiu al eticii este construit în aşa fel încât oamenii au 
interesul practic cel mai intens pentru ceea ce e stabilit ca adevăr în el, şi cu siguranţă 
că acest interes dă naştere unor pasiuni care să întunece judecata (pentru o replică în 
acest sens, vezi Nagel, 1986, pp. 185-188). Universalistii ar putea să scoată în evidenţă 
că multe concepţii morale aparent exotice presupun anumite concepţii religioase şi 

metafizice şi că aceste concepţii explică aparenta ciudatenie, mai degrabă decât orice 
diferenţă în valorile fundamentale. Să luăm, de exemplu, în considerare felul în care 
opinia noastră despre indienii lui Darius s-ar schimba dacă le-am atribui lor concepţia că 
a mânca trupul decedat al tatălui unei persoane este o cale de a-i păstra substanţa 
spirituală. În sfârşit, unele dintre diferenţele zdrobitoare în concepţia morală a societăţilor 
ar putea să nu-şi aibă rădăcinile în diferenţele dintre valorile fundamentale, ci în faptul 
că aceste valori ar trebui implementate în diferite moduri, luând în considerare condiţiile 
variate existente în diverse societăţi. Dacă o societate numără mai multe femei decât 
bărbaţi (deoarece bărbaţii se ucid între ei în luptă), nu ar fi surprinzător ca poligamia să 
fie acceptabilă în acea societate, în timp ce într-o alta, în care numărul femeilor este egal 
cu cel al bărbaţilor, monogamia este cerută. Diferenţa în practica acceptată a mariajului 
ar putea fi redusă la acea diferenţă între numărul femeilor şi cel al bărbaţilor, şi nu la 
vreo diferenţă între idealurile morale de bază pentru căsătorie sau între relaţiile normale 
între femei şi bărbaţi. 

Deci, simpla existenţă a dezacordurilor profunde şi largi din etică nu respinge 
posibilitatea ca judecatile morale să fie judecăţi obiectiv corecte sau incorecte despre 
anumite fapte. Relativiştii morali trebuie să traseze o altă cale mai complicată de la 
existenţa diversităţii la concluzia că nu există o singură morală adevărată sau cel mai bine 
justificată. Eu cred (şi am argumentat în Moral Relativity, 1984) că discuţia despre 
relativism se conturează cel mai bine în jurul tipurilor specifice de diferenţe în concepţia 
morală, presupunând apoi că aceste diferenţe specifice sunt cel mai bine explicate 
printr-o teorie care neagă existenţa unei singure morale adevărate. Aceasta ar include 
negarea faptului că modurile variate prin care universaliştii explică dezacordurile etice 
sunt suficiente pentru a explica diferenţele specifice despre care este vorba. (Pentru o 
altă strategie de argumentare care se bazează mai mult pe o analiză a intelesului 
judecăților morale, vezi Harman, 1975.) 

O diferenţă etică aparentă şi izbitoare care ar putea fi alegerea perfectă pentru acest 
tip de argument are legătură cu accentul pus pe drepturile individuale şi încorporat în 
cultura etică a Vestului modern, dar absent în culturile tradiţionale din Africa, China, 
Japonia şi India. Conţinutul datoriilor în asemenea culturi tradiţionale pare, în schimb, 
organizat în jurul valorii centrale a unui bun comun care constă într-un anume tip de 
viaţă ideală în comunitate, o reţea de relaţii definite parţial de anumite roluri sociale, din 
nou ideale, dar întruchipate imperfect în practica existentă. Idealul pentru membrii 
societăţii este reprezentat de virtuțile diferite care le oferă posibilitatea de a promova şi 
susţine binele comun, dat fiind locul lor în reţeaua de relaţii. 

Confucianismul, de exemplu, face din familii şi grupuri înrudite modele pentru 
binele comun şi postulează că unităţile sociale şi politice mai largi ar trebui să preia 
unele dintre trăsăturile acestui model, cum ar fi liderii generoşi care conduc cu scopul 
de a cultiva virtutea şi armonia între supuşii lor (vezi capitolul 6, „Etica chineză clasică”). 
Faptele morale centrate pe astfel de valori par să fie foarte diferite de cele centrate pe 
drepturile individuale la libertate şi la alte bunuri, dacă baza de atribuire a acestor 
drepturi persoanelor nu constă în drumul lor spre binele comun al unei vieţi trăite în 
comun, ci într-o morală care să merite să fie atribuită independent fiecărui individ. Din 

contră, o temă care apare frecvent în etica binelui comun este aceea că indivizii isi 
găsesc împlinirea ca fiinţe umane în promovarea şi susţinerea binelui comun. Pe baza 
acestei presupuneri despre armonia fundamentală între binele suprem al indivizilor şi cel 
comun, s-ar putea aştepta să existe constrângeri asupra libertăţii care să fie mai extinse 
şi mai puternice în comparaţie cu o tradiţie în care nu se presupune o astfel de armonie 
fundamentală între individ şi binele comun. 

Dacă opoziţia dintre cele două tipuri de morală este reală, ea ridică întrebarea dacă 
unul dintre aceste tipuri este mai adevărat şi mai justificat decât celălalt. Argumentul 
pentru un răspuns relativ ar putea începe cu presupunerea că fiecare tip se concentrează 
pe un bine care poate ocupa în mod rezonabil centrul unui ideal etic pentru viaţa omului. 
Pe de o parte, există binele de a aparţine şi de a contribui la o comunitate ; pe de altă parte, 
există binele respectului faţă de individ, indiferent de contribuţia posibilă la comunitate. 
Argumentul afirmă în continuare că ar fi surprinzător să existe doar o cale justificabilă 
de a stabili o prioritate cu privire la cele două tipuri de bine. La urma urmei, nu ar trebui 
să fie surprinzător dacă gama de bunuri umane este pur şi simplu prea bogată şi diversă 
pentru ca acestea să fie reconciliate într-un singur ideal din punct de vedere moral. 

Un astfel de argument ar putea fi suplimentat de o explicaţie asupra motivului 
existenţei moralei. Morala serveşte două nevoi umane universale. Ea rezolvă atât conflictele 
de interese dintre oameni, cât şi pe acelea ale individului născute din dorinţe diferite şi 
căi ce nu pot fi satisfăcute toate în acelaşi timp. Soluţiile la aceste două tipuri de 
conflicte dau formă societăţii umane. În măsura în care aceste soluţii se cristalizează sub 
aspectul unor reguli de conduită şi idealuri pentru persoane, obţinem nucleul unei acţiuni 
morale. Pentru a-i îndeplini în mod adecvat funcţiile practice, s-ar putea ca o morală să 
aibă nevoie de anumite trăsături generale. De exemplu, un sistem relativ durabil şi stabil 
pentru rezolvarea conflictelor dintre oameni nu va permite torturarea persoanelor după 
pofta unora sau altora. 

Dar dată fiind această privire asupra originii şi funcţiilor moralei, nu ar fi surprinzător 
dacă sisteme morale semnificativ diferite ar trebui să îndeplinească la fel de bine 
funcţiile practice, cel puţin potrivit standardelor de performanţă care au fost comune 
acestora. Potrivit acestei viziuni, moralele sunt creaţii sociale care evoluează spre 
îndeplinirea anumitor nevoi. Nevoile pun condiţii asupra a ceea ce ar putea fi o morală 
adecvată şi dacă natura umană are o structură definită, ne-am putea aştepta la constrângeri 
suplimentare derivate din natura noastră. Dar complexitatea naturii noastre ne dă 
posibilitatea să pretuim o diversitate de bunuri şi să le ordonăm în diferite feluri, iar 
aceasta face ca un relativism substanţial să poată fi adevărat. 

Viziunea schitatá mai sus are avantajul de a lăsa deschis argumentul legat de emergenta 
unei versiuni puternice a relativismului. Ea susţine că nu există doar o morală adevărată, 
dar nici nu neagă că unele morale ar putea fi false şi inadecvate pentru funcţiile pe care 
trebuie să le îndeplinească. Aproape toate polemicile împotriva relativismului moral sunt 
îndreptate împotriva versiunilor lui extreme, acelea care susţin că toate sistemele morale 
sunt la fel de adevărate (ori la fel de lipsite de conţinut cognitiv). Totuşi, un relativism 
substanţial nu ar trebui să fie egalitar într-o manieră atât de radicală. În afară de a 
exclude moralele care ar agrava conflictul interpersonal, ca şi cel descris mai sus, 

relativistii ar putea, de asemenea, să observe că moralele adecvate trebuie să promoveze 
formarea unor persoane capabile să ia în considerare interesele celorlalţi. Astfel de 
persoane trebuie să primească un anume fel de învăţătură şi îngrijire de la ceilalţi. Astfel, 
orice altceva ar conţine, o morală adecvată ar trebui să prescrie şi să promoveze felurile 
de educaţie şi relaţii interpersonale continue care creează astfel de persoane. 

Un relativism moral care ar ţine seama de acest tip de constrângere asupra a ceea ce 
poate fi o morală adevărată sau justificată ar putea să nu se potrivească stereotipului de 
relativism, dar ar fi o poziţie rezonabilă de susţinut. De fapt, un motiv al lipsei de 
progres în dezbaterea dintre relativişti şi universalişti este că fiecare parte a încercat să-şi 
definească oponentul ca susţinând poziţia cea mai extremă cu putinţă. În timp ce aceasta 
uşurează dezbaterea, nu face nimic pentru a clarifica poziţiile de mijloc unde s-ar putea 
afla adevărul. Multe concluzii asemănătoare ar putea fi derivate din dezbaterea legată de 
relativismul moral normativ : multă ardoare şi identificare frecventă a oponentului cu 
cea mai extremă poziţie posibilă. 


iii. Relativism normativ 


Cea mai extremă poziţie posibilă pentru relativistul normativ este că nimeni nu ar trebui 
să-i judece vreodată pe alţii care au valori substanţial diferite sau să încerce să-i facă să 
accepte propriile lui valori. O astfel de definiţie a relativismului normativ este dată de 
obicei de oponenții săi, deoarece este o poziţie care nu poate fi apărată. Ea cere propria 
condamnare a celor care acţionează potrivit ei. Dacă-i judec pe cei care judecă, trebuie 
să mă condamn. Eu încerc să impun tuturor valoarea tolerantei, când nu toţi au această 
valoare, dar nu asta ar trebui să fac în versiunea celei mai extreme poziţii a relativismului 
normativ. Filosofii se mulţumesc de obicei cu demontări facile ale celei mai extreme 
versiuni a relativismului normativ, dar există motive să ne gândim că alte versiuni mai 
moderate nu ar fi mai uşor de justificat. Motivul este acela că relativismul normativ nu 
este doar o doctrină filosofică, ci o atitudine adoptată faţă de situaţiile care pun probleme 
din punct de vedere moral. 

Antropologii se identifică uneori cu această atitudine şi este instructiv să înţelegem 
cum a apărut această identificare dintr-un context istoric şi sociologic. Apariţia antropologiei 
culturale in a doua jumătate a secolului al XIX-lea a fost partial subventionata de către 
guvernele colonizatoare care voiau să ştie mai multe despre natura şi statutul oamenilor 
„primitivi”. Influentate de teoria lui Darwin, primele teorii antropologice tindeau să 
ordoneze oamenii şi instituţiile sociale ale lumii într-o serie evolutivă, de la omul 
primordial la fiinţa umană civilizată din Europa secolului al XIX-lea. Mulţi antropologi 
au reacţionat în cele din urmă împotriva imperialismului guvernelor lor şi acestui mod 
de a vedea lucrurile. Mai important a fost faptul că ei au ajuns să-i vadă ca femei şi 
bărbaţi inteligenţi pe oamenii pe care îi studiau şi a căror viaţă avea înţeles şi integritate. 
Iar acestea au dus la chestionarea bazelor pentru judecatile implicite ale inferioritatii 
felului lor de a trăi, mai ales după spectacolul pe care naţiunile civilizate l-au oferit în 

lupta brutală din primul război mondial (vezi, de exemplu, Ruth Benedict, Patterns of 
Culture, 1934, si mai recenta opera a lui Melville Herskovits, Cultural Relativism : 
Perspectives in Cultural Pluralism, 1972). 

Relativismul normativ al unor antropologi din acea perioada era deci un raspuns la 
problemele morale reale care afectau justificarea colonizării şi care afectau in mod mai 
general intervenţia într-o altă societate pentru a determina schimbări majore în valorile 
acceptate anterior sau în capacitatea oamenilor de a acţiona asupra acestora. Nici o 
versiune simplă a relativismului normativ nu este răspunsul la aceste probleme, după 
cum a fost ilustrat de faptul că o etică a intolerantei în ceea ce priveşte judecata s-ar 
autodistruge în momentul în care ar fi folosită pentru a-l condamna pe cel intolerant. 
Inadecvarea versiunilor simple este şi ea ilustrată de accentul pus în antropologie asupra 
problemei relativismului normativ după al doilea război mondial. Mulţi şi-au dat seama 
că acel război a fost o bătălie împotriva răului suprem, ceea ce a adus în linia întâi 
necesitatea de a emite, cel puţin uneori, o judecată şi de a acţiona conform acesteia. În 
consecinţă, a existat un nou curent în antropologia culturală direcționat înspre găsirea 
unei baze pentru a emite judecăţi care să depindă de criterii aplicabile tuturor codurilor 
morale. 

O versiune mai rezonabilă a relativismului normativ ar trebui să ne permită să emitem 
o judecată despre alte persoane care au valori substanţial diferite de ale noastre. Chiar 
dacă aceste valori diferite sunt „dintr-o perspectivă neutră” la fel de justificate ca şi ale 
noastre, tot suntem indreptatiti să numim rău sau monstruos ceea ce contrazice cele mai 
importante valori ale noastre. Ce avem dreptul să facem în lumina acestor judecăţi este 
cu totul altă problemă. Mulţi dintre cititorii acestei cărţi vor şovăi să intervină în 
treburile celorlalţi care au valori substanţial diferite, dacă motivul pentru a interveni este 
impunerea valorilor noastre şi considerăm că nu avem un argument mai obiectiv pentru 
perspectiva noastră morală decât au ceilalţi pentru ale lor. Sursa acestei şovăieli este o 
trăsătură a moralei noastre. O perspectivă liberală, contractualistă este parte a vieţii etice 
a Occidentului postmodernist, fie că o recunoaştem sau nu (vezi capitolul 15, „Tradiţia 
contractului social”). Vrem să ne comportăm faţă de ceilalţi în aşa fel încât acţiunile 
noastre să poată fi justificate de aceştia, dacă sunt pe deplin rezonabili şi informaţi. 
Totuşi, dacă susţinem un relativism moral metaetic, trebuie să recunoaştem că vor exista 
situaţii când cursul unor acţiuni dezirabile faţă de alţi indivizi cu valori diferite va încălca 
această trăsătură a moralei noastre. 

În acel moment, nici o regulă nu ne poate arăta ceea ce trebuie să facem. S-ar părea 
că lucrurile ar depinde de celelalte valori pe care le mai avem în joc. Dacă practica 
celorlalţi ar fi implicat sacrificiul uman, de exemplu, atunci valoarea tolerantei ar putea 
fi într-adevăr mult prea importantă şi am putea să ne hotărâm să intervenim pentru a o 
împiedica. Dezacordul asupra permisiunii legale de a recurge la avort demonstrează cât 
de dificilă poate fi uneori deliberarea. Să luăm în considerare poziţia celor care cred că 
avortul este greşit din punct de vedere moral pentru că aceasta înseamnă să luăm o viaţă 
care are un statut moral. În cadrul acestui grup, unii par de acord cu faptul că există un 
dezacord profund asupra statutului moral al fătului. Ei doresc să interzică avortul. Dar 
alţii din acest grup, care susţin că avortul este greşit, admit că persoanele rationale ar 

putea să nu fie de acord cu ei şi că raţiunea umană pare incapabilă să rezolve aceasta 
problemă. Din această cauză, ei se opun interzicerii legale a avortului. Primul grup 
crede că cel de-al doilea nu ia în serios valoarea vieţii umane, pe când cea de-a doua 
tabără crede că primul nu reuşeşte să recunoască profunzimea şi seriozitatea dezacordului 
dintre persoanele raţionale (vezi, de asemenea, şi capitolul 26, „Avortul”). Fiecare 
poziţie are o oarecare forţă şi e clar că relativismul normativ nu oferă o soluţie simplă 
acestei dileme. Totuşi, doctrina oferă un set de motive în favoarea tolerantei şi a 
noninterventiei, care trebuie puse în balanţă cu alte motive. Doctrina nu se aplică doar 
intervențiilor propuse de către o societate în cadrul unei alte societăţi, dar şi dezacordurilor 
profunde în cadrul societăţilor pluraliste care conţin tradiţii morale diverse, ca în cazul 
avortului. Dacă relativismul metaetic este adevărat, chiar dacă doar cu privire la un set 
limitat de conflicte morale precum avortul, prin urmare, condiţia noastră morală este 
extrem de complicată. Trebuie să ne străduim să găsim ceea ce va fi pentru noi lucrul bun 
sau cel mai bun pe care-l putem face şi să acceptăm dificultatea recunoaşterii că nu există 
un singur lucru „cel mai bun” sau „cel mai drept”. Această sarcină, oricât de dificilă ar 
fi, nu marchează sfârşitul reflectiei morale, ci începutul unui alt tip de reflecţie care 
implică, pe de o parte, un efort de a ajunge la o înţelegere cu cei care au valori 
substanţial diferite şi, pe de altă parte, de a rămâne fidel propriilor valori. Unii dintre cei 
care cred că avortul înseamnă luarea unei vieţi care are statut moral, de exemplu, au ales 
să i se opună, ajutând anumite organizaţii care au ca scop diminuarea necesităţii recurgerii 
la avort, cum ar fi acele organizaţii care ajută mamele necăsătorite. 

Trebuie discutată aici o ultimă chestiune cu privire la relativism. Relativismul are un 
renume prost în anumite cercuri deoarece este asociat cu o lipsă de convingere morală, 
cu o tendinţă înspre nihilism. O parte a motivului acestei reputatii proaste este redat prin 
identificarea relativismului cu formele lui extreme. Dacă aceste forme sunt adevărate, 
atunci orice este permis. Dar un alt motiv pentru acest renume prost este presupunerea 
că încrederea morală a individului, angajamentul său faţă de valori este, într-un fel, 
dependent de menţinerea concepţiei că morala cuiva este singura adevărată sau cea mai 
justificabilă. Dar reflectia atentă va dezvălui bineînţeles că singură, această concepţie nu 
garantează angajamentul de a acţiona. Acesta implică o concepţie despre ceea ce înseamnă 
morala cuiva pentru el, fie că este singurul adevăr perceput sau nu. El implică şi o 
legătură stabilită între dorinţele şi aspiraţiile individului şi conţinutul substanţial al 
valorilor morale ale acestuia. Mai presupune şi capacitatea de a vedea morala ca fiind 
importantă pentru noi în anumite modalităţi care ne permit să evităm nihilismul. 
Concepţia potrivit căreia morala noastră este singurul adevăr sau cel mai justificat dintre 
ele nu creează automat acest fel de importanţă şi nici nu este o condiţie necesară pentru 
ea, deoarece valorile pe care eu le-aş considera importante şi care dau sens vieţii mele 
ar putea să nu fie acceptate sau recunoscute de către orice persoană raţională ca fiind 
adevărate. 

Aici, ca şi in alte chestiuni care au legătură cu relativismul, emoția provocată doar de 
simpla menționare a curentului tinde să provoace confuzie şi să se polarizeze într-un mod 
nenecesar. Doar după ce depăşim problema definiţiei şi atacul a ceea ce majoritatea 

înţelege prin relativism începe reflectia adevărată. Ceea ce rămâne este o realitate morală 
puţin cam haotică, pentru care nu există soluţii clare. Dar de ce ne-am aştepta la altceva ? 

— 40 — 
Prescriptivismul universal 


R.M. Hare 


Prescriptivismul universal este vázut cel mai bine ca o incercare de a localiza atat 
defectele, cát si intelegerea in profunzime a altor teorii etice actuale, de a remedia 
defectele, păstrând in acelaşi timp această înţelegere, şi de a oferi astfel o sinteză a 
acestora. Expresia „teorie etică” acoperă încercări de a explica ceea ce întrebăm de fapt 
atunci când punem întrebări morale. Ce vrem să spunem prin cuvintele şi propoziţiile pe 
care le folosim în discursul moral? Care este natura conceptelor morale sau a moralei? 
Dacă vor da rezultat, aceste încercări vor avea implicaţii pentru o altă întrebare 
epistemologică, aparţinând, de asemenea, teoriei etice: cum ar trebui să începem să 
răspundem la întrebările noastre morale, în mod raţional ? Sau nu există o cale raţională — 
depinde doar de ceea ce simţim şi de ceea ce ne dictează moravurile actuale ? Pe de altă 
parte, dacă poate fi vorba despre o discuţie raţională în ceea ce priveşte întrebările 
morale, aceasta cere existenţa unui adevăr despre ele sau a unui set de fapte care pot fi 
descoperite ? 

Principala diviziune este realizată între teoriile descriptiviste şi cele nondescriptiviste. 
Acestea se deosebesc prin mai multe căi, mai mult sau mai puţin înşelătoare (Hare, 
1985b). Se spune ca descriptiviştii susţin că judecatile morale sunt adevărate sau false, 
pe cand nondescriptiviştii neagă acest lucru. Deoarece există o acceptiune valabilă, după 
cum vom vedea, în care nondescriptiviştii pot folosi termenul „adevărat” cu referire la 
judecăţi morale, acest mod de a vorbi complică problema. La fel şi folosirea termenilor 
„cognitivism” şi ,noncognitivism", insinuând că primul face si al doilea nu face, ne 
permite să ştim că şi alte judecăţi morale sunt adevărate. Căci, din nou, există o 
acceptiune valabilă in care nondescriptiviştii pot permite acest lucru, după cum vom 
vedea. La fel de înşelător este modul ontologic de a face distincţia, spunând că descripti- 
viştii susţin că în lume există calităţi şi fapte morale, pe când nondescriptiviştii neagă 
acest lucru ; deoarece, de îndată ce ne întrebăm ce face ca un fapt sau o calitate morală 
să existe în lume, ne pierdem. 

Atât nondescriptivismul, în toate variantele sale, cât şi teoriile descriptiviste în discuţie 
sunt teorii semantice, şi nu ontologice. Aşa-numitele (în etică) teze ontologice (de 
exemplu, „naturalismul ontologic”) pot fi revendicări morale substanţiale despre ceea ce 
este bine sau nu etc. (de exemplu, ceea ce maximalizează fericirea este întotdeauna, sau 

poate chiar in mod necesar, bine). Întrebarea : „Ce semnifică aceste teze”, care constituie 
subiectul nostru actual, este una diferită. (Despre inutilitatea disputelor ontologice în 
etică, vezi Hare, 1985b; pentru o opinie diferită, vezi capitolul 37, „Naturalismul”.) 

Putem evita aceste dificultăţi, dacă facem distincţia în termenii unei teorii a intelesului 
care este încă foarte populară : teoria condiției adevărului. Aceasta nu este aceeaşi cu 
vechea „teorie a verificării” susţinută de unii pozitivişti logici, dar împărtăşeşte unele 
sensuri în profunzime. Conform acestei teorii, înţelegerea sensului unei propoziţii, 
folosită în crearea unei afirmaţii, înseamnă înţelegerea condiţiilor adevărului acestei 
afirmaţii, şi anume în ce caz aceasta poate fi numită adevărată. Aceia care susţin că acest 
lucru este adevărat pentru toate propoziţiile pot fi numiţi descriptivişti pur şi simplu. 

Descriptivismul exhaustiv ca acesta este evident fals - Austin l-a numit chiar „eroare 
descriptivă” (1961, p. 234; 1962, p. 3). Deoarece există cu siguranţă propoziţii şi 
enunturi al căror înţeles nu este determinat de condiţiile adevărului. Imperativele sunt 
exemplul evident: pentru a şti ce înseamnă „închide uşa”, nu e nevoie şi nu putem 
cunoaşte condiţiile adevărului acestei cerinţe, deoarece ea nu dispune de aşa ceva. Dar, 
e posibil ca cineva să fie descriptivist fără nici un risc cu privire la clase largi de 
propoziţii. S-ar putea menţiona că propoziţiile care exprimă afirmaţii comune tipice au 
într-adevăr sensul determinat de condiţiile de adevăr ale afirmațiilor pe care le exprimă, 
aşa că am putea fi în mod fericit descriptivişti cu privire la astfel de propoziţii. Dar, 
deoarece nu toate propoziţiile sunt astfel, după cum am văzut, întrebarea care apare, 
pentru orice clasă dată de propoziţii, este dacă înţelesul lor este determinat în întregime 
de condiţiile de adevăr sau nu - şi anume dacă ele pot fi clasificate ca pur descriptive. 

Cuvântul „pur” este important. Este posibil pentru parte, dar nu şi pentru întreg, ca 
înţelesul propoziției să fie determinat de condiţiile de adevăr. Putem numi aceste 
propoziţii „amestecate” ca fiind „decriptive” într-un sens slab, dar nu în sensul puternic 
folosit aici. În sensul puternic, o propoziţie nu este descriptivă (mai precis, pur descriptivă) 
decât dacă înţelesul ei este în întregime determinat de condiţiile de adevăr. Descriptivismul 
etic susţine că acest lucru este adevărat despre propoziţiile care exprimă judecăţi morale. 
Nondescriptiviştii etici, inclusiv prescriptiviştii, admit bucuroşi că există un element în 
înţelesul judecăților morale (înfelesul descriptiv) care este determinat de condiţiile de 
adevăr ; însă diferă de descriptivişti considerând că există un înţeles suplimentar în 
înţelesul lor, cel prescriptiv sau evaluativ sau, la primii scriitori, cel emotiv care nu este 
determinat, ci exprimă prescriptii, evaluări, atitudini la care consimtim fără a fi constrânşi 
de condiţii de adevăr. 

Kant spunea acelaşi lucru cu alte cuvinte când vorbea despre autonomia voinţei : 
„Proprietatea pe care o are voinţa de a fi o lege în sine (independent de altă proprietate 
aparţinând obiectelor actului de voinţă)” (1785, BA87 = 440). Pentru a adopta o 
atitudine, evaluarea sau prescrierea este o funcţie a voinţei autonome, constrânsă numai 
de „potrivirea maximelor ei pentru crearea proprie a legii universale”, după Kant (1785, 
BA88 = 441 - vezi mai jos). 

După ce am făcut distincţia între teoriile etice descriptiviste şi cele nondescriptiviste în 
general, putem trece acum la subdivizarea acestora, pentru a aşeza prescriptivismul la 

locul potrivit. Teoriile descriptiviste pot fi împărţite în mare in naturalism şi intuitionism. 
Ambii termeni pot fi înşelători, dar vor fi folositori. Controversa dintre aceştia este dacă 
judecatile morale sau condiţiile de adevăr, care, conform descriptivismului, le dau acestora 
înţeles, sunt sau nu determinate prin definiţii (sau, mai inexact, explicaţii ale intelesului) 
care se referă numai la proprietăţi şi adevăruri nemorale. Naturaliştii cred că acest lucru 
este posibil ; intuitionistii, dimpotrivă, consideră că asemenea definiţii sau explicaţii nu 
pot cuprinde sensurile cuvintelor morale. De reţinut ar fi că disputa dintre naturalişti şi 
oponenții lor intuitionisti nu este de aceeaşi natură ca cea dintre descriptivisti si 
nondescriptivişti : e o dispută în cadrul descriptivismului. Nondescriptivistii resping 
naturalismul deoarece ei resping descriptivismul de orice fel. Ei pot folosi astfel de 
argumente intuitioniste împotriva naturalismului ; dar principala forţă motrice a atacului 
lor este independent de acestea. 

Principala forţă motrice vine din recunoaşterea faptului că ambele forme ale descripti- 
vismului, în feluri diferite, sunt destinate căderii în relativism. Deşi relativismul are 
suporterii lui (printre aceştia, ni se spune adesea, majoritatea tinerilor dintre studenţii 
americani — deşi este o exagerare), nu este ceea ce descriptivistii încearcă să stabilească. 
Aceştia pornesc cu scopul de a arăta mai degrabă că poate exista cercetare morală 
raţională, concluzii maleabile la care trebuie să consimtim pe bună dreptate. 

Naturalismul cade în relativism în felul următor. Dacă sensurile cuvintelor morale 
sunt explicate în termeni de condiţii de adevăr, atunci ceea ce va determina în cele din 
urmă adevărul sau falsitatea judecăților morale vor fi acele condiţii de adevăr acceptate 
într-o societate dată ca generatoare a sensurilor cuvintelor morale. Aşadar, ca să luăm un 
exemplu brut, dacă explicăm înţelesul structurii „se cuvine”, din propoziţia „se cuvine 
ca femeile să îşi asculte soţii în orice privinţă”, spunând că afirmaţia pe care o exprimă 
este adevărată dacă şi numai dacă o conjunctie a afirmației nemorale este adevărată, va 
trebui atunci să specificăm această serie de afirmaţii nemorale. Probabil vom spune că 
afirmaţia este adevărată dacă şi numai dacă soțiile care-şi ascultă soţii ar contribui la 
stabilitatea societăţii. E posibil ca într-o societate dată să fie acceptat în mod general că 
cineva se cuvine să facă ceea ce ar contribui la stabilitatea societăţii. Acesta este probabil 
unul dintre principiile morale în care societatea crede. Dar acesta este un principiu care 
ar putea fi respins de feminişti. Aceştia ar putea crede că, deşi soțiile care-şi ascultă soţii 
ar contrbui într-adevăr la stabilitatea societăţii, nu se cuvine întotdeauna să asculte, 
deoarece soţii au uneori cereri pe care soțiile se cuvine să nu le asculte, chiar cu riscul 
slăbirii stabilităţii menţionate anterior. 

Ceea ce se întâmplă în acest exemplu este faptul că un principiu moral de bază, acela 
că cineva se cuvine să facă ceea ce ar contribui la stabilitatea societăţii, a fost avansat la 
un adevăr analitic, adevărat în virtutea sensului structurii „se cuvine”. Dar nu este un 
adevăr analitic. Dacă ar fi, atunci antifeministii ar câştiga disputa, deoarece feministii, 
susţinând că uneori se cuvine ca soțiile să nu-şi asculte soţii chiar dacă aceasta ar destabiliza 
societatea, s-ar contrazice, afirmând ceva ce chiar sensul lui „se cuvine” stabileşte ca 
fiind fals. Dacă „se cuvine” are sensurile fixate de condiţiile de adevăr, şi dacă acestea 
sunt cele acceptate de către vorbitorii nativi ai limbii, şi dacă aceştia (cu excepţia a foarte 

puţine abateri) folosesc „se cuvine”, astfel încât ceea ce destabilizează societatea trebuie 
să fie ceva ce nu se cuvine făcut, atunci nu se poate susţine în mod logic ceea ce afirmă 
feminiştii. Din acest exemplu foarte simplu se poate vedea că efectul naturalismului este 
acela de a obliga pe oricine să imbrátiseze comportamentul social acceptat pentru a nu 
se contrazice ; şi acesta este relativismul. (Pentru o descriere amănunţită vezi Hare, 
1985a ; 1986; pentru o apărare a formei relativismului, vezi capitolul 39, „Relativismul”.) 

Cealaltă variantă a descriptivismului, intuifionismul, cade în relativism într-un mod 
şi mai simplu. Intuitionismul vede condiţiile de adevăr ale judecăților morale, care le dau 
sensul, ca fiind în conformitate cu datele pe care trebuie să ne bazăm raţionamentul 
moral, şi cu care concluziile acestuia trebuie să se potrivească; aceste date sunt 
obişnuitele convingeri morale pe care toti oamenii educati moral le au. Din moment ce 
aceste convingeri variază de la o societate la alta, efectul intuitionismului este din nou 
acela de a fixa raţionamentul nostru moral la ceva referitor la anumite societăţi. E 
adevărat că există convingeri comune tuturor societăţilor, dar altele nu sunt comune, iar 
intuitionistii nu oferă nici o cale de a spune care sunt datele demne de încredere. Ca să 
revenim la exemplul nostru, dacă este o convingere universală că într-o societate soțiile 
se cuvine să-şi asculte soţii, atunci cazul feminiştilor este scos din joc ; dar dacă ar exista 
O societate, aşa cum ar putea apărea una, în care să existe convingerea universală cá 
soțiile nu au o asemenea datorie, atunci şi cazul antifeministilor ar fi scos din joc. 
Relativismul este din nou rezultatul. 

Un tip suplimentar de descriptivism poate fi menţionat aici, şi anume subiectivismul. 
Acest termen este foarte flexibil, dar îl vom folosi aici strict pentru tipul de descriptivism 
naturalistic care susţine că sensul lui „se cuvine” şi al altor cuvinte morale este de a 
descrie atitudinile sau sentimentele oamenilor - de exemplu, de a atribui oamenilor în 
general sau emitátorului unei propoziţii, o atitudine sau un sentiment de aprobare sau 
dezaprobare a unui anumit act. Acesta se vrea înţeles ca o afirmaţie a unui fapt nemoral, 
psihologic despre vorbitor sau despre oameni în general - un fapt care ar putea fi 
descoperit prin observaţie sau introspectie raportată. Astfel, teoria este una naturalistică. 
Dar faptul în discuţie (care stabileşte adevărul unei judecăţi morale, şi este astfel condiţia 
ei de adevăr), în loc să fie, ca în exemplul precedent, unul despre ceea ce s-ar întâmpla 
în societate dacă soțiile nu şi-ar asculta soţii, este un fapt subiectiv despre ceea ce 
dezaprobă oamenii. (James Rachels foloseşte termenul de subiectivism simplu pentru a 
se referi la această teorie ; vezi capitolul 38, ,,Subiectivismul”.) 

Cuvintele „obiectiv” şi „subiectiv” au o utilizare clară aici; deosebim două tipuri de 
fapte : fapte despre ceea ce se va întâmpla în societate dacă soțiile nu ascultă, şi fapte 
despre ceea ce cred oamenii. Primele sunt fapte obiective, celelalte subiective. Definirea 
cuvintelor morale în termeni de fapte subiective ar fi un tip de descriptivism naturalistic. 
Este util totuşi să remarcăm că nu există o distincţie importantă între acest fel de 
subiectivism şi intuitionism ; deoarece intuitiile şi convingerile morale sunt şi ele fapte 
obiective - fapte despre ceea ce cred oamenii ; de aceea multe dintre obiecțiile acceptate 
în mod obişnuit împotriva subiectivismului se aplică in mod egal şi intuitionismului. Aceasta 
explică de ce intuitionismul cade în relativism; intuitionistii nu cer sprijinul unui fapt 
obiectiv, ci doar al propriilor gânduri şi al gândurilor altora, şi acestea variază de la o 
persoană şi societate la alta. 

Folosite in afara acestui context, cuvintele „obiectiv” si „subiectiv” pot crea confuzie 
(Hare, 1976). În special, dacă tipuri variate de nondescriptivism sunt considerate 
„Subiectiviste”, acest lucru se întâmplă doar într-un sens total diferit. Acestea nu 
echivalează judecatile morale cu afirmaţii ale faptului psihologic, deoarece nu le echivalează 
cu nici un fel de afirmaţie reală. E adevărat, sunt de acord cu subiectiviştii în respingerea 
atât a naturalismului obiectivistic, cât şi a pretențiilor obiectiviste ale intuitionistilor ; dar 
numai atât au în comun. Subiectivismul, în sensul folosit aici, şi prescriptivismul (sau 
emotivismul) sunt de o parte şi de alta a principalei diviziuni a teoriilor etice în teorii 
descriptiviste şi nondescriptiviste (vezi mai sus). De aceea folosirea termenului „subiectivism” 
pentru ambele riscă mari confuzii. 

Nondescriptivismul poate fi şi el subdivizat. Primele versiuni, în mare parte forme ale 
emotivismului, erau in mod esenţial irationaliste. După respingerea părerii potrivit căreia 
judecatile morale sunt echivalente cu afirmaţii ale faptelor nemorale (naturalism) şi a 
părerii că acestea sunt afirmaţii sui-generis despre fapte morale perceptibile prin intuiţie 
sau apel la convingeri (intuitionism), au concluzionat pripit că cineva nu poate medita 
asupra problemelor morale ; judecátile morale sunt expresiile atitudinilor iraționale sau 
cel putin nerationale de aprobare sau dezaprobare. Au ajuns la această concluzie deoarece 
au adăugat o premisă falsă, şi anume că singurele probleme asupra cărora se poate 
medita sunt cele faptice. O lectură a lucrării lui Kant, Rafiunea practică (1785, BA101 = 
448) sau chiar a lui Aristotel cu al său phronesis sau „înţelepciune practică” (care, 
sustine el, este epitactică sau prescriptiva - Etica Nicomahicá, 1143a 8) ar fi trebuit să-i 
vindece de această greşeală. 

Originea prescriptivismului stă în conştientizarea faptului că această premisă este 
falsă. S-a admis la modul general că există ceva nesatisfăcător în ceea ce priveşte 
emotivismul. Cei ademeniti de premisa falsă mai sus menţionată au reacţionat revenind 
la o formă a prescriptivismului. Prescriptiviştii, pe de altă parte, au reacţionat într-un 
mod mai pozitiv căutând un fel de neprescriptivism care nu ar fi supus la costul 
irationalitatii - un cost de care majoritatea filosofilor morali vor să scape. Ei pretind că 
l-au găsit arătând că există reguli de raţionament care guvernează atât actele de vorbire 
nondescriptive, cât şi cele descriptive. 

Imperativele sunt, din nou, exemplul standard: dacă (aşa cum este în mod sigur 
cazul) poate exista inconsecventá logică între prescriptii contradictorii, pentru o persoană 
care doreşte totalitatea imperativelor, sau, în general, prescriptii, pentru ca persoana 
respectivă să accepte să fie consecventă cu sine, este necesară respectarea regulilor care 
guvernează consecventa. De aceea, semnificaţia acestor reguli trebuie să fie preocuparea 
principală a filosofului practic. 

Unii emotivişti au devenit irationalisti, deoarece şi unii şi ceilalţi au asimilat judecatile 
morale imperativelor şi au făcut o greşeală care este încă foarte obişnuită în privinţa 
imperativelor, şi anume aceea de a crede că acestea îşi extrag sensul din proprietăţile lor 
cauzale. Aceasta poate fi numită teoria „deplasării verbale” a sensului imperativelor. 
Aceasta implică imposibilitatea de a face distincţia între ceea ce Austin numeşte acte 
perlocutionare (ceea ce face cineva prin vorbire) şi acte ilocutionare (ceea ce face cineva 
în timp ce vorbeşte) (Austin, 1962). Deplasările verbale şi îndemnurile psihologice nu 

sunt parte a sensului nici a imperativelor, nici a actelor de vorbire morale (Urmson, 
1968, pp. 130 si urm. ; Hare, 1971). 

Dacă am considera că imperativele îşi datorează sensul proprietăţilor lor cauzale, am 
putea cu uşurinţă deveni irationalisti cu privire la imperative, şi astfel, cu privire la 
judecatile morale, dacă acestea sunt prescriptive. Dar dacă această greşeală este evitată, 
teza potrivit căreia judecatile morale sunt un tip de prescriptii (poate nu identice cu 
simplul imperativ şi, cu siguranţă, mai complexe în logica lor) e consecventă cu faptul 
că acestea sunt reguli de raţionament care guvernează gândirea morală. 

Prescriptivistii au căutat asemenea reguli. Ei pretind să le fi găsit atât într-o combinaţie 
a regulilor care guvernează imperativele comune, cât şi într-o altă serie de reguli care 
guvernează alte cuvinte modale deontice precum „se cuvine” sau „trebuie” în sensul lui 
moral, care se găsesc aproximativ în aceeaşi relaţie cu imperativele ca şi modul indicativ 
cu celelalte moduri (Hare, 1981, p. 23). Aceste cuvinte nu sunt specifice discursului 
moral, aşa că ar putea fi necesare reguli suplimentare pentru discursul moral în particular. 
Dar acest fapt rămâne deschis pentru moment (vezi Hare, 1981, pp. 52 şi urm.). 

În orice caz, e necesară o deosebire pentru a face distincţia între regulile comune 
tuturor prescriptiilor care guvernează atât imperativele, cât şi afirmaţiile de tip „se cuvine”, 
de regulile specifice afirmațiilor de tip „se cuvine” ; altfel nu vom putea face o distincţie 
logică între două clase de acte de vorbire care sunt evident diferite ca sens, deci şi ca logică. 

Cel mai discutat tip de prescriptivism, cunoscut ca prescriptivismul universal, găseşte 
această deosebire în ceea ce a fost numită universalizabilitatea propozitiilor de tip „se 
cuvine” şi a altor propoziţii normative sau evaluative. Şi majoritatea descriptiviştilor 
recunosc această caracteristică a judecăților morale. Având doi indivizi a şi b, nu se 
poate afirma logic că, într-o anumită situaţie specificată în termeni universali, fără 
referire la indivizi, a se cuvine să acţioneze într-un anume fel, şi acesta specificat în 
termeni universali, dar că b nu se cuvine să acţioneze într-un mod similar specificat, 
într-o situaţie similar specificată. Aceasta pentru că în orice afirmaţie de tip „se cuvine” 
există implicit un principiu care spune că afirmaţia se aplică tuturor situaţiilor similare. 
Aceasta înseamnă că, dacă afirm: „Acest lucru se cuvine să fie făcut: dar ar putea 
exista o situaţie exact ca aceasta în ceea ce priveşte proprietăţile ei nemorale, dar în care 
persoana corespondentă, care este exact ca persoana care se cuvine să facă acest lucru în 
această situaţie, nu se cuvine să-l facă”, mă contrazic (Hare, 1963, pp. 10 şi urm.). Ar 
fi şi mai clar dacă aş specifica motivele pentru care acest lucru se cuvine să fie făcut: 
„Pentru că era o promisiune şi nu existau îndatoriri contradictorii”. 

Sunt necesare aici trei avertizări pentru a evita confuziile obişnuite. În primul rând, 
,Situatia" trebuie înţeleasă ca incluzând în ea caracteristicile oamenilor, dorinţele şi 
motivațiile lor. De aceea, dacă vorbitorul spune cá a se cuvine să facă ceva pentru c, dar 
că b nu se cuvine să facă acelaşi lucru pentru d, pentru că dorinţele lui c şi d sunt 
diferite, acesta nu încalcă regula universalizabilitatii, deoarece dorinţele diferite fac 
situaţiile diferite. Bernard Shaw spunea: „Nu face altora ceea ce ai vrea să-ţi facă ei tie. 
Gusturile lor ar putea fi diferite” (1903, p. 227); dar aceasta nu este o obiectie la 
universalizabilitate. Dacă se cuvine să-l gâdil pe un copil pentru că îi place, asta nu 
înseamnă că se cuvine să-l gâdil şi pe altul, oricât de asemănător, dacă acestuia nu-i place. 

În al doilea rand, universalitatea nu trebuie confundată cu generalitatea (Hare, 1972, 
pp. 1 şi urm.). Principiul implicat într-o afirmaţie de tip „se cuvine” poate fi unul 
extrem de specific, complex şi detaliat, poate prea complex pentru a fi formulat în 
cuvinte. Nu trebuie să fie foarte general şi simplu. Plângeri împotriva universalizabilitatii, 
care ne fac sclavii unor reguli generale foarte simple, îşi ratează ţinta din acest motiv. 
Pentru a folosi un exemplu care i-a creat probleme lui Kant, principiile mele morale nu 
trebuie să fie atât de generale precum: „Nu minţi niciodată” ; ele pot fi mai specifice, 
precum : „Nu minţi niciodată, decât atunci când este necesar pentru a salva o viaţă 
nevinovată, atunci când... atunci când...” (Kant, 1797). La o persoană formată în mod 
moral, excepţiile pot deveni prea complicate pentru a fi formulate în cuvinte. Dar vezi 
mai jos valoarea principiilor generale (adică nu prea specifice), în situaţia noastră umană. 

În al treilea rând, pot exista relaţii universale, precum şi calităţi (afirmaţii multiple 
sau simple). Astfel este relaţia : „mama lui...” De aceea, afirmaţia potrivit căreia fiecare 
persoană trebuie să arate ca mama sa la bătrâneţe este universală; şi afirmaţia că a 
trebuie să arate ca mama sa (dar nu are obligaţia de a arăta ca mamele altor persoane) 
este universalizabilă. Acelaşi lucru poate fi spus despre afirmaţia că se cuvine să-mi ţin 
promisiunile, dar nu şi pe ale altora. De aceea nu este o obiectie la teza universalizabilitatii 
că pot exista obligaţii pe care cineva le are doar faţă de o persoană, cu condiţia ca acea 
persoană să poată fi specificată în termeni universali calitativi sau relationali. Mai mult, 
nu este o obiectie că cineva poate avea relaţia în discuţie numai cu o persoană. „Mama 
lui...” este un exemplu. 

Acest punct poate fi legat de cel precedent citând un exemplu celebru, deşi folosit des 
în mod greşit, dat de Jean-Paul Sartre (1946, p. 40). În timpul ocupaţiei naziste în 
Franţa, un student a venit să-i ceară sfatul lui Sartre. Dilema studentului era dacă să se 
alăture Forţelor Franceze Libere pentru a lupta împotriva răului nazismului sau să 
rămână cu mama lui văduvă, care depindea de el. Sartre foloseşte acest caz pentru a 
sugera că principiile universale sunt inutile în asemenea situaţii, deoarece fiecare caz 
este unic. Sartre însuşi pare să confunde universalitatea cu obiectivitatea, deşi sunt 
evident concepte diferite. 

Dar, în afară de acest lucru, studentul lui nu a trebuit să găsească pentru sine orice 
principiu simplu şi general. Poate că a fost singura persoană care s-a aflat vreodată în 
acea situaţie complexă. Dar ar trebui să fi fost capabil să-şi construiască pentru sine un 
principiu (unul extrem de specific) pe care să-l accepte doar în situaţii ca a lui. Poate alte 
asemenea situaţii nu s-ar ivi niciodată. Dar cineva poate să conceapă situaţii ipotetice 
oricât de asemănătoare cu aceasta doreşte ; şi ar fi obligat, pentru a nu se contrazice, să 
admită că, dacă acestea ar avea loc, ar trebui să facă acelaşi lucru. Faptul că judecatile 
noastre morale trebuie să se extindă la situaţii identice, atât ipotetice, cât şi actuale, este 
un instrument important în argumentarea morală (Hare, 1981, pp. 112 şi urm.). Dar 
nimic din toate acestea nu implică faptul că studentul lui Sartre ar fi îndreptăţit să intre 
în contradicţie cu altcineva în aceeaşi situaţie care ar acţiona diferit; ar putea să 
considere impertinentá că nu-şi păstrează gândurile pentru sine. 

Prescriptiviştii universali susţin atunci ca judecatile de tip „se cuvine” sunt prescriptive 
ca imperativele simple, dar diferă de acestea fiind universalizabile. Sarcina de a explica 

ce este prescriptivitatea (trăsătura pe care afirmaţiile de tip „se cuvine” o împărtăşesc cu 
imperativele) poate fi încercată aici numai la modul cel mai schematic. Un act de vorbire 
este prescriptiv dacă, pentru a fi de acord cu el, este obligatorie, pentru a nu fi acuzaţi 
de nesinceritate, realizarea acţiunii specificate în actul vorbirii sau, dacă solicită pe 
altcineva pentru a o realiza, să fie dispus să o facă. 

Astfel prescriptivismul intră în clasa teoriilor etice cunoscute ca „internaliste” : 
acelea care susţin că a accepta o judecată morală înseamnă eo ipso să fii motivat într-un 
anumit fel. Acest lucru nu trebuie confundat cu opinia potrivit căreia, pentru ca o 
judecată morală să fie adevărată, cineva trebuie să fie motivat într-un anumit fel ; aceasta 
ar fi o formă de subiectivism în sensul folosit mai sus. Teoriile internaliste sunt în 
contrast cu teoriile externaliste care susţin că cineva poate accepta o judecată morală 
independent de motivațiile sale. Aşadar, de exemplu, conform externaliştilor, cineva 
poate afirma fără contradicţie sau chiar inconsecventa practică: „Ar trebui, dar nu am 
nici o înclinaţie”. Prin ,inconsecventá practică” se înţelege greşeala logică pe care o 
găsim în afirmaţia : „El era deja aici, dar eu nu cred”. 

Internaliştii şi prescriptiviştii au fost combátuti, argumentándu-se că fac imposibilă, 
din punct de vedere al consecventei, afirmaţia : „Se cuvine să faci asta, dar nu o face”, 
sau să crezi că cineva se cuvine să facă ceva, dar să nu fie deloc dispus să o facă. 
Reversul acestei monede este, aşa cum arată conjunctia „dar”, că toţi simţim că există 
ceva greşit cu persoanele care fac astfel de afirmaţii, chiar ceva conceptual, nu doar 
moral, ceva ce nu ar exista, dacă externalismul şi prescriptivismul ar fi corecte. Dacă 
cineva s-ar chinui să afle ce s-ar cuveni să facă, chinul ar lua sfârşit dacă ar ajunge să 
considere răspunsul la întrebarea sa total irelevant pentru motivațiile sale sau pentru ceea 
ce a făcut de fapt. Această problemă, uneori numită problema acraziei sau slăbiciunea 
voinţei, se află în afara scopului acestui articol. 

Ne aflăm acum în situaţia de a relua întrebarea dacă judecatile morale pot fi numite 
adevărate sau false. Imperativele evident nu pot. Putem rezolva problema cel mai simplu 
dacă revenim la noţiunea de sens descriptiv explicată mai devreme. Judecatile morale îl 
au datorită universalizabilitatii lor. Să creezi una înseamnă, după cum am văzut, să 
invoci implicit un principiu, oricât de specific. În orice societate relativ stabilă, principiile 
pe care oamenii le acceptă şi le invocă in judecatile lor morale sunt destul de uniforme 
şi constante. În consecinţă, când o persoană spune că cineva a făcut ceea ce se cuvenea 
într-o anumită circumstantá, oricine cunoaşte circumstanţele şi împărtăşeşte aceste 
principii morale general acceptate va presupune că, dacă acea persoană a făcut ceea ce 
se cuvenea, ceea ce a făcut este în concordanţă cu ei; deci va crede că ştie ceea ce 
vorbitorul a spus că a făcut. Dacă atunci se dovedeşte că persoana nu a făcut acel lucru, 
va susţine că vorbitorul nu spunea adevărul. Şi, astfel, era în acea societate în conformitatea 
sensului descriptiv acceptat general (cu alte cuvinte, condiţiile de adevăr) al expresiei 
„se cuvine”. 

Acest lucru nu este lipsit de consecvență în ceea ce priveşte prescriptivismul - de 
aceea, caracterizarea prescriptivismului în termeni de „adevărat sau fals” este atât de 
înşelătoare. Căci şi prescriptiviştii pot acorda un rol limitat condiţiilor de adevăr în 
determinarea sensurilor cuvintelor morale, într-o societate dată. Dacă, aşa cum cred 


PRESCRIPTIVISMUL UNIVERSAL 489 


descriptivistii, sensurile descriptive ale judecatilor morale, determinate ca atare, ar fi 
intregul lor inteles, atunci relativismul ar fi consecinta. Deoarece putem sti sensul 
descriptiv al lui „se cuvine” într-o socieatate dată ; dar aceasta nu înseamnă că va avea 
acelaşi înţeles şi în altă societate. Un turist din Arabia Saudită, auzind un australian 
spunând că soţia lui Tom a făcut ce se cuvenea, ar putea presupune că soţia i s-a supus. 
Dar afirmaţia australianului ar fi putut însemna că ea nu i s-a supus soţului, deoarece 
supunerea femeilor nu este unul dintre principiile acceptate în Australia ; australienii au 
alt principiu, că fiecare se cuvine să rămână ferm pe poziţie. 

Aşadar, deşi este perfect raţional ca locuitorii Arabiei Saudite, când vorbesc între ei, 
să atribuie valoare de adevăr sau falsitate judecăților morale ale altora, pe baza sensurilor 
descriptive ale cuvintelor morale pe care toţi le acceptă, această atribuire nu mai este 
valabilă în momentul în care vorbesc cu australieni. Nu ar fi valabilă nici dacă ar vorbi 
în Arabia Saudită cu un misionar australian feminist. Dificultatea ar putea fi împăcată 
spunând că ambii înţeleg prin „se cuvine” ceva destul de vag, de exemplu, că a face un 
anumit lucru ar face oamenii fericiţi. Dar dacă încearcă să stabilească condiţiile de 
adevăr sau sensul descriptiv al lui „acest/această”, din nou nu vor fi de acord, şi 
comunicarea nu ar fi posibilă ; căci putem presupune că este o mare diferenţă între ceea 
ce este considerată a fi fericire casnică în Australia şi în Arabia Saudită. Singurul mod în 
care un descriptivist poate ieşi din această dificultate este fie de a spune (dacă este naturalist) 
că „se cuvine” şi „fericit” au înţelesuri diferite în cele două regiuni şi, prin urmare, şi 
condiţii de adevăr diferite, fie (dacă este intuitionist) că, deoarece convingerile oamenilor 
din cele două tari diferă, există eo ipso şi o diferenţă în modul în care soțiile se cuvine 
să se comporte ; şi aceste două moduri de evitare duc la relativism (MacIntyre, 1985 ; 
Hare, 1986). 

Faptul că judecatile morale au un înţeles descriptiv, şi de aceea se poate spune sau 
doar explica în cadru limitat că deţin condiţii de adevăr şi sunt adevărate sau false, poate 
fi folosit pentru a pune în lumină mult disputata întrebare dacă „se cuvine” derivă din 
„este” (judecăţi morale din fapte nemorale). Date fiind aceste trăsături ale judecăților 
morale, e uşor de înţeles de ce oamenii ar fi crezut că acestea derivă din judecăţi 
descriptive nemorale, fie în mod deductiv cu ajutorul unei definiţii naturaliste, fie 
apelând la un principiu moral a priori sintetic adoptat prin intuiţie. Căci, cum ar putea 
spune cineva din Arabia Saudită, este evident că dacă o soţie nu îşi ascultă soţul (fapt) 
face ceea ce nu se cuvine (judecată morală). Fie că acest lucru este adevărat în virtutea 
sensurilor cuvintelor, considerându-se cá nesupunerea soțiilor dezmembrează societatea 
(naturalism), fie că este oricum evident pentru cei care au primit o bună educaţie morală 
(intuitionism). 

Această evidenţă este consolidată dacă, cum va fi cazul in societăţile stabile, educaţia 
morală a insuflat nu doar o anumită utilizare a limbii, nici doar un comportament în 
concordanţă cu comportamentele sociale actuale, dar convingeri şi sentimente profunde 
potrivit cărora asemenea comportament este cerut — că îndepărtarea de acesta este 
împotriva conştiinţei. E uşor de observat cum oamenii devin naturalişti sau intuitionisti 
şi, în ambele cazuri, cred că nişte premise faptice nemorale fac nişte concluzii de tip „se 
cuvine” inevitabile. Prescriptiviştii trebuie să nege acest lucru, deoarece susţin cá 

judecatile morale obligă vorbitorul la motivatii şi acţiuni, dar faptele nemorale prin ele 
însele nu fac acest lucru. De aceea, judecata morală introduce un element suplimentar in 
gândire (elementul prescriptiv sau motivational), care nu există în simpla descriere a 
faptelor. Însă prescriptivistul, dacă ar fi să câştige, va trebui să ofere o explicaţie, nu 
doar motivând de ce oamenii ar trebui să creadă că judecatile morale sunt inevitabile 
considerând faptele, ci cum (prin ce proces raţional) se poate ajunge la o judecată morală 
prescriptivă pe baza faptelor date. Este acest lucru posibil pentru prescriptiviştii care 
cred că judecatile morale sunt prescriptii, şi astfel, mai mult decât faptice ? Nu va părea 
posibil pentru cei care cred că numai faptele pot fi descoperite prin rațiune ; dar aceasta 
este o greşeală, după cum am văzut. 

Kant, care a înţeles că este o greşeală, oferă câteva sfaturi despre cum trebuie 
procedat. El afirmă : „Acţionează numai pe baza acelei maxime prin care poti în acelaşi 
timp să-ţi doreşti ca aceasta să devină lege universală”, aplicabilă, indiferent ce rol ocupi 
tu însuţi în situaţiile care rezultă (1785, BA82 = 421). Dacă judecatile morale au ca 
trăsături prescriptivitatea şi universalizabilitatea pe care prescriptiviştii spun că le au, 
această metodă ne este impusă de logica conceptelor morale. Ce maxime putem adopta sau 
ce judecăţi morale putem accepta, va depinde de ceea ce suntem pregătiţi să prescriem pentru 
toate situaţiile asemănătoare (dacă, de exemplu, am fi soţul infidel sau soţia lui părăsită). 

„Să ne imaginăm în situaţiile altora” este o operaţie dificilă care prezintă atât probleme 
filosofice, cât şi practice. Cele practice sunt doar dovada că gândirea morală este dificilă : 
oamenii nu o pot face deloc bine. Vom discuta despre remediul pentru această incapacitate 
în cele ce urmează. Dificultăţile filosofice sunt un subiect prea larg pentu acest articol 
scurt. Ele privesc problema comparatiei forţelor preferințelor persoanelor diferite unele 
cu altele şi cu propriile noastre preferinţe ; problema „altor minţi” căreia filosofii i-au 
acordat atât de multă atenţie ; problema dacă are sens să mă imaginez pe mine ca fiind 
altcineva (as fi tot eu ?), şi despre ce anume sunt constrâns să spun în legătură cu situaţia 
acelei persoane, când fac acest lucru (Hare, 1981, capitolul 7 şi referinţe). 

O posibilă mişcare pentru cineva care caută constrângeri necesare ale gândirii morale 
este de a spune că, dacă nu tratez persoana în a cărei poziţie mă imaginez, în termeni 
egali cu mine însumi, arătându-i o preocupare egală, nu îmi imaginez într-adevăr acea 
persoană ca fiind eu. Aceasta determină tratarea preferințelor acelei persoane în egală 
măsură cu propriile mele preferinţe actuale, şi astfel, formarea unor preferinţe pentru 
situaţia ipotetică în care eu sunt acea persoană, egale ca forţă cu acelea pe care ea le are 
în prezent. 

Acest lucru este implicat în urmarea Regulii de Aur, să facem altora ceea ce vrem ca 
alţii să ne facă şi să ne iubim aproapele ca pe noi înşine. Este, de asemenea, implicit in 
maxima lui Bentham: „Fiecare să se socotească unul, şi nimeni mai mult de unul” (citat 
în Mill, 1861, capitolul 5). Metoda kantiană pe care o conturăm este în concordanţă cu 
o formă de utilitarism (deşi, trebuie să adăugăm, nu exact în forma lui Bantham, 
deoarece aceea este în termeni de plăcere, pe când teoria lui Kant este în termeni de voinţă). 

Este greşit să crezi, aşa cum fac mulţi, că utilitarismul şi kantianismul trebuie să fie 
în dezacord. Să tratezi o persoană „nu doar ca un simplu mijloc, ci întotdeauna şi ca pe 
un scop in sine” necesită, aşa cum afirmă însuşi Kant pe următoarea pagină, ca ,,finalitatile 

unui subiect, care este o finalitate in sine, trebuie să fie, pe cat posibil, şi finalitatile 
mele, dacă această concepţie are un efect complet asupra mea” (1785, BA69 = 430 nota 
de susbol). O finalitate este ceea ce se doreşte în sine; deci, după Kant, trebuie să 
respectăm în mod egal dorinţele de finalitate ale tuturor, inclusiv pe ale noastre ; şi este 
ceea ce şi utilitarismul ne obligă să facem. Aceasta implică, la modul inofensiv, să tratăm 
finalitatile mai multor persoane ca şi cum ar fi finalitatile unei persoane (eu însumi). Dar 
aceasta nu înseamnă eşecul de „a lua în serios deosebirea dintre persoane” (Rawls, 1971, 
pp. 27, 187) - deosebire de care şi Kant şi utilitariştii sunt conştienţi. 

Kant, deşi poate nu şi-a dat seama, se loveşte aici de aceeaşi dificultate care a fost 
adesea afirmată împotriva utilitarismului, aceea că ajungem la concluzii morale care par 
contraintuitive (de exemplu, că pedepsirea nevinovatilor ar fi corectă, prezumtii care in 
practică ar fi rareori satisfăcute). Pentru că aceasta, în aşa rare ocazii, ar putea fi ceea 
ce ar face cineva care şi-a însuşit finalitatile altor persoane, încercând astfel să le 
promoveze la maxim. Pedepsirea unui nevinovat ar putea preveni un dezastru major al 
finalitátilor aproape oricui. Soluţia este cea sugerată de către multi utilitarişti, care 
implică o divizare a gândirii morale în două nivele — idee care ne aminteşte de distincţia 
făcută de Platon (Meno, 98b) şi Aristotel (Etica Nicomahică, mai ales cartea a VI-a) 
între opinia corectă sau dorinţă şi înţelegerea practică sau înţelepciune (phronesis). 
Gândirea „critică” şi „intuitivă” sunt nume potrivite pentru aceste două nivele. Dacă am 
fi gânditori morali perfecti, am putea folosi întotdeauna metoda kantian-utilitará, şi 
anume gândirea critică. Dar dacă oamenii ar face acest lucru, ar fi conduşi pe un drum 
greşit: nu ar avea suficient timp şi informatie si ar fi la mila dezamăgirii de sine ; si, in 
consecinţă, şi-ar spune adesea că soluţia care s-a potrivit propriilor interese a fost cea 
cerută de metodă. 

De aceea oamenii ar fi bine să fie sfatuiti să se instruiască să aibă bunele dispoziţii 
sau virtuțile care îi conduc, în linii mari, să facă ceea ce un gânditor moral critic si 
nepărtinitor i-ar obliga să facă - la nevoie fără prea multă gândire, dacă aceasta este 
inoportună. Cu alte cuvinte, ar trebui să-şi cultive aceleaşi intuitii la care apelează 
intuitionistii, împreună cu înclinații puternice de a le urma şi cu alte sentimente morale 
de dorit (de exemplu, iubirea) pe care le vor consolida. Numai când aceste dispoziţii 
generale intră în conflict (aşa cum sunt uneori) vom fi conduşi să gândim critic, şi chiar 
şi atunci ne vom îndoi de propriile puteri. 

Totuşi, când este vorba să decidem ce intuitii şi dispoziţii să cultivăm, nu ne putem baza 
pe intuitii in sine, în acelaşi mod cum procedează intuitionistii. Când avem timpul necesar 
şi suntem lipsiţi de prejudecăţi, ar trebui să ne gândim critic care sunt cele corecte sau 
cele mai bune, judecând după măsura în care cultivarea lor îndeplineşte scopurile oamenilor 
in general. De-a lungul timpului inteleptii au facut acest lucru ; deci există supoziţia că 
e bine să ai convingerile morale împărtăşite de gânditori. Dar este doar o supozitie : unele 
dintre ele pot să nu fie cele corecte. De exemplu, este corect să gândeşti că este legitim din 
punct de vedere moral să mănânci animale umane ? Dacă ne îndoim că predecesorii noştri 
au dreptate, suntem constrânşi noi înşine să gândim critic ; dar chiar şi atunci va fi la fel 
de bine să fii umil şi nu prea încrezător în sine. „Înţelepciunea vârstei” are o anumită 
autoritate doar pentru că este rezultatul gândirii foarte multor oameni în diverse situaţii. 

Descriptiviştii se consoleaza cu aceasta „înţelepciune a vârstei” ; ei pretind ca ştiu ca 
opiniile ei sunt corecte. Şi, într-adevăr, într-un sens ştiu cu adevărat; au învăţat şi nu au 
uitat că anumite fapte sunt corecte şi altele greşite. Dar înainte de a se consola prea mult, 
ar trebui să poarte o discuţie cu un african care ştie că este greşit ca negrii să pretindă 
egalitate cu albii sau cu un musulman fundamentalist care ştie că este corect să-şi 
lapideze soțiile adultere. 

— 41 a 
Morala si dezvoltarea psihologică 


Laurence Thomas 


i. Introducere 


Există etape universale de dezvoltare psihologică ? Există etape universale de dezvoltare 
morală? Prima întrebare se referă la o dezvoltare psihologică adecvată identică pentru 
toate persoanele ; la credințe (altele decât cele privind propria persoană), atitudini, 
emoţii, moduri de interacțiune, orientare motivationalá, deprinderi cognitive, şi aşa mai 
departe care ar trebui să fie caracteristice tuturor persoanelor în diverse etape ale vieţii. 
Un răspuns afirmativ arată că dezvoltarea psihologică a tuturor persoanelor poate fi 
evaluată din aceeaşi poziţie avantajoasă. A doua întrebare se referă la o dezvoltare 
morală adecvată identică pentru toate persoanele ; la credinţe morale, valori, judecăţi şi 
comportament care ar trebui să fie caracteristice tuturor persoanelor în diferite etape ale 
vieţii. Un răspuns afirmativ înseamnă că dezvoltarea morală a tuturor persoanelor poate 
fi evaluată din aceeaşi poziţie avantajoasă. Mulţi ar vrea să creadă că aceste două 
întrebări admit un răspuns afirmativ. 

Mai există însă şi o a treia întrebare în joc: dacă răspunsul la primele două este 
afirmativ, atunci aceste forme universale de dezvoltare sunt legate într-un mod fundamental ? 
Un răspuns afirmativ la această întrebare ar fi foarte semnificativ, într-adevăr. Pare 
suficient de clar că dezvoltarea morală presupune o proporţie considerabilă de dezvoltare 
psihologică. La urma urmei, nu putem presupune că un copil de un an se poate angaja 
în raționamente morale abstracte: de exemplu, să priceapă imperativul categoric al lui 
Kant sau să înţeleagă edictul utilitarist al celui mai mare bine pentru cel mai mare număr 
de oameni. Dar acest lucru arată doar că dezvoltarea morală este imposibilă fără 
dezvoltare psihologică - nu că, având dezvoltare morală, avem neapărat şi dezvoltare 
psihologică. Aşadar, cea mai interesantă întrebare este: Dezvoltarea morală şi cea 
psihologică sunt legate în aşa fel încât dezvoltarea morală să meargă mână în mână cu 
dezvoltarea psihologică - sau cel putin cu anumite aspecte ale dezvoltării psihologice ? 

Lawrence Kohlberg se remarcă printre cei care au oferit un răspuns afirmativ şi 
sistematic la aceste întrebări. El consideră că există etape definitive de dezvoltare morală 
şi, mai mult decât atât, că există o anumită congruentá între aceasta şi dezvoltarea 
psihologică. Mai precis, el consideră că, în ceea ce priveşte deprinderile cognitive, 

dezvoltarea morală vine ca rezultat al dezvoltării psihologice. Deprinderile cognitive se 
referă, printre altele, la deprinderile de raţionament caracteristice gândirii logice şi 
abstracte, la capacitatea de imaginaţie, şi la abilitatea de a se lansa în categorii conceptuale 
semnificative — animalele şi nisipul intră în categorii morale diferite ; rănirea pur şi 
simplu a unei persoane, lucru care poate fi făcut din greşeală şi fără neglijenţă, diferă de 
rănirea intenţionată a unei persoane. Aşadar, ultima poate fi înţeleasă ca incluzând 
abilitatea de a percepe modurile în care acţiunile (şi evenimentele, în general) pot diferi 
una de alta. 

Chiar dacă sunt complet de acord cu multe aspecte ale teoriei lui Kohlberg, cred ca 
există totuşi dificultăţi de nedepăşit în privinţa ei. Una dintre acestea, privind prejudecățile 
de gen, a fost ridicată de Carol Gilligan (1982). Nu voi discuta această problemă, 
deoarece problema separării „eticii feminine” este dezbătută de Jean Grimshaw în acest 
volum (capitolul 43, „Ideea unei etici feministe”). Analize şi alte probleme legate de 
acest subiect în secţiunea finală : „Ce este dezvoltarea morală ? ". 


ii. Prezentarea dezvoltării morale după Kohlberg 


Kohlberg îşi menţine ideea că există trei niveluri de dezvoltare morală, fiecare având 
două etape. Deci, şase etape în total; şi se susţine că aceste etape se succed invariabil, 
adică fiecare individ trece de la una la cealaltă, fără să sară nici una dintre ele. Pretentia 
nu este ca toată lumea să avanseze la nivelul cel mai înalt - Etapa 6. O persoană poate 
rămâne la Etapa 4 sau 5. Ideea este mai degrabă că cineva, pentru a atinge Etapa 6, 
trebuie să treacă prin fiecare dintre etapele precedente în mod succesiv. Iată în cele ce 
urmează o scurtă prezentare a fiecărei etape, grupate conform nivelurilor. 


Nivelul A. Nivelul preconventional 


Etapa 1 Etapa pedepsei si ascultării. Individul ascultă pentru a evita pedeapsa ; în 
consecinţă, unicul motiv de a face ceea ce este bine este de a evita pedeapsa. 
Preocupările şi interesele altora sunt irelevante pentru individ, mai puţin în 
măsura în care se referă la bunăstarea personală. 

Etapa 2 Etapa schimbului şi scopului instrumental individual. Obiectivul individului 
este de a face tot ceea ce poate pentru a promova propriile interese şi, în 
acelaşi timp, a recunoaşte că şi alţii au interese. Este considerat normal ca 
fiecare persoană să-şi urmeze propriile interese. Singurul motiv de a face 
ceea ce este bine este de a-şi promova propriile interese. Conflictele 
urmează să fie rezolvate prin schimbul instrumental de servicii. 


Nivelul B. Nivelul convenţional 


Etapa 3 Etapa aşteptărilor interpersonale reciproce, a relaţiilor şi a conformităţii. 
Aşteptările altora devin importante pentru individ. Preocupările anturajului 
pot prima asupra propriilor interese. Individul e capabil să se pună în 

Etapa 4 


Nivelul C. 
Etapa 5 


Etapa 6 

situaţia altcuiva. A face ceea ce este bine înseamnă a satisface aşteptările 
apropiaților. Individul face ceea ce este bine pentru a avea aprobarea lor. 
Etapa sistemului social şi a păstrării conştiinţei. Individul este loial instituţiilor 
societăţii. A face ceea ce este bine înseamnă a îndeplini obligaţiile şi îndatoririle 
instituţionale. Individul face ceea ce este bine cu scopul de a-şi păstra instituţiile. 


Nivelul postconventional şi principial 


Etapa drepturilor cu întâietate şi a contractului social. O persoană recunoaşte 
cá există o perspectivă raţională conform căreia există valori şi drepturi — 
precum viata şi libertatea — care nu îşi datorează importanţa instituţiilor 
sociale, şi care trebuie susţinute în orice societate. Altfel, cineva este 
preocupat ca legile şi îndatoririle faţă de societate să se bazeze pe idealul 
celui mai mare bine pentru cel mai mare număr de oameni. Atât timp cât 
viaţa şi libertatea sunt protejate, a face ceea ce este bine înseamnă a onora 
valorile unei societăţi deoarece sunt acceptate la scară largă şi sunt respectate 
impartial. Individul face ceea ce este bine deoarece, în calitatea sa de 
creatură raţională, este obligat să rămână fidel preceptelor, care cuprind 
viaţa şi libertatea, la care el a consimţit. 

Etapa principiilor etice universale. Există principii etice universale pe care 
oricine ar trebui să le urmeze, şi care au prioritate asupra tuturor obligaţiilor 
legale şi instituţionale. A face ceea ce este bine înseamnă a acţiona în acord 
cu aceste principii. Individul face ceea ce este bine deoarece, în calitatea sa de 
creatură raţională, înţelege validitatea acestor principii şi este angajat să le 
urmeze. 


Chiar la baza opiniei lui Kohlberg se află următoarea teză extrem de stimulativă : ne 
începem viaţa dintr-un punct de vedere egocentric şi, prin dezvoltare cognitivă, atât 
datorită efortului nostru de a rezolva conflicte din ce în ce mai complexe, cât şi a capacităţii 
noastre de împărtăşire, ajungem să avem o perspectivă morală din ce în ce mai altruistă 
şi mai orientată spre alţii, perspectivă a cărei deplină expresie este atinsă în Etapa 6. 

Kohlberg susţine că fiecare etapă superioară reprezintă o formă de dezvoltare cognitivă 
care constituie de fapt şi o formă de dezvoltare morală. El scrie: 


Prezint o teorie psihologică explicând... de ce mişcarea este întotdeauna ascendentă şi are loc 
într-o succesiune invariabilă. Teoria mea psihologică privind motivul pentru care dezvoltarea 
morală este orientată în sus şi este succesivă este, în mare, aceeaşi cu justificarea mea 
filosofică pentru ideea că o etapă superioară este mai adecvată sau mai morală decât una 
inferioară. (1981, p. 131) 


Astfel, am pledat pentru un paralelism între o teorie a dezvoltării psihologice şi o teorie morală 
formalista pe baza faptului potrivit căruia criteriile de diferenţiere a dezvoltării psihologice 
formale şi integrarea echilibrului structural se aplică în criteriile morale formale ale prescripti- 
vismului şi universalitatii. (1981, p. 180) 

Se spune că dezvoltarea cognitivă şi cea morală merg mână in mână deoarece 1) conflictele 
sunt o parte care nu poate fi eliminată din țesătura interacțiunilor sociale ; 2) recursul la 
morală este în ultimă instanţă singura metodă satisfăcătoare de a rezolva conflictele şi 3) 
din moment ce conflictele vor deveni inevitabil tot mai dificile, e necesară deplasarea la 
o etapă superioară şi, astfel, la o formă mai adecvată de gândire morală pentru a le 
rezolva în mod potrivit. Gândirea morală la fiecare nivel superior este considerată atât 
mai adecvată moral, cât şi mai complicată din punct de vedere cognitiv, implicând noi 
forme de gândire în dezacord cu simpla extindere a formelor existente la noi circumstanţe 
(Kohlberg, 1981, pp. 137, 147). Un adult ale cărui deprinderi cognitive ar fi echivalente 
cu cele ale unui copil de cinci ani nu ar putea niciodată avansa, în termeni de dezvoltare 
morală, la Etapa 4 sau mai sus, deoarece individul nu ar fi capabil de gândirea abstractă 
pe care aceste etape o presupun. Şi nici nu ar putea să sesizeze insuficienţa gândirii 
morale caracteristice etapelor inferioare. 

Kohlberg susţine că etapa morală a persoanelor poate fi determinată prin răspunsurile 
lor la diverse scenarii morale prezentate acestora, precum dilema Heinz. Această dilemă 
se iveste din cazul imaginar al unei femei care moare din cauza unui cancer. Există un 
medicament care ar putea-o salva, dar farmacistul pretinde 2.000 de dolari pentru o doză 
foarte mică, ceea ce înseamnă de zece ori valoarea fabricării medicamentului. Nefiind în 
stare să facă rost decât de 1.000 de dolari, şi dovedindu-se neconvingator în rugámintile 
lui pe lângă farmacist, Heinz, disperat, dă o spargere în magazin şi fură medicamentul 
pentru soţia lui (Kohlberg, 1981, p. 12). Conform lui Kohlberg, Heinz face ceea ce este 
bine, deoarece viaţa este mai valoroasă decât proprietatea ; mai mult decât atât, Kohlberg 
pretinde că numai judecata morală din Etapa 6 poate rezolva în mod potrivit această 
dilemă. Urmează o scurtă afirmaţie cu privire la motivul pentru care, în viziunea lui 
Kohlberg, nici una dintre primele etape nu se poate ocupa în mod adecvat de dilema lui 
Heinz, aceasta susţinând concluzia că soţul ar trebui să pună viaţa soţiei lui mai presus 
de siguranţa proprietăţii farmacistului. 

Raționamentul moral din Etapa 5 nu poate să facă acest lucru în mod corespunzător, 
deşi recunoaşte că există valori independente de societate, deoarece indivizii aflaţi în 
Etapa 5 consideră că morala este bazată mai ales pe înţelegerea raţională în efortul de a 
asigura cel mai mare bine pentru cel mai mare număr de oameni, viaţa şi libertatea fiind 
ambele bunuri nenegociabile. Astfel, această etapă nu are resursele de a rezolva conflictele 
care se ivesc din revendicările dintre viata si libertate. Raționamentul moral al Etapei 4 
nu are mai mult succes, deoarece, conform Etapei 4, binele şi răul sunt ceea ce legea 
spune cá sunt ; iar legea poate să recunoască sau nu importanţa oricărei vieţi. Raționamentul 
moral din primele trei etape nu poate susţine nici măcar ideea că viaţa trebuie respectată. 
Persoanele din Etapa 3 definesc binele şi răul în termenii aşteptărilor celorlalţi ; cei din 
Etapa 2 consideră că a face binele este mai puţin important decât promovarea propriilor 
interese ; şi cei din Etapa 1 sunt preocupaţi numai de evitarea pedepsei. 

Trăsătura dominantă a persoanelor din Etapa 6 este capacitatea lor cognitivă pentru 
ceea ce Kohlberg numeşte reversibilitate : 


...0 judecată morală trebuie să fie reversibilă... trebuie să fim capabili să trăim cu judecatile 
sau deciziile noastre când schimbăm locul cu alţii în situaţia supusă judecății (1981, p. 197). 

...toate persoanele din Etapa 6 sunt de acord, deoarece judecatile lor sunt in intregime reversibile : 
au luat în considerare punctul de vedere al fiecăruia în alegerea făcută, in măsura în care este 
posibil acest lucru, în cazul conflictelor de idei. (1981, p. 214) 


Reversibilitatea, aşa cum pare să susţină Kohlberg, este capacitatea noastră de 
compasiune dată fiind exprimarea ei completă si cât mai logică în contextul interacțiunii 
sociale (vezi şi conceptul potenţialului de universalizare discutat în acest volum în 
capitolul 14, „Etica lui Kant”, şi capitolul 40, „Prescriptivismul universal”). Aşa cum 
remarcă Kohlberg: „Oricine înţelege valorile vieţii şi proprietăţii recunoaşte că viata 
este moral mult mai valoroasă decât proprietatea” (1981, p. 123). O persoană din Etapa 
6 vede acest lucru la fel cum cineva vede noaptea urmând zilei. 

Înainte de a examina teoria lui Kohlberg, trebuie făcute nişte observaţii finale. În 
primul rând, Kohlberg nu susţine că toate persoanele ajung la Etapa 6. Într-adevăr, el 
pare să creadă că majoritatea persoanelor sunt la Etapa 4. În al doilea rând, deşi 
Kohlberg pare să sugereze că dezvoltarea morală urmează dezvoltării psihologice, el 
susţine totuşi că paralelismul dintre etapele cognitive şi morale nu este perfect. El 
afirmă : „Aceasta există pentru că o persoană la o anumită etapă cognitivă poate fi cu 
una sau mai multe etape mai jos în ceea ce priveşte dezvoltarea morală” (p. 138). Despre 
Etapa 6 el spune: „Dar poate că cei capabili să rationeze in acest fel [la Etapa 6] nu 
doresc să fie martiri precum Socrate, Lincoln sau King şi preferă să rationeze la un nivel 
inferior” (p. 139). (La momentul potrivit, voi oferi o explicaţie pentru această supoziţie. ) 
Kohlberg invocă aceste trei figuri din istorie ca exemple pentru gândirea din Etapa 6. 

În ultimul rând, prezentarea lui Kohlberg a dezvoltării morale nu este neutră între 
teoriile morale. El ne spune că „etapa 6 este o teorie deontologică a moralei” (p. 169), 
pe când în Etapa 5 există o teorie morală utilitară (p. 175). (Vezi capitolul 14, „Etica lui 
Kant”, capitolul 17, „Deontologia contemporană”, şi capitolul 19, ,,Consecintialismul”.) 
Dar, cum fiecare etapă e considerată superioară celei de mai jos, rezultă, în viziunea lui 
Kohlberg, că teoria morală deontologică este superioară teoriei morale utilitariste. 
Aceasta este o supozitie cel putin controversată. Discutia noastră critică despre Kohlberg 
ar putea incepe de aici. 


iii. Examinarea teoriei lui Kohlberg 


Foarte multi susţin că teoria morală utilitaristă este necorespunzatoare. Indiferent dacă 
aceste critici sunt fondate sau nu, ceea ce pare evident fals de la prima vedere este 
afirmaţia lui Kohlberg potrivit căreia raţionamentul moral care acceptă utilitarismul este, 
exclusiv din această cauză, mai puţin sofisticat cognitiv decât raţionamentul moral care 
acceptă o teorie morală deontologică, precum cea a lui Kant. Această idee pare ridicolă 
atunci când se ia în considerare lungul şir de gânditori distinşi care adoptă o anumită 
formă de utilitarism : Jeremy Bentham, John Stuart Mill si Henry Sidgwick. 

Nu este deloc evident de ce Kohlberg crede ca a construit 0 pledoarie pentru opinia 
potrivit căreia raţionamentul moral deontologic este cognitiv mai sofisticat decât 

cea mai importantă trăsătură a rationamentului moral al persoanelor din Etapa 6. 
Judecatile lor sunt considerate pe deplin reversibile. Reversibilitatea este abilitatea 
cognitivă de a se pune in mod imaginar în locul altcuiva, şi de a fi de acord cu o judecată 
care ţine seama cât de mult cu putinţă de punctul de vedere al celuilalt. O judecată 
morală pe deplin reversibilă nu este una egocentrică. Dar, dată fiind această caracterizare 
a rationamentului moral deontologic al Etapei 6, nu există nici un motiv de a crede că 
raţionamentul moral utilitarist nu poate să manifeste asemenea complexitate şi bogăţie 
cognitivă. Într-adevăr, Kohlberg greşeşte în mod clar. (Vezi capitolul 40, „Prescriptivismul 
universal”. ) 

cuplată cu universalitatea, e încărcată cu un conţinut moral substantial - că are un anume 
set de lentile morale, ca să spunem aşa. Astfel, el susţine că toate persoanele din Etapa 
6 „văd” clar că viata este întotdeauna mai valoroasă decât proprietatea - o judecată pe 
care utilitarismul, după cum se pretinde, nu reuşeşte să o argumenteze. Această supozitie 
în numele abilităţilor cognitive cu privire la Etapele 5 şi 6 se află chiar la baza teoriei lui 
Kohlberg. Dar Kohlberg pare să nu spună nimic în apărarea ei. 

Acesta este un bun moment în care să se scoată în evidenţă o diferenţă importantă 
între supoziţiile privind raţionamentul moral făcut în numele abilităţilor cognitive de la 
Etapele 5 şi 6 pe de o parte, şi Etapele 1-4, pe de altă parte. Se presupune că abilităţile 
cognitive de la Etapele 5 şi 6 au un conţinut moral substanţial, abilităţile morale ale ultimei 
etape având un astfel de conţinut mai important decât cele ale celei dintâi. Prin exerciţiul 
lor, o persoană poate „vedea” că anumite valori morale sunt adoptate : societatea trebuie 
să respecte întotdeauna atât viaţa, cât şi libertatea, în cazul Etapei 5; viaţa este 
întotdeauna mai valoroasă decât proprietatea, în cazul Etapei 6. Dimpotrivă, abilităţile 
cognitive ale primelor etape nu sunt considerate ca având conţinut moral substanţial. Nu 
există un sistem de valori indentificabil, a cărui adoptare să fie caracteristică persoanelor 
din aceste prime etape. 

Se pare mai degrabă că persoanele de la Etapele 1-4 sunt identificabile numai prin 
felul în care ajung la valorile morale pe care le adoptă. În cazul individului din Etapa 4 
este corect ceea ce societatea spune că e corect - nici mai mult, nici mai putin. În cazul 
individului din Etapa 3, este corect ceea ce grupul cu care cineva se identifică spune că 
este corect. În cazul individului din Etapa 2, este corect ceea ce promovează propriul 
interes - desi o persoană acţionează ştiind că şi alţii au interese. Şi în Etapa 1, ceea ce 
e bine vine nici mai mult, nici mai puţin, ca evitare a pedepsei. De la Etapa 1 la 4 există, 
în mod esenţial, o progresie de-a lungul unei singure dimensiuni, şi anume aceea de a se 
identifica cu interesele şi valorile altora : la fiecare etapă de dezvoltare morală reuşită, 
individul se identifică cu interesele unui cerc de persoane semnificativ mai larg. În aceste 
etape nu există nici un fel de restricţii asupra obiectului acestor interese sau valori sau 
asupra modului lor de clasificare. Aşadar, din perspectiva Etapei 4, societatea care 
urmăreşte să-şi păstreze omogenitatea pe socoteala grupurilor etnice minoritare este la 
fel de bună ca şi o societate care se străduieşte să trateze toţi oamenii în mod egal, 
indiferent de originea lor etnică. În consecinţă, dezvoltarea morală adecvată pentu copii, 

în orice societate ar fi ca ei, să adopte în Etapa 4 interesele şi valorile propriei lor 
societăţi, deoarece ei (copiii) se identifică suficient cu membrii societăţii lor. Implicatiile 
acestui punct sunt fascinante şi mă voi întoarce asupra lor în secţiunea următoare. 

Totuşi, începând cu Etapa 5, există o schimbare calitativă în caracterul dezvoltării 
morale. Ceea ce obţinem nu este atât o formă mai nouă sau mai profundă de identificare 
cu ceilalţi, ci o judecată despre conţinutul şi clasificarea intereselor şi valorilor. În timp 
ce în etapele inferioare viaţa şi libertatea sunt negociabile, ele devin nenegociabile în 
Etapa 5. Pentru prima dată, dezvoltarea morală include o componentă critică, deoarece 
un aspect al acestei dezvoltări îl reprezintă acum cele necesare pentru a-i critica pe cei 
cu care individul se identifică. O societate care dispretuieste valoarea vieţii şi îngrădeşte 
libertatea oricărui membru al ei greşeşte, fără urmă de îndoială. Individul aflat în Etapa 
5 ar judeca astfel — şi probabil că ar face-o indiferent de câţi membri ai societăţii ar crede 
altfel. În felul acesta, şi curajul moral intră în scenă; căci, spre deosebire de cei aflaţi 
în Etapa 4, cei din Etapa 5 nu sunt atât de preocupaţi să se identifice cu interesele şi 
valorile altora, încât să adopte, fără spirit critic, perspectiva morală a societăţii. Şi cei 
care sunt gata de a fi cunoscuţi pentru că au credinţe morale în dezacord cu majoritatea 
semenilor lor manifestă curaj moral. De exemplu, în Statele Unite ale Americii, acum două 
sute de ani, oricine se împotrivea sclaviei, fie şi numai într-o conversaţie întâmplătoare, 
manifesta curaj moral, dat fiind climatul moral al epocii. Fără îndoială, un abolitionist 
manifesta şi mai mult curaj. Dar atunci curajul nu este o chestiune de tipul „totul sau nimic”. 

Diferenţa dintre Etapele 5 şi 6 nu este numai că abilităţile cognitive caracteristice 
Etapei 6 dau mai multă substanţă morală şi astfel oferă o mai largă perspectivă critică, 
dar şi că în cadrul ei se manifestă mai mult curaj moral. Să ne amintim observaţiile lui 
Kohlberg că „poate cei capabili să gândească astfel [la nivelul Etapei 6] nu doresc să fie 
martiri ca Socrate, Lincoln sau King şi preferă să gândească la un nivel inferior”. 
Deductia firească este că persoanele de la Etapa 6 sunt gata să-şi sacrifice viata pentru 
convingerile lor morale (din moment ce aceste persoane au fost ucise pentru ceea ce 
credeau) şi că persoanele care nu sunt gata să facă acest lucru nu sunt în totalitate la 
Etapa 6. Aceasta ar sugera cu siguranţă că în acest moment curajul are un rol mai 
important în dezvoltarea morală. S-ar părea că în avansarea de la Etapa 5 la 6 două 
lucruri sunt la fel de importante: dezvoltarea abilităţilor cognitive indispensabile şi 
achiziţionarea unei anumite structuri motivationale de a avea curajul propriilor convingeri, 
chiar şi atunci când propria viaţă e în joc. Şi după propria mărturisire, Kohlberg nu 
susţine că prima o atrage după sine pe a doua, din moment ce el recunoaşte că persoanele 
sunt capabile de gândirea de la Etapa 6, dar preferă să gândească la un nivel inferior. 
Întrebarea care ne vine evident în minte este : Cum ajung persoanele să aibă curajul cerut 
la Etapa 6? Kohlberg nu oferă nici un răspuns la această întrebare importantă. 

Dacă suntem sau nu de acord cu explicaţia lui Kohlberg despre cum evoluează 
oamenii de la Etapa 1 la 5, el spune cum se întâmplă acest lucru. Şi chiar în ceea ce 
priveşte pasul calitativ de la Etapa 5 la 6, Kohlberg spune suficient de multe lucruri 
pentru a ne da prilejul de a vedea cum are loc tranziţia. Prin intuiţie pare acceptabil că 
o persoană cu suficiente abilităţi cognitive ajunge să vadă că privarea dreptului la viaţă 
sau îngrădirea libertăţii altora sunt moral greşite. Este justificată presupunerea că, pe 

parcurs, ajungem să ne identificăm cu o serie mai largă de oameni, cel putin până la un 
anumit punct. Dar cu abilităţi cognitive la locul potrivit, care determină indivizii să 
devină complet dezvoltați, de nivelul Etapei 6, adică să aibă in mod profund curajul 
propriilor convingeri? Voi încerca să ofer un răspuns în secţiunea următoare. 


iv. Ce este dezvoltarea morală ? 


Să ne gândim ce înseamnă dezvoltarea în accepțiunea lui Kohlberg până la Etapa 4 luând 
exemplul Canadei contemporane, pe de o parte, şi al celui de-al Treilea Reich, pe de altă 
parte. Canada reprezintă un exemplu de societate liberală egalitară, care, cu marile ei 
avantaje în sistemul de sănătate, pare să plaseze importanţa vieţii în vârful valorilor. Pe 
de altă parte, Germania nazistă este una dintre puţinele instituţii din istoria modernă 
(sclavia americană, Rusia stalinistă şi apartheid-ul ar fi altele) care sunt considerate fără 
echivoc instituţii profund negative. Dacă ar fi să luăm literalmente teoria lui Kohlberg, 
atunci etapele iniţiale ale dezvoltării morale nu au nimic de a face cu tipurile de valori 
pe care le adoptă oamenii, cu tipul de educaţie primită de către aceştia. Astfel, Kohlberg 
oferă o abordare nearistotelică a dezvoltării morale, din moment de Aristotel considera 
că o persoană poate deveni bună din punct de vedere moral prin simpla realizare a unor 
lucruri bune în mod obişnuit (Etica Nicomahicá). 

Dacă am fi să îl luăm pe Kohlberg ad literam, atunci indivizii, care la Etapa 4 adoptă 
ideologia nazistă antisemită, ar manifesta la fel de multă dezvoltare morală ca şi canadienii 
contemporani care la Etapa 4 adoptă ideologia egalitaristă a societăţii canadiene. Aceasta 
pentru că la Etapa 4 nu există valori morale de adoptat, ci doar valori ale societăţii. Pare 
destul de rezonabil să susţinem că abilitatea de a se identifica cu o serie din ce în ce mai 
largă de oameni şi, în final, cu societatea însăşi, constituie o formă de dezvoltare 
psihologică. Prin urmare, nu este o problemă aceea de a presupune că există o dezvoltare 
psihologică paralelă în aceste două cazuri. Dar dezvoltare morală paralelă? Ei bine, 
acest lucru pare să fie cu totul altceva. 

Cele de mai sus sugerează două lucruri. Unul este că nu se poate vorbi despre 
dezvoltare morală cu totul independent de conţinut. Celălalt este că dezvoltarea morală 
şi cea cognitivă nu sunt atât de paralele şi de izomorfe pe cât ar vrea să creadă Kohlberg 
(1983, p. 136). Dacă luăm exemplul Germaniei naziste ca indiciu, s-ar părea că oamenii 
se pot afla la Etapa 4 din punct de vedere cognitiv, şi să fie, în acelaşi timp, fiinţe umane 
pe deplin rele. Şi Kohlberg a trebuit să susţină că oamenii din Germania nazistă, cu toate 
abilităţile lor cognitive, nu sunt mai sus de Etapa 4, deoarece el pretinde că, din Etapa 
5, individul recunoaşte viaţa şi libertatea ca valori nenegociabile la care toţi au dreptul. 

În apărarea lui Kohlberg, poate fi evidenţiat faptul că teoria lui permite ca şi indivizii 
aflaţi în Etapa 6 să aibă judecăţi morale diferite cu privire la probleme morale de 
importanţă fundamentală, din moment ce el recunoaşte cá: „Socrate era mai permisiv 
decât Lincoln în privinţa sclaviei, şi Lincoln era mai permisiv decât King” (1983, p. 129). 
Într-adevăr, Kohlberg scrie că „este mai uşor să evoluezi până la Etapa 6 în America 
modernă decât în secolul al V-lea în Atena sau în secolul I în Ierusalim” (1983, p. 129). 

Dar chiar dacă recunoaştem, aşa cum cred că ar fi necesar, că trebuie luate in considerare 
contextele istorice (Thomas, 1989, partea I), acest lucru nu pune Germania nazistă într-o 
lumină morală mai bună. Putem spune că Socrate şi Lincoln erau mai avansați moral 
decât epoca lor, deşi acceptau sclavia într-o anumită măsură (1989, partea I). Dar nu se 
poate afirma aşa ceva în avantajul Germaniei naziste. 

Presupunând însă că circumstanţele istorice contează, acest lucru nu invalidează 
teoria lui Kohlberg într-un mod fundamental ? Dacă persoanele de la Etapa 6 pot avea 
valori morale diferite, atunci ceea ce rămâne de făcut cu universalitatea valorilor morale 
pe care le pretinde această etapă ? Sau a vrut să spună prin aceasta nu că toate persoanele 
de la Etapa 6 au aceleaşi judecăţi morale, indiferent de contextul istoric, ci, dimpotrivă, 
că toate persoanele de la Etapa 6, din acelaşi context istoric, au aceleaşi judecăţi 
morale ? Dacă prima teză nu este corectă, atunci, din nou, aceasta sugerează că 
dezvoltarea morală şi cea cognitivă nu sunt atât de izomorfe cum ar vrea Kohlberg să 
creadă - dacă izomorfismul ar însemna că dezvoltarea morală cognitivă oferă aceleaşi 
judecăţi morale substanţiale, şi atât. 

După cum am observat, din punctul de vedere al lui Aristotel, educaţia morală este 
indispensabilă dezvoltării morale ; căci el a susţinut, printre altele, că este necesară 
dispoziţia fermă de a face binele pentru a avea un bun caracter moral ; şi pare destul de 
rezonabilă afirmaţia că în general o dispoziţie fermă de a face binele este dobândită cu 
trecerea timpului. Pentru a vedea că opinia lui Aristotel are mai mult sens aici, consideraţi 
implicatia gândirii lui Kohlberg cu privire la indivizii aflaţi în Etapa 4 din societatea 
nazistă şi la trecerea lor la Etapele 5 şi 6. 

În aceşti termeni, ce înseamnă afirmaţia potrivit căreia societatea nazistă manifestă o 
dezvoltare morală adecvată Etapei 4? Cineva ar fi tentat să considere ideologia nazistă 
o precursoare a unei mai bune atitudini şi gândiri morale. Ideea aici este că, dacă 
trecerea la o etapă superioară constituie o formă de îmbunătăţire morală, atunci s-ar 
părea că nu orice poate servi drept piatră de încercare pentru o asemenea îmbunătăţire. 
Dacă dobândirea cinstei este un exemplu de îmbunătăţire morală, nu se contribuie la 
acest scop prin învăţarea indivizilor cum să se eschiveze cu deplină încredere în sine. La 
fel, dacă dobândirea virtuţii bunătăţii e un exemplu de îmbunătăţire morală, cu siguranţă 
nu se contribuie la acest scop prin învăţarea oamenilor cum să-i trateze pe alţii cu sadism 
şi fără milă. Pare de-a dreptul ridicol şi absolut contrar bunului-simt să afirmi că atât un 
canadian aflat în Etapa 4, care adoptă idealurile egalităţii, cât şi un membru al celui de-al 
Treilea Reich din Etapa 4, care adoptă idealurile ideologiei naziste fac acelaşi progres pe 
calea dezvoltării morale. 

În general, s-ar părea că nu poate exista dezvoltare morală în absenţa unui conţinut 
substanţial despre bine şi rău. Pare destul de adevărat că dezvoltarea morală cere o 
cantitate semnificativă de identificare cu ceilalţi. Totuşi, acest lucru nu este suficient — 
chiar încă de la început. În consecinţă, nu este clar că primele etape ale lui Kohlberg 
constituie etape ale dezvoltării morale. Dezvoltarea morală pare să fie absolut imposibilă 
în absenţa educaţiei morale. Teoria lui Kohlberg nu este compatibilă cu această educaţie. 
El o prezintă ca şi cum o astfel de educaţie nu ar fi foarte importantă pentru dezvoltarea 
morală. Se presupune că acest lucru nu este o simplă omisiune. 

Chiar dacă o teorie corespunzătoare a dezvoltării morale trebuie să confere educaţiei 
morale un rol central printre doctrinele sale, tot rămâne o altă întrebare foarte importantă : 
Sunt persoanele pe deplin dezvoltate moral acelea gata de a-şi da viaţa pentru convingerile 
lor morale ? Martin Luther King Jr. a declarat că viaţa nu merită trăită dacă cineva nu 
este gata să moară pentru ceva. Acest lucru pare prin intuiţie corect. Dar dacă o persoană 
este gata să moară pentru ceva, nu pe baza simplei recunoasteri a ceea ce este corect, aşa 
cum însuşi Kohlberg recunoaşte, atunci pe baza cărui lucru se întâmplă aceasta? Un 
răspuns care se impune cu tărie este respectul de sine. 

Respectul de sine se bazează pe convingerea că există activităţi pe care suntem 
capabili să le efectuăm extrem de bine, şi în virtutea cărora vieţile noastre pot fi 
considerate meritorii de către cel puţin cei cu care ne identificăm. Respectul nostru de 
sine poate fi legat de aproape orice fel de activitate: dansul, boxul, bursa de studii, 
calitatea de părinte sau casnic ; capacitatea noastră de a atrage parteneri sexuali (amintiti-va 
de Dorian Gray al lui Oscar Wilde), competențele noastre mecanice, loialitatea nostra si 
aşa mai departe. Respectul nostru de sine poate fi legat în special de activităţile noastre 
morale. Respectul de sine astfel fundamentat este numit aici respect de sine moral. De 
obicei, mai multe activităţi contribuie la respectul de sine general al unei persoane: o 
persoană este un bun soţ şi părinte, un bun (dar nu excepţional) om de afaceri, şi un 
foarte respectat membru al bisericii locale — fără să mai adăugăm şi o persoană foarte 
cuviincioasă. Totuşi, e foarte posibil ca sursa primară a respectului de sine al unei 
persoane să fie un efort unic. În mod virtual, toate eforturile şi energiile sunt devotate 
succesului, şi nimic altceva nu prea mai contează. Probabil Maica Tereza este un caz 
elocvent. În comparaţie cu succesul eforturilor ei caritabile, fără îndoială tot restul are 
mai puţină importanţă pentru ea; şi o admirám mult pentru aceasta. Multi atleti 
profesionişti (cel puţin în ceea ce priveşte scena americană) constituie un alt exemplu de 
persoane pentru care sursa primară a respectului lor de sine este, în sens larg, un singur 
efort. Spre sfârşitul carierelor lor, acest lucru s-a dovedit adesea usturător ; în consecinţă, 
unii îşi amână retragerea până când acest lucru devine penibil pentru mai toată lumea. 
Acest lucru este important deoarece punctează dificultatea de a renunţa la un scop, a 
cărui realizare a fost sursa primară a respectului nostru de sine. 

Când îndeplinirea unui singur scop este sursa primară a respectului de sine, realmente 
nici un sacrificiu nu este prea mare pentru a asigura succesul. Aşadar, sugerez că, dacă 
marca Etapei 6 este că persoanele ajunse la acest nivel sunt gata să devină martiri pentru 
cauza binelui, aceasta pentru că persoanele de la Etapa 6 sunt acelea pentru care a duce 
o viaţă morală este sursa primară a respectului lor de sine. Dacă această afirmaţie pare 
prea inofensivă, gánditi-vá mai bine. În primul rând, pentru cei mai multi dintre noi, a 
duce o viaţă morală nu este probabil sursa primară a respectului nostru de sine. Pe când 
carierele noastre cel mai adesea sunt. Acest lucru nu trebuie să fie o surpriză: cei mai 
multi dintre noi ducem în general o viaţă morală ; nu suntem mult superiori celorlalţi in 
viaţa noastră morală. Nu e nevoie să bănuim că este o simplă chestiune de alegere. 
Probabil e cazul că majoritatea trecem prin viaţă fără să ne găsim în situaţia care să ne 
arunce într-o asemenea poziţie. În al doilea rând, totul are un preţ, inclusiv a duce o 
viaţă foarte morală — sau aşa pare. Socrate era prea preocupat să predea virtutea pentru 

a fi şi un tată şi sot bun. Gandhi, care a făcut din nesupunerea civică împotriva 
britanicilor o formă de artă, şi pe care il admirăm nespus pentru aceasta, era departe de 
a fi un soţ bun. Şi Martin Luther King Jr. avea mari neajunsuri în ceea ce priveşte viaţa 
de familie. Legarea respectului nostru de sine de îndeplinirea unui singur aspect al 
moralei ne poate face mai puţin sensibili în alte domenii morale. 

Însă deplina realizare în majoritatea eforturilor vieţii are şi capcane, care nu sunt uşor 
de evitat. Morala, s-ar putea crede, e cu siguranţă excepţia. Totuşi, aceste ultime 
observaţii ar sugera contrariul. Angajamentul nostru faţă de morală nu este independent 
de efectele pozitive pe care le va avea asupra respectului nostru de sine. Şi când respectul 
nostru de sine este profund implicat în orice activitate, morală sau de altă natură, avem 
tendinţa de a avea lacune în alte domenii ale vieţii - chiar si în alte domenii ale vieţii morale. 
Din punctul de vedere al dezvoltării morale, mai ales în termenii unui angajament pentru 
care individul e gata să moară, acest principiu este într-adevăr important - fie cá se 
dovedeşte sau nu in final că este vorba despre etapele dezvoltării morale ale lui Kohlberg. 


v. Concluzie 


Una dintre supozitiile cele mai interesante ale lui Kohlberg este că există un paralelism 
universal între dezvoltarea psihologică şi cea morală. Alta este că, cel puţin până la un 
punct, dezvoltarea morală poate avea loc fără vreo legătură cu un conţinut moral 
substantial. O a treia este că raţionamentul moral deontologic este superior ratio- 
namentului moral utilitarist. 

Deşi nu am negat că există etape universale de dezvoltare psihologică şi morală, am 
contestat cu vehementa teza că există un paralelism între cele două. Dacă, din punctul 
meu de vedere, nu putem numi atitudinile întrupate în ideologia nazistă o formă de dezvoltare 
morală, atunci poate că există în acest lucru un conţinut universal la dezvoltarea morală 
sau, în cel mai rău caz, există nişte restricţii universale asupra ceea ce poate lua înfăţişarea 
unei astfel de dezvoltări. Şi referinţa la Aristotel cu privire la educaţia morală încurajează 
ideea că, atunci când vine vorba despre o astfel de dezvoltare, există o universalitate cu 
privire la procedură : e puţin probabil ca lecţii de vătămare gratuită să inspire dezvoltarea 
morală. Aceste observaţii vorbesc şi despre a doua supozitie. În ceea ce o priveşte pe a 
treia, e suficient să spunem că dezbaterea dintre utilitarişti şi deontologi este una de 
durată, puţin probabil să fie aplanată printr-un recurs la psihologia cognitivă. 

Metodă si teorie morală 


Dale Jamieson 


i. Introducere 


Filosofii morali contemporani au încercat să găsească răspuns la o gamă largă de 
întrebări. Aceste întrebări includ semnificația limbajului moral, natura valorii şi a 
obligaţiei, validitatea diferitelor teorii normative, şi datoriile pe care putem să le avem cu 
privire la animale şi generaţii viitoare. Filosofii morali contemporani sunt mult mai putin 
interesați de întrebări privind teoriile morale în sine: ce sunt ele, de ce am vrea să le 
avem, si ce metode ar trebui să folosim în construirea acestora. În acest articol voi 
examina unele dintre aceste întrebări. Mă voi ocupa mai mult de întrebări legate de 
teoria morală, şi mai putin de întrebări de teorie morală. 

Un motiv pentru care întrebările legate de teoria morală au fost relativ neglijate este 
faptul că, până de curând, se pare că a existat un acord larg răspândit cu privire la natura 
teoriilor morale şi posibilitatea de acceptare a diferitelor practici metodologice. Teoriile 
morale au fost în general privite ca structuri abstracte, al căror rol este de a oferi mai 
degrabă justificare, decât motivare. Metoda corespunzătoare era considerată de majoritatea 
o variantă de coerentism (vezi secțiunea iii, 2 pentru o dezbatere a acestui concept). Desi 
acestea rămân curentele dominante, peisajul intelectual nu mai este atât de uniform pe 
cât era odată. 

În ultimii ani a existat o preocupare crescută cu privire la natura, statutul si rolul 
teoriei morale. De exemplu, Bernard Williams şi-a exprimat scepticismul în privința 
emiterii teoriei, Jonathan Dancy si John McDowell consideră că teoriile au un rol 
neimportant în gândirea practică, iar Susan Wolf a criticat idealurile pe care le consideră 
implicite în teoriile morale tradiționale. Robert Fullinwider a pus în joc o poziție 
antiteoretică deschisă. Michael Stocker a propus un diagnostic: problemele teoriei 
morale moderne provin din natura lor „schizofrenică”. 

Dacă problema teoriei este preocuparea principală a unor filosofi, alţii sunt preocupaţi 
în principal de ceea ce consideră a fi o criză de metodă. Conform lui Alasdair MacIntyre, 
filosofia morală modernă serveşte un meniu de teorii contradictorii dintre care e imposibil 

de ales. Annette Baier pretinde ca aceasta cale de predare a filosofiei morale da nastere 
la scepticism in randul studentilor. 

Nu imi propun ca in acest articol să rezolv şi nici măcar să examinez toate aceste 
dispute. Voi discuta unele dintre ele, voi trece în revistă problemele pe care le consider 
centrale, şi mă voi axa pe ceea ce consider adevărat. În următoarea secţiune voi discuta 
natura teoriilor, iar în cealaltă voi examina unele probleme de metodă. În secţiunea iv voi 
dezbate rolul exemplelor în producerea ,,intuitiilor morale" cu care lucrează teoriile. 
Secţiunea finală va fi dedicată concluziilor. 


ii. Natura teoriilor morale 


Există o concepţie dominantă a teoriei morale care e presupusă sau susţinută de teoreticieni 
din multe categorii diferite. Deşi această concepţie este actualmente vehement criticată, 
ea nu este apărată explicit şi nici măcar articulată foarte bine. Concepţia dominantă este 
cunoscută îndeosebi prin scrierile oponenților şi practicile partizanilor. Voi încerca să 
explic unele trăsături importante ale acestei concepţii. 


1) Concepţia dominantă 


În concepţia dominantă, teoriile morale sunt structuri abstracte care clasifică agenţi, 
acţiuni sau efecte în categorii corespunzătoare. Categoriile propuse pot fi cele de virtuos, 
vicios, corect, greşit, permis, interzis, bine, rău, cel mai bine, cel mai rău, superfluu si 
obligatoriu. Rezultatele sunt ordonate conform caracterului bun sau rău, acţiunile 
conform caracterului drept şi agenţii conform virtuţii lor. Teorii diferite consideră esenţiale 
categorii diferite. De exemplu, utilitarismul consideră caracterul efectelor ca fiind 
esenţial, şi de aici derivă relatări ale corectitudinii acţiunilor şi virtuţii agenţilor. 
Deontologia, pe de altă parte, consideră esenţială corectitudinea acţiunilor şi, fie derivă 
din aceasta relatări ale altor categorii pe care le consideră relevante din punct de vedere 
moral, fie adaugă acesteia relatări ale celorlalte categorii (vezi capitolul 17, „Deontologia 
contemporană”, şi capitolul 19, ,,Consecintialismul”). 

Sarcina teoreticienilor morali, în concepţia dominantă, este de a face explicite anumite 
teorii morale, de a descrie universalitatea lor şi de a intensifica puterea lor de constrângere. 
Acest lucru este realizat prin examinarea argumentelor, evaluarea dovezilor şi cercetarea 
relaţiilor logice. Gândirea moral-teoretică este adesea modelată după gândirea legală sau 
după cea economică. Modelul legal este implicit în opera lui Bentham, pe când modelul 
economic este adesea identificat cu Hobbes. Diferenţa dintre drept şi economie, pe de o 
parte, şi morală, pe de altă parte, implică adesea motivele care îi determină pe agenţi să 
se conformeze practicilor instituţiilor respective sau mecanismelor disponibile pentru 
susţinerea conformităţii. 

Aşa cum am spus, concepţia dominantă este mai degrabă implicită decât explicită în 
teoria morală contemporană. Din acest motiv este periculos să cităm nume. Totuşi, fără 
a sugera că acestea ar susţine fiecare trăsătură a concepţiei dominante aşa cum am 

descris-o, putem asocia concepţia dominantă cu filosoful secolului al XIX-lea, Henry 
Sidgwick, şi cu filosofi contemporani precum Richard Brandt, Derek Parfit, John Rawls 
şi Judith Jarvis Thomson. 


2) Antiteoreticienii 


Contestările concepţiei dominante au devenit din ce în ce mai evidente. O sursă a 
acestora este sensibilitatea feministă care a început să apară in filosofia anilor '70. O altă 
sursă este larg răspânditul scepticism cu privire la autoritate, caracteristic anilor '60. 
Filosofii ale căror opinii au fost afectate de aceste tendinţe cunosc mari diferenţe în 
rândul lor. Totuşi, multi dintre aceştia au scos în relief caracterul şi motivarea, mai 
degrabă decât consecinţele şi obligaţiile. Şi-au găsit inspiraţia în Aristotel şi Hume, mai 
mult decât in Kant şi Sidgwick. Sunt inclinati să vadă morala „de jos în sus”, ca un fel 
de practică socială, mai degrabă decât „de sus în jos”, ca o expresie a teoriei. 

Una dintre cele mai puternice critici ale concepţiei dominante a fost eseul din 1958 al lui 
G.E.M. Anscombe, intitulat „Modern moral philosophy”. Aici Anscombe se opune „concepţiei 
legale a eticii”, pe care ea o vede caracteristică filosofiei engleze de la Sidgwick încoace. 
Anscombe susţine că această opinie nu rezistă fără noţiunea unui legiuitor divin. Din 
moment ce filosofia morală îl interzice pe Dumnezeu, privindu-l fie ca mort, inexistent 
sau irelevant, concepţia ei despre teoria morală este în cele din urmă anacronică. 


Este ca şi cum noţiunea „criminal” ar dăinui chiar dacă dreptul penal şi curţile de justiţie ar 
fi de mult desfiinţate şi uitate. (Anscombe, 1958, p. 30) 


Concluzia lui Anscombe este că, dacă filosofia morală este laică, ar trebui să se 
asemene în mai mare măsură cu cea a lui Aristotel, decât cu cea a lui Sidgwick. Dar daca 
ne întoarcem la Aristotel, atunci filosofia morală „ar trebui lăsată deoparte... până când 
avem o filosofie a psihologiei corespunzătoare” (1958, p. 26). 

Conform lui Alasdair MacIntyre si lui Bernard Williams, teoria morală nu are 
autoritatea pe care o pretinde pentru sine. MacIntyre sustine in general că nu poate exista 
nici o autoritate morală în societăţile pluraliste, liberale. El ne recomandă să subminăm 
liberalismul prin dezvoltarea de relatări şi moduri de a trăi obişnuite. Williams, pe de 
altă parte, consideră liberalismul şi pluralismul ca fiind date în societăţi ca a noastră, şi 
continuă cugetând asupra perspectivelor de a trăi o viaţă morală în societăţi de acest tip. 

În ciuda diferenţelor lor, atât MacIntyre, cât şi Williams consideră filosofia morală 
modernă ca parte a problemei noastre culturale, mai degrabă decât o soluţie. În lucrarea 
Whose Justice ? Which Rationality ? , MacIntyre scrie cá : 


Filosofia academică modernă pare in general să ofere mijloace pentru o definiţie mai exactă şi 
informată a dezacordului, mai degrabă decât pentru un progres spre rezolvarea ei (1988, p. 3). 


În lucrarea Ethics and the Limits of Philosophy, Williams ne spune că „filosofia nu ar 


trebui să încerce să producă teorie etică” (p. 17), deoarece aceasta nu are autoritatea de 
a „oferi un motiv obligatoriu de a accepta o intuiţie în favoarea alteia” (p. 99). 

Williams are multe în comun cu Anscombe, dar există şi diferente majore. Deşi ambii 
pledează în favoarea desființării moralei aşa cum este înţeleasă de către multi filosofi, 
motivele lor sunt foarte diferite. Pentru Anscombe, credinţa într-un tip distinctiv şi 
autoritar de obligaţie morală este o denaturare a eticii teiste. Abolirea acestui tip de 
morală ar elucida practicile şi credinţele existente din moment ce morala, aşa cum o 
înţeleg mulţi dintre noi, oricum nu există. Williams distinge etica de morală, şi identifică 
morala cu o „instituţie distinctă” care este o expresie modernă a eticului. Morala se 
concentrează pe obligaţii şi revendică drepturi pentru sine atât de márete, încât devotamentul 
fata de acest profesor sever ne îndepărtează de angajamentele şi relaţiile personale şi ne 
erodează integritatea. Pentru Anscombe, concepţia legală a moralei este de neconceput 
fără Dumnezeu. Pentru Williams, concepţia legală poate sta în picioare, dar este 
defectuoasă şi represivă. Putem fi liberi să ne trăim vieţile într-o societate într-adevăr 
laică numai atunci când vom fi depăşit dependenţa de morală. 

O mare parte a criticii feministe îndreptată asupra teoriilor morale tradiţionale a fost 
influenţată de cercetarea psihologică, precum cea a lui Carol Gilligan, care sugerează că 
femeile au modele de reacţie morală diferite de bărbaţi. Annette Baier, o voce feministă 
influentă în filosofia contemporană, preia această cercetare pentru a sugera că etica 
tradiţională masculină se axează pe obligaţie, pe când cea feminină pe dragoste. Baier 
speră să reconcilieze aceste morale într-o etică a încrederii (vezi şi capitolul 43, „Ideea 
unei etici feministe”). 

Fără a susţine toate aceste teorii, putem învăţa multe de la antiteoreticieni. Critica pe 
care o aduc concepţiei dominante ne obligă să regândim relaţia dintre teoria şi practica 
morală. 


3) Reconcilierea teoriei cu practica 


După părerea mea, teoretizarea morală este ceea ce oamenii fac în viaţa de zi cu zi. Nu 
este numai domeniul profesorilor, expus la prelegerile din amfiteatre. Teoretizarea morală 
poate fi întâlnită pe drumuri principale şi secundare, de la barmani la politicieni. 

În viaţa de zi cu zi, e normal ca oamenii să practice schimbarea rolurilor, să recurgă 
la posibile urmări ale acţiunilor şi tacticilor sau să indice anumite responsabilităţi şi 
obligaţii. Acesta este materialul persuasiunii, gândirii şi educaţiei morale. De exemplu, 
îi întrebăm pe copii cum s-ar simţi dacă ar fi trataţi aşa cum îi tratează ei pe ceilalţi. Unei 
cunoştinţe îi arătăm că nu ar costa-o mult să viziteze o rudă bolnavă şi că acest lucru i-ar 
face acelei rude mult bine. Condamnăm un prieten pentru că nu acţionează ca un prieten. 

Când întrebăm de ce ar trebui să fim miscati de aceste consideraţii sau le testăm 
pentru a vedea dacă sunt compatibile cu alte credinţe sau angajamente pe care le avem, 
ne lansám in teoretizare morală. Totuşi, rezultatul acestei teoretizări nu prea conduce la 
crearea unei teorii morale pe deplin dezvoltate. De obicei, suntem împinşi spre teoretizare 
de consideraţii pragmatice mai mult decât de căutarea dezinteresată a adevărului. Suntem 
opriţi de la aceasta de încheierea conversatiei - unuia dintre noi i se dă dreptate sau 
suntem de acord cu dezacordul. Teoretizarea morală apare de obicei acolo unde există o 
nişă pe care să o umple. 

Dacă acest lucru este corect, atunci distincţia dintre teoretizarea morală si practica 
morală este un dualism de neconceput. Cea dintâi este parte a celei de-a doua. Este un 
mod de a încerca să ne asigurăm că rationamentele morale, ale noastre şi ale altora, pot 
fi apărate. Este un mod în care „sinele nostru mai bun”, sau cel puţin mai gânditor, 
încearcă uneori repurtarea victoriei. 

Teoriile morale, concepţiile abstracte pe care le studiem în filosofia morală, sunt 
derivate din teoretizarea morală. Sunt întruchipări ale unei activităţi care este parte din 
practica morală zilnică. Folosim aceste structuri abstracte în scopuri diferite : pentru a grada 
şi ordona agenţi, fapte şi efecte ; pentru a stabili un raport cu diferite credinţe religioase 
şi perspective culturale ; pentru a evalua, analiza, extinde ş.a.m.d. Aşa cum demonstrează 
antiteoreticienii, nu le folosim aproape niciodată pentru a lua decizii morale. 

Dar aici se exagerează. Mulţi dintre noi, şi nu doar filosofii, sunt împinşi să evalueze 
sistematic propria teoretizare morală şi cea a altora. Aceste evaluări merg adesea dincolo 
de ceea ce e cerut de exigenţele situaţiei imediate. Unele dintre aceste evaluări dau 
naştere la teorii sau fragmente de teorii. Dacă acestea două pot să nu joace un rol central 
în procesul de luare a deciziei, ele au cu siguranţă un efect, chiar dacă indirect, asupra 
practicilor noastre morale. 

Antiteoreticienii ne amintesc de faptul că oamenii creează teorie în practicile morale 
de zi cu zi; că există limite la ceea ce pot face aceste teorii ; că sarcina lor este de a ne 
ajuta să facem ceea ce este corect, mai mult decât de a avea dreptate. În acest fel, critica 
lor asupra concepţiei dominante este importantă şi utilă. Totuşi, ceea ce nu reuşesc să 
arate este că ne-am decurca mai bine fără teorie morală. 


iii. Metodele de teoretizare 


Dacă ceea ce am spus în secţiunea anterioară este corect, mare parte din teoretizarea 
noastră morală continuă ca parte a practicilor noastre morale obişnuite. În loc să fie 
ordonată şi sistematică, este eclectică şi progresivă. În ciuda acestui fapt, mulţi filosofi 
s-au ocupat de descoperirea principiilor metodei. Filosofii care sunt încântați de concepţia 
dominantă a teoriei morale doresc să creeze teorii explicite şi universale. Pentru a face 
acest lucru, ei au urmărit identificarea principiilor care guvernează crearea teoriei. 
Aceşti filosofi au apelat adesea la epistemologie - studiul metodei de a cunoaşte lucruri — 
ca furnizoare de modele pentru acest proiect. 

Cele mai influente interpretări ale creării teoriei în epistemologie sunt fundatio- 
nalismul şi coerentismul. Majoritatea încercărilor de creare a teoriei în etică urmează 
unul dintre aceste două modele. Coerentismul este actualmente în vogă, dar are de 
suferit din cauza unor grave dificultăţi, ca şi fundationalismul. 


1) Fundationalismul 


Fundationalismul este (în linii mari) părerea potrivit căreia sistemele de credinţe sunt 
justificate în virtutea relaţiilor logice pe care le realizează între credinţe care cer justificare 
şi credinţe care nu au nevoie de justificare. 

Să luăm un exemplu. Să presupunem că John crede că nu este bine să-l ucidă pe 
vecinul lui pe nedrept, pornind de la principiul că este greşit să ucizi o persoană pe 
nedrept, şi de la credinţa că vecinul lui este o persoană. Ceea ce s-a oferit este o 
justificare fundationalistá pentru acest fragment al sistemului de credinţe al lui John. 

Oamenii au fost tentaţi de explicaţii fundationaliste pentru următorul motiv. Se pare 
că, la un moment dat, justificarea trebuie să se termine. Şi credinţele că un lanţ de 
justificare se termină trebuie justificate, dar nu cer nici o justificare. Căci dacă acestea 
nu ar fi justificate, atunci sistemul de credinţe care este justificat prin referire la acestea 
nu ar fi nici el justificat. Dacă şi aceste credinţe „care se termină” ar cere justificare, 
atunci de fapt nu ar fi credinţele în care lanţul justificării se termină. 

Există un număr de probleme cu acest tablou fundationalist. Una dintre ele ar fi: 
Cum este posibil ca anumite credinţe să nu ceară nici o justificare ? În mod tradiţional, 
asemenea credinţe sunt considerate fie autojustificate, fie ca vorbind de la sine. 

Să luăm mai întâi ideea potrivit căreia anumite credinţe sunt autojustificate. Credinţa 
mea că există lucruri precum credinţele poate fi un exemplu de credinţă autojustificată, 
deoarece este adevărată în virtutea credinţei mele că este adevărată (deşi unii ar nega 
chiar şi acest lucru). Totuşi, este o distanţă mare de la acest fel de credinţă autojustificata 
la o teorie morală interesantă. Au fost sugerate şi alte credinţe de acest tip. Unii filosofi 
cred că există credinţe de bun-simt pe care trebuie să le acceptăm: de exemplu, că 
uneori actionám liber, că există o lume exterioară şi asa mai departe. Din acest punct de 
vedere, din moment ce nu putem decât să credem aceste lucruri, aceste credinţe sunt 
autojustificate. Dar această presupunere este departe de a fi convingătoare. Este posibil 
să fim tipul de fiinţe care nu se pot împiedica să creadă anumite lucruri care nu sunt 
adevărate. Se pare că nu există nici o garanţie că abilităţile noastre epistemice ne conferă 
într-adevăr acces la lumea înconjurătoare. 

Există, de asemenea, probleme în ceea ce priveşte derivarea unei teorii morale din 
adevăruri care vorbesc de la sine. Nu prea există controverse asupra adevărurilor logice 
(de exemplu, faptul că toţi corbii sunt corbi), deci adevărurile logice sunt bune candidate 
pentru categoria adevărurilor care vorbesc de la sine. Dar adevărurile logice nu sunt 
suficient de substanţiale pentru a permite derivarea unei teorii morale interesante. Şi 
odată ce trecem de adevărurile logice, apare dezacordul cu privire la ce alte adevăruri, 
dacă există altele, vorbesc de la sine. 

Aceasta duce la o altă problemă. Dacă există adevăruri care vorbesc de la sine sau 
adevăruri autojustificabile care sunt destul de substanţiale pentru a permite derivarea 
unei teorii morale interesante, atunci ele trebuie să treacă de adevărurile logice şi de cele 
care sunt „necesare din punct de vedere pragmatic”. Totuşi nu este clar dacă există astfel 
de adevăruri sau cum le-am putea recunoaşte, dacă ele există. 

Fundationalismul a dominat epistemologia pentru prima jumătate a acestui secol, dar 
a întâlnit dificultăţi considerabile. Tentativele de a construi lumea din incorigibilele 
deliberări ale simţurilor au fost abandonate în mare măsură, ca rezultat al criticilor lui 
Wittgenstein, Quine şi ale altora. Fundationalismul în etică a fost întotdeauna mai 
problematic decât fundationalismul în epistemologia generală, deoarece nu a fost niciodată 
clar ce urma să se întâmple cu datele referitoare la simţuri. Nu este surprinzător că în 

climatul nostru filosofic postpozitivist există puţini teoreticieni morali dornici să susţină 
metodologia fundationalista. 


2) Coerentismul 


În zilele noastre, o versiune a coerentismului este opinia dominantă asupra metodei 
corespunzătoare de creare a teoriei în etică. Coerentismul poate fi caracterizat în linii mari 
ca fiind părerea conform căreia credinţele pot fi justificate numai prin legătura lor cu alte 
credinţe. Acest lucru este net diferit de fundationalism, care susţine că anumite credinţe, 
cele care sunt fundationale, sunt justificate independent de legătura lor cu alte credinţe. 

Cea mai puternică formă de coerentism este metoda lui Rawls de echilibru reflexiv. 
Conform lui Rawls, metoda corespunzătoare implică o serie de credinţe reflexive, 
formularea unor principii generale care să le explice, şi apoi revizuirea atât a principiilor, 
cât şi a credințelor in lumina celorlalte, până când este atins un echilibru. 

Există mai multe probleme cu această metodologie. Unii filosofi, precum Brandt, 
Hare şi Singer au negat că aceste credinţe reflexive sunt edificatoare. Se pare că naziştii 
şi faraonii care ar fi folosit metoda echilibrului reflexiv ar fi ajuns la puncte de vedere 
total imorale. Acesta este un exemplu de problemă permanentă a teoriilor coerentei : 
poate exista un număr indefinit de serii de credinţe în echilibrul reflexiv, totuşi nu există 
nici un motiv de a presupune că unele dintre acestea constituie o teorie adevărată. 

O soluţie, sugerată de Holmgren, este de a uni echilibrul reflexiv cu un angajament 
faţă de adevăruri morale obiective. Dar aceasta nu ar face decât să ridice întrebarea cum 
pot fi indentificate adevărurile morale obiective. Soluţia lui Rawls este de a introduce (în 
mod tacit) consideraţii suplimentare pentru a evalua judecăţi reflexive şi perspective 
morale. Aceasta ar transfera misiunea justificárii de la echilibrul reflexiv către aceste 
teste de validitate. Întrebarea care apare este ce anume sustine aceste teste de validitate ; 
iarăşi ne aflăm în ceaţă. Credinţa noastră în aceste teste este fundationala sau credinţele 
care sunt validate de aceste teste îşi câştigă credibilitatea din legătura lor cu alte credinţe ? 

Coerentismul şi fundationalismul au apărători puternici, iar această scurtă discuţie nu 
poate face dreptate versiunilor subtile ale acestor interpretări. Mai mult decât atât, 
spaţiul metodologic nu este epuizat de coerentism şi fundationalism. Multe alte variante 
sunt posibile. Una care pare din ce în ce mai populară este derivationismul. Filosofi 
precum Brandt sau Gauthier urmăresc să dezvolte o teorie morală derivată din ceea ce ei 
consideră a fi atitudini cu un grad sporit de fundamentare privind raționalitatea. Ei fac 
acest lucru deoarece cred că întrebările privind raționalitatea sunt mai clare decât cele 
despre morală sau deoarece cred că raționalitatea are forţă motivationala, iar morala nu. 
Desi Brandt şi Gauthier sunt derivationisti, ei nu sunt şi fundationalisti. Ei nu pretind că 
acele credinţe din care decurg teoriile lor vorbesc de la sine sau sunt autojustificabile. 


3) Alte probleme de metodă 


Diferenţierea dramatică dintre fundationalism şi coerentism pe marele ecran al dialecticii 
filosofice poate ascunde faptul că ele au multe în comun. O problemă importantă pe 
fundalul acestei dezbateri este dacă şi în ce măsură teoriile morale pot sau trebuie să fie 

legate de revizuire. În această privinţă, fundationalismul şi coerentismul au mai multe în 
comun decât se poate imagina. 

Unii cred că, din moment ce opiniile coerentiste încep cu credinţele noastre morale 
reflexive, ele trebuie inevitabil să statorniceascá „morala de bun-simt” — acea colecţie 
negativă de prejudecăţi morale, deprinderi, judecăţi şi purtări pe care oamenii din 
cultura şi clasa „noastră” le manifestă şi în virtutea cărora acţionează. Deoarece 
interpretările fundationaliste încep cu începutul, s-a considerat că numai ele sunt în 
situaţia de a pune la îndoială acele prejudecăţi şi de a promova progresul moral. Deşi ar 
putea fi ceva important aici, ar fi foarte dificil să afirmăm exact ce. Chiar dacă suntem 
coerentişti şi credem că acele credinţe ale noastre, morale şi reflexive, sunt privilegiate, 
nu este clar cum ar trebui să aplanăm conflictul dintre acele credinţe şi deliberările unei 
teorii morale. Corpul credințelor noastre poate fi privilegiat, dar din aceasta nu rezultă 
că fiecare credinţă este privilegiată sau că acele credinţe care sunt privilegiate sunt 
privilegiate în mod egal. Astfel nu rezultă (de exemplu) că utilitarismul ar trebui respins 
sau revizuit pentru că are cerinţe pe care mulţi le consideră excesive. Opiniile conservatoare 
în epistemologia morală sunt consistente cu presupunerea că (unele dintre) credinţele 
noastre morale zilnice ar trebui revizuite sau respinse. Din aceeaşi perspectivă, nu este 
deloc evident că fundationalismul ar trebui să slujească cauza progresului moral. Dacă o 
morală fundationalistá este conservatoare sau nu, acest lucru depinde de ceea ce oamenii 
iau drept credinţe fundationale, şi nu de faptul că aceasta este o terorie fundationalista. 

Există şi anumite constrângeri pe care orice teorie morală, coerentistă sau fundationalista 
trebuie să le satisfacă. Una dintre aceste constrângeri este consecventa. O teorie inconsec- 
ventă poate implica orice, şi de aceea nu reuşeşte să îndeplinească rolul pe care vrem să-l 
Joace teoriile. Teoriile trebuie să fie şi suficient de complete pentru a oferi o perspectivă 
morală. Deşi ar fi potrivit ca teoriile morale să păstreze tăcerea asupra unor cazuri 
complicate, prea multă tăcere în legătură cu cazurile inacceptabile ar vicia pretenţiile de 
importanţă făcute în numele lor. 

Chiar şi obiectivul fundationalistilor şi al coerentistilor este acelaşi: identificarea 
unui set de credinţe morale, convingeri, dispoziţii şi scopuri care să poată fi apărate. 
Uneori, elementele acestui set se numesc ,,intuitii”. 

Căutarea acestui set începe din centrul curentului. Chiar şi fundationalistii trebuie să 
admită că începem şi încheiem cu intuitii morale. Atât fundationalistii, cât şi coerentistii 
sunt interesaţi de metode de identificare şi evaluare a intuitiilor. Deoarece coerentistii se 
ocupă de sistematizarea intuitiilor noastre „reflexive”, ei au nevoie de metode pentru a 
le identifica. Cum originile adevărurilor morale din credinţele fundationale sunt în mod 
notoriu nedeterminate (sau cel putin controversate), fundationalistii pot dori identificarea 
intuitiilor noastre, pentru a vedea cum se îmbină corpurile de credinţă sau cum originile 
lor se aplică credințelor preteoretice ale oamenilor. 

Din aceste motive (si altele) atât coerentistii, cât şi fundationalistii sunt interesaţi de 
mecanismele de identificare şi evaluare a intuiţiilor noastre morale. Au fost utilizate 
diferite tehnici în acest sens. Una dintre cele mai comune este utilizarea exemplelor. 
Filosofii ne preziná diverse cazuri - unele din literatură, unele din viata reală, altele din 
imaginaţie — şi întreabă ce intuitii avem despre acestea. Deşi intuitiile obţinute joacă 

roluri diferite in teoriile fundationaliste si cele coerentiste, utilizarea exemplelor este 
specifică ambelor. Cred că limitările acestei interpretări nu au fost destul de bine 
evaluate. Pentru a vedea de ce această interpretare este problematică, voi concluziona cu 
o scurtă discuţie despre rolul exemplelor în filosofia morală. 


iv. Rolul exemplelor 


În filosofia morală, exemplele sunt folosite pentru mai multe scopuri. Kant, în lucrarea 
Întemeierea metafizicii moravurilor, foloseşte o serie de exemple pentru a ne arăta cum 
multiplele formulări ale imperativului categoric pot fi aplicate unor cazuri. În „Existentialism 
is a humanism”, Sartre discută cazul tânărului care se zbate între alegerea de a o îngriji 
pe mama lui şi cea de a lupta pentru eliberarea Franţei cu scopul de a ne arăta că există 
(multe?) probleme morale care nu pot fi rezolvate recurgând la principii. În filosofia 
morală contemporană sunt folosite adesea exemple pe post de „izvoare de intuiţie”. De 
exemplu, în Reasons and Persons, Derek Parfit descrie un număr de societăţi cu populaţii 
diferite, cu grade diferite de bunăstare, cu scopul de a obţine intuitiile noastre despre 
diferite politici publice. 

Urmărind (dar revizuind) argumentatia lui Onora O'Neill, putem distinge patru tipuri 
de exemple folosite în teoretizarea morală : literar, demonstrativ, ipotetic şi imaginar. 
Exemplele literare sunt folosite în mod obişnuit şi au anumite avantaje şi dezavantaje care 
nu pot fi cercetate aici. (De exemplu, vezi începutul capitolului 21, „Teoria virtuţii”. ) 
Exemplele demonstrative sunt cele luate din viaţa reală. Putem discuta masacrul My Lai, 
de exemplu, ca un caz în care soldaţii trebuie să aleagă între a respecta ordinele sau 
înclinațiile morale. 

Distincția dintre exemplele ipotetice şi cele imaginare este importantă, dar greu de 
explicat. Un exemplu ipotetic poate implica o decizie între a merge la film sau a vizita 
un prieten bolnav. Întrebarea este dacă a intra într-o cabină de teleportare, care îţi 
distruge corpul la pornire, dar iti creează o copie la sosire, este un exemplu imaginar. 
Exemplele ipotetice implică exemple de situaţii sau evenimente care au avut loc sau ar 
putea avea loc fără a ne pretinde să rescriem fizica sau să ne schimbăm concepţia 
logice care ar putea avea loc numai în lumi foarte diferite de a noastră. 

Aproape toţi filosofii recurg la cazuri ipotetice. Este greu de imaginat cum am putea 
continua fără a proceda astfel. A decide ce să faci implică gândire ipotetică. Totuşi, 
apelurile la cazuri imaginare sunt problematice, deoarece asemenea exemple sunt vagi în 
ceea ce priveşte mediul. Pentru a fi valide, gândirea contrafactuală trebuie să opereze 
într-un mediu clar. Când ne gândim dacă să mergem la film sau să vizităm un prieten 
bolnav, avem o idee relativ clară despre ceea ce se va schimba şi ceea ce va rămâne la fel, 
orice am face. În cazurile imaginare, adesea nu stim ce se poate întâmpla. Avem intuitii, 
dar acestea pot să nu fie demne de încredere. Căci este posibil să ne fi târât de-a lungul 
unei părţi din „lumea reală” în cea contrafactuală. Exemplele imaginare sunt adesea 
descrise într-un mod foarte sistematic. Oferim implicit mediul care face aceste cazuri de 

neinteles. Dar putem pur şi simplu să ne înşelăm despre ce ar însemna o lume în care 
există cabine de teleportare. 

O a doua problemă este că aceste cazuri imaginare sunt descrise (în general) în mod 
tendentios. Acest lucru se datorează funcţiei pe care ele se presupune că o îndeplinesc. 
Un „bun” caz imaginar este unul despre care avem intuiţii clare. Ideea este să transferăm 
aceste intuitii clare într-un caz similar relevant despre care intuitiile noastre sunt confuze. 
Totuşi, este posibil ca intuitiile noastre să fie diferite în cele două cazuri deoarece nu sunt 
similare în mod relevant. La prima vedere, putem crede că anumite trăsături importante 
ale cazului actual nu sunt prezente în cel imaginar. Astfel de trăsături sunt ambiguitatea 
şi complexitatea. Aşa cum arată O'Neill în „How can we individuate moral problems ? ”, 
felul în care identificám şi descriem cazurile este deja o parte importantă a reacției noastre 
la ele. Viaţa reală este deschisă interpretărilor şi descrierilor diferite. S-ar putea chiar să 
nu fie clar când o situaţie sau un context prezintă o problemă morală sau ce fel de 
problemă morală prezintă. Cazurile imaginare vin cu propriile lor descrieri. Lupta dintre 
identificare şi descriere este eliminată. Din acest motiv, intuitiile noastre despre ele nu 
sunt demne de încredere. 

Aceste probleme pot fi identificate dacă ne gândim la o serie de exemple imaginare, 
prezentate de Michael Tooley în cartea sa Abortion and Infanticide (pp. 191 şi urm.), 
întru apărarea „principiului simetriei morale" - in linii mari opinia că eroarea intervenţiei 
de oprire a unui proces cauzal este echivalentă cu eroarea eşuării în iniţierea procesului. 
Tooley ne cere să ne imaginăm un preparat chimic care, injectat în creierul unui pui de 
pisică, determină creşterea acestuia într-o pisică „cu un creier de tipul celui al fiinţelor 
umane adulte”. Conform lui Tooley, uciderea unui pui de pisică injectat, dar care nu a 
început încă să-şi dezvolte „acele proprietăţi care l-ar transforma într-o persoană” este 
echivalent din punct de vedere moral cu uciderea unui pui de pisică neinjectat. El merge 
mai departe şi aplică aceste rezultate la problema avortului, ajungând la concluzia că „la 
prima vedere nu este mai puţin greşit să ucizi un organism uman, care este o potenţială 
persoană, dar nu o persoană, decât este abtinerea intenţionată de a injecta un pui de 
pisică cu un preparat chimic special şi, în schimb, uciderea lui”. 

Ar trebui să avem încredere în intuitiile noastre cu privire la aceste cazuri ? Cred că 
nu. Nu este clar ce continuitate şi ce diferenţe există între lumea noastră şi una în care 
este posibil să transformi pisici în persoane. Şi nu este clar nici dacă ni s-au prezentat 
toate trăsăturile morale relevante ale acestor cazuri. Când ne imaginăm pisici care 
vorbesc ar trebui să ne imaginăm şi că şi-au dezvoltat capacităţi de vocalizare ca ale 
noastre şi că acum vorbesc limba engleză ? Despre ce vorbesc ? Sunt ele împovărate de 
ruşine şi vinovăţie ? Apreciază arta, muzica şi literatura ? Am putea, de asemenea, dori 
să ştim dacă ne place de ele şi dacă lor le place de noi. Numai punând aceste întrebări 
şi altele putem arăta ce s-a suprimat prin descrierea schematică a cazului şi astfel chiar 
să începem să ştim dacă ar trebui sau nu să avem încredere în intuitiile noastre. 

v. Concluzie 


Subiectul general al teoriei şi metodei în filosofia morală este unul vast, important şi prea 
puţin explorat. În acest articol am analizat diverse curente şi mi-am exprimat unele păreri 
personale : teoriile morale îşi au originea în teoretizarea morală, teoretizarea morală este 
parte din practica morală de zi cu zi, atât fundationalismul, cât şi coerentismul sunt 
problematice, iar recurgerea la cazuri imaginare este adesea înşelătoare şi nu prezintă 
încredere. 

Dezbateri şi critici 


— 43 — 
Ideea unei etici feministe 


Jean Grimshaw 


Întrebările legate de gen nu au reprezentat obiectul de studiu al filosofiei morale a 
acestui secol decât într-o mică măsură. Dar ideea conform căreia virtutea este într-un fel 
diferențiată pe genuri, iar standardele si criteriile moralei sunt diferite pentru barbati si 
femei este una esențială în gândirea etică a multor filosofi. Începuturile acestor idei 
despre o „etică feministă”, de natura „feministă” si forme feminine ale virtuții, care au 
constituit contextul fundamental pentru o mare parte din gândirea etică feministă, datează 
din secolul al XVIII-lea. În societăţile industrializate, acest secol a fost martorul apariţiei 
interesului pentru chestiunile feminitátii si ale conştiinţei feminine, foarte strâns legate 
de schimbările apărute în situaţia socială a femeilor. Din ce în ce mai mult, pentru 
femeile din clasa mijlocie, căminul nu mai reprezenta şi locul de muncă. Singura cale 
spre siguranţă (într-un fel) pentru femeie era căsnicia, de care era complet dependentă 
din punct de vedere economic, iar pentru femeia necăsătorită perspectivele erau într-adevăr 
sumbre. În acelaşi timp, întrucât femeile deveneau tot mai dependente de bărbaţi atât 
practic, cât şi material, secolul al XVIII-lea a marcat începutul unei idealizări a vieţii de 
familie şi a statutului marital, care a rămas important de-a lungul secolului al XIX-lea. 
O viziune sentimentală a soţiei şi a mamei supuse, dar virtuoasă şi idealizată, ale cărei 
virtuţi feminine defineau şi puneau temelia sferei „private” a vieţii familiale, a început 
să domine o mare parte a gândirii secolelor al XVIII-lea şi al XIX-lea. 

Ideea potrivit căreia virtutea este diferențiată pe genuri este esenţială, de exemplu, in 
filosofia lui Rousseau. În Emile, Rousseau a argumentat că acele calităţi care la bărbaţi 
ar fi greşeli reprezintă virtuţi la femei. Justificarea lui Rousseau în ceea ce priveşte 
virtuțile feminine este legată de viziunea sa idealizată despre familia rurală şi de 
simplitatea vieţii care ar putea contracara manierele nepotrivite ale oraşului, considerând 
că femeile puteau să devină virtuoase numai în calitate de soţii şi mame. Dar virtutea lor 
se bazează, de asemenea, pe dependenţa şi pe supunerea din cadrul mariajului ; după 
Rousseau, o femeie independentă sau una care urmărea scopuri ce nu tinteau bunăstarea 
familiei sale era o femeie care îşi pierdea acele calităţi pentru care era stimată şi dorită. 

Noţiunea de virtute diferențiată pe genuri a lui Rousseau a fost in mod special atacată 
de Mary Wollstonecraft în lucrarea sa Vindication of the Rights of Woman. Ea a susţinut 
că virtutea ar însemna acelaşi lucru pentru o femeie, ca şi pentru un bărbat, şi a criticat 

aspru formele ,,feminitatii” la care li se cerea femeilor să aspire şi care, credea ea, le 
subminau femeilor puterea şi demnitatea ca oameni. Încă de pe vremea lui Wollstonecraft, 
a existat întotdeauna un curent în gândirea feministă care a privit cu suspiciune sau a 
respins complet ideea existenţei unor virtuţi feminine anume. Această suspiciune avea 
motive bine întemeiate. Idealizarea virtuţii feminine, care a atins probabil apogeul în 
scrierile multor scriitori victorieni din secolul al XIX-lea precum Ruskin, se bazează pe 
supunerea femeii. „Virtuţile” la care se credea că ar trebui să aspire femeile reflectă 
adesea această supunere - un exemplu clasic este „virtutea” altruismului, care a fost 
accentuată de un mare număr de scriitori victorieni. 

În ciuda acestei ambivalente bine fondate despre ideea de „virtute feminină”, multe 
femei din secolul al XIX-lea, incluzând un mare număr care au fost interesate de 
problema emancipării feminine, au fost atrase de această idee nu doar pentru că era 
vorba despre virtuţi feminine specifice, ci pentru că, uneori, femeile erau superioare 
bărbaţilor din punct de vedere moral, precum şi de percepţia că societatea putea fi 
transformată din punct de vedere moral prin influenţa femeilor. Multe femei s-au gândit 
la extinderea în societate a „valorilor feminine” din sfera privată a căminului şi a 
familiei. Dar, spre deosebire de mulţi scriitori, ele au folosit ideea de virtute feminină ca 
motiv pentru intrarea femeilor în „sfera” publică, şi nu ca motiv al limitării lor la sfera 
„privată”. Şi în contextul în care orice fel de independenţă feminină era atât de greu de 
atins, este uşor de observat preferința oricărei concepţii care căuta să reevalueze şi să 
declare acele forţe şi virtuţi considerate în mod convenţional ca fiind „feminine”. 

Contextul gândirii contemporane feministe este, bineînţeles, foarte diferit. Majoritatea 
barierelor formale împotriva accesului femeilor la alte sfere decât cea domestică au fost 
îndepărtate, iar un subiect constant în scrierea feministă în ultimii 20 de ani a reprezentat 
o critică a limitării femeii la rolul domestic sau la sfera „privată”. În ciuda acestui lucru, 
ideea „eticii feministe” a rămas foarte importantă pentru gândirea feministă. Un număr 
de preocupări susţin interesul continuu în cadrul feminismului pentru ideea „eticii 
feministe”. Poate cea mai importantă este preocuparea pentru consecinţele violente şi 
distrugătoare asupra vieţii omeneşti şi asupra planetei pe care o au acele domenii de 
activitate dominate în mare măsură de bărbaţi: război, politică şi dominaţia economică 
capitalistă. Concepţia potrivit căreia natura frecvent distrugătoare a acestor lucruri se 
datorează, cel puţin în parte, faptului că sunt dominate de bărbaţi nu constituie, 
bineînţeles, un aspect nou; a reprezentat o viziune destul de comună în multe discuţii 
care priveau dreptul femeilor la vot la începutul secolului XX. O parte a gândirii 
feministe contemporane a relationat acest lucru cu concepţia potrivit căreia multe forme 
de agresiune şi distrugere sunt strâns legate de natura „masculinităţii” şi de psihicul 
masculin. 

Asemenea percepții cu privire la natura masculinitatii şi la natura distrugătoare a 
sferelor masculine de activitate sunt câteodată legate de percepțiile esentialiste despre 
natura masculină şi feminină. Totuşi, în importanta lucrare a lui Mary Daly, dezastrul se 
abate asupra umanităţii şi planeta tinde să fie văzută ca un rezultat constant al naturii 
neschimbătoare a psihicului masculin şi a felului în care femeile însele au fost „colonizate” 
de dominaţia masculină si de brutalitate. Iar in contrast cu acest dezastru, întâlnim în 

lucrarea lui Daly o viziune a psihicului feminin incoruptibil care se poate ridica la fel ca 
pasărea phoenix din cenuşa culturii dominate de bărbaţi pentru a salva lumea. Nu toate 
versiunile esentialismului sunt la fel de extremiste sau stralucitoare precum cea a lui 
Daly; dar nu este neobişnuit (la unii susţinători ai mişcării păcii, de exemplu) să 
întâlnim concepţia potrivit căreia femeile sunt „de la natură” mai puţin agresive, mai 
blânde, mai grijulii, mai binevoitoare decât bărbaţii. 

Asemenea percepții esentialiste despre natura bărbatului şi a femeii sunt, bineînţeles, 
o problemă, în condiţiile în care se consideră că natura bărbaţilor şi a femeilor nu are un 
caracter rigid sau imuabil, fiind mai degrabă un construct social şi istoric. lar o mare 
parte a gândirii feministe a respins orice formă de esentialism. Dar dacă cineva respinge 
ideea că orice diferenţe dintre valorile şi priorităţile masculine şi feminine pot fi atribuite 
unei „naturi” masculine şi feminine fundamentale, atunci problema care se pune este 
dacă ideea „eticii feminine” poate să fie concepută într-un mod care să evite presupunerile 
esentialiste. Încercarea de a face acest lucru este legată de o a doua preocupare principală 
a gândirii feministe. Această preocupare poate fi explicată astfel. A existat în mod 
constant tendinţa ca femeia să fie considerată ca lipsită de valoare sau inferioară (de 
obicei, în acelaşi timp era şi idealizată). Dar această devalorizare nu a fost doar una a 
femeii in sine - a naturii, a capacităţilor si a calităţilor sale. „Sferele” de activitate cu 
care femeile erau în mod special asociate au fost, de asemenea, devalorizate. Şi, 
paradoxal, erau şi idealizate. Totuşi, casa, familia, virtuțile familiale şi rolul femeii in 
îngrijirea psihică şi afectivă a altora au fost în mod constant ridicate în slăvi şi considerate ca 
temelia vieţii sociale. În acelaşi timp, aceste lucruri sunt văzute în mod obişnuit ca un simplu 
„decor casnic” pentru sferele de activitate ale bărbaţilor care sunt mai „importante”, faţă de 
care nici un bărbat care se respectă nu-şi poate permite să se limiteze ; şi ca valori generatoare 
ce trebuie întotdeauna să ocupe locul doi în raport cu valori şi priorităţi de alt tip. 

Al doilea mod de abordare a ideii „eticii feministe” rezultă atât dintr-o critică a 
esentialismului, cât şi dintr-o încercare de a vedea dacă o abordare alternativă a 
problemelor privind judecata morală şi priorităţile etice poate deriva dintr-o analiză a 
acelor sfere ale vieţii şi activităţii care au fost privite ca fiind tipic feminine. Două 
lucruri au fost sugerate in mod deosebit. Primul este acela că există într-adevăr diferente 
obişnuite sau tipice în felul în care femeile şi bărbaţii gândesc sau judecă problemele 
morale. Această percepţie nu este bineînţeles una nouă. A fost în mod normal exprimată 
totuşi ca o deficiență din partea femeii; femeile nu sunt capabile de judecată, de a 
acţiona în conformitate cu diverse principii; ele sunt sentimentale, intuitive, prea 
personale şi aşa mai departe. Oare putem totuşi recunoaşte diferența fără să îi atribuim 
deficienta; şi oare considerarea judecății morale feminine ar putea pune în lumină 
problemele formelor de judecată masculine care au fost văzute ca norme ? 

Următoarea sugestie importantă poate fi rezumată după cum urmează. Începem cu 
presupunerea că practicile sociale specifice îşi generează propria viziune despre ceea ce 
este „bine” sau ceea ce trebuie apreciat în mod special, propriile preocupări şi priorităţi 
şi propriul criteriu pentru ceea ce ar trebui considerat a fi „virtute”. Poate atunci 
practicile sociale, îndeosebi cele de a avea grijă de ceilalţi ca o mamă, care au fost privite 
în mod tradiţional ca fiind feminine, pot fi văzute ca generatoare de priorităţi etice şi 

conceptii de ,,virtute” care nu numai ca nu ar trebui devalorizate, dar care pot, de 
asemenea, să opereze o corectare a valorilor şi a prioritatilor distrugătoare a acelor sfere 
de activitate ce au fost dominate de bărbaţi. 

În importanta ei carte In a Different Voice: Psychological Theory and Women’s 
Development (1982), Carol Gilligan susţine că cei care au sugerat că femeile abordează 
problemele morale în mod obişnuit diferit faţă de bărbaţi au dreptate ; ceea ce diferă este 
presupunerea lor despre inferioritatea şi deficienta judecății morale feminine. Punctul de 
plecare în lucrarea lui Gilligan a fost examinarea lucrării lui Lawrence Kohlberg despre 
dezvoltarea morală la copii. Kohlberg a încercat să identifice „stadii” ale dezvoltării 
morale, care au putut fi analizate prin considerarea răspunsurilor date de către copii cu 
privire la modalitatea în care ei ar rezolva o problemă morală. Stadiul „cel mai înalt”, 
stadiul la care Kohlberg a folosit un anume cadru moral de judecată, a fost acela la care 
dilemele morale au fost rezolvate prin recurgerea la reguli şi principii, o decizie logică 
despre priorităţi, în lumina acceptării anterioare a unor asemenea reguli sau principii. 
(Pentru o analiză generală a lucrării lui Kohlberg, vezi capitolul 41, „Morala şi dezvoltarea 
psihologică”.) 

Un exemplu foarte citat al metodei lui Kohlberg, discutat în detaliu de Gilligan, este 
cazul a doi copii de 11 ani, „Jake” şi „Amy”. Jake şi Amy au fost rugaţi să răspundă la 
următoarea dilemă : un bărbat pe nume Heinz are o soţie care este pe moarte, dar el nu 
îşi poate permite achiziţionarea medicamentului de care ea are nevoie. Ar trebui să fure 
el medicamentul pentru a salva viata soţiei sale? Jake crede că Heinz ar trebui să fure 
medicamentul ; şi răspunsul său gravitează în jurul regulilor care guvernează viaţa şi 
proprietatea. Amy a răspuns totuşi diferit. Ea a sugerat că Heinz ar trebui să vorbească 
cu farmacistul şi să vadă dacă nu pot găsi împreună o soluţie la problemă. În timp ce Jake 
vede situaţia ca având nevoie de mediere prin intermediul sistemelor logice şi legale, 
Amy, sugerează Gilligan, susţine o mediere prin intermediul comunicării. 

Este limpede că înţelegerea moralei la Kohlberg se bazează pe tradiţia care derivă de 
la Kant şi se întâlneşte în lucrările unor filosofi contemporani ca John Rawls şi R.M. Hare. 
În această tradiţie, accentul se pune într-adevăr pe reguli şi principii, iar Gilligan nu este 
nicidecum singurul critic care sugerează că o asemenea înţelegere a moralei ar reprezenta 
în mod eronat judecata morală feminină şi ar genera un tipar masculin tipic al judecății 
morale, ca un standard faţă de care femeile să fie judecate ca fiind deficitare. Nel 
Noddings, de exemplu, în cartea Caring: A Feminine Approach to Ethics and Moral 
Education (1984), susţine că o morală bazată pe reguli şi principii este în sine neadecvata 
şi nu surprinde ceea ce este diferit sau tipic în gândirea morală feministă. Ea scoate în 
relief faptul că o mare parte a filosofiei morale a presupus că sarcina morală este, cum 
a şi fost, de a deduce „detaliul local” dintr-o situaţie şi de a-l subordona unei reguli sau 
unui principiu. Dincolo de aceasta, este o problemă de decizie sau de alegere, în cazul 
unui conflict, a modului de ordonare sau de clasare a principiilor într-o ierarhie. Şi 
pentru a fi clasificat ca principiu moral trebuie să i se atribuie un caracter universal, de 
tipul: „Când se întâmplă X, atunci faceţi Y" (vezi capitolul 40, „Prescriptivismul 
universal”). Noddings sugera că punerea problemelor morale într-un asemenea mod este 
o reprezentare greşită a naturii procesului de luare a deciziei din punct de vedere moral. 

Punerea problemelor morale sub forma ,,dilemei insulei pustii”, in care este descris 
numai ,,scheletul” situatiei, foloseste de obicei mai mult la ascunderea decat la scoaterea 
la iveală a tipurilor de întrebări la care doar cunoaşterea situaţiei şi a contextului poate 
să ofere un răspuns, şi care sunt fundamentale pentru judecata morală în contextul 
respectiv. (Vezi, de asemenea, remarcile lui Dale Jamieson despre folosirea exemplelor 
în filosofia morală în capitolul 42, „Metodă şi teorie morală”.) 

Dar Noddings vrea să susţină, ca şi Gilligan, nu numai că acest tip de percepere a 
moralei este neadecvat în general, ci şi că este mai puţin probabil ca femeile, în 
comparaţie cu bărbaţii, să încerce să îşi justifice deciziile morale în acest mod. Ambele 
susţin că femeile nu tind să recurgă la reguli şi la principii în acelaşi fel ca bărbaţii, că 
ele apelează mult mai probabil la cunoaşterea concretă şi detaliată a situaţiei şi analizează 
dilema având în vedere relaţiile implicate. 

Totuşi, Gilligan şi Noddings sugerează că există, de fapt, diferenţe în felul în care 
femeile şi bărbaţii judecă problemele morale. Dar asemenea perceptii ale diferenţei 
ridică întotdeauna dificultăţi. Natura dovezilor implicate este inevitabil problematică ; 
nu ar fi greu de găsit doi copii de 11 ani care să reacționeze diferit la dilema lui Heinz ; 
Si se ştie că modul in care femeile şi bărbaţii abordează problemele morale poate fi 
întotdeauna contestat prin atragerea atenţiei asupra excepțiilor sau prin recurgerea la 
diferite experienţe. 

Problema nu este totuşi una doar de dificultate pragmatică. Chiar dacă ar exista unele 
diferenţe obişnuite sau tipice între femei şi bărbaţi, există întotdeauna o problemă în ceea 
ce priveşte felul în care aceste diferenţe ar trebui descrise. Pe de o parte, este neclar dacă 
felul descrierii procesului de luare a deciziei din punct de vedere moral oferit de 
Kohlberg şi de alţii reprezintă într-adevăr natura sa în mod adecvat. Mai mult, concepţia 
potrivit căreia femeile nu acţionează din principiu, faptul că sunt intuitive şi mai 
influențate de consideraţii „personale”, a fost atât de des utilizată în contexte în care 
femeile au fost văzute ca deficitare, încât este normal să fii bănuitor cu privire la orice 
distincţie între femei şi bărbaţi care pare să depindă de această diferenţă. De exemplu, 
femeile şi bărbaţii pot să judece diferit problemele morale, dar priorităţile lor etice pot 
să fie diferite, ceea ce este privit ca un principiu important de către femei (cum ar fi 
menţinerea relaţiilor) este în mod obişnuit văzut de bărbaţi ca o lipsă de principii. 

În cel mai bun caz, consider că această concepţie potrivit căreia femeile „judecă 
diferit” aspectele de ordin moral este dificil de explicat sau argumentat în mod exhaustiv ; 
în cel mai rău caz, riscă să recapituleze dihotomii vechi şi apăsătoare. Dar oare există o 
fărâmă de adevăr în concepţia potrivit căreia prioritățile etice ale femeilor pot să fie în 
mod obişnuit diferite de cele ale bărbaților? Din nou, nu este prea uşor de observat 
modul în care acest lucru ar putea fi stabilit foarte clar, sau care este tipul de dovadă ce 
ar contribui la soluţionarea problemei ; dar dacă este corect să sustii că priorităţile etice 
rezultă din experienţele vieţii şi din felul în care acestea sunt diferenţiate social, atunci 
se poate presupune că, dat fiind faptul că experienţele de viaţă ale femeilor sunt în mod 
obişnuit foarte diferite de cele ale bărbaţilor, atunci vor fi diferite şi priorităţile lor 
etice ? Luând, de exemplu, experienţa femeilor însărcinate, naşterea şi creşterea copiilor, 

ar putea exista, de exemplu, o diferenţă in felul in care ele vad ,,irosirea” vietilor in 
război. (Aceasta nu este o idee unică in feminismul contemporan; a fost, de exemplu, 
sugerată de către Olive Schreiner în cartea ei Woman and Labour, publicată in 1911.) 

În cadrul filosofiei feministe recente au existat câteva încercări de a sugera că 
practicile cu care se ocupă femeile, în special practicile de îngrijire a copiilor şi de 
sprijin fizic şi afectiv al fiinţelor umane, pot fi văzute ca fiind generatoare de priorităţi 
sociale şi concepţii de virtute, diferite de cele care inspiră alte aspecte ale vieţii sociale. 
Sara Ruddick, de exemplu, într-un articol intitulat „Maternal Thinking” (1980), susţine 
că sarcina de îngrijire a altora generează o concepţie a virtuţii care ar putea oferi o 
resursă pentru un critic al acelor valori şi priorităţi care pun temelia vieţii sociale 
contemporane - incluzându-le pe cele ale militarismului. Ruddick nu sustine că femeile 
pot pătrunde pe tărâmul public „ca mame” (cum sugerează unele argumente ale sufra- 
getelor de la începutul secolului XX) şi pot să îl transforme. Ea susţine, totuşi, că 
experienţa femeilor ca mame este esenţială pentru viaţa lor etică şi pentru modul în care 
ele ar putea oferi o critică a valorilor dominante şi a obiceiurilor sociale. În mod destul 
de asemănător, Caroline Whitbeck a susţinut că practicile de îngrijire a altora, care au 
maternitatea în centru, oferă un model etic al „realizării reciproce a oamenilor” foarte 
diferit de normele competitive şi individualiste ale vieţii sociale (1983). 

Apar, totuşi, mari probleme în ceea ce priveşte ideea conform căreia practicile 
feminine pot genera un set autonom şi coerent de valori „alternative”. Practicile feminine 
sunt întotdeauna situate şi influențate din punct de vedere social de lucruri precum clasa 
socială, rasa, sărăcia materială sau bunăstarea, care fac diferenţe între femei şi care nu 
sunt împărtăşite de către toate femeile. Mai mult, practici ca naşterea, educaţia şi 
creşterea copiilor au reprezentat centrul de atenţie al preocupării şi al luptei ideologice 
constante ; acestea nu au fost dezvoltate de femei separat de alte aspecte ale culturii. În 
(adesea contradictoriu) de intervenţiile atât ale „experţilor” în îngrijirea copiilor (care au 
fost adesea bărbaţi), cât şi ale statului. Normele maternității au fost, de asemenea, 
utilizate în moduri care au întărit presupunerile clasiste şi rasiste despre „patologia” 
clasei muncitoare şi a familiilor de negri. De asemenea, au fost utilizate chiar de către 
femei în folosul unor cauze precum devotamentul fata de patria lui Hitler sau aspra 
opoziţie împotriva feminismului sau a drepturilor egale în SUA. Dintre toate aceste 
motive, dacă există vreun folos în ideea „eticii feministe”, acesta nu poate consta în 
recurgerea la un tărâm probabil autonom al valorilor feminine care poate oferi o 
rectificare simplă sau o alternativă la valorile sferelor de activitate dominate de bărbaţi. 

Totuşi, este adevărat că o mare parte din teoria politică şi din filosofia ultimelor două 
sute de ani a făcut o distincţie între sfera „publică” şi cea „privată”, iar sfera „privată” 
a fost văzută ca fiind apanajul femeilor. Dar ceea ce se opune „lumii” căminului, a 
virtuţii familiale şi a sacrificiului femeii, nu este doar „lumea” războiului sau chiar a 
politicii, este şi aceea a ,pietei". Conceptul ,pietei" defineşte un tărâm al existenţei 
„publice” care se află în contradicţie cu un tărâm privat al familiei şi al relaţiilor 
personale. Structura individualitatii, presupusă de conceptul de piaţă, este una care cere 

o judecată instrumentală, directionatá către scopul abstract al producţiei si al profitului 
şi către urmărirea interesului personal. Conceptul de ,,piata” exclude comportamentul 
altruist sau ideea potrivit căreia bunăstarea altuia este ţinta activităţii personale. 

Morala care ar putea părea cea mai potrivită pentru piaţă este aceea a utilitarismului, 
care, în formele sale clasice, a propus o concepţie a fericirii ca fiind distinctă faţă de 
diferitele activităţi care duceau la aceasta, dintr-o rațiune instrumentală şi dintr-o 
individualitate abstractă, ca în „felicific calculus” a lui Bentham, de exemplu, unde toţi 
subiecţii durerii sau ai fericirii erau consideraţi egali şi trataţi impersonal. Dar, după cum 
a susţinut şi Ross Poole in „Morality, masculinity and the market” (1985), utilitarismul 
nu a putut oferi o morală adecvată, în principal, deoarece nu a putut niciodată să ofere 
motive convingătoare care să explice de ce oamenii trebuie să se supună unei datorii sau 
obligaţii care nu era în interesul lor. Kantianismul, sugerează el, oferă o morală mai 
adecvată pentru conceptul de piaţă. Alte aspecte trebuie să figureze în schema lucrurilor 
nu numai ca mijloace întru îndeplinirea scopurilor, ci ca agenţi, iar „individul” cerut de 
piaţă se presupune că trebuie să posede o formă de judecată care să nu fie pur instrumentală 
şi să fie pregătit să se plieze obligaţiilor şi constrângerilor experimentate, ca datorie mai 
mult decât ca înclinaţie. Totuşi, sfera pieţei se află în contrast cu sfera „privată” a 
relaţiilor familiale. Deşi bărbaţii iau parte, bineînţeles, la această sferă privată, aceasta 
este sfera unde se regăseşte identitatea feminină, iar această identitate este alcătuită din 
grija, educarea şi servirea altora. De vreme ce acestea sunt cunoscute şi specifice, 
„morala” acestei sfere nu poate fi universală şi impersonală ; este întotdeauna „infestată” 
de exces, partialitate şi particularitate. 

Primul lucru important de observat despre acest contrast între sfera publică a pieţei 
şi sfera privată a relaţiilor familiale este că ea nu corespunde şi nu a corespuns niciodată 
în vreun fel realităţii. Astfel, clasa muncitoare feminină a lucrat în afara căminului încă 
de la începutul Revoluţiei industriale, dar asocierea exclusivă a femeilor cu sfera familială 
şi privată n-a dispărut. În al doilea rând, este important de observat că morala pieţei şi 
a sferei private se află într-o stare de tensiune una faţă de alta. Piaţa nu ar putea exista 
în absenţa unei sfere a relaţiilor familiale care i-au susţinut propriile activităţi ; totuşi, 
câteodată scopurile pieţei pot să nu fie compatibile cu cererile sferei private. Comple- 
mentaritatea adecvată între ele poate să existe doar dacă sfera privată se subordonează 
sferei publice, iar această subordonare s-a exprimat adesea prin dominaţia bărbaţilor atât 
în gospodărie, cât şi în viaţa publică. În multe abordări ale filosofiei morale, politice şi 
ale gândirii sociale, subordonarea practică a sferei private este oglindită de modurile în 
care morala directă şi personală a sferei private este văzută ca fiind „inferioară” celei 
care guvernează cerinţele vieţii publice. 

Mai mult, deşi, din punct de vedere ideologic, sferele publice şi private au fost văzute 
ca fiind separate şi distincte, în practică sfera privată este adesea guvernată de constrângeri 
şi cerinţe care derivă din sfera publică. Un exemplu clar în acest sens îl reprezintă modul 
în care concepţiile despre cum să cresti un copil şi ceea ce presupunea sarcina maternității 
a derivat atât de des din imperative sociale mai largi, cum ar fi nevoia de a crea o rasă 
„potrivită” pentru sarcina conducerii unui imperiu sau nevoia de a crea o forţă de munca 
industrială disciplinată şi docilă. 

Distinctia dintre sfera publică şi cea privată a ajutat, totuşi, la modelarea realităţii şi 
la formarea experienţelor de viaţă ale oamenilor. Este totuşi adevărat că, de exemplu, 
sarcinile de susţinere psihică şi afectivă a altor oameni revin foarte mult femeilor, care 
adesea au şi responsabilitatea aceasta, ca şi aceea a muncii în afara căminului. Şi 
diferenţele dintre experienţa masculină şi feminină care rezultă din aceste lucruri ne 
permit să înţelegem atât motivul pentru care pot exista adesea diferenţe între femei şi 
bărbaţi în ceea ce priveşte perceperea problemelor şi a prioritatilor morale, cât şi motivul 
pentru care aceste diferenţe nu pot fi niciodată rezumate sub forma generalizărilor 
despre bărbaţi şi femei. De obicei, femeile şi bărbaţii sunt participanţi atât la relaţiile 
familiale, cât şi în lumea muncii şi a pieţei. Iar constrângerile şi obligaţiile experimentate 
de către indivizi în viaţa lor de zi cu zi pot duce la generarea de tensiuni acute şi 
contradicții care pot fi experimentate atât practic, cât şi moral. (Un exemplu clasic ar fi 
femeia care se află în faţa conflictului dintre cerinţele „impersonale” ale situaţiei sale de 
la locul de muncă şi ale propriilor nevoi de activitate în afara căminului şi nevoile sau 
cerinţele copiilor sau ale părinţilor în vârstă, a căror îngrijire nu poate fi compatibilă cu 
cerinţele de la locul de muncă.) 

Dacă preocupările şi priorităţile etice provin din diferite forme ale vieţii sociale, 
atunci cele care au fost generate de un sistem social în care femeile au fost atât de des 
subordonate bărbaţilor trebuie să fie suspecte. Probabil că nu s-a putut ajunge la un 
acord între femei cu privire la valorile „feminine”, care sunt profund înglobate în 
concepţii „feminine” ce depind de un fel de polarizare între „masculin” şi „feminin” 
strâns legată de subordonarea femeilor. Nu există un tărâm autonom al valorilor feminine 
sau al activităţilor feminine care să poată genera valori „alternative” celor din sfera 
publică ; şi orice concepţie care depinde de aceste idei nu poate fi, cred eu, una viabilă. 

Dar pentru a spune acest lucru nu este necesar să spui că vieţile şi experienţele 
femeilor nu pot oferi o sursă pentru critica sferei publice dominate de bărbaţi. Experiențele 
şi perspectivele care sunt diferenţiate de gen nu pot fi foarte bine demarcate de cele care 
se diferenţiază pe baza altor dimensiuni, cum ar fi rasa sau clasa socială ; şi, în mod clar, 
nu există un acord între femei cu privire la modul în care ar putea fi dezvoltată o critică 
a prioritatilor vieţii „publice”. Totusi, luând în serios experienţele şi perspectivele 
femeilor — naşterea şi îngrijirea copiilor, de exemplu -, deşi nu conduc imediat la un 
acord privind schimbarea situaţiei, ele generează forme esenţiale de chestionare asupra 
prioritatilor sociale şi morale. Se remarcă adesea că, dacă bărbaţii ar avea acelaşi fel de 
responsabilitate faţă de copii ca şi femeile, sau dacă femeile ar avea acelaşi fel de putere 
ca şi bărbaţii în determinarea prioritatilor la locul de muncă, în îngrijirea sănătăţii, în 
planificarea urbană sau în organizarea muncii domestice, multe aspecte ale vieţii sociale 
ar putea fi foarte diferite. 

Nu putem şti dinainte cu exactitate ce fel de priorităţi morale şi sociale ar putea 
rezulta din schimbări radicale asupra unor aspecte precum diviziunea pe sexe a muncii 
sau transformarea pregătirii sociale pentru îngrijirea altora ; sau din eliminarea multor 
forme de asuprire de care suferă atât femeile, cât şi bărbaţii. Nici o apelare la forme 
curente ale vieţii sociale nu poate oferi o schemă. Şi nici femeile nu ar trebui să fie 
văzute (aşa cum se întâmplă în unele forme ale gândirii feministe) ca pregătite să adopte 

in mod „natural” diferite priorităţi morale sau sociale ale bărbaţilor. Până acum, deoarece 
există (sau ar putea exista) diferenţe în preocupările etice feministe, acestea pot să apară 
si vor fi generate cu greu de schimbări în relaţiile sociale şi în stilurile de viaţă ; şi avem 
motive să presupunem că procesul va antrena conflicte. Avem toate motivele să credem 
că într-o lume în care activităţile şi preocupările care au fost privite în mod tradiţional 
feminine ar fi primit valoare şi statut egale, priorităţile morale şi sociale ar fi foarte 
diferite de cele ale lumii în care trăim acum. 


Referinţe 


Daly, M.: Gyn/Ecology : The Metaethics of Radical Feminism (Boston: Beacon Press, 1978). 

Gilligan, C. : In a Different Voice : Psychological Theory and Women’s Development (Cambridge, 
Mass. : Harvard University Press, 1982). 

Kohlberg, L.: The Philosophy of Moral Development (San Francisco: Harper and Row, 1981). 

Noddings, N.: Caring : A Feminine Approach to Ethics and Education (Berkeley : University of 
California Press, 1978). 

Poole, R.: „Morality, masculinity and the market”, in Radical Philosophy, 39 (1985). 

Rousseau, J.J.: Emile (Londra: Dent, Everyman’s Library, 1974). 

Ruddick, S.: „Maternal thinking”, in Feminist Studies, 6 (vara 1980). 

Schreiner, O.: Woman and Labour (1911); (Londra: Virago, 1978). 

Whitbeck, C.: „A different reality; feminist ontology”, in Beyond Domination, C. Gould 
(coord.) (Totowa, NJ: Rowman and Allanheld, 1983). 

Wollstonecraft, M.: A Vindication of the Rights of Woman (Harmondsworth: Pelican, 1975). 


Bibliografie suplimentara 


Grimshaw, J. : Feminist Philosophers : Women’s Perspectives on Philosophical Traditions (Brighton : 
Wheatsheaf, 1986). 

Grimshaw, J.: ,,Mary Wollstonecraft and the tensions in feminist philosophy”, in Radical 
Philosophy, 52 (1989). 

Mahowald, M. : Philosophy of Woman : Classical to Current Concepts (Indianapolis : Hackett, 1978). 

Segal, L.: Is the Future Female: Troubled Thoughts on Contemporary Feminism (Londra: 
Virago, 1987). 


— 44 — 
Semnificatia evolutiei 


Michael Ruse 


i. Introducere 


Etica evolutionistá reprezintá un subiect care nu se bucurá de o buna reputatie, lucru 
meritat intr-o anumitá másurá. Este asociatá cu unele dintre cele mai grotesti exagerári 
morale si politice ale secolului trecut, cát si cu aberatii filosofice uluitoare. Totusi, 
datorită noilor dezvoltări ale teoriei bioevolutioniste — în special, cele legate de comporta- 
mentul social (aşa-numita sociobiologie) — există o senzaţie din ce în ce mai accentuată 
potrivit căreia încă nu s-a spus ultimul cuvânt în acest domeniu. 

Voi începe cu o scurtă trecere in revistă a eticii evoluționiste tradiţionale, „darwinismul 
social”, după care mă voi opri asupra tendinţelor actuale. Se va vedea că multe dintre 
temerile obişnuite nu mai sunt întemeiate şi, de asemenea, că o abordare evoluționistă nu 
are consecinţe serioase asupra modului de percepere a moralei. 


ii. Darwinismul social 


Charles Darwin, părintele teoriei evoluționiste moderne, şi-a publicat lucrarea Originea 
speciilor în 1859. El susţinea că orice organism reprezintă produsul final al unui lung şi 
lent proces de dezvoltare sau evoluţie şi propunea drept mecanism fenomenul de selecţie 
naturală. Se nasc multe organisme cărora le este imposibil să supravieţuiască sau să se 
reproducă, ceea ce generează „lupta pentru existenţă”. Reusita celui victorios - a „celui 
mai puternic” — se datorează trăsăturilor sale superioare. Cu timpul, acest proces natural 
de selecţie antrenează schimbări majore, marca distinctivă a organismelor fiind capacitatea 
de adaptare. Deşi Darwin a subestimat acest aspect în Originea speciilor, el a indicat în mod 
clar că teoria sa îşi găsea aplicare, la modul absolut şi total, în cadrul speciei umane. 
Teoria lui Darwin avea la bază elemente intuitive care se vehiculau deja în Anglia 
victoriană. Într-adevăr, chiar înainte de publicarea lucrării lui Darwin, cei care nu 
vedeau în creştinism o filosofie potrivită pentru societăţile industrializate au încercat să 
transforme conceptele biologice într-un program sociopoliticoeconomic cu drepturi 
depline. După publicarea Originii speciilor, acest curent a căpătat forţă, concentrată in 

special in mana concetáteanului sáu, Herbert Spencer. Astfel, a luat naştere ,,darwinismul 
social”, manifestat sub diverse forme, dar implicand, de regula, un transfer al luptei si 
al selecţiei darwiniene din sfera biologică in cea socioumană. Cu câteva excepţii, acest 
lucru genera o clară morală socială de tip laissez-faire. Competiţia, lupta, succesul şi 
eşecul se regăsesc deopotrivă în natură şi în societate. În funcţie de perspectivă, acest aspect 
poate fi considerat pozitiv (sau negativ) o consecinţă inevitabilă, demnă de luat în considerare. 

Nu este surprinzător faptul că darwinismul social a fost adoptat cu succes în America 
de Nord, în special de către oamenii de afaceri prosperi, care au găsit în el o justificare 
a credințelor şi a practicilor lor. În cuvintele sociologului şi „avocatului” acestei cauze, 
William Graham Sumner de la Yale : 


Trebuie înţeles faptul cá nu putem evita această alternativă : libertate, inegalitate, supraviețuirea 
celui mai puternic ; absenţa libertăţii, egalitate, supraviețuirea celui mai slab. Prima variantă 
antrenează un progres al societăţii, fiind în favoarea celor mai puternici, cea de-a doua un 
regres, promovându-i pe cei mai slabi (1914, p. 293). 


În ceea ce priveşte formele de manifestare a darwinismului social, în Germania, în 
viziunea lui Ernst Haeckel, acesta a devenit o ideologie care glorifica statul. Accentul se 
punea mai mult pe colectivitate şi mai puţin pe individ. Sunt interesante acele variante 
care au încercat să justifice politicile sociale mai puţin dure. În acest sens, este de 
menţionat anarhistul rus, prinţul Peter Kropotkin (1902), care susţinea că lupta se 
desfăşoară doar între specii. În cadrul unui grup, precum specia umană, biologia 
promovează armonia şi prietenia („ajutorul reciproc”), datoria morală fiind aceea de a 
acţiona în acest sens. 

La acest nivel, apar obiecţii şi întrebări. De ce să urmăm linia evoluționistă şi ce 
justificări metaetice are aceasta ? 

Aceasta reprezintă o problemă atât pentru biologi, cât şi pentru filosofi. Preocuparea 
celor dintâi constă în faptul că la temelia darwinismului social stă, în mod invariabil, la 
un anumit nivel al progresului biologic. Dezvoltarea reprezintă un proces ascendent - de 
la molecule la organism -, iar pentru a evita degenerarea si regresul avem datoria morală 
de a ajuta şi consolida procesul evoluţiei. Din păcate, de la Darwin încoace, s-a văzut că 
astfel de speranţe legate de proges sunt iluzorii (Midgley, 1985). Selecţia naturală nu îi 
are în vedere pe cei mai buni, ci pe învingători. După cum spunea marele adept al lui 
Darwin, T.H. Huxley: „Cel mai puternic” are conotatia de „cel mai bun”, iar „cel mai 
bun” conţine o trimitere morală. În natura cosmică, ceea ce se înţelege prin „cel mai 
puternic” depinde de condiţii (1947, p. 298). Este inevitabilă concluzia potrivit căreia 
evoluţia este un proces lent, care nu duce nicăieri şi care nu justifică nimic în sine. 

Preocuparea filosofică vizează faptul că darwinismul social realizează o alunecare 
nepermisă de la modul în care se prezintă lucrurile la modul în care ele ar trebui să se 
prezinte. Te loveşti inevitabil de bariera creată de este/ar trebui să fie (vezi capitolul 37, 
„Naturalismul”). În perioada preevolutionista, David Hume a atras atenţia asupra eşecului 
acestui aspect ca strategie generală (1738). Ca replică dată lui Herbert Spencer, filosoful 
englez G.E. Moore a arătat că era necesară introducerea unor premise suplimentare (cu 

privire la morală), pentru a obţine concluzii legate de valoarea individualismului în 
cadrul statului (1903). 

Pe scurt, oricare ar fi meritele sau neajunsurile chemării adepților darwinismului 
social la acţiune, la o cercetare atentă argumentele lor sunt desfiinţate. Nu este oferită o 
temelie solidă. 


iii. Sociobiologia : de la „altruism” la altruism 


Încheiem capitolul alocat eticii evoluționiste tradiţionale, însă considerăm că nu s-a spus 
totul pe această temă. Considerăm că ceea ce trebuie să conteze este faptul că suntem 
maimuțe modificate, mai degrabă decât creaţia specială a unui Dumnezeu bun, după 
chipul său, în cea de-a şasea zi. Din fericire, progresele înregistrate în ultimii ani în 
domeniul ştiinţei biologice ne permit să dăm un contur intuitiilor noastre. Să pornim deci 
din acest punct. 

Noile revendicări ştiinţifice sunt simple. Ştim, în prezent, că în ciuda unui proces 
evolutionist centrat pe lupta pentru existenţă, organismele nu se găsesc într-o stare 
continuă de conflict, pe poziţie de atac sau de apărare. Cooperarea poate constitui o bună 
strategie biologică. Ştim, de asemenea, că organismul uman urmează cu preponderență 
calea cooperării. Mai mult, există motive întemeiate pentru a considera că la baza acestei 
cooperări umane stau justificări de ordin etic. Oamenii consideră că ar fi bine să lucreze 
împreună, lucru pe care îl şi fac. Ideea nu este că ei mimează amabilitatea pentru a obţine 
tot ceea ce se poate unul de la altul, ci că oamenii posedă un simţ moral autentic şi 
capacitatea de a distinge între bine şi rău. Acesta este aspectul care îi motivează. 

Să analizăm acum aspectele ştiinţifice. Începem cu concepțiile legate de cooperare 
sau altruism, cum o numesc evolutionistii din ziua de azi care studiază comportamentul 
social (asa-numitii „sociobiologi”) (Wilson, 1975; Dawkins, 1976). Subliniez faptul cá 
nu este vorba despre bunătatea dezinteresată — adică despre altruism in sens propriu sau 
despre altruismul de tip Maica Tereza, ci mai degrabă despre cooperare în scopuri 
biologice, care se traduce astăzi prin cooperare în scopul maximalizării procesului de 
trasmitere a elementelor ereditare (genele) generaţiilor viitoare (Maynard Smith, 1978). 
Astfel, altruismul evolutionist trebuie înţeles în sensul metaforic al termenului, fiind de 
preferat scrierea între ghilimele : „altruism”. 

Atât teoria, cât şi dovezile empirice în sprijinul amplorii „altruismului” biologic şi al 
promovării acestuia de către selecţia naturală sunt sigure şi bine documentate. Deşi 
victoria categorică în lupta pentru existenţă reprezintă cel mai bun rezultat posibil, ea 
este adesea imposibil de atins, mai ales că fiecare organism încearcă să obţină acelaşi 
lucru. Drept urmare, este de preferat să imparti o felie de prăjitură decât să mizezi pe 
posibilitatea de a obţine totul sau nimic. 

Există diverse mecanisme despre care se crede că stau la baza unei astfel de cooperări. 
Cel mai frapant exemplu este acela al insectelor sociale: unele femele îşi consacră 


Printre organismele mai apropiate de al nostru, există unul caracterizat printr-un mare 

„altruism” evolutionist (Trivers, 1971). Familia canină se bazează foarte mult pe cooperare 
în ceea ce priveşte hrana, aceasta fiind alocată în întregime femelelor cu pui. 

Evident, oamenii sunt animale care au nevoie de acest „altruism” biologic şi care se 
pricep foarte bine în a-l utiliza. Nu excelează la capitolul vânătoare sau luptă sau chiar 
evitarea pericolului, însă lucrează foarte bine împreună (Isaac, 1983). Bineînţeles, această 
abilitate şi totodată nevoie nu a apărut întâmplător, ci ca răspuns într-un anumit moment 
al evoluţiei, cum se întâmplă de obicei. În prezent, paleoantropologii consideră că un 
segment important al evoluţiei umane a implicat căutarea hranei în grupuri. Evident, 
pentru a avea succes, este nevoie de abilitatea de a localiza animalele moarte şi de a 
îndepărta posibilii rivali, care este posibil să fi fost oameni. Lucrând împreună, oamenii 
au reuşit, iar cei a căror muncă era încununată de succes aveau mai mulţi copii decât 
ceilalţi. Astfel, am evoluat de-a lungul timpului ca „altruişti” de succes. 

În acest moment, devenim mai speculativi. Se pune întrebarea cum au evoluat oamenii 
până la a aplica acest „altruism”. Cum se face că lucrăm atât de bine împreună ? Ipoteza 
principală susţine că procesul evolutiv îşi pune amprenta din naştere asupra modului în 
care gândim. Mai concret, biologia ne-a programat un mod de a gândi favorabil cu 
privire la modelele de cooperare. Această programare nu este atât de stringentă încât să 
limiteze total acţiunile noastre într-o anumită situaţie. Nu suntem atât de puternic 
,conditionati genetic" precum sunt, să spunem, furnicile, care trec prin viaţă întocmai 
ca nişte roboţi. Nici modurile de a gândi nu sunt determinate biologic într-o asemenea 
măsură încât cultura să nu aibă nici o influenţă. Dar este clar că pentru a coopera, pentru 
a deveni „altruişti”, natura ne-a alimentat gândurile legate de nevoia de a coopera. Poate 
că nu întotdeauna urmăm aceste gânduri, însă existenţa lor este clară. 

De aceea, oamenii sunt precum computerele programate să joace şah. Primele 
computere de acest fel analizau fiecare posibilitate înainte de a face o mutare. Din 
păcate, erau virtual inutile, căci după o mutare sau două existau atât de multe posibilităţi 
de luat în calcul, încât procesul era încetinit. Computerele din ziua de azi pot fi „învinse” 
de cei mai buni maeştri ai şahului, dar, de obicei, câştigă computerele, deoarece au fost 
programate să adopte cea mai bună tactică în funcţie de configuraţia de pe tabla de şah. 
La fel, oamenii nu acţionează uneori în virtutea interesului propriu, dar, per ansamblu, 
se descurcă bine, datorită conştientizării nevoii de a coopera. (În biologie, ca şi în jocul 
de şah, timpul şi eficienţa sunt elemente valoroase. Trebuie să cooperăm şi, în acelaşi 
timp, să ne trăim viaţa.) 

Care este natura acestor gânduri cu privire la nevoia de a coopera? Poziţia finală a 
biologilor evolutionisti din ziua de azi sugerează că aceste gânduri nu sunt altceva decât 
credinţele legate de obligaţia de a ajuta. Cu alte cuvinte, pentru a deveni „altruişti”, 
natura ne-a făcut altruişti. Subliniez un aspect menţionat anterior, şi anume că oamenii 
nu încearcă să obţină tot ceea ce se poate unul de la altul, mimând amabilitatea. Mai 
degrabă, în viziunea oricărui evolutionist, se obţin adesea rezultate mai bune dacă 
suntem inselati de latura biologică — aceasta fiind situaţia în legătură cu cooperarea 
(Trivers, 1976). Considerăm că ar trebui să-i ajutăm pe ceilalţi şi că avem obligaţii fata 
de ei, întrucât aceasta ţine de interesul nostru biologic. Însă, din punct de vedere 
biologic, aceste idei există datorită faptului că aceia dintre pretinşii noştri strămoşi care 

au avut astfel de gânduri au supravieţuit şi s-au reprodus într-o măsură mai mare decât 
ceilalţi. Cu alte cuvinte, altruismul reprezintă o modalitate de adaptare, întocmai ca 
aceea a membrelor, a ochilor, a danturii şi a braţelor noastre. Suntem fiinţe morale 
deoarece genele noastre, sub influenţa selecţiei naturale, generează aceste gânduri cu 
privire la morală. 

Acesta este fundalul empiric al noii etici evoluționiste. Desi multe dintre aspectele 
prezentate sunt speculative, ele sunt realizabile din punct de vedere empiric. Într-adevăr, 
în prezent, apar din ce în ce mai multe dovezi în acest sens. De pildă, s-au făcut şi se fac 
studii detaliate asupra rudelor noastre apropiate, gorilele şi cimpanzeii (de Wall, 1982 ; 
Goodall, 1986). Studiile sugerează că aceste animale se bazează foarte mult pe acte 
altruiste (sau, dacă preferaţi, întrucât nu au limbaj articulat, acte protoaltruiste). De 
asemenea, studiile efectuate asupra oamenilor indică o uniformitate a credințelor morale, 
care există în ciuda variațiilor culturale şi este mai degrabă înnăscută decât dobândită 
(van der Berghe, 1979). Fără a pune un accent prea mare pe analogia între limbaj şi 
morală, întrucât dovezile par să susţină că anumite concepţii ale lui Chomsky cu privire 
la caracterul înnăscut al limbajului sunt întemeiate (Lieberman, 1984), studiile asupra 
dezvoltării şi cele multiculturale sugerează că aceste credinţe morale îşi au rădăcinile atât 
în sfera biologiei, cât şi în mediul cultural. 


iv. Contractul biologic 


Presupunând că scenariul empiric prezentat anterior este corect, trebuie să găsim 
implicaţiile acestuia. Luând în considerare aşteptările în ceea ce priveşte omul ca fiinţă 
socială, discuţia a fost abordată într-o anumită măsură. Întrebarea care se pune nu mai 
este: „Ce ar trebui să facem? ", ci mai degrabă „ce credem că ar trebui să facem ? " 
(mulţumită laturii noastre biologice). Ținând cont de acest lucru (la care vom mai reveni), 
răspunsurile vin prompt. Mai mult, dacă acceptăm latura biologică, chiar şi de dragul 
discuţiei, probabil că ele nu sunt foarte surprinzătoare. Speciile de animale a căror 
evoluţie a fost schitatá vor fi animale care lucrează împreună, in mod sigur într-un scop 
biologic ultim, dar nu neapărat pentru un câştig conştient imediat. Vor fi, mai degrabă, 
animale care îşi pun forţa la comun, din care îşi trag, apoi, seva în funcţie de nevoi. 
Animale care consideră că modul lor de comportament este corect şi adecvat. 

Astfel, din unele puncte de vedere, aceasta pare, în mod remarcabil, o situaţie în care 
animalele au încheiat un fel de contract social (vezi capitolul 15, „Tradiţia contractului 
social”). Într-adevăr, dacă ne gândim la unele versiuni ale teoriei contractului social, în 
special la versiuni moderne precum cea a lui John Rawls, scenariul evolutionist menţionat 
anterior se potriveşte foarte bine. Cu alte cuvinte, avem un contract social, însă nu unul 
care a implicat o decizie în sens literal a strămoşilor noştri de a coopera, ci mai degrabă 
unul stabilit de biologia evoluționistă. Este interesant de remarcat faptul cá Rawls însuşi 
agreează această idee (vezi Rawls, 1971, pp. 502-503). 

Aceasta înseamnă că o abordare biologică se potriveşte cu ceea ce aproape oricare 
filosof moral modern ar afirma despre obligații? Aproape în mod sigur că nu. Într-adevăr, 

ca să fiu sincer, acest lucru intensifică grijile pe care multi le au în legătură cu teoriile 
despre contractul social. Din punctul de vedere al evolutionistului, sentimentele trebuie 
să implice consecinţe biologice, lucru valabil în egală măsură pentru trăirile morale, deşi 
acestea pot fi diferite. Din punct de vedere evolutionist, un lucru este foarte sigur: nu 
toate interacţiunile sociale au parte de aceeaşi plată. Toate celelalte fiind egale, investiţiile 
cele mai profitabile vor fi acelea care vizează ajutorul dat rudelor celor mai apropiate. 
Apoi urmează rudele mai îndepărtate şi cunoştinţele care oferă reciprocitate, cel mai 
probabil. Din punct de vedere biologic, are sens să cooperezi cu cei care cooperează şi 
cu care împărtăşeşti interesul de a coopera (Wilson, 1978). În cele din urmă, se atinge 
o limită exterioară, aceea care vizează străinii ; într-adevăr, posibilitatea pericolului 
generat de necunoscut poate depăşi orice avantaje ale unei reciprocitati posibile. 

Din punct de vedere biologic, toate acestea par să arate că nu se diminuează doar 
sentimentele de afecţiune atunci când este vorba despre necunoscuţi, ci şi simţul 
obligaţiilor morale. Virtual, faptul că ne iubim copiii mai mult decât pe un necunoscut 
reprezintă un truism ; însă perspectiva evoluționistă sugerează, de asemenea, că dovedim 
un simt mai mare al obligaţiei morale faţă de propriii copii decât faţă de un copil 
oarecare. Chiar şi în ceea ce priveşte cunoştinţele există o diferenţă de ordin moral, 
existând un simt al obligaţiei mai puternic în cadrul propriei societăţi faţă de cei ce nu 
fac parte din aceasta. 

Însă acest lucru pare a contrazice categoric poziţia multor moralisti, printre care se 
numără Peter Singer. El susţine că obligaţia pe care o avem fata de copilul necunoscut 
care moare de foame în Africa ar trebui să fie aceeaşi cu cea pe care o avem faţă de unul 
dintre copiii noştri (1972, pentru o viziune puţin diferită, vezi concluzia capitolului 23, 
„Sărăcia - o problemă globală”). Desigur, el îşi iubeşte copiii mai mult decât pe cei ai 
altora, însă nu aceasta este ideea. El afirmă că avem aceleaşi obligaţii fata de toti. 

Nu ştiu cum s-ar putea ajunge la un consens altfel decât prin a face apel la sentimentele 
oamenilor şi prin a le cere să se analizeze în mod profund şi cu atenţie. Desigur, simţim 
că avem obligaţii faţă de ceilalţi, dar, date fiind grija şi atenţia pe care le oferim cu 
dărnicie mai întâi copiilor noştri şi apoi celor din vecinătate, a sugera că tot timpul 
considerăm că ne purtăm într-un mod imoral şi necuviincios înseamnă a duce o teză 
filosofică la extrem. Dacă s-ar afla că donez 90% din venitul meu unei instituţii de 
caritate precum Oxfam, în timp ce copiii mei sunt nevoiţi să ia masa la cantina gratuită 
a Armatei Salvării, e puţin probabil să mă consideraţi un candidat la sfinţenie. Aţi fi mai 
degrabă indignati de eşecul meu de a-mi îndeplini propriile obligaţii. În acest context, 
merită amintit mesajul moral clar pe care îl transmite romanul Casa umbrelor de Dickens. 
Doamna Jellyby îşi petrece timpul preocupându-se de bunăstarea băştinaşilor dintr-o ţară 
africană îndepărtată. Dickens ripostează nemilos, considerând că primele ei obligaţii 
trebuie să se manifeste faţă de propria familie pe care o neglijează, apoi fata de nefericitii 
din cadrul societăţii sale, precum Joe, şi de-abia apoi faţă de cei care aparţin altor 
societăţi. 

Adeptul eticii evoluționiste nu sustine cá nu avem nici un fel de obligaţii faţă de cei 
care trăiesc în alte zone ale lumii. Datorită tehnologiei moderne, suntem aduşi mult mai 
aproape unii faţă de alţii. Însă el sau ea susţine că este o dovadă de prostie să pretindem 

că avem aceleaşi obligaţii, arătând că odată ce recunoaştem natura limitată a trăirilor 
noastre morale, probabil că ne-ar fi mult mai bine să nu recunoaştem că, atunci când 
vine vorba de ceilalţi, atitudinea potrivită constă adesea în urmărirea interesului propriu 
mai degrabă decât în dovedirea sentimentelor mistice şi neîntemeiate de afecţiune. (Cum 
se întâmplă adesea, naţiunile — care trebuie să ia relaţiile internationale în serios — sunt 
mult mai puţin înclinate să pretindă că relaţiile dintre ele sunt guvernate de alte interese 
decât cele proprii fiecăreia, ceea ce pentru adeptul eticii evoluționiste reprezintă o 
confirmare a poziţiei sale ; vezi, de asemenea, capitolul 34, „Război şi pace”.) 

Cum rămâne cu aspectul argumentativ ? Ce comentarii se pot face ? Care sunt bazele 
metaetice? La acest nivel, multi filosofi tradiţionali ar da înapoi. Oricât de multă 
empatie ar exista pentru poziţia prezentată anterior, gânditorul tradiţional va susţine că 
a considera că o latură genetică a evoluţiei moralei spune ceva din punct de vedere 
argumentativ creează un gol de neumplut. În cel mai bun caz, prezentarea punctului de 
vedere este incompletă, iar în cel mai rău, se interpune bariera este/ar trebui. Astfel, în 
cele din urmă, rămâi la acelaşi nivel cu adeptul eticii evoluționiste tradiţionale (după cum 
afirmă Rawls). 

Poate că astfel stau lucrurile. Dar poate că există o a treia variantă. Aceasta sugerează 
că etica nu are nici o bază! Ceea ce nu înseamnă că etica substantivă nu există, ci că 
temelia sa este himerică într-un sens sau altul (Murphy, 1982; Mackie, 1977; Ruse, 
1986). Nu se întâmplă adesea ca, ulterior găsirii unei explicaţii cauzale pentru anumite 
credinţe, să ne dăm seama că credinţele însele nu au şi nu ar putea vreodată să aibă o 
temelie ? Cel putin, aşa sustine adeptul eticii evoluționiste moderne. Odată ce vedem cá 
ideile noastre morale reprezintă o adaptare la procesul de selecţie naturală, pentru a 
încuraja urmărirea unor scopuri profitabile, se pune punct final acesteia. Morala nu 
reprezintă altceva decât o iluzie colectivă care ne este indusă genetic în scop reproducător. 

Adjectivul „colectivă” este foarte important. Se face distincţia între convingeri etice de 
bun-simt, de genul: „Să nu lovesti femeile în vârstă” şi credinţe etice nebunesti precum : 
„Fii bun cu indolentii vinerea”. Ideea în legătură cu etica este că toţi avem de-a face cu 
ea. În caz contrar, unii trişează, iar restul pierd meciul evolutionist. Etica are propriile 
standarde şi reguli, întocmai ca baseballul sau crichetul. Totuşi, contrar opiniei unor 
pasionaţi, la fel cum baseballul şi crichetul nu ne spun nimic despre lumea reală, în 
sensul de „lume exterioară jocului”, etica se înscrie în aceeaşi tendinţă. Din acest motiv, 
întrebările : „Ce ar trebui să facem? ” şi: „Ce credem (ca grup) cá ar trebui să facem ? " 
sunt strâns legate. 

Ideea exprimată aici indică o formă de „scepticism etic” (vezi capitolul 35, „Realismul”, 
şi capitolul 38, „Subiectivismul”). Este important să subliniem faptul că scepticismul nu 
se referă la afirmaţiile substantive ale eticii. Nimeni, cu atât mai puţin adepţii eticii 
evoluționiste, nu neagă existenţa acestora. Scepticismul se referă la argumentele considerate 
a fi temelia eticii substantive. Se susţine că adesea, odată ce ai realizat o analiză cauzală 
pentru credinţele oamenilor, iti dai seama că îndemnul la găsirea unor argumente logice 
este ilicit. Exemple în acest sens sunt mesajele legate de spiritualism, care satisfac 
nevoile şi neliniştile oamenilor, sau etica. Afirmațiile morale sunt pure adaptări. Nu mai 
este loc şi nevoie de argumente logice. 

Cum rămâne cu obiectia potrivit căreia, desi procesul evolutiv ar fi imprimat un mod 
de gândire moral, acest lucru nu neagă faptul că există totuşi o bază obiectivă a moralei ? 
La urma urmei, dacă luăm în considerare o analogie la îndemână, este puţin probabil ca 
organele noastre de simţ evoluate să ne facă să conştientizăm apropierea unui tren, dacă 
trenul nu se apropie cu adevărat de noi (Nozick, 1981, face această obiectie). Replica 
adeptului eticii evoluționiste este că morala nu se aseamănă cu trenurile. Dacă vrem să 
cooperăm mai bine prin adoptarea unei poziţii opuse a ceea ce se înţelege prin morală, 
atunci să fie aşa. Să facem un exerciţiu de gândire. Să presupunem că procesul evolutiv 
ne-a făcut să credem că nu trebuie să fim drepţi şi corecti etc., ci invers: nedrepti si 
incorecti. Să presupunem, de asemenea, că procesul evolutiv ne-a făcut să conştientizăm 
faptul că ceilalţi gândeau acelaşi lucru despre noi. Urmând exemplul Războiului Rece 
din anii '50, putem ajunge la o alianţă de cooperare instabilă, asemănătoare stării noastre 
prezente, cu o bază diferită. Dar cine poate spune dacă avem dreptate în mod absolut şi 
dacă lumea noastră bazată pe principii opuse este total greşită ? Nu există o garanţie a 
faptului că procesul evolutiv ne-a imprimat un anumit mod de a gândi, care, întâmplător, 
tine de sfera adevărului obiectiv. Acest lucru este valabil pentru concepţiile cu privire la 
evoluţia progresivă şi directionata. În cel mai rău caz, o morală obiectivă este irelevantă, 
ceea ce reprezintă o contradicţie în termeni. 

Morala rămâne fără temelie. Să punem o ultimă întrebare : de ce o astfel de teză, precum 
cea discutată anterior, pare neplauzibilă in mod intuitiv ? De ce pare atât de ridicol - 
pentru multi oameni - să sustii că morala nu este decât o iluzie a genelor? De ce pare 
o prostie să sugerezi că afirmaţiile de ordin moral se află la acelaşi nivel cu regula jocului 
de crichet potrivit căreia un meci întruneşte şase lovituri? (De fapt, nu se află chiar la 
acelaşi nivel, întrucât o regulă morală ne este impusă de către gene, pe când o regulă a 
jocului de crichet ne este impusă de către predecesori şi poate fi, în principiu, modificată. 
Dovada o reprezintă marile schimbări petrecute în jocul de crichet în ultimii treizeci de 
ani.) Răspunsul este simplu şi vine în sprijinul punctului de vedere evolutionist. Dacă am 
recunoaşte că morala nu este decât un epifenomen al laturii noastre biologice, am înceta 
să mai credem în ea şi nu ne-am mai ghida după regulile ei. De aceea, chiar forţele 
puternice care ne fac să cooperăm ar dispărea. Din păcate, din punct de vedere biologic, 
deşi unii dintre noi ar beneficia de un câştig imediat, majoritatea am avea de pierdut. 

Astfel, este important nu doar ca biologia să stabilească, ci şi să menţină credinţe 
morale şi să ne facă să credem în ele. Aceasta înseamnă că, deşi morala poate să nu aibă 
un caracter obiectiv, în sensul de a face referiri la aspecte „exterioare”, este semnificativ 
pentru experienţa moralei să credem că este aşa. Fenomenologia sa ţine de a o considera 
obiectivă. În cuvintele regretatului John Mackie, suntem îndemnați să dăm moralei un 
caracter obiectiv, considerând că ea ne este impusă şi că nu ţine de liberul arbitru 
(Mackie, 1979). Astfel, ne supunem regulilor ei. Dacă atunci când interactionez cu 
cineva îmi dau seama că pot să renunţ la înţelegere pur şi simplu în condiţiile în care 
doresc, voi face acest lucru imediat ce va fi nevoie. Însă, dacă cred că regulile morale 
sunt obligatorii — şi chiar şi faptul că pot să îi recunosc temelia nu antrenează o 
modificare a stărilor psihologice pe care le am -, sunt îndemnat să continui relaţia într-o 
manieră morală. (Evident, nimeni nu pretinde că suntem întotdeauna morali. Ideea este 

că putem alege să fim sau să nu fim morali. În ceea ce priveşte credinţele pe care le 
avem, nu se pune problema de alegere. Pot decide să fur sau să nu fur. Însă nu pot decide 
dacă este corect sau nu să furi.) 

Pe scurt, atunci când persoane precum G.E. Moore susțineau că morala nu este un 
fenomen natural, ele identificau în mod corect un aspect important din experienţa 
noastră în ceea ce priveşte morala. Aceasta nu ţine de alegerea sau decizia noastră, 
precum îmbrăcămintea pe care o purtăm. Totuşi, adeptul evolutionismului susţine că 
analiza lui Moore privind caracterul obiectiv al moralei era greşită, întrucât aceasta are 
un caracter subiectiv şi nu tine de cognitie. Diferă de alte trăiri subiective prin faptul că 
este înconjurată de o aură de obiectivitate. Întocmai precum adepţii lui Freud susţin că 
aceia care neagă explicaţia lor nu fac decât să o confirme, adepţii evolutionismului susţin cá 
aceia care consideră că explicaţiile lor sunt neplauzibile vin, astfel, în sprijinul acestora ! 


v. Concluzii 


O nouă abordare promițătoare a eticii pune întrebări la care şi răspunde. Desigur, rămân 
multe aspecte de rezolvat: de exemplu, în ceea ce priveşte interacţiunea dintre biologie 
şi cultură ; unde ar trebui să o pozitionám în rândul marilor gânditori din istoria eticii 
(David Hume este personalitatea pe care eu o prefer); în legătură cu modul în care 
cunoştinţele despre latura noastră biologică ne-ar putea ajuta să evităm alegerea unor 
variante pe termen scurt care indică plăcerea, pentru a evita un dezastru. Aceste întrebări 
rămân deschise pentru viitor. Deocamdată, este suficient dacă cititorul s-a convins cá 
latura biologică nu este atât de irelevantă pentru morala noastră cum au crezut majoritatea 
dintre noi pentru mult timp. 

Mackie, „The law of the jungle” (Philosophy, 52, 1978, pp. 455-464) ; Jeffrey Murphy, Evolution, 

Morality and the Meaning of Life, si Michael Ruse, Taking Darwin Seriously. Solidari cu acestia, 
dar totusi critici, sunt Peter Singer, The Expanding Circle : Ethics and Sociobiology (New York: 
Farrar, Straus si Giroux, 1981) si Roger Trigg, The Shaping of Man (New York: Blackwell, 
1982). Philip Kitcher, Vaulting Ambition (Cambridge, Mass. : MIT Press, 1985) se opune acestei 
teorii. 
Vezi, de asemenea: 
Isaac, G.L.: „Aspects of human evolution”, în Evolution from Molecules to Men, D.S. Bendall 
(coord.) (Cambridge : Cambridge University Press, 1983), pp. 509-543. 
Singer, P.: „Famine, affluence and morality”, în Philosophy and Public Affairs, 1 (1977), pp. 229-243. 


— 45 — 
Marx impotriva moralei 


Allen Wood 


i. Introducere 


Adesea, marxistii au exprimat o atitudine contemplativá fatá de moralá, care (spun ei) nu 
este decát o formá de iluzie, falsá constiintá si ideologie. Dar altii (chiar dacá se 
considerá marxisti sau nu) gásesc adesea aceastá atitudine greu de inteles. Marxistii 
condamnă capitalismul pentru exploatarea clasei muncitoare şi pentru condamnarea 
oamenilor la vieţi alienate sau neîmplinite. Ce motive pot oferi ca explicaţie şi cum pot 
aştepta ca alţii să facă la fel dacă ei nu apelează deloc la morală? Respingerea marxistă 
a moralei începe totuşi cu Marx însuşi. Şi eu voi susţine că este un punct de vedere uşor 
de apărat, o consecinţă naturală, după cum spune Marx, a concepţiei materialiste asupra 
istoriei. Chiar dacă nu acceptăm celelalte puncte de vedere ale lui Marx, atacul său asupra 
moralei ridică probleme semnificative privind felul în care ar trebui să percepem morala. 


ii. Antimoralismul lui Marx 


Marx nu prea vorbeşte despre problemele care îi interesează pe moralişti şi pe filosofii 
morali. Dar din ceea ce spune este clar că această tăcere nu se datorează unor neglijente 
favorabile. Atitudinea sa este mai degrabă una de ostilitate deschisă faţă de speculatia 
morală, de valorile morale şi chiar de morală. Marx foloseşte de obicei sintagme ca 
„moral” şi „critica moralizatoare” pentru a condamna personaje precum Pierre Proudhon, 
Karl Heinzen sau alţi „socialişti adevăraţi” germani. El condamnă sever cererile Programului 
de la Gotha pentru „salarii drepte” şi „o distribuire corectă”, afirmând că asemenea 
fraze „confundă înfăţişarea reală” a clasei muncitoare cu un „verbiaj învechit” şi „un 
gunoi ideologic” pe care această abordare ştiinţifică a făcut-o demodatá (MEW 19 : 22, 
SW 325). În vreme ce alţii îl conving pe Marx să includă retorică morală blândă în 
Principiile Primei Internaţionale, el crede că trebuie să îi ceară scuze lui Engels pentru 
aceasta: „Am fost obligat să inserez două fraze despre «datorie» şi «drept»... acelaşi 
lucru despre «adevăr, morală şi justiţie», dar sunt plasate astfel încât nu pot face nici un 
rău” (CW 42, p. 18). 

Marx descrie permanent morala, împreună cu religia şi legea, ca forme ale ideologiei, 
„prea multe prejudicii burgheze în spatele cărora se ascund tot atâtea interese burgheze” 
(MEW 4, p. 472; CW 6, pp. 494-495; cf. MEW 3, p. 26; CW 5, p. 36). Dar el nu 
condamnă doar ideile burgheze despre morală. Tinta sa este morala însăşi, întreaga 
morala. În Ideologia germană, el pretinde că viziunea materialistă asupra istoriei, prin 
expunerea legăturii dintre ideologia morală şi interesele de clasă, „distruge complet 
morala”, indiferent de conţinutul sau de apartenenţa ei la vreo clasă (MEW 3, p. 404; 
CW 5, p. 419). Când un critic imaginar acuză: „Comunismul... desfiinţează religia, 
morala, în loc să le dea o formă nouă”!, Manifestul Comunist nu răspunde negând că 
această acuzaţie este adevărată, ci observând că la fel cum revoluţia comunistă va implica 
o separare radicală de toate relaţiile de proprietate tradiţionale, ea va implica şi o 
separare radicală de toate ideile tradiţionale (MEW 4, pp. 480-481 ; CW 6, p. 504). În 
mod evident este părerea lui Marx aceea care arată că, la fel cum înlăturarea proprietăţii 
burgheze va fi o sarcină a revoluţiei comuniste, „înlăturarea moralei” va fi o alta. Marx 
merge până acolo încât susţine răul moral în fata binelui moral. El insistă că, în istorie, 
„întotdeauna răul triumfă asupra binelui, deoarece răul este cel care aduce mişcare 
vieţii, care face istorie câştigând lupta” (MEW 4, p. 140; CW 6,p. 174). 

Unii autori, precum Karl Kautsky, au interpretat asemenea remarci sub forma unor 
pledoarii pentru „libertatea faţă de valori” din ştiinţa socială marxistă. Dar această 
interpretare este atât neplauzibilă, cât şi anacronică. Scrierile spun cu totul altceva. Şi 
ideea că ştiinţa trebuie să fie lipsită de valoari a fost o idee neokantiană ; Marx a scris 
într-o epocă şi într-o tradiţie nefamiliare şi nepregătite să accepte acceastă idee. Nici un 
cititor al lui Marx nu poate să nege că are „judecăţi de valoare” despre capitalism, şi el 
nu încearcă niciodată să îşi izoleze analiza ştiinţifică a capitalismului de condamnarea lui 
furioasă. Când Marx acuză capitalismul de faptul că opreşte dezvoltarea potenţialului 
uman şi că împiedică realizarea lui, el se foloseşte de judecatile despre nevoile şi 
interesele oamenilor şi chiar de un cadru naturalist, aristotelic, de idei care privesc 
natura bunăstării şi a împlinirii umane. 

Judecati despre ceea ce este bine pentru oameni, despre ceea ce este în interesul lor, 
sunt cu siguranţă „judecăţi de valoare”, dar nu sunt neapărat judecăţi morale, deoarece 
chiar dacă nu îmi pasă deloc de morală, aş putea să fiu totuşi interesat de promovarea 
intereselor şi bunăstării mele personale şi a altora de care îmi pasă. Ar fi întrutotul în 
spiritul gândirii lui Marx să respingă morala şi totuşi să susţină desfiinţarea capitalismului 
pe temeiul că el împiedică bunăstarea umană, atât timp cât preocuparea sa pentru 
bunăstarea umană nu se bazează pe valori sau principii morale. Atacul lui Marx asupra 
moralei nu este un atac asupra „judecăților de valoare”, ci o respingere a judecăților 
morale specifice, mai ales a celor care implică ideea de drept şi dreptate. 


1. Karl Marx, Friedrich Engels, „Manifestul Partidului Comunist”, în volumul Karl Marx, 
Friedrich Engels, Opere alese în două volume, volumul 1, ediţia a III-a, Editura Politică, 
Bucureşti, 1966, p. 30. 

iii. Materialismul istoric 


Este concepţia materialistă a istoriei căruia Marx îi atribuie „distrugerea moralei”. 
Materialismul istoric tratează istoria ca fiind împărţită pe epoci, fiecare caracterizată în 
principal prin modul său de producție. Un mod de producţie constă dintr-un set de relații 
sociale de producţie, un sistem de roluri economice care oferă control efectiv asupra 
mijloacelor, proceselor şi rezultatelor producţiei sociale ocupanților unor roluri, excluzând 
ocupanţii altor roluri. Aceste diferenţe între roluri reprezintă baza diferenţelor de clasă 
în societate. 

În teoria materialistă, schimbarea socială apare deoarece forțele de producție ale 
societăţii nu sunt statice, ci se schimbă, şi, în ansamblu, tind să crească. În orice stadiu 
al dezvoltării lor, folosirea forţelor de producţie şi creşterea lor în continuare sunt 
uşurate mai mult de unele relaţii sociale decât de altele. Nici un set de relaţii de producţie 
nu are un avantaj permanent asupra celorlalte în acest sens ; în schimb, în diferite stadii 
de dezvoltare a puterilor productive, seturi diferite de relaţii sociale sunt mai potrivite 
pentru a promova dezvoltarea producţiei. În final, orice set de relaţii de producţie se 
demodează ; devin nefunctionale în relaţie cu folosirea forţelor de producţie şi „îşi 
opresc” dezvoltarea. O revoluție socială constă într-o transformare a relaţiilor sociale de 
producţie care este cerută de şi pentru creşterea forțelor de producţie (MEW 13, p. 9; 
SW, p. 183). 

Mecanismul prin care relaţiile sociale sunt adaptate pentru a promova dezvoltarea 
forţelor de producţie este lupta de clasă. Relaţiile sociale de producţie împart societatea 
în grupuri, determinate de rolurile lor în producţie, de gradul şi de tipul de control pe 
care îl au asupra instrumentelor materiale de producţie. Aceste grupuri nu reprezintă 
clasele în sine, dar ele devin clase de îndată ce apare o mişcare politică sau o ideologie 
care le reprezintă interesele de clasă. Interesele unei clase se bazează pe situaţia comună 
a membrilor clasei şi în special pe relaţia ei ostilă cu celelalte clase. În general, membrii 
acelor clase care controlează condiţiile de producţie au un interes în menţinerea dominaţiei 
lor, iar cei asupra cărora se exercită acest control au interesul să îl obţină de la cei care 
îl deţin. Aceste interese individuale nu sunt totuşi în mod direct interesele clasei. De vreme 
ce clasele nu sunt doar categorii de indivizi, ci organizaţii sau mişcări sociale sau politice 
legate de ideologii, interesele unei clase reprezintă întotdeauna ceva diferit de interesele 
individuale ale membrilor clasei. De fapt, Marx identifică interesele unei clase cu 
interesele politice ale mişcării care repreziná acea clasă (MEW 4, p. 181; CW 6, p. 211). 

În fine, interesele unei clase constau în stabilirea şi susţinerea unui set de relaţii de 
producţie care plasează controlul producţiei în mâinile membrilor acelei clase. Dar de 
aici nu rezultă că interesele clasei sunt pur şi simplu interesele personale ale membrilor 
clasei sau că interesele acelei clase sunt urmărite ca interese egoiste. Într-un război al 
claselor, ca şi într-un război al naţiunilor, victoria este câteodată posibilă numai prin 
sacrificiul intereselor individuale. Indivizii chemaţi să se sacrifice astfel se văd luptând 
pentru ceva mai important şi care valorează mai mult decât propriile interese ; şi, în acest 
sens, ei au dreptate, deoarece luptă pentru interesele clasei lor. 

iv. Ideologia 


Acest lucru mai important şi mai valoros este însă rareori prezentat ca interesul unei 
clase sociale. În schimb, o clasă formează din condiţiile materiale ale vieţii „o întreagă 
superstructură de sentimente diferite şi caracteristice, de iluzii, moduri de gândire şi 
percepții ale vieţii” (MEW 8, p. 139; CW 11, p. 128) pe care membrii le utilizează ca 
motive conştiente ale acţiunilor pe care ei le întreprind în numele intereselor de clasă. 
Când aceste sentimente, gânduri şi percepții sunt produsele unei clase speciale de 
lucrători mentali care muncesc în folosul clasei, Marx are un nume special pentru ele : 
ideologie. Produsele ideologilor - ale preoţilor, poeţilor, filosofilor, profesorilor şi 
pedagogilor - sunt, în teoria materialistă, tipic ideologice. Conţinutul acestor produse 
poate fi cel mai bine redat prin felul în care reprezintă concepţiile globale asupra 
anumitor clase sociale dintr-o anumită epocă şi în care serveşte interesele acestor clase. 

Într-o bine-cunoscută scrisoare către Franz Mehring, Friedrich Engels descrie ideologia 
ca pe „un proces pe care aşa-numitul cugetător îl împlineşte ce-i drept, în chip conştient, 
dar fals conştient. Adevăratele forte motrice care-l pun în mişcare îi rămân necunoscute, 
altfel n-ar fi un proces ideologic. Prin urmare, el îşi închipuie forte motrice false, 
aparente”!. Conform acestei perspective, iluzia principală în orice ideologie este o iluzie 
despre bazele sale de clasă. Aici nu este vorba despre ignoranță, eroare sau deceptie 
psihologică legate de psihologia individuală a acţiunilor cuiva. Când ideologii cred că 
sunt motivaţi de entuziasmul religios sau moral, adesea aşa este - Engels nu vrea să 
susţină că ei sunt neapărat victime ale unui fel de deceptie personală care apare când 
actionez în propriul interes, dar mă amăgesc singur crezând că actionez din datorie 
morală şi dragoste filantropică. Dar întrebarea este : Ce înseamnă de fapt să actionezi pe 
baze morale, religioase sau filosofice ? Care este legătura unor asemenea acţiuni cu viaţa 
socială? Când acţionăm din astfel de motive, ce facem noi de fapt? 

Când sunt motivaţi de ideologii, oamenii nu se văd ca reprezentanţi ai unei mişcări 
de clasă; ei sunt aceiaşi. Fi nu se gândesc la interesele clasei ca la o explicaţie 
fundamentală a faptului că aceste idei apelează la ei şi nu la alţii ; dar aceasta este totuşi 
explicaţia corectă. Ei nu acţionează cu intenţia de a promova interesele unei clase sociale ca 
opuse altora, ci acţionează direct, şi câteodată numai fiindcă într-adevăr nu au o asemenea 
intenţie. Pentru că dacă ar ştii cu adevărat ce fac, s-ar putea să nu mai continue. 


v. Ideologia ca lipsă de libertate 


Atitudinea marxistă faţă de falsa conştiinţă reprezentată de ideologie este considerată o 
formă de lipsă de libertate. La nivelul cel mai evident şi mai superficial (unde se situează 
de obicei problemele despre libertate în tradiţia liberală engleză), libertatea ne este furată 
atunci când întâlnim în urmărirea scopurilor noastre obstacole externe, cum ar fi gratiile 


1. „Engels către Franz Mehring la Berlin”, în volumul Karl Marx, Friedrich Engels, Opere alese 
în două volume, volumul 2, ediţia a III-a, Editura Politică, Bucuresti, 1967, p. 469. 

închisorii sau ameninţarea violenţei. Mergând mai departe, vom putea, de asemenea, 
recunoaşte obstacole interne (cum ar fi dorinţele impulsive şi incapacitatile) ca elemente 
distructive ale libertăţii. Dacă mergem şi mai departe, putem vedea că ignoranta este o 
lipsă de libertate, ca atunci când intenţiile noastre sunt formate fără a cunoaşte corect 
modul în care acţiunile noastre afectează rezultatele de care ne pasă sau fără a avea idei 
corecte despre setul de alternative care ne sunt deschise. Amenințarea la adresa libertăţii 
pe care ideologia o determină este ceva în genul acesta, deşi poate nu chiar la fel, 
deoarece este foarte posibil ca victimele ideologiei să fie informate pe deplin în legătură 
cu lucrurile importante pentru ele. Problema este că semnificaţia acţiunilor noastre poate 
merge dincolo de lucrurile importante pentru noi, chiar dincolo de lucrurile de care 
suntem capabili să ne pese, deoarece merge dincolo de ceea ce putem înţelege despre noi 
şi acţiunile noastre. Eu actionez din motive religioase, de exemplu, dar promovez 
interesele unei anumite clase fără să îmi dau seama că fac lucrul acesta. Când se întâmplă 
acest lucru, eu nu sunt liber în ceea ce fac, deoarece semnificaţia acţiunilor mele exclude 
libertatea mea de a acţiona ; deoarece nu sunt eu cel care face lucrul acesta ca o fiinţă 
care gândeşte şi ştie ce face. Aceasta nu este lipsa de libertate care determină incapacitatea 
de a face ceea ce intentionez să fac ; de fapt, ea ar putea fi descrisă ca lipsa de libertate 
care determină incapacitatea de a intenţiona ceea ce fac. 

Sunt cu adevărat liber în acest sens numai dacă acţiunile mele au ceea ce am putea 
numi ,transparentá" : văd acţiunile acestea aşa cum sunt ele de fapt si le întreprind 
intenţionat în lumina acestei cunoaşteri. Când un anumit sistem de idei îmi este disponibil 
din punct de vedere social datorită intereselor clasei pe care o serveşte şi acţiunile mele 
sunt motivate de aceasta, atunci sunt cu adevărat liber când întreprind aceste acţiuni şi 
aleg aceste acţiuni în lumina acelei înţelegeri. Dar dacă sistemul de idei inhibă o 
asemenea înţelegere prin ascunderea sau falsificarea rolului jucat de interesele clasei, atunci 
el distruge transparenţa acţiunii celor care acţionează pe baza lui şi le subminează libertatea. 

Transparenţa acţiunii nu este numai o valoare teoretică. Cunoaşterea este subversiva : 
dacă am înţeles clar bazele sociale şi semnificaţia a ceea ce facem, n-o să continuăm să 
facem acele lucruri. Omenirea poate nu cunoaşte încă nici un fel de viaţă socială care ar 
putea fi trăită absolut transparent. Dacă Marx are dreptate, atunci stabilitatea tuturor 
societăţilor bazate pe exploatarea de clasă — şi aceasta înseamnă orice clasă socială din 
istorie, incluzând-o pe a noastră - depinde de faptul că membrii lor sunt sistematic 
privaţi de libertatea transparenţei sociale. Exploatatii pot fi ţinuţi la locul lor numai dacă 
ideile lor despre locul acesta sunt bine ascunse ; şi sistemul ar putea fi ameninţat chiar 
dacă exploatatorii au idei extrem de corecte despre relaţiile de care ei profită pe seama 
altora. Clasele revoluţionare pot obţine mai uşor sprijinul altor clase, şi chiar şi acela al 
propriilor lor membri, dacă prezină interesele clasei lor într-o formă glorificată. Ideologia 
nu este un fenomen marginal, ci este fundamental pentru întreaga viaţă socială în felul 
în care ea a existat până astăzi. 

vi. Morala ca ideologie 


În lumina acestui lucru, n-ar trebui să fie surprinzător că Marx priveşte morala, legea, 
religia şi alte forme ale conştiinţei sociale ca fundamental ideologice. Morala este un 
sistem de idei care interpretează şi reglează comportamentul oamenilor în moduri 
fundamentale pentru funcţionarea oricărei clase sociale. Ea are şi potenţialul de a-i 
motiva pe oameni să facă schimbări sociale pe scară largă. Dacă istoria societăţilor este 
în principal o istorie a exploatării şi a luptei de clasă, atunci este de aşteptat ca sistemele 
obişnuite de idei morale să ia forma unor ideologii prin care lupta de clasă să fie în 
acelaşi timp purtată şi ascunsă. În acest fel, Marx crede că materialismul istoric a 
„distrus morala” dezvăluindu-i temelia ascunsă în interesele de clasă. 

Poate că nu suntem surprinşi să îl vedem pe Marx atacând morala în felul acesta, dar 
putem crede că atitudinea lui este exagerată şi inutil paradoxală, chiar dacă îi suntem 
recunoscători, de dragul argumentului, că materialismul istoric este adevărat. Unele 
percepții morale (ca şi respectul minim pentru vieţile şi interesele altora) par imposibil 
de influenţat de către clasă, dar aparent aparţin unui posibil cod moral, deoarece fără ele 
nici o societate nu ar fi posibilă. Cum îşi poate dori Marx să discrediteze aceste percepții 
sau să creadă că materialismul istoric le-a discreditat ? În plus, dacă toate mişcările de 
clasă au nevoie de morală, atunci aparent şi clasa muncitoare are nevoie de ea. Cum 
poate Marx să priveze proletariatul de o armă importantă în lupta de clasă? 

Totuşi, ca să respingi morala nu este necesar să respingi tot comportamentul pe care 
îl cere morala şi să îl sustii pe cel pe care îl interzice. Ar putea exista unele tipare de 
comportament comun pentru toate ideologiile morale şi ne putem aştepta ca acestea să le 
accentueze, de vreme ce aceasta ajută la ascunderea caracterului de clasă al ideologiei. 
Dacă oamenii trebuie să facă unele lucruri şi să se abţină de la altele pentru a avea o viaţă 
socială decentă, atunci Marx ar vrea cu siguranţă ca acestea să continue în viitor în 
societatea comunistă. Dar Marx nu ar vrea ca aceste lucruri să fie făcute doar pentru că 
un anume cod moral le cere, de vreme ce codurile morale sunt ideologii de clasă care 
subminează transparenţa pentru oamenii care acţionează pe baza lor. 

Teama este poate că fără motive morale nimic nu ne va reţine de la a cădea în cea mai 
cumplită barbarie. Marx nu doreşte să împărtăşească această temere, strâns înrudită cu 
cea conform căreia dacă nu există Dumnezeu, atunci totul este permis. Sarcina emancipării 
umane este de a construi o societate umană bazată pe transparenţă raţională, liberă de 
mistificarea adusă de către morală şi de către alte ideologii. Marx ştie că în prezent nu 
avem nici o concepţie clară despre cum ar arăta o astfel de societate, dar el crede că 
omenirea are misiunea de a pune bazele unei astfel de societăţi. 

Marx are motive întemeiate penru a refuza să scutească ideologiile morale ale clasei 
muncitoare de aceste restricţii. Misiunea istorică a mişcării proletariatului este emanciparea 
umană ; dar orice ideologie, incluzând ideologiile clasei muncitoare, subminează libertatea 
distrugând transparenţa acţiunii. Marx critică moralizarea în cadrul mişcării pentru că el 
are în vedere „perspectiva realistă” adusă de materialismul istoric ca fiind indispensabilă 
pentru sarcina ei revoluţionară (MEW 19, p. 22, SW, p. 325). 

vii. Dreptatea 


Marx îşi completează atacul împotriva clasei muncitoare moralizand cu o justificare a 
corectitudinii tranzactilor economice. 


Tranzacţiile încheiate între agenţii producţiei sunt juste pentru că ele rezultă ca o consecinţă 
firească din relaţiile de producţie. [Conţinutul unei tranzacţii] este just din momentul în care 
corespunde modului de producţie, este adecvat acestuia. Nu este just atunci când vine în 
contradicţie cu modul de productie.! 


O tranzacţie este corectă atunci când este funcţională în cadrul modului de producţie 
existent. Din aceasta rezultă în mod direct că tranzacţiile cu caracter exploatator dintre 
capitalist şi muncitor şi sistemul distribuirii capitaliste rezultând din ele sunt perfect 
corecte şi nu violează drepturile nimănui (MEW 19, p. 18; SW, pp. 321-322; MEW 19, 
pp. 359, 382; MEW 23, p. 208; Cl, p. 194). În mod similar, odata ce vedem ca 
aceasta înseamnă justete pentru schimburile şi distribuţia capitalistă, nu vom mai 
considera faptul că sunt drepte ca argument pentru apărarea acestora. 

După cum ne spune Marx, concepţia sa despre dreptate se bazează pe felul în care 
normele morale derivă din relaţiile de producţie. Nu este o explicaţie a dreptăţii pe care 
fie un apărător al sistemului, fie un critic moral ar oferi-o, şi nu se doreşte a fi o 
concepţie a dreptăţii care surprinde felul in care agenţii sociali privesc justetea tranzacţiilor 
pe care ei le consideră corect. Dar este o justificare cu scopul de a identifica ceea ce 
reglementează de fapt utilizarea unor termeni ca „drept” şi „nedrept”, şi, în acest fel, 
anticipează anumite trăsături ale unor teorii filosofice contemporane importante. În 
conformitate cu aceste teorii, utilizarea termenului „apă” face referire la H,O, daca 
folosirea acestui termen este reglementată de faptul că substanţa la care ei se referă este 
H,O, chiar dacă ei nu ar accepta lucrul acesta ca o justificare a ceea ce vor să spună prin 
cuvântul „apă” (deoarece, de exemplu, nu au conceptul de H,O sau au concepţii populare 
superstitioase despre natura apei). În mod analog, Marx susţine că utilizarea termenilor 
de „dreptate” şi „nedreptate” în tranzacţiile economice este reglementată de funcţionalitatea 
acestor tranzacţii pentru modul predominant de producţie ; rezultă de aici că acestea sunt 
proprietăţile tranzacţiilor la care se referă aceşti termeni — chiar dacă înţelegerea dreptăţii 
şi nedreptatii in acest fel are efectul de a priva aceşti termeni de forţa persuasivă pe care 
o au de obicei. În percepţia lui Marx, numai ideologia morală ne face să privim 
proprietăţile morale, precum dreptatea, dezirabile în mod inerent sau necesar. (Odată ce 
ajungem să înţelegem ce înseamnă dreptatea cu adevărat, vom dobândi o percepţie mai 
sobră despre ceea ce înseamnă dezirabil.) 


1. Karl Marx, Capitalul, volumul 3, partea I, cartea a III-a, ESPLP, Bucuresti, 1956, p. 332-333. 

viii. Morala si rationalitatea 


Există câteva concepţii care se definesc în esenţă de la sine, printr-o activitate care le este 
asociată. Rationalitatea ştiinţifică, de exemplu, nu este limitată la ceea ce oamenii au 
numit ,stiintá" în trecut, deoarece activitatea ştiinţei constă în critica sa, în respingerea 
conţinutului său actual şi în atribuirea unuia nou. Ceea ce a fost considerat în trecut un 
comportament ,rational", chiar şi criteriul de raționalitate în sine, poate fi supus unei 
critici şi tratat ca fiind ceva mai puţin decât raţional. În cultura modernă, a existat o 
tendinţă puternică de a identifica pur şi simplu morala cu raţiunea practică şi, în 
consecinţă, de a privi judecata morală ca pe o noţiune autocritică şi autodeterminantă. În 
această concepţie, toate erorile din gândirea morală sunt erori în conţinutul unor percepții 
morale specifice : „morala în sine” transcende întotdeauna (poate chiar prin definiţie) 
toate erorile morale, cel puţin în principiu. 

Concepţia lui Marx despre morală implică negarea faptului că morala poate fi privită 
în oricare dintre aceste moduri. Dacă există un fel de gândire practică care se autocorectează 
astfel, aceasta nu este morala. Motivul este că morala, conceptele şi principiile morale, 
gândurile şi sentimentele morale, fac obiectul unei alte sarcini cu o metodă de operare 
destul de diferită. Împreună cu religia şi legea, sarcinile fundamentale ale moralei sunt 
integrarea socială şi propagarea intereselor de clasă, metoda sa principală fiind mistificarea 
ideologică şi ascunderea. O morală care şi-a înţeles propriile baze sociale ar fi la fel de 
imposibilă ca şi religia care s-a întemeiat pe percepţia clară că orice credinţă în 
supranatural este o superstiție. 


ix. Iluzia bunavointei impartiale 


Vom vedea de ce este aşa dacă analizăm o caracteristică fundamentală a moralei ca atare. 
Este specific gândirii morale să se prezinte ca fiind întemeiată pe asemenea lucruri ca 
dorinţă a unui Dumnezeu universal binevoitor sau un imperativ categoric dat numai de 
rațiune ori pe un principiu general al fericirii. Oricare ar fi teoria, morala este descrisă 
ca o dorinţă de mai bine, impartialá sau dezinteresată, care înglobează toate interesele 
relevante şi le preferă pe unele faţă de altele numai atunci când există motive solide 
(impartial bazate) de a face acest lucru. Această trăsătură a moralei o face să fie, in 
esenţă, ideologică. 

Fără nici o îndoială, oamenii pot crede că acţionează astfel, iar o anumită acţiune 
poate chiar să dovedească o bunăvoință impartialá faţă de interesele imediate ale indivizilor 
afectaţi. Atât timp cât respectám cerința morală de a lua în calcul consecinţele imediate 
ale acţiunilor noastre, nu există nici o problemă în realizarea impartialitatii. Dar morala 
ne încurajează şi să ne considerăm acţiunile ca încadrându-se într-un cod moral, valid şi 
pentru semenii noştri. Când facem acest lucru, ne imaginăm că acţiunile se supun 
principiului bunávointei impartiale pe care ni-l reprezentăm eficient la o scară mare. În 
acest moment, devine evident caracterul iluzoriu al impartialitatii morale. Într-o societate 
bazată pe exploatarea de clasă şi sfâşiată de lupta de clasă, nu poate exista o formă de 

acţiune semnificativă la nivel social şi eficientă care să respecte principiul bunávointei 
impartiale. Acţiunile considerate „drepte” (deoarece corespund modului dominant de 
producţie) promovează în mod sistematic interesele clasei conducătoare pe seama celor 
exploataţi. Acţiunile care încearcă să răstoarne această ordine, aprobate de vreun cod 
moral revoluţionar, promovează interesele clasei revoluţionare pe seama celorlalte clase. 

În opinia lui Marx, cea mai puternică caracteristică a ideologiei este tendinţa de a 
prezenta punctul de vedere şi interesele unei clase ca fiind universale (MEW 3, pp. 
46-49; CW 5, pp. 59-62; MEW 4, p. 477; CW 6, p. 501). Tocmai acest lucru îl fac 
şi ideologiile morale: ele prezintă acţiunile în beneficiul unei clase ca fiind absolut 
dezinteresate, în slujba binelui comun, a drepturilor şi a bunăstării omenirii în general. 
Ar fi greşit să credem că acestă iluzie poate fi eliminată prin intermediul unui nou cod 
moral care să aibă succes în ceea ce ideologiile de clasă încearcă doar să facă. Într-o 
societate bazată pe exploatarea de clasă şi sfâşiată de lupta de clasă, impartialitatea este 
o iluzie. Nu există interese universale, o cauză a omenirii în general şi nici un loc de 
refugiu in fata luptei. Acţiunile unui individ pot fi motivate subiectiv de bunăvoința 
impartialá, dar efectul social obiectiv nu este niciodată impaţial. Singurele acţiuni 
impartiale într-o luptă de clasă sunt de fapt doar cele care nu contează. 

Aceste lucruri sunt valabile pentru toate clasele, nu doar pentru cea muncitoare. 
Marx crede că mişcarea acesteia este în interesul „unei largi majorităţi” (MEW 4: 472 ; 
CW 6: 495), dar interesele clasei muncitoare sunt interesele unei anumite clase, nu ale 
omenirii în general. Marx crede că mişcarea proletară va conduce la dispariţia societăţii 
bazate pe clase, realizându-se astfel emanciparea universală. Dar primul pas este emanciparea 
acestei clase de iluzia ideologică a societăţii bazate pe clase. Aceasta înseamnă că ea 
trebuie să îşi urmărească interesele de clasă în mod conştient, nedistrasă de iluziile 
ideologice care i-ar glorifica interesele, asimilându-le cu cele ale omenirii în ansamblu. 
Marx crede că acest lucru se poate întâmpla doar dacă proletariatul devine conştient de 
propria existenţă ; numai atunci mişcarea va putea crea o societate în care nu există iluzii 
ideologice şi nici clasele care determină apariţia acestora. 


x. Rezistă ideile lui Marx în absenţa moralei ? 


Marx a fost un gânditor radical, iar atacul său asupra moralei este printre cele mai 
radicale idei ale sale. Ideea marxistă a unei mişcări sociale revoluţionare şi a unei noi 
ordini sociale care ar aboli morala dorea să şocheze, să înspăimânte şi să provoace 
publicul pentru a testa limitele imaginaţiei acestuia. Poate este de înţeles că aceia care 
sunt de acord cu critica marxistă a capitalismului consideră această idee inutilă, aproape 
neinteligibilă, jenantă şi cred că singura interpretare viabilă a ideilor lui Marx este cea 
care poate fi regăsită în textele sale. Antimoralismul marxist nu se asociază prea uşor 
ideii răspândite cá monstruoasele atrocități care au şocat secolul XX (si pentru care 
marxistii nu consideră că au vreo responsabilitate) au fost cauzate de catastrofele morale 
instrumentate de către politicieni, partide şi indivizi. Ideea în sine este destul de dubioasă — 
tipică tendinței umane de a blama moral ceea ce urám şi ne înspăimântă, dar nu 

înţelegem. Însă pentru cei care susţin ideea, un Marx care atacă morala poate fi uşor 
condamnat pentru „purificări”, pentru gulag şi pentru crimele comunismului. 

Dar această linie de argumentatie se sprijină pe o ipoteză eronată şi pe un raţionament 
invalid. Respingerea moralei nu este echivalentă cu acceptarea a tot ceea ce morala 
condamnă sau cu eliminarea celor mai bune motive de dezaprobare. Putem respinge 
morala, retinand o perspectivă raţională şi umanistă, aşa cum a făcut Marx. Morala nu 
este singurul remediu posibil pentru abuzurile de care a suferit marxismul şi îndrăznesc 
să spun că nu este nici cel mai bun remediu. Fanaticii ne conving în fiecare zi că până 
şi cele mai pure intenţii nu împiedică crime monstruoase, cu excepţia cazului în care 
inteligenţa dublează entuziasmul moral. Un remediu mai bun ar însemna ca intelectul 
uman să fie lăsat să decidă dacă mijloacele noastre îşi vor atinge scopul şi dacă scopul 
nostru corespunde într-adevăr dorințelor noastre. 

Dar temerea este că, fără morală, nu putem avea încredere în aceste dorinţe. De ce 
ne-am strădui să înlăturăm exploatarea capitalistă sau să evităm coşmarul totalitarismului 
dacă, la o analiză mai atentă, descoperim că nici nu vrem acest lucru ? Ce se întâmplă 
dacă descoperim că interesul nostru se identifică cu cel al exploatatorilor ? Ce anume, cu 
excepţia moralei, ar putea contrabalansa acest argument? Un principiu fundamental al 
materialismului istoric susţine însă că cea mai puternică motivaţie umană, care explică 
dinamica schimbării sociale, nu intră nici în categoria interesului propriu nici în cea a 
moralei. Marx consideră că interesul propriu este un factor motivational puternic, dar 
crede că interesele indivizilor au efecte prea variate pentru a putea coagula o transformare 
globală istorică. Pe de altă parte, preocuparea pentru interesul universal sau pentru 
dreptate la nivel abstract poate avea rezultate doar dacă serveşte ca pretext iluzoriu 
pentru promovarea interesului de clasă bine definit. 

Aceste interese de clasă sunt forţele conducătoare ale istoriei. Ele sunt departe de a 
fi impartiale - nu doresc realizarea bunăstării generale sau a dreptăţii impartiale, ci 
instaurarea şi protejarea unui anumit set de relaţii de producţie, care ar însemna 
emanciparea şi dominaţia unei anumite clase sociale în circumstanţe istorice date. Marx 
apelează doar la interesele de clasă ale proletariatului revoluţionar în susţinerea pledoariei 
pentru înlăturarea capitalismului şi crearea unei societăţi mai emancipate şi mai umane. 
Marx crede că interesele de clasă ale proletariatului îi vor atrage şi pe cei care nu sunt 
proletari, dar sunt capabili să înţeleagă din punct de vedere teoretic procesul istoric 
(MEW 4, p. 472, CW 6, p. 494). Acest apel apare dintr-o identificare informată cu o 
mişcare istorică concretă, nu din interesul propriu brut şi cu atât mai puţin dintr-un 
angajament impartial faţă de principiile şi scopurile morale pe care se crede că le are 
mişcarea. Aceia care se alătură cauzei proletariatului având această din urmă atitudine nu 
au reuşit să înţeleagă din punct de vedere teoretic mişcarea istorică: ei au fost pur si 
simplu prinşi în capcana idologiei morale. 

Este evident că, de la Hegel, Marx derivă ideea impotentei moralei abstracte (de 
factură kantiană) şi aceea că motivele eficiente din perspectivă istorică armonizează 
întotdeauna interesele individuale cu cele ale unei ordini, mişcări sau cauze sociale mai 
largi (idei similare de sorginte neoaristotelică sau neohegelianá au fost susţinute de către 
Alasdair MacIntyre şi de către Bernard Williams, printre alţii). Dar Hegel (ca şi aceşti 

filosofi mai recenti) atacă morala numai într-un sens restrâns şi încearcă să o sprijine 
într-un sens mai larg. El plasează armonia dintre interesele individuale şi acţiunea socială 
în cadrul „vieţii etice”, care rămâne morală într-un sens deosebit prin aceea că apelul său 
ultim este un apel la rațiune impartialá. Sistemul vieţii etice este un sistem al drepturilor, 
al datoriei si al dreptăţii care actualizează binele universal; el include chiar şi morala. 

Totuşi, interesle de clasă, definite din punct de vedere marxist, nu sunt „morale” nici 
măcar într-un sens extins. Ele reprezintă interesele unei clase aflată în conflict cu o alta 
şi pot fi promovate numai pe seama intereselor duşmanilor de clasă. Aceste argumente 
sunt valabile pentru orice clasă, nu doar pentru proletariat. Echivalarea intereselor 
proletariatului cu interesele universale sau cu un bine impartial (acesta este cazul tratării 
lor ca morală) este pentru Marx un model de falsificare ideologică - şi chiar un act de 
trădare a mişcării proletare (MEW 19: 25, SW 325). 


xi. Are morala vreun viitor ? 


Într-un fragment din Anti-Diihring, Engels contrastează morala ideologică a societăţii 
divizate în clase cu „o morală umană a viitorului” (MEW 20, p. 88; AD, p. 132). Acest 
fragment intră în conflict cu antimoralismul caracteristic lui Marx (şi al lui Engels, 
prezent în alte fragmente). Dar trebuie să indicăm cu atenţie locul de apariţie al 
conflictului precum şi profunzimea lui. Există un conflict direct între afirmaţia că va 
exista morală într-o societate comunistă viitoare şi declaraţia Manifestului Comunist cá 
revoluţia comunistă „va elimina orice morală în loc să instaureze una nouă”. Dar poate 
că acest conflict nu este atât de profund. Morala implică principii impartiale şi universale, 
iar urmărirea lor oferă o justificare ce transcende interesele conflictuale ale unor indivizi 
sau grupuri. Din perspectivă marxistă, acest lucru este imposibil atât timp cât există o 
societate divizată pe clase, iar iluzia ideologică a moralei constă în deghizarea intereselor 
de clasă în interese universale. Marx şi Engels cred însă că după abolirea acestui tip de 
societate, indivizii vor putea relationa doar în calitatea lor de fiinţe umane, ale căror 
interese pot diferi uneori, dar sunt unite în participarea lor comună într-o ordine socială 
cu adevărat umană. Doar în societatea fără clase morala va putea să realizeze ceea ce 
pretinde că face. Din acest punct de vedere este uşor de înţeles că Engels vorbeşte de o 
„morală umană reală” a unei viitoare societăţi, chiar dacă aceasta implică o revizuire a 
conceptului marxist de morală ca pretenţie falsă de universalitate degizată în ideologii de 
clasă. Nu trebuie să trecem totuşi cu vederea faptul că Engels consideră că această 
„morală umană reală” se va realiza doar în viitor şi nu acum când suntem prizonieri ai 
unei societăţi divizate pe clase şi ai conflictelor ei inerente. Engels insistă în a nega că 
există „adevăruri eterne” legate de morală. El crede cu tărie că principiile unei „morale 
umane reale” nu pot fi cunoscute de noi, la fel ca şi adevărurile ştiinţifice care ţin de o 
revoluţie ştiinţifică viitoare. Nici una dintre remarcile lui Engels nu îi ajută pe cei care 
doresc să folosească standardele morale pentru a critica orânduirea capitalistă sau pentru 
aghida mişcarea proletară. 

xii. Concluzie 


Antimoralismul lui Marx nu este o idee uşor de acceptat. Nu este încă limpede cum am 
putea să ne gândim cu seriozitate la noi şi la relaţiile noastre cu ceilalţi în termeni care 
să nu aibă deloc legătură cu morala. Dacă toată morala este o iluzie, atunci o persoană 
clarvăzătoare trebuie să poată să treacă prin viaţă în întregime fără concepţii morale, 
emoţii morale sau reacţii morale. Dar este posibil pentru cineva să facă lucrul acesta ? 
Totuşi, antimoralismul lui Marx este departe de a fi singura sa propunere radicală pentru 
viitorul umanităţii. La urma urmei, comunismul în concepţia lui Marx ar desfiinţa nu 
doar toată morala, dar şi toată religia, legea, banii şi schimbul de marfă, familia, 
proprietatea privată şi statul. Antimoralismul lui Marx face apel la unii dintre noi - dupa 
cum a apelat cu siguranţă şi la Marx însuşi — tocmai pentru că este o idee atât de radicală, 
de periculoasă şi de originală - mai ales de când, după cum am încercat să susţin, este 
în acelaşi timp o idee deranjant de bine motivată în contextul concepţiei materialiste a lui 
Marx despre istorie. 

Totuşi, chiar dacă nu suntem convinşi de materialismul istoric, critica lui Marx 
asupra moralei aduce întrebări care ne ridică întrebări problematice. Pretindem că 
înțelegem adevărata semnificaţie socială şi istorică a standardelor morale pe care le 
utilizăm ? Putem fi siguri că am mai accepta aceste standarde dacă le-am înţelege cu 
adevărat semnificaţia ? În absenţa unei asemenea înţelegeri, cum putem presupune că un 
devotament faţă de scopurile şi de principiile morale pe care le asociem îndeaproape cu 
simţul nostru despre ceea ce contează este compatibil cu autonomia şi compatibilitatea 
pe care vrem să ni le atribuim nouă ca agenti rationali? Şi ce fel de viata, individuală sau 
colectivă, ar exista fără morală? Cum arată (în fraza fascinantă a lui Nietzsche) acel 
teritoriu care se întinde dincolo de bine şi de rău? 

Gândirea morală modernă se vede ca fiind, în principal, una care critică şi meditează, 
nelimitându-se la a predica morala tradiţională, dar pune şi la îndoială ideile morale 
primite căutând noi modalităţi de gândire cu privire atât la vieţile noastre individuale, cât 
şi la cea colectivă. Marx aparţine unei tradiţii radicale a gândirii moderne despre morală — 
o tradiţie care îi include, de asemenea, pe Hegel, Nietzsche si Freud - gânditori care 
ne-au făcut în mod dureros conştienţi de modurile în care viaţa morală ne implică 
inevitabil în irationalitate, lipsă de inteligenţă şi alienare. Ceea ce sugerează această tradiţie 
este posibilitatea enigmatică şi înfricoşătoare că reflectia morală modernă îşi va submina 
la un moment dat însuşi caracterul său moral. Pentru a-l parafraza pe Marx (MEW 1, p. 387; 
CW 3, p. 184), utopică s-ar putea dovedi reflectia reformistă despre morală, care încearcă 
să ne modifice structura convingerilor morale, păstrând în aceleaşi timp bazele acesteia. 

— 46 — 
Cum ar putea etica 
sá depindá de religie ? 


Jonathan Berg 


Ín lumina venerabilei si intimei asocieri dintre religie si eticá, este pur si simplu 
natural sá ne punem intrebarea daca etica depinde de religie intr-un mod esential. 
Dovezile circumstantiale abundá: normele etice formeazá o mare parte a invataturilor 
morale, care corespund indeaproape normelor teoriilor etice laice. Dar aceasta inseamná 
cá etica depinde de religie? Si dacá da, cum? 


i. Dumnezeu si binele moral 


O modalitate simplá de a ne gándi la eticá ca depinzánd de religie va fi mentionatá doar 
pentru a fi apoi imediat inláturatá. Cineva ar putea sustine cá dacá Dumnezeu a creat 
universul cu tot ceea ce este in el, absolut tot, atunci El a creat, inter alia, binele. Dacá 
nu ar fi fost El, atunci nu ar fi existat bunátatea. Deci existenta eticii, al cárei obiect il 
constituie in principal binele, ar depinde in mod direct de Dumnezeu. Presupunánd, cel 
putin de dragul argumentului (poate prea mult) cá dependenta de Dumnezeu implicá 
dependenţa de religie (religia fiind un fel de teorie — sau teoria - lui Dumnezeu) ar 
rezulta atunci cá etica depinde de religie. Dar acest neinsemnat tip de dependentá de 
religie este mult prea comun pentru a prezenta interes. Deoarece in acest fel totul ar 
depinde de religie, de la fizicá si matematicá la fiziologie si psihologie. (Vezi observatiile 
lui William Frankena asupra unei abordări similare atribuite lui Dietrich von Hildebrand 
in Frankena, 1981, p. 309). 

Un mod mai interesant de a intelege etica ca depinzand de religie ar fi pe baza unei 
„Teorii a Poruncii Divine” a eticii, identificând binele moral cu voia lui Dumnezeu sau 
cu poruncile Sale. În forma sa cea mai pertinentă, aceasta este o teorie despre sensul în 
sine al cuvintelor — ceea ce Jonathan Harrison a numit teoria „lingvistică”. Ideea ar fi nu 
doar că voia lui Dumnezeu şi binele coincid, lucru care ar fi în mod obisuit de la sine 
înțeles (întrucât Dumnezeu este bun), dar mai degrabă că binele şi voia lui Dumnezeu 
sunt unul şi acelaşi lucru, că a fi bun din punct de vedere moral înseamnă, prin definiţie, 
să fii aşa cum doreşte Dumnezeu. 


CUM AR PUTEA ETICA SA DEPINDA DE RELIGIE? 555 


O problemă generată de o versiune atât de pertinentă a „Teoriei Poruncii Divine”, 
conform căreia expresia „bine” are (aproximativ) aceeaşi semnificație cu expresia „voința 
lui Dumnezeu” este aceea că „Dumnezeu este bun” devine o tautologie aparent lipsită de 
valoare. Bunătatea lui Dumnezeu nu ar fi mai remarcabilă decât, să spunem, rotunjimea 
unui cerc. Deşi unii teologii ar putea fi de acord cu acest rezultat, acesta nu ar fi 
acceptabil pentru teişti care consideră afirmația „Dumnezeu este bun” ca fiind mai 
semnificativă si conținând mai multă informatie decât afirmația potrivit căreia cercurile 
sunt rotunde (vezi capitolul 37, „Naturalismul”). 

În orice caz, această versiune lingvistică a „Teoriei Poruncii Divine” pune probleme 
în ceea ce priveşte faptul aparent că multi oameni au concepţii despre ceea ce este bine 
din punct de vedere moral fără a avea conceptiile corespunzătoare despre voința lui 
Dumnezeu. Aceasta înseamnă că, aparent, nu există o penurie de atei si agnostici care, 
în ciuda lipsei lor de credință în Dumnezeu, nu prezintă o lipsă de concepte morale. 
Susţinătorii Teoriei lingvistice a Poruncii Divine ar putea să îşi menţină poziția, negând 
faptul că asemenea oameni există într-adevăr. Am putea specula că cei care par a fi atei 
patrunsi de idei morale fie nu sunt atei cu adevărat, fie nu au conceptii despre binele 
moral. Am putea spune, de exemplu, că cei care cred că există ordine în univers, sau 
cred în propria lor conştiinţă - au orice fel de concepte pe care nu le pot justifica in mod 
rational - cred, prin urmare, în Dumnezeu, deşi ei înşişi nu ar pune problema în acest 
fel. Dar dupa cum afirma Frankena despre argumente similare, orice victorie ar castiga 
ei, ea „este una nefondată şi la nivel verbal” (1981, p. 311). Întrucât in orice sens al 
acestor cuvinte s-ar spune in mod corect despre aceşti oameni că ei cred în Dumnezeu, 
in mod clar există şi un sens comun, uzitat, potrivit căruia ei nu cred în Dumnezeu, lucru 
care apare ca evident din declaraţiile lor sincere. Şi acest al doilea sens comun este cel 
relevant aici ; înţelegerea credinţei în Dumnezeu în mod diferit ar putea determina ca o 
teorie să fie adevărată pur şi simplu prin definiţie, lipsită fiind de orice conţinut 
semnificativ. (În mod alternativ, bazându-ne pe faptul că expresiile sinonime nu sunt 
reciproce salva veritate în atribuiri ale credinţei, am putea pur şi simplu nega faptul că 
binele este definit prin raportare la Dumnezeu, lucru care într-adevăr exclude posibilitatea 
de a avea percepții despre bine în lipsa perceptiilor despre Dumnezeu.) 

Un alt mod de a trata problema cu care s-a confruntat „Teoria Poruncii Divine” ca 
urmare a existenţei nonteiştilor morali este sugerat de Robert Adams, care, abordând 
această problemă, limitează scopul versiunii modificate a teoriei la un discurs etic 
religios iudeo-creştin (1981, p. 319) şi sugerează că ceea ce vor să spună teiştii şi 
nonteiştii prin termeni morali, poate fi foarte bine, pe de o parte, acelaşi lucru sau, pe 
de altă parte, un lucru cu totul diferit (p. 342). Aceasta înseamnă că, în faţa existenţei de 
netăgăduit a ateilor pătrunşi de idei morale şi a agnosticilor, Adams admite că „Teoria 
Poruncii Divine” nu poate fi o reprezentare corectă a ceea ce înţelegem cu toţii prin 
termeni morali. Deci, de la bun început, el îşi propune sarcina mai modestă de a dezvolta 
teoria doar ca o pe relatare a ceea ce el şi teiştii pătrunşi de aceleaşi idei înţeleg prin 
termeni morali, sperând, prin urmare, să arate că ceea ce vor să spună teiştii şi nonteiştii 
este, cel puţin în mare, acelaşi lucru, în ciuda unor diferenţe semnificative. 

O cale mai uşoară pentru teoreticienii „Poruncii Divine” ar putea fi abandonarea 
versiunii lingvistice în favoarea a unei versiuni extinse mai moderne, ţinând totuşi cont 
de faptul că binele şi voia lui Dumnezeu nu sunt unul şi acelaşi lucru, ajungând să 
reprezinte acelaşi lucru: Dumnezeu voieşte tot ceea ce este bine şi tot ceea ce voieşte 
Dumnezeu este bine. Acest lucru produce echivalenta dorită fără a face apel la aspectele 
semantice problematice. 

Dar chiar şi in această formă modestă, „Teoria Poruncii Divine” ridică încă multe 
obiecţii. Un lucru este sigur, o mare parte din ceea ce numim porunca lui Dumnezeu, de 
la practicile rituale până la sărbătorirea sabatului, pare să nu fie acelaşi lucru cu ceea ce 
înţelegem în mod obişnuit prin morală. (Bineînţeles, ceea ce înţelegem în mod obişnuit 
nu este neapărat şi corect.) În măsura în care este posibil să deosebim o concepţie a 
moralei ce caracterizează doar unele dintre poruncile lui Dumnezeu, cum ar fi cele 
privind crima şi furtul, dar nu şi de alte porunci divine, cum ar fi cele care necesită 
îndeplinirea ritualurilor, „Teoria Poruncii Divine” eşuează. 

În afară de această problemă legată de menţinerea echivalentei, , Teoria Poruncii 
Divine” se confruntă cu probleme mai serioase, văzute în mod tradiţional ca apărute din 
dilema pusă de Platon in Euthyphros (10a): „Iubesc zeii sfintenia pentru cá este sfântă 
sau este sfântă pentru că o iubesc ei?”. Sau, în discuţia de faţă, porunceste sau voieste 
Dumnezeu binele pentru că este bine sau este bine pentru că il porunceste sau îl voieste 
El? Întrebarea poate fi înţeleasă în termeni de priorităţi. Dacă Dumnezeu voieşte binele 
pentru că este bine, atunci binele este cumva prioritar în voia lui Dumnezeu (deşi nu 
neapărat prioritar din punct de vedere temporal). Conform acestei abordări, ceva este 
mai întâi de toate bine şi, în virtutea faptului că este bine, Dumnezeu doreşte acest 
lucru ; voia Sa este într-un fel determinată sau directionatá de bunătatea Sa. Aceasta ar 
fi o teorie a psihologiei divine, a ceea ce îl motivează pe Dumnezeu în a voi lucrurile pe 
care le voieşte. Este un răspuns la întrebarea: „De ce Dumnezeu doreşte ceea ce 
doreşte ? ". Pe de altă parte, dacă ceea ce este bine este bine pentru că Dumnezeu doreşte 
acest lucru, atunci voia lui Dumnezeu este prioritară, in sens relevant, bunătăţii lucrului 
respectiv, ca şi cum lucrul nu ar fi bun de la început, ci devine bun doar când este un 
rezultat al voinţei lui Dumnezeu. Aceasta ar fi o teorie metaeticá, despre natura esenței 
bunatatii. Este răspunsul la întrebarea : „Ce face un lucru să fie bun? ". (Harrison, 1971, 
oferă o expunere mai detaliată.) 

Principala obiectie care se ridică împotriva primei teorii, explicând voia lui Dumnezeu 
în termeni de bine, este că pare să încalce suveranitatea şi omnipotenta lui Dumnezeu, 
făcându-L subiectul unei norme morale independente. Alte asemenea constrângeri legate 
de libertatea şi puterea lui Dumnezeu ar fi criticabile pentru cei care susţin că nu există 
nici o limită cu privire la ceea ce Dumnezeu poate dori sau porunci. Ca răspuns există 
de fapt două modalităţi de a dovedi că omnipotenta lui Dumnezeu nu este încălcată : fie 
pe motiv cá El ar putea să voiască altceva decât binele, fie pe motiv cá, deşi nu poate să 
dorească altceva decât binele, faptul că nu este capabil de acest lucru nu împiedică 
omnipotenta Sa. Primul dintre aceste răspunsuri ar fi că Dumnezeu porunceste binele nu 
dintr-o incapacitate de a face altfel, ci deoarece doreşte acest lucru in mod deliberat. El are 

cu sigurantá puterea de a alege altceva, dar fiind atát de binevoitor, El doreste-deliberat-binele 
(vezi Nelson Pike, „Omnipotence and God's inability to sin”, 1981). 

A doua modalitate de a impáca omnipotenta lui Dumnezeu cu dorinta Sa de a face 
numai bine este prezentatá de R.G. Swinburne care pleacá de la o distinctie intre 
adevárurile morale necesare si cele contingente (1974). Adevárurile morale necesare 
sunt înţelese ca adevăruri morale care nu pot fi decât adevărate ; ele sunt adevărate (in 
consecintá, posibile) in orice fel de imprejurári, indiferent de situatiile care ar putea 
apárea. Acestea ar include principii generale de conduitá, cum ar fi respectarea promisiunilor 
(in conditii rezonabile). Adevárurile morale contingente sunt cele care sunt adevárate in 
imprejurári reale deosebite. De exemplu, dacá i-am promis vecinului meu sá nu fac 
zgomot la sfârşitul săptămânii şi dacă, folosind anumite scule electrice, fac mult zgomot 
în acele zile, atunci, în aceste împrejurări, ar fi un adevăr moral contingent faptul că nu 
ar trebui să folosesc acele instrumente în weekenduri. Deşi acest adevăr moral contingent 
este doar un exemplu al adevărului moral necesar de a-ţi respecta promisiunile, este 
contingent deoarece este un exemplu de principiu general doar în virtutea împrejurărilor 
care ar fi putut fi diferite. Această distincţie îi permite lui Swinburne să susţină că cel 
putin adevărul moral necesar nu poate încălca omnipotenta lui Dumnezeu prin restricționarea 
voinţei Lui, nu mai mult decât poate adevărul logic. La fel cum incapacitatea lui 
Dumnezeu de a face un pătrat rotund nu-i subminează omnipotenta, la fel se întâmplă si 
cu incapacitatea Lui de a porunci că in general nu ar trebui să-ţi respecţi promisiunile. 

Cealaltă parte a dilemei in Euthyphros a fost concepţia potrivit căreia a gândi bine 
este bine deoarece Dumnezeu doreşte acest lucru ; faptul că el doreşte binele (şi nimic 
altceva) este ceea ce crează binele. Aici, principala obiectie a fost că însuşirea binelui 
devine prea arbitrară. Dacă bunătatea se rezumă la faptul că este dorită de Dumnezeu, 
atunci, de vreme ce, în principiu, orice poate fi dorit de Dumnezeu, înseamnă că orice 
ar putea fi bun. Chiar şi lucruri asemenea cruzimii în sine ar putea fi, în această 
abordare, bune - şi ar fi bune deoarece asa a dorit Dumnezeu. Adams îl citează pe 
William de Ockham ca acceptând această consecinţă, menţionând în mod explicit furtul, 
adulterul şi ura faţă de Dumnezeu ca fiind lucruri bune dacă le-ar fi poruncit Dumnezeu 
(Super 4 libros Sententiarum, Il, 19) — o atitudine pe care Adams o găseşte într-un fel 
şocantă şi chiar respingătoare (1981, p. 321) (vezi capitolul 2, „Etica Evului Mediu şi a 
Renaşterii”). Respingând această consecinţă ca fiind de neacceptat datorită nepotrivirii 
cu folosirea obişnuită a termenilor morali (cel puţin printre credincioşii pătrunşi de 
aceste idei), Adams se străduieşte să salveze „Teoria Poruncii Divine” prin modificarea 
ei într-un fel care ar evita acest rezultat inacceptabil. În acest scop, el îşi propune să 
tempereze legătura dintre voia lui Dumnezeu şi bine întemeind-o pe presupunerea că 
Dumnezeu ne iubeşte. În timp ce el o acceptă ca pe o posibilitate logică că Dumnezeu ar 
putea porunci cruzimea, Adams evită să concluzioneze că această cruzime în sine ar fi, 
din acest motiv, bună sau permisă. Dacă Dumnezeu ar porunci cruzimea, atunci nu ar fi 
adevărat că El ne iubeşte; dar fără presupunerea că Dumnezeu ne iubeşte, explică 
Adams, conceptele noastre morale (sau cel puţin ale Lui) pur şi simplu „s-ar sfărâma”, 
nepermitánd concluzia cá în asemenea împrejurări (ca şi acelea în care Dumnezeu ar 
comanda cruzimea) cruzimea nu ar fi un lucru rău. 

Pentru Swinburne, a doua parte a dilemei este reprezentată de locul adevărurilor 
morale contingente. Ideea potrivit căreia cruzimea este un lucru rău este probabil un 
adevăr moral necesar, şi de aceea Dumnezeu nu ar putea transforma cruzimea într-un 
lucru bun, chiar dacă şi-ar dori acest lucru. Dar ar fi un adevăr moral contingent faptul 
că este rău să arunci bebeluşi de pe clădiri înalte (în afara circumstanțelor atenuante 
foarte puţin probabile), deoarece ne-am putea imagina şi o lume bizară în care aruncarea 
bebeluşilor de pe clădiri înalte ar avea consecinţe radical diferite de cele pe care le are 
de fapt în lumea noastră (în această lume, fizica şi fiziologia ar putea fi atât de diferite 
încât aruncarea de pe o clădire înaltă ar fi un lucru binefăcător, încântător sau chiar 
necesar pentru o creştere sănătoasă). Având controlul total al unor asemenea probabilitati, 
Dumnezeu poate, în mod deliberat, să vrea ca lumea să fie într-un fel sau altul, făcând 
ca aruncarea copiilor de pe clădiri înalte să fie un lucru bun sau rău sau nici una dintre 
aceste variante. Deci arbitrariul binelui rezultat din faptul că acesta este determinat pur 
şi simplu de Dumnezeu pare să nu pună probleme, atât timp cât doar binele contingent, 
dat de adevărurile morale contingente, este luat în considerare. 

Care este deci soarta ,,Teoriei Poruncii Divine”? Deşi teoria pare să fie greu de 
susţinut ca o teorie generală a înţelegerii, o versiune expusă corespunzător ar putea fi 
plauzibilă pentru teiştii pregătiţi să se împace cu dilema din Euthyphros. Depinzand de 
intuitiile pe care le-am putea avea despre Dumnezeu şi morală, am putea accepta, pe de 
o parte, că alegerile lui Dumnezeu sunt constrânse de morală sau, pe de altă parte, că 
ceea ce ne surprinde ca fiind inacceptabil din punct de vedere moral ar putea fi ceva 
virtuos dacă l-ar porunci Dumnezeu. Au fost sugerate mai multe căi pentru a face aceste 
atitudini mai uşor de acceptat. Am putea susţine că toate constrângerile morale asupra 
deciziilor lui Dumnezeu vin de la Dumnezeu, de la El însuşi (Pike), sau că asemenea 
constrângeri sunt de fapt adevăruri necesare, care să nu fie gândite ca limite adevărate 
ale puterii lui Dumnezeu (Swinburne). Sau am putea susţine că principiul potrivit căruia 
Dumnezeu ne iubeşte face de neînțeles ideea că Dumnezeu porunceste lucruri pe care le 
găsim inacceptabile din punct de vedere moral, cum ar fi cruzimea (Adams), de neînțeles 
este şi ideea că ceea ce este bine depinde de voia lui Dumnezeu doar datorită puterii Sale 
de a determina ceea ce este eventual adevărat (Swinburne). (Ca în orice discuţie filosofică 
există, bineînţeles, alte curente pe care nu le-am dezbătut aici, şi pentru toate obiecțiile 
şi răspunsurile există alte obiecţii şi răspunsuri care rămân pe moment neprecizate. 
Pentru o discuţie extinsă, vezi sugestiile de bibliografie suplimentară de mai Jos.) 


ii. Dumnezeu şi cunoaşterea morală 


Discutia despre cum etica ar putea depinde de religie s-a concentrat până acum pe 
legăturile care s-ar putea stabili între Dumnezeu şi bine. Dar, de vreme ce există o 
diferenţă între a fi bun un fapt şi a şti noi că este bun, s-ar putea ca doar cel de-al doilea 
aspect să depindă de Dumnezeu (de religie). Aceasta înseamnă că, deşi un fapt este bun 
sau ar putea să nu aibă nici o legătură cu Dumnezeu, cunoaşterea noastră în legătură cu 
acest fapt ar putea depinde de Dumnezeu. Indiferent de măsura în care cunoaşterea 

morală depinde de Dumnezeu, se poate spune că etica depinde de religie din punct de 
vedere epistemologic. 

Există din nou un fel de dependenţă banală care trebuie înlăturată de la început. 
Dumnezeu poate fi considerat ca fiind sursa cunoaşterii morale, El fiind sursa întregii 
cunoaşteri. În afara faptului că a creat universul cu tot ceea ce este în el, Dumnezeu este 
Cel care ne-a înzestrat cu capacitatea de a ştii tot ceea ce ştim, moral sau altfel. Dar o 
problemă mai interesantă în prezentul context este existenţa unui mod specific în care 
cunoaşterea morală, în mod deosebit - ca fiind opusă cunoaşterii astronomice, de 
exemplu - depinde de Dumnezeu. Cineva ar putea să susţină că intuiţia morală este de 
inspiraţie divină, chiar dacă indivizii astfel inspirați realizează acest lucru sau nu. Dar 
acesta nu este un răspuns satisfăcător la problema noastră. 

Modul cel mai direct de a vedea cunoaşterea morală ca depinzând de Dumnezeu ar fi 
probabil prin susţinerea faptului că este imposibil să detii o cunoaştere morală fara a-L 
cunoaşte pe Dumnezeu. Desi o astfel de abordare nu implică „Teoria Poruncii Divine", 
în mod evident acestea s-ar potrivi. În orice caz, prevalența nonteiştilor morali ridică din 
nou o problemă. Par să existe destui oameni care ştiu că, de exemplu, crima este un lucru 
rău, fără să ştie (sau fără ca măcar să creadă) ceva legat de Dumnezeu. 

Neizbutind să nege afirmaţiile atee şi agnostice ale acestor teişti morali prima facie 
(o opţiune neplauzibilá în discuţia de mai sus despre versiunea lingvistică a ,,Teoriei 
Poruncii Divine”), cei care susţin că întreaga cunoaşterea morală depinde de cunoaşterea 
de sau despre Dumnezeu îşi pot argumenta poziţia în cel puţin două feluri. Un punct de 
vedere ar fi slăbirea legăturii dintre cunoaşterea morală şi cunoaşterea necesară de sau 
despre Dumnezeu, suficient pentru a-i mulţumi pe indivizii în chestiune. Acest lucru ar 
putea fi îndeplinit admițând faptul cá ei nu au nevoie să deţină o cunoaştere necesară 
despre Dumnezeu. Mai degrabă, ar fi suficient ca ei să fie influenţaţi în mod potrivit, 
poate chiar indirect, de cei care deţin cunoaşterea necesară. Din această perspectivă, 
cineva ar putea sustine cá nonteiştii morali - şi majoritatea teiştilor, de asemenea - au 
căpătat cunoaşterea morală de la teiştii calificaţi corespunzător, poate prin intermediul 
unui lanţ al generaţiilor. (O asemenea viziune, cu privire la teişti, este prezentată la 
început in Pirkei Avot: „Moise a primit Legea pe Sinai şi i-a dat-o lui Iosua, care a dat-o 
celor mai bătrâni, care au transmis-o profeților, care au transmis-o oamenilor din 
Adunare”.) S-ar putea susţine şi că nonteiştii morali au deprins cunoaşterea morală de la 
o societate informată moral de către teişti. Problema cu un asemenea curent (ca si cu 
unele dintre atitudinile menţionate mai sus) este că oferă cel mult o explicaţie cauzală a 
cunoaşterii morale a nonteiştilor. Acest lucru ar putea arăta că etica este dependentă 
cauzal de religie, dar nu şi într-un mod esenţial. Cei care susţin că etica depinde de 
religie îşi doresc o relaţie mai solidă. 

În mod alternativ am putea încerca să susţinem ideea potrivit căreia cunoaşterea 
morală depinde de cunoaşterea de şi despre Dumnezeu, negând că nonteiştii morali 
posedă într-adevăr cunoaştere morală. Indiferent de sinceritatea şi pasiunea cu care ei 
afirmă şi susţin corectele lor precepte morale, cum ar fi faptul potrivit căruia crima este 
un lucru rău, nonteiştii ar putea fi consideraţi incapabili de a poseda cunoaştere morală 
adevărată ; concepţiile lor morale corecte ar putea fi văzute doar sub forma unor 

concepţii adevărate. Problema este aici justificarea. Conceptiile lor morale nu ar avea 
destulă cunoaştere morală pentru a fi justificate, şi aceasta din cauza lipsei de cunoaştere 
necesare de sau despre Dumnezeu. Pentru a face această idee mai acceptabilă, nu este 
necesar ca statutul concepţiilor morale nonteistice să fie atribuit unor simple presupuneri 
norocoase. Conceptiile morale ale nonteiştilor ar putea fi comparate cu cele pe care le au 
cei care nu sunt fizicieni cu privire la particulele subatomice, cu cele pe care le au 
terapeutii despre experienţele pe care ei nu le-au avut niciodată, sau cu cea a copiilor 
care îşi cicălesc părinţii. În fiecare caz, concepţiile relevante pot fi la fel de bine corecte 
şi pot fi rezultatul unui raţionament bun (mai mult sau mai puţin), dar agentul nu este în 
situaţia de a le justificare suficient de bine, deoarece ele nu reprezintă cunoaştere în 
sensul deplin al cuvântului. 

Ideea că percepțiile morale ale nontestilor sunt prea lipsite de justificare pentru a fi 
considerate cunoaştere morală este criticabilă din două puncte de vedere. O obiectie ar 
fi că această percepţie încalcă in mod brutal bunul-simt sau cel putin limbajul comun. În 
mod normal, am spune despre orice adult sănătos că are cunoştinţă de faptul că a ucide 
este un lucru rău, indiferent dacă are sau nu convingeri religioase. Bineînţeles că 
Bertrand Russell ştia că a ucide este un lucru rău în ciuda ateismului său bine-cunoscut. 
În primul rând, considerarea acestui lucru drept un simplu facon de parler ar necesita o 
argumentare peste măsură de convingătoare. În al doilea rând, negând posibilitatea 
justificárii concepţiilor morale fără a apela la Dumnezeu, atitudinea în chestiune atrage 
după sine respingerea fiecărei teorii nonteiste despre etică. Kant, de exemplu (precum şi 
multi alţii), a susţinut că întreaga cunoaştere morală poate fi obţinută doar prin rațiune. 
Cei care ar refuza să recunoască ca fiind corespunzător justificate percepțiile morale care 
nu derivă din cunoaşterea de sau despre Dumnezeu, ar trebui să respingă întregul set de 
argumente oferit de către Kant şi de către alţii care au propus baze raţionale pentru etică ! 
(Într-adevăr, în concepţia lui Kant, motivele unui individ de a acţiona moral trebuie să 
fie motive raţionale corecte ; faptele morale nu pot fi sugerate de nici un motiv ulterior, 
cum ar fi dorinţa de a asculta de Dumnezeu, ci trebuie făcute pur şi simplu pe baza 
acordului lor intrinsec cu principiile morale necondiționate pe care ei şi le-au impus.) 


iii. Dumnezeu şi motivaţia morală 


Chiar dacă într-adevăr cunoaşterea de sau despre Dumnezeu ar putea să nu fie necesară 
ca motiv pentru cunoaşterea morală, am putea pretinde totuşi că acest lucru este necesar 
pentru comportamentul moral. Aceasta duce la o distincţie între justificare şi motivaţie. 
Am putea susţine (după cum au făcut-o mulţi alţii) că oricare ar fi motivele în sprijinul 
diferitelor principii morale, singurul motiv pentru a te comporta moral este că Dumnezeu 
răsplăteşte binele şi pedepseşte răul, fie că aceasta se întâmplă în această viaţă sau în 
alta. Întrebarea care se pune aici este : „De ce să fii moral ? ”. Şi răspunsul de care se tine 
cont este că nu există nici un motiv de a fi moral, în afară de promisiunea rásplátii divine 
sau de amenitarea pedepsei divine. 

Există cel putin două modalităţi diferite de a înţelege afirmaţia că aprobarea (sau 
dezaprobarea) lui Dumnezeu este singurul motiv pentru a fi moral. Aceasta ar putea fi 
pusă pe seama presupunerii că justificarea principiilor morale nu funcţionează suficient 
de bine pentru a asigura respectarea lor — ca şi cum cineva ar putea admite, de exemplu, 
că a fura este rău, fără a simţi vreo obligaţie de a se înfrâna de la lucrul acesta. În general 
totuşi când oamenii justifică un principiu moral, oferind motive pentru a-l respecta, 
aceasta este exact ceea ei vor să facă. De fapt, ar fi greu să ne gândim cum ar arăta 
Justificarea unui principiu moral — acela că nu ar trebui să furi - dacă nu ar exista motive 
pentru respectarea principiului, în cazul nostru, motive pentru a nu fura. Motivele 
pentru comportamentul moral ar putea fi totuşi văzute ca fiind inerent inutile, ca şi 
motivele de a face ceea ce este dezirabil (şi recunoscut ca atare). (Vezi Kai Nielsen, „Is 
«Why should I be moral» an absurdity ?”, 1958, şi capitolul 35, „Realismul”.) 

Un mod diferit de a interpreta ideea potrivit căreia perspectivele rasplatii şi ale 
pedepsei divine sunt singurele motive pentru un comportament moral ar fi cel al 
modelului empiric al psihologiei umane. Astfel construită, ideea ar fi aceea că oamenii, 
trist, dar adevărat, nu se vor abtine de la a face rău şi nu vor face bine, decât dacă se tem 
de mânia lui Dumnezeu şi îi caută răsplata. Dar atunci, afirmaţia ar fi falsă. În ciuda 
numărului de oameni pentru care acest lucru este adevărat - oameni care se comportă 
moral gândindu-se doar la răsplata şi pedeapsa divine - există probabil tot atâţia, daca 
nu mai mulţi, care se comportă moral fără a se gândi la răsplata sau pedeapsa divină. Am 
putea contraargumenta că acel comportament moral care nu este inspirat de răsplata sau 
pedeapsa divină nu este raţional, dar acest lucru ne-ar duce iarăşi înapoi la problema 
justificării (analizată mai sus) (vezi şi capitolul 16, „Egoismul”). 


iv. Predicând şi demonstrând 


În examinarea argumentelor legate de cum ar putea depinde etica de religie, ar putea fi 
util de reţinut spre ce şi spre cine tintesc aceste argumente. Aproape întreaga discuţie de 
aici s-a referit la compatibilitatea teismului cu teoriile teiste despre etică, mai ales cu 
„Teoriile Poruncii Divine”. Principala preocupare a fost reconcilierea concepţiilor şi 
intuitilor despre morală cu percepțiile şi intuitiile despre Dumnezeu, despre bunătatea si 
puterea Sa. În mod normal, aceste argumente au cea mai mare semnificaţie pentru cei 
care împărtăşesc percepții şi intuitii a căror consistenţă este în joc (de exemplu, existenţa 
unui Dumnezeu omnipotent şi binevoitor a cărui voinţă este identică cu binele). O 
semnificaţie mai generală poate fi atribuită argumentelor care doresc să întemeieze o 
teorie teistă a eticii pe presupunerea că Dumnezeu există şi că are atributele care îi sunt 
în general atribuite Lui (vezi, de exemplu, Baruch Brody, ,,Morality and Religion 
Reconsidered”, 1974). Aceste argumente sunt direcționate practic către toti teistii, chiar 
dacă aceştia acceptă o teorie teistă a eticii sau nu. Aceste argumente nu îi vor demonstra 
totuşi unui nonteist faptul că etica depinde de religie. Ele ar putea cel mult arăta că, dacă 
Dumnezeu există şi are atributele divine obişnuite, atunci etica ar putea să depindă (în 
cazul argumentelor consistentei) sau ar depinde de religie (în cazul argumentelor 
teismului). 

—47— 
Implicatiile determinismului 


Robert Young 


i. Ce înseamnă determinismul si de ce contează din punct 
de vedere etic 


Determinismul este o doctrină care ridică pretenții asupra naturii lumii sau, dacă 
preferați, este o doctrină metafizică. În întâmpinarea scopurilor noastre vom conveni 
asupra faptului că doctrina determinismului afirmă că starea întregului univers la orice 
moment dat este legată prin legi cauzale atât de stările anterioare, cât si de cele ulterioare. 
Sau, pentru a explica lucrurile mai clar: toate stările universului sunt rezultatul unor 
condiții anterioare suficiente si sunt, la rândul lor, suficiente pentru stările ulterioare ale 
universului. Astfel, dacă cineva (Dumnezeu sau poate un om de ştiinţă cu capacități 
extraordinare) ar deţine o cunoaştere perfectă despre starea întregului univers la un 
moment dat si despre legile cauzale care guvernează procesele acestuia din urmă, starea 
universului în orice moment viitor (sau, fireşte, a oricărui moment din trecut) ar putea 
fi dedusă. (Pentru mai multe detalii privind doctrina determinismului vezi Honderich, 1988.) 

Mă voi concentra in acest eseu asupra implicatiilor etice, presupuse a fi de temut, ale 
adevărului determinismului. La început totuşi trebuie să las deoparte unul dintre argumentele 
care susțin că determinismul nu poate fi adevărat. În succinta caracterizare a determi- 
nismului realizată anterior am menționat ideea unui cunoscător perfect. Aceasta ar putea 
sugera că doctrina determinismului este una epistemologică (o doctrină despre ceea ce 
poate fi cunoscut), mai degrabă decât una metafizică, aşa cum sugerasem inițial. Cu 
toate acestea, dacă lumea este deterministă, faptul că este aşa nu va depinde de existența 
unui cunoscător perfect sau a vreunui alt tip de cunoscător. Trebuie insistat asupra 
acestui punct pentru că au existat multi (cum ar fi Lucas, 1970) care au încercat să atace 
doctrina determinismului şi presupusele sale implicații etice, argumentând că există 
obstacole conceptuale în calea prezicerii acțiunii umane, care sunt fără egal în cazul 
evenimentelor fizice ca uraganele si orbitele sateliților. Ei concluzionează că a sugera 
faptul că deciziile şi acţiunile umane ar putea fi prezise este incoerent. Cu toate acestea, 
Goldman (1970) a arătat în mod convingător că atât fenomenele fizice, cât si activitățile 
umane pot fi determinate fără a fi posibilă prezicerea lor. 

Voi ignora, de asemenea, viziunea sceptică potrivit căreia însăşi ideea unei descrieri 
complete a stării întregului univers la un moment dat este incoerentă şi voi presupune, de 
dragul argumentatiei, că o putem înţelege în mod coerent. Dacă vom considera aceasta 
descriere ca fiind acceptabilă din punct de vedere logic, printre elementele care compun 
starea universului în orice moment sau stările în momente diferite se vor număra şi 
gândurile omeneşti, deciziile, acţiunile şi altele asemenea lor. Ceea ce cred mulţi oameni 
este că, dacă determinismul este adevărat, aceasta ameninţă tocmai asemenea activităţi 
umane. În particular, pentru mulţi pare că dacă deciziile şi acţiunile noastre ar fi 
determinate ele nu ar mai avea nici un efect practic asupra lumii şi ar reprezenta simple 
epifenomene. Ba mai rău, lipsa libertăţii noastre ar semnala faptul că nu putem influenţa 
în nici un fel caracterul moral al lumii în care trăim. Motivul este că, dacă determinismul 
ar fi adevărat, fiinţele umane nu ar deţine mai mult control asupra a ceea ce li întâmplă 
decât un somon care se întoarce la locurile unde îşi depune icrele sau decât o roată 
zimtata într-o maşinărie. 

Totuşi, deşi mulţi găsesc această idee convingătoare, ea poate fi uşor combătută. Spre 
deosebire de somon sau de piesele unei maşinării, oamenii au câteodată un comportament 
intentional. Această intentionalitate prezentă în comportamentul persoanelor este suficientă 
pentru a demonstra că un asemenea comportament nu este pur şi simplu un tropism 
asemenea „rotirii” unei flori a soarelui după soare. Să presupunem că acesta ar fi un fapt 
stabilit. Nu ar fi cu toate acestea adevărat că, dacă determinismul are valoare de adevăr, 
atunci intenţiile noastre sunt determinate şi, dacă aşa stau lucrurile, nu ar rezulta că 
purtarea noastră se află dincolo de controlul nostru ? 

Ca agenţi care acţionează în mod intentional, noi am fi diferiţi de floarea-soarelui, de 
moliile care zboară în flacăra lumânării, de somonii care se întorc şi aşa mai departe, dar 
ne-ar lipsi totuşi o capacitate fundamentală dacă nu ar depinde în final de noi felul în 
care ne comportăm. Din moment ce nu am fi noi cei care determinăm în ultimă instanţă 
cursul vieților noastre (ci, în locul acestora, circumstanţele care produc condiţiile 
suficiente pentru variatele noastre decizii şi acţiuni), ne-ar lipsi capacitatea de a fi liberi 
pentru că ne-ar lipsi posibilitatea de a decide ceva sau de a face altceva decât ceea ce 
decidem, de fapt, să facem. 

Acest sentiment este surpins cu umor într-o poezie de M.E. Hare: 


A fost odată un om care a spus: „La naiba! 

Este scris în mine că sunt 

Un motor care se mişcă 

Pe şanţuri predestinate ; 

Nici măcar nu sunt un autobuz, sunt un tramvai”. 


Nu este dificil de sesizat cum pot fi derivate diverse efecte dintr-o asemenea concluzie. 
De exemplu, este o opinie larg răspândită, dacă nu chiar unanimă (vezi Frankfurt, 1969) 
că a fi capabil să actionezi altfel este necesar pentru existenţa responsabilitatii morale. 
Dar dacă determinismul ar fi adevărat, se pare că nimeni nu ar putea face altfel şi, astfel, 
nimeni nu ar fi responsabil pentru vreo decizie sau acţiune. Dacă responsabilitatea 

morală (nu doar responsabilitatea cauzală) constituie o condiţie pentru vină, invinuire, 
pedeapsă şi cele asemenea şi, în mod similar, pentru încredere, laudă şi răsplată, atunci 
nimeni nu ar mai putea fi tras în mod corect la răspundere sau răsplătit, întrucât nimeni 
nu ar mai fi demn de pedeapsă sau laudă. Sanctiunile sociale care să fie impuse asupra 
celor devianti social ar rămâne încă necesare, dar ar necesita o argumentare raţională 
diferită de aceea cu care operăm în prezent (care se bazează pe ideea că răufăcătorii sunt 
responsabili pentru relele lor, idee care poate fi respinsă, fireşte, dacă se demonstrează 
că există justificări adecvate). 

Unii merg până la a afirma că, dacă determinismul ar fi adevărat şi noi, prin urmare, 
nu suntem agenţi liberi, morala însăşi nu mai are importanţă. Se consideră că nihilismul 
moral, doctrina potrivit căreia nimic din ceea ce este moral nu contează, derivă din lipsa 
noastră de libertate deoarece incapacitatea noastră de a exercita vreun control asupra 
calităţii morale a propriului comportament elimină orice semnificaţie morală din cadrul 
acelui comportament. (Pentru „nihilism” vezi şi capitolul 38, „Subiectivismul”.) 

O expunere formală a cursului argumentatiei de la adevărul determinismului la 
negarea libertăţii, a responsabilităţi şi a semnificației moralei ar contribui la clarificarea 
acestor puncte de vedere. Iată o asemenea expunere a argumentelor : 


1) Dacă deciziile şi acţiunile umane sunt determinate, atunci pentru toate aceste decizii 
şi acţiuni există anterior condiţii cauzale suficiente ; 

2) Dacă există (anterior) suficiente condiţii pentru toate deciziile şi acţiunile, atunci 
deciziile şi acţiunile sunt necesare ca urmare a existenţei acestor condiţii ; 

3) Dar dacă deciziile şi acţiunile sunt astfel necesare, nimeni nu acţionează în mod 
liber ; aceasta înseamnă că nimeni nu este capabil să decidă sau să acţioneze în alt 
mod decât o face altcineva ; 

4) Din moment ce, pentru ca agenţii să se comporte în mod liber - adică, să poată 
decide sau acţiona şi altfel decât o fac -, sunt necesare, printre altele, decizii şi 
acţiuni responsabile din punct de vedere moral, dacă determinismul este adevărat, 
nimeni nu decide sau acţionează vreodată într-un mod responsabil moral ; 

5) Dacă nimeni nu acţionează vreodată liber sau într-un mod responsabil din punct de 
vedere moral, numeroase practici morale (şi legale) îşi pierd justificarea şi, în felul 
acesta, morala însăşi nu poate fi întemeiată obiectiv. 


ii. Trei răspunsuri tradiţionale la această problemă 


Sarcina care se impune în continuare este de a evalua validitatea acestui argument. Un 
început firesc este modul în care determinismul se referă la libertate. Expunerea pe care 
am făcut-o rationamentului implică faptul că relaţia dintre determinism şi libertate este 
una de incompatibilitate. Cei care consideră că adevărul determinismului şi faptul că 
suntem liberi nu pot fi adevărate simultan sunt cunoscuţi ca incompatibilisti. Un moment 
de cugetare ne va arăta clar că pot exista atât incompatibilişti care cred că avem toate 
motivele să considerăm că lumea este deterministă şi să concluzionăm, ca atare, că nu 

putem fi liberi, cât şi incompatibilisti care sunt convinşi că suntem liberi şi concluzionează, 
prin urmare, că determinismul trebuie să fie fals. Şi, într-adevăr, ambele tipuri de 
incompatibilişti există. Primii sunt cunoscuţi ca „determinişti radicali” (din cauza 
intransigentei acestora în privinţa implicatiilor determinismului). Argumentatia schitata 
mai sus este una cu care numerosi deterministi radicali ar fi întru totul de acord (cf. 
Skinner, 1971), dar există şi alţii care s-ar opune pasului 5, adică pretentiei că nihilismul 
rezultă din adevărul determinismului. Aceştia din urmă adoptă o formă a utilitarismului 
de un instrumentalism brut, astfel încât atunci când comportamentul este influentabil 
prin recompensă sau pedeapsă, ajutor pozitiv sau negativ şi aşa mai departe (cf. Edwards, 
1961) îl putem considera bun din punct de vedere moral, dar numai în aceeaşi manieră 
în care considerăm că animalele de companie bine antrenate se poartă bine atunci când 
răspund în modul dorit. 

Incompatibiliştii care sunt convinşi că suntem liberi şi că, prin urmare, determinismul 
este fals, sunt cunoscuţi ca „libertarieni” (a nu fi confundați cu libertarienii politici, care 
urmăresc să minimalizeze rolul statului). Ei acceptă că, dacă determinismul ar fi adevărat — 
pasul 1 din argumentatia de mai sus -, paşii ulteriori ar urma într-adevăr. Dar, susţin ei, 
determinismul este fals pentru că, cel puţin în anumite situaţii, putem acţiona liber. Cele 
mai comune versiuni ale libertarianismului sunt cele contracauzale (Campbell, 1957). 
Potrivit libertarianisului contracauzal, deşi trăim într-o lume care este în mare măsură 
deterministá, în acele ocazii în care actionám liber actionám fără a fi determinati de stări 
sau evenimente (cum ar fi dorinţele noastre), despre care este plauzibil să gândim că 
operează în mod determinist. Eurile noastre acţionează mai degrabă „în opoziţie faţă” 
sau poate transcend asemenea forţe deterministe. Deşi această explicaţie este vagă şi pare 
să sugereze că atunci când actionám liber, noi (eurile noastre interiore ?) avem puterea 
de a acţiona împotriva legilor naturii, această idee ar putea fi înţeleasă cel mai rezonabil 
ca o pretenţie că atunci când actionám rational acţiunile noastre sunt explicabile rational, 
însă nu determinist. Într-o asemenea interpretare, motivele sunt radical diferite de cauze 
(compară cu Kant; vezi capitolul 14, „Etica lui Kant"). Una dintre obiecțiile comune 
(Hobart, 1966) este că o libertate de tip libertarian, fiind necauzată, ar fi lipsită de 
valoare fiindcă, dacă deciziile şi acţiunile libere sunt doar rezultate fortuite sau aleatorii, 
a decide sau a acţiona liber nu înseamnă cá detii controlul. Punând accentul pe explicaţia 
raţională, mai degrabă decât pe cea cauzală a deciziilor şi a acţiunilor, libertarienii 
contracauzali pot evita aceasta obiectie frecventă. Nu acelaşi lucru poate fi spus despre 
un alt grup de libertarieni, existentialistii. Existentialistii, de la Kierkegaard până la 
Sartre au proclamat că a fi pe deplin uman înseamnă a face alegeri radicale ; aceasta 
înseamnă alegeri care nu numai că nu sunt determinate, dar alegeri pentru care nu se 
poate oferi vreun sprijin raţional convingător. Numai luând asemenea decizii şi ocolind 
toată retorica justificárilor ne putem transforma in agenti responsabili. 

Alti libertarieni sustin cá, din moment ce actiunile libere au un statut unic, ele pot fi 
cel mai bine intelese ca fiind cauzate in mod unic, adicá de cátre un agent care nu este 
el insusi cauzat sá actioneze in acest mod. Acesta este cunoscut ca libertarianism de tip 
agent-cauzá (Chisholm, 1964 ; van Inwagen, 1983). Aceastá mutare rupe lantul determinist, 
inteles ca un eveniment cauzánd alt eveniment, dar a párut celor mai multi filosofi 

contemporani ca depinzând pentru forţa lui explicativă de o idee obscură a cauzalitatii, 
dacă nu chiar lipsită de coerenţă. O altă propunere care a exercitat o oarecare influenţă 
asupra contemporanilor este aceea că acţiunile libere sunt inteligibile deoarece corespund 
alegerilor şi scopurilor noastre (Wiggins, 1973). Deşi acest lucru pare destul de plauzibil, 
nu se potriveşte cu pretenţia contracauzaliştilor potrivit căreia deciziile şi acţiunile libere 
sunt explicabile raţional, dar nu deterministic, prin aceea că nu există nimic anume 
nedeterministic în ceea ce le priveşte. Prin urmare, aceasta ar putea fi susţinută la fel de 
bine şi de către compatibilisti. 

„Compatibiliştii” resping raţionamentul de mai sus ca nevalid. Procedând astfel, ei 
nu trebuie să susţină că determinismul rezistă, numai că, dacă ar rezista, acest lucru ar 
fi compatibil cu libertatea noastră de a decide şi de a acţiona. Compatibiliştii au utilizat 
numeroase strategii pentru a-şi apăra convingerea comună potrivit căreia putem fi 
simultan determinaţi şi liberi. Probabil cele mai faimoase au fost tentativele de a arăta 
că, până şi într-o lume deterministă, am putea decide şi acţiona altfel decât decidem şi 
actionám de fapt, cu condiția cá am alege sau am vrea să facem aşa. Aşa-numitele 
analize „ipotetice” ale cerintei de a fi responsabili moral - vezi pasul 4 în raţionamentul 
schiţat mai devreme - au fost aprig criticate. Dintre aceste critici, una pe care mulţi o 
consideră convingătoare sună în felul următor: Dacă determinismul este adevărat, legile 
naturii, considerate în conjunctie cu o descriere a condiţiilor universului in orice moment 
dinaintea naşterii mele, determină orice afirmaţie adevărată despre comportamentul 
meu. Dar în mod sigur aş fi putut să mă abtin de la a mă comporta în aceste moduri 
numai dacă aş fi putut falsifica legile naturii sau modifica stările universului care erau 
adevărate înaintea naşterii mele. Din moment ce nu aş fi putut să fac nici unul dintre 
aceste lucruri, nici o analiză ipotetică a capacităţilor mele nu ar putea fi concepută în aşa 
fel încât să arate că aş fi putut să le fac (van Inwagen, 1983). Replica pe care ar da-o un 
compatibilist dispus la analiză ipotetică: Faptul că am avut capacitatea să aleg şi să mă 
comport diferit nu este contrazis de pretenţia că îmi lipseşte capacitatea de a răsturna în 
mod miraculos legile naturii sau de a face imposibilul prin schimbarea trecutului. Faptul 
că deţin capacitatea de a alege şi de a acţiona diferit fata de modurile în care o fac de fapt 
(sau am făcut-o) este în concordanță cu faptul că eu nu exercit această capacitate. 
Respectiv, nu există nici o neconcordanta între sugestia că abilitatea mea de a acţiona 
diferit (o capacitate neexercitată) este doar capacitatea de a acţiona astfel dacă situaţiile 
din trecut ar fi fost altele decât au fost de fapt dacă mi-aş fi exercitat această capacitate. 
Dacă cu anumite prilejuri m-aş fi purtat diferit, atunci, pornind de la ipoteza potrivit 
căreia determinismul este adevărat, trecutul ar fi fost diferit. 

O a doua strategie compatibilistă a fost aceea de a lăsa deoparte analizele ipotetice ale 
unor afirmaţii de tipul „ea ar fi putut face altfel”, în favoarea considerării propozitiilor 
care atribuie puterile de a săvârşi acţiuni particulare ca presupuse a fi adevărate, în 
absenţa acelor tipuri de factori care ar împiedica exercitarea unor astfel de puteri 
(Goldman, 1970; Dennett, 1984). Astfel, de exemplu, dacă se spune că pot să îmi tund 
gazonul, acest lucru va fi considerat ca adevărat cu excepţia cazului în care poate fi 
demonstrat că în prezent există vreun factor restrictiv (cum ar fi faptul că sunt în comă, 
că sunt sub influenţa unei comenzi posthipnotice de a nu tunde gazonul, că acesta este 

acoperit cu zăpadă, cá nu există nici o maşină de tuns functionalá...). Asemenea condiţii 
prohibitive sunt interpretate, desigur, sub forma condiţiei prohibitive pentru responsabilitatea 
morală chiar şi atunci când determinismul nu se află în discuţie. Dar argumentul 
fundamental aici este că, de vreme ce adevărul determinismului (sau falsitatea acestuia) 
pare să nu conteze pentru precizia înţelegerii a ceea ce putem şi nu putem face, 
compatibiliştii cu această convingere susţin că nu determinismul în sine ne privează de 
puterea de a face lucrurile şi altfel decât le facem. Mai degrabă factorii prohibitivi 
particulari sunt cei care au acest efect. Desigur că într-o lume deterministă va exista o 
explicaţie deterministă pentru prezenţa unui factor prohibitiv în orice situaţie particulară 
(gánditi-vá, de exemplu, la sugestia posthipnotică menţionată mai sus). Dar aceasta nu 
face decât să confirme faptul că nu toate stările de lucruri determinate sunt incompatibile 
cu libertatea noastră de a acţiona aşa cum alegem sau dorim. Numai unele dintre acestea 
sunt. (Este demn de menţionat totuşi că, deşi, aşa cum am văzut, compatibiliştii care 
adoptă această a doua strategie resping abordarea analizei ipotetice, o analiză ipotetică 
sofisticată ar putea fi suplimentatá cu explicaţia condiţiilor prohibitive - Young, 1979; 
Dennett, 1984.) 


iii. Câteva tentative contemporane de a reorienta dezbaterea 


Într-o contribuţie contemporană celebră la această dezbatere, Peter Strawson susţine că 
atitudinile şi comportamentele noastre interpersonale pornesc de la ideea că oamenii 
(maturi) sunt liberi şi sunt responsabili pentru acţiunile lor (Strawson, 1962). El 
argumentează că, într-o foarte mare măsură, reacţiile şi sentimentele noastre personale 
depind de (sau presupun) convingerile noastre privind atitudinile şi intuitiile altora şi ale 
noastre. De aceea, atunci când percepem comportamentul cuiva ca neintentional sau 
constrâns, nu experimentăm reacții participante normale, cum ar fi resentimentul sau 
indignarea morală, ci adoptăm, în schimb, caracteristica atitudinii obiective sau clinice 
a relaţiilor impersonale. Dimpotrivă, când acţiunile altora indică bunăvoința, reauavointá 
sau indiferența pe care aceştia le intenţionează, există o varietate de reacţii participante 
pur şi simplu datorită implicării sau participării noastre în relaţii interpersonale. Astfel, 
recunoştinţa, bunăvoința, resentimentul, indignarea morală s.a.m.d. sunt parte atât de 
integrantă a concepţiei noastre despre noi înşine şi despre alţii ca persoane, încât nu 
le-am putea abandona în felul în care ne-o pretind determiniştii radicali. Deterministul 
radical într-adevăr insistă să judecăm semnificaţia acestor reacţii din punct de vedere 
obiectiv sau impersonal, o acţiune imposibil de dus la îndeplinire în interacţiunile 
noastre interpersonale cu alţii. Aşadar, indiferent dacă determinismul este adevărat sau 
nu, viziunea asupra propriei persoane nu este negociabilă. Aşadar, adevărul determinismului 
susţine în mod inutil libertatea, responsabilitatea morală, obligaţia morală, lauda, 
învinuirea şi pedeapsa. Deşi, prin urmare, contribuţia lui Strawson ar putea fi înţeleasă 
ca o strategie de respingere a incompatibilismului, ar fi mai corect să o înţelegem ca pe 
o încercare de a reorienta dezbaterea asupra a ceea ce este esenţial pentru viaţa morală 
şi nu asupra subtilitatilor intelectuale ale metafizicii. 

A mai existat o asemenea reorientare a dezbaterii in opera lui Harry Frankfurt (1971 ; 
1987). Acesta accepta faptul că a acţiona liber înseamnă, în esenţă, a face ceea ce vrei, 
dar a argumentat că este înşelător să crezi că acest lucru este valabil şi în cazul libertăţii 
de voinţă. O persoană poate fi liberă să facă ceea ce vrea fără să aibă o voinţă liberă. A 
te bucura de libertatea de voinţă înseamnă să fii liber să vrei ceea ce vrei să vrei sau, mai 
exact, să ai voinţa pe care o vrei. O asemenea viziune asupra libertăţii de voinţă este, 
susţine el, neutră prin raportare la adevărul determinismului. Este irelevant dacă avem 
voinţa pe care o vrem din cauza unui proces determinist sau din cauza şansei (norocului). 
(Un libertarian ar fi înclinat să înţeleagă acest mod de a pune problema ca tendentios.) 
Ce înseamnă să avem voinţa pe care o vrem? Înseamnă a avea capacitatea de a forma 
volitiuni de ordin secundar, adică, de a fi capabili să vrem ca o anumită dorinţă să fie 
determinată de voia noastră. Un narcoman ezitant care are necesităţi conflictuale de prim 
ordin (a lua un anumit drog sau a se abtine de la a-l lua) face ceea ce vrea să facă, 
indiferent în virtutea căreia dintre aceste dorinţe acţionează în final, însă, dacă ia drogul, 
el poate să spună cu adevărat că nu face acest lucru în urma voinţei sale libere, din 
moment ce se identifică cu dorinţa de a se abtine. În contrast, unei narcomane căreia nu 
îi pasă de propria voinţă şi, în felul acesta, nu are volitiuni de ordin secundar în ceea ce 
priveşte dorinţa ei de a consuma droguri, îi lipseşte o voinţă liberă din cauza lipsei 
exprese de grijă faţă de propria ei voinţă. Aceasta este o idee atrăgătoare deoarece 
sugerează (mai ales în privinţa celor al căror comportament este considerat obligatoriu 
într-un anumit mod) că ceea ce obstructioneaza libertatea lor sunt dereglările în capacitatea 
oamenilor de a judeca raţional, mai degrabă decât vreo structură deterministă pe care ar 
avea-o lumea. Cu toate acestea ea a fost criticată pe baza faptului că, nefiind preocupată 
de etologia volitiunilor de ordin secundar ale oamenilor, lăsa deschisă în mod neverosimil 
posibilitatea ca, de exemplu, cetăţenii din cartea lui Aldous Huxley, Minunata lume 
nouă, ale căror motivații sunt programate pentru a arăta că au voințe libere (Watson, 
1975 ; Slote, 1980). Dacă aşa stau lucrurile, atunci această propunere ar trebui să fie 
construită în asa fel încât să confere dorințelor de ordin mai înalt, dobândite în felul 
celor din cartea lui Huxley, un statut diferit de al celor dobândite de către agent printr-o 
evaluare reflexivă a dorințelor ei (Young, 1986). Aceasta ar reinstaura controlul efectiv 
al agentului asupra propriului său comportament, şi, în egală măsură, ar readuce în 
discuţie problema dacă, atunci când evaluările reflexive sunt determinate, pot fi ele 
însele privite în mod corect ca aflându-se sub controlul agentului. Compatibiliştii 
consideră cá regresul care se întrevede aici poate fi oprit; incompatibilistii, aşa cum am 
văzut înainte, neagă acest lucru. Exprimat altfel, compatibiliştii cred că este posibil să ne 
autopercepem ca fiinţe responsabile, morale, chiar dacă s-ar dovedi că noi, împreună cu 
tot ceea ce mai există in univers, suntem fiinţe determinate ; incompatibilistii pretind cá 
nu putem fi în acelaşi timp fiinţe responsabile moral şi fiinţe determinate. 

iv. Responsabilitatea morala, recompense si pedepse, nihilism 


Merită să ne reamintim că, deşi problema dacă oamenii acţionează liber sau responsabil 
nu poate fi desprinsă de tipurile de întrebări metafizice pe care le-am analizat, ceea ce 
motivează aceste întrebări este preocuparea noastră pentru etică. În particular, în măsura 
în care putem considera pe cineva un agent liber, responsabil al unei acţiuni, putem 
evalua din punct de vedere moral atât acţiunea, cât şi agentul. Dacă Jacinta a fost 
responsabilă moral pentru acţiunile ei de a conduce periculos şi de a-l răni pe Cedric, 
comportamentul ei este condamnabil din punct de vedere moral şi ea însăşi este percepută 
ca deficientă moral prin aceea că nu a ţinut cont îndeajuns de interesele celorlalţi atunci 
când s-a comportat aşa cum a făcut-o. 

Am văzut mai devreme că, potrivit lui Strawson, nu ne putem mulţumi să lăsăm la o 
parte reacţiile noastre chiar dacă, aşa cum susţin incompatibiliştii, asemenea atitudini ar 
fi nejustificabile obiectiv într-o lume deterministă. Să presupunem că Strawson are 
dreptate. Să presupunem, de asemenea, şi că determinismul este adevărat (şi recunoscut 
ca adevărat). Determiniştii radicali au dorit să susţină că, dat fiind adevărul determinismului, 
reacţiile pot avea, în cel mai bun caz, un rol de instrument, şi anume unul de control 
social (Edwards, 1961). Delictul nu va fi un comportament imoral (pentru că aceia care 
îl săvârşesc nu vor putea să facă nimic altceva). Dar va fi în continuare necesar să fie 
controlat pentru a nu supune interesele celor care nu ridică o problemă socială riscului 
intolerabil de a fi împiedicaţi de criminali. In extremis, potrivit deterministilor radicali, 
ar fi justificabilă o forţă de control social implicând izolarea celor care prezintă un risc 
serios de a cauza moartea, vătămarea corporală sau distrugerea proprietăţii altora. 
Aceasta ar fi gândită mai precis ca o formă de carantină - noi luăm măsuri pentru a ne 
proteja împotriva purtătorilor de boli contagioase deşi aceştia nu sunt consideraţi, de 
obicei, reponsabili pentru pericolul pe care îl reprezintă pentru societate. Pe de altă 
parte, tratamentul terapeutic ar putea fi asociat cu o tentativă de reabilitare ca substitut 
pentru pedeapsă. Ambele abordări ar putea fi justificabile instrumental în termenii unor 
beneficii mai mari decât costurile. 

Desi una dintre asumptiile de bază ale practicilor noastre morale cotidiene este că 
majoritatea contravenientilor sunt pe deplin responsabili - excepţiile fiind unii minori, 
anumiţi indivizi dereglati psihic s.a.m.d. - o mare parte a penologiei morale considera 
nejustificatá pedepsirea legald pentru motive ca acelea oferite de deterministii radicali. 
Potrivit unor asemenea puncte de vedere, in afará de adevárul determinismului care ne 
aratá cá nici unul dintre noi nu este agentul liber, responsabil moral, presupus de 
practicile noastre morale si legale, avem o multime de motive empirice pentru ideea 
conform cáreia practicile penale traditionale sunt lipsite de succes si trebuie inlocuite cu 
strategii mai eficiente. Chiar dacá nimeni nu meritá sá fie pedepsit, si formele uzuale ale 
pedepselor nu au nimic demn de laudá, avem in continuare nevoie sá-i protejam pe cei 
care respectá legea de cei care, din cauza psihologiei lor individuale sau a sociologiei 
situatiei in care se aflá, incalcá legile (Murphy, 1973). 

Capitolul 32, „Crimă şi pedeapsă”, ar trebui abordat din perspectiva problemelor 
morale pe care le ridică pedeapsa. Totuşi, un aspect demn de semnalat aici este acela că, 

în ceea ce priveşte pedeapsa, este posibilă o alianţă între libertarieni şi anumiţi 
compatibilişti. Cu excepţia cazului în care un individ este cauza ultimă a unei acţiuni 
anumite, libertarienii insistă asupra faptului că este nepotrivită pedepsirea acestuia (deşi 
ar putea fi potrivită, cu toate acestea, oferirea unei forme alternative de institutionalizare 
pentru a proteja comunitatea, cum ar fi un institut psihiatric sau reabilitarea terapeutică). 
Dar, în ceea ce priveşte justificările precum ignoranta şi incapacitatea, nu există nici un 
motiv pentru ca libertarienii să nu fie de acord cu compatibiliştii. Atunci când 
compatibiliştii (cum ar fi Mackie, 1977) au adoptat o abordare instrumentalistă faţă de 
reacţiile morale de laudă sau învinuire şi faţă de cele legale de recompensă şi pedeapsă, 
au făcut-o mai des decât au respins-o din cauza negării de către ei a realismului 
sustinerilor privind greşeala morală, si nu din cauza vreunei dorinţe de a imbrátisa o 
formă de libertate anemică. Compatibiliştii care sunt subiectivişti metaetici sau relativişti 
(vezi capitolul 39, „Relativismul”) tind în mod similar să respingă orice fundamentare 
judiciară pentru pedeapsă şi propun în loc una integral consecintialista. Dar, încă o dată, 
aceasta nu înseamnă pentru ei să se alieze cu deterministii radicali care resping relevanta 
ideilor privind vina morală pentru folosirea sancţiunilor sociale. Acesta este motivul 
pentru care ei se pot uni cu compatibiliştii care sunt realişti morali (vezi capitolul 35, 
„Realismul”), cum ar fi gânditori ca Strawson şi Frankfurt, şi cu libertarieni, în 
încercarea de a arăta că morala contează într-adevăr şi, prin urmare, nihilismul trebuie 
respins. 

Postfata 


Peter Singer 


Ar fi uşor să considerăm etica o disciplină in care, din timpuri străvechi, susţinătorii unor 
viziuni opuse s-au angajat în dispute interminabile fără vreo perspectivă de soluţionare. Până la 
urmă, nu are fiecare cultură propria ei tradiţie etică, aflată fără speranţă în dezacord cu toate 
celelalte ? Şi nu există chiar şi în cadrul îngust al eticii filosofice occidentale moderne diferenţe 
ireconciliabile în privinţa a ceea ce este bine sau obligatoriu? Ba mai rău, filosofii nu pot nici 
măcar să cadă de acord asupra a ceea ce facem atunci când lansăm asemenea judecăţi etice : dacă 
descriem vreun soi de realitate morală sau exprimăm propriile atitudini, prescriind ceea ce este de 
făcut. 

Cuprinsul acestui Tratat de etică pare să confirme o asemenea viziune. Un rezumat lapidar ar 
putea suna în felul următor: in prima parte vedem cát de putin cunoaştem despre originea eticii, 
despre modul în care etica se cristalizează în societăţile de mici dimensiuni în forme foarte diferite 
faţă de cele pe care le ia în propriile noastre societăţi şi despre modul în care scrierile etice 
străvechi reflectă deja o varietate de concepţii privind modul în care trebuie trăită viaţa. Apoi, sunt 
expuse marile tradiţii etice, şi găsim divergențe de opinii nu numai între diferitele tradiţii, ci chiar 
în sânul fiecărei tradiţii. Istoria eticii filosofice occidentale arată cum, de la cei mai vechi gânditori 
greci şi până în zilele noastre, vechile poziţii filosofice au reieşit periodic la suprafaţă, iar vechile 
bătălii au trebuit reluate în termeni mai moderni. Atunci când, în partea a patra, volumul trece de 
la trecut la prezent, ni se oferă numeroase teorii despre cum ar trebui să trăim şi despre natura 
eticii, toate plauzibile, dar fiecare fiind în contradicţie cu toate celelalte abordări. Din moment ce 
concluzionăm cu un set de provocări la adresa întregului demers al eticii, vom încheia desigur 
cartea într-o lamentabilă stare de confuzie, neştiind ce să credem despre nici o parte a ei. 

Pe măsura însă ce închei editarea acestui volum, rămân cu o impresie foarte diferită. Dacă 
etica este un puzzle, atunci ne aflăm în stadiul în care am aşternut toate piesele şi începem să 
vedem conturul întregii imagini. Fiindcă etica nu este o serie lipsită de sens de lucruri diferite, 
pentru oameni diferiţi, în timpuri şi locuri diferite. Mai degrabă, pe fundalul unor abordări 
diverse istoric şi cultural la adresa întrebării despre cum ar trebui să trăim, gradul de convergenţă 
este uimitor. Natura umană are constantele ei şi există un număr limitat de moduri în care fiinţele 
umane pot convietui şi progresa ; într-adevăr, aşa cum a argumentat eseul introductiv al volumului, 
unele dintre caracteristicile comune naturii umane în societăţi diferite sunt comune naturii oricăror 
mamifere cu o existenţă lungă, inteligente şi sociale şi se reflectă în comportamentul nostru la fel 
cum se reflectă în cel al altor primate. 

Prin urmare, ceea ce este recunoscut ca virtute într-o societate sau tradiţie religioasă este foarte 
probabil să fie recunoscut ca o virtute în celelalte ; desigur, seturile de virtuţi elogiate într-o 
tradiţie majoră nu alcătuiesc niciodată o parte substanţială a seturilor viciilor unei alte tradiţii 
majore. (Exceptiile tind să fie de scurtă durată, fiind vorba despre anumite societăţi aflate în declin 

sau autodistrugere.) Mai mult, in interiorul fiecărei tradiţii pot fi observate aceleaşi curente 
oscilatoare : există perioade în care accentul este pus pe îndeplinirea datoriilor, a obligaţiilor sau 
a rolurilor convenţionale ; apoi va apărea un mare reformator, susţinând că ne-am afundat într-atât 
în obedienta faţă de reguli, că suntem atât de conventionali în modurile noastre de a gândi şi de 
a acţiona, încât am uitat valorile superioare prin care trebuie justificate înseşi convențiile morale. 
Astfel, Buddha a accentuat renunţarea la sine, mai degrabă decât grija pentru ritualurile hinduse 
ale timpului, la fel cum Mo Tzi a demonstrat că trebuie să urmăm dragostea universală, nu 
îndatoririle particulare specificate de confucianism, şi la fel cum Iisus a învăţat că dragostea fata 
de Dumnezeu şi aproape era mai importantă decât respectarea literei legii morale iudaice. 

În mod cert, această oscilație ar putea fi interpretată ca nimic mai mult decât un conflict 
recurent, insolvabil, între o etică bazată pe reguli şi una bazată pe consecinţe — un conflict care, 
aşa cum arată articolele care compun partea a patra, este încă actual în etică. Dar am putea, de 
asemenea, să considerăm aceste două viziuni ale eticii ca aspecte indispensabile pentru o descriere 
completă a naturii eticii. Orice tentativă de a explica sau de a înţelege fenomenul eticii trebuie să 
acorde fiecărei tendinţe locul cuvenit ; şi, deşi o asemenea explicaţie a eticii nu ar justifica prin ea 
însăşi vreo teorie etică particulară care încearcă să răspundă la întrebarea despre cum ar trebui să 
trăim, o înţelegere mai bună a naturii eticii ne-ar uşura cel puţin sarcina de a vedea ce fel de 
răspuns ar putea necesita acea întrebare. 

Aplicațiile teoriei etice chestiunilor practice în partea a cincea indică dezacorduri privind 
numeroase puncte particulare, dar împărtăşesc o ipoteză comună: până şi cele mai dificile 
probleme etice practice pot fi supuse discuţiei şi argumentatiei. Potrivit cel putin unora dintre 
viziunile privind natura eticii, a rationa asupra acesteia nu ar fi mai profitabil decât a rationa 
asupra chestiunilor de gust. Cu toate acestea ar putea cineva să susţină că argumentele din 
capitolele aceastei secţiuni in general - nu ici şi colo asupra unor puncte specifice, ci in mod 
sistematic şi ca întreg — eşuează în a progresa către scopul unor concluzii mai bine întemeiate 
raţional privind sărăcia globală, mediul, eutanasia, avortul şi toate celelalte chestiuni acoperite în 
această parte a cărţii ? Eu imbrátisez o viziune mult mai pozitivă asupra realizărilor eticii aplicate ; 
o viziune care recunoaşte cá putem conveni asupra unor standarde ale rationamentului bun sau rău 
în etică, ca şi în alte zone ale vieţii intelectuale. Consider că eseurile din partea a cincea sprijină 
această viziune. 

Cu toate acestea, abia citind partea a şasea despre natura eticii am fost cel mai izbit de gradul 
neaşteptat în care scriitori care începuseră din puncte foarte diferite păreau că se îndreaptă toti in 
aceeaşi direcţie. Gândiţi-vă la implicaţiile capitolelor care urmează. Pentru Michael Smith, care 
apără o viziune realistă a eticii, acel tip de realitate morală obiectivă care ar putea fi în concordanţă 
cu natura călăuzitoare a eticii poate fi găsită nu în vreun set de fapte bizare despre univers, ci în 
motivele acţiunii pe care le-am accepta dacă am rationa în anumite condiţii idealizate. Obiectivitatea 
moralei, atunci, se reduce la posibilitatea ca, dacă am rationa toţi în asemenea condiţii, am ajunge 
la aceleaşi condiţii. Jonathan Dancy, scriind despre intuitionism, o altă viziune realistă sau 
obiectivă a eticii, neagă faptul că intuiţia oferă un mijloc de a percepe fapte morale. În schimb, Dancy 
hotărăşte că cea mai plauzibilă versiune a intuitionismului este una care priveşte „faptele” morale 
ca motive recunoscute în exerciţiul judecății noastre practice. James Rachels abordează aceste 
întrebări din direcţia opusă. El începe cu o descriere subiectivistă a eticii care consideră sentimentele 
de aprobare ca bază a judecății etice. Cu toate acestea Rachels găseşte aceasta si alte versiuni 
succesive mai rafinate ale subiectivismului etic nesatisfăcătoare, pentru că nu oferă posibilitatea 
suficientă pentru dezacord şi argumentatie raţională privind etica. Încercarea finală a lui Rachels 
de a oferi o formulare adecvată a subiectivismului este una în care sentimentele noastre individuale 
de aprobare sunt atât de constrânse de cerinţele impartialitatii şi ale caracterului rezonabil, încât 
rezultatul este greu de distins de noţiunea obiectivă de motive pentru acţiune la care au ajuns Smith 

şi Dancy. Mai mult, aşa cum observa Rachels însuşi, această concluzie se apropie în privinţe 
importante de cea a prescriptivismului universal, teoria etică propusă de R.M. Hare, care ne 
pretinde să desfăşurăm rationamentele etice sub constrângerea posibilităţii universalizarii. Hare 
însuşi, în capitolul său despre prescriptivismul universal, argumentează că această constrângere 
poate fi suficientă pentru a ne conduce la concluzii comune despre cum să acţionăm, concluzie 
care se bazează pe o metodă de gândire sprijinită nu numai de utilitarişti şi de Kant, ci şi de Regula 
de Aur care, aşa cum au arătat capitolele din partea a doua, este centrală multora dintre marile 
tradiţii etice. 

Aceasta este, trebuie să recunoaştem, o asociere selectivă a temelor comune. Concluziile 
capitolelor despre naturalism şi relativism nu se potrivesc atât de simplu cu cele ale altor capitole 
din partea a şasea ; dar, în acelaşi timp, concluziile lor nu sunt incompatibile, in mod strict, cu 
abordarea comună pe care am identificat-o. Pentru a apăra această abordare comună împotriva 
unora dintre provocările mai radicale formulate în capitolele din partea a şaptea ar trebui să ştim 
că ea ar putea răspunde acestor provocări, sau că ele ar putea fi incluse cumva într-o viziune a 
moralei care se bazează pe un nucleu comun. Dacă aceasta s-ar putea realiza nu este o întrebare 
care îşi poate găsi un răspuns aici; dar perspectivele mi se par incurajatoare. Continuu să cred că 
puzzle-ul eticii începe să se contureze şi că lipsesc foarte puţine, dacă nu chiar nici o piesă. 

